1 Matius 


1:1 Tveimo sunju nu muli ntotua 1 Yesus Kristus, muli Magau “Daud, muli 
1 Abraham: 1:2 1 Abraham nomulika 1 Ishak, i Ishak nomulika i Yakub, 1 
Yakub nomulika 1 Yehuda ntali sampesuvu, 1:3 1 Yehuda nomulika i Peres 
bo i Zerah (tinara i Tamar), i Peres nomulika i Hezron, 1 Hezron nomulika 
1 Ram, 1:4 1 Ram nomulika 1 Aminadab, 1 Aminadab nomulika 1 Nahason, 1 
Nahason nomulika 1 Salmon, 1:5 1 Salmon nomulika 1 Boas (tinana 1 
Rahab), i Boas nomulika 1 Obed (tinana 1 Rut), 1 Obed nomulika i Isai, 1:6 
1 Isai nomulika Magau Daud, Magau Daud nomulika 1 Salomo (tinana 
timbala 1 Uria), 1:7 1 Salomo nomulika 1 Rehabeam, 1 Rehabeam nomulika 
1 Abia, 1 Abia nomulika 1 Asa, 1:8 1 Asa nomulika 1 Yosafat, 1 Yosafat 
nomulika 1 Yoram, 1 Yoram nomulika 1 Uzia, 1:9 1 Uzia nomulika 1 Yotam, 
1 Yotam nomulika i Ahas, i Ahas nomulika 1 Hizkia, 1:10 1 Hizkia 
nomulika 1 Manasye, 1 Manasye nomulika 1 Amon, 1 Amon nomulika 1 
Yosia, 1:11 i Yosia nomulika i Yekhonya ntali sampesuvuna napara 
tempona “to Y ahudi nidagi bo nikeni mpalai hau ri tana “Babel. 1:12 
Nakava ri tana Babel, 1 Yekhonya nomulika 1 Sealtiel, 1 Sealtiel nomulika 1 
Zerubabel, 1:13 1 Zerubabel nomulika i Abihud, i Abihud nomulika 1 
Flyakim, 1 Elyakim nomulika i Azur, 1:14 1 Azur nomulika i Zadok, 1 
Zadok nomulika 1 Akhim, 1 Akhim nomulika 1 Eliud, 1:15 1 Eliud nomulika 
1 Fleazar, 1 Eleazar nomulika 1 Matan, 1 Matan nomulika 1 Yakub, 1:161 
Yakub nomulika 1 Yusuf berei 1 Maria, bo i Maria noanaka i Yesus anu 
niuli 1 Kristus, haitumo #“Magau Topepakasalama anu nijanji nu Alatala. 
1:17 Jadi lako nte 1 Abraham sampe Magau Daud naria sapulu pata-ntapi 
mulina. Bo lako ri Daud sampe ri tempo to Yahudi nikeni mpalai hau ri 
tana Babel naria sapulu pata-ntapi muni. Bo lako ri tempo toY ahudi nikeni 
hau ri tana Babel sampe pompoanaka 1 Kristus naria sapulu pata-ntapi 
muni. 1:18 Iveimo tesa pompoanaka 1 Yesus Kristus. TinaNa 1 Maria anu 
nijanji moberei ante langgai nosanga i Yusuf. Tapi dopame ira noberei, 
natianamo 1 Maria lako ri kuasa Nosa Gasa nu Alatala. 1:19 I Yusuf, 
tengeana, tona natutu nangoseaka atura agama. Haitu sampe ia nonia 


mombabole tengeana 1 Maria. Tapi ledo nadota ia mompakaeya 1 Maria ri 
ngayo ntodea. Jadi patujuna mombabole 1 Maria nggalino-lino. 1:20 
Tempo 1 Yusuf da nompekiri patujuna haitu, “malaeka nTupu nakava riara 
pangipina bo nanguli ka ia, "Yusuf, muli 1 Daud, nee makini raramu 
mompobere1 i Maria, sabana ngana nikatianakana najadi lako ri kuasa 
Nosa Gasa nu Alatala. 1:21 I Maria mompoanaka saito ngana langgai, bo 
ngana haitu kana mupoposanga Yesus “1:21 Yesus: batuana "Alatala 
Nompakasalama".” sabana lamo mompakasalama todeaNa lako ri 
dosara." 1:22 Haitu pura-pura najadi ala madupa tesa nTupu anu 
nipasimbayu #nabiNa nggaulu ivei: 1:23 "Saito randaa “1:23 randaa: 
batuana, randaa anu dopa nosampaturu nte langgai.” matiana bo 
mompoanaka saito ngana langgai. Bo ngana haitu rapoposanga 1 Imanuel." 
(1:23 Yesaya 7:14)#(Imamuel riara basa “Ibrani batuana: "Alatala 
mosanggani ante kita".) 1:24 Jadi nembangupa 1 Yusuf, nipovianamo anu 
niuli nu malaeka ka ia. Nipobereinamo 1 Maria, 1:25 tapi ira dopa 
nosampaturu dopame 1 Maria moanaka anana langgai haitu. Bo 1 Yusuf 
nompoposanga ngana haitu 1 Yesus. 


2:1 I Yesus nipoanaka ri ngata Betlehem ri bagia “Yudea. Tempo haitu 
Magau “Herodes noparenta. Naupu pompoanaka 1 Yesus, nakavamo 
topande nanggita betue. Ira nakava lako ri mpandakena hau ri ngata 
Yerusalem, 2:2 bo nekutanamo ira, "Ri umba la, anu majadi Magau 

ntoY ahudi, anu dako nipoanaka? Nikita kami betueNa nebonda ri 
mpandakena bo kami nakava mombasomba la." 2:3 Nangepe tesa haitu 
natekajamo bo nasesa rara Magau Herodes, bo ivesia muni pura-pura tupu 
ngata Yerusalem. 2:4 Jadi nipasiromu Magau Herodes puramo 
balenggabalengga ntopanggeni pesomba bo #guru-guru agama bo 
nipekutanana, "Ri umba ngata rapompoanaka #Magau Topepakasalama 
anu nijanji nu Alatala?" 2:5 Nesana ira, "Ri ngata Betlehem ri bagia 
Yudea, sabana naria tesa nTupu nitulisi nu “nabi nggaulu ivei: 2:6 'Iko, 
ngata Betlehem ri bagia Yudea, Nau ngata kodi, iko ngata nelabi nopoko 
ri panggita nu pakeni nto Yudea. Sabana lako nte iko kana meumba saito 
pakeni anu moevu todeaKu “tolsrael.' " (2:6 Mikha 5:2) 2:7 Naupu haitu 


Magau Herodes nompokio tona lako ri mpandakena haitu mosintomu 
nggalino ante 1a, bo nipekutanana pakabelo-belo tempo peonga betue 
nipeintara haitu. 2:8 Naupu haitu nitudunamo ira hau ri ngata Betlehem. 
Niulikana ira, "Koimo komiu hau ri ngata haitu bo elo pakabelo-belo 
ngana haitu. Bo ane rakavamu ia, uli ka yaku, ala yaku muni hau 
mombasomba la." 2:9 Naupupa nangepe tesa magau haitu, nalaimo ira. 
Bo betue nipeintara ri mpandakena nokolu ka ira sampe nenonto ri toto nu 
banua niponturo nu ngana kodi haitu. 2:10 Tempo nikitara betue haitu, 
nadamba mpuumo rarara. 2:11 Bo nesuamo ira riara nu banua bo nikitara 
ngana kodi haitu ante tinana 1 Maria. Bo nantaputumo ira nombasomba la. 
Naupu haitu nibukaramo peti pomboli kakalumanara, bo nidekeitra ka Ia 
pedekeipedekeira, haitumo bulava, bo rongaya lana dupa nasuli mpuu 
alina, hattumo #kemenyan bo #mur. 2:12 Naupu haitu, Alatala 
nompopainga ira riara pangipira, ala nee manjili hau nte Magau Herodes. 
Jadi nalaimo ira hau manjili ri ngatara mboto nangoseaka dala ntanina. 
2:13 Nalaipa tona lako ri mpandakena, nakavamo saito malaeka nTupu 
riara pangipi 1 Yusuf bo nanguli, "Pembangumo, kenimo ngana ntali tina 
haitu masalisa hau ri tana “Mesir, sabana Magau Herodes mangelo ngana 
haitu rapatesina. Ponturomo hamai sampe yaku makava vai nte iko." 2:14 
Jadi nembangumo 1 Yusuf bo bongi haitu nikenina ngana ntali tina nalai 
hau ri tana Mesir. 2:15 Bo ira nonturo hamai sampe namate Magau 
Herodes. Ivesiamo kadupana tesa nTupu nipasimbayu nu “nabi nggaulu 
ivei: "Yaku nompokio anaKu mesuvu lako ri tana Mesir." #2:15 Hosea 
11:17 2:16 Nisani Magau Herodespa ia niakalani ntopande nanggita betue 
haitu, nagigi mpuumo rarana. Bo nituduna tantarana hau mompatesi 
pura-pura ngana langgai noumuru rompae bo anu dopa nagana rompae ri 
ngata Betlehem bo ri ngata-ngata ri sinjorina. Umuru nu ngana nipatesi 
nangoseaka kasaena peonga betue mipeinta ntopande nanggita betue 
pangane. 2:17 Ante kajadia haitu nadupamo tesa nTupu nipasimbayu Nabi 
Yeremia nggaulu ivei: 2:18 "Ri ngata Rama “2:18 Ngata Rama napara 
ngata Betlehem.” niepe suara ntopotumangi nabuku mpuu rarana. Haitumo 
1 Rahel nantangisi ana-anana. Ledo nadota 1a rapakavoe rarana sabana 
anana domo naria." (2:18 Yeremia 31:15) 2:19 Naliu Magau Herodes 


namate, 1 Yusuf da nonturo ri Mesir. Nakavamo saito malaeka nTupu riara 
pangipina 2:20 nanguli, "Pembangumo! Kenimo ngana ntali tina haitu hau 
manjili ri tana Israel, sabana namatemo tona madota mompatesi la." 2:21 
Jadi nembangumo 1 Yusuf bo nikeninamo 1 Maria ntali ana manjili hau ri 
tana Israel. 2:22 Tapi mepenapa 1 Arkelaus, ana Magau Herodes 
nanjambei tuamana nomparenta bagia Yudea, naekamo rarana mapola. 
Alatala notesa vai ka ia riara pangipina, Jadipa napolamo ira hau ri bagia 
Galilea. 2:23 Bo nonturomo ira ri ngata nosanga Nazaret. Ivesiamo 
kadupana tesa nTupu nipasimbayu nabi-nabi nggaulu ivei: "Ia rauli ntona 
toNazaret." 


3:1 Bara sakuya mpae kaliuna haitu, nompamulamo 1 Yohanes Topediu 
nompatuduki ri karava bai ri bagia “Yudea. 3:2 Niulina, "Kajeamo lako ri 
dosamiu sabana naparamo tempona Alatala mompamula momparenta mpo 
Magau!" 3:3 I Yohanes hitumo muli Nabi Yesaya riara Buku Gasa ivei: 
"Naria tona nongare-ngare ri karava bai ivei: Pakasadiamo dala ka Tupu! 
Pakanoa dala raoseNa!" (3:3 Yesaya 40:3) 3:4 I Yohanes haitu nopakea 
baju nitanu lako ri bulu “unta. la nosulepe kulimba bo kandeana nggaboro 
bo manisa. 3:5 Nadeamo tona nakava nte ia lako ri ngata Yerusalem bo 
njumangu bagia Yudea bo pura-pura bagia napara Binangga Yordan. 3:6 
Ira nompangaku dosara bo ira nidiuna ri Binangga Yordan tanda najeamo 
lako ri dosara. 3:7 Nadea “toFarisi bo #“toSaduki nakava mekidiu nte 1 
Yohanes. Tapi tempo 1 Yohanes nanggita ira, nanguli ia, "Komiu noakala 
nasimbayu eva ule! Nisarumakamiu ane komiu radiu, komiu ledo 
rapambela pehuku nu Alatala bara maipia! Tapi ledo nakana! 3:8 Ane 
mpuu-mpuu komiu najea lako ri dosamiu, popakitamo ante pokainggu 
nabelo. 3:9 Nee rapekirimtu, 'Kami hii muli i Abraham. Pehuku nu Alatala 
ledo rapambela ka kami.' Haitu ledo muni nakana! Kuuli ka komiu, ane 
Alatala madota, nau vatu-vatu hitu mamala rapajadiNa muli 1 Abraham. 
3:10 Pehuku nu Alatala nasimbayu eva baliu, nasadiamo rapotovo kayu 
sampe ri kalena ane ledo naria vuana nabelo. Kayu ledo nabelo vuana 
ratovosi bo ratedaka ri mata nu apu. 3:11 Yaku mombadiu komiu ante 
uve, tandana najeamo komiu lako ri dosamiu. Tapi da nariapa saito ngena 


tona meonga nelabipa kakuasaNa pade yaku. Naogepa la pade yaku 
sampe nau manggeni sapatuNa ledo masipato yaku. “3:11 Bago nu batua 
mombavole sapatu madikana.” Ta mombadiu komiu ante Nosa Gasa nu 
Alatala bo apu. “3:11 Mombadiu ante apu: apu haitu nirapaka apu pehuku 
nu Alatala, atau kuasa Nosa Gasa anu nompegasa kita ala domo movia 
dosa. # 3:12 la nasimbayu eva tona novaro pae. Nasadiamo la ante tapi ri 
paleNa bo ravarona paeNa sampe magasa. Pae naisi raboliNa riara 
gampiriNa, tapi meena rapalabusiNa riara apu anu ledo mapaya-paya." 
3:13 Tempo haitu nakavamo i Yesus lako ri bagia Galilea hau ri Binangga 
Yordan ala radiu 1 Yohanes. 3:14 Tapi i Yohanes madota mompoara 
perapiNa haitu. Niulina, "Kakanana yakumo anu masipato radiuMiu. 
Berimba sampe Komiu makava mekidiu nte yaku?" 3:15 Tapi nangulimo 1 
Yesus ka ia, "Diumo Yaku, sabana ivesiamo kita mompakadupa pura-pura 
anu nipodota nu Alatala." Nangepe pesanaNa haitu, nadota mpuumo 1 
Yohanes nombadiu 1 Yesus. 3:16 Naupu nidiu, nesoremo 1 Yesus lako ri 
uve. Bo eva nisuka tempona haitu muni langi natebuka bo nikitaNa Nosa 
Gasa nu Alatala nolenje mpo tonji banggebodo nanau bo netuu nte la. 3:17 
Bo naria suara lako ri suruga nanguli, "Hitumo AnaKu nipotoveKu. lamo 
nompakadamba raraKu." 


4:1 Naupu haitu 1 Yesus nikeni Nosa Gasa nu Alatala hau nantende ri 
karava bai ala rapesori #“Magau nu Seta. 4:2 Hamai patapulu eo bo 
patapulu mbongi 1 Yesus nopuasa. Naupu haitu naara mpuumo taiNa. 4:3 
Bo nakavamo Magau nu Seta nanggaparai la bo nanguli, "Ane Komiu 
“Ana nu Alatala, tudumo vatu-vatu hitu majadi kandea!" 4:4 Tapi nesana 1 
Yesus, "Narita nitulisi riara Buku Gasa ivei: 'Ledo aga kandea 
mompakatuvu manusia. Tapi pangoseakara pura-pura tesa nisovadaka nu 
Alatala, haitumo nompakatuvu manusia.' “4:4 Ulangan 8:3 " 4:5 Naupu 
haitu 1 Yesus nikeni nu Magau Setamo hau ri ngata Yerusalem, ngata 
nagasa “4:5 Yerusalem, ngata nagasa . Niuli nagasa apa ri sia naria Banua 
nu Alatala.4 , bo nituuna ri vumbu #“Banua nu Alatala. 4:6 Bo niulina ka 1 
Yesus, "Ane Komiu mpuu Ana nu Alatala, potingganavumo Komuiu lako 
rahitu hau ri tana. Ledo makuya Komuiu sabana riara Buku Gasa nitulisi 


ivei: 'Alatala mombatudu *malaekaNa mombasaliku Komiu. Ratandera 
mpale Komiu ala nau kadaMiu ledo mambela vatu.' " (4:6 Mazmur 
91:11-12) 4:7 Nesana i Yesus, "Naria muni nitulisi riara Buku Gasa ivei: 
'Nee mupesori Alatala, Tupumu!' #4:7 Ulangan 6:16“ " 4:8 Naupu haitu, 
Magau nu Seta nanggeni 1 Yesus hau ri tutu nu bulu nelabi kalangana. Bo 
nipopakitana ka la pura-pura kamagaua bo poparenta naria riara dunia hitu 
ante mpengaya-ngaya kagayana bo kakalumanana. 4:9 Bo niulina ka Ia, 
"Pura-pura haitu kudekei ka Komiu ane Komiu mantaputu mombasomba 
yaku." 4:10 Tapi nesanamo 1 Yesus ka 1a, "He, Magau nu Seta! Palaimo 
iko lako ri sii. Sabana nitulisi riara Buku Gasa ivei: 'Komiu kana 
mombasomba Alatala, Tupumiu. Aga lamo masipato rapetupumiu.' “4:10 
Ulangan 6:134 " 4:11 Nalu haitu, nalaimo Magau nu Seta lako nte 1 
Yesus, bo nakavamo malaeka-malaeka nTupu mompatala Ia. 4:12 Naupu 
sia 1 Yohanes Topediu nitarunggu. Niepe 1 Yesuspa karebana, nanjilimo la 
hau ri bagia Galilea. 4:13 Nakava ri bagia Galilea nolinjamo Ia lako ri 
ngata Nazaret hau nonturo ri ngata Kapernaum ri bivi Rano Galilea ri tana 
muli i Zebulon bo i Naftali. 4: 14 NipoviaNa ivesia ala madupamo tesa 
nTupu nipasimbayu Nabi Yesaya nggaulu ivei: 4:15 "Komiu toponturo ri 
tana muli 1 Zebulon bo 1 Naftali, ri dala hau ri rano ri sambote Binangga 
Yordan! Komiu toponturo ri bagia Galilea 44:15-16 I Yesus nompamula 
pokarajaaNa ri bagia Galilea. Bagia Galilea haitumo tana nibagi ka muli i 
Zebulon bo i Naftali nggaulu. Ri tempo katuvu 1 Pue Yesus nadea tona 
ledo toY ahudi nonturo hamai muni.” , ngata ntona ledo #toYahudi! 4:16 
Bara ipia komiu nonturo ri kalandana bo dosa, tapi sii-sii nikitamiumo 
reme nu Alatala. Bara ipia komiu natuvu naeka ka kamatea, tapi sli-sii 
komiu nivanta nu rememo." (4:15-16 Yesaya 9:1-2) 4:17 Lako ri tempo 
haitu nompamulamo 1 Yesus nompatolele ka tona ivei: "Kajeamo lako ri 
dosamiu, sabana naparamo tempona Alatala moparenta mpo Magau." 
4:18 Naria sanggani i Yesus nolipa ri tinggi Rano Galilea. NikitaNa hamai 
randua tona ntali sampesuvu, haitumo 1 Simon, anu nidae i Petrus, ante 
tueina 1 Andreas. Tempo haitu ira nantendeaka jala mompemala bau ri rano 
haitu sabana ira topebau mami. 4:19 Nanguli 1 Yesus ka ira, "Kamaimo, 
oseakamo Yaku, bo Kupatuduki komiu mangelo tona ntanina majadi 


topangoseaka Yaku." 4:20 Nangepe haitu, kaliu-liu nipalaisiramo jalara ri 
sia bo hau nioseakaramo 1 Yesus. 4:21 Lako ri situ napolamo 1 Yesus 
sampe nikitaNa randuapa tona ntali sampesuvu, haitumo 1 Yakobus bo i 
Yohanes, ana-ana 1 Zebedeus. Tempo haitu ira nompakabelo jalara riara 
sakaya nosanggani ante tuamara 1 Zebedeus. | Yesus nompokio ira randua 
mangoseaka la. 4:22 Nangepe haitu, kaliu-liu nipalaisiramo sakayara ante 
tuamara bo hau nioseakaramo 1 Yesus. 4:23 I Yesus hau nompebutu ngata 
ri bagia Galilea. Ri ngata-ngata haitu la nompatuduki tona ri #banua-banua 
petupu nto Yahudi bo nipatoleleNa Kareba Belo, anu notesaki #Poparenta 
nu Alatala. Bo nipakabeloNa tona nadua mpengaya-ngaya. 4:24 Kareba 
povia 1 Yesus haitu natolele ri umba-umba bagia Siria, sampe tona 
nanggeni ka la pura-pura roara nambela dua mpengaya, tona nipesua nu 
“seta, torompate bo tona nakoyo. Bo 1 Yesus nompakabelo ira pura-pura 
bo nipopalaiNa puramo seta. 4:25 Nadea mpuu tona nantuntuni la. Narita 
tona lako ri bagia Galilea, bagia Sapulu Ngata “4:25 Sapulu Ngata riara 
basa Yunani "Dekapolis".“ , ngata Yerusalem, bagia Yudea bo naria muni 
tona lako ri sambote Binangga Yordan. 


5:1 Tempo 1 Yesus nanggita todea haitu, nantendemo la hau ri bulu. 
Nonturopa la ri sia, nakavamo topangoseaka la. 5:2 Pade nompamulamo 
Ta nompatuduki ira ivei: 5:3 "Nabelo mpuumo tona nisanina ledo 
rapakulena mompakasalama karona mboto bo aga nanjarumaka Tupu, 
sabana iamo najadi todea riara #“Poparenta nu Alatala. 5:4 Nabelo 
mpuumo tona nabuku rarana, sabana Alatala mompakavoe rarana. 5:5 
Nabelo mpuumo tona naede rarana, sabana ia mantarima pura-pura anu 
nijanji nu Alatala ka todeaNa. 5:6 Nabelo mpuumo tona naino rarana 
matuvu manoa ri panggita nu Alatala, sabana Alatala mbotomo 
mompopapakule ia matuvu manoa. 5:7 Nabelo mpuumo tona naasi matana 
nanggita roana, sabana iamo rapoasi nu Alatala. 5:8 Nabelo mpuumo tona 
nagasa bo naliangu rarana, sabana iamo manggita Alatala. 5:9 Nabelo 
mpuumo tona nompoposinggabelo roa, sabana iamo rauli nu Alatala 
anaNa. 5:10 Nabelo mpuumo tona nipandasa sabana novia anu nanoa ri 
panggita nu Alatala. [amo majadi todea riara Poparenta nu Alatala. 5:11 


Nabelo mpuumo ane komiu rasalai atau rapandasa atau rarai ntona sabana 
komiu topangoseaka Yaku. 5:12 Ivesia muni nipoviara ka #nabi-nabi 
nggaulu. Jadi kadambadambamo raramiu ane tutu majadi nte komiu 
sabana naoge mpuu belo nipakasadia ka komu ri suruga." 5:13 "Komiu 
nasimbayu eva gara ri dunia. Tapi ane gara mamolimo, domo mapaga 
mpanyjili! Natantu gara haitu domo ria gunana, bo aga ratedaka bo 
rajeje-jeje ntona. 5:14 Komiu nasimbayu eva reme nombavanta dunia. 
Ngata ri bavo bulu ledo namala ratabuniaka. 5:15 Ivesia muni ante poindo. 
Ledo ria tona nombatunju poindo bo niloduna ntonda! Natantu poindo 
haitu rabolina ri kalangana, ala pura-pura tona riara banua ravanta nu 
remena. 5:16 Ivesia muni reme anu naria riara ntaimtu, nee ratabuniaka! 
Komiu kana matuwu ante pokainggu nabelo ala tona ntanina mamala 
manggita pokainggumiu haitu bo mantoiya Tuamamiu ri suruga." 5:17 
"Nee rapekirimiu Yaku hii nakava mompakaropu Atura-atura agama 
nitulisi 1 Musa bo pepatuduki nu nabi-nabi. Yaku ledo nakava 
mompakaropuna tapi ala mompopakita kadupana. “5:17 Yaku ledo 
nakava mompakaropuna tapi ala mompopakita kadupana ATAU: Yaku 
nakava ala mompatuduki ka komiu batuana kakanana anu nitulisi bara 
ipia. 5:18 Partaramo tesaKu hitu! Ane da maria langi bo tana, ledo ria 
malipo sambelaa lako ri Atura-atura haitu, nau sangu hurupu atau santiti 
ledo ntoto. Kana madupa puramo. 5:19 Jadi, isema-sema nombaliunaka 
nau aga sambela lako ri parenta riara Atura-atura haitu, nau parenta anu 
nakodi ntoto, bo mompatuduki tona ntanina mombaliunaka muni, ia rareke 
tona nelabipa kakodina riara Poparenta nu Alatala. Tapi isema-sema 
nangoseaka Atura-atura haitu bo nipatudukina ka tona ntanina 
mangoseakana muni, iamo rareke tona nelabi kaogena riara Poparenta nu 
Alatala. 5:20 Pariaramo tesaKu hitu! Komiu kana matutupa nangoseaka 
dota nTupu pade “guru-guru agama bo “toFarisi. Ane ledo, komiu ledo 
ntoto mamala majadi todea riara Poparenta nu Alatala." 5:21 "Natantu 
niepemtumo pepatuduki ntotuata nggaulu ivei: 'Nee mepatesi! Isema-sema 
mepatesi masipato ratangara.' “5:21 Pesuvu 20:13, Ulangan 5:174 5:22 
Tapi Kuuli ka komitu, isema-sema narau rarana nte sampesuvuna masipato 
ratangara. Bo isema-sema nanjalai sampesuvuna masipato raposintingayo 


ri “Polibu Mbaso Agama. Tapi isema-sema manguli ka sampesuvuna, 
'Kanavumo ri #narakaa iko!' ia haitumo masipato ratedaka riara apu 
narakaa. 5:23 Sabana haitu, ane rapana komiu hau ri “lanta pesomba 
manggeni pesombamiu ka Alatala, bo ratoramiu naria sampesuvumiu 
nadua rarana nte komiu, 5:24 boli ntanimo ruru pesombamiu haitu ri ngayo 
lanta pesomba, bo koimo mosinggabelo ante sampesuvumiu. Maupu haitu 
pade manjili komiu mombadekei pesombamiu ka Alatala. 5:25 Ane maria 
tona mompangadu komiu, masalisa mosinggabelo mpanjili ante ia dopame 
komiu makava ri ngayo ntopotangara. Sabana, ane komiu ledo 
mosinggabelo ante ia, natantumo ia mompangadu komiu nte topotangara, 
bo topotangara haitu mombadekei komiu ka polisi, bo polisi 
mombasuaraka komiu riara ntarunggu. 5:26 Pariaramo tesaKu hitu! 
Natantumo komiu ledo rasuvuraka lako riara ntarunggu haitu ane dopa 
nibayarimiu pura vayamiu." 5:27 "Natantu niepemiu pepatuduki ntotuata 
nggaulu ivei: 'Nee mobualo.' *5:27 Pesuvu 20:14; Ulangan 5:18* 5:28 
Tapi Kuuli ka komiu, isema-sema mombalele mata manggita mombine bo 
madota mompogau ia, natantu tona haitu nireke nombabualoni mombine 
haitu riara pekirina. 5:29 Ane mata ngganamu manggeni iko movia dosa, 
suimo bo tedakamo matamu haitu. Aginapa sangu sipa nu karomu malipo 
pade njumangu karomu ranavusaka riara narakaa. 5:30 Bo ane pale 
ngganamu manggeni iko movia dosa, tampasimo bo tedeakamo palemu 
haitu. Aginapa sangu sipa nu karomu malipo pade njumangu karomu 
ranavusaka riara narakaa." 5:31 "Naria muni pepatuduki nggaulu nanguli 
ivei: Tsema-sema madota mompogaaka beretna mombine, ia kana 
mombadeket ka beretna sura kaupu poberet.' “5:31 Ulangan 24:1-44 5:32 
Tapi Kuuli ka komtu, ane komiu mompogaaka bereimiu mombine, tano 
ledo ria ia nosipogau nte langgai ntanina, batuana komiu nompopobualo ia. 
Bo isema-sema mompoberet1 mombine nipogaaka haitu, ia muni nobualo." 
5:33 "Niepemiu pepatuduki ntotuata nggaulu ivei: 'Nee mombaleva 
Janjimiu. Anu nijanjimiu nte “nosumpa ri ngayo nu Alatala, kana 
rapoviamiu.' “5:33 Imamat 19:12: Bilangan 30:27 5:34 Tapi Kuuli ka 
komiu, nemo ntoto mosumpa ante manguli langi, sabana langi gadera nu 
Alatala. 5:35 Nee mosumpa ante manguli dunia, sabana dunia hitu polampi 


kada nu Alatala. Nee mosumpa ante manguli Yerusalem, sabana 
Yerusalem ngata nu Magau anu nambaso kuasaNa. 5:36 Bo nee mosumpa 
ante manguli vuvumiu mboto, sabana ledo rapakulemiu mombabaliki nau 
sambesa buluamiu majadi mabula bara mavuri. 5:37 Tapi ane patujumiu 
iyo, ulimo iyo, bo ane patujumiu ledo, ulimo ledo. Ledo nabelo 
mompakaroso tesa ante mosumpa sabana pokainggu eva haitu nopuna 
lako ri Magau nu Seta." 5:38 "Niepemiu pepatuduki ntotuata nggaulu ivei: 
'Mata rasambei mata, ngisi rasambei ngisi.' “5:38 Pesuvu 21:24; Imamat 
24:20; Ulangan 19:21* 5:39 Tapi Kuuli ka komiu, nee rapesavamiu. Ane 
maria tona mombasapa kalimpi ngganamiu, dekei muni sabingga kalimpi 
njidimiu rasapana. 5:40 Bo ane maria tona manggeni komiu ri ngayo 
ntopotangara sabana madota mangala buyamiu, dekei ka ia muni bajumiu. 
5:41 Ane maria tona mompasuu komiu manggala mbara-mbarana sangu 
kilo kakavaona, kalamo mbara-mbara haitu rokilo kakavaona. 5:42 
Dekeimo ka tona nerapi nte komiu, bo nee mompoara tona makava 
manginda anumiu." 5:43 "Niepemiu pepatuduki nggaulu nanguli ivei: 
'Potovemo roamiu bo povuu matamo balimiu.' “5:43 Imamat 19:18? 5:44 
Tapi Kuuli ka komtu, potovemo balimiu bo posambayaka tona 
nompandasa komiu. 5:45 Ane komiu mokainggu itvehaitu, komiu majadi 
ana-ana nu Alatala, Tuamamiu ri suruga. Apa nipotoveNa pura-pura tona 
bo nipopebondaNa mata nu eo ka tona nadaa bo ka tona nabelo. Bo 
nidekeiNa uda ka tona nanoa bo ka tona natenggo muni. 5:46 Ane komiu 
aga mompotove tona nompotove komiu, natantumo komiu ledo masipato 
ratoiya nu Alatala. Apa nau topesingara balasitee nadaa ingguna, 
nompotove tona anu nompotove ira. 5:47 Bo ane komiu aga nabelo nte 
roamiu mboto, natantumo pokainggumiu haitu ledo mbeki ratotya. Nau 
tona ledo nosisani nte Alatala nabelo nte roara mboto! 5:48 Jadi komiu 
kana mokainggu mabelo ante mpuu-mpuu raramiu, nasimbayu eva 
pokainggu nu Alatala, Tuamata ri suruga." 


6:1 "Toramo, ane komiu movia ada-ada nu agama, nemo rapopakita ri 
ngayo ntodea. Apa ane ivesia pokainggumiu, komiu ledo ntoto manggava 
belo lako nte Alatala, Tuamamiu ri suruga. 6:2 Rapana ane komiu 


mombadekei petulungi ka tona napakasi, nee rapatolele poviamiu haitu 
eva povia ntona anu aga nabelo ri sumba. Ira nombadekei ka tona napakasi 
ri ngayo ntodea riara banua-banua petupu bo ri dala riara ngata ala rakita 
bo ratotya ntona. Pariaramo tesaKu hitu! Petoiya ntona haitumo tambo 
nitarimara. Domo ria ntanina. 6:3-4 Tapi ane komiu mombadekei 
petulungi ka tona napakasi, dekei nggalinomo, nee rapatolele poviamiu 
haitu. Bo Alatala, Tuamamuu ri suruga, manggita poviamiu nggalino haitu 
bo Ia mombadekei tambo ka komiu." 6:5 "Ane komiu mosambaya, nee 
moinggu eva tona aga nabelo ri sumba. Nipokonora neangga mosambaya 
riara #banua-banua petupu bo ri tatanga nu dala ala rakita ntodea. 
Pariaramo tesaKu hitu! Nitarimaramo petotya ntona bo haitumo tambo nu 
posambayara. Domo ria ntanina. 6:6 Tapi ane komiu mosambaya, 
pesuamo riara ntombimiu, upimo vamba, bo posambayamo ka Alatala, 
Tuamamiu anu ledo nikita. Bo Alatala anu nanggita poviamiu nggalino 
haitu, mombadekei tambo ka komiu. 6:7 Bo ane komiu mosambaya, nee 
mompakandoe posambayamiu bo mombasili-sili tesa eva kabiasa ntona 
ledo nosisani nte Alatala. Nisarumakara ane posambayara mandoe, Alatala 
kana mompetalingai ira. 6:8 Nee mompasiala pokainggura haitu! Apa 
nisani nu Alatala mamimo nuapa niparaluumiu dopame komiu merapi lako 
nte la. 6:9 Jadi posambaya ivei: Alatala, Tuama kami ri suruga, Aga 
Komiu masipato rapetupu bo rapakaoge. Komiumo Magau kami. 6:10 
Perapi Komiu momparenta ri dunia hitu, bo dotaMiu majadi raturusi ntona 
ri dunia nasimbayu eva ri suruga. 6:11 Dekei ka kami kandea niparaluu 
kami eo hitu. 6:12 Bo ampungi sala kami, nasimbayu eva kami muni 
nombaampungi tona novia sala nte kami. 6:13 Nee rapalamba kami 
rapesori bo kabasakamo kami lako ri kuasa #“Magau nu Seta. Sabana 
Komiumo Magau nakuasa bo nipokumaaka sampe ri kasae-saena. “Amin. 
6:14 Ane komiu mombaampungi tona novia sala nte komiu, Alatala 
Tuamamiu ri suruga, muni mombaampungi komiu. 6:15 Tapi ane komiu 
ledo mombaampungi tona novia sala nte komiu, Alatala Tuamami ri 
suruga, ledo muni mombaampungi salamiu." 6:16 "Ane komiu mopuasa 
nee molenje naburu eva kabiasa ntona aga nabelo ri sumba. Nitunggaira 
nompakaburu lenjera ala rasani ntodea ira nopuasa. Pariaramo tesaKu hitu! 


Nikavaramo pura-pura tambo nu puasara haitu. Domo ria ntanina. 6:17 
Tapi ane komiu mopuasa, pendoumo bo salagamo buluamiu 6:18 ala ledo 
rasani ntona ntanina komiu nopuasa. Aga Alatala, TuamaMu ri suruga, 
anu ledo nikita, mangisanina. RakitaNa poviamiu anu ledo nisani ntona 
ntanina haitu bo radekeiNa tambo ka komiu." 6:19 "Nee mompasiromu 
kakalumana dunia ka karomiu mboto. Apa kakalumana dunia namala 
rakande nu ane atau tagara, bo rapangangga ntona. 6:20 Agina 
mompasiromu kakalumana ri suruga apa hamai kakalumana ledo rakande 
nu ane atau tagara, bo ledo rapangangga ntona. 6:21 Nee mompasiromu 
kakalumana ri dunia, apa ri umba kakalumanamiy, ri sia muni pekirimiu. 
6:22 Mata nirapaka poindo nu karo. Ane matata nabelo, tantu nalanto 
pekitata. 6:23 Tapi ane navurau matata, ledo nalanto mikitata nuapa-nuapa. 
Ivesia muni pekiri rara ntaita. Alatala nompakareme rara ntaita, jadi ane 
reme nidekei nu Alatala ka kita majadi malanda, malanda mpuumo 
kalandana haitu! #6:22-23 Basa Yunani: Mata poindo nu karo. Ane mata 
mabelo, mareme njumanggaro. Tapi ane ledo nabelo mata, malanda 
njumangu karo. Jadi ane reme anu naria rara ntaimiu malanda, nalanda 
mpuumo kalandana haitu!? 6:24 Ledo rapakule ntona saito matundu nte 
madika randua. Apa saito rapotovena bo saitopa ledo rapeilina. Saito 
raoseakana parentana bo saitopa rapoarana. Ivesia muni ante komtu. Ane 
komiu mompotove mbara-mbara ri dunia hitu, ledo rapakulemiu 
mpuu-mpuu mangoseaka dota nu Alatala." 6:25 "Haitu sampe Kuuli ka 
komiu, nee makini raramiu mompekirika katuvumiu, bara nuapa 
rakandemiu atau rainumiu. Nee makini mompekirika baju nuapa 
rapasuamiu. Apa katuvuta nopokopa pade kandea bo karota nopokopa 
pade pakea. 6:26 Peintamo tonji-tonji ri laerava! Ira ledo notuda pae, ledo 
nokato bo ledo muni nomboli pae riara gampiri. Tapi naupa ivesia, Alatala, 
Tuamamuiu ri suruga, nombadeke1 kandea ka ira. Nemopa komiu! 
NipotoveNapa komiu pade tonji-tonji. 6:27 Nuapa gunana makini 
raramiu? Nau damo makini njuu raramiu, ledo ria saitoa komiu 
mompakule mantambai umurumiu, nau aga sambongi. 6:28 Bo nuapa 
gunana makini raramiu mompekirika baju? Pekirimo sese nu bunga 
ranggavoko. Bunga haitu natuvu nau ledo nokarajaa atau nantanu. 6:29 


Tapi naupa ivesia, Kuuli ka komiu, Magau “Salomo anu nakalumana mpuu 
ledo ria pakeana nagaya eva sese nu bunga haitu! 6:30 Jadi ane Alatala 
nompakagaya bunga-bunga ranggavoko anu aga natuvu sampalai bo maile 
rapalabusi, nemopa komiu! Natantu la mombadekei ka komiu pakea 
niparaluumiu. Nakura mpuu pomparasayamiu! 6:31 Nee makini raramiu 
bo manguli, 'Nuapa rakandeta, nuapa rainuta, bara pakea nuapa rapaketa?' 
6:32 Haitu puramo nielo ntona anu ledo nosisani ante Alatala. Tapi ledo 
paraluu makini raramiu sabana pura-pura anu niparaluumiu haitu nisani nu 
Alatala, Tuamamiu ri suruga. 6:33 Jadi pasimbuku ntanimo ruru ala 
Alatala momparenta riara katuvumiu bo oseakamo dotaNa, bo pura-pura 
ntanina haitu radekeiNa muni ka komiu. 6:34 Jadi nee masesa raramiu 
nompekirika bara nuapa majadi maile, sabana maile maria kasusana 
mboto. Naganamo kasusa eo hitu rapekirita nee ratambai anu majadi 
maile! " 


7:1 "Nee mompakasala tona ntanina ala komiu ledo rapakasala nu Alatala. 
7:2 Apa komu ratangara nu Alatala nangoseaka kabiasamiu mboto 
mombatangara tona ntanina. Posuka nipakemiu mosuka ka tona ntanina, 
haitu muni rapake nu Alatala mosuka ka komiu. 7:3 Nakuya komiu 
namala manggita dosa roamiu nakodi eva garupu ri matana, tapi dosamiu 
mboto nambaso eva baloti ri matamiu mboto ledo mikitamiu? 7:4 Berimba 
komiu manguli ka roamiu, 'Mai, kulelaka garupu ri matamiu,' iyapa ri 
matamiu mboto naria baloti! 7:5 Komiu aga tobelo ri sumba! Lelaka ntani 
ruru baloti lako ri matamiu mboto ala matamiu malanto mekita bo komiu 
mamala mombalelaka garupu ri mata nu roa." 7:6 Naupu haitu, nanguli 1 
Yesus, "Nee radekei ka asu anu nagasa mbelaka asu aga megoli 
mombalopo komiu! Bo nee radekei mutiara ka bavu, apa bavu aga 
mombajeje bayangi mutiara haitu." 7:7 "Perapimo nte Alatala bo 
radekeiNa ka komiu. Elomo bo rakavamiu. Tanedemo vamba bo vamba 
raunggeNa ka komiu. 7:8 Apa 1sema-sema merapi, kana radekei ka ia. 
Isema-sema mompaelo kana rakavana. Bo 1sema-sema mantanede vamba, 
kana raungge ka ia. 7:9 Natantu ledo ria saitoa komiu mombadekei vatu 
ka anamiu ane roti raperapina! 7:10 Bara ane anamiu merapi bau ntasi, 


natantu ledo ule radekeimiu. 7:11 Nau komiu tona nadosa, nisanimiu 
nombadekei anu nabelo ka anamiu. Nemopa Alatala, Tuamamiu ri suruga! 
Natantu la muni mombadekei anu nabelo ka isema-sema merapi nte Ia." 
7:12 "Jadi nuapa-nuapa rapodotamiu rapovia ntona ka komiu, ivesia muni 
rapoviamiu ka tona. Sabana parenta haitumo isi nu Atura agama bo 
pepatuduki nu “nabi-nabi nggaulu. 7:13 Pesuamo ri bobaa napii, sabana 
naluo bobaa bo nabelo dala hau ri #narakaa, bo nadea muni tona 
nangosena. 7:14 Tapi napiimo vamba bo nakaja dala manggava katuvua 
nabelo bo ledo nadea tona nangosena." 7:15 "Komiu kana mainga nte tona 
nanguli karora nabi tano aga nodava. Ira nakava nte komiu netibelo rara 
eva bimba nanondo, tano rara ntaira nadaa mpuu eva asulaku nasoa. 7:16 
Rasanimiu ira lako ri pokainggura. Vua “#anggur ledo nipupu lako ri lemo 
ntasi bo vua “ara ledo nipupu lako ri kavoko nggarui. 7:17 Ivesia muni 
kayu naboya novua nabelo, tapi kayu nangguru ledo novua nabelo. 7:18 
Ledo ria kayu nabelo novua nadaa. Bo ledo muni naria kayu nangguru 
novua nabelo. 7:19 Pura-pura kayu ledo nabelo vuana kana ratovo bo 
ratedeaka riara apu. 7:20) Jadi ivesia muni ante nabi-nabi mpodava. Lako ri 
pokainggura rasanimiumo isema ira. 7:21 Ledo pura-pura tona nanguli 
Yaku Tupura majadi todea riara “Poparenta nu Alatala. Aga tona anu 
novia dota nu Alatala, TuamaKu ri suruga, masipato mesua riarana. 7:22 
Ri Fo Potangara bara maipia madea tona manguli ka Yaku, 'Pue, Pue! 
Kami nompasimbayu tesaMiu ka tona ntanina ante kuasaMu bo ante 
kuasaMiu muni kami nompopalai “seta-seta lako nte tona. Bo nadeamo 
kabaraka nipovia kami nte kuasaMiu!' 7:23 Tapi Kupesanaka ira, 'Ledo 
nisaniKu komiu! Palaimo lako ri sii, komiu topokainggu nadaa!'" 7:24 
"Jadi isema-sema mangepe tesaKu bo mangoseakana, 1a nasimbayu ante 
topande novia banuana ri bavo vatu. 7:25 Nauda romba bo nakava lono 
ante poiri nombaburu banua haitu, tapi banua haitu ledo nagero sabana 
nipovia ri bavo vatu. 7:26 Tapi isema-sema mangepe tesaKu bo ledo 
nioseakana, ia nadoyo nasimbayu eva tona novia banuana ri bavo bone. 
7:27 Naromba uda, bo nalono, bo poiri nartmboso nombaburu banua haitu 
sampe banua haitu naombo bo narupusaka." 7:28 Naupu 1 Yesus 
nompatuduki haitu pura-pura ka todea, nokumaa mpuumo ira nangepena. 


7:29 Apa la ledo nompaguru eva “guru-guru agama. la nompatuduki eva 
tona mpuu-mpuu nakuasa. 


8:1 Notuamo i Yesus lako ri bulu, nadea mpuu tona nantuntuni la. 8:2 
Tempo haitu nakavamo saito tona nadua oge nantaputu ri ngayo 1 Yesus, 
bo nanguli, "Pue, ane madota Komiu, Komtu nompakule mompakabelo 
yaku." 8:3 Nangepe haitu, 1 Yesus nombadika paleNa ri karo ntona haitu 
bo nanguli, "Madota Yaku. Mabelomo iko!" Kaliu-liu nabelomo tona 
haitu. 8:4 Bo nanguli 1 Yesus ka ia, "Nee mutesa ka tona anu najadi ri 
karomu. Tapi koimo hau nte “topanggeni pesomba bo popakitamo karomu 
ka 1a ala rakitana nabelomo karomu. Bo dekeimo pesombamu ka Alatala, 
nangoseaka parenta Nabi “Musa ala mompopakita ka todea iko 
mpuu-mpuu nabelomo." 8:5 Tempo 1 Yesus nesua ri ngata Kapernaum 
nakavamo saito balengga ntantara nte la. la nerapi mpuu-mpuu nte 1 Yesus, 
8:6 "Tua, batuaku nadua ntamo ria ri banuaku. la aga naturu ria, ledo 
nipakulena nembangu, bo nandasa mpuu nirasaina." 8:7 Nanguli i Yesus ka 
ia, "Tuou Yaku mompakabelo ia." 8:8 Tapi nesana balengga ntantara 
haitu, "Tua, yaku hii ledo masipato mantarima Komuu riara banuaku. Nau 
aga rauliMiu sambela rombela, mabelomo batuaku. 8:9 Nisaniku ia 
mabelo sabana yaku muni natundu ri parenta nu tuaku. Bo naria muni 
tantara-tantara natundu nte parentaku. Ane kuuli ka saito tantara, 'Koimo!' 
ia kana hau. Bo ane kuuli ka tantara ntanina, 'Katumai!' ia kana tumai. Bo 
ane kuuli ka batuaku, 'Povia haitu', kana rapoviana haitu." 8:10 Nangepe 
tesana haitu, nokumaamo i Yesus, bo niuliNa ka todea anu nantuntuni la, 
"Natantu mpuu pomparasaya ntona hitu! Nau todea “to Y ahudi, muli 
“Israel, dopa ria nikavaKu pomparasaya ntona naroso eva pomparasaya 
ntona hitu! 8:11 Pariaramo! Tempo bara maipia madea tona ledo toYahudi 
majadi todea nu Alatala. Ira makava lako ri mpandakena bo mpanauna 
mosusa madamba-damba ri #“Poparenta nu Alatala singgani-nggani ante 1 
“Abraham, i Ishak bo i Yakub. 8:12 Tapi toY ahudi mboto anu masipato 
majadi todea riara Poparenta nu Alatala ledo mamala. Ira aga ratedaka ri 
kalandana makavao lako nte Alatala, bo hamai ira aga motumangi-mangi 
bo masinggiki baga ante kasusa rara." 8:13 Bo 1 Yesus nanguli ka 


balengga ntantara haitu, "Panjilimo. Mabelomo batuamu eva anu 
niparasayamu majadi." Bo eva nisuka, nabelomo batuana. 8:14 Naupu sia 1 
Yesus hau ri banua i Petrus. Hamai nikitaNa matua 1 Petrus mombine aga 
naturu sabana nakokora. 8:15 Jadi 1 Yesus nanggangisi pale nu mombine 
haitu bo kaliu-liu nabelomo ia. Naupu haitu nembangumo mombine haitu 
mombakadambanaka ira. 8:16 Nanggoviapa, nakavamo tona nte i Yesus, 
nanggeni roara anu nipesua “seta. I Yesus nompopalai seta-seta haitu ante 
sambela tesa. Bo nipakabeloNa muni pura-pura tona nadua. 8:17 Haitu 
najadi ala madupa tesa nu Alatala anu nipasimbayu Nabi Yesaya nggaulu 
ivei: "Iamo nomparikaro kasusata bo nompakabelo kita nadua." (8:17 
Yesaya 53:4) 8:18 Naria saco nadea gaga tona nantagui 1 Yesus. Nanggita 
tona dea haitu, nanguli i Yesus ka anaguruNa, "Hau kita ri sambote rano." 
8:19 Tempo haitu naria saito guru agama nakava nte 1 Yesus bo nanguli, 
"Guru, yaku madota mantuntuni Komiu. Nau damo ri umba rakalauMiu 
kuoseaka Komiu." 8:20 Nesana 1 Yesus, "Asulaku naria bolona rapaturuna 
bo tonji naria jumuna, tapi Yaku, “Ana nu Manusia, ledo ria ponturoKu 
natantu Kupaturu." 8:21 Naupu haitu nanguli saitopa topangoseaka Ia, 
"Pue, paloga ntanimo ruru yaku manjili nte tuamaku. Mamate tuamaku 
pade tumai yaku mangoseaka Komiu." 8:22 Tapi nanguli 1 Yesus ka ia, 
"Oseakamo Yaku! Palambakamo tona namate mombatana tona namate. 
*8:22 Palambamo tona namate mombatana tona namate Batuana: 
Palambamo tona ledo nomparasaya mombatana roara ledo nomparasaya.” 
" 8:23 Naliu haitu nesavi sakayamo 1 Yesus nosanggani-nggani ante 
anaguruNa, bo haumo ira. 8:24 Tempo ira nosakaya sampesani nakavamo 
poiri narimboso nompakambaso balumba ri rano. Sakidepa natala sakayara 
nitompe balumba mbaso. Tempo haitu 1 Yesus naluru namonjo. 8:25 Hau 
anaguruNa nombalike la bo nanguli, "Pue, tulungimo! Mamatemo kita!" 
8:26 Nangulimo 1 Yesus ka ira, "Nakuya komiu naeka? Nakura mpuu 
pomparasayamiu!" Naupu haitu neangga la nombatudu poiri bo balumba 
mbaso metaa. Bo kaliu-liu netaa mpuumo poiri bo nalinomo uve. 8:27 
Nanggita kajadia haitu nokumaa puramo anaguruNa. Niulira, "Tonuapa 
hitu tano sampe nau poiri bo balumba nangoseaka parentaNa?" 8:28 
Naupu haitu nakavamo ira ri sambote rano ri bagia ntoGadara. Nakavapa 


ira hamai, nesuvumo randua tona lako ri podayo mosintomu ante 1 Yesus. 
Ira randua haitu mpesua seta-seta sampe nagila mpuu ira bo ledo ria tona 
nabia noliu ri sia. 8:29 Nongare-ngaremo ira nanguli, "He, “Ana nu 
Alatala! Nakuya tano Komiu tumai? RakuyaMiu kami? RapandasaMiumo 
kami nau dopa tempona?" 8:30 Napara ri sia nadea bavu nangelo 
kandeara. 8:31 Jadi seta-seta nesua nte tona randua haitu nerapi nte 1 
Yesus, "Ane Komiu mompopalai kami lako ri tona hitu, palambakamo 
kami mesua nte bavu-bavu gahaitu!" 8:32 Nangulimo 1 Yesus ka seta-seta 
gahaitu, "Koimo!" Jadi nesuvumo seta-seta lako ri tona randua bo nolinja 
nesua nte bavu. Eva nisuka, nipesua seta-seta, nangova puramo bavu haitu 
notingganavu lako ri tinggi bingge hau riara rano sampe namate nalodo 
riara nu uve. 8:33 Sampanggita kajadia haitu, nangova nalaimo topojaga 
bavu hau riara ngata. Bo nitesara pura anu najadi nte bavura bo nte tona 
randua anu nipesua nu seta pangane. 8:34 Nangepe haitu, hau puramo tupu 
ngata mosintomu nte i Yesus. Nakava nte i Yesus niperapira ante 
mpuu-mpuu rara ala la mompalaisi ngatara haitu. 


9:1 Naupu haitu nesavi sakayamo i Yesus ante anaguruNa nanjili hau ri 
sambote rano, sampe nakava ri ngata niponturora. 9:2 Hamai naria bara 
sako-ndua tona nombakova roara hau nte i Yesus. Roara haitu napunggu 
bo naturu ri ompa paturuna. Nanggita karoso nu pomparasayara, 
nangulimo i Yesus ka topunggu haitu, "AnaKu, pakaroso raramu. Dosamu 
niampungimo." 9:3 Bara sako-ndua guru agama hamai nompekiri riara 
ntaira, "Nadaa mpuu tona hitu! Ia nompakasimbayu karoNa ante Alatala, 
apa aga Alatala namala nombaampungi dosa !" 9:4 Tapi nisani 1 Y esusmo 
pekirira. Haitu sampe niuliNa ka ira, "Nakuya rara ntaimiu nompekiri 
nadaa? 9:5 Natantumo ledo nakaja manguli 'Dosamu niampungimo.' 
Nakajapa manguli 'Peanggamo bo polipamo!' *9:5 Namura nanguli 
'dosamu niampungi' apa ledo rakita ntona bara majadi bara ledo. Tapi ane 
rauli 'Peanggamo bo polipamo!' rakita ntonamo bara majadi bara ledo. * 
9:6 Tapi Kupopakita ka komiu Yaku, “Ana nu Manusia, nakuasa ri dunia 
hitu nombaampungi dosa nu manusia." Jadi nituduNa topunggu haitu, 
"Peanggamo! Anggataka ompa paturumu bo panjilimo!" 9:7 Nangepe 


haitu neangga mpuumo topunggu haitu, bo nanjilimo 1a ri banuana mboto. 
9:8 Nanggita kajadia haitu naekamo rara ntodea ri sia. Bo nitoiyara 
Alatala sabana nidekeiNa kuasa nambaso eva haitu ka manusia. 9:9 Naupu 
haitu nalaimo i Yesus lako ri sia. Nolipa-lipamo la, nikitaNa saito 
“topesingara balasitee nonturo riara kantoro ntopesingara balasitee. 
Sangana i Matius. Nanguli i Yesus ka ia, "Kaimo! Oseakamo Yaku!" 
Nangepe haitu neanggamo i Matius bo hau nangoseaka 1 Yesus. 9:10 
Naupu haitu i Yesus ante anaguruNa hau nangande ri banua i Matius. Bo 
nadea topesingara balasitee bo tona ntanina anu nireke *ntoYahudi tona 
nadosa "9:10 tona nadosa: tona ledo nangoseaka Atura-atura agama 
Yahudi niuli nto Yahudi tona nadosa.” , nakava nangande 
nosangganinggani ante ira. 9:11 Sampanggita haitu, nangulimo bara 
sako-ndua *toFarisi ka anaguru 1 Yesus, "Nakuya gurumiu nangande 
nosangganinggani ante topesingara balasitee bo tona nadosa?" 9:12 Niepe 
1 Yesus tesara haitu. Jadi niulikaNa, "Tona ledo nadua ledo nomparaluu 
pakuli nu dokutoro. Aga tona nadua paraluu rapakulisi. 9:13 Koi 
pegurumo batuana tesa nu Alatala anu nanguli ivei: 'NipokonoKupa maasi 
matamiu manggita roamiu pade manggeni binata-binata rapesomba ka 
Yaku.' (9:13 Hosea 6:6)*Yaku nakava ri dunia ledo mompokio tona anu 
nanguli karora nanoa, “9:13 tona nanoa: nantuntuni panggava ntodea 
toYahudi, tona nanoa haitumo tona anu nangoseaka atura-atura agama 
Yahudi.” tapi mompokio tona nadosa majea lako ri dosara." 9:14 Naupu 
sia, bara sako-ndua topangoseaka i Yohanes Topediu nakava nte i Yesus. 
Nekutanamo ira, "Kami bo toFarisi nasaro nopuasa nangoseaka ada-ada 
agamata . Nuapa sabana anaguruMiu ledo nopuasa?" 9:15 Nesanamo 1 
Yesus ka ira, "Ledo masipato torata ri posusa poboti masusa rara bo 
mopuasa tempo boti langgai da mosanggani ante ira. Tapi kana makava 
tempona boti langgai raala lako nte ira. Tempo haitumo pade mopuasa ira. 
Ivesia muni anaguruKu masusa rara bo mopuasa ane Yaku raala lako nte 
ira. " 9:16 Nanguli munimo i Yesus, "Ledo ria tona notampala baju 
naranta ante kae nabaru. Sabana kae baru haitu mekonjo bo mombabitesi 
baju ranta sampe mantambai kabitena baju haitu. 9:17 Ivesia muni ante uve 
*anggur. Ledo ria tona nombaisi uve anggur nabaru riara kuli njae anu 


domo nagini. “9:17 Pomboli uve anggur mpake tempo haitu nipovia lako 
ri kuli binata, eva kulimba ntovau. Ane natuamo, nakaa kuli, domo nagini.” 
Sabana ane radika ri pomboli njae, uve anggur baruna morende bo mevoya 
mompakapasa pombolina haitu sampe mabubu uve anggur, bo marugi 
pombolina. Uve anggur nabaru kana raisi riara pomboli baruna muni. Ane 
ivesia mabelo puramo uve anggur bo pombolina." 9:18 Da notesa i Yesus, 
nakavamo saito pakeni ri “banua petupu ntoYahudi. Nantaputumo ia ri 
ngayo 1 Yesus bo nerapi tulungi ante mpuu-mpuu rara. Niulina, "Dako 
namate anaku mombine. Kamai, kita hau ri banuaku. Tuu paleMiu ri 
karona ala matuvu mpanjili ia." 9:19 Nangepe haitu, neanggamo 1 Yesus 
hau mantuntuni tuama nu ngana haitu. Bo anaguruNa muni hau nosanggani 
nte la. 9:20 Ri tatanga dala naria saito mombine anu sapulu rompaemo 
nasimbunga njuu. la nanggapara1 puri 1 Yesus bo nikabena doe baju i 
Yesus, 9:21 apa mpekirina, "Nau aga doe nu bajuNa kukabe, tantu 
mabelomo duaku hitu." 9:22 Neilimo 1 Yesus nompeinta mombine haitu. 
Bo muliNa ka ia, "Anaku, pakaroso raramu! Mabelomo iko sabana iko 
nomparasaya." Bo eva nisuka, nabelo mpuumo mombine haitu. 9:23 
Naupu sia napolamo 1 Yesus hau ri banua nu pakeni ri banua petupu 
pangane. Nakava hamai nikitaNa nadea tona nantavusi suli bo notumangi 
ka tomate ante suara namangga. 9:24 Nanguli 1 Yesus ka ira, "Palaimo 
komiu pura-pura. Ngana haitu ledo namate. la aga namonjo." Nangepe 
tesa haitu, aga nipongirikara 1 Yesus. 9:25 Naupu ira nipopalai, nesuamo 1 
Yesus riara tombi nu ngana mombine. NikangisiNa pale nu ngana bo 
kaliu-liu nembangumo ia. 9:26 Naupu haitu, kajadia haitu natolele sampe 
ri pura-pura ngata ri njumangu bagia haitu. 9:27 Tempo 1 Yesus 
nompapola polipaNa, naria randua toburo nantuntuni la bo nongare-ngare, 
"Muli Magau “Daud! Poasimo kami!" 9:28 I Yesus nesua riara banua, bo 
nesua munimo toburo randua haitu bo nanggaparal la. Nekutanamo la 
"Niparasayamiu Yaku nakuasa mompakabelo matamiu?" Nesana ira, "Iyo, 
Pue. Niparasaya kami." 9:29 Jadi 1 Yesus nombatui matara bo nanguli, 
"Mabelomo matamiu, eva niparasayamiu majadi!" 9:30 Kaliu-liu 
nabelomo matara randua. Bo i Yesus nantagi ira ante mpuu-mpuu. 
NiuliNa, "Nee ntoto ratesa ka tona ntanina anu najadi nte komiu hitu." 


9:31 Tapi nalaimo ira bo nompatolele kareba 1 Yesus ri pura-pura ngata ri 
njumangu bagia haitu. 9:32 Dako nalai toburo randua pangane, naria saito 
tobobo nikeni ntona hau nte 1 Yesus. Tona haitu nabobo sabana nipesua nu 
Fseta. 9:33 Jadi tempo seta haitu nipopalai 1 Yesus lako nte ia, namalamo 
la notesa. Nanggita kajadia haitu nokumaa mpuumo todea. Nanguli ira, 
"Dopa sanggania nikita kami kajadia eva hitu ri tana “Israel!" 9:34 Tapi 
nanguli toFarisi hamai, "Bai! Tona hitu aga nompopalai seta ante kuasa 
lako nte “Magau nu Seta mboto!" 9:35 I Yesus hau nompesayoki ngata 
dea. la nompatuduki ri banua-banua petupu bo nompatolele kareba 
#Poparenta nu Alatala. Bo nipakabeloNa tona nadua mpengaya-ngaya. 
9:36 Nanggita todea, naasi mpuumo mataNa, sabana nasesamo ira bo ledo 
ria tona nantulungi ira, nasimbayu eva bimba ledo ria topoevuna. 9:37 Bo 
nanguli 1 Yesus ka anaguruNa, "Nadeamo tona nasadia mantarima Kareba 
Belo. Ira nasimbayu eva pae natasamo, nasadiamo rakato. Nadea mpuu 
pae nasadiamo rakato, tapi topokato ledo nadea. 9:38 Jadi perapimo nte 
Alatala tupu ntalua, ala ratuduNa tona hau mokato ri taluaNa." 


10:1 I Yesus nompasiromu ana-anaguruNa, bo nidekeiNa ka ira kuasa 
mompopalai “seta-seta bo mompakabelo tona nadua mpengaya-ngaya. 
10:2-4 Sanga sapulu randua anaguru anu nisuroNa haitumo, Pamulana 1 
Simon anu nosanga muni i Petrus; bo i Andreas, tuei 1 Petrus; 1 Yakobus bo 
1 Yohanes ana-ana 1 Zebedeus; 1 Filipus; bo i Bartolomeus; 1 Tomas, bo i 
Matius #10:2-4 i Matius notulisi buku hitu.? #topesingara balasitee, 1 
Yakobus ana i Alfeus; 1 Tadeus; 1 Simon, saito lako ri partai #Zelot, 
haitumo partai maradeka #ntoYahudi, bo i Yudas Iskariot anu nompobalu 
1 Yesus ka baliNa. 10:5 Ira sapulu randua nisuro 1 Yesus hau manggeni 
Kareba Belo bo nitevaiNa ive1: "Nee hau ri ngata-ngata ntona ledo 

toY ahudi bara ngata-ngata #ntoSamaria. 10:6 Koimo ruru nte toYahudi 
muli 1 “Israel anu nasimbayu eva bimba-bimba nalipo. 10:7 Kotmo bo 
patolele ka ira ivei: 'Naparamo tempona Alatala momparenta mpo Magau.' 
10:8 Pakabelo tona nadua, pakatuvwu mpanjili tona namatemo, pakabelo 
tona nadua oge, popalai seta-seta anu nesua ri karo ntona. Kuasa haitu 
nideke1 bayangi ka komiu, ledo nialimiu. Jadi dekeimiu bayangi muni ka 


tona ntanina. 10:9 Nee rakenimiu doi bulava bara doi salaka bara doi 
tambaga riara karepemiu. 10:10 Nee rakenimiu batutu rapomboli baku. 
Nee rakenimiu rontonga baju, sapatu atau toko polipa, sabana topokarajaa 
masipato ratande ntona nitulungina. 10:11 Ane komiu mesua riara ngata, 
elomo saito tona nabelo rarana mantarima komiu riara banuana. Bo 
ponturomo hamai nte ira sampe komiu mompalaisi ngata haitu. 10:12 
Tempo komiu mesua riara banua ntona, ulika tupu banua, 'Perapi Alatala 
mombadekei belo ka komiu!' 10:13 Ane mabelo rara ntupu banua haitu bo 
ratarimara komiu, belo niperapimiu lako nte Alatala kana mambela nte ira. 
Tapi ane ledo mabelo rarara bo ledo ratarimara mabelo komiu, belo 
niperapimiu ka ira haitu ledo mambela nte ira. 10:14 Ane tupu banua bara 
tupu ngata ledo madota mantarima komiu atau ledo madota mangepe 
tesamiu, palaimo komiu lako nte ira bo tapaimiu sovu lako ri kadamiu. 
“10:14 Ane to Yahudi nanjili lako ri ngata ntona ledo to Yahudi, nipegasa 
bajura bo sapatura, apa niulira tona ledo to Yahudi nte ngatara naruto. I 
Yesus nombatudu anaguruNa motapai sovu lako ri kadara ka toYahudi 
anu nompoara Poparenta nu Alatala rapopakita ka ira, iramo naruto ri 
panggita nu Alatala.* 10:15 Pariaramo tesaKu hitu! Ri Eo Potangara ri 
kaupu nu dunia melabipa kadaana pehuku nu Alatala ka ira pade pehuku 
rapambela ka tupu ngata #“Sodom bo Gomora anu nadaa mpuu 
pokainggura!" 10:16 "Pariaramo tesaKu hitu! Komiu Kusuro hau ri 
tatanga ntona nadaa nasimbayu eva bimba ri tatanga asulaku. Jadi komiu 
kana matau eva ule bo malusu rara eva tonji togou. 10:17 Komiu kana 
mainga apa komuu rasaka ntona bo rakeni rapangadu ri ngayo 
ntopotangara. Bo komiu raboba riara #“banua-banua petupu. 10:18 Komiu 
rakeni ri ngayo gubernur-gubernur bo magau-magau sabana komiu 
nomparasaya Yaku. Haitumo loga nabelo ka komiu motesa 
pomparasayamiu Yaku ka ira bo ka tona ntanina anu ledo toYahudi. 10:19 
Ane komiu rakeni ri ngayora, nee makini raramiu mompekirika nuapa 
raulimiu bara berimba komiu mesana ka ira. Apa ri tempo haitu radekei ka 
komiu tesa-tesa masipato raulimiu ka ira. 10:20 Bo tesa-tesa raulimiu ledo 
tesa lako ri pekirimiu mboto, tapi tesa lako nte Nosa Gasa nTuamamiu 
Alatala. [lamo mokarajaa riara ntaimiu mompakalanto tesa nuapa masipato 


ratesamiu. 10:21 Makava tempona maria tona mombadekei sampesuvuna 
mboto rapatesi sabana sampesuvuna nomparasaya Yaku. Bo maria muni 
totua mombadekei anana mboto rapatesi. Bo ngana-ngana mangeva tina 
tuamara mboto bo mombadekei ira rapatesi. 10:22 Komiu rapovuu mata 
ntodea sabana komiu nangoseaka Yaku. Tapi isema-sema maroo 
momparasaya sampe ri kaupuna rapakasalama nu Alatala. 10:23 Ane 
komiu rapandasa ntona ri sangu ngata, palaimo hau ri ngata ntanina. 
Pariaramo tesaKu hitu. Yaku, “Ana nu Manusia kana makava mpanjili 
dopame maupu rakenimiu Kareba Belo ka pura-pura ngata ri tana Israel. 
10:24 Anaguru ledo naogepa pade guruna. Batua ledo naogepa pade 
madikana. 10:25 Kana maosa rara anaguru ane ia manjava guruna bo kana 
maosa rara batua manjava madikana. Iyapa Yaku Gurumiu, niuli ntona 1 

* Beelzebul, Magau nu Seta, nemopa komiu anu najadi ana-ana riara 
banuaKu. Komiu muni kana rasalaira." 10:26 "Tapi nau rasalai ntona 
komiu, nee maeka nte tona mangeva komiu. Apa pura-pura anu nakana, 
anu nitabuniaka sii-sii kana malanto rakita ngena. Pura-pura rahasia sii-sii 
kana rasani ntonamo bara maipia. 10:27 Pura-pura anu nitesaKu nggalino 
ka komiu, kana ratesamiu ri ngayo ntodea, bo anu nipanggalivayaKu ri 
talingamiu kana rapatolelemiu ka todea! 10:28 Nee maeka nte tona 
madota mompatesi komiu. Ira mamala mompatesi karomuiu tapi ledo ria 
kuasara mombanavusaka komiu ri #“narakaa. Aginapa komiu maeka nte 
Alatala sabana Iamo nakuasa mompatesi karomtu bo la muni nakuasa 
mombahuku komiu riara narakaa. 10:29 Natantu nisanimiu tonji rone 
rombaa nipobalu sampeka doi kodi. Tapi nau ledo noali ri panggita 
manusia, ledo ria sambaa tonji rone mamate ane ledo dota nTuamamiu 
Alatala. 10:30 Tapi komiu nelabipa noali ri panggita nu Alatala. Nau 
buluamiu nirekeNa bo nisaniNa puramo. 10:31 Jadi nee maeka, apa 
nipotove nu Alatalapa komiu pade tonji rone nadea. 10:32 Isema-sema 
manguli ri ngayo ntona ntanina, ia topangoseaka Yaku, Yaku muni manguli 
ri ngayo nTuamaKu Alatala ri suruga, ia topangoseaka Yaku. 10:33 Tapi 
isema-sema manguli ri ngayo ntona ntanina, ledo nisanina Yaku, Yaku 
muni manguli ri ngayo nTuamaKu ri suruga, ledo nisaniKu ia." 10:34 "Nee 
rapekirimiu kakavaKu hii manggeni posinggabelo ri dunia. Ledo nakana! 


Tapi kakavaKu hii nanggeni posieva. 10:35 Lako ri kakavaKu, ngana 
langgai mangeva tuamana mboto, bo ngana mombine mangeva tinana, bo 
mania mombine mangeva matuana mombine. 10:36 Tona nangoseaka 
Yaku raeva nu roara sambanua mboto. (10:35-36 Mikha 7:6) 10:37 
Isema-sema nipotovenapa tina-tuamana pade Yaku, ledo masipato rauli 
topangoseaka Yaku. Bo tona nipotovenapa anana pade Yaku, ledo muni 
masipato rauli topangoseaka Yaku. 10:38 Bo tona ledo nanpimbuaka 
“kayu salibna bo nangoseaka Yaku, ia ledo masipato rauli topangoseaka 
Yaku. “10:38 ATAU: Bo ia kana masadia majadi nasimbayu eva 
topanjimbuaka kayu salib anu nasadia rapandasa atau rapatesi sabana ia 
nangoseaka Yaku. Ane ledo, ia ledo masipato rauli topangoseaka Yaku.” 
10:39 Isema-sema batena nangoseaka dota rarana mboto, ledo manggava 
katuvu mabelo sampe ri kasae-saena. Tapi isema-sema nombakabasaka 
pura-pura dota rarana mboto sabana nioseakana Yaku, iamo manggava 
katuvu mabelo sampe ri kasae-saena. 10:40 Isema-sema nantarima komiu, 
nitarimana muni Yaku. Bo isema-sema nantarima Yaku, nitarimana Alatala 
anu nombasuro Yaku. 10:41 Isema-sema nantarima saito suro nu Alatala 
sabana ia mpuu-mpuu suro nu Alatala, tona haitu manggava tambo 
nasimbayu eva anu radeketka suro haitu. Bo isema-sema nantarima saito 
tonoa sabana ia mpuu-mpuu nanoa, tona haitu manggava tambo nasimbayu 
eva tambo radekei ka tona nanoa haitu. 10:42 Bo isema-sema 
nombatulungi topangoseaka Yaku sabana ia mpuu-mpuu nangoseaka 
Yaku, tona haitu manggava tambona bara maipia. 


11:1 Pariaramo tesaKu hitu, nau aga mombadekei uve ranindi ka saito 
topangoseaka Yaku anu ledo ria nturona, ia kana manggava tambona." 
11:2 Tempo haitu 1 Yohanes Topediu nitarunggu. Ri tarunggu niepena 
lelena mpengaya-ngaya anu mipovia 1 Kristus. Jadi nituduna bara sako-ndua 
anaguruna hau mompekutana nte 1 Yesus ivei: 11:3 "Tua, Komiumo hii 
“Magau Topepakasalama anu makava nangoseaka pojanji nu Alatala? 
Atau bara da mariapa tona ntanina rapopea kami?" 11:4 Nesana 1 Yesus, 
"Panjilimo komiu hau nte 1 Yohanes bo ulika 1a pura-pura anu niepemiu bo 
nikitamiu ri sii: 11:5 tona naburo nekita, tona napunggu nolipamo, tona 


nadua oge nipakabelomo, tona nabongo neepemo, tona namate natuvu 
mpanjilimo, bo Kareba Belo lako nte Alatala nipatolele munimo ka tona 
napakasi. 11:6 Nabelo mpuu tona ledo noura nomparasaya Yaku." 11:7 
Nalaipa tona nitudu i Yohanes haitu, nitesaNamo katuvu i Yohanes ka 
todea. NiuliNa, "Nuapa patujumiu hau ranggarava bai nompemta 1 
Yohanes bara ipia? Hau manggita tona nonggai rarana eva kavoko niburu 
mpoiri hau tumai? Natantu ledo ivesia. 11:8 Jadi nuapa patujumiu hau? 
Hau manggita tona nopakea nagaya? Natantu ledo muni, apa tona nopakea 
ivesia aga nonturo ri banua magau. 11:9 Jadi nuapa patujumiu hamai? 
Tantumo hau manggita “nabi. Tapi pariaramo! I Yohanes naogepa pade 
nabi ntanina, 11:10 sabana iamo suro nitesaki nu Alatala riara Buku Gasa 
ivei: 'Pariaramo! Kutudu suroKu mokolu ka Iko, ala ia mompakasadia dala 
ka Iko.'" (11:10 Maleakhi 3:1) 11:11 Nanguli munimo i Yesus, 
"Pariaramo, lako ri pura-pura tona nipoanaka ri dunia hitu ledo naria saitoa 
naogepa pade i Yohanes Topediu. Tapi nau tona ledo ria nturona ri 
*Poparenta nu Alatala, naogepa ia pade i Yohanes. 11:12 Lako ri pamula 
nu pokarajaa 1 Yohanes Topediu sampe sii-sii, Poparenta nu Alatala nieva 
ntona nadaa bo nasese anu madota mombadagina. *11:12 Naria pompaha 
santanina ivei: Lako ri pamula nu pokarajaa i Yohanes Topediu, nadea 
mpuu tona nompasimbuku majadi todea riara Poparenta nu Alatala, tapi 
tona nadaa bo nasese nompasimbuku mombadagina.” 11:13 Nompamula 
lako ri nabi-nabi nggaulu sampe 1 Yohanes sii-sii, pura-pura nabi bo Buku 
Atura Agama nombaboto tempo hitu haitumo Poparenta nu Alatala . 11:14 
Bo ane raparasayamiu anu nipopaisanira, rasanimiu i Yohanes hitu 
nasimbayu ante Nabi “Elia, anu mbotora makava mpanjili. “11:14 
Maleakhi 4:54 11:15 Isema-sema naria talingana, pariaramo tesaKu hitu! 
11:16 Yaku motesa mompakalanto ka komiu inggu ntona nadaa anu 
natuvu sii-sii. Ira nasimbayu nte ngana-ngana nonturo ri potomu 
sangayasangaya niulika ledo niosera. Ira nipongare roara ntanina ivei: 
11:17 'Kami nosuli bo nodade mompakadamba raramiu, tapi komiu ledo 
nadamba. Kami nodade nasusa eva ri tempo kamate tapi ledo notumangi 
komiu.' 11:18 Ivesia muni najadi nte kami bo 1 Yohanes. I Yohanes 
nakava, nopuasa bo ledo nanginu uve “anggur, bo niuli ntona ia nipesua nu 


“seta! 11:19 Yaku, “Ana nu Manusia nakava nangande bo nanginu uve 
anggur eva tona biasa, tapi niuli ntona, 'Peintamo tona haitu! Nadoko, 
nalangu, vega “ntopesingara balasitee bo vega ntodosa!' Tapi nau ivesia, 
nisanita kanoto nia nu Alatala sabana aselena nikita ri pokainggu 
ntopangoseaka Ia." 11:20 Naupu haitu i Yesus nangonteaka tupu ngata 
ledo najea lako ri dosara naupa nadeapa kabaraka nipoviaNa ri ngatara 
haitu. 11:21 NiuliNa, "Mandasa mpuumo komiu, toponturo ri ngata 
Korazim! Bo mandasa mpuumo komiu toponturo ri ngata Betsaida, sabana 
komiu ledo najea. Ane rapana kabaraka-kabaraka mpoviaKu ri ngatamiu 
Kupovia ri ngata Tirus bo Sidon, natantu nasaemo kajeara, nau ira ledo 
toYahudi. Bo natantu nasae munimo popakeara karu bo podikara sovu ri 
balenggara, *11:21 ToYahudi nggaulu nobaju kae karu bo nombadika 
sovu ri balenggara tempo nabuku mpuu rarara, mompopakita kabuku 
rarara.” tandana nabuku rarara bo nanjosomo nokainggu nadaa. Komiu 
*toYahudi nanggita kabaraka-kabaraka haitu, tapi komiu ledo ntoto najea! 
11:22 Pariaramo! Tempo Alatala mombatangara manusia bara maipia, 
pehuku ka komiu melabipa kantamona pade pehuku ka toponturo ri ngata 
Tirus bo Sidon. 11:23 Heh, komiu toponturo ri ngata Kapernaum! 
Nisarumakamiu komiu raore hau ri suruga! Tapi ledo ntoto nakana! Komiu 
aga ranavusaka ri narakaa! Apa ane rapana kabaraka-kabaraka nipoviaKu 
ri ngatamiu Kupovia ri ngata “Sodom anu nadaa mpuu, natantu ngata haitu 
ledo rapakaropu nu Alatala bo ngata haitu batena maria sampe Sli-sii. 
11:24 Jadi pariaramo! Ri Eo Potangara bara maipia mandasapa pehuku 
rapambela ka komiu pade pehuku rapambela ka tupu ngata Sodom!" 
11:25 Tempo haitu nosambayamo i Yesus. NiuliNa, "Tata, Komiumo 
Tupu nu langi bo tana. Yaku nosukuru nte Komiu sabana nipopaisaniMiu 
pura-pura anu pangane ka tona ledo natau. Tapi nitabuniakaMiu ka tona 
nangisani bo tona napande, 11:26 apa ivesiamo dotaMiu." 11:27 Naupu 
haitu, 1 Yesus notesa ka tona ri sia, "Pura-pura nidekei nTuamaKu ka 
Yaku. Ledo ria tona mpuu-mpuu nosisani ante Yaku, “Ana nu Alatala, aga 
TuamaKu Alatala. Bo ledo ria tona mpuu-mpuu nosisani ante TuamaKu 
aga Yaku, AnaNa, bo isema-sema Kupodota, Kupopaisanika TuamaKu ka 
la. 11:28 Isema-sema nalenge bo nantamo panggenina, kamaimo nte 


Yaku! Yaku mompakangaa ia. 11:29 Paritundu pasanga Kudika ka komiu 
bo pegurumo nte Yaku, apa Yaku nalusu bo naede raraKu bo 
Kupakatinonto raramiu. 11:30 Nakana suka pasanga Kudika, bo panggeni 
Kudekei nangaa rasimbuakamiu." 


12:1 Naria saco, i Yesus ante anaguruNa noliu ri talua “gando ri “eo 
penonto. Tempo ira noliu ri sia, anaguru 1 Yesus nokaleti gando sakide bo 
niontara sabana naaramo taira. 12:2 Naria bara sako-ndua “toFarisi 
nanggita poviara haitu. Nanguli ira ka 1 Yesus, "Peinta vei! AnaguruMu 
nombaliunaka atura agamata! Nitagi nu agama mokarajaa ri eo penonto!" 
12:3 Tapi nesana 1 Yesus ka ira, "Dopa mbacamiu anu nipovia Magau 
“Daud nggaulu? Tempo ia ante roa-roana naara taira, 12:4 ia nesua riara 
Banua nu Alatala bo nikandena roti nipesomba ka Alatala. Kakanana 
nangoseaka Atura-atura agamata, ledo masipato i Daud ante roana 
mangande roti haitu, aga topanggeni pesomba masipato mangandena. Tapi 
naupa ivesia, i Daud ledo nisalai. #12:3-4 Haitu najadi dopame i Daud 
najadi magau. Peinta 1 Samuel 21:1-6.* 12:5 Bara dopa muni nibacamiu 
anu nitulisi riara Buku Atura Agama. Ri eo penonto topanggeni pesomba 
nokarajaa ri Banua nu Alatala tapi ira ledo nireke nasala. 12:6 Pariaramo 
anu Kuuli ka komtu hitu: Ri sii naria saito naogepa pade Banua nu Alatala. 
12:7-8 Apa Yaku, “Ana nu Manusia, anu nakuasa manguli nuapa masipato 
rapovia ri eo penonto. Nitulisi riara Buku Gasa ivei: 'NipokonoKupa maasi 
matamiu manggita roamiu pade manggeni binata-binata rapesomba ka 
Yaku.' (12:7 Hosea 6:6)* Ane nisanimiu mpuu-mpuu batuana tesa haitu, 
natantu ledo rapakasalamiu tona ledo nasala." 12:9 Naupu haitu, 1 Yesus 
nompalaisi ponturo haitu bo nesuamo la riara “banua petupu nto Yahudi. 
12:10 Ri sia naria saito tona nakoyo sabingga palena. Naria toFarisi hamai 
madota mangelo sala i Yesus ala rapangadura. Haitu sampe nipekutanara 
la, "Nangoseaka atura-atura agamata, mamala kita mompakabelo tona 
nadua ri eo penonto atau ledo?" 12:11 Nesana 1 Yesus, "Ane rapana maria 
bimbamiu manavu ralovu ri eo penonto, nuapa rapoviamiu? Natantu 
rasoreakamiu ri eo haitu muni! 12:12 Tapi manusia nelabi noali pade 
bimba. Jadi namala kita mombatulungi tona ri eo penonto!" 12:13 Naupu 


haitu nanguli Yesus ka tona nakoyo palena haitu, "Odomo palemu!" Tona 
haitu nangodo palena, bo kaliu-liu nabelomo, nasimbayu eva palena 
sabinggapa. 12:14 Tapi toFarisi pangane nompalaisi banua petupu bo 
nolibu mangelo dala mompatesi i Yesus. 12:15 Nisani 1 Yesusmo patuju 
ntoFarisi nadaa haitu nte la. Jadi nalaimo la lako ri ponturo haitu hau ri 
ponturo ntanina. Nadea mpuu tona nantuntuni la bo isema-sema nadua, 
nipakabeloNamo. 12:16 Bo nilikaNa ira, "Nee ntoto ratesamiu ka tona 
ntanina anu nipoviaKu ka komiu. 12:17 Ivesiamo kadupana Tesa nu 
Alatala anu nipasimbayu Nabi Yesaya nggaulu ivei: 12:18 'Siimo BatuaKu 
nipelisiKu. Iamo anu nipotoveKu bo nipodamba raraKu. Nosa Gasa 
Kudekei ka la Bo la mompatolele poparentaKu nanoa ka pura-pura tona. 
12:19 Ta ledo mesanai, bo ledo muni mongare-ngare, Bo Ia muni ledo 
motesa mompakalanga rara ri ngayo ntodea. 12:20) Tava natetilu ledo 
rapakakotoNa, batuana, Ia nabelo nte tona nalente pomparasayana bo 
sumbu poindo aga nompida-mpida vayana ledo rapepayaNa, batuana, 
nalusu raraNa nte tona nau pomparasayana ledo naroo . la bate-batena 
mompasimbuku sampe kanoa nu poparenta nu Alatala majadi ri dunia, 
12:21 Bo pura-pura manusia manjarumaka la." (12:18-21 Yesaya 
42:1-4) 12:22 Naupu haitu naria saito tona mkeni hau nte i Yesus. Tona 
haitu naburo bo nabobo sabana ia nipesua nu seta. I Yesus nompopalai seta 
lako ri tona haitu sampe ia namalamo notesa bo nekita. 12:23 Nanggita 
kajadia haitu, nokumaa mpuumo todea hamai sampe nosimpekutana ira, 
"Bara tona hitumo Muli Magau Daud anu nijanji nu Alatala nggaulu !" 
12:24 Tapi tempo toFarisi nangepe tesa ntodea haitu, nesana ira, "Bai! 
Kuasa ntona haitu lako nte 1 “Beelzebul, Magau nu Seta. Haitu sampe la 
nakuasa nompopalai seta-seta." 12:25 Tapi nisani 1 Yesus pompekirira. 
Jadi muliNa ka ira, "Ane maria saito magau bo todeana bate-batena 
mosipobali, natantu kamagauana haitu magero. Bo ane tona sangata bara 
sambanua bate-batena mosipobali, natantu ira aga masimpotare. 12:26 
Ivesia muni ante Magau nu Seta. Ane Magau nu Seta mompopalai 
seta-seta ntanina, batuana seta mosimpobali ante seta ntanina. Ane ivesia, 
natantu poparenta Magau nu Seta haitu ledo maroso, aga magero 
nggoomo. 12:27 Pangulimiu Yaku nompopalai seta ante kuasa i 


Beelzebul, Magau nu Seta. Tapi naria muni ana-anagurumiu mboto 
nompopalai seta-seta. Uli ka Yaku, ante kuasa isema nipopalaira 
seta-seta? Natantu ante kuasa nu Alatala! Jadi povia nu anagurumiu mboto 
nompakalanto peraimiu tutu nasala! 12:28 Yaku nompopalai seta-seta ante 
kuasa Nosa Gasa nu Alatala. Bo haitu nompopakita ka komiu Alatala 
nompamulamo nomparenta ri tatangamiu! 12:29 Berimba tona namala 
mombasuaki banua ntona naroso mangagosi mbara-mbarana? Natantumo 
kana ratipungguna ntani ruru tupu nu banua haitu pade mamala mangagosi 
mbara-mbarana. Ivesia muni Yaku namala nompopalai seta sabana Yaku 
nokolu nombadagi Magau nu Seta. 12:30 Isema-sema ledo nosabingga 
ante Yaku, iamo nangeva Yaku. Isema-sema ledo nantulungi riara 
pokarajaaKu, iamo nompakagero pokarajaaKu. 12:31 Jadi Kuuli ka 
komiu, pura-pura dosa bo tesa nesalai mamala raampungi. Tapi 
isema-sema nombasalai Nosa Gasa nu Alatala ledo ntoto raampungi. 
12:32 Isema-sema nombasalai Yaku, Ana nu Manusia mamala raampungi. 
Tapi 1isema-sema mombasalai Nosa Gasa nu Alatala, ledo ntoto 
raampungi, lako ri eo hitu sampe ri kasae-saena. 12:33 Ane kayu nabelo, 
nabelo muni vuana. Ane kayu ledo nabelo, ledo muni nabelo vuana. Kabelo 
nu kayu nikita ri vuana. 12:34 Komiu tano tona nadaa mpuu eva ule! Ledo 
ntoto nipakulemiu notesa anu nabelo, sabana nadaa mpuu raramiu! Apa 
tesa nisovadakata aga nangoseaka anu naria riara ntaita. 12:35 Tona 
nabelo rarana nombatesa anu nabelo, sabana anu niboli riara ntaina nabelo. 
Bo tona nadaa rarana nombatesa anu nadaa sabana anu niboli riara ntaina 
aga anu nadaa. 12:36 Jadi pariaramo! Ri Eo Potangara bara maipiapa, 
pura-pura tona kana ratangguna mboto pura-pura tesana ledo noguna 
niulira. 12:37 Apa tesamiu mboto rapake nu Alatala mombatangara komiu 
bara nasala bara ledo." 12:38 Naupu haitu bara sako-ndua guru agama bo 
toFarisi nanguli ka 1 Yesus, "Guru, kami madota manggita Komiu movia 
tanda nabaraka, ala rasani kami Komiu mpuu-mpuu niposumba nu 
Alatala." 12:39 Tapi nesana i Yesus, "Nadaa mpuu komiu natuvu sii-s11! 
Komiu ledo natutu nangoseaka Alatala! Komiu nerapi Kupovia tanda 
nabaraka. Tapi ledo maria tanda ntanina rapopakita ka komiu, aga tanda 
eva anu najadi nte Nabi “Yunus nggaulu. 12:40 Talu-mbongi bo talu-eo 


kasaena Nabi Yunus riara ntai bau mbaso. “12:40 Yunus 1:17? Ivesia 
muni Yaku, Ana nu Manusia, kana riara dayo talu-mbongi talu-eo kasaena. 
12:41 Ri Eo Potangara bara maipia, tupu ngata #“Niniwe rapakatuvu 
mpanjili mosanggani-nggani ante komiu anu natuvu sli-sii. Bo ira 
mombasalai pokainggumiu sabana ira najeamo nangepe tesa Nabi Yunus. 
Sii-sii naria saito ri tatangamiu naogepa pade Nabi Yunus tapi ledo nadota 
komiu momparasaya tesaNa. 12:42 Ivesia muni ri Eo Potangara, magau 
mombine tana Syeba ri sabingga puluna rapakatuvu mpanjili 
mosangganinggani ante komiu anu natuwu sli-sii. Bo ia muni mombasalai 
pokainggumiu, sabana ia nakava lako ri ngata nakavao ala mangepe 
pepatuduki Magau “Salomo anu nanoto mpuu. Tapi sii-sii naria ri 
tatangamiu saito anu naogepa bo nanotopa pade Magau Salomo tapi ledo 
nadota komiu momparasaya tesaNa." 12:43 I Yesus nompapola tesaNa 
ante porapa ivei: "Ane seta nesuvu nompalaisi saito manusia, ia nolilive 
hau tumai ri ponturo nangau mangelo ponturo rapangosanakana, tapi ledo 
nikavana. 12:44 Pade mulina, 'Aginapa yaku manjili hau ri tona mipalaisiku 
ria.' Makava ia ri sia, rakavana tona haitu eva banua boa, ledo ria 
toponturona, bo banua haitu naupu nipegasa bo nipakasiayu. 12:45 Jadi 
seta haitu hau nompokio papitu seta ntanina anu nadaapa pade ia mboto. 
Bo nakavamo ira nesua nte tona haitu bo nonturo ri sia. Kaupuna katuvu 
ntona haitu tantu melabipa kadaana pade ri pamulana bara ipia. Ivesia muni 
anu majadi nte tona nadaa anu natuvu sii-sii sabana ira ledo nadota 
nomparasaya tesaKu ." 12:46 Tempo 1 Yesus da notesa-tesa ka todea 
haitu, nakavamo tinaNa bo sampesuvuNa. Ira neangga ri savalikuna 
madota motesa ante la. 12:47 Bo hau tona nanguli ka 1 Yesus, "Peinta! 
Narita tinaMiu bo sampesuvu-sampesuvuMuu ri savalikuna. Ira madota 
motesa nte Komiu." 12:48 Nesana 1 Yesus, "Isema kakanana tinaKu bo 
sampesuvuKu?" 12:49 NituduakaNa ana-anaguruNa bo niuliNa, "Tona 
hitumo tinaKu bo sampesuvuKu. 12:50 Apa, isema-sema novia dota 
nTuamaKu ri suruga, 1a haitumo nireke sampesuvuKu bo tinaKu." 


13:1 Ri eo haitu muni 1 Yesus nesuvu lako ri banua hau ri tinggi Rano 
Galilea bo nonturo ri sia. 13:2 Mpalunu-lunu tona nakava nantagui la 


sampe la hau nesavi sakaya bo nonturo riarana, bo todea neangga ri talinti. 
13:3 Bo nadea ngayana anu nipepatudukikaNa ante nompake porapa. 
NiuliNa, "Naria saito toposavu. 13:4 Tempo ia nosavu, naria savua nanawu 
ri dala. Bo nakavamo tonji-tonji nanteos1 savua haitu sampe naupu. 13:5 
Narita muni sanu savua nanawu ri tana navatu. Savua haitu nasalisa natuwu 
sabana tanana ledo nakumba. 13:6 Tapi napanepa eo, nalelemo bo 
nangaumo savua haitu sabana ledo nandala kalena. 13:7 Naria muni savua 
nanavu ranggarui. Karui natuvu sanggani-nggani nte savua. Nasae-sae, 
karui nangupisi savua haitu sampe namate. 13:8 Bo naria muni savua 
nanavu ri tana naboya. Savua haitu natuvu sampe novua. Naria saatunggani 
kadeana, naria onopulu-nggani, bo naria muni talupulu-nggani kadeana. 
13:9 ISema-sema naria talingana, pariaramo porapa hitu." 13:10 Naupu 
sia, ana-anaguru i Yesus nanggaparai la bo nompekutana, "Guru, nuapa 
sabana Komiu nompake porapa ane nompatuduki todea?" 13:11 Nesana 1 
Yesus, "Bara ipia dopa nisani nu manusia berimba *Poparenta nu Alatala. 
Sii-sii Alatala nompopaisanina ka komiu, tapi ledo nipopaisaniNa ka 
todea. 13:12 Apa isema-sema mantarima bo mangoseaka Tesa nu Alatala, 
kana ratambaika pangisanina sampe rasanina mpuu patuju nu Alatala. Tapi 
tona ledo nadota mantarima bo mangoseaka Tesa nu Alatala, masae-sae 
anu sakide nisanina haitu ralelakasi lako nte ia. 13:13 Haitumo sampe 
nipakeKu porapa ane notesa nte todea, apa nau niepera ledo nipariarara. 
Nau nikitara ledo nisanira batuana anu nikitara. 13:14 Jadi, pokainggura 
nompakadupa Tesa nu Alatala anu nipasimbayu Nabi Yesaya nggaulu ivei: 
'Tona gahaitu batena mangepe tapi ledo ntoto rasanira batuana. Ira batena 
manggita tapi ledo ntoto rasanira nuapa najadi. 13:15 Sabana tona gahaitu 
nakaa bagara, bo ira aga netibongo, bo matara nipiriramo. Ane ledo 
nipoviara ivehaitu rakita nu matara anu najadi, raepe ntalingara bo rasanira 
batuana, rapahara anu nakana bo manjili nte Yaku, ala Kupakabelo ira.'" 
(13:14 Yesaya 6:9-10) 13:16 Bo napolamo tesa i Yesus ka anaguruNa, 
"Tapi ane komiu, Alatala mpuu-mpuu nombadekei belo ka komiu, sabana 
matamiu nanggita anu nipoviaKu, bo talingamiu nangepe tesaKu. 13:17 
Pariaramo tesaKu hitu, nadea “nabi bo tona nanoa ntanina anu natuvu 
nggaulu madota manggita anu nikitamiu, tapi ledo mikitara. Ira mpuu-mpuu 


madota mangepe anu niepemiu, tapi ledo mepera." 13:18 "Jadi, epemo 
batuana porapa toposavu nitesaKu pangane: 13:19 Savua nanavu ri dala 
nirapaka tona nangepe tesa Poparenta nu Alatala tapi ledo nisanira 
batuana. Bo nakavamo *Magau nu Seta mangagosi tesa haitu lako riara 
ntaira. 13:20 Savua nanavu ri tana navatu nirapaka tona anu nangepe Tesa 
nu Alatala bo kaliu-liu nadamba nantarima tesa haitu. 13:21 Tapi ledo 
naroso pomparasayara, nasimbayu eva tuda-tuda ledo naroso pokalena. 
Tempo ira nipandasa bo mpakasusa sabana nomparasaya Tesa haitu, 
kaliu-liu nouramo pomparasayara. 13:22 Savua nanavu ranggarui nirapaka 
tona nangepe Tesa nu Alatala bo mparasayara. Tapi ira aga nasesa 
nompekirika katuvura mboto riara dunia hitu, bo ira aga naino ka doi. 
Haitu pura-pura nangupi Tesa nu Alatala sampe ledo ria aselena riara 
nggatuvura. 13:23 Tapi savua nanavu ri tana naboya nirapaka tona 
nangepe Tesa nu Alatala bo mpariarara sampe naria mpuu-mpuu asele 
rlara nggatuvura. Naria sanu aselena saatu-nggani kadeana, naria onopulu- 
nggani kadeana bo naria talupulu-nggani kadeana." 13:24 Naria porapa 
ntanina nitesa i Yesus ka todea haitu ivei: "Poparenta nu Alatala nirapaka 
tona hau nosavu savua tobelona ri taluana. 13:25 Tapi naria sambongi 
tempo pura-pura tona naturumo, nakavamo balina nombakamburaka vua 
Jono ri talua haitu pade nalaimo ia. 13:26 Natuvumo pae haitu sampe 
nesuvumo vulina, bo nikita muni jono natuvu ri tatanga mpae haitu. 13:27 
Jadi tona migaji ntupu ntalua haitu hau nompekutana tupu ntalua, 'Tua, 
savua tobelona nitudamiu ri talua hitu. Lako ri umba tano kavoko haitu?' 
13:28 Nesanamo tupu ntalua, 'Haitu pokarajaa nu baliku.' Naupu haitu 
nanguli vaimo topokarajaa, 'Tua, ane rapokonomiu, kami hau mombarebu 
jono haitu.' 13:29 Tapi nanguli tupu ntalua, 'Nee! Ane rarebumiu jono 
haitu, bara maria muni pae materebu sanggani nte jono. 13:30 Palambamo 
jono matuvu mosanggani ante pae sampe makava tempona mokato. Damo 
kuuli ka topokato ngena, pasiromu ntani ruru jono-Jjonona, pade rapou bo 
rapalabusi. Naupu sia, pade rapasiromu pae bo raboli riara gampiriku.' " 
13:31 Pade naria porapa ntanina nitesa 1 Yesus ka todea ive1: "Poparenta 
nu Alatala namala nirapaka batu mandoe “13:31-32 Mandoe nitesara ri sii 
sangaya mandoe nambaso, sampe talu-metere kalangana.” anu niala ntona 


bo nitudana ri taluana. 13:32 Nau batu mandoe haitu nakodi ntoto, tapi ane 
natuvumo, najadi sampuu kayu nambasopa pade uta-uta ntanina, sampe 
tonji-tonji nakava novia jumuna ri tingguna." 13:33 Naupu sia nitesa 1 
Yesus vaimo sangu porapa ntanina. NiuliNa, "Poparenta nu Alatala 
nasimbayu eva ragi niala nu mombine bo niposigalona ante talu-njuka labu 
nu #“gando. Naupu nipasigalona, nenggamba puramo labu gando haitu." 
13:34 Pura-pura pepatuduki pangane nitesa 1 Yesus ka todea ante 
nompake porapa. Ledo ria la nompatuduki ledo nompake porapa. 13:35 
Ivestamo kadupana tesa nu Alatala nipasimbayu “nabi nggaulu ivei: "Yaku 
mompake porapa ane motesa ka ira. Ivestamo Kutesa anu nitabuniaka lako 
ri pompajadi dunia." (13:35 Mazmur 78:2) 13:36 Naupu haitu 1 Yesus 
nompalaisi todea haitu bo nanjili hau ri banua. Pade nakava anaguruNa 
nanguli ka la, "Guru, tulungi tesa pakalanto ka kami batuana porapa 
pangane, jono natuvu ri talua pae." 13:37 Nesana i Yesus, "Yaku, “Ana nu 
Manusia, nirapaka toposavu pae tobelona. 13:38 Dunia nirapaka talua 
haitu. Tona anu najadi todea riara Poparenta nu Alatala nirapaka savua 
tobelona. Bo topangoseaka Magau nu Seta nirapaka jono. 13:39 Magau nu 
Seta nirapaka bali anu nokamburaka vua jono. Kaupu nu Dunia nirapaka 
tempo nokato bo #malaeka-malaeka nu Alatala nirapaka topokato. 13:40 
Eva jono nipasiromu bo nipalabu riara apu, ivesia muni anu majadi ri 
Kaupu nu Dunia. 13:41 Yaku, Ana nu Manusia mombatudu malaeka- 
malaekaKu hau nte todea ri PoparentaKu mompasiromu pura-pura tona 
anu nompakanavu roa riara dosa bo pura-pura tona ntanina anu novia 
nadaa. 13:42 Ira pura-pura ratedeaka riara apu “narakaa anu navaya-vaya. 
Ri situmo ira aga motumangi-mangi bo masinggiki baga ante kasusa rara. 
13:43 Tapi tona nanoa pokaingguna kana mareme eva mata eo riara 
Poparenta nTuamara Alatala. Isema-sema naria talinga, pariaramo tesaKu 
hitu!" 13:44 Nanguli i Yesus, "Kabelona majadi todea riara Poparenta nu 
Alatala nasimbayu eva bulava nitabuniaka ri tana. Naria tona nanggava 
bulava haitu bo nadamba mpuu rarana. Jadi mivuna mpanjili bo hau 
nipobaluna pura-pura mbara-mbarana. Bo ali mbara-mbarana haitu 
nipakena nangali tana nipanggavana bulava haitu." 13:45 "Ivesia muni 
kabelona majadi todea riara Poparenta nu Alatala nasimbayu ante mutiara 


nagaya mpuu ri porapa hitu: Naria topopagoli mutiara anu nangelo-ngelo 
mutiara anu nasuli alina. 13:46 Nikavanapa sangu mutiara anu nagaya 
mpuu bo nelabi kasuli nu alina, haumo 1a nompobalu pura-pura mbara- 
mbarana bo ali mbara-mbarana haitu nipakena mangali sangu mutiara 
pangane." 13:47 "Poparenta nu Alatala nirapaka jala ri porapa hitu: Sangu 
Jala bau nitendeaka ntopebau riara ntasi, bo nompengaya lenje bau nesua 
rlarana. 13:48 Naponupa jala, nianggataka ntopompemala baumo bo 
nitajara hau ri kabatana, pade nonturomo ira nompelisi bau haitu. Bau 
tobelona nidika riara tonda, tapi bau ledo nabelo nitedeakara. 13:49 Ivesia 
muni majadi ri Kaupu nu Dunia. Malaeka-malaeka nTupu kana hau 
mombataniaka tona nadaa lako ri tona nanoa. 13:50 Tona nadaa ratedeaka 
riara apu narakaa anu navaya-vaya, bo ri situmo ira motumangi-mangi bo 
masinggiki baga ante kasusa rara." 13:51 Naupu haitu nekutana 1 Yesus, 
"Nisanimiu puramo batuana porapa-porapa pangane?" Nesanamo ira, "Iyo, 
nisani kami puramo." 13:52 Jadi nanguli i Yesus ka ira, "Ane guru agama 
Yahudi majadi topangoseaka Yaku riara Poparenta nu Alatala, nisanina 
pepatuduki nu Atura nu Alatala nasae bo nisanina muni pepatuduki nabaru 
. Ta nasimbayu eva tupu banua anu nombasuvuraka lako ri kakalumana 
mbara-mbara nabaru bo mbara-mbara nasae." 13:53 Naupu 1 Yesus 
nombatesa porapa-porapa haitu, nipalaisiNamo ponturo haitu bo 13:54 
hau ri ngataNa mboto. Ri sia la nompaguru tona ri banua petupura. 
Natekaja ira nangepe tesaNa, sampe ira nosimpekutana, "Lako ri umba 
tano nikavaNa noto eva haitu? Bo lako ri umba muni nikavaNa kuasa 
novia kabaraka-kabaraka? 13:55 Apa ledo la haitu ana 1 Yusuf pande 
kayu? Apa ledo i Maria tinana? Bo sampesuvuNa langga1 1 Yakobus, 1 
Yusuf #13:55 Yusuf: Riara bara sakuya naskah njae nitulisi Yoses . Sanga 
"Yusuf" riara basa Ibrani, muli "Yoses" riara basa Yunani. Peinta munimo 
Matius 27:56, Markus 6:3; 15:40), 47.4 ,1 Simon bo i Yudas? 13:56 Bo 
sampesuvuNa mombine nonturo muni ri ngatata hitu! Lako ri umba pura 
nikavaNa noto bo kuasa haitu?" 13:57 Bo naduamo rarara nanggita la bo 
nipoarara pepatudukiNa. Tapi nanguli 1 Yesus ka ira, "Saito nabi mbila 
ntona ri umba-umba ngata rakalauna, tapi ri ngatana mboto bara ri 
banuaNa mboto 1a ledo mbila." 13:58 Bo sia sampe ledo nadea kabaraka 


nipovia 1 Yesus ri sia, apa ledo niparasayara. 


14:1 Tempo haitu topoparenta ri bagia Galilea, Magau “Herodes Antipas. 
Niepena kareba 1 Yesus 14:2 bo ntulina ka pangga-pangga mbaso anu 
nantulungi ia, "Natantumo la haitu 1 Yohanes Topediu! Natuvu mpanjilimo 
lako ri kamatena! Sia sampe la nakuasa novia kabaraka-kabaraka!" 14:3-4 
Tveimo tesa kamate i Yohanes Topediu: Bara sakuya kasaena dopame 
haitu, Magau Herodes nangagosi berei sampesuvuna mboto, haitumo i 
Herodias, berei 1 Filipus. I Yohanes Topediu nasaro nangonteaka Magau 
Herodes nanguli, "Ledo masipato komiu mompoberet eramiu mboto! 
Pokainggumiu haitu nombaliunaka Atura nu Alatala." Jadi i Herodes 
nantudu tona mombasaka 1 Yohanes bo mombatipunggu ia bo 
mombasuaraka ia riara ntarunggu. 14:5 Kakanana Magau Herodes madota 
mompatesi i Yohanes, tapi naeka ia ante todea, sabana i Yohanes nirekera 
“nabi. 14:6 Naria saeo nipoviara posusa eo jadi 1 Herodes. Kamanana, 
haitumo ngana randaa 1 Herodias, nolodi ri ngayo ntoposusa haitu. 
Nadamba mpuumo rara 1 Herodes nanggita ia nolodi 14:7 sampe ia nojanji 
bo #“nosumpa ka kamanana haitu. Niulina, "Nuapa-nuapa muperapi 
kudekei ka iko!" 14:8 Nangepe tesa i Herodes haitu, 1 Herodias nantudu 
anana merapi ivei: "Keni ka yaku ri sii balengga i Yohanes Topediu nituu 
ri dula." 14:9 Nangepe perapi haitu, nasusa mpuumo rara 1 Herodes. Tapi 
naupa ivesia, nituduna tona novia anu niperapi nu randaa pangane, sabana 
la nojanji bo #nosumpa ri ngayo ntoposusa. 14:10 Nitudunamo tantarana 
hau ri tarunggu mombatampa balengga 1 Yohanes. 14:11 Balengga haitu 
nituura ri bavo dula nikeni bo nideke1 ka randaa haitu. Naliutaka sia, 
randaa pangane nanggeni balengga haitu ka tinana. 14:12 Nangepe kajadia 
haitu, nakavamo ana-anaguru 1 Yohanes mangala karobata i Yohanes, bo 
nitanara ri dayo. Naupu sia, hau ira nopakilu ka 1 Yesus namatemo 1 
Yohanes. 14:13 Tempo 1 Yesus nangepe kareba 1 Herodes nangelo la, 
nipalaisiNa ponturo haitu. NipesaviNa sakaya bo hau saitoNa ri ponturo 
kalinona. Tapi mepe ntodea nalaimo 1 Yesus, ira muni nompalaisi 
ngatangatara bo hau nolipa ri kabatana mantuntuni la. 14:14 Tempo i 
Yesus nanau lako ri sakaya, nikitaNa nadea mpuu tona nompopea la. 


Naasi mpuumo mataNa nanggita ira, bo nipakabeloNamo tona nadua. 
14:15 Nanggoviamo, domo masae mabongimo, anaguru 1 Yesus 
nanggaparal la bo nanguli, "Guru, mabongimo, bo ponturo hitu nakalinoa. 
Agina ratuduMuu todea haitu hau ri ngata-ngata napara ri sii ala ira 
mamala mangali kandea." 14:16 Tapi nanguli i Yesus ka ira, "Ledo 
paraluu ira malai. Komiumo mombadekei kandea ka ira." 14:17 Nesana 
ana-anaguruNa, "Anu naria nte kami hitu aga lima-angu roti bo rombaa 
bau." 14:18 Nanguli 1 Yesus, "Keni tumai kandea tutu." 14:19 Naupu 
haitu nituduNa todea monturo ri kavoko. Bo nialaNamo lima-angu roti bo 
rombaa bau haitu bo nitingoaNamo langi bo nosambaya nanguli tarima 
kasi ka Alatala. Naupu nosambaya, nitubi-tubiNa roti pangane bo 
nidekeiNa ka ana-anaguruNa ala rabagi-bagira ka todea. 14:20 Nangande 
puramo ira sampe nabosu. Naupu haitu anaguruNa nompasiromu mpanjili 
labi kandea naboli, sapulu rotonda ponupa kadeana. 14:21 Kadea 
ntopangande hamai nitasere lima-njobu langgai, ledo mbila mombine ante 
ngana-ngana. 14:22 Naupu haitu nitudu 1 Yesusmo ana-anaguruNa mesavi 
sakaya mokolu ka Ia hau ri sambote rano. Apa la da mompopanjili todea 
manjili hau ri ngatara mboto. 14:23 Naupu la nompopanjili todea, 
nantendemo la saitoNa mosambaya ri bulu. Nabongimo, da ri bulu la 
saitoNa. 14:24 Tapi tempo haitu, sakaya anu nipesavi nu ana-anaguruNa 
nakavaomo lako ri kabatana, ri tatanga ranomo. Sakaya haitu 
ntompentompena nikeni balumba mbaso sabana poiri mbaso nantomu 
sakayara haitu. 14:25 Nitasere tinti tatalu bobaya haitu, 1 Yesus nakava nte 
ira nolipa ri bavo nu uve. 14:26 Tempo ana-anaguruNa nanggita la nolipa 
ri bavo nu uve naekamo rarara. Nanguli ira, "Mboa tutu, le!" Bo 
nongarengaremo ira, navanggaa puramo ira. 14:27 Tapi kaliu-liu nanguli 1 
Yesus ka ira, "Nee maeka! Pakaroso raramtu! Yaku hu!" 14:28 Bo 
nanguli 1 Petrus, "Pue, ane Komiu mpuu tu, rondemo yaku tou nte Komiu 
molipa ri bavo nu uve." 14:29 Nesanamo 1 Yesus, "Kamaimo!" Jadi 
nanaumo i Petrus lako riara sakaya, bo nolipamo ia ri bavo nu uve 
manggapara1 1 Yesus. 14:30 Tapi nikitanapa karimboso nu poiri mbaso, 
naekamo rarana. Nompamulamo 1a malodo riara uve rano haitu. Bo 
nongare ia, "Pue, tulungi yaku!" 14:31 Jadi kaliu-liu niodo 1 Yesus paleNa 


mombasaka 1 Petrus. Bo niuliNa ka 1 Petrus, "Nakura mpuu 
pomparasayamu! Nakuya iko nolengga-lengga?" 14:32 Tempo ira randua 
nompene riara sakaya, kaliu-liu nenontomo poiri mbaso pangane. 14:33 
Bo ana-anaguruNa riara sakaya haitu nantaputu nombasomba la. Nanguli 
ira, "Nakana mpuumo! Komiumo “Ana nu Alatala!" 14:34 Nakava ri 
sambote rano nesampomo ira ri bagia #“Genesaret. 14:35 Tempo nisani 
ntupu ngata hamai tona nakava haitu 1 Yesus, nipatolelera kareba haitu hau 
ri umba-umba ngata ri bagia haitu sampe pura-pura tona nadua hamai 
nikeni hau nte 1 Yesus. 14:36 Niperapira nte 1 Yesus ala ira rapaloga nau 
aga mombakabe doe bajuNa. Bo pura-pura tona nanggabe bajuNa, 
kaliu-liu nabelo. 


15:1 Naliutaka haitu bara sako-ndua “toFarisi bo * guru-guru agama 
Yahudi lako ri ngata Yerusalem nakava nte 1 Yesus, bo nekutana, 15:2 
"Nakuya anaguruMiu nombaliunaka ada-ada ntotuata nggaulu? Tempo 
nangande, ira ledo nemanjo ntani ruru nangoseaka ada-adata!" 15:3 
Nesana i Yesus, "Nakuya komtu mboto nombaliunaka parenta-parenta nu 
Alatala bo aga nangoseaka ada-ada ntotuamiu nggaulu? 15:4 Alatala 
nanguli, 'Bilamo tina-tuamamu', “15:4 Pesuwu 20:12, Ulangan 5:16 bo 
niuliNa muni, 'isema-sema nanjalai tuamana bara tinana, ia kana rahuku 
mate.' #15:4 Pesuwu 21:17 # 15:5-6 Tapi komiu nompatuduki, kita domo 
paraluu mombabila bo mombatulungi tina tuamata asaa raulita ka ira ivei: 
'Anu masipato kudeke1 ka komiu totua, naupumo nipesombaku ka Alatala!' 
Jadi ante momparibavo ada-adamiu ivesia, komiu nompandaente tesa nu 
Alatala! 15:7 Komu tano aga tona nabelo ri sumba! Nakana ntotomo Tesa 
nu Alatala anu nipasimbayu Nabi Yesaya nggaulu ivei: 15:8 'Tona hitu 
nombasomba Yaku aga ri sumba tapi riara ntaira ledo nipeilira Yaku. 15:9 
Ledo ntoto ria gunana ira mombasomba Yaku sabana pepatuduki anu 
nipepatudukikara niulira Atura-aturaKu, tano aga ada-ada nu manusia.' " ( 
15:8-9 Yesaya 29:13) 15:10 Naupu haitu, 1 Yesus nompokio todea bo 
nanguli ka ira, "Epemo ala rasanimiu. 15:11 Anu nesua ri sumba ledo 
mompakaruto manusia ri panggita nu Alatala. Tapi anu nesuvu lako ri 
sumba, haitumo anu nompakaruto manusia ri panggita nu Alatala!" 15:12 


Naupu haitu nakavamo ana-anaguruNa nanggaparai la bo nanguli, "Pue, 
nisaniMiu toFarisi nakodi rarara nangepe tesaMiu pangane?" 15:13 
Nesana 1 Yesus, "Pura-pura tuda-tuda anu ledo nituda nTuamaKu anu naria 
ri suruga, kana rarebu ante kalena. 15:14 Jadi palambakamo toFarisi haitu. 
Ira eva pakeni naburo. Ane tona naburo mombanini toburo ntanina, natantu 
ira randua manavu mpasanggani riara lovu." 15:15 Bo 1 Petrus nanguli ka 1 
Yesus, "Guru, tulungi pakalanto ka kami batuana porapa pangane." 15:16 
Nesana 1 Yesus, "Heh! Dopa muni tano nipahamiu? 15:17 Dopa nisanimiu 
kandea anu nesua ri sumba napola hau ri tai likota bo naupu haitu aga 
nesuvu bayangimo? 15:18 Tapi tesa nadaa anu neumba lako riara ntai bo 
lako ri sumba, haitumo anu nompakaruto manusia ri panggita nu Alatala. 
15:19 Apa lako riara ntai neumba mpengaya pekiri nadaa, anu nanggeni 
tona nepatesi, nobualo, nogau nabuga, nangangga, nosabi dava, bo nesalai. 
15:20 Pokainggu haitumo nompakaruto manusia ri panggita nu Alatala. 
Tapi nangande ante ledo memanjo ntani ruru, haitu ledo nompakaruto tona 
ri panggita nu Alatala." 15:21 Naliu haitu, i Yesus nompalaisi ponturo 
haitu bo hau ri bagia napara ngata Tirus bo ngata Sidon. 15:22 Narita saito 
mombine “toKanaan, tona ledo toY ahudi, nonturo ri bagia haitu. la nakava 
nte 1 Yesus bo nongare-ngare ivei: "Pue, Muli Magau “Daud! Poasimo 
yaku hii! Anaku mombine nipesua “seta sampe nandasa mpuumo ia!" 
15:23 Tapi i Yesus ledo notingo. Bo ana-anaguruNa nanggaparai la bo 
nerapi nte la, "Guru, agina popalai haumo mombine haitu! Ia ledo 
naupu-upu nongare-ngare bo nantuntuni purita." 15:24 Nesana 1 Yesus, 
"Yaku hii aga nitudu mantulungi muli “Israel, anu nasimbayu eva bimba 
nalipo." 15:25 Naupu sia, nakavamo mombine haitu nantaputu ri ngayo 1 
Yesus, bo nanguli, "Pue, tulungimo yaku!" 15:26 Nesana 1 Yesus, " Kana 
Kutulungi ntani ruru “to Yahudi. Ledo masipato kandea nu ngana bo 
ratedaka ka asu." 15:27 Nanguli mombine haitu, "Nakana muliMiu, Pue. 
Tapi asu muni nabiasa nangande labi-labi kandea anu nanavu lako ri meja 
ntupuna." 15:28 Naupu haitu nanguli i Yesus, "Ina, naroso mpuu 
pomparasayamu! Jadi, kayadimo anu niperapimu tutu!" Bo eva nisuka, 
tempo haitu muni nabelo mpanjilimo anana mombine haitu. 15:29 Naupu 
haitu nalaimo 1 Yesus lako ri ponturo haitu, bo hau noliu ri tinggi Rano 


Galilea. Bo nantendemo la hau ri bulu bo nonturo ri sia. 15:30 Nakavamo 
todea nte la nanggeni roara napunggu, tona naburo, nakejo bo nakoyo, tona 
nabobo bo nadea tona ntanina anu nadua. Ira nikeni ri ngayo 1 Yesus bo 
nipakabeloNa pura. 15:31 Nanggita haitu nokumaa mpuumo todea sabana 
tona nabobo namala notesa, tona nakejo bo nakoyo nipakabelo, tona 
napunggu namala nolipa bo tona naburo namala nekita. Jadi todea 
nombabila bo nantotya Alatala anu nisomba nto Yahudi. 15:32 Naliutaka 
haitu 1 Yesus nompokio ana-anaguruNa bo nanguli ka ira, "Naasi mpuumo 
mataKu nanggita todea hitu, apa talu-eomo kasaena ira nosanggani-nggani 
ante Yaku bo sii-sii domo naria kandeara. Ledo madota Yaku mantudu ira 
manyjili ante ara ntai. Nee-nee ira maleto ri dala." 15:33 Nesana 
anaguruNa, "Lako ri umba rapanggavata kandea magana radekeita ka tona 
damo nadea eva hitu? Bo ponturo hitu muni nakalinoa." 15:34 Nekutana 1 
Yesus, "Sako-angu roti naria nte komiu?" Nesana ira, "Pitu-angu, bo naria 
bara sako-mbaa bau kodi." 15:35 Jadi 1 Yesus nombatudu todea monturo 
ri tana puramo. 15:36 Bo nialaNa roti bo bau-bau kodi haitu bo nitingoaNa 
ri laerava, niuliNa tarima kasi ka Alatala. Naupu haitu nitubi-tubiNa roti bo 
bau haitu bo nidekeikaNa ka anaguruNa. Bo ira nombatibo-tibo kandea 
haitu ka todea. 15:37 Pura-pura tona haitu nangande sampe nabosu. 
Naupu ira nangande, anaguru 1 Yesus nompasiromu labina nikande ntodea 
pangane, pitu-tonda ponupa kadeana. 15:38 Langgai nangande tempo 
haitu pata-njobu kadeana, ledo nibila mombine bo ngana-ngana. 15:39 
Naupu haitu, i Yesus nombatudu todea manjili. Bo la mboto nesavi sakaya 
lako ri sia hau ri bagia Magadan. 


16:1 Naria bara sako-ndua “toFarisi bo #“toSaduki nakava nte 1 Yesus 
madota mombaopa tesaNa. Jadi niperapira 1 Yesus movia tanda 
nipokumaaka, haitumo tandana la mpuu-mpuu niposumba nu Alatala. 16:2 
Nesana i Yesus, "Ane nasolo eo bo nalei langi komiu nanguli, 'Marava 
luona bo mapane eo malle.' 16:3 Bo ane kabobayana langi nalei bo ravana 
nakulimu, komiu nanguli 'Maudamo ngena.' Natau komiu nombatasere 
ravana tapi ledo natau komiu nombatasere tanda-tanda nipokumaaka anu 
nipovia nu Alatala sii-sii. 16:4 Nadaa mpuu komiu natuvu sii-sii! Komiu 


ledo natutu nangoseaka Alatala. Komiu nerapi ala Kupovia tanda 
rapokumaaka ntona. Tapi ledo ria sangua tanda rapopakita ka komiu, aga 
tanda eva anu najadi nte Nabi “Yunus nggaulu. “16:4 tanda eva anu najadi 
nte Nabi Yunus nggaulu . Peinta Matius 12:39.* " Naupu haitu, 
nipalaisiNamo ira. 16:5 Tempo ana-anaguruNa hau ri sambote rano, 
nalinga rarara manggeni baku. 16:6 I Yesus nanguli ka ira, 
"Pakabelo-belo. Komiu kana mainga nte ragi ntoFarisi bo toSaduki." 16:7 
Nangepe haitu nosimpotesa anaguruNa, "NiuliNa ivesia sabana kita ledo 
nanggeni roti bara." 16:8 Tapi nisani 1 Yesus anu nitesara. Haitu sampe 
niuliNa ka ira, "Nakuya komiu aga notesa roti ledo naria? Nakura mpuu 
pomparasayamiu! 16:9 Dopa nipahamiu? Ledo nitoramiu lima-njobu tona 
nipakande ante lima-angu roti? Ledo nitoramiu sako-tondapa labina 
nipasiromumiu? 16:10 Ledo nitoramiu pata-njobu tona nipakande ante 
pitu-angu roti? Ledo nitoramiu sako-tondapa labina nipasiromumiu? 16:11 
Tempo Yaku nanguli ka komiu mainga nte ragi ntoFarisi bo toSaduki, ledo 
nipatujuKu roti mpuu! Nakuya bo ledo nipahamiu?" 16:12 Lako rahaitu 
pade nanoto rarara 1 Yesus ledo nompopainga ira ka ragi nu roti tapi 
nipopaingaNa ka pepatuduki ntoFarisi bo toSaduki. 16:13 I Yesus bo 
anaguruNa hau ri bagia napara ngata Kaisarea Filipi. Nakava hamai, 1 
Yesus nompekutana anaguruNa, "Nangoseaka panggava ntodea, isema 
Yaku, “Ana nu Manusia?" 16:14 Nesana ira, "Naria tona nanguli 
Komiumo i Yohanes Topediu. Narita muni sanu nanguli Komiu Nabi “Elia, 
bo naria muni tona nanguli Komiu Nabi Yeremia atau nabi ntanina." 16:15 
Nekutana vai 1 Yesus, "Jadi, ane komiu, berimba panggavamiu? Isema 
Yaku hii?" 16:16 Nesana i Simon Petrus, "Komiu #“Magau 
Topepakasalama anu nijanji nu Alatala. Komiu “Ana nu Alatala anu natuvu 
sampe ri kasae-saena." 16:17 Nanguli i Yesus, "Mabelo mpuu iko, 
“Simon, ana 1 Yunus! Sabana, ledo manusia nompopaisani haitu ka komiu. 
TuamaKu ri suruga nompopaisani ka iko isema Yaku. 16:18 
Pomparasayamu tutu tuu sampe sangamu 1 Petrus --batuana 'vatu'. Bo 
Yaku mompakajadi iko pakeni ntodea anu nomparasaya Yaku, ala iko 
mompakaroso rarara, masimbayu eva pandasi vatu nompakaroso banua. 
Bo ledo maria nuapa-nuapa mamala mombadagi todeaKu, nau kuasa 


kamatea. 16:19 Yaku mombadekei ka iko gunji “Poparenta nu Alatala, 
haitumo, kuasa manggentaka todea anu nomparasaya Yaku. Nuapa-nuapa 
mutagi ri dunia, haitu muni anu nitagi nu Alatala ri suruga. Bo nuapa-nuapa 
mudekei rapovia ntona ri dunia, haitu muni anu nidekei nu Alatala ri 
suruga." 16:20 Naupu haitu, ntuliNa ka anaguruNa, "Nee ratesamiu ka 
tona Yaku hii Magau Topepakasalama." 16:21 Nompamula lako rahaitu, 1 
Yesus nompakalanto ka ana-anaguruNa la kana hau ri ngata Yerusalem, 
bo hamai la rapandasa ntotua #ntoYahudi, #“balengga-balengga 
ntopanggeni pesomba, bo #guru-guru agama Yahudi. Bo la rapatesi, bo ri 
eo katataluna la rapakatuvu mpanjili lako ri kamateNa. 16:22 Nangepe 
tesa haitu, i Petrus nompakeni i Yesus notesa ri sabinggana. Pade 
nionteakana 1 Yesus bo nanguli, "Nee! Nee, Pue! Nee sampe anu haitu 
majadi nte Komiu!" 16:23 Tapi 1 Yesus neili bo nanguli ka ia, "Palaimo 
lako ri sii, Magau Seta! Iko, Petrus, aga nombabonto Yaku ala ledo 
Kuoseaka dota nTuamaKu! Pekirimu tutu pekiri nu manusia, ledo pekiri 
lako nte Alatala!" 16:24 Naupu sia pade niulikaNa ana-anaguruNa, 
"Isema-sema madota mangoseaka Yaku, ia kana mombakabasaka dotana 
mboto bo mpuu-mpuu mangoseaka Yaku. la kana majadi nasimbayu eva 
tona nanjimbuaka “kayu salibna, haitumo, ia kana masadia rapandasa nau 
la rapatesi sabana nangoseaka Yaku. 16:25 Isema-sema mantaamaka dota 
rarana mboto bo matuvu ka karona mboto, ia ledo manggava katuwua 
nabelo sampe ri kasae-saena. Tapi isema-sema mombakabasaka dota 
rarana mboto bo mamate sabana ia nangoseaka Yaku, ia matuvu mabelo 
sampe ri kasae-saena. 16:26 Nuapa gunana rakavamiu pura-pura anu naria 
ri dunia tapi ledo manggava katuvua nabelo sampe ri kasae-saena? Ledo 
ria nuapa-nuapa namala rasulamiu ka katuvua nabelo haitu. 16:27 Jadi, 
oseakamo Yaku nau sampe mamate. Apa domo masae Yaku, #Ana nu 
Manusia makava lako ri suruga ante kuasa bo reme lako nte TuamaKu, 
mosanggani-nggani ante “malaeka-malaekaNa. Bo tempo haitu Kubalasi 
pura-pura tona nangoseaka pokaingguna. 16:28 Pariaramo tesaKu hitu! 
Narita bara sako-ndua komu ri sii ledo mamate ane dopa rakitara Yaku, 
Ana nu Manusia, makava ri dunia hitu eva Magau." 


17:1 Ono-mbongi kaliuna haitu, 1 Yesus nanggeni 1 Petrus, 1 Yakobus ante 
tuema 1 Yohanes hau nantende bulu nalanga. Aga 1 Yesus ante ira tatalu 
naria hamai. 17:2 Tempo ira hamai, nabalimo lenje 1 Yesus ri ngayora. 
LenjeNa nareme mpuu eva kareme nu mata eo, bo bajuNa nabula damo 
nenggila. 17:3 Sampesanika nikita nu anaguru i Yesus haitu randua “nabi 
nggaulu notesa nte 1 Yesus. Nabi randua haitu i “Musa bo 1 “Elia. 17:4 
Nanggita haitu, 1 Petrus nanguli ka 1 Yesus, "Pue, nabelo mpuu kita naria ri 
sii. Ane madota Komiu, kupovia tatalu sou ri sii, sangu ka Komiu, sangu 
ka 1 Musa bo sangu ka 1 Elia." 17:5 Da notesa 1 Petrus, nakavamo kulimu 
nareme nombabungu ira, bo lako riara kulimu haitu niepera suara nanguli, 
"Hitumo AnaKu nipotoveKu. lamo nompakadamba raraKu. Pariaramo 
tesaNa"! 17:6 Nangepe suara haitu naeka mpuumo rara nu anaguru 1 
Yesus, sampe notungga narapa ri tana. 17:7 Tapi i Yesus nanggaparal ira 
bo nikingisiNa bo niulikaNa, "Pembangumo. Nee maeka!" 17:8 
Nitingoara, nikitara aga 1 Yesus saitoNa. Ledo ria tona ntanina. 17:9 
Notua lako ri buluna haitu, 1 Yesus nombatagi ira, "Ane Yaku, “Ana nu 
Manusia dopa rapakatuvu mpanjili lako ri kamateKu, nepa ratesamiu ruru 
ka tona anu dako nikitamiu pangane." 17:10 AnaguruNa nompekutana nte 
la, "Nuapa sabana “guru-guru agama nanguli Nabi “Elia kana makava 
ntani mokolu ka #“Magau Topepakasalama?" 17:11 Nesana i Yesus, 
"Nakana tesara haitu. Nabi Elia kana mokolu makava apa iamo 
mompakasadia pura-pura. 17:12 Tapi Kuuli ka komiu, nakavamo Nabi 
Elia, aga ledo nisanira isema ia. Ira aga nangeva bo nompakadaa ia. Bo 
ivesia muni rapandasara Yaku, Ana nu Manusia." 17:13 Lako rahaitu pade 
nisani anaguruNa la nombatesaki i Yohanes Topediu. 17:14 Tempo 1 
Yesus ante tatalu anaguruNa nanjili bo nosinggava ante todea, nakavamo 
saito langgai nantaputu ri ngayo 1 Yesus bo nanguli, 17:15 "Pue, poasimo 
anaku! Ia natorompate, nandasa mpuu ia. la nasaro nadungga ri apu atau ri 
uve. 17:16 Nikeniku ia nte anaguruMu tapi ledo nipakulera mompakabelo 
ia." 17:17 Nanguli i Yesus ka pura-pura tona hamai, "Natantu mpuu 
komiu natuvu sii-si1!! Komiu nesapuaka mpuu bo ledo nomparasaya! 
Sakuyapa kasaena Yaku kana mosanggani-nggani ante komiu bo mosabara 
nte komtu pade raparasayamiu! Kenimo tumai ngana tutu!" 17:18 Boi 


Yesus nompopalai “seta anu nompakadua ngana haitu, bo nalai mpuumo 
seta haitu. Bo kaliu-liu nabelomo ngana. 17:19 Naliu haitu, ana-anaguru 
nanggaparal i Yesus tempo ira domo ri tatanga ntodea, bo nekutana, 
"Guru, nuapa sabana ledo nipakule kami nompopalai seta pangane?" 17:20 
Nesana 1 Yesus, "Sabana nakura pomparasayamiu. Pariaramo tesaKu hitu. 
Nau pomparasayamiu aga nakodi eva batu mandoe, mamala komiu 
mangulika bulu moitu, 'Polinja haumo!' bo bulu moitu molinja mpuu. Ledo 
ria sangaya anu ledo mamala rapoviamiu. 17:21 Tapi seta eva haitu 
pangane aga namala rapopalai ane komiu nosambaya bo nopuasa." 17:22 
Tempo 1 Yesus bo anaguruNa nosanggani-nggani ri bagia Galilea, nanguli 
la ka ira, "Domo masae, Yaku, “Ana nu Manusia, radekei riara kuasa 
manusia nadaa, 17:23 bo rapatesira. Tapi ri eo katataluna Yaku 
rapakatuvu mpanjili." Nangepe tesaNa haitu, nasusa mpuumo rara 
anaguruNa pura-pura. 17:24 Nakavapa 1 Yesus bo anaguruNa ri ngata 
Kapernaum, naria saito #topesingara balasitee ka “Banua nu Alatala. la 
nanggaparal 1 Petrus bo nekutana, "Gurumu nombabayari balasitee ka 
Banua nu Alatala atau ledo?" 17:25 Nesana 1 Petrus, "Iyo, nibayariNa." 
Naupu haitu nanyilimo i Petrus hau ri banua niponturora. Nakava hamai, 
dopame ia notesa nuapa-nuapa nekutanamo 1 Yesus, "*Simon, berimba 
panggavamu? Isema kakanana masipato mombabayari balasitee ka 
magau-magau ri dunia hitu? Todeana mboto atau tupu ngata ntanina anu 
nidagina? “17:25 Magau-magau nggaulu ledo nangala balasitee lako ri 
todeara mboto, tapi lako ri tupu ngata-ngata nidagira atau mjajara.” " 
17:26 Nesana 1 Petrus, "Tantu tupu ngata anu nidagina masipato 
mombabayari." Nanguli 1 Yesus, "Ane ivesia, todeana mboto ledo paraluu 
mombabayari balasitee haitu. Ivesia muni kita anu najadi todea nu Alatala 
ledo paraluu mombabayari balasitee ka Banua nu Alatala. 17:27 Tapi nau 
ivesia, nee kita mompakakodi rara ntona haitu. Agina komiu hau momeka 
ri rano. Alamo bau pamulana ramekamiu. Riara ngangana mukava 
sampeka doi anu magana rapombayari balasiteeta randua. Kenimo doi 
haitu bo bayarimo balasiteeta ka Banua nu Alatala." 


18:1 Ri tempo haitu, anaguru 1 Yesus nakava nte la nompekutana, "Pue, 


isema naogepa riara “Poparenta nu Alatala?" 18:2 Nangepe haitu, 1 Yesus 
nompokio saito ngana kodi bo nipopeanggaNa ri tatanga nu anaguruNa, 
18:3 bo nanguli, "Pariaramo tesaKu hitu! Ane komiu ledo mombabali 
inggumiu bo majadi nasimbayu eva ngana kodi hitu, komiu ledo majadi 
todea riara Poparenta nu Alatala. 18:4 Jadi tona anu mompakaede rarana 
bo majadi eva ngana kodi hitu, iamo naogepa riara Poparenta nu Alatala. 
18:5 Bo isema-sema nantarima saito ngana kodi eva hitu sabana 
pomparasayana Yaku, nitarimana muni Yaku. 18:6 Tapi isema-sema 
mompakanavu saito ngana kodi anu nomparasaya Yaku sampe ia domo 
momparasaya, nabelopa ane sangu vatu mbaso rapantoesi ri tambolona bo 
la rapakalodo rantasi nandala. 18:7 Mandasamo tona ri dunia sabana 
mpengaya-ngaya anu nompakanawu ira riara dosa. Kana maria tona 
manavu, tapi mandasa mpuumo topompakanavuna! 18:8 Ane rapana 
palemiu atau kadamiu manggeni komiu movia dosa, agina pale atau 
kadamiu haitu ratampasi bo ratedeaka. Aginapa komiu mapudu pale atau 
mapudu kada asaa komiu matuvu mabelo nte Alatala ri suruga. Aginapa 
ivehaitu pade maria robingga pale bo robingga kada tapi kaupuna aga 
ratedaka riara apu anu navaya sampe ri kasae-saena. 18:9 Bo ane rapana 
matamiu manggeni komiu movia dosa, agina rasuisi bo ratedeaka. Aginapa 
komiu matuwu ante Alatala ri suruga ante matamiu sabingga. Aginapa 
ivehaitu pade komuu ratedeaka riara apu “narakaa ante matamu robingga. 
18:10 Jadi pakabelo-belo, nee mompandaente ngana kodi eva ngana hitu. 
Sabana Kuuli ka komiu, #malaeka-malaeka anu nombajagai ira, 
bate-batena naria ri ngayo nTuamaKu ri suruga. 18:11 Bo Yaku, “Ana nu 
Manusia, nakava ri dunia ala mompakasalama tona nasalandala lako ri 
dala nTupu." 18:12 "Berimba panggavamiu? Rapana naria tona nompiara 
bimbana saatu anguna bo naria sangu nasalandala sampe nalipo. Nuapa 
rapoviana? Natantumo rapalaisina bimbana siopulu bo sasio ri bulu bo hau 
raelona sangu bimbana nalipo haitu. 18:13 Pariaramo tesaKu hitu! Ane 
rakavana mpanjili bimbana haitu, madambapa ia manggita sangu bimbana 
haitu pade manggita siopulu bo sasio bimbana anu ledo nalipo. 18:14 
Ivesia muni Tuamamiu ri suruga. la ledo madota saitoa lako ri ngana kodi 
hitu malipo pomparasayana." 18:15 "Ane sampesuvumiu 


sampomparasaya movia dosa nte komiu, koi hau nte ia bo uli ka ia salana. 
Tapi potesa nggalinomo ruru komiu randua. Ane ratarimana tesamiu, 
mabelo mpanjili posampesuvumiu. 18:16 Tapi ane ledo madota ia 
mantarima tesamiu, keni saito atau randua tona ntanina majadi sabi 
ntesamiu ante ia. Povia ivesia sabana riara Buku Gasa nitulisi ivei: 'Ane 
maria tona rapangadu, kana maria randua atau tatalu sabi ala malanto ia 
mpuu-mpuu nasala.' ( Ulangan 19:15) 18:17 Ane ia ledo madota 
mantarima tesara, popaisanimo ka todea topomparasaya. Bo ane ledo 
madota ia mantarima tesa belo lako nte todea haitu, ia kana rarekemiu 
nasimbayu eva tona ledo nosisani ante Alatala bo eva *topesingara 
balasitee nadaa. 18:18 Partaramo tesaKu hitu! Nuapa-nuapa nitagimiu ri 
dunia hitu, haitu anu nitagi muni ri suruga. Bo nuapa-nuapa radekeimiu 
rapovia ntona ri dunia hitu, haitu muni nidekei nu Alatala ri suruga. 18:19 
Pariara munimo tesaKu hitu! Nau aga nte randua komiu, ane mosangu 
raramiu mosambaya merapi sangaya, anu niperapimiu haitu tantu radekei 
nTuamaKu ri suruga ka komiu. 18:20 Apa ri umba-umba tona nasiromu 
sabana Yaku, nau aga randua atau tatalu, Yaku mboto naria hamai 
nosanggani-nggani ante ira." 18:21 Naupu haitu nakava 1 Petrus 
nompekutana nte 1 Yesus, "Pue, ane maria sampesuvuku sampomparasaya 
ledo naupu-upu madaa nte yaku, sampe sako-nggani ntoto yaku kana 
mombaampungi ia? Bara sampe pitu-nggani?" 18:22 Nesana 1 Yesus, 
"Ledo aga pitu-nggani, tapi sampe moatu-atu nggani! #18:22 Basa 
Yunani: 70 kali 7 nggani.? 18:23 NiuliKu ivesia, sabana Poparenta nu 
Alatala namala rarapaka ivei: Naria saito magau anu madota momparesa 
doi mpake nu tomaoge. 18:24 Tempo ia nompamula nomparesa doira, 
naria saito tomaoge nikeni mantingayo ia. Tomaoge haitu nadea ntoto 
indana “18:24 10.000 talenta, haitumo gaji ntona nokarajaa nelabi 15 
mpae!* nte magau haitu. 18:25 Tapi ledo nipakule ntomaoge 
mombabayari indana haitu. Jadi magau nomparenta ala tomaoge haitu 
rapobalu mosanggani ante bereina, ana-anana, bo pura-pura mbarambarana 
rabayarika indana haitu. 18:26 Nangepe haitu, nantaputumo tomaoge ri 
ngayo nu magau nerapi ante mpuu-mpuu rarana, 'Tua, posabara ntanimo 
ruru nte yaku. Pura-pura indaku haitu kubayari pakaupu!' 18:27 Nangepe 


haitu, naasimo mata magau nanggita tomaoge haitu. Jadi nikabasakana 
tomaoge bo indana nipakalalinamo. 18:28 Tempo tomaoge haitu nesuvu ri 
savalikuna, ia nosintomu ante roana anu noinda sakide nte ia. #18:28 100 
dinar, gaji saatu eo pokarajaa atau gaji pata-mbula.Y Nikojenamo tambolo 
roana haitu bo nanguli, 'Bayari puramo indamu nte yaku!' 18:29 Bo 
nantaputumo roana ri ngayona nerapi ante mpuu-mpuu rarana, 'Posabara 
ntanimo ruru, le. Indaku pura-pura kubayari pakaupu.' 18:30) Tapi ledo 
nadota tomaoge mangepe perapi roana. la aga nombasuaraka roana riara 
ntarunggu sampe pura-pura indana haitu rabayarina. 18:31 Nasusa 
mpuumo rara ntomaoge ntanina nanggita anu nipovia ntomaoge pangane 
ka roana. Jadi hau ira nte magau motesa ka 1a pokainggu ntomaoge 
pangane. 18:32 Nangepe pangadu haitu, magau nompokio tomaoge anu 
nadaa poviana bo nanguli, 'Iko nadaa mpuu! Pura-pura indamu nadea ntoto 
haitu nilalisikumo sabana iko nerapi nte yaku. 18:33 Nakuya iko ledo 
naasi matamu nanggita roamu nasimbayu eva yaku naasi mataku nanggita 
iko?' 18:34 Jadi nagigi mpuu rara magau nanggita tomaoge anu nadaa 
poviana haitu. Nidekeina tomaoge haitu riara kuasa nu topojaga tarunggu 
rapandasa, sampe rabayarina pakaupu pura-pura indana." 18:35 I Yesus 
nompakaupu porapaNa bo nanguli, "Ivesia muni TuamaKu ri suruga movia 
ka komiu ane ledo raampungimiu sampesuvumiu ante mpuu-mpuu 
raramiu!" 


19:1 Naupu i Yesus nanguli pura-pura anu pangane, nalaimo la lako bagia 
Galilea hau ri bagia Yudea ri sambote Binangga Yordan. 19:2 Nadea 
mpuu tona nantuntuni la bo ri sia la nompakabelo tona nadua. 19:3 Bara 
sako-ndua “toFarisi nakava nte 1 Yesus mangelo saba nte la. Nekutana ira, 
"Berimba panggavaMiu? Nangoseaka Atura-atura agamata, mamala 
langgai mogaaka bereina mombine ante sambara tanje?" 19:4 Nesana 1 
Yesus, "Apa ledo nibacamiu anu nitulisi riara Buku Gasa? Ri lamba 
pamulana Alatala nompajadi manusia langgai bo mombine. 19:5 Naupu 
haitu nuliNa, 'Langgai kana mompalaisi tina tuamana bo matuvu 
mosanggani nte bereina bo ira randua kana majadi saito.' #19:5 Kajadia 
2:24 19:6 Jadi ri panggita nu Alatala topoberet domo randua tapi saito. 


Sabana haitu, anu nipakasangu nu Alatala, nee rapopogaa nu manusia." 
19:7 Bo nekutana vaimo toFarisi nte Ia, "Ane ivehaitu tano, nuapa sabana 1 
“Musa nompaloga langgai mombadekei sura pogaa ka bereina mombine 
nipogaakana?" *19:7 Ulangan 24:1* 19:8 Nesana i Yesus, "I Musa 
nompaloga komiu mogaaka bereimiu sabana komiu nakaja nipangajari. 
Tapi ri lamba pamulana ledo ivesia. 19:9 Jadi epemo tesaKu hitu. Isema 
mogaaka bereina mombine anu ledo ria nosipogau nte langgai ntanina, bo 
mompoberei mombine ntanina, ia nobualo." 19:10 Naupu haitu 
ana-anaguru 1 Yesus nanguli ka Ia, "Ane ivesia kasusana atura poberei, 
aginapa ledo moberei!" 19:11 Nesana 1 Yesus, "Ledo pura-pura tona 
mompakule ledo moberei, aga ira anu nipakatantu nu Alatala. 19:12 Apa 
naria tona ledo noberei sabana ivesia mamimo pantuu ka ia lako ri 
pompoanaka. Naria muni tona ledo noberei sabana anu nipovia ntona ka ia. 
Bo naria muni tona ledo noberei sabana dotana mboto, ala ia malogapa 
mantui pokarajaa nTupu. Isema mompakule matuvu maloa, domo 
moberei." 19:13 Naria sanggani tona nanggeni ana-anara hau nte 1 Yesus 
ala radikaNa paleNa ri karora bo mosambaya ka ira. Tapi ana-anaguru i 
Yesus nompokarau tona gahaitu. 19:14 Nanguli i Yesus ka 
ana-anaguruNa, "Palambakamo ngana-ngana gahitu makava nte Yaku. 
Nee ratagi ira. Apa aga tona nasimbayu ingguna eva ngana-ngana gahitu 
masipato majadi todea riara “Poparenta nu Alatala." 19:15 Bo nidikaNa 
paleNa ri balengga ngana-ngana gahaitu merapi belo ka ira. Naupu haitu 
nalaimo la lako ri sia. 19:16 Naria saeo saito kabilasa nakava nte 1 Yesus 
bo nekutana, "Guru, pokainggu belo mbana kupovia ala kukava katuvua 
mabelo sampe ri kasae-saena?" 19:17 Nesana i Yesus, "Nakuya tano iko 
nompekutana pokainggu tobelona nte Yaku? Aga Alatala nabelo, ledo ria 
ntanina. Ane iko madota manggava katuvua nabelo sampe ri kasae-saena, 
oseakamo parenta-parenta nu Alatala." 19:18 Bo nekutana vaimo tona 
haitu, "Parenta-parenta umbana?" Nesana 1 Yesus, "Nee mepatesi, nee 
mobualo, nee mangangga, nee mosabi dava, 19:19 bilamo tina tuamamu, 
bo potovemo singgamanusiamu nasimbayu eva pompotovemu karomu 
mboto." *19:18-19 Pesuvu 20:12-16; Ulangan 5:16-20; Imamat 19:18”? 
19:20 Nanguli kabilasa haitu ka 1 Yesus, "Parenta-parenta tutu moseakaku 


puramo. Nuapapa masipato kupovia?" 19:21 Nesana 1 Yesus, "Ane iko 
mpuu-mpuu madota majadi mabelo bo masipato manggava katuvua nabelo 
sampe ri kasae-saena, koimo pobalu puramo kakalumanamu bo dekei alina 
haitu ka tona napakasi ala mukava kakalumana ri suruga. Maupu haitu 
oseakamo Yaku!" 19:22 Nangepe tesa 1 Yesus, nalaimo kabilasa haitu 
ante nasusa rarana, sabana nadea mpuu kakalumanana. 19:23 Bo nanguli 1 
Yesus ka ana-anaguruNa, "Pariaramo tesaKu hitu! Nakaja mpuu tona 
nakalumana matundu nte Alatala bo majadi todeaNa. 19:24 Bo Kuuli muni 
ka komiu, namurapa “unta mesua ri puki jaru pade tona nakalumana 
matundu nte Alatala bo majadi todeaNa." 19:25 Nangepe tesa 1 Yesus 
haitu, natekaja mpuumo anaguruNa sampe niulira, "Ane ivesia, isema tano 
mamala rapakasalama?" 19:26 I Yesus nangganoto ira bo nanguli, "Ane 
aga lako ri pompakule manusia, natantu ledo ntoto maria saitoa 
rapakasalama. Tapi ane lako ri pompakule nu Alatala pura-pura mamala 
majadi." 19:27 Bo nanguli i Petrus, "Peintamo, Pue! Kami nompalaisi 
pura-pura anu kami bo nangoseaka Komiu. Nuapa rakava kami bara 
maipia?" 19:28 Nesana i Yesus ka ira, "Pariaramo tesaKu hitu. Yaku, Ana 
nu Manusia momparenta ante kuasa bara maipia tempo Alatala 
mompakabaru mpengaya-ngaya. Bo komiu topangoseaka Yaku 
momparenta mosanggani-nggani nte Yaku bo monturo ri sapulu randua 
gadera magau bo mombatangara todea “Israel, haitumo muli nu sapulu 
randua ana 1 Israel. 19:29 Isema-sema nompalaisi banuana bara 
sampesuvuna bara tina tuamana, bara ana-anana, bara taluana sabana ia 
nangoseaka Yaku, tona haitu radekei saatu-nggani kadeana. Bo ia muni 
radekei katuvua mabelo sampe ri kasae-saena. 19:30) Tapi nadea tona 
narikolu sii-sii, majadi maripuri bara maipia. Bo nadea muni tona anu 
naripuri sii-sii, majadi marikolu bara maipia." 


20:1 I Yesus nanguli, "Tempo Alatala momparenta mpo Magau bo 
mombabalasi pokainggu ntodeaNa bara maipia masimbayu eva porapa 
hitu: Naria saito tona notalua “anggur. Nasadondo mpuu ia nesuvu lako ri 
banuana hau mangelo tona ragajina mokarajaa ri taluana. 20:2 Nikavana 
bara sako-ndua topokarajaa bo nasituyumo ira simbo sampeka doi salaka 


gajira saeo. Naupu sia nituduna ira hau mokarajaa ri taluana. 20:3 Tinti 
sasio mpadondona, hau vaimo tupu ntalua mangelo topokarajaa hanupa. 
Nikitana bara sako-ndua tona ri potomu aga nonturo-nturo bayangi. 20:4 
Niulina ka ira, 'Koimo komiu mokarajaa ri taluaku ria, damo kubayari gaji 
masipato ka komiu.' Jadi hau mpuumo ira nokarajaa. 20:5 Tinti sapulu 
randua hau vai tupu ntalua haitu mangelo topokarajaa hanupa. Niulina ka 
ira nasimbayu eva niulina ka tona pangane. Bo ivesia muni nipoviana tinti 
tatalu nggoviana. 20:6 Nitasere tinti alima nggoviana, hau vaimo tupu 
ntalua haitu mangelo topokarajaa hanupa. Niposinggavakana bara 
sako-ndua tona aga nonturo-nturo ledo ria pokarajaana. Nipekutanana, 
'Nokuya komiu njumaeo aga nonturo, ledo nokarajaa?' 20:7 Nesana ira, 
'Ledo naria tona nombagaji kami.' Bo nanguli tupu ntalua haitu, 'Ane 
ivesia, koimo pokarajaa ri taluaku.' Bo hau mpuumo ira. 20:8 Nasolopa 
eo, nanguli tupu ntalua haitu ka mandorona, 'Pokio puramo topokarajaa bo 
bayari puramo gajira mompamula nte tona dako nompamula nokarajaa 
tinti alima sampe ira anu nokarajaa lako ri mpadondoname.' 20:9 
Nakavamo topokarajaa anu nompamula tinti alima nggoviana, bo ira 
nideke1 simbo sampeka doi salaka. 20:10 Ivesiamo sampe nakava nte 
topokarajaa anu nokarajaa lako ri mpadondona. Nisarumakara ira rabayari 
melabipa pade tona dako nesua nokarajaa nggoviana, tano gaji nidekei ka 
ira nasimbayu ante tona ntanina haitu, aga simbo sampeka doi salaka. 
20:11 Naupu ira nantarima gajira, nongaumo ira ka tupu ntalua iwei: 
20:12 'Topokarajaa anu nakava nggoviana aga sajaa nokarajaa. Kami hii 
nokarajaa ntamo njumaeo ri kapane nu eo, tapi komiu nombadekei ka ira 
gaji nasimbayu ante kami!' 20:13 Nanguli tupu ntalua ka topotesa haitu, 
'Sampesuvu, yaku ledo nasala nte komiu. Botuta gajimiu sampeka doi 
salaka saeo. 20:14 Jadi alamo gajimiu bo palaimo. Dotaku mombadekei 
gaji ka tona anu nakava ri puri nasimbayu eva nidekeiku ka komiu. 20:15 
Ledo mamala yaku movia anu nipodotaku ante doiku mboto? Bara 
nasiriati komiu nanggita yaku movia nabelo ka tona ntanina?' " 20:16 Boi 
Yesus nompakaupu porapa haitu ante nanguli, "Ivesia muni bara maipiapa, 
tona naede panggana sii-sii majadi tona malanga panggana. Bo nadea muni 
tona nalanga panggana sii-sii majadi tona maede panggana." 20:17 Tempo 


haitu 1 Yesus bo anaguruNa hauri ngata Yerusalem. Riara polipara 
nipokioNa sapulu randua anaguruNa masiromu nompatani lako ri todea bo 
niuliNa ka ira, 20:18 "Epemo pakabelo-belo! Sii-sii kita mantende hau ri 
ngata Yerusalem. Hamai ngena Yaku, “Ana nu Manusia, radekeika 
balengga-balengga #ntopanggeni pesomba bo “#guru-guru agama, bo Yaku 
rahukura mate. 20:19 Maupu haitu Yaku radekeitra ka tona ledo to Yahudi. 
Bo Yaku rapongei-ngeikara bo racambu pakandasa, bo kaupuna Yaku 
rapaku ri “kayu salib sampe mamate. Tapi ri eo katataluna Yaku 
rapakatuvu mpanjili." 20:20 Naltu haitu berei 1 Zebedeus nakava nte 1 
Yesus niporoa anana randua haitumo i Yakobus bo i Yohanes. 
Nantaputumo mombine haitu ri ngayo 1 Yesus sabana naria anu raperapina. 
20:21 Nekutana 1 Yesus, "Ina, nuapa nipodotamu?" Nesana totua 
mombine haitu, "Yaku madota ala anaku randua hitu monturo ri sinjoriMiu 
tempo Komiu momparenta eva Magau, saito ri sabingga njidiMiu bo saito 
ri sabingga ngganaMiu." 20:22 Tapi nanguli i Yesus ka anana, "Ledo 
nisanimiu nuapa niperapimiu. Rapakulemiu mombarasai pepandasa anu 
Kurasa1?" Nesana ira, "Rapakule kami!" 20:23 Bo nanguli 1 Yesus ka ira, 
"Nakana mami komiu mombarasai pepandasa eva pepandasa Kurasali. 
Tapi ledo Yaku nakuasa mompakatantu isema masipato monturo ri 
sabingga ngganaKu bara ri sabingga njidiKu. Ponturo haitu aga bagia 
ntona anu nipakatantu nTuamaKu." 20:24 Tempo sapulu anaguru 1 Yesus 
ntanina nangepe perapi roara randua, naraumo rarara. 20:25 Tapi 1 Yesus 
nombaronde ira pura-pura bo niuliNa ka ira, "Nisanimiu mbotomo ane 
todea-todea anu ledo nosisani nte Alatala, topoparentara nompandasa 
todeara, bo pakeni-pakenira nompatundu todeara. 20:26 Tapi ledo mamala 
ivesia ante komiu. Isema-sema komiu madota majadi pakenimiu, ia kana 
majadi topotulungimiu. 20:27 Bo isema-sema madota majadi marikolu, ia 
kana majadi batuamiu 20:28 masimbayu eva Yaku, Ana nu Manusia. Yaku 
ledo nakava ri dunia hitu ala ratande ntona, tapi ala mombatulungi tona, bo 
mombadekei1 karoKu rapatesi mantolo dosa ntona dea." 20:29 Tempo 1 
Yesus ante ana-anaguruNa nompalaisi ngata Yerikho, nadea mpuu tona 
nantuntuni la. 20:30 Ri sia naria randua tona naburo nonturo ri soso dala. 
Nangepe kareba i Yesus noli ri dala haitu, nongare-ngaremo ira, "Muli 


Magau “Daud! Poasimo kami!" 20:31 Tapi todea ri sia narau ka ira 
randua bo nangonteaka ira, "Nee makanano! Kalinomo!" Tapi toburo haitu 
aga nantambai nongare ante suara namangga, "Muli Magau Daud! 
Poasimo kami!" 20:32 Bo netaamo 1 Yesus bo nombaronde ira. Nekutana 
Ia, "Nuapa rapokonomiu Kupovia ka komiu?" 20:33 Nesana ira randua, 
"Pue, kami madota mekita!" 20:34 Naasi mpuu mata 1 Yesus nanggita ira, 
jadi nituiNa matara bo kaliu-liu namalamo nekita. Bo hau ira randua 
nantuntuni 1 Yesus. 


21:1 Tempo naparamo ngata Y erusalem, ira nakava ri ngata Betfage ri 
kente nu Bulu “Zaitun. Ri sia 1 Yesus nantudu randua anaguruNa mokolu. 
21:2 NtulikaNa ira, "Koimo pokolu rangata moitu. Makava hamai, 
kaliu-liu rakavamiu sangu “keledai besina nitataka nosanggani-nggani ante 
anana. Volemo kaloro nu keledai ntali ana bo umbu tumai. 21:3 Ane maria 
tona mompekutana komuiu, ulika ira, 'I Pue madota mompake keledai hitu 
sampalai bo rapopanjiliNa vai ngena.' #21:3 Tafsiran ntanina: 'I Pue 
madota mompake keledai hitu.' Bo kaliu-liu radekeina komiu manggeni 
binata haitu tumai.” " 21:4 Haitu najadi ala madupa tesa nu Alatala anu 
niboto nu “nabi nggaulu ivei: 21:5 Ulimo ka tupu ngata Sion #21:5 Sion 
sanga nu bulu ri ngata Yerusalem. Jadi ngata Sion nasimbayu nte ngata 
Yerusalem.” , "Peinta! Ritumo magaumiu makava nte komiu! la naede 
rarana, la nesavi keledai, #2 1:5 la nesavi keledai: Tempo haitu, ane magau 
nakava nesavi jara, batuana ia nakava meeva. Tapi ane magau nakava 
nesavi keledai, batuana ia nakava mosinggabelo. * ana nu keledai." (21:5 
Yesaya 62:11: Zakharia 9:9) 21:6 Jadi hau randua anaguru i Yesus novia 
anu nitevaiNa ka ira. 21:7 Niumburamo keledai ntali ana hau nte 1 Yesus. 
Nakava hamai nidikara baju-baju ndoera ri bengo nu keledai haitu bo 
nesavimo 1 Yesus. 21:8 Tempo 1 Yesus noliu ri dala jama, nadea mpuu 
tona nombavoke baju ndoera ri dala, bo naria sanu nangala tava-tava kayu 
nitalera ri dala mombabila 1 Yesus . 21:9 Bo todea ri kolu 1 Yesus ante 
topetuntuni ri puri nongare-ngare, "“Hosana! Ratoryamo Muli Magau 
Daud! Maoge belo ka Magau anu nakava niposumba nu Alatala! 
Ratoiyamo Alatala ri suruga!" (21:9 Mazmur 118:25-26) 21:10 Tempo i 


Yesus nesua ri ngata Yerusalem, nagado puramo tona ri sia. Ira 
nosimpekutana-tanamo, "Isema tano tona hitu?" 21:11 Nesana todea 
nantuntuni la, "Iamo i Yesus, nabi lako ri ngata Nazaret ri bagia Galilea!" 
21:12 Hau i Yesus nesua ri doyata “Banua nu Alatala bo nipopalaiNa 
pura-pura tona nobalu-balu ri sia. NisumbolinakaNa meja-meja ntoposula 
doi “21:12 Toposula doi tona anu nanjula doi lako ri ngata ntanina ala tona 
mamala mombayari balasitee Banua nu Alatala bo mangali binata 
rapesomba.” bo bangku-bangku ntopobalu tonji banggebodo. 21:13 
NiulikaNa ira, "Riara Buku Gasa nitulisi ivei: 'BanuaKu kana rauli banua 
posambaya.' #21:13 Yesaya 56:74 Tapi komu ri sii nompajadi Banua nu 
Alatala hitu petabuni ntopeago!" 21:14 Naliu haitu tona naburo bo tona 
nakejo bo nakoyo nakava nte 1 Yesus ri Banua nu Alatala. Bo 
nipakabeloNamo ira. 21:15 Tapi #balengga-balengga ntopanggeni 
pesomba bo “#guru-guru agama naraumo rarara nanggita 
kabarakakabaraka nipovia 1 Yesus. Bo nagigimo rarara nangepe 
ngana-ngana ri Banua nu Alatala nongare-ngare, "Hosana! Ratoiyamo Muli 
Magau Daud!" 21:16 Ntulikara 1 Yesus, "Ledo mepeMiu anu niuli 
ngana-ngana hitu? Nakuya bo ledo nitagiMiu?" Nesana 1 Yesus, 
"NiepeKumo. Nakuya tano? Ledo nibacamiu anu nitulisi riara Buku Gasa 
ivei: Ngana-ngana bo ngana da netomi nipatudukiMiu mantotya Komiu." 
(21:16 Mazmur 8:3) 21:17 Naupu haitu 1 Yesus nompalaisi ira, pade 
nesuvu la lako ri ngata Yerusalem hau ri ngata Betania. Bo naturumo la 
sambongi hamai. 21:18 Naeo mpadondo 1 Yesus ante anaguruNa nanjili 
hau ri ngata Yerusalem. Naaramo taiNa. 21:19 Ri soso dala mkitaNa 
sanggayu kayu “ara. Jadi hau la nanggaparai kayu haitu, tapi nau aga 
sangu vuana ledo ria nikavaNa, aga tavana bayangi. Jadi niuliNa ka kayu 
haitu, "Mompamula eo hitu, domo movua iko!" Bo kaliu-liu nalelemo 
kayu haitu. 21:20 Nokumaamo rara nu ana-anaguruNa. Nipekutanara nte 
la, "Berimba sampe kayu ara haitu kaliu-liu namate ivehaitu?" 21:21 
Nesana 1 Yesus, "Pariaramo tesaKu hitu. Ane komiu momparasaya, bo 
ledo molengga-lengga raramiu, komiu muni mamala movia anu nipoviaKu 
ka kayu haitu. Bo ledo aga ivesia, komiu mamala mangulika bulu hitu, 
'Kateunggatakamo! Katedaka rantasi!', bo majadi mpuu. 21:22 Ane komiu 


momparasaya Alatala, nuapa-nuapa raperapimiu riara mposambayamiu 
majadi mpuu." 21:23 1 Yesus nesua riara doyata Banua nu Alatala bo 
nompaguru. Da ranja nompaguru la, nakavamo balengga-balengga 
ntopanggeni pesomba bo totua-totua “ntoYahudi. Ira madota mangelo 
saba, jadi nipekutanara nte 1 Yesus, "Ante kuasa nuapa nipoviaMiu 
pura-pura haitu ri Banua nu Alatala? Isema nombadekei kuasa haitu ka 
Komiu?" 21:24 Nesana i Yesus, "Kupekutana muni nte komiu. Ane 
rapesanakamiu, Kuuli isema nombadekei kuasa ka Yaku movia anu haitu. 
21:25 Uli ka Yaku, isema nombadekei kuasa ka 1 Yohanes mombadiu 
tona? Alatala atau manusia?" Jadi nostulikamo pakeni nto Y ahudi, 
"Berimba kita mesana ka la? Ane raulita 1 Yohanes nombadiu ante kuasa 
lako nte Alatala, rauliNa vai ka kita, 'Ane ivesia, nakuya ledo 
niparasayamiu 1 Yohanes?' 21:26 Tapi ane raulita kuasana lako nte 
manusia, naeka kita nte todea, sabana ira pura-pura nomparasaya 1 
Yohanes mpuu-mpuu “nabi nTupu." 21:27 Jadi nesana ira ka 1 Yesus, 
"Ledo nisani kami lako ri umba kuasana." Jadi 1 Yesus nanguli ka ira, 
"Ane ivesia, ledo muni Kuuli ka komiu isema nombadekei kuasa ka Yaku 
movia mpengaya-ngaya hitu." 21:28 I Yesus nompekutana pakeni 
nto Y ahudi, "Berimba panggavamiu? Naria saito tuama, randua anana 
langgai. Nanguli ia ka anana lumbua, 'Anaku, koimo iko mokarajaa ri 
talua.' 21:29 Bo nesana ana lumbua, 'Ledo yaku hau!' Tapi naliu haitu 
nanjoso raramo 1a bo kana hau mpuumo ia nokarajaa ri talua. 21:30 Hau 
vai tuamana nte anana karanduana bo niulikana, 'Anaku, koimo iko 
mokarajaa ri talua.' Tapi nesana ngana haitu, Tyo, Tata. Hau yaku.' Tano 
mai, ledo hau ia." 21:31 Nanguli 1 Yesus ka pakeni ntoYahudi haitu, "Jadi 
lako ri ngana randua haitu, isemana nangoseaka dota ntuamana?" Nesana 
ira, "Ngana paratamana." Nanguli i Yesus ka ira, "Nakana pesanamlu. 
Tapi parlaramo tesaKu hitu, tona nadaa eva “topesingara balasitee bo 
bajinga-bajinga mokolu majadi todea riara #“Poparenta nu Alatala, ledo 
komiu. 21:32 Sabana, i Yohanes Topediu neonga nompatuduki dala nanoa 
ka komiu, tapi ledo niparasayamiu ia. Tapi topesingara balasitee bo 
bajinga nomparasaya 1a. Bo nau nikitamiu pura-pura anu nikitara, ledo 
najea komiu, bo ledo ntoto niparasayamiu." 21:33 I Yesus nompapola 


tesaNa ka pakeni-pakeni ntoYahudi. NiuliNa, "Epe porapa ntanina. Naria 
saito tupu ntalua nombatuda “anggur ri taluana. Nivalana ntiku talua haitu 
bo nikaena lovu ri vatu rapompea vua anggur. Bo nipoviana sou pojaga ri 
talua haitu. Naupu haitu mbolina talua haitu nte bara sako-ndua 
topokarajaa mojampangina, damo rabagi aselena, bo hau ia ri ngata 
nakavao. 21:34 Nakavapa tempona mompupu vua anggur, nitudunamo 
bara sakuya-ndua batuana hau nte topokarajaa talua ala mantarima bagiana 
lako ri vua anggur. 21:35 Tapi topokarajaa talua haitu nombasaka batua 
nituduna, saito nibobara, saito nipatesira, bo saito nirempera ante vatu. 
21:36 Jadi tupu ntalua nombatudu batua ntanina hau nte topokarajaa 
taluana. Nadeapa ira haitu pade ira pamulana, tapi ira muni nipovia 
ntopokarajaa talua nasimbayu mpo batua-batua pamulana. 21:37 Kaupuna 
nituduna anana mboto apa nipekirina, 'Natantumo kana rabilara anaku!" 
21:38 Tapi tempo topokarajaa talua haitu nanggita ana ntupu ntalua tumai, 
nosiulikamo ira, 'Eh! Tumaimo ana ntupu ntalua anu rakaboli mbara-mbara 
ntotuana. Anumo! Rapatesitamo ia ala talua hitu raalata majadi bagiata.' 
21:39 Jadi nisakaramo ana ntupu ntalua haitu bo nikenira hau ri savaliku 
ntalua bo nipatesira." 21:40 I Yesus nompekutana pakeni ntoYahudi haitu, 
"Berimba panggavamiu? Ane tupu ntalua haitu manjili ngena, nuapa 
rapoviana ka topokarajaa haitu?" 21:41 Nesana ira, "Natantumo 
rapatesina ira nadaa haitu bo rabolina taluana ka tona ntanina anu madota 
mombadekei ka ia bagiana lako ri asele ntalua ri tempona." 21:42 Nanguli 
1 Yesus ka ira, "Natantu nibacamiumo tesa riara Buku Gasa anu nombatesa 
*Magau Topepakasalama ivei: Vatu nitedeaka ntopovia banua vatu 
haitumo anu nopokopa ka banua haitu. Haitu nipovia nTupu, bo nabelo 
mpuu ri panggitata!" (21:42 Mazmur 118:22-23) 21:43 Nanguli muni i 
Yesus ka ira, " Ivesia muni sanu komiu nompoara Yaku. Jadi Kuuli ka 
komiu, bagiamiu riara Poparenta nu Alatala raala lako nte komiu bo 
radekei ka tona ntanina anu mangoseaka dota nu Alatala. 21:44 Bo 
isema-sema manavu ri vatu haitu marupusaka, bo isema-sema rarumpi nu 
vatu haitu maoya mpeje." 21:45 Tempo balengga-balengga ntopanggeni 
pesomba bo *toFarisi nangepe porapa 1 Yesus haitu, nisanira 
porapaporapa gahaitu nipambela ka ira. 21:46 Jadi nipasimbukura 


mombasaka 1 Yesus. Tapi naeka ira magado todea apa nangoseaka 
panggava ntodea 1 Yesus haitu nabi. 


22:1 I Yesus nombatesa porapa ntanina ka pakeni #ntoY ahudi. NiuliNa, 
22:2 "FPoparenta nu Alatala nasimbayu nte porapa hitu. Naria saito 
magau novia posusa poboti ka anana langgai. 22:3 Nituduna batua-batuana 
hau mompokio pura-pura tona anu nigagana makava ri posusa haitu Tapi 
ira nigaga haitu, ledo ria saitoa nadota hau. 22:4 Jadi magau nombatudu 
batua-batua ntanina ante tevai ivei: 'Koi ulika ira nigagaku, nasadia 
puramo. Japi bo ana-ana japi toboyana naupumo nisambale, bo nasadia 
puramo. Kamaimo tumai ri posusa!' 22:5 Tapi tona nigaga ledo ntoto 
nipeilira pegaga haitu. Ira aga hau nantui bagora mboto. Naria hau ri 
taluana bo naria hau nombaurusi pogadena, 22:6 roara ntanina aga nosaka 
batua-batua nitudu nu magau haitu pade mibobara bo nipatesira. 22:7 
Nangepe anu najadi haitu, nagigi mpuumo rara magau. Nituduna 
tantaratantarana hau mompatesi topepatesi haitu bo mombatunju ngatara. 
22:8 Naliutaka haitu mipokiona vai batua-batuana bo nanguli ka ira, 
'Nasadiamo posusa poboti, tapi tona nigagaku ledo masipato makava. 
22:9 Jadi koimo hau ri dala-dala jama bo isema-sema raposinggavakamiu, 
gagamo ira tumai ri posusata hitu.' 22:10 Jadi haumo batua-batuana 
mompasiromu pura-pura tona raposinggavakara ri dala-dala jama, tona 
nabelo, bo tona nadaa sampe naponu pura banua posusa haitu ante torata. 
22:11 Bo nesuamo magau manggita torata-torata. Ri tatanga ntorata 
hamai nikitana saito tona ledo nompake pakea posusa. 22:12 Nipekutana 
nu magaumo tona haitu, 'Vega, nakuya tano komiu nesua ri sii ledo 
nopakea anu masipato rapake niposusa?' Tapi tona haitu ledo notingo. 
22:13 Bo nanguli magau ka batuana, 'Soomo palena bo kadana bo 
tedeakamo ia hau ri savalikuna ri ponturo nalanda. Hamai ia motumangi 
bo masinggiki ante kasusa.'" 22:14 Bo 1 Yesus nompakaupu porapaNa 
ivei: "Nadea tona nipokio, tapi aga sakide nipelisi." 22:15 Naupu haitu 
bara sako-ndua “toFarisi nasiromu notesaki anu rapoviara ala mamala 
raopara 1 Yesus motesa. 22:16 Nitudura bara sako-ndua ana-anagurura bo 
bara sako-ndua tona nosabingga nte Magau *Herodes *22:16 ToFarisi 


nanguli nasala nombayari balasitee ka Magau Mbaso Kaisar. Tapi tona 
nosabingga ante Magau Herodes nanguli balasitee haitu masipato 
rabayari.” hau nte 1 Yesus bo manguli ivei: "Guru, nisani kamimo Komiu 
tona nanoa. Komiu nompatuduki pakalanto dota nu Alatala ka manusia. 
Komiu ledo naeka ante isema-sema sabana Komiu ledo nompelenje. 22:17 
Jadi uli ka kami panggavaMuu. Nangoseaka Atura-atura agamata, 
masipato kita mombabayari balasitee ka Magau Mbaso “Kaisar atau 
ledo?" 22:18 Tapi nisani 1 Yesusmo patujura nadaa. Haitu sampe niuliNa, 
"Komiu tobelo ri sumba! Nakuya komiu nompasimbuku mombaopa 
tesaKu? 22:19 Popakita ka Yaku sampeka doi salaka anu nipakemiu 
mombayari balasitee." Jadi mpopakitara ka la sampeka doi haitu. 22:20 
Nekutana i Yesus, "Lenje bo sanga isema nigambara ri doi hitu?" 22:21 
Nesana ira, "Lenje bo sanga Magau Mbaso Kaisar." Jadi nanguli 1 Yesus 
ka ira, "Ane ivesia, dekei ka Magau Mbaso anu masipato radekei ka 
Magau Mbaso, bo dekei ka Alatala anu masipato radekei ka Alatala!" 
22:22 Nangepe pesana 1 Yesus haitu, nokumaa mpuumo ira. Jadi kaupuna 
nalaimo ira. 22:23 Eo haitu muni naria bara sako-ndua “toSaduki nakava 
netingu nte i Yesus. ToSaduki nomparasaya tona namate ledo matuvu 
mpanjili bara maipia. 22:24 Nipekutanara nte i Yesus, "Guru, Nabi “Musa 
nompatuduki ivei: Ane maria langgai namate ledo noana, sampesuvuna 
langgai kana mompobere1 timbalana haitu ala moana bo ana haitu rareke 
muli nu sampesuvuna anu namate. “22:24 Ulangan 25:54 22:25 Naria nte 
kami tona nosampesuvu papitu langgai bayangi. Lumbuana noberei tapi 
dopame ira njamboko noana, namatemo ia. Naupu haitu timbala haitu 
nipoberei ntuei nu langgai. 22:26 Dopame noana, namate munimo tueina 
haitu. Bo ivesia muni najadi ante tuei katataluna sampe ri tuei kapapituna. 
22:27 Kaupuna namate munimo mombine haitu. 22:28 Jadi tempo bara 
maiptiapa, ane tona namate matuvu mpanjili, mombine haitu majadi berei 
isema, apa ia nipobereira pura-pura?" 22:29 Nesana i Yesus, "Nasala 
mpuu komiu sabana ledo nisanimiu isi Buku Gasa, bo ledo muni nisanimiu 
kuasa nu Alatala. 22:30 Tempo tona namate matuvu mpanjili bara maipia, 
katuvura masimbayu eva “malaeka-malaeka ri suruga, ira domo moberel. 
22:31 Berimbamo? Natantu nibacamiu anu nitesa nu Alatala riara Buku 


Gasa, haitumo tona namate matuvu mpanjili. 22:32 Nau nasaemo kamate 1 
“Abraham, i Ishak bo i Yakub, Alatala nanguli, 'Yakumo Alatala nisomba 1 
Abraham, i Ishak bo 1 Yakub.' “22:32 Pesuvu 3:6,15 Batuana, ira da 
natuvu bo nombasomba Alatala. Apa nisanita Alatala ledo nisomba ntona 
namate tapi la nisomba ntona natuvu." 22:33 Nangepe pesana 1 Yesus 
haitu, nokumaamo todea ka pepatudukiNa. 22:34 Tempo toFarisi nangepe 
kareba toSaduki domo nokanano sabana nidagi i Yesus, nasiromumo ira. 
22:35 Bo saito ira guru agama nompasimbuku mombaopa tesa i Yesus. 
Nipekutanana ivei: 22:36 "Guru, lako ri pura-pura parenta ri Atura agama, 
umbana nopoko ntoto?" 22:37 Nesana 1 Yesus, "Potovemo Alatala 
Tupumiu ante mpuu-mpuu raramiu, ante pura-pura noto mpekirimiu, bo 
ante pura-pura pokainggumiu. “22:37 Ulangan 6:54 22:38 Haitumo 
parenta pamulana anu nopoko ntoto. 22:39 Bo parenta karanduana 
nasimbayu ante parenta pamulana ivei: Potovemo singgamanusiamiu 
nasimbayu eva komiu nompotove karomiu mboto. “22:39 Imamat 19:184 
22:40) Pura-pura Atura agama bo pepatuduki nu “nabi-nabi nggaulu 
nopuna lako ri randua parenta haitu." 22:41 Tempo toFarisi da nasiromu 
hamai, 1 Yesus nompekutana ira, 22:42 "Berimba panggavamiu? Muli 
isema “Magau Topepakasalama anu nijanji nu Alatala nggaulu?" Nesana 
ira, "Muli Magau Daud nggaulu." 22:43 Nanguli i Yesus, "Ane ivesia, 
nuapa sabana Magau “Daud nanguli #“Topepakasalama haitu Puena? Apa 
ante pekeniaka Nosa Gasa nu Alatala, 1 Daud nanguli ivei: 22:44 Tupu 
nanguli ka Pueku, “22:44 Alatala notesa ka Magau Topepakasalama anu 
nijanjiNa makava bara ipia.* 'Kaimo, ponturomo ri sabingga ngganaKu 
sampe pura-pura baliMu Kupopekou nte Iko.' (22:44 Mazmur 110:1) 
22:45 Jadi ane 1 Daud mboto nanguli Magau Topepakasalama haitu 
Puena, berimba sampe rauli la muli Magau Daud?" 22:46 Ledo ria saitoa 
tona namala nompesanaka 1 Yesus. “22:46 Batuana tesa 1 Yesus, Iamo 
Topepakasalama bo naogepa la pade Magau Daud. Nisani ntoFarisi 
batuana haitu tapi ledo niparasayara la. Sia sampe ledo mpesanakara la.” 
Bo nompamula lako ri eo haitu, domo naria tona nabia nombaopa tesaNa. 


23:1 Naupu haitu 1 Yesus nanguli ka todea bo ana-anaguruNa ivei: 23:2 


"* Guru-guru agama bo “toFarisi nipakakuasa mompatuduki Atura-atura 
agama nipapola Nabi Musa. 23:3 Haitu sampe komiu masipato 
mangoseaka bo matundu ri pura-pura anu nipatudukira ka komiu. Tapi nee 
rapasiala pokainggura, sabana ira mboto ledo nangoseaka pepatuduki 
nipatudukira ka komiu. 23:4 Ira aga nompakadea atura-atura bo ada-ada 
nakaja raoseaka bo ira nompasuu tona mangoseakana. Tapi ira mboto ledo 
nadota nombatulungi tona mangoseaka atura bo ada haitu. 23:5 Pura-pura 
poviara aga nipovia ala rakita ntona. Peinta pomboli Tesa Gasa anu nipou 
ri kirera! #23:5 Pomboli Tesa Gasa: pomboli ayat-ayat lako ri Buku Gasa. 
Biasa nipou “nto Yahudi ri kire atau ri kabosu mompopatora ira kana 
mangoseaka Atura agama. Peinta Ulangan 6:6-9.* Bo peinta, nandoe vera 
ri bivi bajura “23:5 Nandoe vera ri bivi bajura: ToY ahudi nombavera bivi 
pata-mbivi baju ndoera mompopakita pangoseakara Alatala bo 
mompopatora ira kana matundu nte parentaNa. ToFarisi bo guru agama 
nompake vera nandoe mpuu ala rasarumaka ntodea ira tona nabelo mpuu. 
Peinta Bilangan 15:38-40). * mompopakita katutura nangoseaka parenta 
nTupu ! 23:6 Nipokonora nonturo ri ponturo tobelona ri posusa bo ponturo 
nibila ri “banua petupu. 23:7 Nipokonora rabila ntona ri potomu bo 
nadamba rarara ane tona nanggasangal ira 'Guru'. 23:8 Tapi komiu, aga 
saito Gurumiu bo komiu pura-pura nosampesuvu. Jadi nee radekei tona 
mombabila komtu bo manggasangai komiu 'guru'. 23:9 Bo nee 
mompakalanga tona ri dunia hitu ante manggasangai ia 'Tuama', sabana 
aga saito masipato rakasanga1 'Tuama', Iamo Alatala, Tuamami ri suruga. 
23:10 Bo nee radekei tona manggasangai komiu 'tua' sabana aga saito 
masipato rakasangai 'Tua', [amo Yaku, Topepakasalama anu nijanji nu 
Alatala. 23:11 Isema-sema majadi tomaoge ri tatangamiu, ia kana majadi 
potuduamiu. 23:12 Isema-sema mompakaoge karona mboto, kana 
rapakaede nu Alatala, bo 1isema-sema mompakaede rarana mboto, kana 
rapakaoge nu Alatala. 23:13 Tapi mandasa mpuumo komiu “guru-guru 
agama bo toFarisi! Komiu aga nabelo ri sumba tapi nadaa riara. Komiu 
nombalava tona ntanina majadi todea riara “Poparenta nu Alatala. Komiu 
mboto ledo madota raparenta nu Alatala bo ledo nidekeimiu tona ntanina 
anu madota raparentaNa. 23:14 Mandasa mpuu komiu guru-guru agama 


bo toFarisi! Komiu aga nabelo ri lenje tapi nadaa riara! Komiu nombabagiu 
timbala-timbala ala raalasimiu banuara. Bo nitabumakamiu pokainggumiu 
nadaa haitu ante nosambaya pakandoe. Haitu sampe mantamo mpuu 
pehuku rapambela ka komiu bara maipia! 23:15 Mandasa mpuu komiu 
guru-guru agama bo toFarisi! Komiu aga nabelo ri lenje tapi nadaa riara! 
Nakadiki mpuu komiu mompatuduki tona ntanina mangoseaka 
pepatudukimiu. Komiu hau nevote tasi bo nolipa nakavao mangelo nau aga 
saito tona mesua agamamiu. Bo nesuapa ia, komiu nanggeni ia majadi 
rongganipa kadaana pade komiu mboto! 23:16 Mandasa mpuu komiu 
pakeni-pakeni anu naburo! Komiu nompatuduki ivei: 'Ane tona “mosumpa 
ante manggasangai “Banua nu Alatala, ia ledo rapou sumpana haitu. Tapi 
ane ia mosumpa ante manggasangai bulava riara Banua nu Alatala, ia 
rapou nu sumpana haitu.' 23:17 Nadoyo mpuu komiu! Komiu eva tona 
naburo! Nisumboliakamiumo! Umbana naogepa, bulava atau Banua nu 
Alatala anu nompakagasa bulava anu naria riarana? Natantumo Banua nu 
Alatala naogepa! 23:18 Komiu muni nompatuduki tona ivei: Tsema-sema 
mosumpa ante manggasanga1 “lanta pesomba ri Banua nu Alatala, ia ledo 
rapou sumpana haitu. Tapi ane ia mosumpa ante manggasangai pesomba 
nipesomba ri bavo lanta pesomba haitu, ia rapou sumpana haitu.' 23:19 
Komiu mpuu-mpuu eva toburo! Umbana naogepa, pesomba ka Alatala 
atau lanta pesomba? Natantumo lanta pesomba ri Banua nu Alatala 
haitumo naogepa apa lanta haitu nompakagasa pesomba nipesomba ri 
bavona. 23:20 Sabana haitu, ane tona mosumpa ante manggasangai lanta 
pesomba, batuana 1a nosumpa ante nanggasangai lanta pesomba haitu bo 
muni ante pura-pura anu nipesomba ri bavona. 23:21 Bo ane tona nosumpa 
ante manggasangai Banua nu Alatala, haitu nasimbayu mpo ia nojanji ante 
manggasangai Banua nu Alatala bo muni Alatala anu nonturo ri banua 
haitu! 23:22 Bo ane tona nosumpa ante manggasangai suruga, haitu 
nasimbayu mpo ia nosumpa ante manggasanga1 gadera nu Alatala ri suruga 
bo muni Alatala anu nonturo ri bavona! 23:23 Mandasa mpuu komiu 
guru-guru agama bo toFarisi! Komiu aga nabelo ri lenje tapi nadaa riara! 
Komiu nombadekei ka Alatala #sabagia lako ri sapulu bagia pura-pura 
aselemtu, nau sampe rampa-rampa. Tapi parenta Atura-atura agama anu 


nambaso, evamo pokainggu nanoa, mompoasi roa, bo mompakadupa 
pojanji, haitu ledo nipoviamiu. Kakanana parenta mbasona haitu anu 
nopoko raoseakamiu, nee muni rakalingasi atura-atura ntanina. 23:24 
Komiu nasimbayu mpo toburo nombanini tona ntanina! Komiu nasimbayu 
mpo tona nombasaringa kanjio lako ri panginuna, tapi “unta niomena! 
23:25 Mandasa mpuu komiu guru-guru agama bo toFarisi! Komiu aga 
nabelo ri lenje tapi nadaa riara. Komiu nasimbayu eva tona notoposi boda 
bo tubu ri savalikuna tapi riarana batena natagara. Komiu nangoseaka 
ada-ada agama anu nikita ntona, tapi riara ntaimiu komiu aga nasese bo 
ledo ria kabasamiu naino ka mbara-mbara ntona. 23:26 Komiu 
mpuu-mpuu eva tona naburo! Pegasa ntanimo ruru rara nu boda ala bagia 
savalikuna muni majadi magasa! 23:27 Mandasa mpuu komiu guru-guru 
agama bo toFarisi! Komtu aga nabelo ri lenje tapi nadaa riara! Komiu 
nasimbayu mpo dayo nicee naputi. Ri savalikuna nagaya mpuu, tapi 
rlarana aga buku ntomate bo matepudu anu navau. 23:28 Ivesia muni 
komiu. Ri panggita ntona komiu nireke tonoa. Tapi kakanana komiu aga 
nabelo ri lenje tapi riara ntaimiu nadaa! 23:29 Mandasa mpuu komiu 
guru-guru agama bo toFarisi! Komiu aga nabelo ri sumba! Komiu 
nompakabelo dayo #nabi-nabi nu Alatala bo nombavera pakagaya dayo 
ntonoa. 23:30 Bo niulimiu, 'Ane kamimo natuvu tempo totuata nggaulu, 
kami ledo ntoto masituju mompatesi nabi-nabi!' 23:31 Tapi ante tesamiu 
haitu, komiu mboto nompangaku komiu muli ntopopatesi nabi-nabi, bo 
komiu mpuu-mpuu nanjava totuamiu! 23:32 Jadi povia-viamo dosa 
nasimbayu ante dosa ntotuamiu nggaulu haitu! 23:33 Komiu tona nadaa bo 
muli ntona nadaa! Nisarumakamiu komiu ledo rapambela pehuku riara 
“narakaa? 23:34 Partaramo! Kutudu nabi-nabi bo tona nanoto bo 
guru-guru tou mompatuduki tesaKu ka komiu. Sanu rapatesimiu, sanu 
rapakumiu ri “kayu salib, bo sanupa racambumiu riara banua-banua 
petupumiu. Bo sanupa raraga-ragamuiu lako ri sangu ngata hau ri ngata 
ntanina. 23:35 Haitumo sampe komiu natuwu sii-sii mombatanggu 
pura-pura raa ntonoa nipatesi, nompamula lako ri pompatesi 1 Habel anu 
ledo nasala, sampe pompatesi i Zakharia, ana i Berekia. Ia nipatesi 
ntotuamiu ri olo Banua nu Alatala bo lanta pesomba. 23:36 Pariaramo 


tesaKu hitu! Komiu natuvu sii-sii rahuku sabana pura-pura anu nadaa 
nipovia ntotuamiu nggaulu!" 23:37 "Heh, komiu to Yerusalem! Komiu 
nompatesi nabi-nabi bo tona nisuro nu Alatala nirempemiu vatu sampe 
namate! Nadea ngganimo Yaku madota mombasaliku komiu pura-pura, 
nasimbayu mpo manu tina nombarumutasi anana, tapi ledo nadota komiu. 
23:38 Epemo! #Banua nu Alatala rapalaikaNa bo domo la momporoa 
komiu. 23:39 Kuuli ka komiu, domo rakitamiu Yaku sampe makava 
tempona komiu manguli, 'Maoge belo ka Ia anu nakava niposumba nu 
Alatala!' #23:39 Mazmur 118:264 " 


24:1 Naupu haitu i Yesus nompalaisi “Banua nu Alatala. Tempo la nalai, 
nekaparaimo anaguruNa nombatuduaka ka la kagaya nu Banua nu Alatala 
bo tombi-tombi ri doyatana. 24:2 Nanguli i Yesus ka ira, "Iyo, peintamo 
kagayana! Tapi pariaramo tesaKu hitu! Makava tempona bara maipia, 
magero puramo. Domo maria sangua vatu potembona mosisunju ri bavo 
vatu ntanina, sabana pura-pura vatu haitu radurasi." 24:3 Naupu haitu hau 
ri Bulu #Zaitunmo i Yesus. Tempo la da nonturo hamai, ana-anaguruNa 
nakava motesa nggalino nte la. Niulira, "Guru, uli ka kami, maipia majadi 
pura-pura anu nitesaMiu pangane, bo berimba tandana kakavaMiu bo 
kaupu nu dunia hitu?" 24:4 Nesana 1 Yesus, "Pakabelo-belo! Nee sampe 
komiu rabagiu! 24:5 Apa madea tona makava mompobalu sangaKu. 
Raulira, iramo Magau Topepakasalama anu nijanji nu Alatala! Bo madea 
tona rabagiura. 24:6 Raepemiu kareba posieva napara nte komiu, bo 
raepemiu muni kareba posieva ri ngata nakavao. Nee maeka raramiu, 
sabana haitu pura-pura kana majadi, tapi dopa nakava mpuu kaupu nu 
dunia. 24:7 Apa tempo haitu tona sangata mosieva nte tosangatana, bo 
magau simbo magau mosieva muni. Ri umba-umba ri dunia maria kamate 
ara bo lingu-lingu. 24:8 Tapi kajadia haitu pura-pura aga kasusa pamulana, 
eva dua kole nirasai mombine tempo moana. 24:9 Tempo haitu komiu 
rasaka bo radekei ka tona anu mompandasa komiu bo mompatesi komlu. 
Komiu rapovuu mata ntona lako ri umba-umba ngata sabana komiu 
topangoseaka Yaku. 24:10 Bo madea topangoseaka Yaku moura 
pomparasayara, bo mosipobalu ntali roara sampomparasaya, bo 


mosipovuu matamo ira. 24:11 Bo madea “nabi mpodava meumba bo 
madea tona rabagiura. 24:12 Tempo haitu kadaa ntona mantambai, sampe 
madea tona domo mosimpotove. 24:13 Tapi tona maroo mangoseaka 
Yaku sampe ri kaupuna, iramo rapakasalama. 24:14 Bo Kareba Belo nu 
“Poparenta nu Alatala kana rapatolele ri njumangu dunia ala pura-pura 
manusia mamala mangepena. Maupu haitu, pade makava kaupu nu dunia." 
24:15 I Yesus nompapola pepatudukiNa ka anaguruNa ivei: "Nabi Daniel 
nggaulu nombaboto 'Toperopu anu Nompakarunggu rara nu Alatala.' 
74:15 Tesa Nabi Daniel ri Daniel 9:27: 11:31, 12:11. Nitasere 168 mpae 
dopame nipoanaka 1 Yesus, naria lanta pesomba nipovia ka 1 Zeus, “viata 
nto Y unani. Lanta haitu nipovia ri Banua nu Alatala bo narunggu mpuu rara 
Alatala nanggitana. Sanu tona nanguli haitumo nompakadupa poboto Nabi 
Daniel. Jadi, batuana tesa 1 Yesus ri sii: Banua nu Alatala rapakaruto vai 
nasimbayu mpo anu najadi bara ipia.* (Topombaca tesa hitu kana 
pariaramo batuana!) #Ane rakitamiu anu mboto Nabi Daniel haitu neangga 
ri Banua nu Alatala, 24:16 haitumo tandana tona ri bagia Yudea kana 
mangova malai hau ri bulu ala masalama. 24:17 Isema-sema nangosanaka 
ri savaliku nu banuana, “24:17 Basa Yunani: Isema-sema ri ata nu 
banuana--- Ata banua nto Yahudi tempo haitu nalumbu mpo tambale. 
Nasaro ira nangosanaka ri sia.” tumo mesua rabanua mangala bara 
nuapanuapa. Palaimo masalisa! 24:18 Isema-sema nokarajaa ri talua, nee 
manjili ri banua mangala pakeana. Palaimo masalisa! 24:19 Ri eo haitu 
mandasa mpuu mombine natiana bo mombine da nompatomi anana apa 
makaja mpuu malai. 24:20 Perapi nte Alatala ala tempo komiu mangova 
malai haitu ledo mambela tempo naranindi bara “eo penonto. 24:21 
NiuliKu ivesia sabana ri eo haitu madaa mpuu pepandasa rapambela ka 
manusia. Dopa sanggani najadi pepandasa eva haitu, nompamula lako ri 
lamba pamulana sampe sii-sii, bo domo majadi hanupa ri tempo makava. 
24:22 Rapana tempo pepandasa haitu ledo rapakambuku, natantu nau 
saitoa tona ledo maria matuvu. Tapi lako ri tove nu Alatala ka todea 
topomparasaya anu nipelisiNa, tempo pepandasa haitu kana 
rapakambukuNa. 24:23 Ri tempo haitu, ane maria tona manguli ka komiu, 
'Peintamo! Siimo #“Magau Topepakasalama anu nijanji nu Alatala!' Bara 


maria tona manguli, 'Hamaimo la!' Nee raparasayamiu tesara. 24:24 Apa 
kana meumba topodava manguli iramo Magau Topepakasalama, bo 
meumba muni nabi-nabi mpodava anu movia tanda-tanda nipokumaaka bo 
kabarakakabaraka mombabagiu tona. Ane mamala, nau tona nipelisi nu 
Alatala rabagiura muni! 24:25 Toramo! Lave nipopaisaniKu mamimo ka 
komiu dopame majadi haitu pura-pura, jadi nee rabagiu! 24:26 Jadi ane 
maria tona manguli ka komiu, 'Peintamo! Magau Topepakasalama naria 
hamai ri karava bai,' “24:26 ToY ahudi nanjarumaka Magau 
Topepakasalama meonga lako ri karava bai, nasimbayu eva 1 Musa anu 
nombajagai bimba 40 mpae dopame ia hau ri tana Mesir manggeniaka 
todea.” nee hau! Ane raulira, 'Peintamo! Ritu rabanuamo la,' nee 
raparasayamiu tesara! 24:27 Sabana tempo Yaku, “Ana nu Manusia, 
makava mpanjili, kakavaKu malanto rakita ri umba-umba ri dunia, 
nasimbayu mpo kila novende ri mpandakena bo nevanta sampe ri 
kasolona. 24:28 Ane rakitamiu tonji kalikoa masiromu, tantu naria 
matepudu ri sia. “24:28 Batuana, ivesia muni kakavaNa. Ia ledo makava 
nggalino-lino, tapi natantu rasani ntona.? " 24:29 "Maupu tempo 
pepandasa nadaa haitu, 'mata eo majadi malanda bo bula domo ntoto 
mareme. Betue-betue manavu lako ri langi bo mpengaya-ngaya anu 
nakuasa ri langi ragoya.' (24:29 Yesaya 13:10; 34:4) 24:30 Ri tempo 
haitu meumba tanda ri langi mompakalanto kakavaKu, Ana nu Manusia. 
Bo pura-pura manusia ri dunia motumangi ante eka nu rara, ane rakitara 
Yaku, Ana nu Manusia, manau riara kulimu ante kuasaKu bo kaogeKu 
nipokumaaka. “24:30 Daniel 7:13? 24:31 #Tabue nambaso rapopomoni 
bo Kutudu #malaeka-malaekaKu hau mompasiromu tona nipelisiKu lako ri 
umba-umba ri dunia." 24:32 "Pariaramo pepatuduki lako ri kayu “ara. Ane 
rakitamiu tinggu-tingguna naramata bo tavana nompamula noroya, 
nisanimiu naparamo tempo mapane. 24:33 Ivesta muni ane rakitamiu 
pura-pura kajadia nitesaKu pangane, rasanimiu domo mpuu masae 
makavamo Yaku. 24:34 Pariaramo tesaKu hitu! Dopame mamate 
pura-pura tona natuvu sii-sii, kajadia-kajadia nitesaKu pangane majadimo. 
74:34 Anu nipatuju ri sii bara tempo ngata Yerusalem nigerosi ntoRoma 
70 mpae naliu pompoanaka 1 Yesus.” 24:35 Langi bo tana malipo, tapi 


tesaKu bate-batena sampe ri kasae-saena." 24:36 "Ane eo bojaa 
kakavaKu ngena, aga TuamaKu ri suruga, nangisanina. Ledo ria saitoa 
nangisanina, ledo nisani nu malaeka ri suruga bo Yaku mboto, “Ana nu 
Alatala, ledo nisaniKu. 24:37 Tempo Yaku, Ana nu Manusia, makava bara 
maipia pokainggu nu manusia masimbayu mpo pokainggu ntona tempo 
Nabi “Nuh nggaulu. 24:38 Dopame uve oge nanggabuntu ri njumangu 
dunia, manusia aga natuvu ivesia-siamo. Ira aga nangande nanginu bo 
nobere1 eva biasa, sampe Nabi Nuh nesua riara kapala. 24:39 Ledo nisani 
ntodea nuapa rapambela ka ira sampe uve oge nanggabuntu sanggani bo 
ira naonga puramo. Ivesia muni tempo Yaku, Ana nu Manusia, makava. 
24:40) Jonjona, ane maria randua langgai mokarajaa mosanggani ri talua, 
saito raala, bo saito maboli. 24:41 Bo ane maria randua mombine mogili 
mosanggani-nggani, saito raala bo saito maboli. 24:42 Haitu sampe Kuuli, 
komiu kana mainga, apa ledo nisanimiu maipia makaya Tupumiu." 1 
Yesus. 24:43 "Pariaramo! Ane rasani ntupu banua tinti sakuya bongina 
topangangga makava, natantumo mainga-inga ia bo ledo rapalambana 
topangangga mesua rara banuana. 24:44 Ivesia muni komiu kana mainga 
mompopea kakavaKu, apa ledo nisanimiu tempona Yaku, Ana nu 
Manusia, makava." 24:45 "Rapana naria batua anu nanoto bo natutu 
neoseaka, iamo raanggataka nu madikana majadi topompasiayu pura-pura 
batua ntanina riara nu banua. Iamo mompasiayu kandea ka batua-batua 
ntanina eo-eo. 24:46 Mabelo mpuu batua haitu ane tempo madikana 
manjili lako ri polipana, nipovianamo bago niparasaya ka ia. 24:47 
Pariaramo tesaKu hitu. Madika haitu manganggataka 1a majadi 
topompasiayu pura-pura mbara-mbarana. 24:48 Tapi mandasa mpuu ane 
batua haitu madaa pokaingguna bo mipekirina riara ntaina ivei: 'Wee! Da 
masaepa pade manjili madikaku.' 24:49 Bo ia aga nombaboba batua-batua 
ntanina bo aga nangande nanginu mpasanggani-nggani ante tona nalangu. 
24:50 Tapi tempo batua haitu movia madaa ivesia, sampesanika madikana 
manjili ri eo bo jaa ledo nisanina. 24:51 Bo batua haitu rapatesi. la 
ratedeaka riara #“narakaa, ponturo ntona aga nabelo ri sumba. Hamai ira 
motumangi-mangi bo masinggiki baga ante masusa mpuu rara." 


25:1 "Tempo Yaku makava mpo Magau, maria tona mainga bo maria tona 
ntanina malinga nasimbayu nte porapa hitu: Naria sapulu randaa hau 
mantomunaka boti langgai, simbo nanggeni poindona. 25:2 Alima ira 
nadoyo, bo alima nanoto. 25:3 Randaa nadoyo nanggeni poindo tapi ledo 
nipakasadiara lana raisi ri poindora ane maotimo lanana. 25:4 Tapi randaa 
nanoto, nanggeni poindo bo nipakasadiara munimo lana raisi ri poindora 
ane maoti ngena lanana. 25:5 Nasae mpuu nipopeara, dopa-dopa nakava 
boti langgai sampe naroyo matara bo namonjo puramo. 25:6 Natanga 
bongi naria tona nongare, 'Ritumo boti langgai! Kamaimo kadambanaka 
ia!' 25:7 Nangepe haitu, kaliu-liu nembangumo sapulu randaa haitu bo 
simbo nompakasadia poindona. 25:8 Bo nanguli randaa-randaa anu 
nadoyo ka roara nanoto, 'Lea, dekei ka kami sakide lanamiu. Mapayamo 
poindo kami!' 25:9 Nesana randaa nanoto, 'Ledo magana ngena lana raisi 
ri poindo kami ane radeke1 ka komiu sanu. Aginapa komiu mangali lana 
nte topobalu lana.' 25:10 Jadi haumo randaa-randaa nadoyo mangali lana. 
Tapi tempo ira da ri tatanga dala hau mangelo lana, nakavamo boti 
langgai. Bo randaa-randaa anu nasadia poindona, nesua rabanua posusa 
nosangganinggani ante boti langgai. Naupu haitu niupimo vamba. 25:11 
Naupu sia nakava munimo alima randaa nadoyo pangane. Bo nongaremo 
ira lako ri savalikuna, 'Tua! Tulungi, buka ka kami vamba!' 25:12 Tapi 
nesana boti langgai, 'Ledo nisaniku komitu!' " 25:13 I Yesus nompakaupu 
porapaNa ivei: "Haitu sampe komiu kana mainga-inga, apa ledo nisanimiu 
eona atau jaana Yaku makava." 25:14 "Tempo Yaku makava mpanjili 
masimbayu nte porapa hitu: Saito madika nopatuju hau ri ngata nakavao. 
Dopame ia hau, nirondena batua-batuana bo niparasayana ka ira 
kakalumanana. 25:15 Saito niparasayana ka lima-njobu mpeka doi bulava, 
“25:15 5.000 doi bulava = 5 talenta = gaji 75 mpae” saitopa niparasayana 
ka ronjobu mpeka doi bulava, #25:15 2.000 doi bulava = 2 talenta = gaji 
30 mpae * bo saitopa niparasayana ka sanjobu mpeka doi bulava. “25:18 
1.000 doi bulava = | talenta = gaji 15 mpae “ Ira mparasaya ka doina 
nangoseaka pompakulera mompopogoli doi. Naupu haitu hau ia ri 
polipana. 25:16 Tona mparasayaka lima-njobu mpeka doi bulava kaliu-liu 
hau nompagoli doi haitu sampe nikavana anana lima-njobu mpeka muni. 


25:17 Ivesia muni tona anu niparasayaka ronjobu mpeka doi bulava hau 
nipagolina doina haitu sampe nikavana anana ronjobu mpeka muni. 25:18 
Tapi tona niparasayaka sanjobu mpeka doi bulava haitu, hau nikaena lovu 
bo nitabuntakana doi nu madikana. 25:19 Naliu haitu nasae mpuu pade 
nanjili madika. Nanjilipa ia, nirondenamo batuana ala rakitana berimba ira 
nombaurusi doina. 25:20 Nakavamo batua niparasayaka lima-njobu mpeka 
doi bulava haitu nanggeni doi bo anana lima-njobu mpekapa anu nikavana. 
Bo niulina, 'Pua, komiu nomparasaya ka yaku lima-njobu mpeka doi 
bulava bara ipia. Peintamo! Nipagoliku doi haitu sampe nanggava anana 
lima-njobu mpeka muni.' 25:21 Nanguli madika, 'Nabelomo! Komiu batua 
nabelo, natutu nantui bago anu niparasayaka komiu. Komiu namala 
niparasaya ante mbara-mbara sakide. Sabana haitu, mbara-mbara nadea 
kuparasayaka komiu. Kamaimo madamba mosanggani ante yaku.' 25:22 
Bo nakava munimo batua anu niparasayaka ronjobu mpeka doi bulava. 
Nanguli ia, 'Pua, komiu nomparasaya ka yaku ronjobu mpeka doi bulava 
bara ipia. Peinta vei. Nipagoliku doi haitu sampe nanggava anana ronjobu 
mpeka.' 25:23 Nanguli madika, 'Nabelomo! Komiu batua nabelo, bo natutu 
nantui bago niparasayaka komiu. Komiu namala niparasaya ante 
mbara-mbara sakide. Sabana haitu, madea kuparasayaka komiu. Kamaimo 
madamba mosanggani ante yaku.' 25:24 Naupu haitu nakavamo batua 
niparasayaka sanjobu mpeka doi bulava. Nanguli ia, 'Pua, nisaniku komiu 
tona nasoa. Komiu nangala asele ntalua anu ledo potudamiu bo komiu 
nosombe anu ledo posavumiu. 25:25 Naeka raraku, jadi nitabuniakaku 
ralovu doimiu. Peintamo! Hitumo doimiu, Pua.' 25:26 Bo nanguli madika, 
'Iko batua nadaa bo nasanda! Nisanimu yaku nangala asele ntalua anu ledo 
potudaku, bo nosombe anu ledo posavuku. 25:27 Ane ivesia, nakuya tano 
ledo nidekeimu doiku ka tona mompopoana doi ala tempo yaku makava, 
mamala kuala mpanjili doiku ante anana?' 25:28 Bo niuli madika ka 
batuana ntanina, 'Alamo doi bulava sanjobu mpeka haitu lako nte ia, bo 
dekei ka batua pangane, anu naria sapulu-njobu mpeka! 25:29 Apa isema 
naria madea, kana ratambai ka ia sampe madea mpuu nte ia. Tapi isema 
naria aga sakide, raalasi puramo lako nte ia. 25:30 Bo tedeakamo batua 
anu ledo ria gunana haitu hau ri savalikuna ri kalandana. Hamai ia 


bate-batena motumangi bo masinggiki ante susa rara.'" 25:31 "Tempo 
Yaku, “Ana nu Manusia makava mpanjili ri dunia ante reme bo kuasaKu, 
nosanggani-nggani ante “malaeka-malaekaKu, Yaku monturo ri Gadera 
PoparentaKu mombatangara mpo Magau. 25:32 Bo pura-pura manusia 
rapasiromu ri ngayoKu bo Yaku mogaaraka ira majadi rolunu, nasimbayu 
mpo topoevu nogaaraka bimbana bo tovauna. 25:33 Bimba, haitumo tona 
novia dota nu Alatala rapatani ri sabingga ngganaKu, bo tovau, haitumo 
tona nadaa rapatani ri sabingga njidiKu. 25:34 Bo Kuuli ka ira ri sabingga 
ngganaKu ivei: 'Kamaimo komiu nipobelo nTuamaKu. Pesuamo riara 
KamagauaKw, naria ponturo ri sii nipakasadia ka komiu lako ri lamba 
pamulana. 25:35 Sabana tempo naara taiKu, nipakandemiu. Tempo nabai 
tamboloKu, nipainumiu. Nau Yaku tosangatana, nitarimamiu ri banuamiu. 
25:36 Tempo Yaku ledo ria pakeaKu, nidekeimiu ka Yaku pakea. Tempo 
Yaku nadua komiu nompelioda Yaku. Tempo Yaku nitarunggu komiu 
nakava nanggita Yaku.' 25:37 Bo ira ri sabingga ngganaKu maingu rarara 
bo manguli, 'Pue, ipia mkita kami naara taiMiu bo nipakande kami? Ipia 
nikita kami Komiu nabai tambolo bo nipainu kami? 25:38 Ipia Komiu 
tosangatana bo kami nantarima Komuiu ri banua kami? Ipia nikita kami 
Komiu ledo nopakea bo nidekei kami pakea ka Komiu? 25:39 Ipia nikita 
kami Komiu nadua? Ipia Komiu nitarunggu bo kami hau nompelioda 
Komiu?' 25:40 Bo Yaku, Magau, mesana, 'Pariaramo tesaKu hitu! Belo 
nipoviamiu ka sampesuvu-sampesuvuKu hitu, nau tona naede panggana, 
haitu nasimbayu mpo belo nipoviamiu ka Yaku.' 25:41 Maupu haitu Kuuli 
ka ira ri sabingga njidiKu, 'Palaimo lako nte Yaku, komiu anu nihuku 
nTuamaKu! Koi hau riara apu anu navaya sampe ri kasae-saena 
nipakasadia ka “Magau nu Seta ante malaeka-malaeka anu nangoseaka 1a. 
25:42 Apa tempo naara taiKu, ledo nipakandemiu. Tempo nabai 
tamboloKu ledo nipainumiu. 25:43 Yaku tosangatana tapi ledo 
nitarimamiu Yaku ri banuamiu. Yaku ledo nopakea tapi ledo nidekeimiu 
pakea ka Yaku. Yaku nadua bo nitarunggu, tapi komiu ledo nakava 
nompelioda Yaku.' 25:44 Bo ira manguli ka Yaku, 'Pue, ipia nikita kami 
naara taiMiu, atau nabai tamboloMiu, atau Komiu tosangatana atau ledo 
nopakea, atau nadua, atau nitarunggu bo kami ledo nantulungi Komiu?' 


25:45 Bo Yaku mesana ka ira, 'Pariaramo tesaKu hitu! Tempo komiu ledo 
nadota nantulungi sampesuvu-sampesuvuKu hitu anu naede panggana, 
batuana komiu ledo nadota nantulungi Yaku.' " 25:46 Bo 1 Yesus 
nompakaupu tesaNa ante nanguli, "Pura-pura tona nadaa haitu rahuku 
sampe ri kasae-saena. Tapi tona nanoa, matuvu mabelo sampe ri 
kasaesaena." 


26:1 Naupu i Yesus nompatuduki pura-pura haitu, nlulikaNa 
ana-anaguruNa, 26:2 "Nisanimiumo roeopa “Eo Mbaso Paskahmo. Bo 
Yaku, Ana nu Manusia, radekei ka baliKu bo rapakura ri “kayu salib." 
26:3 Tempo haitu #balengga-balengga ntopanggeni pesomba bo 
totua-totua “nto Y ahudi nasiromu ri banua nu Pakeni nTopanggeni 
Pesomba anu nosanga 1 Kayafas. 26:4 Ira nonia mombasaka 1 Yesus 
nggalino ala mamala la rapatesi. 26:5 Tapi nosiulika ira, "Nee kita movia 
haitu tempo Eo Mbaso Paskah ala todea ledo magado." 26:6 Tempo i 
Yesus ante ana-anaguruNa naria ri ngata Betania ira nesai ri banua ntona 
nosanga 1 Simon anu nadua oge bara ipia. 26:7 Da nangande ira hamai, 
nakavamo saito mombine nanggeni sangu botolo nipovia lako ri vatu 
#pualam anu noisi lana dupa nasuli mpuu alina. Mombine haitu nombatoli 
lana dupa ri balengga 1 Yesus, tandana pebilana ka la. 26:8 Tapi nanggita 
anu nipovia mombine haitu, naraumo rara ana-anaguru 1 Yesus bo nanguli, 
"Nakuya lana dupa haitu aga nipakarugi bayangi? 26:9 Lana dupa nasuli 
haitu masipato rapobalu bo alina radekei ka tona napakasi!" 26:10 Nisani i 
Yesusmo pekirira, jadi niulikaNa ira, "Nakuya komtu nompakasusa 
mombine hitu? Anu nipoviana ka Yaku nabelo. 26:11 Apa tona napakasi 
bate-batena maria ri tatangamiu, tapi Yaku ledo. 26:12 Ante nombatoli 
lana hitu nte Yaku, ia nompakasadia karoKu ratana bara maipia. 26:13 
Pariaramo tesaKu hitu! Ri umba-umba ri dunia Kareba Belo rapatolele, 
povia nu mombine hitu ratesa muni ala ratora ia." 26:14 Naupu haitu, 1 
Yudas, saito lako ri sapulu randua anaguru 1 Yesus, hau nte 
balenggabalengga ntopanggeni pesomba 26:15 bo nanguli, "Ane kupobalu 
1 Yesus ka komtu, nuapa radekeimiu ka yaku?" Jadi nibilaramo talupulu 
mpeka doi salaka bo midekeira ka 1 Yudas. 26:16 Nompamula lako ri eo 


haitu 1 Yudas nangelo loga nabelo mombadeke1 i Yesus ka baliNa. 26:17 
Ri eo pamulana “Posusa Roti Ledo Noragi, nakavamo ana-anaguru 1 
Yesus nompekutana la, "Pue, ri umba rapodotaMiu rapompakasadia kami 
kandea Paskah ka kita?" 26:18 Nesana la, "Koimo hauri ngata Yerusalem 
nte i Yanu, bo uli ka ia ivei: T Guru nanguli, naparamo gantana makava nte 
la. la madota mangoseaka Eo Mbaso Paskah ri banuamu 
mosangganinggani ante ana-anaguruNa.' " 26:19 Bo haumo 
ana-anaguruNa novia anu nitudu i Yesus ka ira, bo nipakasadiaramo 
kandea #Posusa Paskah. 26:20 Nabongipa, nonturomo 1 Yesus nangande 
nosanggani-nggani ante ana-anaguruNa. 26:21 Da nangande ira, nangulimo 
1 Yesus, "Pariaramo tesaKu hitu. Saito komiu mompobalu Yaku ka 
baliKu." 26:22 Nangepe haitu, nasusa mpuumo rarara, bo saito-saito 
nanguli ka la, "Pue, tantu ledo yaku nuliMiu." 26:23 Nesana 1 Yesus, 
"Tona notula roti ri uta nosangganinggani ante Yaku, iamo mompobalu 
Yaku. 26:24 Yaku, “Ana nu Manusia, kana mamate nangoseaka anu 
nitulisi riara Buku Gasa. Tapi mandasa mpuu tona mompobalu Yaku! 
Aginapa tona haitu ledo nipoanaka ntinana." 26:25 Naupu haitu nanguli 1 
Yudas, anu mompobalu i Yesus ngena, "Guru, tantu ledo yaku niuliMiu." 
Nesana 1 Yesus, "Tesamu mboto tu!" 26:26 Tempo ira da nangande, 1 
Yesus nangala roti bo nosambaya nanguli tarima kasi ka Alatala. Naupu 
haitu nitubiNa roti haitu bo nibagiNa ka ana-anaguruNa bo nanguli, 
"Alamo roti hitu, bo kandemo. Hitumo karoKu." 26:27 Naupu haitu 
nialaNa muni saboda uve “anggur. NiuliNa tarima kasi ka Alatala pade 
nidekeiNa ka ira bo nanguli, "Panginu puramo komiu 26:28 sabana hitumo 
raaKu rapatiti ka todea ngena ala mompakaasa Pojanji nu Alatala nabaru. 
RaaKu hitu rapatiti ka todea ala dosa-dosara raampungi. 26:29 Toramo 
tesaKu hitu. Domo Kuinu sanupa uve anggur sampe makava tempona bara 
maipia Alatala, TuamaKu, momparenta mpo Magau. Ri Poparenta 
haitumo pade Kuinu uve anggur nabaru mosanggani-nggani ante komiu." 
26:30 Naupu haitu ira nodade sanggayu dade mombatoiya Alatala, pade 
nalai hau ri Bulu #Zaitunmo ira. 26:31 Bo 1 Yesus nanguli ka 
ana-anaguruNa, "Bongi hitu komiu pura-pura moleju pomparasayamiu bo 
rapalaisimiu Yaku, sabana nitulisi riara Buku Gasa ivei: 'Kupatesi topoevu 


bo bimba-bimbana masimpotare.' (26:31 Zakharia 13:7) 26:32 Tapi tempo 
Yaku matuvu mpanjili, Yaku mokolu ka komiu hau ri bagia Galilea." 
26:33 Nanguli 1 Petrus, "Nau ira pura-pura moura mompalaisi Komiu, 
yaku ledo ntoto moura!" 26:34 Nanguli 1 Yesus, "Petrus, pariaramo 
tesaKu hitu. Bongi hitu dopame manu mototoroko, talu-ngganimo iko 
mombasapu Yaku." 26:35 Nesana 1 Petrus, "Nau yaku mamate 
mosanggani ante Komiu, ledo ntoto kusapu Komiu!" Bo ivesia muni niuli 
nu ana-anaguruNa pura-pura ntanina. 26:36 Naupu sia 1 Yesus ante 
ana-anaguruNa hau ri sangu pampa niuli Getsemani. “26:36 Getsemani: 
batuana, pompea lana #zaitun. Jadi Getsemani haitu bara pampa kayu 
zaitun ri Bulu Zaitun napara Yerusalem.” Nanguli Ia, "Ponturomo ri sii. 
Haunapa Yaku mosambaya." 26:37 NikeniNa 1 Petrus bo randua ana 1 
Zebedeus “26:37 Ana-ana 1 Zebedeus haitumo i Yakobus bo 1 Yohanes.” 
nosanggani nte la. Hamai nompamulamo i Yesus nasusa bo napari raraNa. 
26:38 Bo niulikaNa gi Petrus, "Nasusa mpuumo raraKu. NirasaiKu eva 
mamate Yaku! Popea ri sii ruru. Mainga-ingamo bo posambayakamo 
Yaku!" 26:39 Naupu haitu, 1 Yesus napola haunapa sakide lako nte ira 
tatalu bo notungga sampe ri tana nosambaya. NiuliNa, "Tata, ane mamala, 
Kuperapi ala peparajea anu rapambela ka Yaku, nee rapambela ka Yaku. 
Tapi nee dotaKu majadi, damo aga dotaMiu majadi!" 26:40 Naupu haitu 
Ia nanpili hau nte anaguruNa tatalu haitu. NikavaNa namonjo puramo ira. 
NiulikaNa 1 Petrus, "Ha! Ledo nipakulemu mainga bo mosambaya ka 
Yaku nau aga sajaa? 26:41 Komiu kana mainga pura bo mosambaya ala 
komiu ledo mambela pesori! Komiu madota movia anu mabelo, tapi ledo 
nipakulemiu sabana komiu manusia nalente." 26:42 Naupu haitu, hau 
vaimo 1 Yesus saitoNa nosambaya. NiuliNa, "Tata, ane peparajea hitu ledo 
mamala raala lako nte Yaku, palambamo, damo dotaMiu majadi." 26:43 
Naupu haitu nanjili vaimo la nte anaguruNa. Namonjo vaimo ira sabana 
naroyo gagamo matara. 26:44 Bo sangganipa vai la nompalaisi ira bo hau 
nosambaya katalu-ngganina. PosambayaNa nasimbayu ante posambayaNa 
pangane. 26:45 Naupu nosambaya, nanjili vai la hau nte anaguruNa bo 
nanguli, "Berimba komiu? Da namonjo bo da nangosanakapa komiu? 
Epemo! Nakavamo gantana Yaku, “Ana nu Manusia, rapobalu ka tona 


nadosa. 26:46 Pembangumo! Peinta, nakavamo topompobalu Yaku! 
Haumo kita mosintomuka 1a." 26:47 Da notesa 1 Yesus, nakavamo 1 
Yudas, saito lako ri sapulu randua anaguruNa. la nakava nosanggani nte 
todea nantipale guma bo pato, tona nitudu nu balengga-balengga 
ntopanggeni pesomba bo totua-totua nto Yahudi. 26:48 Lave muli 1 Yudas 
mamimo ka ira tandana ala rasanira umbana 1 Yesus. Niulina, "Tona kueki, 
lamo 1 Yesus. Sakamo la!" 26:49 Jadi nakava hamai, 1 Yudas nanggaparai 
1 Yesus bo nanguli, "Tabe, Guru!" Bo niekina 1 Yesus. 26:50 Nanguli 1 
Yesus, "Tutu sampe tumai iko?" “26:50 Tutu sampe tumai iko? ATAU: 
Poviamo masalisa anu mpatujumu!” Bo kaliu-liu todea haitu nanggaparai 1 
Yesus bo nisakara la. 26:51 Nanggita haitu, saito lako ri anaguru anu 
nosanggani ante 1 Yesus, nangosu gumana bo nitimbena batua nu Pakeni 
nTopanggeni Pesomba sampe napudu talingana. 26:52 Nanguli 1 Yesus ka 
anaguruNa haitu, "Pasuamo gumamu! Apa isema-sema metimbe ante 
guma, la muni rapatesi nu guma. 26:53 Nisarumakamiu ledo mamala 
Yaku merapi tulungi nte TuamaKu Alatala? Ane mekitulungi Yaku, 
masalisa ratuduNa melabi sapulu randua lunu “26:53 Salumu tantara 
Magau Roma biasana nte 6.000 tona. Jadi ane 12 lunu nitasere 72.000 
malaeka.* malaekaNa mantulungi Yaku! 26:54 Tapi ane ivesia, ledo 
madupa tesa riara Buku Gasa anu nanguli pura-pura hitu kana majadi nte 
Yaku." 26:55 Pade nanguli i Yesus ka todea ri sia, "Berimbamo? Yaku hii 
topeago sampe komiu kana tumai ante guma bo pato mombasaka Yaku? 
Eo-eo Yaku nonturo nompaguru ri doyata *Banua nu Alatala, tapi ledo 
nisakamiu Yaku! 26:56 Tapi domo. Kana majadi ivesia mamimo ala 
madupa tesa nitulisi “nabi-nabi nggaulu ri Buku Gasa." Naupu haitu 
nipalaika nu anaguruNa puramo la. 26:57 Bo toposaka 1 Yesus nanggeni 
la hau ri banua i Kayafas, Pakeni nTopanggeni Pesomba. Tempo haitu, 
*øuru-guru agama bo totua-totua nto Yahudi lave nasiromu hamai 
mamimo. 26:58 I Petrus netuntuni nggavao lako ri puri, sampe nakava ri 
doyata nu banua Pakeni nTopanggeni Pesomba. Nakava hamai, nesuamo 
ia rara doyata bo nonturo nosanggani-nggani ante topojaga-topojaga ala 
rasanina nuapa majadi ante 1 Yesus. 26:59 Tempo haitu balengga-balengga 
ntopanggeni pesomba bo pura-pura topolibu ntanina ri “Polibu Mbaso 


Agama Yahudi nompasimbuku mangelo tona nasadia mosabi dava ala 1 
Yesus mamala rahuku mate. 26:60 Nadea tona nakava nosabi dava tapi 
ledo nikavara salaNa sampe la masipato rahuku mate. Kaupuna naria 
randua sabi nantingayo Polibu Mbaso haitu 26:61 bo nanguli, "Naria 
sanggani tona hitu nanguli ivei: Yaku nompakule mombageros1 Banua nu 
Alatala bo mombabanguna mpanjili riara talu-eo." 26:62 Naupu haitu 
neanggamo Pakeni nTopanggeni Pesomba bo nanguli ka 1 Yesus, 
"Berimba? Ledo Nupesanaka pangadura haitu?" 26:63 Tapi nau ledo 
nasala, 1 Yesus ledo notingo. Bo sangganipa Pakeni nanguli ka la, "Ulimo 
ri ngayo nu Alatala anu Natuvu, uli ka kami ane Iko mpuu-mpuu #“Magau 
Topepakasalama, “Ana nu Alatala!" 26:64 Nesana 1 Yesus, "Nakana 
niulimiu tu. Pariaramo! Kana makava tempona bara maipia rakitamiu 
Yaku, Ana nu Manusia, monturo ri sabingga nggana nu Alatala toNeliu 
KakuasaNa, bo rakitamiu Yaku manau lako ri suruga riara kulimu." 
#26:64 Mazmur 110:1; Daniel 7: 134 26:65 Nangepe haitu nagigimo rara 
nu Pakeni nTopanggeni Pesomba sampe mbitesina mboto bajuna. Niulina, 
"Ta mboto nompakasimbayu karoNa ante Alatala! Niepemtu mboto tesaNa 
nanjalai Alatala! Domo paraluu sabi-sabi ntanina! 26:66 Berimba 
pantaseremiu?" Nesana ira, "la masipato rahuku mamate!" 26:67 Naupu 
haitu naria sanu nantaveulusi lenje 1 Yesus bo nombaboba la. Naria sanupa 
nosapa la 26:68 bo nanguli, "He, Magau Topepakasalama anu nijanji nu 
Alatala! Boto vei, isema nombasapa Iko?" 26:69 Tempo haitu i Petrus da 
nonturo ri savalikuna ri doyata banua haitu. Saito batua mombine anu 
nokarajaa ri banua Pakeni nTopanggeni Pesomba nanggapara1 ia bo 
nanguli, "Iko muni roa 1 Yesus toGaltlea haitu!" 26:70 Tapi 1 Petrus 
nesapu ri ngayora pura-pura, "Ledo nakana! Ledo nisaniku nuapa 
niulimu!" 26:71 Naupu haitu i Petrus hau ri bobaa nu doyata. Ri sia saito 
batua mombine ntanina nanggita ia bo nanguli ka tona hamai, "Tona hitu 
muni nosanggani-nggani ante i Yesus, toNazaret haitu." 26:72 Tapi i 
Petrus nesapu vaimo ante nopinda bo nanguli, "Ledo nisaniku tona haitu!" 
26:73 Dopa nasae, tona neangga hamai nanggaparal 1 Petrus bo nanguli, 
"Natantumo iko muni topangoseaka 1 Yesus, apa nalanto lako ri enggo 
ntesamu iko toGalilea!" 26:74 Bo nopinda vaimo 1 Petrus bo nanguli, 


"Ledo ntoto nisaniku tona haitu!" Bo eva nisuka, nototorokomo manu. 
26:75 Bo nitora 1 Petrusmo tesa 1 Yesus pangane nanguli, "Dopame manu 
mototoroko ngena, talu-ngganimo iko mombasapu Yaku." Bo nesuvumo 1 
Petrus notumangi nonjodu-njodu ante nasusa mpuu rarana. 


27:1 Naeo mpadondo, nasadondo mpuu, balengga-balengga ntopanggeni 
pesomba bo totua-totua nto Yahudi nasiromu nompakatantu 1 Yesus kana 
rapatesi. 27:2 Nitipunggura la bo nikenira hau nte Gubernur Pilatus. 27:3 
Naupu i Yudas nompobalu i Yesus ka baliNa, niepena i Yesus mhuku 
mate, nanjoso raramo ia. Hau ia nte balengga-balengga ntopanggeni 
pesomba bo nipopanjilina ka ira talupulu mpeka doi salaka nitarimana. 
27:4 Ntulikana ira, "Nadosamo yaku! Yaku nompobalu tona ledo nasala 
bo la nihuku mate!" Nesana ira, "Haitu ledo urusa kami! Urusamu mboto!" 
27:5 Nangepe haitu, nitedaka 1 Yudas doi salaka haitu hau riara Banua nu 
Alatala bo nalaimo ia noloe sampe namate. 27:6 Balengga-balengga 
ntopanggeni pesomba nantidurunaka doi haitu bo nanguli, "Doi hitu doi 
nisulaka raa. Nantuntuni atura agamata, doi eva hitu ledo namala rapake ri 
“Banua nu Alatala." 27:7 Jadi nasintuvu ira doi haitu rapake mangali 
salimpu tana anu muli "Tana Ntopomandu Kura" majadi tana rapodayo 
ntona ledo to Yahudi anu mamate ri ngata Yerusalem. 27:8 Haitu sampe 
tana haitu muli "Tana Raa" sampe sti-sii. 27:9-10) Ivesiamo kadupana tesa 
nu Alatala nipapola Nabi Yeremia nggaulu anu nanguli ivei: "Ali katuvumu 
nipakatantu #ntoIsrael aga talupulu mpeka doi salaka. Doi haitu nipakera 
mangali tana ntopomandu kura. nangoseaka anu niparenta nTupu ka yaku." 
( Zakharia 11:12-13) 27:11 Tempo i Yesus nantingayo Gubernur Pilatus 
nekutana Gubernur nte la, "Mpuu-mpuu Iko Magau #ntoYahudi?" Nesana 
1 Yesus, "Nakana niulimiu." 27:12 Tapi tempo balengga-balengga 
ntopanggeni pesomba bo totua-totua nto Yahudi nompangadu la, nau ledo 
nasala ledo notingo la. 27:13 Haitu sampe Gubernur Pilatus nekutana nte 
Ia, "Ledo niepeMu pura-pura pangadu ntona ka karoMu?" 27:14 Tapi i 
Yesus ledo notingo nau sambela, sampe nokumaa mpuu rara Gubernur. 
27:15 Mpae-mpae ri “Eo Mbaso Paskah, biasana Gubernur 
nombakabasaka saito tona nitarunggu nangoseaka pompelisi ntodea. 27:16 


Mpae haitu naria saito tona nitarunggu nisani ntodea nadaa mpuu, sangana 
1 Yesus Barabas. 27:17 Tempo 1 Pilatus nombatangara 1 Yesus, todea 
nasiromu. Jadi 1 Pilatus nekutana nte ira, "Isema rapodotamiu kukabasaka 
ka komiu mpae hitu? I Yesus Barabas atau i Yesus anu niuli Magau 
Topepakasalama anu nijanji nu Alatala?" 27:18 I Pilatus nanguli ivesia apa 
nisaninamo pakeni nto Yahudi nombadekei 1 Yesus ka ia sabana nasiriati. 
27:19 1 Pilatus da nonturo ri Ponturo Potangara haitu, nakavamo saito tona 
nanggeni peteval nu berei 1 Pilatus, nanguli ivei: "Nee ratangara parakara 
ntona ledo nasala haitu! lamo sampe pangipiku nadaa ibongi." 27:20 Tapi 
balengga-balengga ntopanggeni pesomba bo totua-totua ntoY ahudi 
nompakapane rara ntodea ala raperapira 1 Pilatus mombakabasaka 1 
Barabas ka ira, bo i Yesus rahuku mate. 27:21 Nekutana 1 Pilatus nte 
todea, "Lako ri ira randua, isema rapodotamiu kukabasaka ka komiu?" 
Nesana ira, "Barabas!" 27:22 Bo nekutana vaimo i Pilatus, "Ane ivesia, 
nuapa kupovia ante 1 Yesus, anu niuli “Magau Topepakasalama anu nijanji 
nu Alatala?" Nesana ira, "Pakumo la ri “kayu salib!" 27:23 Nekutana vai i 
Pilatus, "Nakuya? Nuapa salaNa?" Tapi ira aga nongare ante suara neliu 
kamanggana, "Paku la ri kayu salib!" 27:24 Kaupuna nalantomo ka i 
Pilatus ledo ria gunana mompapola motesa ka ira, sabana ira aga 
nantambai nongare-ngare, sakidepa majadi kagado. Jadi nialana uve, 
nitoposina palena ri ngayo ntodea, bo niulina ka ira, "Yaku ledo 
manjimbuaka sala lako ri kamate ntona nanoa hitu. Komiumo 
manjimbuakana." 27:25 Nesana todea, "Ivesia mamimo! Damo kami bo 
muli-muli kami manjimbuaka kamateNa!" 27:26 Naupu haitu 1 Pilatus 
nombakabasaka i Barabas ka ira. Bo nituduna tantarana mombacambu i 
Yesus bo mombapaku la ri kayu salib. 27:27 Naupu sia tantara nu 
Gubernur nanggeni i Yesus hau ri tombi potangara riara Banua Gubernur 
bo nirondera pura-pura roara nasiromu nantagui 1 Yesus. 27:28 
Nivonjuramo pakea 1 Yesus bo nipasuaraka la baju ndoe nalei-lei mpo baju 
magau. 27:29 Nipoviara “songgo nu magau lako ri valaa nggarui bo 
nidikara ri balenggaNa. Nidekeira ka Ia sangu toko ri pale ngganaNa mpo 
toko nitipale nu magau-magau. Bo nantaputumo ira ri ngayoNa 
nompongei-ngeika la ante nanguli, "Tabe, Magau nto Yahudi!" 27:30 


Nitaveulusira la bo toko ri paleNa nialara bo mbobakara balenggaNa. 
27:31 Naupupa nipongei-ngeikara ivesia, nivonjuramo baju magau haitu 
bo nipopasuakara mpanjilimo pakeaNa mboto. Naliu haitu nikenira hau ri 
savaliku ngata rapaku ri kayu salib. 27:32 Ri tatanga dala tantara-tantara 
nosintomuka saito langgai lako ri ngata Kirene anu nosanga i Simon. Ia 
nibarusura manjimbuaka kayu salib 1 Yesus. 27:33 Ledo nasae, nakavwamo 
ira ri ponturo nosanga Golgota, batuana "Bulu Banga Balengga." 27:34 
Nakava hamai, nipainura uve “anggur nigalo pakuli napai ka i Yesus. Tapi 
nipetamiNa sakide, ledomo nadota la nanginu hanupa. 27:35 Ri siamo ira 
nombapaku 1 Yesus ri kayu salib. Naupu haitu, nibagira pakeaNa ante 
notende lamoro. Isema nambela lamoro, ia manggava pakea haitu. 27:36 
Naupu haitu nonturomo ira ri sia nombajagai la. 27:37 Ri toto balenggaNa 
ri kayu salib haitu nipatakara dopi nitulisi pangadura ivei: HITUMO I 
YESUS, MAGAU NTOYAHUD 27:38 Tempo haitu naria muni randua 
topeago nipaku ri kayu salib ntanina, saito ri sabingga nggana 1 Yesus, bo 
saitopa ri sabingga njidiNa. 27:39 Tona noliu ri sia nolito-lito balenggara 
77:39 nolito-lito balengga ivesiamo to Y ahudi nombadee-dee tona” bo 
nombadee la. 27:40 Nanguli ira, "NiuliMu Iko mamala mombagerosi 

* Banua nu Alatala bo mombabanguna mpanjili riara talu-eo! Ane Iko 
mpuu-mpuu “Ana nu Alatala, pakasalama karoMu mboto! Panaumo lako 
ri kayu salib tutu!" 27:41 Ivesia muni balengga-balengga ntopanggeni 
pesomba bo guru-guru agama bo totua-totua nto Yahudi nombadee-dee Ia. 
Niulira, 27:42 "Tona ntanina nipakasalamaNa. Tapi peinta vei! KaroNa 
mboto ledo namala nipakasalamaNa! Ane la mpuu-mpuu Magau 

ntoY ahudi, agina la manau lako ri kayu salib bo kami momparasaya Ia! 
27:43 Ta nanjarumaka Alatala bo niuliNa Iamo Ana nu Alatala! Jadi hitupa 
rapeintakata ane Alatala madota mompakasalama la!" 27:44 Bo ivesia 
muni 1 Yesus nidee ntopeago-topeago anu nipaku ri kayu salib ri sinjoriNa. 
27:45 Natongo eo, sampesamika nalandamo njumangata haitu sampe tinti 
tatalu nggoviana. 27:46 Nitasere tinti tatalu nggoviana i Yesus nongare 
ante suara namangga, "Eli, Eli, lama sabakhtani?" Batuana "Alatala 
TupuKu, nakuya mipalaisikaMiu Yaku?" #27:46 Mazmur 22:14 27:47 
Bara sako-ndua tona anu neangga ri sia nangepe la bo nanguli, "la 


nompokio Nabi "Elia!" 27:48 Saito ira haitu nasalisa hau nangala sangaya 
eva lomo bo nibanggana riara uve anggur napoi. Naupu haitu nitatakana ri 
vuntu kayu bo nijujubakana ri sumba i Yesus. 27:49 Tapi tona ntanina 
nanguli, "Nepa! Popea ntani ruru. Rakitata ane Nabi Elia mpuu-mpuu 
makava mantulungi la!" 27:50 Naupu haitu i Yesus nongare vai ante suara 
namangga, bo naponjimo nosaNa. 27:51 Ri tempo haitu muni kae 
povombo ri Banua nu Alatala nabite *27:51 Kae povombo ri Banua nu 
Alatala nombagi Tombi Nagasa bo Tombi Nelabi Kagasana. Tombi Nelabi 
Kagasana nireke ponturo nu Alatala. Dopame 1 Yesus namate nombatolosi 
dosa manusia aga Pakeni nTopanggeni Pesomba namala nesua Tombi 
Nelabi Kagasana sanggani sampae bo nanggeni pesomba todea ka Alatala. 
Kabite kae povombo haitu, tandana kita namalamo mosinggava nte Alatala 
riara posambayata bo domo paraluu tona ntanina mombatarioloki.” 
rombite lako ri bavona sampe ri tambena. Bo naria muni lingu mbaso bo 
vatu-vatu mbaso natebingga. 27:52 Nadea dayo natebuka bo nadea tona 
nanoa anu namatemo natuvu mpanjili 27:53 bo nesuvu lako riara 
dayo-dayo haitu. Bo naupu 1 Yesus natuvu mpanjili nesuamo ira ri ngata 
Yerusalem #27:53 Yerusalem: basa Yunani "ngata nipatani ka Alatala".” , 
bo nadea tona ntanina nanggita ira. 27:54 Tempo balengga “ntantara nu 
Magau Mbaso bo tantara-tantarana anu nombajagai i Yesus ri sia, 
nombarasai lingu mbaso haitu bo nanggita mpengaya-ngaya anu najadi, 
naeka mpuumo rarara. Niulira, "Tona hitu mpuu-mpuu Ana nu Alatala!" 
27:55 Nadea mombine neangga nakavao sakide nantara kajadia-kajadia 
haitu. Iramo mombine-mombine anu nangoseaka 1 Yesus bo nantulungi la 
nompamula lako ri pokarajaaNa ri bagia Galilea. 27:56 Saito nosanga 1 
Maria Magdalena. Saitopa nosanga 1 Maria, tina i Yakobus bo 1 Yusuf. 
Saitopa berei 1 Zebedeus. 27:57 Nasolopa eo, nakavamo saito tona 
nakalumana nosanga 1 Yusuf. I Yusuf mai lako ri ngata Arimatea bo 1a 
muni topangoseaka i Yesus. 27:58 Hau ia nte Gubernur Pilatus nerapi 
karobata 1 Yesus. Nangepe perapina haitu, 1 Pilatus nantudu tantarana 
nombadeke1 karobata i Yesus ka 1 Yusuf. 27:59 Bo 1 Yusuf nangala 
karobata i Yesus haitu, nisompuna ante kae gandisi nalusu anu da nabaru, 
27:60 bo nidikana riara dayo nipoviana ka karona mboto anu dako nipaa ri 


vatu nobunti. Naupu haitu nidulina vatu mbaso mombaupi vamba dayo 
haitu, bo nalaimo ia. 27:61 Tapi i Maria Magdalena ante i Maria ntanina, 
nonturo ri sia nantingayo dayo haitu. 27:62 Naeo mpadondona ri “eo 
penonto, balengga-balengga ntopanggeni pesomba bo “toFarisi hau 
nosinggava nte Gubernur Pilatus. 27:63 Nakava hamai, nanguli ira, "Pua, 
nitora kami tesa ntopebagiu haitu tempo la da natuvu. NiuliNa, 'Maliu 
talu-mbongi Yaku matuvu mpanjili.' 27:64 Jadi haitu sampe kami merapi 
ala komiu mombatudu tantara-tantara hau mombajaga dayoNa ria sampe 
eo katataluna ala ledo maria loga anaguruNa hau mangala karobataNa bo 
manguli ka todea, 'Natuvu mpanjili la!' Ane majadi ivesia, pebagiu 
kaupuna madaapa pade pebagiuNa pamulana." 27:65 Nesana 1 Pilatus, 
"Sumo tantara-tantara. Kenimo ira bo Jagaimo dayo pakabelo-belo." 27:66 
Jadi hau ira nombamere vatu poupi dayo ala ledo rabuka ntona. Bo 
nitudura tantara-tantara mombajagai dayo ala ledo maria tona mombabuka 
dayo haitu. 


28:1 Naliu “eo penonto, dopame nebonda eo, ri eo Aka hau 1 Maria 
Magdalena bo 1 Maria ntanina manggita dayo i Yesus. 28:2 Sampesani 
naria lingu mbaso sabana #“malaeka nTupu nanau lako ri suruga 
nombaduliaka vatu poupi dayo. Naupu haitu nonturomo ia ri bavona. 28:3 
Lenjena nenggila mpo kila, pakeana naputi mpuu. 28:4 Tantara-tantara anu 
nojaga ri sia naeka mpuu sampe nolete-lete njumanggaro. Nadunggamo ira 
najadi eva tomate. 28:5 Bo nanguli malaeka haitu ka mombine-mombine, 
"Nee maeka. Nisaniku komtu nangelo 1 Yesus anu namate nipaku ri “kayu 
salib. 28:6 Ia domo ria ri sii. Natuvu mpanjilimo la nangoseaka anu 
niuliNa bara ipia. Kamaimo peinta ponturo nipomboli karobataNa. 28:7 
Bo koimo masalisa ulika ana-anaguruNa natuvu mpanjilimo la. la mokolu 
ka komuu hau ri bagia Galilea. Hamai rakitamiu la. Toramo anu nitesaku 
ka komiu!" 28:8 Jadi nalaimo ira nasalisa lako ri dayo. Naeka ira tapi 
nadamba muni rarara. Nangovamo ira hau manguli anu najadi ka 
ana-anaguru i Yesus. 28:9 Sampesani nariamo i Yesus nosintomuka ira bo 
nanguli, "Tabe." Ira nanggaparai la bo nanggapui kadaNa mombasomba 
la. 28:10 Nanguli 1 Yesus ka ira, "Nee maeka. Koi ulika sampesuvu- 


sampesuvuKu hau ri Galilea. Hamai rakitara Yaku." 28:11 Nalaipa 
mombine-mombine pangane, bara sako-ndua tantara topojaga dayo haitu 
hau ri ngata nombatesaki ka balengga-balengga ntopanggeni pesomba anu 
najadi ri dayo pangane. 28:12 #Balengga-balengga ntopanggeni pesomba 
nasiromu nolibu ante totua-totua “nto Y ahudi. Bo ira nasituju mombapepe 
doi dea ka tantara-tantara haitu. 28:13 Niulira ka tantara haitu, "Ulimiu 
ivei: 'Tanga bongi pangane nakavamo topangoseaka i Yesus nangangga 
karobataNa tempo kami namonjo.' 28:14 Ane Gubernur mangepe tesa 
haitu, damo kami motesa ka 1a komiu ledo nasala, ala ledo makuya-kuya 
komiu." 28:15 Jadi tantara-tantara nangala doi haitu bo nitesa-tesara anu 
nitudu ka ira. Bo tesa tantara-tantara haitu batena mpatolele ri tatanga 
nto Y ahudi sampe sti-s11. 28:16 Bo haumo sapulu saito anaguru i Yesus ri 
sangu bulu ri bagia Galilea anu nipakatantu i Yesus ka ira. 28:17 Hamai 
nikitara mpuu la bo nantaputu ira mombasomba la. Tapi naria sanu 
nonggai rarara. 28:18 I Yesus nanggapara1l ira bo nanguli, "Pura-pura 
kuasa ri suruga bo ri dunia nidekei ka Yaku. 28:19 Jadi kotmo komiu, hau 
ri umba-umba ri dunia, mompatuduki tona lako ri umba-umba ngata majadi 
topangoseaka Yaku. Diumo ira ante kuasa nTuamata Alatala, Yaku 
AnaNa, bo Nosa Gasa. 28:20 Patudukimo ira ala raoseakara pura-pura 
anu niparentaKu ka komiu. Bo toramo! Yaku bate-batena mosanggani- 
nggani ante komiu sampe ri kaupu dunia." 


1 Markus 


1:1 Hitumo tesa Kareba Belo, tesa 1 Yesus Kristus, “Ana nu Alatala. 1:2 
Tesa hitu nompamula ante kakava 1 Yohanes Topediu nangoseaka anu 
nitulisi ri buku Nabi Yesaya nggaulu. Ante sumba nu “nabi, Alatala nanguli 
ka AnaNa ivei: "Pariaramo! Kutudu batuaKu mokolu ka Iko ala ia 
mompakasadia dala ka Iko." (1:2 Maleakhi 3:1) 1:3 "Naria saito tona 
nongare-ngare ri karava bai ivei: 'Pakasadiamo dala ka Tupu! Pakanoa 
dala raoseNa!'" (1:3 Yesaya 40:3 ) 1:4 Evamo anu nitulisi pangane, 
ivesiamo 1 Yohanes Topediu neumba ri karava bai. I Yohanes nompatolele 
kareba lako nte Alatala ivei: "Kajeamo lako ri dosamiu bo radiu, ala komiu 


raampungi nu Alatala." 1:5 Bo nakavamo tona lako ri njumangu bagia 
Yudea bo lako ri ngata Yerusalem mangepe 1a. Ira nompangaku 
dosa-dosara bo 1 Yohanes nombadiu ira ri Binangga Yordan, tandana 
najeamo ira lako ri dosara. 1:6 1 Yohanes nompake pakea nitanu lako ri 
bulu “unta. la nosulepe kulimba “1:6 Pakea i Yohanes Topediu nasimbayu 
mpo pakea Nabi Elia nggaulu. Peinta 2 Raja 1:8." bo kandeana nggaboro 
bo manisa. 1:7 la nompatolele tesa hitu ka todea ivei: "Ri puriku ngena 
kana meonga saito anu nelabipa kakuasaNa pade yaku. Nau aga motungga 
mombavole lui sapatuNa, ledo masipato yaku. 1:8 Yaku nombadiu komiu 
ante uve. Tapi la “mombadiu komiu ante Nosa Gasa nu Alatala." 1:9 
Tempo haitu nakavamo i Yesus lako ri ngata Nazaret ri bagia Galilea, bo 1 
Yohanes nombadiu la ri Binangga Yordan. 1:10 Tempo 1 Yesus neumba 
lako ri uve, kaliu-liu nikitaNa langi natebuka bo Nosa Gasa nu Alatala, 
nolenje mpo tonji banggebodo, nanau bo netuu nte la. 1:11 Bo naria suara 
lako ri suruga nanguli, "komo AnaKu nipotoveKu. Ikomo nompakadamba 
raraKu." 1:12 Naupu haitu, Nosa Gasa nu Alatala kaliu-liu nompakeni 1 
Yesus hau ri karava bai. 1:13 la nonturo hamai patapulu mbongi kasaena 
nipesori nu Magau Seta ala la domo matundu nte Alatala tapi matundu nte 
Magau nu Seta . la nosanggani-nggani ante binata-binata vura hamai, bo 
“malaeka-malaeka nTupu nakava nompatala la. 1:14 Naliu i Yohanes 
Topediu nisuaraka riara ntarunggu, haumo 1 Yesus ri bagia Galilea 
mompatolele Kareba Belo lako nte Alatala. 1:15 NiuliNa, "Nakavamo 
tempo nipakatantu nu Alatala. Naparamo tempona Alatala moparenta mpo 
Magau. Kajeamo komiu bo parasayamo Kareba Belo lako nte Alatala!" 
1:16 Tempo 1 Yesus noliu ri tinggi Rano Galilea, mkitaNa 1 “Simon ante 
tueina 1 Andreas nombatendeaka jala mompemala bau ri rano haitu, apa ira 
topebau mami. 1:17 Nanguli i Yesus ka ira, "Kamaimo, oseakamo Yaku, 
bo Kupatuduki komiu mangelo tona ntanina majadi topangoseaka Yaku." 
1:18 Nangepe tesa haitu, kaliu-liu nipalaisiramo Jalara ri sia bo hau 
nioseakaramo 1 Yesus. 1:19 Napolamo 1 Yesus sakidepa, bo nikitaNa 1 
Yakobus, ana 1 Zebedeus, ante tueina 1 Yohanes riara sakayara 
nompakabelo jalara. 1:20 Nanggita ira, nanguli 1 Yesus, "Kamaimo! 
Oseakamo Yaku." Nangepe haitu, nipalaisiramo tuamara ranjakaya 


nosanggani-nggani ante topokarajaana bo hau nioseakaramo 1 Yesus. 1:21 
I Yesus ante topangoseaka-topangoseaka la hau ri ngata Kapernaum. Ri 
“eo penonto nesuamo la ri “banua petupu #ntoY ahudi bo nompamulamo 
nompaguru. 1:22 Nokumaa mpuu tona nangepe pepatudukiNa, apa la ledo 
nompaguru mpo “guru-guru agama. la nompaguru mpo tona nakuasa 
mpuu. 1:23 Riara banua petupu tempona haitu, naria langgai nipesua nu 
seta. Sampesanika nongaremo ia ante suara namangga, 1:24 "He, Yesus 
toNazaret! RakuyaMiu kami? Komiu nakava mompakaropu kami? 
Nisaniku Komiu. Komiumo toGasa nitudu nu Alatala!" 1:25 I Yesus 
nanguli ka seta haitu, "Kalinomo! Palaimo lako ri karo ntona tutu!" 1:26 
Jadi nasinggikimo tona haitu, bo nongaremo seta pakamangga bo nalaimo. 
1:27 Nanggita haitu, nokumaa puramo todea ri sia sampe ira 
nosimpekutana, "Hama! Nuapa tano hitu? Sangaya pepatuduki nabaru! 
Ante kuasaNa nituduNa seta malai bo nalai mpuumo!" 1:28 Naliu haitu, 
natolelemo nasalisa kareba 1 Yesus ri njumangu bagia Galilea. 1:29 I 
Yesus ante topangoseaka-topangoseaka la nompalaisi banua petupu haitu 
bo kaliu-liu hau ri banua i “Simon bo Andreas. I Yakobus bo 1 Yohanes 
muni hau nosanggani nte ira. 1:30 Tempo haitu matua 1 “Simon mombine 
naturu ri paturuna sabana nakokora, bo mulirakamo 1 Yesus. 1:31 Jadi 
haumo 1 Yesus nanggaparal totua mombine haitu. NikingisiNa pale nu 
mombine bo nitulungiNa ia membangu. Kaliu-liu nabelomo ia, bo hau 
nombakadambanaka ira. 1:32 Nasolopa eo, nakavamo tona dea nanggeni 
roa-roara nadua bo tona nipesua seta. 1:33 Pura-pura tupu ngata haitu 
nasiromu ri ngayo banua niponturo i Yesus. 1:34 Bo i Yesus nompakabelo 
nadea tona anu nadua mpengaya-ngaya, bo nadea seta nipopalaiNa muni. 
Ledo nidekeiNa seta-seta haitu motesa sabana nisanira Iamo toGasa lako 
nte Alatala. 1:35 Nasadondo mpuu, da naruyona, nembangumo 1 Yesus bo 
nompalaisi banua. la hau ri ponturo nakalinoa bo nosambaya hamai. 1:36 
Tapi 1 “Simon ante roa-roana nangelo la. 1:37 Niposinggavakarapa 1 
Yesus, niuliramo ka la, "Guru, nadea tona nangelo Komiu." 1:38 Nesana i 
Yesus ka ira, "Anumo, kita mompapola polipata hau ri ngata-ngata ntanina 
ala mamala Kupatuduki muni tona hamai, sabana haitumo patuju 
kakavaKu ri dunia." 1:39 Jadi 1 Yesus hau nompatolele Kareba Belo ri 


banua-banua petupu ri njumangu ngata ri bagia Galilea. Bo la muni 
nompopalai seta-seta lako nte tona nipesua seta. 1:40) Naria saito tona 
nadua oge nakava nte 1 Yesus. Ia nantaputu bo nerapi nte rarana 
mpuu-mpuu nangulika 1 Yesus, "Pue, ane madota Komiu, Komiu 
nompakule mompakabelo yaku." 1:41 Naasi mpuu mata 1 Yesus nanggita 
tona haitu. Jadi nidikaNa paleNa ri karo ntona nadua haitu, bo mulikaNa, 
"Madota Yaku. Mabelomo komiu!" 1:42 Kaliu-lu nalipo dua ntona haitu 
bo nabelomo karona. 1:43 Naliu haitu, 1 Yesus nombatudu ia malai bo 
nipopaingaNa ivei: 1:44 "Nee mutesa ka tona anu najadi ri karomu. Tapi 
koimo hau nte #topanggeni pesomba bo popakitamo karomu ka ia ala 
rakitana nabelomo karomu. Bo dekeimo pesombamu ka Alatala 
nangoseaka anu nipakatantu ri atura Nabi Musa, ala mompopakita ka 
todea iko mpuu-mpuu nabelomo." 1:45 Tapi nau nitagi, kana hau 
nipatolelena kajadia pangane. Nitesana ka tona ri umba-umba sampe 1 
Yesus domo namala nesua rangata. Ia nonturo ri savaliku ngata ri kalinona. 
Tapi naupa ivesla, todea lako ri umba-umba nakava nyuu nte la. 


2:1 Bara sako-eo kaliuna haitu, nesua vaimo 1 Yesus ri ngata Kapernaum. 
Bo natolele karebana la naria ri banuaNa. 2:2 Nangepe haitu, nadeamo 
tona nakava nasiromu ri banua haitu sampe domo nasuka, nau ri ngayo 
vamba domo ria ponturo. Ri sia 1 Yesus nompatolele Tesa nu Alatala ka 
ira. 2:3 Tempo haitu nakavamo ampa tona nombakova roara napunggu. 
2:4 Ledo namala ira nanggaparai i Yesus sabana tona ri sia nadea nosimpii 
gaga. Jadi hau ira nompene ri bavo ata banua haitu “2:4 Ata ntona hamai 
nalumbu sampe namala nipompene.” , bo nitonggara ata ri toto 1 Yesus. 
Naliu haitu, ntuluramo topunggu nte ompana. 2:5 Tempo i Yesus nanggita 
karoso pomparasayara haitu, nulikaNamo topunggu haitu, "AnaKu, 
dosamu niampungimo." 2:6 Bara sako-ndua guru agama nonturo hamai 
nompekiri, 2:7 "Berimba bo nabia la notesa ivesia? la nanjalai Alatala apa 
nipakasimbayuNa kuasaNa ante kuasa nu Alatala ! Ledo ria saitoa 
manusia namala mombaampungi dosa, aga Alatala!" 2:8 Kaliu-liu nisani 1 
Yesusmo anu nipekirira. Jadi niulikaNa ira, "Nakuya komiu nompekiri 
ivesia riara ntaimiu? 2:9 Ledo nakaja manguli ka topunggu, 'Dosamu 


niampungimo'. Nakajapa manguli 'Peanggamo, alamo ompamu bo 
polipamo'! *2:9 Namura nanguli 'dosamu niampungi' apa ledo rakita ntona 
bara majadi mpuu bara ledo. Tapi ane rauli 'Peanggamo bo polipamo' 
rakita ntona bara majadi mpuu bara ledo!” 2:10 Tapi Kupopakita ka 
komiu, Yaku, “Ana nu Manusia, nakuasa mombaampungi dosa manusia ri 
dunia." Bo nituduNamo topunggu haitu, 2:11 "Peanggamo! Alamo 
ompamu bo panjilimo!" 2:12 Bo kaliu-liu neangga mpuumo topunggu 
haitu ri ngayora pura-pura. Nialanamo ompana bo nanjilimo ia. Nanggita 
haitu, nokumaa puramo tona ri sia, bo ira nombatoiya Alatala. Niulira, 
"Dopa naria nikitata kajadia ivehaitu!" 2:13 Naliu haitu, hau vai 
sangganipa i Yesus ri tinggi rano. Nadea mpuu tona nakava nte la, bo la 
nompatuduki ira. 2:14 Naupu haitu, tempo i Yesus noli ri ngata haitu, 
nikitaNa saito “topesingara balasitee nosanga i “Lewi, ana 1 Alfeus, 
nonturo ri kantoro ntopesingara balasitee. Nanguli i Yesus ka 1 Lewi, 
"Kamaimo, oseakamo Yaku." Kaliu-liu neangga i Lewi bo hau 
nangoseaka 1 Yesus. 2:15 Naltu haitu, haumo i Yesus nangande ri banua 1 
Lewi nosanggani-nggani ante anaguruNa. Nadea topesingara balasitee bo 
tona ntuli ntona nadea dosara nangande nosanggani-nggani ante ira, apa 
nadeamo tona ivehaitu nantuntuni 1 Yesus. 2:16 Tempo “guru-guru agama 
anu nangoseaka pepatuduki #ntoFarisi nanggita 1 Yesus nangande 
nosanggani-nggani ante topesingara balasitee bo tona nadosa, niulikara 
anaguru 1 Yesus, "Nakuya gurumiu nangande nosanggani-nggani ante 
topesingara balasitee bo tona nadosa?" 2:17 Nangepe pepekutanara haitu, 
1 Yesus norapa ka ira ivei: "Tona ledo nadua ledo paraluu rapakulisi nu 
dokutoro, aga tona nadua. Patuju kakavaKu hitu mompokio tona nadosa 
mangoseaka Yaku, ledo mompokio tona nanoa." 2:18 Narita sanggani 
topangoseaka i Yohanes Topediu bo toFarisi nopuasa. Tempo haitu naria 
tona nakava nte i Yesus bo nekutana nte la, "Nakuya ana-anaguru 1 
Yohanes bo topangoseaka toFarisi nopuasa, tapi topangoseaka Komiu 
ledo nopuasa?" 2:19 Nesana i Yesus ante porapa. NiuliNa ivei: "Ledo 
masipato torata mopuasa tempo ponika ane boti langgai da nosanggani 
ante ira. 2:20 Tapi makava tempona boti langgai raala lako nte ira. Tempo 
haitumo pade mopuasa ira." 2:21 I Yesus nompapola tesaNa, "Ledo ria 


tona notampala baju rantana ante kae nabaru. Apa kae nabaru mekonjo 
mombabitesi baju ranta haitu. Kaupuna mantambai kaluona bite nu baju. 
2:22 Ivesia muni ante uve “anggur. Ledo ria tona nombaisi uve anggur 
nabaru ri pomboli 42:22 Pomboli uve anggur tempo haitu nipovia lako ri 
kulimba binata.“ njae anu domo nagini. Sabana, uve anggur da nabaru 
morende bo mevoya mompakapasa pomboli njae haitu. Kaupuna uve 
anggur mabubu puramo. Jadi uve anggur nabaru kana raboli ri pomboli 
nabaru muni." 2:23 Tempo Teo penonto nto Yahudi, i Yesus ante 
anaguruNa noli ri talua “gando. Ana-anaguruNa nombakaleti gando 
sakide pade nitiera bo niontara . 2:24 Jadi nanguli toFarisi, "Peinta vei! 
Nakuya anaguruMu nombaliunaka atura agamata? Apa nitagi nu agama 
nokarajaa ri eo penonto." 2:25-26 Nesana 1 Yesus, "Dopa nibacamiu anu 
nipovia Magau “Daud nggaulu? Tempo 1 Abyatar najadi Pakeni 
nTopanggeni Pesomba, 1 Daud ante roa-roana naara taira bo ledo ria 
kandeara. Jadi 1 Daud nesua riara Banua nu Alatala bo nikandena roti 
nipesomba ka Alatala. Bo nidekeina muni ka roa-roana, naupa nangoseaka 
atura-atura agama aga “topanggeni pesomba namala mangande roti haitu. 
Tapi naupa ivesia, i Daud ledo nisalai. " 42:25-26 Haitu najadi dopame 1 
Daud najadi magau. Peinta 1 Samuel 21:1-6.* 2:27 Pade 1 Yesus 
nompakaupu tesaNa ivei: "Eo penonto nipakatantu nu Alatala ala 
mantulungi manusia. Manusia nipajadi nu Alatala ledo ala rapandasa 
mangoseaka ada-ada eo penonto. 2:28 Jadi Yaku, Ana nu Manusia, 
nakuasa manguli nuapa masipato rapovia ri eo penonto." 


3:1 Naupu sia i Yesus nesua vai ri “banua petupu. Ri sia naria saito 
langgai nakoyo palena sabingga. 3:2 Bara sako-ndua “toFarisi ri sia 
nompariara pakabelo-belo ala rakitara 1 Yesus mompakabelo tona haitu ri 
“eo penonto, ala mamala rapangadura. 3:3 Nanguli 1 Yesus ka tona 
nakoyo palena haitu, "Kaimo!" 3:4 Pade 1 nipekutanaNa toFarisi naria ri 
sia, "Nangoseaka atura-atura agama nuapa mpaloga ka kita ri eo penonto, 
movia mabelo atau madaa? Mompakasalama tona atau mompatesi1?" Tapi 
ira ledo nadota nesana. 3:5 Jadi 1 Yesus neili nangganoto tona ri sia. Narau 
mpuu raraNa tapi nabuku muni raraNa nanggita ira nakaa gaga bagara. 


Ledo ntoto naasi matara nanggita tona nakoyo palena. Bo nanguli la ka 
tona haitu, "Odomo palemu!" Niodo ntona haitu mpuumo palena, bo 
nabelomo. 3:6 Naupu haitu nesuvumo toFarisi lako ri banua petupu haitu 
bo hau nosimpotesa ante tona nosabingga ka Magau “Herodes, mangelo 
dala mompatesi 1 Yesus. 3:7 I Yesus ante anaguruNa hau ri Rano Galilea. 
Nadea mpuu tona lako ri bagia Galilea nantuntuni ira. Nadea muni tona 
nakava lako ri bagia Yudea, 3:8 lako ri Yerusalem, lako ri bagia Idumea, 
lako ri bagia sambote Binangga Yordan, bo lako ri ngata Tirus bo Sidon. 
Ira nakava nte i Yesus sabana niepera i Yesus novia kabaraka-kabaraka. 
3:9 Nadea mpuu tona nasiromu ri sia sampe i Yesus nombatudu 
ana-anaguruNa mompakasadia sangu sakaya ka la ala nee sampe la 
raposiupisira. 3:10 Nadea mpuu tona nipakabeloNa bara ipia sampe 
pura-pura tona nadua nosimpago nompasimbuku mompakapara nte la ala 
ira mamala manggabe la. 3:11 Tona nipesua nu “seta, nggani-nggani 
nanggita 1 Yesus, kana nantaputu ira ri ngayoNa bo nongare-ngare, 
"Komiumo “Ana nu Alatala!" 3:12 Tapi 1 Yesus nombatagi ira, "Nee 
mpuu ratesamiu isema Yaku!" 3:13 Naupu haitu nantendemo 1 Yesus hau 
ri bulu, pade nipokioNa isema-sema nipodotaNa mangoseaka la, bo hau 
mpuumo ira. 3:14 Nakavapa ira, nipelisiNamo sapulu randua majadi 
suroNa ala ira momporoa la bo ratuduNa hau mompatolele Kareba Belo. 
3:15 Bo nidekeiNa kuasa ka ira mompopalai seta-seta." 3:16 Hitumo 
sangara sapulu randua haitu: 1 Simon anu nipoposangaNa 1 Petrus, 3:171 
Yakobus bo tueina 1 Yohanes, ana-ana 1 Zebedeus. Ira randua nidaeNa 
Boanerges, batuana "Ana-ana nu guru kede". 3:18 Naria muni 1 Andreas, 1 
Filipus, 1 Bartolomeus, 1 Matius, 1 Tomas, 1 Yakobus ana 1 Alfeus, 1 
Tadeus, i Simon lako ri partei #Zelot, 3:19 bo i Yudas Iskariot anu 
mompobalu i Yesus. 3:20 Naupu sia i Yesus nanjili hau ri banua. Tapi 
nakava vai sanupa tona dea nasiromu, sampe la ante anaguruNa ledo 
nakapo nangande. 3:21 Sampesuvu 1 Yesus nangepe anu nipoviaNa haitu 
bo nisarumakara nabayamo la. Jadi nakavamo ira mangala la. 3:22 
Nangulimo “guru-guru agama nakava lako ri ngata Yerusalem ivei: "Ia 
nipesua i “Beelzebul, Magau nu Seta. Magau nu Seta haitumo nombadekei 
kuasa ka la nompopalai seta!" 3:23 Jadi 1 Yesus nombaronde todea haitu 


bo notesa porapa ka ira ivei: "Berimba “Magau nu Seta mompopalai 
setana mboto? 3:24 Ane maria saito magau bo todeana bate-batena 
nosipobali, ledo masae mageromo kamagaua haitu. 3:25 Bo ane tona 
sambanua ledo maria posintuvura bo aga mosipobali, ira sambanua haitu 
aga masimpotare. 3:26 Ivesia muni ante Magau nu Seta. Ane Magau nu 
Seta mompopalai roana bo seta-setana mosipobali, natantumo kamagauana 
ledo ntoto maroso, aga magero. 3:27 Ledo ria saitoa tona mamala mesua 
riara banua ntona naroso bo mangago mbara-mbarana ane tona naroso 
haitu ledo ratipungguna ntani ruru. Maliu haitu pade mamalamo isi banua 
raalasina. Ivesia muni Yaku namala nompopalai seta, sabana Yaku nokolu 
nombadagi Magau nu Seta. 3:28 Pariaramo tesaKu hitu! Pura-pura dosa 
manusia bo tesa-tesa nesalai, mamala raampungi. 3:29 Tapi isema-isema 
nombasalai Nosa Gasa, ledo raampungi. Sabana, pesalaina haitu mai dosa 
sampe ri kasae-saena." 3:30 I Yesus nanguli ivesia sabana naria tona 
nanguli Ia nipesua nu seta tano mai, kuasaNa lako ri Nosa Gasa . 3:31 
Naupu haitu nakavamo tina i Yesus bo sampesuvu-sampesuvuNa. Ira 
nepopea ri savalikuna bo nitudura tona hau mombaronde i Yesus. 3:32 
Tempo haitu tona dea nonturo nantagui i Yesus. Niulikara Ia, "Guru, naria 
tinaMiu bo sampesuvuMu ri savalikuna. Nielora Komiu." 3:33 Nesanamo 
1 Yesus, "Isema kakanana tinaKu bo sampesuvuKu?" 3:34 Pade 
nikanotoNa pura-pura toponturo ri sinjoriNa bo niuliNa, "Komiumo hii 
tinaKu bo sampesuvu-sampesuvuKu! 3:35 Apa isema-sema nangoseaka 
dota nu Alatala, iamo sampesuvuKu bo tinaKu." 


4:1 Naria saeo 1 Yesus nompaguru ri tinggi rano Galilea. Nadea mpuu 
tona nombatagui la. Jadi la nesavi bo nonturo riara sakaya bo todea 
neangga ri kabatana ri tinggi rano. 4:2 Nadea ngayana nipepatudukikaNa 
ante nompake porapa ivei: 4:3 "Fpemo! Naria saito toposavu. 4:4 Tempo 
la nosavu, sanu savua nanawu ri dala. Bo tonji-tonji nakava nanteosi savua 
haitu sampe naupu. 4:5 Narita muni sanu savua nanavu ri tana navatu. 
Savua haitu nasalisa natuwu sabana tanana ledo nakumba. 4:6 Tapi 
napanepa eo, nalelemo bo nangaumo sabana ledo nandala kalena. 4:7 Bo 
naria muni sanu savua nanavu ranggarui. Karui haitu natuvu bo nangupisi 


savua sampe ledo nabelo katuvuna bo ledo novua. 4:8 Bo naria muni sanu 
savua nanavu ri tana naboya. Savua haitu natuvu sampe nambaso bo novua 
nabelo. Savua haitu novua talupulu-nggani kadeana, naria sanu 
onopulunggani bo naria muni sanu saatu-nggani kadeana vuana." 4:9 Bo 
nanguli munimo 1 Yesus ka ira, "Isema-sema naria talingana, pariaramo 
porapa hitu." 4:10 Tempo 1 Yesus damo saitoNa, nakavamo 
ana-anaguruNa sapulu randua nosanggani-nggani ante tona ntanina anu 
nangepe porapa niuliNa pangane bo nipekutanara batuana porapa haitu. 
4:11 Nangulimo 1 Yesus ka ira, "Bara ipia dopa nisani nu manusia berimba 
“Poparenta nu Alatala. Alatala nompopaisanina ka komiu, tapi tona ledo 
najadi todea riara Poparenta nu Alatala kana rapatuduki ante porapa- 
porapa, 4:12 ala madupa tesa ri Buku Gasa ivei: 'Tona gahaitu masaro 
manggita tapi ledo rasanira batuana. Raepera tapi ledo rasanira batuana. 
Mbelaka ira majea bo raampungi nu Alatala.' " (4:12 Yesaya 6:9-10) 4:13 
Naupu sia nangulimo 1 Yesus ka ira, "Ane ledo nisanimiu batuana porapa 
pangane, berimbamo rasanimiu porapa-porapa ntanina? 4:14 Toposavu 
haitu nirapaka tona nompatolele Tesa nu Alatala. 4:15 Savua nanaw ri bivi 
dala, nirapaka tona anu nangepe Tesa nu Alatala, tapi Magau nu Seta 
nakava nangala tesa dako nesua riara ntaira. 4:16 Savua nanawu ri tana 
navatu nirapaka tona anu nangepe Tesa nu Alatala bo kaliu-liu nadamba 
nantarima tesa haitu. 4:17 Tapi ledo naroso pomparasayara, nasimbayu 
mpo tuda-tuda ledo naroso pokalena. Tempo ira nipandasa bara 
nipakasusa sabana nomparasaya Tesa haitu, kaliu-liu nouramo rarara. 4:18 
Savua nanavu ranggarui nirapaka tona anu nangepe Tesa nu Alatala, 4:19 
tapi nabago gaga rarana nompekirika katuvura mboto. Ira aga naino ka doi 
bo nadidi ka mbara-mbara mpengaya-ngaya ri dunia. Haitu pura-pura 
nangupi Tesa nu Alatala sampe ledo ria aselena riara nggatuvura. 4:20 
Savua nanavu ri tana naboya nirapaka tona anu nangepe Tesa nu Alatala bo 
nantarima Tesa haitu. Kaupuna naria asele lako ri Tesa haitu riara 
nggatuvura, naria sanu talupulu-nggani kadeana, naria onopulu-nggani 
kadeana bo naria sanupa saatu-nggani kadeana." 4:21 Bo nanguli munimo 1 
Yesus ka ira, "Natantumo ane kita motunju poindo, ledo rataloduta ntonda 
atau radikata ri tambe mpaturu! Tantu poindo haitu radikata ri kalangana. 


4:22 Haitu nogambara ka kita, pura-pura anu nitabuniaka sii-s1i kana 
rapakalanto ngena, bo pura-pura anu dopa nisani ntona sii-sii kana rasani 
ntona pura bara maipia. 4:23 Isema-sema naria talingana kana rapariarana 
TesaKu hitu!" 4:24 Pade 1 Yesus nompapola tesaNa ivei: "Pariaramo 
tesaKu hitu! Posuka nipakemiu nosuka ka tona ntanina, haitu muni rapake 
nu Alatala mosuka ka komiu, bo ratambaikiNa melabipa vai. 4:25 
Isema-sema mantarima bo mangoseaka Tesa nu Alatala, kana ratambaika 
pangisanina Tesa haitu. Tapi isema-sema ledo mantarima bo mangoseaka 
Tesa nu Alatala, pangisani anu naria nte ia ralelakasi lako nte ia." 4:26 Bo 
nangulimo i Yesus, "Ane Alatala momparenta mpo Magau, kajadina 
nasimbayu mpo anu najadi nte toposavu ri taluana. 4:27 Bongina toposavu 
haitu namonjo, eona ia nemata. Savua haitu bate-batena natuvu sampe 
nambaso. Ledo nisani ntupu ntalua berimba sampe savua haitu natuvu. 
4:28 Tana mbotomo mompakatuvu pae haitu. Pamulana nesuvu kadana. 
Naupu haitu novua pae, bo kaupuna naisimo pae. 4:29 Ane natasamo pae, 
haumo tona mokato apa nakavamo tempona mokato." 4:30 Nanguli muni 
Yesus, "Nuapa mamala rapasimbayuka Poparenta nu Alatala? Porapa 
nuapa rapaketa? 4:31 Poparenta nu Alatala namala nirapaka batu mandoe 
*4:31-32 Mandoe nitesara ri sii sangaya mandoe nambaso, sampe 
talu-metere kalangana.* , anu nakodi ntoto. 4:32 Tapi ane rasavu mandoe 
haitu, matuvu, mambasopa pade uta-uta ntanina bo motinggu mbaso, 
sampe tonji-tonji ri laerava namala mojumu bo mekanaluu ri sia." 4:33 
Ivesiamo 1 Yesus nompaguru todea ante nompake mpengaya-ngaya 
porapa, nangoseaka pompakulera mombapaha. 4:34 Ia bate-batena 
nompake porapa ane notesa ka todea. Tapi ane nosanggani-nggani ante 
ana-anaguruNa, ledo nipakeNa, bo pura-pura tesaNa nitenteiNa pakalanto 
ka ira. 4:35 Nggoviana haitu muni, i Yesus nangunaka ana-anaguruNa, 
"Anumo! Hau kita mosakaya mevote rano." 4:36 I Yesus da nonturo riara 
sakaya, jadi ana-anaguruNa nompalaisi todea bo hau nesavi sakaya nte 1 
Yesus bo nalaimo ira. Naria muni tona ri bara sako-angu sakaya ntanina 
nantuntuni sakayara. 4:37 Dopa nasae ntoto polipara, sampesanika 
nakavamo poiri narimboso nompakambaso balumba nu rano. 
Balumbabalumba haitu nombarumpa sakayara sampe uve rano nesua riara 


sakayara, bo sakidepa natala. 4:38 Tempo haitu 1 Yesus namonjo ri luna ri 
puri nu sakaya. Jadi hau ana-anaguruNa mombalike la bo nanguli, "Guru, 
ledo napari raraMiu kita malodo nte sakaya?" 4:39 Jadi nembangumo 1 
Yesus bo nompopetaa poiri bo nanguli ka balumba-balumba mbaso, 
"Penontomo! Kalinomo!" Bo poiri nenonto mpuumo bo nalino munimo uve 
rano haitu. 4:40 Nangulimo 1 Yesus ka anaguruNa, "Nakuya komiu 
naeka? Nakuya bo dopa niparasayamiu Yaku?" 4:41 Jadi naeka bo 
nokumaa mpuumo ana-anaguruNa. Nosimpekutanamo ira, "Isema tano 
tona hitu sampe nau poiri bo balumba natundu nanturusi parentaNa?" 


5:1 Naupu haitu 1 Yesus ante ana-anaguruNa nakava ri sambote Rano 
Galilea ri bagia Gerasa. 5:2 Tempo 1 Yesus nanau lako ri sakaya 
nakavamo saito langgai nesuvu lako ri podayo. Tona haitu nipesua nu 
“seta. 5:3 la nonturo ri tatanga nu podayo, bo domo naria saitoa tona 
nompakule mantipunggu ia, naupa ante rante. 5:4 Nadea ngganimo kadana 
bo palena nirante ntona, tapi rante haitu nipudusina bo ase nitipungguka 
kadana namala nikotosakana. Ledo ria saitoa nompakule nombataamaka 
la. 5:5 Fo bong] ia aga nanjayo hau-tumai ri podayo bo ri bunti-buntina, 
nongare-ngare bo nombabakasi karona mboto ante vatu. 5:6 Da nggavaona 
nikitanamo 1 Yesus. Jadi nangovamo ia hau mosinggavaka 1 Yesus bo 
nantaputu ri ngayoNa. 5:7 Namangga mpuu ia nongare, "He! Yesus, “Ana 
nu Alatala anu Neliu KalangaNa! RakuyaMiu yaku? Ri panggita nu Alatala 
kuperapi nee rapandasaMiu yaku!" 5:8 Niulina ivesia sabana lave nitudu 1 
Yesus mamimo seta haitu ivei: "He, Seta! Palaimo lako ri tona hitu!" 5:9 
Pade nipekutana i Yesusmo tona haitu, "Isema sangamu?" Nesanamo seta 
haitu, "Sangaku Njobu-njobu, sabana nadea mpuu kami." 5:10 Seta-seta 
haitu nerapi njuu nte 1 Yesus, nee mpuu rapopalai ira lako ri bagia haitu. 
5:11 Napara ri sia, nadea mpuu bavu nangelo kandeara ri kente nu bulu. 
5:12 Jadi seta-seta nesua nte tona haitu nerapi nte 1 Yesus, "Palogamo 
kami mesua riara bavu-bavu gahaitu!" 5:13 Jadi i Yesus nombadekei 
seta-seta gahaitu hau nte bavu dea. Jadi seta-seta gahaitu nesuvu mpuumo 
bo nesua riara bavu dea. Bavu gahaitu nte ronjobu kadeana, nipesua nu 
setapa, notingganavu puramo lako ri dapala hau rarano bo nalodo puramo. 


5:14 Jadi nangovamo topojaga bavu haitu bo nombatesa kajadia haitu ka 
tona riara ngata bo ri buluna napara ngata haitu. Pade nesuvumo tona 
nompemtaka anu najadi. 5:15 Nakavapa ira nte 1 Yesus, nikitara tona 
nipesua nu seta pangane nonturomo. la nobajumo bo nanotomo pekirina. 
Jadi naeka puramo ira nanggita 1a. 5:16 Tona nanggita kajadia haitu notesa 
anu najadi nte tona nipesua nu seta, bo nitesara muni anu najadi nte bavu 
dea. 5:17 Naupu haitu todea nombasaravi 1 Yesus malai lako ri bagia 
haitu. 5:18 Tempo 1 Yesus nesavi sakaya vaimo, tona nipesua nu seta 
pangane nerapi nte mpuu-mpuu ala 1a rapaloga mantuntuni 1 Yesus. 5:19 
Tapi i Yesus nombatagi ia ivei: "Nee. Panjilimo iko hau nte sampesuvumu 
bo uli ka ira anu mpovia nu Alatala ka iko bo pompoasiNa iko." 5:20 Jadi 
haumo tona haitu bo nompamulamo 1a nompatolele anu nipovia 1 Yesus ka 
la ri bagia Sapulu Ngata. Nangepe tesana haitu, nokumaa puramo tona. 
5:21 Naupu sia, 1 Yesus nesavi sakaya hau ri sambote rano. Nakava 
hamai, nadea mpuu tona nasiromu nte la. 5:22 Da ri tinggi rano la, 
nakavamo saito pakeni ri banua petupu nto Yahudi nosanga i Yairus. 
Tempo nikitana 1 Yesus, nantaputumo 1a ri kadaNa 5:23 bo nerapi ante 
rarana mpuu-mpuu, "Guru, anaku mombine nadua ntamo, damo kamatena. 
Tulungi! Hau kita ri banuaku bo dika paleMuu ri karona ala mabelo 
mpanjili bo nepa mamate!" 5:24 Jadi haumo 1 Yesus nosanggani-nggani 
ante 1 Yairus. Nadea mpuu tona nantuntuni ira bo nomposimpii i Yesus. 
5:25 Ri sia naria saito mombine sapulu rompaemo naraa njuu. “5:25 naraa 
njuu . Haitumo, nasimbunga.” 5:26 Mpendua ngganimo ia nipakulisi ante 
mpengaya-ngaya pakuli nu dokutoro, sampe naupumo doina 
nipombayarina, ledo nabelo duana aga nantambai kadaana. 5:27 Mombine 
haitu nangepe kareba i Yesus, jadi hau ia ri tatanga ntodea, nanggaparai 
puri 1 Yesus bo nombakabe bajuNa, 5:28 sabana mpekirina, "Nau aga 
bajuNa kukabe mabelomo yaku." 5:29 Sanggaupu nikabena, nenontomo 
raana bo nirasaina nabelomo. 5:30 Tempo mombine haitu nanggabe 
bajuNa, 1 Yesus kaliu-liu nombarasai kuasaNa nesuvu lako ri karoNa. Jadi 
neilimo la ri tatanga ntodea haitu bo nanguli, "Isema nanggabe bajuKu 
pangane?" 5:31 Nesanamo ana-anaguruNa, "NikitaMiu mbotomo tona dea 
damo nosimpii. Bo Komtu nekutana isema nanggabe Komiu?" 5:32 Tapi i 


Yesus nombalele mata nangelo topanggabe bajuNa. 5:33 Nisani nu 
mombine haitu anu najadi ri karona. Jadi noletemo 1a naeka, bo nantaputu 
ri ngayo i Yesus bo nenoa iamo nanggabe baju i Yesus pangane. 5:34 
Nangepe haitu, nangulimo 1 Yesus, "AnaKu, nabelomo iko sabana iko 
nomparasaya Yaku. Panjilimo. Damo Alatala mompakatinonto raramu. 
Nabelomo iko! Domo murasai dua haitu hanupa." 5:35 Da notesa 1 Yesus, 
nakavamo bara sako-ndua tona lako ri banua 1 Yairus, pakeni ri “banua 
petupu pangane. Nangulimo ira ka 1 Yairus, "Tua, namatemo anamiu. 
Tumo mompakalenge i guru hau ri banuamiu." 5:36 Tapi i Yesus ledo 
nompariara tesara haitu. NiulikaNa 1 Yairus, "Nee maeka. Parasayamo 
Yaku!" 5:37 Bo ledo nidekei i Yesus tona dea mantuntuni la hau ri banua 1 
Yairus. Aga 1 Petrus, 1 Yakobus bo 1 Yohanes nidekeiNa hau mosanggani 
nte la. 5:38 Tempo ira nakava ri banua i Yairus, nikita 1 Yesusmo tona 
nakanano mpuu. Naria tona notumangi mpojea ante suara namangga. 5:39 
Nesuamo i Yesus hau riara banua bo nanguli ka ira, "Nakuya komiu 
nakanano bo notumangi-mangi mpojea ivehitu? Ngana haitu ledo namate 
aga namonjo!" 5:40 Nangepe 1 Yesus nanguli ngana haitu aga namonjo, 
nipongirikaramo. Jadi 1 Yesus nompopalai pura-pura ira haitu, pade 
nikeniNa tina tuama ngana nadua haitu bo anaguruNa hau 
nosangganinggani nte la riara tombi nu ngana. 5:41 Naupu sia, nikingisiNa 
pale ngana haitu bo niuliNa, "Talita kum," batuana: "Ana, Kuuli ka iko, 
pembangumo!" 5:42 Kaliu-liu nembangu mpuumo ngana mombine haitu 
bo nolipamo. Umuru nu ngana haitu sapulu rompaemo. Pura-pura tona 
nanggita kajadia haitu nokumaa mpuu. 5:43 I Yesus nombatagi ira, "Nee 
mpuu ratesa ka tona ntanina anu najadi ri sii!" Bo nituduNa ira 
mompakande ngana haitu. 


6:1 Naupu haitu, 1 Yesus nompalaisi ngata haitu bo nanjili hau ri ngataNa 
mboto nosanggani-nggani ante ana-anaguruNa. 6:2 Ri “eo penonto, la 
nompaguru ri “banua petupu. Todea hamai nokumaa mpuu nangepe 
pepatudukiNa. Nanguli ira, "Lako ri umba nipangisaniNa pura-pura haitu? 
Noto nuapa nidekei ka la? Berimba sampe nipakuleNa novia 
kabarakakabaraka? 6:3 Apa ledo la aga pande kayu, ana 1 Maria bo tuaka 


1 Yakobus, Yoses, Yudas bo 1 Simon? Bo tueiNa mombine naria muni ri 
tatangata ri sii!" Jadi naduamo rarara bo nipoarara pepatudukiNa. 6:4 
Pade nangulimo 1 Yesus ka ira, "Saito “nabi nibila ntona ri umba-umba. 
Tapi ri ngatana mboto bo ri tatanga nu sampesuvu-sampesuvu bo tina 
tuamaNa, la ledo mbila." 6:5 Ri ngata haitu ledo nadea kabaraka nipovia 1 
Yesus, aga nompakabelo bara sako-ndua tona nadua ante nombadika 
paleNa ri karora. 6:6 Bo nahera mpuu 1 Yesus nanggita ira ledo 
nomparasaya. Naupu haitu haumo 1 Yesus nompesayoki ngata-ngata 
ntanina ri bagia haitu, bo nompatolele Tesa nu Alatala. 6:7 NirondeNa 
sapulu randua anaguruNa bo nituduNa ira randua-randua hau mompatolele 
Kareba Belo. NidekeiNa kuasa ka ira mompopalai “seta-seta. 6:8 I Yesus 
nompatotosi ka ira ivei: "Nee madea anu rakenimiu riara mpolipamiu. Nee 
manggeni baku atau batutu, atau doi. Aga toko polipa namala rakenimiu. 
6:9 Komiu mamala mosandale, tapi nee manggeni rontonga baju." 6:10 Bo 
niuliNa muni, "Ane komiu ratarima ntona riara banuara, ponturomo ri sia 
sampe makava gantana komiu mompalaisi ngata haitu. 6:11 Tapi ane 
maria tupu ngata ledo madota mantarima komuiu ri ngatara bo ledo 
rapokonora mangepe pepatudukimiu, tapaimo sovu lako ri kadamiu “6:11 
tapaimo sovu lako ri kadamiu: batuana, nipoara. Tupu ngata haitu 
nompoara Tesa nu Alatala. Jadi Alatala muni mompoara ira bo 
mombahuku ira.” tempo komiu mompalaisi ngata haitu, tandana Alatala 
mompoara ira ." 6:12 Naupu haitu, haumo ira sapulu randua mompatolele 
ka todea kana majea lako ri dosara. 6:13 Bo nadea seta mpopalaira lako ri 
karo ntona nipesua nu seta, bo nigesera lana tona nadua bo nipakabelora. 
6:14 Magau “Herodes muni nangepe kareba i Yesus, sabana sanga 1 
Yesus natolelemo ri umba-umba. Naria sanu tona nanguli, "Ta haitu i 
Yohanes Topediu natuvu mpanjili! Haitu sampe la nakuasa novia 
kabarakakabaraka ivesia!" 6:15 Naria sanu tona ntanina nanguli, "Iamo 
mai, Nabi “Elia natuvu mpanjili." Bo naria muni nanguli, "Ta haitu nabi 
nasimbayu nte nabi-nabi nggaulu." 6:16 Tapi tempo Magau Herodes 
nangepe tesa-tesa haitu niulina, "Natantumo la haitu 1 Yohanes Topediu. 
Bara ipia nituduku tona nombatampa balenggana. Tapi sii-sii ia natuvu 
mpanjili!" 6:17-18 Magau Herodes nanguli ivesia sabana anu najadi bara 


ipia nte i “Herodias. Magau Herodes nompoberei i Herodias, nau 
kakanana 1 Herodias berei 1 Filipus, tuaka Magau Herodes mboto. 
Mpendua nggani 1 Yohanes Topediu nangonteaka Magau Herodes ivei: 
"Nangoseaka Atura-atura nu Alatala, ledo masipato komiu mompoberei 
eramiu mboto!" Jadi Magau Herodes nombatudu tona nombasaka 1 
Yohanes, bo nirantera ia bo nisuarakara riara ntarunggu. 6:19 Bo nadua 
mpuumo rara i Herodias nanggita 1 Yohanes. Ia madota 1 Yohanes rapatesi 
tapi ledo najadi, 6:20 sabana Magau Herodes naeka rarana nte 1 Yohanes. 
Nisanina i Yohanes tona nanoa bo nagasa rarana. Jadi nisalikuna i Yohanes 
bo ledo nidekeina rapatesi. Ane niepena tesa i Yohanes, domo nasilonga 
pekirina, tapi nasana muni rarana nangepe tesana. 6:21 Kaupuna i 
Herodias nanggava loga nabelo ala 1 Yohanes mamala rapatesi. Ri eo 
pombatoraki Magau Herodes, nipoviana posusa bo nigagana pura-pura 
tomaoge, tadulako-tadulako bo totua-totua lako ri numangu bagia Galilea. 
6:22 Ri posusa haitu ana i Herodias randaa nesua nolodi nabelo ri ngayora 
pura-pura. Randaa haitu mpuu-mpuu nompakadamba rara Magau Herodes 
bo toratana haitu. Jadi nangulimo i Herodes ka randaa haitu, "Ulimo 
nuapa-nuapa mupodota, kana kudekei ka iko." 6:23 Magau nojanji bo 
“nosumpa ka randaa haitu, "Nuapa-nuapa muperapi kana kudekei ka iko, 
nau sampe santanga lako ri pura-pura bagia Poparentaku!" 6:24 Nangepe 
haitu, nesuvumo randaa hau nekutana nte tinana, "Ina, nuapa masipato 
kuperapi nte Magau?" Nesanamo tinana, 1 Herodias, "Perapimo balengga 1 
Yohanes Topediu!" 6:25 Jadi nasalisalisamo randaa haitu nanjili hau nte 
Magau bo nerapi, "Yaku merapi balengga 1 Yohanes Topediu ratuu ri dula 
bo rakeni ka yaku hitu-hitu!" 6:26 Nangepe perapi randaa haitu, nasusa 
mpuumo rara 1 Herodes. Tapi ledo nabia ia mompoara perapi haitu sabana 
la nojanji bo nosumpa ri ngayo ntoratana. 6:27 Jadi nitudunamo nasalisa 
saito topojaga hau mompatesi i Yohanes. Hau mpuumo tona haitu 
mombatampa balengga 1 Yohanes ri tarunggu. 6:28 Pade nikeninamo 
balengga 1 Yohanes nituu ri dula bo nidekeina ka randaa haitu, pade randaa 
haitu nombadekei ka tinana. 6:29 Sampangepe kajadia haitu, nakavamo 
anaguru 1 Yohanes mangala karobatana ri tarunggu bo nitanara ri dayo. 
6:30 Anaguru i Yesus nanjili lako nompatolele Kareba Belo, bo nasiromu 


mpanjili nte 1 Yesus bo notesa pura-pura anu nipoviara bo nipatudukikara. 
6:31 Pade nangulimo 1 Yesus ka ira, "Anumo, kita hau ri kalinona 
mangosanaka!" NiuliNa ivesia sabana nadea mpuu tona damo 
nosinjambeiki nakava sampe nau nangande ledo nakapo. 6:32 Jadi 
nosakayamo ira hau ri ponturo kalinona. 6:33 Tapi nadea tona nanggita ira 
bo nisani ntodea patujura. Jadi, nadea tona lako ri pura-pura ngata ri bagia 
haitu, nompari-mpari hau nangose dala ri kabatana mompasintou 1 Yesus 
ante anaguruNa ri ponturo rakalaura. 6:34 Tempo 1 Yesus nanau lako ri 
sakaya, nikitaNa nadea mpuu tona nompopea la. Naasi mpuu mataNa 
nanggita ira apa ira nasimbayu mpo bimba-bimba ledo ria topoevuna. Jadi 
Ta nompatuduki mpengaya-ngaya pepatuduki ka ira. 6:35 Nauru 
nggoviapa, nangulimomo anaguruNa, "Guru, domo masae mabongimo bo 
ponturo hitu nakalinoa. 6:36 Agina rapopanjiliMiumo todea gahaitu ala ira 
mamala mangali kandea ri ngata-ngata napara ri sii." 6:37 Tapi nesana 1 
Yesus, "Komiumo mombadekei kandea ka ira." Nanguli vai anaguruNa, 
"Hai, berimbamo? Hau raalika? Ane raalika roti rakande ntona ivehaitu 
gaga kadeana, bara aga gaji ntona valu-mbula pade magana!" #6:37 Basa 
Yunani: alina roatu dinar. Sangu dinar gaji ntopokarajaa saeo. Jadi ane 
tona mokarajaa roatu eo, gajina roatu dinar.” 6:38 Nekutanamo 1 Yesus, 
"Sakuya kadeana roti naria nte komiu? Paresa ntani ruru!" Naupu 
niparesara ntuliramo ka 1 Yesus, "Lima-angupa roti bo rombaapa bau." 
6:39 Pade nitudu 1 Yesusmo ira mompasiayu todea ala ira motagu-tagu 
monturo ri kavoko naramata. 6:40 Jadi nonturomo ira notagu-tagu, naria 
saatu santagu, naria limapulu santagu. 6:41 I Yesus nangala lima-angu roti 
bo rombaa bau haitu, pade nitingoaNa langi bo nosambaya, nanguli tarima 
kasi ka Alatala. Naupu haitu, nitubi-tubiNa roti bo nidekeiNa ka 
ana-anaguruNa mompalele ka todea gahaitu. Ivesia muni nipoviaNa ante 
bau rombaa. 6:42 Ira pura-pura nangande sampe nabosu. 6:43 Naupupa 
todea nangande, haumo anaguruNa nompasiromu roti bo bau labina 
nikande ntodea. Sapulu rotondapa tubi-tubi roti bo bau naboli. 6:44 Kadea 
langgai nangande, nitasere lima-njobu. 6:45 Naupu haitu, kaliu-liu nitudu 1 
Yesusmo anaguruNa mesavi sakaya, mokolu hau ri ngata Betsaida ri 
sambote rano. Apa la da mompopanjili todea hau ri ngatara mboto. 6:46 


Nogaapa nte todea, haumo la mosambaya ri bulu. 6:47 Nabongipa, ri 
tatanga ntasimo sakayara, tapi 1 Yesus da naboli ri kabatana. 6:48 
NikitaNa nandasamo anaguruNa nombavose sakayara sabana porri 
narimboso nantomunaka ira. Nitasere tinti tatalu bobayana, nakavamo 1 
Yesus nolipa ri bavo nu uve bo Ia madota mombaliunaka ira. 6:49 
Nikitarapa la nolipa ri bavo nu uve, nisarumakara bara mboa, 6:50 jadi 
nongare-ngare ira sabana navanggaa puramo. Tapi i Yesus kaliu-liu nanguli 
ka ira, "Nee maeka! Pakaroso raramiu! Yaku hii." 6:51 Pade nesavimo la 
riara sakaya nosinggani nte ira, bo nenontomo poiri mbaso. Nokumaa bo 
naingu mpuu rarara. 6:52 Naupa nikitaramo kajadia ante roti pangane, 
ledo nisanira isema kakanana 1 Yesus, sabana da nakumba pompahara. 
6:53 Sanggavote 1 Yesus bo anaguruNa ri tinggi rano napara bagia 
“Genesaret, nesampomo sakayara. 6:54 Dako nesuvu lako ri sakaya, 
kaliu-liu nisani ntonamo i Yesus. 6:55 Jadi nangova ira hau ri ngata-ngata 
napara ri sia bo nikovara tona nadua ante ompa paturuna hau ri ngata 
nikakava 1 Yesus. 6:56 Ri umba-umba ngata nikalau 1 Yesus, kana naria 
tona nanggeni tona nadua hau ri potomu. Bo niperapira nte i Yesus ante 
mpuu-mpuu ala tona nadua haitu mamala manggabe bajuNa, nau aga 
doena. Bo isema-sema nanggabe doe nu bajuNa, kana nabelo. 


7:1 Naria saeo, salunu *toFarisi bo bara sako-ndua “guru agama lako ri 
ngata Yerusalem nakava mosinggava nte i Yesus. 7:2 Nikitara bara 
sako-ndua anaguru 1 Yesus nangande mpale, bo palera nireke naruto apa 
ledo nemanjo nantuntuni ada ntoFarisi. 7:3 ToFarisi bo nadea *to Yahudi 
ntanina natutu mpuu nangoseaka ada haitu, ira ledo nangande ane dopa 
nemanjo nantuntuni ada-ada ntotuara. 7:4 [vesia muni ane ira manjili lako 
ri potomu. Dopame ira nangande, kana nipegasara ntani karora pade 
mamala mangande. Bo nadea muni ada-ada ntanina nioseakara. Evamo, 
cara motoposi boda, jolo, kura, bo paturu. 7:5 Haitu sabana toFarisi bo 
ouru-guru agama haitu nekutana nte 1 Yesus, "Nakuya ana-anaguruMiu 
ledo nangoseaka ada-ada ntotuata? Nakuya ira nangande bo ledo nemanjo 
ntani ruru?" 7:6 Nangulimo 1 Yesus ka ira, "Komiu aga tona nabelo ri 
sumba! Nakana mpuu tesa nu Alatala niboto Nabi Yesaya nggaulu, notesa 


komiu! 'Tona hitu nombasomba Yaku aga ri sumba, tapi riara ntaira ledo 
nipeilira Yaku. 7:7 Ledo ntoto ria gunana ira mombasomba Yaku sabana 
pepatuduki nipepatudukikara niulira atura-aturaKu tano aga ada-ada nu 
manusia.' (7:6-7 Yesaya 29:13) 7:8 Parenta nu Alatala nipoaramtu bo 
ada-ada nu manusia nikangisimiu pakaroso." 7:9 Bo nanguli munimo 1 
Yesus ka ira, "Natau mpuu komiu nompoara parenta nu Alatala ala komiu 
mompakasisi ada-adamiu mboto. 7:10 Jonjona, Nabi Musa nanguli ivei: 
'Bilamo tina tuamamu!' 47:10 Pesuvu 20:12; Ulangan 5:16 Bo niulina 
muni, Tsema-sema mombapindasi tuamana atau tinana, kana rapatesi.' 
7:10 Pesuw 21:17, Imamat 20:9 # 7:11 Tapi komiu nompatuduki ivei: 
Domo paraluu kita mombabila tina tuamata asaa raulita ivei: 'Nuapa 
masipato kudekei ka komiu totua, naupumo nisombaku ka Alatala.' 7:12 
Jadi domo mpalogamiu ia mantulungi tina tuamana. 7:13 Ante pepatuduki 
ivehaitu, domo niparibavomiu Tesa nu Alatala, damo aga ada-adamiu 
nioseakamiu. Bo da nadeapa muni anu ntanina ivehaitu nipoviamiu." 7:14 
Naupu sia, i Yesus nombaronde todea vai bo niulikaNa, "Epemo, ala 
rasanimiu! 7:15 Ledo ria sangaya nuapa-nuapa lako ri savalikuna mesua 
riara ntai manusia mamala mompakaruto ira. Tapi pokainggu nadaa anu 
nopuna lako riara ntai nu manusia, haitumo nompakaruto ira. 7:16 
Isema-sema naria talingana kana rapariarana pakabelo-belo tesaKu hitu." 
7:17 Naupu haitu, 1 Yesus nompalaisi todea bo nesua hau rabanua. Pade 
nekutanamo anaguruNa nuapa batuana porapa nitesaNa pangane. 7:18 
Nangulimo 1 Yesus ka ira, "Hai! Dopa muni nipahamiu? Ledo ria sangaya 
kandea nikande nu manusia mamala mompakaruto 1a. 7:19 Sabana kandea 
haitu ledo nesua riara pekirina, tapi aga nesua riara ntai likona, bo lako ri 
tai likona aga nesuvu mpanjili." Ante nanguli tesa haitu, 1 Yesus 
nompakatantu mpengaya-ngaya kandea mamala rakande, bo ledo ria 
nipopali. 7:20 Pade nanguli vai 1 Yesus, "Anu nesuvu lako ri pekiri nu 
manusia, haitumo nompakaruto ia. 7:21 Apa lako riarana haitumo neumba 
pekiri-pekiri nadaa, anu nanggeni ia mogau nabuga, mangangga, mepatesi, 
7:22 mobualo, madoko ka mbara-mbara, movia anu nadaa, mebagiu, 
majampa, masiriati, mesalai, malanga rara, bo metidoyo. 7:23 Pokainggu 
nadaa ivehaitu neumba lako riara ntai manusia bo haitumo nompakaruto 


ira." 7:24 Naupu haitu i Yesus hau ri bagia napara ngata Tirus. Nakava 
hamai nesuamo la rabanua. PatujuNa ala ledo rasani ntodea, tapi 
kakavaNa haitu ledo namala nitabuniaka. 7:25-26 Ri sia naria saito 
mombine ledo to Yahudi lako ri bagia Fenisia. Anana mombine nipesua nu 
“seta. Jadi niepenapa kareba i Yesus naria ri ngata haitu, nakavamo ia 
nantaputu ri ngayo 1 Yesus bo nerapi ante rarana mpuu, "Tulungimo yaku, 
popalaimo seta lako nte anaku!" 7:27 Tapi nanguli i Yesus ka ia, "Yaku 
kana mantulungi to Yahudi ntani ruru. Apa ledo masipato roti nipasadia ka 
ngana aga radekeika asu." “7:27 Ane toYahudi mompandaente tona ledo 
toY ahudi, biasa niulira "asu".* 7:28 Nangulimo mombine haitu, "Nakana, 
Pue. Tapi asu-asu ri tambe meja muni nangande vero-vero nu roti nanavu 
lako nte ngana-ngana." 7:29 Bo nangulimo 1 Yesus ka mombine haitu, 
"Nakana tesamu. Jadi, panjilimo! Lako ri pomparasayamu tutu nalaimo 
seta lako nte anamu." 7:30 Jadi nanjilimo mombine haitu hau ri banuana. 
Nikavana anana naturu bo nabelomo, bo nalai mpuumo seta. 7:31 Naupu 
haitu nalaimo 1 Yesus lako ri bagia Tirus, bo nipapolaNamo polipaNa 
noltu ngata Sidon hau ri Rano Galilea pade noliu ri bagia Sapulu Ngata. 
7:32 Nakava hamai naria bara sako-ndua tona nanggeni ka la saito 
tobongo ledo nasova notesa. Bo ante mpuu-mpuu rarara, niperapira ala 1 
Yesus mombadika paleNa bo mompakabelo talinga ntobongo haitu. 7:33 I 
Yesus nombataniaka tobongo haitu hau santanina, bo nidikaNa koya 
mpaleNa ri bolo ntalinga ntona haitu ntimali-mali. Pade niveulusiNa bo 
nituiNa dila ntona haitu. 7:34 Naupu haitu nitingoaNamo langi bo nosuu 
nosaNa bo nanguli, "Efata!" Batuana, "katebukamo". 7:35 Eva nisuka, 
nabelo mpuumo talinga ntona haitu bo nasovamo notesa. 7:36 I Yesus 
nombatagi tona gahaitu, nee rapatolele kajadia haitu ka tona ntanina. Tapi 
nggosena nitagi, nggosenamo nipatolelera. 7:37 Bo pura-pura tona 
nokumaa ntoto nangepe kajadia haitu. Bo niulira, "Pura-pura anu 
nipoviaNa nabelo! Tona nabongo najadi neepe bo tona nabobo najadi 
notesa!" 


8:1 Naria vai sago nadea mpuu tona nasiromu. Ledo ria anu rakandera jadi 
nironde 1 Yesusmo anaguruNa bo niulikaNa, 8:2 "Naasi mpuumo mataKu 


nanggita todea gahitu apa talu-eomo kasaena ira nosanggani nte Yaku, bo 
domo ria kandeara. 8:3 Ane Kutudu ira manjili nte ara, natantu maleto ri 
dala. Apa sanu ira nakava lako ri ngata nakavao." 8:4 Nesanamo 
anaguruNa, "Kita ri kataolosana ivehitu, ri umba rapangalata kandea 
rapakandeka tona damo nadea ivehitu sampe mabosu?" 8:5 Nekutanamo 1 
Yesus, "Sako-angu roti nte komiu?" Nesana ira, "Pitu-angu." 8:6 Nangepe 
haitu 1 Yesus nantudu todea monturo ri tana puramo. Nonturopa todea, 
nialaNa roti pitu-angu haitu bo niuliNa tarima kasi ka Alatala. Pade 
nitubitubiNa roti haitu bo nidekeiNa ka ana-anaguruNa mompalele ka 
todea. Jadi anaguruNa nangala roti haitu bo nibagi-bagira ka todea. 8:7 
Naria muni bau kodi bara sako-mbaa nte ira. Bo naupu i Yesus nosambaya 
nanguli tarima kasi, nituduNamo anaguruNa mombabagi bau haitu muni ka 
todea. 8:8 Pura-pura tona nangande sampe nabosu. Naupu haitu anaguru i 
Yesus nompasiromu labi-labi nu roti bo bau nikandera haitu, pitu-tonda 
ponupa kadeana. 8:9 Topangande haitu naria pata-njobu kadeana. 
Naupupa ira nangande nituduNa nanjilimo. 8:10 Nalaipa todea haitu, 
nesavi sakayamo 1 Yesus ante anaguruNa hau ri bagia Dalmanuta. 8:11 
Narita bara sako-ndua “toFarisi nakava nosinjanai nte 1 Yesus ala 
mombaopa tesaNa. Niperapira la movia tanda nabaraka, haitumo tandana 
Ta mpuu-mpuu niposumba nu Alatala. 8:12 Nasau rara 1 Yesus nangepe 
perapira, jadi nosuu nosaNa bo nanguli, "Nakuya komiu natuvu sli-sii 
nangelo tanda nabaraka? Pariaramo tesaKu hitu! Ledo ntoto maria tanda 
Kupopakita ka komiu!" 8:13 Naupu haitu nalaimo i Yesus lako nte todea 
gahaitu bo nesavi sakaya hau ri sambote rano. 8:14 Tempo nesavi sakaya, 
ledo nitora nu anaguru 1 Yesus manggeni baku. Aga sangu roti naria riara 
sakaya haitu. 8:15 Nangulimo 1 Yesus ka ira, "Pakabelo-belo! Komiu kana 
mainga nte ragi ntoFarisi bo ragi Magau “#Herodes." #8:15-21 ragi 
ntoFarisi bo ragi Magau Herodes batuana pepatudukira atau pokainggura 
nadaa. Peinta Matius 16:12.4 8:16 Nangepe i Yesus notesa ivehaitu, ledo 
nisanira ledo roti mpuu nitesaNa . Jadi nosiulikamo ira, "NiulikaNa ivesia 
sabana ledo ria roti nte kita bara." 8:17 Tapi nisani 1 Yesus anu nitesara 
haitu. Jadi niulikaNa ira, "Nakuya komiu aga notesa roti ledo naria? Dopa 
nanoto raramiu? Dopa nisanimiu batuana? Nakumba mpuu pompahamiu! 


“8:17 Nakumba mpuu pompahamiu Batuana, ledo paraluu makini rarara 
ka kandea apa 1 Yesus nompakule mompajadi roti. Tapi ira paraluu 
mombajagai ala ledo mangoseaka pokainggu ntoFarisi.“ 8:18 Komiu 
nomata tapi nakuya komiu ledo nekita? Komiu notalinga, tapi nakuya 
komiu ledo neepe? Ledo nitoramiu anu nipoviaKu pangane? 8:19 Tempo 
Yaku nombatubi-tubi lima-angu roti ka lima-njobu tona, sako-tondapa 
labina nipasiromumiu?" Nesana ira, "Sapulu rotondapa." 8:20 Bo nanguli 
Ia, "Tempo pitu-angu roti nitubiKu ka pata-njobu tona, sako-ntondapa 
labina nipasiromumiu?" Nesana ira, "Pitu-tondapa." 8:21 Bo nanguli i 
Yesus, "Jadi dopa nipahamiu?" 8:22 Naupu sia, hau ira sampe nakava ri 
ngata Betsaida. Hamai naria tona nanggeni saito langgai naburo ka 1 
Yesus. Ira nerapi mpuu ala 1 Yesus mantui mata ntoburo haitu bo 
mompakabelo matana. 8:23 I Yesus nanggingisi pale ntoburo haitu bo 
nombanini ia hau ri savaliku ngata. Pade nitoveulusiNa mata ntona haitu bo 
niramuNa ante paleNa bo nanguli, "Nikitamumo luona?" 8:24 Tona haitu 
nompeintaka luona bo nanguli, "Iyo, nikitakumo tona, tapi aga mpo 
kayu-kayu nolipa hau tumai." 8:25 Nidika 1 Yesus vai paleNa sangganipa 
ri mata ntoburo haitu. Bo mata ntoburo nabelomo. Jadi nekitamo 1a, bo 
nalanto ntotomo nikanotona luona. 8:26 Naupu haitu nangulimo 1 Yesus ka 
la, "Koimo panjili ri banuamu, nee mesua rangata." 8:27 Naupu haitu 1 
Yesus ante anaguruNa hau ri ngata-ngata napara ngata Kaisarea Filipi. Da 
ranja mpolipara nekutanamo i Yesus, "Ane panguli ntona, isema kakanana 
Yaku hii?" 8:28 Nesana ira, "Naria tona nanguli Komiu 1 Yohanes 
Topediu, bo naria sanupa nanguli Komiu Nabi Elia. Bo naria muni tona 
nanguli Komiu “nabi nggaulu." 8:29 Bo nekutana vai i Yesus, "Tapi ane 
pangulimiu, isema Yaku hii?" Nesana 1 Petrus, "Komiu “Magau 
Topepakasalama anu nijanji nu Alatala!" 8:30 Nangepe pesana haitu, 
nangulimo 1 Yesus, "Nee ratesa ka tona ntanina isema Yaku." 8:31 Naliu 
haitu, nompamulamo 1 Yesus nompatuduki anaguruNa. "Yaku, “Ana nu 
Manusia, kana mombarasai mpengaya kasusa, Yaku kana rapoara ntotua 
“nto Yahudi bo “#balengga-balengga ntopanggeni pesomba bo “guru-guru 
agama. Yaku kana rapatesi bo ri eo katataluna, Yaku kana matuvu 
mpanjili." 8:32 Haitu pura-pura nitesaNa pakalanto ka ira. Nangepe haitu, 


1 Petrus nompakeni i Yesus hau ri sabinggana bo niulikana, "Guru, nee 
motesa ivesia!" 8:33 Tapi 1 Yesus neili nangganoto anaguruNa pura-pura, 
bo nituduNa 1 Petrus, "Palai haumo, “Magau nu Seta! Pekirimu tu pekiri 
nu manusia, ledo pekiri nu Alatala!" 8:34 Naliu haitu, nirondeNamo todea 
bo anaguruNa bo niulikaNa, "Isema-sema madota mangoseaka Yaku, kana 
rakabasakana dotana mboto bo manjimbuaka *kayu salibna bo 
mpuu-mpuu mangoseaka Yaku. Haitumo, ia kana masadia rapandasa nau 
sampe rapatesi sabana 1a nangoseaka parentaKu. 8:35 Apa isema-sema 
aga nangoseaka dota rarana mboto bo natuvu ka karona mboto, kana 
mamate bo ledo manggava katuvua nabelo sampe ri kasae-saena. Tapi 
isema-sema mombakabasaka dota rarana mboto sabana ia nangoseaka 
Yaku bo nanggeni Kareba Belo, nau ia rapatesi, iamo matuvu mabelo 
sampe ri kasae-saena. 8:36 Nuapa gunana ane rakavamiu pura-pura anu 
naria ri dunia hitu tapi ledo manggava katuvua nabelo sampe ri 
kasaesaena? 8:37 Ledo ria nuapa-nuapa anu namala rasulamiu ka katuvua 
nabelo haitu. 8:38 Isema-sema maeya matana manguli ia topangoseaka 
Yaku bo maeya matana nte pepatudukiKu ri tatanga ntodea anu nadosa bo 
ledo natutu nangoseaka Alatala, Yaku muni maeya mataKu manguli 1a 
topangoseaka Yaku tempo Yaku makava mpanjili. Apa Yaku, Ana nu 
Manusia, makava mpanjili ri dunia hitu ante reme bo kuasa nTuamaKu, 
mosanggani-nggani ante “malaeka-malaeka nagasa!" 


9:1 I Yesus nanguli ka ira, "Pariaramo tesaKu hitu! Naria bara sako-ndua 
komiu ri sii, dopa mamate ane dopa rakitara Alatala momparenta ante 
kuasaNa." 9:2 Ono-mbongi kaliuna haitu, i Yesus nanggeni i Petrus, 1 
Yakobus bo 1 Yohanes nosanggani-nggani nantende hau ri bulu nalanga. 
Aga 1 Yesus ante ira tatalu hamai. Tempo ira hamai, nikitara nabalimo 
lenje 1 Yesus ri ngayora. 9:3 PakeaNa naramputi bo nenggila. Ledo ria 
saitoa tona ri dunia mamala mompakaputi mpo kaputi bajuNa haitu. 9:4 
Nikitara muni Nabi “Elia bo Nabi “Musa notesa-tesa nte 1 Yesus. 9:5 Jadi 
nangulimo 1 Petrus ka 1 Yesus, "Guru, nasana mpuu kita ri sii. Nabelopa 
kami mompovia tatalu sou ri sii. Sangu ka Komtu, sangu ka Nabi Musa bo 
sangu ka Nabi Elia." 9:6 I Petrus nanguli ivesia, sabana naeka mpuu rarara 


tatalu bo domo nisanina nuapa masipato rauli. 9:7 Naupu sia, nakavamo 
kulimu nombabungu ira bo mepera suara lako ri kulimu haitu nanguli, 
"Hitumo AnaKu nipotoveKu. Epemo tesaNa!" 9:8 Sampesanika nilele 
matara bo nipeintara domo naria tona randua pangane, damo 1 Yesus 
saitoNa naria. 9:9 Tempo ira notua lako ri bulu haitu, 1 Yesus nompainga 
ira, "Nepa ratesamtu ka tona anu nikitamiu hitu dopame Yaku, Ana nu 
Manusia, matuvu mpanjili lako ri kamateKu." 9:10 Niturusira pepaingaNa 
haitu, tapi ira mboto nosimpekutana nuapa patuju i Yesus nanguli matuwu 
mpanjili lako ri kamateNa. 9:11 Bo nipekutanara ka i Yesus, "Nuapa 
sabana “#guru-guru agama nanguli Nabi “Elia kana makava mokolu ka 
“Magau Topepakasalama?" 9:12 Nesana 1 Yesus, "Nabi Elia kana mokolu 
mami ala mompakasadia mpengaya-ngaya. Tapi berimba Yaku, Ana nu 
Manusia? Ri Buku Gasa niuli muni “Ana nu Manusia kana mombarasai 
madea kasusa bo rapoara ntona. 9:13 Tapi Kuuli ka komiu, kakanana 
nakavamo Nabi Elia, bo tona nompovia 1a nangoseaka dotara mboto, 
evamo nitulisi riara Buku Gasa. “9:13 I Yesus notesa i Yohanes Topediu. 
Peinta Matius 17:12-13,4 " 9:14 Tempo 1 Yesus, ante i Petrus, 1 Yakobus 
bo i Yohanes nanjili hau mosinggava nte anaguruNa ntanina, nikitara nadea 
tona nantagui anaguruNa. Bo naria bara sako-ndua guru agama nosinjanai 
ante ira. 9:15 Tempo todea nanggita 1 Yesus, nokangaa ira bo 
nomparimparimo nanggadambanaka la. 9:16 Nekutanamo 1 Yesus, 
"Nuapa niposinjanaikamiu pangane?" 9:17 Nesanamo saito lako ri tatanga 
ntodea, "Guru, nikeniku ka Komiu anaku nabobo apa nipesua nu “seta. 
9:18 Nggani-nggani 1a nipesua nu seta, kana nadungga ri tana, ngangana 
nobura, nasinggamu bo nakoyo karona. Niulikumo ka anaguruMiu 
mompopalai seta haitu, tapi ledo nipakulera." 9:19 Jadi nanguli 1 Yesus ka 
ira, "Komiu natuvu sii-sii ledo mpuu nomparasaya! Sakuyapa kasaena 
Yaku kana mosanggani-nggani nte komiu pade raparasayamiu? Keni 
tumaimo ngana tutu!" 9:20 Jadi nikenira mpuumo ngana haitu ka 1 Yesus. 
Tempo seta riara ngana haitu nanggita i Yesus, kaliu-liu nasinggamu ngana 
haitu sampe 1a nadungga bo nokaduli-duli ante ngangana nobura. 9:21 
Pade nekutanamo 1 Yesus nte tuama nu ngana haitu, "Sakuyamo kasaena 
anamu nombarasal dua hitu?" Nesana tuamana, "Lako ri kakodiname. 


9:22 Nadea ngganimo 1a nipakadungga nu seta haitu riara apu atau ri uve 
ala ia mamate. Ane rapakuleMiu mompakabelo duana, poasimo kami! 
Tulungimo kami!" 9:23 Nangulimo 1 Yesus ka ia, "Nuapa sabana ntulimu 
ane Kupakule? Tantu mami Kupakule! Pura-pura namala majadi ka tona 
nomparasaya!" 9:24 Kaliu-liu nongaremo tuama nu ngana haitu, "Pue, 
niparasayaku Komiu! Tapi pomparasayaku da nakura, tulungimo ala 
maroso pomparasayaku!" 9:25 I Yesus nanggita kasae-sae nantambaimo 
kadea ntona netagui, jadi nisalarakaNamo seta ante suara namangga ivei: 
"Heh, iko seta nompakabobo bo nompakabongo ngana hitu! Palaimo lako 
ri karona bo tumo mesua nte 1a." 9:26 Seta haitu nongare nompakasinggiki 
pakaroo ngana haitu bo nesuvu mpuumo. Ngana haitu eva namatemo 
nikita, sampe nadeamo tona nanguli, "Namatemo ia." 9:27 Tapi i Yesus 
nanggingisi pale nu ngana haitu bo nombatulungi ia nembangu bo neangga 
mbotomo ngana haitu. 9:28 Tempo 1 Yesus nesua rabanua ante 
anaguruNa, nekutanamo ira, "Pue, nakuya sampe ledo nipakule kami 
nompopalai seta pangane?" 9:29 Nesanamo 1 Yesus, "Aga posambaya 
mompakule mompopalai seta ivehaitu." “9:29 mosambaya . Riara naskah 
kuno sanu nitulisi "mosambaya bo mopuasa". Peinta Matius 17:21.* 9:30 I 
Yesus ante anaguruNa nompalaisi ponturo haitu noltu ri bagia Galilea. 
Patuju 1 Yesus ala ledo rasani ntona ri umba la, 9:31 sabana la da 
nompatuduki anaguruNa. NipatudukiNa ira ivei: "Yaku, “Ana nu Manusia, 
kana radekei riara kuasa nu manusia bo rapatesira. Tapi ri eo katataluna 
Yaku matuvu mpanjili." 9:32 Tapi ledo nisanira batua ntesaNa haitu, bo 
naeka rarara mompekutana batuana nte la. 9:33 I Yesus bo anaguruNa 
nakava ri ngata Kapernaum. Sampesua la riara banua, nipekutanaNamo 
anaguruNa, "Nuapa niposimpekutanakamiu ri dala pangane?" 9:34 Tapi 
ira ledo notingo, apa ira nosimpekutanaka isema ira nalangapa panggana. 
9:35 Naliu haitu, nonturomo 1 Yesus bo nirondeNamo anaguruNa sapulu 
randua haitu, bo nanguli, "Isema-sema madota malanga panggana, 1a kana 
majadi batua bo potudua nu roana." 9:36 Naliu 1 Yesus notesa ivesia, 
nialaNamo saito ngana kodi bo nidikaNa ri tatangara pade nikapuiNa bo 
niulikaNa ira, 9:37 "Isema-sema nantarima ngana kodi eva hitu sabana 
pomparasayana Yaku, nitarimana muni Yaku. Bo isema-sema nantarima 


Yaku, ledo aga Yaku nitarimana, tapi nitarimana muni TuamaKu anu 
nantudu Yaku tumai." 9:38 Nangulimo 1 Yohanes ka Yesus, "Guru, nikita 
kami tona nompopalai seta ante kuasa lako ri sangaMiu. Tona haitu nitagi 
kami sabana ia ledo nosamporoa ante kita." 9:39 Tapi nangulimo Yesus, 
"Nee ratagimiu ia! Apa ane tona novia kabaraka ante kuasa lako ri 
sangaKu, ledo rapakulena kaliu-liu manjalai Yaku. 9:40 Apa 1sema-sema 
ledo nangeva kita, ia nosabingga ka kita. 9:41 Pariaramo tesaKu hitu! 
Isema-sema mombadekei uve inu ka komiu sabana komiu topangoseaka 
Yaku, ia kana manggava tambona bara maipia." 9:42 "Isema-sema 
mompakanavu saito ngana kodi sampe ngana haitu domo nomparasaya 
Yaku, agina rapantoesi vatu mbaso ri tambolona bo ratedeaka rantasi. 
“9:42 Agina rapantoes1 vatu mbaso ri tambolona bo ratedaka rantasi 
sabana pehuku nu Alatala ka tona haitu mantamo mpuu.” 9:43 Ane rapana 
palemiu manggeni komiu movia dosa, tampasimo palemiu haitu! Aginapa 
komiu matuwu nte Alatala ri suruga ante palemiu sabingga, pade komiu 
ratedaka ante pale robingga hau ri #narakaa, riara apu anu ledo 
mapaya-paya. 9:44 Hamai tona bate-batena rakande nggaule bo rapandasa 
nu apu. 9:45 Bo ane rapana kadamiu manggeni komiu movia dosa, 
tampasimo kadamiu haitu! Aginapa komiu matuvu nte Alatala ri suruga 
ante kada sanggada pade ratedeaka riara narakaa ante kadamiu ronggada. 
9:46 Hamai tona bate-batena rakande nggaule bo rapandasa nu apu. 9:47 
Bo ane rapana matamiu manggeni komiu movia dosa, suimo matamiu 
haitu! Aginapa komiu majadi todea nu Alatala riara PoparentaNa ante 
mata sabingga, pade ratedaka riara narakaa ante matamiu robingga. 9:48 
Hamai tona bate-batena rakande nggaule bo rapandasa nu apu. 9:49 
Nantuntuni atura 1 Musa, pura-pura pesomba ka Alatala kana ragarai. 
“9:49 Nantuntuni atura Nabi Musa, pura-pura kandea nipesomba ka 
Alatala kana nigarai. Peinta Imamat 2:13. Kalimat hitu ledo nikava ri 
pura-pura naskah nggaulu.” Ivesia muni pura-pura tona kana rapegasa ante 
kasusa bo kapari. “9:49 Ivesia muni pura-pura tona kana rapegasa ante 
kasusa bo kapari. Basa Yunani: Pura-pura manusia kana ragarai ante apu. 
9:50 Gara nabelo mami, tapi ane gara mamolimo, berimba mapaga 
mpanjili? Ivesia muni komiu, topangoseaka Yaku. Komiu kana masimbayu 


mpo gara bo nee rapalamba pomparasayamiu malente. Komiu kana 
matuvu mosinggabelo nte roa ntanina." 


10:1 Naupu haitu 1 Yesus ante anaguruNa nompalaisi ponturo haitu bo hau 
ri bagia Yudea bo nombavote Binangga Yordan. Hamai nadea vai tona 
nakava nte la bo nipatudukiNa vai ira, nangoseaka kabiasaNa. 10:2 

Tempo la nompatuduki, naria bara sako-ndua “toFarisi nanggaparai la 
mombaopa tesaNa bo nekutana, "Berimba panggavaMiu? Nangoseaka 
Atura-atura agamata, mamala langgai mogaaka bereina?" 10:3 Nesanamo 
1 Yesus, "Berimba parenta muli Nabi Musa ka komiu?" 10:4 Nesana ira, "I 
“Musa nompaloga langgai movia sura posompo upu poberei bo mogaa nte 
bereina mombine." “10:4 Ulangan 24:1,3* 10:5 Nanguli vai i Yesus ka 
ira, "Atura haitu nitulisi 1 Musa ka komiu sabana komiu nakaja nipangajari. 
10:6 Tapi ri lamba pamulana tempo Alatala nompajadi dunia, Ia 
nompajadi manusia langgai bo mombine. 10:7 Haitu sampe langgai kana 
mompalaisi tina tuamana bo matuvu mosanggani nte bereina, 10:8 bo ira 
randua kana majadi saito. Jadi domo rareke randua, tapi saito. *10:7-8 
Kajadia 2:24“ 10:9 Sabana haitu, anu nipakasangu nu Alatala, ledo namala 
rapopogaa nu manusia!" 10:10 Tempo i Yesus ante anaguruNa nesua riara 
banua, nekutana vaimo anaguruNa, nuapa niuliNa pangane. 10:11 Nesana i 
Yesus, "Isema-sema mompogaaka bereina mombine bo mompoberei 
mombine ntanina, ia nobualoni bereina paratama. 10:12 Bo ane bereina 
mombine mompogaaka bereina langgai bo mompoberei langgai ntanina, ia 
muni nobualo." 10:13 Naria saco, tona nanggeni ana-anara hau nte 1 Yesus 
ala radikaNa paleNa ri karora bo merapi Alatala mombadekei belo ka ira. 
Tapi anaguruNa nompokarau tona gahaitu. 10:14 Nanggita haitu naraumo 
rara i Yesus sampe niulikaNa anaguruNa, "Dekeikamo ngana-ngana gahitu 
makava nte Yaku! Nee ratagi ira, apa aga tona noinggu mpo ngana gahitu 
majadi todea riara “Poparenta nu Alatala. 10:15 Pariaramo tesaKu hitu! 
Isema-sema ledo natundu nte Alatala nasimbayu mpo ngana kodi natundu 
nte totuana, ia ledo mamala majadi todea riara Poparenta nu Alatala." 
10:16 Naliu nanguli ivehaitu, nikapuiNamo ngana-ngana gahaitu bo 
nidikaNa paleNa nte ngana gahaitu saito-saito bo niperapiNa belo ka ira. 


10:17 Tempo 1 Yesus mompapola polipaNa, naria saito tona nangova 
mosinggavaka la. Tona haitu nantaputu ri ngayo 1 Yesus bo nanguli, "Guru 
belo, nuapa masipato kupovia ala kukava katuvua mabelo sampe ri 
kasaesaena?" 10:18 Nesanamo 1 Yesus, "Nakuya niulimuka Yaku nabelo? 
Ledo ria saitoa tona nabelo, aga Alatala. 10:19 Tantu nisanimu parenta- 
parenta nu Alatala anu nanguli, nee mepatesi, nee mobualo, nee 
mangangga, nee mosabi dava, nee mebagiu, bo bilamo tina tuamamu." 
“10:19 Pesuvu 20:12-16, Ulangan 5:16-20# 10:20 Nesana tona haitu, 
"Guru, pura-pura parenta haitu nioseakakumo lako ri kakodiku." 10:21 
Naasi mata 1 Yesus nangganoto tona haitu bo niuliNa, "Sangupa vai 
paraluu mupovia. Koimo pobalu pura-pura kakalumanamu bo dekei alina 
haitu ka tona napakasi, ala mukava kakalumana ri suruga. Maupu haitu, 
oseakamo Yaku." 10:22 Nangepe tesa 1 Yesus, nakurumo kire ntona haitu 
bo nalaimo ia ante susa rara, sabana nadea mpuu kakalumanana. 10:23 
Naupu haitu 1 Yesus neili nompeinta anaguruNa, bo nanguli ka ira, 
"Nakaja mpuu tona nakalumana matundu nte Alatala bo majadi todeaNa!" 
10:24 Nahera mpuu anaguruNa nangepe tesaNa haitu. Tapi la nompapola 
tesaNa ka ira, "Ana-anaKu, nakaja mpuu majadi todea riara Poparenta nu 
Alatala. 10:25 Namurapa “unta mesua ri puki jaru pade tona nakalumana 
matundu nte Alatala bo majadi todeaNa." 10:26 Nangepe tesaNa haitu 
nantambai kahera nu anaguruNa sampe ira nosimpekutana, "Ane ivesia, 
isema tano mamala rapakasalama?" 10:27 1 Yesus nangganoto ira bo 
nanguli, "Ane aga pompakule nu manusia, ledo majadi. Tapi ane 
pompakule nu Alatala, pura-pura mamala majadi." 10:28 Jadi nangulimo 1 
Petrus, "Peintamo, Pue! Kami nompalaisi pura-pura anu kami bo 
nangoseaka Komiu." 10:29 Nangulimo 1 Yesus, "Pariaramo! Tona 
nompalaisi banuana bo sampesuvuna, bara tina tuamana, bara anana, bara 
taluana sabana 1a nangoseaka Yaku, bo nompatolele Kareba Belo, 10:30 ia 
kana mantarima melabi kadeana sii-sii. la manggava saatu nggani kadeana 
banua, sampesuvu, tina, ana, bo talua. Bo rakavana muni pepandasa. Bo ri 
tempo makava, ia matuvu mabelo sampe ri kasae-saena. 10:31 Tapi nadea 
tona narikolu sii-sii kana majadi tona maripuri. Bo tona naripuri sii-sii kana 
majadi tona marikolu." “10:31 Batuana, panggita nTupu ledo nasimbayu 


nte panggita nu manusia.” 10:32 1 Yesus ante anaguruNa da ranja mpolipa 
hau ri ngata Yerusalem. I Yesus nokolumo. Jadi nahera mpuu rara 
anaguruNa nompekirika anu majadi hamai ngena. Tona ntanina anu 
netuntuni ri purira naeka. I Yesus nombaronde sangganipa vai anaguruNa 
sapulu randua bo notesa ka ira anu majadi ri karoNa ngena. 10:33 
NiuliNa, "Epemo! Sii-sii kita mantende hau ri ngata Yerusalem. Hamai 
Yaku, “Ana nu Manusia, radekei ka balengga-balengga ntopanggeni 
pesomba bo “guru-guru agama, bo rahukura mate. Bo Yaku radekeira ka 
tona ledo toYaahudi. 10:34 Yaku kana rapongei-ngetkara bo ratoveulusira. 
Bo Yaku racambura bo rapatesira. Tapi ri eo katataluna Yaku matuwu 
mpanjili." 10:35 Naupu haitu i Yakobus bo i Yohanes, ana-ana 1 Zebedeus, 
nanggaparal i Yesus bo nanguli, "Guru, kami madota ala rapotyoMiu anu 
raperapi kami hitu." 10:36 I Yesus nanguli, "Nuapa nipokonomiu Kupovia 
ka komiu?" 10:37 Nesanamo ira, "Ane temponamo Komiu momparenta 
ante kuasa mpo Magau, palogamo saito kami monturo ri sabingga 
ngganaMu bo saitopa ri sabingga njidiMiu." 10:38 Nanguli i Yesus ka ira, 
"Ledo nisanimiu anu niperapimiu. Rapakulemiu mombarasai pepandasa 
anu Kurasai, bo masadia komiu mamate mpo Yaku? #10:38 Basa Yunani: 
rapakulemiu manginu panginu napai anu kana Kuinu bo mantarima pediu 
anu kana Kutarima?"? 10:39 Nesana ira, "Rapakule kami!" Nangulimo 
Yesus ka ira, "Natantu mamimo komiu kana mombarasai pepandasa bo 
kamate anu Kurasai. 10:40 Tapi ledo Yaku nakuasa mompakatantu isema 
masipato monturo ri sabingga ngganaKu bo ri sabingga njidiKu. Aga 
Alatala nompakatantu isema masipato monturoka ponturo haitu." 10:41 
Nangepe perapira haitu, naraumo ira sapulu ka 1 Yakobus bo 1 Yohanes. 
10:42 Jadi 1 Yesus nombaronde ira bo nanguli, "Nisanimiu todea-todea 
anu ledo nosisani nte Alatala, topoparentara nompandasa todeara, bo 
pakenipakenira nompatundu todeara. 10:43 Tapi ledo mamala ivesia nte 
komiu! Isema-sema komiu madota majadi pakenimiu, ia kana majadi 
topotulungimiu. 10:44 Bo isema-sema komiu madota majadi marikolu, ia 
kana majadi batua ntodea. 10:45 Sabana nau Yaku, Ana nu Manusia, ledo 
nakava ratande ntona tapi ala mantulungi tona bo mombadekei karoKu 
rapatesi mantolo dosa ntodea." 10:46 I Yesus ante anaguruNa nakava ri 


ngata Yerikho. Tempo 1 Yesus ante anaguruNa nalai lako ri Yerikho, 
nadea mpuu tona ntanina nosanggani nte ira. Naria saito toburo nosanga 1 
Bartimeus, ana 1 Timeus, nonturo ri soso dala bo nerapi-rapi. 10:47 
Niepena kareba 1 Yesus toNazaret noliu ri sia, nongaremo 1a, "He Yesus, 
Muli Magau “Daud, poasimo yaku!" 10:48 Nadea tona nombasalaraka ia 
ala malino. Tapi aga nitambainapa kamanggana nongare, "He, Muli Magau 
Daud, poasimo yaku!" 10:49 Nangepe pepongare haitu netaamo 1 Yesus, 
bo nanguli ka tona hamai, "Rondemo ia tumai!" Jadi nironderamo toburo 
haitu bo mulira, "Pakaroo raramu! Peanggamo! NirondeNa iko." 10:50 
Nangepe haitu, nitedakana ntalikumo baju ndoena bo neangga nasalisa bo 
nompari-mpari hau nte i Yesus. 10:51 Nekutanamo i Yesus, "Nuapa 
mupodota Kupovia ka iko?" Nesana toburo haitu, "Guru, yaku madota 
mekita!" 10:52 Pade nangulimo 1 Yesus, "Panjilimo, nabelomo matamu 
sabana iko nomparasaya Yaku!" Kaliu-lu nekitamo mata ntona haitu, bo 
nituntuninamo i Yesus riara mpolipaNa. 


11:1 Tempo i Yesus ante anaguruNa naparamo ngata Yerusalem, ira 
nakava ri ngata Betfage bo ngata Betania ri kente nu Bulu “Zaitun. I Yesus 
nombatudu randua anaguruNa mokolu. 11:2 NiuliNa, "Koimo, pokolu hau 
ri ngata napara moitu. Tempo komiu mesua rangata, rakavamiu sangu ana 
*keledai nitataka anu dopa sanggani nipesavi ntona. Volemo ana keledai 
haitu bo umbumo tumai. 11:3 Bo ane maria tona mompekutana nuapa 
sabana nivolekamiu keledai tutu, uli ka ia, T Pue madota mompake keledai 
hitu sampalai bo rapopanjiliNa ri sii ngena.'" 11:4 Jadi haumo ira randua 
bo nikavara mpuu sangu ana keledai nitataka ri soso dala ri bobaa nu 
banua. Nivoleramo kaloro nu ana keledai haitu. 11:5 Bara sako-ndua tona 
neangga ri sia nompekutana, "Nakuya nivolekamiu keledai tutu?" 11:6 
Anaguru haitu nesana ante pesana niuli i Yesus ka ira. Jadi nidekei 
ntonamo keledai haitu rakenira. 11:7 Niumburamo ana keledai haitu hau 
nte i Yesus. Nakava hamai, nilampira ante baju ndoera bengo nu keledai 
pade nipesavi i Yesus. 11:8 Nadea tona hamai nombavoke baju ndoera ri 
dala mombabila la bo naria muni tona nombatale tava-tava nialara ri talua. 
11:9 Tona ri kolu bo ri puri, nongare-ngare puramo, "*Hosana! Ratoiyamo 


Alatala! Maoge belo ka la anu nakava niposumba nu Alatala! 11:10 Perapi 
Tupu mompakaroso poparenta nu Magau anu nakava hitu, poparenta muli 
ntotuata Magau “Daud. Ratoiyamo Alatala ri suruga!" (11:9-10 Mazmur 
118:25-26) 11:11 Nakava ri ngata Yerusalem, nesuamo 1 Yesus ri “Banua 
nu Alatala. Naupu nipeintaNa pura anu naria hamai, nalaimo la ante 
anaguruNa sapulu randua haitu manjili hau ri ngata Betania, apa 
nanggoviamo. 11:12 Naeo mpadondo, tempo ira nalai lako ri ngata 
Betania, naaramo tai i Yesus. | 1:13 Da nggavaona nikitaNamo sanggayu 
kayu “ara nagumbu tavana. Jadi haumo la nanggaparai kayu haitu 
mompeintaka bara maria vuana. Nakava hamai, aga tavana bayangi 
nikitaNa. Nau sangu vuana ledo ria nikavaNa apa dopa tempo mpovuana. 
11:14 Pade niuliNa ka kayu ara haitu, "Nompamula eo hitu domo maria 
tona mangande vuamu hanupa!" AnaguruNa nangepe la nombapindasi 
kayu ara haitu. 11:15 Pade napolamo ira ri ngata Yerusalem. Nakava 
hamai 1 Yesus nesua ri doyata nu Banua nu Alatala. Bo nipopalaiNa tona 
nobalu-balu hamai. NisumbolinakaNa meja-meja ntoposula doi bo 
bangkubangku ntopobalu-balu tonji banggebodo. 11:16 Bo ledo nidekeiNa 
tona manggeni gade nuapa-nuapa moliu ri doyata Banua nu Alatala. 11:17 
I Yesus nompatuduki todea ri sia. Nanguli la, "Riara Buku Gasa nitulisi 
ivei: 'BanuaKu rauli banua posambaya ka tona njumangata. #Tapi komiu 
nompajadi Banua nu Alatala hitu petabuni ntopeago!'" (11:17 Yesaya 
56:7, Yeremia 7:11) 11:18 #Balengga-balengga ntopanggeni pesomba bo 
ouru-guru agama nangepe anu najadi haitu. Jadi meloramo dala 
mompates1 i Yesus. Naeka rarara nanggita la, sabana pura-pura tona 
nokumaa nangepe pepatudukiNa. 11:19 Nggoviana i Yesus ante 
anaguruNa nesuvu hau ri savaliku kota haitu. 11:20 Naeo mpadondo 
sanggaeo mpisina, noliumo ira ri kayu ara anu nipindasi 1 Yesus. Nikitara 
kayu haitu namate sampe ri kalenamo. 11:21 Jadi nitora i Petrusmo 
kajadia riavi. Niulina ka Yesus, "Guru, peinta vei! Kayu ara nipindasiMiu 
riavi namatemo!" 11:22 Nangulimo 1 Yesus, "Parasayamo Alatala! 11:23 
Pariaramo tesaKu hitu: mamala komiu manguli ka bulu hitu, 
'Kateunggatakamo bo katedaka hau rantasimo!' Bo anu haitu mpuu-mpuu 
rapovia ka komiu, asaa raparasayamiu anu niulimiu haitu majadi mpuu bo 


ledo morompenga pekirimiu. 11:24 Jadi Kuuli ka komiu, nuapa-nuapa 
raperapimiu riara posambayamiu, parasayamo pomperapimiu haitu 
nipotyo nu Alatalamo, bo ratarimamiu mpuu. 11:25 Bo ane komiu 
mosambaya, ampungi ntani tona novia sala nte komiu, ala komiu muni 
raampungi nTuamamu ri suruga. 11:26 Tapi ane komiu ledo 
mombaampungi] tona novia sala nte komiu, natantumo Tuamamuiu ri suruga 
ledo muni raampungiNa kasalamiu." 11:27 I Yesus ante anaguruNa nanjili 
vai hau ri ngata Yerusalem. Tempo 1 Yesus nolipa-lipa ri doyata Banua nu 
Alatala, nakavamo balengga-balengga ntopanggeni pesomba, guru-guru 
agama bo totua-totua “nto Yahudi. 11:28 Nekutanamo ira nte 1 Yesus, 
"Ante kuasa lako ri umba nipoviaMuu pura-pura hitu ri Banua nu Alatala? 
Isema nombadekei1 kuasa haitu ka Komiu?" 11:29 Nesana 1 Yesus, 
"Kupekutana muni nte komiu. Ane rapesanakamiu, Kuuli isema 
nombadekei kuasa ka Yaku novia anu haitu. 11:30 Uli ka Yaku, isema 
nombadeke1 kuasa ka i Yohanes nombadiu tona? Alatala atau manusia?" 
11:31 Jadi nosiulikamo ira, "Ane raulita 1 Yohanes nombadiu ante kuasa 
nu Alatala, tantu i Yesus mompekutana nuapa sabana ledo niparasayata 1 
Yohanes. 11:32 Tapi nakaja muni ane raulita i Yohanes aga nombadiu ante 
kuasa nu manusia." Niulikara ivesia sabana ira naeka ka todea apa nadea 
tona nomparasaya 1 Yohanes mpuu-mpuu “nabi nu Alatala. 11:33 Jadi 
nesanamo ira, "Ledo nisani kami." Jadi nangulimo i Yesus ka ira, "Ane 
ivesia, ledo muni Kuuli ka komiu isema nombadeke1 kuasa ka Yaku novia 
mpengaya-ngaya hitu." 


12:11 Yesus notesa ka ira ante nompake porapa ivei: "Narita saito langgai 
notuda “anggur ri taluana. Talua haitu nivalana ntiku-ntiku bo nikaena lovu 
rapompea uve anggur bo nipoviana sou pojaga. Naupu haitu, nibolinamo 
taluana haitu nte bara sako-ndua topokarajaa mojampangina damo rabagi 
aselena, bo nalaimo ia hau ri ngata nakavao. 12:2 Nakavapa tempona 
mompupu vuana, nitudunamo saito batua hau nte topojampangi talua 
mombatarima bagiana lako ri asele ntalua haitu. 12:3 Nakavapa batua 
haitu, ledo nidekeikara asele ntalua aga nisakara bo nibobara. Naupu haitu 
nipopalaira boamo. 12:4 Naliu haitu, nitudu ntupu ntalua vai saitopa batua 


ntanina hau nte topojampangi talua. Tapi tona haitu muni aga mbobara 
sampe nabere balenggana, bo nipakaeyara. 12:5 Pade nitudu ntupu ntalua 
vai saito batua ntanina. Tapi batua haitu mpatesira. Bo ivesia muni 
nipoviara ante batua-batua ntanina. Naria aga nibobara, bo naria ntanina 
nipatesira. 12:6 Kaupuna damo saito naboli nte tupu ntalua, haitumo anana 
nipotovena. Nituduna muni anana haitu hau nte topojampangi talua apa 
nipekirina, 'Natantumo rabilara anaku.' 12:7 Tapi nikitarapa ana ntupu 
ntalua nakava, nosiulikamo ira, 'Tumaimo anana anu rakaboli mbara-mbara 
ntotuana. Anumo, rapatesita ia ala taluana hitu majadi bagiata.' 12:8 Jadi 
ana ntupu ntalua haitu nisakara bo nipatesira, bo karobatana nitedeakara ri 
savaliku ntalua anggur haitu." 12:9 Bo nekutanamo i Yesus ka pakeni 
nto Yahudi haitu, "Jadi nuapa rapovia ntupu ntalua anggur haitu? 
Natantumo ia kana makava mompatesi topokarajaa talua haitu bo 
mombadekei taluana ka tona ntanina. 12:10 Natantu nibacamiumo tesa 
riara Buku Gasa anu nanguli ivei: 'Vatu anu nitedeaka ntopovia banua vatu 
haitumo nopokopa ka banua haitu. 12:11 Haitu nipovia nTupu, bo nabelo 
mpuu ri panggitata!' " (12:10-11 Mazmur 118:22-23) 12:12 Naupu haitu, 
pakeni nto Yahudi nompasimbuku mombasaka 1 Yesus, sabana nisanira 
iramo nipambela ri porapaNa pangane. Tapi naeka ira ka todea. Jadi 
nalaimo ira. 12:13 Naupu haitu pakeni-pakeni nto Yahudi haitu nantudu 
bara sako-ndua “toFarisi ante tona nosabingga ka Magau “Herodes hau 
mombaopa tesa 1 Yesus. 12:14 Nakava nte 1 Yesus, niuliramo, "Guru, 
nisani kami Komiu tona nanoa. Komiu ledo naeka nte isema-sema sabana 
Komiu ledo nompelenje. Komiu mpuu-mpuu nanoa nompatuduki 
pakalanto dota nu Alatala ka manusia. Jadi berimbamo? Nangoseaka 
Atura-atura agamata, mamala kita mombabayari balasitee ka Magau 
Mbaso “Kaisar atau ledo? 12:15 Paraluu kita mombayari atau ledo?" Tapi 
nisani i Yesus patujura nombaopa tesaNa. Jadi nanguli Ia, "Nakuya komiu 
nompasimbuku mombatoliani Yaku? Keni tumai sampeka doi salaka 
Kupeinta." 12:16 Jadi nikenira mpuumo. Bo nekutanamo la, "Lenje bo 
sanga isema ri doi hitu?" Nesanamo ira, "Lenje bo sanga Magau Mbaso 
Kaisar." 12:17 Pade nanguli i Yesus ka ira, "Ane ivesia, dekei ka Magau 
Mbaso anu masipato radekei ka Magau Mbaso, bo dekeimo ka Alatala 


anu masipato radekei ka Alatala!" Nokumaa mpuumo ira nangepe 
pesanaNa. 12:18 Naliu haitu nakavamo bara sako-ndua “toSaduki netingu 
nte 1 Yesus. Ira toYahudi anu nomparasaya tona namate ledo matuvu 
mpanjili bara maipia. Jadi nekutanamo ira nte 1 Yesus, 12:19 "Guru, Nabi 
Musa notulisi atura hitu ka kita: Ane maria langgai noberei bo dopame ira 
noana namatemo ia, sampesuvuna mboto kana mompobere1 timbalana 
haitu ala momuli bo ana haitu rareke muli nu langgai anu namatemo 
pangane. “12:19 Ulangan 25:54 12:20 Jadi papitu ira nosampesuvu aga 
langgai bayangi. Lumbuana noberetmo tapi dopame noana ira, namatemo 
ia. 12:21 Bo tueina karanduana nompoberei timbalana haitu, tapi dopame 
noana, namate munimo 1a. Bo ivesia muni najadi ante sampesuvuna 
katataluna 12:22 sampe sampesuvuna kapapituna. Ledo ria saitoa ira 
nomuli. Kaupuna, mombine haitu namate munimo. 12:23 Tempo tona 
namatemo matuvu mpanjili bara maipia, isema kakanana berei nu mombine 
haitu? Apa ia mipobereira papitu." 12:24 Nesanamo 1 Yesus, "Nasala 
mpuu komtu, sabana ledo nisanimiu isi nu Buku Gasa bo ledo muni 
nisanimiu kuasa nu Alatala. 12:25 Tempo tona namate matuvu mpanjili 
bara maipia, katuvura masimbayu mpo #malaeka-malaeka ri suruga. Ira 
domo mobereit. 12:26 Berimbamo? Tantu nibacamiu anu nitulisi riara 
Buku Nabi Musa, tona namatemo matuvu mpanjili. Tora ngena tesa 
kajadia santungu gumbu navaya tapi ledo napapu. Nau nasaemo kamate 1 
“Abraham, i Ishak bo i Yakub , tempo haitu Alatala nanguli ka i “Musa, 
'Yakumo Alatala nisomba 1 Abraham, 1 Ishak, bo i Yakub.' “12:26 Pesuvu 
3:6,154 12:27 Batuana, ira da natuvu bo nombasomba Alatala. Apa 
nisanita ledo tomate nombasomba Alatala, tapi tona natuvu. Komiu 
mpuu-mpuu nasala!" 12:28 Tempo haitu nakavamo saito guru agama 
nantalingai 1 Yesus ante toSaduki haitu. Niepena pesana 1 Yesus nabelo, 
jadi nipekutananamo 1 Yesus, "Parenta umbana nopoko ntoto lako ri 
pura-pura parenta naria?" 12:29 Nesana 1 Yesus, "Parenta anu nopoko 
ntoto iamo ivei: 'Epemo “tolsrael! Alatala Tupu nisombata, bo la aga 
saito-itoNa. 12:30 Potovemo Tupu ante mpuu-mpuu raramiu, bo ante 
pura-pura noto mpekirimiu, bo pura-pura pokainggumiu bo pura-pura 
pompakulemiu.' *12:29-30 Ulangan 6:4-54 12:31 Bo Parenta karanduana, 


'Potovemo singgamanusiamiu nasimbayu mpo pompotovemiu karomiu 
mboto.' “12:31 Ulangan 19:18 Ledo naria parenta ntanina nopokopa 
pade parenta randua hitu." 12:32 Nangulimo guru agama haitu, "Nakana 
mpuu niuliMiu, Guru. Ledo ria Alatala ntanina, aga la saito-itoNa. “12:32 
Ulangan 4:35; 6:44 12:33 Kita manusia kana mompotove Alatala ante 
mpuu-mpuu rarata bo ante pura-pura pompahata bo ante pura-pura 
pompakuleta. Bo kita muni kana mompotove singgamanusiata nasimbayu 
mpo pompotoveta karota mboto. Haitu nelabipa nopoko pade nombadekei1 
mpengaya-ngaya “pesomba nipalabu atau pesomba-pesomba ntanina ka 
Alatala." 12:34 1 Yesus nompeinta guru agama haitu nabelo pesanana. 
Jadi nangulimo i Yesus, "Iko naparamo majadi todea riara “Poparenta nu 
Alatala." Naliu haitu, domo naria sanupa tona nabia nekutana nte 1 Yesus. 
12:35 Tempo 1 Yesus nompaguru ri doyata “Banua nu Alatala, 
nipekutanaNa nte todea, "Berimba sampe “guru-guru agama nanguli 
#Magau Topepakasalama muli Magau “Daud? 12:36 Magau Daud mboto 
notesaki Magau Topepakasalama ante pekeniaka Nosa Gasa, ivei: Tupu 
nanguli ka Pueku, 'Kamaimo, ponturomo ri sabingga ngganaKu Sampe 
Kupopekou pura-pura baliMu nte Iko.' ( Mazmur 110:1) 12:37 Magau 
Daud mboto nanguli Magau Topepakasalama haitu Puena, jadi berimba 
sampe rauli la muli Magau Daud?" Nadamba mpuu todea nangepe 1 Yesus 
nompaguru ira. 12:38 Tempo i Yesus da nompaguru, ntulikaNa todea, 
"Komiu kana mainga ante guru-guru agama. Nipokonora nolipa-lipa ante 
baju nandoe bo nipokonora rabila ntona ri potomu. 12:39 Nipokonora 
nonturo ri ponturo anu nibila riara banua-banua petupu bo ri ponturo nabelo 
ri posusa. 12:40 Nibagiura timbala-timbala ala mangalasi banuara. Bo 
nitabuniakara pokainggura nadaa haitu ante nosambaya pakandoe. 
Mantamo mpuu pehuku ka ira ngena!" 12:41 I Yesus hau nonturo 
nantingayo peti pomboli doi pedekei ri doyata “Banua nu Alatala. 
NipariaraNa tona nombasuaraka dorra riara peti haitu. Nadea tokalumana 
nombasuaraka doi dea riara mpeti haitu. 12:42 Bo nakava muni saito 
timbala napakasi mpuu bo ia nombasuaraka rompeka doi kodi. #12:42 
Basa Yunani: rompeka doi tambaga. Doi tambaga haitumo doi ledo nadea 
alina. 12:43 Pade nironde 1 Yesusmo anaguruNa, bo ntulikaNa, 


"Pariaramo! Nadeapa pedekei ntimbala napakasi haitu pade pedekei ntona 
ntanina. 12:44 Tra nombadekei lako ri labi nu kakalumanara, tapi nau 
timbala haitu napakasi mpuu, nidekeina pura-pura doi naria nte ia, anu 
niparaluuna ka katuvuna mboto." 


13:1 Tempo 1 Yesus nesuvu lako ri doyata “Banua nu Alatala, naria saito 
anaguruNa nanguli ka la, "Guru, peinta kagayana Banua nu Alatala bo 
tombi-tombi ri doyata hitu! Nagaya mpuu, vatuna singga mbaso bo 
naroso!" 13:2 Nesana 1 Yesus, "Iyo, peintamo banua-banua nagaya haitu. 
Tapi nggapurinapa, domo maria sangua vatu potembona mosisunju ri bavo 
vatu ntanina, sabana pura-pura vatu haitu radurasi." 13:3 1 Yesus nonturo 
ri Bulu “Zaitun nosintingayoka Banua nu Alatala. Tempo haitu 1 Petrus, 1 
Yakobus, i Yohanes bo i Andreas nekutana nte Ia nggalino-lino, 13:4 
"Guru, uli ka kami maipia majadi anu niuliMiu pangane? Nuapa tandana 
mompakatantu naparamo kajadia nitesaMiu pangane?" 13:5 Nesana 1 
Yesus, "Pakabelo-belo, nee sampe komiu rabagiu. 13:6 Madea tona 
makava mompobalu sangaKu. Raulira iramo #“Magau Topepakasalama! 
Bo madea tona rabagiura. 13:7 Ane raepemiu kareba posieva napara nte 
komiu bara nakavao nte komiu, nee maeka! Pura-pura haitu kana majadi 
ntani ruru, tapi haitu dopa nakava mpuu kaupu nu dunia. 13:8 Tempo haitu 
tona sangata mosieva nte tosangatana, bo magau simbo magau mosieva 
muni. Bo ri umba-umba ri dunia kana maria lingu bo maria muni kamate 
ara. Pura-pura haitu da kasusa pamulana, eva dua kole nirasai mombine 
tempo noana. 13:9 Komiu kana mainga-inga sabana komiu rasaka bo 
rakeni rapangadu ri ngayo ntopotangara. Komiu raboba riara banua-banua 
petupu bo rakeni rapoposintingayoka gubernur-gubernur bo magau-magau 
sabana komiu nomparasaya Yaku. Bo haitumo loga ka komiu motesa 
pomparasayamiu Yaku ka ira. 13:10 Bo Kareba Belo kana rapotolele ka 
pura-pura manusia ri dunia dopame makava kaupu nu dunia. 13:11 Ane 
komuu rasaka bo rakeni ratangara, nee makini raramiu mompekirika anu 
raulimiu. Ane makavamo gantana motesa, ulimo anu radekei ka komiu 
raulimiu. Sabana tesa-tesa raulimiu haitu ledo mopuna lako nte komiu 
mboto, tapi lako ri Nosa Gasa nu Alatala. 13:12 Bo tempona haitu muni 


maria tona mombadekei sampesuvuna mboto rapatesi sabana 
sampesuvuna nomparasaya Yaku. Bo maria totua mombadekei anana 
mboto rapatesi. Ngana-ngana mangeva tina tuamara mboto bo 
mombadekei ira rapatesi. 13:13 Komiu rapovuu mata ntodea sabana 
komiu nangoseaka Yaku. Tapi isema-sema naroo pomparasayana sampe ri 
kaupuna, ia kana rapakasalama nu Alatala." 13:14 "Nabi Daniel nggaulu 
nombaboto kakava 'Toperopu anu nompakarunggu rara nu Alatala '. 
(Isema-sema mombabaca tesa hitu kana rapariana batuana.) *13:14 Peinta 
Matius 24:15.* Jadi ane rakitamiu anu mboto Nabi Daniel neangga ri 
ponturo anu ledo masipato rapeanggana, haitumo tandana tona nonturo ri 
bagia Yudea kana mangova malai hau ri bulu ala masalama. 13:15 
Isema-sema nangosanaka ri savaliku nu banuana, tumo mesua rabanua 
mangala nuapa-nuapa. Palaimo masalisa! 13:16 Isema-sema nokarajaa ri 
talua, tumo manjili ri banua mangala pakeana. Palaimo masalisa! 13:17 Ri 
eo haitu mandasa mpuu mombine natiana bo mombine da nompatomi 
anana apa makaja malai! 13:18 Posambayamo ala pepandasa haitu ledo 
majadi ri tempo ranindi. 13:19 Apa ri tempo haitu maria pepandasa anu 
nadaa mpuu, anu dopa naria nirasai manusia lako ri pamulana dunia 
nipajadi nu Alatala. Bo domo majadi hanupa ri tempo makava. 13:20 
Rapana tempo pepandasa haitu ledo rapakambuku nTupu, natantu nau 
saitoa tona ledo ria matuvu. Tapi lako ri tove nu Alatala ka todea 
topomparasaya anu nipelisiNa, tempo pepandasa haitu kana 
rapakambukuNa. 13:21 Ri tempona haitu ane maria tona manguli ka 
komiu, 'Peintamo! Siimo “Magau Topepakasalama!' bara raulira 
'Hamaimo Ia!' nee raparasayamiu tesara haitu. 13:22 Sabana meumba 
topodava manguli iramo Magau Topepakasalama, bo meumba muni 
nabi-nabi mpodava. Ira pura-pura movia tanda-tanda nipokumaaka bo 
kabaraka-kabaraka mombabagiu tona. Ane mamala, nau damo tona 
nipelisi nu Alatala rabagiura muni. 13:23 Tapi komiu kana mainga sabana 
dopame majadi, lave nipopaisaniKu mamimo pura-pura hitu ka komiu." 
13:24-25 "Maupu tempo pepandasa nadaa haitu, kuasa-kuasa ri langi 
ragoya pura, mata nu eo majadi malanda, bula domo mareme, bo 
betue-betue manavu lako ri langi. 13:26 Bo ri tempo haitu pura-pura 


manusia ri dunia manggita Yaku, “Ana nu Manusia, manau riara kulimu. 
13:26 Daniel 7:13” Bo rakitara kaogeKu bo kuasaKu nipokumaaka. 
13:27 Maupu haitu, Kutudu #“malaeka-malaekaKu hau mompasiromu tona 
nipelisiKu lako ri umba-umba ri dunia." 13:28 "Pariaramo pakabelo 
pepatuduki lako ri kayu “ara. Ane nikitamiu tinggu-tingguna naramata bo 
tavana noroyamo, nisanimiumo naparamo tempo mapane. 13:29 Ivesia 
muni ane rakitamiu pura-pura kajadia pangane, rasanimiumo domo mpuu 
masae makavamo Yaku. “13:29 Basa Yunani: 'domo mpuu masae anu 
haitu majadi'. Sanu nanguli batuana 'anu haitu' kakava 1 Yesus. Sanu 
nanguli tempo kagero nu Banua nu Alatala nitesaNa ri ayat 13:1.* 13:30 
Pariaramo tesaKu hitu! Dopame mamate pura-pura tona natuvu tempo 
haitu, pura-pura kajadia nitesaKu pangane majadimo. 13:31 Langi bo tana 
malipo, tapi tesaKu bate-batena sampe ri kasae-saena." 13:32 "Ane eo bo 
jaa kakavaKu ngena, aga TuamaKu ri suruga nangisanina. Ledo ria saitoa 
tona ntanina nangisanina. Ledo nisani nu malaeka ri suruga bo Yaku 
mboto, “Ana nu Alatala, ledo nisaniKu. 13:33 Jadi mainga-ingamo bo 
Jagaimo, apa ledo nisanimiu maipia Yaku makava. 13:34 Haitu nasimbayu 
nte porapa hitu: Narita saito tona hau ri ngata nakavao. Dopame ia hau, 
nidekeina mami kuasa ka batua-batuana mombaurusi banuana. Saito-saito 
nipakatantuna pokarajaa ka ira. Bo topojagai vamba nitevaina mainga-inga 
ante kakavana. 13:35 Jadi, tvesia muni komtu kana mainga mompopea 
kakavaKu, apa ledo nisanimiu maipia Yaku, tupu banua, manjili, bara 
nggoviana, bara tanga bongi, bara bobayana, atau bara mebonda eo. 13:36 
Ane sampesanika Yaku makavamo, nee sampe Kukava komiu da 
namonjo. 13:37 Anu nitesaKu hitu ka komiu, Kutesa muni ka pura-pura 
tona. Komiu kana mainga mompopea kakavaKu!" 


14:1 Tempo haitu da rombongipa pade *Eo Mbaso Paskah bo #Posusa 
Roti Ledo Noragi. #“Balengga-balengga ntopanggeni pesomba bo 
guru-guru agama nangelo dala mombasaka 1 Yesus nggalino bo mompatesi 
la. 14:2 Tapi niulira, "Nee rasakata la tempo eo posusa haitu, ala nee 
magado todea." 14:3 Tempo 1 Yesus naria ri ngata Betania, la hau ri 
banua 1 Simon anu nadua oge bara ipia. Da nonturo nangande ri sia, 


nakavamo saito mombine nanggeni sangu botolo nipovia lako ri vatu 
“pualam. Botolo haitu noisi lana dupa nasuli mpuu alina anu nipovia lako 
ri kale navangi. Mombine haitu nombakotosaka tambolo botolo haitu bo 
nitolina lana dupa ri balengga 1 Yesus, tandana pebilana ka la. 14:4 
Nanggita haitu, naria bara sako-ndua tona hamai narau bo nosiulika, 
"Nakuya nipakarugika lana nasuli? 14:5 Lana haitu mamala rapobalu ante 
alina melabi taluatu doi salaka “14:5 taluatu doi salaka , haitumo gaji 
ntona saito sampae kasaena.” bo doi haitu namala radekei ka tona 
napakasi." Jadi nipokarauramo mombine haitu. 14:6 Tapi nanguli Yesus 
ka ira, "Palambamo ia! Nakuya komiu nompakasusa ia? la novia anu 
nabelo ka Yaku. 14:7 Tona napakasi nasaro naria ri tatangamiu bo komiu 
mamala mantulungi ira maipia tempo rapodotamiu. Tapi Yaku hii, ledo 
bate-batena mosanggani ante komiu. 14:8 Mombine hitu novia anu 
nipakulena. la nombatoli lana dupa ka Yaku mompakasadia karoKu 
ratana. 14:9 Pariaramo tesaKu hitu. Ri umba-umba ri dunia Kareba Belo 
rapatolele, povia nu mombine hitu kana ratesa muni ala ratora ia." 14:10 
Naupu sia, 1 Yudas, saito lako ri sapulu randua anaguru 1 Yesus, hau nte 
balenggabalengga ntopanggeni pesomba. Patujuna mompobalu i Yesus ka 
ira. 14:11 Tempo niepera tesa i Yudas haitu, nadamba mpuumo rarara bo 
noJjanji mombadekei doi ka ia. Naupu haitu nompamulamo 1 Yudas 
mangelo loga nabelo mombadekei1 i Yesus ka baliNa. 14:12 Nakavamo eo 
matana Posusa Roti Ledo Noragi, haitumo tempo “to Yahudi nosambale 
ana bimba rakande ri #posusa Paskah. Eo haitu nakavamo anaguru 1 
Yesus mompekutana, "Pue, ri umba ponturo rakalau kami mompakasadia 
kandea posusa Paskah ka Komiu?" 14:13 Jadi nitudu i Yesusmo randua 
anaguruNa, "Koimo komiu randua hau ri ngata Yerusalem. Hamai 
raposintomukamiu saito langgai nanggeni gumba noisi uve. Tuntunimo ia 
14:14 hau ri banua rapesuana bo ulimo ka tupu nu banua hamai, 'I Guru 
nanguli ivei: ri umba tombi Kupangande kandea Paskah mosangganinggani 
ante ana-anaguruKu?' 14:15 Bo tupu banua haitu mombatuduaka ka komiu 
sangu tombi mbaso ri kalangana. Tombi haitu nasiayumo, naria puramo 
gana. Pasadiamo kandea Paskah hamai ka kita." 14:16 Jadi haumo randua 
anaguruNa ri kota. Bo nikavara nasimbayu mpuu mpo anu muli i Yesus ka 


ira pangane. Nakava hamai, mpasadiaramo kandea Posusa Paskah. 14:17 
Nabongipa, nakavamo 1 Yesus nosanggani-nggani ante anaguruNa sapulu 
randua bo hau nesua riara tombi nipompasadia kandea haitu. 14:18 Tempo 
ira da nangande, nangulimo 1 Yesus ka ira, "Pariaramo! Saito komiu anu 
nosanggani-nggani nangande nte Yaku hitu, mompobalu Yaku ka baliKu." 
14:19 Nangepe haitu nasusa mpuumo rarara, bo nekutanamo ira 
saito-saito nte i Yesus, "Pue, tantu ledo yaku muliMiu." 14:20 Nesana i 
Yesus, "Iamo mai saito lako ri komiu sapulu randua hitu, anu nombatula 
roti ri uta nosanggani-nggani nte Yaku. 14:21 Yaku, “Ana nu Manusia, 
kana mamate, nangoseaka anu nitulisi riara Buku Gasa. Tapi mandasa 
mpuu tona mompobalu Yaku! Aginapa ia ledo nipoanaka ntinana." 14:22 
Tempo ira da nangande, i Yesus nangala roti bo nosambaya nanguli tarima 
kasi ka Alatala. Naupu haitu nitubiNamo roti haitu pade nidekeiNa ka 
anaguruNa bo niuliNa, "Alamo roti hitu bo kandemo, hitumo karoKu." 
14:23 Naupupa haitu nialaNa munimo saboda uve “anggur bo niuliNamo 
tarima kasi ka Alatala, pade nidekeiNa ka anaguruNa. Bo niinura 
pura-pura. 14:24 Naupu haitu niuliNamo, "Hitumo raaKu ngena anu 
mompakaasa Pojanji nu Alatala nabaru. RaaKu hitu rapatiti ala madea tona 
rapakasalama. 14:25 Pariaramo! Domo Kuinu uve anggur hanupa sampe 
makava tempona bara maipia Alatala moparenta mpo Magau. Ri 
Poparenta haitumo pade Kuinu uve anggur nabaru." 14:26 Naupu ira 
nodade sanggayu dade nombatotya Alatala, nalaimo ira lako ri ngata haitu 
hau ri Bulu “Zaitun. 14:27 Nangulimo 1 Yesus ka ana-anaguruNa, 
"NisaniKu, moleju pura-pura pomparasayamiu ngena. Apa tesa nu Alatala 
nitulisi ri Buku Gasa nanguli ivei: 'Kupatesi topoevu bo bimba-bimbana 
masimpotare.' ( Zakharia 13:7) 14:28 Tapi tempo Yaku matuwu mpanjili, 
Yaku mokolu ka komiu hau ri bagia Galilea." 14:29 Nangulimo 1 Petrus, 
"Naupa ira pura-pura mompalaisi Komiu, yaku ledo moura!" 14:30 Pade 
nangulimo i Yesus ka ia, "Pariaramo tesaKu hitu! Dopame rombati manu 
mototoroko bongi hitu, talu-ngganimo iko mombasapu Yaku." 14:31 Tapi 
nangasabia vai 1 Petrus nanguli, "Ledo! Nau yaku mamate mosanggani 
ante Komiu, ledo ntoto kusapu Komiu!" Bo ivesia muni niuli nu anaguruNa 
pura-pura ntanina. 14:32 Nakavamo ira ri pampa nosanga Getsemani. 


14:32 Getsemani: batuana "pompea lana zaitun". Peinta Matius 26:36.” 
Nanguli 1 Yesus ka anaguruNa, "Ponturomo ri sii. Yaku da hau 
mosambaya." 14:33 NikeniNa 1 Petrus, 1 Yakobus bo 1 Yohanes hau 
mosanggani nte la. Nasusa bo napari mpuu raraNa. 14:34 Jadi 
niulikaNamo ira, "Nabuku mpuu raraKu, nirasaiKu eva mamatemo. Popea 
ri siimo bo mainga-inga!" 14:35 1 Yesus napola haunapa sakide lako nte 
ira tatalu, pade notungga la ri tana bo nosambaya. NiperapiNa ante 
TuamaNa, ane mamala rakabasaka la lako ri peparajea haitu. 14:36 
NiuliNa, "Tata! Ledo ria anu ledo rapakuleMiu movia. Ane mamala, 
peparajea anu rapambela ka Yaku hitu nee rapambela ka Yaku! Tapi nee 
dotaKu majadi, damo aga dotaMiu majadi." 14:37 Naupu haitu nanjilimo 1 
Yesus nte anaguruNa. NikavaNa namonjo puramo ira tatalu. Bo mulikaNa 
1 Simon Petrus, "Simon! Namonjomo iko? Ledo nipakulemu mainga-inga 
nau aga sajaa? 14:38 Komiu kana mainga pura bo mosambaya ala komiu 
ledo mambela pesori! Komiu madota movia anu nabelo, tapi ledo 
nipakulemiu sabana komiu manusia nalente." 14:39 Naliu haitu, hau vai la 
nosambaya sangganipa mpo posambayaNa pangane. 14:40 Naupu 
nosambaya, nanjilimo la hau nte anaguruNa. NikavaNa namonjo vaimo ira 
sabana naroyo gagamo matara. Bo domo nisanira nuapa raulira ka 1 Yesus. 
14:41 Tempo i Yesus nanjili katalu-ngganina, nipekutanaNa vaimo ira, 
"Da namonjo bo da nangosanakapa komiu? Naganamo! Nakavamo 
gantana Yaku, Ana nu Manusia, radekei riara kuasa ntona nadosa. 14:42 
Pembangumo! Haumo kita. Peinta! Nakavamo tona mompobalu Yaku!" 
14:43 Da notesa i Yesus, nakavamo saito anaguruNa nosanga 1 Yudas, 
nituntuni ntodea nanggeni guma bo pato. Ira nitudu nu balengga-balengga 
ntopanggeni pesomba, #guru-guru agama, bo totua-totua nto Yahudi. 
14:44 Dopame ira hau, lave nipakatantu 1 Yudas mamimo tandana ka ira 
ala rasanira umbana 1 Yesus. Niulina, "Tona kueki ngena, lamo 1 Yesus. 
Sakamo bo kenimo la bo jagai pakabelo." 14:45 I Yudas kaliu-liu 
nanggaparal 1 Yesus bo nombatabe la nanguli, "Guru!" pade mekina. 14:46 
Bo todea nikenina nekaparai munimo bo nisakara i Yesus. 14:47 Tapi 
saito anaguruNa anu napara ri sia, nobitu gumana bo nitimbena batua nu 
Pakeni nTopanggeni Pesomba, napudu talingana sabingga. 14:48 


Nangulimo 1 Yesus ka todea haitu, "Nisarumakamiu Yaku topeago sampe 
komiu kana tumai ante guma bo pato mombasaka Yaku? 14:49 Eo-eo 
Yaku nompaguru ri doyata Banua nu Alatala bo komiu naria ri sia muni, 
tapi ledo nisakamiu Yaku! Tapi ivesia mamimo kana majadi ala madupa 
tesa nitulisi riara Buku Gasa." 14:50 Naupu haitu nipalaika nu anaguruNa 
puramo la. 14:51 Naria saito kabilasa aga nompake kae linen sabala, 
nolipa ri puri i Yesus. Todea nombasaka ia, 14:52 tapi nivonjusina kae 
haitu, bo nangova novuloa. 14:53 I Yesus nikenira hau ri banua Pakeni 
nTopanggeni Pesomba. Pura-pura balengga-balengga ntopanggeni 
pesomba, guru-guru agama, bo totua-totua ntoY ahudi lave nasiromu 
mamimo hamai. 14:54 I Petrus netuntuni nggavao ri puri i Yesus bo todea 
sampe nesua riara doyata nu banua nu Pakeni nTopanggeni Pesomba. 
Nakava hamai, nonturomo 1a nanderu nosanggani-nggani ante topojaga. 
14:55 Tempo haitu balengga-balengga ntopanggeni pesomba ante 
pura-pura topolibu ntanina ri “Polibu Mbaso Agama Yahudi 
nompasimbuku mangelo tona mosabi dava ala 1 Yesus mamala rahuku 
mate. Tapi ledo ntoto mikavara salaNa. 14:56 Nadea tona nipokiora nosabi 
dava ka i Yesus, tapi pangadura ledo nasimbayu, saitona sangayana. 14:57 
Neanggamo bara sako-ndua tona ntanina nompangadu la ivei: 14:58 
"Niepe kami tona hitu nanguli, 'Kugerosi Banua nu Alatala hitu anu nipovia 
mpale manusia, bo riara tempo talu-eo Kubangu banua ntanina anu ledo 
rapovia mpale nu manusia.' " 14:59 Tapi pangadura haitu muni ledo 
nasimbayu, aga nosisala ante tesa nu roara. 14:60 Jadi Pakeni 
nTopanggeni Pesomba neangga ri ngayora pura-pura nompekutana 1 Yesus 
ivei: "Ledo Mupesanaka pangadura? " 14:61 Tapi i Yesus ledo notingo. 
Nau ledo nasala, Ia ledo ntoto nesana. Jadi nekutana vai Pakeni 
nTopanggeni Pesomba, "Ikomo “Magau Topepakasalama, “Ana nu 
Alatala Nitoiya?" 14:62 Nesanamo i Yesus, "Yakumo hia. Bo rakitamiu 
pura-pura Yaku, “Ana nu Manusia, monturo ri panggana nu Alatala 
toNeliu KakuasaNa, bo rakitamiu Yaku manau riara kulimu lako ri 
suruga." “14:62 Mazmur 110:1; Daniel 7:13* 14:63 Nangepe haitu, 
nagigimo rara nu Pakeni nTopanggeni Pesomba sampe nibitesina mboto 
bajuna bo nanguli, "Domo kita paraluu sabi hanupa! 14:64 Niepeta 


mbotomo tesaNa nanjalai Alatala! Berimba pantaseremiu?" Nesana 
puramo ira, "Ia masipato rahuku mate!" 14:65 Bo naria bara sako-ndua ira 
nompamula nantoveulus1 1 Yesus. Ira nombabonggo mataNa bo 
nombajaguru la ante nanguli, "Heh “nabi! Boto vei, isema nombajaguru 
Iko!" Bo topojaga muni nangala la bo nibobara. 14:66 Tempo 1 Petrus da 
naria ri doyata nu banua haitu, nakavamo saito mombine. Mombine haitu 
batua Pakeni nTopanggeni Pesomba. 14:67 Nikitana 1 Petrus nonturo 
nanderu ri sia. Nikanotosina pakabelo lenje i Petrus bo niulina, "Iko muni 
saito tona nomporoa 1 Yesus toNazaret haitu!" 14:68 Tapi 1 Petrus nesapu. 
Niulina, "Ledo! Ledo nisaniku nuapa niulimu bo ledo muni nisaniku batua 
ntesamu!" Naupu haitu nalaimo 1 Petrus hau ri bobaa banua. Eva nisuka 
tempona haitu, nototorokomo manu. 14:69 Tempo 1 Petrus da naria ri sia, 
nikita nu batua mombine pangane vai ia. Jadi mulinamo ka tona neangga ri 
sia, "Langgai haitu muni saito roaNa." 14:70 Tapi nesapu vai 1 Petrus. 
Ledo nasae kaliuna haitu, nangulimo tona neangga ri sia ka 1 Petrus, 
"Natantumo iko muni saito roaNa, apa iko muni toGalilea!" 14:71 Tapi 
nopinda-pindamo 1 Petrus. la #nosumpa bo nanguli, "Ledo ntoto nisaniku 
tona niulamu tutu!" 14:72 Bo eva nisuka, nototorokomo manu 
karongganina. Bo nitora 1 Petrusmo tesa 1 Yesus pangane ka 1a nanguli, 
"Dopame rombati manu mototoroko, talu-ngganimo iko mombasapu 
Yaku." Jadi nonjodu-njodumo i Petrus notumangi. 


15:1 Sanggaeo mpisina, pura-pura #balengga-balengga ntopanggeni 
pesomba ante “guru-guru agama, totua-totua, bo topolibu ntanina lako ri 
#Polibu Mbaso Agama, nasintuvu bo nosangu patujumo. Nitipungguramo 1 
Yesus pade nikenira hau nte Gubernur Pilatus. 15:2 Nekutanamo 1 Pilatus 
nte i Yesus, "Nakana mpuu Iko Magau “ntoY ahudi?" Nesana i Yesus, 
"Nakana ntulimiu." 15:3 Balengga-balengga ntopanggeni pesomba 
nompangadu i Yesus ante mpengaya-ngaya pangadua. 15:4 Bo i Pilatus 
nekutana vai hanupa nte 1 Yesus, "Ledo madota Iko mesana ka tesara? 
Epemo nadea mpuu peraira ka Iko." 15:5 Tapi i Yesus ledo nesana nau 
aga sambela sampe nokumaa mpuu rara 1 Pilatus. 15:6 Mpae-mpae ri “Eo 
Mbaso Paskah, kabiasa nu Gubernur nombakabasaka saito tona 


nitarunggu, nangoseaka pomperapi ntodea. 15:7 Tempona haitu naria bara 
sako-ndua tona nitarunggu sabana nompatesi tona tempo nangeva 
pomarenta. Saito ira nosanga 1 Barabas. 15:8 Jadi nakavamo todea nte 1 
Pilatus nerapi ala rakabasakana ka ira saito tona nitarunggu nangoseaka 
kabiasana. 15:9 Jadi nesana 1 Pilatus, "Madota komiu ane kukabasaka 
Magau nto Yahudi ka komiu?" 15:10 Niulina ivesia sabana nisaninamo 
balengga-balengga ntopanggeni pesomba nanggeni 1 Yesus ka 1a sabana 
nasiriati. 15:11 Tapi balengga-balengga ntopanggeni pesomba 
nompakapane rara ntodea ala 1 Barabasmo rakabasaka ka ira. 15:12 
Nekutana vaimo 1 Pilatus nte ira, "Ane ivesia, nuapa kupovia nte tona hitu 
anu niulimiu Magau ntoYahudi?" 15:13 Nongaremo ira, "Pakumo la ri 
*kayu salib!" 15:14 Nekutana vai i Pilatus nte ira, "Sala nuapa 
nipoviaNa?" Tapi ira aga nantambai nongare ante suara namangga mpuu, 
"Pakumo la ri kayu salib!" 15:15 I Pilatus madota mompakasana rara 
ntodea. Jadi nikabasakanamo 1 Barabas ka ira, bo nitudunamo tantarana 
mombacambu i Yesus, pade nidekeinamo i Yesus rapatesi rapaku ri kayu 
salib. 15:16 Tantara-tantara nanggeni i Yesus hau ri tombi potangara riara 
banua Gubernur Pilatus. Bo nirondera pura-pura roara masiromu. 15:17 
Nipasuakara baju magau nakamao ka 1 Yesus, bo nipoviara muni *songgo 
nu magau lako ri karui bo nipoposonggokara. 15:18 Naupu haitu, 
nipongei-ngeikaramo la bo nitabera, "Tabe, Magau ntoYahudi!" 15:19 
Naupu haitu nibobara ntokomo balenggaNa bo nitoveulusiramo. Pade 
nantaputumo ira ri ngayoNa bo nongei-ngei nombasomba la. 15:20 
Naupupa nipongei-ngeikara ivesia, nivonjuramo baju nakamao haitu bo 
nipopasuakara mpanjili pakeaNa mboto. Pade nikenira hau ri savaliku 
ngata rapaku ri kayu salib. 15:21 Ri tatanga dala, nibarusuramo saito tona 
nosanga i Simon mombasimbuaka kayu salib 1 Yesus. I Simon haitu tuama 
1 Aleksander bo 1 Rufus lako ri ngata Kirene, bo tempo haitu ia da ri 
polipana hau ri ngata Yerusalem. 15:22 Napolamo ira sampe nakava ri 
ponturo anu niuli "Golgota," batuana "Bulu Banga Balengga". 15:23 Ira 
nombadekei uve “anggur anu nigalo ante pakuli #mur ka 1 Yesus, tapi ledo 
nadota la manginuna. 15:24 Pade nipakuramo la ri kayu salib. Naupu haitu 
niposibagi-bagiramo pakeaNa ante notende lamoro ala matantu isema 


rakamalakana. 15:25 Tempo 1 Yesus mpakura ri kayu salib, nitasere tinti 
sasio mpadondona. 15:26 Ri kayu salibNa naria dopi nitulisi anu 
nipangadu ka la ivei: MAGAU NTOYAHUD 15:27 Naria muni randua 
topeago nipaku ri kayu salib ntanina nosanggani-nggani ante 1 Yesus, saito 
ri pangganaNa bo saitopa ri panggaiNa. 15:28 Ivesiamo kadupa tesa 
nitulisi ri Buku Gasa nanguli, "Ia nireke tona nadaa." #15:28 Peinta 
Yesaya 53:12.* 15:29 Tona noli ri sia noundu-undumo balenggara 
nombadee la. Niulira, "He! Iko madota mombageros1 #“Banua nu Alatala 
bo mombabanguna mpanjili riara talu-eo! 15:30 Anumo, panaumo lako ri 
kayu salib tutu bo pakasalama karoMu mboto!" 15:31 Ivesia muni 
balengga-balengga ntopanggeni pesomba bo guru-guru agama nombadee 
Ia. Nosiulikamo ira saito-saito, "Tona ntanina nipakasalamaNa. Tapi 
karoNa mboto ledo namala nipakasalamaNa! 15:32 Ane la mpuu-mpuu 
Magau “ntolsrael, “Magau Topepakasalama, agina la manau lako ri kayu 
salib ala rakitata bo raparasayata Ia!" Bo tona nipaku ri kayu salib ri sinjori 
1 Yesus muni nombadee la. 15:33 Natongo eo, njumangu bagia haitu 
nitaulandana talu-jaa kasaena, nompamula lako ri tinti sapulu randua 
sampe tinti tatalu nggoviana. 15:34 Tinti tatalu nggoviana, nongaremo 1 
Yesus ante suara namangga, "Eloi, Eloi, lama sabakhtani?" batuana, 
"Alatala, TupuKu! Nakuya nipalaisikaMiu Yaku?" #15:34 Mazmur 22:27 
15:35 Nangepe la nongare, nangulimo bara sako-ndua tona ri sia, "Epe! la 
nompokio Nabi "Elia!" 15:36 Bo nangovamo saito tona nangala sangaya 
eva lomo bo nitomena ri uve anggur napoi bo nidikana ri vuntu kayu pade 
nijujubakana ri sumba i Yesus ante nanguli, "Rapopeata bo rapeintata bara 
makava mpuu Nabi Elia mantoraka la lako ri kayu salib!" 15:37 Naupu 
haitu nongare vaimo 1 Yesus sangganipa ante suara namangga ntoto bo 
naponjimo nosaNa. 15:38 Bo tempo haitu muni, nabitemo kae povombo 
riara Banua nu Alatala. Kae haitu nabite rombite lako ri bavona sampe ri 
tambena. 15:39 Naria balengga ntantara neangga ri ngayo kayu salib 1 
Yesus. Tempo niepena pongare 1 Yesus bo mikitana kamateNa ivehaitu, 
nangulimo ia, "Tona hitu mpuu-mpuu “Ana nu Alatala!" 15:40 Narita muni 
bara sako-ndua mombine neangga nompeintaka nggavao. Ri tatangara 
muni naria 1 Maria Magdalena, 1 Maria tina 1 Yoses bo 1 Yakobus muda. 


Bo naria muni 1 Salome. 15:41 Iramo mai mombine anu nangoseaka bo 
nantulungi 1 Yesus tempo la ri bagia Galilea. Bo ri sia nadea muni 
mombine ntanina anu nosinggani nte la hau ri ngata Yerusalem. 15:42 Eo 
haitu nambela eo pompasadia ka “eo penonto, apa mailena eo penontomo. 
Uru nggovia haitu, 15:43 nakavamo saito to Arimatea nosanga 1 Yusuf. la 
saito lako ri Polibu Mbaso Agama Yahudi bo nibila ntodea. la muni 
nantongoraka tempona Alatala moparenta mpo Magau. la nompebia hau 
mantingayo 1 Pilatus merapi karobata 1 Yesus. 15:44 Nahera mpuu i 
Pilatus nangepe 1 Yesus nasalisa namate. Jadi nirondena balengga ntantara 
bo nipekutanana, "Nakana mpuu 1 Yesus namatemo?" 15:45 Niepenapa 
tesa nu balengga ntantara nanguli namate mpuumo 1 Yesus, nipaloganamo 1 
Yusuf mangala karobata i Yesus. 15:46 Jadi miali 1 Yusufmo kae gandisi 
nalusu raposompu, bo nitaurakana karobata 1 Yesus lako ri kayu salib pade 
nisompuna ante kae nialina haitu. Bo nidikana karobata i Yesus haitu ri 
bolo vatu anu nipaa rapodayo. Naupu haitu niduliakanamo sangu vatu 
mbaso rapombatutui vamba dayo haitu. 15:47 Tempo haitu 1 Maria 
Magdalena bo 1 Maria tina Yoses nanggita ponturo nipombaboli karobata 1 
Yesus. 


16:1 Naliupa “eo penonto, hau i Maria Magdalena, i Maria tina Yakobus, 
nosanggani ante 1 Salome nangali rampa-rampa navangi rakenira 
rapolanaira karobata i Yesus. 16:2 Bo ri eo Aka mpadondo mpisina, eo 
paratama minggu haitu dako nebonda eo, hau ri dayomo mombine tatalu 
pangane. 16:3 Ri tatanga mpolipara nosimpekutanamo ira, "Isema 
mombaduliaka vatu potutui dayo haitu ka kita?" 16:4 Tapi nakavapa ri 
dayo, nikitara nateduliakamo vatu mbaso haitu. 16:5 Pade nesuamo ira 
riara bolo vatu nipajadi dayo. Nikitara saito kabilasa nobaju bula nonturo ri 
sabingga ngganara. Natekaja bo naeka mpuu rarara. 16:6 Tapi nangulimo 
kabilasa haitu ka ira, "Nee maeka! Nisaniku komiu nangelo i Yesus 
toNazaret anu namate nipaku ri “kayu salib. la natuvu mpanjilimo, domo 
ria la ri sii! Peintamo! Hitu paturu nipombaboli ntona karobataNa. 16:7 
Tapi koimo komiu bo uli ka ana-anaguruNa bo ka 1 Petrus. la mokolu ka 
komuu hau ri bagia Galilea. Hamai rakitamiu la nangoseaka anu niuliNa ka 


komiu bara ipia." 16:8 Jadi nesuvumo ira lako ri dayo bo nangova nalai, 
sabana natekaja bo naeka mpuumo rarara. Ira ledo notesa nuapa-nuapa ka 
isema-sema sabana naeka. Mombine gahaitu hau nte 1 Petrus bo roa-roana, 
bo kaliu-liu nitesara pura-pura anu muli nu kabilasa haitu ka ira. Naupu sia 
1 Yesus nantudu anaguruNa hau ri umba-umba ri dunia lako ri mpanauna 
sampe ri mpandakena mompatolele Kareba lako nte Alatala anu notesaki 
katuvua nabelo sampe ri kasae-saena. Kareba haitu nagasa bo ledo 
nabali-bali sampe ri kasae-saena. 16:9 Fo Aka mpadondona, naliu i Yesus 
natuvu mpanjili lako ri kamateNa, nipopakitaNamo karoNa ka 1 Maria 
Magdalena. I Maria haitumo mombine anu nikabasaka 1 Yesus lako ri 
kuasa nu “seta papitu bara ipia. 16:10 Nanggitapa i Yesus, haumo 1 Maria 
mosinggava nte roa-roa 1 Yesus anu da notumangi-mangi sabana nabuku 
rarara. 16:11 Tapi tempo niepera tesana nanguli i Yesus natuvu mpanjili 
bo nikitanamo la, ledo ntoto niparasayara tesa haitu. 16:12 Naliu haitu 1 
Yesus nompopakita karoNa ante lenje ntanina ka randua roaNa tempo ira 
nolipa hau ri ngata ntanina. 16:13 Naupu sia, nanjilimo ira randua bo 
notesa kajadia haitu ka roa-roara ntanina. Tapi roara haitu ledo muni 
nomparasaya tesara. 16:14 Naupu haitu, 1 Yesus nompopakita karoNa ka 
sapulu saitopa anaguruNa tempo ira nonturo nangande nosanggani-nggani. 
NionteakaNa ira sabana nakura pomparasayara bo nakaa bagara sampe 
ledo nadota nomparasaya tesa nu roara anu nanggita la natuvu mpanjili. 
16:15 NiulikaNa ira, "Koimo komiu, hau ri njumangu dunia, mompatolele 
Kareba Belo ka pura-pura tona ri dunia. 16:16 Isema-sema ledo 
momparasaya Kareba Belo haitu, kana rahuku. Tapi isema-sema 
momparasaya Yaku bo radiu tandana ia topangoseaka Yaku, ia 
rapakasalama. 16:17 Tona nomparasaya radekeika kuasa movia kabaraka- 
kabaraka, evamo mompopalai seta-seta ante kuasaKu. Ira motesa ante 
basa-basa anu ledo nipegurura. 16:18 Ane ira rateo nu ule atau manginu 
panginu naracu, ledo makuya-kuya ira. Bo radikara palera ri karo ntona 
nadua bo tona haitu mabelomo." 16:19 Naupu i Yesus notesa ivesia ka ira, 
neoremo la hau ri suruga bo nonturo ri sabingga nggana nu Alatala. 16:20 
Naupu haitu, haumo ana-anaguruNa nompatolele Kareba Belo ka tona ri 
umba-umba, bo Tupu mboto nokarajaa nosanggani-nggani ante ira. la 


nombadekei ka ira kuasa movia kabaraka-kabaraka ala mompakaroso tesa 
nipatolelera haitu. 


1 Lukas 


1:1 Teopilus nibilaku: Nadeamo tona nompasimbuku notulisi nakana sunju 
pura-pura anu mpovia 1 Yesus ri tatangata. 1:2 Nitulisira nangoseaka tesa 
nipatolele ka kita, haitumo tesa ntona nanggita kajadia haitu ante matara 
mboto lako ri pamulana. 1:3 Jadi naupu yaku nomparesa pura-pura kajadia 
haitu pakabelo-belo, nompamula lako ri pantepuuna, nipekiriku nabelopa 
ane yaku muni motulisi makana sunju ka komiu. 1:4 Nitulisiku buku hitu, 
ala rasanimiu anu nipatuduki ka komiu mpuu-mpuu nakana. 1:5 Tempo 
Magau “Herodes nomparenta ri bagia Yudea, naria saito “topanggeni 
pesomba nto Yahudi nosanga i Zakharia. la mai saito lako ri lunu 
ntopanggeni pesomba nipoposanga lunu muli 1 Abia. Bereina nosanga 
Elisabet. la muni muli ntopanggeni pesomba. 1:6 Katuvura njamboko 
mpuu-mpuu nompakadamba rara nu Alatala, sabana ira namboko natundu 
ri pura-pura parenta bo atura nu Alatala. 1:7 Ira ledo noana sabana 
Flisabet nagampa, bo ira njamboko muni natuamo. 1:8 Naria sanggani, 
tempo lunu muli 1 Abia nanggava lelena, 1 Zakharia nobago nanggeni 
pesomba ri “Banua nu Alatala. 1:9 Nipoviara lamoro nangoseaka 
kabiasara, rapompakatantu isema motunju “dupa ri ngayo nu Alatala. 
Lamoro haitu nambela i Zakharia, jadi tamo nesua motunju dupa riara 
Banua nu Alatala. 1:10 Tempo ia da notunju dupa, todea nosambaya ri 
savalikuna. 1:11 Tempo haitu saito “malaeka nu Alatala neonga nte 1 
Zakharia. Malaeka haitu neangga ri panggana nu “meja potunju dupa. 
1:12 Natekaja bo naeka mpuu rara i Zakharia nanggita malaeka. 1:13 Tapi 
nanguli malaeka, "Nee maeka, Zakharia. Nitarima nu Alatalamo 
posambayamu. Bereimu i Elisabet moana saito ngana langgai, bo 
mupoposanga Yohanes. 1:14 Madamba mpuu raramiu bo madea tona 
ntanina madamba muni tempo ngana haitu rapoanaka. 1:15 la majadi 
tomaoge ri panggita nu Alatala. Ia ledo manginu anu nepakalangu. Lako ri 
pompoanakame, ia rakuasai Nosa Gasa nu Alatala. 1:16 Madea 


“to Yahudi rakenina mpanjili ka Tupura, Alatala. 1:17 la majadi suro nu 
Alatala, naroso bo nakuasa mpo Nabi “Elia nggaulu. la 
mompoposinggabelo ana-ana nte tuamara bo tona ledo nangoseaka Alatala 
rakenina mpanjili ri dala nakana. Pura-pura anu pangane rapoviana ala 
mompakasadia rara ntodea mantarima Alatala." 1:18 Nangepe tesa nu 
malaeka, nekutanamo 1 Zakharia, "Berimba kusani anu tutu majadi? Yaku 
natuamo, bo bereiku natua munimo." 1:19 Nesana malaeka, "Yakumo hii 
“Gabriel. Yaku nasaro nipojoa ri ngayo nu Alatala! Yaku niposumbaNa 
mompasimbayu kareba belo hitu ka iko. 1:20 Anu muliku pangane majadi 
mpuu ri tempo nipakatantu nu Alatala! Tapi ledo niparasayamu tesaku, 
jadi domo mamala iko motesa. Iko mabobo sampe rapoanaka anamu!" 
1:21 Tempo haitu nadea tona ri savalikuna nompopea 1 Zakharia. Nahera 
ira, nakuya nasae gaga 1a riara Banua nu Alatala? 1:22 Nesuvupa ia, domo 
namala notesa ka ira. Damo palena niviatakana notesa ka ira, apa ia 
nabobomo. Nanggita ia nabobomo, nisani ntonamo naria bara nuapa 
nipeintana riara Banua nu Alatala. 1:23 Naupupa bago 1 Zakharia ri Banua 
nu Alatala, nalaimo ia lako ri Yerusalem bo nanjili hau ri ngatana mboto. 
1:24 Ledo sakuya kasaena naliu haitu, natianamo bereina 1 Elisabet. 
Lima-mbula kasaena ledo nesuvu-suvu ia lako rabanuana. 1:25 I Elisabet 
nanguli, "Ivesia tano kabelo i Pue nte yaku. Ia nompakalipo eya nu mataku 
lako ri kagampaku." 1:26 Tempo 1 Elisabet ono-mbulamo katianana, 
Alatala nantudu malaekaNa 1 Gabriel, hau ri ngata Nazaret ri bagia 
Galilea. 1:27 Malaeka Gabriel nitudu hau mangulika saito randaa, nosanga 
i Maria. Randaa haitu notengea nte langgai nosanga i Yusuf, muli Magau 
“Daud. 1:28 Malaeka haitu neonga ri ngayo 1 Maria bo nanguli, "Heh, 
Maria. Iko tona nipotove nTupu! Tupu momporoa iko!" 1:29 Natekaja 1 
Maria nangepe tesa nu malaeka, bo mipekirina riara ntaina, "Nuapa batuana 
tesa haitu?" 1:30 Nanguli malaeka ka 1 Maria, "Nee maeka, Maria, sabana 
naoge belo nidekei nu Alatala ka iko. 1:31 Iko matiana bo mompoanaka 
saito ngana langgai bo kana mupoposanga la i Yesus. 1:32 la rapakaoge 
nu Alatala bo rakasangai “Ana nu Alatala, toNeliu Kaogena. Alatala 
mompajadi la magau mpo totuaNa nggaulu, Magau Daud. 1:33 Ia 
momparenta to Y ahudi mpo Magau sampe ri kasaesaena. Bo poparentaNa 


haitu ledo maupu-upu." 1:34 Nanguli 1 Maria ka malaeka Gabriel, "Yaku 
hii da narandaa. Berimba anu tutu majadi ri karoku?" 1:35 Nesana 
malaeka, "Nosa Gasa makava nte iko, bo kuasa nu Alatala toNeliu 
KaogeNa, maria nte iko. Haitumo sabana ngana mupoanaka rakasangai 
Nagasa, Ana nu Alatala. 1:36 Tora ngena 1 Elisabet, sampesuvumu. 
Ono-mbulamo 1a natiana. Tano natuamo 1a bo niuli ntona nagampa. 1:37 
Pura-pura anu niuliku ka iko kana majadi, apa ledo ria tesa nu Alatala ledo 
madupa." 1:38 Pade nangulimo i Maria, "Yaku hii batua i Pue, 
radupaiNamo anu niulimiu tutu ri karoku." Naupu sia nalaimo malaeka. 
1:39 Ledo nasae kaliuna haitu, haumo 1 Maria ri sangu ngata ri buluna ri 
bagia Yudea. 1:40 Ia hau ri banua i Zakharia. Tempo ia nesua rabanua, 
nitabenamo 1 Elisabet. 1:41 Nangepe petabe 1 Maria, nokalelomo ngana 
riara i Elisabet. Bo i Elisabet nipesua Nosa Gasa nu Alatalamo, 1:42 bo 
notesa ante suara namangga ivei: "Ikomo nipotove nu Alatala nelabipa 
pade pura-pura mombine ntanina, bo Alatala mompotove ngana 
mupoanaka. 1:43 Yaku mpuu-mpuu nibila nu Alatala, apa tina nTupuku 
nakava ri banuaku mboto. 1:44 Niepekupa petabemu, nadamba ngana 
riaraku, sampe nokalelo ia. 1:45 Nabelo mpuu iko, sabana niparasayamu 
anu niuli nTupu ka iko mpuu-mpuu majadi." 1:46 Nanguli 1 Maria, "Ante 
raraku mpuu kutoiya Tupu, 1:47 bo nadamba mpuu raraku, sabana 
Alatalamo Magau nompakasalama yaku. 1:48 Yaku aga batuaNa 
napakasi, tapi ledo nalinga raraNa nantora yaku. Mompamula sii-sii, 
pura-pura manusia manguli yakumo nipotove nu Alatala. 1:49 Raulira 
ivesia sabana Alatala toNeliu KakuasaNa, novia anu nabelo ka yaku. 
Nagasa mpuu la! 1:50 Alatala nompoasi tona natundu nte parentaNa, 
sampe ri muli nu mulira. 1:51 NipoviaNa tanda-tanda nipokumaaka ante 
kuasaNa bo nipakagaroNa tona nasombo sampe niara ledo najadi. 1:52 
Magau-magau nakuasa nilelakaNa panggara, bo tona naede rara 
nipakaogeNa. 1:53 Tona naara, nipakabosuNa sampe nabasa ante 
mpengaya anu nabelo. Bo tona nakalumana nipopalaiNa ante pale boa. 
1:54-55 Alatala nantulungi todeaNa “toIsrael, sabana ledo nalinga raraNa 
pojanjiNa nte Nabi Abraham, totuata nggaulu. Haitumo, Ia nojanji 


mompoasi 1 Abraham ante pura-pura mulina sampe ri kasae-saena." 1:56 
Nitasere talu-mbula kasaena 1 Maria nonturo nosanggani ante 1 Elisabet, 
pade nanjili hau ri banuana mboto. 1:57 Nakavamo tempona 1 Elisabet 
moana, nipoanakana saito ngana langgai. 1:58 Tempo roana bo 
sampesuvuna nangepe kabelo nu Alatala nte 1 Elisabet, ira pura-pura 
nadamba sanggani nte ia. 1:59 Nagana valu-eo umuru nu ngana haitu, 
nakavamo ira “mombasuna bo mompoposanga ngana haitu. Ira madota 
mompoposanga ia i Zakharia, nantuntuni sanga ntuamana, 1:60 tapi 
nanguli tinana, "Nemo! Ia kana rapoposanga i Yohanes." 1:61 Tapi 
nanguli ira, "Ledo ria saitoa lako ri sampesuvumiu nosanga Yohanes!" 
1:62 Jadi niviatakaramo palera bo nipekutanara i Zakharia, "Isema 
kakanana rapoposanga ka ngana hitu?" 1:63 I Zakharia nerapi sampeka 
vatu tulisi pade nitulisina, "Sangana i Yohanes." Nanggita haitu, nokumaa 
puramo ira. 1:64 Naupu i Zakharia notulisi haitu, kaliu-liu namalamo ia 
notesa bo nitoiyana Alatala. 1:65 Nanggita kajadia pangane, nokumaa 
pura-pura tona nonturo ri sia. Bo kareba haitu natolelemo ri njumangata ri 
bulu ri bagia Yudea. 1:66 Pura-pura tona nangepe anu najadi haitu 
nompekiri riara ntaira, "Majadi nuapa ngana haitu ngena?" Niulira ivesia 
sabana nikitara kuasa nu Alatala naria ante ngana haitu. 1:67 Tempo haitu 
i Zakharia, tuama nu ngana haitu, nikuasai Nosa Gasa nu Alatala sampe 
nipasimbayuna tesa nTupu ka ira, haitumo anu rapovia nTupu ngena. 1:68 
Niulina, "Ratoiyatamo Alatala, Tupu *ntoIsrael! Nakavamo la mantulungi 
kita todea mpelisiNa bo nombakabasaka kita lako ri balita. 1:69 
NidekeiNa ka kita saito Magau naroso anu mompakasalama kita. Magau 
haitu muli Magau Daud, anu natundu nte parenta nu Alatala nggaulu. 1:70 
Alatala notesa ka #nabi-nabi nipelisiNa nggaulu, bo nijanjiNa 1:71 
mompakasalama kita lako ri balita, bo lako ri kuasa ntona nompovuu mata 
kita. 1:72 NijanjiNa muni mompoasi totuata nggaulu, bo mompakadupa 
pojanjiNa naroso ka ira. 1:73-75 PojanjiNa nggaulu ka totuata 1 Abraham 
naroso mpuu. Alatala nojanji mombakabasaka kita muli 1 Abraham lako ri 
balita, ala kita mamala metupu nte la, ante ledo ria ekata. NijanjiNa ka kita 
ala mamala kita metupu nte la, ante rara magasa bo manoa sampe ri kaupu 
nggatuvuta ri dunia." 1:76 Pade nanguli 1 Zakharia ka anana, "Iko, anaku, 


rakasangai nabi nu Alatala toNeliu KaogeNa, sabana iko majadi suro 
nTupu. Iko manguli ka topangoseaka Tupu, ira kana masadia mantarima 
Ta. 1:77 Iko mompopaisani ka todea nTupu ira rapakasalama ane dosara 
niampungi nu Alatala. 1:78-79 Alatala mpuu-mpuu nompoasi kita. Eva 
mata nu eo nebonda mpadondona mompakareme dunia, ivesia muni 
peongaNa mompakasalama kita. Apa la makava mompakareme pekiri 
ntona natuvu ri kalandana bo naeka mamate. la makava mompakasalama 
kita bo manggeni kita hau ri dala kabelona." 1:80 Ana i Zakharia haitu, 
kasae-sae kambaso-mbaso karona bo kanoto-noto rarana. Nambasopa, 
haumo 1a nonturo ranggarava bai, nantongoraka gantana ia mompamula 
mompatolele tesa nu Alatala ka toY ahudi. 


2:1 Tempo haitu Magau Mbaso “Kaisar Agustus nomparenta ala 
pura-pura sanga ntona riara poparentana ratulisi riara buku sensus ri ngata 
ntotuara mboto. 2:2 Sensus pamulana haitu nipovia tempona 1 Kirenius 
najadi gubernur ri propinsi Siria. 2:3 Pura-pura tona hau ri ngata ntotuara 
mboto ala sangara ratulisi riara buku sensus. 2:4 Ivesia muni 1 Yusuf. la 
nalai lako ri ngata Nazaret ri bagia Galilea, hau ri ngata Betlehem ri bagia 
Yudea, ngata pompoanaka Magau “Daud, sabana 1 Yusuf muli Magau 
Daud. 2:5 I Yusuf hau nosanggani-nggani nte tengeana 1 Maria anu da 
natiana, ala sangara ratulisi hamai. 2:6 Tempo ira naria ri ngata Betlehem, 
nakavamo tempona 1 Maria moana. 2:7 Ia noanaka saito ngana langgai, 
ana lumbua. Ngana haitu nibunguna ante kae lampi, pade nidulina riara 
potande kandea binata, sabana ledo ria paturu ka ira ri banua pesaira haitu. 
2:8 Bongi pompoanaka i Yesus, naria topoevu nojagai bimbara ranggarava 
napara ngata haitu. 2:9 Sampesanika neongamo saito #malaeka nu Alatala 
ri sinjorira, bo reme nu Alatala nombavanta ira. Nanggita haitu naeka 
mpuu ira. 2:10 Tapi nanguli malaeka ka ira, "Nee maeka, apa yaku nakava 
nanggeni kareba belo ka komiu pura-pura, bo kareba haitu 
mompakadamba pura-pura tona. 2:11 Bongina hitu ri ngata pompoanaka 
Magau Daud, nipoanakamo saito magau mompakasalama komuu. lamo i 
Pue, anu nipelisi nu Alatala. 2:12 Hitumo tandana ala rasanimiu nakana 
tesaku, ngana haitu nibungu ante kae lampi bo nidulina ri potande kandea 


binata." 2:13 Sampesanika nadeamo roa nu malaeka neonga bo 
nombatoiya Alatala ivei: 2:14 "Ratoryamo Alatala ri suruga! Bo ri dunia, 
tona nipokonoa nu Alatala manggava katuvua nabelo!" 2:15 Naupu haitu 
malaeka pangane nompalaisi ira bo nanjili hau ri suruga. Nosiunakamo 
topoevu, "Kaimo, kita hau ri Betlehem manggita anu najadi, anu nitesa 1 
Pue ka kita." 2:16 Ira nompari-mpari hau. Nikavara 1 Maria bo 1 Yusuf 
ante ngana nidulina riara potande kandea binata. 2:17 Nikitarapa ngana 
haitu, nitesaramo anu muli nu malaeka ka ira, haitumo, anu majadi nte 
ngana haitu ngena. 2:18 Pura-pura tona nangepe tesa ntopoevu pangane 
nokumaa. 2:19 Tapi i Maria nompariara pura-pura anu niepena, bo 
nitanondoakana. 2:20 Naupu sia topoevu notingguli hau ri karava 
nipombolira bimbara. Nitoiyara Alatala, sabana pura-pura anu niepera bo 
nikitara nakana mpuu nangoseaka anu nitesa malaeka ka ira. 2:21 Nagana 
valu-eo umuru nu ngana, nipoviaramo “ada posuna. Pade nipoposangara 
ngana haitu 1 Yesus, nangoseaka tesa nu malaeka ka 1 Maria, dopame 1 
Yesus nikatianaka ntinaNa. 2:22 Nakavamo tempona, 1 Yusuf bo 1 Maria 
hau ri “Banua nu Alatala ri ngata Yerusalem movia “ada pompakagasa 
karo 1 Maria naupu noana, nangoseaka Atura agama nipapola Nabi Musa. 
Ngana haitu nikeni muni hau ri ngata Yerusalem ala rapovia ada popatani 
la ka Alatala. 2:23 Haitu mpoviara nangoseaka anu nitulisi ri Buku Atura 
Agama ivei: "Pura-pura ngana langgai lumbua, kana rakeni rapatani ka 
Alatala." 42:23 Pesuvu 13:2,12,154 2:24 I Yusuf bo i Maria nanggeni 
pesomba sabana, nangoseaka atura nitulisi ri Buku Atura Agama, ira kana 
manggeni rombaa tonji togou atau rombaa ana ntonji banggebodo. “2:24 
Imamat 12:84 2:25 Tempo haitu ri ngata Yerusalem naria langgai nosanga 
1 Simeon. la tona nanoa, anu natundu nte parenta nu Alatala bo 
nantongoraka tempona Alatala mompakasalama todea “toIsrael. Nosa 
Gasa nu Alatala naria nte ia. 2:26 Nosa Gasa haitu nompopaisanil ka 1a, 
dopa ia mamate ane dopa rakitana “Magau Topepakasalama anu nijanji nu 
Alatala. 2:27 I Simeon nipakeni Nosa Gasa nu Alatala mesua ri Banua nu 
Alatala. Tempona haitu muni, i Yusuf bo i Maria nanggeni i Yesus ala 
rapoviaka ada niparenta ri Atura agama nipapola Nabi Musa. 2:28 Jadi 
niala i Simeon ngana haitu bo nisalungguna pade nitoryana Alatala, ivei: 


2:29 "Pue, nadupamo pojanjiMiu. Sii-sii yaku, batuaMiu hitu, mamala 
mamate masana, 2:30 apa mataku mbotomo nanggita “Topepakasalama 
lako nte Komiu 2:31 Jamo Magau Topepakasalama nidekeiMiu ka 
pura-pura manusia. 2:32 Iamo reme nombavanta rara ntai manusia 
pura-pura anu dopa nosisani nte Komiu, ala raparasayara Komiu. Bo Iamo 
sabana todeaMiu tolsrael rabila nu manusia pura-pura." 2:33 Nangepe 1 
Simeon nombatesa anu majadi nte Anara haitu, nokumaamo tina tuamaNa. 
2:34 1 Simeon nosambaya merapi Alatala mombadekei belo ka ira. 
Niulikana i Maria, tina nu Ngana haitu, "Ngana hitu mpuu-mpuu nipelisi nu 
Alatala ala madea tolsrael manavu sabana la, tapi madea tolsrael ntanina 
rapakasalamaNa. la majadi tanda lako nte Alatala tapi madea tona 
mangeva la. 2:35 Ivesiamo rapakalantoNa pekiri rara ntaira. Bo masusa 
muni raramiu. Peparajeamiu masimbayu mpo guma mantosu rara ntaimiu." 
2:36 Naria muni saito “nabi mombine natua mpuumo. Sangana i Hana, ana 
1 Panuel muli 1 Asyer. Nagana pitu-mpae ia noberei, 2:37 natimbalamo ia. 
Nau natimbalamo, ledo nipalaisina Banua nu Alatala. Eo bongi ia netupu 
nte Alatala ante nosambaya bo nopuasa. Tempo haitu i Hana noumuru 
valupulu bo pata-mpaemo. 2:38 Jadi tempo 1 Yesus nikeni ri Banua nu 
Alatala, eva nisuka, neonga muni i Hana, bo nikitanamo i Yesus. Jadi 
nitoiyana Alatala, bo nitesana Ngana haitu ka pura-pura tona nantongoraka 
tempona Alatala mombakabasaka toY erusalem lako ri balira. 2:39 Naupu 
pura-pura anu niparenta nu Alatala riara AturaNa nipovia i Yusuf bo i 
Maria, nanjilimo ira hau ri ngata Nazaret ri bagia Galilea. 2:40 Ngana 
haitu nantambai kambasona, bo nantambai karosona. Napore katauna bo ia 
nipotove nu Alatala. 2:41 Mpae-mpae tina tuama i Yesus hau ri ngata 
Yerusalem nantuntuni posusa eo mbaso nto Y ahudi anu niuli “Posusa 
Paskah. 2:42 Kasapulu-rompaekana umuru 1 Yesus, haumo ira ri 
Yerusalem nangoseaka kabiasara. 2:43 Naliutakapa posusa haitu, 
notinggulimo tina tuamaNa. I Yesus netiboli ri ngata Yerusalem, tapi ledo 
nisani ntina tuamaNa. 2:44 Nisarumakara la nolipa nosanggani-nggani ante 
todea. Saeo ntuamo kakavaona polipara haitu, pade nielora 1 Yesus ri 
tatanga nu sampesuvura bo vegara. Tapi ledo nikavara 1 Yesus. 2:45 
Jadipa, notingguli vai ira hau ri ngata Yerusalem mompaelo la. 2:46 


Nagana katalu-mbongina pade nikavara la ri Banua nu Alatala. la nonturo 
ri sia nangepe guru agama notesa bo nipekutana-tanaNa ira. 2:47 
Pura-pura tona nangepe la nokumaa, sabana natau mpuu la nesanaka guru 
agama. 2:48 Tina tuamaNa muni nokumaa nanggita ia ri sia. Nanguli 
tinaNa ka la, "Yesus, nakuya Iko nompovia kami ivehitu? Yaku nte 
tuamaMu nasesa mpuu nompaelo Iko!" 2:49 Nesana la, "Nakuya 
nielokamiu Yaku? Ledo nisanimiu Yaku kana maria ri banua nTuamaKu?" 
2:50 Tapi ledo nisani ntina-tuamaNa nuapa batuana pesana 1 Yesus. 2:51 
Naupu haitu, notinggulimo 1 Yesus nosanggani-nggani nte tina tuamaNa 
hau ri ngata Nazaret, bo natundu nte totuaNa. Pura-pura anu najadi haitu, 
niboli ntinaNa riara ntaina. 2:52 Kasae-sae nantambaimo kambaso i Yesus 
bo nantambaimo katauNa, bo nantambai nipotove nu Alatala bo manusia. 


3:1 Ri kasapulu lima-mpaena poparenta Magau Mbaso “Kaisar Tiberius, 1 
Pontius Pilatus najadi gubernur ri bagia Yudea, bo i “Herodes noparenta ri 
bagia Galilea. I Filipus, tuaka 1 Herodes, noparenta ri propinsi Iturea bo 
propinsi Trakhonitis, bo i Lisanias noparenta ri bagia Abilene. 3:2 I Hanas 
bo i Kayafas najadi Pakeni #nTopanggeni Pesomba ntoY ahudi. Tempo 
haitu muni i #“Yohanes, ana i Zakharia, nonturo ri karava bai. Alatala 
nangulika 1 Yohanes mompatolele tesaNa ka todea. 3:3 Jadi, haumo 1 
Yohanes ri bagia napara Binangga Yordan, nompatolele tesa nu Alatala ka 
pura-pura tona hamai ivei: "Kajeamo lako ri dosa-dosamiu, bo dekeimo 
karomiu radiu, ala komiu raampungi nu Alatala." 3:4 Pepatuduki 1 
Yohanes haitu nompakadupa anu nitulisi riara buku Nabi Yesaya nggaulu, 
ivei: "Naria tona nongare-ngare ri karava bai: 'Domo masae makava 1 Pue. 
Pakasadiamo dala ka Ia. Pakanoa dala raoseNa. 3:5 Lembana kana raisi, 
bulu bo bunti-buntina kana rapakarano. Dala noleko-leko kana rapakanoro 
bo lovu-lovu kana raivu pakarata. 3:6 Pura-pura tona ri njpumangu ngata 
mompeinta Alatala mompakasalama manusia.' " (3:4-6 Yesaya 40:3-5) 
3:7 Nadea tona neonga mekidiu nte 1 Yohanes. Niulikana ira, "Komiu 
noakala nasimbayu mpo ule! Nisarumakamiu ane komiu radiu, komiu ledo 
rapambela pehuku nu Alatala bara maipia! Haitu ledo nakana! 3:8 Ane 
komiu mpuu-mpuu majea, popakitamo ante pokainggu nabelo. Nee 


rapekirimiu,'Kita hii muli Nabi Abraham, jadi pehuku nu Alatala ledo 
rapambela ka kita!' Haitu muni ledo nakana! Kuuli ka komiu, ane Alatala 
madota, nau vatu-vatu hitu mamala rapajadiNa muli 1 Abraham. 3:9 
Pehuku nu Alatala nasimbayu mpo baliu, nasadiamo rapotovo kayu sampe 
ri kalena ane ledo naria vuana nabelo. Kayu ledo nabelo vuana haitu 
ratovosi bo ratedaka ri mata nu apu." 3:10 Pade nekutana todea, "Ane 
ivesia, nuapa masipato rapovia kami?" 3:11 Nesana i Yohanes, "Tona 
rontonga bajuna, kana radekeina santonga ka tona ledo ntoto naria bajuna. 
Tona nokandea kana radekeina sanu ka roana ledo ria kandeana." 3:12 
Naria muni *topesingara balasitee nakava mekidiu nte 1 Yohanes bo 
nekutana, "Guru, nuapa masipato rapovia kami?" 3:13 Nesana i Yohanes, 
"Nee raperapimiu melabi lako ri kadea balasitee nipakatantu 
pomarentamiu." 3:14 Naria muni tantara-tantara nakava nekutana nte 1 
Yohanes, "Berimba nte kami? Nuapa masipato rapovia kami?" Nesana i 
Yohanes, "Tumo momparangga tona bo nee raagosimiu doina. Nee 
raelomiu nelabi lako ri gajimiu. Naganamo gajimiu." 3:15 Tempo haitu 
todea nompekutana-tana bara i Yohanes hitumo *Magau Topepakasalama 
nijanji nu Alatala, anu nipopeara. 3:16 Nisani i Yohanes pompekirira. Jadi 
niulikana ira pura-pura, "Yaku mombadiu komiu ante uve, tandana 
najeamo komiu. Tapi da nariapa saito ngena meonga nelabipa kakuasaNa 
pade yaku. Naogepa la pade yaku sampe nau mombavole lui nu sapatuNa, 
ledo masipato yaku. la mombadiu komiu ante Nosa Gasa, bo apu. “3:16 
Mombadiu nte apu: apu haitu nirapaka apu pehuku nu Alatala, atau kuasa 
Nosa Gasa anu nompegasa kita ala domo movia dosa.” 3:17 Ia nasimbayu 
mpo tona novaro pae. Nasadiamo la ante tapi ri paleNa mombavaro 
pura-pura paena sampe magasa. Pae naisi raboliNa riara gampiri, tapi 
meena rapalabusiNa ri mata nu apu ledo mapaya-paya." 3:18 Ivesiamo 1 
Yohanes nompatuduki tona bo mpengaya-ngaya pepatuduki nipakena 
tempo nompatolele Kareba Belo. 3:19 Naria sanggani 1 Yohanes 
nangonteaka Magau *Herodes anu nomparenta ri bagia Galilea, sabana 
mpengaya-ngaya anu nadaa nipoviana. Nionteakana apa i Herodes nangala 
i *Herodias bo nipobereisina. I Herodias erana mboto, berei ntuakana. 
3:20 Tapi Magau Herodes ledo najea, ia aga nantambai kadaana bo 


nitarungguna 1 Yohanes. 3:21 Dopame 1 Yohanes nisuaraka riara 
ntarunggu, naria saeo ia nombadiu todea. Naupu todea nidiuna, 1 Yesus 
muni nidiuna. Tempo 1 Yesus nosambaya, natebukamo langi 3:22 bo Nosa 
Gasa nolenje mpo tonji banggebodo, netuu nte la. Pade naria suara lako ri 
suruga nanguli, "Ikomo AnaKu nipotoveKu. Ikomo nompakadamba 
raraKu." 3:23 Tempo 1 Yesus nompamula pokarajaaNa, umuruNa nitasere 
talupulu mpaemo. Nangoseaka panggava ntodea, la ana i Yusuf, Yusuf 
ana 1 Eli, 3:24 Eli ana i Matat; Matat ana i Lewi; Lewi ana 1 Malkhi, 
Malkhi ana i Yanai; Yanai ana 1 Yusuf, 3:25 Yusuf ana 1 Matica; Matica 
ana i Amos, Amos ana i Nahum, Nahum ana i Hesli, Hesli ana 1 Nagai; 
3:26 Nagai ana i Maat; Maat ana i Matica; Matica ana i Simei; Simei ana 1 
Yosekh; Yosekh ana i Yoda; 3:27 Yoda ana i Yohanan; Yohanan ana i 
Resa; Resa ana i Zerubabel; Zerubabel ana 1 Sealtiel; Sealtiel ana 1 Neri; 
3:28 Neri ana i Malkhi; Malkhi ana i Adi; Adi ana i Kosam; Kosam ana i 
Elmadam; Elmadam ana i Er; 3:29 Er ana i Yesua; Yesua ana i Eliezer; 
Eliezer ana i Yorim; Yorim ana i Matat; Matat ana 1 Lewi; 3:30 Lewi ana i 
Simeon; Simeon ana i Yehuda; Yehuda ana i Yusuf; Yusuf ana 1 Y onam; 
Yonam ana i Elyakim; 3:31 Elyakim ana 1 Melea; Melea ana 1 Mina; Mina 
ana i Matata; Matata ana i Natan; Natan ana i “Daud; 3:32 Daud ana 1 Isai; 
Isai ana 1 Obed; Obed ana i Boas; Boas ana i Salmon; Salmon ana i 
Nahason; 3:33 Nahason ana 1 Aminadab; Aminadab ana 1 Admin; Admin 
ana 1 Arni; Arni ana i Hezron; Hesron ana i Peres; Peres ana 1 Yehuda; 
3:34 Yehuda ana i Yakub; Yakub ana i Ishak; Ishak ana i Abraham; 
Abraham ana i Terah; Terah ana 1 Nahor; 3:35 Nahor ana 1 Serug; Serug 
ana i Rehu; Rehu ana i Peleg; Peleg ana 1 Eber; Eber ana i Salmon; 3:36 
Salmon ana i Kenan; Kenan ana i Arpakhsad; Arpakhsad ana i Sem; Sem 
ana i Nuh; Nuh ana i Lamekh; 3:37 Lamekh ana i Metusalah; Metusalah 
ana 1 Henokh; Henokh ana 1 Yared; Yared ana i Mahalaleel; Mahalaleel 
ana 1 Kenan 3:38 Kenan ana 1 Enos; Enos ana 1 Set; Set ana 1 Adam; Adam 
ana nu Alatala. 


4:1 Naupu i Yesus nidiu, la nikuasai *Nosa Gasa nu Alatala. la nompalaisi 
Binangga Yordan, pade nikeni Nosa Gasa hau ranggarava bai. 4:2 


Patapulu-mbongi kasaena la nonturo sumai bo nipesori “Magau nu Seta. 
Patapulu-mbongi la sumai ledo ria nuapa-nuapa nikandeNa sampe naara 
mpuu taiNa. 4:3 Nanguli Magau nu Seta ka Ia, "Ane Komiu mpuu-mpuu 
“Ana nu Alatala, tudumo vatu hitu majadi kandea!" 4:4 Nesana 1 Yesus, 
"Naria nitulisi riara Buku Gasa ivei: 'Ledo aga kandea mompakatuvu 
manusia.' “4:4 Ulangan 8:34 " 4:5 Naupu haitu nikenina vai 1 Yesus hau ri 
bulu nalanga. Aga sampida mata nipopakita Magau nu Setamo ka 1 Yesus 
pura-pura kamagauana ri dunia. 4:6 Pade nanguli Seta ka 1 Yesus, "Kuasa 
momparenta pura-pura kamagaua, bo pura-pura kakalumanara kudekei ka 
Komitu, sabana pura-pura hitu yaku tupuna bo namala kudekei ka 
isema-sema kupodota. 4:7 Pura-pura majadi bagiaMiu ane rasombaMiu 
yaku." 4:8 Pade nesana i Yesus, "Riara nu Buku Gasa nitulisi ivei: 'Komiu 
kana mombasomba Alatala, Tupumiu. Aga lamo masipato rapetupumiu.' 
4.8 Ulangan 6:13" " 4:9 Naupu haitu nikeni Magau nu Seta vaimo 1 
Yesus hau ri ngata Yerusalem bo nituuna ri vumbu #Banua nu Alatala 
pade niulina, "Ane Komiu mpuu-mpuu “Ana nu Alatala, potingganavumo 
Komu lako rahitu. 4:10 Ledo makuya Komiu, sabana riara Buku Gasa 
nitulisi ivei: 'Alatala mombatudu #“malaekaNa mombasaliku Komuu. 4:11 
Ratandera mpale Komuiu ala nau kadaMiu ledo mambela vatu.' 44:10-11 
Mazmur 91:11-12* " 4:12 Nesana i Yesus, "Naria Tesa nu Alatala nanguli 
ivei: 'Nee mupesori Alatala, Tupumu.' #4:12 Ulangan 6:16“ " 4:13 Naupu 
Magau nu Seta nompesor1 1 Yesus ante mpengaya akala, nipalaisinamo 1 
Yesus bo nantongoraka loga mabelo mompesoriNa mpanjili. 4:14 Naupu 
sia 1 Yesus nikuasai Nosa Gasa bo notinggulimo la hau ri bagia Galilea. 
Tona ri umba-umba ngata hamai notesaki anu nipovia 1 Yesus. 4:15 la 
nompaguru ri “banua petupu nto Yahudi bo pura-pura tona nombatoiya la. 
4:16 I Yesus hau ri Nazaret, ri ngata pompakambaso la. Nangoseaka 
kabiasaNa ri “eo penonto, Ia nesua ri banua petupu, bo neangga 
nombabaca isi Buku Gasa. 4:17 Buku Nabi Yesaya nidekeit ka la. 
NitimpaNa, nikavaNa bagia hitu pade nibacaNa ivei: 4:18 "Nosa Gasa nu 
Alatala naria nte Yaku, sabana lamo nompelisi Yaku manggeni Kareba 
Belo ka tona napakasi. la nomposumba Yaku mangulika tona nitavani, 
rakabasaka. NituduNa Yaku mangulika tona naburo, mamala mekita 


mpanjili. NituduNa Yaku mombakabasaka tona nipobatua. 4:19 NituduNa 
muni Yaku mompasimbayu ka komiu kakava nu Alatala mompakasalama 
todeaNa." (4:18-19 Yesaya 61:1-2) 4:20 Naupu mbacaNa, nitutuiNamo 
bo nipopanjiliNamo ka topojaga ri sia. Naupu haitu nonturomo la bo 
pura-pura tona riara banua petupu haitu nompemtaka la, mangepe anu 
rauliNa. 4:21 1 Yesus nompamulamo nompatuduki ira. NiuliNa, "Anu 
nibacaKu pangane, dako nipakadupa eo hitu ante peongaKu." 4:22 
Pura-pura tona ri sia nokumaa nangepe la, sabana nabelo mpuu anu 
niuliNa. Niulira, "Nabelo mpuu anu nitesaNa! Berimba bo mamala la 
motesa ivehaitu? la aga ana 1 Yusuf!" 4:23 Nanguli 1 Yesus ka ira, 
'Natantu raulimiu porapa hitu ka Yaku: 'Dokutoro, pakabelo karomu 
mboto. Ane Komiu mpuu-mpuu “nabi, popakitaMiu muni kabarakaMuu ri 
ngataMiu mboto mpo anu niepe kami nipoviaMu ri ngata Kapernaum.' 
4:24 Partaramo tesaKu hitu! Ledo ria saitoa nabi nipakaoge ntona ri 
ngatana mboto! 4:25 Tora anu najadi tempo Nabi “Elia nggaulu. 
Talu-mpae santanga kasaena kapane nu eo, ledo ria uda, najadimo kaara 
mpai neliu gantana ri njumangata. Tempo haitu nadea timbala ri ngata 
nto Yahudi. 4:26 Naupa ivesia, Nabi Elia ledo nitudu nu Alatala hau 
mantulungi timbala nto Y ahudi. Aga nituduNa hau ri ngata Sarfat napara 
ngata Sidon mantulungi saito timbala ledo toYahudi. 4:27 Ivesta muni 
najadi tempo Nabi Elisa natuvu, nadea to Yahudi nadua oge. Tapi ledo 
naria saitoa toY ahudi nipakabelo Nabi Elisa. Aga i Naaman toSiria 
nipakabelona. Sia sampe niuliKu, ledo ria saitoa nabi nipakaoge ntona ri 
ngatana mboto!" 4:28 Nieperapa tesa 1 Yesus, narau mpuu rara ntona riara 
banua petupu haitu. 4:29 Jadi neanggamo ira nompopalai i Yesus mesuvu 
lako ri ngatara, bo nikenira Ia hau ri tinggi nu bingge nipongatara haitu. 
Patujura mombajunuaka la lako ri tinggi bingge langa haitu. 4:30 Tapi i 
Yesus noliu ri tatangara, bo kapola-pola nalai. 4:31 I Yesus hau ri ngata 
Kapernaum ri bagia Galilea. Ri sia la nompaguru ri banua petupu ri “eo 
penonto. 4:32 Nokumaa pura ira ri sia nangepe pepatudukiNa, apa Ia 
notesa mpo tona nakuasa. 4:33 Riara banua petupu haitu, naria saito 
langgai nipesua nu “seta. la nongare ante suara namangga, 4:34 "He, 
Yesus, toNazaret! RakuyaMiu kami? Komiu nakava mompakaropu kami? 


Nisaniku isema Komiu. Komiumo ToGasa nitudu nu Alatala!" 4:35 I 
Yesus nanguli ka seta haitu, "Kalinomo! Palaimo lako ri karo ntona hitu!" 
Seta haitu nombadungganaka tona haitu ri tatanga ntodea bo nalaimo 1a, bo 
ledo nipakaduana. 4:36 Nanggita kajadia pangane nokumaa puramo tona 
ri sia, bo notesamo ira, "Natantu mpuu tesa ntona haitu! Ante kuasaNa 
nipopalaiNa seta, bo nalai mpuumo!" 4:37 Naupu haitu natolelemo kareba 
1 Yesus ri njumangu bagia haitu. 4:38 Nesuvumo 1 Yesus nompalaisi banua 
petupu haitu, hau ri banua 1 “Simon. Matua i Simon mombine nakokora 
ntamo bo tona hamai nerapi ala 1 Yesus mantulungi ia. 4:39 Jadi haui 
Yesus neangga ri sinjori mombine haitu, pade mipopalaiNa dua kokora 
haitu. Jadi nabelo mpuumo matua i Simon, bo kaliu-liu nembangu ia hau 
mombakadambanaka ira. 4:40 Nasolo eo, nadeamo tona nanggeni roara 
nadua mpengaya ka 1 Yesus. Jadi i Yesus nombadika paleNa ri karo ntona 
saito-saito, bo nompakabelo ira. 4:41 NipopalaiNa muni seta lako ri tona 
nipesua nu seta. Seta-seta haitu nesuvu bo nongare-ngare, "Komiu “Ana nu 
Alatala!" Tapi i Yesus nangulika seta-seta haitu, "Kalino!" Ledo 
nidekeiNa ira notesa, sabana nisanira Iamo “Magau Topepakasalama anu 
nijanji nu Alatala. 4:42 Sanggaeona nalaimo 1 Yesus lako ri ngata haitu 
hau ri kalinona. Todea nangelo Ia sampe nikavara. Nipasimbukura 
nompatetaa 1 Yesus ala la ledo mompalaisi ngatara. 4:43 Tapi nanguli 1 
Yesus ka ira, "Yaku niposumba nu Alatala mompatolele Kareba Belo ka 
todea. Jadi Yaku kana hau muni ri ngata ntanina mompatolele Kareba Belo 
anu notesaki *Poparenta nu Alatala." 4:44 Jadi haumo la nompatolele 
“Kareba Belo ri banua petupu ri njumangata ri bagia Yudea. 


5:1 Naria sanggani i Yesus neangga nompaguru ri tinggi Rano *Genesaret. 
Nadea tona nosiaso madota mangepe tesa nu Alatala. 5:2 NikitaNa randua 
sakaya ri bivi rano. Tempo haitu topompemala bau nanaumo lako ri 
sakayara bo notoposi jalara. 5:3 1 Yesus hau nesavi sakaya, haitumo 
sakaya 1 “Simon, bo nituduNa 1 Simon mombasoro sakaya haitu makavao 
sakide lako ri bivi rano. | Yesus nonturo riara sakaya, bo lako ranjakaya la 
nompaguru todea. 5:4 Naupu la nompaguru todea, niulikaNamo 1 Simon, 
"Vose hau ri kandalana sakidepa sakayamiu pade tendeaka jalamiu 


mosaka bau." 5:5 Nesana 1 Simon, "Guru, sambongi ntuamo kami 
nompemala bau tapi nau sambaa ledo ntoto naria nikava kami. Tapi apa 
Komiu netudu, jadi ratendeaka kami sangganipa jala mompemala bau." 
5:6 Jadi naupu nitendeakara jalara pangane, nadea mpuu bau nikavara. 
Naponu jalara, sampe jalara nompamula mabite. 5:7 Sabana haitu, ira 
nekitulungi nte roara ri sakaya ntanina, "Kamai ruru, le! Tulungimo kami!" 
Nakavamo roara bo nosanggani-nggani nombakosini bau riara sakaya 
randua haitu. Naponu pura sakaya randua nikosinira bau sampe sakaya 
sakidepa natala. 5:8 Tempo i Simon Petrus nanggita haitu, nantaputumo ia 
ri ngayo i Yesus bo nanguli, "Nee mapara nte yaku, Pue, apa yaku tona 
nadosa!" 5:9 Niulina ivesia sabana ia ante roana nokumaa mpuu nanggita 
kadea nu bau namala nijalara. 5:10 Tvesia muni roa 1 Simon, haitumo 1 
Yakobus bo i Yohanes, ana i Zebedeus. Nanguli i Yesus ka i Simon, "Nee 
maeka. Komiu topebau mami, tapi nompamula sii-sii komiu mompaelo 
tona bo mompatuduki ira mangoseaka Yaku." 5:11 Naupu nangepe tesa 1 
Yesus, nikeniramo sakaya randua haitu hau ri kabatana. Pade nipalaisira 
pura-puramo anura bo hau nioseakara 1 Yesus. 5:12 Naria sanggani 1 
Yesus ri sangu ngata. Ri ngata haitu naria saito langgai nadua oge 
njumanggaro. Nikitanapa 1 Yesus, notunggamo ia sampe ri tana ri ngayo 1 
Yesus bo mpuu-mpuu nerapi, "Pue, ane madota Komiu, Komiu nompakule 
mompakabelo yaku." 5:13 Nangepe tesa ntona haitu, 1 Yesus nombadika 
paleNa ri karo ntona haitu bo nanguli, "Madota Yaku. Mabelomo iko!" 
Kaliu-liu nabelo mpuumo tona haitu. 5:14 I Yesus nombatagi tona haitu, 
"Nee mutesa ka tona anu najadi ri karomu. Koimo hau nte “topanggeni 
pesomba bo popakitamo karomu ka 1a ala rakitana nabelomo karomu. Bo 
dekeimo pesombamu ka Alatala nangoseaka parenta Nabi Musa, ala 
mompopakita ka todea iko mpuu-mpuu nabelomo." 5:15 Tapi kareba 
povia 1 Yesus natolele ri umba-umba sampe nadea mpuu tona neonga 
mangepe tesaNa bo nekipakabelo. 5:16 Tapi 1 Yesus nasaro hau ri 
kalinona nosambaya. 5:17 Naria sanggani 1 Yesus nompaguru bo naria 
bara sako-ndua “toFarisi ante “guru agama nonturo ri sia nangepe la. Ira 
lako ri mpengaya-ngaya ngata ri bagia Galilea bo Yudea bo lako ri ngata 
Yerusalem muni. Alatala nombadekei kuasa ka 1 Yesus mompakabelo tona 


nadua. 5:18 Tempo haitu bara sako-ndua tona nombakova topunggu 
naturu ri ompa. Nipasimbukura manggeni topunggu haitu hau mesua 
rabanua bo ratuu ri ngayo 1 Yesus. 5:19 Tapi ledo nipakulera nesua, 
sabana nosimpii gaga tona ri sia. Jadipa nikeniramo topunggu haitu hau 
nompene ri bavo nu ata ntalumbu. Nibonggara ata haitu pade niulura 
topunggu ante ompana hau ri ngayo i Yesus ri tatanga ntodea. 5:20 I 
Yesus nanggita karoso pomparasayara, jadi niuliNamo, "Sampesuvu, 
dosamu niampungimo." 5:21 Nangepe haitu guru agama bo toFarisi ri sia 
nompekiri, "Isema ntoto tona hitu sampe nabia nompasimbayu karoNa nte 
Alatala! Ledo ria manusia nompakule mombaampungi dosa manusia, aga 
Alatala!" 5:22 Nisani 1 Yesus pekiri nu guru agama bo toFarisi haitu. Jadi 
niulikaNa ira, "Nakuya komiu nompekiri ivesia riara ntaimiu? 5:23 Ledo 
nakaja manguli 'Dosamu niampungimo.' Nakajapa manguli 'Peanggamo bo 
polipamo!' #5:23 Ledo nakaja manguli 'dosamu nitampungimo' apa ledo 
rakita ntona bara majadi bara ledo. Tapi ane rauli peanggamo bo 
polipamo' rakita ntona bara majadi mpuu bara ledo.? 5:24 Tapi 
Kupopakita ka komiu Yaku, “Ana nu Manusia, nakuasa mombaampungi 
dosa manusia ri dunia." Pade nituduNa topunggu haitu, "Peanggamo, 
alamo ompa paturumu bo potinggulimo!" 5:25 Nangepe haitu, neangga 
mpuumo topunggu ri ngayo ntodea. Nialanamo ompa paturuna bo nanjili 
hau ri banuana nantotya Alatala. 5:26 Nanggita haitu, ira pura-pura 
nokumaa mpuu bo nitoiyara Alatala. Naeka munimo rarara bo niulira, 
"Nabaraka mpuu kajadia nikitata eo hitu!" 5:27 Naliu haitu, i Yesus 
nesuvu lako ri banua bo nikitaNa saito “#topesingara balasitee nosanga 1 
Lewi, nonturo riara kantoro ntopesingara balasitee. I Yesus nangulika ia, 
"Oseakamo Yaku!" 5:28 Nangepe haitu neanggamo 1 Lewi bo 
nipalaisinamo pura-pura bagona bo hau nioseakana 1 Yesus. 5:29 Naupu 
sia, 1 Lewi novia posusa ka 1 Yesus ri banuana. Nadea topesingara 
balasitee ante tona ntanina nangande nosanggani-nggani nte ira ri posusa 
haitu. 5:30 Naria bara sako-ndua “toFarisi ante “guru agamara. Ledo 
nadamba rarara nanggita 1 Yesus hau ri posusa. Niulikara topangoseaka 1 
Yesus, "Nakuya komiu nangande bo nanginu nosangganinggani ante 
topesingara balasitee bo tona nadosa?" 5:31 Nesana 1 Yesus, "Tona ledo 


nadua, ledo paraluu rapakulisi nu dokutoro, aga tona nadua. 5:32 Ivesia 
muni Yaku. Yaku ledo nakava mompokio tona nanoa, tapi mompokio tona 
nadosa majea lako ri dosara." 5:33 ToFarisi ante *guru-guru agama 
pangane nanguli ka 1 Yesus, "Anaguru i Yohanes nasaro nopuasa “5:33 
ToYahudi nopuasa tandana nanjoso rarara bo ala mompakaede rarara ri 
ngayo nu Alatala.4 bo nosambaya. Ivesia muni anaguru ntoFarisi. Tapi 
anaguruMiu aga nangande bo nanginu. Nakuya ira ledo nopuasa?" 5:34 
Nanguli 1 Yesus ka ira, "Ane da naria boti langgai ri posusa ponika, ledo 
masipato torata mopuasa. 5:35 Tapi makava tempona boti langgai raala 
lako nte ira. Tempo haitu pade mopuasa ira." 5:36 Naliu haitu naria 
porapa niuli 1 Yesus ka ira. NiuliNa, "Ledo ria tona mombabitesi baju 
nabaru bo raalana sambite ratampalakana baju naranta. Apa ane ivesia, 
tantu baju nabaru haitu mabite, bo kae nipotampala haitu ledo muni mabelo 
rakita ri baju ranta. 5:37 Ivesia muni ante uve “anggur. Ledo ria tona 
mombaisi uve anggur nabaru ri pomboli njae “5:37 Pomboli uve anggur 
nipake nto Yahudi nggaulu nipovia lako ri kuli binata. Ane nasaemo, kuli 
haitu najadi nakaa bo domo nagini.” , apa uve anggur nabaru morende 
mompakapasa pombolina. Ane mapasa pombolina, mabubusaka sanggani 
uve anggur. Jadi mageromo pombolina bo marugimo uve anggur. 5:38 
Kakanana, uve anggur nabaru kana raboli ri pomboli nabaru muni. 5:39 
Maupu manginu uve anggur njae ledo rapokono ntona manginu uve anggur 
nabaru, sabana raulira, 'Narasapa uve anggur njae.' " 


6:1 Naria saeo, nambela “eo penonto, 1 Yesus ante ana-anaguruNa noli ri 
talua “gando. Ana-anaguruNa nokaleti #gando, nitiera bo niontara. 6:2 
Nanggita poviara haitu, bara sako-ndua “toFarisi ri sia nangonteaka ira, 
"Nakuya komiu nombaliunaka atura agamata? Nitagi nu agama mokarajaa 
ri eo penonto!" 6:3 Nesana 1 Yesus, "Dopa nibacamiu anu nipovia Magau 
“Daud nggaulu? Tempo ia ante roa-roana naara taira, 6:4 ia nesua riara 
Banua nu Alatala bo nialana roti nipesomba ka Alatala. Nikandena roti 
haitu bo nidekeina muni ka roana. Kakanana, nangoseaka atura agamata, 
aga #topanggeni pesomba masipato mangande roti haitu. Tapi naupa 
ivesia, i Daud ledo nisalai. 46:3-4 Haitu najadi dopame 1 Daud najadi 


magau. Peinta 1 Samuel 21:1-6. 6:5 Bo ledo muni masipato komiu 
mombasalai Yaku, “Ana nu Manusia. Yaku nakuasa manguli nuapa 
masipato rapovia ri eo penonto." 6:6 Ri eo penonto ntanina, 1 Yesus hau 
nompaguru ri “banua petupu nto Yahudi. Ri sia naria saito tona nakoyo 
pale ngganana. 6:7 Bara sako-ndua “guru agama ante “toFarisi 
nangganotos1 1 Yesus pakabelo-belo ala rakitara bara mompakabelo tona 
nadua haitu la ri eo penonto. Ira madota mangelo sala 1 Yesus 
rapangadura. 6:8 Tapi nisaniNa pekirira. Jadi niulikaNa tona nakoyo 
palena haitu, "Kaimo, peangga ri sii!" Bo hau mpuumo tona haitu neangga 
ri sia. 6:9 I Yesus nekutana nte ira pura-pura, "Nangoseaka atura agamata, 
nuapa nipaloga ka kita rapoviata ri eo penonto? Movia anu nabelo atau 
movia anu nadaa? Mantulungi tona atau mompates1?" 6:10 Naupu 1 Yesus 
nanguli ivesia, neilimo la nangganoto pura-pura tona ri sia, pade mulikaNa 
tona nakoyo palena, "Odomo palemu!" Niodona palena, nabelo mpuumo. 
6:11 Nanggita haitu nagigi mpuu rara nu “guru-guru agama bo toFarisi 
haitu. Jadi nolibu ira nuapa mamala rapoviara nte 1 Yesus. 6:12 Tempo 
haitu, 1 Yesus ante topangoseaka la hau nantende ri bulu. Nakava sumai la 
nosambaya ka Alatala njambongi ntua. 6:13 Naeo mpadondo, 
nipasiromuNa puramo tona nangoseaka la, pade mipelisiNa sapulu randua 
lako nte ira majadi anaguruNa, ala ira mompapola tesa nu Alatala ka 
todea. 6:14-16 Tona mpelisiNa haitu iamo: i Simon nidaeNa i Petrus, 1 
Andreas tuei 1 Simon, i Yakobus, i Yohanes, 1 Filipus, i Bartolomeus, 1 
Matius, 1 Tomas, 1 Yakobus ana 1 Alfeus, 1 Simon lako ri partai Zelot, 
haitumo partai Maradeka *ntoYahudi , i Yudas ana i Yakobus, ante 1 
Yudas Iskariot, anu nompobalu i Yesus. 6:17 Naupu i Yesus nompelisi 
anaguruNa, notuamo la nosanggani-nggani ante ana-anaguruNa lako ri 
bulu haitu. Tempo ira natudu ri lembana, nadea mpuu topeoseaka ntanina 
nompopea ri sia bo nadea muni tona neonga lako ri umba-umba ri bagia 
Yudea, lako ri ngata Yerusalem, lako ri ngata Tirus bo Sidon ri tinggi 
ntasi. 6:18 Ira nakava mangepe tesa 1 Yesus bo rapakabeloNa. Tona 
nipesua nu “seta nakava muni bo nipakabeloNa. 6:19 Nadea tona 
nompasimbuku manggabe karo 1 Yesus sabana naria kuasa nu Alatala 
nesuvu lako nte Ia anu nompakabelo pura-pura ira. 6:20 I Yesus 


nangganoto ana-anaguruNa bo niulikaNa, "Nabelo mpuu komiu tona 
napakasi, sabana komiumo majadi todea riara #“Poparenta nu Alatala. 6:21 
Nabelo mpuu komiu anu naara sli-sii, sabana komiu rapakabosu. Nabelo 
mpuu komiu nasusa rara sii-sii, sabana raramiu rapakasana. 6:22 Nabelo 
mpuu komiu ane rapovuu mata ntona, rasuko ntona, rasalai ntona bo 
sangamiu rapakadaa ntona sabana komiu nangoseaka Yaku, “Ana nu 
Manusia. 6:23 Apa ivesia muni nipovia ntotuara nggaulu ka #nabi-nabi nu 
Alatala. Jadi ane rapoviara ivehaitu muni komiu, kana madamba mpuu 
raramiu, sabana naoge belo ri suruga nipakasadia nu Alatala ka komiu. 
6:24 Mandasa mpuu komiu anu nakalumana sii-sii, sabana nikavamiu 
puramo anu nompakasana raramiu. 6:25 Mandasa mpuu komiu anu nabosu 
sli-sii, sabana komtu maara ngena. Mandasa mpuu komiu anu nadamba 
sli-sii, sabana komiu masusa bo motumangi ngena. 6:26 Mandasa mpuu 
komiu ane pura-pura tona nombatoiya komiu, sabana ivesia muni totuamtu 
nggaulu nombatoiya nabi mpodava." 6:27 "Tapi Kuuli ka komiu 
topangepe tesaKu sli-si1: Potovemo balimiu, povia anu nabelo ka tona 
navuu matana nte komiu. 6:28 Perapi belo ka topompindasi komiu bo 
posambayaka tona novia nadaa ka komiu. 6:29 Ane rasapa ntona sabingga 
kalimpimiu, nee rapesava. Taa ka ia vai sabinggapa rasapana. Ane raalasi 
ntona buyamiu, dekeika muni bajumiu. 6:30) Ane tona merapi nte komtu, 
dekeimo ka ia. Bo ane mbara-mbarami raalasi ntona, nee raperapimiu 
mpanjili anu nialana. 6:31 Nuapa-nuapa rapodotamiu rapovia ntona ka 
komiu, ivesia muni rapoviamiu ka tona. 6:32 Ane komiu mompotove tona 
anu nompotove komiu, nee rasarumakamiu Alatala mombatotya komiu. 
Nau tona nadosa nipotovera muni tona anu nompotove ira. 6:33 Ane 
komiu aga mokainggu nabelo nte tona anu nokainggu nabelo nte komiu, 
nee rasarumakamiu Alatala mombatotya komiu, sabana tona nadosa 
nokainggu ivesia muni. 6:34 Bo ane komiu mompopainda doimiu ka tona 
nompakule mompopanjili doimiu, nee rasarumakamiu Alatala mantoiya 
komiu, sabana tona nadosa muni nompopainda doira ka tona nadosa 
ntanina ane rasanira tona haitu nompakule mompopanjili doira. 6:35 
Kakanana ledo ivesia! Komiu kana mompotove balimiu, bo povia anu 
nabelo ka ira. Ane tona meada nte komtu, dekei ka ia bo nemo rapopea 


rapopanjilina. Ane ivesia pokainggumiu, naoge mpuu belo radekei ka 
komiu bo komiu majadi ana-ana nu Alatala toNeliu KaogeNa, apa la muni 
novia anu nabelo ka tona nadaa bo tona ledo nisanina notarima kasi. 6:36 
Komiu muni kana mepotove nasimbayu eva pepotove nu Alatala, 
Tuamamiu." 6:37 "Nee rapakasalamiu tona ala komiu ledo rapakasala nu 
Alatala. Nee mompakatantu sala ntona kana rahuku, ala komtu ledo 
rahuku nu Alatala. Ampungimo tona ntanina ala komiu muni raampungi nu 
Alatala. 6:38 Dekei ka tona ntanina ala Alatala muni mombadekei ka 
komiu. Bo pedekei nu Alatala nabelo mpuu, kadeana nasimbayu mpo 
posuka naponu niparoo bo nigoya ala namala raisi vai sampe maponu suu. 
Apa posuka nipakemuiu ka tona ntanina, haitu muni raposuka ka komiu." 
6:39 1 Yesus notesa sangu porapa ka topangoseaka la. "Ledo masipato 
toburo mombanini toburo ntanina. Natantu ira randua aga manawu 
mpasanggani riara lovu. 6:40 Ledo ria ngana sikola naogepa pade guruna. 
Tapi ane matamamo posikolana, masimbayumo ia nte guruna. 6:41 
Nakuya komiu namala nanggita dosa nu roamiu nakodi mpo garupu ri 
matana, tapi dosamiu mboto nambaso mpo baloti ri matamiu ledo 
nikitamiu? 6:42 Berimba komiu mamala manguli ka roa, 'He, sampesuvu, 
mai kulelaka garupu ri matamu,' iyapa baloti ri matamiu mboto ledo 
nikitamiu! Komiu aga tobelo ri sumba! Lelaka ntani ruru baloti ri matamiu 
ala mamala komiu mekita bo mombalelaka garupu ri mata nu 
sampesuvumiu!" 6:43 "Ledo naria kayu nabelo novua nadaa. Ledo muni 
naria kayu nadaa novua nabelo. 6:44 Pura-pura kayu nisani lako ri vuana. 
Vua “ara ledo nipupu lako ri lemo ntasi bo *anggur ledo nipupu lako ri 
valaa karui. 6:45 Ivesia muni manusia. Tona nabelo, nabelo muni 
pokaingguna bo potesana, sabana pekiri rara ntaina nabelo. Bo tona nadaa, 
pokaingguna bo potesana muni nadaa sabana pekiri rara ntaina nadaa. Apa 
tesa nisovadakana nopuna lako ri pekiri rara ntaina." 6:46 Nangulimo 1 
Yesus, "Nakuya komiu noronde Yaku 'Pue, Pue' tapi ledo nioseakamiu 
parentaKu? 6:47 Tona nakava nte Yaku nangepe bo nangoseaka tesaKu, 
6:48 1a nasimbayu mpo topovia banua. Nikaena pakandala tana bo 
nipoviana pandasi vatu. Tempo lono bo uve binangga nanggabuntu nodala 
ri banua, banua haitu ledo nogoya sabana pandasina naroso. 6:49 Tapi 


isema-isema aga niepena bayangi tesaKu bo ledo nioseakana, 1a nasimbayu 
mpo tona novia banua ledo nipandasi. Tempo lono oge nodala ri banua, 
banua haitu kaliu-liu naombon bo nagero ntotomo." 


7:1 Naupu 1 Yesus notesa ka todea, haumo la ri ngata Kapernaum. 7:2 
Hamai naria saito balengga #ntantara nu Magau “Roma bo naria muni 
batua nipotovena. Batua haitu nadua ntamo, damo kamatena. 7:3 Tempo 
balengga ntantara haitu nangepe kareba 1 Yesus, nituduna bara sako-ndua 
totua #nto Yahudi hau merapi tulungi nte 1 Yesus makava mompakabelo 
batuana nadua. 7:4 Tempo totua ntoY ahudi nakava ri ngayo 1 Yesus, ira 
mpuu-mpuu nerapi tulungi nte 1 Yesus ivei: "Tadulako haitu tona masipato 
ratulungiMiu, 7:5 sabana nipotovena kita toYahudi bo nidekeina muni doi 
rapombangu “banua petuputa." 7:6 Jadi hau mpuumo i Yesus 
nosangganinggani ante ira. Naparapa i Yesus ri banuana, nitudu nu 
balengga ntantaramo bara sako-ndua roana hau mantomunaka i Yesus bo 
manguli, "Pue, ledo paraluu Komiu makava ri banuaku, sabana yaku ledo 
toYahudi. Ledo masipato yaku mantarima Komiu ri banuaku. * Ane 
toYahudi hau ri banua ntona ledo toYahudi, ira majadi maruto. * 7:7 Ledo 
masipato yaku mosintomu nte Komiu. Nau aga rauliMiu sambela rombela, 
mabelomo batuaku. 7:8 Nisaniku ia mabelo sabana yaku muni natundu ri 
parenta nu tuaku. Bo naria muni tantara-tantara natundu nte parentaku. Ane 
kuulika saito tantara, 'Koimo', ia kana hau. Ane kuulika tantara ntanina, 
'Katumai,' ia kana tumai. Ane kuulika batuaku, 'Povia anu haitu,' kana 
rapoviana." 7:9 Nokumaa mpuu 1 Yesus nangepe tesa nu balengga ntantara 
haitu. Jadi neili la bo nangulika todea nangoseaka la, "Natantu mpuu 
pomparasaya ntona hitu! Nau todea to Yahudi, muli 1 “Israel, dopa ria 
nikavaKu pomparasayana naroso mpo pomparasaya ntona hitu." 7:10 
Tempo tona nitudu gahaitu nanjili ri banua, nikavara batua haitu nabelo 
mpuumo. 7:11 Naltutaka haitu, 1 Yesus hau ri ngata Nain. AnaguruNa hau 
nosangganinggani nte la bo nadea muni tona ntanina nantuntuni la. 7:12 
Tempo 1 Yesus napara ri bobaa mesua rangata, mkitaNamo topokova 
tomate nesuvu lako riara ngata haitu. Tomate haitu ngana langgai, 
saito-itona ana ntimbala. Nadea muni tona lako ri ngata haitu nomporoa 


timbala haitu. 7:13 Tempo 1 Yesus nanggita ia, naasi mpuumo mataNa. 
NiulikaNa, "Nee motumangi, Ina." 7:14 Pade hau i Yesus nanggaparai 
tomate nikova ntona haitu bo nikingginisiNa pokova. Jadi, topokova 
tomate haitu nenonto. Nanguli 1 Yesus, "He, kabilasa, Kuuli ka iko, 
pembangumo!" 7:15 Pade nembangu mpuumo tomate haitu. Ia nonturo bo 
nompamulamo notesa. Naupu haitu 1 Yesus nangulika tinana, "Siimo 
anamu, Ina." 7:16 Tona nanggita kajadia haitu, naeka puramo bo nitoiyara 
Alatala ivei: "Nabi nakuasa neumba ri tatangata! Alatala mpuu-mpuu 
nakavamo mombatulungi todeaNa!" 7:17 Kareba haitu natolelemo ri 
njumangu bagia Yudea, bo muni ri ngata-ngata napara Yudea. 7:18 
Ana-anaguru 1 “Yohanes Topediu notesa ka 1 Yohanes pura-pura anu 
nipovia 1 Yesus. Nangepe haitu, nirondena randua anaguruna, 7:19 bo 
nituduna hau mompekutana 1 Yesus ivei: "Komiumo hii “Magau 
Topepakasalama anu makava nangoseaka pojanji nu Alatala? Atau bara da 
mariapa tona ntanina rapopea kami?" 7:20 Jadi haumo randua anaguruna 
mompekutana 1 Yesus, ivei: "I Yohanes nombatudu kami mekutana nte 
Komu ivei: 'Komiumo hii Magau Topepakasalama anu makava 
nangoseaka pojanji nu Alatala, atau bara da mariapa tona ntanina rapopea 
kami?'" 7:21 Tempo haitu i Yesus nompakabelo todea bo nompopalai 
seta lako ri karo ntona, bo nadea muni toburo nipakabeloNa sampe 
namala ira nekita mpanjili. 7:22 Jadi, nesanamo i Yesus ka tona nitudu 1 
Yohanes, "Panjilimo komiu, bo ulika 1 Yohanes pura-pura anu nikitamiu 
bo niepemiu: tona naburo nekitamo, tona napunggu nolipamo, tona nadua 
oge nabelomo, tona nabongo neepemo, tona namate natuvu mpanjilimo, bo 
Kareba Belo lako nte Alatala nipatolele munimo ka tona napakasi. 7:23 
Nabelo mpuu tona ledo noura nomparasaya Yaku." 7:24 Nalaipa tona 
nitudu 1 Yohanes pangane, nitesaNamo katuwu i Yohanes ka todea ivei: 
"Nuapa patujumiu hau ranggarava bai nompeinta i Yohanes bara ipia? Hau 
nanggita tona nonggai rarana, eva jono niburu mpoiri hau tumai? 7:25 
Tantu ledo! Jadi hau manggita nuapa komiu? Bara manggita tona nobaju 
nagaya? Tantu ledo, apa tona nobaju nagaya bo nagana mpengaya 
katuvuna, aga nonturo ri banua magau. 7:26 Jadi, hau manggita nuapa 
komiu? Tantumo hau manggita “nabi. Tapi pariaramo! I Yohanes naogepa 


pade nabi ntanina. 7:27 Iamo topompakasadia rara ntodea mantarima 
Yaku, nangoseaka anu nitulisi ri Buku Gasa nggaulu. Alatala nanguli ivei: 
'Partaramo! Kutudu suroKu mokolu ka Iko, ala ia mompakasadia dala ka 
Iko.'" (7:27 Maleakhi 3:1) 7:28 Nanguli 1 Yesus, "Toramo! Lako ri 
pura-pura tona nipoanaka ri dunia hitu, ledo ria saitoa tona naogepa pade 1 
Yohanes. Tapi nau tona ledo ria nturona ri #“Poparenta nu Alatala, naogepa 
ia pade i Yohanes." 7:29 Tempo todea bo “topesingara balasitee nangepe 
1 Yesus notesaki 1 Yohanes, nipokonoramo nia nu Alatala bo ira madota 
radiu i Yohanes, tandana ira najea lako ri dosara. 7:30 Tapi #toFarisi ante 
ouru-guru agama ledo nadota nantarima nia nu Alatala ka ira. Ira ledo 
nadota radiu 1 Yohanes. 7:31 Pade nanguli i Yesus, "Kuuli pakalanto ka 
komiu inggu ntona nadaa anu natuwu sli-sii. 7:32 Ira nasimbayu mpo 
ngana-ngana nonturo ri potomu, sangaya-sangaya niulika, ledo nioseakara. 
Ira aga nosipongare nte roara, 'Kami nantavusi suli bo nodade-dade 
mompakadamba raramiu tapi ledo nadamba komiu. Kami nodade nasusa 
mpo tempo kamate tapi ledo notumangi komiu.' 7:33 Ivesia muni najadi 
nte kami bo 1 Yohanes. | Yohanes nakava, nopuasa ledo nangande, bo ledo 
muni nanginu uve anggur, bo niulimiu ia nipesua nu seta! 7:34 Yaku, “Ana 
nu Manusia nakava nangande bo nanginu mpo tona biasa, bo niulimiu ivei: 
'Peintamo tona haitu! Nadoko, nalangu, vega ntopesingara balasitee bo 
vega ntodosa!' 7:35 Tapi naupa ivesia, rasanita kanoto nia nu Alatala apa 
aselena rakita ri pokainggu ntopangoseaka la." 7:36 Naria saito toFarisi 
nosanga 1 Simon. Nigagana 1 Yesus mangande ri banuana. Jadi haumo 1 
Yesus ri banuana, nonturo bo nangande. 7:37 Ri ngata haitu naria saito 
mombine nadosa, pokaingguna ledo masipato. Niepena 1 Yesus ria 
nangande ri banua ntoFarisi haitu, hau ia nanggeni botolo kodi nipovia lako 
ri “vatu pualam. Botolo haitu noisi lana vangi. 7:38 la nakava nanggaparai 
kada 1 Yesus bo notumangi. Uve matana nombabanggasi kada 1 Yesus jadi 
nipaisina buluana sampe nabai, bo niekina bo nitolina lana vangi kada 1 
Yesus. 7:39 Nanggita haitu, nompekirimo 1 Simon, "Tona hitu ledo nabi. 
Ane rapana la nabi, tantu rasaniNa isema mombine nanggangisi la haitu, 
apa mombine haitu nadosa." 7:40 Nanguli i Yesus ka 1 Simon, "Simon, 
naria sangaya Kuuli ka iko." Nesana 1 Simon, "Iyo, ulimo, Guru." 7:41 


Pade nanguli 1 Yesus, "Naria randua tona noinda nte topompopainda doina. 
Saito noinda limaatu doi salaka bo saito limapulu doi salaka. 7:42 Randua 
topanginda doi haitu, ledo nipakulera nombabayari pakaupu indara. 
Nanguli tupu nu doi ka ira randua ivei: 'Doiku mindamiu randua, domo 
kusingara nte komiu.' " Pade nanguli i Yesus ka 1 Simon, "Lako nte ira 
randua haitu, isema nipotovenapa tupu nu dot?" 7:43 Nanguli i Simon, 
"Panggavaku, tona nadeapa indana haitu nipotovenapa tupu nu doi." 
Nesana i Yesus, "Nakana panggavamu tutu." 7:44 Pade neili 1 Yesus 
nompeinta mombine pangane bo niulikaNa 1 Simon, "Peintamo mombine 
hitu! Yaku nakava ri banuamu, ledo nipakasadiamu uve Kupotoposi 
kadaKu nangoseaka adata ka torata. Tapi mombine hitu notoposi kadaKu 
ante uve matana bo nipakabaina ante buluana. 7:45 Iko ledo 
nikadambanakamu nte peeki tempo Yaku dako nakava ri banuamu, tapi 
mombine hitu ledo ria kabasana nombaeki kadaKu lako ri lamba 
kakavaKu sampe ri sii. 7:46 Iko ledo nombatoli lana vangi ri balenggaKu, 
nangoseaka adata ka torata tapi mombine hitu nombatoli lana vangi ri 
kadaKu. 47:44-46 Notoposi kada, nombaeki, nombatoli lana vangi ri 
balengga. Biasa torata nidekeika uve rapotoposi kadara apa deanapa tona 
aga nosandale atau ledo nosapatu jadi kadara nasovu. Biasa muni torata 
nikadambanaka ante peeki ri kalimpi. Ane torata mibila, nitoli lana vangi ri 
balenggana.” 7:47 Jadi Kuuli ka iko, Simon, dosana nadea haitu 
niampungi nu Alatalamo, sabana nambaso mpuu pepotovena. Tapi ane 
tona aga sakide dosana niampungi, aga sakide muni pepotovena." 7:48 
Pade nanguli 1 Yesus ka mombine haitu, "Dosamu niampungi puramo." 
7:49 Tona ntanina nonturo nangande nosanggani ante 1 Yesus 
nosimpekutana, "Isema ntoto la sampe nisarumakaNa la namala 
mombaampungi dosa?" 7:50 Tapi 1 Yesus nanguli ka mombine haitu, "Iko 
nipakasalama sabana iko nomparasaya Yaku. Panjilimo, damo Alatala 
mompakatinonto raramu!" 


8:1 Naupu sia, 1 Yesus hau nompebutu ngata nompatolele Kareba Belo, 
anu notesaki #“Poparenta nu Alatala. AnaguruNa sapulu randua hau 
nosanggani-nggani ante la, 8:2 bo naria muni bara sako-ndua mombine 


nomporoa ira. Mombine gahaitu nipakabelo 1 Yesus lako ri duara bo 
“seta-seta nipopalaiNa lako ri karora. Saito roara nosanga 1 Maria 
Magdalena. Naria papitu seta nipopalai 1 Yesus lako ri karona bara ipia. 
8:3 Naria muni i Yohana, berei i Khuza tona nipomboli doi Magau 
*Herodes. Bo naria muni i Susana bo da nadeapa mombine ntanina. 
Mombine gahaitu nompake doira mboto nantulungi 1 Yesus bo 
ana-anaguruNa. 8:4 Ledo naupu-upu tona lako ri mpengaya-ngaya ngata 
nakava nte 1 Yesus. Nadeapa ira nasiromu, nitesaNamo porapa ka ira ivei: 
8:5 "Naria tona hau nosavu. Tempo ia nosavu, naria sanu savua nanavu ri 
bivi dala, sanu nijejesi ntona bo sanu niteosi ntonji sampe naupu. 8:6 Naria 
muni savua nanavu ri tana navatu. Savua haitu natuvu tapi ledo nasae 
nalelemo sabana ledo naria uve nombabanggasi kalena. 8:7 Naria muni 
savua nanavu ranggarui. Savua haitu natuvu singgani ante karui, tapi 
kaupuna namatemo savua haitu sabana niposiupisi nggarui. 8:8 Bo naria 
muni savua nanavu ri tana naboya, bo nabelo mpuu katuvuna sampe vuana 
saatu-nggani kadeana." Naupu notesa ivehaitu, nangulimo i Yesus, 
"Isema-sema naria talingana, pariaramo porapa hitu!" 8:9 Ana-anaguruNa 
nekutana nte la, "Nuapa batuana porapa pangane?" 8:10 Nesana 1 Yesus, 
"Bara ipia dopa nisani nu manusia berimba Poparenta nu Alatala. Sii-sii 
Alatala nompopaisanina ka komiu. Tapi tona ntanina aga nipatuduki ante 
porapa ala 'rapariara, tapi nau rapeintara ledo rasanira nuapa najadi, bo nau 
raepera ledo rasanira batuana.' “8:10 Yesaya 6:9-10 8:11 Ivei batuana 
porapa pangane: savua nirapaka Tesa nu Alatala. 8:12 Savua nanavu ri 
dala, nirapaka tona nangepe Tesa nu Alatala tapi nakava “Magau nu Seta 
nangalasi Tesa haitu lako nte ira ala domo raparasayara bo rapakasalama. 
8:13 Savua nanawu ri tana navatu, nirapaka tona nangepe Tesa nu Alatala 
bo nitarimara nte damba rara. Tapi ledo naroso pomparasayara, nasimbayu 
nte tuda-tuda ledo naroso pokalena. Tempo ira nipesori, nouramo rarara 
bo domo nomparasaya. 8: 14 Savua nanavu ranggarui, nirapaka tona 
nangepe Tesa nu Alatala bo niparasayana. Tapi ira aga nompekirika 
katuwura ri dunia, ira madota makalumana bo madota matuvu masana ri 
dunia. Pura-pura haitu nompakabago ira sampe ira ledo napola nangoseaka 
Tesa nu Alatala bo katuvura ledo naria gunana. 8:15 Savua nanavu ri tana 


naboya, nirapaka tona nanoa bo nabelo rarara. Niepera Tesa nu Alatala bo 
nipariarara. Ira bate-batena nangoseaka Tesa nu Alatala sampe noguna 
mpuu katuvura." 8:16 "Ledo ria tona nombatunju poindo bo nitaungona 
ntonda bara nidikana ri tambe mpaturu. Tantu rabolina ri kalangana ala 
pura-pura topesua rabanua manggita karemena. 8:17 Pura-pura anu 
nitabuniaka sii-s11 kana rapopakita ngena, bo anu dopa nisani sii-sii kana 
rapopaisani ngena. 8:18 Jadi pariara pakabelo-belo Tesa nu Alatala 
niepemiu, sabana isema-sema mantarima bo mangoseaka Tesa haitu kana 
ratambaika pangisanina Tesa haitu. Tapi isema-sema ledo ratarimana bo 
ledo raoseakana Tesa nu Alatala, pangisani sakide naria nte 1a ralelakasi 
lako nte ia." 8:19 Naria sanggani tina 1 Yesus ante 
sampesuvusampesuvuNa nakava madota mosinggavaka la. Ledo namala 
sabana nadea gaga tona nombatagui la. 8:20 Naria saito tona nanguli ka 1 
Yesus, "Guru, tinaMiu ante sampesuvu-sampesuvuMiu ria ri savalikuna. 
Ira madota mosinggava nte Komiu." 8:21 Tapi nanguli i Yesus ka todea, 
"Isema-sema nangepe bo nangoseaka Tesa nu Alatala, tona haitumo nireke 
tinaKu bo sampesuvuKu." 8:22 Naria sanggani i Yesus ante anaguruNa 
nesavi sakaya. I Yesus nanguli ka ira, "Hau kita ri sambote rano." Jadi 
haumo ira. 8:23 Tempo ira da ranja mpopajala sakaya, namonjomo 1 
Yesus. Sampesamka, narimbosomo poiri bo balumba mbaso nombarumpa 
sakayara. Uve nesua riara sakaya, sakidepa matala. 8:24 Jadipa haumo 
anaguruNa nombalike 1 Yesus, "Guru, Guru! Mamatemo kita!" Nangepe 
topelike, nembangumo i Yesus. NipopetaaNa poiri bo balumba mbaso, 
netaa mpuumo! Bo rano haitu natinontomo. 8:25 Nangulimo 1 Yesus ka 
ana-anaguruNa, "Nakuya komiu ledo nomparasaya Yaku?" Nokumaa bo 
naeka anaguruNa. Ira nosimpekutana, "Hai! Isema ntoto tano tona hitu? 
NiparentaNa poiri bo uve bo nioseakara mpuu!" 8:26 Naupu haitu 1 Yesus 
ante anaguruNa napola nosakaya sampe nakava ri bagia Gerasa, 
nosinjambote ante bagia Galilea. 8:27-29 Hamai naria saito langgai lako ri 
kota nipesua nu seta. Nasaemo 1a nabaya, ledo nobaju bo ledo nadota 
nonturo ri banua. la aga nonturo ri podayo. la nasaro nipesua nu seta. Nau 
nirante palena bo kadana, bo nijagai mpuu-mpuu, da namalapa rante haitu 
nirantasina, bo nipakeni nu seta-seta hau ranggarava bai. Tempo 1 Yesus 


nanau ri tana, haumo tona nipesua nu seta haitu mompasmtou 1 Yesus. 
Nongare 1a bo nekadungga ri ngayoNa. I Yesus nantudu seta haitu malai 
lako ri karo ntona haitu. Jadi nongaremo tona nipesua nu seta haitu ante 
suara namangga, "Yesus, Ana nu Alatala anu Nehu KaogeNa! RakuyaMiu 
yaku? Kuperapi, nee mpuu rapandasaMu yaku!" 8:30 Nipekutana 1 Yesus 
tona haitu, "Isema sangamu?" Nesana tona haitu, "Sangaku Njobu-njobu." 
Niulina ivesia sabana nadea mpuu seta nombakuasai ia. 8:31 Seta-seta 
haitu mpuu-mpuu nerapi nte 1 Yesus, "Nee ratudu kami hau rapandasa nu 
Alatala ri *lovu ledo rapakule mantuvu kandalana!" 8:32 Ledo nakavao 
lako ri sia, naria bavu dea nangelo kandeara ri kente-kente nu bulu. 
Seta-seta haitu mpuu-mpuu nerapi nte 1 Yesus, "Palogamo kami mesua 
riara bavu gahaitu." Jadi nipalogaNamo. 8:33 Jadi seta-seta nesuvu mpuu 
lako ri tona haitu bo nolinja nesua riara nu bavu dea. Naupu sia, 
nangovamo bavu dea haitu notingganavu lako ri tinggi dapala hau riara 
rano bo nalodomo. 8:34 Tempo topojaga bavu haitu nanggita bavu 
nijagaira namate puramo, nangovamo ira hau nombatesa kajadia haitu ka 
tona rangatara bo ri ngata ntanina napara ri sia. 8:35 Nangepe tesa 
ntopojaga bavu, hau puramo ira manggita anu najadi. Tempo ira nakava 
nte i Yesus, nikitara tona nipesua nu seta pangane nakabasakamo lako ri 
seta-seta bo nonturo ri sinjori i Yesus. Nopakeamo ia bo nanotomo rarana. 
Nanggita haitu, naeka puramo ira. 8:36 Tona nanggita kajadia haitu notesa 
ka tona ntanina berimba tona nipesua nu seta nipakabelo i Yesus. 8:37 
Pade pura-pura tona ri bagia Gerasa haitu nerapi nte i Yesus ante 
mpuu-mpuu rarara ala rapalaisiNa ngatara haitu, sabana naeka mpuu ira. 
Jadi i Yesus nesavi sakaya hau manjilimo. 8:38 Tona nikabasaka lako ri 
seta haitu nerapi ante mpuu-mpuu rarana ala ia muni mamala mantuntuni 1 
Yesus. Tapi i Yesus nantudu ia, 8:39 "Panjilimo, tesa ka tonamo anu 
nipovia nu Alatala ka iko." Jadi hau mpuumo tona haitu ri numangu 
ngatana bo nitesanamo pura-pura anu nipovia i Yesus ka ia. 8:40 Tempo 1 
Yesus nanjili lako ri sambote rano, la nitomunaka ntodea ante damba rara, 
apa ira nompopea kakavaNa. 8:41 Ri sia, naria saito pakeni ri “banua 
petupu nosanga i Yairus. Nantaputu ia ri kada i Yesus bo nerapi nte rarana 
mpuu-mpuu ala 1 Yesus hau ri banuana, 8:42 apa anana saito-itona, ana 


mombine noumuru sapulu rompae, nadua ntamo, damo kamatena. 
Nangepe haitu, haumo 1 Yesus ri banuana. Tempo ira da ranja mpolipa hau 
ri banua 1 Yairus, todea nomposimpi 1 Yesus. 8:43 Ri sia naria saito 
mombine sapulu rompaemo naraa “8:43 Naraa njuu: batuana, 
nasimbunga.” njuu. Naupu puramo doina nekipakulisi nte dokutoro tapi 
ledo nabelo bo ledo ria tona nompakule mompakabelo ia. 8:44 Mombine 
haitu nanggaparai puri i Yesus bo nikabena doe baju i Yesus. Kaliu-liu 
netaa raana. 8:45 Nekutanamo 1 Yesus, "Isema nanggabe Yaku pangane?" 
Pura-pura tona nesapu, bo 1 Petrus nanguli, "Guru, ri sii nadea tona nosiaso 
ri sinjoriMiu bo nomposimpii Komiu." 8:46 Tapi nanguli 1 Yesus, "Naria 
mpuu tona nanggabe Yaku pangane. NisaniKu naria kuasa nesuvu lako nte 
Yaku." 8:47 Mombine haitu nombarasai poviana pangane domo namala 
ratabuniaka, nisani 1 Yesusmo. Jadi nakavamo ia nte eka bo nantaputu ri 
ngayo i Yesus. Bo niulina ri ngayo ntodea ri sia nuapa sabana sampe 
nikabekana baju 1 Yesus. Bo niulina muni kaliu-liu nabelomo ia. 8:48 Pade 
nangulimo i Yesus ka ia, "AnaKu, nabelomo iko sabana iko nomparasaya. 
Panjilimo iko. Damo Alatala mompakatinonto iko." 8:49 I Yesus da 
notesa ka mombine haitu, nakavamo tona lako ri banua i Yairus. Nanguli 
ia ka 1 Yairus, "Tua, namatemo anamu. Tumo mompakalenge i Guru hau ri 
banuamiu." 8:50 Tapi niepe 1 Yesus tesa haitu bo mulikaNa 1 Yairus, "Nee 
maeka. Parasayamo Yaku, mabelo ngena anamu." 8:51 Nakava ira ri 
banua i Yairus, ledo nidekei i Yesus sambara tona mesua riarana 
mosanggani nte la. Aga i Petrus, 1 Yohanes, bo 1 Yakobus ante tina tuama 
nu ngana haitu nidekeiNa mesua mosanggani ante Ia. 8:52 Tempo haitu, 
pura-pura tona nasiromu ri sia nantete notumangi sabana ngana haitu 
namatemo. Tapi i Yesus nanguli ka ira, "Tumo motumangi! Ngana haitu 
ledo namate, aga namonjo." 8:53 Nangepe tesa 1 Yesus, aga nipongirikara 
apa nisanira ngana mombine haitu namate mpuumo. 8:54 Tapi 1 Yesus hau 
nesua riara ntombi bo nikangisiNa pale nu ngana haitu. Pade niuliNa, 
"Ana, pembangumo!" 8:55 Nyawa nu ngana haitu naria mpanjili. Jadi 
kaliu-liu nembangu ngana haitu. Pade nitudu 1 Yesusmo ira mombadekei 
kandea ka ngana. 8:56 Nanggita kajadia haitu nokumaa mpuu tina 
tuamana. I Yesus nombatagi ira, "Nee ratesa ka tona ntanina anu najadi ri 


sii." 

9:1 I Yesus nompasiromu sapulu randua anaguruNa bo nidekeiNa kuasa 
ka ira mompopalai seta bo mompakabelo tona nadua mpengaya-ngaya. 
9:2 NituduNa ira hau mompakabelo tona nadua bo mompatolele kareba 
*Poparenta nu Alatala. 9:3 Dopame ira nalai, 1 Yesus nanguli ka ira, "Nee 
manggeni nuapa-nuapa riara polipamiu. Nee manggeni toko polipa bara 
batutu, bara baku, bara doi, bara rontonga baju. 9:4 Ane ratarima ntona 
komiu, ponturomo ri sia sampe komiu malai lako ri ngata haitu. 9:5 Ane 
ledo ratarima ntona komiu, palaikamo ngata haitu bo tapaimiu sovu lako ri 
kadamiu *9:5 Tapai sovu lako ri kadamiu batuana, nipoara. Tupu ngata 
haitu nompoara Tesa nu Alatala. Jadi Alatala muni mompoara ira bo 
mombahuku ira.* , tandana Alatala mompoara ira ." 9:6 Naupu sia, hau ira 
nompebutu ngata mompatolele Kareba Belo, bo mompakabelo tona nadua 
ri umba-umba. 9:7 Magau *Herodes Antipas anu nomparenta ri bagia 
Galilea, nangepe lelena pura-pura kajadia haitu. Naingu rarana, sabana 
tona nanguli 1 Yohanes Topediu natuvu mpanjilimo. 9:8 Naria muni sanu 
tona nanguli Nabi “Elia nggaulu neumba mpanjili. Bo tona ntanina nanguli 
bara “nabi ntanina natuvu mpanjili. 9:9 Nanguli 1 Herodes, "Nitudukumo 
tona nombatampa balengga 1 Yohanes bara ipia. Jadi 1 Yesus hii, isema 
kakanana la? Nadeamo lelena la niepeku." Haitu sampe 1 Herodes 
nompasimbuku mosinggava nte 1 Yesus. 9:10 Naupu ana-anaguru 1 Yesus 
nompatolele Kareba Belo bo nompakabelo tona nadua, nanjilimo ira. Bo 
pura-pura anu nipoviara hamai, nitesara ka i Yesus. Naupu haitu, ira 
niunaka i Yesus hau nompatani ri sangu ngata nosanga Betsaida. 9:11 Tapi 
nisani ntodea patuju i Yesus, jadi nituntuniramo Ia. I Yesus nantarima ira 
bo mpatudukiNa ka ira Poparenta nu Alatala. Bo nipakabeloNa muni tona 
nadua. 9:12 Domo masae masolomo eo, anaguru i Yesus sapulu randua 
nakava nangulika Ia, "Guru, agina ratuduMiu tona gahaitu hau mangelo 
kandea bo ponturo ri ngata-ngata napara ri sii, apa ponturo hitu nakalinoa." 
9:13 Tapi nanguli 1 Yesus ka ira, "Komiumo mompakande ira." Nesanamo 
anaguruNa, "Hai! Berimbamo? Aga lima-angu roti bo rombaa bau naria 
nte kami. Paraluu kami hau mangali roti ka tona damo nadea hii?" 9:14 


Kadeana ira ri sia nitasere lima-njobu langgai. Nanguli 1 Yesus ka 
anaguruNa, "Ulika ira monturo motagu-tagu, limapulu tona santagu." 9:15 
Anaguru i Yesus nanturusi anu niuliNa ka ira. 9:16 Naupu sia 1 Yesus 
nangala lima-angu roti bo rombaa bau pangane, pade nitingoaNa langi bo 
niuliNa tarima kasi ka Alatala. Nitubi-tubiNamo roti ante bau haitu pade 
nidekeiNa ka anaguruNa mombabagi-bagi ka todea. 9:17 Ira pura-pura 
nangande sampe nabosu. Naupu nangande, anaguruNa nompasiromu labi 
nu kandea, sapulu rotonda ponupa naboli. 9:18 Naria sanggani, i Yesus da 
nosambaya saitoNa, nakavamo anaguruNa nte la. | Yesus nekutana nte ira, 
"Nantuntuni tesa ntodea, isema Yaku hii?" 9:19 Nesana ira, "Naria tona 
nanguli Komiu i Yohanes Topediu. Naria muni nanguli Komtu Nabi Elia 
nggaulu. Naria muni tona nanguli Komiu bara nabi ntanina natuvu 
mpanjili." 9:20 I Yesus nekutana vai, "Tapi nantuntuni panggavamiu, 
isema Yaku?" Nesana i Petrus, "Komtu #“Magau Topepakasalama anu 
nijanji nu Alatala!" 9:21 Naupu sia, 1 Yesus nombatag] ira ivei: "Nee mpuu 
raulimiu ka isema-sema, Yaku Magau Topepakasalama anu nijanji nu 
Alatala! 9:22 Yaku, “Ana nu Manusia, kana rapandasa bo rapoara ntotua 
“nto Yahudi ante balengga-balengga #ntopanggeni pesomba bo #guru-guru 
agama. Yaku rapatesi tapi ri eo katataluna Yaku rapakatuvu mpanjili." 
9:23 Naupu sia niulikaNa todea ri sia, "Isema-sema madota mangoseaka 
Yaku, kana rakabasakana dotana mboto. la kana manpimbuaka #kayu 
salibna eo-eo. Haitumo, ia kana masadia rapandasa nau sampe rapatesi bo 
mpuu-mpuu mangoseaka parentaKu. 9:24 Isema-sema aga nangoseaka 
dota nu rarana mboto bo natuvu ka karona mboto, ledo manggava katuvu 
nabelo sampe ri kasae-saena. Tapi isema-sema mombakabasaka dotana 
mboto sabana nangoseaka Yaku, nau ia rapatesi, iamo matuvu mabelo 
sampe ri kasae-saena. 9:25 Nuapa gunana rakavamiu pura-pura anu naria 
ri dunia, tapi ledo rakavamiu katuvua nabelo sampe ri kasae-saena? 9:26 
Isema-sema maeya matana manguli ia topangoseaka Yaku bo maeya 
matana nte pepatudukiKu, Yaku muni maeya mataKu manguli ia 
topangoseaka Yaku tempo Yaku meonga lako ri suruga. Yaku, Ana nu 
Manusia, manau ante reme bo kuasaKu bo kuasa nTuamaKu bo 
#malaekamalaekaNa nagasa. 9:27 Pariaramo! Naria bara sako-ndua 


komiu ri sii dopa mamate ane dopa rakitara Alatala moparenta mpo 
Magau." 9:28 Nitasere saminggu kaliu 1 Yesus nombadekei pangajari ka 
ira, nikeniNa 1 Petrus, 1 Yohanes ante 1 Yakobus hau nantende ri bulu, 
mosambaya. 9:29 Da nosambaya 1 Yesus, nabalimo lenjeNa bo bajuNa 
najadi naramputi bo nenggila. 9:30 Sampesanika, neumbamo tona randua 
notesa ante la, haitumo 1 “Musa bo 1 “Elia, nabi nu Alatala. 9:31 Ira 
randua neonga riara reme lako ri suruga. Ira notesa kamate 1 Yesus anu 
domo masae rapakadupa ri ngata Yerusalem. 9:32 Tempo haitu, i Petrus 
bo roana randua naluru namonjo. Nematapa ira, nikitara 1 Yesus nareme bo 
randua tona neangga ri sinjoriNa. 9:33 Tempo tona randua haitu 
mompalaisi 1 Yesus, nangulimo 1 Petrus, "Guru, nasana mpuu kita ri sii. 
Agina kami movia tatalu sou ri sii, sangu ka Komiu, sangu ka Nabi Musa 
bo sangu ka Nabi Elia." Ledo nisani i Petrus batua nu tesa nisovadakana. 
9:34 Da ranja mpotesa i Petrus, nakavamo kulimu nombabungu ira 
pura-pura, sampe naeka mpuu anaguruNa tatalu haitu. 9:35 Lako riara 
kulimu naria suara nanguli, "Hitumo AnaKu nipelisiKu. Epemo tesaNa!" 
9:36 Nalino suara haitu, mkitara damo 1 Yesus saitoNa ri sia. Tesa niepera 
haitu mipariarara bo anu nikitara ledo kaliu-liu nitesara ka tona ntanina. 
9:37 Kamailena, i Yesus ante anaguruNa notua lako ri bulu haitu. Nakava 
ri lembana nadea mpuu tona neonga mosinggava nte 1 Yesus. 9:38 Naria 
saito langgai lako ri tatanga ntodea haitu nompongare i Yesus, "Guru! 
Tulungi peinta ruru anaku, anaku langgai aga saito-itona. 9:39 Ane nesua 
“seta ri karona, kaliu-liu nongare ia bo karona nanggaradii sampe 
ngangana nobura. Seta haitu ledo nenonto-nonto nompandasa 1a, bo ledo 
nadota nesuvu lako nte ia. 9:40 Niulikukamo anaguruMiu mompopalai 
seta haitu, tapi ledo nipakulera." 9:41 Nangepe haitu, nangulimo i Yesus 
ka ira, "Natantu mpuu komiu natuvu sii-sii! Komiu nesapuaka mpuu bo 
ledo nomparasaya! Sakuyapa kasaena Yaku kana mosanggani nte komiu 
bo mosabara nte komiu pade raparasayamiu?" Pade nituduNa tuama nu 
ngana nadua haitu, "Keni tumai anamu!" 9:42 Tempo ngana haitu nolipa 
hau ri ngayo 1 Yesus, nidungganaka nu setamo ia bo karona 
nanggaradii-dii. Tapi i Yesus nompopalai seta bo nipakabeloNamo ngana 
haitu. Nabelopa ngana haitu, niuliNa ka tuama nu ngana, "Siimo anamu." 


9:43 Nanggita kambaso kabaraka nu Alatala haitu, nokumaa mpuu todea 
ri sia. Todea da nokumaapa nanggita pura-pura anu nipoviaNa. Jadi 
niulikaNa anaguruNa, 9:44 "Pariaramo tesaKu hitu: Yaku, “Ana nu 
Manusia nitotya ntona sii-sii, tapi makava tempona Yaku radekei riara 
kuasa nu manusia." 9:45 Tapi ledo nisani nu anaguruNa batua ntesaNa. 
Batua nu tesa haitu nitabuniaka ala ledo rapahara. Bo ledo muni nabia ira 
nompekutana nuapa batua ntesaNa. 9:46 Anaguru 1 Yesus nosinggarauka 
isema ira haitu nalangapa panggana. 9:47 Nisani i Yesus pekirira. Jadi 
nialaNa saito ngana kodi bo nipopeanggaNa ri sinjoriNa, 9:48 bo 
niulikaNa ira, "Isema-sema nantarima ngana hitu sabana pomparasayana 
Yaku, nasimbayu mpo nitarimana muni Yaku. Bo isema-sema nantarima 
Yaku, nitarimana muni Alatala anu nantudu Yaku. Jadi isema-sema naede 
rarana, lamo nalangapa panggana ri panggita nu Alatala." 9:49 Nanguli 1 
Yohanes ka 1 Yesus, "Guru, nikita kami tona nompopalai seta ante 
kuasaMiu. Tona haitu nitagi kami, apa ia ledo samporoa nte kita." 9:50 
Tapi nanguli 1 Yesus ka ia, "Nee ratagimiu ia, sabana isema-sema ledo 
nangeva komuu, ia nosabingga ka komitu." 9:51 Naparamo tempona 1 
Yesus meore hau ri suruga, nipakatantuNamo la kana hau ri ngata 
Yerusalem. 9:52 NituduNa bara sako-ndua topangoseaka la mokolu ka la 
ala mompakasadia mpengaya-ngaya ka la. Jadi hau ira nesua rangata 
“ntoSamaria. 9:53 Tapi tona ri ngata haitu ledo nadota nantarima 1 Yesus 
sabana nisanira patujuNa hau ri posusa nto Yahudi ri ngata Yerusalem. 
9:54 Niepe 1 Yakobus bo i Yohanespa tona ri ngata haitu ledo nadota 
mantarima i Yesus, niulira ka 1 Yesus, "Pue, ane rapodotaMiu, raperapi 
kami apu lako ri langi manau mompalabu ira." 9:55 Tapi i Yesus nompelli 
ira randua bo nangonteaka ira. 9:56 Naupu sia, napolamo ira hau ri ngata 
ntanina. 9:57 I Yesus ante anaguruNa nompapola polipara bo naria tona 
nanguli ka la, "Guru, yaku madota mantuntuni Komiu. Nau damo ri umba 
rakalauMiu, kuoseaka Komiu!" 9:58 Pade nesana i Yesus, "Asulaku naria 
bolona bo tonji naria jumuna, tapi Yaku, “Ana nu Manusia ledo ria 
banuaKu Kupaturu." 9:59 I Yesus nanguli ka tona ntanina, "Kamaimo, 
oseakamo Yaku!" Tapi nesana tona haitu, "Guru, paloga ntanimo ruru 
yaku manjili nte tuamaku. Mamate tuamaku pade tumai yaku mangoseaka 


Komiu." 9:60 Nesana 1 Yesus, "Palambakamo tona namate mombatana 
tona namate. Tapi komiu, koimo hau ri umba-umba mompatolele kareba 
“Poparenta nu Alatala." *9:60 Palambakamo tona namate mombatana 
tona namate. Batuana: dekeikamo tona ledo nomparasaya mombatana tona 
ledo nomparasaya. 9:61 Naria muni tona ntanina nanguli ka 1 Yesus, 
"Guru, yaku muni madota mangoseaka Komiu. Tapi pakaloga ntani ruru 
yaku hau mopalakana nte kami sambanua." 9:62 Nanguli 1 Yesus ka ia, 
"Ledo nabelo ane topopajeko nasaro meili ri puri. Ivesta muni tona nasaro 
nantora anu nipalaisina, ledo masipato majadi topokarajaa ri Poparenta nu 
Alatala." 


10:1 Naliutaka haitu, 1 Pue Yesus nompelisi pitupulu topangoseaka la 
ntanina. Tona pitupulu haitu nituduNa randua-randua samporoa mokolu ka 
Ia hau ri pura-pura ngata rakalauNa. 10:2 Dopame ira hau, muliNa ka ira, 
"Nadea tona nasadia mantarima “Kareba Belo. Ira nasimbayu mpo pae 
natasa, nasadiamo rakato. Nadea mpuu pae nasadiamo rakato, tapi 
topokato ledo nadea. Jadi, perapimo nte Alatala tupu ntalua, ala ratuduNa 
tona hau mokato ri taluaNa. 10:3 Jadi, koimo komiu, tapi pakabelo! Apa 
komiu Kutudu hau ri tatanga ntona nadaa. Komiu masimbayu ante ana nu 
bimba nipopalai ri tatanga nu asulaku. 10:4 Nee manggeni doi bara batutu 
rapomboli baku, bara sapatu ropasa. Nee mokalera gaga ri dala 
motesa-tesa ka tona. 10:5 Ane komiu mesua ri banua ntona uli ntani ruru, 
'Kuperapi Alatala mombadekei belo ka komiu sambanua!' 10:6 Ane 
ratarima ntupu banua mabelo, Alatala mpuu-mpuu mombadekei belo ka 
ira. Tapi ane tupu banua ledo madota mantarima komiu, Alatala ledo 
mombadekei belo ka ira. 10:7 Ane ratarima ntupu banua komiu, ponturo ri 
siamo. Inumo bo kandemo anu radekeina ka komiu, sabana topokarajaa 
masipato mantarima tambona. Nee molinja-linja hau ri banua ntanina. 10:8 
Ane komiu makava ri sangu ngata bo ratarima nu balengga ngata mabelo, 
kandemo kandea anu radekeina ka komiu. 10:9 Pakabelomo tona nadua ri 
ngata haitu bo ulika ira, 'Naparamo tempona Alatala moparenta mpo 
Magau ri tatangamiu.' 10:10 Tapi ane komiu makava ri sangu ngata bo 
ledo ratarima ntona ri ngata haitu, koi hau ri dala mbaso riara ngata haitu 


bo uli ivei: 10:11 'Komiu nompoara tesa kami, jadi sovu lako ri ngatamiu 
anu nekantaka ri kada kami ratapai kami ri ngayomiu. Haitu majadi 
pepatora ka komiu Alatala mompoara komiu. Tapi naupa ivesia, 
parlaramo! Naparamo tempona Alatala moparenta mpo Magau.'" 10:12 
Pade nanguli 1 Yesus ka ira pitupulu, "Pariaramo! Ri Eo Potangara ri 
kaupu dunia, melabipa kadaana pehuku nu Alatala ka tona haitu pade 
pehuku rapambela ka #“toSodom nadaa mpuu." 10:13 I Yesus nompapola 
tesaNa ivei: "Mandasa mpuu komiu toponturo ri ngata Korazim! Bo 
mandasa mpuumo komiu toponturo ri ngata Betsaida, sabana komiu ledo 
najea! Ane rapana kabaraka nipoviaKu ri ngatamiu, Kupovia ri ngata Tirus 
bo ngata Sidon natantu nasaemo kajeara, nau ira ledo toY ahudi! Bo tantu 
nasae munimo popakeara karu bo podikara avu ri balenggara, tandana 
nabuku rarara bo nanjosomo nokainggu nadaa. Komiu “to Yahudi 
nikitamiu kabaraka-kabaraka haitu, tapi komiu ledo ntoto najea. 10:14 
Jadi tempo Alatala mombatangara manusia ngena, pehuku ka komiu 

toY ahudi melabipa kantamona pade pehuku ka toponturo ri ngata Tirus bo 
Sidon. 10:15 Komiu toponturo ri ngata Kapernaum! Nisarumakamiu 
komiu raore hau ri suruga! Tapi ledo ntoto nakana! Komiu aga ranavusaka 
ri “narakaa!" 10:16 Pade nanguli 1 Yesus ka topangoseaka la, 
"Isema-sema nantarima tesamtu, nitarimana muni tesaKu. Isema-sema 
nompoara komtu, nipoarana muni Yaku. Bo 1sema-sema nompoara Yaku, 
nipoarana muni Alatala anu nombatudu Yaku." 10:17 Bara sakuya kasaena 
naliu haitu, pitupulu topangoseaka 1 Yesus nanjili lako ri ngata-ngata 
nikalaura pangane. Nadamba mpuu rarara bo niulira, "Pue, nau “seta 
natundu nte kami bo nalai tempo nipopalai kami nte kuasaMiu!" 10:18 
Nanguli i Yesus ka ira, "NikitaKu #Magau nu Seta nanavu lako ri langi 
eva kila. 10:19 Jadi, partaramo! Yaku mombadeke1 kuasa ka komu ala 
rapakulemiu mombajeje ule bo “#supitole bo mombadagi pura-pura karoso 
nu balita, bo ledo ria nuapa-nuapa mamala mombakuyasi komiu. 10:20 
Naupa ivesia, nee madamba raramiu sabana seta-seta natundu nte komiu. 
Agina madamba sabana sangamiu nitulisi riara buku nu Alatala ri suruga." 
10:21 Tempo haitu muni Nosa Gasa nu Alatala nombakuasa1 i Yesus bo la 
nosambaya nte damba raraNa ivei: "Tata, Komiu Tupu nu langi bo tana! 


Nosukuru mpuu Yaku sabana nipopaisaniMiu pura-pura anu pangane ka 
tona ledo natau. Tapi nitabuniakaMuu ka tona nangisani bo tona napande, 
apa ivesiamo dotaMiu." 10:22 Pade nanguli 1 Yesus ka tona ri sia, 
"Pura-pura nidekei nTuamaKu ka Yaku. Ledo ria tona mpuu-mpuu 
nosisani nte Yaku Ana nu Alatala, aga TuamaKu Alatala. Bo ledo ria tona 
mpuu-mpuu nosisani ante TuamaKu, aga Yaku, AnaNa mboto bo 
isema-sema Kupodota, Kupopaisanika TuamaKu ka ia." 10:23 Naupu 
haitu i Yesus neili nompeintaka anaguruNa bo notesa ala ledo raepe ntona 
ntanina. NiuliNa ka ira ivei: "Nabelo mpuu komiu sabana komiu nanggita 
pura-pura anu nipoviaKu. 10:24 Pariaramo! Tempo nggaulu nadea “nabi 
bo magau madota manggita anu nikitamiu sii-sii, tapi ledo nikitara. Naoge 
rarara mangepe anu niepemiu sii-sii, tapi ledo niepera." 10:25 Naria saito 
guru agama nto Yahudi neangga ri sia. la madota mombaopa tesa 1 Yesus. 
Jadi nekutana ia, "Guru, nuapa masipato kupovia ala yaku mamala matuvu 
sampe ri kasae-saena?" 10:26 Nesana 1 Yesus, "Nuapa nitulisi riara Buku 
* Atura Agama? Nuapa mbacamiu ri sia?" 10:27 Nesana tona haitu, "Anu 
nitulisi ri sia: Potovemo Tupumu, Alatala ante mpuu-mpuu raramu, ante 
pura-pura pekirimu, pura-pura pokainggumu bo pura-pura pompakulemu. 
Potovemo singgamanusiamu mpo pompotovemu karomu mboto." *10:27 
Ulangan 6:5; Imamat 19:18* 10:28 Nanguli 1 Yesus ka ia, "Nambelamo 
pesanamu tutu. Poviamo mpo anu niulimu tutu ala iko matuvu mabelo 
sampe ri kasae-saena." 10:29 Tapi guru agama haitu ledo nadota radagi, 
nisarumakana nanoamo pokaingguna. Jadi nekutana vai ia nte 1 Yesus, 
"Isema singgamanusiaku kana kupotove?" 10:30 Nesana i Yesus ante 
porapa hitu; "Naria saito toYahudi notua lako ri ngata Yerusalem hau ri 
ngata Yerikho. Ri tatanga polipana, ia nosinggavaka topeago, bo 
pura-pura pakeana ante mbara-mbarana naupu niagora. Ia nibobara 
sakidepa namate, bo nipalaisira bayangimo. 10:31 Dopa nasae kaliutakana 
haitu, naria saito “topanggeni pesomba nto Yahudi noliu ri sia. Nikitanapa 
tona niboba haitu, netalilimo ia bo napolamo. 10:32 Ivesia muni *toLewi 
anu nokarajaa ri “Banua nu Alatala. la muni noliu ri sia. Nikitanapa tona 
niboba ntopeago pangane, aga nipetalilikana muni bo napolamo ia. 10:33 
Naupu haitu, naria saito #“toSamaria noliu ri sia muni. Nikitanapa tona 


niboba haitu, naasi mpuu matana. 10:34 Hau 1a nombatotoaka tona haitu. 
Nipegasana uve “anggur belana bo nipakulisina ante lana pade mbonggona 
kae. Naupu haitu nisavirakana ri *keledai, pade nikenina ri banua ponturo 
ntorata bo nipiarana ri sia. 10:35 Naeo mpadondo toSamaria haitu 
nombasuvuraka rompeka doi salaka “10:35 Rompeka doi salaka gaji roeo 
topokarajaa, magana rabayari ponturo talu-minggu kasaena.” bo nidekeina 
ka tupu banua mpesaira haitu, pade niulina, Jagai ruru tona nadua hitu. 
Ane ledo magana, damo manjili yaku pade kubayari.' " 10:36 I Yesus 
nompakaupu tesaNa bo nekutana nte guru agama anu madota mombaopa 
tesaNa, ivei: "Nantuntuni panggavamiu, lako ri tona tatalu haitu, isema 
nompotove tona niago pangane?" 10:37 Nesana guru agama, "Tona naasi 
matana nantulungi tona haitu." Nanguli i Yesus, "Koimo, bo povia ivesia 
muni!" 10:38 Naupu haitu 1 Yesus ante anaguruNa nompapola polipara, 
nesai ri sangu ngata. Ri sia naria saito mombine nosanga i Marta nogaga i 
Yesus hau ri banuana. 10:39 Naria saito sampesuvuna mombine, nosanga 1 
Maria. | Maria haitu nakava nonturo napara kada 1 Yesus bo nompetalingai 
pepatudukiNa. 10:40 Tapi i Marta nasesa katoratana haitu. Jadi hau i 
Marta nanguli ka 1 Yesus, "Guru, nabelo tano nipekiriMiu sampesuvuku 
nompalamba yaku nokarajaa saitoku? Tudumo ia tumai mantulungi yaku." 
10:41 Nesana i Yesus, "Heh, Marta, nikitaKu iko nabago bo nasesa 
raramu nompekirika mpengaya-ngaya. 10:42 Tano mai aga sangaya 
nopoko, haitumo mangepe tesa nu Alatala. I Maria nompelisi tobelona, anu 
ledo mamala raalasi ntona lako nte ia." 


11:1 Naria sanggani i Yesus hau nosambaya. Naupu Ia nosambaya, 
nangulimo saito anaguruNa, "Pue, patuduki muni kami mosambaya mpo i 
Yohanes Topediu nompatuduki anaguruna nosambaya." 11:2 Nanguli 1 
Yesus ka ira, "Ane komiu mosambaya, ulimiu ivehitu: 'Tata, aga Komiu 
masipato rapetupu bo rapakaoge. Komiumo Magau kami. Perapi Komiu 
momparenta ri dunia hitu. 11:3 Dekei ka kami kandea niparaluu kami 
eo-eo. 11:4 Ampungimo dosa kami mpo kami muni nombaampungi 
pura-pura tona nasala nte kami. Bo nee rapalamba kami rapesori.'" 11:5 
Naliu haitu, 1 Yesus nanguli ka anaguruNa, "Rapana saito komiu hau ri 


banua nu roamiu tanga bongi bo manguli ka 1a, 'Sampesuvu, mai sakide 
kandeamiu, 11:6 naria roaku da ri polipana dako nesai ri banuaku. Tapi 
ledo naria anu kupakande ka ia.' 11:7 Rapana roamiu mesana ivei: 'Nee 
rabato yaku! Vamba nikapukumo bo kami ntali ana naturumo. Domaku 
membangu mombadekei ka iko anu niperapimu.' 11:8 Jadi berimbamo? 
Kuuli ka komiu, Naupa komiu novega rapa, ledo madota roamiu 
membangu bo mombadekei1 anu niperapimiu.Tapi, kaupuna ia kana 
membangu mombadeke1 ka komiu anu niparaluumiu, sabana komiu ledo 
naeya matamiu nerapi njuu nte ia. 11:9 Jadi, Kuuli ka komiu, perapimo nte 
Alatala bo radekeiNa ka komiu. Elomo, bo rakavamiu. Tanedemo vamba 
bo vamba raunggeNa ka komuu. 11:10 Apa isema-sema merapi, kana 
radekei ka ia. Isema-sema mompaelo, kana rakavana. Bo isema-sema 
mantanede vamba, kana raungge ka ia. 11:11 Ane anamiu merapi bau 
ntasi, ule radekeimiu? 11:12 Ane anamiu merapi ntalu, “supitole 
radekeimiu? Tantu ledo! 11:13 Naupa komiu tona nadosa, nisanimiu 
nombadekei anu nabelo ka anamiu. Nemopa Tuamata ri suruga. la 
mpuu-mpuu mombadeke1 Nosa GasaNa ka i1sema-sema merapi nte la." 
11:14 Naria sanggani i Yesus nompopalai “seta lako nte tona nipakabobo 
nu seta. Nalaipa seta, namalamo tobobo haitu notesa. Nanggita haitu 
nokumaa puramo todea ri sia. 11:15 Tapi naria muni sanu nanguli, "Ia 
namala nompopalai seta ante kuasa lako nte i “Beelzebul, Magau nu Seta." 
11:16 Naria muni tona madota mombaopa tesa 1 Yesus. Jadi niperapira 
tanda nabaraka rapopakitaNa ka ira, ala rasanira la mpuu-mpuu 
niposumba nu Alatala. 11:17 Tapi nisani i Yesus patujura. Jadi niulikaNa 
ira, "Ane maria saito magau bo todeana bate-batena mosipobali, natantu 
kamagauana haitu magero. Bo ane tona sambanua bate-batena mosipobali, 
tantu magaro pobanuara. 11:18 [vesia muni Magau nu Seta. Ane 
seta-setana mosipobali, tantu mageromo kamagauana. NiuliKu ivesia, 
sabana ntulimiu Yaku nompopalai seta ante kuasa lako nte 1 Beelzebul, 
Magau nu Seta. Tapi ledo nakana. Natantu Magau nu Seta ledo madota 
mompopalai seta-setana mboto. 11:19 Narita muni ana-anagurumiu mboto 
nompopalai seta-seta. Uli ka Yaku, ante kuasa isema nipopalaira 
seta-seta? Natantu ante kuasa nu Alatala! Jadi povia nu anagurumiu mboto 


nompakalanto peraimiu tutu nasala! 11:20 Yaku nompopalai seta-seta ante 
kuasa nu Alatala. Jadi haitu nompopakita ka komiu, Alatala 
nompamulamo nomparenta ri tatangamiu!" 11:21 "Ane maria tona maroso 
mombajagai banuana bo magana pura-pura pareva posievana, ledo makuya 
mbara-mbarana. 11:22 Tapi ane tona narosopa makava mangeva tupu 
banua haitu, radagina bo raalasina puramo pareva posieva anu nisarumaka 
ntupu banua haitu. Bo mbara-mbara rabanua haitu rapobagina nte roana. 
Jadi Yaku nompopalai seta-seta apa Yaku nakuasapa. " 11:23 Nanguli 
munimo 1 Yesus, "Isema ledo nosabingga nte Yaku, iamo nangeva Yaku. 
Bo isema ledo nantulungi riara pokarajaaKu, iamo nompakagero 
pokarajaaKu." 11:24 I Yesus nompakasimbayu manusia ante banua, 
niuliNa, "Ane seta nesuvu bo nompalaisi saito manusia, 1a nolilive hau 
tumai ri ponturo nangau mangelo ponturo rapangosanakana. Bo ane ledo 
rakavana raulina, 'Aginapa yaku manjili hau nte tona nipalaisiku ria." 11:25 
Makava ia ri sia, rakavana tona haitu eva banua boa, ledo ria toponturona 
bo banua haitu naupu nipegasa bo nipasiayu. 11:26 Jadi ia hau mompokio 
papitu seta ntanina anu nadaapa pade ia mboto. Bo ira makava mesua bo 
monturo riara ntona haitu. Kaupuna katuvu ntona haitu melabipa kadaana 
pade pamulana bara ipia." 11:27 Naupu 1 Yesus nanguli haitu, naria saito 
mombine ri olo ntodea nanguli ka la nte suara namangga, "Nabelo mpuu 
mombine anu nompoanaka Komiu bo nompatomi Komiu!" 11:28 Tapi 
nesana 1 Yesus, "Nakana, tapi nabelopa tona nangepe tesa nu Alatala bo 
nioseakana." 11:29 Todea da nombatagui 1 Yesus, jadi nipapolaNamo 
tesaNa ivei: "Nadaa mpuu tona natuvu sii-sii! Niperapira Yaku movia 
tanda nabaraka ala rasanira Yaku mpuu-mpuu niposumba nu Alatala . Tapi 
ledo ria tanda rapopakita ka ira. Aga tanda mpo anu najadi nte Nabi 
“Yunus nggaulu rapopakita ka ira. 11:30 Anu najadi ri karo Nabi Yunus 
najadi tanda nipokumaaka ntona ri ngata “Niniwe nggaulu. Ivesia muni 
Yaku, “Ana nu Manusia. Anu majadi ri karoKu ngena majadi tanda 
rapokumaaka ntona tempo sii-sii. 11:31 Ri Eo Potangara bara maipia, 
magau mombine tana Syeba rapakatuvu mpanjili mosanggani-nggani ante 
komiu anu natuvu sii-sii. Bo ia mombasalai pokainggumiu sabana ia 
nakava lako ri ngata nakavao mangepe pepatuduki Magau “Salomo, anu 


nanoto mpuu pekirina. Tapi sii-sii naria saito ri tatangamiu naogepa bo 
nanotopa pade Magau Salomo, tapi ledo nadota komiu nomparasaya 
tesaNa. 11:32 Ivesia muni ri Eo Potangara tupu ngata Niniwe rapakatuvu 
mpanjili mosanggani-nggani nte komiu anu natuvu sli-sii. Bo ira 
mombasalai pokainggumiu sabana ira najeamo nangepe tesa Nabi Yunus. 
Sii-sii naria saito ri tatangamiu naogepa pade Nabi Yunus, tapi ledo nadota 
komiu nomparasaya tesaNa." 11:33 "Ledo naria tona mombatunju poindo 
bo ratabuniakana ranggapeo bara rataungona ntonda. Natantu poindo haitu 
kana raboli ri kalangana ala pura-pura topesua rabanua manggita 
karemena. #1 1:33 I Yesus ledo aga notesa pompake poindo. NitesaNa 
muni pepatuduki nakana anu nombatesa la. Pepatuduki haitu ledo 
nitabuniaka.? 11:34 Mata nirapaka poindo nu karo. Ane matata nabelo, 
nalanto pekitata. Tapi ane navurau matata, ledo malanto rakitata 
nuapanuapa. Ivesia muni pekiri rara ntaita. 11:35 Jadi, pakabelo-belo! Nee 
sampe pekiri rara ntaita majadi malanda. 11:36 Ane pekiri rara ntaita 
nareme bo ledo naria nuapa-nuapa nalanda, pura-pura katuvuta mareme 
mpuu mpo anu nivanta mpoindo." #1 1:34-36 Batua ntesa 1 Yesus, kita 
kana mompariara mpuu pepatuduki nakana nipatoleleNa ala mareme pikiri 
rara ntaita bo katuvuta bate-batena mabelo.? 11:37 Naupu 1 Yesus notesa, 
naria saito #toFarisi nombagaga la hau mangande ri banuana, jadi hau 
mpuumo la. 11:38 ToFarisi haitu nahera nanggita i Yesus ledo nantuntuni 
ada ntoFarisi nemanjo ntani pade nangande. | 1:39 Haitu sampe 1 Yesus 
nanguli ka ia, "Komuiu toFarisi nangoseaka ada-ada agama anu nikita 
ntona, tapi raramiu nadaa bo nainoka mbara-mbara ntona ntanina. Komiu 
nasimbayu mpo tona notoposi boda bo suraya ri savalikuna tapi riarana 
bate-batena natagara! 11:40 Nadoyo mpuu komiu! Alatala ledo aga 
nompajadi karomiu tapi nipajadiNa muni rara ntaimiu! 11:41 Dekeimo ka 
tona napakasi ante belo rara bo ivesiamo pura-pura majadi magasa ka 
komiu. 11:42 Mandasa mpuu komuu toFarisi! Komiu nombadekei ka 
Alatala #sabagia lako ri sapulu bagia pura-pura asele panggaviamiu, 
sampe nau rampa-rampa nakodi mpo tumbavani, kula, bo rampa-rampa 
ntanina. Nabelo poviamiu tutu, tapi parenta anu nantudu kita mokainggu 
manoa bo mompotove Alatala, ledo nipeilimiu! Tano haitumo parenta 


nopoko raoseakamiu bo nee muni rakalingasimiu parenta ntanina. 11:43 
Mandasa mpuu komiu toFarisi! Nipokonomiu nonturo ri ponturo nabelo ri 
“banua petupu, bo nipokonomiu muni rabila ntona ri potomu. 11:44 
Mandasa mpuu komiu! Komiu nasimbayu mpo dayo ledo naria tandana. 
Tona nojeje dayo haitu tapi ledo nisanira naria anu naruto riarana. Komiu 
nabelo ri savalikuna tapi rara ntaimiu nadaa." *11:44 ToYahudi 
nombadika tanda ri dayora ala ledo rajeje ntona, apa niparasayara ane tona 
mombatui tomate atau dayo, ia majadi naruto bo ledo mamala metupu 
singgani nte toYahudi ntanina.* 11:45 Naria saito lako ri * guru-guru 
agama ri sia nanguli ka i Yesus, "Guru, ante tesaMiu tutu, nisalaiMiu muni 
kami!" 11:46 Nesana i Yesus, "Mandasa muni komiu guru-guru agama! 
Komiu nompakadea atura bo ada nakaja raoseaka ntona bo nipasuumiu 
tona mangoseakana. Tapi komiu mboto ledo nantulungi ira mangoseakana! 
11:47 Mandasa mpuu komiu! Komiu nompakabelo dayo #nabi-nabi nu 
Alatala, tano totuamiu mboto nompatesi nabi-nabi haitu! 11:48 
Pokainggumiu nompakalanto komiu nasintuvu nte pokainggu ntotuamiu. 
Ira nompatesi nabi-nabi bo komiu nompakaramba dayora! 11:49 Sabana 
haitu, Noto nu Alatala nanguli pakalanto ivei: 'Nabi-nabi bo suro-suroKu 
Kutudu hau nte ira gahaitu. Sanu rapatesira, bo sanu rapandasara.' Alatala 
nanguli ivesia sabana nisaniNa komiu anu natuvu sii-sii nasimbayu 
kadaamiu ante totuamiu nggaulu. 11:50 Jadi komiu anu natuvu sii-sii 
rahuku nu Alatala sabana kamate nu nabi pura-pura anu nipatesi lako ri 
pompajadi duniame. 11:51 Nompamula lako ri pompates1 1 Habel sampe 
ri pompatesi i Zakharia anu najadi ri doyata “Banua nu Alatala ri olo nu 
lanta pesomba bo Banua nu Alatala. Parasayamo! Komiu natuvu s1i-sii 
mpuu-mpuu rahuku sabana pokainggu ntotuamiu! #1 1:51 Ira rahuku 
sabana ira nasimbayu kadaana ante totuara.” 11:52 Mandasa mpuu komiu 
guru-guru agama! Kakanana komiumo masipato mompatuduki tona 
mosisani nte Alatala. Tapi komiu mboto ledo nadota mosisani nte Alatala, 
bo komiu nombalava tona ntanina anu madota mosisani nte Alatala." 11:53 
Naupu notesa ivesia nalaimo i Yesus. Nompamula lako ri tempo haitu, 
nadua mpuu rara nu guru-guru agama bo toFarisi nte la. Nipasimbukura 
mangopa tesa 1 Yesus ala ratesaNa mpengaya-ngaya, 11:54 bo 


nikanotosira njuu la mbelaka masala anu rauliNa bo mamala rapangadura. 


12:1 Nonjobu-njobu tona nasiromu ri sia mompeinta 1 Yesus, sampe 
nosimpii nosijeje-jeje kada. I Yesus nangulika anaguruNa, "Pakabelo! 
Komiu kana mainga nte ragi “ntoFarisi. Batuana, nee sampe komiu 
mompasiala pokainggura aga nabelo ri lenje tapi rarara nadaa! 12:2 Tapi 
pokainggu nitabuniakara kana rasani ntona, sabana pura-pura anu 
nitabuniaka sii-sii kana malanto rakita ngena, bo pura-pura rahasia kana 
rasani ntodea ngena. 12:3 Jadi anu nitesamiu bongina, raepe ntona eona. 
Bo anu nipanggalivayakamiu ka roa riara ntombi, rapatolele ka todea ri 
savalikuna!" 12:4 "Vega-vegaKu, pariaramo! Nee maeka ka tona madota 
mompatesi komiu, sabana maupu haitu domo ria nuapa-nuapa mamala 
rapoviara ka komiu. 12:5 Kuuli ka komiu isema masipato rapokaekamiu! 
Aginamo komiu maeka nte Alatala, sabana la nakuasa mompatesi karomiu 
bo mombanavusaka komiu riara #narakaa! Partaramo tesaKu hitu! Aga 
Alatala masipato rapokaekamiu! 12:6 Natantu nisanimiu tonji rone 
nipobalu lima-mbaa rompeka doi kodi. Nau ledo nadea alina ri panggita 
manusia, ledo ria sambaa ledo nitora nu Alatala. 12:7 Iyapa tonji rone 
nitoraNa, nemopa komiu. Nau bulua ri balenggamiu nirekeNa bo nisaniNa 
pura. Jadi nee maeka, apa nipotove nu Alatalapa kita pade tonji rone 
nadea." 12:8 "Partaramo! Isema-sema manguli ri ngayo ntodea, ia 
topangoseaka Yaku, Yaku muni manguli ri ngayo #“malaeka-malaeka nu 
Alatala, ia topangoseaka Yaku. 12:9 Tapi isema-sema nanguli ri ngayo 
manusia, ledo nisanina Yaku, Yaku muni manguli ri ngayo 
malaekamalaeka nu Alatala, ledo nisaniKu ia. 12:10 Isema-sema 
nompakadaa Yaku, “Ana nu Manusia, mamala raampungi. Tapi 
isema-sema nombasalai “Nosa Gasa nu Alatala, ledo raampungi. 12:11 
Ane komiu rakeni ntona ri ngayo ntopotangara ri banua petupu, atau ri 
ngayo pomarenta sabana komiu nangoseaka Yaku, nee makini raramiu 
mompekirika nuapa raulimiu mombasaliku karomiu. 12:12 Apa tempo 
haitu, Nosa Gasa nu Alatala mboto mompatuduki ka komiu nuapa 
masipato raulimiu." 12:13 Saito lako ri todea nanguli ka 1 Yesus, "Guru, 
tudumo sampesuvuku mombabagi ka yaku bagiaku lako ri kaboli 


kakalumana ntuama kami." 12:14 Nesanamo 1 Yesus, "Sampesuvu, isema 
nanganggataka Yaku majadi topobagi kakalumana ka komiu?" 12:15 Pade 
nanguli 1 Yesus ka todea, "Pakabelo-belo! Nee madamba gaga raramiu 
ante mbara-mbara, sabana naupa mbara-mbaramiu nadea ledo haitu 
mompakajadi katuvumiu mabelo." 12:16 I Yesus norapa mompakalanto 
tesaNa pangane ivei: "Naria saito tona nakalumana, tanana nabelo bo 
aselena nadea mpuu. 12:17 Tona haitu nompekiri, 'Nuapa kupovia? Domo 
ria pomboli asele poviaku.' 12:18 Naupu nipekirina, nitesanamo ka karona 
mboto, 'Ivei kupovia. Kugerosi gampiri kodi hitu bo kupoviaka gampiri 
mbasona bo kuboli ri sia asele poviaku bo mbara-mbaraku. 12:19 Maupu 
haitu domo mokarajaa yaku, apa nadea mpuu mbara-mbara niboliku, 
madea mpae pade maupu. Jadi mamala yaku motondodo-ndodo, 
mangande, manginu bo matuvu masana.' 12:20 Tapi Alatala nanguli ka ia, 
'Heh, todoyo! Bongi hitu iko mamate. Pura-pura anu nipakasadiamu, 
isema tupuna ngena?'" 12:21 Kaupu tesa haitu i Yesus nanguli, "Ivesiamo 
majadi nte tona nompasimbuku nompasiromu kakalumana ka karona 
mboto, tapi katuvuna napakasi ri panggita nu Alatala." 12:22 Pade nanguli 
1 Yesus ka anaguruNa ivei: "Kuuli ka komiu, nee makini raramiu 
mompekirika katuvumiu bara nuapa rakandemiu, bara baju nuapa 
rapakemiu, 12:23 apa katuvuta nopokopa pade kandea bo karota 
nopokopa pade pakeata 12:24 Peintamo tonji kalikoa. Ira ledo notuda pae, 
ledo nokato, bo ledo naria gampiri pomboli kandeara. Tapi naupa ivesia, 
Alatala nombadekei kandea ka ira! Nemopa komiu anu nipotoveNapa 
pade tonji! 12:25 Nuapa gunana makini raramiu? Nau damo makini njuu 
raramiu, ledo ria saitoa komiu mompakule mantambai umurumiu, nau aga 
sambongi. 12:26 Ane ledo rapakulemiu movia anu nakodi haitu, rapokuya 
makini raramiu, mompekirika anu ntanina? 12:27 Peintamo sese nu bunga 
ranggarava. Bunga haitu natuvu nau ledo nokarajaa, ledo nantanu kae 
rapovia baju. Tapi naupa ivesia, Kuuli ka komiu, Magau *Salomo anu 
nakalumana mpuu, ledo ria pakeana nagaya mpo sese nu bunga! 12:28 
Jadi ane Alatala nompakagaya bunga-bunga ranggavoko anu aga natuvu 
sampalai bo rapalabusimo, nemopa komiu! Natantu la mombadekei pakea 
niparaluumiu! Nakura mpuu pomparasayamiu! 12:29 Jadi nee maingu bo 


makini raramiu mompekirika nuapa rakandemiu bara nuapa rainumiu! 
12:30 Haitu pura anu nielo ntona ledo nosisani nte Alatala. Tapi ledo 
paraluu makini raramiu, sabana Alatala Tuamamiu, nisaniNa pura-pura anu 
niparaluumiu. 12:31 Jadi pasimbukumo ala Alatala momparenta riara 
katuvumiu, bo pura-pura anu ntanina haitu radekeiNa muni ka komiu." 
12:32 I Yesus nompapola tesaNa ivei: "Nau ledo nadea komiu anaguruKu, 
nee maeka, sabana komiu nipelisi nTuamamiu Alatala, lako ri kabelo 
raraNa ala komiu moparenta mosanggani-nggani nte Ia riara poparentaNa. 
12:33 Jadi pobalumo mbara-mbaramiu bo dekeimo alina haitu ka tona 
napakasi. Poviamo batutu doi anu ledo mamala magero. Batuana, poviamo 
anu mompakadamba rara nu Alatala. Ivesiamo komiu momboli 
kakalumana ri suruga, anu ledo maupu-upu bo ledo rapangangga ntona 
atau rakandesi nu saipa. 12:34 Pasimbukumo mompakadea kakalumana ri 
suruga. Apa ri umba naria kakalumanamiu, ri sia muni pekirimiu." 
12:35-36 I Yesus notesa sangu porapa ivei: "Komiu kana masadia tempo 
Yaku makava. Komiu kana mainga nasimbayu mpo batua-batua nompopea 
kakava nu madikara lako ri posusa ponika. Batua haitu bate-batena 
masadia bo poindora ledo rapepayara. Ane makava madikara 
mombatanede vamba, masalisa vamba haitu raungge ka ia. 12:37 Nabelo 
mpuu batua haitu ane manjili madikara bo rakavana ira da nemata! 
Pariaramo! Madika haitu mompasua baju pokarajaa bo ratuduna ira 
monturo, bo ia mboto mombasondu kandea ka ira! 12:38 Nabelo mpuu 
batua-batua nikavana nasadia nompopea kakava nu madikara, naupa 1a 
makava tanga bongi bara bobayana." 12:39 Pade nanguli munimo 1 Yesus, 
"Pariaramo porapa hitu! Ane rasani ntupu banua tinti sakuya topangangga 
makava, natantumo rajagaina banuana bo ledo rapalambana topangangga 
mesua rabanua. 12:40 Ivesia muni komiu. Komiu kana mainga mompopea 
kakavaKu, apa ledo nisanimiu tempona Yaku, Ana nu Manusia makava." 
12:41 1 Petrus nekutana, "Pue, porapa haitu nirapaMiu ka kami atau ka 
todea ntanina muni?" 12:42 Nesanamo 1 Yesus, "Haitu niuliKu ka batua 
nanoto bo natutu neoseaka. Tona haitu raanggataka nu madikana majadi 
topompasiayu pura-pura batua ntanina riara banua. lamo mompasiayu 
kandea ka batua-batua ntanina eo-eo. 12:43 Mabelo mpuu batua haitu ane 


tempo madikana manjili, nipovianamo bago niparasaya ka 1a. 12:44 
Pariaramo tesaKu hitu! Madika haitu manganggataka ia majadi 
topompasiayu pura-pura mbara-mbarana. 12:45 Tapi mandasa mpuu batua 
haitu ane aga mompekiri riara ntaina ivei: 'Wee! Da masaepa pade manjili 
madikaku.' Bo 1a aga nombaboba batua-batua ntanina langgai bo mombine, 
bo aga mangande manginu bo malimpuno. 12:46 Tempo batua haitu movia 
madaa ivesia, sampesanika madikana manjilimo ri eo bo jaa ledo nisanina. 
Batua haitu rahuku bo ratedaka ri savalikuna nasimbayu mpo tona ledo 
natundu nte Alatala. 12:47 Ane batua nisanina dota nu madikana, tapi ledo 
nainga bo ledo nipoviana dota nu madikana, ia kana rajeani pakandasa. 
12:48 Tapi ane ledo nisani nu batua nuapa nipodota nu madikana bo 
nipoviana anu nasala sampe masipato rahuku, ia aga raboba sakide. 
NiuliKu ivesia sabana tona nidekeika nadea, nadea muni ratuntu lako nte 
ia. Tona niparasayaka nadea, nadea muni rasarumaka lako nte ia." 12:49 I 
Yesus nanguli, "Kakanana Yaku nakava mompapusi manusia ri dunia ante 
pehuku nu Alatala. Naoge mpuu raraKu rapanakimo apu haitu! 12:50 Tapi 
da nariapa peparajea kana Kurasai. Bo nasusa mpuu raraKu ane dopa 
majadi. 12:51 Nisarumakamiu kakavaKu mompoposinggabelo tona ri 
dunia hitu, tapi ledo nakana! KakavaKu aga mompoposieva tona. 12:52 
Nompamula sii-sii ane maria alima tona sambanua, ira matebagi-bagi bo 
mosieva. Ira tatalu mosieva ante ira randua. 12:53 Totua langgai mosieva 
ante anana langgai. Totua mombine mosieva ante anana mombine. Bo 
mosieva muni ante maniana mombine." 12:54 Nanguli munimo i Yesus ka 
todea, "Ane nikitamiu kulimu neumba ri mpanauna, nisanimiu domo masae 
maudamo. Bo mpuu-mpuu mauda. 12:55 Ane nikitamiu poiri neburu lako 
ri puluna, nisanimiu kana mapane eo. Bo mpuu-mpuu mapane eo. 12:56 
Komu aga tobelo ri sumba! Komiu natau nantasere ravana bo 
nompetandaina. Nakuya ledo nisanimiu anu nipovia nu Alatala sti-si1?" 
12:57 "Nakuya ledo nipekirimiu mbotomo pokainggu mbana nabelo? 
12:58 Rapana, ane komiu rapangadu ntona bo hau ri ngayo ntopotangara, 
agina komiu mosieloka belo nte topangadu haitu tempo komiu da ri 
tatanga dala. Nee sampe komiu rakenina mpuu ratangara ri ngayo 
ntopotangara bo topotangara haitu mombadeke1 komiu ka polisi ala 


rasuaraka riara ntarunggu. 12:59 Pariaramo! Komiu ledo rasuvuraka lako 
ri tarunggu ane dopa nibayarimiu pakaupu vayamiu!" 


13:1 Tempona haitu naria tona notesa ka 1 Yesus, nombatesa bara 
sako-ndua toGalllea nipatesi Gubernur Pilatus tempo ira nombadekei 
binata pesomba ka Alatala. 13:2 Nangepe kareba haitu nanguli i Yesus, 
"Nee rapekirimiu toGalilea namate haitu sabana dosara nadeapa pade dosa 
ntoGalilea ntanina. 13:3 Tantu ledo! Tapi Kuuli ka komiu, ane komiu ledo 
majea movia dosa, komiu rahuku pura. 13:4 Toramo tona sapulu uvalu 
anu namate napara Kola Siloam tempo ira nirumpi nu banua langa. Nee 
rapekirimtu ira namate sabana nadeapa dosara pade dosa ntoY erusalem 
ntanina! 13:5 Ledo ntoto nakana! Kuuli vai ka komiu sangganipa, ane 
komiu ledo majea movia dosamitu, natantu komiu pura-pura rahuku muni." 
13:6 Naupu sia i Yesus notesa porapa hitu, ivei: "Narita sanggayu kayu 
“ara nituda ntona ri taluana. Naria saeo, tupu ntalua hau nangelo vua kayu 
haitu, tapi ledo ria sangua vuana nikavana. 13:7 Jadi niulikana topokarajaa 
talua haitu, 'Peintamo! Talu-mpaemo kasaena tumai njuu yaku mangelo 
vuana, tapi nau sangu vuana ledo ria nikavaku. Agina ratovosimo kayu 
hitu. Ledo ria gunana, aga nompakarugi boya ntana.' 13:8 Tapi nesana 
topokarajaa talua haitu, 'Tua, palambakamo ruru kayu hitu matuvu 
sampaepa. Kutonggo tana ri punana bo kudika pupu. 13:9 Rakitata ruru. 
Bara movua mpae meonga. Tapi ane ledo movua ngena, ratovositamo.' " 
13:10 Naria saeo ri “eo penonto, 1 Yesus nompaguru ri “banua petupu. 
13:11 Ri sia naria saito mombine nipakabunggu nu “seta, sapulu 
valu-mpaemo kasaena. la nabunggu bo domo nanoro neangga. 13:12 
Tempo i Yesus nanggita mombine haitu, nipokioNa bo ntulikaNa, "Ina, 
mabelomo komiu." 13:13 Pade nidikaNa paleNa ri karo nu mombine, 
kaliu-liu nanoro karona, bo nitotyanamo Alatala. 13:14 Tempo pakeni ri 
banua petupu haitu nanggita 1 Yesus nompakabelo tobunggu ri eo penonto, 
naraumo rarana. Bo mulikana todea ri sia, "Riara saminggu naria ono-eo 
nipakatantu ka kita mokarajaa. Kakavamo komuiu rapakabelo ri eo ntanina, 
aga nee ri eo penonto!" 13:15 Nangepe tesa haitu, nangulimo 1 Yesus, 
"Komiu aga tobelo ri sumba! Ri eo penonto pura-pura komiu 


nombakabasaka japimiu, bara jaramiu, bo nikenimiu rapopainu. 13:16 Tapi 
ri sii, naria saito mombine, muli 1 Abraham, nipou nu Magau Seta sapulu 
valu-mpaemo kasaena. Ledo masipato 1a rakabasaka lako ri kuasa nu seta 
ri eo penonto?" 13:17 Tesa 1 Yesus, nompakaeya topangeva la. Tapi tona 
ntanina nadamba pura nanggita kabaraka nipoviaNa. 13:18 Naupu haitu i 
Yesus nanguli, "Berimba kajadina #Poparenta nu Alatala? Nuapa 
Kupasimbayuka? 13:19 Kajadina nasimbayu ante porapa hitu: naria sangu 
batu mandoe “13:18-19 Mandoe nitesara ri sii sangaya mandoe nambaso, 
sampe talu-metere kalangana.” anu nituda ri talua. Batu mandoe haitu 
natuvu sampe najadi kayu mbaso. Nadea tonji nakava novia jumuna ri 
tinggu kayu haitu." 13:20 Nanguli vaimo 1 Yesus, "Nuapa 
Kupakasimbayuka kajadina Poparenta nu Alatala? 13:21 Kajadina 
nasimbayu ante ragi niala mombine bo nipasigalona ante talu-njuka labu nu 
sando. Naupu nipasigalona, nenggamba puramo labu nu gando haitu." 
13:22 Tempo 1 Yesus nompapola polipaNa hau ri ngata Yerusalem, la 
noliu ri ngata-ngata ntanina bo nompaguru. 13:23 Naria tona nakava 
nekutana nte la, "Pue, ledo madea tona rapakasalama?" Nesanamo 1 
Yesus, 13:24 "Tona rapakasalama namala nirapaka tona mesua ri vamba 
napii. Pasimbukumo mesua ri vamba napii haitu. Apa nadea tona 
mompasimbuku mesua tapi ledo rapakulera. 13:25 Apa ane rapana, tupu 
nu banua membangu mombatutui vamba, bo komiu meangga ri savalikuna 
mombatanede vamba bo manguli, 'Tua, ungge ka kami vamba!' tupu nu 
banua haitu aga mesana ivei: 'Ledo nisaniku komiu!' 13:26 Bo komiu 
manguli, 'Kami nangande, nanginu nosanggani-nggani ante komtu, tua. Bo 
komiu muni nompaguru ri ngata kami bara ipia!' 13:27 Tapi tupu nu banua 
haitu aga mesana ka komiu, 'Ledo nisaniKu komiu, bo ledo nisaniKu lako 
ri umba komiu. Palaimo lako ri sii. Komiu pura-pura tona nadaa!' 13:28 
Tempo komiu manggita i “Abraham, 1 Ishak, bo i Yakub 
mosangganinggani ante pura-pura “nabi nggaulu mosusa madamba-damba 
ri Poparenta nu Alatala, motumangi komiu bo masusa mpuu raramiu 
sabana komiu rapopalai hau ri savalikuna! 13:29 Madea tona ntanina anu 
ledo to Yahudi majadi todea ri Poparenta nu Alatala. Ira makava lako ri 
mpandakena, mpanauna, tasina, bo lako ri puluna mosusa 


madamba-damba ri Poparenta nu Alatala. 13:30 Pariaramo! Nadea tona 
naripuri sii-sii, majadi marikolu. Bo nadea tona narikolu sii-sii, majadi 
maripuri." 13:31 Tempona haitu muni, naria bara sako-ndua *toFarisi 
nakava nte 1 Yesus bo nanguli, "Komiu kana malai lako ri sii, sabana 
Magau “Herodes madota mompatesi Komiu!" 13:32 Tapi nesana 1 Yesus, 
"Koi ulika topeakalani haitu ivei: 'Eo hitu bo maile Yaku da mompopalai 
seta-seta, bo mompakabelo tona nadua. Maipua pade Kupakaupu 
pokarajaaKu. 13:33 Tapi eo hitu, maile bo maipua, kana Kupapola 
polipaKu hau ri ngata Yerusalem, apa ledo nabelo nabi rapatesi ri ngata 
ntanina.' 13:34 He, komiu toY erusalem! Komiu nompatesi nabi-nabi, bo 
tona nisuro nu Alatala nirempemiu vatu sampe namate! Nadea ngganimo 
Yaku madota mombasaliku komiu pura-pura, nasimbayu mpo manu tina 
nombarumutasi anana, tapi ledo nadota komiu. 13:35 Sabana haitu, 
*Banua nu Alatala rapalaikaNa. Kuuli ka komiu, domo rakitamiu Yaku 
sampe makava tempona komiu manguli, 'Maoge belo ka Ia anu nakava 
niposumba nu Alatala!' *13:35 Mazmur 118:26*" 


14:1 Naria saco ri “eo penonto, 1 Yesus hau nangande ri banua pakeni 
*ntoFarisi. Tona ri sia nompariara nuapa rapovia i Yesus. 14:2 Naria tona 
nadua neonga ri ngayo i Yesus. Kadana bo palena nebangga puramo. 14:3 
Nanggita tona haitu, nekutanamo i Yesus nte *¥ guru-guru agama bo 
toFarisi ri sia, "Nantuntuni atura agamata, mamala kita mompakabelo tona 
nadua ri eo penonto, atau ledo?" 14:4 Tapi ira ledo nadota nesana. Jadi i 
Yesus nombadika paleNa ri karo ntona nadua haitu bo nipakabeloNa bo 
nituduNa manjilimo. 14:5 Naupu haitu, niuliNa ka guru-guru agama bo 
toFarisi, "Ane rapana anamiu bara japimiu manavu ralovu ri eo penonto, 
natantu rasoreakamiu masalisa ri eo haitu muni." 14:6 Nangepe tesa 1 
Yesus haitu, ledo ria saitoa ira nabia nesana. 14:7 Ri banua ntoFarisi 
pangane, i Yesus nanggita torata-torata nompelisi ponturo tobelona. 
Sabana haitu, nipatudukiNa ira ante porapa hitu: 14:8 "Ane komiu ragaga 
hau ri posusa poboti, nee monturo ri ponturo tobelona. Apa ane makava 
torata naogepa pade komiu, 14:9 tupu nu banua anu nombagaga komiu 
kana manguli ka komiu, 'Merapi ampu, ponturo hitu nipakasadia ka torata 


hitu. Komiu kana molinja ri ponturo ntanina.' " I Yesus nompapola tesaNa 
ivei: "Natantu maeya matamiu molinja ri purina. 14:10 Jadi, ane komiu 
ragaga hau ri posusa, aginamo monturo ri purina ala tupu nu banua 
makava manguli ka komiu, 'Katumai, monturo ri sii.' Ane ivesia 
rapoviamiu, komiu rapakaoge ri ngayo ntorata ntanina pura-pura. 14:11 
Isema-sema nompakalanga rarana mboto, kana rapakaede nu Alatala. Bo 
isema-sema nompakaede rarana mboto, kana rapakaoge nu Alatala." 
14:12 Pade 1 Yesus notesa ka tupu nu banua ri sia, "Ane komiu 
mombagaga tona makava mangande ri posusa, bara eona bara bongina, 
nee ragagamiu roamiu, bara sampesuvumiu bara tona nakalumana 
nosadoyata nte komiu, apa ragagara mpanjili komiu ngena. Jadi ivesiamo 
rapoviara mombabalasi pokainggumiu nabelo. 14:13 Ane komiu movia 
posusa, gagamo tona napakasi, tona nakeru, tona napunggu bo tona 
naburo. 14:14 Ane ivesia rapoviamiu, Alatala mombadekei belo ka komiu. 
Sabana ledo rapakule tona ivehaitu mombabalasi pokainggumiu nabelo. 
Pokainggumiu nabelo haitu rabalasi nu Alatala tempo tona nanoa 
rapakatuvu mpanjili lako ri kamatena." 14:15 Naria tona nangande 
nosinggani-nggani ri posusa haitu nangepe tesa 1 Yesus bo nanguli: 
"Mabelo mpuu tona mangande mosinggani-nggani ante Alatala ri posusa 
mbaso ri “Poparenta nu Alatala bara maipia." 14:16 I Yesus nesana ante 
porapa ive1: "Naria sanggani tona novia posusa mbaso bo nadea tona 
nigagana. 14:17 Tempo nasadiamo posusa, nituduna batuana hau 
mangulika tona nigagana ivei: 'Kamaimo, nasadia puramo!' 14:18 Tapi 
tona nigaga, saito-saito aga notanje. Saito nanguli, "Yaku dako nangali 
salimpu tana bo kana hau kupeinta ntani ruru. Merapi ampu yaku, ledo 
majadi tou!' 14:19 Tona ntanina nanguli, 'Yaku dako nangali japi lima-ndai 
bo da kupesoba mompakena. Merapi ampu yaku, ledo majadi tou!' 14:20 
Bo tona ntanina nanguli, 'Dako noberei yaku, jadi ledo makapo tou!' 14:21 
Batua haitu nanjili manggeni tesara ka tupu nu posusa. Narau mpuu rara 
ntupu posusa, bo niulikana batuana pangane, 'Koimo masalisa hau ri ngata, 
ri dala mbaso bo dala kodi, bo keni tumai tona napakasi, tona nakeru, tona 
naburo bo tona napunggu!' 14:22 Jadi naupu nipoviana pura-pura anu 
niparenta ka ia, ntulinamo, 'Tua, nipoviakumo anu niulimiu. Nadea tona 


nakava tapi da nariapa ponturo naloga.' 14:23 Jadi nanguli tupu nu posusa 
ka batuana haitu, 'Ane ivesia, koi hau ri dala mbaso bo dala kodi ri 
savaliku ngata. Saravimo tona tumai, ala maponu pura ponturo ri banuaku! 
14:24 Kuuli ka komiu, ledo ria saitoa tona nigagaku kudekei mangande 
nuapa-nuapa ri posusaku hitu!'" 14:25 Nadea tona hau nantuntuni 1 Yesus 
ri polipaNa. Jadi neilimo la bo nanguli ka ira, 14:26 "Isema-sema madota 
mangoseaka Yaku, kana rapotovenapa Yaku pade tina tuamana, bereina, 
ana-anana, sampesuvu-sampesuvuna, bo karona mboto. Ane ledo 
rapotovenapa Yaku pade ira pura-pura, bo nelabipa pade karona mboto, 
ledo mamala 1a majadi topangoseaka Yaku. 14:27 Isema-sema ledo 
madota manjimbuaka “kayu salibna bo mangoseaka Yaku, ledo mamala 
majadi topangoseaka Yaku. “14:27 ATAU: Isema-sema ledo masadia 
rapandasa atau rapatesi sabana ia nomparasaya Yaku, ia ledo mamala 
majadi topangoseaka Yaku.* 14:28 Rapana, ane maria saito komiu 
madota movia banua mbaso, natantu dopame mombabangu, kana rarekena 
ntani ruru doina bara magana bara ledo. 14:29 Apa ane maupumo doina, 
tano da pandasi najadi, natantu tona manggita poviana haitu aga 
mompongirika ia. 14:30 Raulira, 'Hai, naoge rarana nompovia banua 
mbaso tapi ledo nipakulena mompakaupuna.' 14:31 Ivesia muni ane magau 
ante surudaduna sapulu njobu hau mosieva nte magau ntanina ante ropulu 
njobu surudaduna. Natantu dopame hau, kana rapekirina ntani ruru bara 
rapakule nu surudaduna mangeva surudadu dea nu magau ntanina. 14:32 
Ane nisanina ledo rapakule nu surudaduna mangevana, natantu da 
makavao balina, rasuronamo tona hau merapi posinggabelo. 14:33 Jadi, 
ivesia muni ante komiu. Dopame komiu majadi topangoseaka Yaku, kana 
rapekirimiu ntani ruru. Ane ledo masadia komiu mombakabasaka 
pura-pura anu naria nte komiu, ledo mamala komiu majadi topangoseaka 
Yaku." 14:34 "Gara noguna mami. Tapi ane gara mamolimo, berimba 
mompakapaga mpanjili? 14:35 Domo ria gunana. Ledo namala rapake 
mompakaboya tana, ledo muni rapajadi pupu. Damo ratedaka nggoo. 
Isema-sema naria talingana, pariaramo tesaKu hitu!" 


15:1 Naria sanggani nadea *topesingara balasitee ante tona ntanina, anu 


niuli ntodea nadaa pokainggura, nakava nangepe tesa 1 Yesus. 15:2 
Nanggita haitu, “toFarisi bo “guru agama nongau. "Hm! Ledo nabelo tona 
hitu! la nosimporoa ante tona nadaa bo nangande singgani nte ira!" 
#15:1-2 Nantuntun ada nto Yahudi, ane ira mangande mosanggani-nggani 
ante tona nadosa, ira muni majadi maruto bo ledo masipato metupu 
singgani-nggani nte to Yahudi ntanina.” 15:3 Nangepe tesara haitu, nesana 
vai i Yesus ante porapa hitu ka ira: 15:4 "Rapana, ane roamiu mompatuvu 
bimba saatu anguna bo malipo sangu, nuapa rapoviana? Tantu rapalaisina 
bimbana siopulu bo sasio ranggarava bo hau raelona sangu bimbana nalipo 
haitu sampe rakavana. 15:5 Ane rakavana bimbana haitu, rasimbuakana 
manjili ante damba rarana. 15:6 Makava ri banua, rapasiromuna roana bo 
tona nosadoyata nte ia bo raulikana, 'Kamaimo kita madamba-damba, 
sabana nikavakumo bimbaku nalipo!' 15:7 Ivesia muni ri suruga. Ane saito 
tona nadaa majea, kadamba nu isi suruga naogepa pade kadamba ka 
siopulu bo sasio tona nanoa anu ledo paraluu majea." 15:8 I Yesus 
nompapola tesaNa ante porapa ntanina ivei: "Rapana maria mombine ante 
doi salaka sapulumpekana. Ane malipo sampeka, nuapa rapoviana? 
Natantu ratunjuna poindo bo rasaevena banuana mangelo pakabelo sampe 
rakavana doi nalipo haitu. 15:9 Ane rakavana doina haitu, rapasiromuna 
roana bo tona nosadoyata nte ia ivei: 'Kamaimo kita madamba-damba, 
sabana doiku nalipo mkavaku mpanjili.' 15:10 Ivesia muni #“malaeka- 
malaeka nu Alatala. Madamba mpuu rarara ane saito tona najea nokainggu 
nadaa." 15:11 Notesa vaimo i Yesus ante porapa hitu, "Naria saito totua 
langgai, randua anana, langgai pura. 15:12 Ana kaupuna nanguli ka 
tuamana, 'Tata, dekei ka yakumo bagiaku lako ri kakalumanamiu.' Jadi, 
nibagi ntuamanamo kakalumanana ka anana randua. 15:13 Bara sako-eo 
kaliuna, ngana kaupu haitu nompobalu bagiana pura-pura, bo hau ri ngata 
nakavao. Hamai ia nompakaupu doina nggoo-nggoo, natuvu nompesana. 
15:14 Naypu purapa doina, najadimo kaara mpai ri ngata haitu sampe ia 
muni napepa. 15:15 Pade hau ia nokarajaa ka tona ri ngata haitu. Tona 
haitu nombatudu ia hau mojaga bavu ri talua. 15:16 Naara mpuu taina 
sampe nau tibo bavu mbeki rakandena. Tapi ledo ria saitoa tona 
nombadekei kandea ka ia. 15:17 Kaupuna, nanotomo rarana, bo 


nipekirina, 'Tona nokarajaa ka tuamaku nelabi-labi kandeara, tapi yaku ri 
sii mamate ara. 15:18 Yaku kana manjili hau nte tuamaku bo kuuli ka ia 
ivei: Tata, nadosamo yaku ri ngayo nu Alatala bo ri ngayomiu muni. 15:19 
Tata, domo masipato yaku rareke anamiu, aginamo rarekemiu batua.' 
15:20 Naupu nompekiri ivesia, nanjilimo ia hau nte tuamana. Da nakavao 
ia, nikita ntuamanamo. Naasi mpuu mata ntuamana nanggita anana. 
Nangova 1a nantomunaka anana. Nakava nte anana nikapuina anana bo 
niekina. 15:21 Pade nanguli ngana haitu ka tuamana, 'Tata, nadosamo yaku 
ri ngayo nu Alatala bo ri ngayomiu muni. Domo masipato yaku rareke 
anamiu.' 15:22 Tapi tuamana nombaronde batua-batuana bo nituduna, 'Koi 
ala masalisa baju nabelo bo popasuaka 1a. Pasuaka muni sinji ri koya 
mpalena bo sapatu ri kadana. #15: 22 Popasuaka sinji bo sapatu. Batuana, 
ana haitu nitarima ntuamana. Mompake sinji tandana nalanga panggana, bo 
mompake sapatu tandana 1a ana bo ledo batua. Apa nabiasa batua ledo 
nosapatu.? 15:23 Maupu haitu, koi ala ana japi toboyana bo sambalemo. 
Kita mangande madamba-damba, 15:24 sabana anaku hitu, mamala raulita 
namatemo, tapi siipa natuvu mpanjilimo. la nalipomo, tapi siipa nikava 
mpanjilimo.' Jadi nipoviara posusa, bo nadamba-damba. 15:25 Tempo ira 
nadamba-damba ri banua, anana lumbua da ri talua. Nanjilipa ia, bo 
naparamo nte banuara, niepena musi bo suara ntopomore. 15:26 
Nirondena saito batua bo nipekutanana, 'Nokuya tona nadea ri banua?' 
15:27 Nesana batua haitu, 'Nanjilimo tueimiu. Jadi tuamamiu nombatudu 
kami mosambale japi toboyana sabana anana nalipo nakava ante nabelo.' 
15:28 Nangepe haitu, naraumo rara ana lumbua sampe ledo nadota ia 
mesua riara banua. Jadi nesuvu tuamana mantingengesi ia mesua. 15:29 
Tapi nanguli ngana haitu ka tuamana, 'Nompae-mpaemo yaku nokarajaa 
mpo batuamiu. Ledo ria sanggani niliunakaku anu niparentamiu kaku. Tapi 
nau sangu ana ntovau ledo ria nidekeimiu kaku ala yaku madamba-damba 
ante roaku. 15:30 Damo nakava anamiu nompakaupu kakalumanamiu 
nikenina hau nongei ka bajinga, bo nisambalekamiu japi ka 1a." 15:31 
Nesana tuamana haitu, 'Anaku, iko batena naria ri sii nte yaku. Pura-pura 
anuku, iko mami tupuna. 15:32 Tapi kita masipato mosusa madamba 
sabana tueimu namate, natuvu mpanjili. la nalipomo tapi sii-sii nikavata 


mpanjili.' " 

16:1 I Yesus notesa porapa hitu ka anaguruNa: "Naria saito tona 
nakalumana bo naria muni saito topompasiayu kakalumanana. Tokalumana 
nangepe perai ntona ka topompasiayu haitu, nompakarugi kakalumana 
nggoo. 16:2 Jadi nipokiona topompasiayu haitu bo niulikana, 'Natantu 
mpuu pokainggumu niepeku! Dekei kakumo buku nu doi pokarajaamu 
nompasiayu kakalumanaku. Domo iko mompasiayu kakalumanakul!' 16:3 
Nangepe haitu, nompekirimo topompasiayu kakalumana, 'Hai, berimbamo 
yaku hii? Tuaku madota mombakabasaka yaku. Nuapa kupovia ngena? 
Ane motonggo, domo kupakule. Ane merapi-rapi ri dala, maeya mataku. 
16:4 Ha, ivei kupovia! Kupakaluu rara ntona noinda nte tuaku, jadi ane 
rakabasaka 1 tua yaku ngena, ratarimara yaku ri banuara.' 16:5 Jadi naupu 
sia, hau ia nompokio pura-pura tona noinda doi nte tuana. Nanguli ia ka 
tona paratama, 'Sakuya indamu nte tuaku?' 16:6 Nesana tona haitu, Saatu 
gumba nu lana.' Nanguli topompasiayu haitu, 'Sii sura indamu. Ponturo ri 
sii, tulisimo limapulu gumba nu lana.' 16:7 Naupu sia, niulikana tona 
karanduana, 'Sakuya indamu?' Nesana tona haitu, 'Sanjobu karu pae.' Pade 
nangulimo topompasiayu haitu, 'Siimo sura indamu. Tulisimo valu-atu 
karu.' 16:8 Tempo tona nakalumana haitu nangepe anu nipovia 
ntopompasiayu ledo nanoa haitu, nitotyanamo topompasiayu haitu sabana 
natau noakala mangelo katuvu mabelo. Apa tona ledo nosisani nte Alatala 
natau nompasiayu katuvura nte roara. Nataupa ira pade tona natuvu ri 
reme nTupu nompasiayu katuvura ka tempo makava. 16:9 Kuuli ka 
komiu, pakemo kakalumana ri dunia hitu mombatulungi tona ntanina, ala 
tempona kakalumana dunia domo maria gunana, komiu ratarima nu 
Alatala ri ponturo anu batena sampe ri kasae-saena ri suruga. 16:10 Tona 
namala niparasaya ante mbara-mbara sakide, namala muni niparasaya ante 
mbara-mbara nadea. Tapi ane ia ledo nokainggu nanoa ante mbara-mbara 
sakide, ia ledo mokainggu manoa ante mbara-mbara nadea. 16:11 Jadi ane 
komiu ledo namala niparasaya ante kakalumana ri dunia nadaa hitu, isema 
momparasaya komiu ante kakalumana nabelo ri suruga? 16:12 Ane komiu 
ledo namala niparasaya ante mbara-mbara ntona ntanina ri dunia hitu, 


isema mombadekei ka komiu kakalumana majadi bagiamiu mboto ri 
suruga? 16:13 Ledo rapakule nu batua saito matundu nte madika randua. 
Sabana, saito rapotovena bo saitopa ledo rapeilina. Saito raoseakana 
parentana bo saitopa rapoarana. Ivesia muni komiu. Ane komiu 
mompotove mbara-mbara ri dunia hitu, ledo rapakulemiu mpuu-mpuu 
mangoseaka dota nu Alatala." 16:14 #ToFarisi nangepe pura-pura anu 
nitesa 1 Yesus pangane, aga nipongirikara 1 Yesus sabana ira topompotove 
doi. 16:15 Tapi i Yesus nanguli ka ira, "Ri ngayo ntona ntanina, komiu 
nikita nabelo, tapi nisani nu Alatalamo pura-pura isi rara ntaimiu. Anu 
nabelo ntoto ri panggita manusia, haitumo nipovuu mata nu Alatala. 16:16 
# Atura-atura agama nidekei Nabi Musa ka kita, bo pepatuduki nu 
nabi-nabi ntanina rapake sampe peonga 1 Yohanes Topediu. Nompamula 
lako ri tempo i Yohanes haitu, “Kareba Belo anu notesa #Poparenta nu 
Alatala, nipatolele njuu. Bo tona nompasimbuku mpuu majadi todea nu 
Alatala. 16:17 Atura-atura agama nidekei Nabi Musa ledo molese. 
Namurapa langi bo tana maopo, pade sangu hurupu lako ri Atura-atura 
haitu molese. Haitu bate-batena maria." 16:18 Pade nanguli munimo 1 
Yesus, "Isema-sema langgai nompogaaka bereina pade noberei nte 
mombine ntanina, ia nobualo. Bo tona nompoberei mombine nipogaaka, ia 
muni nobualo." 16:19 I Yesus nompapola tesaNa ante porapa hitu: "Naria 
saito tona nakalumana, pakeana mpo pakea nu magau nasuli mpuu alina. 
Katuvuna eo-eo mpo toposusa. 16:20 Naria saito tona napakasi nidika 
ntona ri vamba ntona nakalumana. Topakasi haitu nosanga 1 Lazarus. la 
nabaka njumanggaro. 16:21 Ta madota mangande rombo nggandea nanavu 
lako ri meja ntokalumana haitu. Napakasi ntoto ia sampe asu-asu muni 
nakava nombadila bakana. 16:22 Nakavamo tempona tona napakasi haitu 
namate bo ia nikeni nu “malaeka hau ri ponturo nabelo ri sinjori Nabi 
Abraham. Tona nakalumana namate munimo bo nitana. la mikeni hau ri 
“ponturo ntomate. 16:23 Nandasa mpuu ia ri sia. Nitingoana ri kalangana, 
nikitana Nabi Abraham ri ponturona nakavao, bo 1 Lazarus nonturo ri 
sinjorina. 16:24 Nongaremo tokalumana haitu, 'Tuamaku, Abraham, 
poasimo yaku! Tudumo 1 Lazarus mombalome koya mpalena ri uve pade 
tumai mombabanggasi dilaku, nandasa mpuu yaku ri mata nu apu hitu.' 


16:25 Tapi nesana 1 Abraham, 'Toramo anaku, tempo iko ri dunia, 
nikavamu puramo belona, tapi i Lazarus aga nanggava anu nadaa. Sii-sii ia 
nipakadamba, bo iko mipandasa. 16:26 Bo ri olota naria salu nandala ntoto. 
Tona ri sii ledo namala tou, bo tona ri situ ledo namala tumal.' 16:27 
Nangepe haitu, tona nasugi nanguli, 'Ane ivetu tano, kuperapi mpuu-mpuu 
nte komiu, tudumo 1 Lazarus hau ri banua ntuamaku. 16:28 Da nariapa 
alima sampesuvuku hamai. Tudumo 1 Lazarus hau mompainga ira ala ira 
ledo mesua ri ponturo pepandasa hitu.' 16:29 Nesana 1 Abraham, 'Nariamo 
Buku Atura Agama nitulisi Nabi Musa bo Buku nu Nabi-nabi nte ira. 
Dekeikamo ira mangoseaka anu nitulisi riara buku-buku haitu!' 16:30 Tapi 
nesana tokalumana, 'Ledopa magana. Tapi ane maria tona namate matuvu 
mpanjili hau nte ira, tantu ira majea movia dosa.' 16:31 Tapi nesana 1 
Abraham, 'Ane ledo rapariarara parenta Nabi Musa bo nabi-nabi ntanina, 
tantu ledo muni raparasayara nau maria tomate matuvu mpanjili!' " 


17:11 Yesus nanguli ka anaguruNa, "Natantu kana maria mpengaya-ngaya 
anu mompakanawu tona riara dosa. Tapi masilaka mpuu topepakanawu! 
17:2 Agina rapantoesi vatu mbaso ri tambolona bo ratedaka hau rantasi. 
Mabelopa haitu pade rapakanawuna roa ledo naroso pomparasayana 
sampe movia dosa. 17:3 Sabana haitu, pakabelo-belo! Ane maria 
sampesuvumiu movia dosa onteakamo! Bo ane manjoso raramo 1a bo 
merapi ampu, ampungimo ia. 17:4 Ane pitu-nggani saeo rapoviana anu 
nadaa ka komiu bo nggani-nggani ia makava nte komiu merapi ampu, 
ampungimo ia." 17:5 Pade nanguli anaguruNa, "Pue, pakaroso 
pomparasaya kami." 17:6 Nesana 1 Yesus, "Ane rapana pomparasayamiu 
masimbayu kambasona mpo batu nu mandoe, mamala raulimiu ka kayu 
mbaso hitu, 'Kaubimo! Koi polinja hau rantasi.' Natantu kayu haitu molinja 
mpuu." 17:7 "Rapana, saito lako nte komiu maria batuana nopajeko, bara 
nompoevu bimba ranggarava. Tempo batua haitu manjili lako ranggarava, 
natantu ledo raulimiu ka 1a, 'Kamai masalisa mangande!' 17:8 Ledo ivesia. 
Natantu aga raulimiu ka ia, 'Ko1 pasadia kandeaku. Pasuamo baju nagasa 
bo sondumo kandeaku. Maupu yaku mangande bo manginu pade iko.' 17:9 
Natantu batua haitu ledo masipato ratoiya sabana ia aga nangoseaka 


parenta nu tuana. 17:10 Ivesia muni komiu. Ane maupumo rapoviamiu 
pura-pura anu niparenta nu Alatala ka komiu, ulimo, 'Kami hii aga batua 
biasa. Ledo masipato ratoiya. Kami aga nangoseaka anu niparenta ka 
kami.' " 17:11 Ri polipaNa hau ri ngata Yerusalem, i Yesus noliu ri 
pobingga bagia “Samaria bo Galilea. 17:12 Tempo la nesua rangata, naria 
sapulu tona nadua oge nombatomunaka Ia. Ira neangga nggavao 17:13 bo 
nongare, "Yesus! Poasimo kami!" 17:14 Pade mkanotoNamo ira bo 
niulikaNa, "Koimo pekiparesa karomiu nte #“topanggeni pesomba, 
nangoseaka “ Atura-atura agama nipapola Nabi Musa." Nangepe haitu, hau 
mpuumo ira. Tempo ira da nolipa, nabelo puramo karora. #17:14 I Yesus 
nonia mompakabelo ira, siamo sampe nitudukaNa ira hau raparesa 
ntopanggeni pesomba. Nangoseaka Atura-atura agama nipapola Nabi 
Musa, topanggeni pesomba kana momparesa karo ntona nabelo lako ri dua 
oge ala rasani katantuna bara nabelo mpuumo karora bara ledo. Peinta 
Imamat pasal 13-14,4 17:15 Saito ira, nikitanapa karona nabelomo, nanjili 
vai ia hau nte 1 Yesus bo nombatoiya-toiya Alatala ante suara namangga. 
17:16 Ta notungga sampe ri tana ri ngayo 1 Yesus bo nanguli tarima kasi. 
la mai #“toSamaria. 17:17 I Yesus nanguli ka ia, "Sapulu tona 
nipakabeloKu pangane. Ri umbamo sasiopa? 17:18 Nakuya aga saito hitu 
nanjili nanguli tarima kasi nte Alatala? Bo ia ledo toY ahudi!" 17:19 Pade 
nanguli i Yesus ka tona haitu, "Peanggamo bo kapolamo. Nabelomo iko 
sabana iko nomparasaya Yaku!" 17:20 Naria bara sako-ndua “toFarisi 
nekutana nte 1 Yesus, maipia majadi #“Poparenta nu Alatala. Nesana 1 
Yesus, "Poparenta nu Alatala ledo nompamula ante tanda-tanda nikita. 
17:21 Ledo maria tona manguli, 'Peintamo, siimo Poparenta nu Alatala,' 
atau 'Peintamo, hamaimo Poparenta nu Alatala!' Sabana Poparenta nu 
Alatala naria riara ntai ntona." “17:21 Poparenta nu Alatala naria riara ntai 
ntona. Tafsiran ntanina: Poparenta nu Alatala naria ri tatangamiu.” 17:22 
Naupu haitu i Yesus nanguli ka anaguruNa, "Makava tempona ngena, 
maoge mpuu raramiu manggita Yaku, “Ana nu Manusia, nau aga saco, 
tapi domo rakitamiu Yaku. 17:23 Tempo haitu, tona manguli ka komtu, 
'Peintamo, moitu la', bara manguli 'Siimo la'. Tapi nee raoseakamiu ira. 
17:24 Sabana tempo Yaku makava mpanjili ngena, kakavaKu malanto 


rakita ri umba-umba dunia, nasimbayu mpo kila novende ri laerava bo 
nombavanta njumangu langi. 17:25 Tapi dopame makava tempona haitu, 
Yaku kana rapandasa bo rapoara ntona natuvu sii-sii. 17:26 Tempo Yaku 
Ana nu Manusia makava bara maipia, pokainggu manusia masimbayu ante 
pokainggu manusia tempo Nabi “Nuh nggaulu. 17:27 Ira bate-batena 
nangande, nanginu bo nosipoberei njuu sampe tempo Nabi Nuh nesua riara 
kapalana. Nakava uve oge nombaongasi pura-pura ira. 17:28 Ivesia muni 
inggu ntona ri ngata “Sodom nggaulu tempo i “Lot nonturo hamai. Ira 
nangande bo nanginu, nompobalu, neali, notuda-tuda bo nombangu banua. 
17:29 Tapi tempo 1 Lot nalai lako ri ngata Sodom, eo haitu muni nanaumo 
apu ante vatu “colonggata navaya lako ri suruga nompakaropu ira sangata. 
17:30 Ivesta muni pokainggu ntona bara maipia tempo Yaku, Ana nu 
Manusia makava. 17:31 Tempo kakavaKu haitu, tona nangosanaka ri 
savaliku nu banuana, nee mesua rabanua mangala mbara-mbarana. Ivesia 
muni tona ri taluana. Nee manjili hau ri banua. 17:32 Toramo anu najadi 
nte berei 1 Lot tempo 1a neili nompeinta ngata Sodom. la najadi tinja gara. 
17:32 Berei 1 Lot najadi tinja gara sabana 1a neili nompeintaka ngata 
Sodom napapu. Peinta Kajadia 19:26.4 17:33 Isema-sema nompasimbuku 
nangoseaka dotana mboto, bo natuvu ka karona mboto, ledo manggava 
katuvu mabelo sampe ri kasae-saena. Tapi isema-sema nombakabasaka 
dotana mboto sabana nangoseaka Yaku, nau ia rapatesi, iamo matuvu 
mabelo sampe ri kasaesaena. 17:34 Pariaramo! Tempo Yaku makava, ane 
randua tona maturu ri sangu paturu bongi haitu, saito raala bo saito maboli. 
17:35 Maria mombine randua mogili mosanggani-nggani, saito raala bo 
saito maboli. 17:36 Randua tona mokarajaa ri talua, saito raala bo saito 
maboli." 17:37 Naupu sia ana-anaguru 1 Yesus nekutana, "Pue, ri umba 
rakajadina haitu ngena?" Nesana i Yesus, "Ane tonji kalikoa nasiromu, 
tantu naria matepudu ri sia." “19:37 Batuana, ivesia muni kakavaNa. la 
ledo makava nggalino-lino, natantu rasani ntona.” 


18:1 Naupu haitu 1 Yesus nompatuduki anaguruNa ante notesa sangu 
porapa ala ira masaro mosambaya bo nee masau rara. 18:2 NiuliNa ivei: 
"Ri sangu ngata naria topotangara anu ledo naeka nte Alatala bo ledo muni 


nipeilina singgamanusiana. 18:3 Ri ngata haitu mai naria muni saito 
mombine natimbala nasaro nakava nte topotangara bo nekisaliku ivei: 
'Tulungimo yaku mantingayo baliku!' 18:4 Pamulana topotangara haitu 
ledo nadota mantulungi timbala pangane. Tapi kaupuna mpekirina, 'Nau 
yaku ledo naeka nte Alatala bo ledo muni mpeiliku singgamanusiaku, 18:5 
aginamo kutulungi mombire hitu ala domo rabatona yaku. Ane ledo 
kutulungi ia, ledo maupu-upu ia tumai mombalengesi yaku.'" 18:6 Nanguli 
1 Yesus ka anaguruNa, "Pariaramo anu niuli ntopotangara anu ledo nanoa 
haitu! 18:7 Iyapa tona ledo nanoa, nadota nantulungi timbala nerapi nte ia, 
nemopa Alatala! Natantu ratulungiNa todea nipelisiNa anu nekakai nte Ia 
eo bongi. Nee rapekirimiu la aga nokalera-lera mantulungi ira. 18:8 
Parasayamo: masalisa ratulungiNa ira. Tapi tempo Yaku, Ana nu Manusia 
makava mpanjili ri dunia hitu, da mariapa tona mpuu-mpuu momparasaya 
Yaku?" 18:9 I Yesus notesa porapa hitu ka tona nompekiri iramo tona 
nabelo bo nompandaente tona ntanina. 18:10 Nanguli i Yesus, "Naria 
randua tona hau nosambaya ri Banua nu Alatala. Saito #toFarisi, bo saito 
“topesingara balasitee. 18:11 ToFarisi haitu neangga bo nosambaya riara 
ntaina, 'Pue, yaku nosukuru nte Komiu sabana yaku hii ledo nasimbayu 
ante tona ntanina, haitumo topebagiu, tona natenggo rarana, bo tona 
nobualo. Yaku nosukuru apa yaku ledo nasimbayu ante topesingara 
balasitee moitu. 18:12 Ronggani saminggu yaku nopuasa, bo nidekeiku ka 
Komiu “sabagia lako ri sapulu bagia asele panggaviaku pura-pura.' 18:13 
Tapi topesingara balasitee haitu neangga nakavao nosambaya. Ledo nabia 
ia nantingoa ri langi. Ia nanjoso rara bo nosapa-sapa bambarana bo nanguli, 
'Alatala, poasimo yaku, apa yaku tona nadosa.'" 18:14 Nanguli i Yesus, 
"Kuuli ka komiu, tempo ira randua nanjili, topesingara balasitee nitarima 
nu Alatala, tapi toFarisi ledo. Apa, isema-sema nompakaoge karona 
mboto, kana rapakaede nu Alatala, tapi isema-sema nompakaede rarana, 
kana rapakaoge nu Alatala." 18:15 Nadea tona nanggeni ngana kodi hau 
nte i Yesus ala radikaNa paleNa ri ngana haitu bo merapi Alatala 
mombadekei belo ka ira. Nanggita haitu, ana-anaguruNa nompokarau ira. 
18:16 Tapi 1 Yesus nompokio ngana-ngana haitu bo niulikaNa anaguruNa, 
"Dekeikamo ngana-ngana gahitu makava nte Yaku. Nee ratagi ira, sabana 


aga tona nasimbayu ingguna mpo ngana-ngana gahitu masipato majadi 
todea ri “Poparenta nu Alatala. 18:17 Pariaramo tesaKu hitu! Isema-sema 
ledo natundu nte Alatala nasimbayu mpo ngana kodi natundu nte totuana, 
ia ledo mamala majadi todea nu Alatala." 18:18 Naria saito pakeni 

*nto Yahudi nekutana nte 1 Yesus, "Guru belo, nuapa kupovia ala kukava 
katuvua mabelo sampe ri kasae-saena?" 18:19 Nesana 1 Yesus, "Nakuya 
niulimuka Yaku nabelo? Ledo ria saitoa tona nabelo, aga Alatala. 18:20 
Natantu nisanimu parenta-parenta nu Alatala anu nanguli, nee mobualo, nee 
mepatesi, nee mangangga, nee mosabi dava, bo bilamo tina tuamamu." 
*18:20 Pesuvu 20:12-16; Ulangan 5:16-29* 18:21 Nesana tona haitu, 
"Pura-pura parenta haitu nioseakakumo lako ri kakodiku." 18:22 Nangepe 
haitu, nangulimo i Yesus ka ia, "Da naria sangayapa kana mupovia. Pobalu 
pura-pura kakalumanamu bo dekei alina haitu ka tona napakasi ala 
mukava kakalumana ri suruga. Maupu sia, oseakamo Yaku!" 18:23 
Nangepe tesa i Yesus haitu, nasusamo rarana, sabana ia tona nakalumana 
mpuu. 18:24 Nisani i Yesus nasusa rara ntona haitu. Sia sampe niuliNa, 
"Nakaja mpuu tona nakalumana matundu nte Alatala bo majadi todeaNa. 
18:25 Namurapa sangu *unta mesua ri puki nu jaru, pade tona nakalumana 
matundu nte Alatala bo majadi todeaNa." 18:26 Tona nangepe tesa 1 
Yesus nanguli, "Ane ivesia, isema tano mamala rapakasalama?" 18:27 
Nanguli i Yesus, "Anu ledo rapakule nu manusia nipakule nu Alatala." 
18:28 Jadi nanguli i Petrus ka 1 Yesus, "Peintamo, Pue! Kami nompalaisi 
pobanua kami bo nangoseaka Komiu." 18:29 Nanguli 1 Yesus ka ira, 
"Pariaramo tesaKu. Isema-sema nompalaisi banuana, bara bereina, bara 
sampesuvuna, bara tina tuamana, bara anana sabana ia nangoseaka Alatala, 
18:30 madea nggani kadeana rakavana ri dunia hitu. Bo ri tempo makava 
ratarimana katuvu nabelo sampe ri kasae-saena." 18:31 I Yesus 
nompasiromu sapulu randua anaguruNa pade niulikaNa, "Epemo! Sii-sii 
kita mantende hau ri ngata Yerusalem. Hamai kana madupa pura-pura anu 
nitulisi “nabi-nabi nggaulu, haitumo anu majadi ante Yaku, “Ana nu 
Manusia. 18:32 Yaku kana radekei ka tona ledo toYahudi. Yaku 
rabirisikara mata, rapongei-ngeikara, bo ratoveulusira. 18:33 Yaku 
racambu pakandasa bo rapatesira. Tapi ri eo katataluna Yaku matuvu 


mpanjili." 18:34 Pura-pura anu nitesa 1 Yesus haitu ledo mpaha nu 
anaguruNa. Batua ntesaNa haitu nitabumaka ka ira. Jadi ledo nisanira 
nuapa nitesa 1 Yesus. 18:35 Tempo 1 Yesus napara ngata Yerikho, naria 
saito toburo nonturo nerapi-rapi ri bivi dala. 18:36 Niepena tona nadea 
noliu, nipekutanana tona, "Nuapa najadi?" 18:37 Nesana tona, "I Yesus, 
toNazaret moliu ri sii." 18:38 Nangepe haitu, nongaremo toburo, "Yesus, 
Muli Magau “Daud, poasimo yaku!" 18:39 Tona ri kolu 1 Yesus narau ka 
toburo bo nombasalaraka ia, "Nee makanano! Kalino iko!" Tapi toburo 
haitu aga nantambai kamanggana nongare, "Yesus, Muli Magau Daud, 
poasimo yaku!" 18:40 Nangepe toburo nongare, netaamo 1 Yesus, bo 
nituduNa tona manggeni toburo ka la. Nakavapa toburo, nipekutana 1 
Yesusmo, 18:41 "Nuapa mupodota Kupovia ka iko?" Nesanamo toburo, 
"Pue, yaku madota mekita!" 18:42 Nanguli i Yesus ka ia, "Ane ivesia, 
pekitamo! Mabelomo matamu, sabana iko nomparasaya Yaku!" 18:43 
Kaliu-liu namala mpuumo nekita toburo haitu, bo haumo ia nantuntuni 1 
Yesus bo nombatoiya Alatala. Pura-pura todea ri sia anu nanggita kajadia 
haitu, nantotya Alatala. 


19:1 Nakava ri ngata Yerikho, nolipa njuu i Yesus noliu ri sia. 19:2 Ri 
ngata haitu naria saito pakeni #ntopesingara balasitee, nosanga 1 Zakheus. 
Nasugi mpuu ia. 19:3 la madota manggita 1 Yesus, tapi ledo nikitana 
sabana naede karona bo nadea mpuu tona nombataguit i Yesus. 19:4 Jadi i 
Zakheus nangova nokolu bo nompene kayu ri bivi nu dala ala mamala ia 
mompeinta i Yesus tempo moliu ri sia. 19:5 Tempo i Yesus nakava ri 
puna kayu haitu, nitingoaNamo i Zakheus, bo niulikaNa, "Zakheus, 
panaumo masalisa, apa eo hitu Yaku mesai ri banuamu." 19:6 Jadi, 
nomparimparimo i Zakheus nanau bo nitarimana i Yesus ante damba 
rarana. 19:7 Tapi pura-pura tona nanggita 1 Yesus hau ri banua i Zakheus, 
nongua-ngua. "Hm, ledo nabelo i Yesus nesai ri banua ntodosa!" 19:8 
Naupu haitu neanggamo i Zakheus ri ngayo ntodea bo nanguli ka i Yesus, 
"Pue, santanga mbara-mbaraku kudekei ka tona napakasi. Isema-sema 
nibagiuku, kupopanjili ka ia pata-nggani kadeana." 19:9 Nangulimo 1 
Yesus, "Eo hitu nipakasalamamo komiu sambanua, sabana komiu 


nomparasaya Alatala, nasimbayu mpo 1 Abraham totuamiu nggaulu 
nomparasaya Alatala. 19:10 Yaku, “Ana nu Manusia, nakava ri dunia hitu 
ala mangelo bo mompakasalama tona nasalandala." 19:11 Tempo tona da 
nangepe tesa 1 Yesus pangane, nitesaNa sangupa porapa ka ira. Apa tempo 
haitu naparamo la ri ngata Yerusalem, bo nisarumaka ntodea masalisa 
mompamula *Poparenta nu Alatala ri dunia, tano dopa. 19:12 Jadi 1 Yesus 
nompasimbayu karoNa mboto ka ana madika nte porapa hitu: "Naria saito 
ana madika, patujuna hau ri ngata nakavao ala ralanti nu Magau Mbaso 
majadi madika. Maupu sia pade manjili tumai moparenta ri ngatana mboto. 
19:13 Dopame 1a hau, nipokiona ntani sapulu batuana bo nidekeikana 
simbo sampeka doi bulava #19:13 sampeka dot bulava: basa Ibrani 'mina'. 
Doi haitu gaji ntopokarajaa labi talu-mbula, atau saatu eo.” ka ira. Pade 
niulikana, 'Doi hitu rapagolimiu sampe manjili yaku.' 19:14 Naupu notesa 
ivehaitu nalaimo ia. Tapi tona ri ngatana mboto navuu matara nte ia. Jadi 
nitudura topanggeni tesa hau ri ngata nakavao haitu. Nakava sumai 
topanggeni tesa haitu nanguli ka Magau Mbaso, 'Kami ledo madota ana 
madika hitu majadi madika ri ngata kami.' 19:15 Tapi naupa topanggeni 
tesa nanguli ivesia, ana madika pangane kana ralanti majadi madika ri 
ngatara. Naupu haitu nanjilimo madika hau ri ngatana mboto. Nakava ri 
banuana, nirondena sapulu batuana anu nidekeikana doi bulava ala rasanina 
sakuya ana nu doi nikavara. 19:16 Batua paratama nanguli, 'Pua, doi 
bulavamiu sampeka haitu nipagoliku najadi sapulu-mpekana.' 19:17 Pade 
nanguli madika ka batuana haitu, 'Nabelomo! Iko batua nabelo. Iko namala 
raparasaya ante mbara-mbara sakide. Sabana haitu, iko Kupajadi 
topomparenta sapulu ngata.' 19:18 Jadi batua karanduana nakava bo 
nanguli, 'Pua, doimu sampeka nipagoliku najadi lima-mpeka.' 19:19 Pade 
nanguli madika ka ia, 'Nabelo! Iko Kuanggataka majadi topomparenta lima 
ngata.' 19:20 Pade nakavamo batua ntanina nanguli, 'Pua, siimo doi bulava 
sampeka nidekeimiu ka yaku. Nibunguku ante kae bo nitabuniakaku. 
19:21 Naeka yaku nte komiu, sabana nisaniku komiu nasoa. Komiu 
nangala anu ledo pombolimiu, bo nangala asele ri talua anu ledo 
potudamiu.' 19:22 Nesana madika ka batua haitu, 'Iko tu batua nadaa! 
Tesamu mboto kupake mombatangara iko. Nisanimu Yaku nasoa, bo 


Yaku nangala anu ledo pomboliku bo Yaku nangala asele ri talua anu ledo 
potudaku. 19:23 Ane ivesia, nakuya ledo nidekeimuka doiku haitu ka tona 
mompopoana dol ala tempo yaku makava mamala kuala mpanjili doiku 
ante anana!' 19:24 Pade nanguli madika ka tona ri sia, 'Alamo doi bulavana 
sampeka haitu bo dekei ka batua anu naria doi bulava sapulu-mpekana.' 
19:25 Tapi tona pangane nanguli ka madika, 'Pua, nariamo doina sapulu- 
mpekana!' 19:26 Nesana madika haitu, 'Kuuli ka komiu, isema-sema 
namala raparasaya ante anu nidekei ka ia, kana ratambai ka ia. Tapi 
isema-sema ledo namala raparasaya, anu naria sakide nte ia ralelakasi lako 
nte ia. 19:27 Hitupa, keni tumai ri ngayoku bali-baliku anu ledo nadota 
nantarima yaku majadi madikara. Patesimo ira pura-pura ri ngayoku hitu!" 
" 19:28 Naupu 1 Yesus notesa pura-pura haitu, nokolumo la hau nantende 
ri Yerusalem. 19:29 Napara ngata Betfage bo Betania ri kente nu Bulu 
*Zaitun, nituduNa randua anaguruNa hau mokolu. 19:30 Dopame nalai 
ira, niulikaNa, "Koi pokolu ri ngata moitu! Makava hamai, rakavamiu 
sangu ana “keledai nitataka. Ana keledai haitu dopa sanggani nipesavi 
ntona. Volemo keledai haitu bo keni tumai. 19:31 Ane maria tona 
mompekutana, 'Nakuya nivolekamiu keledai tutu?' ulika ia, 'I Pue madota 
mompakena.'" 19:32 Jadi haumo randua anaguruNa haitu bo nikavara 
mpuu anu niuli 1 Yesus ka ira. 19:33 Tempo nivolera ana keledai haitu, 
nekutanamo tupuna, "Nakuya nivolekamiu keledai tutu?" 19:34 Nesanamo 
ira, "I Pue madota mompakena." 19:35 Pade niumbura ana keledai haitu 
hau nte i Yesus. Nidikara baju ndoera ri bovate nu keledai bo nitulungira i 
Yesus mesavi. Naupu haitu nipapolaramo polipara. 19:36 Tempo i Yesus 
noliu ri sia nesavi keledai, todea nombavoke baju ndoera rapolampi dala 
raoseNa, tandana pombabilara Ia. 19:37 Tempo i Yesus napara ri ngata 
Yerusalem ri dala notua lako ri Bulu “Zaitun, pura-pura todea nantuntuni 
Ia, nompamula nongare-ngare nantoiya Alatala ante damba rara sabana 
pura-pura kabaraka nikitara. 19:38 Niulira, "Maoge belo ka Magau anu 
nakava niposumba nu Alatala! Ratoiyamo Alatala ri suruga! Ri suruga 
naria katuvu nabelo! " (19:38 Mazmur 118:26) 19:39 Naria bara 
sako-ndua “toFarisi ri tatanga ntodea haitu nompongare la, "Guru, 
salaraka anaguruMiu, nee mokanano!" 19:40 Tapi nesana 1 Yesus, "Kuuli 


ka komiu, ane ledo mokanano ira, natantu vatu-vatu hitu kana mongare 
mombatoiya Yaku!" 19:41 I Yesus naparamo nte ngata Y erusalem, sampe 
namala nikitaNa bo nitangisiNamo isi ngata haitu. 19:42 NiuliNa, "Pakasi 
ranga! Mabelo mpuu ane eo hitu rasanimiu, anu manggeni katuvu mabelo 
ka komiu. Tapi hitupa nitabuniaka ka komiu, domo rasanimiu. 19:43 Apa 
makava tempona ngena, ngatamiu ravala ntiku nu balimiu. Balimiu 
mompatiku komiu sampe ledo mamala komiu mesuvu. 19:44 Ngatamiu 
ragerosira ngena, bo komiu pura-pura rapatesira. Ledo maria sangu vatu 
nipakemiu novia ngata hitu rapalambara mosisunju. Haitu pura majadi 
ngena sabana ledo nipeilimiu tempo hitu Alatala nakavamo 
mompakasalama komiu." Naupu 1 Yesus notesa ivesia, nesuamo la riara 
ngata Yerusalem. 19:45 Naupu sia i Yesus hau nesua ri doyata *Banua nu 
Alatala bo nipopalaiNa topobalu-balu ri sia. 19:46 NiulikaNa ira, "Riara 
Buku Gasa nitulisi ivei: 'BanuaKu majadi banua posambaya.' #19:46 
Yesaya 56:7* Ivesia niuli nu Alatala, tapi komiu ri sii nompajadi Banua nu 
Alatala hitu petabuni ntopeago!" 19:47 Eo-eo 1 Yesus nesua nompaguru ri 
doyata Banua nu Alatala. Balengga #ntopanggeni pesomba ante 
ouru-guru agama bo totua-totua #ntoY ahudi madota mompatesi la. 19:48 
Tapi ledo nikavara dala mompatesi la, sabana pura-pura todea nadamba 
gagamo nangepe tesaNa. 


20:1 Naria saco i Yesus nompaguru bo nompatolele “Kareba Belo ka 
todea ri doyata “Banua nu Alatala. Sampesanika nakavamo 
“balenggabalengga ntopanggeni pesomba, #guru-guru agama bo 
totua-totua #ntoYahudi 20:2 nanguli ka la, "Uli ka kami, ante kuasa isema 
nipoviaMlu pura-pura hitu ri Banua nu Alatala? Isema nombadekei kuasa 
haitu ka Komiu?" 20:3 Nanguli i Yesus, "Yaku muni mekutana nte komiu. 
Uli ka Yaku, 20:4 isema nombadekei kuasa ka 1 “Yohanes nombadiu 
tona? Kuasana haitu lako nte Alatala atau lako nte manusia?" 20:5 Jadi 
pakeni nto Yahudi nosimpekutana, "Berimba kita mesana ka la? Ane 
raulita 1 Yohanes nombadiu ante kuasa lako nte Alatala, aga rauliNa ka 
kita, Jadi nakuya ledo niparasayamiu i Yohanes?' 20:6 Tapi ane raulita 
kuasana lako nte manusia, natantu todea mombarempe kita ante vatu, 


sabana ira pura-pura nomparasaya i Yohanes mpuu-mpuu "nabi." 20:7 
Jadi nesana ira, "Ledo nisani kami lako nte isema kuasana." 20:8 Nanguli i 
Yesus ka ira, "Ane ivesia, ledo muni Kuuli ka komiu kuasa isema 
nipakeKu novia pura-pura hitu." 20:9 Naupu haitu 1 Yesus notesa porapa 
ka todea ivei: "Naria saito langgai notuda salimpu talua #anggur. Taluana 
haitu nidekeikana ka bara sako-ndua topokarajaa mojampangina, damo 
mobagi aselena. Pade nalaimo ia hau ri ngata ntanina bo nasae nonturo 
hamai. 20:10 Nakava tempona mompupu vua, nitudunamo batuana hau nte 
topokarajaa talua ala radekeikara sabagia lako ri asele ntaluana. Tapi, 
topokarajaa talua aga nombaboba batua haitu bo nombatudu ia manjili ante 
pale nggoo. 20:11 Jadi tupu ntalua haitu nantudu vai saito batua ntanina, 
tapi batua haitu muni niboba bo nipakaeya ntopokarajaa haitu, pade nitudu 
nanjili ante pale nggoo muni. 20:12 Pade nitudu nu tupu ntalua vai batuana 
katataluna. Tapi batua haitu muni nibobara sampe nabaka bo nitedakara 
hau ri savaliku ntalua haitu. 20:13 Kaupuna tupu nu talua nanguli, 'Nuapa 
kupovia? Aginamo anaku mboto anu nipotoveku kutudu hau nte ira. 
Natantu rabilara ia.' 20:14 Tapi tempo topokarajaa talua nanggita ana 
ntupu talua nakava ri talua, nosiulikamo ira, 'Tumaimo ana ntupu ntalua. Ia 
ngena rakaboli mbara-mbara ntuamana. Rapatesitamo ia, ala talua hitu 
majadi bagiata.' 20:15 Jadi nikenira ana ntupu ntalua haitu hau ri savaliku 
ntalua bo nipatesiramo." Nanguli 1 Yesus ka topangepe porapa haitu, 
"Jadi, nuapa rapovia ntupu ntalua ka topokarajaa haitu? 20:16 Natantu 
rapatesina pura-pura ira, bo radekeina taluana ka tona ntanina 
mojampangina." Topangepe porapa haitu nanguli ka i Yesus, "Nee mpuu 
sampe majadi ivehaitu!" 20:17 I Yesus nompemtaka ira bo nanguli, 
"Nuapa batuana anu nitulisi riara Buku Gasa ivei: 'Vatu nitedaka ntopovia 
banua, vatu haitumo nopokopa ka banua haitu.' " (20:17 Mazmur 118:22) 
20:18 I Yesus nombarapaka karoNa mboto ante vatu. NiuliNa, 
"Isema-sema manavu ri vatu haitu marupusaka bo isema-sema rarumpi nu 
vatu haitu, maoya mpeje." 20:19 Nisani nu “guru-guru agama bo 
balengga-balengga *ntopanggeni pesomba, porapa haitu nipambela 1 
Yesus ka ira. Sabana haitu, naoge rarara mombasaka i Yesus tempo haitu 
muni, tapi naeka ira ka todea. 20:20 Jadi nielora loga mabelo mombasaka 


la. Nitudura bara sako-ndua tona hau mompomata 1 Yesus. Nitunggaira 
netingu nangelo tesaNa masala, ala 1 Yesus mamala rakeni rapangadu ri 
ngayo gubernur. 20:21 Tona nitudura pangane hau nte 1 Yesus bo nanguli, 
"Guru, nisani kami pura-pura tesaMiu bo anu nipepatudukikaMiu nakana. 
Nisani kami muni Komiu ledo nompelenje, Komiu nanoa nompatuduki 
pakalanto dota nu Alatala ka manusia. 20:22 Jadi, uli ka kami: nantuntuni 
atura-atura agamata, masipato kita mombabayari balasitee ka Magau 
Mbaso “Kaisar atau ledo?" 20:23 Tapi nisani 1 Yesus akalara mombaopa 
tesaNa. Jadi niulikaNa ira, 20:24 "Popakita ka Yaku sampeka doi." 
Naupu sia nidekei ntona haitu sampeka doi. Nekutanamo 1 Yesus, "Lenje 
bo sanga 1sema ri doi hitu?" Nesana ira, "Magau Mbaso Kaisar." 20:25 
Nanguli 1 Yesus ka ira, "Ane ivesia, dekeimo ka Magau Kaisar anu 
masipato radekei ka Magau Kaisar, bo dekeimo ka Alatala anu masipato 
radekei ka Alatala." 20:26 Kaupuna, ledo ria sambelaa tesaNa nasala 
nikavara ri ngayo ntodea. Nokumaa ira nangepe pesana i Yesus, bo domo 
nokanano ira. 20:27 Naria bara sako-ndua “#toSaduki nakava nte 1 Yesus. 
(ToSaduki haitumo salunu to Y ahudi anu nanguli tona namate ledo matuvu 
mpanjili lako ri kamatena ri tempo makava.) Nanguli ira ka i Yesus, 20:28 
"Guru, Nabi “Musa notulisi atura hitu ka kita: 'Ane maria saito langgai 
nobere1 bo namate dopame naria anana, sampesuvuna mboto kana 
mompobere1 timbala haitu ala momuli majadi muli ka bereina namate 
haitu.' “20:28 Ulangan 25:54 20:29 Narita papitu langgai nosampesuvu. 
Ana lumbua noberei tapi dopame noana, namatemo ia. 20:30 Tueina 
karanduana nompobereit timbala haitu, tapi dopame noana, namate munimo 
la. 20:31 Ivesia muni najadi nte tueina katataluna sampe tuei kaupuna. 
Pura-pura namate dopame noana. 20:32 Kaupuna namate munimo 
mombine. 20:33 Jadi, tempo tomate rapakatuvu mpanjili lako ri kamatena, 
isema kakanana berei nu mombine haitu? Apa ia nipoberetra papitu." 
20:34 Nesana i Yesus, "Tona ri dunia hitu noberet. 20:35 Tapi ane tona 
masipato rapakatuvu nu Alatala mpanjili bo manggava bagia ri dunia 
nabaru, domo moberei. 20:36 Ira masimbayu ante #malaeka nu Alatala, 
domo mamate. Ira majadi ana-ana nu Alatala sabana ira nipakatuvu nu 
Alatala mpanjilimo. 20:37 Nabi “Musa mboto nompakalanto ka kita 


tomate matuvu mpanjili. Ri tesa santungu gumbu navaya anu ledo nikande 
nu apu, 1 Musa nanguli, 'Alatala Tupu nisomba i “Abraham, i Ishak bo i 
Yakub.' “20:37 Pesuvu 3:67 20:38 Jadi lako ri tesa Nabi Musa, nisanita 
ira da natuvu. Apa ledo tomate nombasomba Alatala, tapi tona natuvu 
nombasomba la. Apa ri panggita nu Alatala pura-pura tona da natuvu." 
20:39 Naupu 1 Yesus nanguli ivesia, bara sako-ndua guru agama ri sia 
nanguli ka la, "Guru, nabelo mpuu pesanaMiu. " 20:40 Jadi domo nabia 
ira nekutana hanupa nte i Yesus. 20:41 I Yesus nompekutana ira, 
"Berimba sampe niuli ntona “Magau Topepakasalama iamo muli Magau 
“Daud? 20:42 Tano 1 Daud mboto nanguli la Puena. Riara Buku 
“Mazmur, 1 Daud notulisi ivei: 'Tupu nanguli ka Pueku, "Ponturomo ri 
sabingga ngganaKu, 20:43 sampe pura-pura baliMu Kupopekou nte Iko. 
(20:42-43 Mazmur 110:1) 20:44 Jadi ane i Daud mboto nanguli #“Magau 
Topepakasalama haitu Puena, berimba sampe rauli la muli Magau Daud?" 
20:45 Tempo todea da nangepe tesaNa, niulikaNamo ana-anaguruNa ivei: 
20:46 "Pakabelo-belo, nee rapasialamiu pokainggu nu guru-guru agama. 
Nipokonora nanjayo-njayo nobaju ndoe ala rabila ntona. Nipokonora 
rapakaoge ntona ri potomu. Ane nesua ri #banua petupu, nipokonora 
nonturo ri ponturo nabelo. Ivesia muni ri posusa. Nipokonora nonturo ri 
ponturo tobelona. 20:47 Nibagiura timbala-timbala ala raalasira banua 
ntimbala haitu. Bo nitabuniakara pokainggura nadaa ante nosambaya 
pakandoe. Natantu mantamo mpuu pehuku ka ira ngena!" 


"|! 


21:1 Tempo 1 Yesus da ri “Banua nu Alatala, mkitaNa tona nakalumana 
nombasuaraka doira ri peti pomboli doi pedekei. 21:2 NipeintaNa muni 
saito timbala napakasi mpuu nombasuaraka rompeka doi kodi. “21:2 Basa 
Yunani: rompeka doi tambaga. Doi tambaga haitu ledo mpuu nadea alina.” 
21:3 Nanggita haitu, nanguli 1 Yesus, "Pariaramo! Nadeapa pedekei 
ntimbala napakasi haitu pade pedekei ntona ntanina. 21:4 Ira nombadekei 
lako ri labi nu kakalumanara, tapi nau timbala haitu napakasi mpuu, 
nidekeina pura-pura doi naria nte ia, anu niparaluuna mboto ka katuvuna." 
21:5 Naria bara sako-ndua notesa ka i Yesus. Nitesara Banua nu Alatala 
nipakaramba ante vatu-vatu nagaya mpuu bo mbara-mbara naramba 


nidekei ntona ka Alatala. Tapi nanguli 1 Yesus, 21:6 "Makava tempona 
ngena pura-pura anu nikitamiu hitu magero. Domo maria sangua vatu 
potembona mosisunju ri bavo vatu ntanina, sabana pura-pura vatu haitu 
radurasi." 21:7 Ana-anaguru i Yesus nekutana, "Guru, maipia majadi 
pura-pura anu nitesaMiu tutu? Nuapa tandana ane maparamo tempona?" 
21:8 Nesana 1 Yesus, "Pakabelo-belo! Nee sampe komiu rabagiu. Madea 
ngena tona makava mompobalu sangaKu. Raulira iramo '“Magau 
Topepakasalama.' Bo raulira muni, nakavamo kaupu nu dunia! Tapi nee 
raoseakamiu tesara. 21:9 Ane raepemiu kareba posieva bo kagado, nee 
maviora. Haitu pura-pura kana majadi ntani ruru. Tapi dopa haitu mpuu 
kaupu nu dunia." 21:10 NipapolaNa tesaNa, "Tona sangata mosieva nte 
tosangatana bo magau simbo magau mosieva muni. 21:11 Ri umba-umba 
ri dunia maria lingu mbaso bo ara mpai bo dua naronja. Ri langi maria 
kajadia mepakaeka bo tanda-tanda ledo nasaro nikita. 21:12 Tapi dopame 
majadi pura-pura haitu, komiu rasaka ntona bo rapandasara. Komiu 
ratangara ri banua petupu bo rasuaraka riara ntarunggu. Komiu rakeni 
muni ri ngayo nu magau-magau bo gubernur-gubernur sabana komiu 
nangoseaka Yaku. 21:13 Haitumo loga nabelo ka komiu motesa 
pomparasayamiu Yaku ka ira. 21:14 Pakaliangu raramiu ala nee makini 
raramiu mompekirika nuapa raulimiu bara berimba komiu mesana ka ira 
mombasaliku karomiu. 21:15 Apa Yaku mboto mombadeke1 ka komiu 
tesa-tesa bo noto mpekiri sampe ledo maria saitoa balimiu mompakule 
mombadagi bara mombabali tesamiu. 21:16 Tempona haitu nau tina 
tuamamiu, sampesuvu sararamiu bo roamiu mompobalu komiu ka balimiu. 
Maria sanu komuiu rapatesira. 21:17 Komiu rapovuu mata ntodea, sabana 
komiu nangoseaka Yaku. 21:18 Tapi naupa ivesia, ledo makuya-kuya 
komiu, nau sambesa buluamiu ledo ria malipo. #2 1:18 Nau sambesa bulua 
ri balenggamiu ledo ria malipo. Bunga basa, batuana: komiu masalama, 
komiu ledo ntoto rapopogaa lako nte Alatala.# 21:19 Ane komiu 
bate-batena momparasaya bo ledo moura, komiu mpuu-mpuu manggava 
katuvu mabelo sampe ri kasae-saena." 21:20 "Ane rakitamiu ngata 
Yerusalem rapatiku nu tantara balira, rasanimiumo domo masae ngata 
Yerusalem ragerosi. 21:21 Tempona haitu tona ri bagia Yudea kana 


masalisa malai hau ri buluna. Tona ri ngata Yerusalem kana mesuvu lako 
rangata haitu bo tona ri savaliku ngata nee mesua rangata. 21:22 Tempo 
haitu tempo pehuku nu Alatala ala madupa pura-pura anu nitulisi ri Buku 
Gasa. 21:23 Napakasi mpuu mombine natiana bo mombine da nompatomi 
anana tempo haitu apa makaja malai. Ngata haitu mombarasai peparajea 
ntamo bo Tupu mombahuku todeaNa. 21:24 Sanu ira rapatesi ante guma. 
Sanu rasaka ratavani nu balira bo rakeni hau ri ngata-ngata ntanina. Bo 
ngata Yerusalem raparenta ntona ledo toY ahudi sampe magana tempona 
nipakatantu nu Alatala ka ira." 21:25 "Tempo haitu maria tanda-tanda 
nipokaeka rakitamiu ri mata nu eo, bula, bo ri betue-betue. Pura-pura 
manusia maeka rarara bo maingu mangepe pogu balumba mbaso ri tasi 
moruu mpo guru kede. 21:26 Tempona haitu tona malipo rarara sabana 
ekara mompekirika nuapa majadi ri dunia, apa pura-pura anu nakuasa ri 
langi ragoya. 21:27 Maupu haitu, rakitaramo Yaku, “Ana nu Manusia, 
manau riara kulimu. #21:27 Daniel 7:13 Bo rakitaramo kuasaKu bo 
kaogeKu nipokumaaka. 21:28 Tempo pura-pura kajadia haitu 
mompamula majadi, peangga pakaroso bo nee makini raramiu, apa domo 
masae komiu rapakasalama nu Alatalamo." 21:29 Naupu haitu, 1 Yesus 
notesa porapa ka ana guruNa ivei: "Peintamo kayu “ara, bo kayu ntanina. 
21:30 Ane rakitamiu kayu noroyamo, natantu nisanimiu naparamo tempo 
mapane. 21:31 Ivesia muni ane rakitamiu pura-pura kajadia muliku 
pangane, rasanimiu domo masae Alatala mpuu-mpuu momparenta mpo 
Magau. 21:32 Pariaramo tesaKu hitu! Dopame mamate pura-pura tona 
natuvu tempo haitu, pura-pura kajadia nitesaKu pangane majadimo. 21:33 
Langi bo tana malipo tapi tesaKu bate-batena sampe ri kasae-saena." 
21:34-35 "Pakabelo! Komiu kana mainga, apa Yaku, Ana nu Manusia, 
sampesamika makavamo. Nee sampe Kukava komiu aga mosusa bo 
manginu sampe malangu, atau masesa rara mompekirika katuvumiu eo-eo 
sampe komiu ledo masadia. Apa Yaku makava nte pura-pura manusia ri 
umba-umba ri dunia bo kakavaKu masimbayu mpo tolia. 21:36 Komiu 
kana mainga-inga bo masaro mekakai nte Alatala ala rapakulemiu 
mombatidamaka pura-pura anu majadi haitu bo ledo maeya matamiu 
mantingayo Yaku, Ana nu Manusia." 21:37 Eona, 1 Yesus nompaguru ri 


Banua nu Alatala bo bongina hau naturu ri Bulu “Zaitun. 21:38 
Mpadondo-mpadondo todea nakava ri Banua nu Alatala mangepe 
pepatuduki i Yesus. 22:1-2 Naparamo eo posusa nto Yahudi muli “Posusa 
Roti Ledo Noragi. Posusa haitu muli muni “Posusa Paskah. Balengga- 
balengga ntopanggeni pesomba bo “guru-guru agama da nangelo dalapa 
mompates1 1 Yesus nggalino-lino, apa naeka ira ka todea. 22:3 Tempo 
haitu “Magau mu Seta nesua riara ntai 1 Yudas anu niuli Iskariot, saito lako 
ri sapulu randua anaguru i Yesus. 22:4 Naupu nipesua nu Magau Seta, hau 
ia nosinggava nte *balengga-balengga ntopanggeni pesomba bo pakeni 
ntopojaga “Banua nu Alatala, motesaka berimba rapobaluna i Yesus ka 
ira. 22:5 Nadamba mpuu rarara nangepe anu niuli i Yudas bo ira nojanji 
mombadekei doi ka ia. 22:6 Nadotamo i Yudas. Jadi, hau ia mangelo loga 
mompobalu 1 Yesus ka ira tempo ledo ria todea. 22:7 Nakavamo eo 
matana *Posusa Roti Ledo Noragi, haitumo tempona mosambale “ana 
bimba rakande ri Posusa Paskah haitu. 22:8 I Yesus nombatudu i Petrus 
bo i Yohanes ivei: "Koi pasadiamiu kandea Paskah ka kita." 22:9 
Nekutanamo ira randua, "Pue, ri umba rapodotaMiu rapompakasadia 
kandea haitu?" 22:10 Nesana i Yesus, "Tempo komiu mesua rangata, 
raposinggavakamiu saito langgai manjimbuaka gumba nte uve. Tuntunimo 
ia hau ri banua rapesuana. 22:11 Pade ulika tupu banua ivei: 'I Guru 
nanguli ivei: ri umba tombi Kupangande kandea Paskah mosangganinggani 
ante ana-anaguruKu?' 22:12 Bo tupu banua haitu mombatuduaka ka komiu 
sangu tombi mbaso ri kalangana nagana ante parevana. Ri siamo 
rapompakasadiamiu kandea Paskah ka kita." 22:13 Haumo i Petrus bo i 
Yohanes nesua rangata. Nikavara nasimbayu mpuu mpo anu niuli 1 Yesus 
ka ira. Jadi mpakasadiaramo kandea Paskah. 22:14 Nakavamo tempo 
mangande kandea “Posusa Paskah haitu, 1 Yesus nangande singganinggani 
ante anaguruNa ri banua haitu. 22:15 NiulikaNa ira, "Naoge mpuu raraKu 
mangande mosinggani-nggani ante komiu ri Posusa Paskah hitu dopame 
Yaku rapandasa. 22:16 Kuuli ka komiu, domo Kukande hanupa kandea 
Paskah sampe Alatala momparenta pura-pura manusia bo anu nirapaka 
Posusa hitu rapakadupa." 22:17 Naupu sia i Yesus nangala saboda uve 
anggur bo niuliNa tarima kasi nte Alatala. Pade ntuliNa ka anaguruNa, 


"Alamo uve *anggur hitu bo inumo, saito-saito. 22:18 Kuuli ka komiu, 
nompamula hitu, domo Kuinu hanupa uve anggur sampe majadimo 
“Poparenta nu Alatala." 22:19 Naupu sia, niala 1 Yesus munimo roti. 
Naupu niuliNa tarima kasi nte Alatala, nitubi-tubiNa roti haitu bo mbagiNa 
ka ira bo ntuliNa, "Roti hitu karoKu Kudekei1 mombatolosi komiu. 
Kandemo roti hitu rapombatora Yaku." 22:20 Ivesia muni naupu 
nangande, nialana saboda uve anggur bo niuliNa, "Panginu hitu tandana 
Pojanpi nu Alatala nabaru anu rapakaasa nte raaKu matiti ka komtu. 22:21 
Peintamo! Topompobalu Yaku naria nosinggani-nggani ante Yaku ri sii. 
22:22 Yaku, “Ana nu Manusia kana mamate mami nangoseaka anu 
nipakatantu nu Alatala. Tapi mandasa mpuu tona mompobalu Yaku!" 
22:23 Nangepe haitu, nosimpekutanamo anaguru 1 Yesus, "Isema lako nte 
kita hitu mompobalu i Yesus?" 22:24 Pade anaguru 1 Yesus nosinjanaika 
isema ira naogepa. 22:25 Nangepe haitu, 1 Yesus nanguli ka ira, "Ane 
todea-todea anu ledo nosisani nte Alatala, magaura nabiasa nompatundu 
todeana bo tomaoge-tomaoge nompokono rauli ntona topesaliku. 22:26 
Tapi ledo ivesia nte komiu. Kakanana isema naoge kana majadi 
masimbayu mpo tona naede, bo pakenimiu kana majadi masimbayu mpo 
batua. 22:27 Isema naogepa, tona nonturo nangande, atau tona nosondu ka 
ia? Natantu naogepa toponturo. Tapi Yaku Tupumiu, naria ri tatangamiu 
najadi toposondu ka komiu. Jadi ledo masipato komiu masesa 
mompekirika isema naogepa! 22:28 Tempo Yaku nombarasa1 susa bo 
pari, ledo nipalaisimiu Yaku. 22:29 Jadi, Kudekei kuasa ka komiu 
moparenta, masimbayu mpo TuamaKu Alatala nombadekei kuasa ka Yaku 
momparenta todeaNa. 22:30 Jadi komiu muni madamba mangande bo 
manginu ante Yaku ri PoparentaKu tempo Yaku majadi Magau. Bo komiu 
monturo ri sapulu randua gadera magau bo momparenta tona lako ri 
sapulu randua “valaa ntolsrael." #22:30 Haitumo toYahudi.” 22:31 Pade 
nanguli i Yesus ka 1 Simon Petrus, "Simon, epemo tesaKu! #“Magau nu 
Seta nipaloga nu Alatalamo mompesori komtu pura-pura nasimbayu mpo 
topovaro pae. 22:32 Tapi niposambayaKukamo iko, Simon, ala 
pomparasayamu ledo moura. Jadi maupu iko rapesori bo muoseaka 
mpanjili Yaku, iko kana mompakaroso pomparasaya nu roamu." 22:33 


Pade nesana 1 Petrus, "Pue, ledo kupalaisi Komiu! Yaku nasadia 
ratarunggu mosanggani-nggani nte Komiu!" 22:34 Tapi nesana 1 Yesus, 
"Pariaramo, Petrus! Dopame mototoroko manu ngena bobaya, 
talu-ngganimo iko mombasapu Yaku!" 22:35 Naupu haitu i Yesus nanguli 
ka anaguruNa pura-pura, "Bara ipia nittuduKu komiu hau mompatolele 
Kareba Belo lako nte Alatala, bo ledo nidekeiKu komiu manggeni doi bara 
batutu bara sapatu. Berimba tempo haitu, naria anu nakura nte komiu?" 
Nesana ira, "Kami ledo nakura nuapa-nuapa." 22:36 Pade nanguli 1 Yesus, 
"Nakana tesamiu. Tapi sii-sii isema naria doina bara batutuna kana 
rakenina. Isema ledo naria gumana kana rapobaluna bajuna raalikana 
guma. 22:37 Sabana, naria anu nitulisi riara Buku Gasa nanguli, 'Magau 
Topepakasalama rareke ntona todaa.' “22:37 Yesaya 53:12 Anu nitulisi 
haitu mpuu-mpuu majadi ri karoKu. Apa anu nitulisi ri Buku Gasa anu 
nombatesa Yaku, nipakadupa sii-sii." 22:38 Pade nanguli anaguruNa, 
"Pue, sitmo guma romata." Nesana i Yesus, "Naganamo." 22:39 Naupu 
sia, 1 Yesus nesuvu lako rangata haitu bo hau nantende ri Bulu “Zaitun 
nangoseaka kabiasaNa. Bo ana-anaguruNa muni hau nosinggani-nggani nte 
la. 22:40 Nakava sumai, nitulikaNamo ira, "Komiu kana mosambaya ala 
komiu ledo mambela pesori." 22:41 Pade haunapa la sakide lako nte ira. 
Kakavaona nitasere samporempetaka vatu. la nantaputu bo nosambaya: 
22:42 "Tata, ane rapodotaMiu, lelakasimo peparajea hitu #22:42 
lelakasimo peparajea hitu. Basa Yunani: Telakasimo boda hitu.'” anu 
rapambela ka Yaku. Tapi nee dotaKu majadi, tapi dotaMiu majadi." 22:43 
Pade nakavamo saito #malaeka lako ri suruga mompakaroso raraNa. 
22:44 Nasusa mpuu raraNa, sampe la nosambaya mpuu-mpuu bo iniNa 
eva raa natiti ri tana. 22:45 Naupu nosambaya, neanggamo 1 Yesus bo 
nanjili hau nte anaguruNa. NikavaNa namonjo puramo ira, nikeni kabuku 
nu rarara. 22:46 NiuliNa ka ira, "Pembangumo! Nakuya komiu aga 
namonjo? Pembangumo bo posambayamo ala komiu ledo mambela 
pesorl." 22:47 Da notesa i Yesus ka ira, nakavamo bara sako-pulu tona 
nikeni 1 Yudas, anaguru i Yesus. | Yudas nanggaparai i Yesus bo nitabena 
ante peeki, nangoseaka ada ntoYahudi. 22:48 Tapi nanguli 1 Yesus, 
"Yudas, ante petabemu tutumo tano iko mompobalu Yaku, “Ana nu 


Manusia ka baliKu." 22:49 Tempo nisani nu anaguruNapa 1 Yesus rasaka, 
nangulimo ira, "Pue, ratimbe kami ante guma ira?" 22:50 Saito ira netimbe 
mpuumo bo nambela batua nu Pakeni “nTopanggeni Pesomba bo napudu 
talinga ngganana. 22:51 Tapi i Yesus nombatagi ira, "Nee metimbe!" Bo 
nituiNa talinga ntona bo nipakabeloNa. 22:52 Pade niulikaNa 
“balenggabalengga ntopanggeni pesomba, pakeni-pakeni topojaga Banua 
nu Alatala, bo totua-totua ngata nakava ri sia mombasaka la, niuliNa: 
"Yaku hii ledo topeago sampe komiu kana makava ante guma bo pato 
mosaka Yaku! 22:53 Eo-eo Yaku naria nosanggani ante komiu ri Banua 
nu Alatala, tapi ledo nisakamiu Yaku. Damo bongina hitu pade nabia 
komiu nakava mombasaka Yaku. Hitumo logamiu, loga nu Magau Seta!" 
22:54 Nisakara mpuumo 1 Yesus bo nikenira hau ri banua nu Pakeni 
“nTopanggeni Pesomba. I Petrus netuntuni nggavao lako ri purina. 22:55 
Ri doyata naria apu nipadumpu ntona rapanderu. Jadi haumo 1 Petrus 
nonturo nte topanderu haitu. 22:56 Narita batua mombine nompelepi ia 
nonturo napara apu haitu nanguli, "Tona haitu muni roa 1 Yesus!" 22:57 
Tapi 1 Petrus nesapu, "Ledo nakana! Ledo nisaniku la!" 22:58 Dopa nasae 
naria val tona ntanina ri sia nanggita i Petrus bo nanguli ka ia, "Iko muni 
saito roara!" Tapi nanguli 1 Petrus, "Ledo! Ledo yaku, le!" 22:59 Nitasere 
sajaa kaliuna, nanguli vai saito, "Ta haitu mpuu-mpuwu roa 1 Yesus, sabana 
la muni toGalilea!" 22:60 Tapi nesana 1 Petrus, "Ledo nisaniku nuapa 
niulimu!" Da notesa i Petrus, eva nisuka nototorokomo manu. 22:61 Pade 
neilimo 1 Yesus nangganoto i Petrus. Jadi nitora 1 Petrusmo anu niuli i 
Yesus ka ia pangane ivei: "Dopame mototoroko manu ngena bobaya, 
talu-ngganimo iko mombasapu Yaku." 22:62 Pade nesuvumo 1 Petrus hau 
ri savalikuna bo notumangi natesumonde-monde. 22:63 Tona nombajaga 1 
Yesus nompongei-ngeika la bo nibobara. 22:64 Nibonggora mataNa bo 
nipekutanara, "He, “nabi! Boto vei isema nombaboba Iko!" 22:65 Nadea 
muni tesa-tesara nadaa nompongetka la. 22:66 Naeo mpadondo 
nasiromumo tona ri #“Polibu Mbaso Agama Yahudi, haitumo totua-totua 
nto Y ahudi, balengga-balengga #ntopanggeni pesomba, bo * guru-guru 
agama. Pade mikenira i Yesus hau ri ngayo ntoPolibu haitu. 22:67 
Niulikara i Yesus, "Ane iko mpuu-mpuu #Magau Topepakasalama, ulimo 


ka kami!" Nesana 1 Yesus, "Nau damo Kupesanaka, ledo raparasayamiu 
tesaKu, 22:68 bo ane Kupekutana komiu, tantu ledo rapesanakamiu. 22:69 
Aga hitu Kuuli ka komiu: nompamula sii-sii Yaku, “Ana nu Manusia 
monturo ri sabingga nggana nu Alatala anu Neliu KakuasaNa." #22:69 
Mazmur 110:1* 22:70 Pade nekutana val ira pura-pura, "Jadi, Ikomo hii 
tano “Ana nu Alatala?" Nesana 1 Yesus, "Nakana niulimiu, Yakumo hu 
Ana nu Alatala." 22:71 Pade nosiulikamo ira, "Domo paraluu raelota sabi 
ntanina, apa niepeta salaNa lako ri tesaNa mboto!" 


23:1 Jadi neangga puramo toPolibu Mbaso haitu hau manggeni i Yesus ri 
ngayo Gubernur #Pilatus. 23:2 Ri sia ira nombarai la. Niulikara i Pilatus, 
"Tona hitu mkava kami nompatuduki tona mangeva pomarenta. NitagiNa 
tona mombayari balasitee ka Magau Mbaso “Kaisar, bo niuliNa Iamo 1 
“Kristus, saito Magau." 23:3 Nekutanamo Gubernur Pilatus, "Nakana 
mpuu Iko Magau ntoY ahudi?" Nesana i Yesus, "Nakana mulimiu." 23:4 
Gubernur Pilatus nangulika balengga-balengga ntopanggeni pesomba bo 
todea haitu, "Niparesakumo tona hitu, ledo ntoto naria salaNa nikavaku!" 
23:5 Tapi aga nantambaipa pebarusura bo nanguli, "PepatudukiNa 
nompakapane rara ntodea ri njumangu ngata ri bagia Yudea hitu. Ia 
nompamula nompatuduki ri bagia Galilea, sampe nakava ri sii munimo." 
23:6 Nangepe haitu, nekutanamo Gubernur Pilatus, "ToGalilea Ia hii?" 
Nesana tona, "Iyo, toGalilea la." 23:7 Nisaninapa 1 Yesus toGalilea, 
nitudunamo tona manggeni 1 Yesus hau ri ngayo Magau “Herodes, apa 
Magau Herodes noparenta ri Galilea. Bo tempo haitu, Magau Herodes 
naria muni ri ngata Yerusalem. 23:8 Nadamba mpuu rara Magau Herodes 
nanggita i Yesus, apa nasaemo pangepena kareba i Yesus bo naoge rarana 
manggitaNa. Nisarumakana muni bara mamala rakitana kabaraka rapovia 1 
Yesus. 23:9 Haitumo sampe nadea pompekutanana nte 1 Yesus, tapi 1 
Yesus ledo nesana. 23:10 Balengga-balengga ntopanggeni pesomba bo 
*øuru-guru agama neangga ri sia muni bo nanggarasese nombarai 1 Yesus. 
23:11 Jadi Magau Herodes ante tantarana nanjalai Ia bo mpongei- 
ngeikara. Nipopasuakara baju magau ka 1 Yesus, pade nikenira mpanjili ka 
Gubernur Pilatus. 23:12 Magau Herodes ante Gubernur Pilatus bara ipia 


nosipobali. Tapi nompamula eo haitu, nosimpovegamo ira. 23:13 
Gubernur #Pilatus nompasiromu balengga-balengga *ntopanggeni 
pesomba, totua ngata, bo todea ntanina, 23:14 pade mulikana ira 
pura-pura, "Tona hitu nikenimiu ka yaku bo niulimiu Ia nompakeni tona 
nangeva pomarenta. Niparesakumo la ri ngayomiu pura-pura, tapi ledo 
ntoto nikavaku anu niraimiu ka la. 23:15 Ivesia muni panggava Magau 
Herodes, apa nipopanjilina tumai ka yaku. Tona hitu ledo novia 
nuapa-nuapa masipato rapohuku mateNa. 23:16 Sabana haitu, kutudu 
tantaraku mombaboba bo mombakabasaka la." 23:17 1 Pilatus nanguli 
ivesia apa nantuntuni kabiasara, tempo Posusa Paskah, ia kana 
mombakabasaka ka ira saito tona nitarunggu. 23:18 Tapi pura-pura tona ri 
sia nongare-ngare, "Patesimo la! Kabasakamo i Barabas ka kami!" 23:19 
(I Barabas haitu nitarunggu sabana ia nangeva pomarenta ri ngata 
Yerusalem, bo ia topepatesi.) 23:20) I Pilatus madota mombakabasaka 1 
Yesus, jadi ntulina vai sangganipa ri ngayo ntodea. 23:21 Tapi nongare 
vaimo ira, "Pakumo la ri “kayu salib! Pakumo la ri kayu salib!" 23:22 
Katalu-ngganina 1 Pilatus notesa ri ngayora, "Tapi nuapa salaNa? Ledo ria 
sangua salaNa nikavaku sampe masipato la rapatesi." 23:23 Tapi ira aga 
nantambaipa kamanggana pongarera, "I Yesus kana rapaku ri “kayu 
salib!" Kaupuna, padagimo ira, apa ira ledo naupu-upu nongare. 23:24 
Jadi kaupuna i Pilatus nombabotusi bo nompotyo perapi ntodea, 23:25 bo 
nikabasakana ka ira tona niperapira, haitumo i Barabas, anu nitarunggu 
sabana nangeva pomarenta bo nepatesi. Bo 1 Yesus nidekeina ka “tantara 
Roma mompatesina nangoseaka dota nu pakeni nto Yahudi. 23:26 Naupu 
haitu nikenira 1 Yesus hau rapatesira. Ri tatanga dala, nipotomuramo saito 
toKirene nosanga 1 Simon. la dako nakava ri kota Yerusalem. Nipopetaara 
ia bo nibarusura manjimbuaka “kayu salib 1 Yesus ri puriNa. 23:27 Nadea 
ntoto tona nantuntuni 1 Yesus. Naria muni bara sako-ndua mombine 
netuntuni. Mombine gahaitu notumangi, nantangisi la. 23:28 I Yesus nelli 
nompeinta ira bo nanguli, "Mombine toY erusalem! Nee ratangisimiu 
Yaku. Aginamo tangisi karomiu mboto bo anamiu, 23:29 apa makava 
tempona ngena rauli ntona, 'Nabelo mpuu mombine nagampa anu ledo 
sanggania noana bo ledo sanggania nompatomi ngana!" 23:30 Tempo haitu 


rauli ntona ka bulu, 'Rumpimo kami!' bo raulira ka buntina, 'tvumo kami!' 
Mandasa mpuu komiu ngena! “23:30 Hosea 10:84 23:31 Sabana, ane 
rapoviara ivesia sii-sii nte kayu mata evamo Yaku tonoa, berimba muni 
rapoviara ngena nte kayu ngau evamo komuiu totenggo? Tantu mandasa 
ntotopa komiu ngena!" 23:32 Tempo haitu mkenira muni randua tona 
rapatesi sanggani nte i Yesus. Tona randua haitu nadaa mami. 23:33 
Tempo nakava ri buntina nosanga Banga Balengga *23:33 Banga 
Balengga: riara basa Ibrani "Golgota".* , mpakuramo 1 Yesus ri kayu salib. 
Bo tona nadaa randua haitu nipakura munimo ri kayu salib ntanina, saito ri 
sabingga nggana 1 Yesus, bo saito ri sabingga njidiNa. 23:34 Naupu haitu 1 
Yesus nosambaya, "Tata, ampungimo ira. Ledo nisanira nuapa nipoviara." 
Tantara anu nombapaku i Yesus, notende lamoro ala rasanira isema 
rakamalakana pakea 1 Yesus. 23:35 Nadea tona neangga ri sia nantarana. 
Naria muni pakeni-pakeni ntoYahudi nompongeika 1 Yesus. Niulira, "Hm! 
Tona ntanina nipakasalama. Ane mpuu-mpuu la “Magau Topepakasalama 
nipelisi nu Alatala, dekeikamo la mompakasalama karoNa mboto!" 23:36 
Tantara muni nompongeika la. Ira nanggaparai 1 Yesus bo nombaduduaka 
uve “anggur napoi ka la. 23:37 Niulira, "Ane Iko mpuu-mpuu Magau 
ntoYahudi, pakasalama mbotomo karoMu!" 23:38 Ri kayu salib ri bavo 
balengga 1 Yesus nitulisi ivei: HITUMO MAGAU NTOYAHUD 23:39 
Saito tona nadaa anu nipaku ri kayu salib ri sinjori 1 Yesus, nombadee la, 
"Heh, le! NiuliMu Iko Magau Topepakasalama. Ane makana, le, 
pakasalamamo karoMu bo pakasalama muni kami!" 23:40 Tapi tona 
nadaa ntanina haitu nombatagi roana. Niulina, "Nee ivesia! Ledo naeka iko 
nte Alatala? Kita pura-pura nosanggani-nggani nihuku mate. 23:41 Bo kita 
randua hii masipato rahuku nasinjuru ante pokaingguta nadaa. Tapi tona 
hitu ledo ntoto nasala!" 23:42 Niulina ka 1 Yesus, "Yesus, tora muni yaku 
tempo Komiu makava majadi Magau." 23:43 Nanguli i Yesus ka ia, 
"Pariaramo tesaKu hitu. Eo hitu muni iko mosanggani-nggani ante Yaku ri 
*Firdaus." 23:44 Nitasere tinti sapulu randua tanga eo, domo nevangga 
mata nu eo. Pura-pura ngata haitu najadi nalanda sampe tinti tatalu 
nggoviana. 23:45 Pade kae povombo ri “Banua nu Alatala nabite najadi 
rombite. 23:46 Naupu haitu i Yesus nongare ante suara namangga, "Tata, 


siimo nyawaKu!" #23:46 Mazmur 31:64 Naupu nanguli ivesia, naponjimo 
nosaNa. 23:47 Tempo balengga nu tantara nanggita anu najadi, 
nito1yanamo Alatala. Niulina, "Nakana mpuu tona hitu ledo ria salaNa." 
23:48 Todea anu nakava nantara pura-pura kajadia haitu nikitara 1 Yesus 
namatemo. Jadi nanjilimo ira nosapa-sapa bambarara apa nanjoso rarara. 
23:49 Pura-pura roa 1 Yesus bo mombine anu nosanggani nte la lako ri 
bagia Galilea, neangga nggavao nompeintaka pura-pura anu najadi haitu. 
23:50-51 Naria langgai nosanga i Yusuf, lako ri ngata Arimatea ri bagia 
Yudea. la tona nabelo bo pokaingguna nanoa. la nantongoraka tempona 
Alatala moparenta mpo Magau. la saito lako ri #“Polibu Mbaso Agama 
Yahudi tapi ledo nasituju ia ante potangara bo poviara nompatesi i Yesus. 
23:52 I Yusuf hau nte 1 Pilatus nerapi karobata i Yesus radekei ka ia 
ratanana. 23:53 Nitaurakana karobata 1 Yesus lako ri kayu salib, pade 
nisompuna ante kae gandisi nabelo. Naupu haitu nibolina karobata 1 Yesus 
riara dayo, ri vatu nipaa. Dayo haitu da nabaru dopa ria sanggani 
nipodayo. 23:54 Haitu najadi nggoviana ri eo pompakasadia ka “eo 
penonto. Nangoseaka kabiasa nto Y ahudi, nompamula kasolo nu eo, ira 
nitagi nokarajaa sabana nompamulamo eo penonto. 23:55 Mombine 
nomporoa 1 Yesus lako ri bagia Galilea, hau nantuntuni i Yusuf manggita 
dayo. Nikitara muni berimba karobata i Yesus niboli riara dayo. 23:56 
Naupu haitu nanjilimo ira hau rangata, pade nipakasadiara rampa-rampa 
bo lana dupa radika ri karobata 1 Yesus. Fo sunjuna haitu eo penontomo, 
jadi nenontomo ira nokarajaa, nantuntuni atura agama nto Yahudi. 


24:1 Fo Aka sanggaeo mpisina, mombine gahaitu hau ri dayomo nanggeni 
rampa-rampa nipakasadiara ka karobata 1 Yesus. 24:2 Nakava ri dayo, 
nikitara nateduliakamo vatu nipotutui dayo haitu. 24:3 Jadi nesuamo ira 
riara dayo, tapi domo naria karobata i Yesus ri sia. 24:4 Tempo ira 
neangga ri sia bo da naingu rarara nompekirika kajadia haitu, sampesanika 
neongamo randua #“malaeka nu Alatala nopakea nenggila neangga ri 
sinjorira. 24:5 Naeka mpuu rara mombine gahaitu sampe ira notungga 
narapa ri tana. Nangulimo randua malaeka haitu ka ira, "Nakuya komiu 
nangelo tona natuvu ri ponturo ntona namate? 24:6 Domo naria la ri sii. 


Natuvu mpanjilimo la! Toramo anu nitesaNa ka komiu tempo la da naria ri 
bagia Galilea. 24:7 NiuliNa, 'Yaku, “Ana nu Manusia, kana radekei ka 
tona nadosa, bo mamate rapaku ri “kayu salib, tapi ri eo katataluna Yaku 
matuvu mpanjili.' " 24:8 Nangepe anu niuli nu malaeka haitu, nitoraramo 
tesa 1 Yesus bara ipia. 24:9 Jadi nanjilimo ira lako ri dayo haitu, bo 
nitesara pura-pura anu najadi pangane ka anaguruNa sapulu saito bo ka 
pura-pura topangoseaka la ntanina. 24:10 Mombine pangane iamo: i Maria 
Magdalena, 1 Yohana, 1 Maria tina Yakobus, ante mombine-mombine 
ntanina. Nitesara pura-pura anu najadi pangane ka anaguruNa, 24:11 tapi 
ana-anaguru gahaitu ledo niparasayara anu nitesa nu mombine gahaitu, apa 
nisarumakara aga tesa nikarara mboto. 24:12 Tapi 1 Petrus neangga bo 
nangova hau ri dayo haitu. la notungga, nompeinta riarana. Nikitana damo 
kae sompuna bayangi ri sia. Domo naria karobata 1 Yesus. Nanggita haitu 
nanjilimo 1 Petrus, nokumaa nompekirika anu najadi. 24:13 Eona haitu 
muni, randua topangoseaka i Yesus nolipa hau ri ngata Emaus, nitasere 
sapulu sakilo kakavaona lako ri ngata Yerusalem. 24:14 Ira notesa 
nggalako dala, nombatesa anu najadi ante i Yesus. 24:15 Da notesa-tesa 
nosinjula pekiri ira, sampesanika neongamo 1 Yesus bo nolipa 
nosangganinggani nte ira. 24:16 Nikitara i Yesus, tapi ledo nisanira la apa 
naria anu nompakabali matara. 24:17 Nanguli i Yesus ka ira, "Nuapa 
nitesamiu pangane?" Netaamo ira randua haitu ante buku rara. 24:18 
Nesanamo saito anu nosanga 1 Kleopas, "Lako ri pura-pura tona ri ngata 
Yerusalem bara aga Komiu saitoMiu ledo nangisani anu najadi bara 
sako-mbongi naliu!" 24:19 Nekutana 1 Yesus, "Nuapa najadi?" Nesana ira, 
"Anu najadi nte i Yesus, toNazaret! la “nabi nu Alatala. TesaNa bo 
poviaNa nakuasa mpuu ri panggita nu Alatala, bo muni ri panggita ntodea. 
24:20 Tapi #balenggabalengga ntopanggeni pesomba bo totua-totua nu 
ngatata nombadekei la ka pomarenta ala rahuku mate, bo nipakura la ri 
kayu salib. 24:21 Kami nanjarumaka lamo mombakabasaka kita “tolsrael 
lako ri balita. Bongi hitu katalu-mbonginamo la namate. 24:22 Tapi bara 
sako-ndua mombine roa kami nompakatekaja kami, apa bobayana pangane 
ira hau ri dayo i Yesus, 24:23 tapi ledo mkavara karo bataNa ri sia. Ira 
nanjili nanguli ka kami nikitara malaeka lako nte Alatala bo malaeka haitu 


nanguli ka ira, 1 Yesus natuvu mpanjilimo. 24:24 Naupu haitu, bara 
sako-ndua roa kami hau ri dayo bo nikavara anu nitesa nu mombine 
pangane ivesia mpuu, tapi ledo nikitara 1 Yesus." 24:25 Nangepe haitu, 1 
Yesus nanguli ka ira, "Nadoyo mpuu komiu! Nakumba mpuu pekirimiu 
momparasaya anu nitesa nu nabi-nabi nggaulu! 24:26 “Magau 
Topepakasalama mombarasai peparajea ntani ruru dopame rapakaoge." 
24:27 I Yesus nombatesa ka ira pura-pura anu nitulisi ri Buku Gasa, anu 
nombaboto karoNa mboto, nompamula lako ri buku-buku nitulisi Nabi 
Musa sampe ri buku-buku nabi ntanina. 24:28 Nakava ri ngata Emaus, 1 
Yesus madota mompapola polipaNa. 24:29 Tapi ira nompopetaa la. 
"Mesai ri sii ante kamimo ruru, apa nanggoviamo, masolomo eo." Jadi i 
Yesus nesua nosanggani ante ira hau rabanua. 24:30 Tempo la nonturo 
nangande sanggani ante ira, nalaNa roti pade niuliNa tarima kasi ka 
Alatala. Naupu haitu nitubiNa roti haitu bo nibagiNamo ka ira. 24:31 
Damo rahaitu pade nanoto rarara bo nisanira, lamo 1 Yesus. Naupu haitu, 
napaya ri belaNamo, domo ria nikitara i Yesus. 24:32 Pade nosiulikamo 
ira, "Siamo sampe nasana rarata tempo la notesa ka kita ri dala pangane 
bo nombatente1 isi Buku Gasa ka kita!" 24:33 Jadi jaa haitu munimo ira 
nanjili hau ri ngata Yerusalem. Hamai nikavara anaguru i Yesus sapulu 
saitopa nasiromu ante tona ntanina. 24:34 Tona nasiromu haitu nanguli ka 
ira randua, "I Yesus mpuu-mpuu natuvu mpanjilimo! la neonga nte i Simon 
Petrus!" 24:35 Nangepe haitu, randua topangoseaka i Yesus anu dako 
neonga haitu, nombajaritai anu najadi nte ira ri dala hau ri ngata Emaus, bo 
berimba nisanira 1 Yesus tempo la notubi roti. 24:36 Da notesa-tesa ira 
haitu, sampesanika 1 Yesus neangga ri tatangara, bo nanguli, "Kuperapi 
Alatala mompakatinonto raramiu!" 24:37 Tapi natekaja ira bo naeka mpuu 
rarara. Nisarumakara bara mboa. 24:38 Jadi 1 Yesus nanguli ka ira, 
"Nakuya komiu naeka bo nonggai raramiu? 24:39 Peintamo paleKu bo 
peinta muni kadaKu. Yaku mpuumo hu! Tuimo ala rasanimiu Yaku ledo 
mboa. Apa mboa ledo ria isina bo bukuna. Tapi Yaku hii, naria isiKu bo 
bukuku." 24:40 Naupu sia, nipopakitaNa ka ira valea nu paku ri paleNa 
bo ri kadaNa. 24:41 Nadamba mpuu rarara tapi nokumaa muni. Da 
nongga1 rarara. Jadi i Yesus nanguli vai ka ira, "Naria anu rakande ri sii?" 


24:42 Jadi mdekeikaramo sanggoto bau ntasi nitunu. 24:43 1 Yesus 
nangala bau haitu bo nikandeNa ri ngayora ala rasanira la ledo mpuu 
mboa. 24:44 Naupu haitu, muliNamo ka ira, "Hitumo niuliKu ka komiu 
bara ipia tempo Yaku da naria nosanggani ante komiu. Pura-pura anu 
niboto nu nabi-nabi nggaulu nantesaki Yaku, kana rapakadupa. Haitumo, 
anu nitulisi ri Buku Atura Agama nitulisi Nabi Musa, Buku Nabi-nabi 
ntanina, bo Buku “Mazmur." 24:45 NipakanotoNa pekirira ala rapakulera 
mombapaha isi Buku Gasa. 24:46 NiuliNa ka ira, "Riara Buku Gasa 
nitulisi, Magau Topepakasalama kana rapandasa bo rapatesi bo eo 
katataluna matuvu mpanjili lako ri kamateNa. 24:47 Kareba Belo kana 
rapatolele ka pura-pura manusia, ala ira majea lako ri dosara bo Alatala 
mombaampung] ira sabana anu nipovia nu Magau Topepakasalama. 
Kareba haitu kana rapatolele mompamula lako ri ngata Yerusalem hitu 
sampe ri njumangu dunia. 24:48 Komiumo sabina pura-pura anu najadi nte 
Yaku. 24:49 Pariaramo! Kupopanau ka komiu Nosa Gasa anu nijanji 
nTuamaKu Alatala. Jadi popeamiu ri sii ri ngata Yerusalem sampe kuasa 
nu Alatala manau nte komiu." 24:50 Naupu haitu, i Yesus nanggeni 
ana-anaguruNa hau ri savaliku ngata Yerusalem napara ngata Betania. Ri 
sia nilaerakaNa paleNa bo nerapi Alatala mombadekei belo ka ira 
pura-pura. 24:51 Da nosambaya, nolanggamo 1 Yesus lako ri ngayora, bo 
neore hau ri suruga. 24:52 Nantaputumo anaguruNa mombasomba la. 
Naupu sia nanyilimo ira hau ri ngata Yerusalem ante rara nadamba ntoto. 
24:53 Ira naria njuu ri “Banua nu Alatala nombatotya Alatala. 


1 Yohanes 


1:1 Ri lamba pamulana naria mamimo Tesa nu Alatala. Tesa haitu 
nosanggani-nggani ante Alatala, bo la nasimbayu nte Alatala. 1:2 Lako ri 
lamba pamulana Tesa nu Alatala nosanggani-nggani ante Alatala. 1:3 Iamo 
nipopale nu Alatala nompajadi pura-pura anu naria. Nau sangaya ledo ria 
nipajadi ane ledo lako nte la. 1:4 Iamo puna katuvua nabelo, bo katuvua 
nabelo nompakareme pekiri nu manusia. 1:5 Reme haitu nevanta ri 
kalandana ri dunia hitu. Bo kalanda haitu ledo ntoto nompakule 


mompepayana. “1:5 Kalandana haitu ledo ntoto nompakule 
mompepayana. Tafsiran ntanina: kalandana haitu ledo ntoto nompakule 
nompahana.” 1:6 Naria saito tona nosanga 1 Yohanes “1:6 Yohanes. 
Haitumo, Yohanes Topediu.” . la nakava nisuro nu Alatala. 1:7 1 Yohanes 
nakava nosabi nompopaisani reme haitu, ala pura-pura manusia mamala 
momparasaya. 1:8 la mboto ledo reme haitu, ia aga notesa nompopaisani 
reme haitu. 1:9 Reme haitu reme nakana anu nakava ri dunia 
mompakareme pura-pura manusia. 1:10 Tesa nu Alatala naria mamimo ri 
dunia, tapi nau la nipopale nu Alatala nompajadi dunia, manusia ri dunia 
ledo nadota nangisaniNa. 1:11 Ta nakava ri ngataNa mboto “1:11 ngataNa 
mboto , haitumo la nakava nte to Yahudi.” , tapi tona ri ngataNa haitu ledo 
nadota nantarima la. 1:12 Tapi isema-sema nantarima la bo nomparasaya 
la, nidekeikaNa kuasa majadi ana-ana nu Alatala. 1:13 Ira najadi ana-ana 
nu Alatala ledo sabana nipoanaka ntotuara, atau lako ri dota manusia bara 
dota ntuamara. Tapi sabana Alatala mboto nompajadi ira anaNa. 1:14 la 
anu niuli Tesa nu Alatala haitu najadi manusia bo nonturo ri tatanga kami ri 
dunia hitu. Bo nikita kami kuasaNa bo kaogeNa, haitumo kuasa bo kaoge 
nitarimaNa lako nte TuamaNa apa la AnaNa saito-itoNa. Iamo sampe 
nisanita mpuu Alatala bo toveNa ka kita. 1:15 I Yohanes nompopaisani ka 
todea isema niuli Tesa nu Alatala haitu. Nongaremo ia, "Hitumo la anu 
niuliku bara ipia. Niuliku kana maria tona makava ri puriku anu naogepa 
pade yaku. la naogepa pade yaku sabana lako ri lamba pamulana dopame 
yaku nipoanaka naria mamimo la." 1:16 Naoge mpuu tove 1 Yesus Kristus 
ka kita sampe ledo ria kaupu-upuna belo nmidekeiNa ka kita. 1:17 Lako nte 
Nabi “Musa nitarimata Atura-atura agama. Tapi lako nte 1 Yesus Kristus 
sampe mpuu-mpuu nisanita Alatala bo toveNa ka kita. 1:18 Dopa naria 
saitoa tona nanggita Alatala. Tapi AnaNa saito-itona anu nasimbayu nte 
Alatala bo narapa nte la, Iamo nompopaisani Alatala ka kita. 1:19 
Pakenipakeni #ntoY ahudi ri ngata Yerusalem nantudu bara sako-ndua 
“topanggeni pesomba bo #toLewi hau nte 1 Yohanes Topediu 
mompekutana ia ivei: "Isema kakanana komiu tutu?" 1:20 Nangepe haitu, 
ledo nitabuntaka 1 Yohanes nuapa-nuapa tapi nitovontoona, "Yaku hii ledo 
“Magau Topepakasalama anu nijanji nu Alatala." 1:21 Bo mpekutanara 


val ia, "Ane ivesia, isema tano komiu? Bara komiumo tu Nabi * Elia?" 
Nesana i Yohanes, "Ledo." Bo nekutana vaimo ira, "Bara komiumo tu 
nabi anu nijanji nu Alatala makava bara maipia?" #1:21 nabi anu nijanji nu 
Alatala makava bara maipia: niparasaya nto Yahudi kana makava saito nabi 
mompopaisani kakava nu Magau Topepakasalama. Peinta Ulangan 18:15, 
18.* Nesana i Yohanes, "Ledo muni." 1:22 Bo nanguli vaimo ira, "Ane 
ivesia, uli ka kami isema kakanana komiu ala mamala ratesa kami ka tona 
nantudu kami tumai. Kakanana isema komiu?" 1:23 Nesana 1 Yohanes, 
"Yakumo hii tona nitesa Nabi Yesaya nggaulu ivei: 'Naria saito tona 
nongare-ngare ri karava bai: pakasadia dala ka Tupu! " (1:23 Yesaya 
40:3) 1:24 Tra bara sako-ndua haitu anu nitudu *ntoFarisi. 1:25 Ira muni 
nompekutana ia, "Ane komiu ledo Magau Topepakasalama, ledo Nabi 
Elia, bo ledo muni nabi nijanji nu Alatala makava, nakuya tano komiu 
nombadiu tona? Ante kuasa isema?" 1:26 Nesana i Yohanes, "Yaku 
nombadiu tona ante uve tandana ira najea lako ri dosara. Tapi ri 
tatangamiu naria saito tona dopa nisanimiu. 1:27 Ia haitu makava maliu 
yaku. Tapi la naogepa pade yaku sampe nau mombavole lui sapatuNa, 
ledo masipato yaku." 1:28 Pura-pura haitu najadi ri ngata Betania *1:28 
ngata Betania: naria ngata Betania ntanina napara ngata Yerusalem. Peinta 
Yohanes 11:1; 12:1.* ri sambote Binangga Yordan ri ponturo 1 Yohanes 
nombadiu tona. 1:29 Eo kamailena 1 Yohanes nanggita 1 Yesus nakava 
tumai nanggaparai ia, bo niulina ka tona hamai, "Peintamo! Tumaimo 

* Ana Bimba nipakasadia nu Alatala anu mompakalali dosa manusia! 1:30 
Tamo nitesaku bara ipia tempo niuliku ka komiu kana makava saito tona ri 
puriku anu naogepa pade yaku, sabana dopame yaku nipoanaka, naria 
mamimo la lako ri lamba pamulana. 1:31 Yaku mboto bara ipia dopa 
nisaniku la haitu Magau Topepakasalama. Tapi patuju kakavaku 
mombadiu tona ante uve, ala la rapopaisani ka *toIsrael." 1:32 Bo naria 
muni tesa i Yohanes ntanina ivei: "Nikitaku Nosa Gasa nu Alatala nanau 
lako ri langi nolenje mpo tonji banggebodo netuu ri karoNa. 1:33 Tempo 
haitu, dopa nisaniku la Magau Topepakasalama. Tapi Alatala anu nantudu 
Yaku mombadiu tona ante uve, Iamo nanguli ka yaku bara ipia ivei: 'Ane 
nukita Nosa GasaKu manau metuu ri tona saito, la haitumo mombadiu 


tona ante “Nosa GasakKu.'" 1:34 Bo i Yohanes nompapola tesana, "Yaku 
mboto nanggita kajadia haitu bo nombasabiki: lamo mai “Ana nu Alatala!" 
1:35 Fo kamalilena naria vaimo i Yohanes nosanggani-nggani ante randua 
topangoseaka ia. 1:36 Tempo nikitara i Yesus noliu ri sia, nangulimo 1 
Yohanes, "Peintamo! Haitumo “Ana Bimba nu Alatala!" 1:37 Tempo 
randua topangoseaka 1 Yohanes haitu nangepe tesana, haumo ira 
nangoseaka 1 Yesus. 1:38 I Yesus nelli ntaliku nanggita ira nangoseaka la. 
Bo nipekutanaNa, "Nuapa nielomiu?" Nesanamo ira randua, "Rabi, ri 
umba ponturoMiu?" (Batuana Rabi, Guru.) 1:39 Nesana 1 Yesus, "Kaimo 
ala rasanimiu." Tempo haitu nitasere tinti ampa nggoviana. Jadi hau 
mpuumo ira randua nanggita ponturo i Yesus. Bo ira nosanggani ante la eo 
haitu. 1:40 I Andreas saito lako ri ira randua anu nangepe tesa 1 Yohanes 
pangane, hau nioseakanamo 1 Yesus. | Andreas nosampesuvu nte 1 Simon 
Petrus. 1:41 Naliu 1 Andreas nosinggava nte 1 Yesus, haumo ia nasalisa 
nangelo sampesuvuna 1 “Simon bo nanguli, "Kami nosinggava nte 
Mesias!" (Batuana "“Magau Topepakasalama anu nijanji nu Alatala". 
Riara basa Yunani "Kristus".) 1:42 Bo mkeninamo i Simon hau nte i 
Yesus. Tempo ira nakava hamai, nikita 1 Yesusmo 1 Simon bo niuliNa, 
"Iko Simon ana 1 Yohanes “1:42 Yohanes: ri basa Ibrani sangana 1 Yona 
atau 1 Yunus. Peinta Matius 16:17.4 . Tapi nompamula sii-sii sangamu 1 
#Kefas." (Kefas nasimbayu batuana ante Petrus, batuana, "vatu".) 1:43 Eo 
kamailena i Yesus nonia hau ri bagia Galilea. la nompotomu 1 Filipus, bo 
niulikaNa, "Kaimo, oseakamo Yaku." 1:44 I Filipus haitu tona lako ri 
ngata Betsaida, haitumo ngata ponturo 1 Andreas bo 1 Petrus. 1:45 Bo hau 
1 Filipus nosinggava nte 1 Natanael bo niulikana, "Kami nosinggava nte 
tona nitesa Nabi Musa riara Buku Atura Agama bo nitesa ri Buku 
Nabi-nabi ntanina, haitumo i Yesus lako ri ngata Nazaret, ana 1 Yusuf." 
1:46 Tapi nesanamo 1 Natanael, "Ah! Ledo nisarumakaku anu nabelo 
meumba lako ri ngata Nazaret!" Nanguli Filipus ka ia, "Kaimo. Peinta 
mbotomo!" Bo hau mpuumo 1 Natanael. 1:47 Tempo 1 Yesus nanggita 1 
Natanael nakava nte la, mulikaNa, "Peintamo! Hitumo saito “toIsrael 
mpuu! Ledo ntoto naria katenggona." 1:48 Nangepe tesa haitu nanguli 1 
Natanael ka 1 Yesus, "Berimba sampe nisaniMiu yaku?" Nesanamo 1 


Yesus, "Dopame 1 Filipus hau nompokio iko, nikitaKumo iko hamai ri 
puna kayu “ara." 1:49 Nangepe tesa haitu nangulimo 1 Natanael, "Guru, 
Komiumo “Ana nu Alatala! Komiu mpuu-mpuu magau ntolsrael!" 1:50 
Nanguli i Yesus ka ia, "Iko nomparasaya sabana niuliKu nikitaKu iko 
hamai ri puna kayu ara. Tapi kana mukita kajadia nabarakapa pade kajadia 
haitu." 1:51 Bo muli 1 Yesus ka pura-pura ira, "Pariaramo tesaKu hitu, 
rakitamiu langi matebuka bo #malaeka-malaeka nu Alatala manau 
mompene ri ngayoKu, “Ana nu Manusia." #1:51 Peinta Kajadia 28:12. I 
“Yakub nggaulu nanggita malaeka nanau nompene ri tangga. Patuju 1 
Yesus, haitu majadi tandana la nipelisi nu Alatala movia pokarajaaNa 
haitu.“ 


2:1 Rombongi kaliuna kajadia haitu, naria posusa ponika ri ngata Kana ri 
bagia Galilea. Tina Yesus naria hamai. 2:2 I Yesus bo anaguruNa muni 
nigaga hau ri posusa haitu. 2:3 Da ranja mposusa, naotimo uve “anggur. 
Jadi nanguli tina Yesus ka la, "Domo ria uve anggurra. Naoti puramo." 
2:4 Nanguli i Yesus ka tinaNa, "Ina, nakuya niulimiu ka Yaku? Dopa 
nakava tempona Yaku mompopakita kuasaKu." 2:5 Bo nangulimo tinaNa 
ka topokarajaa ri posusa haitu, "Poviamo nuapa-nuapa ratuduNa ka komiu 
ngena." 2:6 Ri sia naria aono gumba mbaso nipovia lako ri vatu nipasadia 
rapomboli uve rapotoposi kada bo pale nangoseaka ada-ada nto Yahudi. 
Sangu gumba haitu, isina saatu lite uve. 2:7 Nanguli i Yesus ka 
topokarajaa ri posusa haitu, "Isimo gumba-gumba haitu ante uve." Jadi 
niisira mpuumo sampe naponu. 2:8 Naupu haitu nanguli 1 Yesus, "Sibumo 
sakide uve haitu, bo kenimo ka tupu mposusa." Jadi nikeniramo uve haitu 
ka tupu mposusa. 2:9 Tupu mposusa haitu nompetami sakide uve nikenira. 
Domo aga uve nggoo, najadi uve anggurmo. Ledo nisanina lako ri umba 
uve anggur haitu. Aga tona nombasibu uve pangane nangisani. Naupu tupu 
mposusa nompetami uve anggur haitu, nipokiona boti langgai 2:10) bo 
niulikana, "Biasana tona nompatala uve anggur tobelona ntani ruru, bo ane 
torata nabasamo nanginu pade nipatala ka ira uve anggur biasa. Tapi 
komiu, nibolimiu uve anggur tobelona sampe sii-sii!" 2:11 Haitumo 
kabaraka pamulana nipovia 1 Yesus tempo la ri ngata Kana ri bagia 


Galilea. la nompopakita kuasaNa ante kabaraka haitu bo ana-anaguruNa 
nomparasaya la. 2:12 Naupu posusa haitu 1 Yesus hau ri ngata Kapernaum 
nosanggani-nggani ante tinaNa bo sampesuvu-sampesuvuNa bo 
ana-anaguruNa. Bo ira nonturo hamai bara sako-mbongi kasaena. 2:13 
Naparapa *Eo Mbaso Paskah ntoYahudi, haumo i Yesus ri ngata 
Yerusalem. 2:14 Ri doyata nu “Banua nu Alatala nipeintaNa tona 
nobalu-balu japi, bimba bo tonji banggebodo. Bo naria muni toposula doi 
2-14 toposula dol: naria sangaya doi nipakatantu rapake riara Banua nu 
Alatala. Ledo nideke1 dot “Roma rapake, jadi tona kana nosula doira.* 
nonturo hamai. 2:15 Nanggita haitu, 1 Yesus novia cambu lako ri kaloro 
bo nipopalaiNa pura-pura ira lako ri Banua nu Alatala nosanggani-nggani 
ante bimba bo japi haitu. Bo doi ntoposula doi nikamburakaNa bo 
meja-mejara nisumbolinakaNa. 2:16 Bo niulikaNa topobalu tonji 
banggebodo haitu, "Keni haumo pura-pura anu tutu lako ri sii! Banua 
nTuamaKu nee rapajadi banua pogade!" 2:17 Nanggita pokainggu i Yesus 
haitu, nitora nu ana-anaguruNamo anu nitulisi riara Buku Gasa ivei: 
"Pepotoveku ka banuaMiu, Pue, mompakamate yaku." (2:17 Mazmur 
69:9) 2:18 Naupu haitu pakeni-pakeni nto Yahudi nangeva 1 Yesus bo 
nanguli, "Kabaraka nuapa rapoviaMu tandana Iko nakuasa nompopalai 
tona tvesia?" 2:19 Nesana 1 Yesus, "Geromo banua nu Alatala hitu bo 
Kubangu mpanjili riara tempo talu-eo." 2:20 Nanguli vai #toYahudi, "Ba! 
Tona nokarajaa patapulu bo ono-mpae kasaena novia Banua nu Alatala 
hitu. Berimba Iko mamala mombabanguna mpanjili riara talu-e0?" 2:21 
Tapi banua nu Alatala nipatuju i Yesus haitumo karoNa mboto. 2:22 Naliu 
i Yesus natuvu mpanjili lako ri kamateNa, nitora nu anaguruNamo tesaNa 
hitu. Bo niparasayaramo anu nitulisi riara Buku Gasa bo anu nitesa 1 Yesus 
mboto. 2:23 Tempo 1 Yesus da naria ri ngata Yerusalem tempo “Posusa 
Paskah, nadeamo tona nomparasaya la sabana nikitara kabaraka-kabaraka 
nipoviaNa. 2:24 Tapi i Yesus mboto ledo nomparasaya ira sabana 
nisaniNa isi rara ntaira pura-pura. 2:25 Ledo paraluu tona mompakalanto 
inggu manusia ka la sabana nisaniNa puramo isi rara ntai manusia. 


3:1 Naria saito *toFarisi nosanga 1 Nikodemus. la pakeni agama 


ntoYahudi. 3:2 la nakava nte 1 Yesus tempo nabongi bo nanguli, "Guru, 
nisani kami Komiu tu nisuro nu Alatala mompatuduki kami. Sabana, ledo 
ria saitoa tona mompakule movia kabaraka mpo anu nipoviaMiu tutu ane 
Alatala ledo nosanggani nte ia." 3:3 Nesana i Yesus, "Pariaramo tesaKu 
hitu, ledo ria saitoa tona mamala majadi todea riara “Poparenta nu Alatala 
ane ia ledo rapoanaka mpanjili." *3:3 rapoanaka mpanjili. Basa Yunani: 
rapoanaka lako ri bavona. Batuana, nanggava katuvu nabaru lako nte 
Alatala ri suruga. Peinta muni ayat 7.* 3:4 Nekutana i Nikodemus nte la, 
"Mamala tona natuamo rapoanaka mpanjili? Mamala ia mesua vai riara 
ntai ntinana bo rapoanaka mpanjili?" 3:5 Nesana i Yesus, "Pariaramo 
tesaKu hitu; ane tona ledo rapoanaka ante uve “3:5 rapoanaka ante uve: 
nadea tafsiran. Sanu nanguli batuana porapa haitu pombadiu 1 Yohanes 
atau pombadiu ntoKristen. Sanu nanguli batuana pompoanaka biasa, 
haitumo uve nesuvu tempo noana. Sanu nanguli batuana uve haitu, Nosa 
Gasa.” bo ante kuasa Nosa Gasa mu Alatala, tona haitu ledo mamala 
majadi todea riara Poparenta nu Alatala. 3:6 Karota najadi lako ri 
manusia, tapi katuvu nabaru najadi lako ri kuasa Nosa Gasa nu Alatala. 
3:7 Jadi nee mahera ane Kuuli ka komiu, komiu kana rapoanaka mpanjili. 
3:8 Porri neburu hau ri umba nipodotana. Kita nangepe vuuna tapi ledo 
nisanita lako ri umba kakavana bo hau ri umba rakalauna. Ivesia muni 
kuasa Nosa Gasa nu Alatala nompoanaka tona mpanjili." 3:9 Bo nekutana 
vaimo i Nikodemus, "Berimba sampe haitu mamala majadi?" 3:10 Nesana 
1 Yesus, "Iko tu guru “ntoYahudi anu nibila. Berimba bo ledo nisanimu? 
3:11 Pariaramo tesaKu hitu. Kami hii notesa anu nisani kami, bo kami 
nanguli anu nikita kami mboto, tapi komiu pura-pura ledo nadota 
momparasaya tesa kami. 3:12 NitesaKu anu najadi ri dunia hitu, ledo 
niparasayamiu. Berimbamo raparasayamiu ane Kutesa ka komiu anu 
najadi ri suruga? 3:13 Dopa ria saitoa tona neore hau ri suruga nanggita 
anu najadi hamai. Aga Yaku, “Ana nu Manusia anu nanau lako ri suruga 
tumai ri dunia nanggitana. 3:14 Nabi “Musa nggaulu novia sanggayu ule 
tambaga ri karava bai bo nitanggatakana pakalanga ri tinja sambesa ala 
isema-sema mantingoa ule haitu ledo mamate. Yaku, Ana nu Manusia 
kana raanggataka pakalanga, “3:14 raanggataka pakalanga: Patuju tesa 


hitu, 1 Yesus kana raanggataka ri kayu salib bo raore hau ri suruga naliu 
natuvu mpanjili lako ri kamateNa. Peinta Yohanes 12:32-33,# nasimbayu 
mpo ule haitu, 3:15 ala isema-sema momparasaya Yaku, manggava 
katuvua mabelo sampe ri kasae-saena. 3:16 Apa Alatala mpuu-mpuu 
nompotove manusia sampe nidekeiNa AnaNa saito-itoNa, ala isema-sema 
momparasaya AnaNa ledo rapopogaa lako nte Alatala tapi manggava 
katuvua mabelo sampe ri kasae-saena. 3:17 Apa patuju nu Alatala 
nombatudu AnaNa makava ri dunia hitu, ledo ala mombahuku manusia 
tapi ala ira rapakasalamaNa. 3:18 Isema-sema nomparasaya “Ana nu 
Alatala haitu ledo rahuku. Tapi isema-sema ledo nomparasaya, nihuku nu 
Alatalamo sabana ledo mparasayara Ana nu Alatala saito-itoNa haitu. 3:19 
Ana nu Alatala nakava ri dunia eva reme nombavanta kalandana, tapi ira 
nihuku sabana nipokonorapa kalandana pade karemena apa pokainggura 
nadaa. 3:20) Isema-sema novia nadaa ledo ntoto nipokonora reme. Ira ledo 
ntoto madota manggaparai reme haitu ala pokainggura nadaa haitu ledo 
rakita. 3:21 Tapi isema-sema nangoseaka Alatala anu nakana, ia 
manggaparai reme haitu ala pokaingguna malanto rakita nangoseaka dota 
nu Alatala." 3:22 Naupu haitu nalaimo 1 Yesus ante anaguruNa hau ri 
bagia Yudea. Hamai Ia nonturo bara sakuya kasaena ante ira bo nombadiu 
tona, tandana ira najadi topangoseaka la. 3:23-24 Tempo haitu 1 Yohanes 
Topediu dopa nisuaraka riara ntarunggu. la nombadiu tona ri ngata Ainon 
napara ngata Salim, sabana ri sia nadea uve. Bo ledo naupu-upu tona 
nakava nekidiu nte ia. 3:25 Ri sia ana-anaguru i Yohanes nosinjanai nte 
saito toYahudi. Ira nosinjanaika *ada-ada pompakagasa karo anu nituntuni 
ntoYahudi. 3:26 Pade ana-anaguruna haitu hau nte 1 Yohanes bo nanguli, 
"Guru, da nitoramiu tona nosanggani ante komiu ri sambote Binangga 
Yordan, anu nituduakamiu ka kami bara ipia? Hitupa Ia muni nombadiu 
tona, bo nadea mpuu tona hau nte la." 3:27 Nesana 1 Yohanes, "Ledo 
makuya. Ledo ria saitoa manggava nuapa-nuapa ane ledo radekei nu 
Alatala ka ia. 3:28 Niepemiu mbotomo tesaku bara ipia. Niuliku yaku ledo 
*Magau Topepakasalama anu njanji nu Alatala. Yaku aga tona nisuro 
mokolu ka Magau haitu. 3:29-30 Ia kana mantambai rabila tapi yaku 
domo. Rapana ri posusa ponika, boti langgai nibila apa iamo mompoberei 


boti mombine. Tapi ane vega nu boti langgai anu nombaurusi poboti, ia aga 
neangga ri sinjori boti langgai, bo nadamba mpuumo rarana nangepe suara 
nu boti langgai nadamba haitu. Yaku nasimbayu ante topourusi poboti 
haitu. Nadamba mpuumo raraku apa nadea tona nangoseaka 1 Yesus. 3:31 
I Yesus anu nanau lako ri suruga naogepa pade pura-pura manusia. 
Manusia biasa lako ri dunia hitu, aga nombatesa anu najadi ri dunia hitu. 
Tapi la anu nanau lako ri suruga naogepa pade pura-pura manusia. 3:32 la 
notesaki anu nikitaNa bo niepeNa, tapi ledo nadea tona nomparasaya 
tesaNa haitu. 3:33 Tapi isema-sema nomparasaya tesaNa haitu, raulina 
Alatala mpuu-mpuu nakana. 3:34 Tona nisuro nu Alatala, Iamo nompapola 
tesa nu Alatala, sabana Alatala nombadekei Nosa GasaNa ka la, ledo ria 
pantaaNa. 3:35 Tuamata Alatala nompotove AnaNa, bo nidekeiNa la 
mombakuasai pura-pura. 3:36 Isema-sema momparasaya AnaNa, 
manggava katuvua mabelo sampe ri kasae-saena. Tapi isema-sema ledo 
nekou nte AnaNa ledo manggava katuvua mabelo haitu. la aga rapambela 
rau rara nu Alatala sampe ri kasae-saena." 


4:1 #ToFarisi nangepe lelena nadeamo tona hau nekidiu nte 1 Yesus ala 
majadi topangoseaka la sampe nadeapa topangoseaka i Yesus pade 1 
Yohanes Topediu. 4:2 (Kakanana aga ana-anaguru 1 Yesus nombadiu tona, 
ledo 1 Yesus mboto.) 4:3 Jadi nisanipa 1 Yesus niepe #ntoFarisimo lelena 
haitu, nalaimo la lako ri bagia Yudea bo nanjili hau ri bagia Galilea. 4:4 
Riara polipaNa haitu, naria paraluuNa nolu ri bagia “Samaria. 4:5 Jadi 
nakavamo 1 Yesus ri ngata Sikhar ri bagia Samaria. Ngata haitu napara 
tana nidekei 1” Yakub ka anana i Yusuf nggaulu. 4:6 Hamai naria buvu 
niuli Buwu i Yakub. Jadi nenontomo i Yesus bo nonturo ri sinjori buvu 
haitu, sabana nalenge Ia nolipa. Tempo haitu natongomo eo. 4:7-8 
Ana-anaguru i Yesus napola hau riara ngata haitu mangali kandea. Tempo 
1 Yesus nonturo ri buvu haitu, nakavamo saito mombine toSamaria 
manambu uve. Nanguli i Yesus ka ia, "Ina, dekei ka Yaku hanu uve 
Kuinu." 4:9 Nanguli mombine toSamaria haitu ka la, "Ha! Komiu tu 
“toYahudi, yaku hii toSamaria. Berimba sampe Komiu merapi uve inu 
lako nte yaku?" Niulina ivesia sabana nabiasa toYahudi ledo nosimpokono 


ada ante toSamaria. “4:9 ToYahudi ledo nompokono ada ntoSamaria. Ane 
toSamaria mompake panginu bara suraya, panginu atau suraya haitu nireke 
nto Yahudi narutomo.” 4:10 Nesanamo i Yesus, "Ane musani anu nidekei 
nu Alatala bo ane musani isema Yaku anu nerapi uve inu lako nte iko, 
natantu muperapi muni lako nte Yaku bo Kudekei ka iko uve anu 
nombadekei katuvua mabelo." 4:11-12 Naupu haitu nanguli vaimo 
mombine haitu, "Berimbamo? 1 Yakub totua kami nggaulu, nokae buvu 
hitu. Bo kami nikabolina. Ia mboto nanginu uve lako ri buvu hitu bo ivesia 
muni ana-anana bo binata-binata nipiarana. Naogepa Komiu pade 1 Yakub? 
Ledo ria posibuMuu raposibu uve, bo buvu nandala mpuu. Lako ri umba 
rapangalaMiu uve anu mombadekei katuvua mabelo nitesaMiu tutu?" 4:13 
Nesana 1 Yesus, "Isema-sema manginu uve lako ri buvu hitu da mabaipa 
tambolona. 4:14 Tapi isema-sema manginu uve Kudekei ka ia, domo 
mabait tambolona sampe ri kasae-saena. Sabana uve Kudekei ka ia haitu 
majadi uve mpemata moili lako riara ntaina bo nombadekei katuvua 
mabelo ka ia sampe ri kasae-saena." 4:15 Nangepe haitu nanguli 
mombine, "Ane ivesia, Guru, dekei ka yakumo uve haitu ala domo mabai 
tamboloku bo domo malenge yaku tumai manambu uve ri sii." 4:16 
Nanguli 1 Yesus ka ia, "Kot ala ntani bereimu tumai." 4:17 Nesana 
mombine haitu, "Yaku ledo noberei." Nanguli 1 Yesus ka ia, "Nakana 
mpuu niulimu tutu iko ledo noberei. 4:18 Apa alimamo langgai 
nompobere1 iko bo langgai anu naria nte iko sii-sii ledo beretmu. Jadi 
nakana tesamu." 4:19 Bo nesana mombine haitu, "Guru, natantumo Komiu 
“nabi. 4:20 Totua kami nggaulu nombasomba Alatala ri bavo nu bulu hitu. 
Tapi Komiu to Yahudi nanguli aga ri ngata Yerusalem masipato tona 
mombasomba Alatala." 4:21 Nesana 1 Yesus ka 1a, "Ina, pariaramo tesaKu 
hitu. Kana makava tempona tona domo mombasomba Tuamata Alatala ri 
bulu hitu bo domo muni ri ngata Yerusalem. 4:22 Komiu toSamaria ledo 
nisanimiu mpuu Alatala. Tapi kami to Y ahudi nisani kami isema nisomba 
kami, apa Magau Topompakasalama manusia meumba lako nte kami 

toY ahudi. 4:23 Tapi makava tempona bara maipia, bo kakanana tempo 
haitu nariamo, tona anu mpuu-mpuu mombasomba Tuamata Alatala kana 
mombasomba la ante petulungi nu Nosa GasaNa nangoseaka pepatuduki 


nakana. “4:23 kana mombasomba la ante petulungi nu Nosa GasaNa 
nangoseaka pepatuduki nakana . Basa Yunani: 'riara nosa bo kakanana'. 
Tafsiran ntanina: kana mombasomba la riara ntaira ante mpuu-mpuu 
rarara.” Pesomba ivehaitu nipokono nu Alatala. 4:24 Alatla nosa. “4:24 
Alatala nosa . Batuana, ledo ria karoNa, ledo nonturo ri banua bara ri bavo 
nu bulu. Ane kita metupu nte la, ledo rapenara riumba petuputa.” Jadi 
isema-sema madota mombasomba la kana mombasomba la ante petulungi 
nu Nosa Gasa nangoseaka pepatuduki nakana." 4:25 Nesana vai mombine 
haitu, "Nisaniku kana makava “Magau Topepakasalama anu niuli i 
Kristus. Ane la haitu makava, la kana motentei pakalanto mpengaya-ngaya 
ka kita." 4:26 Nanguli 1 Yesus ka mombire haitu, "Yaku anu notesa ka iko 
hitu-hitu, Yakumo tona mulimu tutu." 4:27 Da ranja mpotesa ira, 
nakavamo ana-anaguru 1 Yesus lako riara ngata. Natekaja ira nanggita 1 
Yesus notesa nte mombine haitu. Tapi ledo ria saitoa nabia nompekutana 
mombine haitu, "Nuapa paraluumu?" Ledo muni nabia ira nompekutana 1 
Yesus, "Nuapa sabana Komiu notesa nte mombine haitu?" 4:28 Naupu sia, 
mombine haitu nomboli posibuna ri sia bo nanjili hau ri ngata. Nakava 
hamai niulina ka tona ri ngata haitu, 4:29 "Kamaimo! Kita hau mompeinta 
langgai ria anu nombatesa ka yaku pura-pura anu nipoviaku. Bara suga 
Tamo Magau Topepakasalama anu nijanji nu Alatala." 4:30 Nangepe tesa 
mombine haitu, nesuvumo ira lako ri ngata haitu hau mompeinta 1 Yesus. 
4:31 Puri mombine rou rangata, nanguli ana-anaguru 1 Yesus ka Ia, 
"Kaimo Guru, mangandemo kita." 4:32 Tapi nesana 1 Yesus, "Nariamo 
kandeaKu anu ledo nisanimiu." 4:33 Nangepe haitu, nosipekutanamo 
anaguruNa, "Naria tona nanggeni kandea ka la?" 4:34 Jadi nanguli 1 Yesus 
ka ira, "Mangoseaka dota nu Alatala anu nantudu Yaku, bo mompakaupu 
pokarajaa niparasayaNa ka Yaku, haitumo kandeaKu. 4:35 Biasa muli 
ntona ivei: 'Da pata-mbulapa pade mokato.' Tapi Kuuli ka komiu, peintamo 
pae ri talua nakunimo, nasadiamo rakato. 4:36 Topokato nompamulamo 
nantarima tambora apa nipasiromura asele anu manggeni katuvua nabelo 
sampe ri kasae-saena. Jadi topotuda bo topokato madamba-damba 
mpasanggani. Asele nipasiromura, batuana manusia anu manggava katuvua 
mabelo sampe ri kasae-saena. 4:37 Nakana mpuu tesa anu nanguli, 


'Tosaitona notuda, tona ntanina nokato.' 4:38 Komiu Kutudu hau mokato 
anu ledo nitudamiu. Tona ntanina notuda bo komiumo mangala asele 
mpanggaviara." 4:39 Nadea toSamaria lako ri ngata haitu nomparasaya i 
Yesus sabana meperamo tesa nu mombine pangane nanguli, "la notesa ka 
yaku pura-pura anu nipoviaku." 4:40) Jadi hau ira mosinggava nte 1 Yesus 
bo munakara la mesai ri ngatara bara sakuya kasaena. Jadi nesai mpuumo 1 
Yesus hamai rombongi kasaena. 4:41 Bo nantambaimo kadea ntona 
nomparasaya i Yesus sabana niepera mbotomo tesaNa. 4:42 Naupu sia, 
niulikara mombine haitu, "Sii-sii niparasaya kami mpuumo, ledo aga lako 
ri tesamu tapi niepe kami mbotomo tesaNa. Bo nisani kamimo la 
mpuu-mpuu Magau Topompakasalama manusia." 4:43 Naliu 
karombongina, haumo 1 Yesus ri bagia Galilea. 4:44 Evamo niuliNa 
mboto, "Saito nabi ledo mbila ntona ri ngatana mboto." 4:45 Jadi tempo la 
nakava ri bagia Galilea, la nitarima ntoGalilea ante damba rara. Apa ira 
muni nangoseaka Fo Mbaso “Posusa Paskah ri ngata Yerusalem bara ipia 
bo nikitara mbotomo pura-pura anu nipovia 1 Yesus hamai. 4:46 Bo hau 
vaimo Ia ri ngata Kana ri bagia Galilea, ngata nipompajadiNa uve najadi 
uve “anggur bara ipia. Ri ngata Kapernaum naria saito tomaoge anu 
nokarajaa ri banua magau, anana langgai nadua ntamo. 4:47 Sampangepe 1 
Yesus nakavamo ri bagia Galilea lako ri bagia Yudea, hau ia mosinggava 
nte 1 Yesus bo nerapi tulungi mpuu-mpuu ala 1 Yesus hau ri ngata 
Kapernaum mompakabelo anana damo kamatena. 4:48 Nangepe haitu, 
nanguli i Yesus ka ia, "Komiu todea, ane ledo rakitamiu tanda-tanda 
nipokumaaka bo kabaraka-kabaraka, ledo ntoto raparasayamiu." 4:49 
Nanguli tomaoge haitu ka i Yesus, "Pue, masalisa kita hau kamba da naria 
nosana." 4:50 Nanguli Yesus ka ia, "Panjilimo! Nabelomo anamu!" 
Nangepe haitu, niparasaya ntomaogemo tesa 1 Yesus ka ia. Jadi nanjilimo 
ia. 4:51 Da ri dala ia, netomunakamo bara sako-ndua batuana nanguli, 
"Nabelomo anamiu!" 4:52 Jadi nekutanamo ia, "Ipia pamulana anaku 
nabelo?" Nesana ira, "Riavi tanga eo nitasere tinti sangu nanaumo panena." 
4:53 Bo nitora ntomaogemo tinti sangu riavi i Yesus nanguli ka ia, 
"Nabelomo anamu!" Naliu haitu, ira sambanua nomparasaya 1 Yesus 
puramo. 4:54 Haitumo tanda karanduana nipokumaaka nipovia 1 Yesus 


tempo la nakava ri bagia Galilea lako ri bagia Yudea. 


5:1 Bara sakuya kasaena naliu haitu, nanjilimo 1 Yesus hau ri ngata 
Yerusalem mantuntuni eo mbaso nto Yahudi hamai. 5:2 Ri ngata 
Yerusalem naria bobaa ngata nosanga "Bobaa Bimba". Napara bobaa 
haitu naria sangu kola muli riara basa nto Y ahudi Kola Betesda. Nantalili 
kola haitu naria lima-angu tambale nagaya anu nisouni. 5:3 Ri 
tambaletambale haitu nadea mpuu tona nadua naturu. Naria tona naburo, 
naria tona nakejo, naria tona napunggu bo dua ntanina. Ira pura-pura 
nompopea uve mojompe. 5:4 Apa sanggani-nggani #“malaeka nu Alatala 
nanau ri uve kola haitu nompopojompe uvena. Bo isema-sema mokolu 
mesua riara uve tempo uve haitu nojompe, kaliu-liu nabelo lako ri duana. 
5:5 Ri sia naria saito langgai nadua talupulu bo valu-mpaemo kasaena. 5:6 
I Yesus nanggita todua haitu naturu ri sia. NisaniINapa sakuyamo kasaena 
duana haitu, nipekutanaNamo, "Madota iko mabelo?" 5:7 Nesana tona 
nadua haitu, "Guru, ledo naria tona manggeni yaku hau riara kola tempo 
uve kola haitu nojompe. Da nompasimbuku yaku hau mesua, nariamo tona 
ntanina nokolu nesua riara uve." 5:8 Bo nanguli 1 Yesus ka ia, 
"Peanggamo! Anggatakamo ompamu bo polipamo!" 5:9 Kaliu-liu 
nabelomo tona haitu. Nianggatakanamo ompana bo nolipamo ia. Tempo 
haitu nambela “eo penonto. 5:10 Sabana haitu, nangulimo pakeni-pakeni 
ntoYahudi ka tona mpakabelo haitu, "Eo hitu eo penonto. Nantuntuni 
Atura agama, ledo mamala iko mosimbuaka ompamu!" 5:11 Tapi nanguli 
tona haitu, "Tona nompakabelo yaku pangane nanguli ka yaku, 
'Anggatakamo ompamu bo polipamo!' " 5:12 Nekutanamo *toYahudi 
haitu, "Isema nantudu iko manganggataka ompamu bo molipa?" 5:13 Tapi 
tona dako nipakabelo haitu, ledo nisanina isema nompakabelo ia, sabana 1 
Yesus netinggalipomo ri tatanga ntodea haitu. 5:14 Naupu haitu 1 Yesus 
nomposintomu tona haitu riara Banua nu Alatala, bo niulikaNa ka ia, 
"Peinta vei! Nabelomo iko. Jadi tumo mupovia dosa ala iko ledo mambela 
anu nadaapa vai pade duamu tutu." 5:15 Naupu sia, haumo tona haitu nte 
pakeni nto Yahudi bo nanguli 1 Yesusmo nompakabelo ia. 5:16 Jadi 
nompamula lako ri kabelo ntona haitu, nieloramo dala mompandasa 1 


Yesus, sabana mpakabeloNa tona nadua ri eo penonto. 5:17 Tapi nanguli 1 
Yesus ka ira, "TuamaKu bate-batena nokarajaa sampe ri eo hitu, bo Yaku 
muni kana mokarajaa." 5:18 Nangepe tesa 1 Yesus haitu, pakeni 

nto Yahudi nompasimbuku mpuu mangelo dala mompatesi la. Apa la ledo 
aga nombaliunaka atura-atura eo penonto tapi muliNa muni Alatala 
TuamaNa mboto. Ivesiamo la nompakasimbayu karoNa ante Alatala. 5:19 
Jadi nanguli i Yesus ka pakeni nto Yahudi haitu, "Pariaramo tesaKu hitu. 
Yaku ledo mamala movia nuapa-nuapa nangoseaka dotaKu mboto, tapi 
anu nikitaKu lako nte TuamaKu, haitumo nipoviaKu. Nuapa-nuapa nipovia 
nTuamaKu, haitu muni Kupovia. 5:20 Sabana, TuamaKu nompotove 
Yaku, AnaNa, bo nipopakitaNa ka Yaku pura-pura anu nipoviaNa. Bo 
rapopakitaNa tanda-tanda nelabipa kabarakana pade anu nipoviaKu 
pangane ala rapokumaakamiu. 5:21 TuamaKu nompakatuvu mpanjili tona 
namate bo nombadeke1 katuvua nabaru ka ira. Ivesia muni Yaku, AnaNa, 
mombadekei1 katuwua nabaru ka isema-sema nipodotaKu. 5:22 TuamaKu 
mboto ledo mombatangara tona, sabana kuasa mombatangara manusia 
nideke1Namo ka Yaku, AnaNa, 5:23 ala pura-pura tona mombabila Yaku, 
AnaNa, nasimbayu mpo pebilara la. Isema-sema ledo nombabila Yaku, 
batuana 1a ledo muni nombabila TuamaKu anu nantudu Yaku. 5:24 
Pariaramo tesaKu, isema-sema nangepe tesaKu bo nomparasaya Alatala 
anu nantudu Yaku, ia manggava katuvua nabelo sampe ri kasae-saena. Ia 
ledo mambela pehuku bo ledo rapopogaa lako nte Alatala tapi nariamo 
katuwua nabaru nte ia. 5:25 Pariaramo tesaKu hitu. Kana makava tempona 
bara maipia, bo sii-sii nakavamo tempona haitu, tona namatemo mangepe 
suaraKu, “Ana nu Alatala, bo ira anu mangepena bo mangoseakana, 
manggava katuvua mabaru. 5:26 Apa TuamaKu Alatala nakuasa 
nombadeke1 katuwua nabaru, bo ivesia muni Yaku, AnaNa nidekei1Na 
kuasa ka Yaku mombadekei katuvu nabaru. 5:27 Bo nidekeiNa muni 
kuasa ka Yaku mombatangara manusia sabana Yakumo tona muli “Ana nu 
Manusia. 5:28 Nee mokumaa mangepe tesaKu hitu, sabana kana makava 
tempona pura-pura tomate mangepe suaraKu 5:29 bo mesuvu lako 
ponturora. Tona nabelo pokainggura matuvu mpanjili bo manggava 
katuvua mabelo sampe ri kasae-saena. Bo tona nadaa pokainggura matuvu 


mpanjili ala rahuku." 5:30 Bo nanguli munimo 1 Yesus ka pakeni-pakeni 
ntoYahudi, "Yaku ledo namala novia nuapa-nuapa nangoseaka dotaKu 
mboto. Yaku nombatangara nangoseaka anu niepeKu lako nte TuamaKu. 
PotangaraKu nanoa apa Yaku ledo nangoseaka dotaKu mboto tapi aga 
dota nTuamaKu anu nombatudu Yaku. 5:31 Ane aga Yaku saitoKu 
motesaki karoKu mboto bo ledo ria sabi ntanina , dopa rasanimiu ane 
tesaKu namala raparasayamiu atau ledo. 5:32 Tapi naria saito tona ntanina 
anu nompakalanto isema Yaku. TuamaKu sabiKu bo nisaniKu tesaNa 
haitu nakana. 5:33 Komiu nombasuro tona hau nte i Yohanes Topediu bo 
anu ntulina nakana mami. 5:34 Kakanana ledo paraluu manusia 
mompakalanto isema Yaku. Tapi Kupopatora ka komiu tesa i Yohanes ala 
komiu mamala rapakasalama. 5:35 I Yohanes Topediu haitu nasimbayu 
mpo poindo nevangga bo nanggeni reme ka komiu. Bo komiu nadamba 
mpuu nangepe tesana. Tapi kadamba nu raramiu haitu aga sampalai. 5:36 
Tapi naria sangayapa anu nompakalanto isema Yaku, bo anu haitu 
nopokopa pade sabi 1 Yohanes Topediu, haitumo pokarajaaKu. 
PokarajaaKu niparasaya nTuamaKu ka Yaku ala Kupakaupu. Pokarajaa 
haitumo nompakalanto Yaku hii nitudu nTuamaKu. 5:37 Bo TuamaKu anu 
nantudu Yaku, la muni nompakalanto isema Yaku. Dopa sanggani 
niepemiu suaraNa bo dopa muni sanggania nikitamiu lenjeNa. 5:38 
Tesa-tesaNa ledo nipariaramiu, apa ledo niparasayamiu Yaku nituduNa. 
5:39 Komuu natutu neguru isi Buku Gasa sabana niulimiu riara buku haitu 
rakavamiu katuvua mabelo sampe ri kasae-saena. Tano isi Buku Gasa 
haitumo anu nompakalanto isema Yaku. 5:40) Tapi naupa komiu natutu 
neguru Buku Gasa, komiu bate-batena ledo nadota momparasaya Yaku ala 
manggava katuvua mabelo haitu. 5:41 Yaku ledo mbeki ratotya nu 
manusia. 5:42 Tapi nisaniKu komiu ledo ntoto nompotove Alatala. 5:43 
Yaku nakava nte komiu ante kuasa nTuamaKu tapi komiu ledo nadota 
nantarima Yaku. Ane tona ntanina nakava nte komiu ante kuasana mboto, 
tona haitumo nitarimamiu. 5:44 Berimbamo komiu mamala momparasaya 
Yaku? Apa komiu aga madota rabila nu roa. Ledo nipasimbukumiu 
manggava pebila nu Alatala Saito-itoNa! 5:45 Tapi naupa ivesia, nee 
rasarumakamiu Yaku mompakasala komuu ri ngayo nTuamaKu bara 


maipia. Naria tona mompakasala komiu, haitumo Nabi “Musa anu 
nisarumakamiu. 5:46 Apa ane komiu mpuu-mpuu nomparasaya tesa Nabi 
Musa, natantumo raparasayamiu muni Yaku, sabana karoKu hitumo anu 
nitesa Nabi Musa riara buku-bukuna. 5:47 Tapi ane ledo niparasayamiu 
anu nitulisi Nabi Musa, berimbamo komiu mamala momparasaya tesaKu?" 


6:1 Naliu haitu, 1 Yesus hau nevote Rano Galilea, anu muli muni Rano 
Tiberias. 6:2 Nadea mpuu tona nantuntuni la sabana nikitaramo 
tanda-tanda nipokumaaka nipoviaNa nompakabelo tona nadua. 6:3 
Nakava ri sambote rano, 1 Yesus ante ana-anaguruNa nantende ri buntina 
bo nonturomo. 6:4 Tempo haitu naparamo “Eo Mbaso Paskah nto Yahudi. 
6:5 Tempo i Yesus nompeltli ntiku, nikitaNa tona dea nakava nte la. Bo 
niulikaNa 1 Filipus, "Ri umba rakalauta mangali kandea radekei ka tona 
dea hitu?" 6:6 Nisani 1 Yesus mamimo anu rapoviaNa ngena tapi niuliNa 
ivesia ala mombayji 1 Filipus. 6:7 Nesanamo 1 Filipus, "Nau roatu kadeana 
doi salaka “6:7 doi salaka: sampeka doi salaka nasimbayu ante gaji ntona 
saeo.” raalika roti, ledo magana rapakande ka tona dea hitu. Nau damo 
rabagi ka ira aga mbo sakide, ledo magana." 6:8 Pade saito anaguruNa 
ntanina anu nosanga 1 Andreas, sampesuvu 1 Simon Petrus, nanguli 6:9 
"Siimo ngana langgai anu nobaku lima-angu roti jelai “6:9 roti jelai: Roti 
nipovia lako ri jelai. Jelai iamo sangaya tuda-tuda eva pae, nolenje eva 
dale tie sakide. Tempo nggaulu ri bagia Palestina bo Mesir, jelai namurapa 
pade gando sampe nipakande ka binata, bo nipovia roti nikande ntona 
napepa.” bo rombaa bau. Tapi nuapa batuana haitu ka tona ivehitu 
kadeana?" 6:10 Nanguli 1 Yesus, "Tudumo todea monturo." Ri ponturo 
haitu nakavoko. Jadi tona dea haitu nonturo puramo ri bavo nggavoko 
haitu. Kadea nu langgai hamai nitasere lima-njobu. 6:11 Naupu haitu, 1 
Yesus nangala roti bo nanguli tarima kasi ka Alatala. Bo nitubi-tubiNa roti 
haitu ka todea anu nonturo ri sia. Ivesia muni nipoviaNa ante bau. Bo tona 
dea haitu nangande sampe nabosu. 6:12 Nabosupa ira, nangulimo i Yesus 
ka ana-anaguruNa, "Pasiromu puramo labi-labi nu roti bo bau haitu. Nee 
sampe maria anu ratedaka." 6:13 Jadi lako ri lima-angu roti jelai nikande 
ntodea haitu, nipasiromura labina, da naganapa sapulu rotonda. 6:14 


Nipemta ntodeapa anu nipovia 1 Yesus, notesamo ira, "Mpuu-mpuu la mai 
“nabi nisarumakata makava ri dunia!" 6:15 Nisani 1 Yesus ira nopatuju 
makava mompasuu la majadi magaura. Jadi nalaimo la saitoNa hauri 
bulu. 6:16 Nggoviana haitu, notuamo ana-anaguru i Yesus hau ri rano. 
6:17 Bo nesavi sakayamo ira hau mevote ri ngata Kapernaum. Nabongimo 
tapi 1 Yesus dopa nakava nte ira. 6:18 Tempo haitu nakavamo poiri 
narimboso sampe nambasomo balumba rano. 6:19 Ira novose sakaya 
nitasere bara lima atau bara ono-kilo lako ri talinti, pade nikitara 1 Yesus 
nolipa ri bavo nu uve rano tumai nantotoaka sakayara. Nanggita haitu, 
navioramo rarara. 6:20 Tapi nanguli i Yesus ka ira, "Nee maeka! Yaku 
hu!" 6:21 Nangepe haitu, nadambamo rarara nompopompene 1 Yesus riara 
sakayara. Bo sampesanika nakavamo sakayara ri talinti anu nikalaura. 
6:22 Naeo mpadondo, todea anu naboli ri sambote rano haitu nangelo 1 
Yesus. Nitorara aga sangu sakaya hamai riavi. Bo nitorara 1 Yesus ledo 
nesavi sakaya nosanggani-nggani ante ana-anaguruNa, aga ira bayangi 
nesavi sakaya hau ri sambotena. 6:23 Naupu sia, nakavamo bara sakuya 
sakaya ntanina lako ri ngata Tiberias nesampo napara ponturo ntodea 
nangande roti naupu i Yesus nanguli tarima kasi nte Alatala. 6:24 Nisani 
ntodeapa i Yesus domo naria hamai bo domo muni naria ana-anaguruNa, 
nesavi sakaya munimo ira hau mangelo i Yesus ri ngata Kapernaum. 6:25 
Tempo tona dea nosintomu nte 1 Yesus ri sambote rano, nipekutanaramo, 
"Guru, ipia Komiu nakava ri sii?" 6:26 Nesanamo 1 Yesus, "Pariaramo 
tesaKu! Komiu nangelo Yaku sabana komiu nangande roti sampe nabosu. 
Ledo nisanimiu patuju ntanda nabaraka nipoviaKu haitu. 6:27 Nee aga 
mokarajaa ala manggava kandea anu masalisa maupu atau mavai. Agina 
komiu mokarajaa ala manggava kandea anu ledo mavai bo anu 
mombadekei katuvua mabelo sampe ri kasae-saena. Yaku, “Ana nu 
Manusia mombadekei kandea haitu ka komiu, sabana Yakumo 
nianggataka nTuamaKu Alatala mantui pokarajaa haitu." 6:28 Pade 
nekutanamo ira, "Nuapa masipato rapovia kami ala pokainggu kami 
rapokonoa nu Alatala?" 6:29 Nesana i Yesus, "Iveimo anu nipokonoa nu 
Alatala: Parasayamo Yaku anu nituduNa." 6:30 Bo nanguli vaimo ira, 
"Ane ivesia, tanda nuapa rapoviaMiu ala rakita kami bo raparasaya kami 


Komiu? Povia nuapa rapoviaMiu? 6:31 Apa totua kami nggaulu nangande 
roti anu niuli '“manna' ri karava bai. Haitu nitulisi riara Buku Gasa ivei: 
'NidekeiNa ka ira kandea lako ri suruga rakandera.' “6:31 Mazmur 78:24* 
" 6:32 Nanguli 1 Yesus ka ira, "Pariaramo tesaKu, ledo 1 “Musa bara ipia 
anu nombadekei kandea lako ri suruga ka komiu. Tapi TuamaKu anu 
mombadekei kandea mpuu lako ri suruga ka komiu. 6:33 Apa kandea 
nopuna lako ri Alatala, haitumo la anu nanau lako ri suruga bo nombadekei 
katuvua ka manusia." 6:34 Nanguli vaimo todea haitu, "Ane ivesia, Guru, 
dekei ka kamimo kandea haitu eo-eo." 6:35 Nanguli 1 Yesus ka ira, 
"Yakumo hii kandea anu nombadekei katuvua haitu. Isema-sema makava 
nte Yaku, domo maara, bo isema-sema momparasaya Yaku, domo mabai 
tambolona sampe ri kasae-saena. 6:36 Tapi evamo niuliKu ka komiu 
pangane, naupa nikitamiumo Yaku, ledo niparasayamiu. 6:37 Pura-pura 
tona nidekei nTuamaKu ka Yaku kana momparasaya Yaku, bo 
isema-sema momparasaya Yaku ledo ntoto Kupoara. 6:38 Apa Yaku 
nanau lako ri suruga, ledo movia dotaKu mboto, tapi movia anu nipodota 
nu Alatala anu nantudu Yaku. 6:39 Bo iveimo dota nu Alatala anu nantudu 
Yaku, ala ledo malipo nau saitoa lako ri pura-pura tona nidekeiNa ka 
Yaku. Ira pura-pura kana Kupakatuvu mpanjili ri kaupu nu dunia. 6:40 
Iveimo dota nTuamaku, ala pura-pura tona anu mombasani bo 
momparasaya Yaku, AnaNa, manggava katuvua mabelo sampe ri 
kasaesaena. Bo Kupakatuvu mpanjili ira ri kaupu nu dunia." 6:41 Nangepe 
tesa haitu nongutu-ngutumo *toYahudi ri sia, sabana 1 Yesus nanguli, 
"Yakumo hii kandea anu nanau lako ri suruga." 6:42 Nosimpotesamo ira, 
"Bai! Ledo Ia hitu i Yesus ana i Yusuf? Nisanita pura tina tuamaNa. 
Berimba sampe niuliNa la nanau lako ri suruga?" 6:43 Nangepe haitu, 
nangulimo i Yesus ka ira, "Nee mongutu. 6:44 Ledo ria saitoa mamala 
momparasaya Yaku ane ledo rakeniaka nTuamaKu anu nantudu Yaku. Bo 
isema-sema nomparasaya Yaku, kana Kupakatuvu mpanjili ri kaupu nu 
dunia. 6:45 Riara buku *nabi-nabi nitulisi ivei: 'Pura-pura tona rapatuduki 
nu Alatala.' ( 6:45 Yesaya 54:13)*Jadi isema-sema mompariara 
pepatuduki nTuamaKu bo meguru lako nte la, tantu raparasayana Yaku. 
6:46 Nee rasarumakamiu nariamo tona anu nanggita TuamaKu. Yaku anu 


nakava lako nte Alatala, aga Yaku saitoKu nanggita la. 6:47 Pariaramo 
tesaKu hitu, isema-sema nomparasaya Yaku, matuvu mabelo sampe ri 
kasae-saena. 6:48 Yakumo hii kandea anu nombadekei katuvua nabelo. 
6:49 Totuamiu nggaulu nangande kandea anu muli 'manna' ri karava bai, bo 
ira pura-pura namate. 6:50 Tapi ledo ivesia ante kandea anu nanau lako ri 
suruga. Isema-sema mangande kandea haitu ledo mamate. 6:51 Yakumo 
hii kandea anu nanau lako ri suruga, anu nombadekei katuvua nabelo haitu. 
Isema-sema mangande kandea hitu, matuvu mabelo sampe ri kasae-saena. 
Kandea anu nombadekei katuvua nabelo, batuana isi karoKu anu Kudekei 
ala manusia mamala matuvu mabelo sampe ri kasae-saena ." 6:52 
Nangepe tesa 1 Yesus haitu, nosinjanai mbotomo to Yahudi. 
Nosipekutanamo ira, "Berimba tona haitu mamala mombadekei isi karoNa 
rakandeta?" 6:53 Bo nanguli 1 Yesus ka ira, "Pariaramo tesaKu hitu, ane 
komiu ledo mangande isi karoKu, Ana nu Manusia, bo ledo manginu 
raaKu, komiu ledo ntoto matuvu mabelo. 6:54 Tapi isema-sema mangande 
isi karoKu bo manginu raaKu, iamo matuvu mabelo sampe ri kasae-saena, 
bo Kupakatuvu mpanjili ia ri kaupu nu dunia. 6:55 Apa, isi karoKu 
haitumo kandea mpuu bo raaKu haitumo panginu mpuu. 6:56 Isema-sema 
mangande isi karoKu bo manginu raaKu, iamo maroo mosangu rara ante 
Yaku bo Yaku maroo mosangu rara ante ia. 6:57 TuamaKu anu nantudu 
Yaku, Iamo puna katuvua nabelo, bo katuvuKu nopuna lako nte Ia. Ivesia 
muni tona anu mangande isi karoKu, katuvuna mopuna lako nte Yaku. 
6:58 Yakumo hi kandea anu nanau lako ri suruga. Kandea hitu ledo eva 
'manna' nikande ntotuamiu nggaulu. Naupa ira nangande 'manna' haitu, 
namatemo ira. Tapi isema-sema mangande kandea hitu matuvu mabelo 
sampe ri kasae-saena." 6:59 Pura-pura tesa haitu nitesa 1 Yesus tempo 
nipatudukiNa tona riara “banua petupu ri ngata Kapernaum. 6:60 Naupu 
nangepe tesa 1 Yesus haitu, nadeamo topangoseaka la nanguli, "Hu! 
Nakaja gaga pepatuduki hitu! Isema mompakule mangoseaka tesa eva 
haitu?" 6:61 Nisani 1 Yesusmo topangoseaka la nongutu-ngutu ivesia, jadi 
niulikaNa ira, "Noura raramiu mangepe pepatudukiKu pangane? 6:62 
Natantu nau rakitamiu Yaku, Ana nu Manusia meore mpanjili hau ri 
ponturoKu pamulana, dopa muni raparasayamiu. 6:63 Kuasa nu manusia 


ledo mompakule nombadekei katuvua nabelo, aga Nosa Gasa nu Alatala. 
Tesa-tesa muliKu ka komiu, nakava lako ri Nosa Gasa bo tesa-tesa 
haitumo nombadekei katuvua nabelo. 6:64 Tapi da naria sanu komiu ledo 
nomparasaya." | Yesus nanguli ivesia sabana nisaniNa mamimo lako ri 
pamulana isema ledo momparasaya bo isema mompobalu la bara maipia. 
6:65 Pade muliNa muni, "Haitu sampe muliKu ka komiu pangane, ledo ria 
saitoa mamala momparasaya Yaku ane ledo rapaloga nTuamaKu." 6:66 
Nompamula lako ri eo haitu, nadea topangoseaka 1 Yesus nompalaisi la bo 
domo nadota nangoseaka la. 6:67 Jadi 1 Yesus nompekutana anaguruNa 
sapulu randua haitu, "Berimbamo? Rapalaisimiu muni Yaku?" 6:68 
Nesana 1 Simon Petrus, "Pue, nte isema rakalau kami? Aga Komiu 
nombatesa tesa anu nombadekei katuvua mabelo sampe ri kasae-saena. 
6:69 Kami nomparasayamo bo nisani kami, Komiumo ToGasa anu nakava 
lako nte Alatala." 6:70 Nesana 1 Yesus, "Yaku mbotomo nompelisi komiu 
sapulu randua tutu. Tapi naupa ivesia, naria saito komiu nipopale nu 
Magau Seta!" 6:71 Tona nipatuju i Yesus iamo 1 Yudas ana i Simon 
Iskariot. Apa naupa i Yudas haitu saito lako nte ira sapulu randua, ia 
haitumo anu mompobalu i Yesus ngena. 


7:1 Naupu haitu, i Yesus hau nompesayo ngata-ngata ri bagia Galilea. 
Domo nadota la hau ri bagia Yudea sabana pakeni-pakeni #ntoYahudi 
hamai da nangelo dala mompatesi la. 7:2 Tempo haitu naparamo eo 
mbaso nto Yahudi anu niuli “Posusa Sou Tava. 7:3 Tuei-tuei 1 Y esus 
nanguli ka Ia, "Aginamo Iko hau ri bagia Yudea ala pura-pura 
topangoseaka Iko hamai rakitara muni kabaraka-kabaraka Mupovia. 7:4 
Apa isema-sema madota rasani ntodea, ledo ratabuniakana poviana. Jadi 
popakitamo tanda nipokumaaka nipoviaMu ka todea." 7:5 Niulira ivesia 
sabana nau i Yesus sampesuvura mboto, ledo muni niparasayara la. 7:6 
Nesanamo i Yesus, "Dopa tempona Kupopakita karoKu. Ane komiu, ledo 
nompetempo ane maria loga hau, 7:7 apa ledo ria tona navuu matana nte 
komiu. Tapi Yaku nipovuu mata ntona nadaa ri dunia hitu sabana Yaku 
nantuenaka pokainggura nadaa. 7:8 Koimo komiu ri posusa haitu. Yaku 
dopa hau, sabana dopa nakava tempoKu." 7:9 Ivesiamo i Yesus notesa ka 


sampesuvu-sampesuvuNa. Bo naupu haitu, la da naboli ri bagia Galilea. 
7:10 Nalaipa sampesuvu 1 Yesus hauri Yerusalem, hau munimo la 
saitoNa. la hau ri posusa haitu nggalino-lino ala ledo rasani ntodea. 7:11 
Ri posusa haitu, pakeni-pakeni nto Yahudi nangelo la. Ira nekutana-tana, 
"Ri umba tano la?" 7:12 Ri tatanga ntodea nadeamo tona nosikalivaya 
nanguli 1 Yesus. Naria sanu nanguli, "Ta tona nabelo." Tapi naria muni sanu 
nanguli, "Ledo! la nombabagiu todea!" 7:13 Tapi ledo ria saitoa tona nabia 
nanguli ri ngayo ntodea, sabana naeka ira ka pakeni-pakeni nto Y ahudi. 
7:14 Nagantanga posusa haitu pade nesua 1 Yesus hau ri doyata “Banua 
nu Alatala bo nompamulamo nompatuduki tona. 7:15 Pakeni ntoY ahudi 
nokumaa mpuu nangepe pepatuduki 1 Yesus, bo nanguli, "Hai! Nakuya 
sampe nadea mpuu nisaniNa, tano mai la ledo nosikola?" 7:16 Nesana 1 
Yesus ka ira, "PepatudukiKu ledo lako ri pangisaniKu mboto, tapi lako nte 
Alatala anu nantudu Yaku. 7:17 Isema-sema madota mangoseaka dota nu 
Alatala, natantumo rasanina pepatudukiKu hitu lako nte Alatala, bo ledo 
lako nte Yaku mboto. 7:18 Isema-sema nompatuduki lako ri pangisanina 
mboto, ia mbeki ratoiya ntona. Tapi isema-sema ledo nompekirika karona 
mboto tapi nompasimbuku ala topantudu ia haitu ratoiya, iamo nanoa, ledo 
ria tenggona. 7:19 Nabi “Musa nombadekei ka komiu *Atura-atura agama 
nggaulu, tapi ledo ria saitoa komiu natutu nangoseaka Atura-atura haitu. 
Ane ledo nakana tesaKu hitu, nakuya komiu nompasimbuku mompatesi 
Yaku?" 7:20 Nesanamo tona dea haitu, "Iko nipesua nu “seta! Isema 
nompasimbuku mompatesi Iko?" 7:21 Nesana 1 Yesus, "Aga sangaya 
kabaraka nipoviaKu bara ipia “7:21 Kabaraka haitumo nompakabelo tona 
napunggu ri Kola Betesda. Pemta Yohanes 5:1-18. Nantuntuni atura-atura 
agama Yahudi, nitagi nokarajaa ri eo-eo penonto. Panguli pakeni 
nto Y ahudi, kabaraka muni ledo mamala rapovia ri eo penonto.? bo komiu 
nahera sabana nipoviaKu ri “eo penonto. 7:22 Komu biasa “nombasuna 
ana langgaimiu ri eo penonto nangoseaka atura nidekei Nabi Musa, “7:22 
atura nidekei Nabi Musa: Atura-atura agama Yahudi nanguli ngana langgai 
kana rasuna ane umuruna nagana valu-eo. Naupa eo haitu nambela eo 
penonto kana nipoviara ala nee mombaltunaka ada posuna haitu.” nau 
kakanana ada haitu ledo nopuna lako nte 1 Musa tapi lako nte totuamiu 


nggaulu. 7:23 Komiu novia “ada posuna ri “eo penonto ala ledo 
raliunakamiu Atura-atura anu nidekei i Musa. Jadi nakuya komiu narau ka 
Yaku nompakabelo saito tona nadua njumanggaro ri eo penonto? 7:24 Nee 
mompakasala tona nangoseaka anu nikita matamiu, tapi nangoseaka 
kanoana!" 7:25 Naupu haitu naria bara sako-ndua to Y erusalem nanguli, 
"Ledo Ia hitumo tona nielo nu pakeni-pakeni ala rapatesira? 7:26 Tapi 
peintamo! la notesa ri ngayo ntodea bo ledo ria saitoa tona nombabali 
tesaNa. Nee-nee bara nisani nu pakenita lamo #“Magau Topepakasalama 
anu nijanji nu Alatala! 7:27 Tapi ledo bara. Apa ane Magau 
Topepakasalama makava, ledo rasanita lako ri umba kakavana. Tapi tona 
hitu, nisanita lako ri umba kakavaNa." 7:28 Jadi tempo i Yesus da 
nompatuduki ri doyata Banua nu Alatala, nitesaNa ante suaraNa 
namangga, "Nisanimiu tano isema Yaku bo lako ri umba kakavaKu? Yaku 
ledo nakava nangoseaka dotaKu mboto, tapi Yaku nakava nangoseaka 
dota nu Alatala anu nombatudu Yaku. Iamo masipato raparasaya. Ledo 
ntoto nisanimiu la, 7:29 tapi Yaku nosisani ante la, sabana Yaku nakava 
lako nte Ia bo Iamo nantudu Yaku tumai." 7:30 Nangepe haitu, 
nipasimbukura mombasaka la. Tapi ledo ria saitoa nompakule 
nombasakaNa sabana dopa nakava tempona nipakatantu nu Alatala. 7:31 
Tapi nadea lako ri todea haitu nomparasaya la. Niulira, "Magau 
Topepakasalama mpuumo Ia, apa nadea mpuu kabaraka nipoviaNa!" 7:32 
#ToFarisi nangepe todea nanggalivaya notesa i Yesus. Haitumo sabana ira 
bo #balengga-balengga ntopanggeni pesomba nto Y ahudi nantudu bara 
sako-ndua topojaga Banua nu Alatala hau mombasaka 1 Yesus. 7:33 
Tempo haitu, 1 Yesus nanguli ka todea, "Sampalaipa Yaku 
mosangganinggani ante komiu pade hau manjili nte la anu nantudu Yaku. 
7:34 Komiu mangelo Yaku, tapi ledo rakavamiu Yaku. Bo ledo mamala 
komiu hau ri ponturo Kukalau." 7:35 Nangepe tesa i Yesus haitu, 
naingumo pakeni nto Y ahudi. Nosimpekutanamo ira, "Hau ri umba tano la 
sampe ledo rakavata la? Bara hau nte toY ahudi anu nonturo ri ngata-ngata 
ntona ledo to Yahudi bo mompatuduki tona ledo toY ahudi? 7:36 Nuapa 
muni batuana tesaNa nanguli kita mangelo la tapi ledo rakavata la, bo ledo 
mamala kita hau ri ponturo rakalauNa?"" 7:37 Ri eo kaupuna, eo matana 


posusa haitu, 1 Yesus neangga ri doyata Banua nu Alatala bo notesa ante 
suara namangga, "Isema-sema nabai tambolona, kamaimo nte Yaku bo 
manginu. 7:38 Isema-sema nomparasaya Yaku kana maria uve moili lako 
riara ntaina anu mombadekei katuvua nabelo, nangoseaka anu nitulisi riara 
Buku Gasa." 7:39 Uve nipatuju 1 Yesus, haitumo Nosa Gasa nu Alatala 
anu radekei ka tona nomparasaya la. Tempo haitu, Nosa Gasa dopa 
nideke1 ka topomparasaya sabana i Yesus dopa neore hau ri suruga bo 
nipakaoge nu Alatala. 7:40 Nadea tona nangepe tesa i Yesus haitu bo naria 
sanu ira nanguli, "Natantumo la “nabi anu nijanji nu Alatala nggaulu!" 
“7:40 nabi anu nijanji nu Alatala nggaulu: Peinta Ulangan 18:15. 7:41 Bo 
naria muni sanu ira nanguli, "Ta hitumo Magau Topepakasalama anu nijanji 
nu Alatala!" Tapi naria muni sanu tona nanguli, "Ledo! Magau 
Topepakasalama ledo makava lako ri bagia Galilea! 7:42 Apa riara Buku 
Gasa nitulisi Magau Topepakasalama meumba lako ri muli Magau “Daud, 
bo makava lako ri ngata Betlehem ngata nipompoanaka Magau Daud." 
*7:42 I Yesus nipakambaso ri ngata Nazaret ri bagia Galilea, tapi bara 
ledo nisanira la mpuu-mpuu nipoanaka ri ngata Betlehem ri bagia Yudea.” 
7:43 Jadipa todea haitu nosinjanai, sanu nomparasaya 1 Yesus, sanu ledo. 
7:44 Naria bara sako-ndua ira madota mombasaka la, tapi ledo ria saitoa 
nabia nanggangisiNa. 7:45 Naupu sia, topojaga Banua nu Alatala anu 
nitudu mombasaka 1 Yesus pangane, nanjili hau nte toFarisi bo 
balenggabalengga ntopanggeni pesomba. Nakava hamai, toFarisi bo 
balenggabalengga haitu nanguli ka ira, "Nakuya ledo nikenimiu tona haitu 
tumai?" 7:46 Nesanamo topojaga Banua nu Alatala haitu, "Dopa naria 
niepe kami tona notesa mpo la." 7:47 Nesanamo toFarisi, "NibagiuNa 
munimo komiu? 7:48 Peintamo! Ledo ntoto ria pakeni agama atau toFarisi 
nomparasaya la! 7:49 Aga todea biasa gahaitu nomparasaya, apa ledo 
nisanira Atura-atura agama. Nasurukavumo ira!" 7:50) Saito toFarisi hamai 
nosanga 1 Nikodemus. Sangganimo ia hau nte 1 Yesus. Nanguli ia ka 
roa-roana, 7:51 "Nangoseaka Atura-atura agamata, ledo mamala 
rapakasalata tona ane dopa niepeta parakarana bo dopa niparesata 
pokaingguna." 7:52 Nesana roa-roana toFarisi, "Nakuya nisalikukamiu la? 
Komiu muni toGalilea? Paresamo Buku Gasa pakabelo-belo! Rakitamiu 


ledo ria saitoa nabi meumba lako ri bagia Galilea!" 7:53 Naupu haitu, 
nanjilimo ira pura-pura hau ri banuara mboto. 


8:1 Tapi i Yesus hau ri Bulu “Zaitun. 8:2 Kamaile bobayana, hau vaimo la 
nesua ri doyata “Banua nu Alatala, bo nakavamo todea nasiromu nte la. 
Nonturomo la bo nompatuduki ira. 8:3 Tempo haitu, nakavamo 
ouru-guru agama bo “toFarisi nanggeni saito mombine nikavara nobualo. 
Mombine haitu nipopeanggara ri ngayo ntodea. 8:4 Bo niulikara 1 Yesus, 
"Guru, mombine hitu nikava kami nobualo. 8:5 Riara Atura-atura agama, 
naria parenta 1 “Musa nanguli, ane mombine nokainggu ivesia kana 
rarempe ante vatu sampe mamate. Jadi berimba panggavaMiu pokainggu 
nu mombine hitu?" 8:6 Patuju nu pompekutanara haitu mombatoliani tesa 1 
Yesus ala mamala rapakasalara la. Tapi i Yesus ledo notingo. la aga 
notungga notulisi tana ante koya-mpaleNa. 8:7 Tapi ledo nenonto ira 
nompekutana-tana. Jadi kaupuna niumbaraka 1 Yesusmo balenggaNa bo 
nanguli, "Isema-sema komiu ledo nadosa, tamo mokolu mombarempe 
mombine hitu ante vatu." 8:8 Naupu i Yesus notesa ivesia, notungga 
vaimo la notulisi tana ante koya-mpaleNa. 8:9 Nangepe tesa i Yesus haitu, 
nalai saito-saitomo ira lako ri sia, nompamula lako ri totua sampe tona 
namuda. Kaupuna nalai puramo, naboli damo i Yesus ante mombine 
pangane batena neangga ri belana. 8:10 Bo niumbaraka 1 Yesus 
balenggaNa bo niulikaNa mombine haitu, "Ri umba puramo tona pangane? 
Domo ria topombahuku iko?" 8:11 Nesana mombine haitu, "Domo ria, 
Pue." Nanguli i Yesus, "Yaku muni ledo mombahuku iko. Panjilimo bo 
tumo rapovia dosa." 8:12 Naupu haitu nanguli vaimo 1 Yesus ka todea, 

"Y akumo hii reme dunia. Isema-sema mangoseaka Yaku ledo matuvu ri 
kalandana, tapi manggava reme anu mombadeke1 katuvua mabelo." 8:13 
Nesana toFarisi, "Aga tesaMu mboto tu! Jadi ledo nakana." 8:14 Nesana 1 
Yesus, "Nau karoKu mboto nitesaKu, nakana tesaKu sabana nisaniKu lako 
ri umba kakavaKu bo hau ri umba Kukalau. Tapi ledo nisanimiu lako ri 
umba kakavaKu bo hau ri umba Kukalau. 8:15 Komiu nompakasala tona 
nangoseaka pompekirimiu mboto. Yaku ledo nompakasala tona. 8:16 Tapi 
ane rapana Kupakasala tona, natantumo pobotusiKu manoa, sabana ledo 


aga pobotusiKu saitoKu tapi pobotusi nTuamaKu anu nantudu Yaku. 8:17 
Riara Atura-atura agama naria nitulisi ivei: 'Ane maria randua sabi 
masimbayu tesara riara potangara, tesara namala raparasaya.' “8:17 
Ulangan 17:65 19:15 8:18 Naria randua anu nombasabiki Yaku. Yaku 
mboto saito, bo karanduana TuamaKu anu nantudu Yaku." 8:19 Bo 
nekutana vaimo ira, "Ri umba TuamaMu?" Nesana 1 Yesus, "Ledo 
nisanimiu mpuu Yaku. Bo ledo muni nisanimiu mpuu TuamaKu. Ane 
rapana nisanimiu mpuu Yaku, natantu rasanimiu mpuu TuamaKu." 8:20 
Tesa 1 Yesus haitu nitesaNa ri doyata Banua nu Alatala tempo la 
nompatuduki tona napara peti pomboli doi pesomba. Ledo ria saitoa tona 
namala mombasaka la sabana dopa nakava tempoNa. 8:21 Bo nanguli 
vaimo 1 Yesus ka todea, "Yaku malai lako ri sii bo raelomiu Yaku, tapi 
komiu aga rapopogaa lako nte Alatala sabana dosamiu. Komiu ledo 
mamala hau ri ponturo Kukalau." 8:22 Nangepe haitu, nosiulikamo pakeni 
“nto Yahudi, "Bara la mopatuju mompates1 karoNa mboto, sabana niuliNa 
kita ledo mamala hau ri ponturo rakalauNa." #8:22 Nangoseaka 
pomparasaya nto Yahudi, ane tona mompatesi karona mboto, nyawana 
kana ranavusaka riara narakaa.“ 8:23 Tapi nanguli 1 Yesus ka ira, "Komiu 
nopuna lako ri dunia hitu, tapi Yaku nopuna lako ri suruga. Komuu todea ri 
dunia hitu, tapi Yaku ledo. 8:24 Haitu sampe niuliKu ka komiu, komiu 
mamate bo rapopogaa lako nte Alatala sabana dosamiu. NiuliKumo isema 
Yaku. “8:24 isema Yaku ATAU: "YAKU NARIA". Riara agama Yahudi, 
sanga nu Alatala nagasapa iamo "Yahweh" atau "Yehovah". Batuana 
"Yaku Naria". Peinta Pesuvu 3:14. Ri buku hitu anu nitulisi i Yohanes, 1 
Yesus nasaro nanguli "Yaku naria" rapopakita lamo nasimbayu nte 
Alatala. Ane ledo raparasayamiu tesaKu haitu, komiu mpuu-mpuu 
mamate bo rapopogaa lako nte Alatala sabana dosamiu." 8:25 Bo 
nekutana vaimo toY aahudi, "Kakanana, 1sema tano Iko?" Nesana 1 Yesus, 
"Domo ria gunana Kutesa ka komiu! #8:25 Domo ria gunana Kutesa ka 
komiu: Tafsiran ntanina: Anu nitesaKu ka komiu lako ri pamulana!? 8:26 
Da nadeapa mamala Kuuli mompakasala komiu, tapi ledo Kuuli. Aga anu 
niepeKu lako nte la anu nantudu Yaku, haitumo Kutesa ka manusia ri 
dunia. Bo la namala raparasaya." 8:27 Ledo nisanira i Yesus notesaki 


TuamaNa ri suruga. 8:28 Haitu sampe niuliNa vai ka ira, "NiuliKu ka 
komiu isema Yaku. Bo maupu komiu manganggataka Yaku, “Ana nu 
Manusia, “8:28 manganggataka Yaku, Anu nu Manusia: Patuju ntesa hitu, 
1 Yesus kana raanggataka pakalanga ri kayu salib bo meore hau ri suruga. 
Peinta muni Yohanes 12:32-33.“ ri #kayu salib , tempo haitu pade 
rasanimiu tesaKu hitu nakana bo rasanimiu muni ledo ria sangayaa 
nipoviaKu nangoseaka dotaKu mboto. Tapi Yaku bate-batena notesa 
nangoseaka anu nipatuduki nTuamaKu ka Yaku. 8:29 la anu nantudu 
Yaku, la muni nomporoa Yaku. Ledo rapalambaNa Yaku saitoKu, sabana 
Yaku bate-batena novia anu nompakadamba raraNa." 8:30 Naliu 1 Yesus 
notesa ivesia, nadeamo tona nomparasaya la. 8:31 Naupu haitu, 1 Yesus 
nanguli ka to Yahudi anu nomparasaya la, "Ane komiu maroo mangoseaka 
tesaKu, komiu mpuu-mpuu topangoseaka Yaku. 8:32 Bo ane ivesia, 
rasanimiumo pepatuduki nakana sampe komiu rakabasaka lako ri 
pobatuamiu." 8:33 Nesana pakeni nto Yahudi, "Kami hii muli 1 Abraham. 
Dopa sanggania kami nipobatua ntona. Berimba bo niuliMiu kami domo 
rapobatua?" 8:34 Nesana 1 Yesus ka ira, "Pariaramo tesaKu hitu. 
Isema-sema novia dosa, iamo nipobatua nu dosa. 8:35 Ane batua, ledo 
natantu makuasa riara banua nu madika. Tapi ane ana nu madika, 
natantumo ia makuasa riara banua ntuamana. 8:36 Jadi, ane “Ana nu 
Alatala mbotomo mombakabasaka komiu lako ri dosa , makabasaka 
mpuumo komiu! 8:37 NisaniKu komtu pura-pura muli i Abraham. Tapi 
nau damo ivesia, komiu madota mompatesi Yaku, sabana ledo 
nipokonomiu mantarima pepatudukiKu. 8:38 Anu nikitaKu nte TuamaKu, 
haitumo nitesaKu ka komiu. Tapi komiu aga novia anu nipatuduki 
ntuamamiu ka komiu." 8:39 Nesana ira ka 1 Yesus, "Tuama kami i 
Abraham." Nanguli 1 Yesus, "Ane komiu mpuu-mpuu muli 1 Abraham, 
natantumo pokainggumiu mabelo, nasimbayu mpo pokainggu 1 Abraham. 
8:40 Yaku nompasimbayu ka komiu pepatuduki nakana anu niepeKu lako 
nte Alatala, tapi komiu aga nompasimbuku mompatesi Yaku. Ledo ivesia 
pokainggu i Abraham! 8:41 Pokainggumuu tu nanjava pokainggu 
ntuamamiu mboto!" Nesana vaimo ira, "Kami ledo ana vone! Tuama kami 
aga saito, haitumo Alatala." 8:42 Nanguli 1 Yesus ka ira, "Ane Alatala 


tuamamiu, tantu rapotovemiu Yaku, sabana Yaku nopuna lako nte la. 
Yaku nakava ledo nangoseaka dotaKu mboto, tapi nangoseaka dota nu 
Alatala anu nantudu Yaku. 8:43 Natantumo ledo nipahamiu tesaKu sabana 
ledo nipokonomiu mantarima pepatudukiKu. 8:44 Komiu nasimbayu ante 
tuamamiu, “Magau nu Seta! Komiu batena madota mangoseaka dotana. 
Lako ri pamulaname ia bate-batena topepatesi. la ledo nosabingga ka anu 
nakana, sabana ledo ria nuapa-nuapa nakana riara ntaina. Masipato ia 
modava, apa 1a topodava mami bo puna nu dava. 8:45 Yaku notesa anu 
nakana ka komtu, bo ledo niparasayamiu sabana komiu muni topodava . 
8:46 Coba popakita ka Yaku dosaKu! Nakana anu nitesaKu, jadi nakuya 
ledo niparasayamiu? 8:47 Tona nopuna lako nte Alatala mompariara tesa 
nu Alatala. Tapi komiu ledo nompariara tesaNa sabana komiu ledo nopuna 
lako nte Alatala." 8:48 Nangepe tesa haitu, nangulimo toY ahudi kai 
Yesus, "Hm! Nakana mpuu niuli kami! Iko nipesua nu “seta! Iko 
nasimbayu mpo “toSamarta naruto!" 8:49 Nesana i Yesus, "Yaku ledo 
nipesua nu seta. Yaku nombabila TuamaKu, tapi aga nisalaimiu Yaku. 
8:50 Yaku ledo mbeki rabila ntona. Tapi TuamaKu madota Yaku rabila 
ntona bo lamo topotangara nanoa. 8:51 Pariaramo tesaKu hitu. 
Isema-sema mangoseaka tesaKu ledo mamate sampe ri kasae-saena." 
8:52 Nangepe haitu nanguli toY ahudi ka i Yesus, "Hitupa nisani kamimo 
nipesua nu seta mpuumo Iko! I Abraham bo #nabi-nabi nggaulu namate 
puramo. Tapi panguliMu, isema-sema nangoseaka tesaMu ledo mamate 
sampe ri kasae-saena! 8:53 Berimbamo? Naogepa Iko pade tuputa 1 
Abraham? la bo nabi-nabi nggaulu namate puramo! Isema ntoto Iko sampe 
Iko nabia notesa ivesia?" 8:54 Nesana 1 Yesus, "Ane Yaku mombabila 
karoKu mboto, ledo ntoto maria batuana. Tapi TuamaKu nombabila Yaku 
bo lamo anu nipangakumiu Alatala nisombamiu, 8:55 nau komiu ledo 
nosisani ante la. Tapi Yaku nosisani belo ante la. Ane rapana Kuuli Yaku 
ledo nosisani ante la, tantu Yaku majadi topodava nasimbayu mpo komiu. 
Tapi Yaku mpuu-mpuu nosisani ante la bo Yaku natutu nangoseaka 
tesaNa. 8:56 Totuamiu nggaulu 1 Abraham, nadamba mpuu rarana sabana 
nisanina rakitana Yaku makava. Nikitanamo bo nadamba mpuumo rarana." 
8:57 Nanguli vaimo to Yahudi, "Ba! Iko tu dopa rakavana lima-pulu mpae 


umuruMu! Berimba sampe Iko nanguli nikitaMumo 1 Abraham, totua kami 
nggaulu?" 8:58 Nesanamo 1 Yesus, "Pariaramo tesaKu. Dopame 1 
Abraham nipoanaka, naria mamimo Yaku!" #8:58 Naria mamimo Yaku 
ATAU: "Yaku Naria": Riara basa Ibrani "Y AKU NARIA" sanga nu 
Alatala. Peinta Pesuvu 3:14. Ane nanguli ivesia, 1 Yesus nompakalanto la 
nasimbayu nte Alatala. Jadi toYahudi madota mombarempe la ante vatu 
sabana nipakasimbayuNa karoNa ante Alatala.? 8:59 Nangepe tesa 1 
Yesus haitu, nangala vatumo to Yahudi mombarempe la. Tapi la 
netinggalipo lako ri tatangara bo nalai lako ri Banua nu Alatala haitu. 


9:1 Tempo 1 Yesus noliu, nikitaNa saito tona naburo mami lako ri 
pompoanaka. 9:2 Nekutanamo ana-anaguru i Yesus, "Guru, isema nadosa 
sampe tona hitu naburo mami lako ri pompoanaka? Totuana atau ia 
mboto?" 9:3 Nesana 1 Yesus, "Ledo 1a nadosa, ledo muni totuana. Tapi 
haitu najadi ala kuasa nu Alatala mamala rakita riara nggatuvuna. 9:4 Ane 
eona da narava, kita kana movia pokarajaa nu Alatala anu nantudu Yaku. 
Apa ane mabongimo domo mamala mokarajaa. 9:5 Sanggariana Yaku 
riara dunia hitu, Yakumo reme anu nompakareme pekiri nu manusia." 9:6 
Naupu nitesaNa ivesia, niteveulusiNamo tana bo nipinjukiNa pade 
nigeseNa ri mata ntoburo. 9:7 Pade nituduNa, "Koi doupimo matamu ri 
uve Kola Siloam." Siloam batuana "Nitudu." Jadi hau mpuumo toburo 
haitu. Nakava ri Kola Siloam, nidoupinamo matana. Nanjilipa ia, nekita 
mo matana. 9:8 Tona nosadoyata ante ia bo tona nanggita ia nerapi-rapi ri 
bivi dala bara ipia, nosipekutana, "Ledo ia haitu tona nonturo ri bivi dala 
nerapi-rapi bara ipia?" 9:9 Naria sanu nanguli, "Nakana! Iamo!" Tapi naria 
muni sanu tona nanguli, "Ledo ia, aga lenjena nasimbayu." Tapi ia mboto 
nanguli, "Yakumo!" 9:10 Jadi nipekutanaramo, "Berimba sampe matamu 
nekita?" 9:11 Nesana ia, "Tona nosanga i Yesus notoveulusi tana, bo 
nipinjukiNa sakide tampo haitu, bo mgeseNa ri mataku. Pade nituduNa 
yaku hau mombadousi mataku ri Kola Siloam. Jadi hau mpuumo yaku bo 
naupu nendou namalamo mataku nekita." 9:12 Nekutana vaimo ira, "Ri 
umbamo tona haitu?" Nesana toburo, "Ledo nisaniku." 9:13-14 Tempo 1 
Yesus nombagalo tana ante veuluNa bo nompopekita mata ntoburo haitu 


nambela “eo penonto. Jadi haitumo sampe toburo anu nabelomo matana 
nikeni ntona hau ri ngayo “ntoFarisi. 9:15 Bo toFarisi muni nompekutana 
toburo, "Berimba sampe matamu nipopekita?" Nesana ia, "NigeseNa 
tampo mataku pade nidousiku bo namalamo mataku nekita." 9:16 Bara 
sako-ndua toFarisi haitu nanguli, "Natantumo 1 Yesus haitu ledo lako nte 
Alatala, sabana Ia ledo nangoseaka atura-atura eo penonto." Tapi naria 
muni sanu nanguli, "Umbamo tona nadosa mamala movia kabaraka 
ivehaitu?" Jadi nosisala panggava ira. 9:17 Jadi nipekutana ntoFarisi 
vaimo toburo, "Berimba panggavamu, apa matamu nipakabeloNa." 
Nesana toburo, "Ia #nabi." 9:18 Tapi ledo niparasaya ntoFarisi “9:17 
toFarisi . Ri naskah basa Yunani nitulisi: "toYahudi". tona haitu 
mpuu-mpuu naburo bo dako nipopekita matana. Jadi nipokiora tina tuama 
ntoburo nipakabelo matana haitu 9:19 bo nipekutanara, "Nakana mpuu 
hitumo anamiu anu ntulimiu naburo mami lako ri pompoanaka? Berimba 
sampe sii-sii nabelomo matana?" 9:20 Nesana tina tuama ntoburo haitu, 
"Nisani kami, ia mpuu-mpuu ana kami, bo ia mpuu-mpuu naburo mami 
lako ri pompoanaka. 9:21 Tapi bara berimba sampe ia namala nekita 
sii-sii, ledo nisani kami. Bo ledo muni nisani kami bara isema 
nompakabelo matana. Aginamo ia mboto rapekutanamiu. la nambasomo. 
la mbotomo mamala mesanaka pompekutanamiu." 9:22 Tina tuamana 
nanguli ivesia sabana naekamo ira ka toFarisi “9:22 toFarisi. Ri naskah 
basa Yunani nitulisi: "to Yahudi".* . Apa toFarisi haitu nasintuvumo 
isema-sema mompangaku 1 Yesus “Magau Topepakasalama anu nijanji nu 
Alatala, domo radekei metupu ri *banua petupu. 9:23 Haitumo sampe tina 
tuamana nanguli, "Ia nambasomo. Aginapa ia mboto rapekutanamiu." 9:24 
Naupu haitu, nipokiora vai sangganipa toburo haitu bo nipekutanara, 
"Ulimo anu nakana ri ngayo nu Alatala! Nisani kamimo tona nompakabelo 
matamu haitu tona nadosa!" 9:25 Bo nesana toburo haitu, "Ledo nisaniku 
bara nadosa la bara ledo. Tapi anu nisaniku, pangane yaku naburo, tapi 
hitupa nekitamo mataku." 9:26 Bo nanguli vaimo toFarisi ka ia, "Nuapa 
nipoviaNa ka iko? Berimba pompakabeloNa matamu?" 9:27 Nesana 
toburo haitu, "Nitesakumo ka komiu pangane tapi ledo niparasayamiu. 
Nakuya rapekutanamiu vai? Madota muni komiu mangoseaka la?" 9:28 


Naraumo ira bo niraira ivei: "Ikomo tu topangoseaka la, kami ledo! Kami 
topangoseaka 1 “Musa! 9:29 Nisani kami Alatala notesa nte 1 Musa 
nggaulu. Tapi tona haitu, ledo nisani kami unu nu apuNa." 9:30 Bo nesana 
vaimo toburo haitu, "Hai! Nahera mpuu yaku! Ledo nisanimiu lako ri 
umba kakavaNa, tapi la nompakabelo mataku naburo! 9:31 Nisanita 
Alatala ledo nangepe posambaya ntona nadosa, tapi la nompetalingai 
posambaya ntona netupu nte la bo nangoseaka dotaNa. Ane tona haitu 
ledo lako nte Alatala, berimbamo la mompakabelo mataku? 9:32 Lako ri 
lamba pamulana dopa sanggani niepeta naria tona namala nompakabelo 
mata ntona naburo mami lako ri pompoanaka. 9:33 Ane tona haitu ledo 
lako nte Alatala, natantumo la ledo mamala movia nuapa-nuapa." 9:34 
Nesana ira, "Hih! Iko tu todosa mami lako ri pompoanaka! Ledo ntoto 
masipato iko mompatuduki kami!" Jadi nompamula lako ri eo haitu, domo 
nidekeira tona haitu metupu ri banua petupu. 9:35 Niepe 1 Yesusmo tona 
haitu domo radekei metupu ri banua petupu nto Yahudi, hau la 
mosinggavaka bo nipekutanaNa, "Berimbamo? Niparasayamu “Ana nu 
Manusia?" 9:36 Nesana tona haitu, "Isema tona niuliMiu, Guru? Uli ka 
yaku ala kuparasaya la." 9:37 Nanguli 1 Yesus ka ia, "Nikitamumo la. 
Tamo notesa ante iko." 9:38 Bo nanguli tona haitu, "Ane ivesia, Pue! 
Niparasayakumo!" Bo nantaputumo ia mombasomba 1 Yesus. 9:39 
Nanguli i Yesus ka ia, "Patuju kakavaKu ri dunia hitu ala mompakalanto 
sala ntona ala tona naburo mamala mekita, bo tona nisarumakana nekita, 
majadi maburo." 9:40 Naria bara sako-ndua toFarisi neangga ri sia bo 
niepera 1 Yesus nanguli ivesia, nekutanamo ira, "NisarumakaMu kami hii 
naburo muni?" 9:41 Nesana 1 Yesus, "Ane rapana komiu naburo mami, 
natantumo ledo nadosa komiu. Tapi komiu nanguli namala nekita. Haitu 
sampe komiu bate-batena nadosa." 


10:1 "Pariaramo tesaKu hitu. Ane tona aga nompene vala nesua riara 
gimpu bo ledo nesua ri bobaa, tona haitu topangangga bo topeago. 10:2 
Tapi topoevu bimba-bimba haitu, nesua ri bobaa nu gimpu. 10:3 Topojaga 
gimpu mombabuka bobaa ka 1a, bo bimba-bimba haitu mombatalingai 
suarana ane rapokiona sangara sangu-sangu. Bo rakenina ira hau ri 


savalikuna. 10:4 Ane nesuvu ri savalikuna puramo bimba, topoevu molipa 
mokolu ka bimbana haitu. Bo bimba-bimba haitu mangoseaka purina, 
sabana nisanira suara ntopoevu. 10:5 Bimba-bimba haitu ledo mangoseaka 
tona ntanina, tapi aga rapalaikara tona haitu, sabana ledo nisanira suarana." 
10:6 I Yesus notesa porapa haitu ka “toFarisi, tapi ledo nisanira batuana. 
10:7 Sabana haitu, nanguli vaimo 1 Yesus ka ira, "Pariaramo tesaKu hitu! 
Yakumo hii bobaa rapesua nu bimba hau riara gimpu. 10:8 Pura-pura tona 
nakava nokolu ka Yaku, aga topangangga bo topeago. Tapi bimba-bimba 
ledo nombatalingai suarara. 10:9 Yakumo hii bobaa. Isema-sema mesua 
modala nte Yaku rapakasalama. la mamala mesua bo mesuvu manggava 
kandea. 10:10) Ane topangangga, ia aga tumai mangangga, mepatesi, bo 
mompakagero. Tapi Yaku hii nakava ala manusia manggava katuvua 
mabelo bo katuvua haitu ledo ria kakurana." #10: 1-10 Bimba nirapaka 
topomparasaya, bo topeago bo topangangga nirapaka guru mpodava.” 
10:11 "Yakumo hii topoevu nabelo. Yaku nasadia mamate ala bimbaKu 
matuvu. 10:12 Tona nigaji anu ledo topoevu bimba bo ledo muni tupu nu 
bimba, ane rakitana asulaku makava mombaraga bimba-bimba, aga 
rapalaikana bimba-bimba haitu apa ledo bimbana mboto. Jadi bimba haitu 
raraga bo rasaka nu asulaku sampe masimpotare. 10:13 Tona nigaji haitu 
mangova malai sabana ia aga nigaji. Ledo rapotovena bimba-bimba haitu. 
10:14-15 Yakumo hi topoevu nabelo. TuamaKu nisaniNa Yaku bo Yaku 
nisaniKu muni la. Ivesia muni nisaniKu pura-pura bimbaKu bo 
bimbabimbaKu nisanira Yaku. Bo Yaku mamate ala bimba-bimbaKu 
mamala matuvu. 10:16 Da nariapa bimba-bimbaKu ntanina anu dopa nesua 
riara gimpu hitu. Ira muni kana Kukeni tumai. Ira mombatalinga1 suaraKu 
bo pura-pura bimbaKu majadi salunu rapoevu ntona saito. 10:17 TuamaKu 
nompotove Yaku sabana Yaku nasadia nombadeke1 karoKu rapatesi ala 
Yaku matuvu mpanjili. 10:18 Ledo ria saitoa tona mamala mompatesi 
Yaku ane ledo Kudekei. Tapi Yakumo anu mombadekei karoKu rapatesi 
nangoseaka dotaKu mboto. Yaku nakuasa mombadeke1 karoKu rapatesi 
bo Yaku nakuasa muni matuwu mpanjili, sabana haitumo niparenta 
nTuamaKu ka Yaku." 10:19 Nangepe tesa 1 Yesus haitu, nosinjanai vai 
“toYahudi. 10:20 Nadea ira nanguli, "Ia haitu nipesua nu “seta! Nagila 


ntotomo la! Rapokuya raepeta tesaNa?" 10:21 Tapi naria muni sanu tona 
nanguli, "Ledo! Ane tona nipesua nu seta, ledo ivesia tesana! Natantumo 
seta ledo mamala mompakabelo tona naburo!" 10:22 Naliu haitu, 
nakavamo gantana *Posusa Mombatora Pobaruki Banua nu Alatala ri 
ngata Yerusalem. Posusa haitu nambela tempo naranindi. 10:23 I Yesus 
nolipa ri tambale ri doyata “Banua nu Alatala anu nosanga *Tambale 
Magau Salomo. 10:24 Bo nakavamo pakeni ntoYahudi nantagui la hamai. 
Nekutanamo ira, "Sampe maipia Iko mompakaingu kami? Ane Iko 
mpuu-mpuu *Magau Topepakasalama anu nijanji nu Alatala, uli pakalanto 
ka kami!" 10:25 Nesana 1 Yesus, "NiuliKumo ka komiu, tapi ledo 
niparasayamiu. Kabaraka-kabaraka nipoviaKu ante kuasa lako nte 
TuamaKu nompopaisani ka komiu isema Yaku hii. 10:26 Tapi ledo ntoto 
niparasayamiu sabana komiu ledo bimba-bimbaKu. 10:27 Bimba-bimbaKu 
nantalingai tesaKu bo nisaniKu ira bo moseakara Yaku. 10:28 Yaku 
nombadekei ka ira katuvu mabelo sampe ri kasae-saena bo ira ledo ntoto 
rapopogaa lako nte Alatala. Ledo ntoto maria saitoa tona mamala 
mangago bimbaKu lako nte Yaku. *10:28 mangago bimbaKu lako nte 
Yaku: batuana, manggeni tona moura pomparasayara.* 10:29 TuamaKu 
niparasayakaNa ka Yaku bimba-bimba haitu bo Iamo naogepa pade 
pura-pura anu naria. Ledo ntoto ria saitoa tona mamala mangago ira lako 
nte la. 10:30 Yaku bo TuamaKu ledo ria posisalana, aga saito." 10:31 
Nangepe tesaNa haitu, niala ntoYahudimo vatu raporempera i Yesus. 
10:32 Tapi nanguli 1 Yesus ka ira, "Nadeamo povia nabelo lako nte 
TuamaKu nipopakitaKu ka komiu. Povia umbana sampe rarempemiu vatu 
Yaku?" 10:33 Nesana toYahudi, "Ledo poviaMu nabelo sampe Iko 
rarempe kami vatu. Tapi sabana Iko nompandaente Alatala. Iko aga 
manusia biasa, tapi Iko nompakasimbayu karoMu ante Alatala!" 10:34 
Nesana i Yesus, "Riara Atura-atura agamamiu, naria tesa nu Alatala ka 
pakeni nto Yahudi nggaulu nitulisi ivei: 'Komiu pura-pura nanjava Alatala.' 
“10:34 Mazmur 82:64 10:35 Anu nitulisi riara Buku Gasa haitu ledo 
nabali-bali tapi bate-batena nakana sampe ri kasae-saena. Tona nantarima 
tesa nu Alatala nggaulu haitu niuliNa 'nanjava Alatala', 10:36 nemopa 
Yaku! Apa Yakumo hii nipelisi nu Alatala bo nituduNa tumai ri dunia! Jadi 


nakuya komiu nanguli Yaku nompandaente Alatala sabana niuliKu 
Yakumo hii “Ana nu Alatala? 10:37 Ane rapana ledo Kupovia pokarajaa 
niparasaya nTuamaKu ka Yaku, nee raparasayamiu Yaku. 10:38 Tapi 
nipoviaKu pokarajaa haitu jadi kana raparasayamiumo Yaku. Nau ledo 
madota komiu momparasaya tesaKu, kana raparasayamiu sabana anu 
nipoviaKu. Ivesiamo rasanimiu mpuu-mpuu Yaku nosangu rara nte 
TuamaKu bo TuamaKu muni nosangu rara nte Yaku." 10:39 Nangepe 
haitu, pakeni nto Y ahudi nompasimbuku vaimo mombasaka i Yesus, tapi 
nalaimo la. 10:40 Naupu haitu, haumo i Yesus nanjili ri sambote Binangga 
Yordan. Bo la naroo hamai ri ponturo i Yohanes Topediu nombadiu tona 
bara ipia. 10:41 Nadea tona hau nosinggava nte la. Bo simbo notesamo 
ira, "I Yohanes ledo ntoto novia kabaraka. Tapi ia nantesa 1 Yesus bo 
tesana haitu nakana mpuu!" 10:42 Bo nadea tona hamai nomparasaya 1 
Yesus. 


11:1-2 Narta saito langgai nosanga i Lazarus anu nonturo ri ngata Betania 
nosanggani-nggani ante sampesuvuna mombine anu nosanga 1 Maria bo i 
Marta. I Maria mombine nombatoli lana dupa ri kada i Yesus bo 
nipakabaina ante buluana. Naria sanggani i Lazarus nadua ntamo. 11:3 
Jadi sampesuvuna randua nombatudu tona hau mangulika 1 Yesus ivei: 
"Pue, vega nipotoveMiu nadua." 11:4 Nangepe kareba haitu, nangulimo 1 
Yesus, "Duana haitu dopa rapomatena. Haitu najadi ala Alatala 
mompopakita kuasaNa. Bo lako ri duana haitu, rasani ntona Yaku, “Ana 
nu Alatala, nakuasa muni." 11:5 I Yesus nompotove 1 Marta, i Maria bo 1 
Lazarus. 11:6 Tapi tempo niepeNa karebana i Lazarus nadua, nitunggaiNa 
rombongipa kasaena pade hau la. 11:7 Naliu rombongi haitu, muliNa ka 
ana-anaguruNa, "Anumo, kita manjili hau ri bagia Yudea." #1 1:7 Ngata 
Betania ponturo gi Lazarus, ri bagia Yudea napara ngata Yerusalem.” 
11:8 Nesana anaguruNa, "Guru, dopa nasae “to Y ahudi hamai madota 
mombarempe Komiu ante vatu sampe mamate. Nuapa sabana sii-sii 
Komiu madota hau vai?" 11:9 Nanguli 1 Yesus ka ira, "Saeco sapulu rojaa 
kasaena. Tona nolipa ri eona, ledo matepasunu vatu kadana, apa nikitana 
reme anu nombavanta dunia. 11:10 Tapi tona nolipa tempo nabongi, 


matepasunu vatu kadana sabana ledo ria nuapa-nuapa nompakareme 
dalana." #11:9-10 Batuana, ane dopa makava tempona nipakatantu nu 
Alatala, dopa makuya-kuya i Yesus, nirapaka la da nolipa ri eona.” 11:11 
Ivesiamo tesa i Yesus ka anaguruNa. Naupu haitu, nipapolaNa tesaNa ka 
ira. NiuliNa, "Vegata i Lazarus namonjomo. Tapi hau Kulike ia." 11:12 
Bo nesana ana-anaguru i Yesus, "Ane namonjo mpuumo 1 Lazarus, tantu ia 
kana mabelo mpanjili lako ri duana haitu." 11:13 Nisarumaka nu 
anaguruNa namonjo biasa 1 Lazarus. Tano mai patuju tesa 1 Yesus nanguli 
i Lazarus namatemo. 11:14 Haitumo sabana i Yesus notovontoo ka 
ana-anaguruNa, "I Lazarus namatemo. 11:15 Nadamba raraKu Yaku ledo 
naria hamai tempo 1a namate, sabana kamatena haitu manggeni belo ka 
komuu ala raparasayamiu Yaku. Anumo, haumo kita mompeinta 1 
Lazarus." 11:16 Bo i Tomas anu nidae "Ngana Rapi" nanguli ka roa-roana 
anaguru i Yesus, "Anumo, kita mangoseaka la ala kita muni mamate 
mosanggani-nggani ante la." 11:17 Tempo i Yesus nakava ri ngata 
Betania, pata-mbongimo kasaena 1 Lazarus ri dayo. 11:18 Ngata Betania 
haitu napara ngata Yerusalem, nitasere talu-kilo kakavaona. 11:19 Jadi 
nadeamo to Y ahudi nakava nte i Marta bo i Maria mompakavoe rarara 
sabana sampesuvura 1 Lazarus namatemo. 11:20 Niepe 1 Martapa 
naparamo 1 Yesus, hau ia mantomunaka Ia. I Maria nepopea ri banuana. 
11:21 Nosinggavapa nte 1 Yesus, nangulimo 1 Marta ka la, "Pue, ane naria 
Komu ri sii tempo haitu, ledo mamate sampesuvuku 1 Lazarus. 11:22 
Tapi naupa ivesia, nisaniku nuapa-nuapa raperapiMuu sli-sii, radeke1 nu 
Alatala ka Komiu." 11:23 Nanguli 1 Yesus ka 1 Marta, "Sampesuvumu 
haitu da matuvu mpanjili." 11:24 Nanguli i Marta, "Iyo. Nisaniku ia 
matuvu mpanjili ri kaupu nu dunia tempo pura-pura tona namate matuvu 
mpanjili." 11:25 Nanguli i Yesus ka i Marta, "Yakumo anu nompakatuwu 
mpanjili tona namate bo Yakumo nombadekei katuvua nabelo. Isema-sema 
nomparasaya Yaku, nau ia mamatemo, 1a batena matuvu mabelo. 11:26 
Bo isema-sema natuvu nabelo bo nomparasaya Yaku, ledo mamate bo 
rapopogaa lako nte Alatala sampe ri kasae-saena. Niparasayamu anu 
niuliKu hitu?" 11:27 Nanguli i Marta, "Iyo, Pue. Niparasayakumo Komiu 
tu Ana nu Alatala, “Magau Topepakasalama anu nijanji nu Alatala makava 


ri dunia." 11:28 Naupu 1 Marta notesa ka 1 Yesus ivesia, hau ia nompokio 
i Maria bo nanggalivaya ka ia, "Nakavamo i Guru. la madota mosinggava 
nte iko." 11:29 Nangepe tesa 1 Marta haitu, neanggamo 1 Maria hau 
nasalisa mosinggava nte 1 Yesus. 11:30 Tempo haitu, 1 Yesus dopa nesua 
rangata Betania. la da ri savalikuna, ri ponturo niposinggavaNa ante 1 
Marta. 11:31 ToYahudi anu nompakavoe rara 1 Maria ri banuana nanggita 
la nompari-mpari hau. Jadi hau muni ira netuntuni ri puri. Nisarumakara ia 
hau ri dayo mantangisi sampesuvuna. | 1:32 Nakavapa i Maria nte i Yesus, 
nantaputumo ia ri ngayoNa bo nanguli, "Pue, ane naria Komiu ri sii bara 
ipia, natantumo ledo mamate sampesuvuku." 11:33 Tempo 1 Yesus 
nanggita 1 Maria nte toY ahudi anu nomporoa ia notumangi-mangi, nasusa 
mpuumo raraNa. 11:34 Bo nekutanamo la, "Ri umba dayona?" Nesanamo 
ira, "Pue, kaimo, hau rapeintata." 11:35 Notumangimo i Yesus. 11:36 
Nanggita haitu, nanguli toY ahudi anu nantuntuni i Maria pangane, 
"Peintamo. Nipotove 1 Yesus mpuumo 1 Lazarus." 11:37 Tapi naria muni 
sanu ira nanguli ka roa, "Tona naburo namala nipakabeloNa. Nakuya bo 
ledo namala nipakabeloNa i Lazarus nadua ala ia ledo mamate?" 11:38 I 
Yesus nanggaparal dayo i Lazarus ante susa raraNa. Dayo haitu bolo vatu 
ri kente nu bulu, vambana niupi ante vatu mbaso. 11:39 Nanguli 1 Yesus, 
"Lelakamo vatu haitu!" Tapi nanguli i Marta, sampesuvu ntomate haitu, 
"Pue, natantu navaumo 1a, apa pata-mbongimo ia riara dayona." 11:40 
Nanguli 1 Yesus ka 1 Marta, "Nuapa niuliKu ka iko pangane? Ane 
muparasaya, mukita kaoge kuasa nu Alatala!" 11:41 Naupu sia, 
nilelakaramo vatu mbaso nipombatutui dayo haitu. Pade nitingoa 1 
Yesusmo langi bo nosambaya, "Tata, Yaku nosukuru sabana 
posambayaKu hitu mepeMiumo. 11:42 NisaniKu Komuiu bate-batena 
nangepe posambayaKu, tapi niuliKu ivesia ala raepe ntona ri sii ala 
raparasayara Komiumo nombatudu Yaku tumai ri dunia." 11:43 Naupu 
notesa ivesia, nongaremo i Yesus ante suara namangga, "Lazarus! 
Pesuvumo!" 11:44 Bo nesuvu mpuumo 1 Lazarus lako riara nu dayo. 
Kadana bo palena da nibeve sompu bo balenggana da nipou kae. Bo 
nanguli i Yesus ka ira, "Volemo pompouna ala mabelo ia molipa." 11:45 
Nadea toY ahudi nakava mompakavoe rara 1 Maria bo nikitara anu nipovia 


1 Yesus. Bo nadeamo ira nomparasaya la. 11:46 Tapi naria muni sanu hau 
nte *toFarisi nombatesa ka ira anu mpovia i Yesus. 11:47 Jadi 
balenggabalengga #ntopanggeni pesomba bo *toFarisi nompasiromu 
“toPolibu Mbaso Agama Yahudi. Niulira ka topolibu anu nasiromu haitu, 
"Nuapa masipato rapoviata? Nadea mpuu kabaraka nipovia ntona haitu. 
11:48 Ane kita batena mompalamba la ivesia, natantumo pura-pura tona 
momparasaya la ngena! Bo kaupuna “tantara nu Magau Mbaso ri ngata 
“Roma makava mombagero *Banua nu Alatala bo pura-pura ngatata!" 
11:49 Naria saito ira nosanga 1 Kayafas, anu najadi Pakeni nTopanggeni 
Pesomba mpae haitu. NiulikaNa ira, "Ledo nisanimiu nuapa-nuapa! 11:50 
Ledo ntoto nipekirimtiu kabelo ka todea! Aginapa saito tona mamate pade 
todea rapakaropu! Agina saito mamate manjambei todea!" 11:51 
Kakanana tesa 1 Kayafas haitu ledo nitesana lako ri pekirina mboto, tapi ia 
niposumba nu Alatala sabana ia Pakeni nTopanggeni Pesomba mpae haitu. 
Ta nombaboto kamate i Yesus manjambei todea to Y ahudi. 11:52 Bo ledo 
aga to Yahudi, tapi nibotusina muni i Yesus mamate ka pura-pura ana-ana 
nu Alatala ntanina ri umba-umba ri dunia, ala ira rapasiromu majadi sangu. 
11:53 Jadi nompamula lako ri eo haitu, pakeni nto Y ahudi nasintuvumo 
mompates1 i Yesus. 11:54 Sabana haitu, 1 Yesus domo noliu ri ngata-ngata 
nto Y ahudi, ala domo rakita ntona. Tapi nalai Ia lako ri bagia Yudea hau ri 
ngata Efraim napara karava bai. Bo naroo hamai nosanggani-nggani ante 
anaguruNa. 11:55 Tempo haitu naparamo eo mbaso agama Yahudi anu 
niuli “Fo Mbaso Paskah. Jadi nadeamo tona lako ri ngata-ngata nto Yahudi 
nantende hau ri ngata Y erusalem ala mantuntuni “ada pompakagasa karora 
dopame rapamula Eo Mbaso Paskah. 11:56 Nakava hamai, nielo-elora 1 
Yesus. Bo ane ira nasiromu ri Banua nu Alatala, nosimpekutana ira, 
"Berimba panggavamiu? Makava la ri posusa ngena, atau ledo?" 11:57 
Tapi balengga-balengga ntopanggeni agama bo toFarisi lave niulira mami, 
"Isema-sema nangisani ponturo i Yesus, kana raulina ka kami ala Ia 
mamala rasaka!" 


12:1 Ono-eopa pade “Eo Mbaso Paskah, 1 Yesus hau ri ngata Betania, 
ngata niponturo 1 Lazarus nipakatuvuNa mpanjili lako ri kamatena bara 


ipia. 12:2 Hamai nipovia posusa mombabila 1 Yesus. | Marta nantulungi 
nanggeni kandea ka toposusa bo 1 Lazarus nonturo ri tatangara nangande 
nosanggani-nggani ante 1 Yesus. 12:3 Tempo ira nonturo hamai, 1 Maria 
nangala sabotolo lana vangi “narwastu anu nasuli mpuu alina, nitasere 
santanga lite isina. Bo nakavamo ia mombatoli lana haitu ri kada 1 Yesus 
tandana pebilana, bo nipakabaina ante buluana. Bo riara banua haitu 
navangi mpuu soana lako ri lana vangi haitu. 12:4 Nanggita haitu, 
notesamo saito anaguru 1 Yesus anu nosanga 1 Yudas Iskariot anu 
mompobalu la bara maipia. Niulina, 12:5 "Nakuya ledo nipobaluka lana 
nasuli alina haitu nte alina taluatu doi salaka “12:5 doi salaka: Sampeka 
doi salaka nasimbayu ante gaji ntona saeo.“ bo alina haitu radekei ka tona 
napakasi?" 12:6 Kakanana ledo tona napakasi nitora i Yudas, tapi aga 
karona mboto apa 1a topelea. lamo anaguru anu niparasaya nombaboli 
doira, bo sanggani-sanggani nipeleana doi haitu. Haitu sampe niulina 
ivesia. 12:7 Tapi nangulimo i Yesus ka 1 Yudas, "Dekeikamo ia movia 
haitu, sabana anu nipoviana haitu mantora eo pombatana Yaku ngena. 
“12:7 Nantuntuni kabiasa ntoYahudi, tomate nisompu ante lana vangi bo 
rampa-rampa.“ 12:8 Tona napakasi bate-batena maria ri tatangamiu, tapi 
Yaku ledo." 12:9 Nadea mpuu “to Y ahudi nangepe lelena i Yesus naria ri 
ngata Betania. Jadi haumo ira manggita 1 Yesus bo muni manggita 1 
Lazarus anu nipakatuvuNa mpanjili lako ri kamatena. 12:10 
Balenggabalengga ntopanggeni agama nasintuvu mompatesi 1 Lazarus 
muni. 12:11 Sabana, naupu i Lazarus nipakatuvu mpanjili, nadeamo 

toY ahudi domo nadota nangoseaka balengga-balengga ntopanggeni 
agama. Ira aga nangoseaka 1 Yesus bo nanjarumaka la. 12:12 Naeo 
mpadondo, todea anu nakava ri ngata Yerusalem mantuntuni #“posusa 
Paskah, niepera i Yesus makava ri ngata Yerusalem muni. 12:13 Jadi 
nialara tava ndate “12:13 tava ndate: Tava-tava haitu nitalera ri dala 
rapoliu 1 Yesus ala mombabila la nangoseaka ada ntoY ahudi ane maria 
tomaoge makava riara ngatara. Peinta Matius 21:8, Markus 11:8.* bo hau 
ira nombatomunaka 1 Yesus bo nongare-ngaremo ira, "“Hosana! 
Ratoiyamo Alatala! Maoge belo ka la anu nakava niposumba nu Alatala! 
Tamo Magau “ntolsrael!" (12:13 Mazmur 118:26) 12:14 I Yesus 


nanggava sangu ana “keledai bo nipesaviNa. PesaviNa haitu 
nompakadupa tesa nitulisi riara Buku Gasa ivei: 12:15 "Kadambamo 
komiu tupu ngata Yerusalem! Peintamo! Magaumiu makava nesavi ana nu 
keledai! *12:15 keledai: Ane Magau makava mesavi jara, batuana ia 
nakava mosieva. Tapi ane ia makava mesavi keledai, batuana ia nakava 
mosinggabelo ante tupu ngata haitu. * " (12:15 Zakharia 9:9) 12:16 Jadi 
nibila ntodea mpuu 1 Yesus tempo la nesua riara ngata Yerusalem. Tapi 
dopa nisani nu ana-anaguruNa batuana. Naliu la natuvu mpanjili lako ri 
kamateNa bo neore hau ri suruga, pade nisanira pebila ntodea ka 1 Yesus 
nompakadupa anu nitulisi riara Buku Gasa pangane. 12:17 Todea anu 
nosanggani-nggani ante 1 Yesus tempo Ia nompokio i Lazarus lako riara 
dayo bo nompakatuvu mpanjili ia, todea gahaitumo notesa kajadia haitu ka 
tona ntanina. 12:18 Jadi nadea tona hau nombatomunaka 1 Yesus, sabana 
niepera 1 Yesus novia kabaraka haitu. 12:19 Nanggita haitu, 
nosimpotesamo “toFarisi, "Nidagimo kita! Pemta vei! Pura-pura tona ri 
dunia hau nangoseaka la!" 12:20 Ri tatanga ntodea hau metupu nte Alatala 
ri ngata Yerusalem tempo *posusa Paskah haitu, naria muni bara 
sako-ndua toYunani. 12:21 Ira nakava nangulika 1 Filipus, "Ane mamala, 
kami madota mosinggava nte i Yesus." (I Filipus haitu tona lako ri ngata 
Betsaida ri bagia Galilea.) 12:22 Nangepe perapira haitu, hau i Filipus 
notesa ka i Andreas bo ira randua hau nanguli perapi haitu ka i Yesus. 
12:23 1 Yesus notesa kamateNa ka ira. NiuliNa, "Nakavamo tempona 
Alatala mompopakita kaoge “Ana nu Manusia, haitumo kaogeKu. 12:24 
Pariaramo tesaKu hitu: ane angu mpae ledo ratuda ri tana, pae haitu 
bate-batena aga sangu, ledo movua. Tapi ane angu mpae haitu ratuda ri 
tana, kaupuna pae haitu movua madea. 12:25 Isema-sema aga nompotove 
katuwuna ri dunia hitu kana malipo katuwuna bara maipia. Tapi isema-sema 
ledo nompotove katuwuna riara dunia hitu, manggava katuvua mabelo 
sampe ri kasae-saena. 12:26 Isema-sema mokarajaa ka Yaku kana 
mangoseaka Yaku ala ri umba-umba Kukalau, ia mosanggani-nggani nte 
Yaku. Bo isema-sema mokarajaa ka Yaku natantu rabila nTuamaKu. 
12:27 Hitupa nasusa mpuumo raraKu. Nuapa Kuuli? Madota Kuperapi 
TuamaKu mombakabasaka peparajea anu majadi ri karoKu ngena. Tapi 


ledo Kuperapi ivesia, sabana patuju kakavaKu ri dunia hitu ala 
mombarasai peparajea haitu." 12:28 Jadi nanguli 1 Yesus ka TuamaNa, 
"Tata, popakita kaogeMiu ka manusia!" Naupu niuliNa ivesia, nariamo 
suara lako ri langi nanguli, "NipopakitaKumo kaogeKu bo Kupopakita 
vai." 12:29 Nangepe suara haitu, sanu tona nanguli naria guru kede. Tapi 
naria muni sanu ira nanguli “malaeka notesa ka i Yesus. 12:30 Jadi nanguli 
1 Yesus ka ira, "Tesa niepemiu pangane ledo aga mompakaroso raraKu, 
tapi mompakaroso raramitu. 12:31 Sii-sii nakavamo tempona dosa nu 
manusia ri dunia ratangara. Sii-sii temponamo #Magau nu Seta anu 
nakuasa ri dunia, radagi. 12:32 Bo tempo Yaku raanggataka pakalanga ri 
tinja, “12:32 Basa Yunani: raanggataka pakalanga lako ri tana . Batuana, 
raanggataka ri kayu salib pade meore hau ri suruga. Peinta Yohanes 
3:14,# Kupakeni pura-pura manusia mangoseaka Yaku." 12:33 I Yesus 
notesa ivesia ala mompopaisani ka ira dala kamateNa ri #kayu salib ngena. 
12:34 Bo nanguli todea ka la, "Lako ri Buku Atura Agama, nisanita 
“Magau Topepakasalama anu nijanji nu Alatala kana matuvu sampe ri 
kasae-saena. Jadi berimba sampe niuliMiu Ana nu Manusia kana mamate 
raanggataka pakalanga ri tinja? Isema Ana nu Manusia haitu?" #12:34 
Nangoseaka todea, Ana nu Manusia nasimbayu ante Magau 
Topepakasalama anu nijanji nu Alatala bo Magau Topepakasalama haitu 
matuvu sampe ri kasae-saena. Tapi 1 Yesus nanguli Ana nu Manusia kana 
mamate raanggataka ri kayu salib. Jadi ira naingu nuapa sabana la kana 
mamate. Jadi ntulira bara Ana nu Manusia ledo nasimbayu ante Magau 
Topepakasalama haitu.” 12:35 Nesana 1 Yesus, "Damo sampalai reme 
maroo nte komiu. Jadi agina komiu molipa tempo da nareme ala komiu 
ledo rakava nu landa. Tona nolipa riara kalandana ledo nisanina hau ri 
umba rakasondana. 12:36 Parasayamo Yaku kamba da naria 
nosangganinggani ante komiu nompakareme dunia ala komiu batena 
matuvu riara reme." 12:37 Naupa nadeamo kabaraka nipoviaNa ri 
ngayora, ledo niparasayara la. Naupu 1 Yesus notesa ivesia, nalaimo la 
lako nte todea bo domo nadota la rakitara. 12:38 Haitu najadi ala 
madupamo tesa nitulisi Nabi Yesaya nggaulu ivei: "Pue, ledo ria tona 
nomparasaya kareba nikeni kami ka ira! Nau kuasaMiu nipopakita ka ira, 


ledo muni mpariarara." ( 12:38 Yesaya 53:1) 12:39 Jadi ira ledo 
nompakule nomparasaya, sabana Tupu nompakakaa bagara. Evamo tesa 
nipasimbayu Nabi Yesaya ivei: 12:40 "Tupu nompakaburo matara bo 
nompakakaa bagara, ala matara ledo mekita bo rarara ledo mesani, ala ira 
ledo manjili nte la bo rapakabeloNa." (12:40 Yesaya 6:10) 12:41 Nabi 
Yesaya nanguli ivesia sabana nisaninamo kaoge anu maria nte 1 Yesus bo 
nibotona. 12:42 Naupa ivesia, nadea muni pakeni nto Yahudi nomparasaya 
1 Yesus. Tapi ira aga nomparasaya nggalino sabana naeka ira nte toFarisi, 
nee-nee ira domo radekei metupu ri “banua petupu. 12:43 Ira 
nomparasaya nggalino sabana nipokonorapa ratoiya nu manusia pade 
ratoiya nu Alatala. 12:44 Bo 1 Yesus nanguli nte suara namangga ri tatanga 
ntodea, "Isema-sema nomparasaya Yaku, ledo aga nomparasaya Yaku 
tapi niparasayana muni Alatala anu nantudu Yaku. 12:45 Bo isema-sema 
nanggita Yaku, nikitana muni Alatala anu nantudu Yaku. 12:46 Yaku 
tumai ri dunia mompakareme manusia, ala isema-sema momparasaya 
Yaku domo monturo ri kalandana. 12:47 Ane maria tona mangepe tesaKu 
tapi ledo raoseakana tesa haitu, ledo Yaku mombahuku 1a. Apa Yaku 
nakava ri dunia hitu, ledo mombahuku manusia, tapi mompakasalama 
manusia. 12:48 Tona nompoara Yaku bo ledo nompariara tesaKu, naria 
anu mombahuku ira. TesaKu haitu mombahuku ira ri kaupu nu dunia, 
12:49 apa Yaku ledo notesa nangoseaka dotaKu mboto. Yaku aga nanguli 
anu niparenta nTuamaku ka Yaku, sabana lamo nantudu Yaku makava ri 
dunia. 12:50 Bo nisaniKu muni parentaNa haitu mombadekei katuvua 
mabelo sampe ri kasae-saena. Jadi tesa nitesaKu ka komiu aga 
nangoseaka anu niparenta nTuamaKu ka Yaku." 


13:1 Tempo haitu naparamo *Eo Mbaso Paskah. Bo nisani i Yesus 
naparamo gantana rapalaisiNa dunia hitu bo manjili hau nte TuamaNa. la 
mpuu-mpuu nompotove ira anu najadi todeaNa ri dunia bo nipotoveNa 
sampe ri kaupuna. “13:1 nipotoveNa sampe ri kaupuna: Tafsiran ntanina: 
Bo nipopakitaNa toveNa ledo ria kaupu-upuna.“ 13:2 I Yesus bo 
ana-anaguruNa nonturo nangande nosanggani-nggani bo bongina haitu 
#Magau nu Seta netuu ri pekiri i Yudas ana i Simon Iskariot ala 


mompobalu 1 Yesus ka baliNa. 13:3 Nisani 1 Yesus TuamaNa Alatala 
nombadekei pura-pura kuasa ka la. Bo nisaniNa muni la nakava lako nte 
Alatala bo Ia manjili hau nte Alatala. 13:4 Jadi neanggamo la nombavonju 
baju ndoeNa, bo nialaNa handu nipoukaNa kopeNa. 13:5 Naupu haitu 
nitoliNa uve riara loya. Bo nitoposiNa kada #13:5 notoposi kada: bago 
notopos1 kada ntona nireke bago nu batua, ledo bago masipato rapovia nu 
guru ka anaguruna.” nu anaguruNa saito-saito pade nipakabaiNa ante 
handu nipompouNa kopeNa. 13:6 Tempo 1 Yesus nakava nte 1 Simon 
Petrus, nanguli i Petrus ka la, "Pue, Komiu tano mombatopos1 kadaku?" 
13:7 Nanguli i Yesus ka ia, "Sti-sii dopa nisanimu batuana anu nipoviaKu 
hitu. Nggapurina pade musani." 13:8 Tapi nanguli vaimo 1 Petrus ka 1 
Yesus, "Nee, Pue! Nee mpuu ratoposiMiu kadaku!" Nesanamo 1 Yesus, 
"Ane ledo Kutoposi kadamu, iko ledo mpuu anaguruKu." 13:9 Nangepe 
haitu, nanguli 1 Simon Petrus, "Ane ivesia, Pue, nee aga kadaku 
ratoposiMiu tapi paleku bo balenggaku muni." 13:10 Tapi nanguli 1 Yesus 
ka ia, "Tona naupu nandiu nagasa njumanggaromo, domo paraluu radiu. 
Aga kadana kana ratoposi pakagasa. Komiu nagasamo, aga saito ledo 
nagasa." 13:11 Niuli 1 Yesus ivesia sabana nisaniNa isema mompobalu la 
ka baliNa. Haitu sampe niuliNa, "Aga saito ledo nagasa." 13:12 Naupu i 
Yesus notoposi kadara, nipasuaNa mpanjili baju ndoeNa, bo nonturo 
mpanjili la pade nipekutanaNamo ana-anaguruNa, "Nisanimiu batuana anu 
dako nipoviaKu ka komiu pangane? 13:13 Niulimiu Yaku Gurumiu bo 
Tupumiu, bo tesamiu haitu nakana, sabana Yaku mpuu-mpuu Gurumiu bo 
Tupumiu. 13:14 Jadi ane Yaku, Gurumiu bo Tupumitu, nompakaede 
raraKu notopos1 kadamiu, komiu muni masipato mompakaede raramiu 
motopos1 kada roa. 13:15 Yaku najadi jonjo ka komiu ala komiu 
mositulungi, nasimbayu mpo Yaku nantulungi komiu notoposi kadamiu. 
13:16 Pariaramo tesaKu hitu, batua ledo naogepa pade madikana. Ivesia 
muni tona nitudu ledo naogepa pade topetudu. 13:17 Hitupa nisanimiumo 
pepatuduki hitu. Jadi mabelo mpuu komiu ane raoseakamiu pepatuduki 
hitu. 13:18 Anu niuliKu pangane ledo nambela komtu pura-pura. NisaniIKu 
mamimo tona nipelisiKu, bo kana rapakadupa anu nitulisi riara Buku Gasa 
ivei: 'Tona nangande nosanggani-nggani ante Yaku, iamo najadi baliKu.' 


13:18 Mazmur 41:10“ 13:19 Dopame majadi anu haitu, Kuuli mami ka 
komiu ala tempo anu haitu majadi ngena, rasanimiu mpuu isema Yaku. 
“13:19 rasanimtu mpuu isema Yaku ATAU: raparasayamiu Yakumo anu 
niuli YAKU NARIA. Peinta Pesuvu 3:14." 13:20 Partaramo tesaKu hitu, 
1Isema-sema nantarima tona nituduKu, nitarimana muni Yaku. Bo 
isema-sema nantarima Yaku, nitarimana muni TuamaKu anu nantudu 
Yaku." 13:21 Naupu 1 Yesus notesa pura-pura haitu, nasusa mpuumo 
raraNa. Bo niuliNa, "Pariaramo tesaKu hitu, naria saito komiu mompobalu 
Yaku ka baliKu." 13:22 Naingu mpuumo rara nu ana-anaguruNa nangepe 
tesaNa haitu sampe ira aga nosikanoto sabana ledo nisanira isema niuliNa. 
13:23 Saito anaguruNa anu nipotoveNa “13:23 anaguru nipotoveNa , 
haitumo 1 Yohanes.” nonturo ri sinjoriNa. 13:24 Jadi 1 Simon Petrus 
nanggaundu roana haitu bo nanguli, "Pekutana nte 1 Guru bara isema 
niuliNa haitu." 13:25 Jadi anaguruNa anu nonturo ri sinjori i Yesus 
nekutana, "Pue, isema niuliMiu pangane?" 13:26 Nesana 1 Yesus, "Tona 
Kudeketka roti Kutula ri uta, iamo nipatujuKu." #13:26 ala madupa tesa ri 
Buku Gasa nitulisi ri 13:18 pangane.” Naupu haitu nialaNamo santubi roti 
bo nitulaNa ri uta pade nidekeiNa ka 1 Yudas, ana i Simon Iskariot. 13:27 
Niala i Yudaspa roti haitu, kaliu-liu nesuamo Magau nu Seta riara ntaina. 
Bo nanguli 1 Yesus ka 1 Yudas, "Anu mupovia, poviamo masalisa!" 13:28 
Ledo ria saitoa ira sampangande haitu nangisani patuju 1 Yesus notesa 
ivehaitu ka i Yudas. 13:29 Naria sanu nompekiri 1 Yesus nombatudu 1 
Yudas hau mangali bara nuapa-nuapa rapakera riara posusa haitu, bara 
mombadekei doi ka tona napakasi, apa 1 Yudas topomboliaka doira. 13:30 
Jadi naupu i Yudas nangala roti lako nte 1 Yesus, nalaimo ia. Tempo haitu 
nabongimo. 13:31 Nalaipa i Yudas, nangulimo i Yesus ka anaguruNa, 
"Sii-sii rakita ntonamo kaogeKu, “Ana nu Manusia. Bo lako ri anu majadi 
ri karoKu ngena, rakita ntonamo kaoge nu Alatala. 13:32 Ane rakita ntona 
kaoge nu Alatala lako ri anu majadi ri karoKu ngena, Alatala mboto 
mompopakita kaogeKu ka ira, bo domo masae rapopakitaNa mpuu. 13:33 
Ana-anaKu, domo masae Yaku mosanggani-nggani ante komiu. Raelomiu 
Yaku ngena, tapi ledo rakavamiu. Haitu muliKu ka pakeni-pakeni 

*nto Yahudi bara ipia, ivesia muni Kuuli ka komiu: ri umba Kukalau komiu 


ledo mamala metuntuni. 13:34 Naria parenta nabaru Kudekei ka komiu 
ivei: Komiu kana mosimpotove. Yaku nompotove komiu, ivesia muni 
komiu kana mosimpotove. 13:35 Ane mosimpotove komiu, rasani 
ntodeamo komiu mpuu-mpuu ana-anaguruKu." 13:36 Bo nekutanamo 1 
Petrus, "Pue, hau ri umba Komiu?" Nesana 1 Yesus, "Ri umba Kukalau, 
iko dopa mamala metuntuni. Bara maipiapa pade mutuntuni Yaku." 13:37 
Nesana i Petrus, "Pue, nakuya sampe ledo mamala yaku mantuntuni 
Komiu sii-s11? Nasadiamo yaku mamate manjaliku Komiu!" 13:38 Nesana 
1 Yesus, "Mpuu-mpuu iko madota mamate manjaliku Yaku? Pariaramo 
tesaKu hitu, dopame mototoroko manu ngena, talu-ngganimo iko 
mombasapu Yaku." 


14:1 Nanguli 1 Yesus ka ana-anaguruNa, "Nee masusa raramiu. 
Parasayamo Alatala, bo parasaya munimo Yaku. 14:2 Ri banua 
nTuamaKu naloga ponturo. Yaku hau mompakasadia ponturo ka komiu. 
Ane ledo ivesia, natantumo Kuuli ka komiu. 14:3 Bo maupu Yaku hau 
mompakasadia ponturo ka komiu, Yaku kana manjili tumai 
mombatomunaka komiu ala ri umba Kuponturo, ri sia muni raponturomiu. 
14:4 Ponturo Kukalau haitu, nisanimiumo dalana." 14:5 Nangulimo 1 
Tomas ka la, "Pue, ledo nisani kami hau ri umba rakalauMiu. Jadi 
berimbamo rasani kami dala hau?" 14:6 Nesana i Yesus, "Yakumo hii 
dala, Yakumo nompopaisani anu nakana bo Yakumo nombadekei katuvua 
nabelo. Ledo ria saitoa mamala makava ri ngayo nTuamaKu ane ledo ante 
Yaku. 14:7 Ane nisanimiu mpuu Yaku, rasanimiu muni TuamaKu. Bo 
nompamula sii-sii nisanimiumo la bo nikitamiumo Ia." 14:8 Nanguli 1 
Filipus ka 1 Yesus, "Pue, popakita ka kami TuamaMiu ala maosa rara 
kami." 14:9 Nesanamo i Yesus, "Ai, Filipus! Nasaemo Yaku 
nosangganinggani ante komiu. Dopa nisanimu isema Yaku? Isema-sema 
nanggita Yaku, nikitana munimo TuamaKu. Jadi berimba sampe niulimu 
ivesia, 'Popakita ka kami TuamaMiu'? 14:10 Dopa niparasayamu Yaku 
nasimbayu nte TuamaKu bo TuamaKu nasimbayu nte Yaku? Anu niuliKu 
ka komiu pura-pura, ledo tesaKu mboto tapi tesa lako nte TuamaKu anu 
nosangu rara nte Yaku. Iamo anu novia pura-pura pokarajaa haitu. 14:11 


Parasayamo tesaKu hitu, Yaku mpuu-mpuu nosangu ante TuamaKu bo 
TuamaKu muni nosangu ante Yaku. Nau ledo niparasayami tesaKu, 
parasayamo sabana nikitamiumo kabaraka-kabaraka nipoviaKu. 14:12 
Pariaramo tesaKu hitu, isema-sema nomparasaya Yaku, mamala movia 
anu nipoviaKu. Bo ledo aga haitu, madeapa vai rapoviana pade anu 
nipoviaKu, sabana Yaku hau manjili nte TuamaKu. 14:13 Bo nuapa-nuapa 
raperapimiu sabana komiu topangoseaka Yaku, kana Kupovia ka komiu, 
ala rakita ntona kaoge nTuamaKu. 14:14 Nuapa-nuapa raperapimiu sabana 
komiu topangoseaka Yaku, kana Kupovia ka komiu." 14:15 "Ane komiu 
nompotove Yaku, raoseakamiu parenta-parentaKu. 14:16 Bo Kuperapi nte 
TuamaKu ala radekeiNa ka komiu Topetulungi ntanina, anu maroo nte 
komiu sampe ri kasae-saena. 14:17 Topetulungi haitumo #“Nosa Gasa nu 
Alatala anu mompopaisani anu nakana ka komiu. Tona ri dunia hitu anu 
ledo nomparasaya, ledo mamala mantarima la sabana ledo nikitara Ia bo 
ledo nosisani ante Ia. Tapi komiu nosisani ante la sabana Ia 
nosangganinggani ante komiu sii-sii, bo domo masae la monturo riara 
ntaimiu. 14:18 Ledo Kupalaisi mpo ngana pailu komiu, apa Yaku manjili 
vai tumai nte komiu. 14:19 Damo sampalai rakita ntona Yaku ri dunia 
hitu. Tapi komiu da rakitamiu Yaku. Bo komiu matuvu mabelo sabana 
Yaku matuvu mpanjili. 14:20 Ane makavamo tempo haitu, rasanimiumo 
Yaku nosangu ante TuamaKu bo komiu muni nosangu ante Yaku, bo Yaku 
nosangu ante komiu. 14:21 Isema-sema mompariara bo mangoseaka 
parenta-parentaKu, iamo nompotove Yaku. Bo isema-sema nompotove 
Yaku, ia muni rapotove nTuamaKu, bo Yaku mboto mompotove 1a bo 
mompopaisani karoKu ka ia." 14:22 Bo nekutana i Yudas (ledo i Yudas 
Iskariot), "Pue, nuapa sabana Komiu aga mompopaisani karoMiu ka kami, 
ledo ka pura-pura manusia ri dunia?" 14:23 Nesana i Yesus, "Isema-sema 
nompotove Yaku raoseakana tesaKu. Bo TuamaKu mompotove ia bo 
Yaku ante TuamaKu makava monturo mosanggani-nggani ante ia. 14:24 
Tapi tona ledo nompotove Yaku, ledo moseakana tesaKu. Tesa niepemiu 
hitu ledo lako nte Yaku mboto, tapi lako nte TuamaKu anu nantudu Yaku. 
14:25 Pura-pura haitu nitesaKu kamba da nosanggani-nggani kita. 14:26 
Tapi ane Nosa Gasa nu Alatala makava, rapatudukiNa ka komiu 


mpengaya-ngaya bo rapopatoraNa ka komiu pura-pura anu nitesaKu ka 
komiu. Apa Iamo Topetulungi anu ratudu nTuamaKu manjambei Yaku. 
14:27 Katinonto rara Kudekei ka komiu, haitumo katinonto nu raraKu 
mboto. Bo anu Kudekei1 ka komiu haitu ledo nasimbayu nte anu nidekei nu 
dunia nadaa ka komiu. Jadi nee masusa raramiu, nee maeka. 14:28 
Toramo anu muliKu pangane, Yaku malai, tapi manjili vai tumai nte 
komiu. Ane mpuu-mpuu komiu mompotove Yaku, madamba mpuu 
raramiu sabana Yaku hau manjili nte TuamaKu, anu naogepa pade Yaku. 
14:29 Sii-sii niuliKu mamimo ka komiu dopame majadi anu nitesaKu 
pangane, ala tempo madupa ngena, raparasayamiumo Yaku. 14:30 Domo 
madea tesa Kuuli ka komiu, sabana gantanamo Magau nu Seta makava. Ia 
nombakuasai tona nadaa ri dunia hitu tapi ia ledo nakuasa momparenta 
Yaku. 14:31 Naupa ivesia, pepandasa anu majadi ri karoKu ngena, kana 
majadi ala rasani nu manusia ri dunia Yaku nompotove TuamaKu bo novia 
pura-pura anu niparentaNa ka Yaku. Kaimo, malai kita." 


15:1 I Yesus nompapola tesaNa, "Yakumo hii valaa #anggur nakana, bo 
TuamaKu tupu ntalua anggur haitu. 15:2 Tinggu-tingguKu anu ledo novua 
nikoto bo nitedakaNa. Tapi tinggu-tinggu novua nipegasaNa pakabelo-belo 
ala mantambai kadea vuana. “15:2 vuana: batuana, pokainggu ntona 
nikeniaka nu Nosa Gasa nirapaka vua (peinta Galatia 5:22-23), atau 
manusia nikeni nomparasaya i Yesus namala muni nirapaka vua.* 15:3 
Komiu tu nagasamo sabana nipariaramiumo pepatuduki nitesaKu ka 
komiu. 15:4 Komiu kana maroo mosangu rara nte Yaku bo Yaku muni 
maroo mosangu rara nte komiu. Tinggu-tinggu nogaa lako ri batana ledo 
movua. Aga tinggu-tinggu anu nosintaka nte batana haitu movua. Ivesia 
muni komiu ledo movua ane komiu ledo maroo mosangu rara nte Yaku. 
15:5 Yakumo hii valaa anggur bo komiumo tu tinggu-tingguna. Ane komiu 
maroo mosangu rara nte Yaku bo Yaku maroo mosangu rara ante komiu, 
komiu movua madea. Tapi ane komiu mogaa lako nte Yaku, ledo 
rapakulemiu movia nuapa-nuapa. 15:6 Tona ledo naroo nosangu rara nte 
Yaku kana ratedeaka nasimbayu mpo tinggu nu valaa ratedeaka sampe 
mangau. Tinggu-tinggu nangau haitu aga rapasiromu ratedeaka ri mata nu 


apu bo rapalabu. 15:7 Ane komiu maroo mosangu rara nte Yaku bo 
tesaKu maroo riara ntaimiu, perapimo nuapa-nuapa nipokonomiu bo 
radekei ka komiu. 15:8 Ane komiu movua madea, natantu komiu 
mpuu-mpuu anaguruKu. Bo poviamiu haitu mompopakita kaoge 
nTuamaKu ka tona. 15:9 Yaku nompotove komiu nasimbayu mpo 
TuamaKu nompotove Yaku. Komiu kana maroo mosangu rara nte Yaku 
ala rarasaimiu pepotoveKu. 15:10 Ane raoseakamiu parenta-parentaKu, 
komiu bate-batena mombarasai pepotoveKu, nasimbayu mpo Yaku muni 
nangoseaka parenta nTuamaKu bo bate-batena nombarasai pepotoveNa. 
15:11 Pura-pura hitu niuliKu ka komu ala kadamba nu raraKu mamala 
muni rarasaimiu bo kadamba nu raramiu haitu ledo ria makura. 15:12 Ivei 
parentaKu: posimpotovemo, masimbayu mpo Yaku nompotove komiu. 
15:13 Ane saito tona mamate manjambei vega-vegana, ia mpuu-mpuu 
nompotove vegana haitu. Ledo ria pepotove naogepa pade haitu. 15:14 
Bo komiu mpuu-mpuu vegaKu ane komiu mangoseaka parenta-parenta 
nidekei1Ku ka komtu. 15:15 Komiu domo Kuuli batua, sabana batua ledo 
nisanina nia nu madikana. Tapi hitupa komiu Kuuli vegaKu sabana 
pura-pura anu niepeKu lako nte TuamaKu, nitesaKu muni ka komiu. 15:16 
Ledo komiu nompelisi Yaku, tapi Yaku nompelisi komiu bo nombatudu 
komiu hau movua madea, haitumo vua anu ledo maupu-upu. Ane komiu 
movua ivesia, nuapa-nuapa raperapimiu lako nte TuamaKu sabana komiu 
topangoseaka Yaku, kana radekeiNa ka komiu. 15:17 Jadi siimo 
parentaKu ka komitu: posimpotovemo." 15:18 I Yesus nompapola tesaNa 
ka ana-anaguruNa ivei: "Tona nadaa ri dunia, nompovuu mata komiu, tapi 
toramo, Yaku nokolupa nipovuu matara. 15:19 Ane rapana komiu nosangu 
pekiri ante tona ledo nomparasaya Yaku, natantumo rapotovera komiu 
sabana komiu roara mboto. Tapi komiu ledo nosangu pekiri ante ira, 
sabana Yaku nompelisi komiu bo nopatani komiu ka Yaku. Jadi haitu 
sampe komiu nipovuu matara. 15:20 Toramo tesa niuliKkumo ka komiu: 
batua ledo naogepa pade madikana. Ane Yaku nipandasara, natantumo 
komiu muni rapandasara. Ane nioseakara pepatudukiKu, natantumo 
raoseakara muni pepatudukimiu. 15:21 Pura-pura haitu rapoviara ka 
komiu sabana komiu najadi topangoseaka Yaku, apa ledo nisanira mpuu 


Alatala anu nantudu Yaku. 15:22 Ane rapana Yaku ledo nakava bo ledo 
nompatuduki ka ira, tantu ira ledo rapakasala sabana dosara. Tapi 
nakavamo Yaku bo nipatudukimo ira. Jadi domo mamala raulira ledo 
nisanira pokainggura nadosa. 15:23 Isema-sema navuu matana nanggita 
Yaku, navuu muni matana nanggita TuamaKu. 15:24 Ane rapana ledo 
nipoviaKu kabaraka-kabaraka ri ngayora anu ledo sanggani nipovia ntona 
ntanina, tantu ira ledo rapakasala sabana dosara. Tapi nikitaramo 
kabaraka-kabaraka haitu bo ira batena navuu matara nanggita Yaku bo 
TuamaKu muni. Jadi ira kana rapakasala sabana dosara haitu. 15:25 Haitu 
najadi ala madupa tesa nitulisi riara Buku Gasa ivei: Tra navuu matara 
nanggita Yaku nau ledo naria sabana.' “15:25 Mazmur 35:19, 69:44 
15:26 Kutudu Topetulungi lako nte TuamaKu tumai nte komiu, haitumo 
Nosa Gasa nu Alatala anu mompopaisani anu nakana. Tempo makava la, 
Tamo mompopaisani Yaku ka komiu. 15:27 Bo komiu muni 
mompopaisani Yaku ka todea sabana komiu nosanggani-nggani ante Yaku 
lako ri pamula panggaviaKu ri dunia hitu." 


16:1 I Yesus nompapola tesaNa ka ana-anaguruNa ivei: "Pura-pura haitu 
niuliKu ka komiu ala komtu ledo moura momparasaya. 16:2 Komiu domo 
radekei metupu ri #banua petupu nto Yahudi. Bo makava tempona 
topompatesi komiu rasarumakara poviara haitu mompakadamba rara nu 
Alatala. 16:3 Rapoviara ivesia ka komiu sabana ira ledo nosisani ante 
TuamaKu bo ledo muni nosisani nte Yaku. 16:4 NitesaKu mami ka komiu 
komiu rapovuu mata ntona , ala tempo haitu majadi ngena, ratoramiu 
nariamo nitesaKu ka komiu." "Tesa hitu ledo muliKu ka komiu lako ri 
pamulana sabana Yaku da nosanggani-nggani ante komiu. 16:5 Tapi sii-sii 
Yaku hau nte TuamaKu anu nantudu Yaku, bo ledo ria saitoa komiu 
nompekutana hau ri umba Kukalau. 16:6 Nasusa mpuu raramiu sabana 
niuliKu pangane Yaku malai. 16:7 Tapi tesaKu hitu nakana: nabelopa ka 
komiu ane malai Yaku. Apa ane ledo hau Yaku, Topetulungi ledo makava 
tumai nte komiu. Tapi ane hau Yaku, Kutudu la tumai nte komiu. 16:8 
Ane makava Topetulungi, la mompakalanto batuana dosa ka manusia ri 
dunia. Bo rapakalantoNa muni batuana anu nanoa, bo batuana pehuku nu 


Alatala. 16:9 RapakalantoNa manusia nadosa sabana ledo niparasayara 
Yaku. 16:10 RapakalantoNa muni Yaku nanoa, sabana sii-sii Yaku hau nte 
TuamaKu bo domo rapeintamiu. 16:11 Bo rapakalantoNa muni Alatala 
mpuu-mpuu mombahuku manusia, apa nihukuNamo “Magau nu Seta anu 
nombakuasai manusia nadaa ri dunia hitu. 16:12 Da nadeapa Kutesa ka 
komiu tapi dopa rapakulemiu mantarimana sii-sii. 16:13 Tapi ane 
makavamo Nosa Gasa haitu, Iamo mompopaisani ka komiu pura-pura anu 
nakana. Ia ledo motesa nangoseaka dotaNa mboto. Tapi anu niepeNa lako 
nte TuamaKu, haitumo ratesaNa. Bo ratesaNa ka komiu muni anu majadi 
ri tempo makava. 16:14 RapopaisaniNa kaogeKu ka komiu, sabana anu 
nitarimaNa lako nte Yaku, haitumo rapopaisaniNa ka komiu. 16:15 
Pura-pura anu naria nte TuamaKu, anuKu pura. Haitumo sampe niuliKu ka 
komiu, anu nitarima nu Nosa Gasa lako nte Yaku, haitumo rapopaisaniNa 
ka komiu." 16:16 I Yesus nompapola tesaNa ka anaguruNa ivei: 
"Sampalaipa domo rapeintamiu Yaku. Ledo masae kaliuna haitu, 
rapeintamiu vaimo Yaku." 16:17 Nangepe tesaNa haitu, nosipekutana 
anaguruNa, "Nuapa ntoto patujuNa nanguli ka kita sampalaipa domo 
rapeintata la, bo ledo masae kaliuna haitu, rapeintata vaimo la? Bo nuapa 
muni patuju ntesaNa nanguli la hau nte TuamaNa?" 16:18 Nosipekutana 
njuumo ira, "Nuapa patuju ntesaNa 'Sampalaipa'? Ledo ntoto nisanita 
patuju ntesaNa haitu." 16:19 Nisani 1 Yesus ira madota mompekutana la. 
Jadi niulikaNa ira ivei: "NikitaKu komiu nosipekutana nuapa patuju 
ntesaKu pangane tempo niuliKu 'Sampalaipa domo rapeintamiu Yaku bo 
ledo masae kaliuna haitu, rapeintamiu vaimo Yaku'. 16:20 Pariaramo 
tesaKu hitu, komiu motumangi-mangi mpojea manggita anu majadi nte 
Yaku, tapi baliKu ri dunia hitu madamba-damba. Raramiu masusa tapi 
kasusa raramiu mabali majadi madamba. 16:21 Ane mombine damo 
kapoanana, natantumo nasusa mpuu rarana sabana nakavamo tempona 
moana. Tapi ane nesuvumo anana haitu, domo nitorana susa rarana. 
Nadamba mpuu rarana sabana ngana nesuvu ri dunia. 16:22 Ivesia muni 
ante komiu. Sii-sii nasusamo raramiu. Tapi Yaku mosinggava vai nte 
komiu bo tempo haitu komiu madamba mpanjili. Bo ledo maria saitoa tona 
mamala mompakalipo kadamba nu raramiu haitu. 16:23 Tempo haitu, 


komiu domo mekutana nuapa-nuapa nte Yaku. Pariaramo tesaKu. 
Nuapa-nuapa raperapimiu lako nte TuamaKu sabana komiu nangoseaka 
Yaku, kana radekeiNa ka komiu. 16:24 Nau komiu topangoseaka Yaku, 
sampe sii-sii komiu dopa nomperapi nuapa-nuapa. Jadi perapimo bo 
radekei ka komiu ala raramiu mpuu-mpuu madamba!" 16:25 "Tesa 
niuliKu ka komiu hitu aga nijalili. Tapi makava tempona domo Kujalili ka 
komiu, tapi Kutovontoomo motesaki TuamaKu ka komiu. 16:26 Tempo 
haitu komiu mbotomo merapi nte TuamaKu sabana komiu nangoseaka 
Yaku. Ledo paraluu Kuperapi nuapa-nuapa lako nte TuamaKu ka komiu. 
16:27 Sabana, TuamaKu mboto nompotove komiu. la nompotove komiu 
sabana komiu nompotove Yaku bo niparasayamiumo Yaku hii nakava lako 
nte la. 16:28 Yaku nakava lako nte TuamaKu tumai ri dunia hitu. Hitupa 
Kupalaisi dunia hitu bo manjili hau nte TuamaKu." 16:29 Bo nangulimo 
anaguruNa ka Ia, "Hitupa nitovontooMiumo notesa ka kami, domo aga 
nijaliliMiu. 16:30 Nisani kamimo Komiu nangisani mpengaya-ngaya. Ledo 
paraluu tona nompekutana Komiu sabana nisaniMiu mamimo 
pompekutanara. Haitumo sampe niparasaya kamimo Komiu mpuu-mpuu 
nakava lako nte Alatala. " 16:31 Nesanamo 1 Yesus, "Niparasayamiu 
mpuumo? 16:32 Pariaramo! Kana makava tempona, bo nakavamo tempo 
haitu, komiu mosimpogaa. Komiu simbo manjili hau ri banuamiu mboto 
mompalaisi Yaku saitoKu. Tapi Yaku ledo aga saitoKu sabana TuamaKu 
naria nosanggani-nggani ante Yaku. 16:33 Pura-pura tesaKu pangane 
nitesaKu ka komiu ala matinonto raramiu sabana komiu mosangu rara nte 
Yaku. Ri dunia hitu komiu rapandasa. Tapi pakaroso raramiu! Apa kuasa 
nadaa ri dunia hitu nidagiKumo!" 


17:1 Naupu i Yesus notesa ivesia, nitingoaNamo langi bo niuliNa ivei: 1 
"Tata, nakavamo tempona! Popaisanimo kuasa bo kaogeKu ka tona ala 
Yaku, AnaMiu, mamala mompopaisani kuasa bo kaogeMuu. 17:2 
NidekeiMiumo kuasa ka Yaku, kuasa moparenta pura-pura manusia ala 
mamala Kudekei katuvua mabelo sampe ri kasae-saena ka tona 
nideke1Miu ka Yaku. 17:3 Ivetmo sampe manusia matuvu mabelo sampe 
ri kasae-saena: ira mosisani nte Komiu, Alatala aga saito-itoMiu nakana, 


bo ira mosisani muni ante Yaku, 1 Yesus Kristus, anu nituduMiu. 17:4 
NipopaisaniKu kuasa bo kaogeMu ri dunia hitu ante nompakaupu 
pokarajaa niparasayaMiu ka Yaku. 17:5 Tata, hitupa dekeimo kuasa bo 
kaoge ka Yaku ri situ nte Komiu, haitumo kuasa bo kaoge anu naria nte 
Yaku tempo Yaku nosanggani-nggani nte Komiu dopame dunia nipajadi." 
17:6 "Tata, nipopaisaniKumo Komuu ka tona nidekeiMiu ka Yaku lako ri 
dunia hitu. Ira todeaMiu mami, bo ira nidekeiMiu muni ka Yaku. 
Nioseakaramo tesaMu 17:7 bo hitupa nisaniramo pura-pura anu naria nte 
Yaku, nopuna lako nte Komiu. 17:8 Apa nitesaKu ka ira puramo tesa 
niuliMiu ka Yaku, bo tesa-tesa haitu nitarimara puramo. Tata, nisanira 
Yaku mpuu-mpuu nakava lako nte Komiu, bo niparasayara Komiu nantudu 
Yaku. 17:9 Yaku mosambaya ka ira. Ledo pura-pura manusia 
Kuposambayaka tapi aga ira anu nidekeiMiu ka Yaku, sabana ira haitu 
mpuu-mpuu todeaMu. 17:10 Pura-pura tona anu najadi todeaKu, najadi 
todeaMiu muni. Bo pura-pura tona anu najadi todeaMiu najadi todeaKu 
muni. Bo kuasaKu bo kaogeKu nalanto nikita riara nggatuvura. 17:11 
Domo masae Yaku monturo ri dunia hitu. Yaku tou nte Komiu, tapi 
anaguruKu da monturo ri dunia hitu. O, Tata! Komiu nagasa! Jagaimo ira 
ante kuasaMiu, haitumo kuasa nidekeiMiu ka Yaku. Jagaimo ira ala ira 
mosangu rara nasimbayu mpo Yaku nosangu rara nte Komiu. 17:12 
Tempo Yaku da nosanggani-nggani ante ira, Yakumo nombajagai ira ante 
kuasaMiu, haitumo kuasa nidekeiMiu ka Yaku. NijagaiKu anaguruKu 
sampe ledo ria saitoa ira nalipo, aga ia anu masipato rapopogaa lako nte 
Komiu sampe ri kasae-saena ala madupa anu nitulisi riara Buku Gasa. 
*17:12 Peinta Yohanes 6:39-40; 18:9; Mazmur 41:10.* 17:13 Sii-sii 
Yaku tou nte Komiu, Tata. Pura-pura anu niuliKu hitu nitesaKu ka 
anaguruKu tempo Yaku da naria ri sii ri dunia, ala ira mpuu-mpuu 
madamba nasimbayu mpo Yaku mpuu-mpuu nadamba. 17:14 
NipasimbayuKu ka iramo tesaMiu sampe tona riara dunia hitu navuu 
matara nanggita anaguruKu. Sabana, anaguruKu haitu ledo nosangu pekiri 
ante ira, nasimbayu mpo Yaku muni ledo nosangu pekiri ante tona haitu. 
17:15 Ledo Kuperapi Komiu mangala ira lako ri dunia hitu. Tapi Kuperapi 
ala Komiu mojagai ira lako ri “Magau nu Seta. *17:15 Magau nu Seta: 


basa Yunani, 'Anu Daa'.* 17:16 Ira ledo nosangu pekiri ante tona ledo 
nomparasaya, nasimbayu mpo Yaku muni ledo nosangu pekiri ante tona 
haitu. 17:17 Patudukimo ira ante TesaMiu nakana sampe ira majadi 
todeaMiu nagasa. TesaMiu haitumo pepatuduki nakana. 17:18 NituduKu 
ira hau nte tona ntanina riara dunia hitu, nasimbayu mpo Yaku nituduMiu 
tumai ri dunia. 17:19 Tata, Kudekei katuvuKu ka Komu bo novia 
dotaMu, ala manggeni belo ka anaguruKu, haitumo ala ira mpuu-mpuu 
mangoseaka pepatuduki nakana bo majadi todeaMiu nagasa." 17:20 
"Ledo aga anaguruKu hitu Kuposambayaka, tapi Kuposambayaka muni 
pura-pura tona anu majadi topomparasaya Yaku bara maipia sabana 
raepera tesa-tesa rapatolele nu anaguruKu hitu. 17:21 Tata, Kuperapi ala 
ira pura-pura mosangu rara nasimbayu mpo Yaku nosangu rara nte Komiu 
bo Komiu nosangu rara nte Yaku. Kuperapi ala ira muni mosangu rara nte 
Kita ala pura-pura manusia momparasaya Komiumo anu nantudu Yaku 
hitu. 17:22 NidekeiKu ka tramo kaoge nidekeiMiu ka Yaku ala ira 
mosangu rara nasimbayu mpo Kita muni nosangu rara. 17:23 Yaku 
nosangu rara nte ira bo Komiu nosangu rara nte Yaku ala ira mpuu-mpuu 
mosangu rara. Ane ira mpuu-mpuu mosangu rara, kana rasani nu manusia 
Komtu nantudu Yaku bo Komiu nompotove ira, nasimbayu mpo 
pompotoveMuu Yaku. 17:24 Tata, anu nipodotaKu ala tona nidekeiMiu ka 
Yaku haitu mamala mosanggani-nggani nte Yaku ri ponturoKu ala rakitara 
kuasaKu bo kaogeKu. Kuasa bo kaoge haitu nidekeiMiu ka Yaku, sabana 
nipotoveMu Yaku lako ri lamba pamulana dopame dunia nipajadi. 17:25 
O, Tata, Komiu nanoa! Manusia ri dunia hitu ledo nosisani nte Komiu, tapi 
Yaku nosisani nte Komiu. Bo anaguruKu hitu nisanira Komiu nantudu 
Yaku. 17:26 NipopaisaniKumo Komuiu ka ira. Bo da Kupopaisani hanupa 
Komu ka ira ala Ira mompotove tona ntanina nasimbayu mpo Komiu 
nompotove Yaku, bo ala Yaku mboto monturo riara ntaira." 


18:1 Naupu 1 Yesus nosambaya, haumo la nosanggani-nggani ante 
ana-anaguruNa hau ri sambote salu Kidron. Hamai naria sangu pampa. I 
Yesus ante anaguruNa hau nesua riara pampa haitu. 18:2 I Yudas, 
topompobalu 1 Yesus, nisanina muni pampa haitu apa 1 Yesus nasaro 


nasiromu nte anaguruNa hamai. 18:3 Jadi i Yudas nanggeni salunu 
“tantara nu Magau Mbaso Roma bo topojaga “Banua nu Alatala hau ri 
pampa haitu. Ira nitudu nu balengga-balengga #ntopanggeni pesomba bo 
toFarisi bo nikenira poindo, sulo bo pareva posieva. 18:4 Nisani 1 Yesus 
puramo anu majadi ri karoNa. Haitu sampe la hau nanggaparai tona dea 
haitu bo nekutana, "Isema melomtu?" 18:5 Nesanamo ira, "I Yesus 
toNazaret." Nesanamo 1 Yesus, "Yakumo hii i Yesus." I Yudas 
topompobalu 1 Yesus neangga ri sia nosanggani-nggani nte tona dea haitu. 
18:6 Tempo 1 Yesus nanguli ka ira, "Yakumo hii i Yesus," noura 
ntalikumo tona dea haitu bo nadungga singganimo. 18:7 Pade nekutana 
vaimo 1 Yesus, "Isema nielomiu?" Nesanamo ira, "I Yesus toNazaret." 
18:8 Bo nangulimo 1 Yesus, "NiuliKumo ka komiu pangane, Yakumo hii i 
Yesus. Ane Yaku mpuu nielomiu, palogamo roaKu hitu malai." 18:9 I 
Yesus notesa ivesia ala mompakadupa tesa niuliNa pangane ivei: "Tata, 
lako ri pura-pura topeoseaka nidekeiMiu ka Yaku ledo ria saitoa nalipo." 
18:9 Peinta Yohanes 6:39; 17:12,# 18:10 Nangepe haitu, 1 Simon Petrus 
nombabitu gumana bo nisoena batua nu Pakeni nTopanggeni Pesomba anu 
nosanga 1 Malkus, napudu talinga ngganana. 18:11 Tapi nangulimo 1 Yesus 
ka 1 Simon Petrus, "Pasua gumamu! Nisarumakamu Kupoara peparajea 
nidekei nTuamaku ka Yaku tano?" #18:11 Kupoara peparajea nidekei 
nTuamaKu? Ri naskah basa Yunani: ledo Kuinu panginu nidekei 
nTuamaKu." 18:12 Naupu haitu “tantara-tantara nu Magau Mbaso Roma 
ante balenggara bo topojaga Banua nu Alatala nombasaka 1 Yesus bo 
nitipunggura paleNa. 18:13 Nikenira ntani ruru 1 Yesus hau nte 1 Hanas 
18:13 I Hanas bara ipia najadi Pakeni nTopanggeni Pesomba. Naupa 
naliumo tempona, ia da nireke tomaoge. Jadi haitumo sampe i Yesus 
nikeni mantingayo ia ntani ruru dopame rakeni hau mantingayo i Kayafas, 
Pakeni nTopanggeni Pesomba mpae haitu.” , matua langga1 i Kayafas. I 
Kayafas haitu tona najadi Pakeni nTopanggeni Pesomba mpae haitu. 18:14 
Tamo nanguli ka pakeni-pakeni “nto Yahudi bara ipia, "Aginapa saito tona 
mamate manjambei todea." 18:15 I Simon Petrus bo saito anaguru ntanina 
18:15 saito anaguru ntanina: haitumo i Yohanes, topotulisi buku hitu.“ 
nantuntuni i Yesus. Anaguru saito haitu nosisani ante Pakeni nTopanggeni 


Pesomba. Jadi ia namala nesua nosanggani-nggani ante 1 Yesus ri doyata 
banua nu Pakeni haitu. 18:16 Tapi 1 Petrus nepopea ri savaliku bobaa. Jadi 
anaguru ntanina anu niposisani nu Pakeni haitu, nanjili hau ri savalikuna. 
Bo nitesana ka mombine nojaga bobaa ala 1 Petrus radeke1 mesua riara 
doyata haitu. Bo nikenina 1 Petrus nesua riarana. 18:17 Nesuapa 1 Petrus, 
nangulimo mombine nojaga bobaa haitu, "Apa ledo iko muni saito 
anaguruNa tano?" Nesana 1 Petrus, "Ledo!" 18:18 Bongina haitu 
naranindi. Jadi bara sako-ndua batua bo topojaga Banua nu Alatala 
nompanaki apu nipanderura ri doyata haitu. Bo 1 Petrus muni neangga 
nosanggani-nggani nanderu ante ira. 18:19 Tempo haitu nompamulamo 1 
Hanas, Pakeni nTopanggeni Pesomba bara ipia nompekutana i Yesus, 
"Isema pura anaguruMiuu, bo nuapa pura nipatudukiMiu ka ira?" 18:20 
Nesanamo 1 Yesus, "Yaku nasaro notovontoo notesa ri ngayo ntodea. 
Yaku nasaro notesa ri “banua petupu bo ri Banua nu Alatala, ponturo 
nikasiromu nto Yahudi. Ledo ria sanggania nitabuniakaKu tesaKu. 18:21 
Jadi nuapa sabana nipekutanamiu Yaku? Agina todea anu nangepe tesaKu 
rapekutanamiu. Ira nangisani anu nitesaKu haitu." 18:22 Tempo 1 Yesus 
notesa ivesia, naria saito topojaga Banua nu Alatala neangga napara 1 
Yesus. Nisapana lenje 1 Yesus, bo niulina, "Ledo nabelo Iko nesana ivesia 
ka Pakeni nTopanggeni Pesomba!" 18:23 Nesanamo 1 Yesus, "Ane nasala 
tesaKu, uli pakalanto anu nasala. Tapi ane nakana tesaKu hitu, nuapa 
sabana nisapakamu Yaku?" 18:24 Naupu haitu, i Hanas nantudu tona 
manggeni 1 Yesus nitipunggura haitu hau nte 1 Kayafas anu najadi Pakeni 
nTopanggeni Pesomba mpae haitu. 18:25 Tempo 1 Simon Petrus da 
nanderu mpeangga ri sia, naria vaimo tona nekutana nte 1a, "Apa ledo iko 
muni saito anaguru ntona haitu?" Tapi nesapu vaimo i Petrus, "Ledo!" 
18:26 Naria munimo saito batua nu Pakeni nTopanggeni Pesomba ri sia. la 
nambela raposampesuvu ntona napudu talingana nisoesi i Petrus. la muni 
nekutana, "Ledo iko nikitaku ri pampa nosanggani-nggani ante 1 Yesus 
pangane?" 18:27 Tapi nesapu vaimo 1 Petrus, "Ledo!" Nesanapa i Petrus, 
kaliu-liu nototorokomo manu. 18:28 Da bobayana ntoto, nikeniramo 1 
Yesus lako ri banua i Kayafas hau ri banua nu Gubernur. Pakeni-pakeni 
nto Y ahudi mboto ledo nesua riara banua Gubernur Pilatus haitu, sabana ira 


majadi maruto nangoseaka Atura-atura agamara, bo ledo mamala 
mangande kandea *posusa Paskah ngena. “18:28 Gubernur haitu ledo 
toYahudi. Nangoseaka Atura-atura agama Yahudi, ane toYahudi mesua ri 
banua ntona ledo toYahudi, ia majadi maruto. Ane maruto ia tempo posusa 
Paskah, ia ledo mamala mangande kandea posusa Paskah. Ia kana 
mompopea sambulapa pade mamala mangande kandea posusa haitu. 
Peinta Bilangan 9:9-11.* 18:29 Sabana haitu, i Pilatus nesuvu hau ri 
savalikuna mosinggavaka ira bo nipekutanana, "Nuapa sala ntona hitu 
sampe nipangadumiu?" 18:30 Nesanamo ira, "Tua, ane ia ledo tona nadaa, 
natantu ledo rakeni kami tumai ka komiu." 18:31 Nanguli i Pilatus ka ira, 
"Alamiumo la, bo ratangaramiu mbotomo salaNa nangoseaka atura-atura 
agamamiu!" Tapi nesana pakeni nto Yahudi haitu, "Ledo ria kuasa kami 
mombahuku mate tona." *18:31 Ledo ria kuasa kami mombahuku mate 
tona. Pomarenta “Roma ledo nodekei tona nijajara mombahuku mate tona. 
Aga pomarenta Magau Mbaso Roma naria kuasa mombahuku mate tona. * 
18:32 Haitu najadi mompakadupa tesa 1 Yesus tempo la notesa dala 
kamateNa. *18:32 Ri Yohanes 12:32 I Yesus nanguli la raanggataka 
pakalanga, haitumo, la mamate ri kalangana ri kayu salib. I Yesus namate 
nipaku ri kayu salib nangoseaka atura pomarenta Magau Mbaso Roma. Ia 
ledo nirempe vatu sampe namate nangoseaka ada ntoYahudi. Peinta 
Yohanes 12:32-33 bo Matius 20:18-19.* 18:33 Nangepe haitu, nesua 
vaimo i Pilatus hau riara banuana bo nituduna tona manggeni i Yesus ka ia. 
Bo nipekutanana 1 Yesus, "Nakana mpuu Iko Magau ntoYahudi?" 18:34 
Nesana 1 Yesus, "Nisanimiu mboto atau tona nanguli ka komiu?" 18:35 
Nanguli i Pilatus, "Nisaniku tano? Yaku ledo toYahudi! TodeaMu mboto 
bo balengga-balengga ntopanggeni agama nanggeni Iko tumai nte yaku. 
Sala nuapa ntoto nipoviaMu?" 18:36 Nesana i Yesus, "PoparentaKu ledo 
nopuna lako ri dunia hitu. Ane rapana Yaku masimbayu nte magau lako ri 
dunia hitu, natantumo topangoseaka Yaku kana meeva ala Yaku ledo 
rasaka bo rakeni ka pakeni-pakeni ntoYahudi. Tapi poparentaKu ledo 
nopuna lako ri dunia hitu." 18:37 Bo nekutana vaimo i Pilatus, "Ane ivesia 
tano, magau mpuu Iko?" Nesanamo i Yesus, "Nakana mulimiu tutu tu, 
Yaku hii magau. Yaku tumai nipoanaka ri dunia ante patuju mompopaisani 


anu nakana. Isema-sema nompotove anu nakana, rapariarana tesaKu." 
18:38 Nekutana 1 Pilatus, "Nuapa anu nakana?" Naupu haitu nesuvu vaimo 
i Pilatus lako riara banuana hau mangulika toYahudi, "Ledo ntoto naria 
nikavaku sala ntona hitu. 18:39 Tapi nangoseaka kabiasamiu, ane *Eo 
Mbaso Paskah kana kukabasaka ka komiu saito tona nitarunggu. Madota 
komiu kukabasaka ka komiu Magau ntoYahudi hitu?" 18:40 Tapi 
nongaremo ira ante suara namangga, "Nee! Nemo Ia rakabasaka! Agina i 
Barabas rakabasaka ka kami!" I Barabas mai topeago. 


19:1 Naupu haitu i Pilatus nantudu tantara-tantarana mombacambu 1 
Yesus. 19:2 Naupu nicambura, nipongeikara 1 Yesus. Nipoviara “songgo 
magau lako ri karui bo nipoposonggora ka i Yesus. Naupu haitu, 
nipasuakara la santonga baju nakamao mpo baju magau. 19:3 Bo 
nikaparaira i Yesus bo nipongei-ngeikara ante nanguli, "Tabe, Magau 
*nto Yahudi!" Bo nisapa-saparamo lenje 1 Yesus. 19:4 Naupu haitu, 
nesuvu vaimo 1 Pilatus hau ri savalikuna nanguli ka toYahudi, "Peintamo! 
la kukeni mesuvu tumai nte komiu ala rasanimiu ledo ntoto naria salaNa 
nikavaku." 19:5 1 Yesus nikenira nesuvu ri savalikuna nosonggo karui bo 
nobaju magau nakamao. Bo nanguli i Pilatus ka todea haitu, "Peintamo! 
Hitumo la!" 19:6 Nanggita 1 Yesus, nongare-ngaremo balengga-balengga 
ntopanggeni agama bo topojaga-topojaga “Banua nu Alatala nanguli, 
"Pakumo la ri *kayu salib! Pakumo la ri kayu salib!" Nesana i Pilatus ka 
ira, "Alamiu mbotomo la, bo pakumiu mbotomo la ri kayu salib, sabana 
tona hitu ledo ntoto naria salaNa nikavaku." 19:7 Nesana toYahudi ka ia, 
"Nangoseaka atura-atura kami, tona hitu masipato rapatesi sabana la 
nompangaku karoNa “Ana nu Alatala!" 19:8 Nangepe tesa ntoY ahudi 
haitu, nantambaimo kaeka rara i Pilatus. 19:9 Jadi nesua mpanjilimo ia 
riara banuana bo 1 Yesus muni nikeni nesua. Bo nekutanamo 1 Pilatus, 
"Tona lako ri umba Iko tu?" Tapi ledo nesana i Yesus. 19:10 Jadi nanguli 
vaimo 1 Pilatus ka la, "Nakuya ledo nipesanakaMu tesaku? Yaku nakuasa 
mombakabasaka Iko, bo nakuasa muni mombapaku Iko ri kayu salib!" 
19:11 Nesana i Yesus, "Ane Alatala ledo mombadekei kuasa ka komiu, 
komiu ledo mamala mombakuasai karoKu. Jadi dosa ntona anu nanggeni 


Yaku tumai nte komiu nambasopa pade dosamiu." 19:12 Nangepe tesa 1 
Yesus, nipasimbuku 1 Pilatusmo mombakabasaka 1 Yesus. Tapi nongare 
vaimo to Yahudi, "Isema-sema nompangaku karona magau, iamo bali nu 
Magau Mbaso “Kaisar! Jadi ane komiu mombakabasaka tona tutu, komiu 
muni bali nu Magau Mbaso Kaisar!" 19:13 Nangepe peparangga 

nto Yahudi haitu, nikeni 1 Pilatusmo 1 Yesus hau ri savalikuna bo 
nonturomo ia ri gadera potangara ri ponturo muli "Jaula Vatu." Ane riara 
basa “Ibrani, sangana "Gabata." 19:14 Tempo haitu nambela eo 
pompakasadia ka “eo penonto, nitasere tongo eo. “19:14 tongo eo: 
Tafsiran ntanina: tinti aono mpadondo. Basa Yunani "tinti aono." 
Nantuntuni jaa nto Yahudi, "tinti aono" batuana tinti sapulu randua tongo 
eo. Tapi nangoseaka jaa *ntoRoma, "tinti aono" batuana tinti aono 
mpadondo.* Nangulimo 1 Pilatus ka toYahudi, "Siimo magaumiu!" 19:15 
Jadi nongare-ngaremo ira, "Patesimo Ia! Patesimo la! Pakumo Ia ri kayu 
salib!" Nanguli i Pilatus ka ira, "Hm! Pangulimiu masipato kupaku 
magaumiu ri kayu salib?" Nesanamo balengga-balengga ntopanggeni 
agama, "Aga Magau Mbaso Kaisar magau kami!" 19:16 Kaupuna nidagi i 
Pilatus, bo nidekema 1 Yesus ka ira ala Ia rapatesi ri kayu salib. Nialaramo 
1 Yesus bo nikeni ntantara-tantara hau ri savalikuna. 19:17 Nesuvumo la 
lako ri ngata haitu bo nisimbuakaNa mboto kayu salibNa hau ri ponturo 
niuli "Bulu Banga Balengga." Riara basa Ibrani sangana "Golgota." 19:18 
Ri siamo i Yesus nipakura ri kayu salib. Ri tempo haitu naria muni randua 
tona ntanina nipaku ri kayu salibra, saito ri sabingga ngganaNa, saito ri 
sabingga njidiNa bo 1 Yesus ri tatangara. 19:19 I Pilatus nantudu tantarana 
mompataka dopi ri kayu salib 1 Yesus. Nitulisi ri dopi haitu ivei: I Y ESUS 
TONAZARET, MAGAU NTOYAHUD 19:20 Nadea toYahudi nombaca 
anu nitulisi ri dopi haitu sabana pompaku 1 Yesus napara ngata Yerusalem, 
bo tesa haitu nitulisi riara talu-ngaya basa, haitumo basa Ibrani, basa Latin, 
bo basa Yunani. 19:21 Nanggita haitu, nangulimo balengga-balengga 
ntopanggeni agama ka 1 Pilatus, "Nee ratulisimiu Magau ntoY ahudi. Agina 
ratulisimiu 'Panguli ntona hitu, iamo Magau ntoYahudi.'" 19:22 Tapi 
nesana i Pilatus, "Anu nitulisiku haitu, batena haitumo! Domo rabaliki." 
19:23 Naupu tantara-tantara nombapaku i Yesus ri kayu salib, nialara 


pakeaNa bo mbagi-bagira pata-bagia, simbo sabagia. Baju ndoeNa malara 
muni. Baju haitu ledo naria podauna, aga nitanu ivesiamo santonga. 19:24 
Haitu sampe tantara-tantara nanguli, "Nee rabitesita baju ndoe hitu. Agina 
kita mompenoa lamoro. Isema mambela lamoro, iamo manggava baju 
hitu." Haitu najadi ala madupa tesa nitulisi riara Buku Gasa ivei: "Ira 
momposibagi pakeaKu, bo baju ndoeKu raposipenoara." (19:24 Mazmur 
22:18)#Jadi anu mpovia ntantara-tantara nompakadupa anu nitulisi haitu. 
19:25 Tina 1 Yesus nosanggani-nggani ante sampesuvuna mombine 
neangga napara kayu salib. Naria muni 1 Maria berei i Klopas bo i Maria 
Magdalena. 19:26 I Yesus nanggita tinaNa neangga hamai ri sinjori 
anaguru nipotoveNa, “19:26 anaguru nipotoveNa , haitumo 1 Yohanes.” 
niuliNamo ka tinaNa, "Ina, reke anamumo ia." 19:27 Bo ntuliNa munimo 
ka anaguruNa haitu, "Reke tinamumo 1a." Jadi nompamula lako ri eo 
haitu, anaguru pangane nantarima tina 1 Yesus monturo ri banuana. 19:28 
Nisani 1 Yesus naupu puramo bagoNa. Jadi notesamo la ala madupa tesa 
nitulisi riara Buku Gasa. NiuliNa, "Nabai tamboloKu." #19:28 Mazmur 
69:22 19:29 Hamai naria sangu tubu niisi uve “anggur napoi. Jadi tona 
nangala sangaya eva lomo bo nitomera riara uve anggur haitu. Naupu sia, 
nitosura ri vuntu kayu “#hisop sanggoto bo nipopainukara 1 Yesus. 19:30 
Naupu i Yesus nompetami uve anggur napoi haitu niuliNamo, "Naupu 
puramo." Naupu haitu notunggamo la bo naponjimo. 19:31 Eo haitu eo 
pompakasadia ka eo penonto, bo eo penonto haitu nambela eo pamulana 
posusa Paskah ntoY ahudi. Nantuntuni ada ntoYahudi ledo mamala 
karobata ntona nipaku ri kayu salib rapalamba moloe hamai sampe eo 
penonto, nemopa eo penonto haitu Eo Mbaso. Jadi haitu sampe 
pakenipakeni nto Y ahudi nerapi nte 1 Pilatus ala kada ntona nipaku ri kayu 
salib haitu raboba pakakoto ala tona haitu masalisa mamate bo karobatara 
masalisa ratauraka lako ri kayu salib. 19:32 Jadi haumo tantara-tantara 
mombaboba pakakoto kada-kada ntona randua anu nipaku ri kayu salib ri 
sinjori 1 Yesus. 19:33 Tapi tempo ira nakava nte i Yesus, mikitara 
namatemo. Jadi ledo najadi nibobara pakakoto kada i Yesus. 19:34 Tapi 
naria saito tantara nombatosu usu 1 Yesus ante tavalana. Niosunapa tavala 
haitu, kaliu-liu nesuvumo raa ante uve lako ri usu i Yesus. 19:35 Tona 


nanggita kajadia haitu, tamo nompopaisani kajadia haitu ka komiu ala 
komiu muni momparasaya. Nakana tesana haitu bo nisanina mbotomo 
tesana haitu nakana. 19:36 Pura-pura haitu najadi ala madupa anu nitulisi 
riara Buku Gasa ivei: "Ledo ria sangua bukuna rapakakoto." #19:36 
Pesuvu 12:46; Bilangan 9:12* 19:37 Bo naria muni tesa ntanina riara 
Buku Gasa nanguli, "Ira mantingoa tona nitosura tavala." *19:37 Zakharia 
12:10* 19:38 Naupu haitu, 1 Yusuf toArimatea hau nomperapi karobata 1 
Yesus lako nte 1 Pilatus. I Yusuf haitu topangoseaka 1 Yesus, aga ledo 
nisani ntona sabana ia naeka ka pakeni ntoYahudi. Perapi i Yusuf haitu 
nipotyo 1 Pilatus. Jadi haumo 1 Yusuf nantauraka karobata 1 Yesus lako ri 
kayu salib. 19:39 1 Yusuf niporoa i Nikodemus, anu nakava nanggita 1 
Yesus tempo bara ipia bongi. I Nikodemus nanggeni galo rampa-rampa 
navangi nosanga “mur bo “gaharu, nitasere talu-pulu kilo kantamona. 
19:40 Bo ira randua nangala karobata 1 Yesus bo nisompura ante kae 
gandisi tobelona bo nidikara rampa-rampa navangi pangane, nangoseaka 
ada ntoYahudi mombasompu tomate. 19:41 Napara ri savaliku ngata 
pompaku i Yesus ri kayu salib, naria salibo pampa. Ri pampa haitu naria 
sangu dayo nabaru, haitumo vatu nipaa bo dopa sanggani nipake. 19:42 
Jadi karobata i Yesus mbolira riara dayo haitu, sabana dayo haitu napara 
bo domo masae pamulana eo penonto. 


20:1 Ri eo Aka mpadondo mpisina da naruyo, 1 Maria Magdalena hau ri 
dayo 1 Yesusmo. Nakava ri dayo, nikitana vatu nipotutui dayo haitu 
nateduliakamo lako ri vamba nu dayo. 20:2 Jadi nangovamo ia hau nte i 
Simon Petrus bo anaguru nipotove i Yesus "20:2 anaguru nipotove 1 
Yesus , haitumo 1 Yohanes.” , bo niulina, "Niala ntonamo karobata 1 Yesus 
lako riara nu dayo, bo ledo nisani kami bara ri umba nipombolira!" 20:3 
Nangepe haitu, nalaimo i Petrus bo anaguru ntanina haitu hau ri dayo. 20:4 
Nangovamo ira randua, tapi anaguru ntanina haitu nagasipa pade 1 Petrus. 
Jadi ia nokolu nakava ri dayo. 20:5 Nakava ri dayo, notunggamo ia 
nompeinta riara dayo. Nikitana kae gandisi niposompu 1 Yesus hamai. 
Tapi 1a ledo nesua riara dayo haitu. 20:6 Pade nakavamo 1 Simon Petrus ri 
purina. la kaliu-liu nesua riara dayo haitu. Nikitana kae gandisi niposompu 


1 Yesus hamai. 20:7 Bo nikitana muni kae nipompou balengga 1 Yesus. 
Tapi kae haitu ledo mpasanggani ante kae gandisi, aga nitika pakabelo 
niboli santanina. 20:8 Pade nesua munimo anaguru ntanina anu nokolu 
nakava ri dayo pangane. Nikitanapa kae haitu, niparasayana munimo 1 
Yesus natuvu mpanjili. 20:9 Sampe eo haitu dopa muni nisanira patuju 
ntesa nitulisi riara Buku Gasa nggaulu anu nanguli i Yesus kana matuwu 
mpanjili lako ri kamateNa. 20:10 Naupu haitu nanjilimo ira randua hau ri 
banuara. 20:11 Tapi i Maria Magdalena da neangga notumangi-mangi ri 
savaliku nu dayo haitu. la notumangi bo notunggamo nompeintaka riara 
dayo. 20:12 Ri sia nikitana randua #“malaeka nobaju nabula mpuu nonturo 
ri bela pomboli karobata 1 Yesus. Saito nonturo ri bela nu balenggaNa bo 
saito ri bela nu kadaNa. 20:13 Bo nekutanamo malaeka-malaeka haitu, 
"Ina, nakuya komiu notumangi-mangi?" Nesana i Maria, "Tupuku mala 
ntonamo lako ri sii bo ledo nisaniku ri umba nipombolira." 20:14 Naupu 
haitu, neili ia bo nikitana i Yesus neangga ri sia, tapi ledo nisanina Iamo 
mai i Yesus. 20:15 Nekutanamo 1 Yesus, "Ina, nakuya iko notumangi? 
Isema nielomu?" Nisarumaka 1 Maria bara topokarajaa ri pampa haitu. 
Jadi nesanamo ia, "Ane komiu nangala karobataNa lako ri sii, ulimo ka 
yaku bara ri umba nipombolimiu ala kusani bo hau kuala la." 20:16 
Nanguli i Yesus ka ia, "He, Maria." Nangepe haitu, neili i Maria bo 
nanguli riara basa #Ibrani, "Rabuni!" (Batuana, "Guru.") 20:17 Nanguli i 
Yesus ka ia, "Nee rakabe Yaku, apa Yaku dopa neore hau nte TuamaKu. 
Tapi koimo hau nte sampesuvu-sampesuvuKu bo uli ka ira ivei: "Yaku hau 
nte TuamaKu bo Tuamamiu, haitumo Alatala nisombaKu bo nisombamiu..' 
" 20:18 Jadi hau mpuumo 1 Maria Magdalena nte ana-anaguru i Yesus bo 
niulina, "Nikitakumo 1 Pue!" Bo nitesana muni ka ira pura-pura anu nitesa 1 
Yesus ka 1a. 20:19 Ri eo Aka bongina, ana-anaguru 1 Yesus nasiromu ri 
sangu banua. Vamba nu banua haitu nigunji sabana ira naeka ka pakeni 
nto Yahudi. Sampesanika, neongamo 1 Yesus neangga ri tatangara, bo 
nanguli, "Kuperapi Alatala mompakatinonto raramiu!" 20:20 Naupu 1 
Yesus nombatabe ira ivesia, nipopakitaNamo paleNa bo usuNa ka ira. 
Nadamba mpuumo rarara nanggita 1 Yesus. 20:21 Bo nanguli vaimo 1 
Yesus, "Kuperapi Alatala mompakatinonto raramiu! Yaku mombasuro 


komiu, nasimbayu mpo TuamaKu nombasuro Yaku." 20:22 Naupu haitu 
nitavusiNamo ira ante nosaNa bo nanguli, "Tarimamo Nosa Gasa nu 
Alatala. 20:23 Ane raampungimiu dosa ntona, dosara raampungi nu 
Alatala muni, bo ane ledo raampungimiu dosa ntona, dosara ledo muni 
raampungi nu Alatala." 20:24 I Tomas, saito lako ri sapulu randua anaguru 
1 Yesus, niuli muni "Ngana Rapi". Ia ledo naria nosanggani-nggani ante 
roa-roana tempo i Yesus nakava nompopakita karoNa ka ira. 20:25 Jadi 
nanguli ana-anaguruNa ntanina ka i Tomas, "Nikita kamimo i Pue!" Tapi 
nanguli 1 Tomas, "Ane dopa kukita valea nu paku ri paleNa bo kudika 
koya-mpaleku ri bela nu paku, bo ane dopa muni kudika paleku ri valea 
ntavala ri usuNa, dopa kuparasaya." 20:26 Naliu valu-mbongi, nasiromu 
vaimo ana-anaguru i Yesus riara nu banua haitu, bo 1 Tomas naria muni 
nosanggani-nggani ante roana ri sia. Vamba nigunji puramo tapi 
sampesanika, neongamo i Yesus neangga ri tatangara, bo nanguli, 
"Kuperapi Alatala mompakatinonto raramiu!" 20:27 Naupu haitu, niuliNa 
ka 1 Tomas, "Peintamo paleKu hitu. Dikamo koya-mpalemu ri sii. Bo 
dikamo palemu ri valea ntavala ri usuKu hitu. Tumo mabata-bata raramu, 
tapi parasayamo!" 20:28 Bo nanguli i Tomas ka i Yesus, "Tupuku! Alatala 
nisombaku!" 20:29 Nanguli 1 Yesus ka 1 Tomas, "Iko nomparasaya sabana 
nikitamu Yaku. Tapi nabelopa tona nomparasaya nau ledo nikitana Yaku." 
20:30 Da nadeapa tanda-tanda nipokumaaka ntanina nipovia 1 Yesus 
tempo la da naria nosanggani-nggani ante ana-anaguruNa anu ledo nitulisi 
riara buku hitu. 20:31 Tapi anu nitulisi riara buku hitu, patujuna ala 
manggeni komiu momparasaya 1 Yesus mpuu-mpuu “Magau 
Topepakasalama, Ana nu Alatala. Bo patujuna muni ala komiu mamala 
manggava katuvua mabelo sampe ri kasae-saena sabana niparasayamiu la. 


21:1 Naupu haitu, 1 Yesus nompopakita karoNa sangganipa ka anaguruNa 
ri bivi Rano Galilea. “21:1 Naskah basa Yunani: 'Rano Tiberias', 
nasimbayu ante Rano Gallea.” Iveimo tesana. 21:2 Bara sako-ndua 
anaguru 1 Yesus nasiromu ri sia, haitumo 1 Simon Petrus, 1 Tomas anu 
nidae "Ngana Rapi", 1 Natanael lako ri ngata Kana ri bagia Galilea, bo 
randua ana 1 Zebedeus, bo randua anaguruNa ntanina. 21:3 Nanguli 1 


Simon Petrus ka roa-roana, "Hau mompemala bau ri rano yaku." Nesana 
roana, "Hau muni kami." Jadi hau ira nosanggani-nggani nesavi sakaya. 
Nojala baumo ira njambongi ntua tapi ledo ntoto ria bau namala malara. 
21:4 Nebonda eo, neanggamo 1 Yesus ri bivi rano, tapi ledo nisani nu 
anaguruNa la haitu 1 Yesus. 21:5 1 Yesus nompongare anaguruNa riara 
sakaya, "Berimbamo, le? Naria bau nikavamiu?" Nesana ira, "Ledo ntoto 
naria." 21:6 Nanguli i Yesus ka ira, "Tendeakamo jalamiu ri sabingga 
nggana nu sakayamiu. Rakavamiu ngena bau." Jadi nitendeakara mpuumo 
Jala ri sabingga nggana sakayara. Ledo nipakulera nombasoreaka jala haitu 
apa nadea mpuu bau nesua rajalara. 21:7 Anaguru anu nipotove 1 Yesus 
71:7 anaguru nipotove i Yesus , haitumo 1 Yohanes.” nanguli ka i Petrus, 
"I Pue, tano!" Niepe i Petrus tesa haitu, nipasuana mpanjili bajuna, sabana 
ia ledo nobaju pangane. Bo nekavantumo ia hau riara rano norabu hau ri 
kabatana. 21:8 Ana-anaguru i Yesus ntanina haitu netuntuni nte sakaya hau 
ri kabatana bo nombataja jala naponu ante bau, sabana domo nakavao lako 
ri kabatana, nitasere saatu metere kakavaona. 21:9 Tempo ira nanau lako 
ri sakaya, nikitara naria ruti nu apu da narega ri sia, bo ri bavo nu ruti haitu 
naria bau bo naria muni roti. 21:10 Nanguli i Yesus ka ira, "Keni tumai 
bara sako-mbaa bau nipemalamiu tutu." 21:11 Jadi 1 Simon Petrus nesavi 
riara sakaya bo nitajana jala haitu sampe ri kabatana. Jala haitu naponu 
ante bau mbaso, kadeana pura-pura saatu limapulu bo talu-mbaa. Tapi 
naupa ivesia kadeana, ledo nabite jala haitu. 21:12 Bo niuli i Yesus vaimo 
ka anaguruNa, "Kamaimo kita mangande." Ledo ntoto naria tona nabia 
nekutana nte 1 Yesus, "Isema Komiu?" Sabana nisanira puramo la haitu 1 
Pue. 21:13 Hau i Yesus nangala roti bo nibagiNa ka ira. Bo ivesia muni 
nipoviaNa ante bau. 21:14 Haitu katalu-ngganina 1 Yesus nompopakita 
karoNa ka ana-anaguruNa naliu la natuvu mpanjili lako ri kamateNa. 
21:15 Naupu ira nangande, i Yesus nompekutana i Simon Petrus, "Simon, 
ana i Yohanes, nambasopa tovemu ka Yaku pade tove nu roa-roamu 
haitu?" Nesana i Petrus, "Iyo, nisaniMiu mboto, Pue, nipotoveku Komiu." 
Nanguli Yesus ka ia, "Ane ivesia, piaramo ana-ana bimbaKu." *21:15 
bimbaKu: haitumo topomparasaya i Yesus. 21:16 Bo nekutana i Yesus 
karongganina, "Simon, ana i Yohanes, nipotovemu mpuu Yaku?" Nesana i 


Petrus, "Iyo, nisaniMiu mboto, Pue, nipotoveku Komiu." Nanguli 1 Yesus, 
"Ane ivesia, poevumo bimba-bimbaKu." 21:17 Bo i Yesus nekutana vai 
katalu-ngganina, "Simon, ana 1 Yohanes, nipotovemu mpuumo Yaku?" 
Nangepe haitu, nasusa mpuumo rara 1 Petrus, sabana talu-ngganimo 1 
Yesus nompekutana 1a. Jadi nesana 1 Petrus, "Pue, nisaniMiu 
mpengayangaya. NisaniMiu nipotoveku Komitu." Nanguli 1 Yesus, "Ane 
ivesia, piaramo bimba-bimbaKu. 21:18 Pariaramo tesaKu hitu, tempo iko 
da namuda iko mboto nompou kopemu bo hau ri umba-umba nipodotamu. 
Tapi ane matuamo iko, iko kana mombadekei palemu ratipunggu ntona 
ntanina, bo iko rakeni ntona hau ri ponturo anu ledo nipokonomu." #2 1:18 
Nantuntuni sajarana, i Petrus namate mpasuli nipaku ri kayu salib.? 21:19 
Ante jalili haitu 1 Yesus nompopaisani dala nggamate 1 Petrus bara 
maiptapa, anu mompopakita kaoge nu Alatala. Naupu haitu nangulimo 1 
Yesus ka 1 Petrus, "Nee menonto mangoseaka Yaku!" 21:20 Naupu haitu 
neilimo 1 Petrus bo nikanotona anaguru anu nipotove 1 Yesus. “21:20 
anaguru nipotove 1 Yesus , haitumo 1 Yohanes.” Anaguru haitumo anu 
nonturo ri sinjori 1 Yesus tempo ira nangande bongina, anu nekutana, 
"Isema mompobalu Komiu, Pue?" 21:21 Jadi nekutanamo 1 Petrus, "Pue, 
nuapa majadi ante roaku moitu?" 21:22 Nesana 1 Yesus, "Ane rapana 
Yaku madota ia matuvu sampe Yaku makava mpanjili ri dunia hitu, haitu 
ledo paraluu musani. Tapi iko, nee menonto mangoseaka Yaku!" 21:23 
Lako rahaitu natolelemo kareba ka topomparasaya 1 Yesus nanguli 
anaguru nipotoveNa haitu ledo mamate. Tapi ledo ivesia tesa 1 Yesus. Ivei 
niuliNa: "Ane rapana Yaku madota ia matuvu sampe Yaku makava 
mpanjili ri dunia hitu, haitu ledo paraluu musani." 21:24 I Yohanes hii 
anaguru nitesa ri bavona, iamo nanggita bo notesaki kajadia haitu. Bo ia 
muni notulisi kajadia haitu riara buku hitu. Bo nisanita anu nitesana haitu 
mpuu-mpuu nakana. 21:25 Da nadeapa anu ntanina nipovia i Yesus. Ane 
rapana ratulisi pura kajadia haitu, nipekiriku dunia hitu ledo masuka 
rapomboli pura-pura buku ratulisi. 


Sunju Powia 


1:1 Teopilus mbilaku: Riara bukuku paratama, nitulisiku pura-pura 
pepatuduki 1 Pue Yesus bo pura-pura anu nipoviaNa lako ri pantepuuna 
1:2-3 sampe la neore hau ri suruga. Naliu la namate bo natuwu mpanjili, la 
nasaro nompopakita karoNa ka suro-suroNa nipelisiNa bara ipia, ala 
rasanira la mpuu-mpuu natuvu mpanjili. Riara tempo patapulu bongina 
nikitara mpuumo Ia, bo la nombatesa Poparenta nu Alatala ka ira. Dopame 
la hau ri suruga, nidekeiNa parenta-parenta ka suro-suroNa ante kuasa 
Nosa Gasa. 1:4 Naria saeo 1 Yesus nasiromu nte ira, niulikaNa ira, "Nepa 
ruru malai lako ri ngata Yerusalem. Popeamo sampe TuamaKu Alatala 
mompopanau Nosa Gasa nipejanjikaNa, evamo niuliKu muni ka komiu 
bara ipia. 1:5 Toramo! I Yohanes nombadiu tona ante uve, tandana ira 
najea lako ri dosara. Tapi bara sako-eopa radiu ante Nosa Gasamo komiu. 
#1.5 radiu ante Nosa Gasamo komtu: batuana, Nosa Gasa mombakuasai 
komiu, bo monturo riara ntaimiu.“ " 1:6 Tempo “suro-suro i Yesus 
nasiromu nosanggani nte la, nipekutanara, "Pue, sii-sii rakabasakaMiu kita 
“to Y ahudi lako ri balita ala kita mamala momparenta ngatata mboto?" 1:7 
Nesana i Yesus, "Aga TuamaKu nakuasa mompakatantu eona bo jaana. 
Ledo paraluu rasanimiu. 1:8 Tapi komiu manggava kuasa ane Nosa Gasa 
nu Alatala manau nte komtu. Bo komiu mompatolele karebaKu ka tona ri 
ngata Yerusalem, ri bagia “Yudea bo “Samaria, sampe ri npumangu 
dunia." 1:9 Naupu i Yesus nanguli ivehaitu, neoremo la lako ri ngayora 
hau ri suruga. Ira nantingoa nangganoto la sampe nalipo lako ri panggitara, 
sabana kulimu nombabungu la. 1:10 Tempo ira da nantingoa langi 
nangganoto peore i Yesus, sampesanika neongamo randua #malaeka 
nopakea mputi neangga ri sinjorira. 1:11 Nanguli malaeka haitu, "Heh, 
toGalilea! Nakuya komiu aga neangga ri sii, nantingoa langi? I Yesus anu 
nikitamiu pangane neore rou ri surugamo. Ivesia muni la manjili lako ri 
suruga tumai ri dunia, nasimbayu mpo nikitamiu pangane." 1:12 Naupu 
haitu, #“suro-suro 1 Yesus notinggulimo lako ri Bulu “Zaitun bo hau ri 
ngata Yerusalem. Bulu haitu nitasere sangu kilo kakavaona lako ri 
Yerusalem. 1:13 Nakava ri Yerusalem, hau ira ri banua ponturora bo 
nompene ri tombi kalangana. Sanga nu suro-suro haitu iamo: 1 Petrus, 1 
Yohanes, 1 Yakobus, 1 Andreas, 1 Filipus, 1 Tomas, 1 Bartolomeus, 1 


Matius, i Yakobus ana Alfeus, 1 Simon *Zelot topangeva pomarenta, bo 1 
Yudas ana Yakobus. 1:14 Ira nasaro nasiromu nosangu rara nosambaya. I 
Maria tina Yesus, ante bara sako-ndua mombine ntanina, bo 
sampesuvusampesuvu 1 Yesus nasiromu muni nosambaya nosanggani- 
nggani ante ira. 1:15 Naria saeo, nitasere saatu ropulu kadeara nasiromu. 
Neanggamo 1 Petrus ri tatanga nu sampesuvu sampomparasaya bo nanguli, 
1:16 "Sampesuvu pura-pura. Anu nitulisi riara Buku Gasa nombatesa 1 
Yudas kana madupa. Tempo nggaulu Magau “Daud nompasimbayu tesa 
nu Nosa Gasa nanguli i Yudas, anu nanggeni tona mosaka i Yesus. 1:17 I 
Yudas haitu roata, sabana 1 Yesus mboto nompelisi ia majadi suroNa 
nasimbayu mpo kita." 1:18 (I Yudas haitu nangali salimpu tana ante doi 
nikavana tempo ia nompobalu i Yesus. Ri tana haitu ia nanavu bo namate. 
Taina nasemparaka sampe isi rarana nakamburaka ri savalikuna. 1:19 
Pura-pura tona nonturo ri ngata Yerusalem nangepe kajadia haitu. Sia 
sampe tana haitu nipoposangara "Akeldama." Batuana riara basara mboto 
"Tana Nikabubu nu Raa".) 1:20 Nanguli vaimo i Petrus, "Riara Buku 
*Mazmur naria tesa nombaboto 1 Yudas ivei: 'Banua ponturona majadi sou 
boa. Domo maria tona monturo riarana.' (1:20 Mazmur 69:26)*Bo naria 
muni anu nitulisi ivei: 'Aginamo pokarajaana raala ntona ntanina.' " (1:20 
Mazmur 109:8) 1:21-22 Bo i Petrus nompapola tesana ivei: 
"Sampesuvusampesuvu, haitumo sampe kita kana mompelisi saito tona 
lako nte kita mboto, ala ia mosanggani-nggani nte kita mompatolele 
kareba i Pue Yesus natuvu mpanjili lako ri kamateNa. Tona rapelisita haitu 
kana lako ri kita samporoa anu nangoseaka i Pue Yesus ri umba-umba 
nikalauNa bara ipia, lako ri tempo i Yohanes nompamula nombadiu tona, 
sampe i Yesus neore hau ri suruga." 1:23 Jadi tona nasiromu ri sia 
nompelisi randua roara manjambei i Yudas, haitumo i Yusuf Barsabas 
(anu nidae i Yustus) bo i Matias. 1:24-25 Naupu haitu nosambayamo ira 
ivei: "Pue, nisaniMiu isi rara ntai manusia pura-pura. Jadi popaisani ka 
kamimo isema nipelisiMiu lako ri randua tona hitu majadi suro manjambei 
i Yudas. Apa i Yudas nombakabasaka bagona bo nihuku nangoseaka 
pokaingguna." 1:26 Naupu ira nosambaya, nitenderamo lamoro, bo 
nambela sanga 1 Matias. Jadi nompamula lako ri eo haitu, 1 Matias nireke 


saito lako ri sapulu randua suro 1 Pue Yesus. 


2:1 Nanggava eo mbaso nto Yahudi anu muli Ko “Pentakosta, pura-pura 
topangoseaka i Yesus ri sia nasiromu ri sangu banua. 2:2 Sampesanika 
niepera moni lako ri langi eva vuu mpoiri narimboso. Moni haitu niepe ri 
umba-umba riara banua nikasiromura haitu. 2:3 Bo nikitara eva vaya nu 
apu nolenje mpo dila nakamburaka nasindele ri umba-umba bo netuu nte 
ira saito-saito. 2:4 Ira pura-pura nikuasai Nosa Gasa mu Alatala bo 
nompamulamo notesa ante mpengaya basa ntanina nisovadakara 
nangoseaka anu nidekei nu Nosa Gasa ka ira. 2:5 Tempo haitu nadea 

to Yahudi ntanina lako ri ngata-ngata ri njumangu dunia nonturo ri ngata 
Yerusalem. Ira haitu tona natundu nte Alatala. 2:6 Tempo niepe ntona 
moni mpo vuu mporri haitu, nadea mpuu tona nakava nasiromu. Natekaja 
ira sabana niepera basara mboto namala nipotesa ntopangoseaka 1 Yesus. 
2:7 Nahera bo nokumaa mpuu ira nosimpotesa, "Berimbamo hii? Tona 
notesa-tesa haitu toGalilea pura! 2:8 Berimba sampe niepeta ira notesa 
ante basa-basata lako ri ngata-ngatata mboto? 2:9 Kita hii tona lako ri 
umba-umba, lako ri tana Partia, Media, Elam, lako ri tana Mesopotamia, 
“Yudea bo Kapadokia. Naria muni lako ri tana Pontus bo “Asia, 2:10 lako 
ri tana Frigia bo Pamfilia, lako ri tana “Mesir bo lako ri tana Libia napara 
ngata Kirene. Naria muni lako ri ngata mbaso “Roma. 2:11 Sanu kita 

to Y ahudi bo sanu nesua agama Yahudi. Naria tona nakava lako ri levuto 
Kreta bo lako ri tana Arab. Kita hitu tona lako ri mpengaya basa, tapi 
niepeta ira nombatesa kabaraka-kabaraka nipovia nu Alatala ante basa 
mpengaya-ngaya!" 2:12 Nokumaa puramo ira bo naingu mpuu rarara 
sampe nosipekutana-tana, "Nuapa batuana kajadia hitu?" 2:13 Tapi naria 
muni tona ntanina hamai aga nepongei-ngeika. Ira nanguli, "Ah, tona haitu, 
bara nalangu!" 2:14 Nangepe tesa ntona haitu, neanggamo 1 Petrus 
nosanggani-nggani ante sapulu saito suro ntanina, bo notesamo ia ka todea 
ante suara namangga. Niulina, "Sampesuvu-sampesuvuku to Yahudi, bo 
pura-pura toponturo ri ngata Yerusalem! Epemo pakabelo-belo, 
kupakalanto ka komiu batuana anu najadi ri sii pangane. 2:15 Kami hii 
ledo nalangu mpo nibatamiu. Dopa tempo panginu, da tinti sasio 


mpadondona. 2:16 Tapi kajadia pangane, haitumo peonga nu Nosa Gasa 
nijanji nu Alatala nangoseaka tesaNa nipapola Nabi Yoel nggaulu, ivei: 
2:17 'Alatala notesa: Ri tempo napara kaupu nu dunia bara maipia, 
Kupopanau NosaKu ka pura-pura manusia. Ana-anamiu, langgai bo 
mombine, mompasimbayu tesaKu ka komiu. Kabilasa-kabilasamiu 
manggita anu Kupopakita ka ira. Bo totua-totuamiu mangipika anu 
Kupopangipika ira. 2:18 Sampe batua-batuaKu muni, langgai bo mombine, 
Kudekeika Nosa Gasa ri tempo nijanjiKu haitu. Bo ira mompasimbayu 
pura-pura anu Kuuli ka ira. 2:19 Kupopakita ka komiu kabaraka-kabaraka 
ri langi bo tanda-tanda nipokumaaka ri dunia. Maria raa bo apu bo unu nu 
apu. 2:20 Mata nu eo mabali majadi malanda, bula majadi mpo raa, 
dopame makava eo mbaso anu ledo ria kasimbayuna, haitumo Eo Tupu 
mombatangara manusia. 2:21 Bo isema-sema mekakai nte Tupu, ia kana 
rapakasalama.' " (2:17-21 Yoel 2:28-32) 2:22 I Petrus nompakapola 
tesana ivei: "Sampesuvu-sampesuvuku “toIsrael! Pariaramo tesaku hitu! 
Alatala nompopakita ka komiu pura-pura, Ia mpuu-mpuu nompelisi bo 
nantudu 1 Yesus toNazaret, sabana nidekeikaNa kuasa movia kabaraka bo 
tanda-tanda nipokumaaka. Nisanimiu mboto tesaku hitu nakana, sabana 
kajadia haitu pura-pura najadi ri tatangata. 2:23 1 Yesus haitu nidekei nu 
Alatala ka komiu bo nipatesimiu. la nidekeimiu ka tona nadaa nombapaku 
ri “kayu salib. Tano mai, anu najadi haitu nangoseaka nia nipakatantu nu 
Alatala lako ri pamulana, apa nisaniNa mami lako ri pamulana anu majadi 
ante 1 Yesus. 2:24 Komiu nompatesi i Yesus, tapi Alatala nompakatuvu 
mpanjili la lako ri kamateNa. NikabasakaNa la lako ri kuasa kamatea, 
sabana Ia ledo ntoto namala rataamaka ri ponturo ntona namate. 2:25 
Magau “Daud nggaulu nombaboto i Yesus matuvu mpanjili ivei: 'Nikitaku 
Tupu nasaro nombajagai yaku. Ia ri sabingga ngganaku mombatulungi 
yaku ala yaku ledo molengga ragoya nuapa-nuapa. 2:26 Haitumo sampe 
nadamba raraku, bo sumbaku nombasovadaka tesa-tesa petoiya. Bo 
karoku muni manjarumaka kuasaMiu, 2:27 Sabana, ledo rapalambaMiu 
yaku maboli ri #“ponturo ntomate. Ledo rapalambaMiu karobataku maboli 
riara dayo sampe mapopo majadi avu, sabana Yaku batuaMiuu nipelisiMiu. 
2:28 NituduakaMu ka yaku dala matuvu mabelo sampe ri kasae-saena. 


Melabipa kadamba raraku apa Komiu nosanggani-nggani ante yaku.' " ( 
2:25-28 Mazmur 16:8-11) 2:29 I Petrus nompapola tesana ivei; 
"Sampesuvu-sampesuvuku, kuuli pakalanto ka komiu, i Daud, magau 
ntotuata namate bo nitana. Dayona da namala nikita sampe eo hitu. Jadi 
natantu ledo karobatana mboto anu nipatujuna. 2:30-31 Alatala nojanji bo 
nipakarosoNa ante “sumpa, kana maria saito lako ri muli i Daud mboto 
raanggataka majadi magau bara maipia. “2:31 Mazmur 132:1 1 Nisani 1 
Daud pojanji haitu bo ia muni “nabi, jadi nisanina anu rapovia nu Alatala. 
Nibotona #“Magau Topepakasalama anu nijanji nu Alatala matuwu mpanjili 
lako ri kamateNa. I Daud nanguli: Ta ledo rapalamba maboli ri ponturo 
ntomate, karobataNa ledo maboli riara dayo sampe mapopo majadi avu.' ( 
2:30-31 Mazmur 16:10) 2:32 1 Yesusmo hii muli 1 Daud pangane, sabana 
Tamo tona nipakatuvu nu Alatala mpanjili. Kami pura-pura hii najadi 
sabiNa, sabana kami mboto nanggita i Yesus natuvu mpanjili. 2:33 Ia 
nianggataka nu Alatala bo nipoponturo ri ponturo nibila ri sabingga nggana 
nu Alatala ri suruga. Bo nitarimaNa Nosa Gasa nijanji nTuamaNa, Alatala. 
Jadi sampesuvu-sampesuvu, pangane nikitamiu bo niepemiu kami notesa 
nte mpengaya basa. Haitu najadi sabana kuasa Nosa Gasa anu nipopanau 1 
Yesus ka kami. 2:34 Jadi patuju nu tesa Magau Daud pangane, ledo 
nanguli karona mboto, sabana natantu ledo 1 Daud natuvu mpanjili bo 
neore hau ri suruga. Tapi 1 Daud nanguli ivei: 'Tupu nanguli ka Pueku: 
Ponturomo ri sabingga ngganaKu 2:35 sampe Kupopekou pura-pura 
baliMu nte Iko!'" (2:34-35 Mazmur 1 10:1) 2:36 Bo i Petrus nompakaupu 
tesana, bo nanguli, "Jadi sampesuvu-sampesuvu, haitumo sampe kita 
tolsrael pura-pura, kana rasanita mpuu-mpuu, 1 Yesus hitumo anu 
nipakumiu ri kayu salib, Iamo nipelisi nu Alatala majadi Tupu bo Magau 
Topepakasalama!" 2:37 Tempo todea nangepe tesa 1 Petrus haitu, 
nasilonto ntoto riarara. Bo nipekutanara nte i Petrus bo suro-suro ntanina, 
"Sampesuvu-sampesuvu, ane ivesia, nuapa masipato rapovia kami?" 2:38 
Nesanamo 1 Petrus, "Kajeamo lako ri dosa-dosamiu, bo komiu saito-saito 
kana radiu, tandana komiu nomparasaya i Yesus Kristus, bo Alatala 
mombaampungi komiu bo mombadeke1 Nosa GasaNa ka komiu. 2:39 
Apa Alatala nojanji mombadeke1 Nosa Gasa ka komiu pura-pura, bo ka 


muli nu mulimiu, bo ka tona ri ngata nakavao. PojanjiNa haitu ka 
pura-pura tona nipokio nTuputa Alatala majadi todeaNa." 2:40 Ledo aga 
ivesia tesa 1 Petrus, tapi ante nadea tesa-tesa ntanina nipatudukina bo 
nipaingana todea. Niulikana ira, "Kajeamo bo rapakasalama, ala komiu 
ledo rapambela pehuku nu Alatala anu rapambela ka tona nadaa ri ngata 
hitu anu nompatesi i Yesus !" 2:41 Naupu nangepe tesa 1 Petrus, 
nantambaimo kadea ntona nomparasaya 1 Yesus, bo ira nidiu, tandana ira 
topangoseaka Ia. Bo ri eo haitu tona nomparasaya 1 Yesus natetambai 
talu-njobu kadeana. 2:42 Topangoseaka 1 Yesus nabaru haitu natutu mpuu 
nangepe pepatuduki nu suro-suro, bo ira nasaro nasiromu nosanggani- 
nggani. Ira nasaro nangande nosanggani-nggani nombatubi roti mantora 
kamate 1 Yesus, bo nosambaya nosanggani-nggani. 2:43 Nadea mpuu 
kabaraka bo tanda-tanda nipokumaaka nipovia nu suro-suro sampe 
nokumaa bo naeka todea. 2:44 Pura-pura topomparasaya nosangu rara, bo 
nuapa-nuapa naria ante ira nipakera mpasanggani-nggani. 2:45 Nasaro 
naria ira nompobalu kakalumanara bo mbara-mbarara, bo doina haitu 
nibagi-bagi ka ira pura nangoseaka anu niparaluura. 2:46 Eo-eo ira 
nasiromu ri doyata #“Banua nu Alatala. Ira notava-tava nasiromu ri banuara 
notubi-tubi “roti nantora 1 Yesus, bo nangande nosanggani-nggani ante 
damba rarara bo ante liangu rara. 2:47 Ira nasaro nombatotya Alatala bo 
pura-pura todea ntanina nompodamba ira. Bo eo-eo nantambai kadea ntona 
nipakasalama nu Alatala. 


3:1 Naria saco 1 Petrus bo Yohanes hau ri “Banua nu Alatala tinti tatalu 
ede eo, haitumo tempo posambaya “ntoY ahudi. 3:2 Ri bobaa mbaso anu 
niuli Bobaa Nagaya, naria saito langgai napunggu mami lako ri 
pompoanaka. Eo-eo ia nikeni hau ri bobaa haitu ala mamala mantande 
palena merapi-rapi nte topoliu nesua hau mosambaya ri Banua nu Alatala. 
3:3 Tempo nikitana 1 Petrus bo 1 Yohanes noliu mesua hau ri Banua nu 
Alatala, niulurakanamo palena merapi doi nte ira randua. 3:4 Jadi 
nikanotoramo topunggu haitu bo nanguli i Petrus ka ia, "Peintamo kami!" 
3:5 Topunggu haitu nompeintaka ira bo nisarumakana bara maria anu 
radekeira ka ia. 3:6 Tapi nanguli i Petrus ka ia, "Yaku ledo naria doitku, 


tapi anu naria nte yaku, haitumo kudekei ka iko. Ante kuasa i Yesus 
Kristus toNazaret, polipamo!" 3:7 Pade nikangisi 1 Petrusmo pale nggana 
ntopunggu, bo nitulungina ia meangga. Kaliu-liu narosomo kadana ante 
buku dalina. 3:8 Ia kaliu-l1iu nekavantu bo neangga bo nompamula nolipa 
hau tumai. Naupu sia, nesuamo 1a riara doyata Banua nu Alatala 
nosanggani-nggani nte 1 Petrus bo 1 Yohanes. la nolipa bo nekavantu-vantu 
nantoiya Alatala. 3:9 Pura-pura tona riara Banua nu Alatala nanggita ia 
nolipa bo nantotya-totya Alatala. 3:10 Pade nanotomo rarara, iamo 
toperapi nabiasa nonturo ri Bobaa Nagaya nerapi-rapi nte tona. Nokumaa 
bo natekaja ira nanggita anu najadi nte topunggu haitu. 3:11 Topunggu 
pangane nantuntuni i Petrus bo i Yohanes njuu. Tempo ira tatalu nakava ri 
tambale ri Banua nu Alatala muli “Tambale Magau Salomo, pura-pura 
tona nangova hau nasiromu ri ngayora, apa natekaja ira nanggita topunggu 
haitu nolipamo. 3:12 Tempo 1 Petrus nanggita todea gahaitu, niulikana ira, 
"Sampesuvu-sampesuvuku “toIsrael! Nakuya komiu nokumaa nanggita 
anu najadi pangane? Nakuya nikanotosikamiu kami? Natantu 
nisarumakamiu tona hitu nolipa sabana kabaraka kami mboto, atau sabana 
poagama kami naroso. Tapi ledo ntoto nakana! 3:13 Alatala anu nisomba 
ntotuata bo Nabi “Abraham, 1 Ishak, bo 1 Yakub, Iamo nombabila bo 
nompakaoge BatuaNa 1 Yesus. I Yesus haitumo nidekeimiu ka pomarenta, 
bo Iamo nipoaramiu ri ngayo 1 Pilatus tempo i Pilatus madota 
mombakabasaka la. 3:14 Ja nanoa bo nabelo, tapi nipoaramiu la bo 
nisaravimiu i Pilatus mombakabasaka topepatesi ka komiu. 3:15 
Komiumo nombatudu tona nompatesi la, tano Iamo topombadekei katuvu 
nabelo sampe ri kasae-saena ka manusia. Bo Alatala nompakatuvu 
mpanjili la lako ri kamateNa. Kami najadi sabiNa, sabana kami mboto 
nanggita 1 Yesus natuvu mpanjili. 3:16 Jadi sampesuvu-sampesuvu, 
nikitamiu topunggu hitu bo nisanimiumo ia. la nomparasaya i Yesus, jadi 1 
Yesus nompakaroso kadana. Nikitamiu mboto, ia nabelo mpuumo sabana 
pomparasayana 1 Yesus. 3:17 Sampesuvu-sampesuvu, nau komiu bo 
totua-totua ngatata nompatesi 1 Yesus, nisaniku komiu novia anu haitu 
sabana ledo nisanimiu Iamo #“Magau Topepakasalama. 3:18 Nabi-nabi 
nggaulu anu niposumba nu Alatala nanguli Magau Topepakasalama kana 


mombarasai susa bo pari. Anu nipoviamiu hitu nompakadupa anu niuli nu 
Alatala ka nabi-nabiNa. 3:19 Jadi sampesuvu-sampesuvu, komiu kana 
majea lako ri dosa-dosamiu bo matundu nte Alatala ala dosa-dosamiu 
ralelakaNa. 3:20 Bo Alatala mompakaroso bo mompakasana raramiu. Bo 
Ta muni mombatudu 1 Yesus makava nte komiu, sabana 1 Yesus hitumo 
nipelisi nu Alatala majadi Magau anu mompakasalama komiu. 3:21 I 
Yesus kana monturo ri suruga sampe makava tempona Alatala 
mompakabaru pura-pura, evamo nitesaNa ka nabi-nabi mpelisiNa nggaulu. 
3:22 Sampesuvu-sampesuvu, naria tesa Nabi “Musa nggaulu nombatesa 1 
Yesus ivei: 'Tupumiu Alatala manganggataka saito lako ri sampesuvumiu 
mboto majadi nabi nasimbayu mpo yaku. Komiu kana mangoseaka nuapa 
pura raulina ka komiu. 3:23 Isema-sema ledo mangoseaka anu rauli nu 
nabi haitu, ia kana ratantaka lako nte todea nu Alatala bo rapatesi.' ( 
3:22-23 Ulangan 18:15,18,19, Imamat 23:29) 3:24 Nabi-nabi ntanina anu 
nompasimbayu tesa lako nte Alatala nggaulu, nompamula lako ri Nabi 
Samuel sampe nabi-nabi natuvu purina, ira pura nombatesa anu najadi ri 
tempo sii-sii. 3:25 Janji-janji nu Alatala anu nipasimbayu nu nabi-nabi, 
nambela komiu sii-sii. Pojanji nipovia nu Alatala nte totuamiu nggaulu 
nambela muni nte komiu. Alatala nojanji ka Nabi Abraham, totuata 
nggaulu ivei: 'Lako ri mulimu ngena, Kudekei belo ka pura-pura manusia ri 
dunia." (3:25 Kajadia 22:18, 26:4)* Jadi sampesuvu-sampesuvu, komtumo 
nantarima belo nijanji nu Alatala haitu! 3:26 Haitumo sabana Alatala 
nanganggataka BatuaNa 1 Yesus, bo nantudu la tumai nte kita toYahudi 
ntani ruru, ala radekeiNa belo ka kita, haitumo, la manggeni kita majea 
lako ri pokaingguta nadaa." 


4:1 Tempo 1 Petrus bo 1 Yohanes da notesa ka todea riara Banua nu 
Alatala, nakava bara sako-ndua #topanggeni pesomba, pakeni ntopojaga 
Banua nu Alatala, bo #“toSaduki. 4:2 ToSaduki ledo nomparasaya tomate 
matuvu mpanjili. Jadi narau mpuu ira nangepe 1 Petrus bo Yohanes 
nompatuduki ka todea 1 Yesus natuvu mpanjili lako ri kamateNa. Sabana, 
pepatudukira haitu nompakalanto tomate matuvu mpanjili. 4:3 Jadi 
nisakara randua suro haitu bo nisuarakara riara ntarunggu. Tempo haitu 


nabongimo, dopa namala ira ratangara. Jadi 1 Petrus bo 1 Yohanes nitaha ri 
sia sampe maile mpadondo. 4:4 Tapi topangepe pepatuduki nu suro-suro 
pangane, nadeamo nomparasaya 1 Yesus. Jadi kadea ntopomparasaya 1 
Yesus nantambai sampe nitasere lima-njobu tonana. 4:5 Naeo mpadondo, 
pakeni-pakeni agama Yahudi, totua-totua “nto Yahudi bo “guru-guru 
agama nolibu ri Yerusalem. 4:6 Ira nolibu ante Pakeni nTopanggeni 
Pesomba, iamo 1 Hanas, bo muni ante sampesuvuna 1 Kayafas, 1 Yohanes, 1 
Aleksander, bo sampesuvu-sampesuvuna ntanina. 4:7 Nasiromu purapa 
ira, nipekikeniramo 1 Petrus bo 1 Yohanes mantingayo ira pura-pura. Jadi 
nompamulamo ira nomparesa 1 Petrus bo 1 Yohanes ante nekutana, 
"Berimba komiu nompakabelo topunggu hitu? Ante kuasa nuapa, ante 
kuasa isema nipakemiu nompakabelo ia?" 4:8 Jadi i Petrus nikuasai nu 
Nosa Gasa nu Alatala, bo nesanamo ia, "Totua-totua, pakeni ntodea bo 
pakeni agama. 4:9 Kami nitangara sii-sii, sabana kami nantulungi saito 
topunggu, bo komiu madota mangisani berimba sampe tona hitu 
nipakabelo. 4:10 Jadi ala rasanimiu bo ala rasani nu sampesuvuta “tolsrael 
pura muni, kami manguli ka komiu, tona hitu nipakabelomo bo ia neangga 
ri ngayomiu pura-pura sabana kuasa lako nte i Yesus Kristus toNazaret. 
Komiu nombapaku 1 Yesus ri “kayu salib sampe namate, tapi Alatala 
nompakatuvu la mpanjili. 4:11 I Yesusmo niuli vatu ri Buku Gasa ivei: 
'Vatu nitedaka ntopovia banua, vatu haitumo nopokopa ka banua haitu.' " ( 
4:11 Mazmur 118:22) 4:12 I Petrus nompapola tesana, "Aga 1 Yesus 
namala mompakasalama manusia, sabana ri njumangu dunia ledo ria saitoa 
tona ntanina nipakakuasa nu Alatala mompakasalama manusia, aga 1 Y esus 
saitoNa." 4:13 Topolibu haitu nokumaa pura-pura nanggita kabia i Petrus 
bo i Yohanes notesa, nemopa nisanira randua suro haitu aga tona biasa anu 
ledo nosikola nalanga. Lako rahaitu nisanira mpuumo randua suro haitu 
nosamporoa nte i Yesus bara ipia. 4:14 Topolibu ledo namala nompoara 
tesa i Petrus bo i Yohanes, sabana topunggu nipakabelo haitu neangga ri 
ngayora nosanggani-nggani ante 1 Petrus bo 1 Yohanes. 4:15 Jadi nitudura 
suro haitu rakeni hau ri savalikuna sampalai, bo topolibu pangane 
nosimpekutana, 4:16 "Nuapa rapoviata ka tona randua haitu? Nisani 
ntoponturo ri ngata Yerusalem pura kabaraka nipokumaaka nipoviara. 


Ledo mamala rapoarata kajadia haitu. 4:17 Tapi ala kareba hitu domo 
matolele hanupa, aginamo raparanggata ira randua bo raulita ka ira nee 
mpuu ratesamiu 1 Yesus ka tona ntanina." 4:18 Naupu haitu nirondera 
mpanjili randua suro pangane bo niulikara, "Tumo motesa atau 
mompatuduki 1 Yesus ka tona!" 4:19 Tapi nesana 1 Petrus bo 1 Yohanes, 
"Pekirimiu mbotomo mbana masipato rapovia kami ri panggita nu Alatala, 
mangoseaka parentamiu atau mangoseaka parenta nu Alatala. 4:20 Kami 
hii ledo mamala menonto motesa anu mkita kami bo anu niepe kami 
mboto." 4:21 Ledo mikava ntopolibu anu masipato rahuku ka i Petrus bo 
Yohanes. Jadi niparanggara vaimo randua suro haitu pade 
nikabasakaramo, sabana naeka ira ka todea. Apa pura-pura todea nantotya 
Alatala sabana kabaraka haitu. 4:22 Nokumaa mpuu todea sabana 
topunggu nipakabelo haitu, nelabimo patapulu-mpae umuruna. 4:23 Naupu 
i Petrus bo Yohanes nikabasaka, nanjilimo ira hau ri ponturo nu roara. 
Nakava ri sia, nitesara ka roara pura-pura anu niuli ntopolibu ka ira, 
haitumo balengga-balengga ntopanggeni pesomba bo pakeni-pakeni 
nto Y ahudi ntanina. 4:24 Naupu roara nangepe tesara haitu, pura-pura ira 
nosangu rara nekakai nte Alatala ivei: "Pue, Komiumo Topompajadi langi, 
tana, tasi, bo pura-pura isina. 4:25 Komiu nombadekei tesa ka totua kami 
nggaulu Magau “Daud. | Daud batuaMiu bo ante kuasa Nosa GasaMiu 
nitesana mami manusia mangeva 1 Yesus, ivei: 'Narau todea anu ledo 
nosisani nte Alatala. Bo todea-todea novia nia anu ledo ria gunana. 4:26 
Magau-magau ri dunia nasiromu nasadia meeva, bo totua-totua ngata 
nasintuvu mangeva Alatala bo “Magau Topepakasalama mpelisiNa.' ( 
4:25-26 Mazmur 2:1-2) 4:27 O Pue, dopa nasae ri ngata hitu, Magau 
Herodes bo 1 Pontius Pilatus nasiromu ante tolsrael bo tona ledo nosisani 
nte Komiu. Patujura mangeva i Yesus, BatuaMuu nagasa, anu nipelisiMiu 
majadi Magau Topepakasalama. 4:28 Ira nasintuvu nompates1 1 Yesus. 
Tapi kakanana anu nipoviara aga nompakadupa anu nipakatantuMiu mami 
lako ri pamulana nangoseaka kuasaMiu bo dotaMiu. 4:29 Pue, epemo 
tesara nomparangga kami. Kami batuaMiu, bo kami merapi tulungi nte 
Komu ala kami ledo maeka mompatolele tesaMiu. 4:30 Pue, tulungi ala 
tona nadua mamala rapakabelo bo kabaraka bo tanda nipokumaaka majadi 


ante kuasa 1 Yesus, BatuaMiu nagasa." 4:31 Naupu ira nosambaya, banua 
nikasiromura haitu nogoya. Ira pura-pura nikuasai nu Nosa Gasa nu 
Alatala, bo nipatolelera tesa nu Alatala bo domo ntoto naeka rarara. 4:32 
Pura-pura topangoseaka 1 Yesus natuvu nosangu rara bo nosangu pekiri. 
Ledo ria saitoa nanguli mbara-mbarana anuna mboto. Anu naria ante ira, 
anura mpasanggani-nggani. 4:33 Suro-suro ledo naupu-upu nompatolele 
kareba 1 Pue Yesus natuvu mpanjili, bo naroso mpuu tesara. Bo Alatala 
nabelo mpuu nte ira pura-pura. 4:34-35 Ledo ria saitoa ira nakura 
nuapanuapa, sabana isema naria tanana bara banuana nipobaluna, nikenina 
ali nu tana bara banua haitu ka suro-suro rapake ka todea. Doi haitu 
nibagi-bagi nu suro-suro ka isema-sema naria paraluu. 4:36-37 Ivesia muni 
nipovia i Yusuf. Nipobaluna tanana bo doi haitu nikenina bo nidekeina ka 
#suro-suro 1 Yesus. I Yusuf haitu “toLewi lako ri levuto Siprus. Suro-suro 
nombadae ia i Barnabas, batuana, "topompakavoe rara ntona." 


5:1 Tapi naria muni saito langgai ntanina nosanga 1 Ananias, bereina 
nosanga 1 Safira. Ira namboko nompobalu salimpu tanara. 5:2 Bo doi ali 
ntana nipobalura haitu, sagaa nibolira ka ira mboto, bo sagaa nikeni 1 
Ananias ka suro-suro. Nangulimo 1 Ananias, "Hitu puramo doi ali ntana 
nipobalu kami." Poviana haitu nisani nu bereina muni. 5:3 Nanguli 1 Petrus 
ka ia, "Ananias, nakuya iko nompalamba #Magau nu Seta nombakuasai 
raramu sampe nidavaimu Nosa Gasa nu Alatala? Iko nombaboliaka doimu 
sagaa ka iko mboto. 5:4 Dopame nipobalumu tana haitu, iko mami tupuna. 
Bo naupu tana haitu nipobalumu, doi ali ntana haitu iko muni tupuna. 
Nakuya sampe naria patuju riara ntaimu nompovia anu nadaa? Iko ledo 
aga nodava ka manusia, tapi iko nodava ka Alatala!" 5:5-6 Naupu i 
Ananias nangepe tesa 1 Petrus, kaliu-liu nadunggamo ia bo namate. Bo 
nakava bara sako-ndua kabilasa mombasompu karobatana, bo nikenira hau 
ratana ri savalikuna. Pura-pura tona naeka mpuu nangepe anu najadi haitu. 
5:7 Bara talu-jaa kaliuna i Ananias namate, nesua munimo bereina 1 Safira. 
Dopa nisanina anu dako najadi. 5:8 I Petrus nanguli ka ia, "Uli ka yaku, 
tana nipobalumiu njamboko haitu, aga hitu puramo alina?" Nesana 1 Safira, 
"Nakana. Tutu puramo alina." 5:9 Nanguli 1 Petrus ka ia, "Nakuya iko bo 


bereimu 1 Ananias nasintuvu nombabagiu Nosa Gasa nu Alatala? Epemo! 
Tona nombatana bereimu, dako nanjili lako ri dayo. Iko muni rakenira hau 
ratana ri savalikuna!" 5:10 Nangepe tesa haitu, nadunggamo 1 Safira bo 
kaliu-liu namate ri ngayo 1 Petrus. Tempo kabilasa-kabilasa pangane nesua, 
nikavara 1 Safira namate munimo. Bo nikenira karobatana hau ri 
savalikuna bo nitanara ri sinjori dayo bereina 1 Ananias. 5:11 Nangepe 
kajadia haitu, naeka puramo topomparasaya 1 Yesus bo tona ntanina muni. 
5:12 Nadea mpuu kabaraka bo tanda-tanda nipokumaaka nipovia nu 
suro-Suro ri mata ntodea. Bo topangoseaka i Yesus nosangu rara nasiromu 
ri “Banua nu Alatala ri “Tambale Magau Salomo. 5:13 Tona ntanina anu 
ledo nomparasaya 1 Yesus ledo nabia nakava masiromu ante ira, tapi naupa 
ivesia, topomparasaya gahaitu mpuu-mpuu nipakaoge ntodea. 5:14 
Kasae-sae katambai-mbai kadea ntopangoseaka 1 Yesus, langgai bo 
mombine. 5:15 Nanggita kabaraka-kabaraka nipovia nu suro-suro, nadea 
tona nadua nikeni ante paturu bara ante ompa bo nituu ri dala. Apa 
nisarumakara ane moliu i Petrus ngena, nau aga vayona mambela sakide, 
mabelomo ira. 5:16 Noumbe-umbe tona nakava lako ri ngata-ngata napara 
Yerusalem nanggeni tona nadua bo tona nipesua “seta. Bo pura-pura tona 
haitu nipakabeloramo. 5:17 Kaupuna Pakeni #nTopanggeni Pesomba ante 
roa-roana anu nangoseaka pepatuduki #ntoSaduki, nasiriatimo nanggita 
kadea ntona nomparasaya 1 Yesus. Jadi ira nompamula nompandasa 
suro-suro 1 Yesus. 5:18 Nisakara suro-suro, bo nisuarakara riara ntarunggu 
ngata. 5:19 Tapi bongina haitu saito “malaeka nu Alatala nombaungge 
vamba-vamba ntarunggu bo nanggeni suro-suro hau ri savalikuna. Nanguli 
la, 5:20) "Koimo, peangga ri doyata Banua nu Alatala bo patolelemo ka 
todea kareba katuvu nabaru." 5:21 Naupu nangepe tesa haitu, hau 
mpuumo suro-suro nanturusi anu niuli nu malaeka ka ira. Nasadondo mpuu 
ira hau ri doyata Banua nu Alatala bo nompamulamo nompatuduki tona ri 
sia. Tempo haitu Pakeni nTopanggeni Pesomba ante roa-roana nompokio 
pura-pura pakeni-pakeni #ntoY ahudi masiromu ri Polibu Mbaso Agama. 
Nitudura tona hau mangala suro-suro lako ri tarunggu, rakeni ratangara ri 
ngayora. 5:22 Tempo tona nitudu haitu nakava ri tarunggu, ledo nikavara 
suro-suro ri sia. Jadi nanjilimo ira hau manguli ka #toPolibu Mbaso 


Agama. 5:23 Niulira, "Nakavapa kami ri tarunggu, nikita kami vamba 
ntarunggu niupi bo nigunji pakabelo-belo bo topojaga-topojaga naria pura 
ri vamba. Tapi tempo kami nombaungge vamba haitu, ledo ria saitoa tona 
nikava kami riarana." 5:24 Nangepe tesa haitu, pakeni ntopojaga Banua nu 
Alatala bo #balengga-balengga ntopanggeni pesomba, naingu mpuu rarara 
nompekirika anu najadi ante suro-suro, bo naeka nompekirika anu majadi 
ngena. 5:25 Dopa nasae, nakavamo saito langgai nanguli ka ira, "Epe vei! 
Tona nisuarakamiu riara ntarunggu, hitupa nompatuduki todea ri Banua nu 
Alatalamo!" 5:26 Nangepe tesa haitu, pakeni ntopojaga Banua nu Alatala 
ante pura-pura roana hau nialara mpanjili suro-suro. Tapi ledo niduasira, 
apa naeka ira ka todea. Niulira bara rarempe ntodea ante vatu ira ane 
raduasira suro-suro. 5:27 Suro-suro nikenira nesua nantingayo Polibu 
Mbaso. Pade Pakeni nTopanggeni Pesomba nomparesa ira, ivei: 5:28 
"Komiu nitagi kami bara ipia, nee mpuu mompatolele pepatuduki i Yesus. 
Tapi ledo nepangala komiu, aga nggosena nipatolelemiu pepatuduki haitu 
ri njumangu ngata Yerusalem, bo niulimiu muni, 1 Yesus haitu namate 
nipatesi kami!" 5:29 Nesana 1 Petrus bo suro-suro ntanina, "Kami kana 
mangoseaka parenta nu Alatala, bo ledo parenta nu manusia. 5:30 Komiu 
nantudu tona mompatesi 1 Yesus bo mombapaku la ri kayu salib. Tapi 
Alatala anu nisomba ntotuata nggaulu, Iamo nompakatuvu 1 Yesus mpanjili 
lako ri kamateNa. 5:31 Bo Alatala nompakaoge 1 Yesus bo 
nipoponturoNa la ri sabingga ngganaNa, bo nidekeiNa ka Ia kuasa 
momparenta bo mompakasalama kita, ala kita #tolsrael radekei loga 
majea lako ri dosa-dosata bo raampungi. 5:32 Kamimo hii sabina 
pura-pura kajadia haitu, kami bo Nosa Gasa amu nidekei nu Alatala ka 
pura-pura topangoseaka parentaNa." 5:33 Nangepe tesa-tesa nu suro-suro, 
nadua mpuu rara ntoPolibu Mbaso, sampe ira nasintuvu mompatesi 
suro-suro haitu. 5:34 Tapi riara Polibu Mbaso naria saito #toFarisi 
nosanga i “Gamaliel. la guru agama mpuu-mpuu nipakaoge ntodea. Ia 
neangga bo nantudu tona manggeni suro-suro mesuwu ri savalikuna 
sampalai ala ledo raepera tesana. 5:35 Naupu haitu niulikana ka toPolibu 
Mbaso haitu, ivei: "Sampesuvu-sampesuvuku tolsrael! Kita kana 
mompekiri pakabelo-belo anu rapoviata ka tona hitu, 5:36 apa bara 


sako-mpae naliu neumba 1 Teudas. Pangulina ia tona nabaraka sampe 
nitasere pataatu tona nangoseaka ia. Tapi ia muni mpatesi bo pura-pura 
topangoseaka ia nasimpotare. 5:37 Naupu haitu, tempo nitulisi pura-pura 
sanga ntona riara buku sensus, neumba munimo 1 Yudas, tona lako ri bagia 
Galilea. la muni nompadidi todea nangoseaka 1a. Tapi ia muni nipatesi bo 
pura-pura topangoseaka ia muni nagaro. 5:38 Sabana haitu, kuuli ka 
komiu, nee rakuya-kuyamiu topangoseaka 1 Yesus hitu. Palambamo ira, 
sabana ane pepatudukira bo anu nipoviara aga nopuna lako ri manusia, 
tantu maopo ngena. 5:39 Tapi ane pepatudukira bo anu nipoviara nopuna 
lako nte Alatala, ledo rapakuleta mombadagi ira. Ledo aga haitu! Nee 
sampe kita mangeva Alatala!" Naupu toPolibu Mbaso nangepe tesa 1 
Gamaliel, nitarimaramo tesana. 5:40 Bo nipokiora suro-suro mesua 
mpanjili. Nakava ri sia, suro-suro haitu niporo pade nitagi vai: "Tumo 
mompatuduki kareba i Yesus ka tona!" Naupu sia pade nikabasakamo. 
5:41 Suro-suro nompalaisi Polibu haitu bo nadamba mpuwu rarara sabana 
ira nireke nu Alatala masipato mombarasai kasusa bo kapari sabana 
pangoseakara 1 Yesus. 5:42 Bo eo-eo ri Banua nu Alatala bo muni ri 
banua-banua ntona, ira nompatolele Kareba Belo bo nompatuduki ka tona 1 
Yesusmo #“Magau Topepakasalama anu nijanji nu Alatala. 


6:1 Kasae-sae kadea-dea topangoseaka 1 Yesus. Tempo haitu 
topangoseaka 1 Yesus deanapa “toY ahudi. Sanu ira nobasa Yunani, bo 
sanu nobasa basara mboto. “6:1 Basa nto Y ahudi tempo haitu basa Ibrani. 
ToYahudi nobasa Yunani biasa tosangatana anu nipoanaka ri ngata ntona 
ledo toYahudi. Topobasa Ibrani biasa tona lako ri ngata ntoY ahudi mami.“ 
Tempo haitu topobasa Yunani ledo nadamba nte topobasa Yahudi. 
Topobasa Yunani nanguli, "Timbala-timbala kami ledo nanggava doi 
balanja eo-eo mpo anu nipalele ka timbala-timbala ntanina." 6:2 Sabana 
haitu, suro-suro sapulu randua haitu nompasiromu pura-pura topangoseaka 
1 Yesus bo nanguli ka ira, "Ledo nabelo ane menonto kami mompatolele 
tesa nu Alatala aga mompakasiayu kandeamu. 6:3 Jadi aginapa 
rapelisimiu papitu tona lako nte komiu mboto radekeika bago haitu. 
Pelisimo tona nabelo sangana, nanoto, bo nikuasai Nosa Gasa nu Alatala, 


bo pura-pura bago haitu radekei kami ka ira. 6:4 Bo ivesiamo kami 
suro-suro mamala mombatui bago kami mboto, haitumo mosambaya ka 
Alatala bo mompatolele tesaNa." 6:5 Naupu nangepe tesa nu suro-suro 
pangane, nasituju puramo topangoseaka i Yesus ante tesa haitu. Jadi 
nipelisiramo 1 Stefanus, saito tona naroso pomparasayana 1 Yesus bo muni 
ia nikuasai nu Nosa Gasa mu Alatala. Nipelisira muni 1 Filipus, bo 1 
Prokhorus, i Nikanor, 1 Timon, i Parmenas, bo i Nikolaus lako ri ngata 
Antiokhia. la ledo toY ahudi, tapi ia nesua agama Yahudi. 6:6 Tona papitu 
haitu nikenikara ka suro-suro bo naupu nosambaya, suro-suro nombadika 
palera ri balengga ntona haitu mombalanti ira majadi topotulungi 
suro-suro. 6:7 Ivesiamo kareba nu Alatala nipatolele njuu bo kadea 
ntopomparasaya i Yesus ri ngata Yerusalem nantambai mpuumo. Bo 
nadea muni topanggeni pesomba nangoseaka 1 Yesus. 6:8 I Stefanus 
mpuu-mpuu nipobelo nu Alatala. Bo naria kuasa nu Alatala nte ia sampe 
nadea kabaraka bo tanda nipokumaaka nipoviana ri ngayo ntodea. 6:9 
Tapi naria muni tona nangeva ia. Ira haitu toY ahudi anu nosambaya ri 
banua petupu niuli Banua Petupu nu Batua-Batua Nikabasaka. Ira 

to Y ahudi ntanina lako ri ngata Kirene bo ngata Aleksandria. Ira bo 

toY ahudi lako ri propinsi Kilikia bo lako ri propinsi “Asia nangeva bo 
nosisanai nte i Stefanus. 6:10 Tapi ledo mipakulera nombasapu anu niuli i 
Stefanus, sabana Nosa Gasa nu Alatala nombadekei kapande ka ia notesa. 
6:11 Jadi nidekeira doi pepe ka bara sako-ndua tona ala raulira, "Niepe 
kami tona haitu nanjalai Nabi “Musa bo Alatala." 6:12 Ivesiamo ira 
nompakapane rara ntodea bo totua-totua nto Yahudi bo “guru-guru agama 
sampe narau rarara nte i Stefanus. Jadi hau ira nombasaka i Stefanus, pade 
nikenira ratangara ri ngayo Polibu Mbaso Agama Yahudi. 6:13 Nikenira 
muni sabi-sabi mpodava ri ngayo ntoPolibu haitu mombatesa 1 Stefanus 
anu ledo nakana-kanaka. Sabi-sabi haitu nanguli, "I Stefanus nasaro 
nanjalai “Banua nu Alatala anu nagasa, bo nasaro muni nisalaina 
Atura-atura nu Alatala anu nipapola Nabi Musa ka kita. 6:14 Niepe kami 
ia nanguli i Yesus toNazaret mombagerosi Banua nu Alatala bo 
mombabaliki pura-pura ada anu nidekei 1 Musa ka kita." 6:15 Pura-pura 
tona ri Polibu Mbaso haitu nangganotosi 1 Stefanus. Bo nikitara lenje 1 


Stefanus nasimbayu mpo lenje nu *malaeka. 


7:1 Pakeni *nTopanggeni Pesomba nompekutana i Stefanus, "Berimba? 
Nakana anu niulira?" 7:2 Nesana i Stefanus, "Totua-totua bo 
sampesuvusampesuvu. Epemo tesaku hitu. Dopame i Abraham totuata 
nggaulu nolinja hau ri ngata Haran, tempo ia da nonturo ri tana 
Mesopotamia, Alatala toNeliu KaogeNa nakava nte ia. 7:3 Alatala nanguli 
ka i Abraham, 'Palaisimo ngatamu bo sampesuvumu hitu. Koimo hau ri 
ngata Kupopakita ka iko.' “7:3 Kajadia 12:1* 7:4 Jadi nalai mpuumo 1 
Abraham nompalaisi ngata ntoKasdim, bo nolinja hau ri ngata Haran. 
Naliu kamate ntuamana, Alatala nantudu ia molinja lako ri ngata Haran 
tumai ri tana “Israel, tana niponturota sii-sii. 7:5 Tempo haitu, ledo naria 
tana nipopobagiaka nu Alatala ka i Abraham. Nau aga sandanga ledo ria 
nidekeiNa ka ia. Tapi Alatala nojanji mombadekei tana hitu ka 1 Abraham 
sampe ri muli nu mulina. Tempo Alatala nojanji haitu, i Abraham dopa 
noana. “7:5 Kajadia 17:8; 48:47 7:6 Tapi iveimo tesa niuli nu Alatala ka i 
Abraham, 'Mulimu monturo mpo topesovo ri ngata ntona. Tupu ngata 
haitu mompobatua ira, bo mompandasa ira pataatu mpae kasaena. 7:7 
Tapi maupu haitu, Kuhuku tona nompobatua ira. Bo mulimu mesuvu lako 
ri ngata haitu, bo manjili metupu nte Yaku ri sii ri ngata hitu.' *7:6-7 
Kajadia 15:13-14; Pesuvu 3:12* 7:8 Naupu notesa ivesia, nitudu nu 
Alatalamo 1 Abraham bo muli-mulina #rasuna, tandana pojanjiNa nte 1 
Abraham. Jadi tempo i Ishak ana i Abraham nipoanaka, ia nisuna i 
Abraham tempo umuruna da valu-eo. Ivesia muni i Ishak nombasuna anana 
1 Yakub, bo 1 Yakub muni nombasuna anana sapulu randua anu najadi 
totua-totuata *toYahudi. 7:9 Totua-totuata, nasiriati nanggita tueira 1 
Yusuf, sampe 1a nipobalura ka *toMesir. la nipajadi batua, tapi Alatala 
nombatulungi ia, 7:10 bo nombakabasaka ia lako ri pura-pura kasusana. 
Alatala nombadekei ka ia kapande anu nompakadamba rara 1 “Firaun, 
Magau ntoMesir, sampe Firaun nombalanti ia majadi gubernur ri tana 
Mesir, bo topourusi pura-pura isi banuana. 7:11 Naliu haitu, nakavamo 
tempo ara mpai ri tana Mesir bo ri tana “Kanaan, sampe pura-pura 
manusia hamai nasusa mpuu. Ivesia muni totua-totuata, domo mpuu naria 


kandeara. 7:12 Tapi tempo 1 Yakub nangepe naria kandea ri tana Mesir, 
nituduna anana, totua-totuata haitu, hau ri tana Mesir mangali kandea. 
Haitumo polipara paratama hau ri tana Mesir. 7:13 Karongganinapa ira 
hau, 1 Yusuf nompopaisani ka sampesuvusampesuvuna haitu, 'Yakumo hii 
1 Yusuf.' Lako ri sia pade nisani nu Magau Mesir sampesuvu-sampesuvu 1 
Yusuf. 7:14-15 Naupu haitu 1 Yusuf nompakatu kareba ka tuamana 1 
Yakub nerapi ala tuamana ante pura-pura ira sangata molinja hau ri tana 
Mesir. Jadi 1 Yakub sangata nolinja hau ri tana Mesir. Kadeana ira 
pura-pura pitupulu bo alima. Bara sako-mpae kasaena ira nonturo ri sia, 
namatemo 1 Yakub. Ivesia muni anana, totua-totuata nggaulu. 7:16 Buku 
mboara nikeni hau ri ngata Sikhem, bo nitana ri dayo niali Nabi Abraham 
bara ipia lako ri muli 1 Hemor ri Sikhem ante doi salaka. 7:17 Nasaemo 
kaliuna haitu, naparamo tempo Alatala mompakadupa pojanjiNa ka i 
Abraham. Totuata ri tana Mesir nantambai njuumo kadeara. 7:18 
Nasae-sae naria saito magau ntanina nomparenta ri tana Mesir, ledo 
nisanina 1 Yusuf. “7:18 Pesuvu 1:8“ 7:19 Magau haitu nadaa mpuu 
nompandasa totua-totuata bo nombabagliu ira. Niparentana ala ngana-ngana 
dako nesuvu kana ratedakara ala mamate pura. 7:20 Tempo haitumo 1 
“Musa nipoanaka. | Musa ngana nagaya mpuu. Talu-mbulamo kasaena ia 
nipatuvusi ntina tuamana, sampe domo namala ia nitabuniaka ntotuana . 
7:21 Bo tempo ia nikeni niboli ri savaliku ngata, saito ana mombine 
Magau Firaun nanggava ngana haitu. Jadi malana bo nipatuvusina mpo 
anana mboto. 7:22 Pura-pura pangisani bo ada-ada ntoMesir nipatuduki ka 
i Musa, sampe ia najadi tona naroso mpuu tesana bo poviana. 7:23 Nagana 
patapulu mpae umuruna, neumbamo dota rarana hau manggita sampesuvu- 
sampesuvuna tolIsrael. 7:24 Nakava ri sia, nikitana saito tolsrael mboba 
ntoMesir. Jadi hau ia mombasaliku sampesuvuna niboba haitu bo 
nipatesinamo toMesir. 7:25 Nisarumaka i Musa rasani nu sampesuvu- 
sampesuvuna toIsrael iamo nipelisi nu Alatala mombakabasaka ira lako ri 
pobatua ntoMesir. Tano ledo mpuu nisanira. 7:26 Kamailekana, hau vai ia 
bo nikitana randua tolsrael nosibaga. la nompasimbuku 
mompoposinggabelo ira randua. Nanguli ia, 'Komiu tu nosampesuvu! 
Nakuya komiu nosibaga, le?' 7:27 Tapi tona nombaboba roana haitu 


nombajunaka 1 Musa, bo nanguli, Tsema nanganggataka iko majadi totua 
ngata atau topotangara kami? 7:28 Iko bara madota mompatesi yaku 
nasimbayu mpo toMesir nipatesimu riavi!' 47:27-28 Pesuwu 2:14 7:29 
Nangepe haitu, nalaimo 1 Musa lako ri tana Mesir, sabana poviana 
nompatesi toMesir nisani ntonamo. Hau 1a nonturo ri tana Midian. Bo 
hamai ia noberei bo noana randua ngana langgai. 7:30 Patapulu mpae 
kaliuna, nakavamo saito #malaeka nte 1 Musa ri karava bai napara #“Bulu 
Sinai. Malaeka haitu neonga riara apu ri santungu gumbu navaya. “7:30 
Pesuvu 3:27 7:31 Nokumaa 1 Musa nanggita gumbu navaya bo hau ia 
manggaparat bo niparesana gumbu haitu. Pade niepena suara nTupu 
nanguli, 7:32 'Yakumo hii Alatala anu nisomba ntotuamu nggaulu, Tupu i 
“Abraham, i Ishak bo i Yakub.' “7:32 Pesuwu 3:64 Nangepe haitu, 
naekamo rara 1 Musa sampe nolete bo domo nabia ia mompeinta gumbu 
navaya haitu. 7:33 Nanguli vaimo Alatala ka ia, 'Vonju sapatumu, apa tana 
nipeanggamu tutu tana nagasa. “7:33 Tana haitu nireke nagasa sabana ri 
sia peonga nTupu.” 7:34 NikitaKu bo nipariaraKu kandasa ntodeaKu ri 
tana Mesir. Bo niepeKumo pekakaira nerapi tulungi. Haitu sampe Yaku 
nanau mombakabasaka ira. Jadi panggalivomo, iko Kutudu manjili hau ri 
tana Mesir mombakabasaka ira!' 47:33-34 Pesuwu 3:5,7-8,10# Ivestamo 
tesa nu Alatala ka i Musa. 7:35 I Musa hitumo anu ledo nipokono ntolsrael 
bo nipoarara ante tesa ivei: TIsema nanganggataka iko majadi totua ngata 
atau topotangara kami? #7:35 Pesuvu 2:14” Tapi ia mpuu-mpuu nipelisi 
nu Alatala manggeniaka ira bo mombakabasaka ira lako ri pobatua 
ntoMesir. Haitu nipoviana ante petulungi nu malaeka anu nakava nte ia ri 
gumbu navaya. 7:36 I Musamo mai tona nanggeni todea toIsrael nesuvu 
lako ri tana Mesir, bo nipoviana kabaraka-kabaraka bo tanda-tanda 
nipokumaaka ri tana Mesir, ri Tasi Nalei bo ri karava-karava bai patapulu 
mpae kasaena. 7:37 I Musa muni nanguli ka todea tolsrael, 'Alatala 
mombadekei ka komiu saito Nabi nasimbayu mpo yaku “7:37 nasimbayu 
mpo yaku ATAU: nasimbayu mpo pompelisiNa yaku. Peinta Ulangan 
18:15." , rapelisiNa lako nte komiu mboto.' 7:38 I Musa muni naria 
nosanggani-nggani nte todea toIsrael ri karava bai, bo i Musamo mai 
najadi topetariolo ntotuata ante malaeka anu notesa ka 1a ri Bulu Sinai. I 


Musamo mai nantarima tesa natuvu lako nte Alatala bo nipapolana ka kita. 
7:39 Naupa ivesia, totua-totuata ledo ntoto moseakara tesa 1 Musa. 
Nisapuakara tesana bo ira madota manjili hau ri tana Mesir. 7:40 Niulira 
ka 1 “Harun, tuaka i Musa, 'Povia ka kami sangu “pinoito anu mamala 
manggentaka kami. Apa domo nisani kami bara nuapamo najadi nte 1 
Musa anu nanggeni kami nesuvu lako ri tana Mesir!' 47:40) Pesuvu 
32:1,234 7:41 Jadipa, nipoviaramo sangu pinoito nolenje mpo ana japi. 
Naupu haitu nikenira pesomba bo nisambaleka binata ka pinoito haitu, bo 
nipoviara posusa mombatoiya anu nipovia mpalera mboto. 7:42 Jadi 
Alatala nompalaisi ira bo nompalamba ira nombasomba betue-betue ri 
langi. Haitu nitulisi riara buku nu #nabi-nabi ivei: 'O, tolsrael! 
Nisambalemiu binata rapesombamiu ri karava bai patapulu mpae kasaena, 
tapi ledo nisombamiu kaKu. 7:43 Ledo aga haitu, tapi tenda pesomba ka 
“viata Molokh “7:43 Viata Molokh tupu nu langi bo mata nu eo nisomba 
ntoKanaan. I Refan viata nu planeta Saturn nisomba ntoMesir nggaulu.“ 
nikeni-kenimiu nosanggani-nggani ante pinoito nolenje mpo betue viata 
Refan! Pinoito-pinoito haitumo nipoviamiu rasombamiu. Haitu sabana 
komiu kana Kutedaka makavao, haunapa lako ri tana #“Babel!' (7:42-43 
Amos 5:25-27) 7:44 Sampesuvu-sampesuvu. Tempo totua-totuata naria ri 
karava bai, naria nte ira tenda petupu, tandana Alatala nonturo 
nosangganinggani ante ira. Tenda haitu nipoviara nantuntuni parenta nu 
Alatala ka 1 Musa bo nantuntuni gambara nipopakita nu Alatala ka 1a. 7:45 
Tenda haitu nidekei ka mulira bo ira nanggeni tenda haitu tumai ri tana 
Kanaan hitu. Tempo haitu Alatala nompopalai tupu ngata Kanaan bo 1 

#Y osua nanggeniaka tolsrael nompemala ngata anu niponturota sii-sii. Bo 
tenda haitu da nipakera metupu nte Alatala sampe ri tempo Magau “Daud. 
7:46 Magau Daud nompakadamba rara nu Alatala bo niperapina nte 
Alatala ala ia rapaloga movia banua raponturo nu Alatala, haitumo Alatala 
nisomba i Yakub. 7:47 Tapi damo anana, Magau “Salomo nombabangu 
“Banua nu Alatala. 7:48 Naupa ivesia, Alatala anu Neliu KaogeNa, ledo 
nonturo ri banua nipovia nu manusia. Apa riara buku nu nabi nitulisi ivei: 
7:49 'Langi gaderaKu bo tana potande kadaKu. Banua nuapa rapoviamiu 
Kuponturo? Ri umba ponturo Kupangosanaka? 7:50 Sabana, dunia ante 


pura-pura isina, Yaku mboto nompajadina!' Ivesiamo tesa nu Alatala. 
(7:49-50 Yesaya 66:1-2) 7:51 Sampesuvu-sampesuvu, nakaa mpuu 
bagamiu! Bo komiu mpuu-mpuu netibongo! Ledo nadota komiu mangepe 
bo mangoseaka Tesa nu Alatala! Komiu batena nasimbayu mpo totuamiu 
nggaulu nangeva Nosa Gasa nu Alatala! 7:52 Ledo ria saitoa nabi ledo 
nipandasa ntotuamiu nggaulu. Nipatesira muni nabi-nabi anu nompatolele 
kareba kakava i Yesus, Batua nu Alatala nanoa. Bo sii-sii nipobalumiu bo 
nipatesimiu Batua nu Alatala haitu! 7:53 Komiumo nantarima Atura-atura 
nu Alatala anu nidekei nu malaeka-malaeka ka totuata nggaulu, tapi ledo 
nipokonomiu nangoseakana!" 7:54 Nangepe tesa 1 Stefanus pangane, 
nadua mpuumo rara ntoPolibu Mbaso Agama sampe nanggiki baga pura 
ira. 7:55 Tapi i Stefanus nikuasai nu Nosa Gasa nu Alatala, bo nantingoa 
langi. Nikitana reme nu Alatala. Bo nikitana muni 1 Yesus neangga ri 
sabingga nggana nu Alatala. 7:56 Nanguli 1 Stefanus, "Peintamo! Nikitaku 
langi natebuka bo 1 Yesus, “Ana nu Manusia neangga ri sabingga nggana 
nu Alatala ri suruga!" 7:57 Nangepe haitu, toPolibu Mbaso nongare-ngare 
bo nombaramu talingara ala domo raepera hanupa tesa 1 Stefanus. 
Nangova puramo ira hau mombasaka 1 Stefanus. 7:58 Nidiisakara hau ri 
savaliku ngata, bo nirempera vatu. Sabi-sabi mpodava ri Polibu Mbaso 
pangane, nombavonju bajura bo nibolira nte tona nosanga i *Saulus, ala 
mabelo ira mombarempe i Stefanus. 7:59 Tempo i Stefanus da nirempera, 
nekakaimo ia, "Pue Yesus, siimo nyawaku!" 7:60 Bo nantaputu ia bo 
nongare ante suara namangga, "Pue, ampungimo dosara hitu!" Naupu 
haitu, namatemo ia. 


8:1 I Saulus nadamba apa i Stefanus nipatesira. Nompamula eo haitu 
todea topangoseaka 1 Yesus ri ngata Yerusalem mpuu-mpuu nipandasa 
nto Yahudi sampe ira nasimpotare hau ri njumangu ngata ri bagia “Yudea 
bo “Samaria. Aga “suro-suro 1 Yesus ledo nalai. 8:2 Tona natundu nte 
Alatala nombatana 1 Stefanus ri dayo, bo nombatangisi ia ante nasusa 
mpuu rarara. 8:3 I Saulus nompasimbuku njuu mompandasa topangoseaka 
1 Yesus ala domo raparasayara 1 Yesus. Nipebutuna banuara nipesuana bo 
isema-sema nomparasaya i Yesus, langgai bo mombine, niumbunjaina ri 


savalikuna bo nisuarakana riara ntarunggu. 8:4 Topomparasaya 
nasimpotare haitu, nompatolele kareba lako nte Alatala ri umba-umba. 8:5 
Saito ira nosanga 1 Filipus. Ia hau ri ngata Samaria bo nipatolelena ka tona 
hamai 1 Yesusmo #“Magau Topepakasalama anu nijanji nu Alatala. 8:6 
Tempo todea nangepe 1 Filipus notesa bo nikitara kabaraka-kabaraka 
nipoviana, nipariarara mpuumo anu nitesana haitu. 8:7 Apa nadea “seta 
nipopalaina lako nte tona. Seta-seta haitu nesuvu bo nongare-ngare. Nadea 
muni tona nakoyo, tona nakejo, bo tona napunggu nipakabelona. 8:8 Jadi 
nadamba mpuumo rara ntona ri ngata Samaria. 8:9 Ri ngata haitu naria 
saito toposibalimata nosanga 1 Simon. Bara sakuya kasaena ia 
nompopokumaa todea ri ngata Samaria sabana poviana. Bo niulina iamo 
tona nabaraka. 8:10 Pura-pura tona ri ngata haitu, tomaoge bo tona biasa, 
nompariara tesana. Niulira, "I Simon mai naria baraka ntupu anu niuli 
'Baraka Oge'!" 8:11 Nasae mpuumo 1a nompopokumaa ira ante 
posibalimatana sampe ira pura-pura nompariara ia. 8:12 Tapi 1 Filipus 
nompatolele Kareba Belo ka ira. Kareba Belo haitu nanguli “Poparenta nu 
Alatala bo 1 Yesus Kristus, Magau Topepakasalama. Niparasayaramo 
kareba haitu bo ira nidiumo, langgai bo mombine, tandana ira 
nomparasaya 1 Yesus. 8:13 I Simon mboto nomparasaya, bo naupu ia 
nidiu, nituntunina njuumo 1 Filipus. Nokumaa mpuu ia nanggita 
kabarakakabaraka bo tanda-tanda mipokumaaka nipovia 1 Filipus. 8:14 
Suro-suro ri ngata Yerusalem nangepe kareba tona ri ngata Samaria 
nantarima tesa nu Alatalamo. Jadi nitudura 1 Petrus bo 1 Yohanes hau ri 
Samaria. 8:15 Tempo 1 Petrus bo Yohanes nakava hamai, 
niposambayakara toSamaria anu nomparasaya i Yesus ala Nosa Gasa nu 
Alatala manau nte ira. 8:16 Apa Nosa Gasa nu Alatala dopa nanau 
mombakuasa1 ira. Ira aga nidiu, tandana ira nomparasaya 1 Pue Yesus. 
8:17 Jadi, i Petrus bo i Yohanes nombadika palera ri balengga ntoSamaria 
haitu bo Nosa Gasa nanau nte ira mpuu. 8:18 Nikita 1 Simon suro-suro 
nombadika palera ri balengga ntona haitu bo Nosa Gasa nombakuasa1l ira. 
Jadi nikeninamo doi ka 1 Petrus bo Yohanes apa ia madota mangali 
kabaraka haitu. 8:19 Niulina, "Dekei ka yaku muni kuasa tutu ala yaku 
muni mamala mombadika paleku ri balengga ntona sampe ira rakuasai 


Nosa Gasa nu Alatala." 8:20 Tapi nesana 1 Petrus, "Masurukavu mpuu iko 
bo doimu! Nisarumakamu kabaraka nideke1 nu Alatala mamala raali ante 
doi? 8:21 Iko ledo ntoto masipato metuntuni riara pokarajaa kami hitu, 
sabana raramu ledo nanoa ri panggita nu Alatala. 8:22-23 Nisaniku iko tu 
nasiriati bo iko nipobatua dosa! Jadi, kajeamo lako ri patujumu nadaa, bo 
perapimo nte 1 Pue ala raampungiNa pekirimu nadaa tutu!" 8:24 Nanguli i 
Simon, "Ai! Tulungi posambayakamiu yaku, perapi nte 1 Pue ala anu 
niulimiu tutu ledo mambela yaku." 8:25 Naupu 1 Petrus bo Yohanes nosabi 
bo nompatolele tesa 1 Pue ka todea, nanjilimo ira hau ri ngata Yerusalem. 
Bo riara polipara haitu nipatolelera Kareba Belo ri ngata dea ri bagia 
Samaria. 8:26 Naria #“malaeka nu Alatala nakava nangulika 1 Filipus, 
"Koimo hau ri puluna sampe mukava dala motua lako ri ngata Yerusalem 
hau ri ngata Gaza." (Dala haitu domo nasaro niose.) 8:27-28 Jadi haumo 1 
Filipus. Tempo haitu naria saito toKtiopia ri dala haitu notua lako ri ngata 
Yerusalem hau manjili ri ngatana mboto. Ia tona nalanga panggana bo ia 
nipakakuasa nombaurusi kakalumana 1 Kandake, Magau Mombine ri tana 
Etiopia. Tona haitu dako nombasomba Alatala ri ngata Yerusalem bo ia 
nodoka nanjili hau ri ngatana mboto. Tempo ia nonturo riara dokana, ia 
nombabaca buku nitulisi Nabi Yesaya nggaulu. 8:29 Jadi Nosa Gasa 
nanguli ka 1 Filipus, "Kot ragamo doka ntona hautu." 8:30 Jadi nangovamo 
i Filipus hau mantotoaka doka haitu. Niepena tona riara nu doka nombaca 
buku nitulisi Nabi Yesaya. Jadi nekutanamo i Filipus, "Nisanimiu batuana 
anu nibacamiu tutu, tua?" 8:31 Nesana toEtiopia, "Berimba kusani ane 
ledo ria tona mombabatuasina ka yaku?" Pade niunakana i Filipus mesavi 
ri doka, bo monturo ri sinjorina. 8:32 Hitumo tesa-tesa lako ri buku Nabi 
Yesaya nibacana haitu: la mpo bimba niumbu rakeni rasambale, mpo “ana 
bimba ledo nombee nigau buluna. Ivesia muni ia ledo ntoto ria sambelaa 
notesa. 8:33 la nisalai bo ledo nitangara nanoa. la nasalisa nipatesi sampe 
ledo ria mulina mamala ratutura ntona. (8:32-33 Yesaya 53:7-8) 8:34 
Nanguli toEtiopia haitu ka 1 Filipus, "Uli kaku isema kakanana niuli Nabi 
Yesaya tempo nitesana tona nirapaka bimba, karona mboto atau tona 
ntanina?" 8:35 Jadi, 1 Filipus nompasimbayu Kareba Belo 1 Yesus ka tona 
haitu nompamula lako ri tesa-tesa mbacana pangane. 8:36 Riara polipara 


haitu, nikitara uve napara dala. Nanguli toEtiopia, "Pemtamo! Moitu uve. 
Mamala yaku radiu sii-si1?" 8:37 Nesanamo 1 Filipus, "Ane niparasayamiu 
mpuu, mamala komiu radiu." Nanguli toEtiopia haitu, "Niparasayaku 1 
Yesus Kristus lamo “Ana nu Alatala!" 8:38 Naliu sia, nipopetaanamo 
dokana, bo nanaumo ira randua lako ri doka bo hau riara nu uve. 

ToEtiopia haitu nidiu i Filipusmo, tandana niparasayana i Yesus. 8:39 
Nesore ira lako riara nu uve, Nosa Gasa nu Alatala nangala i Filipus lako ri 
sia bo domo nikita ntoEtiopia. ToEtiopia haitu nompapola polipana bo 
nadamba mpuu rarana. 8:40) Ledo nisani-sani, nariamo 1 Filipus ri ngata 
Asdod. Nipapolana polipana bo nipatolelena Kareba Belo i Yesus ka todea 
ri pura-pura ngata sampe nakava ri ngata Kaisarea. 


9:1 Ri tempo haitu, i “Saulus da nompararai njuu mompatesi 
topangoseaka i Pue Yesus. la hau ri ngayo nu Pakeni “nTopanggeni 
Pesomba, 9:2 bo nerapi sura kuasa rakenikana ka pakeni agama ri banua 
petupu nto Yahudi ri ngata Damsyik. Patujuna, ane rakavana topangoseaka 
Pepatuduki 1 Yesus, bara langgai bara mombine, rasakana bo rakenina hau 
ratangara ri ngata Yerusalem. 9:3 Riara polipana hau ri ngata Damsyik, 
tempo napara ngata haitu, sampesanika naria reme nevanta lako ri langi 
nantiku ia. 9:4 Nadunggamo ia bo niepena suara nanguli ka ia, "Saulus, 
Saulus! Nakuya iko nompandasa Yaku?" 9:5 Nekutana 1 Saulus, "Isema 
komiu, tua?" Nesana topotesa haitu, "Yakumo 1 Yesus, tona nipandasamu. 
9:6 Jadi peanggamo! Koimo pesua riara ngata moitu. Hamai pade rauli ka 
iko anu masipato mupovia." 9:7 Tona nomporoa 1 Saulus haitu natekaja 
mpuu sampe ledo nipakulera notesa, sabana ira muni nangepe suara haitu, 
tapi ledo nikitara topotesa. 9:8 Jadi neanggamo i Saulus, bo mibulana 
matana, tapi domo nekita, jadi damo ninini roana nesua ri ngata Damsyik. 
9:9 Talu-mbongi kasaena ia ledo nekita bo ledo muni nangande ledo 
nanginu nuapa-nuapa. 9:10 Ri ngata Damsyik naria saito topangoseaka 1 
Yesus nosanga 1 Ananias. Naria anu nipopakitana ka ia bo 1 Pue Yesus 
nanguli ka ia, "Ananias!" Nesana 1 Ananias, "Iyo, sii yaku, Pue!" 9:11 I 
Pue nanguli, "Koimo hau ri dala nosanga Dala Noa. Elomo ri sia saito tona 
lako ri ngata Tarsus nosanga 1 Saulus. Hitu-hitu ia nosambaya. 9:12 Riara 


panggitana nikitana iko nakava nombadika palemu ri balenggana ala 
matana mekita mpanjili." 9:13 Nesanamo 1 Ananias, "Pue, mepeku nadea 
tona notesa 1 Saulus haitu. Niulira nadea mpuu todeaMiu nipandasana ri 
ngata Yerusalem 9:14 Sii-sii ia nakava muni ri sii, nidekei kuasa lako ri 
balengga-balengga ntopanggeni pesomba mombasaka pura-pura kami 
topomparasaya Komiu." 9:15 Tapi nanguli i Pue, "Koimo! Apa 
nipelisiKumo ia mokarajaa ka Yaku mompatolele karebaKu ka tona ledo 
noagama Yahudi, ka magau-magau bo ka todea “toIsrael muni. 9:16 
Damo Yaku mboto manguli ka 1a kasusa rakavana sabana nioseakana 
Yaku bo mipatolelena karebaKu." 9:17 Jadi haumo i Ananias ri banua 1 
Yudas ri Dala Noa. Bo nesuamo ia riara banua bo nidikana palena ri 
balengga 1 Saulus, bo nanguli, " Sampesuvuku Saulus. I Pue Yesus 
nikitamu ri tatanga nu dala tempo komiu nolipa tumai, lamo nombatudu 
yaku tumai, ala komiu mekita mpanjili bo rakuasai nu Nosa Gasa nu 
Alatala." 9:18 Naupu i Ananias notesa haitu, kaliu-liu nanawu anu eva ruke 
bau lako ri mata 1 Saulus sampe nekita mpanjilimo ia. Naupu haitu, 
nembangumo 1 Saulus bo nidiu, tandana niparasayanamo 1 Yesus. 9:19 
Naupu nidiu, nangandemo ia bo naroso mpanjili bukuna. Naupu haitu, 1 
Saulus nonturo nte topangoseaka 1 Yesus ri ngata Damsyik bara 
sako-mbongi kasaena. 9:20 Tempo haitu muni, ia kaliu-liu hau ri 
banua-banua petupu nto Yahudi ri Damsyik nompatolele kareba 1 Yesus 
ka #toY ahudi. la nanguli, "Yesusmo “Ana nu Alatala!" 9:21 Nokumaa 
pura tona nangepe 1 Saulus. Niulira, "Berimba tano tona hitu? Ledo ia hitu 
nompatesi topangoseaka i Yesus ri ngata Yerusalem? Bo tumai munimo ia 
ante patujuna mombasaka topangoseaka i Yesus ri sii bo manggeni ira 
ratangara ri ngayo balengga-balengga ntopanggeni pesomba!" 9:22 Tapi 
nasae-sae nantambai-mbai karoso i Saulus nompatuduki tona. la 
mpuu-mpuu natau nompakalanto ka ira, 1 Yesusmo “Magau 
Topepakasalama anu nijanji nu Alatala, sampe toYahudi nonturo ri ngata 
Damsyik domo nipakulera nombabali tesana. 9:23 Bara sakuya kasaena 
kaliuna haitu, to Yahudi nasintuvu mompatesi 1 Saulus. 9:24 Eo bongi ira 
nompopea nojaga ri bobaa-bobaa ri tembo nu ngata haitu. Ane mesuvu ia, 
rapatesira. Tapi niara haitu nisani 1 Saulus. 9:25 Jadi naria sambongi 


topangoseaka 1 Saulus nombadika 1 Saulus riara karanji mbaso, bo mulura 
la lako ri bavo nu tembo ngata haitu hau ri savaliku nu ngata, ala mamala 
malai lako ri tona madota mompatesi ia. 9:26 I Saulus nalai lako ri ngata 
Damsyik hau ri ngata Yerusalem. Ri sia ia nompasimbuku mosanggani nte 
topangoseaka i Yesus. Tapi ira da naeka nte ia. Dopa niparasayara ia 
mpuu-mpuu topangoseaka i Yesus. 9:27 Jadi i Barnabas hau nombatulungi 
i Saulus. Nikenina ia hau motesa nte suro-suro. I Barnabas notesa ka ira 
berimba i Saulus nanggita i Pue Yesus ri tatanga nu dala, bo 1 Pue notesa 
ka ia. Nitesana muni kabia i Saulus nompatolele kareba i Yesus ka tona ri 
ngata Damsyik. 9:28 Nangepe tesa i Barnabas, nitarima nu suro-suromo i 
Saulus monturo singgani nte ira. Naupu sia, i Saulus nompatolele kareba i 
Pue Yesus ri numangu ngata Yerusalem bo ledo ria eka nu rarana. 9:29 
Bo nitesana muni ka toYahudi anu nobasa Yunani bo nosinjanai nte ira. 
Tapi ira aga nompasimbuku mompatesi ia. 9:30 Topomparasaya ntanina 
niepera i Saulus rapatesi, jadi nikeniramo ia notua hau ri ngata Kaisarea bo 
nitudura hau manjili ri ngata Tarsus, ngatana mboto. 9:31 Jadi todea 
topangoseaka 1 Yesus ri njumangu bagia “Yudea, Galilea bo “Samaria 
domo nipandasa. Kasae-sae kadea-dea tona nomparasaya 1 Yesus, bo 
todea topomparasaya nantambai karoso pomparasayara sabana ira natundu 
nte Alatala, bo sabana Nosa Gasa nantulungi ira. 9:32 1 Petrus hauri 
umba-umba nompelioda todea nu Alatala. Naria sanggani ia nesairi ngata 
Lida. 9:33 Ri sia, mposinggavakana saito langgai nosanga 1 Eneas. | Eneas 
mai napunggu, bo valu-mpaemo kasaena domo ntoto namala nembangu. 
9:34 Nanguli 1 Petrus ka ia, "Eneas, i Yesus Kristus mompakabelo iko. 
Pembangumo, pasiayumo paturumu." Naupu haitu kaliu-liu nabelomo 1 
Eneas bo nembangu mpuumo ia. 9:35 Pura-pura tona nonturo ri ngata Lida 
bo ri ngata Saron nanggita 1 Eneas nabelomo. Jadi niparasayara munimo 1 
Pue Yesus. 9:36 Napara ngata Lida naria ngata ntanina nosanga Yope. Ri 
ngata Yope naria saito mombine topangoseaka 1 Yesus, sangana 1 Tabita. 
(Riara basa Yunani sangana 1 Dorkas, batuana "rusa".) Pokaingguna 
nabelo, bo ia nasaro nantulungi tona napakasi. 9:37 Tempo haitu nadua 1 
Tabita bo namatemo. Naupu mboana nidiu, nikeni niboli riara ntombi ri 
kalangana. 9:38 Topangoseaka 1 Yesus ri ngata Yope nangepe 1 Petrus 


naria ri ngata Lida. Bo ngata Yope ledo nakavao lako ri ngata Lida 
pangane. Sia sampe nitudura randua tona hau manguli petevai ka 1 Petrus 
ivei: "Kamai masalisa tumai ri ngata Yope." 9:39 Nangepe tesa ntona 
randua haitu, haumo i Petrus nantuntuni ira hau ri ngata Yope. Nakava ri 
sia, ia mikeni hau ri tombi ri kalangana haitu. Pura-pura timbala notumangi 
nantagui 1 Petrus bo nipopakitara ka ia baju-baju bo pakea nidau 1 Tabita 
ka ira tempo 1a da natuvu. 9:40 I Petrus nantudu ira mesuvu pura, pade 
nantaputu ia nosambaya. Naupu haitu, nitingayona mboa 1 Tabita bo 
nanguli, "Tabita, pembangumo!" Naupu 1 Petrus nanguli ivesia, mbula 1 
Tabitamo matana. Nikitanapa i Petrus, nembangumo ia bo nonturo. 9:41 
Bo 1 Petrus nanggangisi palena nantulungi ia meangga. Naupu sia 1 Petrus 
nompokio timbala-timbala pangane bo topomparasaya ri sia bo niulikana 
ira, "Siimo roamiu, natuvu mpanjilimo ia." 9:42 Kareba kajadia haitu 
natolele ri njumangu ngata Yope, sampe nadeamo tona nomparasaya i Pue 
Yesus. 9:43 Naltu haitu, bara sako-mbongipa 1 Petrus nonturo ri ngata 
Yope haitu ri banua ntopokarajaa kulimba nosanga 1 Simon. 


10:1 Ri ngata Kaisarea naria saito langgai nosanga i Kornelius. la “tantara 
nu Magau Mbaso Kaisar bo ia balengga ntantara anu nombabalenggai 
saatu tantara ntanina anu niuli Lunu ntoltalia. 10:2 I Kornelius natundu nte 
Alatala. Naupa ira ledo toYahudi tapi ira sambanua netupu nte Alatala. Ia 
nasaro nantulungi “to Yahudi anu napakasi, bo ia nasaro nosambaya ka 
Alatala. 10:3 Naria saeo nitasere tinti tatalu ede eo, naria anu nipopakita 
ka ia, haitumo, saito “malaeka nu Alatala nakava nombaronde ia, 
"Kornelius!" 10:4 Naeka mpuu i Kornelius nanggita malaeka haitu. 
Nesana i Kornelius, "Nuapa, tua?" Nanguli malaeka, "Posambayamu 
nitarima nu Alatalamo, bo nitoraNa kabelo raramu nantulungi tona 
napakasi. 10:5 Jadi tudumo tona hau ri ngata Yope mangulika tona 
nosanga i Simon Petrus tumai. 10:6 Ia nesai ri banua ntopokarajaa kulimba 
anu nosanga i Simon, anu nonturo ri talinti." 10:7 Naupu haitu, nalaimo 
malaeka. I Kornelius nompokio randua topokarajaa lako riara nu banuana. 
Nipokiona muni saito tantara niparasayana, anu netupu nte 1 Alatala muni. 
10:8 I Kornelius notesa ka ira tatalu anu dako najadi riara mpanggitana, 


pade nituduna ira hau ri ngata Yope mompokio 1 Simon Petrus. 10:9 
Natanga eo ri eo kamailena, tempo ira tatalu da ri polipara maparamo 
ngata Yope, 1 Petrus nompene mosambaya ri ata nu banua anu nantalumbu. 
10:10 Da nosambaya, naara mpuumo taina, madota mangande. Da 
nompopea kandea rapakasadia, naria anu nipopakita ka ia. 10:11 Nikitana 
langi natebuka bo naria eva sabala kae tarapaa nabini niloe ri sokina 
pata-njoki nateuluraka lako ri langi sampe ri tana. 10:12 Riara nu kae 
tarapaa haitu naria mpengaya-ngaya binata: naria nokada pata-nggada, 
naria nenjoyo, bo naria muni tonji-tonji navura. 10:13 Pade naria suara 
nanguli ka 1a, "Petrus, peanggamo! Sambalemo binata-binata hitu bo 
kandemo!" 10:14 Tapi nesana 1 Petrus, "Ledaku, Pue! Dopa sanggani 
nikandeku anu nipopali bara anu naruto nantuntuni Atura agama!" 10:15 
Tapi suara haitu nanguli vai ka 1a, "Anu niuli nu Alatala nabelo, nee muuli 
nipopali!" 10:16 Anu nipopakita ka ia, nisili sampe talu-nggani. Naupu 
haitu kae tarapaa ante binata pangane nateoretaka mpanjili hau ri langimo. 
10:17 Naingu mpuu rara i Petrus nompekirika batuana anu nikitana 
pangane. Da nompekiri-pekiri i Petrus, nakavamo tona tatalu anu nitudu 1 
Kornelius mangelo banua 1 Simon. Ira neangga ri vambana 10:18 bo 
nekutana, "Naria torata nesai nte komiu ri sii nosanga 1 Simon Petrus?" 
10:19 1 Petrus da nompekirika batuana anu nipopakita ka ia pangane, 
Nosa Gasa nu Alatala nanguli ka 1a, "Petrus, naria tatalu tona nakava 
nompaelo iko. 10:20 Panau masalisa hau ri tambena. Nau ira ledo 

toY ahudi, nee makaja raramu mantuntuni ira, sabana Yaku mboto nantudu 
ira tumai." 10:21 Jadi nanaumo 1 Petrus hau ri tambena bo nangulika tona 
tatalu haitu, "Yakumo hii tona nielomiu. Nuapa paraluumiu nte yaku?" 
10:22 Niulira, "Kami hii nitudu Kapitee Kornelius tumai. Nau ia ledo 
toYahudi, ia tona nanoa bo ia natundu nte Alatala bo pura-pura toYahudi 
nombabila ia. Naria malaeka nu Alatala nantudu ia mompokio komiu hau 
ri banuana ala raepena anu raulimiu ka ia." 10:23 Naupu haitu i Petrus 
nombaunaka ira maturu ri banua niponturona sambongi. Jadipa naturumo 
ira. Naeo mpadondo, haumo i Petrus nosanggani-nggani ante ira, bo bara 
sako-ndua topomparasaya lako ri ngata Yope nantuntuni ira. 10:24 
Sambongi ira naturu ri dala pade nakava ri ngata Kaisarea. Ri sia ira 


nipopea-pea 1 Kornelius sambanua. Naria muni sampesuvu-sampesuvuna 
bo vega-vega rapana nipasiromuna ri banuana. 10:25 Tempo nakava 1 
Petrus, haumo 1 Kornelius nantomunaka 1a, bo nantaputu ri ngayo 1 Petrus 
mombasomba ia. 10:26 Tapi i Petrus nanggangisi palena mompopeangga 
ia bo niulikana, "Peanggamo. Yaku hii aga manusia biasa muni, nasimbayu 
mpo komiu!" 10:27 Da ranja mpotesa nte i Kornelius, nesuamo i Petrus 
hau rabanua. Nikitana nadeamo tona nasiromu, 10:28 bo mulikana ira, 
"Sampesuvusampesuvu, nisanimiu mboto, nantuntuni Atura agama 
Yahudi, kami toYahudi nitagi mosimporoa atau mompanjayo tona ledo 
toYahudi. Tapi Alatala nompakalanto ka yaku riara anu nipopakitaNa ka 
yaku, ledo mamala kuuli sanu manusia naruto atau ledo mamala kuporoa, 
sabana Alatala nantarima pura-pura manusia. 10:29 Haitumo sabana ledo 
nakaja raraku nakava tumai tempo yaku niulikamiu tumai. Jadi, uli kaku, 
nuapa patujumiu nompokio yaku tumai?" 10:30 Nesanamo i Kornelius, 
"Talumbongi naliu, nitasere jaa hitu muni, tinti tatalu ede eo, yaku 
nosambaya ri banuaku. Sampesanika naria saito malaeka nikitaku neangga 
ri ngayoku. Pakeana nenggila-nggila. 10:31 Ia nanguli ka yaku ivei: 
'Kornelius! Posambayamu nitarima nu Alatalamo, bo nitoraNa kabelo 
raramu nantulungi tona napakasi. 10:32 Jadi tudumo tona hau ri ngata 
Yope mangulika tona nosanga 1 Simon Petrus tumai. la nesai ri banua 
ntopokarajaa kulimba anu nosanga i Simon, anu nonturo ri talinti.' 10:33 
Haitumo sampe nitudukumo nasalisa tona hau mangulika komiu tumai. 
Nabelo mpuu raramiu nakava tumai. Hitupa kami nasiromu puramo ri 
panggita nu Alatala, ala raepe kami pura-pura anu muliNa ratesamiu ka 
kami." 10:34 Naupu haitu 1 Petrus nanguli ka ira, "Sampesuvu-sampesuvu, 
hitupa nisanikumo Alatala ledo nompelenje nanggita manusia. 10:35 
Isema-sema natundu nte Alatala bo novia anu nanoa, tona haitumo nitarima 
nu Alatala. Alatala ledo nompelisi tona lako ri umba. 10:36 
Sampesuvusampesuvu, nisanimiu mbotomo isi kareba nipasimbayu nu 
Alatala ka kami "tolsrael. Kareba haitu nanguli 1 Yesus Kristus anu 
nompoposinggabelo manusia ante Alatala. I Yesusmo Tuputa pura-pura, 
ledo aga Tupu ntoYahudi. 10:37 Nisanimiu anu najadi ri njumangu tana 
ntoYahudi. Nompamula ri bagia Galilea, tempo i Yohanes nombadiu tona 


anu najea lako ri dosa-dosara. 10:38 Nisanimiu muni Alatala nompelisi 1 
Yesus toNazaret bo nidekeiNa Nosa Gasa bo kuasa. Nisanimiu muni 1 
Yesus hau ri umba-umba novia anu nabelo, bo nipakabeloNa pura-pura 
tona nipandasa Magau nu Seta sabana Alatala naria nte la. 10:39 Kamimo 
hii sabi pura-pura anu nipoviaNa ri tana nto Yahudi sampe ri ngata 
Yerusalem. Kaupuna 1 Yesus haitu nipatesi nto Yahudi, nipaku ri “kayu 
salib. 10:40 Tapi ri eo katataluna, Alatala nompakatuvu la mpanjili, pade 
nipopakitaNa ka manusia. 10:41 Tapi ledo pura-pura tona nanggita la, aga 
kami mipelisi nu Alatala nokolu majadi sabi-sabiNa. Naliu i Yesus natuvu 
mpanjili, kami nangande bo nanginu nosanggani-nggani nte la. 10:42 Bo 
nituduNa kami mompatolele Kareba Belo haitu ka pura-pura tona, bo 
manguli ka tona lamo nianggataka nu Alatala majadi Topotangara 
pura-pura manusia da natuvu bo anu namatemo. 10:43 Pura-pura “nabi 
nggaulu notesa 1 Yesus. Niulira isema-sema momparasaya 1 Yesus, dosana 
raampungi ante kuasa i Yesus." 10:44 Da notesa i Petrus, nanaumo Nosa 
Gasa nu Alatala bo nombakuasa1 pura-pura topangepe tesa haitu. 10:45 
ToYahudi anu nomparasaya i Yesus, anu nantuntuni i Petrus lako ri Yope, 
ira pura-pura nokumaa sabana Nosa Gasa nipopanau muni ka tona ledo 
toYahudi. 10:46 Nisanira tona haitu nikuasai Nosa Gasa sabana niepera 
ira notesa ante basa-basa nidekei nu Nosa Gasa ka ira bo nantoiya kaoge 
nu Alatala. Jadi i Petrus nanguli ka roana, 10:47 "Peintamo! Tona hitu 
nantarima Nosa Gasa nu Alatala munimo nasimbayu mpo kita to Yahudi. 
Jadi isema mombatagi ira? Ira muni kana radiu nte uve, tandana ira 
nangoseaka 1 Yesus!" 10:48 Jadi 1 Petrus nantudu gi Kornelius sambanua 
radiu nte uve, tandana ira nomparasaya 1 Yesus Kristus. Naupu nidiu, 
niperapira i Petrus mesai ante ira bara sako-mbongi. 


11:1 Suro-suro i Pue Yesus bo topomparasaya ri njumangu bagia Yudea 
nangepe tona ledo noagama Yahudi nomparasaya tesa nu Alatala munimo. 
11:2 Tempo 1 Petrus hau ri ngata Yerusalem, “toYahudi anu nomparasaya 
1 Yesus nompakasala ia. 11:3 Niulira, "Nakuya komiu hau ri banua ntona 
ledo to Yahudi? Bo nakuya komiu nangande mpasanggani-nggani nte ira? 
11:3 Nangoseaka atura agama Yahudi, ane toYahudi mosimporoa ante 


tona ledo to Yahudi, haitumo "tona ledo nisuna", ira rareke maruto bo ledo 
mamala movia ada agamara. Jadi nadea to Yahudi anu nomparasaya 1 
Yesus, ledo nadota nosimporoa nte tona ledo toYahudi.* " 11:4 Nangepe 
tesa haitu, i Petrus notesa ka ira pura-pura anu najadi lako ri pantepuuna. 
Niulina, 11:5 "Tempo yaku nosambaya ri ngata Yope, naria anu 
nipopakita ka yaku. Nikitaku eva sabala kae tarapaa nabini niuluraka lako 
ri langi niloe ri sokina pata-njoki bo nituu ri ngayoku. 11:6 Riara nu kae 
tarapaa haitu nikitaku mpengaya-ngaya binata nokada pata-nggada, bo 
binatabinata navura, binata-binata nenjoyo, bo tonji-tonji navura. 11:7 
Niepeku suara nanguli ka yaku, 'Anumo, peanggamo, Petrus! Sambalemo 
binata tutu bo kandemo!' 11:8 Tapi nesana yaku, 'Ledaku, Pue. Dopa 
sanggani nikandeku anu nipopali bo naruto mpo binata moitu!' 11:9 Tapi 
naria vaimo suara haitu lako ri langi, 'Anu niuliKu nabelo rakande, nee 
muuli nipopali!' 11:10 Talu-nggani nikitaku anu haitu, pade nioretaka 
mpanjili kae tarapaa haitu hau ri langi. 11:11 Eva nisuka tempo haitu 
muni, tatalu tona lako ri ngata Kaisarea nakava ri banua ponturoku. Ira 
nitudu i Kornelius hau mangala yaku. 11:12 Bo Nosa Gasa nu Alatala 
nantudu yaku hau nosanggani-nggani ante ira bo nee makaja raraku. Jadi 
haumo yaku. Aono sampesuvu sampomparasaya lako ri ngata Yope 
nantuntuni yaku hau ri ngata Kaisarea, bo kami pura-pura nesua rabanua i 
Kornelius. 11:13 Naupu haitu i Kornelius notesa ka kami nikitana 
*malaeka neangga riara banuana bo nanguli, 'Tudumo tona hau ri ngata 
Yope mangala langgai nosanga i Simon Petrus. 11:14 Raulina ka iko 
berimba komiu sambanua mamala rapakasalama.' " 11:15 I Petrus 
nompapola tesana, "Tempo yaku da notesa ka ira, nanaumo Nosa Gasa nte 
ira nasimbayu mpo panauNa ante kita ri pamulana. 11:16 Pade nitoraku 
tesa 1 Pue Yesus bara ipia ivei: 'I Yohanes nombadiu tona ante uve, tapi 
komiu radiu ante Nosa Gasa nu Alatala!' 11:17 Sampesuvu-sampesuvuku, 
nalantomo Alatala nombadekei Nosa GasaNa ka tona ledo noagama 
Yahudi nasimbayu mpo nidekeiNa ka kita tempo kita nomparasaya i Pue 
Yesus Kristus. Jadi isema yaku sampe mamala kutagi Alatala ane Ia 
mboto madota mombadekei Nosa Gasa ka tona ledo noagama Yahudi?" 
11:18 Tempo tona nasiromu ri sia nangepe tesa 1 Petrus, domo ira nebali. 


Ira nosanggani-ngganimo nantoiya Alatala. Niulira, "Ane ivesia tano, todea 
ledo to Yahudi muni mpaloga nu Alatala majea lako ri dosa-dosara bo 
mantarima katuvua nabelo sampe ri kasaesaena!" 11:19 Namatepa 1 
Stefanus nirempe vatu, nadeamo topomparasaya 1 Yesus nipandasa sampe 
nadea nalai nosimpogaa-gaa hau ri umba-umba ngata. Naria sanu nalai 
sampe ri propinsi Fenisia, bo naria muni nalai hau ri levuto Siprus bo ngata 
Antiokhia. Nipatolelera kareba lako nte Alatala ri ngata-ngata nikalaura, 
tapi aga ka toYahudi. 11:20 Tapi naria muni roara lako ri levuto Siprus bo 
propinsi Kirene hau ri ngata Antiokhia bo nompatolele Kareba Belo 1 
Yesus ka tona ledo noagama Yahudi. 11:21 Kuasa nTupu naria nte ira 
sampe nadea to Antiokhia nomparasaya bo nombadekei katuvura ka 1 Pue 
Yesus. 11:22 Todea topomparasaya ri ngata Yerusalem nangepe kajadia 
haitu muni. Jadi nitudura 1 Barnabas hau ri ngata Antiokhia. 11:23 
Nakavapa 1 Barnabas ri Antiokhia, nadamba mpuu rarana nanggita kabelo 
nu Alatala nte ira. Jadi nipakarosona rarara ala ira bate-batena mangoseaka 
1 Pue Yesus ante mpuu-mpuu rarara. 11:24 I Barnabas haitu tona nabelo 
rarana, bo nikeniaka nu Nosa Gasa nu Alatala. Naroso mpuu 
pomparasayana. Bo nadea tona ri Antiokhia nikenina nomparasaya 1 Pue 
Yesus. 11:25 Naupu haitu 1 Barnabas hau ri ngata Tarsus mangelo 1 
#Saulus. 11:26 Nosinggavapa ia ante 1 Saulus, haumo ira randua ri ngata 
Antiokhia. I Barnabas bo 1 Saulus nonturo sumai sampae kasaena. Ira 
nasaro nasiromu nosanggani-nggani nte todea topomparasaya bo nadea 
mpuu tona nipatudukira. Ri ngata Antiokhia haitumo topangoseaka 1 
Yesus pamulamulana niuli ntona toKristen. 11:27 Ri tempo haitu muni 
naria bara sako-ndua topomparasaya lako ri Yerusalem hau ri ngata 
Antiokhia. Topomparasaya haitu nabi apa naria pompakule nidekei nu 
Alatala ka ira mombasovadaka tesaNa. 11:28 Saito ira nosanga 1 Agabus. 
Ia neangga ri tatangara bo ante pekeniaka Nosa Gasa nu Alatala, niulina 
kana majadi ara mpai ri njumangu dunia. (Ara mpai haitu mpuu-mpuu 
najadi tempo i Klaudius najadi Magau Mbaso). 11:29 Nangepe haitu, 
pura-pura topangoseaka i Yesus ri Antiokhia, nasintuvu mompakatu 
petulungi ka sampesuvura sampomparasaya anu nonturo ri bagia Yudea. 
Ira nombadekei nantuntuni pompakulera saito-saito. 11:30 Sintuvura haitu 


nipoviara mpuumo, bo nitudura i Barnabas bo 1 Saulus manggeni pedekeira 
haitu ka pakeni-pakeni ntopangoseaka 1 Yesus ri ngata Yerusalem. 


12:1 Tempo haitu muni, Magau “Herodes Agripa nompamula 
nompandasa bara sako-ndua topomparasaya. 12:2 Nituduna tona 
mompates1 i Yakobus, sampesuvu i Yohanes, ante guma. 12:3 Nisani 1 
Herodes poviana haitu nompakadamba rara “nto Yahudi, jadi nipoviana 
vaimo mpo pangane. Niparentanamo tona mombasaka i Petrus muni. Haitu 
najadi tempo “Posusa Roti Ledo Noragi. 12:4 Naupu i Petrus nisaka, 
nisuarakara riara ntarunggu, bo Magau Herodes nantudu ampa lunu tantara 
mombajagai ia, ampa tantara salunu. Patuju i Herodes ala i Petrus 
ratangara ri ngayo ntodea maliutaka “Eo Mbaso Paskah. 12:5 Jadi i 
Petrus nitaha riara ntarunggu. Tapi todea topomparasaya i Yesus 
nosambaya njuu ka i Petrus ante mpuu-mpuu rarara. 12:6 Bongina dopame 
Magau Herodes mombatangara 1 Petrus ri ngayo ntodea, 1 Petrus naturu ri 
tarunggu ri olo ntantara randua, nipou nu rante rompenga. Naria muni 
randua tantara ntanina nojaga ri vamba. 12:7 Sampesanika neongamo 
*malaeka nTupu neangga ri sia, bo reme nevanta riara ntombi nu tarunggu 
haitu. Malaeka haitu nombagoya-goya karo 1 Petrus bo nilikena. Nanguli 
malaeka, "Pembangumo masalisa!" Kaliu-liu nakabasaka mbotomo rante 
ase lako ri pale i Petrus. 12:8 Naupu sia malaeka nanguli, "Pasuamo 
bajumu bo sapatumu." Jadi, nipasuana mpuumo bajuna bo sapatuna. Pade 
niuli nu malaeka vai, "Pasuamo baju ndoemu bo tuntunimo yaku!" 12:9 
Pade nituntuninamo malaeka haitu nesuvu lako ri tarunggu, tapi dopa 
nisanina anu nipovia malaeka haitu mpuu-mpuu najadi. Nisarumakana aga 
pangipi. 12:10 Ira nolipa nombaliunaka ponturo ntopojaga vamba 
pamulana, bo vamba karanduana, sampe nakava ri bobaa ase hau riara nu 
ngata. Bobaa ase haitu nateungge mbotomo. Nesuvumo ira nantuntuni dala 
sampenga, bo sampesanika nalipomo malaeka haitu nompalaisi i Petrus. 
12:11 Ri sia nanotomo rara i Petrus bo niulina, "Hitupa nisanikumo ledo 
aga pangipi! Tupu mpuu nombatudu malaekaNa mombakabasaka yaku 
lako ri kuasa Magau Herodes bo lako ri pura-pura anu rapovia nto Yahudi 
ka yaku." 12:12 Naupu nompekirika kajadia haitu, haumo ia ri banua i 


Maria, tina Yohanes-Markus. Ri banua haitu nadea tona nasiromu 
nosambaya. 12:13 1 Petrus nantanede vamba ri savalikuna bo saito batua 
mombine nosanga 1 Rode, nakava mombaungge vamba. 12:14 Niepena 
suara 1 Petrus, nadamba mpuumo ia. Bo kaliu-liu ia nesua mpanjili riara nu 
banua, ledo nitorana nombaungge vamba ri savalikuna, bo niulikana ka 
todea ri sia 1 Petrus ria ri savalikuna. 12:15 Tapi niulira ka ngana mombine 
haitu, "Nabaya iko!" Tapi i Rode ledo naupu-upu nanguli ka ira i Petrus 
mpuu. Bo ira aga nesana, "Bara aga malaekana!" 12:16 Da notesa-tesa 
ira, 1 Petrus ledo nenonto-nonto nantanede vamba ri savalikuna. Kaupuna 
hau niunggera vamba. Nipemtara i Petrus mpuumo, jadi nokumaa puramo 
ira. Jadipa nesuamo i Petrus hau riara banua, 12:17 bo nanganggataka 
palena ala malino pura ira, pade nitesakana ira malaeka nTupu anu 
nanggeni ia nesuvu lako riara ntarunggu. Bo niulina muni, "Uli kajadia hitu 
ka 1 Yakobus bo ka sampesuvuta ntanina." Naupu sia nalaimo 1 Petrus hau 
ri ponturo santanina. 12:18 Naeo mpadondo nasesa mpuumo tantara- 
tantara anu nojaga tarunggu haitu. Ira naingu bo naeka mpuu nompekirika 
anu najadi nte i Petrus. 12:19 Magau Herodes nantudu tona mangelo 1 
Petrus, tapi ledo nikavara ia. Haitu sampe Magau Herodes nomparenta ala 
tantara sapulu aono topombajagai 1 Petrus, raparesa bo rapatesi. Naupu 
haitu notuamo Magau Herodes lako ri bagia Yudea hau ri ngata Kaisarea, 
bo nonturo hamai bara sakuya kasaena. 12:20 Magau *Herodes narau 
mpuu ka tupu ngata Tirus bo Sidon. Jadi tupu nu ngata randua haitu 
nasintuvu nantudu tona hau merapi mosinggabelo ante i Herodes, sabana 
ngatara haitu nanjarumaka kandea lako ri bagia poparenta 1 Herodes. 
Pamulana ira nombatinarasi saito topotulungi nosanga i Blastus, anu 
nombaurusi banua Magau Herodes, sampe ia mosabingga ka ira. Naupu 
haitu hau ira nantingayo Magau Herodes merapi mosinggabelo. 12:21 
Nanggava eo niovora, nipasua Magau Herodesmo pakea kamagauana bo 
hau nonturo ri gadera kamagauana bo notesa ka todea. 12:22 Todea haitu 
nongare-ngare nantoiya i Herodes. Niulira, "Hitu suara nu “viata, ledo 
suara nu manusia!" 12:23 Ri tempo haitumo malaeka nTupu nompakadua 
Magau Herodes, sabana ia ledo nompakaoge Alatala, ledo nitagina todea 
nanguli tesa haitu. Jadi da natuvu ia, nikande ndoromo sampe namate. 


12:24 Namatepa 1a, kasae-sae nantambai-mbaimo kadea ntona nangepe 
Tesa nu Alatala, bo nomparasaya 1 Pue Yesus. 12:25 Naupu 1 Barnabas bo 
1 “Saulus nanggeni pedekei ntoAntiokhia ka pakeni-pakeni 
ntopomparasaya ri ngata Yerusalem, nanjilimo ira hau ri ngata Antiokhia. 
Nikenira 1 Yohanes- Markus mosanggani-nggani nte ira. 


13:1 Ri todea topomparasaya ri ngata Antiokhia naria bara sako-ndua 
guru bo “nabi anu nompasimbayu Tesa nu Alatala, haitumo, i Barnabas, 1 
Simeon anu nidae 1 Vuri, bo 1 Lukius toKirene, 1 Menahem anu 
nipakambaso nosanggani-nggani ante Magau “Herodes Antipas, bo i 
#Saulus. 13:2 Narita saco, todea topomparasaya pura-pura nosambaya bo 
nombatoiya Alatala bo nopuasa. Nosa Gasa nu Alatala nanguli ka ira, 
"Pelisi bo patani ka Yakumo 1 Barnabas bo 1 Saulus mantui pokarajaa 
nipakatantuKu ka ira." 13:3 Jadi naliu ira nopuasa bo nosambaya, nidikara 
palera ri balengga i Barnabas bo 1 Saulus, bo nianggatakara majadi suro 
mompatolele Kareba Belo. 13:4 Jadi naupu 1 Barnabas bo 1 Saulus nitudu 
nu Nosa Gasa, hau ira ri pesampo Seleukia bo nesavi kapala hau ri levuto 
Siprus. 13:5 Nakava ri ngata Salamis ri levuto Siprus, nipatoleleramo tesa 
nu Alatala ri “banua petupu nto Y ahudi. I Yohanes-Markus muni nantuntuni 
nantulungi ira ri polipara. 13:6-8 Naupu ira noliu njumangu levuto Siprus, 
nakavamo ira ri ngata Pafos. Ri sia ira nosinggava nte “toY ahudi nosanga 
Bar-Yesus. I Bar-Y esus nosanga muni i Elimas riara basa Yunani. I Elimas 
haitu toposibalimata bo niulina ia nabi nu Alatala, tano ledo nakana. 
Gubernur ri levuto haitu nosanga i Sergius-Paulus bo ia novega nte 
toposibalimata haitu. Gubernur haitu tona natau bo nanoto pekirina. Ia 
nompokio i Barnabas bo i Saulus, apa ia madota mangepe tesa nu Alatala. 
Tapi i Elimas, toposibalimata haitu, nangeva i Barnabas bo i Saulus sabana 
ledo nipokonona gubernur momparasaya i Yesus. 13:9 Tapi i Saulus, anu 
nidae muni i Paulus, nikeniaka nu Nosa Gasa nu Alatala. Nikanotosina 
toposibalimata haitu, 13:10 bo niulikana, "He, topebagiu nggaraka, ana nu 
Magau Seta! Ikomo nangeva pura-pura anu nabelo! Nakuya iko ledo 
nenonto nombatenggosi tesa nu Alatala nanoa? 13:11 Hitupa Tupu 
mombahuku iko! Iko majadi maburo bo ledo mukita mata nu eo bara 


sako-eo kasaena!" Nangepe haitu kaliu-liu naburomo mata 1 Elimas, 
nirasaina eva kulimu vuri nombabungu matana, damo nigayo-gayona luona 
nangelo tona mombanini ia. 13:12 Nanggita kajadia haitu, niparasaya nu 
gubernurmo 1 Yesus. Nokumaa mpuu ia nangepe tesa 1 Pue Yesus, anu 
nipepatudukika 1 Paulus bo Barnabas. 13:13 Lako ri ngata Pafos ri levuto 
Siprus, 1 Paulus nte roana nesavi kapala ntasi hau ri ngata Perga ri propinsi 
Pamfilia. Nakava sumai 1 Yohanes-Markus nompalaisi ira bo nanjili hau ri 
ngata Yerusalem. 13:14 Lako ri ngata Perga, 1 Paulus bo 1 Barnabas 
nompapola polipara hau ri ngata Antiokhia ri propinsi Pisidia. Ri Teo 
penonto, hau ira nesua nonturo riara banua petupu nto Yahudi. 13:15 
Naupu mbaca sanggoto lako ri Buku Atura Agama bo Buku Nabi-nabi, 
pakeni-pakeni ri banua petupu haitu nantudu tona hau mompekutana nte 1 
Paulus nte roana, "Sampesuvu-sampesuvu, ane maria tesamiu 
mompakaroso pomparasaya ntodea gahitu, radeke1 kami loga ka komiu 
motesa ka kami." 13:16 Jadi neanggamo 1 Paulus, bo nilaerakana palena, 
bo nanguli, "Sampesuvu-sampesuvuku “toIsrael, bo pura-pura 
sampesuvuku ntanina ri sii, anu natundu nte Alatala. Epemo tesaku! 13:17 
Alatala anu nisombata ntoIsrael nompelisi totua-totuata nggaulu majadi 
todeaNa. Tempo ira da nonturo ri tana “Mesir, nipakadeaNa mulira. 
Naupu sia, nikeniNa ira mesuvu lako ri tana Mesir, ante kabarakaNa 
nambaso. 13:18 Patapulu-mpae kasaena Alatala nosabara nte pokainggura 
ri karava bai. 13:19 NiropusiNa papitu magau ante todea-todeara ri tana 
#Kanaan, tana haitu nibagi-bagiNa ka tolsrael majadi tanara. 13:20 Lako 
ri tempo ira hau ri tana Mesir sampe nesua ri tana Kanaan pataatu limapulu 
mpae kasaena. Naupu tana Kanaan nibagi-bagiNa ka tolsrael, Alatala 
nompelisi ka ira topotangara-topotangara manggeniaka ira. Topotangara 
kaupuna haitumo Nabi Samuel. 13:21 Naupu sia, ira nerapi rapelisi ka ira 
magau anu manggeniaka ira. Jadi Alatala nompelisi ka ira 1 Saul, ana i 
Kish lako ri muli 1 Benyamin. Bo i Saul nanggeniaka ira patapulu mpae 
kasaena. 13:22 Tapi kaupuna 1 Saul nileso nu Alatala, bo Alatala nompelisi 
1 “Daud majadi magaura. Hitumo anu muli nu Alatala nombatesa Magau 
Daud: 'NikitaKu i Daud ana Isai. la nompakadamba raraKu bo nipoviana 
pura-pura dotaKu.' “13:22 Mazmur 89:21 13:23 Lako ri muli 1 Daud, 


Alatala nompelisi ka tolsrael saito “Magau Topepakasalama nangoseaka 
pojanjiNa nggaulu, haitumo 1 Yesus. 13:24 Dopame 1 Yesus nompamula 
pokarajaaNa, 1 Yohanes Topediu nangulika tolsrael ira kana majea lako ri 
dosara bo radiu nte uve, tandana ira mpuu-mpuu najea. 13:25 Napara 
pokarajaana maupu, 1 Yohanes nanguli ka todea, 'Nantuntuni 
panggavamiu, isema yaku? Yaku hii ledo Magau nipopeamiu! Tapi 
pariaramo! Magau haitu makava maupu pokarajaaku hitu. la nelabi 
kaogeNa pade yaku, sampe nau aga mombavole lui sapatuNa, ledo 
masipato yaku!'" 13:26 1 Paulus nompapola tesana ivei: 
"Sampesuvusampesuvu muli 1 Abraham bo sampesuvu-sampesuvu ntanina 
anu natundu nte Alatala. Alatala nompakatu ka kita kareba anu 
mompakalanto berimba Alatala mompakasalama kita. 13:27 Tona nonturo 
ri ngata Yerusalem bo pakeni-pakenira ledo nisanira 1 Yesus Magau 
Topepakasalama. Ledo muni nisanira batuana pepatuduki nu nabi-nabi anu 
nibaca ka ira ri eo-eo penonto. Haitumo sampe nihukura mate 1 Yesus. Bo 
poviara haitu nompakadupa anu mboto nu nabi-nabi pangane! 13:28 Naupa 
ledo nikavara nau sangayaa salaNa anu masipato rahuku mate ka la, 
niperapira nte Gubernur Pilatus ala 1 Yesus rapatesi. 13:29 Naupu 
nipandasara 1 Yesus, evamo nitulisi ri Buku Gasa, karobataNa nitoraka 
lako ri “kayu salib bo mboli riara nu dayo. 13:30 Tapi Alatala 
nompakatuvu la mpanjili lako ri kamateNa. 13:31 Bara sakuya eo 
kasaena, nadea ngganina 1 Yesus nompopakita karoNa ka tona anu 
nantuntuni la lako ri bagia Galilea hau ri ngata Yerusalem. Ira haitumo anu 
sii-sii najadi sabi-sabiNa ka todea tolsrael. 13:32 Jadi sampesuvu- 
sampesuvu, sii-sii kami nakava mompatolele Kareba Belo hitu ka komiu. 
Anu nijanji nu Alatala ka totuatotuata nggaulu, 13:33 haitu 
nipakadupaNamo ka kita tempo i Yesus nipakatuvuNa mpanjili. Naria 
nitulisi riara “Mazmur karanduana ivei: Tkomo AnaKw, eo hitu Yaku 
najadi TuamaMu.' (13:33 Mazmur 2:7) 13:34 Alatala nompakatuwu 1 
Yesus mpanjili lako ri kamateNa. Bo domo la mamate atau mapopo riara 
nu dayo, sabana Alatala nanguli: 'Anu mjanjiKu ka i Daud nggaulu nagasa 
bo natantu kadupana, Anu nijanjiKu haitu Kupakadupa ka Iko! (13:34 
Yesaya 55:3) 13:35 Ivesia muni batuana posambaya i Daud ri Buku 


Mazmur nanguli, 'Ledo rapalambaMiu Batua nipelisiMiu mapopo riara nu 
dayo.' (13:35 Mazmur 16:10) 13:36 Tesa hitu ledo nambela 1 Daud, 
sabana naupu ia novia anu nitudu nu Alatala ka ia, namatemo ia. Bo ia 
nitana ri sinjori dayo ntotuana nggaulu, bo karobatana napopomo. 13:37 
Tapi 1 Yesus nipakatuvu nu Alatala mpanjili lako ri kamateNa, 1 Yesus 
ledo napopo. 13:38 Jadi sampesuvusampesuvu, kami nompopaisani ka 
komiu dosamiu namala raampungi nu Alatala sabana anu najadi nte 1 
Yesus. 13:39 Kita ledo namala rakabasaka lako ri dosata ane aga 
nangoseaka Atura-atura nipapola Nabi Musa. Tapi isema-sema 
nomparasaya 1 Yesus, rakabasaka lako ri pura-pura dosana bo majadi 
nanoa ri panggita nu Alatala. 13:40 Haitu sabana komiu kana mainga ala 
nee majadi nte komiu anu nitulisi nu nabi-nabi ivei: 13:41 Alatala nanguli, 
'Heh komiu anu ledo nomparasaya bo aga nongei-ngei, pariaramo tesaKu! 
Komiu mahera manggita anu Kupovia tapi komiu aga maropu sanggani, 
sabana tempo komiu da natuvu, Yaku movia anu ledo ntoto 
raparasayamiu, nau damo maria tona motesa pakalanto ka komiu.' " ( 
13:41 Habakuk 1:5) 13:42 Naupu sia, nesuvumo 1 Paulus bo 1 Barnabas 
lako ri banua petupu bo niperapi ntodea ala manjili vai ira ri eo penonto 
meonga mompapola anu nitesara pangane. 13:43 Naupu puramo tona 
nesuvu lako ri banua petupu pangane, nadea toYahudi bo tona ntanina anu 
nesua agama Yahudi, nomporoa 1 Paulus bo 1 Barnabas. Suro-suro haitu 
nompakaroso rarara ala ira bate-batena manjarumaka kabelo nu Alatala. 
13:44 Fo penonto sunjuna haitu, pura-pura tona riara ngata haitu nasiromu 
mangepe tesa nu Alatala. 13:45 Nanggita todea haitu, nasiriati mpuumo 
rara nu pakeni nto Yahudi. Nisalaira i Paulus, bo nievara pura-pura anu 
niulina. 13:46 Tapi i Paulus bo i Barnabas aga nantambai kabiara notesa ka 
ira ivei: "Masipato Tesa nu Alatala rapasimbayu ntani ruru ka komiu 

toY ahudi. Tapi nipoaramiu tesa haitu. Nipakalantomiu mboto komiu ledo 
masipato manggava katuvu nabelo sampe ri kasae-saena. Sabana haitu, 
kami domo mompatolele tesa haitu ka komiu to Yahudi! Hitupa kami hau 
nte tona ledo to Y ahudi, 13:47 Apa Tupu nomparenta ka kami ivei: 
'NipelisiKu iko majadi reme mombavanta tona ledo toYahudi, ala rasani 
ntona ri umba-umba ri dunia, Alatala mompakasalama manusia. " (13:47 


Yesaya 49:6; 42:6) 13:48 Tempo tona ledo to Yahudi ri sia nangepe tesa 
haitu, nadamba mpuu rarara bo niulira, "Nabelo mpuu Tesa nu Alatala!" 
Isema-sema nipelisi nu Alatala manggava katuvua mabelo sampe ri 
kasaesaena, iramo nomparasaya 1 Yesus. 13:49 Bo Tesa nu Alatala 
natolele ri umba-umba ri bagia haitu. 13:50 Tapi tomaoge-tomaoge bo 
mombinemombine anu naria nturona bo natundu nte Alatala, nipakapane 
nto Y ahudi sampe 1 Paulus bo 1 Barnabas nipandasa bo nipopalai lako ri 
ngata haitu. 13:51 Jadi i Paulus bo i Barnabas nombasapulai sovu lako ri 
kadara, tandana tona haitu nipoara nu Alatala. *13:51 nombasapulai sovu 
lako ri kadara: Ane toY ahudi manjili lako ri ngata ntona ledo toYahudi, 
biasana nisapulaira sovu lako ri sapatura bo bajura apa nirekera tona ledo 
toYahudi naruto. I Paulus bo Barnabas novia ivesia muni ka toYahudi anu 
nompoara Kareba Belo, tandana ira muni nireke naruto ri panggita nu 
Alatala.* Bo nalaimo ira hau ri ngata Ikonium. 13:52 Topangoseaka 1 
Yesus ri ngata Antiokhia nadamba mpuu rarara, bo ira nikeniaka nu Nosa 
Gasa nu Alatala. 


14:1 Anu najadi ri ngata Antiokhia najadi munimo ri ngata Ikonium. I 
Paulus bo i Barnabas hau ri #“banua petupu nto Yahudi, bo ri sia 
nitesatesara ka tona sampe nadea *toYahudi bo tona ledo toYahudi 
nomparasaya i Yesus. 14:2 Tapi toYahudi anu ledo nadota nomparasaya, 
aga nompakapane rara ntona ntanina ledo toYahudi sampe navuu matara 
nanggita topangoseaka i Yesus. 14:3 I Paulus bo Barnabas nasae nonturo 
ri sia. Ledo naeka ira notesa i Pue Yesus ka tona. Nitesara pepotoveNa bo 
kabelo raraNa bo i Pue nombadekei kuasa ka ira movia kabarakakabaraka 
bo tanda-tanda nipokumaaka ala rasani ntodea tesa nu suro-suro haitu 
mpuu-mpuu nakana. 14:4 Tapi tona ri ngata haitu ledo nasintuvu. Naria 
nosabingga ka toYahudi, bo naria muni nosabingga ka suro-suro. 14:5 
ToYahudi bo pakeni ntoYahudi nosanggani-nggani ante tona ntanina ledo 
toYahudi, nasintuvu mompandasa bo mombarempe i Paulus bo i Barnabas 
ante vatu. 14:6 Tapi nisani i Paulus bo Barnabas nia ntona haitu, jadi 
nalaimo ira hau ri bagia Likaonia, haitumo ri ngata Listra, ngata Derbe bo 
ri ngata-ngata ntanina ri bagia haitu. 14:7 Nipatolelera muni Kareba Belo i 


Yesus ri sia. 14:8 Ri ngata Listra naria saito langgai napunggu lako ri 
pompoanakame. la ledo sanggani nolipa sabana kadana ledo naroso. 14:9 
Topunggu haitu nonturo nangepe tesa 1 Paulus. I Paulus nanggita tona haitu 
bo nisanina tona haitu mamala rapakabelo sabana niparasayana mpuu. Jadi 
1 Paulus nompeintaka ia, 14:10 bo nanguli ante suara namangga, "Peangga 
pakanoa!" Jadi, neanggamo topunggu nasalisa bo kaliu-liu nolipamo. 
14:11 Nanggita anu nipowia i Paulus, nongaremo todea ante basara mboto, 
haitumo basa Likaonia. Niulira, "Nanau ri duniamo “viata-viata mpo karo 
manusia!" 14:12 I Barnabas niulira viata nosanga 1 Zeus, bo 1 Paulus mulira 
viata nosanga i Hermes, apa iamo topotesa. 14:13 Ri savaliku ngata haitu, 
naria banua petupu ka viata Zeus. Topojaga banua haitu nanggeni japi-japi 
pomava ante bunga-bunga hau ri bobaa nu ngata, sabana ia nosanggani- 
nggani nte todea madota mosambale japi haitu mombasomba i Paulus bo 1 
Barnabas. 14:14 Niepepa i Paulus bo i Barnabas nia ntodea haitu, 
nibiteramo pakeara mboto, tandana nasusa mpuu rarara sabana todea haitu 
madota mombasomba ira. Nangovamo ira hau ri tatanga ntodea bo 
nongare nombatagi todea ivei: 14:15 "Nemo! Nee mpuu rasombamiu 
kami! Kami hii manusia biasa nasimbayu mpo komiu! Kami nakava ri sii 
mompatolele Kareba Belo ka komiu ala komiu mompalaisi kabiasamiu 
anu ledo naria gunana, evamo nombasomba viataviata. Komiu kana 
metupu nte Alatala anu natuvu sampe ri kasae-saena. Iamo nompajadi 
langi bo tana bo tasi bo pura-pura isina. 14:16 Tempo nggaulu, Alatala 
nompalamba manusia natuvu nangoseaka dotara mboto. 14:17 Tapi nau 
ivesia, ledo nalinga raraNa nombadekei tanda-tanda ka kita ala rasanita 
Iamo Alatala. la nabelo mpuu nte kita, nidekeiNa ka kita uda lako ri langi, 
bo asele panggaviata ri tempona. NidekeiNa kandea ka kita bo 
nipakadambaNa rarata." 14:18 Nau suro-suro notesa ivehaitu, sakidepa 
ledo nipakulera mombataamaka todea manggeni pesomba ka ira. 14:19 
Naupu haitu, bara sako-ndua toYahudi lako ri ngata Antiokhia ri propinsi 
Pisidia bo muni lako ri ngata Ikonium nakava ri ngata Listra. To Yahudi 
haitu nantanara todea ri ngata Listra ala ira muni mangeva 1 Paulus sampe 
ira nombarempe i Paulus ante vatu bo niumbunjaira hau ri savaliku ngata. 
Niulira namatemo ia. 14:20 Tapi tempo topomparasaya ri sia neangga 


nompatiku ia, nembangu mpanjili ia bo nesua riara nu ngata. Naeo 
mpadondo hau ia ri ngata Derbe nosanggani-nggani ante 1 Barnabas. 14:21 
Ri ngata Derbe, 1 Paulus bo 1 Barnabas nompatolele Kareba Belo bo nadea 
tona nomparasaya i Yesus. Naupu haitu nanjilimo ira randua hau ri ngata 
Listra. Lako ri ngata Listra hau ri ngata Ikonium pade napola hau ri ngata 
Antiokhia ri propinsi Pisidia. 14:22 Ri ngata-ngata haitu ira nompakaroso 
rara ntopangoseaka 1 Yesus bo nompopatora ira nee molengga-lengga 
momparasaya. Niulira, "Kita kana mombarasai kasusa bo kapari ruru pade 
mamala kita mombarasai kasana ri “Poparenta nu Alatala." 14:23 Ri 
ngata-ngata haitu 1 Paulus bo 1 Barnabas nanganggataka pakeni ntodea 
topangoseaka 1 Yesus. Ira nopuasa bo nosambaya, nerapi 1 Pue 
mombajagai pakeni haitu, apa lamo panjarumakara. 14:24 Naupu haitu i 
Paulus bo i Barnabas nompapola polipara noliu ri bagia Pisidia sampe 
nakava ri propinsi Pamfilia. 14:25 Naupu ira nompatolele tesa nu Alatala 
ri ngata Perga, notuamo ira hau ri ngata Atalia ri bivi ntasi. 14:26 Ri sia ira 
nesavi kapala mbaso bo nanjili hau ri ngata Antiokhia ri propinsi Siria. Ri 
ngata Antiokhia haitumo nipanganggataka ira bara ipia bo niposambayaka 
ntopangoseaka 1 Yesus. Niposambayaka ala Alatala mompoasi bo 
mombajaga1 ira riara pokarajaara anu dako nipakaupura sii-sii. 14:27 
Tempo nakava ri ngata Antiokhia, nipasiromura topomparasaya 1 Yesus bo 
nitesakara pura-pura anu nipovia nu Alatala ri polipara. Nitesara muni 
Alatala nombadekei loga ka tona ledo toYahudi momparasaya 1 Yesus. 
14:28 Nasae 1 Paulus bo 1 Barnabas nesai ri ngata Antiokhia 
nosangganinggani ante topangoseaka 1 Yesus ri sia. 


15:1 Naria bara sako-ndua “to Yahudi nakava ri Antiokhia lako ri bagia 
Yudea anu nomparasaya 1 Yesus. Ira nompatuduki topangoseaka 1 Yesus 
ri sia ivei: "Ane komiu ledo #rasuna nantuntuni Atura-atura nipapola Nabi 
Musa, komiu ledo mamala rapakasalama." 15:2 Tapi 1 Paulus bo 1 
Barnabas mpuu-mpuu nosinjanai nte ira bo nangeva pepatudukira. Jadi 
kaupuna, todea topomparasaya nompakatantu 1 Paulus bo 1 Barnabas ante 
bara sako-ndua topomparasaya ntanina lako ri sia, kana hau ri ngata 
Yerusalem ala molibu ante suro-suro bo pakeni ntopomparasaya ntanina 


hamai bo motesaki pepatuduki haitu. 15:3 Todea topomparasaya ri ngata 
Antiokhia nanggeni gi Paulus sampe nakava ri savaliku ngata. Lako ri 
ngata haitu ira noliu ri propinsi Fenisia bo bagia “Samaria. Bo nitesara 
munimo ka topomparasaya ri sia nadea tona ledo to Yahudi 
nombakabasaka pomparasayara nggaulu ala mangoseaka Alatala. Kareba 
haitu mpuu-mpuu nompakadamba rara ntopomparasaya ri sia. 15:4 
Nakavapa ri ngata Yerusalem, 1 Paulus ante roana nikadambanaka nu 
suro-suro, pakeni-pakeni, bo todea topomparasaya ntanina. I Paulus 
nombatesa ka ira pura-pura anu nipovia nu Alatala ri polipara bara ipia 
nanggeni Kareba Belo ka tona ledo toYahudi. 15:5 Tapi bara sako-ndua 
toFarisi anu nomparasaya 1 Yesus neangga bo nanguli, "Ane tona ledo 
toY ahudi nomparasaya i Yesus, ira kana rasuna bo rapatuduki 
mangoseaka Atura-atura mdekei Nabi Musa ka kita." 15:6 Jadi suro-suro 
bo pakeni-pakeni ntanina nolibu motesaki panggava ntoFarisi pangane. 
15:7 Nasae mpuu ira nosinyula pekiri. Kaupuna neanggamo 1 Petrus bo 
nanguli, "Sampesuvu-sampesuvu! Nisanimiu mboto bara sakuya kasaena 
naliu, Alatala nompelisi yaku lako nte komiu mompatolele Kareba Belo ka 
tona ledo toY ahudi ala ira muni mangepe bo momparasaya. 15:8 Bo 
Alatala anu nangisanl isi rara ntai manusia, nantarima tona ledo toY ahudi. 
Nisanita, sabana nidekeiNa Nosa GasaNa ka ira, nasimbayu mpo 
nidekeiNa ka kita muni. 15:9 Alatala ledo nompoposisala kita to Yahudi 
ante ira ledo toY ahudi. la nompakagasa rarara, sabana ira nomparasaya. 
15:10 Jadi nakuya komiu ledo nadota nantarima anu nipovia nu Alatala 
sli-s11? Nakuya komiu aga madota mompasuu ira mantuntuni atura-atura 
anu nakaja mpuu raoseaka? Totuata nggaulu bo kita mboto ledo 
nompakule nangoseaka atura-atura haitu. 15:11 Tapi kita nomparasaya bo 
kita nipakasalama sabana kabelo rara i Pue Yesus. Bo ivesia muni ira!" 
15:12 Naypu i Petrus notesa ivesia, pura-pura tona nasiromu ri sia 
nalinomo bo nompetalinga1 1 Barnabas bo 1 Paulus nombasili tesa 
kabaraka-kabaraka bo tanda-tanda anu nipokumaaka nipoviara nte kuasa 
nu Alatala tempo ira naria ri ngata ntona ledo toYahudi. 15:13 Naupu ira 
notesa, nangulimo i Yakobus, "Sampesuvu-sampesuvu. Epemo tesaku! 
15:14 I Simon Petrus dako notentei ka kita tove nu Alatala ka tona ledo 


toYahudi. Lako ri pamulana, Alatala nompekirika ira. PatujuNa, 
rapelisiNa lako nte ira tona majadi todeaNa. 15:15 Haitu nasimbayu mpo 
anu niuli nu nabi-nabi nggaulu, apa naria nitulisi ivei: 15:16-17 Alatala 
nanguli: 'Maupu haitu, Yaku makava mpanjili ka muli #ntolIsrael anu 
niparenta 1 “Daud bara ipia. *15:16-17 Yaku makava mpanjili ka muli 
ntolsrael anu niparenta i Daud bara ipia . Basa Yunani: "Yaku 
mombabangu mpanjili banua i Daud." Kupoasi ira bo Kubangu mpanjili 
kamagaua 1 Daud bo Kubaruki anu nagero. Kupovia haitu ala pura-pura 
manusia ntanina mangelo Yaku, bo pura-pura tona ledo toY ahudi anu 
nipelisiKu majadi todeaKu.' Ivestamo tesa nu Alatala 15:18 anu 
nompopaisani patujuNa lako nggauluname." (15:16-18 Amos 9:11-12) 
15:19 I Yakobus nompapola tesana, "Jadi sampesuvu-sampesuvu, ivei 
panggavaku: nee rapakasusata katuvu ntona ledo toYahudi anu natundu nte 
Alatala. 15:20 Tapi kita kana motulisi sura manguli ka ira nee mangande 
kandea anu naruto sabana nipesomba ka tupu-tupu ntanina, bo nee 
mangande bau nu binata nikoje, anu ledo nisuvuraka raana, bo nee 
mangande raana. Bo muni ala ira nee mosampaturu ante tona ledo bereira 
mboto. 15:21 Aga atura-atura haitu raperapita raoseakara ala mombajagai 
kasintuvura nte to Yahudi, sabana nompamula lako ri nggauluname, 
Atura-atura 1 Musa haitu nipatolelemo ri pura-pura ngata, bo nibaca ri 
eo-e0 penonto ri banua-banua petupu ntoYahudi." #15:21 Nisani ntodea, 
toY ahudi narunggu mpuu rara nanggita tona novia anu pata-ngaya haitu.“ 
15:22 Nangepe tesa 1 Yakobus, nasitujumo suro-suro bo pakeni ntanina bo 
pura-pura topomparasaya mompelisi bara sako-ndua tona lako nte ira 
mboto ratudu hau ri ngata Antiokhia mosanggani-nggani nte i Paulus bo 1 
Barnabas mompasimbayu asele nu polibu ka topomparasaya hamai. 
Nipelisiramo 1 Silas bo 1 Yudas anu nidae muni 1 Barsabas. Tona randua 
haitu nibila ntodea topangoseaka 1 Yesus ri Yerusalem. 15:23 Jadi 
nitulisira santau sura rakeni ntona randua pangane. Sura haitu nanguli ivei: 1 
"Sampesuvu-sampesuvu sampomparasaya anu ledo toYahudi, anu nonturo 
ri ngata Antiokhia bo ri propinsi Siria bo Kilikia: i Nadea tabe lako nte 
kami, suro-suro bo pakeni-pakeni ntodea topomparasaya. 1 15:24 Niepe 
kami naria bara sako-ndua tona lako nte kami tou nte komiu nompakasusa 


bo nompakaingu komiu ante pepatudukira. Tapi kakanana ledo nitudu 
kami ira movia ivesia. 15:25 Haitumo sabana kami nolibu ri sii bo kami 
pura-pura nasintuvu nompelisi bara sako-ndua tona, bo nombatudu ira tou 
nte komiu mompasimbayu asele polibu kami. Ira tou singgani-nggani ante 
sampesuvuta 1 Barnabas bo 1 Paulus anu nipotove kami. 15:26 I Paulus bo 
1 Barnabas mai, ledo natove rarara nte katuvura mboto, nau rapatesi ntona, 
ira bate-batena mokarajaa ka Tuputa Yesus Kristus. 15:27 Kami nantudu 1 
Yudas bo 1 Silas tou nte komiu nosanggani-nggani ante i Paulus bo 1 
Barnabas. Ira mompakapola isi nu sura hitu ka komiu ante tesara mboto. 1 
15:28 Sampesuvu-sampesuvu, hitumo asele polibu kami anu nipokono nu 
Nosa Gasa nu Alatala bo nipokono kami muni, ala komiu ledo mandasa 
mantuntuni atura-atura nakaja. Aga atura-atura hitu paraluu raoseakamiu: 1 
15:29 Nee rakandemiu kandea nipesomba ka tupu-tupu ntanina. Nee 
rakandemiu raa, bo nee rakandemiu bau lako ri binata nikoje, haitumo anu 
ledo nisuvuraka raana. Bo nee mosampaturu ante tona ledo bereimiu 
mboto. Ane raoseakamiu atura-atura haitu, nabelomo. 1 Sampe ri siimo 
ruru isi sura kami." 15:30 Naupupa ira ampa nopalakana, notuamo ira hau 
ri ngata Antiokhia. Nakava sumai, nipasiromura puramo topomparasaya 
bo nidekeira sura haitu ka ira. 15:31 Nadamba mpuu rara ntodea 
topomparasaya nobaca sura haitu, apa isi sura haitu nompakavoe rarara. 
15:32 Naliu haitu, 1 Yudas bo 1 Silas nasae notesa nte topomparasaya ri 
Antiokhia ala mompakadidi rarara bo mompakaroso pomparasayara, apa 
ira randua nabi anu nompakule mompasimbayu tesa nideke1 nu Alatala ka 
ira. 15:33 Naupu 1 Yudas bo 1 Silas nonturo sumai bara sakuya kasaena, 
nideke1 nto Antiokhiamo ira manjili hau ri ngata Yerusalem. 
Topomparasaya ri Antiokhia nanguli ka ira, "Pakabelo ri dala. Pakavote 
tabe kami ka tona nantudu komiu." 15:34 Tapi kaupuna ledo hau i Silas. 
Niulina monturo ri ngata Antiokhia ruru.” 15:35 1 Paulus bo 1 Barnabas 
muni nonturo bara sakuya kasaena ri ngata Antiokhia. Ri sia ira 
nompatuduki bo nompatolele tesa 1 Pue Yesus, nosanggani-nggani ante roa 
deara ntanina. 15:36 Ledo nasae kaliuna haitu, 1 Paulus nanguli ka 1 
Barnabas, "Hau kita manjili ri ngata-ngata mkalauta bara ipia nompatolele 
tesa nu Alatala. Kita kana hau manggita sampesuvu-sampesuvu anu 


nomparasaya i Yesus hamai, ala rakitata berimbamo katuvura." 15:37 
Nangepe haitu nasitujumo i Barnabas. Ia madota manggeni 1 Yohanes- 
Markus muni, 15:38 tapi i Paulus nanguli, "Ledo nabelo manggeni i 
Markus, apa nipalaisina kita bara ipia ri propinsi Pamfilia, bo ia ledo 
nokarajaa sampe naupu." 15:39 Jadipa i Paulus bo i Barnabas nosinggarau 
mpuumo bo kaupuna ira nosimpogaamo. I Barnabas nangala i Markus bo 
ira nesavi kapala hau ri levuto Siprus. 15:40 I Paulus nompelisi i Silas 
momporoa ia. Bo topomparasaya ri ngata Antiokhia nosambaya ala 
Alatala mompoasi bo mombajagai ira randua riara polipara. Naupu haitu 
nalaimo ira. 15:41 Ira nombalintiku pura-pura propinsi Siria bo Kilikia. 
Nipakarosora pomparasaya ntopangoseaka 1 Yesus hamai. 


16:1 I Paulus bo 1 Silas nompapola polipara hau ri ngata Derbe, pade 
napola hau ri ngata Listra. Ri sia naria saito topangoseaka 1 Yesus nosanga 
1 Timotius. Tinana *toYahudi anu nomparasaya 1 Yesus munimo. Tapi 
tuamana toYunani. 16:2 I Timotius nitoiya ntopomparasaya ri ngata Listra 
bo Ikonium pura-pura. 16:3 I Paulus madota i Timotius momporoa ia tapi 
nantuntuni ada nto Yahudi ledo namala to Yahudi mosinggani ante tona ledo 
*nisuna. Nisani ntodea tuama i Timotius to Yunani anu ledo nombasuna 
anara. Jadi nisunana i Timotius ala i Timotius ratarima nto Yahudi ri ngata 
rakalaura. 16:4 Naupu i Timotius nisuna, nalaimo ira. Ri pura-pura ngata 
nikalaura nipasimbayura ka topangoseaka 1 Yesus kabotu polibu nu suro 
bo pakeni ntopomparasaya ri ngata Yerusalem. Bo nipatudukira tona 
hamai ala raoseakara atura-atura nipakatantu ri polibu haitu. 16:5 Jadi 
ivesiamo pomparasaya ntopangoseaka i Yesus nipakaroso, bo eo-eo 
nantambai kadea ntopomparasaya. 16:6 Nosa Gasa nu Alatala ledo 
nombadekei gi Paulus mompatolele tesa nu Alatala ri propinsi * Asia. Jadi 
nipapolara polipara hau ri bagia Frigia bo Galatia. 16:7 Tempo ira nakava 
ri pobingga bagia Misia, ira madota mapola mesua ri propinsi Bitinia. Tapi 
Nosa Gasa i Yesus nombatagi ira mapola. 16:8 Jadi nolipamo ira noliu ri 
bagia Misia sampe nakava ri ngata Troas ri bivi ntasi. #16:8 Ri sia i 
Lukas, topotulisi buku hitu, nompamula nomporoa i Paulus riara 
polipana.* 16:9 Bongina haitu ri ngata Troas, naria anu nipopakita nu 


Alatala ka 1 Paulus. Nikitana saito tona lako ri propinsi “Makedonia 
neangga ri ngayona. Tona haitu nerapi mpuu-mpuu nte 1 Paulus, "Kaimo 
tumai mantulungi kami ri Makedoma!" 16:10 Jadi naupu nikita 1 Paulus 
haitu, kaliu-liu nanggalivomo kami hau ri propinsi Makedonia, sabana 
nipekiri kami, Alatala mpuu-mpuu nantudu kami mompatolele Kareba 
Belo ka tona hamai. 16:11 Kami nompalaisi ngata Troas bo nesavi kapala 
mbaso hau ri levuto Samotrake. Kamailena napolamo kami sampe nakava 
ri ngata Neapolis “16:11 Ngata Neapolis ngata pesampo ri bivi ntasi. 
Tona hau ri ngata Filipi noliu ri Neapolis. Lako ri Neapolis hau ri ngata 
Filipi 16 kilometer kakavaona.” ri propinsi Makedonia. 16:12 Lako ri sia 
kami nantende hau ri ngata Filipi, haitumo ngata mbaso ri propinsi 
Makedonia. Ngata Filipi haitu ngata ponturo ntodea nu Magau Mbaso. 
#16:12 Ri ngata Filipi naria sikola dokutoro bo pokae bulava. Filipi mjaja 
ngata mbaso “Roma, bo nadea tupu ngata nakava lako ri Roma. Ira nireke 
todea Magau Mbaso bo ledo paraluu nombayari balasitee. Ira nireke 
nalanga nturora bo ledo mamala sambara mompovia ira, evamo ira ledo 
mamala kaliu-lu rasaka atau raboba.” Kami nonturo ri sia bara 
sako-mbongi kasaena. 16:13 Ri “eo penonto nto Yahudi, kami hau ri tinggi 
binangga ri savaliku bobaa nu ngata, sabana nisarumaka kami hamai 
rakasiromu nto Y ahudi mosambaya. Jadi kami nonturo notesa-tesa ante 
mombine-mombine nasiromu ri sia. 16:14 Naria saito mombine ri sia lako 
ri ngata Tiatira nosanga i Lidia. Ia topobalu kae nosura sese mpalola, anu 
nasuli mpuu alina. la mai nombasomba Alatala. Tempo niepena tesa 1 
Paulus, Alatala nompakanoto rarana sampe nitarimana pepatuduki haitu. 
16:15 Naupu haitu 1 Lidia sambanua nidiu, tandana ira topangoseaka 1 
Yesus. Naupu ira nidiu, 1 Lidia nombagaga kami hau ri banuana. Niulina, 
"Nikitamiu yaku hii mpuu-mpuu nomparasaya 1 Pue Yesus. Jadi kamaimo 
monturo ri banua kami." Nipasimbukuna kami hau ri banuana. 16:16 Naria 
sanggani, tempo kami hau ri posiromu posambaya pangane, kami 
nosinggavaka saito batua mombine. Mombine haitu nipesua nu “seta anu 
natau nombaboto anu majadi ri tempo makava. la nombaboto rasi ntona, 
Jadi nadea saro nikavana ka tona nompobatua 1a. 16:17 Mombine haitu 
nongare-ngare ri puri nantuntuni kami gi Paulus. Ia nongare ivei: "Tona 


hitu batua nu Alatala toNeliu KaogeNa! Ira nakava nompatolele ka komiu 
berimba komiu mamala rapakasalama!" 16:18 Bara sako-eo kasaena 
mombine haitu ledo naupu-upu nongare ivesia. Kaupuna domo nosabara 1 
Paulus nangepe mombine haitu, jadi neili ntaliku ia bo nanguli ka seta anu 
nombakuasai mombine haitu, "Ante kuasa 1 Yesus Kristus, kutudu iko 
palaimo lako ri mombine tutu!" Naupu sia, seta haitu nalai mpuumo lako ri 
mombine haitu. 16:19 Tempo nisani ntopobatua mombine haitu domo 
namala ira manggava doi, nisakaramo 1 Paulus bo 1 Silas, bo numbunjaira 
hau ri potomu mantingayo topoparenta ngata haitu. 16:20 Nikenira 1 
Paulus bo 1 Silas hau mantingayo topoparenta nu Magau Mbaso “Roma, 
bo tona nompobatua mombine nanguli ivei: "Tona hitu toY ahudi anu 
nompakagado ngata hitu. 16:21 Nipatudukira tona movia anu nitagi nu 
atura-atura ri ngatata hitu! Ledo mamala kita todea Magau Mbaso 
mantarima atau mangoseaka ada mpatudukira!" 16:22 Todea nu ngata 
nantuntuni nangeva 1 Paulus bo 1 Silas. Topomparenta nombaseri-seri 
pakeara randua bo nombatudu tona mombacambu ira. 16:23 Naupu ira 
nicambu pakadua, nisuaraka ri ntarunggumo. Topojaga tarunggu nitudu 
mombajagail ira pakabelo-belo. 16:24 Jadi nisuarakana ira ri tombi 
ntarunggu ri tatangana ntoto bo kadara nibalanggu ante kayu. 16:25 
Nitasere natanga bongina, i Paulus bo 1 Silas nosambaya bo nodade 
nantotya Alatala. Tona ntanina nitarunggu ri sia nompetalingai ira nodade. 
16:26 Sampesani naria lingu narimboso mpuu sampe pandasi banua 
ntarunggu nogoya muni. Pura-pura vamba natebuka bo rante pobalanggu 
tona nitarunggu navole sanggani. 16:27 Natekaja bo nembangumo 
topojaga tarunggu haitu. Nikitana pura-pura vamba nateunggemo, nibituna 
gumana mompatesi1 karona mboto, apa nisarumakana tona nitarunggu nalai 
puramo. 16:28 Tapi i Paulus nongare ante suara namangga, "Nee mupatesi 
karomu! Da naria pura kami ri sii!" 16:29 Topojaga tarunggu nerapi 
poindo bo nangova hau ri tarunggu. Nolete-letemo ia nantaputu ri ngayo 1 
Paulus bo 1 Silas. 16:30 Naupu sia, nikenina ira hau ri savalikuna bo 
nanguli, "Tua, nuapa kupovia ala yaku rapakasalama?" 16:31 Nesana 1 
Paulus bo i Silas, "Parasayamo 1 Pue Yesus Kristus, bo komiu sambanua 
rapakasalama." 16:32 Pade 1 Paulus bo 1 Silas nompasimbayu tesa 1 Pue 


Yesus ka topojaga tarunggu haitu, bo ka pura-pura tona riara banuana. 
16:33 Ri tanga bongi haitu muni topojaga tarunggu nanggeni ira hau ri uve 
bo nompegasa bakara. Naupu haitu, kaliu-liu ira sambanua nidiu, tandana 
ira nomparasaya i Yesus. 16:34 Naupu haitu, nikeninamo 1 Paulus bo 1 
Silas hau ri banuana, bo nipakandena ira. Ira sambanua nadamba mpuu 
rarara sabana ira nomparasaya Alatalamo. Naupu sia, i Paulus bo i Silas 
nikeni mpanjili hau ri tarunggu. 16:35 Naeo mpadondo topoparenta- 
topoparenta ri ngata Filipi nantudu polisi hau ri tarunggu, mompapola 
parenta ka topojaga tarunggu ivei: "Kabasakamo tona randua nitarunggu 
riavi!" 16:36 Nangepe haitu topojaga tarunggu nanguli ka 1 Paulus, 
"Topomparenta ri ngata nomparenta yaku mombakabasaka komiu. Jadi 
hitupa komiu mamala manjili. Pakabelo-belo ri dala." 16:37 Tapi i Paulus 
nanguli ka polisi nakava ri sia, "Kami hii #todea nu Magau Mbaso Roma! 
Naupa ivesia, ledo nitangara kami, aga nicambu ri ngayo ntodea, bo 
nisuaraka riara ntarunggu! Bo hitupa topoparenta-topoparenta mombatudu 
kami manjili nggalino-lino! Ledo madota kami! Kana ira mboto makava 
mompopesuvu kami!" 16:38 Polisi-polisi nompapola kareba haitu ka 
topoparenta ngata. Nieperapa 1 Paulus bo 1 Silas haitu todea nu Magau 
Mbaso Roma, naekamo ira. 16:39 Jadi ira mboto hau nerapi ampu nte 1 
Paulus bo i Silas. Naupu sia, nikenira randua suro haitu hau ri savalikuna, 
bo mperapira ala gi Paulus mompalaisi ngata haitu 16:40 Jadi i Paulus bo 1 
Silas nompalaisi tarunggu bo hau ri banua i Lidia. Ri sia ira nasiromu ante 
topangoseaka i Yesus bo nompakaroso rarara. Naupu haitu nalaimo ira 
lako ri ngata Filipi. 


17:1 1 Paulus bo 1 Silas nompapola polipara noliu ri ngata Amfipolis bo 
ngata Apolonia sampe nakava ri ngata Tesalonika. Ri sia naria “banua 
petupu ntoYahudi. 17:2 Jadi i Paulus hau ri banua petupu haitu 
nangoseaka kabiasana bo nosinjula pekiri ante tona nasiromu ri sia. 
Talu-minggu nosunju-sunju ri “eo penonto, ia notesa isi Buku Gasa ka ira. 
17:3 Lako ri Buku Gasa, nipopakitana ka ira bo nitenteina ka ira “Magau 
Topepakasalama anu njanji nu Alatala kana rapandasa bo rapatesi, bo 
matuvu mpanjili lako ri kamateNa. Niulina, "I Yesus nipatoleleku ka 


komiu, lamo Magau Topepakasalama nijanji nu Alatala." 17:4 Nangepe 
tesa 1 Paulus, bara sako-ndua *toYahudi nomparasaya tesa haitu bo 
nantuntuni 1 Paulus bo 1 Silas. Ivesia muni to Y unani, nadea natundu nte 
Alatala, bo mombine-mombine naria nturona ri ngata haitu, nadea muni 
nomparasaya. 17:5 Tapi toY ahudi anu ledo nomparasaya 1 Yesus, nasiriati 
nanggita 1 Paulus bo 1 Silas, sabana nadea mpuu tona nomparasaya tesa 1 
Paulus. Jadi nipasiromura tona aga notondodo-ndodo ri potomu, anu ledo 
naria pokarajaana. Nadeapa ira nasiromu, hau nipakagadoramo ngata 
haitu. Nakava ri banua 1 Yason anu niponturo 1 Paulus bo 1 Silas, nisuakira 
banua haitu rapangala i Paulus bo i Silas. Patujura ala gi Paulus mesuvu 
mantingayo todea. 17:6 Tapi ledo nikavara 1 Paulus bo 1 Silas ri sia. Jadi 
niumbunjairamo 1 Yason bo bara sako-ndua topomparasaya ntanina ri sia 
hau ri ngayo ntopoparenta-topoparenta ngata bo nongare, "I Paulus bo i 
Silas haitu nompakagado tona ri umba-umba dunia! Sii-sii ira nakava 
nompakagado ngatata hitu muni! 17:7 I Yason hitu nantarima ira ri 
banuana. Pura-pura ira topomparasaya nombaliunaka atura-atura 
nipakatantu Magau Mbaso Roma, apa niulira da nariapa magau ntanina 
nosanga 1 Yesus." 17:8 Nangepe tesara haitu, todea bo topoparenta ngata, 
nagado. 17:9 Kaupuna 1 Yason nte roa-roana topomparasaya haitu 
nipopovaya pade nikabasakaramo. 17:10 Bongina haitu topomparasaya ri 
ngata Tesalonika nantudu 1 Paulus bo 1 Silas hau ri ngata Berea. Nakava 
sumai, hau ira nesua ri banua petupu nto Yahudi. 17:11 Tona ri ngata 
Berea nabelo rarara, ledo mpo tona ri ngata Tesalonika. Nadamba rarara 
nangepe kareba i Yesus bo eo-eo niparesara Buku Gasa ala rasanira bara 
makana tesa 1 Paulus bara ledo. 17:12 Nadea ira to Yahudi nomparasaya 1 
Yesus, bo nadea muni to Yunani anu naria nturona, nomparasaya muni, 
mombine bo langgai. 17:13 ToYahudi ri ngata Tesalonika nangepe 1 
Paulus naria ri ngata Berea nompatolele Tesa nu Alatala. Jadi hau muni ira 
ri ngata Berea bo nipoviara kagado bo nipakapanera rara ntodea. 17:14 
Jadi topomparasaya ri ngata Berea nasalisa nanggeni 1 Paulus nesuvu lako 
ri ngata Berea hau ri bivi ntalinti. Tapi 1 Silas bo i Timotius da naboli ri 
ngata Berea. 17:15 Tona nanggeni 1 Paulus, nomporoa ia sampe nakava ri 
ngata Atena. Naupu sia nanjilimo ira hau ri ngata Berea bo nanggeni 


peteval i Paulus ka 1 Silas bo i Timotius ala ira masalisa mombatuntuni ia 
hau ri ngata Atena. 17:16 I Paulus da nompopea 1 Silas bo 1 Timotius ri 
ngata Atena, nasusa mpuu rarana nanggita kadea nu #pinotto-pinoito 
nisomba nto Atena. 17:17 Jadi, ri banua petupu, ia nosinjula tesa ante 

to Y ahudi bo tona ntanina anu nombasomba Alatala. Ivesia muni ri potomu, 
eo-eo ia nosinjula tesa ante isema-sema naria ri sia. 17:18 Nosinjula tesa 
muni ia nte guru-guru anu nangoseaka pepatuduki i #“Epikuros bo 
guru-guru nangoseaka pepatuduki anu niuli #“Stoa. Bara sako-ndua 
guru-guru haitu nosisanai ante 1 Paulus. Naupu sia, naria sanu nanguli, 
"Nuapa nisani ntona moitu? Pangisanina aga sakide, tapi tesana nadea!" 
Bo naria tona ntanina nanguli, "Ia bara madota mompopaisani “viata-viata 
nisomba ntosangatana ka kita!" Niulikara ivesia apa i Paulus notesa i 
Yesus, bo nitesana muni tona natuvu mpanjili lako ri kamatena. 17:19 Jadi 
nikenira i Paulus hau ri polibu ri Bulu Areopagus. Nakava sumai niulikara 
ia, "Kami hii madota mangepe pepatuduki nabaru anu nipatolelemiu 17:20 
apa komiu nompatolele pepatuduki ntanina lako ri ntanina anu niepe kami. 
Jadi kami madota mangisani batuana." 17:21 (Niulira ivesia apa pura-pura 
toAtena bo tosangatana anu nonturo ri Atena, nadamba mpuu 
nonturo-nturo nangepe bo nombajaritai tesa nabaru sampe nabiasa ledo ria 
tempona nombatui anu santanina.) 17:22 Jadi 1 Paulus neangga ri ngayo 
ntopolibu ri Bulu Areopagus haitu bo nanguli, "Heh komiu to Atena! 
Nikitaku riara mpengaya-ngaya pokainggumiu, komiu mpuu-mpuu 
noagama. 17:23 Apa tempo yaku nanjayo-njayo riara ngatamiu nikitaku 
nadea pompakande viata. Bo nikavaku sangu pompakande anu naria 
nitulisi, Pompakande ka Tupu Ledo Nisani SangaNa.' Tupu haitu 
nisombamiu, nau ledo nisanimiu sangaNa. Tupu haitumo kupopaisani ka 
komu ri sii. 17:24 Alatala nompajadi dunia bo pura-pura isina. Iamo Tupu 
nu langi bo tana. Bo Ia ledo nonturo ri banua pesomba nipovia nu manusia. 
17:25 Ta ledo muni paraluu petulungi nu manusia, sabana lamo 
nombadekei katuvuta bo nosata bo pura-pura niparaluuta. 17:26 Lako ri 
saito manusia nipopomuliNa pura-pura todea ri dunia bo nituduNa ira hau 
monturo ri njumangu dunia. Lako ri pantepuuna nipakatantuNa ngata 
mbana raponturora, bo nipakatantuNa kasaena ira matuvu ri ngata haitu. 


17:27 Alatala novia ivesia ala kita manusia madota mosisani nte la. Bo ane 
raelo-elota la, raposinggavakata la. Apa kakanana, la napara nte kita 
pura-pura. 17:28 Evamo niuli ntona, 'Kita natuvu bo nolipa bo nonturo ri 
dunia hitu sabana kuasaNa.' Haitu nasimbayu muni ante anu niuli ntopovia 
dade ri ngatamiu ivei: 'Kita pura-pura hii, ana-anaNa.' 17:29 Jadi 
sampesuvu-sampesuvu, kita hii ana-ana nu Alatala. Sabana haitu, ledo 
mamala kita mompakasimbayu Alatala ante lenje mpovia lako ri bulava 
bara salaka bara vatu, nantuntuni kapande nu manusia. 17:30 Tempo 
nggaulu ane manusia nombasomba tupu-tupu ntanina, Alatala ledo 
nombahuku ira. NibotusiNa ledo rarekeNa kadoyora haitu. Tapi sii-sii, 
nituduNa pura-pura manusia ri umba-umba ri dunia majea lako ri dosara. 
17:31 Apa nipakatantuNamo tempona bara maipia pura-pura manusia ri 
dunia ratangara ri kanoana. Pokarajaa motangara haitu nidekeiNa ka saito 
tona nipelisiNa lako ri nggauluname. Alatala nompakatuvu mpanjili tona 
haitu lako ri kamateNa ala malanto ka pura-pura tona la mpuu-mpuu 
nipelisi nu Alatala majadi Topotangara pura-pura manusia." 17:32 Tempo 
todea nangepe tesa tomate natuvu mpanjili lako ri kamatena, naria sanu ira 
nompongirika i Paulus, sabana ledo niparasayara tomate mamala matuvu 
mpanjili. Tapi naria muni sanu nanguli, "Kami da madota mangepe hanupa 
tesamu tutu!" 17:33 Naupu sia, 1 Paulus nompalaisi polibu haitu. 17:34 
Tapi naria tona lako ri sia nosabingga ka i Paulus bo nomparasaya 1 Yesus. 
Saito anu nomparasaya pangane nosanga i Dionisius, ia topolibu ri Bulu 
Areopagus. Naria muni saito mombine nosanga 1 Damaris, bo naria muni 
bara sako-ndua tona ntanina. 


18:1 Naupu haitu i Paulus nompalaisi ngata Atena bo hau ri ngata 
Korintus. 18:2 Nakava sumai, ia nosintomu ante “to Yahudi nosanga 1 
Akwila anu nipoanaka ri propinsi Pontus. I Akwila ante bereina mombine 1 
Priskila dako nakava ri ngata Korintus lako ri propinsi Italia. Ira nolinja 
hau ri Korintus sabana i Klaudius, Magau Mbaso, nomparenta pura-pura 
toYahudi kana mompalaisi ngata “Roma ri propinsi Italia. I Paulus hau 
nantunggai ira randua, 18:3 bo nonturo nte ira sabana popaelo i Paulus 
nasimbayu ante popaelora, haitumo novia tenda. Ira tatalu nokarajaa 


nosinggani-nggani. 18:4 Ri #eo-eo penonto 1 Paulus hau ri “banua petupu 
nto Y ahudi notesa nosinjula pekiri ante tona nasiromu ri sia, to Yahudi bo 
toYunani. la nompasimbuku nanggeni ira momparasaya 1 Yesus. 18:5 
Nakavapa 1 Silas bo 1 Timotius lako ri propinsi “Makedonia, nikabasaka 1 
Paulusmo pokarajaana novia tenda, bo eo-eo mpatolelena Kareba Belo 
lako nte Alatala ka to Yahudi. Nipakalantona ka ira i Yesusmo Magau 
Topompakasalama manusia anu nijanji nu Alatala. 18:6 Tapi aga nievara 
bo nisalaira 1 Paulus. Jadi 1 Paulus nombavurenggenaka pakeana, tandana 
la mompalaisi ira sabana nipoarara tesana. Niulina, "Ane komiu rahuku nu 
Alatala, salamiu mboto, ledo salaku! Mompamula sii-sii yaku hau 
mompatolele Tesa nu Alatala ka tona ledo toYahudi!" 18:7 Naupu sia, 1 
Paulus nompalaisi ira bo hau nonturo ri banua ri sinjori nu banua petupu. 
Tupu nu banua haitu nosanga i Titius Yustus. la ledo toYahudi tapi ia 
nombasomba Alatala. 18:8 Pakeni ri banua petupu haitu nosanga 1 
Krispus. Ira sambanua nomparasaya 1 Yesus muni. Nadea toKorintus 
ntanina nangepe kareba nikeni 1 Paulus, bo nomparasaya 1 Yesus bo nidiu, 
tandana ira topangoseaka i Yesus. 18:9 Naria sambongi, Tupu neonga nte i 
Paulus riara pangipina, bo nanguli "Nee maeka ka tona! Nee menonto 
mompatolele TesaKu, 18:10 sabana Yaku nomporoa komiu. Nee maeka, 
ledo ria saitoa tona mamala movia anu nadaa ka komiu, apa ri ngata hitu 
nadea todeaKu." 18:11 Sabana haitu, 1 Paulus nonturo ri ngata Korintus 
sampae santanga kasaena bo nompatuduki Tesa nu Alatala ka tona ri sia. 
18:12 Tempo i Galio najadi gubernur ri propinsi Akhaya, to Yahudi ri 
ngata Korintus nasintuvu nangeva 1 Paulus. la nisakara bo nikenira 
ratangara ri ngayo Gubernur Galio 18:13 Nipangadura ia ivei: "Tona hitu 
nanggeni todea metupu nte Alatala ante pepatuduki nosisala ante 
Atura-atura nidekei Nabi Musa ka kami!" 18:14 I Paulus madota mesana, 
tapi Gubernur Galio kaliu-liu nanguli, "He, komiu toYahudi! Ane rapana 
nipangadukamiu tona nombaliunaka atura pomarenta, bara tona novia anu 
nadaa, masipato yaku mosabara mangepe pangaduamiu haitu. 18:15 Tapi 
haitu aga posisala panggava ka tesa-tesa bo sanga-sanga bo atura-atura 
agamamiu mboto! Kana rapasiayumiu mboto. Yaku hii ledo 
mombatangara parakara ivehitu!" 18:16 Naupu haitu Gubernur Galio 


nompopalai ira lako ri banua potangara haitu. 18:17 Nesuvupa ira, 
nisakaramo pakeni ri banua petupu nto Yahudi anu nosanga 1 Sostenes, bo 
nibobara ia ri ngayo banua potangara. Tapi Gubernur Galio ledo ntoto 
nipeilina. 18:18 Naliu haitu, da nadeapa mbongina i Paulus nonturo ri 
ngata Korintus, pade nopalakana nte topomparasaya hamai bo nesavi 
kapala ri pesampo Kengkrea hau ri propinsi Siria nosanggani-nggani ante 1 
Priskila bo 1 Akwila. Dopame ira nesavi kapala, i Paulus nombagausi 
buluana anu nipalambana mandoe nantuntuni ada nto Yahudi, sabana naria 
anu nijanjina ka Alatala. “18:18 naria anu nijanjina ka Alatala: Nantuntuni 
ada ntoYahudi, ane nipoviaramo anu nijanjira ka Alatala, mgaura buluara.” 
18:19 Ri polipara haitu, ira nesai ri ngata Efesus. I Paulus nesua ri banua 
petupu bo nosinjula pekiri ante toYahudi ri sia. 18:20 Niperapira i Paulus 
masae sakide monturo ante ira, tapi ledo nadota ia. 18:21 Ia nopalakana 
nte ira bo nanguli, "Ane rapodota nu Alatala, tumai vai yaku." I Priskila 
ante 1 Akwila naboli ri Efesus tapi i Paulus nesavi kapala ntasi bo napola 
sampe ri ngata Kaisarea. 18:22 Nesampo ri ngata Kaisareapa, nantendemo 
ia hau ri ngata Yerusalem ala mombadekei tabe ka topomparasaya hamai. 
Naupu sia, napolamo ia hau ri ngata Antiokhia. 18:23 Bara sakuya 
kasaena ia nonturo ri Antiokhia, pade hau vaimo ia ri bagia Galatia bo 
Frigia ala mompakaroso pomparasaya ntopangoseaka i Yesus. 18:24 
Tempo haitu, naria saito toYahudi nosangana i Apolos. Ia lako ri ngata 
Aleksandria ri tana “Mesir bo nakava ri ngata Efesus. I Apolos mai natau 
mpuu notesa, bo nisanina mpuu isi Buku Gasa. 18:25 la nipatuduki ntona 
sampe nisanina tesa i Pue Yesus. Jadi tempo ia nakava ri ngata Efesus, 
nitesana kareba i Yesus ante mpuu-mpuu rarana bo nambela mpuu tesana, 
nau dopa nisanina pura-pura pepatuduki i Yesus. Aga pombadiu i Yohanes 
Topediu nisanina. 18:26 Ledo naeka rara i Apolos notesa ri banua petupu 
ntoYahudi. Tempo 1 Priskila bo 1 Akwila nangepe ia, nikeniramo ia hau ri 
banuara. Bo ri sia nitesakara pakalanto nia nu Alatala mompakasalama 
manusia sabana anu nipovia 1 Yesus. 18:27 Naliu haitu, 1 Apolos nonia hau 
ri propinsi Akhaya. Jadi topangoseaka 1 Yesus ri ngata Efesus nantulungi 
ia bo nompakatu sura ka topomparasaya ri propinsi Akhaya ala ira madota 
mantarima i Apolos sumai. Nadea tona ri propinsi Akhaya najadi 


topangoseaka 1 Yesus sabana kabelo nu Alatala, bo pepatuduki 1 Apolos 
mpuu-mpuu nantulungi ira. 18:28 Nakuasa mpuu tesa 1 Apolos sampe 
nidagina pesanai nto Yahudi ri ngayo ntodea. Lako ri Buku Gasa 
nipakalantona ka ira 1 Yesusmo Magau Topompakasalama manusia anu 
nijanji nu Alatala. 


19:1 Tempo 1 Apolos da naria ri ngata Korintus, 1 Paulus nompesayo 
ngata-ngata ri buluna ri bagia Galatia bo Frigia, sampe nakava ri ngata 
Efesus. Ri sia ia nosinggava ante bara sako-ndua topomparasaya 1 Yesus. 
19:2 Nipekutanana ira, "Nitartmamiu Nosa Gasa nu Alatala tempo komiu 
nomparasaya 1 Yesus?" Nesana ira, "Dopa. Dopa niepe kami naria Nosa 
Gasa!" 19:3 Nekutana vaimo 1 Paulus, "Ane ivesia, berimba komiu nidiu?" 
Nesana ira, "Kami nidiu nangoseaka pepatuduki i Yohanes Topediu." 19:4 
Nanguli i Paulus, "I Yohanes nombadiu tona, tandana najeamo ira lako ri 
dosara. Bo 1a muni nompatuduki ka todea ira kana momparasaya saito 
tona makava maliu ia, haitumo i Yesus." 19:5 Naliu nangepe tesa 1 Paulus 
haitu, toFfesus nekidiu mpanjili, tandana niparasayaramo 1 Yesus. 19:6 I 
Paulus nombadika palena ri balenggara bo kaliu-liu Nosa Gasa nu Alatala 
nombakuasai ira. Pade ira notesa ante basa-basa nidekei nu Nosa Gasa ka 
ira bo nipasimbayura tesa lako nte Alatala. 19:7 Kadea ntona haitu, 
nitasere sapulu randua. 19:8 Talu-mbula kasaena 1 Paulus hau njuu ri 
“banua petupu nto Y ahudi ri ngata haitu. Ledo nakaja rarana nombatesa 
#Poparenta nu Alatala bo nosinjula pekiri nte ira. Dotana ala ira 
momparasaya 1 Yesus. 19:9 Tapi bara sako-ndua ira nakaa bagara bo ledo 
nadota nomparasaya. Ira nanjalai nia nu Alatala ri ngayo ntodea, haitumo 
niaNa mompakasalama manusia sabana anu nipovia i Yesus. Haitumo 
sabana 1 Paulus nompalaisi ira, bo nikenina topangoseaka 1 Yesus hau ri 
sikola 1 Tiranus. Eo-eo ia nosinjula pekiri ante tona ri sia. 19:10 Aga 
Ivesiamo nipovia i Paulus rompae kasaena, sampe pura-pura tona nonturo 
ri propinsi “Asia, “to Yahudi bo tona ledo toYahudi, nangepe Tesa nTupu. 
19:11 Alatala nombadekei kuasa ka i Paulus novia kabaraka-kabaraka anu 
ledo ria kasimbayuna. 19:12 Ane pasapu bara buya nariamo nipake 1 
Paulus bo rakeni ka tona nadua, nabelomo ira, bo #seta-seta nalai munimo. 


19:13 Ri tempo haitu naria bara sako-ndua sando ntoYahudi hauri 
umba-umba nompopalai seta lako ri karo ntona. Sando haitu nompesoba 
nompake sanga i Yesus munimo mompopalai seta-seta. Niulira, "Ante 
kuasa i Yesus anu mpatolele i Paulus, kami mompopalai iko!" 19:14 Naria 
*balengga ntopanggeni pesomba Yahudi nosanga i Skewa. Papitu anana, 
langgai bayangi. Ira papitu haitu madota muni mompesoba mompopalai 
seta ante mompake kuasa 1 Yesus. Jadi naria saeo nipesobara nompopalai 
seta lako ri karo ntona. 19:15 Tapi nesanamo seta haitu, "Ane i Yesus, 
nisaniku la, bo i Paulus nisaniku munimo. Tapi komiu tu, isema?" 19:16 
Tona nipesua nu seta haitu nekavantu bo nombabaga ira sampe pura-pura 
ira papitu namala nidagina. Nangova ira nalai lako ri banuana nabaka-baka, 
bo ira novuloamo sabana pakeara nisemparakasinamo. 19:17 Pura-pura 
toYahudi bo tona ledo toYahudi, anu nonturo ri ngata Efesus nangepe 
kajadia haitu. Nokumaa puramo ira bo mulira i Pue Yesus nakuasa mpuu. 
19:18 Nadea topomparasaya i Yesus najea bo nangaku ri ngayo ntodea 
poviara nadaa. 19:19 Nadea muni ira anu nompake doa-doa, pakuli, bo 
pangisani nadaa, nompasiromu buku-buku pangisani nadaa, bo nipalabura 
ri ngayo ntodea. Ali nu buku-buku haitu, nitasere limapulu njobu doi salaka 
*19:19 Sampeka doi salaka nasimbayu nte gaji ntona saeo nokarajaa.” 
kadeana. 19:20 Jadi, lako ri kajadia-kajadia nabaraka evamo haitu, 
kadea-dea tona nangepe Tesa nTupu, bo kadea-dea tona nomparasaya. 
19:21 Naliutaka kajadia-kajadia haitu, 1 Paulus nonia hau ri propinsi 
“Makedonia bo Akhaya, pade mapola hau ri ngata Yerusalem. Niulina ka 
roana, "Maupu yaku hau ri ngata Yerusalem, pade hau ri ngata “Roma." 
19:22 Jadi nituduna randua topotulungi ia mokolu ka ia hau ri propinsi 
Makedonia. Sangara randua haitu, 1 Timotius bo 1 Erastus. Tapi i Paulus 
mboto da nonturo bara sakuyapa kasaena ri propinsi Asia. 19:23 Ri tempo 
haitu, neumbamo kagado mbaso ri ngata Efesus sabana ledo nipokonora 
pepatuduki i Pue Yesus. 19:24 Naria saito pande nu salaka nosanga 1 
Demetrius ri ngata haitu. Pokarajaana novia banua-banua kodi lako ri 
salaka. Banua-banua haitu nolenje mpo banua petupu ka viata “Artemis. 
Nadea mpuu doi nikava i Demetrius bo topokarajaa ka ia lako ri 
pokarajaara haitu. 19:25 Ta nompasiromu pura-pura ira sampokarajaa bo 


pande-pande salaka ntanina, bo nanguli, "Sampesuvu-sampesuvu! 
Nisanimiu mboto nadea panggavata lako ri pokarajaata hitu 19:26 Sii-sii 
nikitamiu bo niepemiu mbotomo anu nipovia i Paulus! Ia nanguli ka todea, 
#pinoito-pinoito nu *viata nipovia mpale manusia, ledo viata mpuu. Bo 
nadeamo tona nomparasaya pepatudukina haitu, ledo aga ri ngata Efesus 
hitu, tapi ri pura-pura propinsi Asia muni! 19:27 Jadi, 
sampesuvusampesuvu, nee sampe pokarajaata hitu rapakadaa ntona. Ledo 
aga haitu, nee sampe banua petupu viata Artemis rapandaente ntona bo nee 
sampe 1 Artemis mboto domo rabila, tano 1 Artemis nisomba ntodea 
pura-pura ri Asia bo ri njumangu dunia!" 19:28 Nangepe tesa i Demetrius, 
tona nasiromu haitu nobilisi mpuumo rarara, sampe ira nongare-ngare, 
"Matuvu Artemis, viata nisombata ntoEfesus!" 19:29 Kagado haitu 
natolele sampe ri njumangu ngata Efesus. Todea nombasaka 1 Gayus bo 1 
Aristarkhus, haitumo randua roa 1 Paulus sampolipa lako ri propinsi 
Makedonia. Ira niumbunjai ntodea hau nesua ri tana lapa rangata haitu. 
19:30 1 Paulus madota mesua mantingayo todea ri sia tapi nitagi 
ntopangoseaka 1 Yesus. 19:31 Ivesia muni bara sako-ndua tomaoge 
topoparenta ri propinsi Asia haitu, anu novega ante 1 Paulus. Nitudura tona 
hau mangulika 1 Paulus, "Nee mpuu mesua nte todea riara nu kasiromu 
haitu!" 19:32 Todea nasiromu ri tana lapa sia nagado mpuumo. Naria sanu 
nongare ivei, naria muni sanu nongare iveitu, apa deanapa ira ledo nisanira 
nuapa patujura nasiromu ri sia. 19:33 Naria saito toY ahudi nosanga 1 
Aleksander nipopokolu nto Y ahudi ri ngayo ntodea. Bara sako-ndua tona 
lako ri todea haitu nombatentei ka ia nuapa najadi. “19:33 Bara sako-ndua 
tona lako ri todea haitu nombatentei ka ia nuapa najadi. ATAU: Sanu ira 
nisarumakara iamo pakeni nu kagado.” I Aleksander nanganggataka 
palena, tandana ia madota motesa manjaliku karona ri ngayo ntodea. 19:34 
Tapi nisani ntodeapa ia to Yahudi, nongaremo ira mpasanggani-nggani, 
"Nambaso kaoge 1 Artemis, viata nisombata ntoEfesus!" Aga haitu nisili- 
silira rojaa kasaena. 19:35 Kaupuna, sekertaris ngata namalamo 
nompakalino todea. Nanguli ia ka ira, "Sampesuvu-sampesuvu toEfesus! 
Nisani ntona pura-pura, kita toFfesus hitumo tona nompiara banua petupu 
nu viata Artemis anu nelabi kaogena bo vatu nabaraka anu nanau lako ri 


langi! 19:36 Ledo ria saitoa tona nombasapu haitu! Sabana haitu, kuperapi 
nte komiu, kalino puramo! Nepa ruru movia nuapa-nuapa ane dopa 
rapekiri pakabelo-belo ntani ruru! 19:37 Tona nikenimiu ri sii, ledo 
nangangga nuapa-nuapa lako ri banua petupu viata Artemis anu nisombata, 
bo ledo muni nompakadaa sanga 1 Artemis. 19:38 Ane 1 Demetrius ante 
roana sampokarajaa maria pangaduara nte tona, aginapa parakara haitu 
rakenira ri ngayo ntopotangara. Naria mami jaa nipakatantu ka potangara 
bo naria topotangara nasadia mombatimba parakara. 19:39 Ane da 
mariapa anu ntanina rapekutanamiu, haitu kana ratesa ri polibu ngata anu 
nipakatantu nu pomarenta. 19:40) Apa anu najadi eo hitu mamala 
mompakadaa kita pura-pura! Pomarenta Magau Mbaso mamala mombarai 
kita topeeva, sabana ledo ria nuapa-nuapa mamala raulita mompakakana 
kagado hitu!" 19:41 Naupu sekertaris ngata notesa, nitudunamo todea 
manjili. 


20:1 Nalinopa kagado ri ngata Efesus, 1 Paulus nompasiromu 
topomparasaya ri sia bo notesa nompakaroso rarara. Naupu sia, ia 
nopalakanamo pade mpapolana polipana hau ri propinsi “Makedonia. 20:2 
Riara mpolipana, ia nompesayo ngata-ngata ri Makedonia bo 
nompakaroso rara ntopomparasaya hamai ante mpengaya-ngaya 
pepangajari. Naupu haitu, napolamo ia hau ri propinsi Akhaya, tana 
ntoYunani. 20:3 Talu-mbula kasaena ia nonturo ri sia. Naupu sia, ia nonia 
mesavi kapala ntasi hau ri propinsi Siria. Tapi dopame ia nalai, niepena 
kareba naria *toYahudi ri sia nasintuvu mompatesi ia ri dala. Jadi 
nipakatantuna manjili mantuntuni dala kabatana moliu ri propinsi 
Makedonia. 20:4 Naria bara sako-ndua tona nomporoa 1 Paulus, haitumo, 1 
Sopater ana 1 Pirus lako ri ngata Berea, 1 Aristarkhus bo 1 Sekundus 
toTesalonika, bo i Gayus lako ri ngata Derbe. Naria muni i Timotius, 1 
Tikhikus bo 1 Trofimus, lako ri propinsi “Asia pura. 20:5 Ira papitu nokolu 
ka kami bo i Paulus, bo nipopeara ri ngata Troas kami. 20:6 Naupu haitu 
pade nituntuni kami dala kabatana sampe ri ngata Filipi. Naliutaka eo 
mbaso nto Yahudi niuli *Posusa Roti Ledo Noragi, kami nesavi kapala 
lako ri ngata Filipi. Lima-mbongi kami ri dala pade nosintomu ante roa-roa 


kami ri ngata Troas. Jadi kami nonturo ri sia saminggu kasaena. 20:7 
Bongi Aka, kami nasiromu nangande nosanggani-nggani ante 
topomparasaya ri ngata Troas. I Paulus notesa sampe tanga bongi, apa 
patujuna maile mpadondona mompapola polipana. 20:8 Tombi nikasiromu 
kami haitu, ri tombi katatalu-unjuna. Nadea poindo nitunju ri sia. 20:9 
Naria saito kabilasa nosanga 1 Futikhus nonturo ri pelaba. Naroyo mpuu 
matana apa 1 Paulus ledo naupu-upu notesa. Nasae-sae kabilasa haitu 
namonjomo sampe nanavu lako ri pelaba ntombi katatalu-unjuna haitu hau 
ri tana. Tona nanau nanganggataka ia, nikavara namatemo. 20:10 Tapi i 
Paulus nanau hau ri tambena bo nekadungga ntuobo ri bavo kabilasa haitu, 
bo mikapuina. Nanguli i Paulus ka todea nombatagui tomate haitu, "Nee 
masusa raramiu, da matuvu ia!" 20:11 Naliu haitu, nompene vai 1 Paulus 
hau ri tombi nikasiromura haitu, bo nitubi-tubina roti bo ira nangande 
nosanggani-nggani. Naupu nangande, notesa vaimo ia sampe naeo. Naupu 
haitu nalaimo ia. 20:12 Kabilasa namate nanavu haitu, natuvumo bo nikeni 
nu roana manjili ri banuana, bo nadamba mpuumo rarara pura-pura. 20:13 
Kami nesavi kapala mbaso bo nokolu hau ri ngata Asos mosinggavaka 1 
Paulus sumai. Nipakatantu i Paulus ivesia, apa ia madota modala ri 
kabatana. 20:14 Nosinggavapa kami ante i Paulus ri ngata Asos, nesavi 
kapala sangganimo kami pura-pura hau ri ngata Metilene. 20:15 Lako ri 
sia nokapala vaimo kami, bo kamailena nakavamo ri tana nosinjambote nte 
levuto Khios. Bo kamailena vai nakavamo kami ri levuto Samos. Naliu 
sia, sambongipa nakavamo kami ri ngata Miletus, pesampo nu ngata 
Efesus. 20:16 Lako ri pamula polipa kami, i Paulus nompakatantu domo 
ia mesai ri ngata Efesus, ala nee masae gaga ri propinsi “Asia. Apa nasara 
rarana hau mantuntuni eo mbaso “Pentakosta ri ngata Yerusalem. 20:17 
Nakavapa ri ngata Miletus, i Paulus nompakatu kareba hau ri ngata Efesus 
nompokio pakeni ntopomparasaya sumai, makava mosinggava ante ia ri 
ngata Miletus. 20:18 Nakavapa ira, nangulimo 1 Paulus, 
"Sampesuvusampesuvuku! Nisanimiu berimba katuvuku nte komiu, lako ri 
kakavaku pamulana ri propinsi Asia hitu sampe sii-sii. 20:19 Yaku 
nokarajaa ri sii ka i Pue Yesus ante ede raraku bo nadea uve mataku. 
Nadea susa bo pari nirasaiku, sabana toYahudi nonia mompatesi yaku. 


20:20 Nisanimiu ledo nakaja raraku nompasimbayu anu noguna ka komiu. 
Yaku batena nompatuduki komiu ri kasiromu ntodea, bo ri banua- 
banuamiu. 20:21 Yaku nasaro nompainga komiu pura-pura, to Y ahudi bo 
tona ledo toY ahudi, ala komiu majea lako ri dosamiu bo matundu nte 
Alatala bo momparasaya Tuputa Yesus. 20:22 Hitupa yaku hau ri ngata 
Yerusalem nangoseaka parenta Nosa Gasa nu Alatala ka yaku. Dopa 
nisaniku nuapa pura majadi nte yaku hamai. 20:23 Aga nisaniku ri 
umba-umba ngata nikalauku, Nosa Gasa nompopaisani ka yaku, yaku 
rasuaraka riara ntarunggu bo mombarasai kasusa bo kapari ri ngata 
Yerusalem. 20:24 Tapi ledo kupotove katuvuku hitu. Nau yaku 
mpuu-mpuu rapatesi, ledo makuya, asaa kupakaupu pokarajaa nideket 1 
Pue Yesus ka yaku mompatolele Kareba Belo anu nombatesa kabelo nu 
Alatala nte kita. 20:25 Sampesuvu-sampesuvuku. Nitunggaikumo komiu 
bo nipatudukikumo “#Poparenta nu Alatala ka komiu pura-pura. Bo sli-sii 
nisaniku domo rakitamiu hanupa lenjeku. 20:26 Jadi eo hitu kuuli ka 
komiu ante raraku mpuu-mpuu, ane rapana maria komiu rapopogaa lako 
nte Alatala sampe ri kasae-saena, salamiu mboto. 20:27 Apa, ledo nasau 
raraku nompatuduki ka komiu, pura-pura nia nu Alatala ka kita. 20:28 
Komiu kana mombajagai karomiu mboto. Jagai muni todea 
topomparasaya, anu niparasayaka Nosa Gasa ka komiu. Komiu kana 
mompiara todea nu Alatala, nasimbayu mpo topoevu nompiara bimbana. 
Apa Tuputa Yesus namate bo raaNa natiti mombasompo dosata ala kita 
majadi todeaNa. 20:29 Nisaniku malai yaku lako ri sii, kana makava tona 
nadaa anu mompakasusa todea anu nipiaramiu, nasimbayu mpo asulaku 
makava mombabaga bimba. 20:30 Lako nte komiu mboto meumba tona 
mompatuduki anu ledo nakana. Rapoviara ivesia ala topangoseaka i Yesus 
domo mangoseaka dala nakana, tapi mangoseaka iramo. 20:31 Jadi komiu 
kana mainga! Toramo, sampesuvu-sampesuvuku. Talu-mpae kasaena, eo 
bongi yaku ledo nenonto nompatuduki bo nompainga komuu saito-saito, bo 
nadea uve mataku natiti. 20:32 Jadi sampesuvu-sampesuvuku, hitupa yaku 
nekakai nte Alatala nerapi lamo mombajagai komiu. Bo kuuli ka komiu, 
oseakamo tesa nu Alatala anu nompopaisani kabelo nu Alatala ka kita. 
Aga Iamo nakuasa mompakaroso pomparasayamiu bo mombadekei belo 


ka komiu, haitumo belo nipakasadiaNa ka tona nipelisiNa majadi todeaNa. 
20:33 Ledo ria sanggania nario mataku ka doi bara ka pakea ntona. 20:34 
Nisanimiu mboto yaku nokarajaa ante paleku mboto ala kuali mboto anu 
niparaluuku bo anu niparaluu roa-roaku. 20:35 Riara mpengaya-ngaya, 
katuvuaku najadi jonjo ka komiu, haitumo, kita kana mokarajaa ala 
rapakuleta mombatulungi tona ledo nompakule nokarajaa. Kita kana 
mompariara tesa 1 Pue Yesus anu nanguli: 'Nadambapa tona nombadekei 
pade tona nantarima.' " 20:36 Naupupa 1 Paulus notesa, nantaputumo ia 
nosangganinggani ante pura-pura ira lako ri ngata Efesus bo nosambaya. 
20:37 Notumangi puramo ira. Nikapuira 1 Paulus bo niekira, mpo tona 
nosampesuvu mogaa. 20:38 Nabuku mpuu rarara, sabana 1 Paulus nanguli 
ka ira, "Domo rakitamiu hanupa lenjeku!" Naltutaka sia, nikenira kami 
sampe ri kapala. 


21:1 Ri sia kami nopalakana nte pakeni ntopomparasaya lako ri ngata 
Efesus, bo nipalaisi kamimo ira. Kami nesavi kapala bo kaliu-liu hau ri 
levuto Kos, bo kamailena nakavamo kami ri levuto Rodos. Lako ri sia 
kami napola hau ri pesampo kapala ri ngata Patara. 21:2 Ri Patara kami 
nolinja ri kapala hau ri bagia Fenisia. 21:3 Kapala haitu nolipa sampe 
nikita kami levuto Siprus ri sabingga njidi kami. Tapi kapala nolipa njuu 
sampe ri propinsi Siria. Kami nesampo ri ngata Tirus sabana ri sia 
rapotauraka pangulaya kapala mpesavi kami. 21:4 Ri ngata Tirus haitu, 
kami hau nanggita topangoseaka 1 Yesus bo nonturo nte ira saminggu 
kasaena. Ante pekeniaka Nosa Gasa ira nompainga i Paulus, nee mantende 
hau ri ngata Yerusalem. 21:5 Tapi nagana saminggu kami nonturo ri sia, 
nipalaisi kamimo ira, bo nipapola kamimo polipa kami. Ira pura-pura 
nosanggani-nggani ante anara bo beretra nanggeni kami hau ri savaliku 
ngata. Nakava ri talinti, nantaputu puramo kami bo nosambaya. 21:6 
Naupu nopalakana, nesavi kapalamo kami. Bo ira topekeni pangane nanjili 
hau ri banuara. 21:7 Lako ri ngata Tirus haitu, kami nokapala sampe 
nakava ri ngata Ptolemais. Ri sia kami hau mosisani nte topangoseaka 1 
Yesus bo mompapola tabe. Bo kami naturu nte ira sambongi. 21:8 Naeo 
mpadondo napolamo kami sampe nakava ri ngata Kaisarea. Ri sia, kami 


hau nonturo ri banua i Filipus, saito topompatolele Kareba Belo. Ia muni 
saito lako ri ira papitu anu nipelisi ri ngata Yerusalem bara ipia mantulungi 
suro-suro. 21:9 Naria ana i Filipus ampa randaa. Ira ampa mai nidekeika 
nu Alatala pompakule mompasimbayu tesa nitarimara lako nte Alatala. 
21:10 Naliu bara sako-mbongi kami nonturo ri sia, nakavamo saito langgai 
nosanga i Agabus, lako ri bagia “Yudea. la muni nidekeika nu Alatala 
pompakule nompasimbayu tesa nitarimana lako nte Alatala. 21:11 I 
Agabus nakava nte kami ri banua i Filipus. Nialana sulepe 1 Paulus, bo 
nipouna ka kadana bo palena mboto pade niulina, "Iveimo anu niuli Nosa 
Gasa: “ToYahudi ri ngata Yerusalem mombasaka tupu nu sulepe hitu, bo 
rapoura ivehitu, bo radekeira ka tona ledo toYahudi mombatangarana." 
21:12 Nangepe haitu, kami bo pura-pura topomparasaya nonturo ri ngata 
Kaisarea, nerapi nte 1 Paulus, "Nee mpuu mapola hau ri ngata Yerusalem!" 
21:13 Tapi nesana 1 Paulus, "Nakuya komiu notumangi nompakabuku 
raraku? Yaku hii nasadiamo hau ri ngata Yerusalem nau yaku rasaka, nau 
sampe rapatesi sabana pangoseakaku i Pue Yesus!" 21:14 Ledo nadota i 
Paulus nangepe tesa kami. Jadi nenontomo kami nombatagi ia. Niuli kami, 
"Damo dota nTupu majadi." 21:15 Naliu bara sako-mbongi kasaena kami 
nonturo ri sia, nanggalivomo kami bo nantende hau ri ngata Y erusalem. 
21:16 Naria muni bara sako-ndua topomparasaya lako ri ngata Kaisarea 
nomporoa kami. Ira nanggeni kami hau ri banua i Manason ri Yerusalem, 
apa ri banuana haitu rapesai bo rapaturu kami. I Manason haitu tona lako ri 
levuto Siprus, bo ia nasaemo najadi topangoseaka i Yesus. 21:17 Nakava 
kami ri ngata Yerusalem, topomparasaya ri sia nantarima kami ante damba 
rara. 21:18 Kamailena, i Paulus nosanggani-nggani ante kami hau 
mosinggava nte i Yakobus. Pura-pura pakeni ntopomparasaya ntanina 
naria ri sia muni. 21:19 Naupu i Paulus netabe, nitesana ka iramo 
pura-pura anu nipovia nu Alatala ri tatanga ntona ledo toYahudi tempo ia 
nompatolele Kareba Belo. 21:20 Naupu nangepe tesa i Paulus, i Yakobus 
ante pakeni-pakeni ntanina, nantotya Alatala. Niulira ka 1 Paulus, 
"Sampesuvu, kana rasanimiu nonjobu-njobumo toYahudi nomparasaya 1 
Yesus, tapi ira pura-pura da batena nangoseaka Atura-atura agama anu 
nipapola Nabi Musa. 21:21 Niepera kareba anu nompakasala komiu. 


Niepera komiu nompatuduki pura-pura to Yahudi anu nonturo ri ngata 
ntona ledo toYahudi, ala rakabasakara Atura-atura agama haitu. Niepera 
muni komiu nompatuduki domo paraluu ira “mombasuna anara bo domo 
paraluu mantuntuni ada ntoYahudi. 21:22 Sti-sti kana raepe nto Yahudi anu 
nomparasaya i Yesus, komiu nakava ri sii. Jadi, berimbamo? 21:23 
Aginamo raoseakamiu tesa kami hitu: Naria ampa tona nte kami ri sii 
novia pojanji nte Tupu bo domo masae rapoviara “ada pompakagasa karo 
nangoseaka adata. 21:24 Agina komiu hau movia ada pompakagasa karo 
mosanggani-nggani nte ira, bo komiu mombabayari pura-pura anu 
rapesombara. Naupu sia, ira mamala ragau, tandana nipakaduparamo 
pojanjira. Ivesiamo, rasani ntodea ledo nakana kareba mepera nombatesa 
komiu, apa komiu mboto nantuntuni Atura-atura agama anu nipapola Nabi 
Musa. 21:25 Tapi tona ledo toYahudi anu nomparasaya i Yesus, nipakatu 
kamimo sura ka ira nompakatantu atura-atura anu paraluu raoseakara. 
Haitumo, ira ledo mamala mangande kandea nipesomba ka tupu-tupu 
ntanina, ledo mamala mangande raa bara mangande bau nu binata mkoje, 
bo ledo mamala mosampaturu ante tona ledo bereira mboto." 21:26 
Nangepe haitu, nasitujumo 1 Paulus ante tesa i Yakobus bo pakeni ntanina 
haitu. Jadi naeo mpadondona hau mpuu ia nosanggani-nggani ante tona 
ampa bo nipoviara ada pompakagasa karora. Naupu haitu, nesuamo ira 
riara “Banua nu Alatala bo nanguli ka #topanggeni pesomba ri sia 
sako-mbongipa pade maupu ada pompakagasa karora bo pesombara 
rakeni rapesomba ka Alatala. 21:27 Napara kaupuna pitu-eo nipakatantu 
ka ada pompakagasa karo, bara sako-ndua to Y ahudi lako ri propinsi 
“Asia nanggita 1 Paulus riara Banua nu Alatala. Nipakagadora todea ri sia 
bo nisakara i Paulus, 21:28 bo nongare-ngare, "ToYahudi! Tulungimo 
kami! Hitumo tona hau ri umba-umba nompatuduki todea mangeva kita 
toY ahudi. Nipatudukina tona mombabaliki Atura-atura agama anu 
nipapola Nabi Musa, bo nisalaina Banua nu Alatala hitu! Sii-sii mikenina 
tona ledo toY ahudi nesua riara Banua nu Alatala nompakaruto ponturo 
nagasa hitu!" 21:29 (Niulira ivesia, sabana nikitaramo 1 Trofimus, tona 
ledo to Yahudi lako ri ngata Efesus. I Trofimus nomporoa 1 Paulus riara 
ngata. Nisarumakara i Paulus nanggeni ia nesua ri Banua nu Alatala, tano 


ledo.) 21:30 Nangepe haitu, pura-pura tona ri ngata Yerusalem nagado 
mpuumo, bo ira mpasanggani-nggani nangova hau ri Banua nu Alatala 
nombasaka 1 Paulus. Niumbunjaira 1 Paulus hau ri savalikuna bo mupira 
vamba Banua nu Alatala ala ledo magado riarana. 21:31 Tempo topegado 
haitu nompasimbuku mompatesi 1 Paulus, naria tona hau nopakiluka 
tadulako Magau Mbaso ivei: "Nagadomo njumangu ngata Y erusalem!" 
21:32 Nangepe pakilu haitu, tadulako haitu kaliu-liu nangala 
tantaratantarana bo hau nasalisa ri kagado haitu. Nanggitapa tantara- 
tantara nakava, nenontomo todea nombaboba 1 Paulus. 21:33 Jadi tadulako 
haitu nombasaka i Paulus, bo nituduna tona nombarante ia ante rompenga 
rante. Naupu sia nipekutanana ka todea, "Isema tona hitu? Nuapa 
nipoviana?" 21:34 Naria sanu nongare ivei, bo naria muni sanu nongare 
iveitu. Ivesia kagadona sampe ledo nisani nu tadulako nuapa kakanana 
najadi. Haitumo sabana niparentana ala 1 Paulus rakeni ri asrama nu 
tantara. 21:35 Tempo tantara nanggeni 1 Paulus nakava ri tangga asrama 
haitu, topegadotopegado narau mpuu sampe 1 Paulus damo nikova 
ntantara nesua hau riara asrama. 21:36 Topegado haitu netuntuni ri puri bo 
nongare-ngare, "Patesimo ia!" 21:37 Ira da mesua riara asrama nu tantara, 
1 Paulus nanguli ka tadulako, "Tua, mamala yaku motesa sampalai nte 
komių?" Tadulako nesana, "Nisanimu tano nobasa Yunani! 21:38 Ane 
ivesia, ledo iko tano #“toMesir nangeva pomarenta bo nanggeni pata-njobu 
topepatesi nalai hau ri karava bai bara ipia?" 21:39 Nesanamo 1 Paulus, 
"Ledo. Yaku hii to Y ahudi, lako ri Tarsus ngata mbaso ri propinsi Kilikia. 
Kuperapi, deke1 kaku loga motesa ka todea hitu." 21:40) Tadulako haitu 
nompaloga 1 Paulus motesa. Jadi 1 Paulus neangga ri tangga nu asrama bo 
nombalaeraka palena, ala ira malino mangepe tesana. Nalinomo ira sakide, 
bo nompamulamo 1 Paulus notesa ka ira ante basa Ibrani, basa nto Yahudi. 


22:1 "Sampesuvu-sampesuvu pura-pura. Epemo tesaku manjaliku karoku 
hitu!" 22:2 Tempo todea nangepe 1 Paulus notesa ante basa “#Ibrani, nalino 
ntoto ira, bo i Paulus nompapola tesana. 22:3 "Yaku hii #“toYahudi 
nipoanaka ri ngata Tarsus ri propinsi Kilikia. Tapi yaku nipakambaso ri sii 
ri ngata Yerusalem, bo neguru nte Guru Mbaso nosanga 1 #“Gamaliel. Yaku 


nipatudukina pakabelo-belo nantuntuni Atura-atura mpapola Nabi Musa ka 
totuata nggaulu. Yaku muni mpuu-mpuu nangoseaka parenta nu Alatala 
nasimbayu mpo komiu ri sii. 22:4 Haitu sampe mpandasaku topangoseaka 
pepatuduki 1 Yesus. Naria sanu mpatesiku, naria sanu nisakaku bo 
nisuarakaku riara ntarunggu, langgai bo mombine. 22:5 Pakeni 
“nTopanggeni Pesomba mboto bo pura-pura “toPolibu Mbaso Agama 
Yahudi mamala mombasabiki tesaku hitu nakana. Apa ira mbotomo 
nombadekei ka yaku sura rakeni ka toY ahudi ri ngata Damsyik. Sura haitu 
nombadekei kuasa ka yaku ala yaku mamala mombasaka topomparasaya 
pepatuduki 1 Yesus sumai bo manggeni ira tumai ri ngata Yerusalem bo 
rahuku." 22:6 "Yaku da riara mpolipaku, naparamo kami ri ngata 
Damsyik, nitasere tanga eo, sampesanika naria reme lako ri langi nareme 
mpuu nombavanta yaku. 22:7 Nadunggamo yaku bo niepeku suara 
nanguli, '“Saulus, Saulus! Nakuya iko nompandasa Yaku?' 22:8 Yaku 
nekutana, 'Isema komiu, Tua?' Nesana suara haitu, 'Yakumo hii 1 Yesus 
toNazaret nipandasamu!' 22:9 Pura-pura tona nomporoa yaku nanggita 
reme haitu, tapi ledo mepera suara notesa ka yaku. 22:10) Jadi nekutana 
vai yaku, 'Nuapa masipato kupovia, Pue?' Nesanamo 1 Pue, 'Peanggamo! 
Koimo pesua ri ngata Damsyik. Hamai pade rauli ka iko pura-pura anu 
nipakatantu nu Alatala kana mupovia.' 22:11 Tempo haitu naburomo 
mataku sabana nivanta reme haitu. Jadi yaku damo ninini nu roaku nolipa 
hau nesua riara ngata Damsyik. 22:12 Ri Damsyik naria tona nosanga i 
Ananias. la tona nanoa bo natutu nangoseaka Atura-atura agama anu 
nipapola Nabi Musa. Pura-pura to Yahudi nonturo ri ngata Damsyik 
mpuu-mpuu nombabila ia. 22:13 la nakava neangga ri sinjoriku bo nanguli, 
'Sampesuvuku, Saulus. Bulamo matamu. Iko mekita mpanjili.' Kaliu-liu 
nabelomo mataku bo nikitaku i Ananias. 22:14 Naupu haitu, niulikana 
yaku, 'Alatala anu nipetupu ntotuata nggaulu, nompelisi iko ala musani anu 
nipodotaNa. NipelisiNa iko ala mukita 1 Yesus, Batua nu Alatala anu 
nangoseaka dotaNa, bo ala muepe mboto suara 1 Yesus. 22:15 Iko majadi 
sabiNa ka pura-pura tona bo mupatolele anu nikitamu bo anu niepemu. 
22:16 Jadi, nuapa vai nipopeamu? Peanggamo, dekeimo karomu radiu, 
tandana iko nangoseaka 1 Yesus. Pekakaimo nte 1 Yesus ala raampungiNa 


dosamu.'" 22:17 "Sampesuvu-sampesuvu, naupu haitu, nanjilimo yaku 
hau ri ngata Yerusalem, bo tempo yaku nosambaya ri “Banua nu Alatala, 
yaku nikuasai Nosa Gasa. 22:18 Nikitaku i Yesus bo mulikaNa yaku, 
'Palaisimo ngata Yerusalem masalisa, apa ledo ratarimara posabimu 
nombatesaki Yaku.' 22:19 Tapi nesana yaku, 'Pue, kana ratarimara tesaku, 
apa nisanira poviaku bara ipia. Nisanira yaku nesua ri “banua-banua 
petupu nesaka, neboba, bo nombasuaraka topomparasaya Komuu riara 
ntarunggu. 22:20) Ivesia muni tempo sabiMiu i Stefanus nipatesira. 
Nisanira yaku mboto naria ri sia bo yaku nasituju ia rapatesi. Bo yakumo 
nombajagai pakea ntona nompatesi ia. Jadi kana raparasayara tesaku.' 
22:21 Tapi nanguli vaimo i Pue ka yaku, 'Koimo. Yaku nantudu iko hau ri 
ngata-ngata nakavao, nte tona ledo toYahudi.' " 22:22 Todea haitu nalino 
nangepe tesa i Paulus. Tapi nieperapa ia hau nte ntona ledo to Yahudi, 
domo nipokonora mangepe anu ratesana. Nongaremo ira ante suara 
namangga mpuu, "Patesimo tona tutu! la domo masipato matuvu!" 22:23 
Sii nongare-ngare, sii nomporotaka-taka bajura bo nikamburakara sovu ri 
laerava sabana nagigi mpuumo rarara. 22:24 Haitu sampe tadulako Magau 
Mbaso nomparenta ala 1 Paulus rakeni riara asrama tantara. Patujuna, 1 
Paulus racambu bo raparesa ri sia ala rasani nuapa sabana toY ahudi 
nongare-ngare ivesia ka ia. 22:25 Tapi tempo i Paulus nipou racambu, 
niulikana balengga ntantara anu neangga ri sia, "Berimba? Masipato 
“todea nu Magau Mbaso Roma racambu dopame ratangara?" 22:26 
Nangepe tesa 1 Paulus, balengga ntantara haitu hau ri ngayo nu tadulako bo 
nanguli, "Tua, agina rapekirimiu ntani ruru anu rapoviamiu ka tona haitu, 
sabana 1a todea nu Magau Mbaso Roma!" 22:27 Nangepe haitu hau 
tadulako nte 1 Paulus, bo nompekutana, "Ulimo ka yaku! Nakana iko todea 
nu Magau Mbaso Roma?" Nesana 1 Paulus, "Iyo, nakana." 22:28 Nanguli 
tadulako haitu, "Yaku hii najadi #“todea nu Magau Mbaso Roma sabana 
nadea mpuu nibayariku!" Nesana 1 Paulus, "Tapi yaku hii todea nu Magau 
Mbaso Roma lako ri pompoanaka yaku." 22:29 Nangepe haitu, kaliu-liu 
noura tantara-tantara anu nasadia mombacambu 1 Paulus. Tadulakora muni 
naeka, sabana nipoura 1 Paulus, tano 1 Paulus haitu todea nu Magau 
Mbaso. 22:30 Tadulako Magau Mbaso haitu mpuu-mpuu madota 


mangisani nuapa sabana to Yahudi nompakasala 1 Paulus. Jadi kamailenapa 
nitudunamo “balengga-balengga ntopanggeni pesomba ante pura-pura 
toPolibu Mbaso Agama masiromu. Bo mpekivolenamo rante 1 Paulus pade 
nikenina hau mantingayo polibu haitu. 


23:1 Nakava sumai, nikanoto 1 Paulusmo *toPolibu Mbaso Agama bo 
niulina "Sampesuvu-sampesuvuku. Sampe ri eo hitu, yaku natuvu nanoa, 
nagasa ri panggita nu Alatala." 23:2 Nangepe tesa 1 Paulus, naraumo 1 
Ananias, Pakeni nTopanggeni Pesomba. Bo nituduna tona ri sinjori 1 Paulus 
mombasapa sumba i Paulus. 23:3 Nanguli 1 Paulus ka i Ananias, "Komiu 
mboto kana rasapa nu Alatala! Komiu aga nabelo ri sumba. Komtu nonturo 
ri situ mombatangara yaku nantuntuni Atura-atura agama anu nipapola 
Nabi Musa, tano komiu mboto nombaliunaka Atura-atura haitu apa 
nitudumiu tona mombasapa yaku." 23:4 Tona ri sinjori 1 Paulus nanguli ka 
ia, "Iko nombasalai Pakeni #nTopanggeni Pesomba anu nipelisi nu 
Alatala!" 23:5 Nesana Paulus, "O, sampesuvu pura-pura, ledo nisaniku 
iamo Pakeni nTopanggeni Pesomba. Ane nisaniku, ledo kuuli tesa 
pangane, sabana riara Buku Gasa nitulisi ivei: 'Nee mombasalai pakeni 
ntodeamu!'" 23:6 Nipemta i Paulus naria *toSaduki, bo *toFarisi riara 
Polibu Mbaso Agama haitu. Jadi, niulinamo ka ira pura-pura, 
"Sampesuvu-sampesuvu! Yaku hii toFarisi muni bo muli ntoFarisi! Yaku 
nitangara ri sii sabana yaku nomparasaya tona namate mpuu-mpuu matuvu 
mpanjili!" 23:7 Nangepe haitu, toFarisi bo toSaduki ri sia nosinggarau 
mbotomo, sampe Polibu haitu natebagi randua libu. 23:8 Haitu najadi 
sabana nantuntuni panggava ntoSaduki, tona namate ledo matuvu mpanjili. 
Pangulira muni ledo naria “malaeka nTupu, bo ledo muni naria nyawa nu 
manusia. Tapi toFarisi niparasayara pura. 23:9 Jadi nadaa mpuumo 
kagado. Neangga bara sako-ndua toFarisi anu najadi guru agama bo ira 
mpuu-mpuu nombabali tesa ntoSaduki. Niulira, "Ane panggava kami, 1 
Paulus hitu ledo ntoto naria salana, nau aga sakide. Bara naria anitu bara 
malaeka nTupu notesa ka ia." 23:10 Posinggarau haitu mpuu-mpuu 
nakanano, sampe tadulako naeka mbelaka raposibitesi ntodea i Paulus. Sia 
sampe nituduna tantarana mangala i Paulus lako ri tatanga ntodea haitu bo 


nanggeni 1a hau ri asrama tantara. 23:11 Kamaile bongina, 1 Pue Yesus 
neangga ri sinjori 1 Paulus bo nanguli, "Pakaroo raramu. Nipatolelemumo 
tesaKu ri ngata Yerusalem, ivesia muni tesaKu kana mupatolele ri ngata 
Roma!" 23:12-13 Naeo mpadondo, nelabi patapulu #toY ahudi nonia 
mompates1 1 Paulus. Ira pura-pura #“nosumpa ane dopame rapatesira 1 
Paulus, dopa mangande, dopa manginu. 23:14 Hau ira ri ngayo 
balenggabalengga ntopanggeni pesomba bo totua-totua nto Yahudi bo 
nanguli, "Kami hii nosumpa puramo, kami dopa mangande dopa manginu, 
ane dopa rapatesi kami 1 Paulus! 23:15 Jadi, kami merapi komiu bo 
toPolibu ntanina mompakatu sura ka tadulako Magau Mbaso, merapi ala 1 
Paulus rakeni mpanjili mantingayo Polibu Mbaso Agama Yahudi. Ulika ia 
da nariapa bara sako-ngaya rapekutanamiu nte i Paulus. Bo kami masadia 
mompatesi ia ri dala, dopame ia makava ri sii." 23:16 Tapi naria saito 
kabilasa, pinoana 1 Paulus, nangepe niara haitu. Hau 1a ri asrama tantara bo 
nitesana nia ntona haitu ka 1 Paulus. 23:17 Naupu nangepe tesa nu 
pinoanana, 1 Paulus nompokio saito balengga ntantara bo nanguli ka ia, 
"Keni kabilasa hitu hau ri ngayo nu tadulako. Naria anu ratesana ka ia." 
23:18 Balengga ntantara haitu nanggeni kabilasa hau ri ngayo nu tadulako 
bo nanguli, "I Paulus anu nitarunggu, nerapi yaku manggeni ngana hitu ri 
ngayomiu, apa naria anu ratesana ka komiu." 23:19 Tadulako haitu 
nombanini kabilasa haitu hau motesa ri santanina ala ledo raepe ntona. 
Nipekutanana, "Nuapa mutesa ka yaku?" 23:20 Nesanamo kabilasa haitu, 
"ToY ahudi nasintuvu merapi komiu manggeni 1 Paulus mantingayo Polibu 
Mbaso Agama maile. Raulira da nariapa bara sako-ngaya rapekutanara nte 
i Paulus. 23:21 Tapi kuperapi nte komiu, nee mpuu rapoiyomiu perapira 
haitu. Apa nelabi patapulu ira nasadiamo mombalava i Paulus ri dala. Ira 
pura-pura nosumpa ledo mangande bo ledo manginu ane dopa rapatesira 1 
Paulus. Nasadiamo ira. Ira damo nompopea pesanamiu." 23:22 Nangepe 
haitu, tadulako nanguli, "Nee muuli ka isema-sema nipopaisanimumo nia 
haitu ka yaku." Bo nituduna kabilasa haitu manjili. 23:23 Naupu haitu, 
tadulako nompokio randua tantarana, bo nanguli ka ira, "Pakasadiamo 
roatu tantara biasa bo pitupulu tantara mesavi jara, bo roatu tantara 
motavala. Bongina hitu tinti sasio, komiu kana malai lako ri sii hau ri ngata 


Kaisarea. 23:24 Pakasadia muni jara rapesavi 1 Paulus. Kenimo ia bo 
Jagaimo ia pakabelo-belo sampe makava ri ngayo Gubernur Feliks." 23:25 
Naupu sia, tadulako notulisi sura ka i Feliks ivei: 1 23:26 "Gubernur Feliks 
nibilaku. Tabe lako nte yaku i Klaudius Lisias. 1 23:27 1 Paulus hitu nisaka 
ntoYahudi bo sakidepa nipatesiramo. Niepeku ia todea Magau Mbaso 
Roma, jadi nikeniku salunu tantara nompakasalama ia. 23:28 Naupu haitu 
nikeniku ia hau ri Polibu Mbaso Agamara, sabana yaku madota mangisani 
nuapa ntoto salana nipangadukara. 23:29 Ri sia, niepeku pangaduara aga 
nosinggambela ante atura-atura agamara mboto. Ledo ria salana anu 
masipato ratarunggu atau rahuku mate ka ia. 23:30 Naupu haitu, niepeku 
naria nia ntoYahudi mompatesi ia. Jadi kaliu-liu nituduku ia rakeni tou ri 
ngayomiu. Nituduku muni pura-pura topompangadu ia, kana tou manggeni 
pangaduara ri ngayomiu." 23:31 Naupu tadulako notulisi sura haitu, 
tantara-tantarana nangoseaka anu niparentana ka ira. Nialara i Paulus bo 
nikenira ia nalai bongina haitu sampe nakava ri ngata Antipatris. 23:32 
Naeo mpadondo, pataatu tantara nolipa nggadamo nanjili, bo tantara 
nojara napolamo nanggeni i Paulus hau ri ngata Kaisarea. 23:33 Nakavapa 
hamai, tantara nojara haitu nombadekei sura nu tadulakora ka gubernur, bo 
nidekeira munimo i Paulus ka ia. 23:34 Naupu Gubernur Feliks nombaca 
sura haitu, nipekutanana i Paulus, "Ri umba ngatamu?" Nesana i Paulus, 
"Yaku toKilikia." Nisani gubernurpa i Paulus lako ri propinsi Kilikia, anu 
nambela bagia niparentana, 23:35 niulinamo, "Nabelomo. Kuparesa 
parakaramu, ane makava topangadu ri sii." Jadi nituduna tantara 
mombajagai 1 Paulus ri banua mbaso nipovia i “Herodes bara ipia. 


24:1 Lima-mbongi kaliuna, Pakeni “nTopanggeni Pesomba nosanga 1 
Ananias ante bara sako-ndua pakeni-pakeni nto Yahudi, notua hau ri ngata 
Kaisarea. Nikenira muni saito tona napande notesa nosanga i Tertulus. Ira 
nantingayo Gubernur Feliks, bo nipangaduramo sala i Paulus. 24:2 1 Paulus 
nipokio mantingayo Gubernur Feliks, bo 1 Tertulus nompangadu i Paulus 
ivei: "Gubernur nibilaku. Kami todea riara pomparentamiu natuvu nasana. 
Lako ri kanotomiu nomparenta, nadeamo nipakabelo ri ngata kami. 24:3 
Pura-pura panggaviamiu anu nompakabelo ngata kami hitu, nitarima kami 


nte damba rara. Ledo nabasa-basa kami manguli tarima kasi. 24:4 Tua, 
kami ledo madota masae gaga. Tapi nisani ntonamo kabelo raramiu, 
sampe kami merapi nte komiu ala raepemiu sampalai pangadua kami hitu. 
24:5 Nikita kami i Paulus tuu topegado nadaa ntoto. Nipakagadona 
*toYahudi ri umba-umba ngata. Ia muni pakeni ntona nangoseaka 
pepatuduki i Yesus toNazaret. 24:6 Ledo aga haitu, tapi ia madota 
mompakaruto *Banua nu Alatala. Haitumo sampe nisaka kamimo. Patuju 
kami mombatangara ia mantuntuni atura-atura agama kami mboto. 24:7 
Tapi Tadulako Lisias nangago ia lako nte kami, 24:8 bo niparentana ala 
pura-pura topangadu kana mantingayo komiu. Jadi, Gubernur nibilaku, ane 
raparesamiu tona tutu, tantu rasanimiu lako ri tesana mbotomo, pangadua 
kami hitu nakana." 24:9 ToYahudi ntanina ri sia nompangadu 1 Paulus 
muni, bo niulira tesa i Tertulus nakana mpuu. 24:10 Naupu haitu, gubernur 
haitu nombalaeraka palena ka i Paulus ala ia mesana. Jadi i Paulus nanguli, 
"Gubernur nibilaku. Tua, nadamba raraku mombasaliku karoku ri sii ri 
ngayomiu, apa nisaniku komiu nompae-mpaemo najadi topotangara ri 
ngata hitu. 24:11 Mamala rapekutanamiu mboto nte tona, aga sapulu 
rombongi kaliuna yaku nantende hau ri ngata Yerusalem hau metupu ri 
Banua nu Alatala. 24:12 Ledo sanggania toYahudi gahaitu nanggava yaku 
nosinjanai, bara nompakagado todea ri “Banua nu Alatala, bara ri 
banua-banua petupu, bara ri ngata. 24:13 Ledo muni namala ira 
mompopakita ka komiu pangaduara haitu nakana. 24:14 Tapi yaku kana 
mompangaku ri ngayomiu, yaku netupu nte Alatala nantuntuni pepatuduki 1 
Yesus. Panguli nto Yahudi gahitu, pepatuduki haitu nasala. Tapi yaku 
bate-batena netupu nte Alatala anu nisomba ntotua kami nggaulu, bo 
nomparasaya pura-pura anu nitulisi riara Buku Atura Agama bo Buku 
Nabi-nabi. 24:15 Yaku nasimbayu ante toYahudi gahitu, yaku muni 
nanjarumaka Alatala mompakatuvu pura-pura tona lako ri kamatera, tona 
nanoa bo muni tona nadaa. 24:16 Haitumo sabana yaku nasaro 
nompasimbuku mokainggu nabelo ala ledo maria nuapa-nuapa nipoviaku 
masala ri panggita nu Alatala bara ri panggita nu manusia. 24:17 Nasaemo 
yaku nompalaisi ngata Yerusalem. Tapi dopa nasae hitu, yaku nanjili hau ri 
ngata Yerusalem nanggeni doi petulungi ka tona napakasi ri sia, bo muni 


yaku madota mombadekei pesombaku ka Alatala. 24:18 Tempo yaku da 
naria ri Banua nu Alatala nanggeni pesombaku nompakaupu “ada 
pompakagasa karoku, naria bara sako-ndua to Yahudi lako ri propinsi Asia 
nanggava yaku. Ledo naria todea nosanggani-nggani ante yaku, bo ledo 
muni naria kagado tempo haitu. 24:19 Kakanana ira lako ri “Asia kana 
maria muni ri sii mompangadu yaku ri ngayomiu ane maria mpuu 
pangaduara ka yaku. 24:20 Tapi ira ledo ria ri sii, jadi aginamo tona ri sii 
anu nompangadu yaku, manguli pakalanto sala nuapa mikavara tempo yaku 
naria ri ngayo “Polibu Mbaso Agama Yahudi. 24:21 Ledo naria sala 
nikavara, aga sambela tesa niuliku ri ngayora anu ledo nipokonora, ivei: 
'Yaku nitangara eo hitu, sabana yaku nomparasaya tona namate kana 
matuvu mpanjili.' " 24:22 Jadi Gubernur Feliks nompopenonto polibu haitu 
apa nisanina mami pepatuduki i Yesus. Niulina, "Kupakaupu parakara hitu 
ane mariamo Tadulako Lisias ri sii." 24:23 Naupu haitu niparentana 
balengga ntantara ala i Paulus batena rajagai. Tapi nau nijagai, ledo 
nitarunggu ntoto apa nidekeira ia nolipa-lipa sakide bo ledo nitagi roana 
nakava mantulungi ia. 24:24 Bara sako-mbongi kaliuna, nanjilimo 
Gubernur Feliks nosanggani-nggani ante bereina nosanga i Drusila. I 
Drusila mai, toYahudi. I Feliks nantudu tona hau mangala i Paulus rakeni 
ri ngayona ala raepena 1 Paulus nombatentei pomparasayana 1 Yesus 
Kristus. 24:25 1 Paulus nanguli pokaingguta kana manoa, bo kita ledo 
mamala mangoseaka dota rarata nadaa, apa makava Eo Potangara ngena 
tempo Alatala mombatangara pura-pura manusia. Nangepe tesa i Paulus, 
naeka mpuumo 1 Feliks. Nanguli ia, "Ivesiamo ruru. Ane maria loga damo 
kupokio pade motesa vai kita." 24:26 Kakanana nisarumaka i Feliksmo 1 
Paulus mombadekei doi ka ia ala ia rakabasaka. Haitu sabana i Paulus 
nasaro nipokio 1 Feliks motesa-tesa ante ia. 24:27 Rompae kaliuna, 1 
Feliks nisambei, bo i Perkius Festus najadi gubernur ri bagia haitu. Tempo 
nolinja 1 Feliks, ia madota mangala rara ntoYahudi, jadi nipalambanamo 1 
Paulus riara ntarunggu. 


25:1 Naliu katalu-mbongina 1 Festus nakava ri bagia haitu, nantendemo ia 
lako ri ngata Kaisarea hau ri ngata Yerusalem. 25:2 Nakava sumai, 


*balengga-balengga ntopanggeni pesomba bo pakeni-pakeni nto Yahudi 
nakava nte ia mombatesa parakara i Paulus ka ia. Ira mpuu-mpuu nerapi 
nte 1 Festus, 25:3 ala lako ri kabelo rarana, ratuduna ala 1 Paulus rakeni 
tumai ri ngata Yerusalem. Tano mai, patujura mombalava 1 Paulus ri dala 
bo mompatesi ia. 25:4 Tapi i Festus nesana, "I Paulus da nijagai ri ngata 
Kaisarea, bo yaku mboto domo masae manjili hau. 25:5 Jadi, aginamo 
bara sako-ndua komiu anu naria nturomiu, motua mosanggani-nggani ante 
yaku hau ri ngata Kaisarea. Ane maria mpuu sala 1 Paulus, hamai pade 
kuepe pangaduamiu." 25:6 Dopa nasae 1 Festus nakava ri ngata 
Yerusalem, nitasere valu-mbongi bara sapulu-mbongi kasaena, nanjilimo 1a 
hau ri ngata Kaisarea. Nakava sumai, kamailena nesuamo 1a ri banua 
potangara bo nituduna tona manggeni i Paulus mantingayo ia. 25:7 
Nakavapa i Paulus, “to Yahudi anu notua lako ri ngata Yerusalem pangane, 
neangga nombatiku ia bo nompangadu 1a ka 1 Festus. Mpengaya-ngaya 
kasala bo kadaa nipangadukara. Tapi aga nikara-karara nggoo, ledo ria 
katantuna nuapa sala 1 Paulus. 25:8 Naupu ira nompangadu ia ivesia, 1 
Paulus nanjaliku karona. Niulina, "Yaku hii ledo novia anu nadaa. Yaku 
ledo nombaliunaka Atura-atura agama Yahudi, bo ledo muni nompakaruto 
“Banua nu Alatala. Ledo muni niliunakaku parenta Magau Mbaso." 25:9 
Tapi i Festus madota mangala rara nto Yahudi, jadi nipekutanana nte 1 
Paulus, "Madota iko hau ri ngata Yerusalem ala anu nipangadukara iko 
hitu ratangara ri ngayoku hamai?" 25:10 Nesana i Paulus, "Tua, ledo 
madota yaku, sabana hitu-hitu yaku neangga ri ngayomiu, apa komiu 
topotangara anu nipakatantu Magau Mbaso “Roma mboto, bo ri siimo 
yaku masipato ratangara. Tua, nisanimiu mbotomo ledo naria salaku nte 
toY ahudi. 25:11 Ane rapana mpuu-mpuu niliunakaku atura-atura bara 
nipoviaku anu masipato rahuku mate ka yaku, nasadiamo yaku mamate! 
Tapi pangaduara hitu ledo nakana, jadi ledo naria saitoa mamala 
mombadekei yaku ka ira. Yaku mekitangara ri ngayo Magau Mbaso!" 
*25:11 Yaku mekitangara ri ngayo Magau Mbaso! Aga tona najadi todea 
Magau Mbaso namala mekitangara ri ngayo nu Magau Mbaso ane 
nirasaira potangara ka ira ledo nanoa.? 25:12 Jadi naupu 1 Festus 
nosimpotesa ante roa-roana anu nangisani atura-atura negara, niulina ka 1 


Paulus, "Iko nekitangara ri ngayo Magau Mbaso ri ngata Roma. Jadi iko 
kana hau mantingayo Magau Mbaso!" 25:13 Ledo nasae kaliuna haitu, 
nakavamo Magau “ Agripa ante i Bernike “25:13 I Bernike haitu tuei 
mombine Magau Agripa.” ri ngata Kaisarea mosisani nte 1 Festus sabana 
ia dako nilanti najadi gubernur. 25:14 Naliu bara sako-mbong] ira ri sia, 1 
Festus nombatesa parakara 1 Paulus ka Magau Agripa. Nanguli 1 Festus, 
"Ri sii naria saito tona nosanga i Paulus. la nipalamba 1 Feliks riara 
ntarunggu. 25:15 Tempo yaku naria ri ngata Yerusalem, balengga 
ntopanggeni pesomba ante pakeni-pakeni nto Yahudi nompangadu tona 
haitu. Niperapira yaku mombabotusi pehuku ka ia. 25:16 Tapi yaku 
nesana ka ira, 'Nantuntuni atura kami todea Magau Mbaso, ane tona 
nipangaduka, ia kana mosintingayo ante tona nompangadu ia, bo radekeika 
loga manjaliku karona. Ane dopa rapovia ivesia, dopa mamala ia rahuku.' 
25:17 Jadi tempo tona nompangadu i Paulus nakava ri sii, ledo nipopeaku 
pakasae. Kamailena haitu nipasiromukumo polibu potangara bo 
niparentaku i Paulus rakeni rapoposintingayo nte tona nompangadu ia. 
25:18 Tempo tona nompangadu ia neangga notesa, nisarumakaku i Paulus 
mai novia anu nadaa mpuu. Tano, ledo ria kasalana. 25:19 Tra aga nosisala 
panggava ka agamara mboto, bo muni ka saito tona nosanga 1 Yesus. Tona 
haitu namatemo, tapi 1 Paulus nanguli la natuvu mpanjili. 25:20 Yaku da 
naingu nompekirika bara berimba yaku mamala mombabotusi parakara 
haitu, jadi nipekutanaku i Paulus bara madota ia hau ri ngata Yerusalem 
ala parakarana ratangara hamai. 25:21 Tapi i Paulus nekitangara ri ngayo 
Magau Mbaso. Niperapina ala ia rajagai nu tantara sampe parakarana 
rabotusi ri ngayo Magau Mbaso. Haitu sabana niparentaku rajagai njuu ia 
sampe maria logaku mombatudu ia rakeni hau ri ngayo Magau Mbaso." 
25:22 Nangepe haitu, nangulimo 1 Agripa ka 1 Festus, "Yaku muni madota 
mangepe tona haitu motesa." Nesana 1 Festus, "Maile mamala komiu 
mangepe ia." 25:23 Kamailena, nakavamo Magau Agripa bo i Bernike. Ira 
nitarima ante ada pebila ka magau. Ira nesua riara banua polibu 
nosanggani-nggani ante tadulako-tadulako bo tona naria nturona ri ngata 
haitu. I Festus nomparenta tantarana manggeni 1 Paulus mesuamo. 25:24 
Nakavapa i Paulus, nangulimo 1 Festus, "Magau Agripa, bo pura-pura tona 


naria ri sii. Peintamo tona hitu! Pura-pura toY ahudi nompangadu ia ri 
ngayoku, tona lako ri ngata Yerusalem, bo tona naria ri sii ri Kaisarea. Ira 
nongare-ngare nanguli ia masipato rahuku mate. 25:25 Tapi niparesakumo 
ia, ledo naria sangayaa salana nikavaku sampe masipato rahuku mate ka 
ia. Kaupuna, ia mboto nekitangara ri ngayo Magau Mbaso ri ngata Roma. 
Sabana haitu, nipakatantukumo 1a kana rakeni hau ri ngayo Magau Mbaso. 
25:26 Aga dopa nisaniku nuapa kutulisi ka Magau Mbaso, apa dopa ria 
katantuna kasalana. Haitumo sabana yaku nompopositingayo ia nte komiu 
pura-pura, nelabipa komiu, Magau Agripa nibilaku. Patujuku, ane maupu 
la raparesata ri sii, kana mariamo anu mamala kutulisi ka Magau Mbaso. 
25:27 Nantuntuni panggavaku, ledo masipato tona rakeni ri ngayo Magau 
ane ledo natantu salana nipangaduka ntona." 


26:1 Magau “Agripa nanguli ka 1 Paulus, "Iko radekei loga motesa 
manjaliku karomu." Jadi 1 Paulus nolaeraka palena, bo notesa nombasaliku 
karona ivei: 26:2 "Magau Agripa nibilaku. Nirasaiku nauntu mpuu yaku 
namala manjaliku karoku ri ngayomiu manguli pura-pura pangadu 

nto Yahudi ka yaku. 26:3 Nelabipa sabana komiu mpuu-mpuu nangisani 
pura-pura ada bo pepatuduki nipoposisala kami to Yahudi. Sabana haitu, 
yaku merapi mpuu-mpuu nte komiu, mosabara mangepe tesaku hitu. 26:4 
Nisani nto Yahudi pura-pura dala nggatuvuku lako ri pantepuuna. Lako ri 
kakodiku yaku nonturo ri tatangara ri ngata Yerusalem. #26:4 Ri bara 
sakuya naskah njae nitulisi ivei: Lako ri pantepuuna yaku nonturo ri 
tatangara ri ngata pompoanaka yaku bo muni ri Yerusalem.” 26:5 
Nasaemo nisanira yaku. Ane rapodotara, ira mboto mamala majadi sabi 
katuvuku hitu. Nompamula lako ri pantepuuna, nioseakaku pepatuduki 
#ntoFarisi, anu mpuu-mpuu natutu nangoseaka pura-pura atura agama 
kami nto Yahudi. 26:6 Sti-sti yaku neangga ri ngayomiu ri sii ratangara, 
sabana yaku nanjarumaka Alatala mompakadupa pojanjiNa ka totua kami 
nggaulu. 26:7 Kami toYahudi, muli lako ri sapulu randua ana 1 “Israel, 
nanjarumaka pojanji haitu rapakadupa nu Alatala. Haitumo sampe kami 
ledo nabasa-basa eo bongi netupu nte Alatala. O Magau nibilaku! Yaku 
nipangadu nto Yahudi sabana yaku nomparasaya pojanji haitu, nasimbayu 


nte ira! 26:8 Nakuya sampesuvuku to Yahudi ledo nompakule 
nomparasaya Alatala mompakatuvu mpanjili tona namate? 26:9 Ivesia 
muni yaku bara ipia. Nisarumakaku kana kupasimbuku mangeva tona 
nomparasaya 1 Yesus toNazaret. 26:10 Bo nipoviaku mami ivesia ri ngata 
Yerusalem. #Balengga-balengga ntopanggeni pesomba nombadekei sura 
kuasa ka yaku bo nadea todea nu Alatala nisuarakaku riara ntarunggu. 
Ledo aga haitu, ane ira mhuku mate, nadamba raraku. 26:11 Nadea 
ngganimo yaku nompandasa ira riara “banua petupu. Nipasimbukuku 
nobarusu ira ala domo raoseakara 1 Yesus. Nagigi mpuu raraku 
nompekirika ira sampe yaku hau nangelo ira ri ngata-ngata nakavao." 
26:12 "Tvesia muni patujuku hau ri ngata Damsyik ante sura kuasa lako ri 
balengga-balengga ntopanggeni pesomba. 26:13 Magau mbilaku! Tempo 
yaku da ri dala, nitasere tanga eo, nikitaku reme lako ri langi naremepa 
pade pevanta nu eo. Reme haitu nombavanta yaku ante roa-roaku 
sampolipa. 26:14 Kami pura-pura nadungga ri tana, bo niepeku suara 
nanguli ante basa “Ibrani ivei: '#Saulus, Saulus! Nakuya iko nompandasa 
Yaku? Iko aga mompakasusa karomu mboto ane batena mueva pekentaka 
nTupumu!' 26:15 Nesana yaku, 'Isema komiu, Pua?' Nanguli vaimo suara 
haitu, 'Yakumo hii i Yesus, tona nipandasamu! 26:16 Peanggamo! Yaku 
neonga manganggataka iko majadi batuaKu bo sabiKu. Iko kana 
mompatolele ka tona ntanina anu nikitamu eo hitu bo anu Kupopakita ka 
iko ri tempo makava. 26:17 Ane toYahudi bara tona ledo to Y ahudi 
mompakasusa iko, Kukabasaka iko lako ri kuasara. Kutudu iko manggeni 
TesaKu ka tona ledo toYahudi. 26:18 Kutudu iko hau mombabuka 
matara, ala ira domo matuvu ri kalandana tapi matuvu riara reme nu 
Alatala, ala ira rakabasaka lako ri kuasa “Magau nu Seta bo matundu nte 
Alatala. Bo dosa-dosara raampungi bo ira majadi todea nu Alatala anu 
nipelisiNa, sabana pomparasayara Yaku.' " 26:19 "Magau Agripa, haitu 
sabana yaku hii batena nangoseaka anu nipopakita nu Alatala ka yaku. 
26:20 Yaku nompatolele ka pura-pura tona, kita kana majea lako ri 
dosa-dosata bo mombadekei katuvuta ka Alatala. Ane kita mpuu-mpuu 
majea lako ri dosa-dosata haitu, kana rapopakitatamo ante pokainggu 
mabelo. Pamulamulana nipatoleleku kareba haitu ka to Yahudi ri ngata 


Damsyik, pade hau ri ngata Yerusalem bo njumangu bagia “Yudea. Bo 
nitesaku muni ka tona ledo to Yahudi. 26:21 Haitumo sabana toYahudi 
nombasaka yaku riara *Banua nu Alatala bo nompasimbuku mompatesi 
yaku. 26:22 Tapi sampe sii-sii yaku da nisaliku nu Alatala sampe da 
namalapa yaku neangga nosabi ka pura-pura tona, tona nalanga panggana 
bo todea biasa. Anu nitesaku hitu ledo nosisala ante anu mboto 1 “Musa bo 
#nabi-nabi ntanina nggaulu, 26:23 haitumo, “Magau Topepakasalama anu 
nijanji nu Alatala, kana mombarasai susa bo mamate. la kana majadi tona 
paratama anu namate bo natuvu mpanjili ala rakeniNa reme ka pura-pura 
manusia, ka to Yahudi bo tona ledo to Yahudi, ala rasanira berimbana 
Alatala mompakasalama manusia ." 26:24 Da notesa 1 Paulus nanjaliku 
karona, nongaremo Gubernur Festus, "Nabayamo iko, Paulus! 
Pangisanimu nadea tutu nompakabaya iko!" 26:25 Tapi nesanamo 1 
Paulus, "Yaku hii ledo nabaya. Tesa-tesa muliku hitu nakana bo nesuvu 
lako ri pekiriku nanoto. 26:26 Nisani Magau Agripa mboto anu nitesaku 
pangane. Haitu sampe yaku ledo naeka notesa ivesia ri ngayona. Nisaniku 
ledo ria nuapa-nuapa dopa nisanina apa kajadia haitu ledo nitabuniaka." 
26:27 Pade muli 1 Paulus ka magau, "Magau Agripa nibilaku, ledo 
niparasayamiu anu niuli nabi-nabi nggaulu? Nisaniku niparasayamiu muni!" 
26:28 Nanguli Magau Agripa ka 1 Paulus, "Nisarumakamu yaku hii 
mamala kaliu-liu mupajadi toKristen?" 26:29 Nesanamo 1 Paulus, "Bara 
masae bara ledo, kuperapi nte Alatala ala komiu bo gubernur, bo 
pura-pura tona nangepe tesaku eo hitu, majadi toKristen nasimbayu mpo 
yaku. Aga ledo nirante mpo yaku." 26:30 Kaupuna neanggamo Magau 
Agripa bo gubernur bo 1 Bernike bo pura-pura tona ntanina nomporoa ira, 
bo nesuvumo lako ri polibu haitu. 26:31 Dopame nesuvu, nosiulikamo ira, 
"Ledo ria nuapa-nuapa nipovia ntona haitu anu masipato rahuku mateka 
atau ratarunggu ka 1a." 26:32 Nanguli Magau Agripa ka Gubernur Festus, 
"Ane rapana tona haitu ledo nekitangara ri ngayo nu Magau Mbaso, 
mamala rakabasakata." 


27:1 Naupu haitu Gubernur Festus nompakatantu i Paulus bo kami anu 
nomporoa ia, kana mesavi kapala ntasi hau ri ngata “Roma ri propinsi 


Italia. Jadi 1 Paulus ante bara sako-ndua tona ntanina anu nitavani, 
niparasayaka 1 Yulius, saito balengga ntantara lako ri tantara-tantara 
Magau Mbaso. 27:2 Kami nesavi kapala mbaso anu nakava lako ri ngata 
Adramitium. Kami nesavi lako ri ngata Kaisarea ante patuju mesai ri 
pesampo-pesampo ri talinti propinsi “Asia. Naria muni saitopa tona 
nomporoa kami, haitumo 1 Aristarkhus lako ri ngata Tesalonika ri propinsi 
Makedonia. 27:3 Kamallena haitu, kapala kami nesampo ri ngata Sidon. I 
Yulius nabelo mpuu nte 1 Paulus, sampe nidekeina 1 Paulus hau nanggita 
roa-roana ri ngata Sidon ala mamala radekeira ka ia bara nuapa 
raparaluuna. 27:4 Lako ri sia kami nompapola polipa kami. Tapi kapala 
kami nosintomuka poiri, jadi kami nomparinjoso ri bivi ntalinti levuto 
Siprus anu natelendu sakide lako ri poiri haitu. 27:5 Kami nokapala ri tasi 
luo anu napara propinsi Kilikia bo Pamfilia, sampe nakava ri ngata Mira ri 
propinsi Likia. 27:6 Ri ngata Mira, 1 Yulius nanggava kapala mbaso anu 
nakava lako ri ngata Aleksandria hau ri propinsi Italia. Jadi nituduna kami 
molinja ri kapala haitu. 27:7 Bara sako-mbongipa kasaena, kapala haitu 
aga nompaente nolipa. Nandasa mpuu kami. Nasae pade nakava ri 
pesampo Knidus. Lako ri sia, domo nipakule kami nompapola polipa kami 
nantuntuni nia pamulana, sabana peburu mpoiri dopa nabelo. Jadi kapala 
kami nombaliunaka Uju Salmone hau nomparinjoso ri bivi ntalinti levuto 
Kreta ri bagia puluna, ala ledo mambela poiri narimboso gaga. 27:8 
Nasusa mpuu kami nomparinjoso ri bivi ntalinti ri sabingga puluna lako ri 
levuto Kreta. Kaupuna nakavamo kami ri pesampo kodi nosanga Pesampo 
Nagaya, napara ngata Lasea. 27:9 Naulia mpuu kapala kami, sampe 
naliumo eo mbaso puasa nto Yahudi #27:9 puasa ntoY ahudi haitumo Eo 
Mbaso Posompo Dosa anu najadi ri bula Oktober. Tempo haitu 
nompamula tempo napoiri bo nauda bo domo nabelo molipa kapala 
nosomba.” nikava kami. Tempona haitu domo mamala rapolipaka 
mokapala sabana tempo mporri. Jadi i Paulus nompopatora ira riara 
kapala, 27:10 "Sampesuvu-sampesuwu, nantuntuni panggavaku, ane kita 
mompapola polipata hitu, kana mandasa mpuu kita ngena. Kana marugi 
kita, ledo aga pangulaya kapala hitu, tapi kita muni mamate!" 27:11 Tapii 
Yulius ledo nipangalana tesa i Paulus, nipangalanapa tesa ntopompajala 


kapala bo tupu nu kapala pade tesa 1 Paulus. 27:12 Pesampo Nagaya haitu 
ledo mami nabelo rapesampo masae ri tempo mpoitri. Sabana haitu, 
deanapa topesavi kapala kami nanguli, "Agina malai kita lako ri pesampo 
hitu bo rapasimbukuta mapola hau ri pesampo Feniks bo mesampo hamai 
sampe maupu tempo mpoirri." Ngata Feniks haitu pesampo ri levuto Kreta 
anu natelendu lako ri poiri ri tempo mpoiri, sabana notingayo bagia tasi 
mpanau. 27:13 Tempona haitu, nompamula naole-olemo poiri neburu lako 
ri puluna. Haitu sampe nisarumaka nu anabua kapala da mamala kami 
mapola hau ri pesampo Feniks. Jadi nianggatakaramo talonto kapala, bo 
kapala nolipa nomparinjoso ri talinti levuto Kreta. 27:14 Tapi ledo nasae 
lako rahaitu, nakavamo poiri narimboso lako ri levuto Kreta, anu muli 
ntona "Poiri Mbaso lako ri tasi mpandake". 27:15 Kapala kami nirumpa 
mpoiri rimboso bo domo nompakule nantingayos1 poiri. Jadi nipalamba 
kamimo kapala naave nikeni mpoiri. 27:16 Tempo kami naave nikeni 
mpoiri, nalendumo sakide poiri tempo kami noliu sabingga puluna lako ri 
sangu levuto kodi nosanga Kauda. Tempo haitu nandasa mpuu kami 
nompasimbuku nombataja mangore sakaya kodi riara nu kapala mbaso. 
Sakaya kodi haitu biasa nitaja ri puri nu kapala. 27:17 Namalapa sakaya 
kodi nianggataka bo niboli riara nu kapala mbaso, ana-anabua kapala 
nompou ntiku karo nu kapala mbaso ante kaloro ala maroso. Naupu haitu 
nipopanauramo somba nu kapala, ala ledo magasi ntoto polipana, sabana 
ira naeka kapala mombarumpa bone anu nasore napara talinti tana Libia. 
Jadi ivesiamo kapala kami nipalambara nikeni mpoirri. 27:18 Ledo nenonto 
poiri narimboso haitu nombaburu kapala kami, sampe naeo mpadondo 
sagaa pangulaya kapala nitedeakara rantasi ala mangaa sakide kapala ala 
ledo malodo. 27:19 Kamailenapa nitedeakaramo pareva-pareva nu kapala 
rara ntasi. 27:20 Bara sako-mbongi kasaena, ledo mkita kami eo bara 
betue, bo poiri muni ledo naole-ole neburu. Kaupuna domo ria 
panjarumaka kami matuvu! 27:21 Bara sako-mbongi kasaena, tona riara 
kapala haitu ledo nangande. Jadi neanggamo 1 Paulus ri tatangara bo 
nanguli, "Sampesuvu-sampesuvu! Ane nioseakamiu tesaku bara ipia 
nanguli nee rapalaikata levuto Kreta, ledo mandasa kita bo ledo marugi 
ivehitu! 27:22 Tapi sii-sii kuperapi nte komiu pakaroso raramiu! Ledo ria 


saitoa kita mamate ngena, tapi kapala hitu tantu marugi. 27:23 Nisaniku 
haitu sabana ibongi Alatala anu nisombaku bo anu nombajagai yaku, 
nantudu *malaekaNa tumai nte yaku. Malaeka haitu nanguli, 27:24 'Nee 
maeka, Paulus! Iko kana mapola mantingayo Magau Mbaso. Lako ri 
kabelo nu Alatala nte iko, pura-pura tona nosanggani-nggani ante iko ri 
kapala hitu masalama pura.' 27:25 Jadi sampesuvu-sampesuvu, pakaroso 
raramiu, sabana yaku nomparasaya Alatala, anu ntuliNa ka yaku 
natantumo majadi! 27:26 Tapi kapalata hitu magero ngena mombarumpa 
levuto." 27:27 Nagana kasapulu pata-mbongina kapala kami niburu mpoitri 
hau tumai ri Tasi Adria, “27:27 Tasi Adria, haitumo ri bagia Tasi 
Tatanga.“ nitasere natanga bongina, anabua kapala nombarasai kapala 
domo nakavao lako ri kabatana. 27:28 Sabana haitu, ntukurura kandala nu 
tasi ante vatu nipantoesi, ropulu ndapa kandala nu uve. Ira noenju hauna 
sakidepa, bo niukurura vaimo, sapulu alima ndapapa kandala mu tasi. 
27:29 Naupu haitu niulurakara ampa talonto #27:29 Talonto haitu nipovia 
lako ri ase, nolenje mpo meka tapi nambaso bo nantamo. Nisoo nte kaloro 
bo nitendeaka riara ntasi. Talonto haitu mekai ri vatu rantasi ala domo 
molipa kapala.” lako ri bagia puri nu kapala ala mompopetaa kapala, apa 
ira naeka kapala kami mombarumpa vatu oti. Ira nosambaya, nerapi 
masalisa maco. 27:30 Tapi bara sako-ndua anabua nu kapala haitu 
nompasimbuku malai nggalino. Niulira raulurakara talonto lako ri kolu nu 
kapala, tano sakaya kodi niulurakara hau rara ntasi rapesavira malai. 
27:31 Nanggita poviara haitu, 1 Paulus nanguli ka 1 Yulius bo tantara- 
tantarana, "Ane malai ana-anabua kapala hitu, ledo maria tona matau 
mompajala kapala, bo ledo ntoto maria kita masalama!" 27:32 Nangepe 
tesa 1 Paulus, tantara-tantara nopudusi kaloro sakaya kodi bo nipalambara 
sakaya kodi haitu maave, ala anabua kapala domo mamala malai lako ri 
kapala mbaso. 27:33 Napara naeo, nitudu 1 Paulusmo pura-pura tona 
mangande. Niulina, "Sapulu pata-mbongimo kasaena komiu aga 
nompopea-pea, ledo nangande nuapanuapa! 27:34 Sabana haitu, kuuli ka 
komiu, kana mangande nau aga sakide, ala maroso mpanjili komiu bo 
mamala masalama lako ri kasusa hitu. Kita pura-pura masalama ngena, 
ledo makuya kita. Ledo ria buluata maronto, nau aga sambesa, ledo pura." 


27:35 Naupu notesa ivesia, nialanamo roti bo niulina tarima kasi ka 
Alatala ri ngayora pura-pura. Nitubi-tubina roti haitu, bo nangandemo ia. 
27:36 Jadi naroso mpanjili rarara, bo nangande munimo ira. 27:37 Kadea 
kami pura-pura riara kapala haitu, roatu pitupulu bo aono. 27:38 Naupu 
nangande sampe nabosu puramo, “gando mikeni kapala haitu nitedakara 
rara ntasimo ala mangaa sakide kapala. 27:39 Naeopa, topompajala 
kapala haitu nanggita kabatana tapi ledo nisanira kabatana mbana haitu. 
Nikitara sangu sidu nu tasi ante talintina. Patujura ala kapala haitu 
rapopesampora ri talinti haitu. 27:40) Naupu sia, nipudusira kaloro-kaloro 
nu talonto bo talonto haitu nipalambaramo naboli nalonju rantasi. Nivolera 
kaloro-kaloro pompou “guli ala kapala mamala raguli. Niorera somba ri 
kolu nu kapala ala poiri mombaburu kapala hau ri talinti. 27:41 Tapi 
dopame nakava ri talinti, norumpa bone nobunti riara ntasimo kapala kami. 
Bagia kolu nu kapala nesua riara bone sampe kapala domo namala molipa, 
bo bagia ri puri nu kapala narupusaka nirumpa nu balumba mbaso. 27:42 
Netaapa kapala haitu, tantara-tantara madota mompatesi pura-pura tona 
nitavani ala ledo ria saitoa morabu hau ri kabatana bo malai. 27:43 Tapi i 
Yulius nantagi ira, sabana ia madota mompakasalama i Paulus. Nituduna 
pura-pura tona natau norabu mokolu motingganawu rara ntasi morabu hau 
ri kabatana. 27:44 Tona ntanina metuntuni mombasaka dopi bo kayu 
bingga-bingga nu kapala. Ivesiamo kami pura-pura nasalama nesore ri 
kabatana. 


28:1 Nasalama puramo kami nesore ri kabatana, pade nisani kami levuto 
haitu nosanga Malta. 28:2 Tona nonturo ri levuto haitu najole mpuu nte 
kami. Nikadambanakara kami pura-pura ante belo bo nipanakira apu 
rapanderu kami, sabana naranindi bo nompamulamo nauda. 28:3 I Paulus 
hau nompasiromu tinggu-tinggu kayu bo nidikana ri apu. Da nompadumpu 
apu, nesuvumo sanggayu ule mpolart lako ri kayu sabana kapane nu apu, 
bo ule haitu nanteo pale 1 Paulus. 28:4 Nikita ntupu ngata ule haitu noloe ri 
pale 1 Paulus, nisarumakara 1 Paulus mamate. Nosimpotesamo ira, 
"Natantumo tona moitu topepatesi, apa nau ia nasalamamo lako ri tasi, 
Viata Topotangara ledo mompalamba ia matuwu." 28:5 Tapi 1 Paulus aga 


novebataka ule haitu hau ri mata nu apu, bo ledo ntoto nirasaina duana. 
28:6 Nisarumaka ntupu ngata haitu bara mebangga pale 1 Paulus, bara 
sampesanika ia madungga bo mamate. Tapi nasaemo mpopeara, ledo 
nakuya-kuya 1 Paulus. Nanggita haitu pekirira nabali, bo nisarumakara 1 
Paulus haitu #viatamo. 28:7 Ledo nakavao lako ri sia, naria tana i Publius. 
Ia gubernur levuto Malta. Nitarimana ante damba rara kami bo 
talu-mbongi kasaena kami nonturo ri banuana. 28:8 Tempo haitu, tuama 1 
Publius kambale-mbale naturu apa nakokora bo nabunjoro. Jadi i Paulus 
hau nesua nte ia, nombadika palena ri karo ntotua bo nosambaya. Naliu 
haitu nabelomo totua. 28:9 Nangepepa kajadia haitu, pura-pura tona nadua 
ri levuto haitu nakava nte 1 Paulus, bo nipakabelona muni ira. 28:10 Nadea 
hadia nidekeira ka kami, tandana pobilara kami. Bo bara sakuya kasaena 
naliutaka haitu tempo kami manggalivo malaimo, pura-pura anu niparaluu 
riara polipa kami, nikenira hau ri kapala nipesavi kami. 28:11 Talu-mbula 
kasaena kami nonturo ri levuto Malta, pade nesavi kapala mompapola 
polipa kami hau ri ngata “Roma. Kapala nipesavi kami nakava lako ri 
ngata Aleksandria bo nesampo ri levuto Malta nompopea maupu tempo 
mpoiri. Kapala haitu nosanga "Viata Narapi". “28:11 Viata Narapi . Basa 
Yunani "Dioskuri". Kapala haitu nipoposanga nantora ana rapi i Zeus, 
“viata ntoRoma.” 28:12 Nolipamo kapala kami sampe nakava ri ngata 
Sirakusa, bo naturu ri sia talu-mbongi kasaena. 28:13 Lako ri sia kapala 
kami nomparinjoso ri talinti sampe nakava ri ngata Regium. Kamailena 
nompamulamo poiri neburu lako ri puluna, bo eo karanduana nakavamo 
kami ri pesampo Putioli ri propinsi Italia, bo nanaumo kami. 28:14 Ri sia 
kami nosintomu ante bara sako-ndua sampesuvu sampomparasaya, bo 
nikenira kami hau monturo ante ira pitu-mbongi kasaena. Naupu haitu, 
napolamo kami hau ri ngata Roma. 28:15 Sampesuvu-sampesuvu 
sampomparasaya ri ngata Roma nangepe kareba naparamo kami, 
nakavamo ira mombatomunaka kami ri ngata Potomu Apius bo ri ngata 
Banua Tatalu. Nosinggavapa kami ante ira, 1 Paulus nanguli tarima kasi ka 
Alatala, bo narosomo rarana. 28:16 Nakavapa kami ri ngata Roma, 
nidekeimo loga ka i Paulus monturo ri banua mboto ante tantara saito anu 
mombajagai ia ri sia. 28:17 Nagana talu-mbongi ri sia, 1 Paulus nompokio 


“toYahudi anu naria nturona ri sia. Nasiromupa ira, nangulimo 1 Paulus, 
"Sampesuvu-sampesuvuku! Yaku ledo novia sala nuapa-nuapa ka 
sampesuvuta to Yahudi bo ledo muni niliunakaku ada nitarimata lako ri 
totuata nggaulu. Tapi nau ivesia, yaku nisaka ri ngata Yerusalem bo 
nidekei ka pomarenta Magau Mbaso Roma. 28:18 Naupu parakaraku 
niparesara, ira madota mombakabasaka yaku, sabana natantumo ledo ria 
salaku masipato rahuku mate ka yaku. 28:19 Tapi naria sanu to Yahudi 
kana nangeva yaku, ledo nipokonora rakabasaka yaku. Ledo ria dala 
ntanina, jadi yaku nekitangara ri ngayo Magau Mbaso ri ngata Roma. 
Naupa ivesia, ledo ria pangaduaku nuapa-nuapa ka sampesuvuku 

toY ahudi. 28:20 Jadi haitu sampe yaku nerapi mosintomu ante komiu. 
Yaku madota mombatesa ka komiu parakaraku hitu. Kakanana yaku hii 
nibalanggu sabana yaku nomparasaya #“Magau Topepakasalama anu 
nitongorakata “#ntolsrael pura-pura." 28:21 Nangepe tesa 1 Paulus, 
nesanamo to Y ahudi, "Ledo ria nitarima kami sura lako ri bagia Yudea 
nombatesa iko. Bo dopa muni naria tona lako rumai nakava nanggeni 
kareba bara nanguli naria anu nadaa nipoviamu. 28:22 Tapi kami madota 
mangepe komiu motesa anu niparasayamiu, sabana nisani kami, ri 
umba-umba nisalai ntona pepatuduki nioseakami tutu." 28:23 Jadi 
nipakatantura eo rakasiromura ante 1 Paulus. Nanggavapa eo niovora, 
nadea tona nakava nasiromu ri banua 1 Paulus. Lako ri mpadondona sampe 
nggoviana i Paulus nombatesa #Poparenta nu Alatala ka ira bo 
nombatentei pepatuduki 1 Yesus. Nibacana lako ri Buku Atura Agama 
nitulisi Nabi Musa bo Buku Nabi-nabi ntanina, ala rasanira tesana nakana 
bo raparasayara 1 Yesus mpuu-mpuu Magau Topepakasalama. 28:24 
Naria tona nomparasaya anu niuli i Paulus, tapi naria muni ledo 
nomparasaya. 28:25 Kaupuna, nipalaisiramo ponturo haitu apa da 
nosisalapa panggavara ante pepatuduki 1 Paulus. Tapi dopame ira nalai, 1 
Paulus nanguli ka ira, "Nakana ntoto Tesa Nosa Gasa nu Alatala anu 
nipasimbayu Nabi Yesaya ka totuata nggaulu ivei: 28:26 Alatala nanguli, 
'Koi uli ka todea toYahudi ivei: Komiu masaro mangepe, tapi ledo 
rasanimiu batuana. Komiu masaro manggita, tapi ledo rasanimiu anu 
najadi. 28:27 Haitu majadi sabana tona gahaitu nakaa bagara, bo ira 


netibongomo, bo matara nipiriramo. Ane ledo nipoviara ivehaitu, rakita nu 
matara anu najadi, bo raepe ntalingara bo rasanira batuana, bo rapahara 
anu nakana bo manjili nte Yaku ala Kupakabelo ira.'" (28:26-27 Yesaya 
6:9-10) 28:28 Kaupuna 1 Paulus nanguli, "Sampesuvu-sampesuvuku. 
Kareba Belo nanguli berimba Alatala mompakasalama manusia. Jadi nau 
ledo ratarimamiu, kana rasanimiu, Kareba Belo haitu nipatolelemo ka tona 
ledo toY ahudi bo iramo mangoseakana." 28:29 Naupu 1 Paulus nanguli 
tesa-tesa haitu, to Y ahudi nompalaisi banua haitu nosinjanai-naimo. 28:30 
Rompae kasaena 1 Paulus nonturo ri ngata Roma ri banua nisioana mboto. 
Nadea tona nakava nosinggava nte 1a bo nadamba rarana nantarima ira 
pura-pura. 28:31 Ledo nakaja rarana nompopaisani ka ira kareba 
Poparenta nu Alatala bo nipatudukina muni ka ira kareba 1 Pue Yesus 
Kristus. Pura-pura anu nipoviana haitu ledo naria nitagi ntona. 


Roma 


1:1 Sampesuvu-sampesuvu ri ngata mbaso “Roma: Sura hitu lako nte 
yaku 1 Paulus, batua 1 Yesus Kristus. Alatala nompelisi bo nombasuro yaku 
mompatolele Kareba Belo lako nte la. 1:2 Kareba haitu nijanjiNa nggaulu 
bo nipopaisaniNa ka #nabi-nabiNa. Pura-pura haitu nitulisi riara Buku 
Gasa. 1:3-4 Kareba Belo haitu notesaki “Ana nu Alatala, haitumo Tuputa 
Yesus Kristus. | Yesus najadi manusia apa la nipoanaka lako ri muli 
Magau “Daud. KagasaNa nasimbayu nte kagasa nu Alatala sabana la Ana 
nu Alatala mami. Nisanita la mpuu-mpuu Ana nu Alatala sabana Alatala 
nompakatuvu la mpanjili lako ri kamateNa ante kuasa nipokumaaka. 1:5 
Alatala nabelo raraNa nte yaku bo yaku nipajadiNa suroNa sabana i 
Yesus. Yaku niposuroNa mompatolele Kareba Belo ka tona ri umba-umba 
ri dunia bo manggeniaka ira momparasaya bo matundu nte 1 Yesus, ala la 
rabila bo rapakaoge 1:6 Komiu ri ngata Roma muni nireke todea anu 
nipokio nu Alatala mangoseaka 1 Yesus Kristus. 1:7 Jadi siamo sampe 
nitulisiku sura hitu ka komiu pura-pura ri ngata Roma, komiu anu nipotove 
nu Alatala bo nipokioNa majadi todeaNa. Kuperapi Tuamata Alatala bo i 
Pue Yesus Kristus mombadekei belo ka komiu bo mompakatinonto 


raramiu. 1:8 I Yesus Kristus mosinggava nte yaku nosukuru nte Tupuku 
Alatala. Pamula-mulana yaku nosukuru sabana lele pomparasayamiu 1 
Yesus niepe ntonamo ri umba-umba ri dunia. 1:9 Nisani nu Alatala yaku 
nasaro nosambaya ka komiu. Yaku batena ante rara mpuu-mpuu nombatui 
pokarajaa mdekei nu Alatala ka yaku, haitumo nompatolele Kareba nu 
AnaNa. 1:10 Kuperapi mpuu-mpuu nte Alatala, ane rapodotaNa, 
rapalogaNa yaku tou mosinggava nte komiu. 1:11 Apa naoge mpuu raraku 
mosinggava nte komiu ala yaku mamala mombabagi pedekei nu Alatala ka 
komiu, haitumo Nosa Gasa anu mompakaroso pomparasayamiu. 1:12 
Patujuku ala yaku muni rapakaroso sabana pomparasayamiu, jadi kita 
mpasanggani-nggani mosipakaroso rara. 1:13 Sampesuvu-sampesuvu, 
kana rasanimiu nadea ngganimo yaku nonia tou mosinggava nte komuu tapi 
nasaro natelava sampe sli-sii. Patujuku mosinggava nte komiu ala madea 
komiu mangoseaka 1 Pue Yesus nasimbayu mpo anu najadi nte tona ledo 
toY ahudi ri ngata ntanina. 1:14 Yaku madota mosinggava nte komiu 
sabana kana kupatolele Kareba Belo ka pura-pura tona ri dunia, ledo 
nipelisiku bara tona ri kota, bara tona ri bulu, bara toposikola bara ledo. 
1.14 ATAU: Alatala nombadeke1 bago ka yaku mompatolele Kareba 
Belo ka pura-pura tona ri dunia. Jadi nirasaiku noinda ante todea, bo yaku 
nombayari inda haitu ante nompatolele Kareba haitu, ledo mipelisi bara 
tona nonturo ri kota bara ri bulu, bara toposikola bara ledo.” 1:15 Haitumo 
sampe naoge raraku mompatolele Kareba Belo ka komiu toponturo ri 
ngata Roma muni. 1:16 Ledo naeya mataku nompatolele Kareba Belo. 
Apa Kareba Belo haitu pareva nu Alatala mompakasalama pura-pura tona 
anu nomparasaya 1 Yesus, pamula-mulana *to Yahudi, bo muni tona ledo 
toY ahudi. 1:17 Kareba Belo nompopaisani dala ka kita majadi manoa ri 
panggita nu Alatala, hattumo momparasaya i Yesus. Ledo ria dala ntanina, 
aga momparasaya lako ri pantepuuna sampe ri kaupuna. Apa nitulisi ri 
Buku Gasa ivei: "Tona nanoa ri panggita nu Alatala matuvu mabelo sabana 
pomparasayana." 1:18 Lako ri suruga Alatala nombahuku manusia anu 
ledo natundu nte la bo nokainggu nadaa. Pokainggura nadaa haitu 
nombalava tona mangisani pepatuduki nakana. 1:19 Nisani nu manusia 
inggu nu Alatala, sabana Alatala mboto nompopaisanina ka ira. 1:20 Lako 


ri tempo dunia mpajadi nu Alatala sampe sii-sii, nisani nu manusia kuasaNa 
ledo naupu-upu bo la mpuu-mpuu Alatala. Nau ledo nikitata lenjeNa, 
nisanita la Alatala apa nisanita ingguNa lako ri pura-pura anu nipajadiNa ri 
dunia. Jadi ledo ria tona mamala manguli "Ledo nisani kami!" 1:21 
Nisanira Alatala naria bo nisanira la masipato rabila, tapi ledo nibilara, bo 
ledo muni niulira tarima kasi nte la. Ira aga nompekirika anu ledo ria 
gunana. Pekirira nadoyo bo ledo nipahara anu nakana. 1:22 Pangulira 
iramo tonoto pekiri, tano aga todoyo! 1:23 Ira ledo nadota netupu nte 
Alatala anu batena natuvu bo ledo mamate. Ira aga netupu nte anu 
nipoviara mboto nolenje mpo manusia, mpo tonji, mpo ule, bo mpo binata 
ntanina, anu kana mamate. 1:24 Manusia ledo nadota netupu nte Alatala, 
jadi Alatala nompalamba ira nangoseaka dota rarara mboto bo nokainggu 
nadaa, sampe posipogaura mpuu-mpuu nepakaeya. 1:25 Ira 
nombasapuaka pepatuduki nakana anu notesaki inggu nu Alatala. Ira aga 
nangoseaka pepatuduki nasala. Ira ledo nadota nombasomba bo 
nangoseaka Alatala Topepajadi, ira aga nombasomba bo nangoseaka anu 
nipajadiNa. Kakanana aga Alatala Topepajadi masipato ratotyata sampe ri 
kasae-saena. “Amin. 1:26 Ira ledo nadota netupu nte Alatala, jadi Alatala 
nompalamba ira mangoseaka dota rarara nabuga anu nepakaeya. 
Mombine-mombine domo nompokono langgai mpo biasana najadi nte 
manusia, tapi noberei simbo mombinemo. 1:27 Ivesia muni langgai, domo 
mombine nipokonora tapi damo ira simbo langgai nosipogau. Pokainggura 
nepakaeya, langgai simbo langgai sampe kaupuna ira nantarima pobalasi 
anu masipato ka pokainggura nadaa. 1:28 Tona gahaitu ledo nadota 
mosisani ante Alatala. Jadi Alatala nompalamba ira rakentaka mpekirira 
nadaa sampe ira novia anu ledo masipato rapoviara. 1:29 
Mpengaya-ngaya pekiri nadaa bo natenggo rarara. Ledo naosa rarara ante 
anu naria nte ira, navau rarara, nasiriati, nepatesi, nebagiu, bo nosinggarau. 
Ira nomboli rau rara, nantunturaka tona 1:30 bo nompakadaa sanga ntona 
ntanina. Navuu matara nte Alatala, ira najampa, nalanga rara bo nangoe. 
Ira natau nangelo akala movia anu nadaa bo ledo natundu nte totuara. 1:31 
Ira nadoyo, ledo namala raparasaya, ledo ria tovera bo ledo ria asi matara 
nanggita singgamanusiara. 1:32 Nisanira mami parenta nu Alatala anu 


nanguli tona nokainggu ivesia masipato rahuku mate. Tapi nau nisanira 
pokainggura haitu nadaa, kana nipoviara. Bo ane maria tona ntanina 
mantuntuni pokainggura nadaa, nadamba rarara. 


2:1 Jadi sampesuvu-sampesuvu, ane komiu nompakasala tona ntanina, 
ledo mamala raulimiu "Yaku ledo nasala." Apa pokainggumiu mboto 
nasimbayu nte pokainggura. Jadi ane komiu nompakasala tona ntanina, 
batuana komiu nompakasala karomiu mboto. 2:2 Nisanita ane Alatala 
mombahuku tona nokainggu ivehaitu, tantu botu potangaraNa mpuu-mpuu 
nanoa. 2:3 Tapi berimba komiu? Pokainggumiu nasimbayu nte 
pokainggura! Jadi nee rasarumakamiu Alatala mombahuku tona ntanina, 
tapi komiu ledo rahukuNa! 2:4 Alatala mpuu-mpuu nabelo raraNa, la 
nosabara, bo ledo nasalisa nombahuku dosa-dosamiu. Tapi nipandaentemiu 
kabelo raraNa. Ledo nisanimiu? Alatala nabelo nte komiu sabana la 
madota komiu majea lako ri dosamiu. 2:5 Tapi nau nisanimiu tona 
nokainggu nadaa kana rahuku, da nakaa bagamiu, bo komiu ledo nadota 
najea. Sabana haitu, komiu mbotomo nantambai kantamo nu pehuku 
rapambela ka komiu ri Eo Potangara. Ri Eo Potangara Alatala 
mombatangara pura-pura manusia ante nanoa bo la mombahuku pura-pura 
tona novia nadaa. 2:6 Apa Alatala mombabalasi pokainggu ntona 
pura-pura. 2:7 Sanu tona ledo nasau rarara nokainggu nabelo sabana ira 
madota ratoiya bo rabila nu Alatala, bo madota manggava katuvu nabelo 
anu ledo maupu-upu. Bo Alatala mombadekei katuvu nabelo sampe ri 
kasae-saena ka tona gahaitu. 2:8 Tapi ane tona aga nompekirika karora 
mboto, bo ledo nadota nangoseaka dota nu Alatala, tapi aga nangoseaka 
dota nu rarara nadaa, tona gahaitumo rapokarau nu Alatala bo rapambela 
pehuku. 2:9 Isema-sema nokainggu nadaa kana mandasa bo mombarasai 
kasusa, pamula-mulana #toYahudi bo muni tona ledo toY ahudi. 2:10 Tapi 
pura-pura tona nokainggu nabelo kana ratoiya bo rabila bo manggava 
katuvu nabelo lako nte Alatala, pamula-mulana to Yahudi bo muni tona 
ntanina, 2:11 sabana Alatala ledo nompelenje. 2:12 Tona ledo toY ahudi 
ledo nangisani Atura-atura agama Yahudi anu nipapola Nabi Musa. Tapi 
ane ira novia dosa, ira kana rahuku nau ledo nisanira Atura agama Yahudi. 


Tapi ane to Yahudi anu nangisani Atura agama bo nipoviara dosa, ira kana 
rahuku nantuntuni Atura agamara haitu. 2:13 Apa ledo topangepe Atura 
agama nanoa ri panggita nu Alatala, tapi topangoseaka Atura haitu nireke 
nu Alatala nanoa. 2:14 Tona ledo toYahudi ledo nisanira Atura agama 
Yahudi. Tapi biasa pekiri rara ntaira mboto nanggeni ira nokainggu nabelo, 
nasimbayu mpo pokainggu niuli riara Atura agama. Nau ledo nisanira 
Atura agama Yahudi, pekiri rara ntaira mboto najadi Atura agama ka ira. 
2:15 Lako ri pokainggura nisanita naria parenta lako ri Atura agama 
nitulisi riara ntaira. Lako ri pekiri rara ntaira muni nisanita naria parenta 
riara ntaira, apa neumba lako riara ntaira mboto: "pokaingguku hitu 
nasala," atau: "pokaingguku hitu nabelo." 2:16 Jadi, ivesiamo majadi ri Eo 
Potangara. Nangoseaka Kareba Belo anu nipatoleleku, ri Eo Potangara 
Alatala mombatudu 1 Yesus Kristus mombatangara pura-pura anu 
nitabuniaka riara ntai nu manusia. 2:17 Tapi berimbamo komiu? Komiu 
nompangaku karomiu toY ahudi. Komiu nanjarumaka Atura-atura agama 
Yahudi. Komiu nangoeki posisanimiu nte Alatala. 2: 18 Nisanimiu dota nu 
Alatala bo nisanimiu nompelisi anu nabelo sabana komiu nipatuduki ante 
Atura-atura agama. 2:19 Niulimiu komiumo natau nanggeni tona anu dopa 
nisanira pepatuduki nakana. Niulimiu komiumo natau nanggeni tona natuvu 
riara kalandana anu dopa nosisani nte Alatala. 2:20 Niulimiu komiumo 
natau nompatuduki tona nadoyo bo nompaguru tona dopa nanoto, sabana 
nisanimiumo Atura agama bo riara Atura agama naria mpengaya-ngaya 
pangisani bo pepatuduki nakana. 2:21 Jadi komiu nompatuduki tona 
ntanina, tapi nakuya ledo nipatudukimiu karomiu mboto? Komiu 
nompatuduki ka tona ntanina, "Nee mangangga", tapi komiu mboto 
nangangga! 2:22 Komiu nompatuduki ka tona, "Nee mobualo," tapi komiu 
mboto nobualo! Komiu narau nanggita topompakande “viata, tapi komiu 
mboto nangala anu naria riara banua petupu viata haitu! 2:23 Komiu 
nangoe sabana naria Atura agama nte komiu. Tapi nipandaentemiu Alatala 
apa ledo nioseakamiu AturaNa! 2:24 Riara Buku Gasa nitulisi ivei: 
"Alatala nipakadaa ntona ledo toYahudi sabana pokainggumiu 

ntoY ahudi." “2:24 Yesaya 52:5 2:25 Kita toYahudi “#nisuna, tandana 
kita todea nu Alatala. Ada posuna haitu naria gunana ane mpuu-mpuu 


nioseakata Atura agama. Tapi ane niliunakata Atura haitu, ada posuna ledo 
ria batuana, apa kita nasimbayu ante tona ledo to Yahudi anu ledo nisuna. 
2:26 Tona ledo to Yaahudi ledo nisuna, tapi ane raoseakara parenta riara 
Atura agama, rareke nu Alatala nasimbayu nte todeaNa nisuna. 2:27 Ane 
ivesia, pokainggu ntona ledo toY ahudi nompopakita kasala nto Yahudi. 
Sabana, kita toY ahudi naria Atura agama nitulisi, bo kita muni nisuna 
tandana kita todea nu Alatala, tano mai kita ledo nangoseaka parentaNa. 
Ira ledo nisuna tapi iramo anu nangoseaka parenta-parenta riara Atura 
agama. 2:28 Jadi toY ahudi anu mpuu-mpuu todea nu Alatala, ledo aga 
toY ahudi ri sumba. Bo tona mpuu-mpuu nisuna, ledo aga nisuna ri karora. 
2:29 Tapi toY ahudi anu mpuu-mpuu todea nu Alatala, haitumo tona 
mpuu-mpuu rarana nangoseaka Alatala. Bo tona mpuu-mpuu nisuna, 
nisuna riara ntaira. Batuana, ira najadi todea nu Alatala sabana pokarajaa 
Nosa Gasa nu Alatala riara ntaira, ledo sabana pangoseakara atura-atura 
nitulisi. Tona ivehaitu ratotya nu Alatala, nau ledo nitoiya nu manusia. 


3:1 #ToYahudi bo tona ledo toY ahudi nasimbayu, pura-pura nasala ri 
panggita nu Alatala. Jadi, ane ivesia, nuapa pelabina toY ahudi? Nuapa 
gunana mangoseaka “ada posuna? 3:2 Tantu nadea pelabina, naria mami 
gunana. Pamula-mulana, Alatala nombadekei1 tesaNa ka toYahudi nggaulu. 
3:3 Sanu toY ahudi ledo naroo nomparasaya pojanji nu Alatala. Tapi nau 
ivesia, nee rasarumakamiu Alatala ledo mompakadupa pojanjiNa. 3:4 
Natantu rapakadupaNa, sabana nau pura-pura tona nodava, Alatala batena 
nanoa. Apa nitulisi riara Buku Gasa ivei: "Ane Komiu motesa, tantu rasani 
ntodea tesaMiu nakana. Bo ane Komiu rarai ntona, natantu Komiu majadi 
padagi." (3:4 Mazmur 51:6) 3:5 Bara naria tona nanguli Alatala ledo 
nanoa ane la rahukuNa kadaata, sabana kadaata haitu aga nompakalanto 
kanoa nu Alatala. 3:6 Tapi panggava haitu ledo nakana! Ane rapana 
Alatala ledo nanoa, tantu la ledo mamala mombatangara pura-pura 
manusia. 3:7 Bara naria tona nanguli ivei: "Ane pokaingguta natenggo 
nompakalanto kanoa nu Alatala sampe la rapakaoge ntona, nakuya la 
nombahuku kita topovia dosa?" 3:8 Ane ivesia, tantu rauli ntona: "Aginapa 
kita mokainggu madaa ala malantopa anu nabelo!" Naria mamimo tona 


nombasalai yaku, nanguli yaku mboto nompatuduki ivesia! Tapi ledo ntoto 
nakana! Tona nanguli yaku nepatuduki ivesia, iamo masipato rapambela 
pehuku nu Alatala! 3:9 Jadi, ri panggita nu Alatala, ledo nabelopa kita 
toYahudi pade tona ntanina. Apa, evamo niuliku pangane, pura-pura 
manusia nikuasa1 nu dota rara novia dosa, to Yahudi bo tona ledo 

toY ahudi. 3:10 Evamo nitulisi riara Buku Gasa ivei: "Ledo ria saitoa tona 
nanoa, nau saitoa ledo ntoto ria. 3:11 Ledo ria saitoa tona nombapaha 
pepatuduki nu Alatala, bo ledo muni naria saitoa anu nangelo posisani nte 
Alatala. 3:12 Pura-pura tona nasalandala lako ri dala nakana, katuvura 
domo ria gunana. Ledo ria tona nokainggu nabelo, nau saitoa ledo ntoto 
ria. (3:10-12 Mazmur 14:1-3, 53:1-3) 3:13 Tesa-tesara nadaa mpuu, 
nasimbayu mpo soa dayo ntomate nateungge. Tesa pebagiu nesuvu lako ri 
sumbara. Tesara nombagerosi tona ntanina nasimbayu mpo peteo nu ule 
nobisa. (3:13 Mazmur 5:10), 140:4) 3:14 Ira nepindasi bo nombasalai tona 
ntanina. (3:14 Mazmur 10:7) 3:15 Ira nasadia nosibaga bo nompatesi tona 
ntanina. 3:16 Ri umba-umba nikalaura, nipakadaara bo nipakasusara tona 
ntanina. 3:17 Ledo nisanira matuvu mosinggabelo. (3:15-17 Yesaya 
59:7-8) 3:18 Bo ledo ntoto mbilara Alatala." (3:18 Mazmur 36:2) 3:19 
Jadi lako ri tesa ri Buku Gasa, nisanita ledo ria manusia nanoa. Nisanitamo 
pura-pura anu nitulisi riara Atura agama nambela ka to Yahudi anu natundu 
ri Atura haitu. Jadi ledo ria saitoa tona namala manguli karona mboto 
nanoa. Pura-pura manusia masipato rapambela pehuku nu Alatala. 3:20 
Ledo ria saitoa tona majadi manoa ri panggita nu Alatala sabana 
nangoseaka Atura-atura agama. Apa Atura haitu aga nompopaisani ka kita 
pura-pura manusia nadosa. 3:21 Tapi sii-sii, Alatala nompopaisani berimba 
manusia mamala majadi manoa ri panggitaNa. Kita ledo majadi manoa 
ante mangoseaka atura-atura agama. Cara manusia majadi manoa niboto 
riara Buku Atura Agama bo riara Buku Nabi-nabi. 3:22 Haitumo, Alatala 
mombareke kita nanoa ane kita nomparasaya 1 Yesus Kristus. Isema-sema 
nomparasaya 1 Kristus, tantu rareke nu Alatala nanoa, sabana Alatala ledo 
nompelenje. 3:23 Pura-pura manusia nadosa bo ledo masipato manggava 
bagia ri kaoge nu Alatala. 3:24 Tapi Alatala nombareke kita nanoa ri 
panggitaNa sabana kamate 1 Yesus Kristus anu nombakabasaka kita lako 


ri pehuku nu dosa. Haitu nipovia nu Alatala ka kita lako ri kabelo raraNa, 
ledo mbayarita. 3:25 Alatala nombadekei 1 Yesus Kristus rapatesi bo 
raaNa natiti. la mhuku raposompo dosa manusia. Jadi lako ri raaNa natiti, 
dosata namala raampungi ane kita nomparasaya i Yesus. Tempo nggaulu, 
Alatala nompalamba dosa manusia. Ledo nihukuNa sabana posabaraNa. 
Tapi ane ledo rahukuNa dosata, tantu la ledo nanoa. Jadi ante kamate 1 
Yesus, Alatala nompopakita kanoaNa. 3:26 PatujuNa, ala sii-sii rasani 
ntona la nanoa, apa nihukuNamo dosata ante kamate i Yesus. Jadi nisanita 
Ia nanoa bo nisanita muni la nompakule nompakanoa topomparasaya 1 
Yesus. 3:27 Jadi domo mamala kita malanga rarata. Apa Alatala 
nantarima kita sabana pomparasayata, ledo sabana kita nangoseaka 
aturaatura. 3:28 Apa poko nu tesa ivei: kita najadi nanoa ri panggita nu 
Alatala sabana pomparasayata, ledo sabana pokaingguta nangoseaka Atura 
agama. 3:29 Tantumo Alatala ledo aga Alatala ntoY ahudi, tapi Alatala 
ntona ledo to Yahudi muni. 3:30) Alatala aga saito, bo lamo nompakanoa 
toY ahudi ane ira momparasaya 1 Yesus, bo la muni mompakanoa tona 
ledo toY ahudi ane ira momparasaya i Yesus. 3:31 Jadi, kita nireke nanoa 
sabana pomparasayata 1 Yesus. Tapi nee rapekirimiu Atura agama ledo 
noguna. Ledo ntoto nakana! Kakanana, lako ri pomparasayata haitu kita 
nompakaoge Atura agama. 


4:1 Jadi pekirimo i Abraham, totua #ntoY ahudi nggaulu. Berimba sampe 
la najadi nanoa ri panggita nu Alatala? 4:2 Ane rapana 1 Abraham nireke 
nanoa sabana pokaingguna nabelo, mamalamo ia mantoiya karona mboto. 
Tapi ledo namala ia mantoiya karona ivesia ri ngayo nu Alatala, 4:3 apa 
nitulisi riara Buku Gasa ivei: "I Abraham nomparasaya Alatala, bo lako ri 
pomparasayana haitu ia nireke nu Alatala nanoa." (4:3 Kajadia 15:6) 4:4 
Rapana, ane tona nokarajaa nangande gaji, gajina ledo nireke pedekei, tapi 
anu masipato ratarimana aga sambei nu lengena. 4:5 Tapi ledo ivesia kita 
ante Alatala. Alatala nombareke kita nanoa, ledo sabana kita nokarajaa 
nompasimbuku nokainggu nabelo. Tapi kita nireke nanoa sabana kita 
nomparasaya Alatala anu nompakule nombareke tona nadosa mpo tona 
ledo nasala. Jadi kita nireke nanoa lako ri pomparasayata. 4:6 Pepatuduki 


haitu nasimbayu nte tesa Magau “Daud nggaulu. Apa 1 Daud notesaki 
kasana ntona anu nireke nu Alatala nanoa, ledo lako ri pokaingguna. 4:7 
Ivei tesa i Daud: "Nasana mpuu tona salana mampungimo, bo dosana 
nilalisimo. 4:8 Nasana mpuumo tona dosana domo nireke nu Alatala." ( 
4:7-8 Mazmur 32:1-2) 4:9 Kasana nitesa Magau Daud haitu ledo aga 
nambela nte to Yahudi anu nangoseaka “ada posuna, tapi nambela muni nte 
tona ledo to Yahudi anu ledo nangoseaka ada posuna. Evamo niuliku 
pangane, 1 Abraham nireke nu Alatala nanoa lako ri pomparasayana. 4:10 
Ipia i Abraham najadi nanoa ri panggita nu Alatala? Naupu ia nisuna? Atau 
dopame ia nisuna? Natantu ia nireke nanoa dopame ia nisuna. 4:11 Damo 
nggapurina pade nisuna ia, bo posuna haitu najadi tandana ia nanoa ri 
panggita nu Alatala. Nalantomo i Abraham najadi nanoa ri panggita nu 
Alatala sabana pomparasayana dopame ia nisuna. Jadi haitumo sampe 
namala raulita i Abraham rapotuama ntona pura-pura anu nomparasaya 
Alatala. Apa nau ira ledo nangoseaka ada posuna, ira muni nireke nu 
Alatala nanoa sabana pomparasayara, nasimbayu mpo i Abraham. 4:12 Bo 
i Abraham muni rapotuama ntoYahudi, haitumo ira anu ledo aga 
nangoseaka ada posuna tapi nangoseaka jonjo pomparasaya i Abraham 
dopame ia nisuna. 4:13 Tempo nggaulu Alatala nojanji ka 1 Abraham bo 
muli-mulina, dunia majadi bagiara. Alatala nojanji ivesia ledo sabana 1 
Abraham nangoseaka Atura-atura agama, tapi sabana niparasayana Alatala 
bo Alatala nombareke ia nanoa ri panggitaNa. 4:14 Ane aga topangoseaka 
Atura agama mantarima anu nijanji nu Alatala, batuana ledo ntoto maria 
gunana momparasaya Alatala, bo ledo madupa pojanji nu Alatala apa ledo 
nipakuleta mpuu-mpuu nangoseaka Atura agama. 4:15 Ane kita aga 
mompasimbuku mangoseaka Atura agama, kita aga mambela pehuku nu 
Alatala sabana kita nasaro nombaliunaka AturaNa. Ane rapana ledo maria 
Atura agama, tantu ledo maria nuapa-nuapa raliunakata bo kita ledo 
masala. 4:16 Jadi kita mantarima anu nijanji nu Alatala sabana 
pomparasayata nggoo, ala malanto anu nidekeiNa haitu nidekeiNa bayangi 
lako ri kabelo nu raraNa. Jadi, anu nijanji nu Alatala nambela ka pura-pura 
muli 1 Abraham, ledo aga ka toYahudi anu nompasimbuku nangoseaka 
Atura agama, tapi isema-sema nanjarumaka Alatala nasimbayu mpo i 


Abraham nanjarumaka Alatala. Apa 1 Abraham rapotuamata mpasinggani, 
haitumo, ia najadi jonjo pomparasaya ka kita pura-pura. 4:17 Riara Buku 
Gasa tesa nu Alatala ka i Abraham nitulisi ivei: "Yaku nanganggataka iko 
majadi tuama ngata mbaso dea." Bo 1 Abraham nomparasaya tesaNa. 
Alatalamo nakuasa nompakatuvu tomate, bo nipakuleNa nombasovadaka 
tesaNa nanggasangai anu dopa naria, najadi naria. 4:18 Nau domo ria 
panjarumaka i Abraham momuli, ia batena nomparasaya bo nanjarumaka 
Alatala. Niparasayana ia majadi tuama ngata mbaso dea, nantuntuni tesa 
nu Alatala ka ia ivei: "Kadea nu mulimu bara maipia masimbayu mpo 
betue ri langi." 4:19 Tempo i Abraham nangepe pojanji haitu, domo masae 
magana saatu-mpae umuruna bo karona mpo karo ntomate sabana 
natuamo, bo domo rapakulena momuli. Tapi nau nisanina karona natuamo 
bo bereina i Sara naliumo umuru poana, ia bate-batena nomparasaya. 4:20 
Ia ledo nolengga-lengga nomparasaya anu nijanji nu Alatala ka ia, bo 
pomparasayana nompakaroso rarana. la nantoiya bo nombabila Alatala 
sabana 4:21 niparasayana mpuu Alatala nompakule mompakadupa 
pojanjiNa. 4:22 Jadi 1 Abraham nireke nu Alatala nanoa sabana 
pomparasayana haitu. 4:23 Nitulisi ri Buku Gasa ivei: "ia nireke nu Alatala 
nanoa." Tesa haitu ledo aga nipambela ka i Abraham, 4:24 tapi nipambela 
ka kita muni. Kita muni rareke nu Alatala manoa ane raparasayata Alatala, 
anu nompakatuvu mpanjili Tuputa 1 Yesus lako ri kamateNa. 4:25 1 Yesus 
nidekei nu Alatala rapatesi mombasompo dosata bo naupu haitu la 
nipatuvu mpanjili ala kita mamala majadi manoa ri panggita nu Alatala. 


5:1 Kita najadi nanoa ri panggita nu Alatala sabana kita nomparasaya 1 
Yesus. Jadi sii-sii kita natuvu nosinggabelo ante Alatala sabana anu nipovia 
nTuputa Yesus Kristus ka kita. 5:2 Kita nomparasaya i Yesus, jadi 
nidekeiNa ka kita loga mombarasai kabelo rara nu Alatala bo sii-sii 
nirasaitamo riara nggatuvuta. Nadamba mpuu rarata sabana naroso 
panjarumakata rakavata bagia ri kaoge nu Alatala. 5:3 Bo ledo aga haitu, 
kita nadamba sabana nirasaita kasesa bo kapari, apa nisanita lako ri kasesa 
bo kapari haitu rarata majadi maroso. 5:4 Ane maroso rarata, rapakuleta 
mombatidamaka tempo rapesori bo pokaingguta haitu rapokono nu 


Alatala. Bo ane rasanita pokaingguta nipokonoa nu Alatala, panjarumakata 
nte la mantambai maroso. 5:5 Ane kita manjarumaka Alatala, ledo masoa 
bukuta. Nisanita la mpuu-mpuu mompakadupa pura-pura pojanjiNa, 
sabana nirasaita tove nu Alatala riara ntaita lako ri pokarajaa nu Nosa 
Gasa anu nidekei nu Alatala ka kita. 5:6 Iveimo tove nu Alatala ka kita: ri 
tempo nipakatantu nu Alatala, tempo kita ledo nompakule mangoseaka 
dotaNa, i Kristus namate nanjambet kita anu ledo natundu nte Alatala. 5:7 
Nakura nikavata tona nasadia mamate manjambei roa anu ledo nasala 
pokaingguna. Ane roana tona nabelo mpuu, bara maria nte saito masadia 
mamate manjambet ia. 5:8 Tapi ledo ivesia tove nu Alatala. Alatala 
nompopakita kambaso nu toveNa ka kita tempo kita da nadosa. Apa 
tempo kita da nadosa, 1 Kristus namate manjambei kita. 5:9 Kita najadi 
nanoa ri panggita nu Alatala sabana raa 1 Yesus anu namate mombasompo 
dosata. Jadi, natantumo 1 Yesus mombakabasaka kita lako ri pehuku nu 
Alatala anu makava ngena. 5:10 Bara ipia, tempo kita da nangeva Alatala, 
nideke1Na AnaNa mamate mombasambei kita, ala kita rapoposinggabelo 
mpanjili ante Ia. Sii-sii kita nosinggabelomo ante Alatala, jadi natantumo 
kita rapakasalama lako ri pehuku bara maipia, sabana 1 Kristus bate-batena 
natuvu. 5:11 Bo ledo aga haitu. Nadamba rarata sabana posangu rarata nte 
Alatala, anu nirasaita sabana anu nipovia nTuputa Yesus Kristus. Apa lako 
nte 1 Yesus Kristus kita nipoposinggabelo nte Alatala. 5:12 Dosa neumba 
ri dunia sabana saito manusia nombaliunaka parenta nu Alatala, haitumo 1 
Adam. Bo lako ri dosa 1 Adam haitu sampe naria kamatea ri dunia. 
Ivesiamo pura-pura manusia kana mamate apa pura-pura manusia novia 
dosa. 5:13 Dopame naria Atura agama nipapola Nabi Musa, manusia 
novia dosa mamimo. Tapi dosa-dosa haitu ledo nireke nu Alatala, sabana 
dopa ria Atura agama raliunakara. 5:14 Tapi naupa ivesia, nompamula 
lako ri tempo 1 Adam sampe ri tempo 1 “Musa pura-pura manusia kana 
mamate, nau dosara ledo nasimbayu nte dosa 1 Adam anu nombaliunaka 
anu niparenta nu Alatala ka ia. I Adam namala rapasimbayu ante tona 
neonga nggapurina, haitumo i Yesus. Kasimbayuna, asele anu nipoviara 
nambela pura-pura manusia. 5:15 Tapi asele anu nipovia i Adam bo asele 
anu nipovia i Yesus nosisala muni. Pedekei bayangi nidekei nu Alatala ka 


kita naogepa pade peliunaka 1 Adam. Lako ri peliunaka 1 Adam, pura-pura 
manusia mamate. Tapi naogepa pepotove nu Alatala bo pedekeiNa ka 
manusia. Pedekei nu Alatala, haitumo, la nompakasalama manusia sabana 
anu nipovia i Yesus Kristus lako ri kabelo raraNa. 5:16 Asele pedekei nu 
Alatala ledo nasimbayu ante asele dosa i Adam. I Adam nombaliunaka 
parenta nu Alatala sanggani. Aselena, ia nireke nasala ri panggita nu 
Alatala bo masipato rahuku. Tapi lako ri pedekei nu Alatala bayangi, 
dosata nadea nipakalaliNa bo kita mpajadiNa nanoa ri panggitaNa. 5:17 
Nompamula lako ri peliunaka ntona saito, pura-pura manusia mamate. 
Tapi naogepa aselena lako ri anu nipovia ntosaitona, 1 Yesus Kristus! 
Alatala mpuu-mpuu nabelo nte kita bo nidekeiNa ka kita pedekei bayangi, 
haitumo, kita nipajadiNa nanoa ri panggitaNa sabana anu nipovia i Yesus. 
Isema-sema nantarima pedekeiNa haitu manggava kuasa bo katuvu nabelo 
sampe ri kasae-saena. 5:18 Jadi, lako ri dosa 1 Adam sampe pura-pura 
manusia masipato rahuku sabana dosara. Tapi i Yesus nangoseaka dota nu 
Alatala bo lako ri anu nipoviaNa, pura-pura manusia mamala majadi 
manoa ri panggita nu Alatala bo manggava katuvua mabelo. 5:19 I Adam 
ledo natundu nte Alatala. Aselena, pura-pura manusia najadi nadosa. Tapi i 
Yesus natundu nte Alatala. Aselena, pura-pura manusia mamala majadi 
manoa ri panggita nu Alatala. 5:20 Atura agama nidekei nu Alatala ala 
mantambai kadea dosa nipovia nu manusia. Tapi nau dosa manusia 
nantambai kadeana, pepotove nu Alatala naogepa. 5:21 Bara ipia dosa 
nakuasa riara nggatuvu manusia sampe pura-pura manusia kana mamate 
bo rapopogaa lako nte Alatala. Tapi s1i-s1i, pepotove nu Alatala nakuasa 
riara nggatuvuta. 


6:1 Apa lako ri pepotoveNa haitu, Alatala nombareke kita nanoa ri 
panggitaNa bo nidekeiNa ka kita katuvua nabelo sampe ri kasaesaena. 
Haitu pura nipoviaNa sabana Tuputa i Yesus Kristus. 6:2 Tantu ledo! 
Ledo masipato kita bate-batena movia dosa, sabana namala raulita kita 
namate nosanggani ante i Kristus ala kita domo rakuasai nu dosa. 6:3 
Tantu nisanimiumo tempo kita nidiu, kita nipakasangu ante i Kristus. 
Batuana, kita muni namate nosanggani-nggani ante Ia. 6:4 Jadi tempo kita 


nidiu, mamala raulita kitamo anu namate bo nitana nosanggani-nggani ante 
1 Kristus. Haitu najadi ala kita matuvu ante pokainggu nabaru, nasimbayu 
mpo i Kristus nipakatuvu mpanjili lako ri kamateNa ante kuasa nTuamata 
Alatala anu naoge. 6:5 Jadi, ane kita nireke namate nosanggani-nggani nte 
1 Yesus tempo kita nidiu, natantumo kita muni rapakatuvu mpanjili 
nasimbayu mpo la. 6:6 Nisanita katuvuta nokolu nireke namate 
nosanggani-nggani ante 1 Kristus ri “kayu salib, ala kuasa nu dosa riara 
nggatuvuta rapakaropu, bo kita domo rakuasai nu dosa. 6:7 Apa ane tona 
namatemo, nikabasakamo lako ri kuasa nu dosa. 6:8 Jadi ane kita 
mpuu-mpuu nireke namate nosanggani-nggani ante 1 Kristus, niparasayata 
kita matuvu mosanggani-nggani ante la. 6:9 Apa nisanita 1 Kristus 
nipakatuvu mpanjili lako ri kamateNa bo la domo mamate. Kamatea domo 
mamala mombakuasai la. 6:10 Ja namate aga sanggani, ala mombadagi 
kuasa nu dosa sampe ri kasae-saena. Bo slii-sii, la bate-batena natuvu 
nompakadamba rara nu Alatala. 6:11 Ivesia muni kita, kita kana rareketa 
namatemo nosanggani-nggani nte 1 Kristus bo nikabasakamo lako ri kuasa 
nu dosa. Jadi sii-sii kita kana matuvu bo mompakadamba rara nu Alatala, 
sabana kita nosangu rara ante 1 Yesus Kristus. 6:12 Jadi nee rapalamba 
dosa mombakuasai katuvumiu ri dunia hitu, ala komiu ledo mangoseaka 
dota raramiu anu nadaa. 6:13 Bo nee rapalamba karomiu movia nadaa. 
Tapi dekeimo katuvumiu ka Alatala apa kita ikabasakamo lako ri 
kamatea bo nitarimatamo katuvu nabaru. Dekeimo katuvumiu ka Alatala 
ala karomiu rapake movia anu nanoa. 6:14 Nee radeke1 karomiu rakuasai 
nu dosa, apa kita domo nipou Atura agama. Tapi kita nanjarumaka 
pepotove nu Alatala. 6:15 Jadi, ane kita domo nipou Atura agama, tapi 
nanjarumaka pepotove nu Alatala, berimbamo? Mamala kita batena movia 
dosa? Ledo ntoto mamala! 6:16 Nisanimiu mboto ane kita matundu nte 
tona bo mangoseaka parentana, kita majadi batuana. Ivesia muni ante dosa. 
Ane kita batena mangoseaka dota rarata anu nadaa, kita majadi batua nu 
dosa bo kaupuna kita mamate bo rapopogaa lako nte Alatala. Tapi ane kita 
matundu nte Alatala, kita majadi batuaNa bo kita rapakanoa ri panggitaNa. 
6:17 Bara ipia, dopame niparasayamiu i Yesus, komiu najadi batua nu 
dosa. Tapi nosukuru mpuu nte Alatala! Sii-sii komiu mpuu-mpuu 


nangoseaka pepatuduki nakana anu mpatolele ka komiu. 6:18 Komiu 
nikabasakamo lako ri kuasa nu dosa bo sii-sii komiu najadi batua nu 
Alatala anu nangoseaka dotaNa. 6:19 Yaku nompake porapa batua ala 
ledo makaja rapahamiu pepatudukiku, apa kita manusia da nakura 
pompahata. Bara ipia komiu nipobatua nu dosa sabana komiu nompalamba 
karomiu nangoseaka dota raramiu nadaa sampe pokainggumiu nantambai 
kadaana. Jadi hitupa, dekeimo katuvumi ka Alatala ala komiu majadi 
batuaNa anu nanoa bo mpuu-mpuu majadi todeaNa. 6:20) Bara ipia, tempo 
komiu da nipobatua nu dosa, ledo nipeilimiu dota nu Alatala. 6:21 Belo 
nuapa nitarimamiu lako ri katuvumiu nokolu? Tantu ledo ria. Komtu aga 
naeya matamiu nantora pokainggumiu bara ipia! Asele pokainggu ivehaitu 
aga nanggeni kamate anu nompopogaa kita lako nte Alatala. 6:22 Tapi 
sii-sii komiu nikabasakamo lako ri kuasa nu dosa bo najadi batua nu 
Alatala. Haitu mpuu-mpuu nanggeni belo ka komiu, sabana komiu 
nompakule natuvu mpo todea nu Alatala bo kaupuna komiu matuvu 
mabelo sampe ri kasae-saena. 6:23 Isema-sema novia dosa manggava 
tambo, bo tambo haitu kamatea anu mompopogaa ia lako nte Alatala. Tapi 
pedekei bayangi lako nte Alatala ka kita, haitumo kita matuvu mabelo 
sampe ri kasae-saena. Kita nanggava pedekei bayangi sabana kita nosangu 
rara ante Tuputa 1 Yesus Kristus. 


7:1 Sampesuvu-sampesuvu, nisanimiumo atura-atura pomarenta. Jadi, 
natantu rasanimiu anu kuuli hitu. Kita manusia natuvu ri tambe kuasa atura 
nu pomarenta, tapi ane namatemo kita, atura-atura haitu domo mambela 
nte kita. 7:2 Jonjona, saito mombine nipobere1. Ane bereina langgai da 
natuvu, mombine haitu da nipou nu atura-atura poberei. Tapi ane 
namatemo langgai, mombine haitu nakabasakamo lako ri atura-atura 
poberei anu nompakaroso pobereira njamboko. 7:3 Jadi, ane rapana 
mombine haitu mangala langgai ntanina tempo bereina da natuvu, haitu 
niuli nobualo. Tapi ane namatemo bereina langgai, ia domo nipou 
atura-atura poberei. Jadi ane ia rapoberei langgai ntanina vai, ia ledo 
rareke nobualo. 7:4 Sampesuvu-sampesuvu, ivesia muni ante kita. Bara 
ipia kita nipou nu Atura agama. Tapi kita namatemo nosanggani-nggani 


ante karo 1 Kristus, jadi kita domo nipou nu Atura-atura agama. Kuasa 
Atura-atura haitu domo nambela kita. Bo sii-sii kita najadi todea 
ntosattoNamo, haitumo i Kristus anu natuvu mpanjili lako ri kamateNa ala 
katuvuta moguna ka Alatala. 7:5 Bara ipia, dopame kita nomparasaya 1 
Yesus, kita natuvu nangoseaka dota rarata anu nadaa. Anu nitagi nu Atura 
agama, aga haitumo nipodotata rapovia. Jadi, nipaketa karota novia dosa 
sampe kita masipato rahuku mate bo rapopogaa lako nte Alatala. 7:6 Tapi 
sli-sii, kita nikabasakamo lako ri kuasa Atura agama anu nompou kita bara 
ipia, sabana kita namate nosanggani-nggani ante i Kristus. Jadi kita domo 
nangoseaka dala nokolu, haitumo kita domo nangoseaka atura-atura 
nitulisi. Sii-sii kita nangoseaka dala nabaru, haitumo kita nangoseaka dota 
nu Alatala ante petulungi Nosa Gasa. 7:7 Niuliku pangane 1 Kristus 
nombakabasaka kita lako ri Atura agama. Jadi ane ivesia, nuapa raulita? 
Nadaa Atura agama? Tantu ledo! Atura-atura agama nabelo, sabana lako ri 
Atura haitu nisanita nuapa niuli dosa. Ane rapana ledo ria parenta nanguli 
"Nee maino ka mbara-mbara ntona," ledo kusani kadaa nu dota anu naria 
riara ntaiku. 7:8 Tapi niepekupa Atura agama anu nanguli "Nee maino," 
dosa nanggava loga nokarajaa riara ntaiku sampe aga nantambai dota 
raraku maino ka anu ntona. Ane rapana ledo ria Atura agama 
nombatuduaka dosaku, dosa ledo mombakuasai katuvuku. 7:9 Bara ipia, 
dopame nisaniku Atura agama, yaku natuvu nasana. Tapi nisanikupa Atura 
agama, dosa anu naria mami riara ntaiku nompamula naroso, 7:10) bo 
nanotomo raraku yaku masipato rahuku mate bo rapopogaa lako nte 
Alatala. Kakanana, patuju nu Atura agama ala yaku manggava katuvua 
nabelo. Tano, nisanikupa Atura haitu, yaku aga nombaliunakana sampe 
yaku masipato rahuku mate bo rapopogaa lako nte Alatala. 7:11 
Nisanikupa Atura agama, dosa nanggava loga mombabagiu yaku. Namala 
raulita: lako ri Atura agama, dosa nompakanavu yaku sampe yaku 
masipato rahuku mate bo rapopogaa lako nte Alatala. 7:12 Jadi, Atura 
agama nagasa bo parenta-parenta nu Alatala nagasa, nanoa bo nabelo. 7:13 
Ane ivesia, nuapa batuana? Anu nabelo nompakadaa yaku? Tantu ledo! 
Dosamo mai anu nompakadaa yaku! Atura agama nabelo nipake nu dosa 
nompakanavu yaku sampe yaku masipato rahuku mate bo rapopogaa lako 


nte Alatala. Atura agama nabelo haitu, nompakalanto naria dosa riara 
ntaiku, bo nompakalanto nadaa mpuu dosa. 7:14 Sampesuvu-sampesuvu, 
nisanita Atura agama mpuu-mpuu nabelo sabana Atura haitu lako nte Nosa 
Gasa nu Alatala. Tapi yaku hii aga manusia nalente, yaku nipobatua nu 
dosa. 7:15 Ledo ntoto mpahaku pokaingguku mboto. Pokainggu nabelo 
anu nipokonoku kupovia, ledo sia nipoviaku. Pokainggu anu nipovuu 
mataku, haitumo nipoviaku! 7:16 Tapi ane kupovia pokainggu anu ledo 
nipokonoku, batuana yaku nangaku Atura agama nabelo. 7:17 Jadi, ledo 
yaku anu novia pokainggu nadaa, tapi dosa anu naria mamimo riara ntaiku 
noviana. 7:18 Nisaniku ledo ria anu nabelo riara ntaiku, apa yaku manusia 
nadosa. Yaku madota mokainggu mabelo, tapi ledo nipakuleku. 7:19 
Pokainggu nabelo anu nipokonoku, ledo nipoviaku. Pokainggu nadaa anu 
ledo nipokonoku, haitumo nipoviaku. 7:20 Tapi ane kupovia pokainggu 
anu ledo nipokonoku, batuana ledo yaku noviana. Dosa anu naria riara 
ntaiku noviana. 7:21 Jadi anu najadi riara nggatuvuku ivei: yaku madota 
mokainggu nabelo, tano aga pokainggu nadaa nipoviaku. 7:22 Pekiri riara 
ntaiku, nipokonoku atura nu Alatala. 7:23 Tapi ledo nioseakaku atura nu 
Alatala sabana naria kuasa ntanina nombadagi yaku. Riara ntaiku, yaku 
madota mangoseaka atura nu Alatala, tapi kuasa nu dosa riara nggatuvuku 
nosibali ante pekiri riara ntaiku, sampe yaku nipobatua kuasa nu dosa 
haitu. 7:24 Nasilaka mpuumo yaku! Isemamo mamala mombakabasaka 
yaku lako ri karo anu nanggeni kamate hitu? 7:25 Yaku nosukuru nte 
Alatala! Apa Tuputa Yesus Kristus mombakabasaka yaku! Jadi iveimo 
katuvuku: riara ntaiku yaku madota mangoseaka atura nu Alatala, tapi 
yaku da nikuasai nu dosa sabana dota nu raraku nadaa. 


8:1 Jadi sii-sii domo ria pehuku rapambela ka tona nosangu rara ante i 
Yesus Kristus. 3:2 Apa Nosa Gasa anu nanggeni kita natuvu nosangu rara 
nte 1 Yesus Kristus, nombakabasaka kita lako ri kuasa dosa bo kamatea. 
8:3 Atura agama ledo namala mombakabasaka kita lako ri kuasa dosa 
sabana kita manusia ledo nompakule mangoseaka Atura haitu. Tapi anu 
ledo namala nipovia nu Atura agama, namala nipovia nu Alatala. NituduNa 
AnaNa mboto tumai ri dunia, bo AnaNa najadi manusia ante karo 


nasimbayu mpo karo nu manusia nadosa ala la mombarasai pehuku nu 
Alatala ri karoNa sabana dosata. Bo ante pohuku karo 1 Yesus, Alatala 
nombadagi kuasa nu dosa riara ntaita. 8:4 Alatala novia haitu ala kita 
mpuu-mpuu mompakule mokainggu manoa, mangoseaka parenta ri Atura 
agama. Apa kita domo natuvu nangoseaka dota rarata anu nadaa. Sii-sii 
kita nangoseaka dota Nosa Gasa nu Alatala. 8:5 Isema-sema natuvu 
nangoseaka dota rarana nadaa aga nompekirika anu nipodota rarana nadaa 
haitu. Tapi isema-sema natuvu nangoseaka dota Nosa Gasa nu Alatala, aga 
dota nu Nosa Gasa mipekirikara. 8:6 Ane pekirira nikuasai dota rara nadaa, 
ira mamate bo rapopogaa lako nte Alatala. Tapi ane pekirira nikuasai nu 
Nosa Gasa nu Alatala, ira matuvu mabelo bo mosinggabelo ante Alatala. 
8:7 Ane pekiri ntona nikuasai nu dota rara nadaa, ira nangeva Alatala. 
Ledo nioseakara parentaNa sabana ledo nipakulera. 8:8 Jadi, tona 
nangoseaka dota rarara nadaa ledo nipakulera mompakadamba rara nu 
Alatala. 8:9 Tapi komiu domo nangoseaka dota raramtu nadaa. Komiu 
nangoseaka dota Nosa Gasa nu Alatala ane Nosa Gasa mpuu-mpuu 
nonturo riara ntaimiu. Isema-sema ledo ria Nosa Gasa 1 Kristus riara 
ntaina, ia ledo todea i Kristus. 8:10 Tapi ane i Kristus mpuu-mpuu nonturo 
riara ntaita, nau karota mamate sabana dosa, Nosa Gasa nombadekei 
katuvua mabelo sampe ri kasae-saena sabana kita najadi nanoa ri panggita 
nu Alatala. 8:11 Alatala nompakatuvu mpanjili 1 Yesus ante kuasa Nosa 
Gasa, bo Nosa Gasa muni nonturo riara ntaita. Jadi nau karota mamate, 
Alatala mompakatuvu mpanjili karota ante kuasa Nosa Gasa anu nonturo 
riara ntaita. 8:12 Jadi, sampesuvu-sampesuvu, kita masipato matuvu 
mangoseaka dota nu Alatala. Ledo masipato kita mangoseaka dotata 
mboto nadaa. 8:13 Sabana, ane kita matuvu mangoseaka dotata mboto 
nadaa, kita mamate bo rapopogaa lako nte Alatala. Tapi ane rakabasakata 
pokaingguta nadaa ante kuasa lako nte Nosa Gasa nu Alatala, kita matuvu 
mabelo sampe ri kasae-saena. 8:14 Isema-sema nikeniaka Nosa Gasa nu 
Alatala, iramo ana-ana nu Alatala. 8:15 Nosa Gasa anu nidekei nu Alatala 
ka kita, ledo manggeni kita majadi batua sampe kita matuvu ante eka rara. 
Tapi Nosa Gasa haitu nanganggataka kita majadi ana-ana nu Alatala. Ante 
pekeniaka Nosa Gasa kita mamala mekakai nte Alatala, "O, Tata, 


Komiumo Tuama kami!" 8:16 Nosa Gasa nosanggani-nggani nte rarata 
mboto nanguli ka kita, kitamo ana-ana nu Alatala. 8:17 Bo ane kita 
mpuu-mpuu ana-ana nu Alatala, natantumo kita mantarima belo 
nipakasadia nu Alatala ka ana-anaNa. Kita muni mantarima pura-pura anu 
nipakasadia nu Alatala ka 1 Kristus, sabana ane kita nombarasai kasusa bo 
kapari mpo anu nirasaiNa, kita muni rapakaoge nasimbayu mpo la. 8:18 
Niparasayaku kasusa bo kapari nirasaita sii-sii damo njongona ane 
rapoposisala ante kabelo rarasaita bara maipia. 8:19 Sii-sii pura-pura isi nu 
dunia ante lentora rarara nantongoraka tempona Alatala mompopakita 
kaoge nu ana-anaNa. 8:20 Apa nggaulu dunia bo isina nipindasi sampe 
katuvura ledo nasiayu bo domo ria gunana. Haitu najadi ledo lako ri dotara 
mboto, tapi lako ri dota nu Alatala. Tapi nau ivesia, naria muni 
panjarumaka. 8:21 Haitumo, pura-pura isi nu dunia nanjarumaka makava 
tempona bara maipia, dunia rakabasaka lako ri kuasa manggeni kamatea, 
bo dunia mpuu-mpuu makabasaka bo mombarasai kaoge anu radekei ka 
ana-ana nu Alatala nosanggani-nggani nte ira. 3:22 Apa nisanita pura-pura 
isi nu dunia nandasa sampe sii-sii nantongoraka tempona Alatala 
mompakabelo puramo. Kandasana nasimbayu mpo kandasa mombine 
tempo noana. 8:23 Ledo aga dunia nandasa, tapi kita topomparasaya muni 
nandasa nirasaita, nantongoraka tempona Alatala mombakabasaka karota 
lako ri kuasa kamatea, bo mombadekei1 belo ka kita ana-anaNa. Nisanita 
tempo haitu kana makava, sabana nitarimatamo Nosa Gasa nu Alatala, 
tandana Alatala mpuu-mpuu mompakadupa pojanjiNa ka kita. 8:24 Sii-sii 
kita nikabasakamo lako ri pehuku nu dosata sabana kita nanjarumaka 
Alatala. Kita nanjarumaka la mombadekei ka kita pura-pura anu nijanjiNa 
ka kita. Bo ane raulita kita nanjarumaka, batuana dopa nitarima anu 
nisarumakata. Apa ledo ria tona manjarumaka anu nariamo nte ia. 8:25 
Jadi ane kita nanjarumaka ratarimata anu dopa nitarimata, kita mosabara 
mantongoraka. 8:26 Nosa Gasa nu Alatala muni nantulungi kita riara 
kalenteta. Ledo nisanita mpuu nuapa masipato raulita ri posambayata. Tapi 
Nosa Gasa mboto nomperapi lako nte Alatala ka kita ante pekakai anu 
neliu lako ri pompakule basa manusia. 8:27 Bo nisani nu Alatala isi rara 
ntai manusia, bo nisaniNa patuju nu Nosa Gasa haitu, sabana Nosa Gasa 


nosambaya ka todea nu Alatala, nangoseaka dota nu Alatala mboto. 8:28 
Bara nuapa-nuapa majadi, nisanita Alatala nompasiayuna ala manggeni 
belo ka kita topompotove la, haitumo kita anu nipokioNa majadi todeaNa 
nangoseaka niaNa mboto. 8:29 Apa lako ri lamba pamulana, kita 
nipelisiNa bo nipakatantuNa majadi nasimbayu mpo AnaNa 1 Yesus. 
PatujuNa ala 1 Yesus majadi “Ana Lumbua bo kita todea majadi tueiNa. 
8:30 Bo kita anu nipakatantuNa lako ri lamba pamulana haitu, nipokioNa 
majadi todeaNa. Bo kita anu nipokioNa majadi todeaNa, nirekeNa nanoa 
ri panggitaNa. Bo kita anu nirekeNa nanoa, radekeiNa bagia ri kakuasaNa 
bo kaogeNa mboto. 8:31 Jadi sampesuvu-sampesuvu. Ane rapekirita 
pura-pura anu nipovia nu Alatala ka kita, maroso rarata. Apa ane Alatala 
mosabingga ka kita, isema mompakule mangeva kita? 8:32 Ledo natove 
raraNa nte AnaNa mboto, nidekeiNa rapatesi mantolo dosata. Sabana 
haitu, nisanita kana radeke1Na muni ka kita mpengaya-ngaya anu 
niparaluuta ante joi raraNa. 8:33 Isema mabia mompangadu kita anu 
nipelisi nu Alatala? Ledo ntoto ria! Apa Alatala mboto nanguli kita ledo 
nasala. 8:34 Isema mabia mompakasala kita? Ledo ntoto ria, sabana 1 
Kristus namate mantolosi dosata. Bo ledo aga haitu, la nipakatuwu mpanjili 
bo nonturo ri panggana nu Alatala ri suruga, bo Iamo nanjaliku kita ri 
ngayo nu Alatala. 8:35 Jadi, nuapa mamala mompopogaa kita lako ri tove 
1 Kristus? Natantu ledo ria! Nau kita masusa atau mapari atau rapandasa 
ntona, nau kita maara mpai atau ledo ntoto ria pakea, nau kita rakava nu 
susa bara rapatesi, 1 Kristus bate-batena mompotove kita. 8:36 Riara Buku 
Gasa nitulisi ivei: "O, Pue, eo bongi naria tona madota mompatesi kami 
sabana kami nomparasaya Komiu. Kami nireke mpo bimba aga nipatuvu 
rasambale." (8:36 Mazmur 44:23) 8:37 Tapi nau bara nuapa-nuapa majadi 
nte kita, kita mpuu-mpuu padagi ante petulungi 1 Kristus anu nompotove 
kita! 8:38 Apa niparasayaku, nau sangaya ledo ria nompakule 
mompopogaa kita lako ri toveNa. Nau mamate nau matuvu, la bate-batena 
mompotove kita. Ledo ria “malaeka atau *seta atau kuasa ntanina, ledo ria 
nuapa-nuapa najadi sii-sii atau nuapa-nuapa majadi bara maipia, 8:39 ledo 
ria kuasa-kuasa ri laerava atau kuasa-kuasa ri tana, atau nuapa-nuapa 
ntanina anu nipajadi nu Alatala, nau sangaya ledo ria nompakule 


mompopogaa kita lako ri tove nu Alatala. ToveNa haitu mpopakitaNa ante 
anu nipovia nTuputa 1 Yesus Kristus ka kita. 


9:1 Yaku nosangu rara ante 1 Kristus, jadi yaku ledo nodava. Pekiri rara 
ntaiku nikeniaka Nosa Gasa, bo pekiri rara ntaiku muni nanguli yaku ledo 
nodava. Anu kuuli hitu mpuu-mpuu nakana, ledo aga davaku: 9:2 nabuku 
mpuu raraku bo ledo naupu kasusa raraku nompekirika sampesuvuku 
toYahudi apa ledo nadea ira nomparasaya i Yesus. 9:3 Ane rapana 
mamala, aginapa yaku rapindasi nu Alatala bo rapopogaa lako nte 1 
Kristus, asaa sampesuvuku toYahudi momparasaya. 9:4 Iramo “tolsrael, 
todea nu Alatala, anu nantarima mpengaya belo lako nte Ia. 
NianggatakaNa ira najadi ana-anaNa mboto bo nipopakitakaNa ka ira 
kuasaNa bo kaogeNa. NipoviaNa pojanji nte ira, bo nidekeikaNa 
Atura-atura agama ka ira. NipatudukikaNa ka ira ada-ada metupu nte la. 
Nadea mpuu janji nu Alatala ka tolsrael. 9:5 Ira muli 1 “Abraham, 1 Ishak 
bo i Yakub, totua tolsrael nggaulu anu nipelisi nu Alatala. Bo tempo 1 
Kristus najadi manusia, la nipoanaka lako ri muli ntolsrael. [lamo 
nombakuasai pura-pura. Iamo Alatala anu masipato ratoiya sampe ri 
kasae-saena. “Amin! *9:5 Jamo Alatala anu masipato ratoiyata sampe ri 
kasae-saena, Amin! Tafsiran ntanina: Alatala masipato ratorya sampe ri 
kasae-saena, Amin!* 9:6 Nau nadea toYahudi ledo nomparasaya i Yesus, 
ledo mamala raulita Alatala ledo nompakadupa pojanjiNa nte toYahudi! 
Apa ledo pura-pura muli 1 “Israel nipelisi nu Alatala majadi todeaNa. 9:7 
Bo ledo muni pura-pura muli i Abraham nireke mulina mpuu, anu masipato 
mantarima belo nijanji nu Alatala. Apa Alatala nanguli ka i Abraham ivei: 
"Aga mulimu lako nte i “Ishak rareke mulimu." 9:8 Batuana, ledo 
sambara tona nipomulika lako ri karo 1 Abraham najadi ana-ana nu Alatala. 
Aga tona nipoanaka nangoseaka pojanji nu Alatala najadi ana-ana nu 
Alatala mpuu. 9:9 Apa iveimo pojanji nu Alatala nte i Abraham: 
"Sampaepa, tumai vai Yaku, bo dopame makava Yaku, bereimu i Sara 
moanaka saito ngana langgai." 9:10 Bo ledo aga haitu, lako ri tesa 1 “Esau 
bo i #“Yakub, nisanita Alatala nompelisi tona nangoseaka dotaNa mboto. I 
Esau bo i Yakub narapi bo ira nipoanaka i Ribka. Ira nosangu tuama, 


haitumo i Ishak, totuata nggaulu. 9:11-12 Dopame 1 Ribka noana, Alatala 
nanguli ka ia ivei: "Ngana lumbua matundu nte tueina." Tempo haitu, 
ngana randua pangane dopa nipoanaka bo dopa novia nuapa-nuapa nabelo 
atau nadaa. Tapi Alatala nompakatantu mamimo ngana mbana nipelisiNa 
mantarima belo lako nte Ia. PatuyuNa ala malanto ka kita, ane Alatala 
nompelisi tona manggava belo lako nte Ia, ledo mpelisiNa nangoseaka 
pokainggura, tapi nipelisiNa nangoseaka dotaNa mboto. 9:13 Haitumo 
batuana tesa nu Alatala ri Buku Gasa anu nanguli ivei: "I Yakub nipelisiKu, 
tapi 1 Esau nipoaraKu." 9:14 Jadi ane Alatala nompelisi saito bo nompoara 
tosaitona, nee rasarumakata la ledo nanoa! Ledo ntoto nakana! 9:15 Apa 
niuliNa ka Nabi “Musa nggaulu ivei: "Yaku mboto mompakatantu isema 
Kupoasi bo isema Kupotove." 9:16 Jadi haitumo sampe nisanita Alatala 
nompelisi tona ledo sabana dota ntona haitu atau pokainggu ntona haitu, 
tapi sabana kabelo rara nu Alatala. 9:17 Riara Buku Gasa nitulisi tesa nu 
Alatala ka “Firaun, Magau ri tana #“Mesir nggaulu, ivei: "Yaku 
nanganggataka iko majadi magau. PatujuKu ala lako ri anu Kupovia riara 
nggatuvumu, Kupopakita kuasaKu bo sangaKu raepe ntona ri njumangu 
dunia." 9:18 Jadi, Alatala nompoasi isema-sema nipodotaNa rapoasiNa bo 
Ta nompakakaa baga isema-sema nipodotaNa rapakakaaNa. 9:19 Jadi 
natantumo maria tona mompekutana ivei: "Ane Alatala nompakatantu 
isema rapoasiNa bo isema rapakakaaNa, nakuya tano da nipakasalaNa 
manusia? Rapakuleta tano mangeva dotaNa?" 9:20) Tapi 
sampesuvusampesuvu, ledo masipato kita mombasanai Alatala! Ledo 
masipato kura manguli ka topomandu, "Nakuya nimandukamu yaku ivei?" 
9:21 Natantu topomandu kura nakuasa momandu tana lei nangoseaka 
dotana mboto. Lako ri salemo tana lei, mamala ramanduna rongaya kura, 
sangu kura nagaya bo sangu kura biasa. 9:22 Ivesia muni ante Alatala. Ia 
nakuasa movia nuapa-nuapa nipodotaNa nte kita manusia. la nasadia 
mombahuku tona nadaa bo mompopakita kuasaNa. Tapi la nosabara nte 
tona anu nompakarau la bo masipato rahuku sampe ri kasae-saena. 9:23 la 
nosabara nte ira ala mompopakita kambaso nu kaogeNa ka kita anu 
nipoasiNa bo nipasadiaNa mami lako ri nggauluname manggava bagia ri 
kaogeNa. 9:24 Bo kitamo hii anu nipasadiaNa manggava belo haitu. Sanu 


kita nipokioNa lako nte to Yahudi bo sanu nipokioNa lako nte tona ledo 
toYahudi. 9:25 Riara buku Nabi Hosea, Alatala nanguli ivei: "Tona ledo 
todeaKu, Kuuli todeaKu. Tona ledo nipopakitaKuka toveKu, 
Kupopakitaka toveKu. (9:25 Hosea 2:22) 9:26 Bo ri umba nipanguli nu 
Alatala ka ira, 'Komiu ledo todeaKw, ri situ munimo, ira rauli ana-ana nu 
Alatala anu Natuvu." (9:26 Hosea 1:10) 9:27 Tapi nalonto mpuu tesa 
Nabi Yesaya nanguli toY ahudi ivei: "Muli 1 Israel nadea mpuu, nasimbayu 
kadeana mpo bone ri bivi ntalinti. Tapi naupa ivesia, aga sabagia kodi ira 
rapakasalama. 9:28 Apa Tupu kaliu-liu mombatangara pura-pura manusia 
ri dunia ante nanoa. bo pehukuNa haitu ledo mamala ratavari." (9:27-28 
Yesaya 10:22-23) 9:29 Narita tesa Nabi Yesaya ntanina nanguli ivei: "Ane 
rapana Alatala anu Nelabi KakuasaNa ledo nomboli muli ka kita, tantu kita 
mpuu-mpuu maropu, nasimbayu nte tupu ngata * Sodom bo Gomora 
nggaulu." (9:29 Yesaya 1:9) 9:30 Jadi kambukuna ivei: Tona ledo 

to Y ahudi ledo nompasimbuku majadi manoa ri panggita nu Alatala. Tapi 
Alatala noreke ira nanoa sabana niparasayara la. 9:31 Tapi #tolsrael 
nasaemo nompasimbuku mangoseaka atura-atura ala ira rareke manoa ri 
panggita nu Alatala. Tapi ira ledo najadi nanoa. 9:32 Nuapa sabana? 
Sabana ira aga nanjarumaka pompasimbukura mboto nangoseaka atura 
agama, ledo nanjarumaka pomparasayara Alatala. Ira mpo tona 
natepasunu ri vatu pasunu, batuana: ira ledo nadota nomparasaya “Magau 
Topepakasalama. 9:33 Haitu mboto riara Buku Gasa ivei: "Pariaramo! Ri 
Bulu “Sion ri Yerusalem, Yaku nomboli saito Magau anu nirapaka vatu 
mbaso. Nadea tona matepasumu ri vatu haitu bo madungga. Tapi 
isema-sema momparasaya Magau haitu ledo manjoso rara." (9:33 Yesaya 
28:16 


10:1 Sampesuvuku sampomparasaya! Naoge mpuu raraku ala 
sampesuvuku “toIsrael mamala rapakasalama. Yaku nasaro nosambaya ka 
ira. 10:2 Yaku nosabiki, ira mpuu-mpuu madota mompakadamba rara nu 
Alatala. Tapi ledo nisanira mpuu dala nakana mompakadamba raraNa. 
10:3 Apa ledo nipokonora nantarima cara nu Alatala mompakanoa 
manusia. Jadi ira ledo nadota nomparasaya 1 Kristus ala majadi manoa ri 


panggita nu Alatala. Ira aga nadota nangoseaka carara mboto, haitumo, ira 
nompasimbuku mangoseaka atura agama apa nisarumakara haitumo 
mompakanoa ira ri panggita nu Alatala. 10:4 Tapi Atura-atura agama 
domo niparaluu, sabana nariamo 1 Kristus. Jadi isema-sema nomparasaya 1 
Kristus, majadi nanoa ri panggita nu Alatala 10:5 Nabi “Musa notesa tona 
najadi nanoa ri panggita nu Alatala sabana nioseakara Atura agama. 
Niulina ivei: "Isema-sema nangoseaka pura-pura parenta riara Atura 
agama, ia manggava katuvu nabelo." (10:5 Imamat 18:5) 10:6 Tapi tona 
najadi nanoa ri panggita nu Alatala sabana pomparasayana, ledo paraluu 
mompekutana ivei: "Isemamo mompakule mompene hau ri suruga 
manggeni 1 Kristus tumai mombatulungi kita?" 10:7 Ledo muni paraluu 
rapekutanana: "Isemamo mamala manau ri dunia ntomate manganggataka i 
Kristus lako ri kamateNa?" 10:8 Ledo paraluu mompekutana ivehaitu 
sabana, evamo niuli riara Buku Gasa ivei: "Kareba nu Alatala naparamo 
ante komiu, nariamo ri sumbamiu bo riara ntaimiu." (10:6-8 Ulangan 
30:12-14)#Kareba haitumo nanggeni tona nomparasaya bo haitumo 
kareba nipatolele kami. 10:9 Ane kita mompangaku ante sumbata, "I 
Yesusmo Tupu," bo ane kita momparasaya riara ntaita Alatala 
nompakatuvu mpanjili Ia lako ri kamateNa, kita rapakasalama. 10:10 Apa 
kita nomparasaya i Yesus riara ntaita sampe Alatala nombareke kita nanoa 
ri panggitaNa. Bo kita nompangaku i Yesus ante sumbata sampe kita 
nipakasalama. 10:11 Riara Buku Gasa nitulisi ivei: "Isema-sema 
momparasaya la, ledo manjoso rara." (10:11 Yesaya 28:16) 10:12 
Tesa-tesa hitu nambela ka pura-pura tona sabana ledo ria posisalana 
*toYahudi bo tona ledo toYahudi. Aga saito Alatala, bo la Tupu nu 
manusia pura-pura. Ia nabelo raraNa nte pura-pura tona anu nekakai nte Ia. 
10:13 Apa "isema-sema mekakai nte Tupu, rapakasalama." *10:13 Yoel 
2:32* 10:14 Tapi berimbamo tona mekakai nte i Pue ane dopa 
niparasayara la? Bo berimbamo ira momparasaya la ane dopa niepera 
karebaNa? Bo berimbamo raepera karebaNa ane dopa ria tona 
nompatolele kareba haitu ka ira? 10:15 Bo berimba munimo tona 
mompatolele Kareba Belo ane dopa ria tona mombasuro ira manggeni 
kareba haitu? Riara Buku Gasa nitulisi ivei: "Nabelo mpuu tona nakava 


nanggeni kareba nabelo lako nte Alatala!" (10:15 Yesaya 52:7) 10:16 
Tapi ledo pura-pura tona nomparasaya Kareba Belo haitu. Naria tesa Nabi 
Yesaya nggaulu nanguli ive1: "Pue, ledo nadea tona nomparasaya tesa 
nikeni kami!" (10:16 Yesaya 53:1) 10:17 Jadi, manusia nomparasaya 1 
Kristus sabana niepera Kareba Belo. Bo niepera kareba sabana naria tona 
nompatolele tesa 1 Kristus ka ira. 10:18 Tapi berimbamo? Dopa niepe 

nto Yahudi Kareba Belo? Natantu nieperamo apa nitulisi riara Buku Gasa 
ivei: "Kareba nantesaki Alatala nipatolele ri njumangu dunia, Bo napola 
sampe ri lapi-lapi nu bulu." (10:18 Mazmur 19:5) 10:19 Jadi berimbamo? 
Dopa nisani nto Yahudi batuana Kareba Belo? Natantu nisaniramo! 
Pamula-mulana naria tesa nu Alatala nipasimbayu Nabi Musa ive1: "Yaku 
mompakasiriati komiu manggita toveKu ka tona ledo todeaKu. Madua 
raramiu manggita asi mataKu nte tona ledo nosisani nte Yaku." (10:19 
Ulangan 32:21) 10:20 Naupu sia, Nabi Yesaya nabia nompasimbayu tesa 
nu Alatala ivei: "Tona ledo nangelo posisani nte Yaku, iramo mantarima 
Yaku. Bo Kupopaisani karoKu ka tona ledo nompasimbuku mangisani 
isema Yaku." (10:20 Yesaya 65:1) 10:21 Tapi ane toY ahudi, ivei Alatala 
nanguli ira: "Njumaeo ntua Yaku nombaduduaka paleKu mantarima ira, 
tapi ira aga nesapuaka bo batena nakaa bagara." (10:21 Yesaya 65:2 


11:1 Jadi, berimbamo? Alatala nompoara todeaNa *to Yahudi? Natantumo 
ledo! Apa yaku mboto to Y ahudi, muli i Abraham, bo lako ri valaa 1 
Benyamin. 11:2 Alatala ledo nompoara todeaNa anu nipelisiNa lako bara 
ipiame. Toramo tesa Nabi “Elia nitulisi ri Buku Gasa. Tempo ia 
nompangadu tolIsrael ri ngayo nu Alatala niulina ivei: 11:3 "Pue, 
nabinabiMiu nipatesira, bo “Lanta PesombaMiu nigerosiramo. Damo 
saitoku hii nabi naboli, bo ira nompasimbuku mompatesi yaku muni." 
(11:3 1 Raja 19:10,14) 11:4 Toramo pesana nTupu ivei: "Ledo aga 
saitomu. Da nariapa pitu-njobu topangoseaka Yaku. Ira niboliKu majadi 
bagiaKu mboto. Ira ledo sanggani nombasomba viata #Baal." 11:5 Ivesia 
muni sii-sii. Nau damo deanapa to Y ahudi ledo nomparasaya i Yesus, naria 
muni sanu nomparasaya sabana iramo mipelisi nu Alatala lako ri 
nggauluname majadi bagiaNa. Ira nipelisiNa sabana kabelo nu raraNa 11:6 


ledo sabana pokainggura. Apa ane rapana Alatala mompelisi tona sabana 
pokainggura nabelo, batuana, ledo lako ri kabelo nu raraNa mpuu 
nompelisiNa. 11:7 Jadi, kambukuna, todea toYahudi nadota najadi nanoa 
ri panggita nu Alatala, tapi ledo nikavara anu nielora. Topanggavana aga 
sakide, haitumo tona mpelisi nu Alatala. ToYahudi ntanina aga nakaa 
bagara. 11:8 Evamo nitulisi riara Buku Gasa ivei: "Alatala nompakakumba 
pekirira. la nompakaburo matara sampe ledo nipakulera nanggita dala 
nakana, bo la nompakabongo talingara sampe ledo nipakulera mangepe 
pepatuduki nakana sampe sii-sii." (11:8 Ulangan 29:4, Yesaya 29:10) 
11:9 Bo Magau “Daud muni nantesaki to Y ahudi anu ledo nomparasaya 
ivei: "Pue, kuperapi pura-pura anu niporasa ntona hitu majadi tolia ka ira, 
sampe ira rapambela silaka bo pehuku, pobalasi pokainggura nadaa! 11:10 
Pakaburo pekirira sampe ledo mamala rakitara dala nakana. Bo 
pakandasamo ira sampe ira bate-batena mabundu nte kasusara!" (11:9-10 
Mazmur 69:23-24) 11:11 Jadi, deanapa toYahudi nanavu sabana ira ledo 
nomparasaya. Tapi nee rapekirimiu ira nanavu sampe ri kasae-saena! Ledo 
ivesia patuju nu Alatala! Lako ri pesapuaka ntoYahudi haitu, tona ledo 
toYahudi nanggava loga momparasaya bo rapakasalama. Kaupuna, 
toYahudi masiriati manggita ira apa ira muni madota rapakasalama . 

11:12 Deanapa to Yahudi nesapuaka bo nompoara i Kristus. Sabana haitu, 
nadea tona ledo to Yahudi nanggava belo lako nte Alatala. Jadi, ane tona 
ntanina nanggava belo sabana pesapuaka nto Yahudi, nemopa ane toYahudi 
majea bo momparasaya! Natantu melabi kadea belo rakavara. 11:13 Sti-sii 
kupambela tesaku hitu ka komiu, tona ledo toYahudi. Yakumo hii #suro 1 
Yesus anu nisuroNa manggeni Kareba Belo ka komiu tona ledo to Yahudi. 
Bo pokarajaaku haitu nirekeku nabelo mpuu. 11:14 Apa nisarumakaku 
maria sanu sampesuvuku to Yahudi masiriati manggita komiu, sampe ira 
muni mamala kukeni momparasaya 1 Yesus bo rapakasalama. 11:15 Apa 
tempo Alatala nompoara to Yahudi, dala mbuka ka pura-pura tona ntanina 
ri dunia rapoposinggabelo mpanjili ante Alatala. Jadi nelabipa kabelona 
ane to Yahudi ratarima nu Alatala mpanjili! Apa kajadia haitu masimbayu 
mpo tona namate matuvu mpanyili! 11:16 Ane santubi roti niala ntani ruru 
bo nideke1 ka Alatala, nasimbayu mpo pura-pura roti haitu nidekei ka 


Alatala. Bo ane kale nu kayu nireke Alatala tupuna, batuana 
tinggutingguna muni la tupuna. Tolsrael nggaulu nireke Alatala tupura, 
ivesia muni, muli ntolsrael nireke Alatala tupura. 11:17 ToYahudi namala 
nirapaka kayu #zaitun nipiara nu Alatala. “11:17 ToYahudi nirapaka kayu 
zaitun. Kalena nirapaka totua nto Y ahudi nggaulu anu najadi bagia nu 
Alatala. Tingguna nirapaka mulira.? Bo sanu tingguna nikotos1 nu Alatala. 
Komu tona ledo toY ahudi anu nomparasaya i Yesus, nirapaka 
tinggutinggu lako ri kayu zaitun anu ledo nipiara. Tinggu-tinggu haitu mala 
nu Alatala bo nipatakaNa “11:17 nipatakaNa: basa Indonesia 
"dicangkokkan". Tinggu lako ri kayu sanggayu nipataka bo nipou ri kayu 
santanina sampe nosintaka mpuumo bo puu nu kayu haitu mpuu-mpuu noili 
bo nompakatuvu tinggu pangane. * ri bela ntinggu mkotoNa pangane ala 
tinggu-tinggu nabaru haitu matuvu bo movua lako ri kayu nipiaraNa. 
Ivesiamo komiu nantarima belo lako nte Alatala, nasimbayu mpo belo 
nitarima nto Yahudi nggaulu. 11:18 Jadi, sampesuvu-sampesuvu, nee 
malanga raramiu manggita to Yahudi anu nipoara mpo tinggu nikoto 
pangane. Toramo! Komiu mboto nasimbayu mpo tinggu. Ledo tinggu 
nompakatuvu kalena tapi kalena nompakatuvu tingguna. 11:19 Bara 
raulimiu ivei: "Tinggu-tinggu pangane nikoto ala kami mamala rapataka ri 
belana." 11:20 Haitu nakana mami, tapi toramo, ira nipoara sabana ira 
ledo nomparasaya, bo komiu nitarima sabana komiu nomparasaya. Jadi 
nee malanga raramiu, agina komiu maeka! 11:21 Apa ane Alatala 
nompoara to Yahudi anu nirapaka tinggu nu kayu mami, nee 
rasarumakamiu la ledo mompoara komiu ane ledo raparasayamiu! 11:22 
Jadi lako rahaittu nisanita kabelo rara nu Alatala, bo nisanita la nasadia 
mombahuku. Ia nombahuku topesapuaka, tapi nabelo raraNa nte komiu 
anu nomparasaya, asaa komiu maroo manjarumaka kabeloNa haitu. Ane 
ledo, komiu muni rapoaraNa! 11:23 Ane ira toYahudi domo 
mombasapuaka Alatala tapi majea bo momparasaya, ira ratarima nu 
Alatala mpanjili. Bo la nakuasa mantarima ira mpanjili. 11:24 Komiu tona 
ledo toY ahudi nasimbayu mpo tinggu kayu anu ledo nipiara. Naupa ivesia, 
komiu nipataka ri kayu mpiara. Jadi ane tinggu kayu ledo nipiara namala 
rapataka ri kayu mpiara, natantu tinggu kayu nipiara mamala rapataka 


mpanjili ri batana mboto. 11:25 Sampesuvusampesuvu sampomparasaya! 
Ledo mabelo malanga gaga raramiu. Jadi yaku madota ala rasanimiu mia 
nu Alatala anu dopa nisani nu manusia nggaulu, haitumo, anu majadi nte 
toYahudi. Sii-sii nadea “tolsrael nakaa bagara bo ledo nomparasaya. Tapi 
kakaa bagara haitu aga sampalai, sampe magana kadea ntona ledo 

toY ahudi anu momparasaya 1 Yesus. 11:26 Jadi maupu sia pade 
rapakasalama pura-pura tolsrael. Kajadia haitu nitulisi ri Buku Gasa ivei: 
"Makava tempona Magau anu Mompakasalama manusia makava lako ri 
Bulu #Sion “11:26 makava lako ri Bulu Sion: batuana, “Topepakasalama 
haitu makava lako nte toYahudi mboto.” , bo rapakalipoNa pura-pura 
kadaana lako ri muli i “Yakub "11:26 muli i Yakub, batuana, to Yahudi, 
apa ira pura muli i Yakub, tupu i Abraham. “ . (11:26 Yesaya 59:20-21) 
11:27 Bo haitumo pojanjiKu nte ira tempo Yaku mombaampungi 
dosa-dosara." (11:27 Yeremia 31:33-34) 11:28 Sii-sii to Yahudi nireke 
bali nu Alatala sabana ira ledo nadota nomparasaya #“Kareba Belo. Bo 
haitumo anu nanggeni belo ka komiu tona ledo toY ahudi. Tapi naupa 
ivesia, to Yahudi da nipotove nu Alatala, sabana la nompelisi ira nggaulu 
majadi todeaNa, bo kana nitoraNa pojanjiNa nte totuara nggaulu. 11:29 
Apa ane Alatala nompelisi bo nombadekei belo ka tona, ledo rabalikiNa 
anu nipoviaNa haitu. 11:30 Bara ipia komiu tona ledo toY ahudi ledo 
natundu nte Alatala. Tapi sii-sii komiu nipoasiNa bo niampungiNa sabana 
pesapuaka ntoYahudi. 11:31 Ivesia muni to Yahudi. Sii-sii ira ledo natundu 
nte Alatala ala komiu rapoasiNa bo raampungiNa. Tapi makava tempona 
bara maipia, ira muni rapoasi nu Alatala nasimbayu mpo komiu. 11:32 
Alatala nompakalanto pura-pura manusia nesapuaka bo masipato rahuku , 
ala la mamala mompoasi bo mombaampungi pura-pura manusia. 11:33 
Nambaso mpuu kabelo nu Alatala! NotoNa bo pangisaniNa ledo ria 
pantaana! Ledo ria saitoa nompakule mombapaha pobotusiNa, atau 
mompakalanto anu nipoviaNa. 11:34 Riara Buku Gasa nitulisi ivei: "Isema 
nangisani pekiri nu Alatala? Isema mompakule mompatuduki la? (11:34 
Yesaya 40:13) 11:35 Isema nombadekei sangaya ka Ia sampe la masipato 
mompopanjili ka ira balasina? Natantu ledo ntoto ria!" (11:35 Ayub 41:2) 
11:36 Apa pura-pura anu naria, nopuna lako nte Alatala bo natuvu lako ri 


kuasaNa bo lamo Tupuna. lamo masipato ratoiyata bo rabilata sampe ri 
kasae-saena! * Amin! 


12:1 Sampesuvu-sampesuvu, Alatala mpuu-mpuu nabelo nte kita! Sabana 
haitu, kuperapi ante mpuu-mpuu, dekeimo karomiu ka Alatala mpo 
pesomba natuvu, anu nipatani ka Alatala, anu mompakadamba raraNa. 
Haitumo ada pesombamiu nakana. 12:2 Nee rapasialamiu kabiasa ntona 
ledo nosisani nte Alatala. Dekeimo Alatala mompakabaru pekirimiu ala 
inggumiu mabali. Ane ivesia, rasanimiu mpuu-mpuu dota nu Alatala, 
haitumo, rasanimiu anu nabelo, anu nipokono nu Alatala, bo anu ledo 
nasala ri panggitaNa. 12:3 Lako ri kabelo rara nu Alatala, yaku 
nianggatakaNa majadi suroNa. Jadi sia sampe kuuli ka komiu pura-pura, 
Nee rapekirita karota mboto naoge ane ledo ivesia kakanana. Kita kana 
manoa bo manoto mompekirika karota mboto, nangoseaka suka 
pomparasaya nibagi nu Alatala ka kita saito-saito. 12:4 Ri karota nadea 
sipa, bo sipa haitu simbo ntanina gununa. 12:5 Ivesia muni kita 
topomparasaya i Kristus. Nau kita nadea, kita najadi sangu riara i Kristus. 
Bo kita nosidai mpo sipa-sipa nu karo. 12:6 Kita simbo nidekeika 
pompakule-pompakule ledo nasimbayu, nangoseaka anu nidekei nu Alatala 
ka simbo saito lako ri kabelo raraNa. Jadi sabana haitu, kita kana 
mpuu-mpuu mompake pompakuleta haitu. Isema-sema nidekeika 
pompakule mompatolele tesa lako nte Alatala, kana rapoviana 
mangoseaka pomparasaya naria nte ia. 12:7 Isema-sema nidekeika 
pompakule mantulungi tona ntanina, kana ratulungina mpuu ira. 
Isema-sema nidekeika pompakule mompaguru, kana mompaguru 
mpuu-mpuu. 12:8 Isema-sema nidekeika pompakule mompakaroso rara 
ntona ntanina, kana rapakarosona mpuu-mpuu. Isema-sema nidekeika 
pompakule mombadekei anu naria nte ia ka tona ntanina, kana radekeina 
ante joi rarana. Isema-sema nidekeika pompakule manggeniaka todea, 
kana rakeniakana ira ante rarana mpuu-mpuu. Isema-sema nidekeika 
pompakule mompoas1 tona nandasa, kana rapoasina ante damba rarana. 
12:9 Kita kana mpuu-mpuu mompotove roata. Nee aga mosimpotove ri 
sumba. Kabasakamo anu nadaa, bo oseakamo anu nabelo 12:10 


Posimpotovemo mpo posimpotove ntali sampesuvu. Bila ntanimo roamiu 
pade karomiu mboto. 12:11 Kana matutu mokarajaa, nee masanda! Kana 
madidi raramiu mokarajaa ka Tupu. 12:12 Kana madamba raramiu sabana 
komiu nanjarumaka anu rapovia nTupu ka komiu. Kana mosabara tempo 
masusa. Nee masau raramiu mosambaya. 12:13 Tulungimo roa 
sampomparasaya anu napepa, bo tarimamo torata riara banuamiu. 12:14 
Ane maria tona mompandasa komiu, nee ratundamiu ia tapi perapi Alatala 
mombadekei belo ka ia. 12:15 Ane roamiu madamba, komiu kana 
madamba mosanggani-nggani ante ia, bo ane roamu motumangi nabuku 
rarana, komiu kana motumangi mosanggani-nggani ante ia. 12:16 Komiu 
kana matuvu mosintuvu nte roa. Nee malanga raramiu tapi komiu kana 
masadia mosimporoa ante tona naede katuwuna. “12:16 komiu kana 
masadia mosimporoa ante tona naede katuvuna. Tafsiran ntanina: komiu 
kana masadia mombatui pokarajaa ntopetudu.“ Nee rapekiri karomiu 
napandepa pade kakanana. 12:17 Ane maria tona mompakadaa komuiu, 
nee rabalasi ante daa! Poviamo anu nireke ntodea nabelo. 12:18 
Pasimbukumo matuvu mosinggabelo ante pura-pura tona, sampe ri 
pompakulemtu. 12:19 Sampesuvu-sampesuvuku. Nee rabalasi tona novia 
daa nte komiu, tapi palambamo Alatala mombabalasi ira. Sabana riara 
Buku Gasa nitulisi ivei: "Yakumo mombabalasi, Yakumo mombahuku 
ira." Ivesia tesa nTupu. ( 12:19 Ulangan 32:35) 12:20 Jadi, oseakamo 
pepatuduki ri Buku Gasa anu nanguli ivei: "Ane maara tai nu balimiu, 
pakande ia. Ane mabai tambolona, painu ia. Sabana, ane ivesia rapoviamiu 
ka ia, kaupuna maeya mboto matana." (12:20 Amsal 25:21-22) 12:21 Nee 
rabalasi pokainggu ntona nadaa ante pokainggu nadaa. Ane ivesia, 
nidagimo kita, nidagi nu daa. Aginamo pokainggu nadaa rabalasi ante 
pokainggu nabelo, ala belota mombadagi anu nadaa. 


13:1 Pura-pura kita kana matundu nte pomarenta sabana ledo ria 
pomarenta anu ledo nanggava kuasana lako nte Alatala. Pura-pura 
pomarenta anu naria nipakakuasa nu Alatala. 13:2 Jadi isema-sema 
mangeva pomarenta, nangeva anu nipakatantu nu Alatala mboto. Bo 
isema-sema mangeva pomarenta natantumo rahuku. 13:3 Apa tona 


nokainggu nabelo ledo paraluu maeka ka pomarenta. Aga tona nokainggu 
nadaa masipato maeka ka pomarenta. Jadi ane ledo madota kita matuvu 
maeka nte pomarenta, kita kana movia anu nabelo, bo kita ratoiya 
ntopeparenta. 13:4 Apa pomarenta nantulungi Alatala apa ira nokarajaa 
manggeni belo ka kita. Tapi ane madaa poviata, masipato kita maeka nte 
pomarenta sabana pomarenta mpuu-mpuu nakuasa mombahuku tona 
nadaa. Apa ira topotulungi Alatala bo ane rahukura tona novia nadaa, ira 
novia dota nu Alatala. 13:5 Haitu sabana kita masipato mangoseaka 
parenta nu pomarenta. Kita matundu ala ledo rapambela pehuku. Tapi ledo 
aga haitu, kita muni matundu sabana pekiri rara ntaita mboto nanguli kita 
masipato matundu nte pomarenta. 13:6 Ivesia muni sampe kita masipato 
mombayari balasitee, apa topeparenta nantulungi Alatala tempo ira 
nompapola bagora. 13:7 Dekei ka pura-pura tona anu masipato radekei ka 
ira. Bayarimo balasitee ka tona nipakatantu mantarima balasitee. Bo 
bayarimo bea ka tona nipakatantu mantarima bea. Pekoumo nte tona anu 
masipato rapekou, bo bilamo tona masipato rabila. 13:8 Nee kita moinda 
nte tona ntanina, tapi kita kana batena mosimpotove. Aga haitu inda 
masipato ka kita. Apa isema-sema nompotove singgamanusiana, nireke 
nioseakanamo pura-pura Atura agama. 13:9 Riara Atura haitu naria 
parenta-parenta ivei: "Nee mobualo, nee mepatesi, nee mangangga, nee 
mario mata manggita anu ntona." Pura-pura parenta haitu bo 
parentaparenta ntanina namala nipakambuku majadi sangu parenta, 
haitumo: "Potovemo singgamanusiamu nasimbayu mpo pompotovemu 
karomu mboto." 13:10 Isema-sema mompotove singgamanusiana, 
natantumo ledo rapoviana anu nadaa ka ira. Jadi ane nipotoveta 
singgamanusiata, nireke nioseakata puramo Atura agama. 13:11 Poviamo 
pura-pura haitu, apa nisanimiu sii-sii temponamo kita membangu lako ri 
paturuta bo mainga. Kita kana mainga sabana kakava 1 Kristus 
mompakasalama kita naparapa sii-sii pade tempo kita pamulana 
nomparasaya la. 13:12 Nasaemo bongina, naparamo maeo. Jadi sia sampe 
kita kana mombakabasaka pokainggu nadaa nipovia ntona natuvu ri 
kalandana, bo mompake pareva posieva anu masipato ka tona natuvu riara 
karemena. 13:13 Kita kana matuvu ante pokainggu masipato ka tona 


natuvu riara karemena. Nee masiromu mangande mompebasa bo manginu 
sampe malangu. Nee mosipogau ante tona ledo bereimiu mboto bo nee 
mangoseaka dota raramiu nadaa. Nee mosinggarau atau masiriati. 13:14 
Tapi kita kana mompasiala pokainggu 1 Pue Yesus Kristus. Haitumo 
pareva posieva rapasuata. Bo nee rapaloga karomiu mangoseaka dota 
raramtu nadaa. 


14:1 Naria topomparasaya dopa naroso pomparasayara, sampe da naingu 
rarara pokainggu mbana raoseakara. Tona ivehaitu kana ratarimata ante 
nabelo, bo nee rapakasala panggavara. 14:2 Rapana, naria tona 
nomparasaya la namala mangande mpengaya-ngaya kandea. Tapi tona 
ntanina anu dopa naroso pomparasayana, nanguli ledo nipokono nu Alatala 
kita mangande bau, aga uta-uta mamala rakandeta. 14:3 Tona nangande 
mpengaya-ngaya kandea ledo masipato momparitambe tona ledo nangande 
bau. Bo tona ledo nangande bau, ledo muni masipato manjalai tona 
nangande mpengaya-ngaya kandea. Sabana topangande mpengaya-ngaya 
haitu muni nitarima nu Alatalamo majadi todeaNa. 14:4 Roata haitu batua 
nu Alatala, ledo batuata. Ledo masipato kita manjalai batua ntona ntanina. 
Bara makana bara masala batua haitu, haitu urusa nu tuana mboto, ledo 
urusata. Bo tona nangande mpengaya-ngaya kandea haitu tantu rareke 
nakana sabana Tupu nakuasa nombatulungi ia novia anu nakana. 14:5 
Naria muni topomparasaya nanguli naria eo nopokopa pade eo-eo ntanina. 
Tapi topomparasaya ntanina nanguli pura-pura eo nasimbayu. Ledo 
nakuya, asaa pura-pura tona mpuu-mpuu nomparasaya riara ntaira Alatala 
nompokono anu nipoviara. 14:6 Tona nompakaoge eo nipakatantu, sabana 
ira madota mompakadamba Tupu. Bo ivesia muni tona anu nangande 
mpengaya-ngaya kandea. Nikandera mpengaya-ngaya kandea sabana ira 
madota mompakadamba Tupu, bo niulira tarima kasi ka Alatala. Tona 
ledo nangande bau haitu, ledo nikandera sabana ira madota 
mompakadamba Tupu, bo ira muni nanguli tarima kasi ka Alatala. 14:7 
Kita topomparasaya natuvu ledo aga nompakadamba karota mboto. Bo 
kita namate ledo aga nangoseaka dotata mboto. 14:8 Ane kita da natuvu, 
kita natuvu mompakadamba Tupu, bo ane kita mamatemo, kita mamate 


mangoseaka dota nTupu. Nau da natuvu nau namatemo, kita batena todea 
nTupu. 14:9 Haitumo sabana 1 Yesus Kristus namate bo natuvu mpanjili 
lako ri kamateNa, ala la mamala majadi Tupu nu pura-pura manusia, nau 
tona da natuvu nau tona namatemo. 14:10 Jadi, nee rapakasala roa-roamiu 
sampomparasaya. Bo nee raparitambemiu ira. Apa kita pura-pura kana 
mantingayo Alatala bara maipia bo la mombatangara kita pura-pura. 14:11 
Nisanita haitu sabana nitulisi riara Buku Gasa ivei: "Alatala nanguli, 
'TesaKu hitu mpuu-mpuu nakana: pura-pura tona kana mantaputu ri 
ngayoKu. Pura-pura tona kana mompangaku Yakumo Tupura!'" (14:11 
Yesaya 45:23) 14:12 Jadi, sampesuvu-sampesuvu, kita simbo mantingayo 
Alatala bo mesana tempo la mompekutana anu nipoviata. 14:13 Jadi, 
nemo raposipakasalata. Agina kita mompasimbuku nemo rapoviata 
nuapa-nuapa anu mompakeni roata sampomparasaya manavu riara dosa. 
14:14 Yaku nosangu rara ante i Pue Yesus, jadi nisaniku mpuu ledo ria 
kandea nuapa-nuapa nipopali ri panggita nu Alatala. Tapi ane maria tona 
nomparasaya sangaya kandea nipopali, ia mpuu-mpuu masala ane 
rakandena. 14:15 Ane rapana yaku mompakadua rara roaku 
sampomparasaya sabana nikandeku anu nirekena nipopali, yaku muni 
madosa apa yaku natuvu ledo nompotove roa. Jadi nee sampe 
pomparasaya nu roa rapakagero sabana kandea nikandeta. Apa ira muni 
sampesuvuta sampomparasaya, anu nitoloki i Kristus ante kamateNa. 
14:16 Jadi, ane maria anu nireketa nabelo, tapi anu haitu nombabato 
pomparasaya nu roata, agina nee rapoviata, ala pokaingguta ledo rasalai 
ntona. 14:17 Apa anu nopoko riara *Poparenta nu Alatala, ledo anu 
nikandeta atau niinuta. Anu nopoko, kita manoa rarata, bo matuvu 
mosinggabelo ante roata, bo madamba rarata sabana Nosa Gasa nu Alatala 
naria riara ntaita. 14:18 Ane ivesia pangoseakata 1 Kristus, kita 
mompakadamba rara nu Alatala, bo roata muni mombabila kita. 14:19 
Haitu sampe kita kana mompasimbuku matuvu mosinggabelo ante roata, 
bo mosipakaroso rara. 14:20 Nee rapakagerota anu nabelo nipovia nu 
Alatala riara nggatuvu roata, sabana nikandeta anu nireke nu roa nipopali. 
Kakanana pura-pura kandea namala rakande, ledo ria nipopali. Tapi kita 
nasala ane anu nikandeta mompakeni roata manavu riara dosa. 14:21 


Agina domo mangande bau atau manginu panginu anu nepakalangu atau 
movia nuapa-nuapa anu mompakeni roata manavu riara dosa. 14:22 Ane 
niparasayata pokaingguta haitu ledo nasala, aginamo rabolita 
pomparasayata haitu riara ntaita ri ngayo nu Alatala. Nasana mpuu kita 
ane nipoviata anu niparasayata riara ntaita nabelo, bo ane pekiri rara ntaita 
mboto ledo nanjalai kita. 14:23 Tapi ane nonggai rarata nangande, nasala 
kita ane rakandeta kandea haitu, apa ledo nioseakata anu niparasayata. Bo 
nuapa-nuapa nipoviata anu ledo nangoseaka pomparasayata, pokainggu 
haitu dosa. 


15:1 Kita anu naroso pomparasayata masipato mosabara nte roata anu da 
nonggal rarana sabana dopa naroso pomparasayana. Nee aga mompekirika 
kasana nu rarata mboto. 15:2 Kita masipato movia anu manggeni belo ka 
roata bo mompakasana rarana, ala mompakaroso pomparasayana. 15:3 
Apa 1 Kristus muni ledo aga nangelo kasana nu raraNa mboto, tapi la 
nompasimbuku nompakasana rara nu Alatala nau nisalai ntona . Riara 
Buku Gasa naria tesa nombaboto anu rauli i Yesus ivei: "Pura-pura tesara 
nombasalai Alatala nambela Yaku." *15:3 Mazmur 69:8* 15:4 Pura-pura 
anu nitulisi riara Buku Gasa nggaulu nitulisi mompatuduki kita. Lako ri 
pepatuduki nikavata ri Buku Gasa kita majadi mosabara riara kasusa bo 
rarata rapakaroso ala kita maroo manjarumaka Alatala. 15:5 Alatala anu 
nompakaroso rarata bo nompakatetida rarata tempo kita nombarasai 
kasusa. Sia sampe kuperapi Alatala mombatulungi komiu matuvu 
mosinggabelo nte roa riara pangoseakamiu i Yesus Kristus, 15:6 ala 
komiu mosangu rara bo mosangu suara mompakaoge Alatala, Tuama 
nTuputa i Yesus Kristus. 15:7 Jadi sampesuvu-sampesuvu, kita kana 
mositarima belo, nasimbayu mpo i Kristus nantarima kita. Ane mositarima 
belo kita, Alatala rabila bo ratoiya ntona. 15:8 Toramo, i Kristus nakava ri 
dunia mombatulungi to Yahudi, ala pojanji nu Alatala ka totuara nggaulu 
madupa bo rasani ntona pura-pura, tesa nu Alatala namala raparasaya. 
15:9 Bo muni 1 Kristus nakava ala tona ledo toY ahudi mantoiya Alatala, 
sabana kabelo raraNa nte ira. Riara Buku Gasa naria tesa nombaboto 
tempona tona ledo toYahudi mantoiya Alatala mosanggani-nggani nte 


toYahudi ivei: "O Pue, yaku mombabila Komiu ri ngayo ntona ledo 
toYahudi. Yaku modade mombatoiya Komiu." (15:9 2 Samuel 22:50; 
Mazmur 18:50) 15:10 Bo naria tesa ntanina riara Buku Gasa nanguli ivet: 
"Komiu tona ledo to Yahudi kana madamba mosanggani-nggani ante todea 
nu Alatala anu nipelisiNa nggaulu." (15:10 Ulangan 32:43) 15:11 Bo naria 
vai ntanina tesa nu Alatala nanguli ivei: "Komiu tona ledo to Yahudi kana 
ratoiyamiu Alatala. Pura-pura manusia kana mombatotya la." (15:11 
Mazmur 117:1) 15:12 Bo naria muni tesa nitulisi Nabi Yesaya ivei: "Lako 
ri muli i “Isai meumba saito mulina anu momparenta tona ledo to Yahudi. 
Bo ira manjarumaka la." (15:12 Yesaya 11:10) 15:13 Alatala mpuu-mpuu 
puna panjarumakata! Kuperapi la mompakadamba mpuu raramiu bo 
mombadekei ka komiu katuvua mabelo sabana komiu nomparasaya la. 
Kuperapi panjarumakamiu nte la mantambai maroso ante kuasa lako ri 
Nosa GasaNa. 15:14 Sampesuvu-sampesuvuku, nisaniku mboto komiu 
batena nokainggu nabelo nte tona ntanina, bo nisanimiumo pura-pura anu 
masipato rapoviamiu, bo nipakulemiu mosipakaroso rara. 15:15 Tapi 
naupa ivesia, nabia yaku notulisi bara sako-ngaya ka komiu pangane. 
Patujuku mompopatora komiu, sabana haitumo pokarajaa nidekei nu 
Alatala ka yaku lako ri kabelo raraNa. 15:16 la nanganggataka yaku 
nokarajaa ka i Yesus Kristus nanggeni karebaNa ka tona ledo to Yahudi. 
Bo pokarajaaku haitu namala rarapaka pokarajaa #ntopanggeni pesomba, 
sabana yaku nompatolele Kareba Belo lako nte Alatala ka tona ledo 

toY ahudi, bo ira anu nomparasaya 1 Kristus nirekeku pesomba 
nipesombaku ka Alatala. Bo pesombaku haitu tantu nitarima nu Alatala 
sabana Nosa Gasa nompakagasa ira bo nompatani ira majadi bagia nu 
Alatala. 15:17 Jadi yaku nadamba nompekirika pokarajaa nituiku ka 
Alatala, sabana yaku nosangu rara ante 1 Yesus Kristus. 15:18 Ledo mabia 
yaku motesaki anu nipoviaku mboto. Aga anu nipoviaku ante kuasa 1 
Kristus riara nggatuvuku kutesaki. Nadea tona ledo toYahudi nangoseaka i 
Kristus sabana pepatudukiku bo pokarajaaku, 15:19 bo sabana 
kabarakakabaraka bo tanda-tanda nipokumaaka nipoviaku ante kuasa 
Nosa Gasa. Lako ri ngata Yerusalem sampe ri tana Ilirikum, nipatoleleku 
pura-pura Kareba Belo i Yesus Kristus ka tona. 15:20 Riara pokarajaaku 


haitu yaku bate-batena nompasimbuku nompatolele Kareba Belo ka tona 
anu dopa niepera sanga 1 Kristus. Yaku ledo madota mombangu banua ri 
bavo pandasi nipovia ntona ntanina. 15:21 Tapi yaku madota 
mompakadupa anu nitulisi riara Buku Gasa ivei: "Tona dopa nipatoleleka 
kareba, rasanira isema la. Tona dopa nangepe karebaNa, mangepe bo 
mombapaha." ( 15:21 Yesaya 52:15) 15:22 Sampesuvu-sampesuvu, yaku 
nasaro nilava tou nte komiu sabana pokarajaaku haitu. 15:23 Tapi sii-sii, 
naupumo pokarajaaku ri sii. Nompae-mpaemo yaku madota tou 
mosinggava nte komiu. 15:24 Jadi yaku nonia ane hau ri tana Spanyol 
ngena, mesai sampalai nte komiu ala kita madamba mpasanggani-nggani 
sampalai. Bo kusarumaka komiu mamala mombatulungi yaku mompapola 
polipaku hau ri tana Spanyol. 15:25-26 Tapi yaku hau ri ngata Yerusalem 
ntani ruru. Apa topomparasaya 1 Yesus ri propinsi “Makedonia bo Akhaya 
nompakatantu mompakatu doi petulungi ka topomparasaya napakasi ri 
ngata Yerusalem. Jadi, yaku manggeni petulungira haitu hau ri Yerusalem. 
15:27 Niara haitu nipoviara lako ri dotara mboto, ledo nipasuu. Tapi 
kakanana, masipato muni ira mantulungi roara toYahudi sampomparasaya. 
Apa lako ri toYahudi sampe tesa nu Alatala nikeni ka tona ledo toYahudi. 
Jadi masipato mpuu tona ledo to Yahudi mantulungi toY ahudi ante 
mbara-mbara lako ri dunia hitu. 15:28 Jadi yaku hau ri ngata Yerusalem 
ntani ruru manggeni doi petulungi anu nipasiromu ka topomparasaya 
hamai. Maupu kudekei doi haitu ka ira ri Yerusalem, pade mesai ri 
ngatamiu kupoliu hau ri tana Spanyol. 15:29 Bo nisaniku ane yaku makava 
nte komiu, natantumo madea belo lako nte i Kristus kukeni ka komiu. 
15:30 Sampesuvu-sampesuvu, kita nosangu rara ante Tuputa Yesus 
Kristus bo kita nosimpotove sabana pokarajaa Nosa Gasa riara ntaita. 
Sabana haitu, kuperapi nte komiu, pekakaimo mpuu-mpuu nte Alatala 
mosanggani-nggani ante yaku, mosambaya ka yaku. 15:31 Posambayamo 
ala yaku ledo rapakadaa ntoYahudi ri bagia “Yudea anu ledo 
nomparasaya 1 Yesus. Bo posambayaka munimo ala topomparasaya ri 
Yerusalem mantarima mabelo doi petulungi kukeni hitu. 15:32 Kuperapi 
muni, ane rapodota nTupu, yaku mamala tou mesai nte komiu ante damba 
nu raraku, bo kita mamala mosipakavoe rarata. 15:33 Kuperapi Alatala, 


anu nombadekei katuvua nabelo, mombatulungi komiu pura-pura. “Amin. 


16:1 Ante suraku hitu, kupopaisani ka komiu 1 Febe, sampesuvuta 
sampomparasaya. la sampesuvuta mombine anu nantulungi pakeni ntodea 
topomparasaya ri ngata Kengkrea. 16:2 Kuperapi komiu mantarima ia 
sabana pomparasayana 1 Pue Yesus, apa ivesia mamimo kita todea nu 
Alatala masipato mantarima roata sampomparasaya. Ane maria anu 
niparaluuna, tulungimo ia, sabana ia mboto nadea tona nitulungina, yakumo 
hii saito. 16:3 Pakavote tabeku ka 1 Priskila bo 1 Akwila. Ira njamboko 
roaku sampokarajaa nanggeni Kareba Belo 1 Yesus Kristus. 16:4 Ira 
sakidepa namate nantulungi yaku. Yaku nosukuru nte ira, bo ledo aga 
yaku, tapi pura-pura todea topomparasaya anu ledo toYahudi. 16:5 
Pakavote muni tabeku ka todea topomparasaya anu nodade ri banuara. 
Pakavote tabeku ka i Epenetus nipotoveku. Iamo tona paratama 
nomparasaya 1 Yesus Kristus ri propinsi “Asia. 16:6 Bo pakavote muni 
tabeku ka 1 Maria. la nokarajaa ntamo ka komiu. 16:7 Pakavote tabeku ka 
1 Andronikus bo i Yunias, sampesuvuku “to Yahudi. Ira muni nitarunggu 
nosanggani-nggani ante yaku bara ipia. Pura-pura “#suro 1 Yesus nombabila 
ira. Dopame yaku nomparasaya 1 Yesus, lave nomparasayamo ira. 16:8 
Pakavote tabeku ka 1 Ampliatus anu nipotoveku, apa kami randua nosangu 
rara nte Tupu. 16:9 Pakavote tabeku ka 1 Urbanus, roata sampokarajaa 
nompatolele Kareba 1 Kristus. Bo pakavote tabeku ka 1 Stakhis 
nipotoveku. 16:10 Pakavote tabeku ka 1 Apeles. Nadea kasusa nirasaina, 
tapi 1a bate-batena nangoseaka 1 Kristus. Bo pakavote tabeku ka gi 
Aristobulus sambanua. 16:11 Pakavote tabeku ka 1 Herodion, roaku 

toY ahudi, bo muni ka sampesuvuku sampomparasaya ri banua 1 Narkisus. 
16:12 Pakavote muni tabeku ka 1 Trifena bo 1 Trifosa. Randua mombine 
haitu nokarajaa ntamo ka Tupu. Bo pakavote tabeku ka 1 Persis anu 
nipotoveta. la muni mombine anu nokarajaa ntamo ka Tupu. 16:13 
Pakavote tabeku ka i Rufus anu nipelisi nTupu, bo nitotya ntona. Bo 
pakavote muni tabeku ka tinana anu nirekeku tinaku muni. 16:14 Pakavote 
tabeku ka 1 Asinkritus, 1 Flegon, i Hermes, i Patrobas, i Hermas bo 
pura-pura sampesuvu sampomparasaya anu nosanggani-nggani nte ira. 


16:15 Pakavote tabeku ka 1 Filologus bo 1 Yulia, 1 Nereus bo sampesuvuna 
mombine, bo ka 1 Olimpas bo ka pura-pura topomparasaya 
nosangganinggani nte ira. 16:16 Posipakavotemo tabe ante mpuu-mpuu 
rara, mpo sampesuvu sampomparasaya 1 Kristus. Pura-pura 
topomparasaya 1 Kristus ri sii nompakavote tabera ka komiu muni. 16:17 
Sampesuvusampesuvuku, kuperapi ante mpuu-mpuu ala komiu mainga nte 
tona anu nompoposibali todea topomparasaya bo madota mompakanawu 
komiu ante pepatuduki anu nangeva pepatuduki nakana mipatuduki ka 
komiu. Tumo mosimporoa ante tona ivehaitu! 16:18 Sabana, tona 
nokainggu ivehaitu ledo nokarajaa ka Tuputa i Kristus, tapi aga 
nangoseaka dotara mboto. Tona dopa nisanina belo pepatuduki nakana, 
nibagiura ante tesa-tesara napande bo namomi. 16:19 Komiu, nisani ntona 
ri umba-umba komiu naroo nangoseaka pepatuduki lako nte Alatala. 
Haitumo sampe yaku nadamba nompekirika komiu. Tapi yaku madota ala 
komiu mapande mangisani anu nabelo, tapi nee mpuu mapande mangisani 
anu nadaa. 16:20 Kuperapi Alatala, anu nombadekei katuvua nabelo, 
masalisa mompakaropu kuasa #“Magau nu Seta bo radekeiNa ka komiu 
kuasa mombadagina. Kuperapi kabelo rara nTuputa Yesus Kristus 
bate-batena maria nte komitu. 16:21 I Timotius, roaku sampokarajaa 
nompakavote tabe ka komiu. Ivesia muni i Lukius, i Yason bo i Sosipater, 
roa-roaku toY ahudi. 16:22 Yaku, 1 Tertius, mpopale i Paulus notulisi sura 
hitu. Yaku sampesuvumiu sampomparasaya bo yaku muni nompakavote 
tabeku ka komiu pura-pura. 16:23 Tarima muni tabe lako nte i Gayus. 
Yaku 1 Paulus, nipalogana nonturo ri banuana, bo topomparasaya ri sii 
muni biasa nasiromu nodade ri banuana. Tarimamo tabe lako nte 1 Erastus, 
topompasiayu doi ri ngata hitu. Bo tarima muni tabe lako nte sampesuvuta 
1 Kwartus. 16:24 Kuperapi Tuputa Yesus Kristus bate-batena mabelo nte 
komiu pura-pura. “Amin. 16:25 Ratotyata Alatala! Ta nakuasa 
mompakaroso pomparasayamiu mpo niuli ri Kareba Belo nipatoleleku, 
haitumo kareba 1 Yesus Kristus. Kareba i Kristus haitumo nia nu Alatala 
anu nitabuniakaNa lako ri lamba pamulana. 16:26 Tapi ri tempo sli-sii, nia 
haitu nipopaisani ka kita riara buku nitulisi nu #nabi-nabi nggaulu. Bo 
Alatala anu natuvu sampe ri kasae-saena, nantudu ala niaNa haitu 


rapopaisani ka tona ri umba-umba ala pura-pura manusia mamala 
momparasaya bo matundu nte i Kristus. 16:27 Tamo Alatala anu nangisani 
pura-pura! Ledo ria simbayuNa! la masipato ratoiyata sampe ri 
kasae-saena ante petulungi i Yesus Kristus. * Amin. 


1 Korintus 


1:1-2 Sampesuvu-sampesuvu, todea nu Alatala ri ngata Korintus: Komiu 
nipelisi nu Alatala majadi todeaNa mboto sabana komiu nosangu rara ante 
1 Yesus Kristus. Komiu nipokio majadi todea nu Alatala 
mosangganinggani ante pura-pura tona ri umba-umba dunia anu nekakai 
nte 1 Yesus Kristus, Tupura bo Tuputa muni. Sura hitu lako nte kami, 1 
Paulus bo sampesuvuta sampomparasaya i Sostenes. Yaku nipelisi nu 
Alatala majadi “suro 1 Yesus Kristus nangoseaka dota nu Alatala mboto. 
1:3 Kuperapi Tuamata Alatala bo Tuputa Yesus Kristus mombadekei belo 
ka komiu bo mompakatinonto raramiu. 1:4 Yaku ledo nenonto nanguli 
tarima kasi nte Alatala, sabana kabelo raraNa nte komiu anu nosangu rara 
ante 1 Yesus Kristus. 1:5 Katuvumiu mpakasugiNa riara mpengaya-ngaya 
sabana komiu nosangu rara ante i Yesus Kristus. NidekeiNa ka komiu 
kapande notesa bo mpengaya-ngaya pangisani nabelo. 1:6 Haitu 
nompakalanto Kareba i Kristus anu nipatolele kami ka komiu, mpuu-mpuu 
nalonto riara ntaimiu. 1:7 Jadi, ledo ntoto nakura pompakule nidekei nu 
Nosa Gasa ka komiu sii-sii, komiu ranja nantongoraka peonga nTuputa 1 
Yesus Kristus mpanjili ri dunia. 1:8 Alatala mompakaroso komiu sampe ri 
kaupuna ala tempo Tuputa Yesus Kristus makava mpanjili ri dunia, ledo 
maria salamiu rakavaNa. 1:9 Alatala namala raparasaya mompakadupa 
pojanjiNa ka kita. Bo Iamo nompokio komiu majadi nosangu rara ante 
AnaNa Yesus Kristus, Tuputa. 1:10 Sampesuvu-sampesuvu, ante kuasa 
nidekei nTuputa Yesus Kristus ka yaku, kuperapi nte komiu ala komiu 
mosangu rara. Nemo sampe magero sintuvumiu. Komiu kana masintuvu 
mosangu rara bo mosangu patuju. 1:11 Niuliku ivesia sabana naria ira lako 
ri banua i Kloe nanguli ka yaku sanu komiu nosipobali. 1:12 Batuana, sanu 
komiu nanguli, "Yaku hii topangoseaka i Paulus." Naria sanu nanguli, 


"Yaku hii topangoseaka 1 Apolos." Naria ntanina nanguli, "Yaku hii 
topangoseaka i Petrus “1:12 Petrus Ri basa Yunani nitulisi "“Kefas" ri sii 
bo muni ri 3:22, 9:5, 15:5.4 ." Naria muni ntanina nanguli, "Yaku hii 
topangoseaka 1 Kristus." 1:13 Natebagi-bagi tano 1 Kristus? Ledo yaku 
nipaku ri “kayu salib mombasambei komiu! Tempo komuu nidiu, ledo 
tandana komiu najadi topangoseaka yaku! 1:14 Yaku nosukuru sabana 
ledo ria komiu ntanina nidiuku, aga i Krispus bo i Gayus, 1:15 mbelaka 
maria tona manguli ia nidiu tandana ia najadi topangoseaka yaku! 1:16 (Bo 
nitoraku muni, gi Stefanus sambanua nidiuku. Tapi ntanina lako nte ira 
gahaitu, ledo nitoraku bara da nariapa ntanina nidiuku. Domo nitoraku.) 
1:17 Yaku ledo nitudu i Kristus mombadiu tona, tapi mompatolele Kareba 
Belo. Bo ane nompatolele Kareba haitu, yaku ledo notesa nangoseaka 
kapande nu manusia, mbelaka maria tona aga momparasaya sabana 
kapandeku motesa bo ledo rasanira mpuu kuasa i Kristus mompakasalama 
ira ante kamateNa ri kayu salib. 1:18 Kami nompatolele kareba kamate 1 
Kristus ri kayu salib nombasompo dosa manusia. Ane tona damo 
kapesuana ri #narakaa nangepe kareba haitu, niulira tesa ntodoyo, ledo ria 
batuana. Tapi kita anu nipakasalama, nisanita kamate i Kristus 
nompopakita kuasa nu Alatala mboto! 1:19 Apa ri Buku Gasa Alatala 
notesa ivei: "Kulava nia ntona napande bo Kupakaingu pekiri ntona natau." 
(1:19 Yesaya 29:14 ) 1:20 Jadi nuapa gunana tona napande? Nuapa 
gunana tona natau? Nuapa gunana tona napande notesa ri dunia hitu? 
Alatala nompakalanto pura-pura kapande nu manusia ledo ria gunana. 1:21 
Alatala napande mpuu, bo nipakatantuNa manusia ledo mamala mosisani 
ante la ane aga manjarumaka kapandera mboto. Tapi mbotusiNa 
mompakasalama isema-sema momparasaya Kareba Belo mpatolele kami. 
Tano mai tona ri dunia nanguli Kareba haitu aga tesa ntodoyo. 1:22 

#ToY ahudi ledo nadota momparasaya ane ledo rakitara tanda 
nipokumaaka. Bo toYunani ledo nadota momparasaya ane ledo ratesa ka 
ira ante kapande nu manusia. 1:23 Tapi kami aga nompatolele Kareba 
kamate 1 Kristus ri kayu salib. KamateNa haitu nompakadua rara 
nto Y ahudi, bo nireke nto Yunani aga tesa ledo ria gunana. 1:24 Tapi ane 
tona nipokio nu Alatala majadi todeaNa, nau toYahudi, nau to Y unani, 


nisanira kamate 1 Kristus haitu nompopakita kuasa bo kapande nu Alatala 
ka ira. 1:25 Apa kareba kamate 1 Kristus, anu nireke manusia ledo ria 
gunana, haitumo nompopakita kapande nu Alatala. Bo kapande nu Alatala 
neliupa pade kapande nu manusia. Panguli nu manusia, kamate 1 Kristus 
aga nompopakita kalente nu Alatala, tano mai anu niuli kalente nu Alatala 
haitu, nakuasapa pade pura-pura kuasa nu manusia. 1:26 Sampesuvu- 
sampesuvu, toramo katuvumuiu bara ipia tempo Alatala nompokio komiu 
majadi todeaNa. Ledo nadea komiu napande ri panggita ntona ri dunia. 
Ledo nadea komiu nakuasa bo ledo nadea naria nturona. 1:27 Tapi Alatala 
nompelisi tona nireke nadoyo ri panggita ntona ri dunia, ala tona natau 
maeya matara. NipelisiNa tona ledo nakuasa ri panggita ntona ri dunia, ala 
tona nakuasa maeya matara. 1:28 NipelisiNa tona ledo ria nturona, tona 
nisalai bo tona nireke ledo ntoto ria gunana ri panggita ntona ri dunia, ala 
malanto anu nitoiya nu manusia ri dunia hitu ledo ria gunana. 1:29 Patuju 
nu Alatala ala nee maria manusia mangoe ri ngayo nu Alatala, manguli 
kapandena mboto sampe ia nipelisi nu Alatala. 1:30 Lako nte Alatala 
sampe kita najadi nosangu rara ante i Yesus Kristus. Bo lako nte i Kristus 
sampe nisanita kapande nu Alatala. la nompoposinggabelo kita ante 
Alatala sampe kita najadi todea nagasa nipatani ka Alatala. Bo Iamo 
nombakabasaka kita lako ri pura-pura anu nadaa. 1:31 Jadi evamo nitulisi 
riara Buku Gasa, "Isema-sema madota mantoiya bara nuapa, aginapa ia 
mantoiya anu nipovia nTupu!" (1:31 Yeremia 9:24 )* 


2:1 Sampesuvu-sampesuvu, tempo yaku nakava nte komiu nanggeni 
Kareba Belo lako nte Alatala,*2:1 Kareba Belo lako nte Alatala. 
nangoseaka bara sakuya naskah kuno: nia nu Alatala anu dopa nisani ntona 
ri dunia.” yaku ledo notesa ante tesa-tesa nagaya bo napande. 2:2 Apa 
nipakatantukumo yaku aga motesa 1 Yesus Kristus bo kamateNa ri *kayu 
salib. 2:3 Jadi tempo yaku naria nte komiu, yaku nalente bo nolete naeka. 
2:4 Tesa nipatoleleku ledo niuliku ante tesa-tesa mpeopa anu nopuna lako 
ri kapande nu manusia. Tapi tempo yaku nompatolele kareba haitu, 
nikitamiumo kuasa lako ri Nosa Gasa nu Alatala. 2:5 Nipoviaku ivesia ala 
pomparasayamiu ledo mopuna lako ri kapande nu manusia tapi mopuna 


lako ri kuasa nu Alatala. 2:6 Naupa ivesia, ane kami notesa ka 
topomparasaya anu naroso pomparasayana, naria muni kapande 
nipasimbayu kami ka ira. Tapi kapande haitu ledo nasimbayu ante kapande 
lako ri dunia nadaa hitu atau kapande ntopomparenta ri dunia nadaa hitu, 
apa kuasara nalipo-lipomo. 2:7 Kapande mpatolele kami, iamo kapande 
lako nte Alatala. Kapande haitu ledo nisani ntona ri dunia. Tapi dopame 
dunia mpajadi, Alatala nonia mamimo mompopaisani kapandeNa haitu ka 
kita sii-sii. Haitu nipoviaNa ala manggeni belo ka kita. 2:8 Ledo ria saitoa 
topoparenta ri dunia nadaa hitu nangisani patuju nu Alatala haitu. Apa ane 
rapana nisanira patujuNa haitu, natantumo ledo rapakura ri kayu salibi 
Pue anu nakuasa. 2:9 Nau ledo nisani ntopoparenta ri dunia, Alatala 
nompopaisanina ka kita, evamo nitulisi riara Buku Gasa, "Dopa nikita nu 
manusia, dopa niepe ntalingara, bo dopa muni nesua ri pekirira pura-pura 
belo nipakasadia nu Alatala ka tona nompotove la." (2:9 Yesaya 64:4 )* 
2:10) Tapi belo nipakasadia nu Alatala haitu, nipopaisaniNa ka kita lako ri 
Nosa GasaNa. Apa Nosa Gasa nu Alatala nangisani mpengaya-ngaya, 
sampe nau patuju nu Alatala anu dopa nisani nu manusia, nisaniNa pura. 
2:11 Anu nangisani pekiri manusia saito, aga tona haitu mboto. Ivesia 
muni anu nangisani pekiri nu Alatala aga Nosa GasaNa mboto. 2:12 Ledo 
kapande lako ri dunia hitu nitarimata, tapi Nosa Gasa mu Alatala nitarimata 
ala rasanita pura-pura anu nidekei nu Alatala ka kita lako ri kabelo raraNa. 
2:13 Jadi ane kami nompatuduki nombatesa Alatala, kami ledo notesa ante 
tesa-tesa napande nipatuduki ka kami nangoseaka kapande nu manusia, 
tapi ante tesa-tesa nipatuduki nu Nosa Gasa ka kami. Kami nombatentei 
pepatuduki lako nte Nosa Gasa ka tona naria Nosa Gasa haitu. 2:14 Tona 
nangoseaka dotana mboto bo ledo naria Nosa Gasa nu Alatala nte ia, ledo 
nitarimana pepatuduki lako nte Nosa Gasa sabana nirekena pepatuduki 
haitu aga tesa ntodoyo. Ledo nipakulena mombapaha batuana sabana 
pepatuduki haitu aga namala rapaha ntona ante pekeniaka Nosa Gasa. 
2:15 Tona naria Nosa Gasa nu Alatala nte ia, nompakule nomparesa bo 
nompaha mpengaya-ngaya. Tapi tona ledo naria Nosa Gasa nte ia, ledo 
nompakule mombapaha pekiri ntona naria Nosa Gasa. 2:16 Evamo nitulisi 
riara Buku Gasa ivei: "Isema rapakulena mangisani pekiri nTupu sampe 


rapakulena mompatuduki la?" (2:16 Yesaya 40:13 )#Tapi kita 
topomparasaya, pekirita nasimbayu ante pekiri 1 Kristus! 


3:1 Sampesuvu-sampesuvu, tempo yaku naria nte komiu, ledo nitesaku ka 
komiu nasimbayu mpo nitesaku ka tona nikuasai Nosa Gasa nu Alatala. 
Tapi nitesaku ka komiu nasimbayu mpo nitesaku ka tona anu da 
nangoseaka dota rarara nadaa bo ledo naria Nosa Gasa, apa 
pomparasayamiu 1 Kristus dopa naroso. Komiu da mpo ngana kodi. 3:2 
Ledo nipakule ngana kodi nangande kandea ntotua. Ivesia muni komiu. 
Tempo haitu, mpatudukiku ka komiu pepatuduki masipato ka tona dopa 
naroso pomparasayara, sabana dopa nipakulemiu mantarima pepatuduki 
nakaja. Bo sampe sii-sii dopa muni nipakulemiu mantarimana 3:3 apa 
komiu da nangoseaka dota raramiu nadaa. Komiu da nasiriati bo 
nosipobali. Pokainggu ivehaitu nompopakita komiu da nangoseaka dota 
raramiu nadaa nasimbayu mpo tona ledo nosisani ante Alatala. 3:4 Saito 
nanguli, "Yaku hii topangoseaka i Paulus," bo saito vai nanguli, "Yaku hii 
topangoseaka 1 Apolos." Pokainggumiu haitu nompakalanto komiu da 
mpo tona ledo nosisani ante Alatala. 3:5 Pekirimo! Isema yaku? Bo isema 
i Apolos? Kami aga batua-batua nu Alatala nanggeni komiu nomparasaya 1 
Yesus. Kami aga batua anu simbo nokarajaa pokarajaa nidekei nu Alatala 
ka kami. 3:6 Yaku hii nirapaka topotuda bo 1 Apolos nirapaka 
topodundusi. Tapi Alatalamo anu nompakatuvu tuda-tuda. 3:7 Topotuda 
bo topodundusi ledo masipato raparibavo. Anu nopoko, iamo Alatala, apa 
Tamo topompakatuvu tuda-tuda. 3:8 Topotuda bo topodundusi nasimbayu, 
bo ira simbo mantarima tambo nangoseaka kantamo pokarajaara mboto. 
3:9 Apa kami bo 1 Apolos nosampokarajaa ante Alatala, bo komiumo 
nirapaka talua nu Alatala. Komiu muni nirapaka banua nu Alatala. 3:10 
Yaku hii mpo topande novia banua. Lako ri kabelo rara nu Alatala, 
nianggatakaNa bo nipopompakuleNa yaku novia pandasi banua, bo tona 
ntanina nombabangu banua ri bavo nu pandasi haitu. Tapi simbo rabanguna 
pakabelo-belo. 3:11 Apa pandasi anu nipovia mamimo, haitumo 1 Yesus 
Kristus. Ledo ria pandasi ntanina. 3:12 Ane topokarajaa ka Alatala nabelo 
pokarajaana, ia namala rarapaka topovia banua anu nombabangu ante 


bulava, salaka, bo vatu nasuli ri bavo nu pandasi haitu. Ane topokarajaa ka 
Alatala ledo nabelo pokarajaana, ia namala rarapaka topovia banua anu 
nombabangu ante kayu bara jono bara kada mpae. 3:13 Rapana ane 
mapapu banua, tantu pareva nabelo mpake novia banua haitu maboli, tapi 
pareva ledo nabelo mapapu puramo. Ivesia muni ante pokarajaa 
ntopokarajaa ka Alatala. Kabelo nu pokarajaara saito-saito kana 
rapakalanto bara maipia tempo 1 Yesus makava mpanjili ri dunia. 
Pokarajaara haitu rauji nu Alatala ala malanto pokarajaara haitu bara 
mabelo bara ledo. 3:14 Ane nabelo pokarajaara rakita nu Alatala, 
topokarajaa haitu manggava tambo lako nte Alatala. 3:15 Tapi ane ledo 
nabelo pokarajaana rakita nu Alatala, ledo maria tambo radekei ka ia. 
Malipo tambona tapi karona masalama. la masimbayu mpo tona napapu 
banuana bo damo karona nggoo ledo nikande nu apu. 3:16 
Sampesuvusampesuvu, ledo nisanimiu komiu nasimbayu mpo banua 
niponturo nu Alatala? Bo Nosa GasaNa nonturo ri tatangamiu. 43:16 ri 
tatangamiu ATAU: riara ntaimiu.” 3:17 Isema-sema mombagero banua 
niponturo nu Alatala haitu, ia kana rahuku nu Alatala, sabana banua haitu 
nagasa. Toramo! Komiumo banua haitu! 3:18 Nee mombabagiu karomiu 
mboto! Ane maria nte komiu tona nompekiri karona mboto napande ri 
panggita nu manusia, agina ia majadi madoyo ri panggita nu manusia ala ia 
mpuu-mpuu majadi mapande. 3:19 Apa anu nireke napande ri panggita nu 
manusia nadoyo ri panggita nu Alatala. Evamo nitulisi riara Buku Gasa 
ivei: "Alatala nompakanavu tona natau ante akalara mboto." (3:19 Ayub 
5:13 )* 3:20 Bo naria tesa ntanina nanguli ivei: "Nisani nTupu ledo ria 
gunana pekiri ntona natau ri dunia." (3:20 Mazmur 94:11 )# 3:21 Jadi ane 
ivesia, tumo mangoe ka pakeni-pakenimiu ri dunia hitu. Kakanana 
pura-pura nidekei nu Alatala ka komiu majadi anumiu. 3:22 I Apolos, 1 
Petrus, bo yaku nidekei nu Alatala ka komiu majadi topotulungi komiu. 
NidekeiNa muni katuvu nabaru ka komiu bo nikabasakaNa komuu lako ri 
kamate. Nuapa-nuapa naria riara dunia hitu, nuapa-nuapa najadi sii-sii bo 
nuapa-nuapa majadi bara maipia nipakatantu nu Alatala manggeni belo ka 
komiu. Pura-pura haitu bagiamiu, 3:23 bo komiu bagia i Kristus, bo 1 
Kristus bagia nu Alatala. 


4:1 Jadi kami pakenimiu kana rarekemiu batua 1 Kristus. Kami hii 
niparasayaka nu Alatala mompatolele tesaNa anu dopa nisani ntodea ri 
dunia. 4:2 Bo anu nopoko ka batua, ira kana matutu mangoseaka parenta 
nu madikara. 4:3 Jadi bara maria nte komiu tona madota momparesa 
pokarajaa kami bo mompakatantu bara mabelo bara ledo. Tapi yaku hii, 
ledo kupeili bara komiu bara tona ntanina mombatangara yaku. Ledo muni 
kutangara karoku mboto. 4:4 Nabula raraku. Pangisaniku mboto, ledo 
naria anu masipato rapakasala riara nggatuvuku. Tapi ledo kabula raraku 
hitu mompakatantu yaku manoa ri panggita nu Alatala. Aga i Pue Yesus 
mamala mombabotusi bara nasala yaku bara ledo. 4:5 Jadi nee komiu 
masalisa mompakatantu sala ntona ane dopa nakava tempona. Popea 
sampe 1 Pue Yesus makava mpanjili ri dunia. lamo mompakalanto 
pura-pura anu nitabuniaka ri kalandana sii-sii. Iamo mompakalanto 
mpengaya-ngaya patuju nitabuniaka riara ntai manusia. Ri tempo haitu, 
Alatala mombatotya isema-sema masipato ratotyaNa. 4:6 
Sampesuvusampesuvuku, porapa nitesaku ri bavona nipambela ka kami bo 
i Apolos ala mantulungi komiu. Nialaku jonjo kami randua ala komiu 
mamala meguru nee meliu lako ri anu nitulisi riara Buku Gasa. Patujuku 
ala ledo malanga raramiu bo ledo mantotya saito batua i Kristus bo 
manjalai batua ntanina. 4:7 Isema nanguli komiu nelabipa pade tona 
ntanina? Nuapa naria nte komiu anu ledo nidekei nTupu ka komiu? Jadi 
nakuya komiu nangoe-ngoe? Nisarumakamiu anu naria nte komiu asele 
mpoviamiu mboto? 4:8 Natantu nisarumakamiu nagana puramo nte komiu, 
nakalumanamo komiu riara mpengaya-ngaya. Nisarumakamiu komiu 
nomparenta mpo magaumo bo kami ledo. Mabelo mpuu ane makana 
komiu najadi magau, ala kami muni mamala momparenta 
mosangganinggani nte komiu! 4:9 Tapi kami dopa najadi magau ri dunia. 
Nangoseaka panggavaku, kami *suro-suro 1 Yesus nipajadi nu Alatala tona 
nelabi napakasi ri dunia. Kami nasimbayu mpo tona nikeni rahuku mate ri 
ngayo ntodea, apa kami nikanoto nu isi dunia pura-pura, nau manusia nau 
*malaeka-malaeka nTupu. 4:10 Kami nireke ntona todoyo sabana kami 
nangoseaka 1 Kristus. Tapi nangoseaka pekirimiu, komiumo 
topomparasaya nanoto! Kami nireke ntona nalente tapi nangoseaka 


pekirimiu, komiumo naroso! Kami nisalai ntona tapi komiu nitoiya ntona! 
4:11 Sampe sii-sii kami nasaro naara tai bo nabai tambolo. Kami nopakea 
nte sanjia-njia, kami mboba ntona bo ledo ria ponturo nikaroo kami. 4:12 
Kami nokarajaa ntamo ante pale kami mboto nangelo katuvua. Ane 
nipindasi ntona kami, kami nerapi Alatala mombadekei belo ka tona haitu. 
Ane mpandasa ntona kami, kami bate-batena nosabara. 4:13 Ane nisalai 
ntona kami, kami nesana ante tesa nalusu. Kami nipeinta mpo rumpu ri 
dunia hitu. Sampe sii-sii kami nipeinta mpo tai. 4:14 
Sampesuvusampesuvuku, patujuku notulisi hitu ka komiu ledo 
mompakaeya komiu, tapi mompatuduki komiu mpo ana-anaku anu 
nipotoveku. 4:15 Apa nau nonjobu-njobu guru nompatuduki komiu 
mangoseaka 1 Kristus, ledo naria najadi tuamamiu. Aga yakumo najadi 
mpo tuamamiu sabana yaku anu paratama nanggeni Kareba Belo ka komiu 
bara ipia. 4:16 Yaku nompotove komiu mpo anaku mboto. Jadi haitu 
sampe yaku mpuu-mpuu merapi nte komiu, pasialamo pokaingguku. 4:17 
Kutudu 1 Timotius tou nte komiu mombatulungi komiu mompasiala 
pokaingguku . la topomparasaya 1 Pue, bo ia mpo anaku mboto anu 
nipotoveku, bo ia namala raparasaya. la mompopatora ka komiu 
pokaingguku nangoseaka 1 Yesus Kristus, nasimbayu mpo nipatudukiku ka 
pura-pura topomparasaya 1 Yesus ri umba-umba ngata. 4:18 Naria bara 
sako-ndua komiu nalanga rara, sabana niulimiu yaku domo tou nte komiu. 
4:19 Tapi ane rapodota nTupu, masalisa yaku tou nte komiu. Bo ane 
makava yaku, kupeinta mboto nuapa rapovia ntona nalanga rarana haitu. 
Kupeinta ira bara mpuu-mpuu nakuasa atau aga notesa nggoo. 4:20) Apa 
ane tona najadi todea riara #“Poparenta nu Alatala, kuasa nu Alatala rakita 
rlara nggatuvuna, ledo aga tesa-tesa nggoo. 4:21 Jadi ane yaku tou nte 
komuu ri situ, umbana rapokonomiu? Paraluu yaku makava mompokarau 
komiu apa pokainggumiu dopa nabali? Atau yaku makava ante lusu rara 
bo asi mata apa nibalikimiumo pokainggumiu? 


5:1 Niepeku lelena naria saito komiu nokainggu nabuga ntoto. la 
nompogau berei ntuamana mboto. Iyapa tona ledo nomparasaya Alatala, 
ledo nokainggu nadaa ivehaitu! 5:2 Kakanana masipato mabuku raramiu 


bo maeya matamiu, bo masipato komiu mompopalai topogau haitu lako ri 
tatangamiu, domo radekei ia masiromu nte komiu mombasomba Alatala. 
Tapi ledo ivesia komiu. Komiu da nalanga raramiu, nau pokainggu roamiu 
ivesia! 5:3-4 Sii-sii yaku nakavao nte komiu, tapi pekiriku naria ri situ nte 
komiu. Nau karoku ledo ria ri situ nte komiu, yaku da nakuasa moparenta 
komiu. Jadi, ante kuasa nidekei nTuputa i Yesus ka yaku suroNa, 
nipakatantukumo pehuku anu masipato rapambela ka tona nokainggu 
nadaa ivehaitu. Jadi komiu kana masiromu mosanggani-nggani, bo 
pekiriku maria ri situ nte komiu. Ante kuasa nidekei nTuputa i Yesus ka 
kita, 5:5 kutudu komiu mombadekei tona haitu riara kuasa “Magau nu 
Seta. Povia ivesia ala karona rahuku "5:5 ala karona rahuku Tafsiran 
ntanina: ala karona rahuku sampe ia menonto nangoseaka dota rarana 
nadaa.* bo kaupuna nyawana rapakasalama tempo 1 Yesus makava 
mpanjili ri dunia. 5:6 Ledo masipato malanga raramiu bo mangoe ka 
pokainggu ivehaitu. Ledo nisanimiu tona nokainggu nadaa namala 
manggeni tona ntanina movia nadaa? Tona nokainggu nadaa nasimbayu 
mpo ragi sakide anu namala mompopenggamba pura-pura *gando. 5:7 
Jadi tedeakamo ragi njaena, haitumo suvurakamo tona nokainggu nadaa, 
ala komiu majadi todea magasa nasimbayu mpo gando nabaru dopa 
nambela ragi. Bo komiu nagasa mami, apa 1 Kristus nipatesi mombasompo 
dosata nasimbayu mpo “ana bimba mpatesi ri “Posusa Paskah ntoYahudi. 
5:7 Ri Posusa Paskah, toYahudi nantedeaka pura-pura ragi lako ri 
banuara, pade nangande roti anu ledo nipovia ante ragi. Nisambalera muni 
sangu bimba bo nikandera mantora tempo Alatala nombakabasaka ira lako 
ri pehuku anu nipambela ka toMesir nggaulu. Peinta Pesuvu 12.7 5:8 
Sabana haitu, kita muni mosusa madamba. Kita kana mombatedaka ragi 
njae bo mangande roti ledo noragi. Batuana, kita kana menonto mokainggu 
nadosa bo matuvu ante pokainggu nabelo bo nanoa. 5:9 Riara suraku bara 
ipia nitulisiku nemo mosimporoa nte tona nokainggu nabuga. 5:10-11 Anu 
nipatujuku, nemo mosimporoa ante tona nangaku nomparasaya 1 Yesus, 
tano mai pokaingguna nabuga, nadoko, nompakande tupu-tupu ntanina, 
nanjalai tona ntanina, topanginu, atau topangangga. Nemo mosimporoa 
ante tona ivehaitu. Nau aga mangande mosanggani-nggani nemo! Patujuku 


ledo mombatagi komiu mosimporoa ante tona anu ledo nosisani ante 
Alatala bo nokainggu nabuga, anu ledo ria kabasa-basana manggava untu 
ka karona mboto, topebagiu, bo topompakande tupu-tupu ntanina. Ledo ira 
nipatujuku. Apa ane komiu ledo moroa nte tona nadosa ri dunia, natantu 
komiu kana molinja lako ri dunia hitu! 5:12-13 Ledo urusaku 
mombatangara tona ledo topomparasaya. Alatala mombatangara ira. Tapi 
kita kana mombatangara todea topomparasaya. Jadi evamo nitulisi riara 
Buku Gasa, "Popalaimo tona nadaa lako ri tatangamiu!" 45:12-13 Ulangan 
13:5, 17:77 


6:1 Berimba sampe sanu komiu nabia nompangadu sampesuvumiu 
sampomparasaya ri ngayo ntopotangara anu ledo nomparasaya 1 Yesus? 
Ane naria posinggarau, nakuya ledo nikenimiu parakaramiu ratangara 
ntodea nu Alatala? 6:2 Ledo nisanimiu kita todea nu Alatala 
mombatangara pura-pura tona ri dunia bara maipia? Jadi ane pura-pura 
tona ri dunia ratangaramiu, natantu rapakulemiumo mombatangara 
parakara-parakara nangaa ri tatangamiu mboto! 6:3 Ledo nisanimiu kita 
topomparasaya mombatangara #“malaeka-malaeka nTupu bara maipia? 
Jadi ane rapakulemiu mombatangara malaeka, natantu rapakulemiu 
mompakaupu parakara biasa ri katuvumiu eo-eo. 6:4 Jadi ane maria 
parakara ivehaitu, rapokuya rakenimiu ratangara ntona anu ledo masipato 
mangurusi todea topomparasaya? 6:5 Niuliku ivesia ala maeya matamiu. 
Kakanana suga mariamo nte saito komiu nanoto anu nompakule 
mombatangara parakaramiu simbo topomparasaya. 6:6 Tapi ledo ivesia 
nipoviamiu. Komiu aga nosipangadu ntali sampesuvu sampomparasaya bo 
nanggeni parakara haitu ratangara ntona ledo topomparasaya i Yesus! 6:7 
Parakara-parakara haitu, nemopa posipangadu, tandana komiu ledo 
nokainggu mpo topangoseaka 1 Yesus. Ane maria tona mombabagiu 
komiu atau mompakarugi komiu, dekeikamo! Aginapa komiu rabagiu atau 
rapakarugi ntona pade mompangadu sampesuvumiu sampomparasaya! 6:8 
Tapi ledo ivesia nipoviamiu! Komiu mbotomo nombabagiu bo 
nompakarugi tona bo nipoviamiu muni ka sampesuvumiu 
sampomparasaya! 6:9 Jadi, ledo nisanimiu tona ledo nangoseaka dota nu 


Alatala ledo ntoto manggava bagia riara “Poparenta nu Alatala? Nee 
sampe komiu rabagiu! Tona nokainggu nabuga, tona nompakande 
tupu-tupu ntanina, tona nobualo, bo tona nompogau simbo langgai atau 
simbo mombine, ira pura-pura ledo ntoto manggava bagia riara Poparenta 
nu Alatala. 6:10 Ivesia muni ante topangangga, tona ledo ria kabasa- 
basana manggava untu ka karona mboto, tona nanginu sampe nalangu, tona 
nanjalai-lai roa, bo topeago. Ira muni ledo ntoto manggava bagia riara 
Poparenta nu Alatala. 6:11 Bara ipia bara sako-ndua komiu nokainggu 
ivesia muni. Tapi katuvumiu nipakagasa nu Alatala. Komiu najadi todeaNa 
nipatani ka la, bo komiu nipakanoa ri panggitaNa. Haitu pura-pura najadi 
ante kuasa Nosa Gasa nu Alatala sabana komiu nomparasaya 1 Pue Yesus 
Kristus. 6:12 Sanu komiu nanguli kita mamala movia nuapa-nuapa 
nipodotata. Tapi panguliku ledo pura-pura pokainggu nanggeni belo ka 
kita. Nakana kita mamala movia nuapa-nuapa nipodotata, tapi ledo 
kupalamba karoku rakuasai nuapa-nuapa. 6:13 Sanu muni nanguli kandea 
nipasadia rakande, bo tailiko nipovia rapangisi kandea. Bo kandea bo 
tailiko rapakaropu nu Alatala pura bara maipia. Jadi, nisarumakamiu ledo 
makuya nuapa-nuapa rapoviata ante karota. Kakanana ledo ivesia. Karota 
ledo nipovia mompogau tona ledo bereita mboto. Tapi karota nipovia ala 
rapaketa movia dota 1 Pue. lamo Tupu nu karota. 6:14 Bo karota ledo 
ratedaka nu Alatala. Ante kuasaNa mboto Alatala nompakatuvu mpanjili 1 
Pue Yesus lako ri kamateNa, bo ivesia muni kita rapakatuvuNa mpanjili 
lako ri kamateta. 6:15 Ledo nisanimiu karota nasimbayu ante sipa nu karo 
1 Kristus? Jadi ledo ntoto masipato kita mompake karota, anu nasimbayu 
ante sipa nu karo i Kristus, bo mompogau bajinga. 6:16 Ledo nisanimiu 
tona nompogau bajinga najadi saito ante ia? Nisanita apa nitulisi riara 
Buku Gasa ivei: " Ane tona moberei, ira randua majadi saito." (6:16 
Kajadia 2:24 )* 6:17 Tapi isema-sema nomparasaya i Pue Yesus, najadi 
nosangu rara nte la. 6:18 Nemo mpuu rapogaumiu tona ledo bereimiu 
mboto! Apa dosa haitu ledo ria kasimbayuna. Isema-sema nompogau tona 
ledo beretna mboto, mpuu-mpuu nompakagero posangu rarana ante 1 Pue. 
6:18 nompakagero posangu rarana nte i Pue: basa Yunani: novia dosa ka 
karona mboto.” 6:19 Ledo nisanimiu karomiu nasimbayu mpo banua 


petupu anu niponturo Nosa Gasa nu Alatala? Ia natetida riara ntaimiu. 
Alatala mboto nombadekei Nosa Gasa ka komiu. Iamo Tupu nu karomiu, 
ledo komiu mboto tupuna. 6:20 Komiu nitolosi nu Alatala bo mbayariNa 
pakaupumo. Haitumo sabana komiu masipato matuvu ante pokainggu 
nabelo ala Alatala rabila. 


7:1 Hitupa yaku madota mesanaka pompekutanamiu anu nitulisimiu riara 
sura. Ane langgai ledo moberei, nabelo. 7:2 Tapi nabelopa ane langgai 
simbo maria bereina mboto, bo mombine simbo maria bereina mboto ala 
ledo rapesori mogau sala. 7:3 Berei langgai kana mangoseaka dota 
bereina mombine mosampaturu, bo ivesia muni berei mombine. 7:4 
Sabana ledo aga berei mombine nakuasa mompakatantu nuapa rapovia ri 
karona mboto, tapi bereina langgai muni. Bo ivesia muni ledo aga berei 
langgai nakuasa mompakatantu nuapa rapovia ri karona mboto, tapi 
bereina mombine muni. 7:5 Nee mogaa mosampaturu ane ledo ria 
posimpoiyomiu njamboko. Ane rapana komiu mangelo loga mosambaya, 
ledo makuya komiu mogaa mosampaturu bara sakuya kasaena ane 
raposimpoiyomiu njamboko. Tapi ane maupumo tempo nipakatantu haitu, 
komiu kana manjili mosampaturu ala nee komiu rapesori “Magau nu Seta 
mogau sala sabana komiu ledo mamala mantaamaka dota raramiu. 7:6 
Tesaku hitu ledo parenta, tapi ane tona njamboko nosimpoiyo ledo 
mosampaturu bara sakuya kasaena, namala, ledo nakuya. 7:7 Kakanana 
nipokonokupa ane pura-pura tona maloa mpo yaku. Tapi pura-pura tona 
nidekeika pompakulena mboto lako nte Alatala. Naria tona nompakule 
matuvu maloa sampe mamate, tapi naria ntanina ledo nidekeika 
pompakule haitu. 7:8 Kapolana, ane tona dopa noberei *7:8 tona dopa 
noberei: Tafsiran ntanina: tobalu.* bo timbala-timbala, nabelopa ane ira 
matuvu maloa masimbayu mpo yaku. 7:9 Tapi ane ledo rapakulera 
mantaamaka dotara, agina moberei. Apa nabelopa moberei pade mandasa 
mantamaaka dota moberei. 7:10 Ivei parentaku ka komiu topoberei. 
Pepatuduki hitu ledo lako nte yaku mboto, tapi tesa 1 Pue Yesus. Berei 
mombine ledo mamala mogaa ante bereina langgai. 7:11 Tapi ane rapana 
la mogaa, domo mamala ia moberei. la kana maroo matuvu maloa atau 


manjili mpanjili nte bereina langgai. Bo berei langgai ledo mamala mogaa 
nte bereina mombine. 7:12 Bo iveimo pepatudukiku ka tona ntanina 
haitumo, tona noberei nte tona ledo topomparasaya i Kristus . Pepatuduki 
hitu lako nte yaku mboto, ledo ria parenta niuli i Pue Yesus bara ipia ri 
dunia. Ane naria langgai topomparasaya bo bereina mombine ledo 
nomparasaya i Kristus, tapi mombine haitu madota maroo matuvu 
mosanggani-nggani nte ia, langgai haitu ledo mamala mogaa nte bereina. 
7:13 Bo ane naria mombine topomparasaya bo bereina langgai ledo 
nomparasaya i Kristus, tapi langgai haitu madota maroo matuvu 
mosanggani-nggani ante ia, mombine haitu ledo mamala mogaa ante 
bereina haitu. 7:14 Apa ana-anara nireke bagia nu Alatala sabana saito 
totuara nomparasaya i Kristus. Bereina anu ledo nomparasaya i Kristus 
nireke bagia nu Alatala sabana bereina topomparasaya. Ane ledo ivesia, 
ana-anara masimbayu mpo ana-ana ntona ledo nomparasaya. 7:15 Tapi ane 
berei langgai atau berei mombine anu ledo nomparasaya i Kristus madota 
mogaa ante bereina topomparasaya, nee ratagi ira mogaa. Ane ivesia, 
berei langgai atau mombine topomparasaya domo nipou ada poberei, apa 
Alatala madota ala komiu matuvu mosinggabelo. 7:16 Tapi dopa 
nisanimiu anu majadi. Bara berei mombine topomparasaya mamala 
manggeni bereina langgai momparasaya 1 Kristus bo rapakasalama. Bara 
berei langgai topomparasaya mamala manggeni bereina mombine 
momparasaya bo rapakasalama. 7:17 Pura-pura tona kana matuvu 
nangoseaka pantuu i Pue Yesus ka ia. Pura-pura kana matuvu batena mpo 
tempo ia nipokio nu Alatala momparasaya 1 Kristus. Haitumo atura 
nipatudukiku ka pura-pura topomparasaya. 7:18 Jonjona, ane *toYahudi 
anu “nisuna tempo 1a nipokio nu Alatala majadi topomparasaya 1 Kristus, 
nee ia mompasimbuku mompakalipo tanda posuna haitu. Ivesia muni ane 
tona dopa nisuna tempo 1a nipokio nu Alatala majadi topomparasaya 1 
Kristus, nee ia merapi rasuna. 7:19 Apa ledo ria gunana ane kita 
mangoseaka “ada posuna bo ledo muni naria gunana ane kita ledo 
mangoseaka ada haitu. Anu noguna ntoto, haitumo, mangoseaka parenta- 
parenta nu Alatala. 7:20 Pura-pura tona kana matuvu batena mpo tempo ia 
nipokio nu Alatala majadi topomparasaya i Kristus. 7:21 Ane komiu najadi 


batua tempo komiu nipokio nu Alatala, nee masusa raramiu mompekirika 
haitu, ledo nakuya komuu najadi batua. Tapi ane rakavami loga 
makabasaka lako ri pepobatua, aginamo komiu makabasaka. 7:22 
Toramo! Tona anu najadi batua tempo ia nipokio majadi topomparasaya i 
Yesus, naupa ia batua tapi nikabasaka i Pue Yesusmo ia lako ri dosana. Bo 
tona ledo nipobatua tempo ia nipokio nu Alatala, ia najadi mpo batua 
sabana ia nekou nte i Kristus. 7:23 Toramo! Komiu nitolosi nu Alatala bo 
nibayariNa pakaupu. Sabana haitu, nee sampe komiu majadi batua nu 
manusia. 7:24 Jadi sampesuvu-sampesuvu, nau bara berimba pantuu ka 
komiu tempo komiu nipokio majadi topomparasaya 1 Kristus, komiu kana 
batena matuvu mosanggani-nggani ante Alatala riara nggatuvu nituu ka 
komiu. 7:25 Ane pompekutanamiu ka tona dopa noberei, “7:25 Tona dopa 
nobere1: Tafsiran ntanina: randaa-randaa.” ledo ria parenta lako nte i Pue 
Yesus. Tapi kutesa ka komiu panggavaku mboto. Bo tesaku hitu masipato 
raparasayamiu sabana pompakule nidekei nTupu ka yaku lako ri 
pompotoveNa. 7:26 Jadi ivei panggavaku: nantora mpengaya-ngaya 
pepandasa nirasai ntopomparasaya sli-sii, nabelopa ane katuvumiu ledo 
rabalikimiu. 7:27 Rapana, ane komiu nobereimo, nemo raelomiu dala 
mogaa ante bereimiu. Ane komiu dopa noberei, domo mangelo poberei. 
7:28 Tapi ane rapana komiu moberei, haitu ledo madosa. Bo ane randaa 
moberei ledo rapodosana. Tapi toramo, topoberei tantu mantingayo 
mpengaya-ngaya kasusa riara nggatuvura. Bo anu kupodota ala komiu 
ledo rapambela kasusa haitu. 7:29 Sampesuvu-sampesuvuku, patujuku 
ivei: kita topomparasaya kana mantora tempota domo masae. Jadi 
nompamula sii-sii tona nobereimo nee aga mompekirika bereina. 7:30 Bo 
tona notumangi ante susa rara, nee aga mompekirika kasusa rarana. Tona 
nadamba nemo aga mompekirika kadamba nu rarana. Tona nopagoli nemo 
aga mompekirika balu-baluna. 7:31 Bo tona nompasimbuku mbara-mbara 
dunia hitu nemo aga mompekirika mbara-mbarana. Apa dunia nisanita 
sii-sii, domo masae malipo. 7:32 Anu nipodotaku ala komiu matuvu ledo 
masesa rara. Tona dopa noberei namala mompakasangu pekirina ka 
pokarajaa i Pue. Nipekirikana berimba ia mamala mompakadamba rara 1 
Pue. 7:33 Tapi tona nobereimo kana mompekirika mpengaya-ngaya ri 


dunia hitu. la kana mompekirika berimba ia mompakadamba rara bereina 
mombine 7:34 sampe pekirina matebagi-bagi. Mombine-mombine domo 
noberei bo randaa-randaa namala mompakasangu pekirira ka 1 Pue. 
Nipekirikara berimba katuvura bo pekiri rara ntaira mamala magasa ri 
panggita nu Alatala. Tapi mombine-mombine nobereimo kana 
mompekirika mpengaya-ngaya ri dunia hitu. Kana rapekirikara berimba 
mompakadamba rara bereina langgai. 7:35 Yaku notesa ivesia ka komiu 
ala mantulungi komiu, ledo ala mompandasa komiu ante mpengaya-ngaya 
atura. Tapi patujuku ala komiu movia anu nakana bo masipato ri panggita 
nu Alatala, bo ala komiu maroo mangoseaka 1 Pue ante pekiri ledo 
matebagi-bagi. 7:36 Ane maria langgai nompekirika pokaingguna domo 
masipato nte tengeana, bo tengeana haitu nantambaimo umuruna 47:36 
tengeana haitu nantambaimo umururna ATAU: ia domo nompakule 
nantaamaka dota nu rarana moberei .* sampe nirasaina ira kana moberei, 
agina ia movia anu nipodotana haitu. Agina ira moberei, haitu ledo 
rapodosana. 7:37 Tapi ane maria langgai nompekiri nabelopa ia ledo 
mompoberei tengeana, bo ane katantuna haitu nipoviana mboto bo ledo 
nipasuu ntona, bo ane ia mamala mombakuasai dotana, nabelopa ia ledo 
moberei. 7:38 Jadi langgai anu mompoberei tengeana novia anu nabelo, 
tapi langgai ledo mompobereina novia anu nelabipa kabelona. 7:39 
Mombine anu nobereimo nikingisi nu ada poberei ane bereina langgai da 
natuvu. Tapi ane bereina langgai namatemo ia mamala rapoberei nu 
langgai ntanina anu nipokonona. Tapi ia kana moberei ante langgai anu 
nomparasaya i Pue Yesus. 7:40 Nangoseaka panggavaku, masanapa ia ane 
ledo moberei mpanjili. Nau panggavaku mboto, niparasayaku Nosa Gasa 
nanggeniaka yaku. 


8:1 Kapolana, nipekutanamiu kandea nipakande ka tupu-tupu ntanina. 
Nakana mami mulimiu kita pura-pura napande. Nisanita ledo ria tupu 
ntanina aga Alatala. Tapi kuuli ka komiu, kapande nompakalanga rarata. 
Aginapa mompotove roa sabana pepotove nompakaroso rara ntona. 8:2 
Isema-sema nompekiri nadeamo nisanina, kakanana dopa nisanina mpuu 
anu masipato rasanina. 8:3 Tapi isema-sema mpuu-mpuu nompotove 


Alatala, ia niposisani nu Alatala. 8:4 Jadi ane motesa kandea nipakande ka 
tupu-tupu ntanina, nisanitamo “pinoito nogambara anu ledo nakana. Bo 
nisanita muni Alatala aga saito, ledo ria ntanina. 8:5 Narita mamimo 
mpengaya-ngaya anu nisomba nu manusia, anu niuli tupu bo karampua nau 
ri langi nau ri tana. 8:6 Tapi ane kita topomparasaya, nisanita aga saito 
Alatala nakana. lamo Tuamata anu nompajadi pura-pura anu naria ri dunia. 
Tamo nombadekei katuvu ka kita ala kita mombasomba la. Bo aga saito 
Tuputa, i Yesus Kristus anu nipopale nu Alatala nompajadi pura-pura anu 
naria, bo lako nte Ia sampe natuvu kita. 8:7 Tapi naupa ivesia, ledo 
pura-pura topomparasaya nangisani anu haitu. Dopame ira nomparasaya i 
Kristus, sanu topomparasaya nabiasa nompakande tupu-tupu ntanina. Jadi 
sampe sii-sii ane rakandera kandea anu nipakande ka tupu-tupu ntanina, 
kandea haitu nirekera mpuu-mpuu kandea nu tupu-tupu haitu. Ane 
mangande kandea haitu, nirasaira nadosa, apa dopa naroso 
pomparasayara. 8:8 Kandea ledo ntoto mantambai posinggabelota nte 
Alatala bo ledo muni mogaaraka kita lako nte Alatala. Ane r akandeta, 
ledo mauntu kita. Bo ane ledo rakandeta, ledo muni marugi. 8:9 Tapi 
sampesuvu-sampesuvu, pakabelo-belo! Nau nisanimiu ledo makuya 
mangande kandea haitu, nee sampe tona anu dopa naroso pomparasayana 
rapakenimtiu mangande kandea haitu, sampe ia manavu riara dosa. 8:10 
Patujuku ivei: Nisanimiu ledo nakuya mangande kandea haitu. Tapi 
rapana, komiu hau mangande ri banua pesomba ka “viata, bo rakita ntona 
anu dopa naroso pomparasayana. Natantumo ia muni mabia mangande 
kandea nipesomba ka viata atau tupu-tupu ntanina haitu. 8:11 Kaupuna, 
anu nisanimiu haitu nompakagero pomparasayana apa nituntunina komiu 
novia anu nirasaina nadosa. Tano mai ia sampesuvumiu sampomparasaya 
anu nitolo ante raa 1 Kristus. 8:12 Pokainggumiu ante sampesuvumiu haitu 
nasala sabana pokainggumiu nanggeni 1a novia anu nirasaina nadosa sabana 
pomparasayana dopa naroso. Bo pokainggumiu haitu nadosa ri panggita 1 
Kristus. 8:13 Jadi, sampesuvu-sampesuvu, ane kandea anu nikandeku 
mompakagero pomparasaya nu sampesuvuku, domo kukande kandea 
haitu ala nee yaku mompakagero pomparasayana. 


9:1 Yaku hii nakuasa novia nuapa-nuapa nipodotaku. Yaku hii suro 1 
Yesus. Yaku mboto nanggita Tuputa 1 Yesus. Bo komiu mbotomo asele 
pokarajaa nipoviaku ka 1 Pue. 9:2 Nau ri panggita ntona ntanina yaku ledo 
nireke suro 1 Pue Yesus, natantu kana rarekemiumo yaku suroNa mami! 
Pomparasayamiu i Pue Yesusmo nompakalanto yaku hii mpuu-mpuu 
suroNa. 9:3 Ane maria tona mompakasala yaku sabana pokaingguku mpo 
suro 1 Pue, ivei pesanaku: 9:4 Kami “suro 1 Yesus natantumo masipato 
mantarima kandea bo panginu lako nte todea topomparasaya. 9:5 
Natantumo kami muni masipato moberei nte topomparasaya bo manggeni 
berei kami mosanggani-nggani riara polipa kami, nasimbayu mpo anu 
nipovia nu suro-suro ntanina bo sampesuvu-sampesuvu 1 Pue Yesus mboto 
bo 1 Petrus. 9:6 Atau nisarumakamiu aga yaku bo 1 Barnabas kana 
mokarajaa ante pale kami mboto mompaelo? Ledo masipato kami muni 
ratande ntodea topomparasaya? 9:7 Natantu ledo ria saitoa tantara 
nombatanggu katuvuna mboto tempo posieva. Katuvuna kana ratanggu 
pakenina. Topokarajaa talua “anggur masipato mangande asele ntaluana. 
Bo topoevu tovau atau bimba masipato manginu susu lako ri binatana. 9:8 
Porapa haitu lako ri katuvuta eo-eo. Tapi naria muni pepatuduki 
nasimbayu riara Atura-atura agama Yahudi. 9:9 Riara Buku Atura Agama 
nitulisi Nabi Musa, nitulisi ivei: "Nee mombaramu sumba nu japi tempo 
mantulungi tupuna moini pae. Palambakamo rakandena sakide pae!" 49:9 
Ulangan 25:4“ Jadi berimba nitaseremtu, aga japi nipariara nu Alatala? 
9:10 Natantu kitamo nipatujuNa ante tesa haitu! Tesa haitu nitulisi 
rarapaka katuvuta manusia. Topopajeko bo topomporo kana mokarajaa 
ante manjarumaka mantarima sabagia lako ri asele ntana nikarajaara haitu. 
9:11 Kami “suro-suro i Yesus nombasavu Tesa nu Alatala riara ntaimiu. 
Jadi, ledo masipato kami manjarumaka petanggumiu sakide? 9:12 Iyapa 
guru-guru ntanina masipato manjarumaka petanggumiu, nemopa kami! 
Tapi kami ledo sanggania nerapi petulungi haitu. Kami aga 
nombatidamaka riara mpengaya-ngaya kasusa ala ledo mompakantamo 
tona mombatanggu katuvua kami sampe mombalava ira mantarima Kareba 
Belo i Kristus. 9:13 Natantu nisanimiumo topokarajaa ri * Banua nu 
Alatala nanggava kandeara lako ri pesomba nipesomba ka Tupu ri Banua 


nu Alatala haitu. Bo tona nombatulungi todea nanggeni pesombara ri lanta 
pesomba nanggava sabagia lako ri anu nipesomba haitu. 9:14 Ivesia muni 1 
Pue Yesus nompakatantu ala topanggeni Kareba Belo matuvu lako ri 
petulungi ntona anu nantarima Kareba Belo haitu. 9:15 Tapi nau naria 
nturoku merapi ivesia, ledo sanggania niperapiku ratanggumiu. Bo ledo 
muni nitulisiku sura hitu ala komiu mompamula mombatanggu katuvuku! 
Nadamba raraku sabana dopa niperapiku nte komiu bo aginapa yaku 
mamate pade kadambaku haitu rapakalipo ntona! 9:16 Apa ane yaku 
mompatolele Kareba Belo, ledo masipato yaku mangoe bo mompakalanga 
rara, sabana yaku nisuro nu Alatala mompatolelena. Mandasa yaku ane 
ledo kupatolele Kareba Belo! 9:17 Ane rapana dotaku mboto 
mompatolele Kareba haitu, tantu masipato yaku manggava tambo. Tapi 
ledo ivesia yaku. Yaku nompatolele Kareba Belo, ledo lako ri dotaku 
mboto. Bara kupodota bara ledo, kana kupatolele Kareba Belo apa 
haitumo pokarajaa miparasaya nu Alatala ka yaku. 9:18 Jadi nuapa 
tamboku? Nadamba raraku nompatolele Kareba Belo ledo nerapi gaji bo 
ledo muni nerapi petulungi anu masipato kutarima lako ri pokarajaaku 
nompatolele Kareba Belo. Kadambaku haitumo nirekeku tamboku. 9:19 
Yaku hii ledo batua ntona, namala natuvu nangoseaka dotaku mboto. Tapi 
nitunggaiku natuvu mpo batua ka pura-pura tona. Nipoviaku ivesia ala 
madea mpuu tona kukeni momparasaya 1 Yesus. 9:20 Jonjona, ane yaku 
nosanggani-nggani nte to Yahudi, yaku nokainggu mpo to Yahudi. Ane 
yaku nosanggani-nggani nte tona anu nangoseaka Atura-atura agama 
Yahudi, yaku nangoseaka Atura-atura haitu naupa yaku mboto domo 
nipou nu Atura-atura haitu. Patujuku ala mamala kukeni ira momparasaya 1 
Yesus. 9:21 Ivesia muni ane yaku nosanggani-nggani nte tona ledo nisanina 
Atura-atura agama Yahudi, yaku nokainggu mpo tona ledo nangisani 
Atura-atura haitu. Patujuku ala mamala kukeni ira momparasaya 1 Yesus. 
Tapi nee rauli yaku ledo nangoseaka parenta-parenta nu Alatala, apa yaku 
hii mpuu-mpuu nangoseaka parenta-parenta 1 Kristus! 9:22 Ane yaku 
nosanggani-nggani nte tona ledo naroso pomparasayana, yaku najadi 
nasimbayu mpo ira ala yaku mamala mantulungi mompakaroso 
pomparasayara. Yaku nangoseaka mpengaya-ngaya pokainggu bo kabiasa 


ntona ala yaku mamala manggeni sanu ira momparasaya. 9:23 Haitu 
pura-pura mpoviaku ala madea mpuu tona momparasaya Kareba Belo bo 
ala yaku mboto manggava belo nijanji ri Kareba Belo haitu. 9:24 Natantu 
nisanimiumo ri posilumba, pura-pura topangova mangova, tapi aga saito 
nanggava hadia padagi. Jadi komiu muni kana mokainggu mpo topangova: 
pasimbukumo ante mpuu-mpuu rara ala rakavamiu hadia. 9:25 Tona 
nantuntuni posilumba kana meguru mombakuasai karona mboto riara 
mpengaya-ngaya. Rapoviana ivesia ala manggava hadia padagi anu ledo 
mainti, haitumo sangaya talidangga bunga anu aga sampalai malelemo. 
Tapi kita hitu neguru mombakuasai karota ala rakavata hadia mainti 
sampe ri kasae-saena. 9:26 Jadi haitumo sabana yaku ledo nangova 
sambara. Yaku ledo nojaguru mpo tona aga nombajaguru luona. 9:27 Tapi 
yaku neguru nombakuasai karoku mboto ala ledo mangoseaka dota raraku 
nadaa, mbelaka maupu kupatolele Kareba Belo ka tona ntanina, yaku 
mboto ledo manggava hadia. 


10:1 Sampesuvu-sampesuvuku, toramo anu najadi ante totuata nggaulu 
tempo ira nangoseaka Nabi “Musa. Ira pura-pura nilenduti nu tinja kulimu 
tandana Alatala nosanggani-nggani nte ira, bo pura-pura ira nasalama 
nombavote “#Tasi Let. “10:1 Peinta Pesuw 14:19-22 Tasi Lei nasimbayu 
nte Tasi Siroyo.? 10:2 Ira pura-pura nilenduti nu kulimu bo noliu rantasi, 
nangoseaka 1 Musa. “10:2 nilenduti nu kulimu bo noliu rantasi . Basa 
Yunani: ira nidiu riara kulimu bo tasi, tandana ira topangoseaka i Musa.” 
Ivesia muni kita nidiu tandana kita topangoseaka i Yesus. 10:3-4 Ira 
pura-pura nangande kandea nasimbayu, anu nidekei nu Alatala ante 
kuasaNa. Bo ira pura-pura nanginu uve nasimbayu, anu nipopoili nu 
Alatala lako ri vatu. Bo vatu haitu nirapaka 1 Kristus mboto anu naria 
nosanggani-nggani nte ira. #10:3-4 Pesuvu 16:4, 35, 17:5-6, Bilangan 
20:7-11* 10:5 Tapi naupa nadea belo nidekei nTupu ka ira, nadea ira ledo 
nipodamba nu Alatala sampe ira nipakamate nggalako dala ri karava bai. 
10:6 Haitu pura-pura najadi jonjo mompopatora ka kita ala kita nee maino 
ka anu nadaa mpo anu nipovia ntotuata haitu. 10:7 Jadi nee kita metupu 
nte tupu-tupu ntanina mpo anu nipovia roara ntanina. Riara Buku Gasa 


naria nitulisi pokainggura tempo nombasomba japi bulava haitu ivei: 
"Todea haitu nonturo nangande nompebasa, nanginu, nosusa-susa sampe 
nadea poviara ledo masipato." (10:7 Pesuvu 32:6 )* * 10:8 Nee kita 
mosimpogau ante tona ledo bereita mboto mpo anu nipovia roara ntanina. 
Toramo! Riara saeo, ropulu bo talu-njobu ira namate singgani-nggani 
*10:8 Bilangan 25:1-9* sabana poviara haitu. 10:9 Nee kita mangopa rau 
nTupu mpo anu nipovia roara ntanina sampe ira namate niteo nu ule! *10:9 
Bilangan 21:4-7; Mazmur 78:18* 10:10 Bo nee kita mongau mpo pongau 
roara ntanina. Topongau haitu nipatesi nu “malaeka kamatea. “10:10 
Bilangan 14:1-38; 16:41* 10:11 Haitu pura-pura najadi nte ira ala 
mompopatora ka tona ntanina. Bo kajadia-kajadia haitu nitulisi riara Buku 
Gasa ala majadi pepatora ka kita anu natuvu sii-sii ri tempo napara kaupu 
nu dunia. 10:12 Jadi isema-sema nompekiri narosomo pomparasayana bo 
ledo mamala rapesori, pakabelo-belo! Nee sampe ia muni manavu riara 
dosa! 10:13 Pura-pura pesori anu nambela komiu nasimbayu ante 
pesoripesori anu nipambela ka pura-pura manusia. Tapi Alatala namala 
raparasaya mantulungi komiu. Ledo rapalambaNa komiu rapesori ante 
pesori anu melabi lako ri pompakulemiu. Tempo komiu rapesori, Ia 
mompopaisani dala ka komiu ala komiu maroso bo maroo raramiu 
mombatidamaka riara pesori haitu. 10:14 Jadi sampesuvu-sampesuvu 
nipotoveku, haitumo sabana kuuli ka komiu, nee mpuu metupu nte 
tupu-tupu ntanina. 10:15 Komiu tona napande, jadi coba taseremiu mboto 
tesaku hitu bara nakana bara ledo. 10:16 Tempo kita nanginu uve “anggur 
nantora raa i Kristus natiti ri “kayu salib, mulita tarima kasi ka Alatala bo 
nanginu sanggani-nggani. Haitu tandana kita todea i Kristus anu nitolosiNa 
ante raaNa. Bo tempo kita notubi-tubi *roti bo nangande nosangganinggani 
nantora kamate 1 Kristus, haitu tandana kita bagia nu karo 1 Kristus. 10:17 
Nau kita nadea, kita pura-pura najadi sangu karo sabana roti sangu haitu 
nikandeta nosanggani-nggani. 10:18 Pekiri munimo kabiasa *ntoY ahudi. 
Ira nasiromu nangande sabagia kandea nipesomba ka Alatala ri *lanta 
pesomba. Isema-sema nangande kandea haitu, nireke ia muni nombasomba 
Alatala nosanggani-nggani nte topesomba. Ane ivesia, tantu isema-sema 
nangande kandea nipesomba ka tupu ntanina, nireke ia muni nombasomba 


tupu ntanina haitu. 10:19 Jadi nuapa patuju ntesaku hitu? Panguliku nakana 
tupu-tupu ntanina haitu? Naria gunana kandea mpakandeka tupu-tupu 
ntanina? Natantu ledo! 10:20 Tapi patujuku ivei: Kandea nipakande ntona 
ka tupu-tupu ntanina kakanana nipakande ka “seta-seta, ledo mpakande ka 
Alatala. Bo patujuku ala komiu ledo mosanggani-nggani mantuntuni tona 
nombasomba seta-seta. 10:21 Ledo ntoto masipato komiu manginu uve 
anggur mantora kamate i Pue Yesus bo rainumiu muni panginu ri posusa 
mombabila seta-seta. Ledo ntoto masipato komiu monturo mangande “roti 
mantora kamate 1 Pue Yesus, bo rakandemiu muni kandea ri posusa 
pombabila seta-seta. 10:22 Kita aga mombaopa rau rara nTupu ane 
ratuntunita toposomba seta-seta! Atau nisarumakamiu kita nakuasapa pade 
Tupu? 10:23 Yaku namala novia nuapa-nuapa nipodotaku, tapi ledo 
pura-pura nanggeni belo ka yaku. Yaku namala novia nuapa-nuapa 
nipodotaku, tapi ledo pura-pura mompakaroso rara ntodea 
topomparasaya. 10:24 Nee aga mompekirika kabelo karomiu mboto, tapi 
pekirika muni kabelo ntona ntanina. 10:25 Komiu mamala mangande 
mpengaya-ngaya bau nipobalu ri potomu. Ledo paraluu rapekutanamiu bau 
haitu bara nipesomba ka tupu-tupu ntanina. Ledo paraluu monggai-nggai 
raramiu nompekirika bara nasala mangande bara ledo. 10:26 Apa riara 
Buku Gasa nitulisi ivei: "Nyumangu dunia bo pura-pura isina anu nTupu." 
(10:26 Mazmur 24:1 ) 10:27 Ane komiu ragaga ntona ledo 
topomparasaya mangande ri banuana, bo komiu madota mangande ante 1a, 
kandemo nuapa-nuapa ratibo ka komiu. Ledo paraluu rapekutana kandea 
haitu bara nipakande ka tupu-tupu ntanina. Ledo paraluu monggai-nggai 
raramiu mompekirika bara nasala bara ledo. 10:28 Tapi ane maria tona 
manguli ka komiu, "Kandea hitu nipakande ka tupu-tupu ntanina," nee 
rakandemiu kandea haitu ala ledo monggai rara nu roa mompekirika bara 
nasala bara ledo. 10:29 Patujuku, ledo ponggai raramiu nipekiriku tapi 
ponggal rara nu roa. Tapi bara maria tona manguli, "Nakuya dotaku 
mamala ralava ntona ntanina? 10:30 Ane kuuli tarima kasi ka Alatala 
dopame kukande kandea haitu, nakuya rapakasala ntona yaku?" 10:31 
Jadi sampesuvu-sampesuvu, nuapa-nuapa rapoviamtu, nau mangande nau 
manginu, nau povia ntanina, povia puramo ala Alatala rabila bo ratoitya. 


10:32 Nee sampe pokainggumiu manggeni tona ntanina manavu riara 
dosa, nau to Yahudi nau tona ledo toY ahudi, nau todea topomparasaya 
Alatala. 10:33 Yaku mboto nompasimbuku matuvu mompakadamba 
pura-pura rara ntona riara mpengaya-ngaya pokaingguku. Yaku ledo aga 
nompekirika kabelo karoku mboto tapi yaku nompekirika kabelo ntona 
pura-pura, ala ira pura-pura mamala rapakasalama. 


11:1 Jadi pasialamo pokaingguku nasimbayu mpo yaku mboto nompasiala 
pokainggu 1 Kristus. 11:2 Sampesuvu-sampesuvu, yaku nantotya komiu 
sabana komiu batena nantora yaku riara mpengaya-ngaya, bo komiu naroo 
nangoseaka pepatuduki nipatudukiku ka kom. 11:3 Tapi hitu paraluu 
rasanimiu: langgai pakeni nu bereina mombine, i Kristus pakeni nu langgai, 
bo Alatala pakeni i Kristus. 11:4 Jadi ane riara kasiromumiu naria langgai 
nosambaya atau nompasimbayu tesa nitarimana lako nte Alatala bo 
nibonggona balenggana, ia ledo nombabila 1 Kristus, pakenina. “11:4 
Tempo haitu, langgai nolelaka pobonggo balenggana tempo netupu, 
tandana ia nombabila bo natundu nte tupuna.” 11:5 Bo ane riara 
kasiromumtu naria mombine nosambaya atau nompasimbayu tesa 
nitarimana lako nte Alatala bo ledo nibonggona balenggana, ledo nabelo. 
Apa nangoseaka kabiasata, mombine ledo nombabonggo balenggana ledo 
nombabila bereina langgai pakenina. Ledo ria posisalana mombine haitu 
ante mombine nigau buluana tandana ledo ria eya nu matana. “11:5 
Nantuntuni kabiasa ntona tempo haitu, mombine kana nombabonggo 
balengga ane nesuvu. Aga mombine nasavidu ledo nombabonggo 
balenggana.” 11:6 Ane mombine ledo madota mombabonggo balenggana, 
aginamo ragausi buluana. Tapi ane maeya matana buluana ragau, agina 
rabonggona balenggana. 11:7 Ledo masipato langgai mombabonggo 
balenggana tempo nosambaya atau nompasimbayu tesa nu Alatala, sabana 
ia nipajadi mpo polenje nu Alatala mboto ala kaoge nu Alatala rakita. Tapi 
mombine nipajadi ala kaoge nu langgai rakita. 11:8 Apa ri pamulana 
langgai ledo mipajadi lako ri mombine, tapi mombine nipajadi lako ri 
langgai. 11:9 Bo ivesia muni mombine nipajadi nu Alatala ala maria roa nu 
langgai, ledo langgai nipajadi ala maria roa nu mombine. 11:10 Haitu 


sampe mombine masipato mombabonggo balenggana tandana ia nekou nte 
berema langgai, “11:10 tandana ia nekou ante berema langgai Tafsiran 
ntanina: tandana naria nturona nosambaya bo nompakasimbayu tesa 
nitarimana lako nte Alatala, ATAU: tandana ia nombakuasai karona 
mboto.” bo muni sabana pokaingguna haitu rakita nu “malaeka-malaeka 
nTupu. 11:11 Tapi toramo! Riara nggatuvuta topomparasaya 1 Pue Yesus, 
langgai bo mombine nosiparaluu. 11:12 Naupa ri pamulana mombine 
nipajadi lako ri karo langgai, hitupa pura-pura langgai nipoanaka nu 
mombine. Bo pura-pura langgai bo mombine nopuna lako nte Alatala. 
11:13 Pekirimiu mbotomo. Masipato mombine mosambaya ka Alatala 
riara kasiromumiu ante balengga ledo mbonggo? Natantu ledo. 11:14 
Nangoseaka kabiasa naria nte kita mboto, nisanita ane langgai nandoe 
buluana, haitu nepakaeya. 11:15 Tapi ane mombine nandoe buluana, haitu 
nompakagaya ia. Apa mombine nipopobulua rapotutui balenggana. 11:16 
Ane maria tona madota mosinjanaika pepatuduki hitu, aga sangaya kuuli 
ka ira: Ledo ria kabiasa ntanina nioseaka kami bo pura-pura todea 
topomparasaya Alatala. 11:17 Kapolana, naria bara sako-ngaya kuuli ka 
komiu. Tapi ledo mpuu kutoiya pokainggumiu. Sabana, ane komiu 
nasiromu nosanggani-nggani mombasomba Alatala, kasiromumiu haitu 
ledo nanggeni belo ka komiu, tapi aga nanggeni daa. 11:18 Paratama, 
niepeku ane komiu nasiromu, komiu natebagi-bagi bo nosinjanai. Bo tantu 
nakana sanu kareba haitu. 11:19 Komiu kana matebagi-bagi mami ala 
rasani isema komiu mpuu-mpuu nangoseaka 1 Yesus! 11:20 Tempo komiu 
nasiromu mosanggani-nggani, pokainggumiu ledo masipato ka tona 
masiromu mangande “roti bo manginu uve anggur mantora kamate 1 Pue 
Yesus. 11:21 Apa ane komiu nangande, komiu aga nompago mangala 
kandeamiu bo panginumiu mboto bo ledo nompopea roa sampe naria tona 
ledo nanggava kandea nuapa-nuapa, bo naria ntanina aga nanginu sampe 
nalangu. 11:22 Nakuya ivesia? Ledo ria banuamiu mboto rapangandemiu 
bo rapanginumiu? Nakuya komiu nompandaente kasiromu ntodea 
topomparasaya Alatala? Nakuya komiu nompakaeya tona ledo nompakule 
manggeni kandea ri kasiromu haitu? Nuapa masipato kuuli ka komiu? 
Masipato kutotya pokainggumiu haitu? Natantu ledo! Ledo ntoto masipato 


kutoiya pokainggumiu tutu! 11:23 Nipatudukikumo ka komiu bara ipia 
batuana nangande bo nanginu nosanggani-nggani mantora kamate 1 Yesus. 
Pepatuduki haitu nitarimaku lako nte 1 Pue Yesus mboto. Bongi 1 Pue 
Yesus nipobalu ka baliNa, malaNa roti, 11:24 bo muliNa tarima kasi ka 
Alatala. Naupu haitu mtubi-tubiNa roti haitu bo muliNa, "Roti hitu karoKu 
Kudekei mombatolosi komiu. Kandemo roti hitu mantora Yaku." 11:25 
Bo ivesia muni naupu ira nangande, nialaNa saboda uve anggur bo niuliNa, 
"Panginu hitu tandana Pojanji nu Alatala nabaru rapakaasa ante raaKu. 
Nggani-nggani komiu manginu panginu ada hitu, inumo rapombatora 
Yaku." 11:26 Apa nggani-nggani komiu mangande roti bo manginu uve 
anggur hitu, komiu mompatolele kareba kamate 1 Pue Yesus sampe la 
makava mpanjili ri dunia hitu. 11:27 Jadi, isema-sema nangande roti atau 
nanginu uve anggur i Pue Yesus ante pekiri ledo masipato, ia nadosamo ri 
ngayo i Pue Yesus sabana nipandaentena karoNa bo raaNa. 11:28 Jadi 
pura-pura tona kana raparesana ntani ruru rara ntaina mboto. Bo maupu 
haitu pade mamala ia mangande roti bo manginu uve anggur haitu. 11:29 
Apa tona anu mangande roti bo manginu uve anggur haitu bo ledo 
nipekirina posidaina ada haitu ante karo i Kristus, natantumo rahuku nu 
Alatala, sabana ia aga nompongeika kamate i Pue Yesus. *11:29 ia aga 
nompongeika kamate i Pue Yesus . Basa Yunani: ia aga nompongeika 
karo i Pue Yesus.” 11:30 Haitu sampe nadeamo komiu ri situ nalente bo 
nadua, bo bara sako-nduamo komiu namate. 11:31 Tapi ane raparesata 
ntani ruru rara ntaita dopame mangande roti bo manginu uve anggur haitu, 
kita ledo rapambela pehuku. 11:32 Tapi ane rapana kita rapambela 
pehuku nu Alatala sii-sii, patujuNa kita rapatuduki ala nee sampe kita 
rapakaropu mosanggani-nggani ante tona ri dunia anu ledo natundu nte 
Alatala. 11:33 Jadi sampesuvu-sampesuvuku, ane komiu masiromu 
mangande roti bo manginu uve anggur mantora kamate 1 Pue Yesus, 
komiu kana mosipopea pura bo mangande mosanggani-nggani. 11:34 Ane 
maria tona naara taina, agina ia mangande ntani ruru lako ri banuana 
mboto. Nee sampe masiromu mosanggani-nggani bo aga rapambela 
pehuku nu Alatala. Bo ane yaku tou nte komiu ngena, damo kupakasiayu 
parakara-parakara ntanina. 


12:1 Kapolana, sampesuvu-sampesuvu. Kutesaki pompakule nidekei nu 
Nosa Gasa nu Alatala ala rasanimiu mpuu-mpuu anu nakana. 12:2 
Nisanimiu mbotomo tempo komiu dopa nomparasaya 1 Yesus, komiu 
nasaro nasalandala mikeniaka ntupu-tupu ntanina anu ledo nosuara. 12:3 
Haitu sampe kuuli ka komiu, komiu kana mompoposisala anu nadaa bo 
anu nabelo. Ane tona mkentaka Nosa Gasa nu Alatala, ledo raulina, 
"Nasurukavumo i Yesus." Bo ivesia muni ledo rapakule ntona 
mompangaku, "I Yesus, [amo Tupu" ane tona haitu ledo mkeniaka Nosa 
Gasa nu Alatala. 12:4 Naria mpengaya-ngaya pompakule lako nte Nosa 
Gasa, tapi pura-pura pompakule haitu nopuna lako ri sangu Nosa Gasa. 
12:5 Naria mpengaya-ngaya pokarajaa nipoviata ka i Yesus, tapi aga saito 
Tupu rapokarajaakata. 12:6 Bo naria mpengaya-ngaya cara Alatala 
nompopakita kuasaNa riara nggatuvuta bo aga saito Alatala nokarajaa 
riara ntaita pura-pura bo nombatulungi kita riara mpengaya-ngaya. 12:7 
Kita pura-pura simbo nidekeika pompakule lako ri Nosa Gasa nu Alatala 
ala manggeni belo ka tona ntanina. 12:8 Saito tona nidekeika nu Nosa 
Gasa pompakule mapande motesa. Tona ntanina nidekeika nu Nosa Gasa 
haitu muni pompakule mombatentei anu nipopaisani nTupu ka ia. 12:9 
Tona ntanina nidekeika nu Nosa Gasa pompakule momparasaya 1 Yesus 
nelabi pade biasa. Bo tona ntanina nidekeika nu Nosa Gasa kuasa 
mompakabelo dua-dua ntona. Bo haitu pura-pura lako nte Nosa Gasa 
pangane. 12:10 Bo tona ntanina nidekeika pompakule movia kabaraka. 
Tona ntanina nidekeika pompakule mompasimbayu tesa nitarimana lako 
nte Alatala, bo tona ntanina nidekeika pompakule mompoposisala anu 
nopuna lako ri Nosa Gasa bo anu nopuna lako ri kuasa-kuasa ntanina. Bo 
tona ntanina nidekeika pompakule notesa basa-basa anu nopuna lako ri 
Nosa Gasa. Bo sanupa vai nidekeika pompakule mombabatuasi tesa-tesa 
lako ri basa-basa haitu. 12:11 Pura-pura haitu nipovia nu Nosa Gasa sangu 
haitu. la nobagi pompakule-pompakule simbo ntanina, nangoseaka dota nu 
Nosa Gasa mboto. 12:12 Karota sangu nau mpengaya-ngaya sipana. Bo 
nau mpengaya-ngaya sipa, batena sangu karo. Ivesia muni kita 
topomparasaya i Kristus. Kita namala nirapaka sangu karo. Nau nadea 
ngayana kita, kita pura-pura aga sangu karo i Kristus. 12:13 Sanu kita 


“to Yahudi, sanu ledo. Sanu kita batua, sanu ledo. Tapi kita pura-pura 
nidekeika nu Alatala Nosa Gasa sangu haitu ala kita majadi sangu karo. 
Bo Nosa Gasa sangu haitu nonturo riara ntaita pura-pura. “12:13 Basa 
Yunani: Ivesia muni kita. Kita pura-pura najadi aga sangu karo sabana 
nidiu ante Nosa Gasa. Nau kita to Yahudi atau ledo to Yahudi, batua atau 
ledo, kita pura-pura nipainu Nosa Gasa sangu haitu.” 12:14 Karota ledo 
aga sangu sipana tapi nadea. 12:15 Ane rapana kadata manguli, "Yaku 
ledo sipa nu karo sabana yaku ledo pale," natantumo haitu ledo nakana. 
Kada haitu sipa nu karota mami. 12:16 Bo ane rapana talingata manguli, 
"Yaku ledo sipa nu karo sabana yaku ledo mata," natantumo haitu ledo 
muni nakana. Talinga haitu batena sipa nu karota muni. 12:17 Ane rapana 
pura-pura karota majadi mata, berimba kita meepe? Bo ane rapana 
pura-pura karota majadi talinga, berimbamo kita meenga? 12:18 Alatala 
nompakatantu pura-pura sipa nu karo nipataka ri kasipatona nangoseaka 
dota nu Alatala mboto. 12:19 Ane rapana aga sangu sipa nu karo, 
natantumo ledo ntoto ria karota. 12:20 Nadea mami sipa nu karota, tapi 
karo aga sangu. 12:21 Jadi mata ledo mamala manguli ka pale, "Yaku 
ledo nomparaluu iko!" Bo ivesia muni balengga ledo mamala manguli ka 
kada, "Yaku ledo nomparaluu iko!" 12:22 Tapi sipa-sipa nu karo anu 
nireke nalente bo ledo ria gunana, kita ledo mamala matuwu ane ledo ria 
sipa haitu. 12:23 Bo sipa anu nireke ledo nagaya, sipa-sipa haitumo 
nipiara pakabelo-belo. Bo sipa-sipa anu ledo nabelo nikita ntona, sipa-sipa 
haitumo nitampunisita nte baju. 12:24 Tapi sipa-sipa nagaya ledo paraluu 
rapiara ivesia. Alatala mboto nombasunju karota ala sipa-sipa anu nireke 
ledo nagaya, haitumo rapiara mpuu. 12:25 Ivesiamo karota matuwu 
masiayu bo pura-pura sipa mosioseaka. 12:26 Ane nadua sangu sipa, 
pura-pura sipa nu karo haitu nombarasaina muni. Ane sangu sipa mbila, 
pura-pura sipa nu karo muni nadamba. 12:27 Kom pura-pura nirapaka 
karo i Kristus bo komiu saito-saito simbo nirapaka sipa nu karoNa. 12:28 
Ri tatangamiu sampomparasaya, Alatala nanganggataka tona mantui 
mpengaya-ngaya bago. Pamulana naria tona nianggatakaNa majadi 
suroNa. Bo karanduana, naria tona nianggatakaNa majadi “nabi 
mompasimbayu tesa nitarimana lako nte Alatala. Katataluna, naria anu 


nianggatakaNa majadi guru. Bo naria muni nidekeikaNa pompakule movia 
kabaraka. Narita nidekeikaNa pompakule mompakabelo dua-dua ntona. 
Naria nidekeikaNa pompakule mantulungi tona ntanina, naria nidekeikaNa 
pompakule manggeniaka todea, bo naria nidekeikaNa pompakule motesa 
basa-basa anu nopuna lako ri Nosa Gasa. 12:29 Natantumo ledo pura-pura 
tona nianggataka majadi suro! Ledo pura-pura tona majadi nabi anu 
mompasimbayu tesa nitarimana lako nte Alatala. Ledo muni pura-pura 
tona nianggataka majadi guru. Ledo pura-pura tona nidekeika pompakule 
movia kabaraka. 12:30 Ledo pura-pura tona nidekeika pompakule 
mompakabelo tona nadua, atau motesa basa-basa anu nopuna lako ri Nosa 
Gasa, atau mombabatuasi tesa lako ri basa-basa haitu. 12:31 Jadi 
pasimbukumo ante mpuu-mpuu raramiu manggava pompakule-pompakule 
lako nte Nosa Gasa anu noguna mpuu. Bo sii-sii kupopakita ka komiu 
sangaya anu nelabi kabelona. 


13:1 Ane rapana kupakule motesa mpengaya-ngaya basa manusia bo 
basa-basa #malaeka, tapi ane ledo kupotove tona ntanina, tesa-tesaku haitu 
ledo ntoto ria gunana. Tesaku haitu nasimbayu mpo goo naoni atau gimba 
nitinti pakamangga, ledo ria isina. 13:2 Bo ane kupakule mompasimbayu 
tesa-tesa nitarimaku lako nte Alatala, bo ane kusani mpengaya-ngaya anu 
nitabuniaka bo kusani muni mpengaya-ngaya pangisani ntanina, bo 
pomparasayaku maroso mpuu sampe yaku mamala mantudu bulu molinja, 
tapi ane ledo kupotove tona ntanina, katuvuku ledo ntoto ria gunana. 13:3 
Bo ane kudekei pura-pura mbara-mbaraku ka tona napakasi, bo kudekei 
karoku mboto rapatesi rapalabu ntona sabana pomparasayaku i Yesus , 
tapi ane ledo kupotove tona ntanina, pura-pura anu nidekeiku ledo ntoto 
naria gunana. 13:4 Tona nompotove roana nandoe posabarana bo nabelo 
rarana. la ledo nasiriati, ledo nangoe, bo ledo nalanga rarana. 13:5 la ledo 
nasodo nte roa bo ledo aga nangelo kabelo nu karona mboto. la ledo 
nasalisa narau bo ledo nompariara kasala nipovia ntona ka ia. 13:6 Tona 
nompotove roa ledo nadamba nanggita pokainggu nadaa tapi nadamba 
nanggita pokainggu nanoa. 13:7 la nombatidamaka riara mpengaya-ngaya 
anu najadi. Ia ledo nenonto nomparasaya, batena nanjarumaka Alatala, bo 


nosabara nau bara nuapa-nuapa najadi. 13:8 Pepotove ledo maupu-upu. 
Ane pompakule mompasimbayu tesa nitarima lako nte Alatala, makava 
tempona pompakule haitu menonto. Bo ane pompakule motesa ante 
basa-basa nopuna lako nte Nosa Gasa, makava tempona pompakule haitu 
malipo. Bo ane anu nipopaisani nTupu ka kita, makava tempona 
pangisanita domo raparaluu. 13:9 Apa pangisanita da nakura, bo 
pompakuleta mompasimbayu tesa lako nte Alatala dopa nagana. 13:10 
Tapi tempo Alatala mompakabelo mpengaya-ngaya bara maipia, domo 
raparaluuta pompakule-pompakule anu da nakura haitu. 13:11 Jonjona, 
tempo yaku da nangana yaku notesa mpo ngana, raraku mpo rara nu 
ngana, yaku nompekiri mpo ngana. Tapi nambasopa yaku, inggu-inggu 
ngana haitu nmkabasakaku puramo. 13:12 Anu nikitata sii-sii nasimbayu 
mpo vayo nu lenje navuyo-vuyo riara pompevayo. Tapi ri tempo makava 
malanto rakitata mpo tona mosinggita lenje. Sii-sii pangisaniku da nakura, 
tapi tempo bara maipia malanto kusani pura-pura nuapa, nasimbayu mpo 
Alatala nangisani pura-pura karoku hitu. 13:13 Jadi pura-pura pompakule 
maupu tapi naria talu-ngaya anu ledo maupu-upu, haitumo pomparasaya, 
panjarumaka bo pepotove. Bo lako ri talu-ngaya haitu, nopokopa 
pepotove. 


14:1 Jadi sampesuvu-sampesuvu, pasimbukumo momparibavo 
mompotove tona ntanina. Bo pasimbuku munimo manggava 
pompakulepompakule lako nte Nosa Gasa. Bo pompakule nogunapa 
haitumo pompakule mompasimbayu tesa nitarima lako nte Alatala. 14:2 
Ane tona notesa basa-basa nopuna lako nte Nosa Gasa, ia notesa ka 
Alatala, ledo notesa ka roa. Apa ledo nisani nu roa batua ntesana. la notesa 
ante pekeniaka Nosa Gasa, bo nitesana anu dopa nisani nu manusia. 14:3 
Tapi ane tona nompasimbayu tesa nu Alatala, ia notesa ka manusia bo 
tesana haitu nompakaroso rara roa ntanina bo nompakadidi rarara, bo 
nompakavoe rarara. 14:4 Tona nompake basa nopuna lako ri Nosa Gasa 
nompakaroso pomparasayana mboto. Tapi tona nompasimbayu tesa nu 
Alatala, nompakaroso pomparasaya ntodea topomparasaya. 14:5 Dotaku 
ala komiu pura-pura mompake basa-basa nopuna lako ri Nosa Gasa. Tapi 


mabelopa ane komiu mompasimbayu tesa nu Alatala. Apa nompasimbayu 
tesa nu Alatala nogunapa pade nompake basa-basa nopuna lako ri Nosa 
Gasa. Tapi ane maria tona mompakule mombabatuasi tesa-tesa nopuna 
lako nte Nosa Gasa haitu, naria gunana apa todea topomparasaya mamala 
mangisani batuana bo pomparasayara rapakaroso. 14:6 
Sampesuvusampesuvu, ane rapana yaku makava nte komiu bo mompake 
basa-basa nopuna lako nte Nosa Gasa, nuapa gunana haitu ka komiu? 
Natantu ledo ntoto ria gunana. Tapi kana mariapa gunana ka komiu ane 
kupakalanto pepatuduki nitarimaku lako nte Alatala, atau kutentei ka 
komiu pangisamiku Alatala, atau kupasimbayu tesa nitarimaku lako nte 
Alatala, atau kupatuduki komiu. 14:7 Pekirimo pareva-pareva musi anu 
ledo noinosa, evamo suli bara koronjo. Ane pareva musi haitu ledo 
rapopomoni pakalanto, bertmba rasani ntona dade mbana nipodadeka? 
14:8 Bo ane “tabue ledo rapopomoni pakalanto mompokio tantara hau 
mangeva balira, natantu ledo maria tantara mompakasadia karona hau 
mosieva ante balira. 14:9 Ivesia muni ante pompakule mompake basa-basa 
anu nopuna lako ri Nosa Gasa. Ane komiu motesa basa-basa anu ledo 
nisani nu roa-roamiu, berimba rasanira patuju ntesamiu? Tesa-tesamiu ledo 
ria gunana. Komlu aga nasimbayu mpo tona notesa ka luona. 14:10) Ri 
dunia hitu nadea ngayana basa, ledo nisaniku sakuya kadeana. Bo 
pura-pura basa haitu simbo naria batuana. 14:11 Tapi ane ledo nisanita 
batua nu basa nipake ntona, tantu rareketa tosangatana ia, bo ivesia muni 
kita rareke ntona haitu tosangatana ane raepena basa nipaketa. 14:12 Jadi 
ivesia muni komiu. Ane komiu mompake basa nopuna lako nte Nosa Gasa, 
tantu ledo rasani nu roa batuana. Komiu mpuu-mpuu madota manggava 
pompakule lako nte Nosa Gasa nu Alatala. Tapi aginapa komiu merapi 
Tupu mombadekei ka komiu pompakule mantulungi topomparasaya bo 
mompakaroso pomparasayara. 14:13 Haitumo sampe muliku ka komiu: 
isema-sema nompake basa-basa nopuna lako nte Nosa Gasa kana 
mosambaya bo merapi ala ia radekeika pompakule mombabatuasi 
tesa-tesa haitu ala rasani nu roa batua ntesana. 14:14 Apa ane kita 
mosambaya mompake basa anu nopuna lako nte Nosa Gasa, rara ntaita 
nosambaya, tapi pekirita ledo najala. 14:15 Jadi nuapa masipato 


rapoviata? Ive1: kita kana mosambaya ante rara ntaita mompake basa 
nopuna lako nte Nosa Gasa, tapi kita kana mosambaya ante pekirita muni. 
Kita kana modade ante rara ntaita mompake basa nopuna lako ri Nosa 
Gasa, tapi kita kana modade ante pekirita muni. 14:16 Rapana kita 
manguli tarima kasi ka Alatala ante mompake basa nopuna lako ri Nosa 
Gasa. Ane maria tona ntanina mangepena, berimbamo ia manguli "* Amin! 
Nakana tu!" ane ledo nisanina batuana tesata? 14:17 Nau posambayata 
haitu mabelo mpuu, tapi ledo ria gunana ka tona ntanina, sabana 
pomparasayana ledo nipakaroso nangepe posambayata. 14:18 Yaku 
nosukuru nte Alatala sabana yaku nidekeika pompakule mompake 
basa-basa anu nopuna lako ri Nosa Gasa nelabipa pade komiu pura-pura. 
14:19 Tapi nau ivesia, ane masiromu todea topomparasaya, aginapa 
kupake lima-mbela tesa anu nisani ntodea ala mombatulungi ira. Haitu 
nelabipa kabelona pade mompake sapulu njobu-mbela tesa riara basa anu 
ledo nisani ntona batuana. 14:20 Sampesuvu-sampesuvuku, tumo 
mompekiri mpo ngana-ngana. Komiu kana manoto mpo tona nambasomo. 
Tapi ane anu daa, komiu kana masimbayu mpo ngana kodi anu dopa 
nisanina novia nadaa. 14:21 Riara Buku Gasa nitulisi ivei: Alatala nanguli: 
"Kutesa ka todeaKu ante sumba ntosangatana anu nobasa ntanina. Tapi nau 
ivesia, ledo rapetalingaira tesaKu." (14:21 Yesaya 28:11-12 ) 14:22 Jadi 
ane nipaketa basa-basa anu nopuna lako nte Nosa Gasa, tesata haitu 
tandana kuasa nu Alatala ka tona ledo nomparasaya, ledo ka 
topomparasaya. Tapi ane nipasimbayuta tesa nu Alatala, tesata haitu 
tandana kuasa nu Alatala ka topomparasaya, ledo ka tona ledo 
nomparasaya. 14:23 Rapana komiu topomparasaya masiromu sanggani bo 
pura-pura komiu mompake basa-basa nopuna lako nte Nosa Gasa. Ane 
maria tona dopa nisanina Tesa nu Alatala atau tona ledo nomparasaya 
mesua ri sia, nuapa majadi? Natantumo rapekirira komiu togila. 14:24 
Tapi ane komiu pura-pura mompasimbayu tesa nitarimamiu lako nte 
Alatala bo tona ledo nomparasaya atau tona dopa nisanina Tesa nu Alatala 
mangepe tesamiu haitu, masilonto riara ntaina ia nadosa. Pura-pura 
pokaingguna rapakalanto lako ri tesa-tesa haitu. 14:25 Pura-pura pekirina 
anu nitabuniakana riara ntaina rapakalanto sampe ia kana mantaputu 


mombasomba Alatala bo manguli, "Mpuu-mpuu Alatala naria ri 
tatangamiu ri sii." 14:26 Jadi sampesuvu-sampesuvuku, nuapa rapoviata? 
Tve1: ane kita masiromu mombasomba Alatala, saito-saito simbo maria 
bagiana. Sanu tona modade, sanu mompatuduki, sanu mompakalanto tesa 
nitarimana lako nte Alatala. Sanu tona motesa riara basa-basa nopuna lako 
nte Nosa Gasa, bo tona ntanina mombabatuasi tesa-tesa haitu ala rasani 
ntodea batuana. Pura-pura anu nipoviamiu haitu kana rapovia ala 
mompakaroso pomparasaya ntodea. 14:27 Ane maria tona motesa 
mompake basa-basa anu nopuna lako nte Nosa Gasa, nee meliu lako ri 
randua atau tatalu topotesa, bo saito-saito ira kana mosimpaleliu motesa. 
Bo kana maria tona mompakule mombabatuasi tesara haitu. 14:28 Ane 
ledo ria tona mompakule mombabatuasi tesara haitu, agina topotesa basa 
haitu malino riara kasiromu haitu. Agina basa haitu rapakera riara ntaira 
mboto ka Alatala. 14:29 Ane tona mompasimbayu tesa nitarimana lako nte 
Alatala, nabelo ane randua atau tatalu motesa. Tona ntanina kana 
mompetalingai pakabelo-belo ala rataserera anu nitesa haitu bara lako nte 
Alatala bara ledo. 14:30 Tapi ane maria tona ntanina nonturo ri sia, bo 
sampesanika naria tesa lako nte Alatala netuu riara ntaina, topotesa 
pamulana kana menonto ala tona karanduana haitu mamala 
mompasimbayu tesa nu Alatala anu dako netuu riarana. 14:31 Ane ivesia, 
komiu pura-pura mamala mompasimbayu tesa nu Alatala mosimpaleliu 
saito-saito ala pura-pura topomparasaya mamala rapatuduki bo 
rapakaroso. 14:32 Toramo! Tona nompakule mompasimbayu tesa 
nitarimana lako nte Alatala, nompakule nombakuasai karona mboto, 
haitumo ia namala notesa atau menonto notesa nantuntuni dotana mboto. 
14:33 Apa Alatala nompokono anu natinonto. Ledo nipokonoNa nagado. 
Poviamo anu nabiasa nipovia ri pura-pura kasiromu ntodea 
topomparasaya. 14:34 Mombine-mombine kana malino tempo todea 
topomparasaya masiromu. Ira ledo nipaloga motesa-tesa. Ira kana mekou 
mangoseaka anu nitulisi riara Atura-atura agama. 14:35 Ane ira madota 
mangisani bara nuapa, aginamo rapekutanara nte bereira tempo manjili ri 
banuara mboto. Sabana, ledo masipato mombine motesa-tesa 
mompakagado kasiromu ntopomparasaya. 14:36 Berimba? Nasituju 


komiu ante atura-atura haitu? Toramo, Tesa nu Alatala ledo nopuna lako 
nte komiu! Bo ledo aga komiu nipatoleleka tesa haitu! 14:37 Ane maria 
tona mompekiri ia “nabi anu nidekeika pompakule mompasimbayu tesa 
nitarimana lako nte Alatala, atau maria pompakule ntanina lako nte Nosa 
Gasa, tantu rasanina tesa-tesa nitulisiku hitu parenta lako nte 1 Pue Yesus. 
14:38 Tapi ane 1a ledo madota mantarima tesaku hitu, nee rapariaramiu 
tesana. 14:39 Jadi sampesuvu-sampesuvuku, pasimbukumo ante 
mpuu-mpuu raramiu manggava pompakule mompasimbayu tesa 
nitarimamiu lako nte Alatala. Bo nee ratagi tona mompake basa-basa 
nopuna lako nte Nosa Gasa. 14:40 Tapi pura-pura anu rapoviamiu kana 
masipato bo masiayu. 


15:1 Kapolana sampesuvu-sampesuvu. Yaku madota mompopatora ka 
komiu Kareba Belo anu nipatoleleku ka komiu. Nitarimamiumo Kareba 
haitu bo naroso pomparasayamiu 1 Kristus sampe sii-sii. 15:2 Kareba Belo 
haitu namala manggeni komiu rapakasalama ane komiu bate-batena 
momparasaya tesa nipatoleleku ka komiu. Ane ledo, pomparasayamiu tutu 
ledo nakana. 15:3 Nitarimaku kareba nelabi nopoko bo haitumo 
nipasimbayuku ka komiu. Haitumo, 1 Kristus namate sabana dosata bo 
haitu najadi nangoseaka anu nitulisi riara Buku Gasa. 15:4 Ia nitana ri 
dayo, bo ri eo katataluna nipakatuvu mpanjili bo haitu muni najadi 
nangoseaka anu nitulisi riara Buku Gasa. 15:5 Naupu haitu nipopakitaNa 
karoNa ka 1 Petrus bo ka ana-anaguruNa sapulu randua. 15:6 Bo naupu 
haitu nipopakitaNa karoNa ka salunu topangoseaka la nelabi lima-atu tona 
kadeana. Nau bara sako-ndua ira namatemo, deanapa ira da natuvu sampe 
sli-sii. 15:7 Naupu haitu nipopakitaNa karoNa ka i Yakobus, bo ka 
pura-pura tona najadi suroNa. 15:8 Bo kaupuna nipopakitaNa munimo 
karoNa ka yaku, nau yaku nasimbayu mpo ngana nesuvu dopa nagana 
mbulana. 15:9 Yaku hii #suro 1 Yesus natueipa pade suro-suro ntanina. 
Kakanana yaku hii ledo masipato rauli suro 1 Yesus sabana yaku 
nompandasa todea topomparasaya la bara ipia. 15:10 Tapi lako ri 
pepotove nu Alatala, yaku najadi suro i Pue Yesus. Bo pepotoveNa haitu 
naria aselena riara nggatuvuku. Yaku nokarajaa nelabipa kantamona pade 


suro-suro 1 Yesus ntanina. Tapi kakanana ledo yaku anu nokarajaa ntamo 
ivesia. Alatala anu nompotove yaku, Iamo nokarajaa nosanggani-nggani 
ante yaku. 15:11 Jadi nau yaku nau suro-suro ntanina nompatolele Kareba 
Belo ka komiu, ledo nakuya. Anu nopoko, kami nompatolele Kareba Belo 
bo komiu nomparasayana. 15:12 Kami nompatolele ka komiu tesa nanguli 
1 Kristus nipakatuvu mpanjili. Jadi nakuya naria sanu komtu nanguli tona 
namatemo ledo rapakatuvu mpanjili? 15:13 Ane rapana makana tona 
namatemo ledo rapakatuvu mpanjili, batuana 1 Kristus muni ledo 
nipakatuvu mpanjili. 15:14 Bo ane i Kristus ledo nipakatuvu mpanjili, ledo 
ntoto ria gunana kami nompatolele Kareba Belo, bo ledo muni naria 
gunana pomparasayamiu. 15:15 Bo ledo aga haitu. Ane rapana tesara 
makana, batuana kami nodava, sabana kami nanguli Alatala nompakatuvu 1 
Kristus mpanjili lako ri kamateNa. Tapi ane rapana makana tona namate 
ledo rapakatuvu mpanjili, batuana Alatala ledo nompakatuwu mpanjili 1 
Kristus. 15:16 Apa ane tona namate ledo rapakatuvu mpanjili, natantumo 1 
Kristus muni ledo nipakatuvu mpanjili. 15:17 Bo ane 1 Kristus ledo 
nipakatuvu mpanjili, pomparasayamiu ledo ntoto ria gunana, komiu 
bate-batena nadosa. 15:18 Bo topomparasaya la anu namatemo domo ria 
panjarumakara, naropumo ira! 15:19 Ane panjarumakata 1 Kristus aga 
noguna tempo kita natuvu ri dunia hitu, kitamo tona nelabi napakasi ri 
dunia. 15:20 Tapi i Kristus mpuu-mpuu nipakatuvu mpanjili. Bo katuvuNa 
mpanjili haitu najadi panggingisi nompakatantu pura-pura topangoseaka la 
anu namatemo, rapakatuvu mpanjili muni. 15:21 Lako ri pokainggu ntona 
saito, pura-pura manusia kana mamate. Ivesia muni lako ri povia 
ntosaitoNa, manusia mamala rapakatuvu mpanjili. 15:22 Pura-pura 
manusia nireke nosangu ante i Adam apa kita pura-pura mulina. I Adam 
namatemo, jadi pura-pura manusia kana mamate munimo. Tapi 1 Kristus 
nipakatuvu mpanjili. Jadi isema-sema nosangu rara nte 1 Kristus, ia muni 
rapakatuvu mpanjili. 15:23 Tona namatemo kana rapakatuwu mpanjili 
nangoseaka sunjuna nipakatantu. I Kristus tona pamulana nipakatuwu 
mpanjili. Bo maliu haitu tona nosangu rara nte la rapakatuvuNa mpanjili 
tempo la makava mpanjili ri dunia. 15:24 Maliu haitu pade makava kaupu 
nu dunia. Tempo haitu 1 Kristus mombadagi pura-pura tupu ntanina bo anu 


nakuasa, bo la moparenta mpo Magau. Maliu haitu, radekeiNa 
PoparentaNa ka TuamaNa Alatala. 15:25 Apa 1 Kristus kana moparenta 
mpo Magau sampe pura-pura baliNa rapopekou nu Alatala nte la. 15:26 
Pade la mompakaupu baliNa kaupuna, haitumo kamatea. 15:27 Nitulisi 
riara Buku Gasa ivei: "Alatala mompopekou pura-pura anu naria ri 
ngayoNa." (15:27 Mazmur 8:7 )*Jadi nisanita pura-pura mekou nte 1 
Kristus. Aga Alatala mboto ledo mekou nte 1 Yesus, sabana lamo anu 
nompopekou pura-pura anu naria nte 1 Kristus. 15:28 Tempo pura-pura 
anu naria mekou nte 1 Kristus, la mboto mekou nte TuamaNa, apa evamo 
niuliku pangane Alatalamo anu nompopekou pura-pura nte la. Kaupuna 
Alatala moparenta mpengaya-ngaya anu naria. 15:29 Ane tona namate 
ledo rapakatuvu mpanjili, rapokuya naria tona nidiu manjambei tona 
namatemo? Nuapa gunana movia ada haitu ane tona namate ledo ntoto 
rapakatuvu mpanjili? 15:30 Bo ane tona namate ledo rapakatuvu mpanjili, 
rapokuya kami mantingayo kasusa bo kapari eo-eo? 15:31 Sampesuvu- 
sampesuvu, eo-eo nisarumakaku yaku rapatesi sabana pokarajaaku 
nompatolele Kareba Belo. Nisani nu Alatala nadamba mpuu raraku sabana 
komiu nosangu rara nte Tuputa 1 Yesus Kristus. Ivesia muni nisaniNa 
tesaku hitu nakana mpuu, yaku ledo nodava! 15:32 Yaku nosieva ante tona 
nadaa ri ngata Efesus anu nasimbayu mpo binata-binata nasoa. Nuapa 
gunana yaku matuvu mantingayo kasusa ivehaitu ane ledo ria 
panjarumakaku yaku rapakatuvu mpanjili? Ane tona namate ledo 
rapakatuvu mpanjili, agina kita matuvu mpo panguli ntona ivei: "Kamaimo 
kita mangande bo manginu bo madamba-damba eo hitu, sabana maile bara 
mamatemo kita, bo katuvuta maupumo." 15:33 Tapi nee sampe komiu 
rabagiu ntona anu nanguli tomate ledo rapakatuvu mpanjili. Toramo! Ane 
kita movega ante tona nadaa, tantu rapasialata pokainggura. 15:34 Jadi 
pakanoto mpanjili pekirimiu bo tumo rapovia dosa! Da nariapa sanu komiu 
dopa nosisani belo nte Alatala. Niuliku ivesia ala maeya matamiu. 15:35 
Tantu maria tona ntanina mompekutana, "Berimbamo tomate rapakatuvu 
mpanjili? Berimba karora ane rapakatuvu mpanjili?" 15:36 Nadoyo mpuu 
komiu mompekutana ivesia! Nau bara nuapa ratuda ri talua, ledo matuvu 
ane anguna ledo ralovu ri tana ntani! 15:37 Bo anu nitudamiu haitu aga 


batuna nggoo, nau angu “gando bara angu tuda-tuda ntanina. Ledo nituda 
njumanggayu, aga anguna nituda. 15:38 Tapi Alatala nompakatuwu 
angu-angu nituda haitu nangoseaka dotaNa sampe pura-pura ngaya anguna 
najadi tuda-tuda nangoseaka ngayana mboto. 15:39 Ane rapekirita 
pura-pura anu natuvu ri dunia hitu, ledo nasimbayu lenjena. Manusia 
sangaya lenjena. Tonji ntanina lenjena. Bau ntasi ntanina muni lenjena. 
Mpengaya-ngaya binata simbo ntanina lenjena. 15:40 Bo ivesia muni anu ri 
langi evamo mata nu eo, bula, bo betue-betue, ledo nasimbayu ante anu ri 
tana. Anu ri langi sangayana kagayana bo amu ri tana sangayana kagayana. 
15:41 Kagaya nu mata eo sangayana, bo kagaya nu bula sangayana muni. 
Bo kagaya nu betue sangayana muni, bo betue mboto simbo nosisala 
kagayana. 15:42 Ivesia muni ante karobata ntomate anu rapakatuvu 
mpanjili. Karobata anu nitana mapopo. Tapi ane karobata rapakatuvu 
mpanjili domo mamate domo mapopo. 15:43 Karobata anu nitana ledo 
namala novia nuapa-nuapa bo nadaa nikita. Tapi ane rapakatuvu mpanjili, 
maroso bo magaya rakita. 15:44 Karobata anu nitana, karo manusia biasa 
lako ri dunia hitu. Tapi ane rapakatuvu mpanjili, karo haitu majadi karo 
masipato matuvu ri suruga. Naria karo manusia biasa, bo naria muni karo 
masipato matuwu ri suruga. 15:45 Riara Buku Gasa naria nitulisi ivei: 
"Manusia paratama, 1 Adam, nipakatuvu nu Alatala." (15:45 Kajadia 2:7 
)#Tapi i Adam kaupuna, haitumo 1 Kristus, nombadekei katuvu nabelo 
sampe ri kasae-saena. 15:46 Anu najadi nokolu ledo karo anu masipato 
monturo ri suruga, tapi karo manusia biasa. Karo anu masipato monturo ri 
suruga najadi ri puri. 15:47 Manusia paratama haitu nipajadi lako ri tana 
bo nonturo ri dunia hitu. Tapi 1 Kristus, anu nireke 1 Adam karanduana, 
nopuna lako ri suruga. 15:48 Manusia ri dunia hitu natuvu nasimbayu mpo 
1 Adam anu nipajadi lako ri tana. Tapi tona anu nosangu rara ante 1 Kristus 
manggava katuvua lako ri suruga, nasimbayu mpo katuvua 1 Kristus. 15:49 
Sii-s11 karota nanjava karo i Adam anu nipajadi lako ri tana. Tapi bara 
maipia kita anu nosangu rara nte 1 Kristus, karota manjava karo 1 Kristus 
anu nopuna lako ri suruga. 15:50 Sampesuvu-sampesuvu, iveimo patujuku: 
karota ri dunia hitu nipovia lako ri isi bo raa. Kita ledo mamala monturo ri 
Poparenta nu Alatala ri suruga ante karota anu mamate bo mapopo, 


sabana ri suruga ledo ria kamatea. 15:51 Pariaramo! Kupopaisani ka 
komiu anu nitabuniaka nu Alatala lako ri lamba pamulana! Ledo pura-pura 
kita mamate, tapi kita pura-pura kana rabaliki nau kita da natuvu atau 
namatemo. 15:52 Riara sampida mata tempo “tabue 1 Pue rapopomoni ri 
kaupu nu dunia, tona anu namatemo rapakatuvu mpanjili ante karo anu 
domo mapopo, bo kita pura-pura anu da natuvu rabaliki muni. 15:53-54 
Apa karota anu mamate bo mapopo kana rabaliki majadi karo anu domo 
mamate domo mapopo. Bo tempo karota mpuu-mpuu nibaliki, madupamo 
tesa nitulisi riara Buku Gasa ivei: "Alatala nompakaupu kamatea, manusia 
domo mamate!" ( 15:53,54 Yesaya 25:8 ) 15:55 "Heh, kamatea! 
Nidagimo iko! Domo ria kuasamu mompandasa manusia!" #15:55 Basa 
Yunani: Heh kamatea, umba pedagimu? Heh kamatea, umbamo bisamu?” 
( Hosea 13:14 )# 15:56 Manusia naeka ka kamatea sabana nisanira ane 
mamate ira kana rahuku sabana dosara. Bo manusia nadosa sabana 
niliunakara Atura agama. “15:56 Basa Yunani: Bisa nu kamatea iamo 
dosa, bo kuasa nu dosa iamo Atura agama.” * 15:57 Tapi kita nosukuru 
nte Alatala! [amo nombakabasaka kita lako ri kuasa nu dosa bo Atura 
agama sampe kita majadi padagi sabana anu nipovia nTuputa Yesus 
Kristus! 15:58 Jadi sampesuvu-sampesuvu nipotoveku, pakaroso 
pomparasayamiu bo nee molengga-lengga. Pasimbuku ante mpuu-mpuu 
raramiu mantui pokarajaa nidekei i Pue Yesus ka komiu, apa nisanimiu 
ledo ria nuapa-nuapa anu ledo ria gunana rapoviamiu ka la. Natantu kana 
maria aselena. 


16:1 Kapolana, sampesuvu-sampesuwu, kutesa doi rapasiromumiu 
mombatulungi sampesuvuta sampomparasaya napakasi ri ngata 
Yerusalem. Kana rapoviamiu mpo niparentaku ka todea topomparasaya ri 
ngata Galatia. 16:2 Haitumo, ri eo-eo Aka saito-saito komtu simbo kana 
mompatani sabagia lako ri doi panggavamiu nangoseaka kadea mu asele 
nikavamiu. Bo doi haitu kana rabolimiu sampe yaku tou nte komiu. Nee 
damo makava yaku ri situ pade rapasiromumiu doi haitu. 16:3 Ane 
makava yaku, kudekei sura popaisani ka tona anu rapelisimiu, bo ira 
kutudu manggeni doi petulungi lako nte komiu hau ri ngata Yerusalem. 


16:4 Ane rapekirimiu mabelo muni yaku hau, raporoara yaku bo 
mosanggani-nggani kami hau. 16:5 Maupu kupelioda ira ri propinsi 
“Makedonia pade tou mompeinta komiu, apa yaku nonia moliu ri 
Makedonia mami. 16:6 Dotaku masae sakide monturo ante komiu, bara 
sampe maupu tempo ranindi, ala komiu mamala mantulungi yaku riara 
polipaku hau ri ponturo ntanina. 16:7 Yaku ledo madota aga mesai 
sampalai nte komtu sii-sii. Ane rapodota nTupu, yaku madota masae 
sakide monturo nte komiu. 16:8 Tapi hitupa yaku maroo ri ngata Efesus 
sampe Eo Mbaso “Pentakosta, 16:9 apa nadea loga ka yaku ri sii 
mokarajaa anu mamala manggeni belo ka todea, naupa nadea muni 
topangeva yaku ri sii. 16:10 Ane makava ri situ 1 Timotius, tarimamiu 
mabelo ia ala matinda rarana monturo nte komiu, apa ia muni nantui 
pokarajaa 1 Pue Yesus nasimbayu mpo yaku. 16:11 Jadi nee sampe maria 
tona manjauru ia. Tapi tulungimo ia mompapola polipana mabelo ala ia 
mamala manjili nte yaku, apa yaku nompopea kakavana ri sii 
nosangganinggani ante sampesuvu-sampesuvu sampomparasaya ntanina. 
16:12 Ane sampesuvuta 1 Apolos, nadea ngganimo nituduku tou 
mompelioda komiu mosanggani-nggani ante topomparasaya- 
topomparasaya ntanina. Tapi hitu-hitu ia dopa nadota tou. Ane maria loga 
nabelo ntanina ngena, pade tou ia. 16:13 Komiu kana mainga bo nee 
menonto momparasaya 1 Kristus. Komiu kana maroso bo nee maeka ka 
nuapa-nuapa. 16:14 Nuapa-nuapa rapoviamiu, poviamo ante pepotove. 
16:15 Sampesuvu-sampesuwu, natantu nisanimiumo i Stefanus sambanua. 
Ira tona pamulana nomparasaya 1 Yesus ri propinsi Akhaya, bo ira 
nompasimbuku ante mpuu-mpuu rarara mantulungi todea nu Alatala. Jadi 
sampesuvu-sampesuvu, kuperapi nte komiu ante mpuu-mpuu raraku, 
16:16 pekoumo nte tona ivehaitu bo nte pura-pura tona nokarajaa ntamo 
nosanggani-nggani nte ira nantulungi todea topomparasaya. 16:17 
Nadamba mpuu raraku tempo 1 Stefanus, i Fortunatus bo i Akhaikus tumai 
nte yaku ri sii, sabana ira nanjambei komiu nantulungi yaku ri sii. 16:18 Ira 
nompakasana raraku nasimbayu mpo raramiu nipakasanara muni. Haitu 
sampe kuperapi nte komiu, bilamo tona ivehaitu! 16:19 Nadea tabe lako 
nte todea topomparasaya ri propinsi *Asia. Bo tarima muni nadea tabe 


lako nte 1 Akwila bo 1 Priskila nosanggani-nggani ante todea 
topomparasaya anu nasiromu ri banuara, apa komiu pura-pura 
nosampesuvu sabana pomparasayamiu 1 Pue Yesus. 16:20 Nadea muni 
tabe lako nte pura-pura topomparasaya ri sii. Posipakavotekamo tabe 
saito-saito ante pepotove. 16:21 Paleku mboto notulisi hitu ivei: nadea 
tabe lako nte yaku, i Paulus. 16:22 Isema-sema ledo nompotove 1 Pue 
Yesus, masurukavumo 1a! Maranata! Tupu kami, kakavamo! 16:23 
Kuperapi i Pue Yesus mombadekei belo ka komiu. 16:24 Yaku 
nompotove komiu pura-pura anu nosangu rara ante 1 Yesus Kristus. Tabe 
lako nte yaku, I Paulus 


2 Korintus 


1:1 Sampesuvu-sampesuvu todea nu Alatala ri ngata Korintus bo 
pura-pura topomparasaya ri njumangu propinsi Akhaya: Sura hitu lako nte 
yaku, 1 Paulus, bo i Timotius sampesuvuta sampomparasaya. Yaku nipelisi 
nu Alatala najadi #suro i Yesus Kristus nangoseaka dotaNa. 1:2 Kuperapi 
Tuamata Alatala bo Tuputa Yesus Kristus mombadekei belo ka komiu bo 
mompakatinonto raramiu. 1:3 Ratoiyamo Alatala, Tuama nTuputa Yesus 
Kristus. la Tuamata anu naasi mataNa nanggita kita bo Iamo Alatala 
nompakaroso rarata riara mpengaya-ngaya. 1:4 la nompakaroso rara kami 
riara mpengaya-ngaya kasusa bo kapari nirasai kami, ala karoso rara 
nitarima kami lako nte Alatala, rapake kami mompakaroso rara ntona 
ntanina anu nombarasai kasusa bo kapari. 1:5 Nadea kasusa bo kapari 
nirasa1 1 Kristus, nambela munimo nte kami. Bo ivesia muni Alatala 
mpuu-mpuu nompakaroso rara kami sabana kami nosangu rara nte 1 
Kristus. 1:6 Kami nombarasai kasusa bo kapari ala rapakule kami 
mompakaroso raramiu, bo ala komiu rapakasalama. Ane rara kami 
rapakaroso nu Alatala riara kasusa bo kapari, tantu raramiu muni 
rapakarosoNa sampe komiu mosabara mombatidamaka kasusa bo kapari 
nasimbayu mpo kasusa nirasai kami. 1:7 Haitu sampe ledo nonggai rara 
kami nompekirika komiu, nisani kamimo komiu mpuu-mpuu 
nombatidamaka riara kasusa bo kapari. Apa nisani kami ane komiu 


nombarasai kasusa bo kapari nasimbayu mpo kami, tantu raramiu muni 
rapakaroso nu Alatala, nasimbayu mpo kami. 1:8 Sampesuvu-sampesuvu, 
kami madota ala rasanimiu kasusa bo kapari nirasai kami ri propinsi “Asia 
nadaa mpuu. Pepandasa nirasai kami neliu gagamo sampe naupu rara 
kami, domo nisarumaka kami matuvu. 1:9 Nirasai kami eva nihuku mate. 
Tapi haitu najadi ala kami ledo manjarumaka karoso kami mboto tapi 
manjarumaka Alatala anu nakuasa mompakatuvu mpanjili tona namate. 
1:10 Jadi sampesuvu-sampesuwu, Alatala nompakasalama kami lako ri 
pepandasa anu nompakaviora rara haitu, sampe kami ledo namate. Bo 
Tamo bate-batena mompakasalama kami. Iamo nisarumaka kami 
bate-batena mompakasalama kami nggani-nggani kami mombarasai 
kasusa bo kapari. 1:11 Nisani kami ane komiu muni mantulungi 
mosambayaka kami, Alatala bate-batena mompakasalama kami riara 
kasusa. RadekeiNa belo ka kami sabana madea tona mosambaya ka kami. 
Bo madea tona manguli tarima kasi ka la ane rakitara nipotyoNa 
pomperapira ka kami. 1:12 Nadamba mpuu rara kami apa nisani kami 
nabula rara kami. Kami nasaro nokainggu nanoa nte tona pura-pura, 
nelabipa nte komiu. Pura-pura anu nipovia kami, ledo ria nuapa-nuapa 
nitabuniaka kami. Patuju kami nanoa, nangoseaka dota nu Alatala. 
Pokainggu kami ledo nangoseaka kapande nu manusia, tapi nangoseaka 
pompakule nidekei nu Alatala. 1:13-14 Apa anu nitulisi riara sura kami 
aga anu nalanto rabacamiu bo rapahamiu, ledo ria patuju ntanina 
nitabuniaka riarana. Sii-sii dopa nipahamiu ntoto patuju kami. Tapi 
nisarumakaku makava tempona rasanimiu mpuu-mpuu patuju kami, ala 
tempo i Pue Yesus makava bara maipia komiu madamba mompekirika 
kami nasimbayu mpo kadamba kami nompekirika komiu. 1:15-16 
Nisaniku komiu mpuu-mpuu nadamba nompekirika yaku. Haitu sampe 
yaku nonia ronggani mesai nte komiu, ala komiu mamala mantarima belo 
ronggani kadeana lako nte yaku. Patujuku mesai mompelioda komiu ntani 
ruru pade mapola hau ri propinsi “Makedonia. Bo tempo manjili lako ri 
Makedonia pade mesai vai mompelioda komiu ala komiu mamala 
mantulungi yaku mompapola polipaku hau ri bagia “Yudea. 1:17 Tapi 
niaku haitu nabali. Bara raulimiu yaku aga nebalingoya. Atau raulimiu 


yaku nompakatantu niaku nangoseaka dotaku mboto, sanggani nanguli 
"Iyo," sanggani nanguli "Ledo." 1:18 Tapi ledo ivesia, sampesuvu- 
sampesuvu. Alatala namala raparasaya bo nisaniNa tesa kami ka komiu 
namala muni raparasaya. Ledo nebalingoya kami, ledo sanggani "Iyo" bo 
sanggani, "Ledo." 1:19 Apa i Yesus Kristus ledo nabali-bali. Iamo “Ana 
nu Alatala anu nipatolele kami 1 Silas bo 1 Timotius ka komiu. la ledo 
nebalingoya, ledo sanggani nanguli, "Iyo", bo sanggani nanguli, "Ledo." 
TesaNa bate-batena namala raparasaya. 1:20 Apa pura-pura pojanji nu 
Alatala nipakadupa riara nggatuvu i Kristus. Haitu sampe kita anu nosangu 
rara ante 1 Kristus namala nanguli, "“ Ami! Nakana mpuu pojanji-pojanji 
nu Alatala!" Bo haitu najadi ala Alatala rabila bo ratoiya. 1:21 Alatala 
mboto mompakaroso kita pura-pura ala kita mosangu rara ante i Kristus. 
NipelisiNa kita majadi todeaNa 1:22 bo nidekeiNa Nosa GasaNa riara 
ntaita, tandana kita todeaNa. Nosa GasaNa haitu panggangisita ala 
rasanita janji nu Alatala ka kita mpuu-mpuu rapakadupaNa. 1:23 
Sampesuvu-sampesuvu, yaku ledo nodava. Alatala sabiku. NisaniNa isi 
rara ntaiku bo nisaniNa yaku ledo nanjili ri ngata Korintus mompelioda 
komiu sabana ledo nipokonoku makasara mangonteaka komiu bo 
mompakasusa raramiu. 1:24 Kami ledo topeparenta anu aga nadamba 
nangulika komiu nuapa raparasayamiu bo nuapa rapoviamiu. Kakanana 
pomparasayamiu 1 Kristus naroso mamimo. Tapi kami aga madota 
mokarajaa mosanggani-nggani ante komiu ala komiu mpuu-mpuu 
madamba. 


2:1 Jadi, mbotusikumo agina yaku domo tou ruru, apa ledo nipokonoku 
mompakasusa raramiu mpo anu najadi saeo. 2:2 Apa, ane kupakasusa 
raramiu, isemapa vai mompakavoe raraku ane ledo komiu? 2:3 Bo 
haitumo patujuku notulisi sura ka komiu bara ipia. Apa ledaku tou ane aga 
masusa raraku manggita pokainggumiu. Kakanana komiu masipato 
mompakadamba raraku. Bo ane madamba yaku, tantu komiu muni 
madamba. 2:4 Tempo nitulisiku sura haitu ka komiu nasusa mpuu raraku, 
nantamo nirasaiku bo naoge uve mataku nesuvu. Patujuku notulisi sura 
haitu ledo mompakasusa raramiu, tapi ala rasanimiu kambaso toveku ka 


komiu pura-pura. 2:5 Ane tona anu novia dosa bara ipia, ia ledo 
nompakasusa raraku, tapi nompakasusa raramiu. Tapi ala tesaku ledo 
maliu gaga, aginapa kuuli ledo pura-pura komiu nipakasusana. 2:6 
Deanapa komiu ri Korintus nombahuku ia. Jadi hitupa kuuli ka komiu 
naganamo pehuku nipambelamiu ka ia. 2:7 Hitupa komiu kana 
mombaampungi ia bo mompakavoe rarana. Nee sampe ia masusa gaga bo 
maupu rarana. 2:8 Jadi kuperapi nte komiu, popakitamo tovemiu ka ia. 
2:9 Ri suraku bara ipia nituduku komiu mombahuku ia. Patujuku notulisi 
sura haitu ala kusani bara raoseakamiu pura-pura parentaku bara ledo. 
2:10 Jadi hitupa naganamo. Isema-sema niampungimiumo, niampungiku 
munimo. Ane rapana tona haitu paraluu kuampungi, niampungikumo ri 
panggita 1 Kristus ala manggeni belo ka komiu pura-pura. 2:11 Tona haitu 
niampungikumo ala nee sampe #“Magau nu Seta manggava loga 
mombadagi kita, sabana nisanita mamimo akalana. 2:12 Kapolana, tempo 
yaku nakava ri ngata Troas mompatolele Kareba Belo 1 Kristus, 1 Pue 
nombadeke1 ka yaku loga nabelo mokarajaa hamai. 2:13 Tapi ledo natinda 
raraku sabana ledo niposinggavakuka sampesuvuta 1 Titus hamai, anu 
manggeni kareba lako nte komiu. Haitumo sabana yaku nopalakanamo nte 
toTroas, bo napola hau ri propinsi “Makedonia. 2:14 Yaku nosukuru nte 
Alatala! Ia batena nanggeniaka kami nosanggani-nggani nte la bo 
nitulungiNa kami najadi padagi sabana kami nosangu rara ante i Kristus. 
NitulungiNa kami nompatolele Kareba Belo 1 Kristus ri umba-umba ala 
pura-pura tona mangepena bo mosisani nte Alatala. Bo Kareba haitu 
nasimbayu mpo soa navangi nasilele nienga ri umba-umba. 2:15 Ri 
panggita nu Alatala, kami nompakadamba raraNa nasimbayu mpo “dupa 
vangi nitunju ka la. Apa kami nompatolele Kareba Belo 1 Kristus ka tona 
rapakasalama bo muni ka tona rapakaropu. 2:16 Ane tona rapakasalama, 
kami nienga mpo soa navangi mpuu, apa Kareba haitu nanggeni katuvua 
nabelo ka ira. Ane tona rapakaropu sabana nisapuakara Kareba haitu, kami 
mpo soa ntomate, apa Kareba haitu nompakatantu ira mamate bo 
rapopogaa lako nte Alatala. Isema mompakule mantui pokarajaa ivehaitu? 
Natantu nangoseaka pompakuleta mboto ledo ria saitoa. 2:17 Nadea tona 
nompatolele Tesa nu Alatala ala mangelo untu ka karora mboto. Tapi ledo 


ivesia kami. Patuju kami nagasa bo tesa kami nakana, apa kami nisuro nu 
Alatala mompatolele TesaNa. Jadi kami notesa ante kuasa 1 Kristus bo 
Alatala nanggita povia kami haitu. 


3:1 Nee rapekirimiu kami nompamula vaimo mombatoiya karo kami 
mboto! Kami ledo nasimbayu mpo sanu tona nakava nte komiu nanggeni 
sura popaisani ala ratarimamiu ira, atau niperapira sura popaisani lako nte 
komiu rakeni ka tona ntanina. Kami ledo paraluu sura ivehaitu 3:2 sabana 
katuvumiu mbotomo sura popaisani kami. Katuvumiu namala nirapaka 
sura nitulisi riara ntai kami anu namala rabaca bo rasani ntona pura-pura. 
3:3 Haitumo, katuvumiu nompopakita ka pura-pura tona, komiu 
mpuu-mpuu nomparasaya bo pomparasayamiu haitu asele pokarajaa kami 
nanggeni tesa 1 Kristus ka komiu. Katuvumiu namala nirapaka sura 
popaisani kami anu nitulisi 1 Kristus mboto. Sura haitu ledo nitulisi ante 
popena bo tinta, bo ledo muni niuki ri sampeka vatu. “3:3 muki ri sampeka 
vatu: #Sapulu Parenta nu Alatala anu nireke Pojanji nu Alatala Nokolu 
niuki nu Alatala ri sampeka vatu. Peinta Pesuvu 24:12; 32:16, Ulangan 
4:13, 5:22.# Tapi sura haitu nipovia Nosa Gasa nu Alatala anu natuvu 
riara ntaimiu. 3:4 Kami nabia nanguli ivesia sabana kami nanjarumaka 
Alatala. Bo kami nanjarumaka Alatala sabana posangu rara kami nte 1 
Kristus. 3:5 Tapi ledo nipakule kami mantui pokarajaa hitu ante kuasa 
kami mboto. Alatalamo anu nompopompakule kami. 3:6 Iamo 
nombadekei ka kami pompakule nompatuduki pojanjiNa nabaru ka tona. 
Pojanji nabaru haitu ledo atura-atura nitulisi, tapi nopuna lako ri Nosa 
Gasa nu Alatala. Atura-atura anu nitulisi nanggeni kamatea sabana ledo 
nipakule manusia mangoseakana, tapi Nosa Gasa nu Alatala nombadekei 
katuvua nabelo sampe ri kasae-saena. 3:7 Atura-atura anu nanggeni 
kamatea niuki nu Alatala ri sampeka vatu bo nidekei ka Nabi “Musa. 
Tempo haitu reme lako ri kaoge nu Alatala mkita bo nompopenggila lenje 1 
Musa “3:7 Pesuvu 34:29-35 sampe “toIsrael ledo nompakule 
nangganotona naupa reme haitu nompamulamo nalipo. Jadi ane ivehaitu 
kaoge nu Alatala nikita tempo Atura-atura anu nanggeni kamatea nidekei 
ka Nabi Musa, 3:8 natantumo nelabipa kaogeNa rakita riara pokarajaa 


Nosa Gasa! 3:9 Atura-atura nokolu nompakalanto manusia kana rahuku. 
Jadi nau damo naoge Atura-atura haitu, kana naogepa pojanji nabaru anu 
nompakanoa kita ri panggita nu Alatala. 3:10 Atura-atura nokolu naoge 
mpuu. Tapi ane kaoge haitu rapoposisala ante kaoge nu pojanji nabaru, 
namala raulita pojanji nokolu haitu domo ria kaogena. 3:11 Ane 
Atura-atura anu ledo nainti ivesia nireke naoge, natantumo nelabipa 
kaogena pojanji anu bate-batena sampe ri kasae-saena. 3:12 Kami 
nanjarumaka pojanji nu Alatala anu nabaru, anu ledo mabali-bali. Haitumo 
sampe kami nabia mpuu nompatolele Kareba Belo. 3:13 Kami ledo 
nombatabuniaka nuapa-nuapa. Kami ledo nasimbayu mpo 1 “Musa nggaulu 
anu nombasalibumbuni lenjena ante kae ala ledo rakita ntolsrael reme 
nTupu malipo lako ri lenjena. 3:14 Pekiri ntolsrael haitu natetutui muni, 
ledo nisanira batuana anu najadi nte i Musa. Sampe sii-sii ane Atura-atura 
nokolu haitu rabaca ka ira, ledo nisanira mpuu batuana. Namala raulita da 
naria anu nombasalibumbuni pekirira. Pekiri manusia nisalibumbuni ivesia 
aga namala rabuka ane tona haitu mosangu rara ante i Kristus. 3:15 Sampe 
sii-sii nggani-nggani Buku 1 Musa nibaca ka ira, pekirira da 
natesalibumbuni. 3:16 Tapi ane majea ira bo mangoseaka Tupu, 
posalibumbuti haitu kana matebuka. 3:17 Anu niuli "Tupu" ri sii, haitumo 
Nosa Gasa nu Alatala. Bo ane Nosa Gasa nu Alatala maria nte kita, kita 
mpuu-mpuu makabasaka lako ri pura-pura anu mompopogaa kita lako nte 
Alatala. 3:18 Sii-sii lenjeta ledo nisalibumbu mpo lenje 1 Musa nggaulu, 
apa kita nompopakita kaoge i Pue Yesus riara nggatuvuta. Bo kaoge haitu 
nakava lako nte Tupu, haitumo Nosa Gasa anu natuvu riara ntaita. Nosa 
Gasa sakide-sakide nombabaliki kita majadi nasimbayu mpo i Pue Yesus, 
ala sakide-sakide mantambaipa kaogeNa rakita riara nggatuvuta. 


4:1 Jadi ledo naupu rara kami nompatolele #“Kareba Belo sabana 
pokarajaa hitu niparasaya nu Alatala ka kami lako ri kabelo raraNa. 4:2 
Tapi ane kami, kami domo nangoseaka pokainggu nadaa anu nepakaeya. 
Kami ledo nebagiu bo ledo nantenggoaka Tesa nu Alatala. Alatala sabi 
kami bo nikitaNa kami aga nompatolele anu nakana ala rasani ntodea kami 
namala raparasaya. 4:3 Ane da nariapa tona dopa nompaha Kareba Belo 


nipatolele kami, aga tona anu maropu bara maipia ledo nompahana, 
haitumo tona ledo nomparasaya. 4:4 Ira ledo nomparasaya sabana 
#Magau nu Seta anu nombakuasal dunia hitu nompakaburo pekirira ala 
ledo rakitara reme nu Kareba Belo. Kareba Belo haitu nompakalanto 
kaoge 1 Kristus anu nasimbayu ntoto ante Alatala. 4:5 Kareba mpatolele 
kami haitu ledo kareba karo kami mboto. Tapi kareba haitu nompakalanto 
1 Yesus Kristusmo Tuputa pura-pura, bo kami hitu najadi batua nisuro 1 
Yesus mombatulungi komiu. 4:6 Tempo Alatala nompajadi dunia niuliNa, 
"Lako ri kalandana meumbamo reme!" “4:4 Kajadia 1:37 Ivesta muni 
nipakaremeNa pekirita ala pekirita majadi manoto bo rasanita kaogeNa. 
“Tolsrael nggaulu nanggita kaoge nu Alatala nenggila ri lenje i “Musa. 
Ivesia muni rasanita kaoge nu Alatala ane raposisanita i Kristus. 4:7 Kami 
manusia nalente niparasayaka pokarajaa nabelo mpuu, jadi kami 
nasimbayu mpo kura tana biasa, tapi isina noali mpuu. Alatala novia 
ivehaitu ala rasani ntona karoso nipokumaaka mombatui pokarajaa hitu, 
ledo nopuna lako nte kami mboto, tapi nopuna lako nte la. 4:8 Ntiku-ntiku 
topangeva kami, tapi kami ledo nidagi. Nasaro naingu rara kami tapi ledo 
naupu rara kami. 4:9 Kami nipandasa ntona tapi kami ledo mpalaisi nu 
Alatala. Naupa kami nasaro niboba sampe nadungga tapi kami ledo 
namate. 4:10 Kami nasaro nombarasai kasusa bo kapari nasimbayu mpo 
anu nirasal 1 Yesus tempo la nipatesi. Haitu najadi ala malanto 1 Yesus 
natuvu mpanjili, apa kuasaNa nikita riara nggatuvu kami. 4:11 Ane da 
matuvupa kami, da mariapa tona madota mompatesi kami sabana kami 
nangoseaka 1 Yesus. Haitu najadi ala malanto 1 Yesus natuvu mpanjili, apa 
kuasaNa rakita riara nggatuvu kami anu mamate. 4:12 Jadi kami 
bate-batena nantingayo kamate ala manggeni komiu manggava katuvua 
nabelo sampe ri kasae-saena. 4:13 Riara Buku Gasa nitulisi ivei: "Yaku 
nomparasaya, bo haitu sampe nabia yaku notesa." #4:13 Mazmur 116:10* 
Ivesia muni kami. Kami nomparasaya Alatala sampe kami nabia notesa ka 
tona. 4:14 Alatala nompakatuwu mpanjili 1 Pue Yesus lako ri kamateNa, 
bo nisani kami, kami muni rapakatuvuNa mpanjili nasimbayu mpo la. Bo 
niparasaya kami la manggeni kami ri ngayo 1 Pue Yesus 
mosangganinggani ante komiu. 4:15 Pura-pura kasusa nirasai kami haitu, 


nanggeni belo ka komiu. Apa ane mantambai kadea ntona mombarasai 
pepotove nu Alatala, mantambai kadea ntona mosukuru nte la, sampe la 
mpuu-mpuu ratotya bo rabila. 4:16 Jadi haitu sampe ledo naupu rara kami. 
Nau karo kami nantambai kalentena, tapi eo-eo rara kami nantambai 
karosona. 4:17 Kasusa nirasai kami ri dunia hitu nangaa bo aga sampalai. 
Bo kami mantarima belo sampe ri kasae-saena sabana nitidamaka kami 
riara kasusa haitu. Kasusa nirasai kami sii-sii aga sakide kodi ane 
rapoposisala ante belo ratarimata bara maipia. 4:18 Jadi kami ledo 
nompariara kasusa bo kapari anu nikita ri dunia hitu, tapi kami nompariara 
belo anu dopa nikita anu nasadia ka kami. Apa, anu nikita ri dunia hitu aga 
sampalai, tapi belo anu dopa nikita haitu, bate-batena sampe ri kasae- 
saena. 


5:1 Karota ri dunia hitu nirapaka tenda niponturota sampalai. Bo nisanita 
ane mageromo tenda hitu, Alatala mombadekei ka kita banua ri suruga anu 
ledo nipovia manusia bo bate-batena sampe ri kasae-saena, haitumo karo 
nabaru. 5:2 Tapi tempo kita da natuvu ri dunia hitu nasumu rarata, naoge 
rarata manggava karo nabaru lako ri suruga. 5:3 Apa ane rakavata karo 
nabaru haitu, nirapaka kita nompasua baju ala domo movuloa. 5:4 Tempo 
kita da natuvu ri dunia hitu nasumu rarata apa nirasaita nandasa katuvuta. 
Kita ledo madota mamate bo mogaa lako ri karota, tapi kita madota 
radekeika karo nabaru lako ri suruga ala karo anu mamate rasambei ante 
karo anu matuvu sampe ri kasae-saena. 5:5 Alatala mbotomo 
nompakasadia kita mantarima karo nabaru, bo nidekeiNa ka kita Nosa 
GasaNa anu najadi panggangisita ala rasanita anu nijanjiNa haitu 
mpuu-mpuu majadi. 5:6 Jadi haitu sampe rara kami bate-batena naroso. 
Nisanita ane kita da natuvu nte karota ri dunia hitu, kita dopa 
nosangganinggani ante i Pue Yesus ri suruga. 5:7 Apa kita natuvu ri dunia 
hitu lako ri pomparasayata ledo lako ri anu nikitata. 5:8 Jadi evamo 
niuliku ri bavona, narosomo rara kami. Kami madambapa mompalaisi karo 
kami hitu bo hau monturo mosanggani-nggani nte i Pue. 5:9 Jadi kami 
nompasimbuku mompakadamba raraNa, nau kami da natuvu ri dunia, nau 
kami mompalaisi dunia hitu. 5:10 Apa kita pura-pura kana mantingayo 1 


Kristus bara maipia ala ratangaraNa. Maupu ratangaraNa, simbo rakavata 
anu nipakatantu nangoseaka anu nipoviata tempo kita natuvu ri dunia hitu, 
bara povia nabelo bara povia nadaa. 5:11 Jadi naeka rara kami movia anu 
ledo rapokono nTupu, apa nisani kami la mombatangara kita pura-pura. 
Jadi haitumo sabana kami nompasimbuku manggeni tona momparasaya 1 
Yesus. Nisani nu Alatalamo isi rara ntai kami. Bo nisarumakaku rasanimiu 
muni isi rara ntai kami bo domo monggal raramiu mompekirika kami. 

5:12 Nee rapekirimiu kami nantotya karo kami vaimo! Ledo ivesia. 
Patujuku ala komiu madamba mompekirika kami, bo ala rasanimiu 
mesanaka tona anu nompoara kami. Apa tona haitu aga nadamba ka 
nturora ri dunia tapi ledo nipeilira rara ntaira. 5:13 Niuli ntona kami 
nabaya. Kami nipeinta nabaya, sabana kadidi rara kami novia pokarajaa 
nidekei nu Alatala ka kami. Bo ane niulimiu kami nanoto, nisanimiu kami 
nokarajaa ivesia ala manggeni belo ka komiu. 5:14 Tove i Kristus 
nombakuasai kami sampe kami nokainggu ivesia. Apa niparasaya kami, 
saito tona namate nanjambei kita pura-pura, jadi nasimbayu mpo kita 
pura-pura namate. 5:15 Bo i Kristus mpuu-mpuu namate nanjambei kita 
pura-pura. Patuju nu kamateNa haitu ala kita anu da natuvu ri dunia hitu 
domo matuvu mangoseaka dotata mboto, tapi dota 1 Kristus anu namate bo 
natuvu mpanjili ala manggeni belo ka kita. 5:16 Jadi haitumo sabana kami 
domo nombareke tona bara nabelo bara nadaa nangoseaka pekiri manusia. 
Bara ipia ivesia mami kami nombareke 1 Kristus, tapi hitupa domo. 5:17 
Ane tona nosangu rara ante 1 Kristus, ia najadi manusia nabaru. Katuvuna 
nggaulu naliumo bo katuvuna nabaru mpuu-mpuu nariamo. 5:18 Alatalamo 
anu nompakajadi pura-pura haitu. NipoposinggabeloNa kita nte Ia ante 
kamate 1 Kristus. Bo niparasayaNa ka kami pokarajaa mompatolele 
kareba posinggabelo ka tona ntanina ala ira muni mamala mosinggabelo 
nte la. 5:19 Jadi siimo kareba nipatolele kami: Alatala nompoposinggabelo 
mpanjili manusia nte la sabana anu nipovia 1 Kristus. Domo nirekeNa 
dosa-dosata. Bo niparasayaNa ka kami pokarajaa mompatolele TesaNa ka 
tona ntanina ala ira muni mamala mosinggabelo nte la. 5:20 Jadi kami hii 
niposumba 1 Kristus. Ante potesa kami, Alatala mboto nompasimbayu 
tesaNa ka komiu. Jadi ante kuasa i Kristus kami merapi mpuu-mpuu nte 


komiu, posinggabelomo nte Alatala! 5:21 1 Kristus ledo ntoto nadosa. Tapi 
Alatala nompoposimbuaka ka la dosata bo nipoviaNa la mpo tona nadosa 
ala manjambei kita. Alatala novia haitu ala kita anu nosangu rara nte 1 
Kristus majadi manoa ri panggitaNa. 


6:1 Jadi kami hii nokarajaa nosanggani-nggani ante Alatala nompatolele 
TesaNa ka manusia. Haitumo sabana kami merapi nte komiu ante 
mpuu-mpuu rara, nee sampe kabelo rara nu Alatala nte komiu haitu ledo 
maria aselena riara nggatuvumiu. 6:2 Ri Buku Gasa, Alatala nanguli ivei: 
"Ri tempo nipakatantuKu mepeKumo pekakaimu, bo ri eo nipakatantu 
mompakasalama iko, nitulungiKumo iko." (6:2 Yesaya 49:8)#Pariaramo 
pakabelo-belo! Hitumo tempona nipakatantu nu Alatala! Eo hitumo 
tempona Alatala mompakasalama komiu! 6:3 Kami nompasimbuku 
matuvu ante pokainggu nabelo ala ledo maria tona manjalai pokarajaa 
kami nompatolele Tesa nu Alatala. 6:4 Nau bara nuapa-nuapa najadi, kami 
batena nokainggu nabelo ala malanto kami mpuu-mpuu batua nu Alatala. 
Kami batena nosabara naupa kami nombarasai mpengaya pepandasa bo 
kasusa. 6:5 Kami niboba bo nisuaraka riara ntarunggu. Todea nonasu 
nangeva kami, kami nokarajaa ntamo, biasa kami ledo namonjo, biasa ledo 
nangande. 6:6 Riara mpengaya haitu, nalantomo kami mpuu-mpuu batua 
nu Alatala, apa pokainggu kami nagasa, nisani kami Tesa nu Alatala, kami 
nosabara bo nabelo rara nte tona. Nosa Gasa nokarajaa riara nggatuwu 
kami bo kami nompotove tona ntanina ante rara mpuu-mpuu. 6:7 
Nalantomo kami batua nu Alatala sabana kami nompatolele pepatuduki 
nakana, bo kuasa nu Alatala nikita riara nggatuvu kami. Kami batena 
nokainggu nanoa. Bo pokainggu nanoa haitumo najadi pareva posieva 
kami, apa ane nanoa pokainggu kami, kami mamala mangeva bali kami bo 
kami mamala manjaliku karo kami lako ri peeva nu bali. 6:8 Sanu tona 
nombabila kami, tapi sanu nanjalai kami. Sanu tona nantotya kami tapi 
sanu nantunturaka kami. Nau kami nanoa, niuli ntona topebagiu. 6:9 Sanu 
tona noreke kami hii ledo ria gunana, tapi sanu nombatesa kabelo 
pokarajaa kami bo kareba haitu natolelemo. Nadea nggani kami sakidepa 
mamate, tapi peintamo, kami da natuvu! Kami nasaro nipandasa ntona tapi 


kami ledo namate. 6:10 Nau kami nasaro nipakasusa, tapi kami batena 
nadamba. Kami napakasi, tapi kamimo anu nanggeni belo ka tona nadea. 
Nikita eva ledo ria nuapa-nuapa nte kami, tapi kakanana mpengaya-ngaya 
naria nte kami. 6:11 Sampesuvu-sampesuvu ri Korintus, nitesa kami isi 
rara kami ka komiu. Ledo nitabuniaka kami pepotove kami ka komiu. 
Kami mpuu-mpuu nompotove komiu. 6:12 Pepotove kami ledo nakura, 
tapi nikitaku pepotovemiu ka kami nakuramo. 6:13 Yaku notesa ka komiu 
mpo ka ana-anaku mboto: potovemo kami nasimbayu mpo pompotove 
kami komiu! 6:14 Nemo mosangu rara nte tona ledo topangoseaka 1 
Kristus. Ledo ntoto masipato. Berimbamo? Masipato tona nangoseaka 
dota nu Alatala masintuvu ante toposapuaka Alatala? Mamala reme ragalo 
ante landa? 6:15 Masipato 1 Kristus mosimporoa ante 1 Belial, “Magau nu 
Seta? Masipato topomparasaya 1 Kristus mosimpovega nte tona ledo 
nomparasaya? 6:16 Masipato kita metupu nte Alatala ri BanuaNa bo 
metupu muni nte tupu-tupu ntanina? Natantu pura-pura haitu ledo ntoto 
masipato! Toramo! Kitamo anu najadi Banua nu Alatala, haitumo Alatala 
anu Natuvu sampe ri kasae-saena. Alatala mboto nanguli ivei: "Yaku 
matetida ri tatangara bo monturo mosanggani-nggani ante ira. Yaku majadi 
Tupura bo ira majadi todeaKu." (6:16 Imamat 26:12, Yehezkiel 37:27) 
6:17 "Jadi, palaisimo tona anu ledo nosisani nte Yaku, bo kavaosimiumo 
ira! Ane ledo ratuimiu anu naruto ri panggitaKu, Kutarima komiu." (6:17 
Yesaya 52:11) 6:18 Niuli muni ri Buku Gasa ivei: "Yaku majadi 
Tuamamiu bo komiu majadi ana-anaKu. Ivesiamo panguli nTupu anu Neliu 
KakuasaNa." (6:18 2 Samuel 7:14, | Tawarikh 17:13, Yesaya 43:6, 
Yeremia 31:9) 


7:1 Sampesuvu-sampesuvu nipotoveku. Pura-pura janji nu Alatala haitu 
nipambela ka kita. Jadi kita kana mombakabasaka pura-pura pokainggu bo 
pekiri nadaa. Kita kana mangoseaka Alatala ante rarata mpuu-mpuu, bo 
kana maeka movia anu ledo rapokonoNa. 7:2 Sampesuvu-sampesuvu, 
kami madota ala komiu mompotove kami bo mantarima kami! Ledo ria 
sanggania kami novia nadaa ka komiu, ledo ria saitoa nipakarugi kami. 
Ledo muni naria saitoa nibagiu kami ala mompakauntu karo kami mboto. 


7:3 Patujuku ledo mompakasala komiu, apa kami mpuu-mpuu nompotove 
komiu evamo niuliku ri bavona. Matuvu atau mamate kami batena 
mompotove komiu! 7:4 Ledo nakaja raraku notesa pakalanto ka komiu. 
7:4 Ledo nakaja rara kami notesa pakalanto ka komiu. ATAU: Nisaniku 
komiu namala raparasaya.* Nadamba mpuumo raraku nantora komiu. Nau 
nadeamo susa bo pari nambela kami, hitupa narosomo raraku bo nelabi 
kadamba raraku nantora komtu. 7:5 Tempo kami nakava ri propinsi 
“Makedonia, ledo najadi kami nangosanaka. Apa ri panggai panggana tona 
nompakasusa kami. Naria tona nangeva kami, bo riara ntai kami mboto 
kami nombarasa1 naeka. Mpuu-mpuu eva maupu rara kami! 7:6 Tapi 
Alatala nompakaroso rara ntona naupu rarana, bo nipakarosoNa rara kami 
muni ante kakava 1 Titus. 7:7 Ledo aga kakava 1 Titus nggoo 
nompakaroso rara kami, tapi karebamiu nitesana mpuu-mpuu 
nompakadamba rara kami. Nitesana komiu nompakaroso rarana tempo ia 
nonturo ante komiu. Bo nitesana muni nalentoramo raramiu manggita 
yaku, bo nasusa raramiu nantora pokainggumiu bara ipia. Bo niulina komiu 
mpuu-mpuu madota manjaliku yaku ri ngayo ntopangeva yaku. Kadamba 
nu raraku mpuu-mpuu nelabi! 7:8 Naupa isi suraku bara ipia nompakasusa 
raramiu, ledo nanjoso raraku nantulisi sura haitu. Kakanana nanjosomo 
raraku bara ipia apa nikitaku suraku haitu nompakasusa raramiu. Tapi 
kasusa raramiu haitu aga sampalai. 7:9 Hitupa nadambamo raraku, ledo 
sabana raramiu nipakasusa, tapi sabana kasusa raramtu haitu nanggeni 
komiu majea lako ri pokainggumiu nasala. Kasusa nu raramiu haitu 
nangoseaka dota nu Alatala, apa nipakeNa kasusa raramiu haitu ala 
manggeni komiu majea. Jadi sura kami haitu ledo nompakarugi komiu. 
7:10 Sabana, kasusa rara nangoseaka dota nu Alatala, nanggemi kita najea 
lako ri dosata sampe kita rapakasalama. Bo ledo ria saitoa tona manjoso 
rarana ane rapakasalama. Tapi kasusa rara biasana anu nirasai ntona ledo 
nosisani nte Alatala, ledo nanggeni kita majea aga nanggeni kita mamate 
bo rapopogaa lako nte Alatala. 7:11 Kasusa raramiu nombaca suraku bara 
ipia mpuu-mpuu kasusa rara nangoseaka dota nu Alatala. Peintamo anu 
najadi! Lako ri kasusa rara nirasaimiu haitu, komiu mpuu-mpuu nadota 
movia anu nanoa. Niulimiu komiu ledo nosabingga ka tona nompoara 


kami. Naraumo komiu nompekirika dosa nipovia nu roamiu haitu, bo 
naekamo raramiu mangoseaka pokaingguna. Nalentoramo raramiu 
manggita yaku. Nioseakamiumo anu niuliku ka komiu. Nasadiamo komiu 
nombahuku tona nasala haitu. Riara mpengaya-ngaya nipopakitamiumo 
komiu ledo nasala riara parakara bara ipia. 7:12 Jadi patujuku notulisi sura 
haitu bara ipia, ledo aga mompakasala tona novia sala atau manjaliku tona 
nipakadaana. Alatalamo sabiku! Patujuku notulisi sura haitu, ala malanto 
ka komiu mboto tovemiu nte kami nambaso mpuu. 7:13 Jadi, narosomo 
rara kami nangepe anu nipoviamiu naupu nibacamiu sura kami. Rara kami 
nipakaroso mpuu, bo nelabipa vai kadamba rara kami nanggita kadamba 
rara 1 Titus. Apa tempo nipeliodana komuiu ri Korintus, rarana mpuu-mpuu 
naleva nanggita pokainggumiu. 7:14 Dopame ia tou mompelioda komiu, 
nitoiyaku mamimo komiu nte ia. Bo pokainggumiu nikita 1 Titus ledo 
nompakaeya yaku. Pura-pura tesa kami ka komiu nakana, ivesia muni 
pura-pura potoiyaku komiu nitesaku ka i Titus nakana muni. 7:15 Tovei 
Titus ka komtu nantambai kambasona tempo nitorana komiu mpuu-mpuu 
nangoseaka anu niulina. Nitarimamiumo ia bo mibilamiu ia bo nekou nte ia. 
7:16 Nadamba mpuu raraku sabana komiu namala niparasaya riara 
mpengaya-ngaya. 


8:1 Kapolana, sampesuvu-sampesuvu. Kami mompopaisani ka komiu anu 
najadi ri sii ri propinsi “Makedonia. Alatala nabelo mpuu ka todea 
topomparasaya ri sii sampe ledo natove rarara nombatulungi tona ntanina . 
8:2 Nandasa mpuu kasusa bo kapari nirasaira, bo ira mboto napakasi 
mpai. Tapi naupa ivesia, nelabi kadambara sampe ledo mpuu natove rarara 
nombadekei ka tona ntanina. 8:3 Nikitaku mboto ira nodekei, ledo aga 
nangoseaka pompakulera, tapi nelabi lako ri pompakulera. 8:4 Dotara 
mboto, ira nerapi nte kami ante rarara mpuu-mpuwu ala ira muni radekeika 
loga mombatulungi topomparasaya napakasi ri bagia “Yudea. 8:5 Anu 
nideketra nelabi mpuu lako ri anu nisarumaka kami. Ledo aga doi 
nidekeira. Tapi nidekeira ntani ruru katuwura ka i Pue. Ira natundu nte la bo 
natundu muni nte kami, sabana haitumo dota nu Alatala. 8:6 Jadi kami 
nerapi nte 1 Titus ala ia manjili tou nte komiu. Iamo anu nompamula bago 


nompasiromu doi petulungi haitu nte komiu bara ipia. Jadi haitumo sabana 
la nitudu kami mompapola pokarajaa nabelo haitu. 8:7 
Sampesuvusampesuvu, nabelo pura anu nipoviamiu. Pomparasayamiu 
mpuu-mpuu naroso. Napande mpuu komiu notesa. Nisanimiu pepatuduki 
nakana, naoge raramiu nombatulungi tona ntanina, bo naoge mpuu 
pompotovemiu kami. “8:7 naoge mpuu pompotovemtiu kami ATAU: 
naoge mpuu pompopotove kami komiu.” Jadi ivesia muni mabelo 
rapasimbukumiu mombatulungi tona napakasi. 8:8 Ledo niparentaku 
komiu kana mombadekei1 maoge. Yaku aga mompopaisani ka komiu 
kambaso pepotove ntoMakedonia nantulungi tona ntanina. Patujuku ala 
kusani ane komiu muni mpuu-mpuu nompotove tona ntanina. 8:9 Ledo 
paraluu kuparenta komiu apa nisanimiu mboto kambaso pepotove nTuputa 
1 Yesus Kristus ka kita. Naupa la mpuu-mpuu nakalumana, nikabasakaNa 
pura-pura kakalumanaNa haitu ala mantulungi kita. la najadi manusia 
napakasi ala kita mamala majadi nakalumana ri panggita nTupu. 8:10 Ivei 
panggavaku pompasiromu dot petulungi haitu. Nabelopa komiu 
mompakaupu bago nipamulamiu mpae naliu. Komiu tona pamulana 
nompekirika mompasiromu doi petulungi haitu bo komiu muni tona 
pamulana nompamula nompasiromu doi haitu. 8:11 Jadi hitupa papolamo 
bago haitu sampe maupu. Mabelo ane kadotamiu mompapola bago haitu 
sampe maupu, masimbayu ante kaoge nu raramiu nompamula bago haitu 
bara ipia. Dekeimo nangoseaka pompakulemiu. 8:12 Apa ane rarata 
mpuu-mpuu mombadekei, pedekeita haitu ratarima nu Alatala nangoseaka 
anu naria nte kita, ledo nangoseaka anu ledo ria nte kita. 8:13 Patujuku ala 
katuvumiu masimbayu. Patuyuku ledo mompakantamo komiu sampe 
komiu mapepa bo tona ntanina mangaa. 8:14 Sii-sii komiu nelabi nagana 
bo nipakulemtu mantulungi ira. Bo tempo bara maipia ane komiu makura 
bo ira melabi, ira muni mamala mombatulungi komiu. Ivesiamo katuvumiu 
masimbayu. 8:15 Nisanita haitu nakana apa nitulisi riara Buku Gasa ivei: 
"Tona nompasiromu nadea, ledo nelabi, bo tona nompasiromu sakide ledo 
muni nakura." (8:15 Pesuvu 16:18) 8:16 Kami nosukuru nte Alatala 
sabana la nompakaoge rara 1 Titus mompekirika kabelomiu nasimbayu 
mpo kami mboto. 8:17 Naoge rara 1 Titus mombatulungi komtu sampe ia 


nompoiyo pomperapi kami mompapola pompasiromu doi petulungi haitu. 
Bo ledo aga haitu, ia mboto nompakatantu kana tou nte komiu. 8:18 Bo 
nitudu kami muni saito sampesuvuta ntanina momporoa 1 Titus riara 
polipana tou nte komiu. Sampesuvuta haitu mpuu-mpuu mbila 
ntopomparasaya sabana pokarajaana nompatolele Kareba Belo. 8:19 Ledo 
aga haitu, tapi ia muni nipelisi ntodea topomparasaya momporoa kami 
riara polipa kami hau ri bagia Yudea manggeni doi petulungi haitu. Patuju 
nu polipa kami haitu ala Alatala rabila bo rato1ya ntona, bo ala rasani ntona 
kaoge nu rara kami mantulungi sampesuvuta napakasi. 8:20 Patuyu kami 
nantudu sampesuvuta haitu nosanggani-nggani nte 1 Titus ala nee maria 
tona manguli kami ledo nanoa nompasiayu pedekei nadea haitu. 8:21 Apa 
kami madota movia anu nanoa ri panggita nu Alatala, bo muni ri panggita 
nu manusia. 8:22 Nitudu kami munimo saitopa sampesuvu ntanina 
mosanggantka gi Titus. Nadea ngganimo nipopakitana kaoge nu rarana 
mantulungi tona ntanina. Bo sii-sii naoge mpuu rarana mantulungi komiu 
mompasiayu pompasiromu doi petulungi haitu, sabana ia mpuu-mpuu 
nanjarumaka komiu muni madota mombatulungi tona napakasi. 8:23 I 
Titus hii roaku sampokarajaa mantulungi komiu. Bo randua sampesuvuta 
ntanina anu momporoa 1a, nisuro ntodea topomparasaya, bo nadea mpuu 
tona nombabila bo nombatotya i Kristus sabana katuvu nu sampesuvuta 
randua haitu. 8:24 Jadi kuperapi nte komiu popakitamo tovemiu ka ira 
tatalu ala rakita ntodea topomparasaya pepotovemiu, bo rasanira muni 
tesa-tesa kami nombatoiya komiu ri ngayora bara ipia, mpuu-mpuu 
nakana. 


9:1 Kakanana ledo paraluu ntoto kutulisi ka komiu doi petulungi ka 
topomparasaya napakasi ri Yudea. 9:2 Nisanikumo kaoge raramiu 
mombatulungi ira. Nitotyaku komiu ri ngayo #ntoMakedonia. Niulikuka 
ira, lako ri mpae naliu komiu to Akhaya “9:2 propinsi Akhaya: Ngata 
Korintus ri propinsi Akhaya.” nasadiamo mompakatu pedekeimiu. Kadidi 
raramiu nombadekei, mpuu-mpuu nompakadidi rarara sampe ira muni 
nadea nadota nombadeket doi petulungi. 9:3 Tapi nau nisaniku komiu 
nasadia nombadekei, nipekiriku nabelopa kutudu gi Titus mokolu tou nte 


komiu, ala ratulungira komiu mompakasadia doi petulungimiu. Jadi, 
tempo yaku makava ngena, masadiamo petulungimiu nangoseaka anu 
nitesaku ka toMakedonia. Nee-nee tesaku nombatoiya komiu haitu aga 
tesa nggoo! 9:4 Apa ane maria toMakedonia momporoa yaku ngena tou, 
bo ane rapana doi pedekeimiu dopa nipasiromumiu, natantu maeya mpuu 
mataku, nemopa komiu, apa niuliku ka ira komiu mpuu-mpuu nasadia 
metulungi! 9:5 Jadi haitu sampe nipekiriku paraluu kutudu sampesuvu 
tatalu haitu mokolu tou nte komiu, ala ira mompasiayu pedekei anu 
nijanjimiu bara ipia. Nipoviaku ivesia ala masadiamo rakava kami. Bo 
malantomo petulungimiu haitu nidekei ante momi rara bo ledo aga 
nipasuu. 9:6 Pariaramo tesaku hitu: tona nosavu sakide, sakide muni 
rasombena. Bo tona nosavu nadea kana madea muni rasombena. 9:7 
Pura-pura tona kana simbo mombadekei nangoseaka anu nipakatantu riara 
ntaina mboto. Nee monggai rara mombadeke1 bo nee muni mombadekei 
sabana nirasal aga nipasuu. Sabana, Alatala nompotove tona nombadekei 
ante rara nadamba. 9:8 Alatala nakuasa mombadekei belo ka komiu 
sampe komiu bate-batena ledo makura nuapa-nuapa. Bo belo haitu 
melabipa kaganana sampe komiu mamala movia mpengaya-ngaya anu 
nabelo mombatulungi tona ntanina. 9:9 Nitulisi riara Buku Gasa ivei: 
"Alatala nombabagi belo ka tona napakasi bo ledo natove raraNa. Kabelo 
nu raraNa batena sampe ri kasae-saena." (9:9 Mazmur 112:9) 9:10 
Alatala nombadekei savua ka toposavu, bo nidekeiNa asele poviata 
rakandeta. Bo ivesia muni radekeiNa ka kita anu rapaketa mombatulungi 
tona ntanina, bo ratambaikiNa ala madeapa mpuu asele lako ri kabelo 
rarata. 9:11 Alatala mombadekei mpengaya-ngaya belo ka komiu ala 
komiu batena mompakule mombadekei ka tona ntanina. Bo tempo kami 
manggeni pedekeimiu haitu ka tona napakasi ri bagia Yudea, madea tona 
manguli tarima kasi ka Alatala. 9:12 Jadi petulungi nidekeimiu haitu ledo 
aga mombatulungi todea topomparasaya anu napepa, tapi manggeni 
madea tona manguli tarima kasi ka Alatala. 9:13 Apa ane rakitara pedekei 
petulungimiu haitu, ira manto1ya bo mombabila Alatala, sabana rakitara 
komiu mpuu-mpuu nomparasaya Kareba Belo 1 Kristus bo natundu nte 
parentaNa. Bo ratoiyara Alatala sabana komiu ledo mpuu natove raramiu 


nobagi ka ira bo ka tona ntanina anu naria nte komiu. 9:14 Bo ira 
mosambayani komiu ante tovera apa pepotove nu Alatala anu nikita riara 
nggatuvumiu mpuu-mpuu naoge. 9:15 Masipato mpuu kita motarima kasi 
nte Alatala, sabana pedekeiNa nelabi mpuu kabelona. Ledo rapakuleta 
mombasovadaka kabelo nu pedekeiNa haitu ka kita! 


10:1 Hitupa yaku, Paulus, naria anu kuperapi nte komiu. Sanu tona ri situ 
nanguli yaku nabia notesa ri suraku, tapi ane nantingayo komiu, pangulira 
yaku aga naeka bo ledo nabia nanguli ri mata. Jadi ante raraku naede bo 
nalusu, nasimbayu mpo rara i Kristus, 10:2 yaku mpuu-mpuu merapi: nee 
sampe da maria komiu manjauru kuasaku najadi “suro i Yesus, ala ledo 
paraluu yaku marau tempo yaku makava ri situ nte komiu. Apa nasadia 
mami yaku mangonteaka tona nanguli kami nokainggu mpo tona ledo 
nosisani nte Alatala. 10:3 Kami aga manusia biasa, tapi ane kami nangeva 
pepatuduki anu ledo nakana, kami ledo nangeva mpo manusia biasa anu 
ledo nosisani nte Alatala. 10:4 Kami ledo nangeva ante pompakule nu 
manusia biasa. Tapi kami nangeva ante pompakule nidekei nu Alatala. 
Pompakule haitu nabaraka, jadi kami nompakule nombadagi nuapa-nuapa 
nangeva pepatuduki nakana. Kami namala nirapaka tantara anu 
nompakaropu kuasa nu balira nau bara berimba karosona. 10:5 Ante kuasa 
nu Alatala kami nompakule nombadagi pekiri ntopangeva pepatuduki 
nakana, pekiri ntona nasombo, bo pekiri ntona anu nombalava tona ntanina 
mosisani nte Alatala. Ante kuasa lako nte Alatala kami nanggeni ira 
nombabali pekirira sampe ira natundu nte 1 Kristus. 10:6 Jadi ane rakita 
kami komiu pura-pura mpuu-mpuu natundu nte 1 Kristus, masadiamo kami 
mombahuku tona ntanina anu ledo natundu. 10:7 Sampesuvu-sampesuvu, 
pekirikamo anu nikitamiu! Ane maria tona nanguli ia mpuu-mpuu bagia 1 
Kristus, kana ratorana kami muni bagia 1 Kristus, nasimbayu mpo ia. 10:8 
Nau yaku madamba gaga mombatesa kuasa nidekei 1 Kristus ka kami, 
ledo maeya mataku. Sabana kuasa haitu nidekei i Pue ka kami, ledo 
mompakagero pomparasayamiu, tapi mompakaroso pomparasayamiu. 
10:9 Patujuku ledo momparangga komiu ante suraku. 10:10 Nisaniku 
naria tona nanguli ivei: "Riara sura-sura i Paulus tesana nalonto bo nasodo, 


tapi ane ia mboto naria nte kita, ingguna damo nanonto, bo tesana ledo ria 
gunana." 10:11 Jadi tona nanguli ivesia kana rasanira, anu nitesa kami 
riara sura-sura, haitumo mpuu-mpuu rapovia kami ane tou nte komiu 
ngena. 10:12 Natantu ledo mabia kami manguli karo kami nasimbayu ante 
ira anu nombatotya karora mboto! Ledo mabia kami mompakasimbayu 
karo kami ante ira! Ira nantoiya karora nangoseaka panggitara mboto. 
Nadoyo mpuu tona ivehaitu! 10:13 Tapi kami ledo ntoto nasimbayu ante 
ira! Ane kami mangoe karo kami mboto, kami ledo mombaliunaka anu 
masipato, haitumo kami aga mangoe pokarajaa niparasaya nu Alatala ka 
kami. Bo komiu pura-pura ri Korintus nambela bagia pokarajaa kami, apa 
Alatala nantudu kami manggeni Kareba Belo ri ngatamiu. 10:14 Kami 
ledo nombaliunaka anu masipato raoe kami ane kami mangoe pokarajaa 
kami nte komiu. Ane rapana kami ledo nakava ri ngatamiu bara ipia 
nanggeni Kareba Belo, natantu ledo maria kuasa kami mangoe pokarajaa 
kami ri bagiamiu. Tapi naria kuasa kami mangoe pokarajaa kami nte 
komiu, apa kamimo paratama nakava ri ngatamiu nanggeni Kareba Belo 1 
Kristus. 10:15 Naria sanu tona nalanga rarana nangoe kabelo asele 
pokarajaara, tano mai aga asele pokarajaa ntona ntanina. Tapi ledo ivesia 
kami. Kami ledo nangoe karo kami mboto notesa pokarajaa anu ledo 
pokarajaa mdekei nu Alatala ka kami. Kami nanjarumaka ane 
pomparasayamiu mantambai karosona, mantambaipa muni kadeana asele 
pokarajaa kami nte komtu. #10: 15 mantambaipa muni kadeana asele 
pokarajaa kami nte komiu. ATAU: mantambaipa muni petotyamiu ka kami 
sabana pokarajaa kami ri tatangamiu.” 10:16 Maliu haitu, mamala kami 
hau mompatolele Kareba Belo sampe ri ngata-ngata ntanina anu makavao 
lako nte komiu. Kami ledo madota mangoe pokarajaa nipovia kami ri 
bagia mpokarajaa ntona ntanina. 10:17 Riara Buku Gasa nitulisi ivei: 
"Isema-sema madota mantoiya bara nuapa, aginapa ia mantoiya anu 
nipovia nTupu." (10:17 Yeremia 9:24) 10:18 Sabana, tona nipokono nu 
Alatala ledo topantoiya karona mboto tapi tona nitoiya nu Alatala. 


11:1 Sampesuvu-sampesuvu, kuperapi komiu mosabara ruru mangepe 
yaku motesa mpo todoyo. Komiu nosabara mami nte yaku. 11:2 Yaku 


mpuu-mpuu nompariarantaika komiu, nasimbayu mpo Alatala 
nompariarantaika komiu! Komiu nirapaka randaa nagasa pokaingguna anu 
nipopotengeakuka saito langgai, haitumo 1 Kristus. Batua porapa hitu, 
yakumo anu paratama nompatuduki komiu momparasaya 1 Yesus. Dotaku 
ala komiu ledo molinja ntanina tapi bate-batena momparasaya la. 11:3 
Tapi nakini mpuumo raraku, nee-nee raakalani ntona komiu sampe komiu 
domo ante raramiu mpuu-mpuu mompotove 1 Kristus. Apa ivesia najadi 
nte i Hawa anu niakalani nu ule tempo nggaulu. 11:4 Nitesa kamimo 1 
Yesus ka komuu bara ipia, bo nitarimamiumo Nosa Gasa bo 
niparasayamiumo Kareba Belo. Tapi hitupa mkitaku komiu nadamba 
nantarima tona ntanina anu nombatesa Yesus ntanina. Bo nasadia muni 
komiu nantarima kuasa ntanina bo nomparasaya kareba ntanina. 11:5 
Niepemiumo tesa ntona anu nantotya karo mboto, haitumo suro-suro anu 
ledo ria kasimbayuna. Jadi kana raepemiu muni tesaku hitu, apa yaku hii 
ledo ntoto natuei pade ira. 11:6 Naupa nakana yaku ledo napande notesa ri 
ngayo ntodea, ledo ivesia pangisaniku, apa nisaniku mpuu pepatuduki 
nakana. Haitu bate-batena nmipopakita kami ka komiu riara 
mpengaya-ngaya pepatuduki bo pokainggu kami bara ipia. 11:7 Tempo 
yaku nompatolele Kareba Belo ka komiu, yaku ledo ntoto nerapi gaji lako 
nte komiu. Yaku nompakaede raraku nokarajaa ante paleku mboto 
nompaelo ala manggeni belo ka komiu pura-pura. Jadi, berimba 
nirasaimiu? Nasala poviaku ivesia? 11:8 Tempo yaku nakava 
nombatulungi komiu yaku nitanggu ntodea topomparasaya lako ri ngata 
ntanina. Namala rauli yaku nompakarug] ira ala mamala mantulungi 
komiu. 11:9 Bo tempo yaku nonturo nte komiu, ane naria paraluuku, ledo 
nipakasesaku komiu. Apa nuapa-nuapa niparaluuku haitu nipakagana nu 
sampesuvu-sampesuvu sampomparasaya nakava lako ri propinsi 
“Makedonia. Yaku bate-batena nompasimbuku ala ledo mompakasesa 
komiu mompekirika katuvuku. Bo batena kupasimbuku ivesia, ledo 
kuperapi nte komiu. 11:10 Ledo ria saitoa ri propinsi Akhaya mamala 
nombatagi yaku mantotya pokaingguku haitu! Pepatuduki 1 Kristus anu 
naria riara ntaiku nakana. Ivesia muni tesaku hitu nakana! 11:11 Nuapa 
sabana yaku ledo nadota nompakantamo komiu? Bara raulimiu ledo 


nipotoveku komiu. Ledo nakana! Nisani nu Alatalamo nipotoveku komiu! 
11:12 Tapi yaku bate-batena ledo merapi gaji lako nte komiu, ala 
suro-suro anu ledo ria kasimbayuna ri situ ledo maria loga mangoe 
manguli ira nokarajaa nasimbayu mpo kami. 11:13 Suro-suro anu ledo ria 
kasimbayuna haitu aga suro-suro mpodava! Topokarajaa natenggo. Niulira 
iramo suro-suro 1 Kristus, tano mai ledo! 11:14 Tapi kita ledo mahera 
manggita pokainggura haitu, sabana “Magau nu Seta mboto nombabali 
karona ala rasarumaka ntona ia “malaeka nanggeni reme. 11:15 Bo kita 
ledo muni mahera ane batua nu Magau Seta mantabuniaka pokainggura 
nadaa bo nokainggu mpo topokarajaa anu nangoseaka dota nu Alatala. 
Tapi kaupuna ira rabalasi ante pehuku nangoseaka anu nipoviara. 11:16 
Evamo niuliku pangane, nau yaku notesa mpo todoyo, dekeimo loga ka 
yaku mangoe karoku mboto sakide. Nee rapekirimiu yaku hii mpuu-mpuu 
todoyo, tapi nau maria sanu manguli yaku todoyo, dekeimo yaku muni 
mangoe karoku mboto. 11:17 Natantu ane kutoiya karoku mboto ri sii, 
yaku ledo notesa ante kuasa nTupu, tapi yaku notesa mpo todoyo. 11:18 
Nadea tona ntanina nangoe karora mboto bo anu nipoviara ante karosora 
mboto. Jadi ivesia muni yaku mangoe karoku. 11:19 Nikitaku komiu 
nadamba nosabara ante tona nadoyo, apa niulimiu komiu napande mpuu! 
11:20 Nosabara mpuu komiu ante pakeni anu nomparenta komiu mpo 
potudua, atau nompakaupu anumiu, atau nombaakalani komiu, atau 
nokainggu nasombo nte komiu, atau nosapa lenjemiu! 11:21 Ledo naeya 
mata kami nanguli kami ledo mabia mokainggu ivesia nte komiu! Tapi ane 
maria tona mabia mangoe karora mboto, yaku muni mabia mangoe karoku 
mboto! Yaku notesa mpo todoyo! 11:22 Berimbamo? #Tolbrani ira? Yaku 
muni toIbrani. #“Tolsrael ira? Yaku muni tolsrael! Muli i Abraham ira? 
Yaku muni muli 1 Abraham! 11:23 Batua 1 Kristus ira? Tesaku hitu eva 
tesa ntogila! Yaku batua 1 Kristus anu nelabi nabelopa pade ira! 
Nantamopa pokarajaaku pade pokarajaara! Nasaropa yaku nisuaraka riara 
ntarunggu pade ira! Yaku nicambu pakandasapa pade ira, bo nadea 
ngganimo yaku sakidepa namate! 11:24 Lima-ngganimo yaku nicambu 
“nto Yahudi, talu-pulu sio-mbela sanggani. 11:25 Talu-ngganimo yaku 
niboba #“ntoRoma ante kayu. Sanggani yaku nirempe ntona ante vatu apa 


ira madota mompatesi yaku. Talu-ngganimo kapala-kapala nipesaviku 
natala rantasi, bo naria sanggani yaku nonanggo rara ntasi saeo sambongi. 
11:26 Nadea ngganimo nirasaiku kasusa riara mpolipaku. Naria uve lono. 
Naria muni topeago. Yaku nipandasa nto Yahudi bo muni tona ledo 

toY ahudi. Yaku nombarasai susa riara ngata bo ri kataolosana bo rara 
ntasi. Bo yaku nombarasai susa lako nte tona nanguli ira sampesuvu 
sampomparasaya, tano mai ledo. 11:27 Nabundumo yaku nokarajaa 
ntamo. Nadea ngganimo yaku ledo nakapo namonjo, ledo nangande, ledo 
nanginu. Nadea ngganimo yaku nombatidamaka ara ntai bo nindi bo ledo 
nagana pakea. 11:28 Bo ntanina lako rahaitu, eo-eo nasesa raraku 
nompekirika pura-pura todea topomparasaya. | 1:29 Apa ane naria 
sampesuvu sampomparasaya nalente, yaku muni nombarasai kalentena 
haitu. Ane naria sanu nanavu riara dosa, yaku muni nasusa raraku 
nompekirika ira. 11:30 Suro mpodava nangoe karora mboto, jadi yaku 
muni mangoe karoku mboto. Tapi ane yaku kana mantoiya karoku mboto, 
aginamo kalenteku kutotya. 11:31 Alatala, Tuama nTuputa 1 Yesus, Iamo 
masipato ratoiya sampe ri kasaeg-saena! Bo nisaniNa anu nitesaku hitu 
nakana, yaku ledo nodava! 11:32 Tempo yaku ri ngata Damsyik, gubernur 
anu nipakakuasa Magau Aretas, nantudu tantarana mombajaga bobaa 
mbaso ngata haitu mombasaka yaku. 11:33 Tapi roaku nantulungi yaku 
malai. Niulurakara yaku riara karanji lako ri bolo ri tembo ngata hau ri 
savalikuna. Bo ivesiamo yaku nakabasaka lako ri kuasa nu gubernur haitu. 


12:1 Yaku kana mangoe karoku mboto, nau ledo ria gunana. Jadi kutesa 
ruru anu nipopakita bo anu nipopaisani i Pue Yesus ka yaku. 12:2 Sapulu 
pata-mpae naliu, naria saito topangoseaka 1 Kristus niposisaniku anu niore 
hau ri ponturo nu Alatala ri suruga. Ledo nisaniku ane karona mpuu-mpuu 
neore atau aga anu nipopakita ka ia. Aga Alatala nangisanina. “12:2 Basa 
Yunani: Naria saito topangoseaka 1 Kristus niposisaniku anu niore-- 
Kakanana 1 Paulus notesa karo mboto (peinta 12:7) tapi nitabuniaka sakide 
sampe niulina "topomparasaya nisaniku". Bara naeya matana ane ia rato1ya 
ntona sabana anu nipopakita i Yesus ka ia.” 12:3-4 Kusili sangganipa: ia 
niore sampe nesua ri ponturo nelabi kabelona nosanga “Firdaus. Ledo 


nisaniku bara karona mpuu-mpuu nioretaka atau aga anu nipopakita ka ia. 
Aga Alatala nangisanina. Bo hamai niepena tesa-tesa anu ledo nipakule 
mombasovadaka, tesa nabelo mpuu anu ledo masipato ratesa nu manusia. 
12:5 Masipato yaku mangoe karo ntona ivehaitu sabana anu nikitana, tapi 
ledo kuoe karoku mboto. Yaku aga madota mangoe anu nompakalanto 
kalenteku. 12:6 Nau yaku madota mangoe karoku mboto, ledo aga tesa 
ntodoyo, ledo davaku, apa naria mpuu anu masipato kuoe. Tapi yaku ledo 
madota mangoe karoku mboto ala nee-nee yaku rabila ntona sabana anu 
nipopakita ka yaku. Aginamo ira mombabila yaku sabana anu nikitara riara 
nggatuvuku atau anu niepera lako ri tesaku. 12:7 Tapi ledo mabelo ane 
malanga gaga raraku nantora pura-pura anu nipokumaaka nipopakita 1 
Yesus ka yaku. Haitumo sabana nidekeiNa dua mompandasa yaku. “12:7 
Basa Yunani: "nidekeiNa karui ri karoku". Nadea topangisani Buku Gasa 
nanguli batuana karo 1 Paulus nambela dua. Tapi sanu nanguli batuana 1 
Paulus nieva bo nipandasa nu balina.4 Dua haitu nirapaka suro lako ri 
#Magau nu Seta nompandasa yaku ala yaku ledo majadi masombo. 12:8 
Talu-ngganimo niperapiku mpuu-mpuu nte 1 Pue Yesus ala suro lako ri 
Magau nu Seta haitu rapopalai lako nte yaku. 12:9 Tapi ntuliNa ka yaku, 
"Nemo. Nipotoveku iko, bo haitu naganamo ka iko. Apa ane nalente iko, 
kuasaKu malanto mpuumo riara nggatuvumu." Jadi, haitumo sampe yaku 
nadamba nangoe anu nompopakita kalenteku, apa ane yaku nalente, kuasa 
i Kristus nokarajaa riara ntaiku. 12:10 Jadi ane nalente yaku, nadamba 
yaku. Ane yaku rasalai, atau mapepa atau rapandasa, atau rapakasusa 
sabana yaku nangoseaka 1 Kristus, nadamba yaku. Apa ane nalente yaku, 
kuasa 1 Kristus mpuu-mpuu nompakaroso yaku. 12:11 
Sampesuvusampesuvu, yaku hii notesa mpo todoyo, tapi komiu nompasuu 
yaku notesa ivesia! Kakanana komiumo masipato mombatoiya yaku, 
sabana naupa yaku hii ledo naria nturoku, yaku ledo ntoto nakura ane 
rapoposisala ante tona nirekemiu suro-suro anu ledo ria kasimbayuna! 
12:12 Tempo yaku naria ri situ nte komiu, nipoviaku tanda-tanda anu 
nompakalanto yaku mpuu-mpuu “suro 1 Yesus. Yaku nosabara nokarajaa 
nau nadea kasusa nirasaiku, bo nipoviaku tanda-tanda nipokumaaka bo 
kabaraka-kabaraka ante kuasa lako nte Alatala. 12:13 Ledo 


nipoposisalaku komiu ante todea topomparasaya ntanina. Aga sangaya 
ledo nipoviaku nte komiu, haitumo yaku ledo nekitanggu nte komiu. 
Nipekirimiu nasala yaku novia ivesia? Ledo ntoto! 12:14 Pariaramo tesaku 
hitu. Sii-sii nasadiamo yaku tou mompelioda komiu katalu-ngganina, bo 
yaku batena ledo mekitanggu nte komiu. Sabana, ledo kakalumanamiu 
nieloku tapi pepotovemiu! Apa ledo ngana anu masipato mompasiromu 
kakalumana ka totuana tapi totua masipato mompasiromu kakalumana ka 
ngana. 12:15 Jadi yaku nasadia mombadekei ka komiu pura-pura anu naria 
nte yaku, nau karoku mboto. Ane ivesia kambaso pepotoveku ka komiu, 
nakuya pepotovemiu ka yaku aga sakide? 12:16 Nisanimiu mbotomo yaku 
ledo sanggani nompakasusa komiu mompekirika katuvuku. Tapi da 
nariapa tona nanguli yaku noakala. Pangulira yaku nombabagiu komiu ala 
manggava untu ka karoku mboto. 12:17 Berimbamo? Nariamo komiu 
niakalani ntona nituduku tou nte komiu, sampe yaku nanggava untu ka 
karoku mboto? Natantu ledo! 12:18 Nituduku 1 Titus tou nte komiu bara 
ipia nosanggani-nggani ante sampesuvuta ntanina. Nariamo 1 Titus 
nombaakalani komiu? Natantu ledo! Nisanimiu mbotomo kami randua 
nosangu rara bo pokainggu kami nasimbayu. 12:19 Nipekirimiu tesa kami 
hitu bara aga manjaliku karo kami ri ngayomiu? Sampesuvu-sampesuvu 
nipotoveku, ledo ntoto nakana! Pura-pura hitu nitesa kami sabana kami 
nosangu rara nte i Kristus bo Alatala mboto nanggita kami. Pura-pura anu 
nipovia kami, nipovia ala mompakaroso pomparasayamiu. 12:20 Apa 
nakini raraku, nee-nee ane yaku tou nte komiu kukava komiu ledo mpo anu 
nisarumakaku, bo pokaingguku nte komiu ledo mpo anu nisarumakamiu. 
Nee-nee kukava komiu mosinggarau, bara masiriati, bara marau, bara aga 
mompekirika karo mboto. Nee-nee kukava komiu mosisalai bara 
mositunturaka bara malanga rara bara mompakagado todea 
topomparasaya. 12:21 Nakini raraku ane tou nte komiu vai yaku, Alatala 
mompakaeya yaku ri ngayomiu, bo yaku motumangi ri ngayomiu sabana 
madea komiu anu nadosa bara ipia dopa najea lako ri pokainggura nadaa 
bo nabuga. Bara maria da nompogau tona ledo bereina mboto, bara movia 
anu ledo ntoto masipato mpo anu nabiasa nipoviara bara ipia. 


13:1-2 Katalu-ngganikana hitu yaku makava nte komiu. Tempo yaku ri 
situ nte komiu karongganina bara ipia, nipopatoraku ka ira topovia dosa bo 
ka pura-pura tona ntanina, tumo rapovia dosa. Jadi hitupa nau yaku ledo ri 
situ nte komiu, kupopatora mpanjili ka komiu: tumo mpuu movia dosa! 
Riara Buku Gasa niuli ane maria tona nirai, kana maria randua atau tatalu 
sabi ala rasani kakanana, bara nasala 1a bara ledo. Maupu sia pade mamala 
rahuku. #13:1-2 Patuju i Paulus, tatalu sabi haitu talu-nggani ia nakava ri 
Korintus.” Ane makava ri situ yaku bo komiu dopa nenonto novia nadaa, 
domo maasi mataku nanggita komiu tapi kuhuku mpuu! 13:3 Niperapimiu 
tandana yaku mpuu-mpuu niposuro 1 Kristus. Jadi ane kuhuku tona novia 
dosa rasanimiumo yaku mpuu-mpuu niposumba 1 Kristus! Sabana ane la 
mangonteaka komiu la ledo malente, tapi la mpuu-mpuu makuasa. 13:4 I 
Kristus nalente mami tempo la nipaku ri “kayu salib sampe namate. Tapi 
Ia natuvu mpanjili sabana kuasa lako nte Alatala. Kami anu nosangu rara 
ante 1 Kristus, nalente muni nasimbayu mpo la bara ipia. Tapi kami natuwu 
ante kuasa nu Alatala, nasimbayu mpo 1 Kristus, bo ane mantingayo komiu 
ngena kami, rakitamiu kuasa nidekei nu Alatala ka kami. 13:5 
Sampesuvusampesuvu, paresa mbotomo karomuiu ala rasanimiu bara 
mpuu-mpuu komiu nangoseaka i Kristus. Peinta mbotomo raramiu. 
Natantu rasanimiumo 1 Yesus Kristus naria riara ntaimiu! Ane 1 Kristus 
ledo naria riara ntaimiu, batuana komiu ledo mpuu-mpuu topangoseaka la. 
13:6 Nisarumakaku nisanimiumo kami hit mpuu-mpuu suro i Kristus. 13:7 
Kami nosambaya nerapi nte Alatala ala komiu nee movia dosa. Patuju 
kami nosambaya ivesia, ledo mompopakita kami hitu mpuu-mpuu suro 1 
Kristus. Tapi patuju kami ala komiu batena movia anu nabelo. Jadi nau 
sanu tona ri situ da nombareke kami ledo suro 1 Kristus, ledo makuya, asaa 
komiu movia anu nabelo! 13:8 Ane komiu mangoseaka anu nakana, ledo 
rapakule kami mangeva komiu. Kami aga madota mantulungi komiu 
mangoseaka anu nakana. 13:9 Nadamba mpuu rara kami ane kami nalente, 
asaa komiu maroso momparasaya. Jadi kami bate-batena mosambaya ala 
pokainggumiu majadi mabelo pura. 13:10 Haitu sampe nitulisiku sura hitu 
ka komiu dopame yaku tou, ala ane makava ri situ nte komiu yaku, ledo 
paraluu makasara yaku mompakabelo pokainggumiu ante kuasa nidekei 


nTupu ka yaku. Apa kuasa haitu nidekeiNa ka yaku ala mompakaroso 
komiu, ledo ala mompakagero komiu. 13:11 Jadi 
sampesuvusampesuvuku, pakadambamo raramiu. Pasimbukumo 
mompakabelo pokainggumiu mpanjili. Tarimamo pepatudukiku hitu! 
Komiu kana matuvu mosangu pekiri bo mosangu rara, bo mosinggabelo. 
Bo Alatala, puna pepotove bo katinonto, mosanggani-nggani ante komiu. 
13:12 Posipakavotemo tabe saito bo saito ante tove. Bo tarimamo tabe 
lako ri pura-pura topomparasaya ri sii. 13:13 Kuperapi Tuputa Yesus 
Kristus mombadekei belo ka komiu, bo Alatala mompotove komiu, bo 
Nosa Gasa nu Alatala mompakasangu komiu bo momporoa komiu 
pura-pura. Tabe lako nte yaku, Paulus 


Galatia 


1:1-2 Sampesuvu-sampesuvu sampomparasaya 1 Yesus anu nasiromu ri 
umba-umba ri propinsi Galatia: Sura hitu lako nte yaku i Paulus, *suro 1 
Yesus Kristus. Yaku ledo nisuro nu manusia bo ledo muni nianggataka nu 
manusia majadi suro. Tapi yaku nianggataka i Yesus Kristus mboto bo 
Tuamata Alatala anu nompakatuvu la mpanjili lako ri kamateNa. Nadea 
tabe lako nte yaku, 1 Paulus, bo lako nte pura-pura sampesuvuta 
sampomparasaya anu nosanggani-nggani ante yaku ri sii. 1:3 Kuperapi 
Tuamata Alatala bo i Pue Yesus Kristus batena mabelo nte komiu bo 
mompakatinonto raramiu. 1:4 I Yesus nombadekei karoNa rapatesi 
mombasompo dosata nangoseaka dota nTuamata Alatala. PatujuNa ala la 
mamala mombakabasaka kita lako ri kuasa nu dunia nadaa. 1:5 Alatala 
masipato rabila bo ratoiya sampe ri kasae-saena. “Amin. 1:6 Nokumaa 
ntoto yaku nangepe komiu! Dopa nasae niparasayamiu Kareba Belo, 
nitubengosimiumo Alatala! NipokioNa komiu majadi todeaNa sabana 
kabelo rara 1 Kristus nte komiu. Tano komiu aga nangoseaka pepatuduki 
ntanina anu niuli ntona "kareba belo". 1:7 Kakanana ledo ria "kareba belo" 
ntanina, aga Kareba Belo nipatolele kami ka komiu. Tapi naria tona 
nompakagado pekirimiu ante pepatudukira nasala. Patujura aga 
mombabaliki Kareba Belo anu nantesaki 1 Kristus. 1:8 Tapi kuuli ka 


komiu, nau kami mboto atau *malaeka lako ri suruga, isema-sema 
mompatolele kareba belo anu nosisala ante Kareba Belo nipatolele kami 
ka komiu bara ipia, tona haitu rapopogaa lako nte Alatala sampe ri 
kasaesaena. 1:9 Tempo kami da naria nte komiu bara ipia, muli kami 
mami ivesia, bo sii-sii kuuli vai sangganipa, ane maria tona mompatolele 
pepatuduki anu nosisala ante Kareba Belo nitarimamiumo, tona haitu 
rapopogaa lako nte Alatala sampe ri kasae-saena. 1:10 Jadi, berimbamo, 
sampesuvu-sampesuvu? Yaku nanguli ivesia mbeki ratoiya ntona? Ledo 
ntoto nakana! Yaku aga madota ratotya nu Alatala. Bara nipekirimiu yaku 
aga madota mompakadamba rara nu manusia. Tapi haitu ledo muni 
nakana, apa ane rapana yaku da nompasimbuku mompakadamba rara nu 
manusia, ledo masipato yaku majadi batua i Yesus Kristus! 1:11 
Sampesuvu-sampesuvu, kana rasanimiu Kareba Belo mpatoleleku ledo 
nopuna lako ri manusia. 1:12 Kareba Belo ledo nitarimaku lako nte 
manusia, bo ledo muni manusia nompatuduki yaku. Tapi 1 Yesus Kristus 
mbotomo nompopaisani Kareba Belo haitu ka yaku. 1:13 Tantu 
niepemiumo tesa katuvuku bara ipia, tempo yaku da nantuntuni agama 
Yahudi. Yaku nompandasa todea topomparasaya 1 Yesus bo ledo naasi 
mataku. Yaku batena nompasimbuku mompakaropu ira. 1:14 Natutupa 
yaku nangoseaka agama Yahudi pade pura-pura roaku “#toY ahudi anu 
sanggatuvu nte yaku. Nadidi mpuu raraku nangoseaka pepatuduki bo 
ada-ada ntotua kami nggaulu. 1:15 Tapi dopame yaku nipoanaka, Alatala 
nompelisi yaku bo nompokio yaku majadi suroNa lako ri kabelo nu 
raraNa. 1:16 la nompopaisani AnaNa i Yesus ka yaku ala yaku mamala 
mompatolele Kareba Belo anu notesaki AnaNa haitu ka tona ledo 

toY ahudi. Tempo yaku nipokio nu Alatala, yaku ledo kaliu-lu hau nte 
manusia merapi rapatuduki, apa 1 Yesus mbotomo nompopaisani Kareba 
haitu ka yaku. 1:17 Yaku ledo muni kaliu-lu hau ri ngata Yerusalem 
manggita ira anu najadi *suro i Yesus nokolupa pade yaku. Tapi yaku hau 
ri tana Arab, bo lako ri tana Arab nanjili vai hau ri ngata Damsyik. 1:18 
Naliu talu-mpae pade hau ri ngata Yerusalem mosinggava nte 1 Petrus. 
Yaku nonturo nte ia aga sapulu lima-mbongi kasaena. 1:19 Tapi yaku ledo 
nanggita suro-suro ntanina, aga 1 Yakobus tuei i Pue Yesus. 1:20 Tesa 


nitulisiku hitu nakana! Nisani nu Alatala mboto yaku ledo nodava! 1:21 
Naupu haitu pade hau yaku ri bagia Siria bo Kilikia. 1:22 Sampe ri tempo 
haitu, todea topomparasaya 1 Kristus ri bagia “Yudea dopa nisanira 
lenjeku. 1:23 Ira aga nangepe tesa ntona nanguli, "Topompandasa kita 
topomparasaya bara ipia, anu madota mompakaropu kita, hitupa 
nompatolele Kareba Belomo!" 1:24 Bo nitoiyara Alatala sabana anu najadi 
ante yaku. 


2:1 Naliu sapulu pata-mpae, sangganipa vai yaku hau ri ngata Yerusalem 
nosanggani ante 1 Barnabas. Bo nikeniku muni 1 Titus. 2:2 Yaku hauri 
Yerusalem sabana naria tesa nu Alatala nombatudu yaku hau. Nakavapa 
hamai, yaku aga nasiromu ante pakeni-pakeni ntodea topomparasaya, bo 
nipopaisaniku ka ira isi Kareba Belo anu mpatoleleku ka tona ledo 
toYahudi. Nakini raraku mbelaka rasalaira pepatudukiku sampe domo 
maria gunana pokarajaaku mompatolele Kareba Belo, nau anu nipoviaku 
bara ipia, atau anu da nipoviaku sii-sii. 2:3 Tano ira nasituju nte 
pepatudukiku. Haitu nisaniku sabana 1 Titus, to Yunani anu nosanggani ante 
yaku hamai, ledo nipasuura “rasuna. 2:4 Tapi naria tona ntanina madota 
mompasuu 1 Titus rasuna, nangoseaka atura agama Yahudi. Panguli ntona 
haitu, ira topomparasaya 1 Kristus, tano aga davara. Ira nesua nggalino-lino 
ri kasiromu kami bo nomata-matai kami. Patujura ala pura-pura 
topomparasaya matundu nte atura-atura agama Yahudi. Tapi kita ledo 
paraluu matundu nte atura-atura haitu ala majadi manoa ri panggita nu 
Alatala. Kita nikabasaka lako ri atura haitu sabana kita nosangu rara ante 1 
Yesus Kristus. 2:5 Kami ledo ntoto natundu nte pepatudukira, nau aga 
sampalai. Nitidamaka kami ala Kareba Belo ledo ragalo nte pepatudukira 
nasala, bo ala Kareba Belo nitarimamiu mpuu-mpuu nakana. 2:6 Jadi 
pakeni-pakeni ntodea topomparasaya anu nireke nalanga nturora nasituju 
ante Kareba Belo nipatoleleku. (Nau nalanga panggana nau ledo, 
nasimbayu ri panggitaku, sabana Alatala ledo nompelenje.) Ledo ria 
nuapa-nuapa nitambaira ka Kareba haitu. 2:7 Tapi nisaniramo yaku 
niparasaya nu Alatala manggeni Kareba Belo ka tona ledo to Y ahudi, 
nasimbayu mpo 1 Petrus niparasaya nu Alatala manggeni Kareba Belo ka 


“toYahudi. 2:8 Alatala nombadekei pompakule ka 1 Petrus majadi suro ka 
toYahudi, bo la muni nombadekei pompakule ka yaku majadi suro ka tona 
ledo toYahudi. 2:9 I Yakobus, 1 Petrus bo 1 Yohanes, nireke pakeni ntodea 
topomparasaya 1 Yesus ri Yerusalem. Nikitara Alatala nombadekei 
pokarajaa nabelo ka yaku, haitumo majadi suroNa. Jadi ira nosijoko pale 
ante kami bo i Barnabas. Haitumo tandana kami pura-pura roa sampobago 
nanggeni Kareba Belo. Kami pura-pura nasituju ala kami bo 1 Barnabas 
manggeni Kareba Belo ka tona ledo to Y ahudi bo ira manggeni Kareba 
Belo ka toYahudi. 2:10 Aga sangaya niperapira, haitumo ala kami ledo 
menonto mantulungi tona napakasi. Bo haitumo bago nipooge raraku bo 
nipoviaku mpuu-mpuu. 2:11 Tempo i Petrus “2:11 Petrus. Riara basa 
Yunani: "i “Kefas."” nakava ri ngata Antiokhia bara ipia, nionteakaku 
nggamata-mata ia sabana pokaingguna hamai mpuu-mpuu nasala. 2:12 
Bara ipia ia ledo nompoposisala to Yahudi ante tona ledo toY ahudi. Ia 
nangande nosanggani-nggani ante sampesuvuta sampomparasaya ledo 

toY ahudi. Naupu sia, nakavamo bara sako-ndua roa 1 Yakobus lako ri 
Yerusalem. Iramo toY ahudi anu nomparasaya 1 Yesus. Pangulira 
topomparasaya 1 Yesus kana rasuna nangoseaka atura agama Yahudi. 
Nakavapa ira, domo nipeili i Petrus topomparasaya anu ledo to Yahudi. 
Domo nabia ia nangande nosanggani-nggani nte ira, “2:12 Nantuntuni ada 
nto Y ahudi, to Yahudi nitagi mangande nosanggani-nggani nte tona ledo 
nisuna, haitumo tona ledo toYahudi, mbelaka rakandera anu nitagi nu atura 
haitu bo mompakaruto karora mboto. apa naeka ia rasalai 
ntopomparasaya to Yahudi dako nakava haitu. 2:13 Bo topomparasaya 
nto Y ahudi ntanina nompasiala pokainggu 1 Petrus muni nau nisanira ledo 
masipato. Sampe nau 1 Barnabas mboto natekeni nangoseaka pokainggura 
haitu. 2:14 Tapi nikitaku pokainggura haitu ledo nosinggambela ante 
pepatuduki nakana lako ri Kareba Belo. Haitu sampe nionteakaku 1 Petrus 
ri ngayora pura-pura ivei: "Komiu to Yahudi, tapi komiu mboto nabiasa 
natuvu mpo tona ledo toYahudi, komiu domo paraluu mangoseaka ada 
nto Y ahudi. Jadi rapokuya rapasuukamiu tona ledo toY ahudi mangoseaka 
ada ntoYahudi?" 2:15 Sampesuvu-sampesuvu, kami toY ahudi mami lako 
ri pompoanaka kami, kami ledo mpo tona ledo to Y ahudi anu niuli nadosa 


sabana ledo nioseakara atura agama. 2:16 Tapi nau ivesia, nisani kami 
manusia nireke nanoa ri panggita nu Alatala ledo sabana nangoseaka 
Atura-atura agama, tapi sabana pomparasayara i Yesus Kristus. Jadi kami 
mboto nomparasaya i Yesus Kristus ala majadi manoa ri panggita nu 
Alatala. Kami najadi nanoa sabana pomparasaya kami i Kristus, ledo 
sabana nangoseaka Atura-atura agama! Apa ledo ria saitoa majadi manoa 
ri panggita nu Alatala sabana pangoseakana Atura-atura agama. 2:17 Jadi, 
ane kami to Y ahudi manjarumaka majadi manoa ri panggita nu Alatala lako 
ri posangu rara kami ante 1 Yesus Kristus, batuana kami domo 
nanjarumaka Atura agama. Bo ane kami domo nanjarumaka Atura agama, 
batuana kami najadi nasimbayu mpo tona ledo to Yahudi anu muli nadosa 
sabana ledo nioseakara Atura agama . Jadi berimbamo? Mamala raulita 1 
Kristus nanggeni kami majadi nadosa? Natantu ledo! 2:18 Ane rapana 
yaku manjili manjarumaka Atura agama anu mkabasakakumo, tantu yaku 
nombaliunaka Atura haitu! 2:19 Apa lako ri Atura agama sampe nisaniku 
ledo kupakule majadi manoa ri panggita nu Alatala ante nangoseaka Atura 
haitu. Jadi sabana haitu, sii-sii yaku nenontomo nanjarumaka Atura agama 
“2:19 Basa Yunani: "lako ri Atura agama, yaku namate ka Atura agama" 
ala yaku mamala mpuu-mpuu matuvu nangoseaka dota nu Alatala. Tempo 
1 Kristus namate ri “kayu salib, yaku muni nireke namate 
nosangganinggani ante la. 2:20 Jadi namala rauli ivei: nau yaku natuvu, 
domo aga yaku saitoku natuwu, tapi i Kristus natuwu riara nggatuvuku. Bo 
ri katuvuku ri dunia hitu, yaku natuvu mpuu-mpuu nomparasaya “Ana nu 
Alatala anu nompotove yaku bo nombadekeit karoNa rapatesi manjambei 
yaku. 2:21 Yaku ledo nompoara kabelo rara nu Alatala haitu. Apa ane 
rapana kita mamala majadi manoa ri panggita nu Alatala ante mangoseaka 
Atura agama, tantumo kamate 1 Yesus Kristus ledo maria gunana! 


3:1 Nadoyo mpuu komiu toGalatia! Isema nanjalipuyo komiu sampe 
komiu domo nadota nangoseaka pepatuduki nakana? Nipakalantoku mpuu 
nanguli ka komiu bara ipia patuju kamate 1 Yesus Kristus ri “kayu salib. 
3:2 Aga sangaya madota kusani lako nte komiu. Komiu nantarima Nosa 
Gasa nu Alatala sabana nangoseaka Atura agama? Atau nangepe bo 


nomparasaya Kareba Belo 1 Kristus? Tantu nitarimamiu Nosa Gasa apa 
niepemiu bo niparasayamiu Kareba Belo. 3:3 Jadi nakuya komiu nadoyo 
gaga? Lako ri pamulana komiu nomparasaya 1 Kristus, nitarimamiu katuvu 
nabaru lako ri kuasa Nosa Gasa. Rapakulemiu mompapola katuvu nabaru 
ante pompakulemiu mboto? Tantu ledo! 3:4 Berimba? Ledo ria gunana 
pura-pura anu nirasaimiu bara ipia? Tantu naria pura gunana! 3:5 Alatala 
najo1 raraNa nompopanau Nosa GasaNa ka komiu bo nipoviaNa 
kabaraka-kabaraka ri tatangamiu. Jadi bertmba? NipoviaNa pura-pura 
haitu sabana komiu nangoseaka Atura agama? Tantu ledo! NipoviaNa 
pura-pura haitu sabana komiu nangepe bo nomparasaya Kareba Belo i 
Kristus! 3:6 Pekirimo pomparasaya 1 Abraham. Nitulisi riara Buku Gasa 
ivei: "I Abraham nomparasaya Alatala, bo lako ri pomparasayana haitu ia 
nireke nu Alatala tona nanoa." 3:7 Jadi, kana rasanimiu, tona natuvu 
nomparasaya Alatala, iamo nireke muli i Abraham mpuu, sabana 
pomparasayana nasimbayu nte pomparasaya i Abraham. 3:8 Lako ri 
lamba pamulana Alatala nonia ala tona ledo toYahudi majadi manoa ri 
panggitaNa sabana pomparasayara. Jadi kareba nabelo haitu 
nipopaisaniNa nokolu ka 1 Abraham, evamo nitulisi ri Buku Gasa ivei: 
"Pura-pura manusia ri dunia manggava belo lako nte Yaku sabana komiu." 
*3:8 Kajadia 12:3; 18:18: 22:18* 3:9 1 Abraham nomparasaya bo Alatala 
nombadekei belo ka ia. Jadi ivesia muni pura-pura tona natuvu 
nomparasaya Alatala, radekeika belo muni nasimbayu ante belo nidekeiNa 
ka 1 Abraham. 3:10 Isema-sema nanjarumaka majadi manoa ri panggita nu 
Alatala sabana nioseakana Atura agama, iamo rahuku nu Alatala. Nisanita 
haitu sabana riara Buku Gasa nitulisi ivei: "Isema-sema ledo natutu 
nangoseaka pura-pura parenta nitulisi riara Buku Atura Agama, iamo 
rahuku nu Alatala." *3:10 Ulangan 27:26 3:11 Nalanto mpuu ledo ria 
tona nireke nu Alatala nanoa lako ri pangoseakana Atura agama, apa naria 
tesa ntanina ri Buku Gasa nanguli ivei: "Tona najadi nanoa ri panggita nu 
Alatala sabana pomparasayana, iamo matuvu mabelo." *3:11 Habakuk 
2:4* 3:12 Tapi ane tona natundu nte Atura agama, haitu ledo ntoto 
nasimbayu ante tona nomparasaya Alatala, sabana tona natundu nte Atura 
agama nanjarumaka pompasimbukuna mboto, ledo nanjarumaka Alatala . 


Evamo niuli riara Atura agama ive1: "Isema-sema natutu nangoseaka 
pura-pura Atura agama, iamo matuwu mabelo." 3:13 Kita manusia 
masipato rahuku nu Alatala, sabana kita pura-pura nombaliunaka AturaNa. 
Tapi 1 Kristus nombakabasaka kita lako ri pehuku haitu, sabana tempo la 
namate ri kayu salib, lamo nihuku manjambei kita. Nisanita 1 Kristus 
nihuku nu Alatala sabana naria tesa riara Buku Gasa nanguli ivei: 
"Isema-sema namate niloe ri kayu, haitu tandana 1a nihuku nu Alatala." 
3.13 Ulangan 21:23“ 3:14 Patuju i Kristus nombadekei1 karoNa rapatesi 
ivesia, ala tona ledo toYahudi mamala muni manggava belo nasimbayu 
ante belo nijanji nu Alatala ka i Abraham nggaulu. Belo haitu ratarimara 
sabana ira nosangu rara nte 1 Yesus Kristus. Ivesia muni kita anu 
nomparasaya 1 Kristus manggava Nosa Gasa anu nijanji nu Alatala 
nggaulu. 3:15 Sampesuvu-sampesuvuku, kuala jonjo lako ri katuvuta 
eo-eo. Ane kita movia sura pojanji bo sura haitu nipakaasa nangoseaka ada 
nu pomarenta, isi nu sura haitu domo namala rapakalipo ntona atau 
ratambaiki isina. 3:16 Ivesia muni ante pojanji nu Alatala. la nombadekei 
pojanjiNa ka i Abraham bo mulina. Riara Buku Gasa ledo nitulisi belo 
haitu radekei "ka muli-mulimu", batuana, ka muli dea i Abraham. Anu 
nitulisi, belo haitu radekei "ka mulimu", batuana ka saito muli 1 Abraham, 
haitumo i Yesus Kristus. 3:17 Patujuku ivei: Pojanji nu Alatala ante 1 
Abraham nipakaasa nu Alatala mboto. Pata-atu talupulu mpae kaliuna 
haitu, Alatala nombadeke1 Atura agama anu nipapola Nabi Musa. 
Atura-atura agama haitu ledo namala mombabaliki pojanji nokolu sampe 
pojanji haitu domo madupa. Pojanji nu Alatala kana madupa pura. 3:18 
Ane rapana tona mantarima belo sabana nioseakana Atura agama, batuana, 
belo haitu ledo nikavana lako ri pojanji nu Alatala, tapi aga lako ri 
pompasimbukuna mboto! Tapi, Alatala nombadekei belo ka i Abraham 
sabana pojanjiNa. Belo haitu pedeke1 bayangi lako ri kabelo rara nu 
Alatala. 3:19 Jadi ane ivesia, nuapa tano patuju nu Atura agama? Alatala 
nombadeke1 Atura-atura agama naliutaka pojanjiNa ka i Abraham, ala 
malanto ka kita, manusia nadosa nombaliunaka dotaNa. PatujuNa ala 
Atura haitu rapake sampe kakava nu Muli i Abraham anu mboto riara 
pojanijiNa nte i Abraham nggaulu, haitumo 1 Yesus Kristus. Alatala 


nombatudu #malaeka-malaekaNa manggeni Atura agama ka 1 “Musa anu 
najadi topotariolo nompapola Atura haitu ka manusia. 3:20 Topotariolo 
aga niparaluu ane maria randua tona nosijanji. Tapi tempo Alatala novia 
pojanjiNa ante i Abraham, ledo ria malaeka atau tona ntanina ri olona. Aga 
Alatala mbotomo nojanji. 3:21 Jadi nuapa batuana? Atura agama 
nositaliku ante pojanji nu Alatala? Tantu ledo. Ane rapana rapakuleta 
mangoseaka Atura agama sampe rakavata katuvua nabelo, tantu haitumo 
majadi dalata mompakanoa karota mboto ri panggita nu Alatala. 3:22 Tapi 
niuli ri Buku Gasa, pura-pura manusia nikuasai nu dosa. Jadi, ledo ria dala 
ntanina mompakanoa kita ri panggitaNa, aga momparasaya 1 Yesus 
Kristus. Katuvua mabelo nijanji nu Alatala radekeiNa ka isema-sema 
nomparasaya. 3:23 Bara ipia, dopame kita nomparasaya 1 Yesus, kita da 
natundu nte Atura agama. Kita nirapaka tona nitarunggu apa kita nipou 
Atura agama sampe makava tempona Alatala mompopaisanl 1 Kristus ka 
kita, bo raparasayata la. 3:24 Jadi Atura agama haitu nirapaka topopaa 
ngana anu nombajagai kita sampe makava 1 Yesus Kristus, ala kita majadi 
manoa ri panggita nu Alatala sabana pomparasayata i Kristus. 3:25 Sii-sii 
nakavamo 1 Yesus bo manusia namala nomparasaya la ala majadi manoa ri 
panggita nu Alatala. Jadi kita domo paraluu matundu nte Atura agama. 
3:26 Jadi, komiu pura-pura nosangu rara nte i Yesus Kristus, komiu najadi 
ana-ana nu Alatala sabana komiu nomparasaya i Kristus. 3:27 Komiu 
pura-pura nidiu, tandana komiu topangoseaka i Kristus, bo nipasialamiumo 
inggu-inggu 1 Kristus. 3:28 Ri panggita nu Alatala domo ria posisalana 
*toYahudi bo tona ledo toYahudi, batua bo tona ledo batua, langgai bo 
mombine. Komiu pura-pura nasimbayu ri panggitaNa sabana komiu 
nosangu rara ante 1 Yesus Kristus. 3:29 Jadi ane komiu todea 1 Yesus 
Kristus, komiu muni muli-muli i Abraham. Bo komiu muni masipato 
mantarima anu nijanji nu Alatala ka i Abraham. 


4:1-2 Anu mpatujuku ivei: rapana maria saito ana ntona nakalumana. Ia 
nijagai ntona nipakatantu ntuamana, bo kakalumanana niurusi ntona 
nipakakuasaka sampe makava tempona nipakatantu ntuamana. Nau ia 
masipato mantarima pura-pura kakalumana ntuamana bara maipia, tempo 


la da nangana, katuvuna nasimbayu ante katuvu nu batua, haitumo, 
katuvuna murusi ntona ntanina. 4:3 Ivesia muni kita. Dopame nisanita 
pepatuduki nakana, kita mpobatua anu daa, anu nombakuasai dunia hitu. 
4:4 Tapi nakavapa tempo nipakatantu nu Alatala, nisuroNa AnaNa 
makava ri dunia. AnaNa haitu nipoanaka nu mombine, bo la natundu nte 
Atura-atura agama Yahudi. 4:5 la nisuro nu Alatala mombakabasaka kita 
nipou nu Atura agama, ala kita mamala raanggataka majadi ana-ana nu 
Alatala. 4:6 Alatala nompopanau Nosa Gasa nu AnaNa riara ntaita sabana 
kita najadi ana-anaNa. #4:6 Alatala nompopanau Nosa Gasa nu AnaNa 
riara ntaita sabana kita najadi ana-anaNa ATAU: Alatala nompopanau 
Nosa Gasa nu AnaNa riara ntaita mompopakita kita najadi ana-anaNa.“ 
Bo lako ri pekeniaka Nosa Gasa riara ntaita, kita nekakai nte Alatala 
nanguli, "Tata, Tuama nipotove kami!" 4:7 Jadi, komiu domo batua tapi 
ana. Komiu najadi ana-ana nu Alatala bo natantumo komiu muni 
radekeikaNa pura-pura anu nipakasadiaNa mami ka ana-anaNa. 4:8 Bara 
ipia, dopame nisanimiu Alatala, komiu nipobatua nu tupu-tupu ntanina anu 
nisarumakamiu nakuasa, tano mai, ledo Alatala. 4:9 Tapi sti-sii 
nisanimiumo Alatala--atau nabelopa rauli, nisani nu Alatala komiu. Jadi 
nakuya komiu madota matundu mpanjili nte anu ledo nompakule 
mantulungi komiu majadi manoa ri panggita nu Alatala? Nakuya komiu 
madota rapobatuara mpanjili? 4:10 Komiu natutu nompakaoge eo-eo 
mbaso, bula-bula natantu, atau mpae-mpae natantu, apa da nisarumakamiu 
maria gunana mompakanoa komiu ri panggita nu Alatala. 4:11 Nakini 
mpuu raraku, nee-nee ledo maria gunana katiti nu iniku nompatuduki 
Kareba Belo ka komuu bara ipia! 4:12 Sampesuvu-sampesuvuku, kuperapi 
ante mpuu-mpuu raraku ala rapasialamiu pokaingguku. Sabana naupa 
“to Y ahudi yaku, domo nioseakaku ada-ada ntoYahudi, ala majadi 
masimbayu nte komiu tona ledo toYahudi. Komiu nabelo mpuu nte yaku 
bara ipia. 4:13 Nisanimiu mbotomo pamulana yaku nipaloga nompatolele 
Kareba Belo ka komiu sabana yaku nadua. 4:14 Bo nau duaku haitu 
nompakasusa komiu, ledo ntoto narunggu raramiu bo ledo nipoaramiu 
yaku. Nitarimamiumo yaku, nitarimamiu mpo #malaeka nu Alatala, atau 
mpo 1 Yesus Kristus mboto! 4:15 Tempo haitu nasana mpuu raramtu nte 


yaku. Tapi nakuya sii-sii domo nasana raramiu nte yaku? Bara ipia 
nisaniku komiu mpuu-mpuu nasadia mantulungi yaku. Ane rapana mamala, 
nau matamiu mboto radekeimiu rasui ka yaku. 4:16 Jadi, hitupa yaku 
nirekemiu balimiu sabana anu nakana nitesaku ka komiu? 4:17 Tona 
ntanina ri situ nompasimbuku mpuu-mpuu mangala raramiu, tapi patujura 
ledo nabelo. Ira aga madota mompopogaa kita ala komiu mangoseaka ira 
ante raramiu mpuu-mpuu. 4:18 Kakanana nabelo mompasimbuku ante 
mpuu-mpuu rara movia anu nabelo, asaa masaro ivesia, ledo aga tempo 
yaku nosanggani ante komiu! 4:19 Yaku mpuu-mpuu nompotove komiu! 
Komiu mpo anaku mboto! Yaku nandasa nompekirika komiu, nasimbayu 
mpo mombine nandasa mpuu tempo noana. Bo yaku batena masusa ivesia 
sampe inggu-inggu 1 Kristus mpuu-mpuu malanto rakita riara 
nggatuvumiu. 4:20 Nalentora mpuu raraku mosanggani-nggani nte komiu 
sii-sii, ala raepemiu tesaku bo rasanimiu pombarasaiku, sabana nasudumo 
raraku nompekirika komiu! 4:21 Hee komiu anu madota matundu nte 
Atura agama ala majadi manoa ri panggita nu Alatala ! Mai kuuli ka komiu 
anu nitulisi riara Buku Atura Agama! 4:22 Nitulisi ivei: 1 Abraham randua 
anana, saito nipoanaka i “Hagar, mombine anu najadi batua, bo saitopa 
nipoanaka i Sara, berei i Abraham anu ledo najadi batua. 4:23 Ana nu 
batua haitu nipoanaka nangoseaka dota nu manusia. Tapi ana nu mombine 
anu ledo najadi batua nipoanaka nangoseaka pojanji nu Alatala ka i 
Abraham. 4:24 Tesa hitu najadi gambara ka kita. Randua mombine haitu 
nirapaka rongaya pojanji nu Alatala. I Hagar nirapaka pojanji nipovia nu 
Alatala nte todeaNa ri *Bulu Sinai, haitumo Atura agama. Pura-pura tona 
anu nompasimbuku nangoseaka Atura agama natuvu mpo batua. 4:25 I 
Hagar nirapaka Bulu Sinai ri tana Arab, bo nirapaka muni ka ngata 
Yerusalem ri dunia hitu, sabana tupu ngata Y erusalem nipobatua nu Atura 
agama. 4:26 Tapi 1 Sara nirapaka Yerusalem ri suruga. I Sara nireke 
tinata, sabana ia ledo najadi batua, bo kita ledo nipobatua nu Atura agama. 
4:27 Ia nitesaki riara Buku Gasa ivei: " Hee mombine nagampa, anu dopa 
sanggani noana! Komiu kana madamba, Komiu anu dopa sanggani 
nombarasai dua poana, komiu kana mongare ante damba raramiu, sabana 
mombine nipalaisi bereina manggava madeapa anana pade mombine anu 


naria berema." ( Yesaya 54:1) 4:28 Sampesuvu-sampesuvu, komiu najadi 
ana-ana nu Alatala nangoseaka pojanjiNa, nasimbayu nte 1 *Ishak anu 
nipoanaka nangoseaka pojanji nu Alatala. 4:29 Tapi tempo nggaulu ana 
nipoanaka nangoseaka dota nu manusia, nompandasa tueina anu nipoanaka 
nangoseaka dota nu Nosa Gasa nu Alatala. Ivesia muni kita sii-sii. 4:30 
Tapi berimba niuli riara Buku Gasa? "Popalaimo mombine anu najadi 
batua ante anana, sabana anana haitu ledo mamala manggava bagia lako ri 
kakalumana ntuamana mosanggani-nggani ante ana nipoanaka mombine 
anu ledo najadi batua." *4:30 Kajadia 21:10* 4:31 Jadi, sampesuvu- 
sampesuvu, kita ledo nasimbayu nte ana nu mombine anu najadi batua. 
Kita nasimbayu nte ana nu mombine anu ledo najadi batua, sabana kita 
ledo nipobatua nu Atura agama, tapi kita nomparasaya pojanji nu Alatala. 


5:1 I Kristus nombakabasaka kita lako ri Atura agama ala kita mpuu-mpuu 
makabasaka. Jadi pakaroomo raramiu ala komiu batena makabasaka. Nee 
rapalamba karomiu rapobatua mpanjili. 5:2 Pariaramo! Yaku, 1 Paulus, 
nanguli ka komiu, ane komiu mompasimbuku “rasuna nangoseaka Atura 
agama Yahudi, ala majadi manoa ri panggita nu Alatala, batuana 1 Kristus 
ledo ntoto ria gunana ka komiu! 5:3 Sangganipa vai kuuli ka komiu, 
isema-sema madota rasuna, ia masipato mangoseaka pura-pura Atura 
agama ntanina muni. 5:4 Ane komiu mompasimbuku majadi manoa ri 
panggita nu Alatala ante mangoseaka Atura agama, komiu nopudusi 
posangu raramiu nte i Kristus. Komiu notubengos1 kabelo rara nu Alatala. 
5:5 Tapi sampesuvu-sampesuvu, ante petulungi Nosa Gasa nu Alatala, 
kami nanjarumaka majadi manoa ri panggita nu Alatala sabana 
pomparasaya kami i Kristus. Bo haitumo anu nipopeata ante mpuu-mpuu 
rarata! 5:6 Ane nosangu rara ante i Yesus Kristus kita, ledo ria gunana kita 
nisuna atau ledo nisuna. Aga nomparasaya 1 Kristus noguna. Bo ane kita 
mpuu-mpuu nomparasaya, rapotoveta roata. 5:7 Bara ipia niloseakamiu 
nabelo Kareba Belo. Jadi nakuya hitupa komiu domo nadota nangoseaka 
pepatuduki nakana? Isema nombalava komiu? 5:8 Natantu ledo Alatala, 
anu nompokio komiu majadi todeaNa. 5:9 Pepatuduki nasala nipatuduki 
ntona haitu nasimbayu mpo ragi, sabana nau aga sakide ragi rapake, 


pura-pura #gando rapovia roti menggamba. 5:10 Tapi kita nosangu rara 
ante 1 Pue. Jadi niparasayaku komiu ledo mangoseaka pepatuduki nasala. 
Bo niparasayaku tona nompakagado pekirimiu ri situ kana rapambela 
pehuku nu Alatala, nau damo isema ia. 5:11 Sampesuvu-sampesuvu, niuli 
ntona yaku mboto da nompatuduki tona kana rasuna ane madota majadi 
manoa ri panggita nu Alatala. Tapi ledo ntoto nakana! Ane rapana da 
nipatudukiku ivesia ka tona, nakuya bo da nipandasa “ntoYahudi yaku? 
Ane rapana da nipatudukiku ivesia, natantu pepatudukiku ledo 
mompakadua rara nto Yahudi! Nadua rarara nangepe kamate 1 Kristus ri 
“kayu salib. 5:12 Aginamo topompakagado pomparasayamiu haitu ledo 
aga nombasuna karora mboto, aginamo ira mombatindi karora mboto! 
“5:12 Aginamo topompakagado pomparasayamiu haitu ledo aga 
nombasuna karora mboto, aginamo ira mombatindi karora mboto! ATAU: 
Aginamo topompakagado pomparasayamiu rapopalai lako nte komtu.” 
5:13 Sampesuvu-sampesuvu, komiu nipokio nu Alatala ala rakabasaka 
lako ri Atura agama. Aga nee sampe haitu majadi loga mangoseaka 
mpengaya-ngaya dota rara nadaa! Komiu kana mosimpotove bo 
mositulungi. 5:14 Naria parenta nanguli ivei: "Potovemo 
singgamanusiamiu nasimbayu mpo pompotovemiu karomiu mboto." “5:14 
Imamat 19:18“ Ane raoseakamiu parenta sangu hitu, nasimbayu mpo 
nioseakamiu pura-pura Atura agama. 5:15 Tapi ane komiu batena 
nosinggarau bo nosipodua rara, pakabelo-belo! Magero singgani-ngganimo 
komiu ngena! 5:16 Patujuku ivei: komiu kana matuvu mangoseaka dota 
Nosa Gasa nu Alatala ala komiu ledo matuvu mangoseaka dota raramiu 
nadaa. 5:17 Apa dota rara nadaa nosieva nte dota nu Nosa Gasa. Rongaya 
haitu nosieva sampe kita ledo nasaro novia anu nipodotata mboto. 5:18 
Tapi ane komiu nikentaka Nosa Gasa nu Alatala, komiu ledo paraluu 
matundu nte Atura agama. 5:19 Nalanto mpuu pokainggu ntona anu 
nangoseaka dota rara nadaa. Jonjona ivei: ira nosipogau nte tona ledo 
bereira mboto. Pokainggura nabuga bo ledo nasipato. 5:20 Ira netupu nte 
tupu-tupu ntanina bo nombadoti tona ntanina. Ira nosipobali, nosibaga, 
nasirlati, nasalisa narau bo aga nangelo untu ka karora mboto. Ira 
nompopeumba posinggarau sampe nosinjabingga. 5:21 Nario matara nte 


mbara-mbara ntona, ira nanginu sampe nalangu bo nasiromu nangande bo 
nanginu sampe nabasa, bo nadea muni pokainggu ntanina ivehaitu. Jadi 
evamo niuliku ka komiu bara ipia, kupopatora ka komiu sangganipa: tona 
nokainggu ivegahaitu ledo ntoto manggava bagia ri “Poparenta nu Alatala. 
5:22 Tapi ane tona nikentaka Nosa Gasa nu Alatala, iveimo inggura: ira 
nosimpotove, ira nadamba bo natinonto rarara. Ira nosabara, nalusu bo 
nabelo rarara nte tona ntanina. Ira namala raparasaya, 5:23 naede rarara, 
bo nombakuasai dota nu karora mboto. Ledo ria atura agama anu 
nombatagi pokainggu ivehaitu. 5:24 Isema-sema nosangu rara ante 1 Yesus 
Kristus, nireke dota rarara nadaa namate nosanggani-nggani nte i Kristus 
tempo la nipaku ri kayu salib. Batuana, ira domo nikuasai dota rarara 
nadaa. 5:25 Nosa Gasa nu Alatala nombadekei katuvu nabaru ka kita, jadi 
masipato kita matuvu mangoseaka dota Nosa Gasa haitu. 5:26 Nee kita 
mompakalanga rarata, nee mosipodua rara bo nee masiriati. 


6:1 Sampesuvu-sampesuvu, ane rakavamiu roamiu sampomparasaya novia 
dosa, komiu anu natuvu nangoseaka Nosa Gasa nu Alatala kana manggeni 
ia manjili ri dala nakana. Tapi tesamiu ledo mamala makasara, kana 
malusu raramiu motesa ka ia. Bo pakabelo-belo! Nee sampe komiu mboto 
manavu riara dosa! 6:2 Ane roamiu sampomparasaya nombarasai susa bo 
pari, tulungimo ia. Apa ane komiu mositulungi, komiu mangoseaka 
parenta i Kristus. 6:3 Ane tona nompekiri karona nabelopa pade karo roa, 
tano ledo, ia aga nombabagiu karona mboto. 6:4 Aginapa simbo 
raparesana pokaingguna mboto ala rasanina bara nabelo pokaingguna bara 
ledo. Ane nabelo pokaingguna, mamala ia madamba mompekirika 
pokaingguna haitu. Ledo paraluu ia mompoposisala atau 
mompakasimbayu pokaingguna ante pokainggu ntona ntanina, 6:5 sabana 
saito-saito kana mombatanggu pokaingguna mboto. 6:6 Tona nipatudukika 
Tesa nu Alatala masipato mantulungi topompatuduki ia, bo mombabagi ka 
ia nuapa-nuapa nabelo naria nte ia. 6:7 Sampesuvu-sampesuvu, pakabelo! 
Ane rasarumakata kita mamala mombabagiu Alatala, kita aga nombabagiu 
karota mboto. Alatala ledo namala rapongei-ngeika! Nuapa nituda, 
haitumo rakato. 6:8 Batuana, ane tona batena natuvu nangoseaka dota 


rarana nadaa, aselena, ia mamate bo rapopogaa lako nte Alatala. Tapi ane 
tona natuvu nangoseaka dota Nosa Gasa nu Alatala, rakavana katuvua 
nabelo sampe ri kasae-saena anu radekei nu Nosa Gasa. 6:9 Sabana haitu, 
nee mabasa rarata movia anu nabelo, sabana ane ledo maupu rarata movia 
anu nabelo, makava tempona ratarimata aselena. 6:10 Jadi tempo da naria 
loga kita kana movia anu nabelo ka pura-pura tona, nelabipa ka 
sampesuvuta sampomparasaya. 6:11 Sampesuvu-sampesuvu, peintamo! 
Yaku mboto notulisi bagia sura hitu ante paleku mboto! Peinta kambaso nu 
hurupu nipakeku! 6:12 Tona nanggeni pepatuduki nasala haitu aga madota 
mompopakita pangoseakara Atura agama ala ratoiya nu roara “to Yahudi. 
Haitumo sabana ira madota mompasuu komiu *rasuna. Patujura ala ira 
ledo rapandasa nto Yahudi. Apa ane rasarumakara i Kristus anu namate ri 
“kayu salib bo domo raoseakara Atura agama , rapandasa ntoYahudimo 
ira. 6:13 Tapi kakanana tona nangoseaka “ada posuna, ira mboto ledo 
natutu nangoseaka pura-pura Atura agama. Ira aga madota komiu rasuna 
ala ira mamala mangoe sabana komiu nangoseaka parentara haitu. 6:14 
Tapi yaku ledo ntoto madota mangoe ka nuapa-nuapa; yaku aga mangoeka 
anu nipovia nTuputa 1 Yesus Kristus ri kayu salib. Lako ri kamateNa haitu, 
nalantomo ka yaku ledo ria nuapa-nuapa riara dunia anu namala 
mompakanoa yaku ri panggita nu Alatala. Jadi nikabasakakumo pura-pura 
anu ri dunia anu nisarumakaku bara ipia, bo yaku aga nanjarumaka i 
Kristus. 6:15 Ledo ria gunana nisuna atau ledo nisuna. Anu nopoko, 
Alatala nompajadi kita manusia nabaru. 6:16 Kuperapi Alatala 
mombadekei belo bo katinonto ka tona natuvu nangoseaka pepatuduki 
hitu, bo muni ka pura-pura todea nu Alatala, nau toYahudi, nau tona ledo 
toYahudi. “6:16 bo muni ka pura-pura todea nu Alatala, nau to Yahudi, 
nau tona ledo toYahudi ATAU: bo muni ka toIsrael anu najadi todea nu 
Alatala* 6:17 Jadi kaupuna, tumo mompakasusa yaku, sabana bela-bela ri 
karoku *6:17 Nadea nggani i Paulus niboba bo nicambu ntona sabana 
nompatolele Kareba Belo. Bela-bela ri karona lako ri peboba-peboba 
haitu. * najadi tanda yaku mpuu-mpuu batua 1 Yesus Kristus. 6:18 
Sampesuvu-sampesuvuku, kuperapi Tuputa Yesus Kristus bate-batena 
mabelo nte komiu. *Amin. *Tabe lako nte yaku, *Paulus 


Efesus 


1:1 Sampesuvu-sampesuvu anu najadi todea nu Alatala bo naroo 
nomparasaya 1 Yesus Kristus ri ngata Efesus: Sura hitu lako nte yaku 1 
Paulus, anu nianggataka najadi suro 1 Yesus Kristus nangoseaka dota nu 
Alatala. 1:2 Kuperapi Tuamata Alatala bo i Yesus Kristus bate-batena 
mabelo nte komiu bo mompakatinonto raramiu. 1:3 Ratotyata Alatala, 
Tuama nTuputa Yesus Kristus! NidekeiNa ka kita mpengaya-ngaya belo 
lako ri suruga sabana kita nosangu rara ante i Yesus Kristus. 1:4 Dopame 
dunia nipajadi, Alatala nompelisi kita majadi todeaNa anu nosangu rara nte 
1 Kristus. Kita nipelisiNa majadi todea anu matuvu magasa bo ledo maria 
salata ri panggitaNa. 1:5 Lako ri lamba pamulana la nompakatantu 
manganggataka kita majadi ana-anaNa sabana la nompotove kita. Kita 
najadi ana-anaNa lako ri kamate i Yesus Kristus, sabana haitumo nia bo 
dota nu Alatala mami lako ri pamulana. 1:6 Alatala novia pura-pura haitu 
ala ratoryata la. Nelabi mpuu kaoge nu toveNa ka kita! Lako ri kabelo nu 
raraNa, la nompopelabi bayangi toveNa ka kita anu nosangu rara ante 
AnaNa nipotoveNa. 1:7 Kita nikabasaka lako ri pehuku nu dosa sabana 
raa kamate 1 Kristus bo posangu rarata nte la. Dosata nlampungi nu 
Alatala sabana toveNa anu nelabi kaogena. 1:8 ToveNa haitu 
nipopelabiNa ka kita bo la muni mpuu-mpuu nompakanoto rarata bo 
nompopaisani patujuNa ka kita. “1:8 Ta muni mpuu-mpuu nompakanoto 
rarata bo nompopaisani patujuNa ka kita. ATAU: ToveNa haitu 
nipopelabiNa ka kita nangoseaka pura-pura pangisaniNa bo notoNa.” 1:9 
Alatala nompopaisani ka kita maNa anu dopa nisani nu manusia bara ipia. 
Nangoseaka dotaNa mboto, Alatala nompakatantu lako ri nggauluname 
ala maNa haitu rapakadupa 1 Kristus 1:10 ri tempo nipakatantuNa. Iveimo 
niaNa haitu: pura-pura anu naria ri suruga bo ri dunia rapoposinggabeloNa 
lako ri posangu rarara nte 1 Kristus, bo 1 Kristus mombabalenggai 
pura-pura. 1:11 Alatala novia mpengaya-ngaya nangoseaka patujuNa bo 
pobotusiNa mboto. Jadi, nangoseaka pobotusiNa lako ri lamba pamulana, 
Alatala nompelisi kita, apa patujuNa kita majadi todeaNa lako ri posangu 
rarata nte i Kristus. 1:12 Haitu sampe kami #toYahudi anu nokolu 


nanjarumaka i Kristus masipato mantoiya Alatala sabana kaogeNa anu 
nipokumaaka! 1:13 Bo ivesia muni komiu. Komiu najadi todea nu Alatala 
tempo niepemiu bo niparasayamiu pepatuduki nakana, haitumo Kareba 
Belo anu nompopaisani ka komiu, komiu mamala rapakasalama. Komiu 
nomparasaya i Yesus, jadi Alatala nombadekei Nosa GasaNa ka komiu 
anu nijanjiNa nggaulu. Nosa Gasa haitu tandana komiu mpuu-mpuu todea 
nu Alatala. 1:14 Nosa Gasa haitu panggangisita, ala rasanita Alatala 
mpuu-mpuu mombadekei ka kita pura-pura anu nijanjiNa ka todeaNa. 
Jadi, nisanita Alatala mpuu-mpuu mombakabasaka kita lako ri dunia nadaa 
hitu sabana kita todeaNa. Haitumo sampe masipato kita mantoiya kaoge 
nu Alatala anu nipokumaaka! 1:15 Jadi ane yaku nompekirika pura-pura 
belo nitarimamiu, yaku mpuu-mpuu nosukuru nte Alatala! Nompamula 
lako ri tempo niepeku komiu nomparasaya i Yesus bo nompotove 
pura-pura todea nu Alatala, 1:16 yaku nasaro nosukuru nte Alatala sabana 
katuvumiu nabelo haitu, bo yaku bate-batena nosambaya ka komiu. 1:17 
Yaku nekakai nte Tuamata Alatala anu nakuasa bo naoge, anu nisomba 
nTuputa Yesus Kristus. Yaku nerapi ala la mombadekei Nosa GasaNa ka 
komiu. Bo Nosa Gasa mompakanoto raramiu bo mompopaisani Alatala ka 
komiu sampe komiu mpuu-mpuu mosisani belo ante Alatala. 1:18 
Kuperapi ala la mompakareme pekirimiu ala mpuu-mpuu rasanimiu 
kabelo anu nisarumakata lako nte Alatala anu nompokio kita majadi 
todeaNa. Kuperapi ala rasanimiu kabelo bo kaoge nu belo nipakasadia nu 
Alatala radekei ka todeaNa bara maipia. 1:19 Yaku nerapi ala rasanimiu 
kaoge nu kuasaNa anu nipokumaaka, anu nombatulungi kita 
topomparasaya la. 1:20 Kuasa haitumo kuasa nabaraka nipakeNa tempo 
nipakatuvuNa mpanjili i Kristus lako ri kamateNa bo nidekeiNa kuasa ka 
Ta bo ponturo nibila ri pangganaNa ri suruga. 1:21 Kuasa nidekeiNa ka i 
Kristus naogepa pade pura-pura kuasa ntanina, nau kuasa 
pomarentapomarenta, nau kuasa ntomaoge, nau kuasa anu nisomba 
manusia, nau kuasa-kuasa nipokaeka manusia. I Kristus nakuasapa pade 
pura-pura anu nalanga panggana, nau anu naria sli-sii, nau anu maria ri 
tempo makava. 1:22 Pura-pura anu naria nipopekou nu Alatala nte 1 
Kristus. Bo nianggatakaNa i Kristus majadi Pakeni pura-pura anu naria, bo 


1 Kristus nomparenta todea topomparasaya la. I Kristus nirapaka Balengga 
ntodea topomparasaya, 1:23 bo kita todea topomparasaya nirapaka 
karoNa. Todea topomparasaya nipakagana i Kristus "1:23 Todea 
topomparasaya nipakagana i Kristus. Tafsiran ntanina: Todea 
topomparasaya kagana i Kristus.* anu nompakagana pura-pura nuapa 
naria, ri umba-umba ri dunia bo ri suruga. 


2:1 Sampesuvu-sampesuvu, dopame komiu nomparasaya 1 Kristus, komiu 
nireke namate sabana komiu batena nadosa bo nombaliunaka 
parentaparenta nu Alatala. 2:2 Komiu natuvu nangoseaka kabiasa-kabiasa 
nu manusia ri dunia hitu, haitumo komiu nangoseaka dota nu Magau Seta, 
pakeni nu kuasa-kuasa nadaa ri laerava. Iamo nombakuasai rara ntai ntona 
anu ledo natundu nte Alatala. 2:3 Bara ipia kita pura-pura nokainggu 
nasimbayu mpo tona haitu; kita muni natuvu nangoseaka mpengaya-ngaya 
dota rarata nadaa. Kita aga novia anu nompakasana karota bo pekiri rara 
ntaita nadaa. Kakanana kita masipato rapambela pehuku nu Alatala sabana 
pokaingguta haitu. Kita nasimbayu mpo tona ntanina nadaa. 2:4 Tapi 
Alatala naasi mpuu mataNa nanggita kita. Naoge mpuu toveNa anu 
nipopelabiNa ka kita. 2:5 Tempo kita da nireke namate sabana ledo 
natundu nte la, la nompakatuvu mpanjili kita nosanggani-nggani ante 1 
Kristus. Toramo! Komiu nipakasalama sabana kabelo rara nu Alatala! 2:6 
Bo kita manggatakaNa ala kita muni momparenta mosanggani-nggani ante 
1 Yesus Kristus ri suruga sabana kita nosangu rara ante la. 2:7 Alatala 
novia ivesia ala ri tempo makava bo sampe ri kasae-saena, manusia 
manggita kaoge nu toveNa bo kabelo nu raraNa anu ledo ria kasimbayuna. 
ToveNa bo kabelo raraNa haitu nipopakitaNa ka kita ante anu nipovia 1 
Yesus Kristus. 2:8 Lako ri pomparasayamu 1 Kristus, komiu 
nipakasalama sabana kabelo rara nu Alatala. Haitu ledo asele 
pompasimbukumiu mboto tapi pedekei nu Alatala bayangi. 2:9 Kita 
nipakasalama ledo sabana pompasimbukuta mboto ala ledo maria tona 
mangoe manguli, "Yaku hii nipakasalama sabana pompasimbukuku 
mboto!" 2:10 Kita hii nipajadi nu Alatala manusia nabaru anu nosangu rara 
nte 1 Yesus Kristus. Patuju nu Alatala novia ivehaitu ala kita mompakule 


mokainggu mabelo, mpo nipakatantuNa mami ka kita lako ri 
nggauluname. 2:11 Jadi, sampesuvu-sampesuvuku, toramo katuvumiu 
bara ipia. Nangoseaka pompoanaka komiu, komiu ledo to Yahudi. Panguli 
“nto Yahudi komiu "tona nasomu", haitumo tona ledo todea nu Alatala. Ira 
toYahudi nanguli aga iramo todea nu Alatala sabana ira “misuna 
nangoseaka ada agamara. Tapi kakanana ada posuna haitu aga tanda 
nipovia nu manusia ri karora. 2:12 Bara ipia, dopa nisanimiu 1 Kristus. 
Komiu mpo tosangatana apa komiu ledo nosamporoa nte to Yahudi anu 
nipelisi nu Alatala majadi todeaNa. Komiu ledo nanggava bagia riara 
pojanji nu Alatala ka todeaNa. Komiu aga natuvu bayang] riara dunia hitu 
bo ledo nisanimiu Alatala, bo ledo ria panjarumakamiu nuapa-nuapa. 2:13 
Tapi sii-s11 domo mpo bara ipia, sabana komiu nosangu raramo ante 1 
Yesus Kristus. Bara ipia komtu nakavao lako nte Alatala, tapi sii-sii komiu 
nipakapara ante la sabana raa lako ri kamate 1 Kristus. 2:14-15 1 Kristus 
mbotomo nompoposinggabelo kita. la nompopakasangu to Yahudi bo tona 
ledo toY ahudi. la nombadeke1 karoNa mboto rapatesi manjambei kita, bo 
ante kamateNa haitu nikabasakaNa kita lako ri Atura-atura agama Yahudi 
ante pura-pura parenta bo pepatudukina. Haitu nipoviaNa ala 
mompakaupu posieva anu nirapaka tembo anu nompopogaa to Yahudi bo 
tona ledo toY ahudi. Jadi kami to Yahudi bo komiu tona ledo toY ahudi 
nipoposinggabeloNa ala kita majadi manusia nabaru anu nosangu rara ante 
Ia. Ivesiamo la nompoposinggabelo kita. 2:16 Lako ri kamateNa ri #kayu 
salib, 1 Kristus nompopakasangu to Yahudi bo tona ledo to Yahudi, bo 
nompoposinggabelo pura-pura kita nte Alatala bo nompakaupu pura-pura 
posievata. 2:17 Haitumo sabana 1 Kristus nakava nompatolele kareba 
posinggabelo ka kita pura-pura, haitumo, ka komiu tona ledo toYahudi 
anu nakavao lako nte Alatala bara ipia, bo muni ka kami to Y ahudi anu 
napara nte Alatala. 2:18 Jadi, kita pura-pura, toY ahudi bo tona ledo 

toY ahudi, namala mosinggava nte Tuamata Alatala riara posambayata 
sabana anu nipovia 1 Kristus. Kita mamala mosinggava nte la ante 
petulungi Nosa GasaNa sangu. 2:19 Jadi, sampesuvu-sampesuvu ledo 

toY ahudi, bara ipia komiu aga nireke ntona tosangatana, bo ledo todea nu 
Alatala. Tapi sii-sii domo ivesia. Sii-sii komiu nosamporoa nte todea nu 


Alatala. Komiu najadi nosambanua ante pura-pura ana-ana nu Alatala. 2:20 
Kita topomparasaya 1 Kristus nirapaka gana-gana nu banua mibangu nu 
Alatala. Suro-suro i Kristus bo #nabi-nabi nirapaka pandasi nu banua haitu. 
I Yesus Kristus nirapaka vatu nu pandasi anu nelabi nopoko. 2:21 Iamo 
nombasunju pakabelo-belo bo nompakaroso banua haitu sampe najadi 
banua petupu anu nagasa, anu masipato raponturo nu Alatala. 2:22 Bo 
komiu muni anu ledo toY ahudi nosangu rara nte i Kristus, jadi komiu muni 
nosanggani-nggani ante topomparasaya 1 Kristus ntanina najadi ponturo 
Nosa Gasa mu Alatala. 


3:1 Jadi, haitu pura-pura sabana yaku, Paulus, nosambaya ka Alatala. 
Yaku nitarunggu sabana nompatolele Kareba Belo 1 Yesus Kristus ka 
komiu tona ledo to Yahudi. 3:2 Natantu niepemtumo Alatala nombadekei 
ka yaku pokarajaa mompatolele Kareba Belo ka komiu tona ledo 

toY ahudi . Pokarajaa haitu mdekeiNa ka yaku lako ri kabelo nu raraNa. 
3:3 Ta mboto nompopaisani patujuNa ka yaku anu dopa nisani nu manusia 
bara ipia. (Nitulisiku sakide ri bavona, 3:4 bo ane rabacamiu, rasanimiu 
muni anu nipopaisani ka yaku, haitumo, patuju nu Alatala anu nipakadupa 
rlara nggatuvu 1 Kristus.) 3:5 Ri tempo nggaulu nia haitu dopa nipopaisani 
ka manusia. Tapi sii-sii Nosa Gasa nu Alatala nompopaisani nia nu Alatala 
haitu ka kami suro-suroNa bo #nabi-nabiNa. 3:6 Iveimo nia 
nipopaisaniNa: tona ledo to Yahudi mantarima belo lako nte Alatala 
mosanggani-nggani ante “to Yahudi. Bo tona ledo toYahudi mosanggani- 
nggani nte to Yahudi majadi sipa-sipa ri sangu karo, haitumo karo i 
Kristus. Bo ratarimara munimo pura-pura anu nijanji nu Alatala ka tona 
nosangu rara nte 1 Yesus Kristus. Pura-pura haitu ratarimara sabana 
niparasayara Kareba Belo. 3:7 Lako ri kabelo nu raraNa, Alatala 
nombadekei ka yaku pokarajaa nompatolele Kareba Belo. Bo lako ri 
kuasaNa anu nokarajaa riara ntaiku, nipopompakuleNa yaku mompapola 
pokarajaa haitu. 3:8 Yaku natueipa pade pura-pura todea nu Alatala 
ntanina. Tapi naupa ivesia, Alatala nabelo mpuu nte yaku bo nidekeiNa ka 
yaku pokarajaa mompatolele Kareba Belo ka komiu tona ledo toYahudi. 
Kareba haitu notesaki kabelo i Kristus anu naoge mpuu, ledo rapakuleta 


mombarekena. 3:9 Yaku nidekeika pokarajaa muni mompopaisani ka 
pura-pura tona berimba Alatala nompakadupa niaNa, haitumo, maNa 
mompopakasangu to Yahudi bo tona ledo to Yahudi lako ri posangu rarara 
nte 1 Kristus. Lako ri lamba pamulana, Alatala Topompajadi dunia hitu 
dopa nompopaisani niaNa haitu. 3:10 PatujuNa ala sii-sii pura-pura 
“malaeka bo anu nakuasa ri langi mangisani notoNa nompasiayu 
mpengaya-ngaya, sabana rakitara maNa haitu rapakadupa ante todea 
topomparasaya i Kristus. 3:11 Alatala novia pura-pura haitu nangoseaka 
patujuNa anu nipakatantuNa mami lako ri lamba pamulana. Bo patujuNa 
haitu nipakadupaNa ante kakava nTuputa Yesus Kristus. 3:12 Kita 
nomparasaya i Kristus bo kita nosangu rara ante la, jadi domo makaja 
rarata mosinggava nte Alatala riara posambayata, bo nisanita ratarimaNa. 
3:13 Jadi, sampesuvu-sampesuvu, kuperapi nte komiu, nee maupu raramiu 
nangepe yaku nitarunggu, sabana pura-pura kasusa nirasaiku sti-sii 
manggeni belo ka komiu. 3:14 Jadi, ane yaku nantora kanoto nu Alatala bo 
niaNa lako ri lamba pamulana, yaku nantaputu nosambaya ri ngayo 
nTuamata Alatala. 3:15 Jamo Tuama nu pura-pura anu naria, nau kita ri 
dunia, nau isi suruga. 3:16 Naoge mpuu kuasa bo kabelo nu Alatala! Jadi 
kuperapi ala la mpuu-mpuu mompakaroso rara ntaimiu ante Nosa GasaNa 
3:17 sampe 1 Kristus bate-batena monturo riara ntaimiu sabana komiu 
nomparasaya la. Bo kuperapi ala katuvumiu rakuasai nu tove i Kristus bo 
toveNa haitu mokale riara ntaimiu. 3:18-19 Kuperapi nte Alatala ala 
komiu mosanggani-nggani ante pura-pura todeaNa ntanina, mamala 
mangisani bo mombarasai kaoge nu tove i Kristus ka kita. Ledo rapakule 
nu manusia ntoto mombapaha tove i Kristus haitu bo ledo rapakuleta 
mombasuka kambasona. Kuperapi nte Alatala ala komiu bate-batena 
mombarasai tove 1 Kristus haitu riara katuvumiu, ala mamala rapasialamiu 
pura-pura inggu nu Alatala. 3:20 Alatala masipato rabilata! Nabaraka 
mpuu kuasaNa anu nombatulungi kita riara katuvuta. Ante kuasaNa haitu, 
Alatala nompakule novia nelabipa pade pura-pura raperapita atau 
rapekirita. 3:21 Alatala masipato ratoiya ntodea topomparasaya. la 
masipato ratolya sii-sii bo sampe ri kasae-saena sabana anu nipovia i 
Yesus Kristus. “Amin! 


4:1 Jadi sampesuvu-sampesuvu, sabana haitu pura-pura, siimo peteval 
lako nte yaku anu nitarunggu ri sii sabana pomparasayaku 1 Pue Yesus. 
Yaku mpuu-mpuu nerapi ala komiu matuvu ante pokainggu masipato ka 
todea nu Alatala, apa komiu nipokioNa majadi todeaNa. 4:2 Komiu kana 
matuvu ante ede rara. Komiu kana malusu raramiu, bo kana mandoe 
posabaramiu. Nee makodi raramiu nte roa, tapi positulungimo sabana 
tovemiu. 4:3 Pasimbukumo ante mpuu-mpuu raramiu matuvu 
mosinggabelo. Nosa Gasa nu Alatala nompopakasangu kita pura-pura, jadi 
kita kana mombajagai kasintuvuta haitu. 4:4 Pura-pura kita 
topomparasaya 1 Kristus najadi sangu karo 1 Kristus. Bo sangu Nosa Gasa 
nu Alatala anu naria riara ntaita pura-pura. Ivesia muni panjarumakata aga 
sangu, haitumo kita pura-pura nipokio nu Alatala matuvu mosanggani- 
nggani nte la sampe ri kasae-saena. 4:5 Aga 1 Yesus saitoNa Tuputa, bo 
aga sangu pomparasayata. Ivesia muni aga sangu patujuta nidiu, haitumo, 
rapopakitata kita topangoseaka 1 Kristus. 4:6 Aga saito Alatala, Tuamata 
pura-pura. lamo nomparenta pura-pura, bo lamo nompake kita pura-pura, 
bo Iamo nonturo riara ntaita pura-pura. 4:7 Tapi nau nadea kasimbayuta, 
pompakule nidekei nu Alatala ka kita ledo nasimbayu, sabana kita 
saito-saito nidekeika pompakule mokarajaa ka i Kristus nangoseaka anu 
nipakatantuNa ka kita. 4:8 Narita nitulisi riara Buku Gasa anu nombaboto 
pompakule haitu ivei: "Tempo la neore hau ri ponturo ri kalangana, Nadea 
tona nitavani nikeniNa. “4:8 Nadea tona nitavani mikenina. Tempo nggaulu 
ane magau nanjili lako ri posieva, nipopakitana tona nitavani ala rasani 
ntodea ia mpuu-mpuu padagi.“ Bo la nompalele pedekei-pedeke1 ka 
manusia." (4:8 Mazmur 68:19) 4:9 Nuapa batuana tesa-tesa haitu? Ane la 
neore hau ri ponturo ri kalangana, natantu dopame la neore, la nanau ri 
ponturo ri tambena ntotomo, haitumo, ri dunia hitu. “4:9 nanau ri ponturo 
ri tambena ntotomo, haitumo, ri dunia hitu. Tafsiran ntanina: nanau ri 
ponturo ri tambena ntoto, haitumo, ri tambe ntana ri #“ponturo ntomate.“ 
4:10 Bo i Kristus anu nanau haitu, la muni neore hau ri ponturo anu 
nalangapa pade pura-pura anu ntanina ri langi, ala la mamala maria ri 
umba-umba. 4:11 Iamo nompalele pedekei-pedekei ka kita. Sanu 
nidekeikaNa pompakule majadi suro, sanu nidekeikaNa pompakule majadi 


“nabi anu mompasimbayu tesa nitarimana lako nte Alatala. Sanu muni 
nidekeikaNa pompakule majadi topompatolele Kareba Belo, bo ntanina 
nidekeikaNa pompakule manggeniaka bo mompatuduki todea 
topomparasaya. 4:12 NipaleleNa pedekei haitu ala kita todea nu Alatala 
rapakagana ala rapakuleta mantui pokarajaa nu Alatala. PatujuNa muni ala 
kita anu najadi karo 1 Kristus mantambai karosota, 4:13 sampe kaupuna 
kita pura-pura mpuu-mpuu mosangu rara sabana kita nomparasaya “Ana 
nu Alatala bo mpuu-mpuu nosisani nte la. Bo kita pura-pura mantambai 
manoto, bo pomparasayata mantambai maroso sampe domo makura 
nuapa-nuapa. Bo kita majadi nasimbayu mpo 1 Kristus mboto, nanoto bo 
naroso. 4:14 Ane ivesia kita, kita domo mpo ngana anu ledo nakaja 
rabagiu, atau sakaya kodi nitompesaka nu balumba bo nikeni nu poiri hau 
tumai. Kita domo aga rataja hau tumai mangoseaka mpengaya-ngaya 
pepatuduki anu ledo nakana, bo domo kaliu-liu momparasaya tesa-tesa 
ntopebagiu anu natau gaga nodava, dava nipoviara mboto. Patujura, 
mompakasalandala kita. 4:15 Tapi kita kana mpuu-mpuu matuvu 
mangoseaka pepatuduki nakana bo kita kana mosimpotove. Ivesiamo 
mantambai karoso pomparasayata bo mantambai kanotota sampe kita 
majadi nasimbayu nte 1 Kristus. I Kristus haitu, nirapaka Balenggata 4:16 
bo kita todea topomparasaya nirapaka sipa nu karoNa. Ri karo manusia 
sipa nu karo nikuasai nu balengga. Sipa-sipa haitu niposidumpa 
pakabelo-belo bo niposiumpu ante uva ala majadi sangu karo. Bo ane 
pura-pura sipa haitu mokarajaa mangoseaka pompakule nidekei ka 1a, 
njumangu karo haitu matuvu mabelo bo mantambai maroso. Ivesia muni 
kita topomparasaya. Kita pura-pura nosangu rara nte 1 Kristus bo la 
nompopakasangu kita. Jadi ane kita mosimpotove bo mositulungi, 
mantambai kabelona kasintuvuta bo karoso pangoseakata 1 Pue. 4:17 Jadi 
sampesuvu-sampesuvu, ante kuasa nidekei nTupu ka yaku, kuuli ka komiu, 
tumo matuvu mpo tona ledo nosisani ante Alatala! Ira aga nompekirika anu 
ledo ria gunana, 4:18 bo ledo nipahara nuapa-nuapa. Katuvu nabaru lako 
nte Alatala ledo naria nte ira sabana ledo ntoto nisanira pepatuduki nakana 
anu notesaki Alatala. Ledo nisanira sabana nakaa bagara. 4:19 Domo 
nisanira naeya sampe ira aga natuvu nangoseaka mpengaya-ngaya dota 


rarara nadaa. Nipodambara novia anu ledo masipato rapovia bo ledo ria 
rekera. 4:20 Tapi ledo pokainggu ivehaitu nipatuduki 1 Kristus ka komiu. 
4:21 Niepemiumo karebaNa, bo komiu nosangu rara nte la, jadi natantu 
komiu mpatudukika pepatuduki nakana anu notesaki 1 Yesus. 4:22 
Haitumo, komiu mpatuduki mombakabasaka katuvu njaemiu ante 
pokainggu nituntunimiu tempo komiu dopa nomparasaya 1 Yesus. Dota 
rara nadaa nituntunimiu tempo haitu nombabagiu komiu bo nompakagero 
katuvumiu. 4:23 Kana rakabasakamiu pokainggu njae haitu ala pekirimiu 
bo rara ntaimiu rapakabaru. 4:24 Komiu kana matuvu mpo manusia nabaru 
anu nipajadi nu Alatala nangoseaka ingguNa mboto anu nanoa bo 
mpuu-mpuu nagasa. 4:25 Sampesuvu pura-pura, kita nipatuduki 
mokainggu manoa bo magasa, jadi tumo modava! Kita kana motesa 
makana ka sampesuvuta sampomparasaya apa kita pura-pura sipa nu karo 
1 Kristus. 4:26 Ane marau komiu, nee sampe rau raramiu mompakanavu 
komiu riara dosa. Nee mombaboli rau rara sampe masolo eo, 4:27 ala 
ledo maria loga nu Magau Seta mesua riara nggatuvumiu. 4:28 
Topangangga kana menonto mangangga. Ira kana mokarajaa ante palera 
mboto mompaelo katuvura ala mamala ira mantulungi tona ntanina napepa. 
4:29 Sampesuvu-sampesuvu, ane komiu motesa, nee rasovadakamiu tesa 
nadaa tapi sovadakamo tesa-tesa masipato, anu mombatulungi bo 
mompakaroso rara ntona ntanina. Tesa-tesa ivehaitu manggeni belo ka 
topangepena. 4:30) Jadi, nee rapoviamiu anu mompakabuku rara Nosa 
Gasa nu Alatala. Toramo! Alatala nombadekei Nosa Gasa ka kita, tandana 
kita najadi todeaNa. Bo Nosa GasaNa haitu muni najadi panggingisita ala 
rasanita kita mpuu-mpuu rakabasaka lako ri dunia nadaa hitu ngena. 4:31 
Pakalipomo pura-pura dua rara. Nee magigi rara bo nee momboli rau rara. 
Nee mosipongare-ngare mosipakadaaka tesa bo nee mositunturaka. Nee 
mavuu matamiu nte roa. 4:32 Tapi kana mabelo raramiu nte roa bo 
mosipoasi mata. Komiu kana mosiampungi, nasimbayu mpo Alatala 
nombaampungi komiu sabana komiu nosangu rara nte 1 Kristus. 


5:1 Alatala nompotove komiu bo komtu najadi ana-anaNa, jadi komiu 
kana mompasiala pokainggu nu Alatala. 5:2 Bo komiu kana matuvu 


mompotove roa, nasimbayu mpo 1 Kristus nompotove kita. Lako ri toveNa 
haitu, nidekeiNa karoNa nipatesi ala mombatolosi kita. PoviaNa haitu 
nompakadamba rara nu Alatala nasimbayu mpo pesomba navangi nisomba 
ka la. 5:3 Komiu todea nu Alatala. Jadi ledo ntoto masipato komiu 
mosipogau ante tona ledo bereimiu mboto, atau mokainggu nabuga, atau 
mario mata bo ledo ria kabasa-basana. Nee sampe maria sabana raraika 
ntona komiu nokainggu ivehaitu. 5:4 Ledo muni masipato komiu 
mosovadaka tesa-tesa nasuloka bara tesa-tesa ledo ria gunana bara 
kuvava-kuvava anu ledo masipato. Aginapa sumbamiu rapakemiu manguli 
tarima kasi ka Alatala. 5:5 Toramo pakabelo-belo! Tona nosipogau nte 
tona ledo bereina mboto bo tona nokainggu nabuga ledo ntoto manggava 
bagia riara #“Poparenta nu Alatala bo i Kristus. Ivesia muni ante tona nario 
matana bo ledo ria kabasa-basana, sabana anu niporiona haitu najadi anu 
nisombana bo haitu nasimbayu kadaana nte topompakande tupu-tupu 
ntanina. 5:6 Jadi, nee komiu rabagiu ntona ante tesa-tesara anu ledo ria 
gunana, anu nanguli pokainggu ivehaitu ledo nasala. Toramo! Pokainggu 
ivehaitumo nompopeumba rau rara nu Alatala ka tona ledo natundu nte la. 
5:7 Sabana haitu, nee mosimporoa ante tona nokainggu ivehaitu. 5:8 
Komiu mboto natuwu ri kalandana bara ipia, tapi sii-sii komiu natuvu ri 
karemena sabana komiu nosangu rara ante i Pue. Jadi komiu kana matuvu 
ante pokainggu masipato ka tona anu natuwu ri karemena. 5:9 Apa inggu 
ntona anu natuvu ri karemena nabelo bo nanoa bo 1a namala raparasaya. 
5:10 Pasimbukumo ala rasanimiu pokainggu nipokono nu Alatala. 5:11 
Nee rapasialamiu pokainggu ntona anu da natuvu ri kalandana, apa 
pokainggura haitu ledo ntoto naria gunana. Tapi komiu kana batena 
mokainggu mabelo ala katuvumiu majadi reme ka ira bo rasanira 
pokainggura nadaa. 5:12 Apa pokainggu nipoviara nggalino haitu 
mpuu-mpuu nepakaeya, nau aga ratesa-tesa, naeya pura mata. 5:13 
Pura-pura anu nalanda, ane ravanta nu reme, malanto rakita. 5:14 Bo 
pura-pura anu rapakalanto ivesia, mabali majadi mareme. “5:14 Bo 
pura-pura anu rapakalanto ivesia, mabali majadi mareme ATAU: Apa 
rememo anu nompakalanto pura-pura.* Haitumo batuana tesa niuli ivei: 
"Pembangumo komiu anu namonjo. Pembangumo lako ri tatanga ntomate, 


Bo reme 1 Kristus mombavanta komiu." 5:15 Sabana haitu, pekiri 
pakabelo katuvumiu, nee matuvu mpo tona nadoyo, tapi komiu kana 
matuvu mpo tona nanoto. 5:16 Pakemo loga naria nte komiu movia anu 
nabelo, sabana tempo sii-sii pokainggu manusia nadaa mpuu. 5:17 Jadi nee 
madoyo, tapi pasimbukumo mangisani bo movia anu nipodota 1 Pue 
rapoviamiu. 5:18 Nee malangu, apa haitu aga mompopeumba dota rara 
nadaa anu mompakagero katuvumiu. Tapi komiu kana rakuasai Nosa Gasa 
nu Alatala. 5:19 Posipakaroso raramiu, pakemo tesa-tesa lako ri 
“Mazmur, bo dade-dade nipake nantotya Alatala bo dade-dade nidekei nu 
Nosa Gasa ka komiu. Komiu kana madamba modade mombatotya 1 Pue 
ante mpuu-mpuu raramiu. 5:20 Komtu kana masaro motarima kasi nte 
Tuamata Alatala ka pura-pura anu najadi. Ulimo tarima kasi ka la sabana 
komiu nosangu rara nte Tuputa Yesus Kristus. 5:21 Pekoumo nte roamiu 
ntanina sampomparasaya sabana komiu nombabila i Kristus. 5:22 
Mombine, pekoumo nte bereimiu langgai, nasimbayu nte pekoumiu nte 1 
Pue 5:23 sabana langgai nombabalenggai bereina mombine nasimbayu 
mpo 1 Kristus nombabalenggai todea topomparasaya. I Kristus mboto 
nompakasalama todea topomparasaya anu nirapaka sipa nu karoNa. 5:24 
Jadi kita todea topomparasaya nekou nte 1 Kristus, ivesia muni mombine 
kana mekou nte bereina riara mpengaya-ngaya. 5:25 Langgai, potovemo 
bereimiu mombine nasimbayu mpo 1 Kristus nompotove todea 
topomparasaya bo nombadekei1 karoNa rapatesi ala mompakasalama kita 
todea topomparasaya. 5:26 PatujuNa ala kita majadi todea nu Alatala. 
NipegasaNa kita nadosa sabana kita nomparasaya tesaNa bo kita nidiu nte 
uve tandana kita topangoseaka la. 5:27 1 Kristus novia ivesia ala kita 
todeaNa majadi masipato mantingayo la, nasimbayu mpo boti mombine 
anu nagaya mpuu ri panggita nu bereina, nagasa bo nabelo ntoto, anu ledo 
nakura nuapa-nuapa, bo ledo ria nuapa-nuapa rasalai. 5:28 I Kristus 
nompotove todeaNa, ivesia muni langgai kana mompotove bereina 
nasimbayu mpo pompotovena karona mboto. Isema-sema nompotove 
bereina, batuana ia nompotove karona mboto. 5:29 Ledo ria tona navuu 
matana ka karona mboto. la nompiara bo nombajagai karona 
pakabelo-belo nasimbayu mpo 1 Kristus muni nomp1ara bo nombajagai 


todeaNa. 5:30 Haitu mpovia 1 Kristus sabana kita todea topomparasaya 
nireke sipa nu karoNa mboto. 5:31 Ri Buku Gasa nitulisi ivei: "Langgai 
kana mompalaisi tina tuamana bo matuvu mosanggani ante berema, bo ira 
randua kana majadi saito." 5:32 Tesa hitu nakumba batuana, tapi anu 
nipatujuku ante tesa hitu iamo posinggapara i Kristus ante todeaNa. 5:33 
Tapi tesa hitu nosinggambela muni ante komiu topoberei. Pura-pura 
langgai kana mompotove bereina nasimbayu mpo pompotovena karona 
mboto, bo pura-pura mombine kana mompasimbuku mombabila bereina 
langgai. 


6:1 Ngana-ngana, komiu kana matundu nte tina tuamamiu sabana haitumo 
pokainggu masipato ka topomparasaya 1 Pue. 6:2-3 Bilamo tina tuamamiu 
ala komiu matuvu mabelo bo mandoe umurumiu ri dunia. Lako ri “Sapulu 
Parenta nu Alatala, haitumo parenta pamulana anu nitambai ante pojanji 
nabelo. 6:4 Komiu anu najadi tuama-tuama nu ngana, nee rapoviamiu anu 
mompakadua rara anamiu. Tapi piaramo ira. Patuduki bo popatora ira ante 
pepatuduki lako nte i Pue. 6:5 Sampesuvu-sampesuvu anu najadi batua, 
turusimo parenta nu tuamiu anu naria ri dunia hitu. Bilamo ira bo pekoumo 
nte ira ante mpuu-mpuu raramiu, nasimbayu mpo komiu nekou nte 1 
Kristus mboto. 6:6 Nee aga mokarajaa mabelo tempo komiu rakita nu 
tuamiu ala komiu ratoiya nu manusia. Tapi pokarajaamo ante mpuu-mpuu 
raramiu najadi batua i Kristus anu nangoseaka dota nu Alatala. 6:7 
Pokarajaamo ante damba nu rara. Rekemo komiu nokarajaa ka 1 Pue, ledo 
aga ka manusia. 6:8 Pariaramo! Isema-sema novia nabelo, nau ia batua 
atau ledo batua, kana rakavana balasina nabelo lako nte i Pue. 6:9 Bo 
komiu anu najadi tua atau madika, komiu muni kana mokainggu mabelo 
nte batuamiu. Nee momparangga ira, sabana nisanimiu mboto Tupumitu bo 
Tupura aga saito. lamo naria ri suruga bo la ledo nompelenje. 6:10 
Kaupuna, komiu kana maroso ante kuasa nitarimamiu lako ri kuasa nTupu 
anu nabaraka, apa komiu nosangu rara ante la. 6:11 Pakemo pura-pura 
pareva posieva nidekei nu Alatala ka komiu, ala komiu mompakule 
mombatidamaka mpengaya-ngaya peeva noakala lako ri “Magau nu Seta. 
6:12 Apa kita ledo nangeva manusia. Kita nangeva kuasa-kuasa bo 


pomarenta-pomarenta nadaa anu ledo nikita. Kita nangeva 
“malaekamalaeka nadaa anu nakuasa ri dunia hitu. Kita nangeva 
mpengaya-ngaya “seta bo anu daa ri laerava. 6:13 Sabana haitu, pakemo 
pura-pura pareva posieva nidekei nu Alatala ala rapakulemiu 
mombatidamaka peeva nu balimiu ri tempo posieva ntamo, sampe komiu 
da bate-batena meangga maroso maupu posieva haitu. 6:14 Jadi, komiu 
kana masadia mombatidamaka peeva balimiu! Komiu kana matutu 
mangoseaka pepatuduki nakana. Haitumo sulepemiu. Komiu kana 
mokainggu manoa. Haitumo “baju asemiu anu nombalenduti karomiu. 
6:15 Komiu kana masadia manggeni Kareba Belo anu nompoposinggabelo 
manusia ante Alatala. Haitumo sapatumiu anu nompakaroso peanggamuu . 
6:16 Komiu kana maroo momparasaya Alatala riara mpengaya-ngaya. 
Haitumo kaliavomiu ratipalemiu ala rapakulemiu mantenggu bo 
mompepaya mpengaya-ngaya mata pana apu “6:16 Ane toRoma nggaulu 
nosieva, dopame mopana, mata pana nipou nte anu narega bo 
mompakapapu. Kaliavora nibanggasi ntani ruru ala ledo mapapu ane 
mambela mata pana apu.” lako nte Magau Seta. Ane maroo 
pomparasayamiu, rapakulemiu mombadagi pesori. 6:17 Komiu kana 
maroo manjarumaka Alatala mompakasalama komiu. Haitumo songgo 
bajamiu anu mombalenduti balenggamiu. Bo komiu kana mompake Tesa 
nu Alatala. Haitumo guma nidekei Nosa GasaNa ka kom. 6:18 Komiu 
kana masaro mosambaya bo merapi tulungi nte Alatala. Nuapa-nuapa 
rapoviamiu, posambayamo, nangoseaka pekeniaka Nosa Gasa nu Alatala. 
Komiu kana mainga bo nee maupu raramiu mosambaya. Nggani-nggani 
mosambaya, sambayani pura-pura todea nu Alatala. 6:19 Bo posambayaka 
muni yaku ala tempo yaku motesa, Alatala mombadekei ka yaku tesa-tesa 
masipato, bo nau bara nuapa majadi, yaku mabia mompatolele Kareba 
Belo anu ledo nisani ntona nggaulu. 6:20 Yaku niposumba i Yesus Kristus 
mompatolele Kareba Belo. Bo sii-sii yaku nitarunggu sabana nompatolele 
Kareba haitu. Jadi, posambayakamo yaku ala mabia yaku mompatolele 
Kareba Belo, sabana haitumo pokarajaa nidekei nu Alatala ka yaku. 6:21 
Dotaku ala rasanimtu berimba katuvuku ri sii. Jadi haitu sampe nituduku 1 
Tikhikus tou nte komiu. la sampesuvuta nipotoveku anu natutu nantulungi 


pokarajaa nTupu. 6:22 la nituduku tou nte komiu bo manguli anu najadi 
nte kami ri sii, ala raramiu rapakavoe. 6:23 Kuperapi Tuamata Alatala bo 1 
Pue Yesus Kristus mompakatinonto raramiu, bo mompakaroso pepotove 
bo pomparasayamiu pura-pura. 6:24 Kuperapi Alatala bate-batena nabelo 
nte pura-pura tona anu ledo naupu-upu nompotove Tuputa Yesus Kristus. 
“Ami. Tabe lako nte yaku Paulus 


Filipi 


1:1 Sampesuvu-sampesuvu sampomparasaya anu nonturo ri ngata Filipi: 
Sura hitu lako nte yaku i Paulus, bo i Timotius, batua-batua 1 Yesus 
Kristus. Kami notulisi ka komiu pura-pura anu nosangu rara ante 1 Yesus 
Kristus, bo muni ka pakeni ntodea topomparasaya bo topotulungi pakeni 
ntopomparasaya. 1:2 Kami nerapi Tuamata Alatala bo Tuputa Yesus 
Kristus mombadekei belo ka komiu bo mompakatinonto raramiu. 1:3 
Sampesuvu pura-pura, nggani-nggani yaku nantora komiu, niuliku tarima 
kasi ka Tupuku Alatala. 1:4 Bo nggani-nggani yaku nosambaya ka komiu 
pura-pura, yaku nosambaya ante damba raraku. 1:5 Yaku nosukuru sabana 
lako ri pamulana sampe sii-sii, komiu nasaro nantulungi yaku nompatolele 
Kareba Belo lako nte Alatala. 1:6 Alatala mbotomo nompamula novia anu 
nabelo riara ntaimiu. Bo niparasayaku poviaNa haitu rapakapolaNa sampe 
maupu, ri tempo kakava i Yesus Kristus mpanjili. 1:7 Masipato yaku 
mantora komiu pura-pura ivesia, apa komiu mpuu-mpuu nipotoveku bo 
komiu pura-pura nantulungi yaku novia pokarajaa nidekei nu Alatala ka 
yaku. Komiu nasaro nantulungi yaku, tempo yaku nitarunggu sii-sii, bo 
muni tempo yaku nanjaliku Kareba Belo bara ipia bo nompakalanto ka 
tona Kareba Belo mpuu-mpuu nakana. 1:8 Nalentora mpuu raraku nte 
komiu, apa pompotoveku komiu nasimbayu mpo pepotove 1 Yesus Kristus 
mboto. Nisani nu Alatala tesaku hitu nakana. 1:9 Jadi, iveimo 
pomperapiku nte Alatala, ala pepotovemiu mantambai, bo mantambai 
rasanimiu anu nakana, bo mantambai kanoto mpekirimiu. 1:10 Ane ivesia 
komiu, rasanimiu mompelisi anu nabelopa rapoviamiu, bo katuvumiu 
majadi magasa bo ledo maria salamiu sampe 1 Kristus makava mpanjili. 


1:11 Bo pokainggumiu mpuu-mpuu majadi mabelo bo manoa sabana 
pokarajaa 1 Yesus Kristus riara nggatuvumiu, sampe madea mpuu tona 
mombabila bo mompakaoge Alatala. 1:12 Sampesuvu-sampesuvu, kana 
rasanimiu, nau yaku nitarunggu ri sii, potarunggu yaku aga 
nompakantambai kadea ntona nangepe bo nomparasaya Kareba Belo. 1:13 
Pura-pura tantara anu nombajagai banua nu Magau Mbaso bo pura-pura 
tona ntanina ri sii, nisanira yaku hii nitarung gu sabana yaku nokarajaa ka 1 
Kristus. 1:14 Bo deanapa sampesuvu sampomparasaya ri sii nantambai 
karoso pomparasayara 1 Pue Yesus, sabana nikitara Tupu nantulungi yaku 
ri tarunggu sampe domo naeka ira, tapi nantambaimo kabiara nompatolele 
Tesa nu Alatala. 1:15 Naria bara sako-ndua tona nompatolele Kareba 1 
Yesus Kristus sabana nasiriati nanggita yaku bo ira madota majadi padagi. 
Tapi naria muni tona ntanina nompatolele Kareba haitu ante patuju nabelo. 
1:16 Ira haitumo nompatolele Kareba Belo sabana nipotovera yaku, apa 
nisanira yaku nianggataka nu Alatala ala kupopaisani ka tona Kareba Belo 
mpuu-mpuu nakana. 1:17 Tapi tona nasiriati pangane, ledo nagasa rarara 
nompatolele Kareba 1 Kristus sabana ira aga madota mompakaoge karora 
mboto. Nisarumakara poviara haitu mantambai kasusaku riara ntarunggu. 
1:18 Tapi ledo makuya! Sabana nau bara berimba, nau nipovia ante patuju 
nabelo atau patuju nasala, asaa kareba i Kristus nipatolele. Haitumo 
nompakadamba raraku. 1:19 Bo yaku batena nadamba apa nisaniku, yaku 
rakabasaka sabana posambayamiu bo petulungi Nosa 1 Yesus Kristus. 
1:20 Yaku mpuu-mpuu nanjarumaka yaku ledo rapakaeya nokarajaa 
nompatolele Kareba 1 Kristus. Nisarumakaku yaku bate-batena mabia 
mosabi, nemopa sii-sii, ala nau mamate atau matuvu yaku, rakita ntona 
kaoge 1 Kristus riara nggatuvuku. 1:21 Apa, ane yaku matuvu, patujuku 
mompakaoge 1 Kristus, bo ane yaku mamate, nelabi belona ka yaku! 1:22 
Tapi ane yaku da matuvu ri dunia hitu, yaku da mamala mokarajaa anu 
noguna. Jadi domo nisaniku umbana kupelisi, matuvu atau mamate! 1:23 
Yaku nitaja mpekiri rongaya. Yaku mpuu-mpuu madota mompalaisi dunia 
hitu hau monturo mosanggani-nggani ante 1 Kristus, sabana haitumo 
nabelopa. 1:24 Tapi nogunapa ka komiu ane yaku maboli ri dunia hitu ala 
mombatulungi komiu. 1:25 Nisamiku nogunapa ka komiu, jadi sabana 


haitu, nisaniku yaku da matuvu bo mosinggava vai nte komiu pura-pura ala 
komiu mantambai maroso bo madamba momparasaya 1 Yesus. 1:26 Jadi, 
ane yaku manjili tou nte komiu, komiu mpuu-mpuu madamba mantoiya 
Yesus Kristus sabana yaku. 1:27 Jadi, nau bara nuapa majadi nte yaku, 
komiu kana matuvu ante pokainggu masipato ka topangoseaka Kareba 
Belo 1 Kristus. Komiu kana matuvu ivesia ala nau kita mosinggava atau 
ledo, kuepe karebana komiu naroo nosangu rara bo nosangu pekiri bo 
singgani-nggani nompasimbuku nokarajaa ala madea tona momparasaya 
Alatala nangoseaka anu muli riara Kareba Belo. 1:28 Bo nee rapokaeka 
tona mangeva komiu. Apa kabiamiu haitu nompakalanto ka ira iramo 
rahuku nu Alatala bara maipia, tapi komiu rapakasalamaNa, sabana 
Alatalamo nombatulungi komitu. 1:29 Apa Alatala nompaloga komiu 
nokarajaa nombatulungi 1 Kristus, haitumo, komiu ledo aga nipalogaNa 
momparasaya i Kristus, tapi nipalogaNa muni komiu mombarasa1 susa bo 
pari sabana komiu topomparasaya la. 1:30 Apa komiu muni raeva ntona 
tempo komiu mompasimbuku mompatolele Kareba Belo, nasimbayu mpo 
anu nikitamiu najadi nte yaku bara ipia bo hitupa niepemiu da najadi nte 
yaku sli-sii. 


2:1 Jadi sampesuvu-sampesuvu, nisaniku narosomo pomparasayamiu 
sabana komiu nosangu rara ante i Kristus. Raramiu nipakavoe sabana 
komiu nipotoveNa. Komiu nasintuvu ante Nosa Gasa mu Alatala “2:1 
Komiu nasintuvu ante Nosa Gasa nu Alatala ATAU: Komiu nasintuvu 
sabana pekeniaka Nosa Gasa.” bo komiu muni nosimpotove bo nosipoasi 
mata. 2:2 Sabana haitu, kuperapi komiu mpuu-mpuu mompakadamba 
raraku ivei: matuvu mosimpotove, mosangu rara, mosangu pekiri bo 
mosangu patuju. 2:3 Nuapa-nuapa rapoviamiu, nee aga mangelo kauntu 
mboto atau mantoi1ya karo mboto, tapi aginamo rapakaedemiu raramiu bo 
manguli roamiu naogepa pade komiu mboto. 2:4 Nee aga mompelli 
katuvumiu mboto, tapi peili muni katuvu roa ntanina. 2:5 Pekirimiu bo 
inggumiu kana masimbayu nte pekiri bo inggu 1 Yesus Kristus. 2:6 Nau la 
nasimbayu nte Alatala, ledo nirasaiNa la kana mantaamaka kakuasaNa bo 
nturoNa nalanga haitu. 2:7 Tapi lako ri dotaNa mboto nikabasakaNa 


pura-pura haitu bo najadi mpo batua. la najadi nasimbayu nte manusia bo 
nikita ntona la natuvu mpo manusia. 2:8 Bo tempo la natuvu mpo manusia, 
la nompakaede raraNa bo natundu nte Alatala sampe namate, nau sampe 
nipatesi nipaku ri “kayu salib mpo tona nadaa. 2:9 Haitumo sabana Alatala 
nanganggataka la ri ponturo naogepa ri suruga bo nombadekei kuasa ka la 
anu naogepa pade pura-pura kuasa ntanina. 2:10 Haitu nipovia nu Alatala 
ala pura-pura anu natuvu mombabila i Yesus. Nau isi suruga, nau isi dunia, 
nau ira ri #“ponturo ntomate, pura-pura kana mantaputu mombasomba la, 
2:11 bo pura-pura ira mompangaku 1 Yesus Kristusmo Tupura. Ivesiamo, 
ira mombabila bo mombatoiya Tuamata Alatala. # 2:12 Jadi 
sampesuvusampesuvu nipotoveku, komiu nasaro nangoseaka 
pepatudukiku tempo yaku da nosanggani-nggani ante komiu. Jadi kuperapi 
komiu batena mangoseaka pepatudukiku, nemopa sii-sii kita nosinggavao. 
Alatala nompakasalama komiu bo nidekeiNa katuvu nabelo ka komiu. Jadi 
pasimbuku njuumo matuvu manoa, maeka mokainggu nadaa, sampe 
kaupuna katuvumiu nabelo haitu ledo makura nuapa-muapa. 2:13 Apa 
Alatala mbotomo nokarajaa riara ntaimiu nombadeke1 ka komiu dota rara 
bo pompakule mangoseaka dotaNa. 2:14 Nau bara nuapa rapoviamiu, nee 
mongau atau mosinggarau, 2:15 ala malanto ka pura-pura tona komiu 
ana-ana nu Alatala nabelo, anu ledo rasalai ntona. Komiu natuvu nanoa ri 
tatanga manusia natenggo bo nadaa nasimbayu mpo betue-betue 
nombavanta kalandana. 2:16 Apa komiu nompatolele ka ira Kareba Belo 
anu namala manggeni ira matuvu mabelo sampe ri kasae-saena. Ane komiu 
matuvu ivesia, madamba mpuu raraku tempo i Kristus makava mpanjili, 
sabana katuvumiu haitu tandana naria mpuu asele pokarajaaku, bo ledo 
aga nalenge bayangi yaku nokarajaa ntamo ri tatangamiu bara ipia. 2:17 
Pangoseakamiu i Kristus nirapaka pesombamiu ka Alatala anu 
mompakadamba raraNa. Tempo bara ipia, ane tona nombadekei pesomba 
ka Alatala, kana nombatoli uve anggur ala mompakagana pesombana. Ane 
rapana yaku rapatesi sabana pokarajaaku nompatolele Kareba Belo, raaku 
rarapaka uve anggur nitoli haitu, apa yaku nasadia mamate ane rapodota 
nTupu. Jadi, nau yaku rapatesi, ledo nakuya! Yaku batena manguli tarima 
kasi nte Alatala bo yaku muni madamba mpasanggani-nggani nte komiu. 


2:18 Ivesia muni komiu kana mosukuru bo madamba mpasanggani-nggani 
ante yaku. 2:19 Ane rapodota 1 Pue Yesus, yaku nonia masalisa 
mombatudu 1 Timotius tou nte komiu, ala tempo ia manjili tumai, raraku 
rapakavoe mangepe karebamiu. 2:20 Kutudu ia sabana ledo ria roaku 
ntanina ri sii nosangu pekiri nte yaku bo mpuu-mpuu nompekirika 
kabelomiu. 2:21 Pura-pura roaku ntanina aga nasesa nompekirika bagora 
mboto, ledo nompekirika dota 1 Yesus Kristus. 2:22 Nisanimiu mbotomo 1 
Timotius namala raparasaya. la nokarajaa ntamo nosanggani-nggani ante 
yaku nompatolele Kareba Belo nasimbayu mpo ngana nantulungi tuamana. 
2:23 Jadi ane kusani nuapa majadi nte parakaraku ri sii, kutudu ia masalisa 
tou nte komiu. 2:24 Bo ante petulungi nTupu, niparasayaku domo masae 
yaku mboto mamala tou nte komiu. 2:25 Ane sampesuvuta 1 Fpafroditus, 
anu nitudumiu bara ipia tumai mombatulungi yaku, nipekiriku kana kutudu 
manjili tou nte komiu vai ia. la roaku sampokarajaa anu nosanggani-nggani 
ante yaku nompatolele Kareba Belo 1 Kristus nau nieva ntona. 2:26 
Nalentoramo rarana nte komiu pura-pura, bo nasusa rarana sabana 
niepemiu 1a nadua. 2:27 Nakana mpuu ia nadua, sakidepa namate. Tapi 
nabelomo ia sabana Alatala naasi mataNa nanggita ia. Ledo aga ia nipoasi 
mata nu Alatala, yaku muni, apa ane 1 Fpafroditus mamate mpuu, 
mantambai kasusa raraku. 2:28 Haitu sampe yaku nasalisa nombatudu ia 
manjili tou nte komiu ala tempo komiu mosinggava ante ia, madamba 
raramiu bo domo masusa gaga pekiriku. 2:29 Jadi tarimamo 1a ante 
madamba apa 1a sampesuvuta sampomparasaya. Bo bilamo pura-pura tona 
nokarajaa mpo ia 2:30) apa sakidepa namate ia nompapola pokarajaa i 
Kristus. Ledo ntoto nipekirina katuvuna mboto sabana ia madota 
manjambei komtu mantulungi yaku ri sii. 


3:1 Sampesuvu-sampesuvu, kapolana, komiu kana madamba sabana 
komiu nosangu rara ante 1 Pue Yesus. Ledo nalenge yaku nombasili anu 
nitulisiku ka komtu bara ipia, sabana yaku madota mompainga komuiu ala 
komiu ledo rabagiu ntona anu nanggeni pepatuduki nasala. 3:2 Komiu 
kana mainga nte tona manggeni pepatuduki nadaa, anu noinggu mpo asu 
nasoa. Ira madota mompasuu komiu “rasuna nangoseaka atura i Musa. 


Pangulira kita kana rasuna ala mpuu-mpuu manoa ri panggita nu Alatala. 
Nee raparasayamiu! 3:3 Kakanana, kitamo anu nanoa ri panggita nu 
Alatala, ledo ira, apa kita nombasomba Alatala ante pekeniaka Nosa 
GasaNa. Kita nadamba sabana kita nosangu rara nte 1 Yesus Kristus, bo 
ledo nisarumakata pompasimbukuta mboto atau tonuapa kita, ala majadi 
manoa ri panggita nu Alatala. 3:4 Ane rapana kita mamala majadi manoa 
ri panggita nu Alatala sabana pompasimbukuta mboto atau tonuapa kita, 
yakumo hii mamalapa mangoe. Ane maria tona nompekiri ia mamala 
mangoe ka pompasimbukuna mboto atau tonuapa ia, nelabipa yaku! 3:5 
Yaku nisuna tempo da noumuru valu-mbongi. Yaku nipoanaka “ntoIsrael 
lako ri muli i Benyamin. Yaku “toIbrani mpuu, bo yaku “toFarisi anu 
mpuu-mpuu natutu nangoseaka pura-pura Atura nipapola Nabi Musa. 3:6 
Nadidi mpuu raraku nangoseaka Atura agama Yahudi, sampe yaku 
nompandasa topomparasaya i Yesus. Pura-pura Atura haitu nioseakaku, 
ledo ria sangaya niliunakaku. 3:7 Bara ipia, pura-pura haitu nirekeku 
noguna. Tapi sii-siipa nirekeku ledo ria gunana, sabana yaku nanjarumaka 1 
Yesus Kristusmo. 3:8 Ledo aga haitu, tapi pura-pura nirekeku ledo ria 
gunana ane rapoposisala ante anu nelabi kabelona, haitumo nosisani ante 
Tupuku i Yesus Kristus. Jadi nikabasakakumo pura-pura bo nirekeku mpo 
rumpu ala yaku mamala mosisani ante i Yesus Kristus 3:9 bo mpuu-mpuu 
mosangu rara ante la! Alatala nombareke yaku nanoa ri panggitaNa, ledo 
sabana pangoseakaku Atura-atura agama, tapi sabana pomparasayaku i 
Kristus. Yaku najadi nanoa ri panggita nu Alatala ledo lako ri 
pokaingguku, tapi lako nte Alatala mboto. Bo Alatala nompakanoa yaku 
lako ri pomparasayaku. 3:10 Naoge mpuu raraku mosisani ante 1 Kristus 
bo mombarasai kuasa anu nompakatuvu mpanjili Ia lako ri kamateNa. Bo 
yaku madota muni mombarasai susa bo pari nasimbayu mpo susa bo pari 
nirasaiNa, sampe bara yaku muni mamate masimbayu mpo la 3:11 ala 
yaku muni mamala rapakatuvu mpanjili lako ri kamateku. 3:12 Ledo 
niuliku nikavaku puramo haitu bo ledo muni niuliku naganamo 
pangoseakaku i Kristus. Tapi yaku nompasimbuku ala yaku mpuu-mpuu 
mosisani nte 1 Yesus Kristus bo majadi nasimbayu mpo la, apa haitumo 
patujuNa nompokio yaku mangoseaka Ia. 3:13 Sampesuvu-sampesuvu, 


nisaniku yaku dopa nasimbayu ntoto nte 1 Kristus. Tapi naria anu 
nipoviaku: yaku nombalingasi pura-pura anu najadi bara ipia bo 
nompasimbuku manggava anu naria ri ngayoku. 3:14 Yaku mpo 
topangova anu ledo neili nompeinta anu ri puri tapi nangova nompetoto 
anu raalana. Yaku nompasimbuku njuu mangoseaka 1 Kristus, ala kukava 
hadia padagi radekei nu Alatala ka yaku ri suruga, haitumo, nipokiokaNa 
kita matuvu mosangu rara nte 1 Yesus Kristus ri suruga sampe ri 
kasaesaena. 3:15 Jadi, kita toroso nomparasaya kana mosangu pekiri 
mompasimbuku mangoseaka 1 Kristus evamo niuliku pangane. Tapi ane 
maria pekirimiu da nosisala nte pekiriku, damo Alatala mboto 
mompakanoto raramiu. 3:16 Tapi anu nisanitamo kana batena raoseakata. 
3:17 Sampesuvu pura-pura, pasialamo pokaingguku, bo pariarantai 
munimo pokainggu ntona ntanina anu natuvu nangoseaka jonjo kami. 3:18 
Apa nadea ngganimo niuliku ka komuu bara ipia bo sii-sii kuuli vai ante 
tangi, nadeamo tona natuvu ante pokainggu nadaa. Ntulira ira 
topomparasaya tapi pokainggura nadaa nompakalanto pesapuakara. Ledo 
niparasayara 1 Kristus namate ri kayu salib mombakabasaka kita lako ri 
kuasa nu dosa. 3:19 Tona ivehaitu ranavusaka ri #narakaa, sabana aga 
dotara mboto anu nadaa nisombara. Anu nipoeya, haitumo nioera sabana 
aga anu ri dunia hitu nipekirikara. 3:20 Tapi ledo tvesia pokaingguta, 
sabana kita todea nu suruga. Bo lako ri suruga muni makava Tuputa 1 
Yesus Kristus, “Topepakasalama anu nipopeata ante lentora nu rarata. 
3:21 Tempo la makava, rabalikiNa karota nalente bo mamate, ala majadi 
masimbayu nte karoNa mboto anu nelabi kaogena bo ledo mamate. 
Namala rapoviaNa ivesia sabana kuasaNa naogepa pade pura-pura kuasa 
ntanina bo Iamo nombakuasai pura-pura anu naria. 


4:1 Jadi, sampesuvu-sampesuvu nipotoveku bo nipolentoraku. Komiu 
mpuu-mpuu nompakadamba raraku, bo nasana mpuu raraku sabana 
pomparasayamiu asele pokarajaaku nompatolele Kareba Belo. Nantora 
anu ntuliku pangane, nee molengga-lengga momparasaya bo mangoseaka 1 
Pue Yesus. 4:2 Sampesuvuku 1 Fuodia bo sampesuvuku 1 Sintike, yaku 
mpuu-mpuu merapi ala komiu mosangu rara anu masipato ka 


topomparasaya 1 Pue Yesus. 4:3 Bo kuperapi muni nte vega rapaku 1 
Sunsugos, tulungimo mombine randua pangane ala ira mosangu rara 
mpanjili. Ira nokarajaa ntamo ante yaku nompatolele Kareba Belo 
nasimbayu mpo 1 Klemens bo roa-roaku ntanina sampokarajaa. Sangara 
nitulisi riara “Buku Katuvua, anu nompakatantu isema masipato matuvu 
mabelo sampe ri kasae-saena. 4:4 Sampesuvu pura-pura, kadambamo 
raramiu sabana komiu nosangu rara ante 1 Pue Yesus. Sangganipa kuuli ka 
komiu, kadambamo raramiu! 4:5 Kusarumaka pura-pura tona manggita 
kabelo raramiu. Toramo! Domo masae makava 1 Pue Yesus. 4:6 Nee 
makini raramiu riara nuapa-nuapa, tapi kenimo pura-pura riara 
posambayamuiu. Perapimo anu niparaluumiu lako nte Alatala bo masaro 
manguli tarima kasi. 4:7 Bo ane radekeimiu kakini raramiu ka Alatala, 
radekeiNa katinonto ka komiu anu ledo rapakule nu manusia mompahana. 
Ta mompakatinonto raramiu bo pekirimiu sabana komiu nosangu rara ante 1 
Yesus Kristus. 4:8 Kaupuna, sampesuvu-sampesuvu, tanondoakamo anu 
nakana, anu nanoa, bo anu masipato rapakaoge. Pekirikamo anu nagasa, 
anu nagaya, bo anu nabelo raepe ntona. Tanondoakamo anu mpuu-mpuu 
nabelo, bo anu masipato ratotya. 4:9 Anu nipegurumitu bo nitarimamiu lako 
nte yaku, nau tesaku, nau jonjo nikitamiu riara nggatuvuku, haitumo kana 
rapoviamiu. Bo ane haitu rapoviamiu, Alatala momporoa komiu bo 
mompakatinonto raramiu. 4:10 Nadamba mpuu raraku nosangu rara nte 1 
Pue Yesus sabana nau nasaemo kita nosinggavaoni, sii-sii nitulungimiu 
vaimo yaku. Ledo niuliku komiu ledo nantora yaku bara ipia. Nisaniku 
dopa ria logamiu mompakatu pedekeimiu ka yaku. 4:11 Niuliku ivesia 
ledo sabana yaku napepa, apa naosamo raraku nau damo berimba 
katuvuku. 4:12 Nisanikumo natuvu napepa bo nisamiku munimo natuwu 
nelabi. Nau bara nuapa najadi nte yaku, nisaniku nompakaosa raraku, nau 
tempo nabosu, nau tempo naara, nau yaku nelabi, nau yaku napepa. 4:13 
Nipakuleku nantingayo nuapa-nuapa ante petulungi 1 Yesus Kristus anu 
nompakaroso yaku. 4:14 Naupa ivesia, nitulungimiu yaku riara kasusaku ri 
sii bo anu nipoviamiu haitu nabelo. 4:15 Sampesuvu-sampesuvu toFilipi, 
nisanimiu mbotomo tempo yaku paratama nompatolele Kareba Belo ka 
komuu bara ipia, bo nipalaisiku propinsi “Makedonia, ledo ria 


topomparasaya ntanina nompakatu doi petulungi ka yaku. Aga komiu 
nombatande yaku bo nantulungi yaku nompapola pokarajaaku haitu. 4:16 
Ledo aga haitu, tempo yaku da ri Makedonia ri ngata Tesalonika bo naria 
paraluuku, ledo aga sanggani komiu nompakatu pedekei ka yaku. 4:17 
Yaku ledo aga madota mantarima pedekeimiu. Tapi yaku madota ala belo 
ratambai ka komiu lako ri poviamiu nabelo haitu. 4:18 Jadi, ala rasanimiu, 
nitarimaku puramo pedekei nipakatumiu, bo nelabi-labi! Pura-pura pedekei 
nipakatumiu nitarimakumo lako nte 1 Epafroditus. Sii-sii nagana puramo 
anu niparaluuku. Pedekeimiu haitu nasimbayu mpo pesomba navangi, anu 
nitarima nu Alatala bo nipodamba raraNa. 4:19 Alatala nisombaku 
mompakagana ka komiu pura-pura anu niparaluumiu lako ri 
kakalumanaNa anu naoge mpuu, sabana anu nipovia i Yesus Kristus. 4:20 
Jadi ratoiyata Tuamata Alatala sampe ri kasae-saena. “Amin! 4:21 
Pakavote tabeku ka pura-pura topomparasaya i Yesus Kristus ri situ. Bo 
tarima tabe lako nte sampesuvuta sampomparasaya anu naria 
nosangganinggani ante yaku ri sii. 4:22 Tarima muni tabe lako nte 
pura-pura todea nu Alatala ri ngata hitu, nelabipa ira lako ri banua Magau 
Mbaso “Kaisar. 4:23 Kuperapi Tuputa Yesus Kristus bate-batena mabelo 
nte komiu. “Amin. Tabe lako nte kami, Paulus bo Timotius 


Kolose 


1:1-2 Sampesuvu-sampesuvu sampomparasaya ri ngata Kolose, todea nu 
Alatala anu naroo nosangu rara nte i Kristus: Sura hitu lako nte yaku, 1 
Paulus, anu nipelisi majadi suro 1 Yesus Kristus nangoseaka dota nu 
Alatala; bo lako nte 1 Timotius, sampesuvuta sampomparasaya. Nadea 
tabe kami. Kami merapi Tuamata Alatala mombadekei belo ka komiu bo 
mompakatinonto raramiu. 1:3 Nggani-nggani kami nosambaya ka komiu, 
kami nasaro nanguli tarima kasi nte Alatala, Tuama nTuputa Yesus 
Kristus, 1:4 sabana niepe kamimo komiu nomparasaya 1 Yesus Kristus bo 
nompotove pura-pura todea nu Alatala. 1:5 Komiu nomparasaya bo 
nepotove sabana komiu bate-batena nanjarumaka Alatala bo nantongoraka 
anu nipakasadiaNa ka komiu ri suruga. Anu nisarumakamiu haitu 


niepemiumo tempo Kareba Belo nipatolele ka komiu bara ipia. Kareba 
Belo haitu mpuu-mpuu nakana 1:6 bo natolele ri umba-umba ri dunia 
sampe da kapantambai-mbaina kadea ntona nomparasaya 1 Yesus bo 
katuvura mpakabaru. Ivesia muni najadi ante komiu, nompamula lako ri 
tempo niepemiu Kareba Belo bo mpuu-mpuu nirasaimtu kabelo nu Alatala. 
1:7 Kabelo nu Alatala mepemiu lako nte 1 Epafras, roa kami sampokarajaa 
nipotove kami. la batua 1 Kristus anu natutu nokarajaa nantulungi komiu. 
1:8 Tamo nanguli ka kami, komiu nosimpotove sabana pekeniaka Nosa 
Gasa. 1:9 Jadi nompamula lako ri tempo niepe kami karebamiu, kami 
nasaro nosambaya ka komiu. Kami nerapi nte Alatala ala Nosa GasaNa 
mombadekei noto bo pangisani ka komiu ala rasanimiu pura-pura dota nu 
Alatala ka komiu. 1:10 Ane rasanimtu dota nu Alatala ka komiu, mamala 
komiu matuvu ante pokainggu masipato ka topomparasaya i Pue, bo 
pura-pura inggumiu mompakadamba raraNa. Komiu mompakule movia 
mpengaya-ngaya anu nabelo, bo posisanimiu ante Alatala mantambai 
munimo. 1:11 Kami nerapi ala Alatala mompakaroso raramiu ante 
pura-pura kuasaNa, nangoseaka barakaNa anu naoge mpuu, ala 
rapakulemtiu mosabara nau bara nuapa majadi bo ledo molengga-lengga 
raramiu. 1:12 Kami nerapi ala raramiu batena madamba manguli tarima 
kasi ka Tuamata Alatala, apa lamo nompakasipato komiu manggava bagia 
lako ri anu nipakasadiaNa ka pura-pura todeaNa riara PoparentaNa 
nareme.” 1:13 Iamo nombakabasaka kita lako ri kuasa nalanda “1:13 
kuasa nalanda: haitumo kuasa Magau nu Seta.” bo nompajadi kita 
todeaNa ri #Poparenta nu AnaNa nipotoveNa. 1:14 AnaNa haitu nantolosi 
kita, sampe dosata niampungi. 1:15 Alatala ledo nikita. Tapi ane nisanita 
inggu bo kuasa nu AnaNa, nisanita muni inggu bo kuasa nu Alatala. 
Namala raulita AnaNa haitu Lumbua, haitumo kuasaNa nelabipa pade 
pura-pura anu nipajadi nu Alatala. 1:16 Apa Iamo nipopale nu Alatala 
nompajadi pura-pura anu naria ri suruga bo ri dunia, anu nikita, bo anu ledo 
nikita. Pura-pura #“malaeka nu Alatala bo #seta-seta, pura-pura anu 
nakuasa bo anu nipakakuasa, nipajadi 1 Kristus ante kuasa nu Alatala, ala 
pura-pura haitu mombabila bo mompakaoge la. 1:17 Dopame naria dunia, 
naria mamimo 1 Kristus. Bo pura-pura anu naria, nikeniakaNa bo 


nipasiayuNa ante kuasaNa. 1:18 Kita anu nomparasaya 1 Kristus namala 
rarapaka karoNa, bo 1 Kristus balenggata. Balenggata nompakasiayu 
karota, ivesia muni la nompakasiayu todea topomparasaya la. Bo lamo 
nombadeke1 katuvu nabaru ka kita. lamo Lumbua, batuana, lamo anu 
paratama natuvu mpanjili lako ri kamatena. Sabana haitu pura-pura, Iamo 
naogepa pade pura-pura anu naria. 1:19 Dota nu Alatala mboto sampe 
pura-pura ingguNa bo kuasaNa naria muni nte AnaNa, bo ledo ria nakura. 
1:20 Bo dotaNa muni, AnaNa mompoposinggabelo pura-pura anu 
nipajadiNa nte la. Pura-pura anu nipajadi nu Alatala, nau ri dunia, nau ri 
suruga, pura-pura nosinggabelo mpanjili ante la sabana raa nu AnaNa anu 
natiti tempo la nipatesi ri “kayu salib. 1:21 Bara ipia komiu muni natuvu 
nantubengosi Alatala. Komiu nangeva Alatala sabana pekirimtu bo 
pokainggumiu nadaa. 1:22 Tapi, sii-sii Alatala nompoposinggabelo 
mpanjili komtu ante la sabana kamate 1 Kristus. I Kristus nombadekei 
karoNa rapatesi ala komiu majadi magasa, bo komiu ledo masala atau 
makura ri panggitaNa. “1:22 ala komiu majadi magasa, bo ledo masala 
atau makura ri panggitaNa. ATAU: ala komiu majadi magasa, bo ledo 
masala atau makura ane komiu rakeni mantingayo Alatala.4 1:23 Jadi 
komiu kana batena momparasaya bo nee molengga-lengga. Nee radekei 
tona mombabagiu komiu. Nee menonto manjarumaka anu nijanji nu 
Alatala ka komiu riara Kareba Belo. Kareba Belo haitu niepemiumo bo 
nipatolele sampe ri njumangu dunia. Bo yaku muni, i Paulus, nianggataka 
najadi topompatolele Kareba haitu. 1:24 Sampesuvu-sampesuvu, sii-sii 
nadamba raraku nombarasai susa bo pari nikavaku sabana yaku nokarajaa 
nantulungi komiu. Apa yaku nombadupai ri karoku susa bo pari 
nipakatantu i Kristus kana kurasai. “1:24 Suro-Suro 9:16* Bo susa bo pari 
nirasaiku nanggeni belo ka todea topomparasaya. Pura-pura kita 
topomparasaya nirapaka karo 1 Kristus. *1:24 Apa yaku nombadupai ri 
karoku susa bo pari nipakatantu 1 Kristus kana kurasai. Bo susa bo pari 
nirasaiku haitu nanggeni belo ka todea topomparasaya. Pura-pura kita 
topomparasaya namala rarapaka karo i Kristus. ATAU: Apa yaku 
nombadupai ri karoku susa bo pari nirasai i Kristus ala mombatulungi 
todeaNa. Todea anu nomparasaya la namala rarapaka karoNa. “ 1:25 


Yaku nianggataka nu Alatala mantulungi todea topomparasaya; 
niparasayakaNa yaku pokarajaa haitu ala kupasimbayu pura-pura 
karebaNa ka komiu tona ledo to Yahudi. 1:26 Kareba haitu nompakalanto 
nia nu Alatala anu dopa nipopaisani ka manusia lako ri nggauluname, lako 
ri muli nu mulina, tapi sii-sii nipopaisaniNamo ka todeaNa, haitumo, tona 
nomparasaya la. 1:27 Apa dota nu Alatala ala rasani ntodeaNa kabelo bo 
kaoge niaNa ka pura-pura manusia. NiaNa haitumo: i Kristus natuvu riara 
ntaita, jadi nisanita kita mpuu-mpuu matuvu mabelo nte Alatala sampe ri 
kasae-saena. 1:28 Jadi Kareba i Kristusmo nipatolele kami ka pura-pura 
tona. Nipake kami pura-pura noto anu naria riara ntai kami nompopatora 
ira anu ledo mabelo rapoviara bo nompatuduki ira movia anu nabelo . 
Patuju kami ala pura-pura ira mamala rakeni mantingayo Alatala bo 
pomparasayara ledo makura nuapa-nuapa ri panggitaNa sabana posangu 
rarara ante i Kristus. 1:29 Haitumo sampe yaku nokarajaa ntamo, yaku 
mpuu-mpuu nompasimbuku nokarajaa ante kuasa nidekei 1 Kristus, apa 
kuasaNa riara nggatuvuku mpuu-mpuu naroso. 


2:1 Jadi, kana rasanimiu yaku nompasimbuku mpuu nantulungi komiu bo 
tona ri ngata Laodikia, bo pura-pura tona anu dopa nosisani ante yaku. 2:2 
Yaku nompasimbuku ala raramiu pura-pura rapakaroso bo komiu 
mosangu rara bo mosimpotove. Apa ane ivesia, pomparasayamiu 
mpuu-mpuu maroso bo komiu ledo molengga-lengga sabana nisanimiumo 
anu nakana. Jadi komiu mosisani belo nte 1 Kristus, Iamo poko nia nu 
Alatala, nia anu nitabuniaka lako ri nggauluname. 2:3 I Kristusmo 
topompopaisani pura-pura noto bo pangisani nu Alatala anu dopa nisani 
ntona. 2:4 Patuju ntesaku hitu ala komiu ledo rabagiu ntona ante 
tesa-tesara anu mompakaluu raramiu. 2:5 Sabana nau yaku nakavao lako 
nte komiu, riara ntaiku yaku naria ri situ nte komiu. Bo nadamba mpuu 
raraku nangepe komiu nosangu rara bo ledo nolengga-lengga nomparasaya 
1 Kristus. 2:6 Sampesuvu-sampesuvu, nitarimamiumo 1 Yesus Kristus 
najadi Tupumiu. Jadi komiu kana batena matuvu mosangu rara ante la. 2:7 
Katuvumiu nosangu rara nte la kana masimbayu mpo kayu nandate kalena, 
bo banua da kapombangu-banguna ri bavo pandasi naroso. Komiu kana 


mantambai karoso pomparasayamiu, evamo nipatuduki ka komiu. Bo 
komiu kana masaro mosukuru nte Alatala. 2:8 Komiu kana mainga, nee 
sampe komiu rabagiu ntona ante pepatuduki ledo nakana bo ledo ntoto 
noguna. Apa pepatuduki haitu aga nangoseaka pekiri nu manusia, bo 
nopuna lako ri “malaeka-malaeka nadaa anu nombakuasai dunia. *2:8 Apa 
pepatuduki haitu aga nangoseaka pekiri nu manusia, bo nopuna lako ri 
malaeka-malaeka nadaa anu nombakuasai dunia. Tafsiran ntanina: Apa 
pepatuduki haitu aga nopuna lako ri pekiri manusia bo nompatuduki komiu 
mangoseaka ada-ada bo atura-atura lako ri dunia hitu.” Pepatuduki haitu 
ledo nopuna lako nte i Kristus. 2:9 Apa nau i Kristus najadi manusia, 
pura-pura inggu bo kuasa nu Alatala naria riara karoNa bo ledo nakura 
nuapa-nuapa. 2:10 Bo komiu natuvu mpuu bo ledo nakura nuapa-nuapa 
sabana komiu nosangu rara ante i Kristus. I Kristus nalangapa nturoNa 
pade pura-pura anu nakuasa bo anu nomparenta ri suruga bo dunia. 2:11 
Kita nosangu rara ante 1 Kristus jadi kita nireke #nisuna. Tapi posunata 
haitu ledo anu nipovia nu manusia ri karota tapi anu nipovia i Kristus riara 
ntaita. Batuana, kita nikabasaka lako ri kuasa nu dosa. 2:12 Tempo kita 
nidiu tandana kita topangoseaka i Kristus, nireke kita namate bo nitana 
nosanggani-nggani ante i Kristus. Bo nireke muni kita nipakatuvu mpanjili 
nosanggani-nggani ante i Kristus, sabana kita nomparasaya kuasa nu 
Alatala anu nompakatuvu mpanjili 1 Kristus lako ri kamateNa. 2:13 Bara 
ipia dopame komiu nomparasaya 1 Kristus , komiu nireke namate sabana 
komiu nadosa bo ledo nangoseaka atura-atura nu Alatala. Tapi sii-sii, 
Alatala nompakatuvu komiu nosanggani-nggani nte i Kristus, bo pura-pura 
dosamiu niampungiNamo. 2:14 Bara ipia kita masipato rahuku nu Alatala 
bo rapopogaa lako nte la sabana kita nombaliunaka parentaNa. Tapi tempo 
i Yesus nipaku ri *kayu salib, domo nireke nu Alatala pombaliunakata bo 
nikabasakaNa kita lako ri atura-atura niliunakata haitu. Sabana haitu, 
domo paraluu kita rahuku. 2:15 Bo tempo i Yesus nipatesi nipaku ri kayu 
salib, nidagiNa pura-pura “seta bo malaeka nadaa anu nakuasa. 
NilelakasiNamo kuasara nomparenta bo nipopakitaNa ka pura-pura isi 
dunia lamo padagi bo ira nidagiNamo. 2:16 Jadi sampesuvu-sampesuvu, 
nee rapariara tesa ntona madota mompasuu komiu mangoseaka ada nu 


agamara. Nipakasalara komiu sabana komiu nangande bara nanginu anu 
nipopali nangoseaka ada-adara, atau komiu ledo nangoseaka ada eo-eo 
mbaso agamara, eo mbaso kagero bula, bara *eo-eo penonto. Nee 
raparlara tesara haitu 2:17 sabana atura-atura bo ada-ada ivehaitu aga 
nojalili anu belo makava nggapurina. Tapi anu nakava bo anu nijalili haitu, 
iamo i Kristus. 2:18 Jadi, ane maria tona nompakasala komiu sabana ledo 
nioseakamiu pepatudukira, nee rapariaramiu tesara, mbelaka komiu 
masalandala bo ledo manggava belo nijanji nu Alatala ka komiu. Tona 
haitu aga madota mompasuu komiu metiede rara bo mombasomba 
malaeka-malaeka. Ira nangoeka pangisanira sabana naria anu nikitara riara 
pangipi. Nalanga bayangi rarara, bo pepatudukira aga nopuna lako ri 
pekirira mboto anu nangoseaka dunia hitu. 2:19 Tona haitu domo 
nanjarumaka 1 Kristus. Tano mai, i Kristusmo nirapaka Balengga 
ntopomparasaya, bo kita anu nomparasaya nirapaka karoNa. I Kristusmo 
nomp1ara karoNa bo nompopakasangu todeaNa nasimbayu mpo uva bo 
oyu nipasiumpu bo nompoposidumpa buku-buku majadi sangu karo. Jadi 
Tamo nanggeniaka karoNa, haitumo todeaNa, nantambai naroso, 
nangoseaka dota nu Alatala. 2:20 Namala raulita kita topomparasaya 1 
Kristus namate nosanggani-nggani nte la, bo nikabasaka lako ri kuasa 
malaeka-malaeka nadaa anu nombakuasai dunia. Jadi nakuya komiu da 
nangoseaka atura-atura ri dunia hitu nasimbayu mpo tona dopa nosisani nte 
1 Kristus? 2:21 Nakuya komiu da nangoseaka atura-atura evamo: Nee 
manggingisi hitu! Nee rapetami kandea haitu! Nee mantui anu nipopali! 
2:22 Atura-atura ivehaitu ledo ria gunana ka kita sabana atura haitu aga 
notesa kandea bo anu nipake sampalai bo nalipo. Kakanana atura-atura 
haitu aga nopuna lako ri parenta-parenta bo pepatuduki manusia. 2:23 
Atura-atura haitu nabelo mpuu ri panggita nu manusia, sabana 
topangoseaka atura-atura haitu nikita mpo tona natutu mpuu noagama: 
nipakaedera rarara bo nioseakara atura-atura anu nompandasa karora 
mboto. Tapi kakanana atura-atura haitu ledo ria gunana, sabana ledo 
nantulungi kita menonto novia anu nipodota rarata nadaa. “2:23 Tapi 
kakanana atura-atura haitu ledo ria gunana, sabana ledo nantulungi kita 
menonto novia anu nipodota rarata nadaa. ATAU: Tapi kakanana 


atura-atura haitu ledo ria gunana, sabana atura-atura haitu aga nanggeni 
kita nompakaosa dota rarata nadaa.” 


3:1 Namala raulita kita topomparasaya 1 Kristus nipakatuvu mpanjili 
nosanggani nte la, sabana Alatala nombadekei1 katuvu nabaru ka kita . Jadi, 
pasimbukumo manggava anu nipasadia nu Alatala ka kita ri suruga, apa 
hamai i Kristus nonturo ri panggana nu Alatala. 3:2 Pekirikamo katuvumiu 
nabaru nosanggani ante 1 Kristus ri suruga. Nee aga mompekirika 
katuvumiu ri dunia hitu. 3:3 Apa katuvumiu nadosa nireke namatemo. Bo 
katuvumiu nabaru dopa nikita ntoto, nasimbayu mpo kaoge 1 Kristus dopa 
muni nikita ntoto, apa Alatala dopa nompopakitana. 3:4 I Kristusmo 
nombadekei katuvu nabaru ka komiu. Tempo la meonga mpanjili ri dunia, 
kuasaNa bo kaogeNa rakita mpuu, bo kaoge katuvumiu nabaru rakita 
muni sabana komiu mosanggani-nggani nte la. 3:5 Sabana haitu, 
kabasakamo pokainggu-pokainggu anu nopuna lako ri dunia nadaa hitu. 
Nee mosipogau ante tona ledo bereimiu mboto, nee movia pokainggu anu 
ledo masipato, nee mangoseaka dota raramiu nabuga bo dota-dota ntanina 
anu nadaa. Bo nee muni maoge rara manggava melabipa pade tona 
ntanina, sabana anu nipooge rarata haitumo najadi anu nisombata, bo haitu 
nasimbayu nte metupu nte tupu ntanina. 3:6 Pokainggu ivehaitumo 
nompopeumba rau rara nu Alatala ka tona ledo natundu nte Ia. 3:7 Bara 
ipia komiu muni da nokainggu ivehaitu, tempo komiu da nikuasai dota 
raramiu nadaa. 3:8 Tapi sii-sii kabasakamo pura-pura pokainggu nadaa. 
Nee marau, nee monasu, nee mompakadaa roa, nee metunturaka, bo nee 
sampe maria tesa-tesa nasuloka mesuvu lako ri sumbamiu. 3:9 Nee 
mosidavai. Kita kana mombakabasaka pokainggu ivehaitu sabana kita 
nikabasakamo lako ri katuvu njaeta bo lako ri pokainggu nadaa nioseakata 
tempo haitu, 3:10 bo nitarimatamo katuvu nabaru. Kita nipajadi nu Alatala 
manusia nabaru bo Ia bate-batena nombabaliki ingguta majadi masimbayu 
nte ingguNa mboto. PatujuNa ala kita mpuu-mpuu mosisani belo ante la. 
3:11 Kita najadi manusia nabaru, jadi domo ria posisalana “toYahudi bo 
tona ledo toYahudi. Tona “nisuna nangoseaka ada agama Yahudi bo tona 
ledo nisuna, nasimbayu ri panggita nu Alatala. Alatala ledo nompelenje 


bara tosangatana bara toribulu bara batua bara tona ledo nipobatua. I 
Kristusmo nopoko, bo Iamo nonturo riara ntaita pura-pura. 3:12 
Sampesuvu-sampesuvu, kita nipotove nu Alatala bo nipelisiNa majadi 
todeaNa nagasa. Haitu sampe kita kana maasi matata manggita roa. Kita 
kana mabelo rara, maede rara, malusu rara, bo mosabara nte roa. 3:13 
Nee raboli riara tesa nu roa. Ane maria kodi raramiu, posiampungimo. 
Ampungimo tona movia sala nte komiu ante mpuu-mpuu raramiu, 
nasimbayu mpo i Pue nombaampungi dosamiu. 3:14 Tapi nelabipa pade 
pura-pura pangane, kita kana mosimpotove. Sabana, ane kita todea 
topomparasaya nosimpotove, kita mpuu-mpuu nosangu rara. 3:15 I 
Kristus nompoposinggabelo kita. Jadi nee rapoviata anu mombagerosi 
posinggabelo haitu, sabana kita nipokio nu Alatala ala kita pura-pura 
matuvu mosinggabelo mpo sipa-sipa nu karo sangu. Bo nee menonto 
motarima kasi nte Alatala. 3:16 Kareba anu notesaki i Kristus kana 
rapariarata bo ratanondoakata sampe mamala mosipatuduki bo 
mosipopatora, nangoseaka noto anu naria riara ntaita. Podadekamo dade 
“Mazmur lako ri Buku Gasa, bo dade-dade pantoiya Alatala bo dade-dade 
nidekei nu Nosa Gasa. Kita kana modade ante mpuu-mpuu rarata, manguli 
tarima kasi ka Alatala. 3:17 Bo nuapa-nuapa rapoviata bara raulita, 
rapoviata bo raulita muni anu masipato ka topomparasaya i Pue Yesus. Bo 
raulita munimo tarima kasi ka Tuamata Alatala sabana anu nipovia i Yesus 
ka kita. 3:18 Sampesuvu-sampesuvu mombine, pekoumo nte bereimiu 
langgai. Haitumo masipato ka mombine anu nomparasaya i Pue Yesus. 
3:19 Bo sampesuvu-sampesuvu langgai, potovemo bereimiu mombine, 
nee mokainggu makasara nte ia. 3:20 Ngana-ngana, oseakamo pura-pura 
parenta tina tuamamiu sabana pokainggu haitumo nompakadamba rara nu 
Alatala. 3:21 Bo sampesuvu-sampesuvu anu najadi tuama nu ngana, nee 
rapakaduamiu rara nu ana-anamiu ala nee maupu rarara. 3:22 
Sampesuvusampesuvu anu najadi batua, oseakamo pura-pura parenta nu 
tuamiu ri dunia hitu. Nee aga mangoseaka parentara tempo nikitara komiu 
ala komiu ratoiyara. Tapi oseakamo parentara ante rara mpuu-mpuu 
sabana komiu nombabila i Pue Yesus. 3:23 Nuapa-nuapa raparentara ka 
komiu, poviamo ante mpuu-mpuu raramiu. Rekemo komiu ledo aga 


nokarajaa nantulungi manusia, tapi komiu nantulungi 1 Pue. 3:24 
Nisanimiumo i Pue mboto mombadekei tambo ka komiu anu mjanjiNa ka 
pura-pura topomparasaya la. Kakanana 1 Kristusmo tua anu nitulungimiu, 
bo komiu batuaNa. 3:25 Tapi isema-sema movia anu nadaa rabalasi ante 
pehuku masipato ka daa nipoviana, sabana Tupu ledo nompelenje. 


4:1 Sampesuvu-sampesuvu anu najadi tua. Komiu kana mokainggu 
masipato bo manoa nte batua-batuamiu. Toramo, komiu muni naria 
Tupumiu ri suruga! 4:2 Nee masau raramiu mosambaya. Pekiri pakabelo 
anu raulimiu ka Tupu, bo masaro manguli tarima kasi nte la. 4:3 
Posambayaka muni kami ala Alatala mombadekei loga nabelo ka kami 
mompatolele karebaNa anu notesaki niaNa anu nipakadupa 1 Kristus. 
NiaNa haitu da nitabuniaka bara ipia, tapi sii-sii nipatolelekumo kareba 1 
Kristus haitu. Bo sii-sii yaku nitarunggu sabana pokarajaaku nompatolele 
kareba haitu. 4:4 Jadi posambayamo ala mamala kupopaisani kareba 1 
Kristus sampe rapaha ntona, sabana bago haitu kana kupovia. 4:5 Komiu 
kana mokainggu manoto ante tona dopa nomparasaya 1 Kristus. Pakemo 
pura-pura loga naria mompopaisani i Kristus ka ira. 4:6 Ane komiu 
motesa nte ira, tesa-tesamiu kana malusu bo marasa raepe. Kana rasanimiu 
munimo cara masipato mesanaka pompekutanara. 4:7 
Sampesuvusampesuvu, ane makava 1 Tikhikus nte komiu, ratesana ka 
komiu pura-pura anu najadi nte yaku ri sii. la sampesuvuta 
sampomparasaya nipotoveta. la muni natutu nokarajaa ka Tupu bo ia 
roaku sampokarajaa nantulungi todea topomparasaya. 4:8 Kutudu ia tou 
nte komiu ala rasanimiu kareba kami ri sii, bo ala rapakarosona raramiu. 
4:9 Ta tou mosanggani ante i Onesimus, sampesuvuta anu nipotoveta bo ia 
namala raparasaya. la lako ri ngatamiu mboto. Ira randua manguli ka 
komiu nuapa pura najadi ri sii. 4:10 Tabe lako nte 1 Aristarkhus anu 
nosanggani ante yaku nitarunggu ri sii. Bo tabe lako nte 1 Markus 
sampesuvu i Barnabas. Toramo anu nitevaiku ka komiu bara ipia: ane ia 
tou nte komiu ri situ, tarimamo ia ante mabelo. 4:11 Tabe muni lako nte 1 
Yesus anu nidae i Yustus. Lako ri pura-pura “to Y ahudi anu nomparasaya 1 
Kristus, aga ira tatalu nokajaraa nte yaku sti-sii nangelo tona majadi todea 


ri “Poparenta nu Alatala. Ira mpuu-mpuu nantulungi yaku. 4:12 Bo tabe 
muni lako nte 1 Epafras, batua i Yesus Kristus lako ri ngatamiu mboto. la 
bate-batena nekakai nte Alatala ante mpuu-mpuu rarana ala ledo 
molengga-lengga pomparasayamiu, bo ala komiu majadi topomparasaya 
anu ledo makura nuapa-nuapa ri panggita nu Alatala, bo ala komiu maroo 
mangoseaka pura-pura dota nu Alatala. 4:13 Yaku mboto nanggita 1a 
nokarajaa ante mpuu-mpuu rarana nantulungi komiu anu nonturo ri ngata 
Kolose bo tona nonturo ri ngata Laodikia bo ngata Hierapolis muni. 4:14 
Tabe muni lako nte Dokutoro Lukas anu nipotoveta, bo lako nte i Demas. 
4:15 Pakavote tabe kami ka topomparasaya ri ngata Laodikia, bo ka i 
Nimfa bo todea topomparasaya anu nasiromu nosambaya ri banuana. 4:16 
Maupu sura hitu rabaca ka komiu pura-pura, kuperapi rapakatumiu vai 
hau ri ngata Laodikia ala mamala rabaca ntodea topomparasaya hamai 
muni. Ivesta muni komiu kana mombabaca suraku anu rapapolara lako ri 
ngata Laodikia ka komiu. 4:17 Bo ulika i Arkhipus ivei: "Pakaupumo 
pokarajaa mdekei nu Alatala ka iko!" 4:18 Tabe lako nte yaku, 1 Paulus. 
Bagia hitu nitulisi ante paleku mboto. Toramo, yaku da nitarunggu. 
Kuperapi Alatala bate-batena mabelo nte komiu pura-pura. Tabe lako nte 
yaku, Paulus 


1 Tesalonika 


1:1 Sampesuvu-sampesuvu sampomparasaya ri ngata Tesalonika, todea 
nTuamata Alatala bo Tuputa i Yesus Kristus: Sura hitu lako nte kami 
tatalu, 1 Paulus, 1 Silas *1:1 Naskah basa Yunani: Silvanus. Sanga 1 Silas 
riara basa Latin 'Silvanus'.* , bo 1 Timotius. Kami nerapi Alatala 
bate-batena mabelo nte komiu bo mompakatinonto raramiu. 1:2-3 Kami 
ledo nenonto notarima kasi nte Tuamata Alatala sabana komiu pura-pura, 
bo kami nasaro nosambaya ka komiu. Ane kami nosambaya, kami batena 
nantora pokarajaamiu ka Tupu, anu nipoviamiu sabana pomparasayamiu. 
Nitora kami muni pompasimbukumiu nantulungi tona ntanina sabana 
pompotovemiu, bo nitora kami muni karoo raramiu nanjarumaka kakava 
nTuputa Yesus Kristus. 1:4 Sampesuvu-sampesuvu nipotove nu Alatala, 


nisani kami Alatala nompelisi komiu majadi todeaNa. 1:5 Apa tempo kami 
nompatolele Kareba Belo ka komiu, kami ledo aga notesa bayangi. Kami 
nompatolele kareba haitu ante kuasa bo petulungi Nosa Gasa nu Alatala, 
bo kami mboto nomparasaya riara ntai kami tesa haitu mpuu-mpuu 
nakana. Nipeintamiumo katuvu kami tempo kami nonturo nte komiu. 
Pura-pura nipovia kami ala manggeni belo ka komiu. 1:6 Bo tempo komiu 
nangepe Kareba Belo, nipasialamiu pokainggu kami bo pokainggu 1 Pue 
Yesus muni. Nau nipakasusa mpuu komiu, komiu nadamba nantarima 
Kareba Belo apa Nosa Gasa nu Alatala nompakadamba raramiu. 1:7 Jadi 
katuvumiu najadi jonjo nipasiala ntopomparasaya 1 Yesus pura-pura ri 
propinsi “Makedonia bo propinsi Akhaya. 1:8 Nompamula nte komiu, 
kareba 1 Yesus natolelemo sampe ri propinsi Makedonia bo Akhaya. Bo 
ledo aga haitu. Ri umba-umba ngata niepe ntonamo tesa pomparasayamiu 
Alatala. Jadi, ledo paraluu kami motesaki pomparasayamiu, sabana ri 
umba-umba nikalau kami, tesa haitu nisani ntonamo. 1:9 Ira mboto notesa 
ka kami berimba komiu to Tesalonika nantarima kami tempo kami nakava 
nte komiu bara ipia. Bo nitesara muni berimba komiu nenonto netupu nte 
*viata-viata bo nompamula netupu nte Alatala anu natuvu bo nakana. 1:10 
Nitesara muni berimba komiu nanjarumaka kakava 1 Yesus, “Ana nu 
Alatala lako ri suruga. la nipakatuwu nu Alatala mpanjili lako ri kamateNa. 
Bo lamo nombakabasaka kita lako ri pehuku nu Alatala anu rapambela ka 
tona nadosa bara maipia. 


2:1 Sampesuvu-sampesuvu, nisanimiu mbotomo tempo kami nakava nte 
komiu bara ipia, kami ledo aga nalenge bayangi, tapi nariamo aselena. 2:2 
Dopame kami nakava ri ngatamiu, kami mpuu-mpuu nipandasa bo 
nipakadaa ntona ri ngata Filipi. Nisanimiumo tesana. Nau nadea tona 
nangeva kami, tapi Tuputa nompakaroso rara kami ala kami ledo maeka 
mompatolele Kareba BeloNa ka komuu ri ngata Tesalonika. 2:3 Kami ledo 
nombaunaka komiu mangoseaka pepatuduki nasala. Ledo muni naria 
patuju nadaa riara ntai kami bo ledo muni kami nopatuju mombabagiu 
tona. 2:4 Kami ledo notesa aga mompakadamba rara manusia. Kami 
notesa mompakadamba rara nu Alatala, sabana lamo nomparesa rara ntai 


kami, bo Iamo nombareke kami masipato mompatolele Kareba Belo. 2:5 
Nisanimiu mbotomo, ledo sanggania kami nompatende komiu, bo ledo 
muni kami nombaakalani komiu ala mombatabuniaka patuju mompakauntu 
karo kami mboto. Nisani nu Alatalamo tesaku hitu nakana! 2:6 Kami ledo 
muni mbeki ratoiya ntona, bara komiu bara tona ntanina. Kakanana 
masipato kami merapi nte komiu, sabana kami mpuu-mpuu suro 1 Kristus. 
2:7 Tapi ledo ivesia patuju kami. Tempo kami naria ri situ nte komiu bara 
ipia, pokainggu kami nalusu, nasimbayu nte mombine nombajagai ngana 
kodina. 2:8 Nambaso mpuu tove kami nte komiu, sampe kami nadamba 
nompatolele Kareba Belo ka komiu. Bo kami muni nasadia mantulungi 
komiu nau kami mamate, sabana kami mpuu-mpuu nompotove komiu! 2:9 
Sampesuvu-sampesuvu, natantu da nitoramiu pompasimbuku kami bo 
kasusa kami bara ipia. Eo bongi kami nompasimbuku nokarajaa nompaelo 
mboto ala komiu ledo masesa mompekirika katuvu kami tempo 
nompatolele Kareba Belo nu Alatala ka komiu. 2:10 Nisanimiu mboto 
kagasa katuvu kami nte komiu topomparasaya i Kristus. Pokainggu kami 
nagasa bo nanoa, bo ledo ria nuapa-nuapa masipato rasalai. Nisanimiu bo 
nisani nu Alatala muni tesaku hitu nakana. 2:11-12 Nisanimiu mbotomo, 
kami nasaro nompatuduki komiu mpo totua langgai nompatuduki anana 
mboto. Kami nompakaroso raramiu bo nasaro nompopatora komiu matuvu 
mompakadamba rara nu Alatala. Apa lamo nompokio komiu majadi 
todeaNa ri PoparentaNa bo mombarasai kaogeNa. 2:13 Naria sangayapa 
ntanina sampe kami nasaro notarima kasi nte Alatala. Sabana, tempo 
komiu nantarima Tesa nu Alatala nipatolele kami ka komiu, ledo 
nirekemiu aga tesa nu manusia. Tesa haitu nitarimamiu mpo tesa lako nte 
Alatala mboto. Bo tesa haitu mpuu-mpuu tesa nu Alatala anu nokarajaa 
riara nggatuvumiu topomparasaya i Kristus. 2:14 Sampesuvu-sampesuvu, 
nisani kami Alatala nokarajaa riara nggatuvumiu apa pepandasa nirasai 
ntodea nu Alatala anu nomparasaya 1 Yesus Kristus ri bagia “Yudea, 
nirasaimiu munimo. Komiu nipandasa roamiu sangata, nasimbayu mpo 
pepandasa roara simbo “toY ahudi anu ledo nomparasaya 1 Yesus. 2:15 
ToYahudi anu ledo nomparasaya haitumo nompatesi 1 Pue Yesus bo 
*nabi-nabi nu Alatala bo ira muni nompandasa kami. Ira nangeva pura-pura 


manusia bo Alatala ledo ntoto nadamba nte ira. 2:16 Niuliku ivesia sabana 
toYahudi haitu nasaro nombalava kami. Kami madota mompatolele 
Kareba Belo ka tona ledo to Yahudi ala rasanira ira mamala rapakasalama. 
Tapi toYahudi pangane nombalava kami bo ivesiamo aga nantambai 
dosara sampe nadea gagamo. Bo sii-sii ira mambela pehuku nu Alatala. 
2:17 Jadi, sampesuvu-sampesuvu, nompamula lako ri tempo kita nogaa 
bara ipia, nalentora mpuu rara kami manggita komiu. Nau nogaa ri mata, 
riara ntai ledo nalipo, bo kami batena nalentora nte komiu. Jadi kami 
nompasimbuku ante mpuu-mpuu rara mosinggava vai nte komiu. 2:18 
Kami nonia mami tou nte komiu bara ipia. Yaku mboto bara 
sako-ngganimo nompasimbuku mosinggava nte komiu, tapi Magau Seta 
nasaro nombalava kami sampe dopa najadi. 2:19 Naoge rara kami 
mosinggava nte komiu, apa ane Tuputa Yesus Kristus meonga mpanjili bo 
kita mosinggava ri ngayoNa, komiumo majadi asele pokarajaa kami anu 
nisarumaka kami. Tempo haitu madamba mpuu rara kami sabana komiu, 
bo masana rara kami sabana pomparasayamiu. 2:20 Mpuu-mpuu 
komiumo sampe kami rabila bo komiumo sampe nadamba mpuu rara 
kami. 


3:1 Kaupuna domo nipakule kami nantaamaka kalentora rara kami. Jadi 
nipekiri kami agina kami bo 1 Silas maboli ri ngata Atena 3:2 bo 1 Timotius 
sampesuvuta sampomparasaya nitudu kami tuou nte komiu. I Timotius roa 
kami nokarajaa ka Alatala. Ia nantulungi kami nompatolele Kareba Belo 
anu notesaki i Kristus. la nitudu kami tou mompakadidi raramiu bo 
mompakaroso pomparasayamiu 3:3 ala ledo maria saitoa komiu moura 
momparasaya sabana nipandasa. Kakanana nisanimiumo kita 
topomparasaya kana rapandasa, apa ivesia nipakatantu nu Alatala ka kita. 
3:4 Tempo kami da nosanggani-nggani nte komtu bara ipia, muli kami 
mamimo kana maria tona mompandasa kita sabana kita nomparasaya 1 
Yesus. Bo nisanimiu ivesia mpuu najadi. 3:5 Jadi sia sampe nituduku 1 
Timotius tou nte komiu, ala kusani berimba pomparasayamiu, sabana 
domo nipakuleku mantaamaka kalentora raraku nompekirika komlu. 
Nakani raraku nee-nee komiu bara mamala radagi nu Magau Seta ante 


pesori-pesorina sampe domo ria asele lako ri katiti nu ini kami nanggeni 
Kareba Belo ka komiu. 3:6 Tapi hitupa nanjilimo i Timotius lako ritu nte 
komiu, bo nitesana ka kami karebamiu anu nompakadamba rara kami, ivei: 
"ToTesalonika naroso pomparasayara, bo nosimpotove. Ira bate-batena 
nantora kita ante damba rara bo ira nalentora manggita kita nasimbayu 
mpo kita nalentora manggita ira." 3:7 Sampesuvu-sampesuvu nipotoveku. 
Nangepe kareba nikeni i Timotius haitu, navoemo rara kami. Nau nasusa 
rara kami bo nipandasa ntona, navoemo rara kami nangepe komiu batena 
naroso nomparasaya. 3:8 Apa mpuu-mpuu maosa rara kami ane komiu 
batena maroo mosangu rara nte 1 Pue. 3:9 Ane kami nosambaya ka Tuputa 
Alatala, nadamba mpuu rara kami nantora komiu! Kami nasaro notarima 
kasi nte Alatala sabana komiu, tapi eva ledo nagana rabalasi ka Ia 
kadamba rara nirasai kami. 3:10 Eo bongi kami nerapi nte Alatala ante 
mpuu-mpuu rara kami ala kami mamala mosinggava nte komiu bo 
mompatuduki anu dopa nipatuduki ka komiu ala mpuu-mpuu maroso 
pomparasayamiu. 3:11 Kami merapi Tuamata Alatala bo Tuputa i Yesus 
mobuka dala ka kami ala mosinggava ante komiu! 3:12 Kami nerapi ala 1 
Pue mantambai tovemiu sampe komiu mpuu-mpuu mosimpotove bo 
mompotove pura-pura tona, nasimbayu mpo kami mpuu-mpuu nompotove 
komiu. 3:13 Kami merapi Alatala mompakaroso raramiu ala komiu 
magasa bo ledo makura nuapa-nuapa ri ngayo nTuamata Alatala tempo 
Tuputa 1 Yesus makava ante pura-pura todeaNa anu nagasa. “3:13 
todeaNa anu nagasa ATAU: malaeka-malaekaNa” 


4:1 Kaupuna, sampesuvu-sampesuvu: bara ipia kami nompatuduki ka 
komiu pokainggu masipato rapoviamiu ala madamba rara nu Alatala. Bo 
nisaniku nipoviamiumo anu nipatuduki kami. Tapi kami merapi nte 
mpuu-mpuu rara bo mompopatora komiu ante kuasa nidekei i Pue Yesus 
ka kami: pasimbukumo hanupa matuvu nte pokainggu mompakadamba 
Alatala! 4:2 Nisanimiu pepatuduki nideke1 kami ka komiu ante kuasa lako 
nte 1 Pue Yesus. 4:3 Dota nu Alatala ala komiu majadi todeaNa nagasa, bo 
nee mosampaturu ante tona ledo bereimu mboto. 4:4 Pura-pura langgai ri 
tatangamiu kana matau mokainggu mabelo nte bereina #3:4 Pura-pura 


langgai ri tatangamiu kana matau mokainggu mabelo nte bereina ATAU: 
Pura-pura langgai ri tatangamiu kana matau matuvu mombatidamaka 
dotana mboto.” ri panggita nu Alatala bo manusia. 4:5 Nee aga matuvu nte 
bereimiu mangoseaka dota nu rara mabuga, anu biasa najadi nte tona ledo 
nosisani nte Alatala. 4:6 Nee movia dosa ka sampesuvumiu 
sampomparasaya bo nee rabagiu ia ante mangala bereina, sabana Alatala 
mombahuku pura-pura tona nokainggu ivehaitu. Haitu pura-pura 
nipatuduki bo nipopatora kami ka komiu bara ipia. 4:7 Kita nipokio nu 
Alatala ledo matuvu mabuga, tapi nipokioNa matuvu magasa ante 
pokainggu anu mompakadamba raraNa. 4:8 Jadi isema-sema 
nombasapuaka pepatuduki hitu, ledo manusia nisapuakana tapi Alatala anu 
nombadekei Nosa GasaNa ka komiu nisapuakana. 4:9 
Sampesuvusampesuvu, ledo paraluu kutulisi ka komiu posimpotove 
sampesuvu sampomparasaya, sabana Alatala mbotomo nompatuduki 
komiu mosimpotove. 4:10 Bo komiu nosimpotovemo nte pura-pura 
sampesuvu sampomparasaya ri njumangu propinsi “Makedonia. Tapi kami 
mpuu-mpuu merapi nte komiu, tambaipa posimpotovemiu haitu! 4:11 
Pasimbukumo matuvu mosinggabelo nte tona ntanina, pasiayumo bagomiu 
mboto! Nee mombagalo bago ntona ntanina. Karajaamo pompaelomiu 
mboto nangoseaka anu niparenta kami ka komiu bara ipia. 4:12 Ane 
komiu matuvu ivesia, komiu rabila ntona anu ledo nomparasaya i Kristus, 
bo komiu ledo motimbaloe nte tona ntanina. 4:13 Sampesuvu-sampesuvu, 
patuju kami ala rasanimiu mpuu anu majadi ante topomparasaya anu 
namatemo, ala ledo masusa raramiu mpo tona ntanina anu ledo 
nanjarumaka matuvu mpanjili nosanggani-nggani nte Alatala. 4:14 
Niparasayata i Yesus namate bo natuvu mpanjili. Haitumo sabana 
niparasayata muni pura-pura tona nomparasaya i Yesus bo namatemo 
rapakatuvu nu Alatala mpanjili, bo Alatala mompoposanggani ira nte i 
Yesus. 4:15 Siimo pepatuduki lako nte i Pue Yesus mboto rapapola kami 
ka komiu ivei: tempo i Pue Yesus makava mpanjili, kita anu da natuvu 
ledo mokolu ka roa-roata anu namatemo. 4:16 Tempo Alatala 
mombadekei parenta, tadulako “malaeka mongare ante suara namangga 
bo *tabue nu Alatala rapopomoni, tempo haitu 1 Pue Yesus mboto manau 


lako ri suruga. Bo topomparasaya 1 Kristus anu namatemo rapakatuvu 
mokolu. 4:17 Naupu haitu, kita da natuvu tempo haitu, raoretaka 
mosanggani-nggani ante ira riara kulimu mosinggava nte 1 Pue Yesus ri 
laerava, pade matuvu mosanggani-nggani ante 1 Pue sampe ri kasae-saena. 
4:18 Sabana haitu, sampesuvu-sampesuvu, posipakavoemo raramiu ante 
pepatuduki hitu. 


5:1 Sampesuvu-sampesuvu, ledo paraluu kami motulisi ka komiu tempo 
bo tanggala kakava 1 Pue Yesus. 5:2 Apa nisanimiu mboto kakava 1 Pue 
Yesus bara maipia masimbayu mpo kakava ntopangangga bongina tempo 
ledo nisani-sani ntona. 5:3 Tempo tona ledo nomparasaya Alatala aga 
manguli, "Katuvuta ri dunia nabelo pura, ledo ria nuapa-nuapa 
rapokaekata." Tapi ri tempo haitumo ledo rasani-sanira, sampesanika 
maropumo ira, masimbayu mpo dua nu mombine tempona moana. Ledo 
ntoto maria dala mombaleva pehuku. 5:4 Tapi komiu ledo natuvu ri 
kalandana mpo tona ledo nisanina nuapa-nuapa . Jadi komiu ledo 
rapakatikaja ane sampesanika 1 Yesus meonga mpo topangangga bongina. 
5:5 Komiu pura-pura natuvu ri karemena, komiu nokainggu nabelo mpo 
tona nolipa eona. Kita ledo natuvu ri kalandana, kita ledo mpo tona 
nokainggu nadaa bongina. 5:6 Jadi kita kana mainga bo manoto rarata, nee 
mamonjo-monjo mpo tona da natuvu ri kalandana. 5:7 Apa tona anu aga 
namonjo bo nanginu sampe nalangu, namonjo bo nalangu bongina. 5:8 Tapi 
kita tona natuvu ri karemena. Jadi kita kana mompakanoto rarata. Kita 
kana bate-batena momparasaya Alatala bo mompotove tona ntanina ala 
kita maroso masimbayu mpo tantara #nobaju ase. Kita kana maroo 
manjarumaka Alatala mompakasalama kita, ala kita maroso mpo tantara 
nosonggo baja. 5:9 Kita mpelisi nu Alatala, ledo ala rahukuNa, tapi ala 
rapakasalamaNa sabana petolo nTuputa Yesus Kristus. 5:10 la namate 
nombatolosi kita ala tempo la makava mpanjili, nau kita da natuvu atau 
namatemo, kita matuvu mosanggani-nggani ante la. 5:11 Sabana haitu, 
sampesuvu-sampesuvu, posipakadidimo raramiu, bo posipakarosomo 
pomparasayamiu mpo anu nipoviamiumo. 5:12 Sampesuvu-sampesuvuku, 
kami merapi komiu mombabila pakeni-pakeni anu nokarajaa ntamo ri 


tatangamiu, haitumo ira anu nipelisi nu Alatala manggeniaka komiu bo 
mompatuduki komiu. 5:13 Bilamo ira bo potovemo ira ante mpuu-mpuu 
raramiu, sabana ira mpuu-mpuu nokarajaa nantulungi komiu. Bo komiu 
kana matuvu mosinggabelo ante roamiu pura-pura. 5:14 Kami merapi nte 
mpuu-mpuu rara, onteakamo tona namau nokarajaa. Pakarosomo rara 
ntona naeka. Tulungimo tona anu paraluu ratulungi. Posabaramo nte tona 
pura-pura. 5:15 Jagaimo ala ledo maria komiu mombabalasi pokainggu 
nadaa ante anu nadaa. Komiu kana masaro mompasimbuku movia anu 
nabelo ka roa-roamiu bo ka tona ntanina muni. 5:16 Komiu kana batena 
madamba. 5:17 Nee masau rara mosambaya. 5:18 Bo uli tarima kasi ka 
Alatala nau damo nuapa majadi, sabana haitumo dota nu Alatala ka komiu 
anu nosangu rara ante i Yesus Kristus. 5:19 Nee ralava pokarajaa Nosa 
Gasa nu Alatala. 5:20 Nee mompandaente tesa ntona anu nompapola tesa 
nideke1 nu Alatala ka ia. 5:21 Pekirikamo pakabelo-belo tesa-tesa haitu, 
ala rasanimiu bara lako nte Alatala mpuu bara ledo bo oseakamo anu 
nabelo. 5:22 Petalilikamo pura-pura pokainggu nadaa. 5:23 Kuperapi nte 
Alatala, topombadeke1 katuvua nabelo ka kita, ala la mboto mompakagasa 
katuvumiu sampe komiu mpuu-mpuu matuvu mpo todeaNa nagasa. 
Kuperapi Alatala mombajagai karomiu, rara ntaimiu, bo pekirimiu sampe 
ledo ntoto maria nuapa-nuapa rasalai tempo Tuputa Yesus Kristus makava 
mpanjili. 5:24 Alatala nompokio komiu majadi todeaNa nagasa. Jadi, la 
mpuu-mpuu movia anu niperapita, sabana la namala raparasaya 
mompakadupa pojanjiNa. 5:25 Sampesuvu-sampesuwu, tulungi 
posambayaka kami. 5:26 Pakavote tabe bo tove kami ka pura-pura 
sampesuvuta sampomparasaya ri situ. 5:27 Ante kuasa nideket i Pue 
Yesus ka yaku, kuperapi mpuu-mpwu ala sura hitu rabacamiu ka 
sampesuvuta pura-pura sampomparasaya ri situ. 5:28 Kuperapi Tuputa, 
Yesus Kristus bate-batena mabelo nte komtu pura-pura. Tabe lako nte 
yaku, Paulus 


2 Tesalonika 


1:1-2 Sampesuvu-sampesuvu sampomparasaya ri ngata Tesalonika, todea 


nTuamata Alatala bo Tuputa 1 Yesus Kristus: Sura hitu lako nte kami 
tatalu, 1 Paulus, 1 Silas “1:1 Ri naskah basa Yunani: i Silvanus. Sanga 
Silvanus nasimbayu nte sanga Silas. I Silas hitu roa 1 Paulus nitesaki ri 
Suro-Suro.” , bo 1 Timotius. Kami nerapi Tuamata Alatala bo Tuputa 
Yesus Kristus mombadekei belo bo katinonto ka komiu. 1:3 
Sampesuvusampesuvu, kami kana masaro motarima kasi nte Alatala 
sabana komiu. Kami masipato motarima kasi sabana pomparasayamiu nte 
1 Yesus nantambai karosona, bo nantambai posimpotovemiu. 1:4 Sia 
sampe ri ngata-ngata ntanina kami nantoiya pokainggumiu ri ngayo ntodea 
topomparasaya 1 Yesus. Ante damba rara, kami nanguli ka ira, "Nabelo 
mpuu toTesalonika! Ira ledo nenonto nomparasaya 1 Kristus nau nipandasa 
bo nipakasusa ntona." 1:5 Jadi, lako ri karoo nu pomparasayamuiu haitu, 
nisanita Alatala mpuu-mpuu nanoa nombatangara manusia. Komiu 
nombatidamaka riara kasusa bo kapari anu nambela komiu sabana 
pangoseakamiu Alatala, bo ivesiamo Alatala nompopakita komiu 
mpuu-mpuu masipato majadi todea ri PoparentaNa. 1:6 Alatala nanoa, 
jadi rabalasiNa tona anu nompandasa komiu, 1:7 bo rakabasakaNa komiu 
lako ri kasusa nirasaimiu sii-sii, bo ivesia muni kami. RakabasakaNa pura 
kita tempo i Pue Yesus manau lako ri suruga mosanggani-nggani ante 
#malaeka-malaekaNa nakuasa, 1:8 bo ante apu navaya-vaya. la manau 
mombahuku tona ledo nadota nompeili Alatala bo ledo nadota nangoseaka 
Kareba Belo anu notesaki Tuputa Yesus. 1:9 Tona haitu rahuku nu Alatala 
sampe ri kasae-saena. Ira rapopogaa lako nte 1 Pue Yesus bo ledo 
rarasaira kaoge nu kuasaNa. 1:10 Pura-pura anu pangane majadi tempo 1 
Pue Yesus makava mpanjili. Tempo haitu la rabila bo ratoiya ntodeaNa 
anu nagasa, pura-pura topomparasaya mokumaa bo madamba manggita la. 
Sampesuvu-sampesuvu, komiu muni mombabila bo mombatoiya la tempo 
haitu, sabana niparasayamiumo kareba nipatolele kami ka kom. 1:11 
Haitu sampe kami nasaro nosambaya ka komiu. Kami merapi ala Alatala 
mombatulungi komiu ala pokainggumiu majadi masipato ka tona nipokio 
nu Alatala majadi todeaNa. Kami merapi Alatala mombatulungi komiu 
ante kuasaNa ala pura-pura niamiu movia anu nabelo majadi mpuu, bo 
pura-pura pokarajaa nipoviamiu sabana pomparasayamiu rapapolamiu 


sampe maupu. 1:12 Patuju kami nerapi ivesia ala Tuputa Yesus rabila bo 
ratoiya sabana pokainggumiu nabelo. Bo ala komiu muni rabila bo ratoiya 1 
Yesus. Haitu pura-pura majadi sabana kabelo rara nTuamata Alatala bo i 
Pue Yesus Kristus. 


2:1 Kapolana, sampesuvu-sampesuvu. Kami madota motesa sakide ka 
komiu anu majadi tempo Tuputa Yesus Kristus makava mpanjili bo kita 
rapasiromu mosanggani-nggani ante la. Kami mpuu-mpuu merapi, 2:2 nee 
masalisa gaga maingu atau masesa raramiu ane raepemiu tona manguli 
nakava mpanjilimo 1 Pue Yesus. Nee maingu, nau rauli ntona kareba haitu 
lako ri Nosa Gasa, bara raulira kami mboto bara anu nitulisi kami riara 
sura. 2:3 Nau bara berimba ntoto kareba haitu, nee sampe komiu rabagiu 
ntona, sabana dopame makava eo haitu, naria rongaya kana majadi ntani 
ruru. Pamulana, madea mpuu tona moura pomparasayara bo mombasapu 
Alatala. Bo karongayana, kana meumba Topesapuaka “2:3 Topesapuaka: 
Peinta “bali 1 Kristus ri | Yohanes 2:18.“ anu ranavusaka riara #narakaa 
bara maipia. 2:4 la mangeva Alatala bo malanga rarana mangoe. Raulina 
iamo naogepa pade pura-pura anu nisomba nu manusia bo anu niuli nu 
manusia "tupu". Ledo aga haitu, kaupuna ia mesua monturo riara “Banua 
nu Alatala bo raulina iamo Alatala! 2:5 Sampesuvu-sampesuwu, natantu da 
nitoramiu yaku nompatuduki ka komiu pura-pura hitu tempo yaku da naria 
nosanggani-nggani ante komiu bara ipia. 2:6 Sii-sii dopa neonga 
Topesapuaka haitu sabana naria anu nombalava 1a. Bo nisanimiumo anu 
nombalava peongana. Jadi ri tempo nipakatantu nu Alatala, meumbamo 
Topesapuaka haitu. 2:7 Sii-sii kuasa anu nompakadaa ia nompamulamo 
nokarajaa nggalino ri dunia. Tapi ia mboto dopa neumba sabana ia da 
nilava. Jadi, ralelakapa topelava haitu, 2:8 pade meumba Topesapuaka. 
Tapi tempo 1 Pue Yesus meonga ante kuasaNa nareme, kuasa 
nTopesapuaka malipo sanggani, bo i Pue Yesus mompates1 ia ante nosa 
lako ri sumbaNa. 2:9 Topesapuaka meumba ante kuasa mbaso lako ri 
“Magau nu Seta bo rapoviana mpengaya-ngaya kabaraka bo tanda-tanda 
nipokumaaka anu mombabaglu tona. 2:10 Rapakena mpengaya akala 
nadaa mombabagiu tona anu masipato mami mamate bo rapopogaa lako 


nte Alatala. Ira mamate bo rapopogaa lako nte Alatala sampe ri 
kasae-saena sabana ira ledo nadota mantarima bo mompotove pepatuduki 
nakana lako ri Alatala, anu nompakule mompakasalama ira. 2:11 Haitu 
sampe Alatala mompakatu ka ira sangaya kuasa anu mombabagiu ira 
sampe raparasayara anu ledo nakana. 2:12 Kaupuna pura-pura tona anu 
ledo nomparasaya pepatuduki nakana bo aga nadamba novia anu nadaa 
rahuku nu Alatala. 2:13 Jadi, sampesuvu-sampesuvu nipotove 1 Pue, 
masipato kami masaro manguli tarima kasi ka Alatala sabana komiu. 
Sabana, Alatala nompelisi komiu lako ri ulu jadi ala komiu 
rapakasalamaNa. “2:13 Alatala nompelisi komiu lako ri ulu jadi ala komiu 
rapakasalamaNa ATAU: Alatala nompelisi komiu majadi tona paratama 
rapakasalama.* Komiu nipakasalama ante kuasa Nosa Gasa anu 
nombabaliki komiu majadi todea gasa nu Alatala, bo komiu nipakasalama 
sabana pomparasayamiu pepatuduki nakana. 2:14 Alatala nompokio 
komiu majadi todeaNa lako ri Kareba Belo anu nipatolele kami ka komiu. 
PatujuNa ala komiu manggava bagia riara kuasa bo kaoge nTuputa Y esus 
Kristus. 2:15 Jadi, sampesuvu-sampesuvu, sabana haitu pura-pura, 
pakaroso pomparasayamiu. Kangisi pakaroso pepatuduki nipatolele kami 
ka komiu, anu nitesa kami ante sumba, bo anu nitulisi kami riara sura. 
2:16-17 Alatala nompotove kita, bo lako ri kabelo nu raraNa, Ia ledo 
naupu-upu nompakavoe rarata, bo nidekeiNa ka kita panjarumaka nabelo. 
Jadi kuperapi Tuputa Yesus Kristus bo Tuamata Alatala mompakavoe bo 
mompakaroso raramiu ala tesamiu bo pokainggumiu batena nabelo. 


3:1 Kapolana, sampesuvu-sampesuvu, posambayakamo kami. Perapi nte 
Alatala ala TesaNa masalisa matolele bo ratarima mabelo, mpo anu najadi 
nte komiu bara ipia. 3:2 Posambayaka muni ala kami rakabasaka lako ri 
tolia ntona natenggo bo nadaa rarana, apa ledo pura-pura tona 
nomparasaya Tesa nu Alatala. 3:3 Petulungi i Pue Yesus ledo maupu-upu! 
Ia bate-batena mompakaroso raramiu bo mombajagai komiu lako ri kuasa 
Magau Seta. 3:4 I Pue Yesusmo nanggeniaka komiu, jadi nisani kamimo 
anu nipatuduki kami ka komiu, moseakamiu sii-sii bo bate-batena 
raoseakamiu. 3:5 Kuperapi i Pue Yesus manggeniaka komiu sampe komiu 


mpuu-mpuu mombarasai pepotove nu Alatala ka komiu, bo maroo raramiu 
riara kasusa nasimbayu mpo karoo rara 1 Kristus tempo la nipandasa. 3:6 
Sampesuvu-sampesuvu, ante kuasa nidekei i Pue Yesus Kristus ka kami, 
kami nomparenta komiu, nee ntoto mosimpovega ante sampesuvu 
sampomparasaya namau bo ledo nangoseaka pepatuduki nipatuduki kami 
ka komiu. 3:7 Nisanimiu mbotomo pokainggu kami bara ipia tempo kami 
nonturo nte komiu, kami ledo namau nokarajaa. Pokainggu kami haitu 
kana rapasialamiu. 3:8 Kami ledo nangande kandea anu ledo nibayari 
kami. Tapi bara eona bara bongina, kami nokarajaa ntamo ala ledo 
mompakasesa komiu. 3:9 Kakanana masipato kami merapi tulungi nte 
komiu. Tapi kami ledo nerapi tulungi sabana kami madota majadi jonjo 
anu mamala rapasialamiu. 3:10 Tempo kami da naria nte komiu bara ipia, 
kami nomparenta komiu ivei: "Isema-sema ledo madota mokarajaa, ledo 
mamala mangande!" 3:11 Niuli kami ivesia sabana niepe kamimo naria 
bara sako-ndua komiu namau ri situ. Ira ledo nokarajaa nuapa-nuapa, aga 
nabago nombaurusi bago ntona ntanina. 3:12 Jadi ante kuasa nidekei 1 Pue 
Yesus Kristus ka kami, kami momparenta bo mompopainga ira matinonto 
mokarajaa bo mompaelo katuvura mboto! 3:13 Tapi komiu 
sampesuvusampesuvu, nee masau raramiu movia anu nabelo. 3:14 Ane 
rapana maria tona ledo madota mangoseaka tesa nitulisi kami riara sura 
hitu, tandaimo ira. Nee mosimpovega nte ira ala kaupuna maeya matara. 
3:15 Tapi nee mavuu matamiu nte ira. Popaingamo ira, apa ira 
sampesuvumiu sampomparasaya. 3:16 Kuperapi 1 Pue Yesus bate-batena 
mompakatinonto raramiu riara mpengaya-ngaya, sabana lamo puna 
katinonto. Kuperapi la momporoa komiu pura-pura. 3:17 Tabe lako nte 
yaku, Paulus. Tabe hitu nitulisiku mboto. Ivesiamo tanda mpale nitulisiku 
ri pura-pura suraku ala rasanimiu sura hitu mpuu-mpuu lako nte yaku. 3:18 
Kuperapi Tuputa Yesus Kristus bate-batena mabelo nte komtu pura-pura. 
Tabe lako nte yaku, Paulus 


1 Timotius 


1:1-2 Timotius nipotoveku; iko mpuu-mpuu nirekeku anaku mboto sabana 


kita sampomparasaya: Sura hitu lako nte yaku Paulus, #suro 1 Yesus 
Kristus. Yaku najadi suroNa nangoseaka parenta nu Alatala anu 
nompakasalama kita, bo nangoseaka parenta 1 Yesus Kristus anu 
nisarumakata. Kuperapi Tuamata Alatala bo Tuputa Yesus Kristus 
mompoasi iko bo mombadekei belo bo katinonto ka iko. 1:3 Kuperapi iko 
maboli ri ngata Efesus, mpo niuliku ka iko bara ipia tempo yaku nalai hau 
ri propinsi “Makedonia. Apa ri situ naria bara sako-ndua tona nompatolele 
pepatuduki nasala, bo iko kana mombatagi ira ala domo rapatolelera 
pepatuduki haitu. 1:4 Ulika ira, tumo mompekirika tutura-tutura anu ledo 
nakana bo sunju-sunju muli ntotua nggaulu anu ledo ria kaupu-upuna. 
Pura-pura haitu aga nanggeni tona mosinjanai, bo ledo nanggeni tona 
mangoseaka nia nu Alatala mompakasalama manusia sabana 
pomparasayara la. 1:5 Patuyu parentaku hitu ala kita mosimpotove, ante 
tove neumba lako ri rara nagasa, pekiri rara ntai anu ledo nombasalai kita, 
bo pomparasayata 1 Kristus mpuu-mpuu nakana. 1:6 Narita bara sako-ndua 
tona domo nangoseaka pepatuduki haitu. Ira nasalandala lako ri 
pepatuduki nakana bo aga nosinjanaika anu ledo ria gunana. 1:7 Ira 
madota majadi guru Atura agama, tapi ira mboto ledo nisanira batua nu 
tesa-tesa nipakera. Nisarumakara ira napande nompakalanto batuana Atura 
agama, tano ledo nisanira patujuna. 1:8 Nisanita Atura-atura agama 
nipapola Nabi Musa nabelo asaa rapaketa mosinggambela nte patujuna. 
1:9 Nisanita muni patuju nu Atura-atura haitu ledo mombatagi tona nanoa. 
Tapi patuju Atura-atura haitu mombatagi tona nombaliunaka atura, tona 
nadaa, topesapuaka, tona nadosa, tona ledo natundu nte Alatala, tona aga 
nompekiri kasana dunia bo ledo nompeili agama, tona nompatesi tina 
tuamana mboto, bo ka pura-pura topepatesi ntanina. 1:10 Atura haitu 
nipovia ka tona nosipogau nte tona ledo bereina mboto, tona nosipogau 
simbo langga1 atau simbo mombine, topangae, topodava, sabi-sabi 
mpodava, bo ka isema-sema novia anu ledo nosinggambela nte pepatuduki 
nakana. 1:11 Pepatuduki nakana haitu naria riara Kareba Belo anu 
niparasaya ka yaku mompatolelena, haitumo Kareba Belo lako nte Alatala. 
Alatala naoge bo masipato ratoiya. 1:12 Yaku notarima kasi nte Tuputa 
Yesus Kristus sabana nipekiriNa yaku namala raparasaya mompatolele 


Kareba Belo, bo nidekeiNa kuasa ka yaku ala kupakule mombatui 
pokarajaa haitu. 1:13 Bara ipia yaku nanjalai i Yesus, yaku nompandasa 
bo nompakadaa topangoseaka la. Tapi naupa ivesia, nipoasiNa yaku, 
sabana tempo haitu dopa niparasayaku la, dopa nisaniku poviaku haitu 
nadaa. 1:14 Naoge mpuu pepotove nTuputa nte yaku! Lako ri kabelo 
raraNa nipopompakuleNa yaku momparasaya la bo mompotove 
singgamanusiaku sabana yaku nosangu rara nte 1 Yesus Kristus. 1:15 
Naria tesa nanguli ivei: "I Yesus Kristus nakava ri dunia ala 
mompakasalama tona nadosa." Tesa haitu nakana bo masipato ratarimata 
bo raparasayata mpuu. Bo yakumo nelabipa nadosa pade pura-pura tona 
ntanina. 1:16 Tapi haitumo sabana Alatala nompoasi yaku. NipoasiNa 
yaku ala 1 Yesus Kristus mompopakita posabaraNa anu ledo naupu-upu 
riara nggatuvuku. Jadi yaku, tona nadosapa pade pura-pura tona ntanina, 
najadi jonjo ka tona ntanina ngena, ala ira muni momparasaya la bo 
manggava katuvua nabelo sampe ri kasae-saena. 1:17 Alatala masipato 
rabila bo ratoiyata sampe ri kasae-saena, apa lamo Magau anu nomparenta 
sampe ri kasae-saena. la ledo mamate, ledo namala rakitata, aga la 
saito-1toNa Alatala nakana. “Amin! 1:18 Timotius, iko mpo anaku mboto! 
Oseakamo parenta-parenta kudekei ka iko, apa parenta hitu 
nosinggambela nte petevai nu Alatala anu nipasimbayu ntopanggeni agama 
ka iko bara ipia. Pariaramo petevai nu Alatala haitu ala maroso raramu 
mombatui pokarajaa nipakatantu ka iko. Pasimbukumo mombatui 
pokarajaa haitu masimbayu mpo tantara nabia neeva. 1:19 Pakaroso 
pomparasayamu, bo iko kana bate-batena movia anu nisanimu nabelo ala 
iko ledo rasalai nu pekirimu. Narita bara sako-ndua tona domo nompelli 
anu nisanira nabelo rapoviara, sampe nageromo pomparasayara, 1:20 
evamo i Himeneus bo 1 Aleksander. Nidekeikumo ira randua riara kuasa 
“Magau nu Seta ala rahuku, ala domo rasalaira Alatala. 


2:1 Pamula-mulana kuuli ka pura-pura topangoseaka 1 Yesus, 
posambayaka pura-pura tona. Pekakai nte Alatala, perapi anu niparaluu 
ntona, bo motarima kasi nte la. 2:2 Posambayaka muni magau-magau bo 
pura-pura tona anu nidekeika kuasa momparenta, ala kita mamala matuvu 


masiayu bo matinonto, bo ala kita maloga metupu nte Alatala bo 
mokainggu mabelo, anu masipato rabila ntona. 2:3 Nabelo ane kita 
mosambaya ivesia, bo nipokono nu Alatala Topompakasalama kita. 2:4 la 
madota ala pura-pura tona rapakasalama bo mangisani pepatuduki nakana, 
2:5 haitumo, Alatala aga saito, bo aga saito muni topetariolo anu 
nompoposinggabelo Alatala bo manusia. Topetariolo, lamo 1 Yesus 
Kristus. 2:6 la manusia anu nombadekei karoNa mboto nipatesi 
mombatolosi pura-pura tona. la namate ri tempo nipakatantu nu Alatala ala 
malanto rakitata dota nu Alatala mompakasalama pura-pura manusia. 2:7 
Bo haitumo sabana yaku nianggataka nu Alatala majadi suroNa. NituduNa 
yaku hau mompatolele Kareba Belo ka tona ledo to Yahudi. NituduNa 
yaku mompatuduki pepatuduki nakana ka ira ala raparasayara 1 Yesus. 
Anu nitesaku hitu nakana mpuu, yaku ledo nodava! 2:8 Dotaku ala ri 
umba-umba topomparasaya nasiromu mombasomba Alatala, langgai 
mosambaya ante rara nagasa. Ledo masipato mosambaya ane narau rara 
atau nosinjanai. 2:9 Ivesia muni mombine. Ira kana mobaju masipato bo 
moada. Nee mompengaya-ngaya bulua. Nee mombavera karo ante 
ramba-ramba nasuli mpo bulava, mutiara bo baju nasuli-suli. 2:10 Aginapa 
mombine mombavera karora ante pokainggu nabelo anu masipato ka 
mombine anu natundu nte Alatala. 2:11 Mombine kana mangepe 
pepatuduki ante malino bo ante ede rara. 2:12 Ledo kupasipato mombine 
mompatuduki bara momparenta langgai. Mombine kana malino, 2:13 
sabana tona paratama nipajadi nu Alatala iamo i Adam, bo naupu haitu 
pade mpajadiNa i Hawa. 2:14 Bo ledo 1 Adam nibagiu #“Magau nu Seta, 
tapi 1 Hawa nibagiu sampe niliunakana parenta nu Alatala. Bo siamo 
sampe ia nandasa noana. “2:14 Peinta Kajadia 3:1-64 2:15 Tapi naupa 
ivesia, ane mombine maroo momparasaya 1 Yesus, mompotove tona 
ntanina, bo matuvu nte pokainggu nabelo bo masipato, ia rapakasalama 
tempo moana “2:15 1a rapakasalama tempo moana ATAU: ia 
rapakasalama lako ri pompoanaka saito ngana, haitumo i Yesus Kristus 
ATAU: ia rapakasalama ante poana.” . 


3:1 Nakana mpuu tesa nanguli ivei: "Isema-sema madota majadi pakeni 


ntodea topomparasaya, nipokonona pokarajaa anu nabelo mpuu." 3:2 Tona 
masipato manggeniaka todea topomparasaya kana mabelo pokaingguna 
sampe ledo ria pokaingguna nuapa-nuapa rapakasala. la aga saito bereina 
bo nipakulena mombatidamaka dota rarana mboto. Nanoto pekirina bo 
naria adana. la nadamba nantarima torata riara banuana bo nipakulena 
nompatuduki tona ntanina. 3:3 la ledo tolangu, bo ledo toposibaga. Tapi ia 
kana nalusu rarana bo natuvu nosinggabelo. la ledo muni aga nadoko ka 
doi. 3:4 la kana matau mompasiayu tona ri banuana mboto ante mabelo bo 
mompatuduki anana mboto matundu nte 1a bo mombabila 1a. 3:5 Apa ane 
ledo rapakulena mompasiayu tona ri banuana mboto, berimbamo 
rapakulena mompasiayu todea topomparasaya Alatala? 3:6 Ledo mamala 
tona dako nomparasya 1 Kristus majadi pakeni ntopomparasaya, mbelaka 
malanga rarana bo rapambela pehuku nasimbayu mpo pehuku nipambela 
ka #“Magau nu Seta bara ipiame. 3:7 Tona najadi pakeni kana rareke tona 
nabelo ri panggita ntodea ledo topomparasaya. Apa ane ledo ivesia, tantu 
la rasalai ntona sampe Magau nu Seta mompakanavu ia. 3:8 Ivesia muni 
tona anu raanggataka majadi topotulungi pakeni ntodea topomparasaya. la 
kana nabelo pokaingguna bo nanoa rarana, ledo nadoko doi bo ledo muni 
nabiasa gaga nanginu anu nepakalangu. 3:9 la kana maroo momparasaya 
pepatuduki nakana anu nipopaisani nu Alatala ka kita, bo kana 
mangoseaka pepatuduki haitu ante mpuu-mpuu rarana. 3:10 Dopame ia 
raanggataka, ia kana raparesa ntani ruru. Bo ane nikita ledo ria 
pokaingguna nasala, pade mamala 1a raanggataka majadi topotulungi 
pakeni ntopomparasaya. 3:11 Ivesia muni bereina “3:11 bereina ATAU: 
mombine anu nombatulungi pakeni ntodea topomparasaya.” kana 
mombine nabelo pokaingguna, ledo topetunturaka. Bo ia muni kana matau 
mantaamaka dota rarana mboto bo mokainggu nanoa sampe namala 
raparasaya riara mpengaya-ngaya. 3:12 Topotulungi pakeni 
ntopomparasaya kamba saito bereina. Kana rapakulena mompasiayu 
pakabelo anana bo tona ri banuana mboto. 3:13 Ane mabelo pokarajaana 
mombatulungi pokarajaa nTupu, tantu ia rabila ntona bo ia mantambai 
mabia mosabiki pomparasayana 1 Yesus Kristus. 3:14 Timotius, 
nisarumakaku masalisa yaku tou mosinggava nte iko. Tapi naupa ivesia, 


nitulisiku sura hitu ka iko 3:15 mbelaka masae pade makava yaku, 
musanimo pokainggu masipato ka pura-pura tona nireke nu Alatala 
ana-anaNa. Apa kitamo todea anu nombasomba Alatala anu Natuvu sampe 
ri kasae-saena. Kitamo nanggangisi bo nombajagai pepatuduki nakana lako 
nte Alatala ala ledo rabaliki ntona, nasimbayu mpo tinja bo pandasi 
nombatande pakaroso banua. 3:16 Nabelo mpuu pepatuduki nakana 
niparasayata, anu dopa nisani ntona nggaulu tapi sii-sii nipopaisani nu 
Alatala ka kita ivei: la najadi manusia bo Nosa Gasa nosabiki la 
mpuu-mpuu tona nipelisi nu Alatala. Ia nikita nu *malaeka nu Alatala bo 
karebaNa mipatolele ka tona dopa nosisani nte Alatala. la niparasaya ntona 
ri umba-umba ri dunia bo la nianggataka hau ri suruga. 


4:1 Nosa Gasa nu Alatala nanguli pakalanto ka kita anu majadi ri tempo 
hitu napara kaupu nu dunia. Maria tona moura momparasaya pepatuduki 
nakana. Ira aga mangoseaka anu daa anu nombabagiu tona, bo 
momparasaya pepatuduki lako ri #seta-seta. 4:2 Pepatuduki haitu rakeni 
ntona noagama ri sumba tapi kakanana aga topodava. Tona haitu nalanda 
rarara. Nantarimo pekirira, domo nisanira nompoposisala anu nabelo bo 
anu nadaa. 4:3 Nipatudukira tona nee moberei bo nee mangande kandea 
nipopali. Tano kandea haitu nipajadi nu Alatala rakande. Kita 
topomparasaya 1 Kristus, nisanita pepatuduki nakana, bo kandea haitu 
namala rakandeta ante manguli tarima kasi nte Alatala. 4:4 Apa pura-pura 
nipajadi nu Alatala nabelo. Ledo ria nuapa-nuapa nipopali ane rakandeta 
ante manguli tarima kasi nte Alatala. 4:5 Kandea haitu nagasa sabana Tesa 
nu Alatala nanguli nagasa bo sabana posambayata. 4:6 Ane mupatuduki 
pura-pura haitu pangane ka sampesuvuta sampomparasaya, iko majadi 
topokarajaa nabelo ka i Yesus Kristus. Bo iko mompakaroso raramu 
mboto ante Tesa nu Alatala anu niparasayata, bo ante pepatuduki nakana 
anu nitoseakamu sampe sii-sii. 4:7 Tapi kavaonimo tesa-tesa ledo noguna 
bo ledo nosinggambela nte pepatuduki nakana lako nte Alatala. Iko kana 
bate-batena mompasimbuku matuvu natundu nte Alatala. 4:8 Ane kita 
mompakaroso karota aga sakide gunana. Tapi ane kita mompakaroso 
rarata matuvu ante pokainggu nompakadamba Alatala, nadea mpuu 


gunana riara mpengaya-ngaya. Apa rakavata katuvu mabelo anu nijanji nu 
Alatala, nompamula sii-sii sampe ri kasae-saena. 4:9 Tesa pangane 
mpuu-mpuu nakana bo masipato ratarimata bo raparasayata pura. 4:10 
Haitu sampe kita nompasimbuku mokarajaa ntamo mompatuduki 
pepatuduki nakana, sabana kita nanjarumaka Alatala anu Natuvu sampe ri 
kasae-saena. Iamo nompakule nompakasalama pura-pura manusia, 
nelabipa tona nomparasaya la. 4:11 Pura-pura anu niuliku ka iko, 
mupatudukika ka todea, bo tudumo ira mangoseakana. 4:12 Nee 
mupalamba tona mompandaente iko sabana iko da namuda. Tapi iko kana 
majadi jonjo ka topomparasaya riara tesamu, pokainggumu, pepotovemu 
ka roa, pomparasayamu nte 1 Pue, bo kagasa katuvumu. 4:13 Papolamo 
mombaca Buku Gasa ka todea topomparasaya bo nee menonto 
mompakaroso pomparasayara bo mompatuduki ira sampe makava yaku. 
4:14 Nee malinga mompake pompakule nidekei nu Nosa Gasa ka iko 
tempo tona nompasimbayu petevai lako nte Alatala ka iko bo pakeni 
ntopomparasaya nodika palera ri balenggamu. 4:15 Poviamo pura-pura 
pokarajaa haitu ante mpuu-mpuu rara ala rasani ntodea iko batena 
nantambai pangoseakamiu dota nu Alatala ka iko. 4:16 Jagaimo 
pokainggumu bo jagai muni pepatudukimu. Iko kana matutu movia 
pura-pura anu nipatudukiku ka iko. Apa ane mupovia ivesia, iko mboto 
rapakasalama bo topangepe pepatudukimu muni rapakasalama. 


5:1 Nee makasara mangonteaka langgai anu natuakapa pade iko, tapi 
popatoramo 1a ante tesa nalusu nasimbayu mpo anu mupovia ka tuamamu 
mboto. Popatoramo langgai namuda nasimbayu mpo mupovia ka 
sampesuvumu mboto. 5:2 Popatoramo mombine natuakapa pade iko 
nasimbayu mpo tinamu mboto. Popatoramo mombine namuda nasimbayu 
mpo pompatudukimu ka tueimu mboto, bo pakabelo ala pokainggumu bo 
pekirimu masipato. 5:3 Bilamo bo tulungimo timbala-timbala anu 
mpuu-mpuu ledo ria tona nompelli ira. 5:4 Tapi ane maria anana bara 
tupuna, ira haitumo masipato rapatuduki mokolu mantulungi totuara 
mboto bo mombabalasi kabelo ntotuara. Haitumo pokainggu nabelo anu 
nompakadamba rara nu Alatala. 5:5 Timbala anu mpuu-mpuu natuvu 


saitona bo ledo mpuu naria isema-sema mompiarana, aga natuvu 
manjarumaka Alatala. Eo bongi ia nosambaya njuu nerapi tulungi nte la. 
5:6 Tapi timbala anu natuvu aga nompesana-sana, la mpo tomate, nau 
karona da natuvu. 5:7 Ulimo petevai-petevai hitu ka ira ala ira matuvu ante 
pokainggu anu ledo namala rasalai ntona. 5:8 Tapi ane maria tona ledo 
nantulungi sampesuvu-sampesuvuna, nemopa ira sambanua, tona haitu 
nompoara pepatuduki nakana. Nadaapa ia pade tona ledo nomparasaya. 
5:9 Timbala anu masipato rasuaraka sangana riara buku timbala ratulungi 
ntopomparasaya, aga mombine umuruna nagana onopulu mpae, anu 
nipoberei aga sanggani. “3:9 anu nipoberei aga sanggani ATAU: anu naroo 
nte bereina.* 5:10 Bo nisani ntonamo pokaingguna nabelo. Jonjona: 
nipakambasona pakabelo anana, nadamba rarana nantarima torata riara 
banuana, nijampangina topomparasaya, nitulungina tona nasusa, bo ia 
nabiasamo novia mpengaya-ngaya anu nabelo. 5:11 Tapi nee rasuaraka 
sanga ntimbala da namuda riara buku haitu. Sabana, ane dota rarara 
mompene sampe mombadagi dota rarana mangoseaka Kristus, ia madota 
rapoberei vai. 5:12 Bo kaupuna ia mambela pehuku sabana ia 
nombaliunaka pojanjina aga mokarajaa ka i Kristus . *5:11-12 Tempo 
haitu, ane timbala ratulisi sangana riara buku ratande ntodea 
topomparasaya, ia kana mojanji domo moberei bo aga mokarajaa ka i 
Kristus nombatulungi todea topomparasaya. Jadi ane ia moberei vai, 
nireke niliunaka pojanjina.* 5:13 Ledo aga haitu, timbala namuda bara aga 
majadi tosanda bo aga manjayo-njayo mompene ri sou ntona. Ia ledo aga 
majadi tosanda ia muni manggeni tesa bo mombagalo urusa ntona ntanina 
bo motesa mpengaya-ngaya anu nadaa anu ledo masipato ratesa. 5:14 
Haitu sampe niuliku timbala-timbala da namuda aginamo moberei vai bo 
moana bo mompakasiayu avura mboto ala nee radekei loga ka balita 
manjalai kita. 5:15 Niuliku ivesia sabana naria mamimo timbala 
nasalandala bo domo nangoseaka dota i Kristus, tapi aga nangoseaka dota 
Magau nu Seta. 5:16 Tapi ane mombine topomparasaya naria 
sampesuvuna natimbala, ia kana mombatulungi timbala haitu. Nee aga 
rapalambana todea sampomparasaya mantulungi timbala haitu. Ivesiamo, 
todea topomparasaya mompakule mantulungi timbala-timbala anu 


mpuu-mpuu ledo ria tona nompeili ira. 5:17 Pakeni ntodea topomparasaya 
anu nabelo pekeniakara, masipato rabila ronggani kadeana pade tona 
ntanina, nelabipa ira anu nompasimbuku mpuu nompatuduki bo 
nompatolele Tesa nu Alatala. 5:18 Masipato kita mombabila pakeni 
ntodea topomparasaya, sabana riara Buku Gasa muli ivei: "Nee rapou 
sumba nu japi tempo ia noini pae." “5:18 Ulangan 25:4“ Bo naria muni 
niuli ivei: "Topokarajaa masipato mantarima gajina." “5:18 Lukas 10:7 * 
5:19 Ane maria pakeni ntodea topomparasaya nirai ntona, nee mutarima 
ane ledo maria randua bara tatalu sabi mompakakana perai haitu. 5:20 
Tapi ane pakeni ntodea haitu mpuu-mpuu novia dosa, ia kana raonteaka ri 
ngayo ntodea ala topomparasaya ntanina maeka movia dosa. 5:21 
Timotius, ri ngayo Alatala bo i Yesus Kristus bo #“malaeka-malaekaNa anu 
nipelisiNa, kuuli ka iko: oseakamo parenta-parenta nitesaku pangane ante 
noa rara. Nee mompelenje bo nee manjairaka. 5:22 Nee masalisa gaga 
mombadika palemu ri karo ntona manganggataka ia majadi pakeni 
ntopomparasaya. Paresa ntani ruru ingguna, apa ane ia movia dosa ngena, 
ikomo rapakasala. Nee sampe karomu matekeni nte dosa ntona ntanina. 
Jagaimo pokainggumu mboto ala iko batena matuvu ante pokainggu 
nagasa. 5:23 Tumo aga uve nggoo muinu, tapi inu muni sakide uve 
“anggur ala mompakulisi tailikomu, apa iko nasaro nadua. 5:24 Naria tona 
nalantomo dosana nau dopa nitangara. Tapi dosa ntona ntanina damo riara 
potangara pade nalanto. Jadi nee masara gaga manganggataka tona majadi 
pakeni ntopomparasaya. 5:25 Ivesia muni pokainggu nabelo, biasa nalanto 
nikita ntona. Tapi nau ledo nikita, kana rakita ngena, apa pokainggu nabelo 
ledo namala ratabuniaka. 


6:1 Topomparasaya 1 Yesus anu najadi batua ntona kana mombabila bo 
matundu nte tuana ala Alatala ledo rasalai ntona bo pepatudukita nakana 
ledo rapakadaa ntona. 6:2 Ane tuana mboto topomparasaya 1 Yesus, nee 
radekei batua haitu mompandaente tuana, sabana ira nosampesuvu 
sampomparasaya. Tapi ia kana mantambai kabelo pokarajaana sabana tua 
nitulungina haitu muni topomparasaya 1 Pue anu nipotovera. Timotius, iko 
kana mompatuduki pura-pura pepatuduki hitu ka todea topomparasaya bo 


popatora ka ira ala raoseakara. 6:3 Naria sanu tona nanggeni pepatuduki 
anu nosisala ante pepatudukita. Ledo nipokonora tesa-tesa nakana lako nte 
Tuputa Yesus Kristus bo ledo nipokonora pepatuduki anu nanggeni kita 
matuvu mangoseaka dota nu Alatala. 6:4 Tona haitu nalanga rarana. la 
netitau tapi ledo nisanina nuapa-nuapa. la aga nagila nangelo saba bo 
nosinjanai ka batua nu tesa. Pepatudukira haitu aga nanggeni tona nasiriati, 
nosinggarau, nosiuli-uli, nosirai, 6:5 bo ledo naupu-upu nosipakadua rara. 
Nadaamo pekirira bo domo nisanira anu nakana. Nisarumakara 
makalumana ira ane moagama. 6:6 Nakana mami, ane noagama kita, 
naoge mpuu belo rakavata, asaa naosa rarata ante anu naria nte kita. 6:7 
Apa tempo kita mpoanaka ledo ria nuapa-nuapa nikenita riara dunia hitu, 
bo ane kita mamate ledo ria nuapa-nuapa mamala rakenita lako ri dunia 
hitu. 6:8 Jadi ane maria kandeata bo pakeata, kana maosamo rarata. 6:9 
Tapi tona madota majadi makalumana mambela pesori. Ia ratoliani 
mpengaya-ngaya dota rara nadaa bo nadoyo, bo dota-dota haitu 
mompakagero katuvuana, mompakanavu ia, bo mompakaropu ia 6:10 
sabana pompotove doi puna mpengaya-ngaya kadaa. Sanu tona 
nompasimbuku nangelo doi sampe nasalandalamo bo domo nioseakara 
pepatuduki nakana, bo aga mpengaya-ngaya kasusa nikavara anu 
nompakabuku rarara. 6:11 Tapi iko batua nu Alatala. Nee mpuu 
mokainggu madaa ivehaitu! Pasimbukumo majadi tona nanoa ri panggita 
nu Alatala. Pasimbukumo matuvu mangoseaka dotaNa. Kana mupakaroso 
pomparasayamu, potovemo singgamanusiamu, tidamaka tempo nasusa, bo 
moinggu malusu. 6:12 Pasimbukumo mpuu-mpuu mangoseaka pepatuduki 
1 Kristus. Kingisi pakarosomo katuvu nabelo sampe ri kasae-saena. Apa 
patuju nu Alatala nompokio iko majadi todeaNa ala mukava katuvu nabelo 
haitu tempo nipangakumu pomparasayamu i Kristus ri ngayo ntodea. 6:13 
Jadi, ri ngayo nu Alatala, anu nompakatuvu pura-pura anu naria, bo ri 
ngayo i Yesus Kristus anu nabia nompangaku tesa nakana ri ngayo i 
Pontius Pilatus, kuuli ka iko ivei: 6:14 Oseaka puramo parenta hitu ante 
mpuu-mpuu raramu bo ante pokainggu anu ledo masipato rasalai ntona, 
sampe makava mpanjili Tuputa 1 Yesus Kristus. 6:15 la makava ri tempo 
nipakatantu nu Alatala. Aga Alatalamo nakuasa, bo nambaso mpuu 


kaogeNa. la Magau nakuasapa pade pura-pura magau ntanina, bo Tupu 
anu nakuasapa pade pura-pura tupu ntanina. 6:16 Aga la saito-itoNa ledo 
mamate. la natuvu riara reme anu ledo namala rakaparai. Ledo ria saitoa 
manusia nanggita la, apa ledo nipakule nu manusia manggita Ia. Iamo 
masipato rabila bo Iamo masipato momparenta sampe ri kasae-saena. 
#Amin! 6:17 Timotius, ulika tona nakalumana ri dunia hitu ala nee majadi 
malanga rarara bo nee aga manjarumaka mbara-mbara ri dunia anu 
sakidesakide malipo. Ira kana manjarumaka Alatala anu nompopelabi-labi 
ka kita mpengaya-ngaya anu niparaluuta rapodamba-dambata. 6:18 
Popatoramo tona nakalumana, mokainggu mabelo ala pokainggura nabelo 
haitu majadi kakalumanara. Ira kana majoi rara bo masadia mombatulungi 
tona ntanina. 6:19 Ane ivesia pokainggura, namala raulita ira nompasiromu 
kakalumana ri suruga, anu mamala rasarumakara ri tempo makava, bo 
rakavara katuvu nabelo sampe ri kasae-saena. 6:20 Timotius, Jagaimo 
pakabelo-belo pepatuduki nakana anu niparasaya nu Alatala ka iko ala 
ledo rabaliki ntona. Nee mompariara tesa ledo ria gunana bo ledo nanggeni 
kita mangoseaka dota nu Alatala, bo tesa-tesa anu nosisala nte pepatuduki 
nakana. Tesa-tesa haitu muli ntona "pangisani", tano ledo nakana. 6:21 
Naria tona nangoseaka tesa haitu sampe nasalandalamo, bo domo 
nangoseaka pepatuduki nakana. Kuperapi Tupu mombadekei belo ka 
komiu pura-pura. “Amin. Tabe lako ri nte yaku, Paulus 


2 Timotius 


1:1-2 Timotius, iko nipotoveku mpo anaku mboto: Sura hitu lako nte yaku, 
1 Paulus. Nangoseaka dota nu Alatala, yaku nianggatakaNa majadi “suro 1 
Yesus Kristus ala mompatolele kareba anu nantesa katuvu mabelo sampe 
ri kasae-saena anu nijanji nu Alatala. Kita nanggava katuvu nabelo haitu 
sabana kita nosangu rara nte i Yesus Kristus. Kuperapi Tuamata Alatala bo 
Tuputa Yesus Kristus mompoasi iko bo mombadekei belo bo katinonto ka 
iko. 1:3 Yaku nosukuru nte Alatala anu nisombaku ante rara nagasa, 
nasimbayu mpo nipovia ntotuaku nggaulu. Yaku nasaro nanguli tarima kasi 
ka Alatala sabana iko, bo eo bongi yaku nantora iko riara posambayaku. 


1:4 Nitoraku kasusa raramu tempo kita nogaa bara ipia, bo nalentora 
mpuu raraku manggita iko ala yaku mpuu-mpuu madamba. 1:5 Yaku 
nosukuru nte Alatala apa nitoraku iko nomparasaya 1 Yesus nte 
mpuu-mpuu raramu. Tupumu mombine 1 Lois, bo tinamu, 1 Eunike anu 
nokolu nomparasaya. Bo nisaniku pomparasayamu nasimbayu nte 
pomparasayara. 1:6 Sabana haitu, kupopatora ka iko, iko kana 
mpuu-mpuu mompake pompakule nidekei nu Alatala ka iko tempo yaku 
nosambaya nombadika paleku ri karomu bara ipia. 1:7 Apa Nosa Gasa 
nipopanau nu Alatala ka kita ledo nompakaeka kita, tapi nompakaroso 
rarata, bo nompopompakule kita mombatidamaka dota rarata mboto bo 
mompotove singgamanusiata. 1:8 Jadi, nee maeya matamu motesaki 
Tuputa 1 Yesus, bo nee maeya matamu manggita yaku nitarunggu sabana 
pokarajaaku nompatolele Kareba i Yesus. Tapi iko kana masadia 
mantingayo kasusa nasimbayu mpo yaku sabana iko nompatolele Kareba 
Belo. Bo Alatala mombadekei kuasa ka iko mantingayo kasusa haitu. 1:9 
Alatala nompakasalama kita bo nompokio kita majadi todeaNa nagasa. 
Kita nipakasalama ledo sabana pompasimbukuta mboto, tapi sabana nia nu 
Alatala bo pepotoveNa. Ri lamba pamulana dopame dunia nipajadi, 
Alatala nonia mamimo mompopakita pepotoveNa ante anu rapovia 1 
Yesus Kristus. 1:10 Bo sii-sii nakavamo 1 Yesus Kristus 
topompakasalama kita bo nikitata kambaso pepotove nu Alatala ka kita. 
Lako ri Kareba Belo nisanita 1 Kristus nombadagi kuasa kamate, bo 
nombadekei katuvua nabelo anu ledo maupu-upu. 1:11 Yaku nianggataka 
nu Alatala majadi suroNa ala mompatolele bo mompatuduki Kareba Belo 
haitu ka tona ledo toYahudi. 1:12 Bo yaku nombarasai pura-pura kasusa 
riara ntarunggu hitu sabana pokarajaaku nompatolele Kareba Belo. Tapi 
naupa ivesia, ledo naeya mataku, sabana niposisanikumo i Yesus anu 
nisarumakaku, bo nisanikumo la nompakule nombajagai yaku “1:12 Ia 
nompakule nombajagai yaku ATAU: Ia nompakule nombajagai Kareba 
Belo anu niparasayaNa ka yaku” sampe ri Eo Potangara ri kaupu nu dunia. 
1:13 Timotius, toramo pura-pura pepatuduki niepemu lako nte yaku. 
Pepatuduki haitu nakana mpuu bo kana majadi jonjo mupasiala bo 
mupatuduki ka tona ntanina. Pakaroso pomparasayamu bo potovemo 


singgamanusiamu sabana posangu raramu nte 1 Yesus Kristus. 1:14 
Pepatuduki haitumo kakalumana miparasaya nu Alatala ka kita. Jadi ante 
petulungi Nosa Gasa anu naria riara ntaita, jagaimo pepatuduki haitu. Nee 
radekei rabaliki ntona. 1:15 Nisanimu pura-pura topomparasaya lako ri 
propinsi “Asia nompalaisi yaku. Nau 1 Figelus bo 1 Hermogenes, nalai 
munimo. 1:16 Tapi kuperapi 1 Pue Yesus maasi mataNa nte gi Onesiforus 
sambanua, sabana nadea ngganimo ia nakava nompakadamba raraku. Nau 
yaku nitarunggu, ledo naeya matana nanggita yaku. 1:17 Tempo ia nakava 
ri ngata “Roma, nielo-elona yaku sampe nikavana. 1:18 Nisanimu nadea 
mpuu petulungina ka yaku ri ngata Efesus. Kuperapi 1 Pue Yesus 
mompoas1 1 Onesiforus ri Eo Potangara ri kaupu nu dunia. 


2:1 Jadi Timotius, anaku, pakaroso raramu ante petulungi nidekei nu 
Alatala lako ri kabelo raraNa ka kita anu nosangu rara nte 1 Yesus Kristus. 
2:2 Niepemumo pepatudukiku bo nadea tona ntanina nangepe bo 
nosabikina muni. Jadi pepatuduki haitu kana mupatuduki ka tona anu 
namala raparasaya bo anu nompakule mompatuduki tona ntanina. 2:3 Iko 
tantara 1 Yesus Kristus nabelo. Jadi iko kana masadia mombarasai kasusa 
nosanggani-nggani nte yaku. 2:4 Apa tantara nabelo ledo notingguka bago 
ntanina tempo ia nombatui bagona niparasayaka ia. Apa ia madota 
mompakadamba rara nu tadulakona. 2:5 Topomore ledo mamala majadi 
padagi ane ia ledo matundu ri atura-atura nipakatantu. 2:6 Topotalua anu 
nokarajaa ntamo, iamo paratama masipato mantarima asele ntaluana haitu. 
2:7 Tanondoakamo porapa pangane bo Tupu mompakanoto raramu ala 
mupaha pura-pura. 2:8 Ane murasai kasusa, toramo 1 Yesus Kristus, muli 
Magau “Daud. la namate bo natuvu mpanjili evamo anu nitesa riara 
Kareba Belo mipatoleleku. 2:9 Yaku hii nipandasa sabana nompatolele 
Kareba Belo haitu. Yaku nipou rante nasimbayu mpo tona nadaa. Tapi 
Tesa nu Alatala ledo namala rarante, kana matolele ri umba-umba. 2:10 
Jadi yaku nombatidamaka mpengaya-ngaya kasusa ala mamala kutulungi 
tona nipelisi nu Alatala sampe ira muni mamala momparasaya 1 Yesus 
Kristus bo rapakasalama bo matuvu mabelo mosanggani-nggani nte 
Alatala sampe ri kasae-saena. 2:11 Yaku nombatidamaka kasusa sabana 


nakana mpuu tesa nanguli ivei: "Ane kita namatemo nosanggani-nggani 
ante la, Kita muni matuvu mosanggani-nggani ante la. 2:12 Ane kita 
nombatidamaka riara kasusata, Kita momparenta mosanggani-nggani ante 
la bara maipia. Ane kita mombasapu la la muni mombasapu kita. 2:13 
Nau kita ledo natutu nomparasaya la la bate-batena namala raparasaya, 
sabana anu muliNa kana rapakadupaNa mpuu." 2:14 Popatoramo 
pura-pura tesaku hitu ka topomparasaya. Ri panggita nu Alatala anu 
nosabiki pura-pura, ulika ira nee mosinjanaika batua ntesa. Haitu ledo 
ntoto naria gunana bo aga mompakagero pomparasaya ntopangepe. 2:15 
Tapi iko kana mompasimbuku mpuu-mpuu mokarajaa mabelo ala 
madamba rara nu Alatala bo rarekeNa iko masipato mokarajaa ka Ia. 
Pasimbukumo ala ledo maeya matamu manggita pokarajaamu tapi 
mupatuduki tesa nakana lako nte Alatala ante kakana-kanana. 2:16 Nee 
rapetalingai tesa-tesa anu ledo ria gunana bo ledo nombabila Alatala, 
sabana tesa-tesa ivehaitu ledo ntoto nanggeni tona mangoseaka dota nu 
Alatala. 2:17 Tesa ntona haitu nendai mpo dua bo nompakadaa katuvu 
ntona. I Himeneus bo i Filetus notesa ivehaitu. 2:18 Ira nasalandalamo 
lako ri pepatuduki nakana bo aga nompakagero pomparasaya ntona. 
Niulira naliumo pompakatuvu mpanjili tona namate. Pepatudukira haitu 
ledo ntoto nakana. 2:19 Tapi naupa ivesia, Tesa nu Alatala batena nakana 
bo namala raparasaya. Tesa nu Alatala naroso mpo pandasi nau ragoya 
ledo mogoya. Tesa nu Alatala haitu nitulisi ivei: "Nisani nTupu isema 
todeaNa." Bo naria tesa ntanina nanguli, "Isema-sema nanguli ia 
topangoseaka Tupu, kana menonto mokainggu nadaa." 2:20 Riara banua 
mbaso naria mpengaya-ngaya pareva. Naria nipovia lako ri bulava bo 
salaka, tapi naria muni anu nipovia lako ri kayu bo tana lei. Pareva bulava 
bo salaka nipake mantande torata, tapi pareva ntanina nipake eo-eo. 2:21 
Jadi ane tona mombakabasaka pura-pura pokaingguna nadaa, ia majadi 
masimbayu mpo pareva bulava bo salaka rapake mombatande torata. 
Batuana, ia majadi topokarajaa anu nagasa bo noguna ka Tupuna, bo ia 
masadia movia mpengaya-ngaya pokarajaa nabelo. 2:22 Jadi, nee mpuu 
mangoseaka dota-dota nu rara nadaa anu nipodamba ngana-ngana muda. 
Tapi pasimbukumo matuvu manoa ri panggita nu Alatala. Pakaroso 


pomparasayamu, potovemo singgamanusiamu, bo pasimbukumo matuvu 
mosinggabelo nte ira. Poviamo pura-pura haitu mosanggani-nggani nte 
pura-pura tona anu nekakai nte 1 Pue ante rara nagasa. 2:23 Nee mupesua 
potesa ntodoyo anu ledo nisanira pepatuduki nakana. Nisanimu mboto tesa 
ivehaitu aga mompopeumba posinjanai. 2:24 Tapi batua 1 Pue Yesus ledo 
masipato mosinjanai nte tona. Ia kana malusu nte tona pura-pura. la kana 
mompakule mompatuduki ante nabelo, bo ia muni kana mosabara. 2:25 Ia 
kana malusu rarana mompatuduki tona nangeva ia, mbelaka da mamala ira 
rakeni nu Alatala majea lako ri pokainggura nasala bo mangisani 
pepatuduki nakana. 2:26 Ivesiamo ira majadi manoto mpanjili bo 
rakabasaka lako ri kuasa “Magau nu Seta anu nombabagiu ira bo 
nompasuu ira mangoseaka dotana. 


3:1 Timotius, kana musani, ri tempo maparamo kaupu nu dunia madea 
mpuu kasusa ri dunia hitu. 3:2 Tempo haitu madea tona aga mompotove 
karora mboto. Ira madoko doi, mamango, malanga rara, mantunturaka roa, 
bo ledo matundu nte totuara. Ledo rasanira motarima kasi, bo ledo 
rapeilira agama. 3:3 Ledo rasanira mepotove, ledo madota mosinggabelo, 
bo aga mompakadaa sanga ntona ntanina rapokonora. Ledo rapakulera 
mantaamaka dota nu rarara mboto. Ira mpuu-mpuu masoa bo mavuu 
matara manggita pura-pura anu nabelo. 3:4 Ira aga mombaakalani roa, 
ledo ria rekera, bo pangulira iramo tona nataupa. Ledo rapotovera Alatala, 
aga kasana karora mboto rapotovera. 3:5 Pangoseakara ada-ada agama 
mpo tona natundu nte Alatala, tapi riara ntaira nipoarara kuasa nu Alatala 
anu nompakule mombabaliki rarara nadaa . Timotius, nee mpuu 
mosimpovega nte tona nokainggu nadaa ivehaitu. 3:6 Sanu ira nanggeni 
pepatuduki ledo nakana hau ri banua ntona, bo niopara mombine-mombine 
nadoyo anu nadea dosara bo nikuasai mpengaya dota rara nadaa. 3:7 
Mombine-mombine haitu nasaro nekipaguru tapi ledo nipakulera 
nombapaha mpuu pepatuduki nakana lako nte Alatala. 3:8 Tona nanggeni 
pepatuduki anu ledo nakana haitu pekirira nadaamo bo pomparasayara 
ledo nakana. Ira mpuu-mpuu nangeva pepatuduki nakana, nasimbayu mpo 
1 Yanes bo i Yambres "3:81 Yanes bo 1 Yambres: sanga nu pande 


mposibali mata anu nokarajaa ka Magau Firaun ri tana Mesir nggaulu. 
Pemta Pesuvu 7:10-12, 20-22; 8:6-7, 17-19.” nangeva Nabi “Musa 
nggaulu ante pangisanira. 3:9 Tapi ledo rapakulera mompapola pangevara 
pepatuduki nakana, sabana kadoyora haitu kana malanto rasani ntodea, 
nasimbayu nte anu najadi nte 1 Yanes bo Yambres nggaulu. 3:10 Tapi, 
Timotius, nisanimumo yaku ledo nasimbayu nte tona pangane. 
Nipariaramumo pepatudukiku, nipasialamumo pokaingguku bo patuju 
katuvuku. Nisanimumo pomparasayaku, posabaraku, pepotoveku bo 
pantidamakaku riara kasusa. 3:11 Nipeintamu mbotomo berimba yaku 
naroo tempo yaku nipandasa bo nipakasusa evamo najadi ri karoku ri 
ngata-ngata Antiokhia, Ikonium, bo Listra bara ipia. Yaku mpuu-mpuu 
nipandasa, tapi Tupu bate-batena nompakasalama yaku lako ri pura-pura 
kasusaku haitu. 3:12 Pura-pura tona anu madota matuvu mangoseaka dota 
nu Alatala bo matuvu mosangu rara ante 1 Yesus Kristus, tantu rapandasa. 
3:13 Tona nadaa bo topebagiu aga mantambai kadaana. Ira mombabagiu 
tona ntanina bo ira muni rabagiu. 3:14 Tapi iko, Timotius, kana 
bate-batena manggangisi pepatuduki nakana anu nipegurumu bo 
mpuu-mpuu niparasayamu. Nisanimu tona nompaguru haitu, nipaguruna 
nakana ka iko. 3:15 Lako ri kakodimu nisanimu isi Buku Gasa, bo Buku 
Gasa haitumo nompakanoto raramu sampe iko namala nomparasaya 1 
Yesus Kristus bo rapakasalama. 3:16 Pura-pura tesa riara Buku Gasa 
nopuna lako nte Alatala mboto bo noguna mompatuduki anu nakana, 
mangonteaka tona nasala, mombatulungi tona mompakabelo pokainggura 
nadaa, bo mompatuduki tona matuvu manoa ri panggita nu Alatala. 3:17 
Jadi Buku Gasa mompakagana pura-pura todea nu Alatala sampe 
rapakulera movia pura-pura pokainggu nabelo. 


4:1 Timotius, petevai hitu ntuliku nte mpuu-mpuu raraku. Makava 
tempona 1 Yesus Kristus makava mpanjili momparenta ri dunia hitu, bo 
ratangaraNa pura-pura manusia, tona da natuvu bo tona namatemo. Jadi, 
kuuli ka iko ri ngayo nu Alatala bo 1 Yesus Kristus anu nanggita pura-pura 
poviata: 4:2 Patolelemo Tesa nu Alatala. Iko kana mompasimbuku 
mompatolele Tesa haitu nau bara ratarima ntona bara ledo. Popaisani ka 


tona ane masala pokainggura, onteakamo tona novia dosa, bo pakadidimo 
rarara mokainggu mabelo. Nee masau raramu mompatuduki ira. 4:3 Apa 
makava tempona bara maipia domo madota ira mangepe pepatuduki 
nakana. Raelora guru-guru anu mompatuduki pepatuduki anu marasa 
raepe. Patujura ala mamala raepera pepatuduki anu nosinggambela ante 
dota nu rarara mboto nadaa. 4:4 Ira mombaramu talingara ala domo 
raepera pepatuduki nu Alatala anu nakana, bo ira aga mompataa talingara 
mangepe tesa-tesa ledo nakana anu nipovia nu manusia. 4:5 Haitumo 
sampe niuliku ka iko, Timotius, iko kana mombakuasai karomu mboto nau 
bara nuapa majadi. Tidamakamo tempo nasusa. Pasimbukumo 
mompatolele Kareba Belo, bo povia puramo pokarajaa niparasaya nu 
Alatala ka iko. 4:6 Yaku nanguli petevai pangane apa nisaniku naparamo 
janjiku. Bo tempo yaku rapatesi, kamateku rareke pesomba ka Alatala. 
4:7 Nituntuniku belomo dala nipakatantu 1 Pue ka yaku, nipakaupukumo 
pokarajaa nidekeiNa ka yaku. Yaku ledo nolengga-lengga nomparasaya 1 
Kristus sampe ri kaupuna. 4:8 Jadi hitupa nasadiamo hadia padagi ka 
yaku sabana katuvuku nompakadamba rara nu Alatala. I Pue Yesus 
Topotangara nanoa, bo ri Eo Potangara ngena radekeiNa hadia haitu ka 
yaku, bo ledo aga ka yaku tapi ka pura-pura tona nompotove Ia bo 
nompopea kakavaNa. 4:9 Pasimbukumo masalisa tumai nte yaku, 4:10 
apa domo nadea tona nomporoa yaku. I Demas nompalaisi yaku sabana 1a 
aga nompotove katuvuna ri dunia hitu. Nalai rou ri ngata Tesalonikamo ia. 
Bo 1 Kreskes rou ri propinsi Galatia, bo 1 Titus rou ri bagia Dalmatia. 4:11 
Damo 1 Lukas naboli ri sii nte yaku. Ane tumai iko ngena, tuusaka muni 1 
Markus, sabana ia mamala mombatulungi pokarajaaku ri sii. 4:12 Bo 
nituduku 1 Tikhikus hau ri ngata Efesus. 4:13 Ane tumai iko, keni baju 
ranindiku anu niboliku ri ngata Troas ri banua i Karpus. Bo keni tumai 
muni buku-bukuku, nelabipa buku-buku nipovia lako ri kulimba. 4:14 I 
Aleksander, pande nu tambaga, nadea anu nadaa nipoviana ka yaku. Damo 
Tupu mombabalasi ia mosinggambela nte pokaingguna haitu. 4:15 Iko 
mboto kana mainga nte 1a sabana nievana mpuu pepatudukita. 4:16 Tempo 
parakaraku nitangara paratama, ledo ria saitoa nombatulungi yaku; 
nepalaika puramo roa. Kuperapi Tupu ledo mombareke salara haitu. 4:17 


Tapi 1 Pue Yesus nantulungi yaku, bo la nompakaroso yaku sampe 
nipakuleku nompatolele pura-pura Kareba Belo ka pura-pura tona anu ledo 
toYahudi ri sii. Kaupuna yaku nikabasaka lako ri kuasa ntona madota 
mompatesi yaku. 4:18 Bo mparasayaku 1 Pue bate-batena mombakabasaka 
yaku lako ri pura-pura anu nadaa bo manggeni yaku ante masalama mesua 
ri PoparentaNa ri suruga. la masipato rabila bo ratoiya sampe ri 
kasaesaena! #Amin. 4:19 Pakavote tabeku ka 1 Priskila bo Akwila, bo ka 
gi Onesiforus sambanua. 4:20) I Erastus naboli ri ngata Korintus bo 1 
Trofimus nipalaisiku ri ngata Miletus sabana ia nadua. 4:21 Pasimbukumo 
tumai dopame tempo ranindi. Nadea tabe lako nte 1 Ebulus, 1 Pudes, 1 
Linus bo 1 Klaudia, bo lako nte pura-pura sampesuvuta sampomparasaya ri 
sii. 4:22 Kuperapi 1 Pue Yesus momporoa iko, Timotius. Kuperapi la 
bate-batena mabelo nte komiu pura-pura. Tabe lako nte yaku, Paulus 


Titus 


1:1 Sampesuvuku 1 Titus: Sura hitu lako nte yaku Paulus, batua nu Alatala 
bo suro i Yesus Kristus. Yaku nitanggatakaNa bo nisuroNa mompakaroso 
pomparasaya ntona nipelisi nu Alatala. NituduNa muni yaku mompatuduki 
ira ala rasanira pepatuduki nakana, anu manggeni ira matuvu nangoseaka 
dota nu Alatala. 1:2 Haitu mpoviaku ala ira mamala manjarumaka matuvu 
nte Alatala sampe ri kasae-saena. Dopame dunia hitu nipajadi nu Alatala, 
nijanjiNa todeaNa matuvu sampe ri kasae-saena. Alatala ledo nodava bo 
pojanjiNa namala raparasayata. 1:3 Sii-sii ri tempo nipakatantuNa mboto, 
nipopaisani nu Alatala mpuumo pojanjiNa haitu ka manusia riara karebaNa 
anu nipatoleleku. Kareba Belo haitu niparasayaNa ka yaku bo nipatoleleku 
nangoseaka parenta nu Alatala, Topompakasalama kita. 1:4 Titus, iko 
mpuu-mpuu mpo anaku mboto, apa kita sampomparasaya. Kuperapi 
Tuamata Alatala bo i Yesus Kristus, Topompakasalama kita, mombadekei 
belo bo katinonto ka iko. 1:5 Patujuku nantudu iko maboli ri levuto Kreta 
ala mupasiayu anu dopa nasiayu ri situ, bo manggataka pakeni ntodea 
topomparasaya ri pura-pura ngata, evamo anu niuliku ka iko bara ipia. 1:6 
Tona masipato raanggataka majadi pakeni ntodea topomparasaya, haitumo 


tona ledo naria pokaingguna namala rasalai ntona, bo aga saito bereina 
mombine. “1:6 aga saito beretna mombine ATAU: ia kana naroo nte 
bereina mombine.? Ana-anana kana momparasaya 1 Kristus bo ledo muli 
ntona ngana nesapuaka bara ngana ledo natumutoa. 1:7 Pakeni 
ntopomparasaya haitu topompasiayu todea nu Alatala. Jadi ia ledo novia 
pokainggu rasalai ntona. Ia ledo tona nalanga pekirina bara nasalisa narau, 
ledo topanginu, ledo toposibaga, bo ledo muni tona nadoko doi. 1:8 Tona 
raanggataka majadi pakeni ntopomparasaya kana majoi rarana mantarima 
torata riara banuana, bo nompokono anu nabelo. la kana nanoto, nanoa, bo 
nagasa katuvuna, bo kana rapakulena mombatidamaka dota nu rarana 
mboto. 1:9 la kana maroo manggangisi pepatuduki nakana anu 
nipatudukita ka ia, apa pepatuduki haitu namala raparasaya. Ivesiamo 
rapakulena mompangajari topomparasaya mangoseaka pepatuduki nakana 
haitu, bo rapakulena muni mompopaisani sala ntona anu nombasapuaka 
pepatuduki haitu. 1:10 Niuliku ivesia, sabana nadeamo tona nangeva 
pepatuduki nakana, nelabipa topanguli kita topomparasaya kana 
mangoseaka Atura-atura agama evamo ada “suna “1:10 topanguli kita 
topomparasaya kana mangoseaka Atura-atura agama evamo ada suna 
ATAU: tona noagama Yahudi bara ipia anu nomparasaya i Kristus.” . Ira 
nombabagiu tona ntanina ante tesara anu ledo ria batuana. 1:11 Tona 
ivehaitu kana ratagi, nee mpuu mudekei ira mompatuduki! Apa nadea 
pobanua ntona naingu nangepe pepatudukira anu ledo masipato. Patujura 
mompatuduki aga manggava doi ante akala ledo nabelo. 1:12 Naria saito 
nabi lako nte toKreta mboto nanguli ivei: "ToKreta bate-batena topodava. 
Ira nasimbayu kadaana nte binata nasoa, ira nadoko bo namau." 1:13 Tesa 
nu nabi haitu nakana mami. Haitumo sampe iko kana mombasalaraka 
topomparasaya ri Kreta, ala ledo raoseakara pepatuduki nasala tapi 
pepatuduki nakana raoseakara. 1:14 Ulika ira tumo raparasayara 
tuturatutura “nto Y ahudi anu nikarara mboto, bo nee mangoseaka 
atura-atura nipovia manusia anu nombasapuaka pepatuduki nakana. 1:15 
Ane tona nagasa rarana, pura-pura poviana nagasa. Tapi ane tona nadaa 
pekirina bo ledo nomparasaya Alatala, ledo ria poviana nuapa-nuapa 
nagasa, sabana pekiri bo rara ntaira nadaa mami. 1:16 Pangulira ira 


nosisani ante Alatala, tapi pokainggura ledo nosinggambela nte tesara. 
Pokainggura aga nompakarunggu rara nu Alatala, bo ira ledo nadota 
natundu nte Alatala. Ledo nipakulera nokainggu nabelo. 


2:1 Iko, Titus, kana mompatuduki anu nosinggambela ante pepatuduki 
nakana ka tona. 2:2 Ulimo ka totua-totua langgai ira kana mombakuasai 
karora mboto. Ira kana manoto bo matuvu nte pokainggu masipato ratoiya. 
Ira kana matutu mangoseaka pepatuduki nakana, ira kana mpuu-mpuu 
mompotove tona ntanina, bo mombatidamaka riara kasusa. 2:3 Ivesia 
muni ante totua-totua mombine. Patudukimo ira matuvu nte pokainggu 
nagasa anu masipato rapovia ntona natundu nte Alatala. Ulika ira nee 
mombatunturaka tona ntanina, nee sampe majadi batua ntule. Ira kana 
mompatuduki tona ntanina matuvu mabelo. 2:4 Ivestamo ira mamala 
mompatuduki ngana-ngana mombine mompotove bereira bo ana-anara, 
2:5 majadi manoto, bo ledo mogau sala, matutu mompasiayu avura mboto, 
majadi tobelo rara, bo mekou nte beretra mboto. Ane mombine namuda 
mokainggu ivesia, ledo maria tona manjalai Tesa nu Alatala. 2:6-7 Ivesia 
muni mupatuduki ka ngana-ngana langgai. Ulika ira, ira kana 
mombakuasai karo mboto. Bo iko mboto kana mokainggu mabelo riara 
mpengaya-ngaya ala iko majadi jonjo namala rapasiala ntona. Ane iko 
mompatuduki, patudukimo ante manoa bo ante mpuu-mpuu raramu. 2:8 
Pakemo tesa-tesa nakana bo masipato, anu ledo mamala rasalai ntona. Ane 
mupatuduki ivesia, tona nangeva kita maeya matara, apa pura-pura anu 
niulimu nabelo. Ledo maria nuapa-nuapa nadaa anu namala rasalaira ka 
kita. 2:9 Patudukimo batua-batua ira kana matundu nte madikara. Ira kana 
mokarajaa mompakadamba rara nu madikara bo ira ledo mamala mesanai. 
2:10 Ledo muni mamala ira mompelea mbara-mbara nu madikara, tapi ira 
kana manoa rarara ala rasani nu madikara ira mpuu-mpuu namala 
raparasaya. Ane batua anu najadi topomparasaya matuvu ivesia, todea 
manggita pokainggura nabelo bo mantoiya pepatuduki nakana anu notesaki 
Alatala, Topompakasalama kita. 2:11 Iko kana mompatuduki tona matuvu 
nte pokainggu nabelo, sabana lako ri kabelo rara nu Alatala, mMbukaNamo 
dala ala pura-pura manusia mamala rapakasalama. 2:12 Lako ri kabelo 


raraNa, kita mpatudukiNa mombakabasaka pokaingguta ledo nipokonoNa 
bo dota nu rarata nadaa. Bo kita nipatudukiNa majadi manoto, manoa, bo 
matuvu mangoseaka dotaNa ri dunia sii-sii. 2:13 Apa ane kita da nonturo 
ri dunia, kita nanjarumaka kakava i Yesus anu mpuu-mpuu mompakasana 
rarata. Tempo haitu, pura-pura tona manggita kaoge i Yesus Kristus, [lamo 
Alatala toNeliu KaogeNa bo Topompakasalama kita. *2:13 kaoge 1 Yesus 
Kristus, Iamo Alatala toNeliu KaogeNa bo Topompakasalama kita ATAU: 
kaoge nu Alatala toNeliu KaogeNa bo i Yesus Kristus Topompakasalama 
kita.” 2:14 1 Kristus nombadekei karoNa nipatesi nanjambei kita ala 
mombasompo dosata. NikabasakaNa kita lako ri pura-pura pokaingguta 
nadaa, nipegasaNa kita bo nipataniNa kita majadi todeaNa mboto anu 
matutu nokainggu nabelo. 2:15 Jadi, Titus, patudukikamo pura-pura haitu 
ka topomparasaya i Kristus. Ulika ira mangoseaka pepatuduki haitu, bo 
ane ledo raoseakara, onteakamo ira. Nee maeya matamu, apa naria mami 
kuasamu mompatuduki ira. Nee rapalamba tona mompandaente iko. 


3:1 Popatoramo topomparasaya i Yesus ri situ, ira masipato matundu bo 
mangoseaka parenta nu pomarenta bo totua-totua ngata. Ira kana masadia 
mantui pura-pura pokarajaa nabelo. 3:2 Ulika ira nee mositunturaka, bo 
nee mosinjanai. Ira kana moada bo malusu rara nte tona pura-pura. 3:3 
Toramo, kita muni bara ipia da nalanda rarata nasimbayu mpo tona ledo 
nomparasaya i Yesus. Ledo nisanita dala nakana mosisani nte Alatala bo 
ledo moseakata parentaNa. Katuvuta bara ipia nikuasai dota nu rarata 
nadaa bo kasana nu dunia anu ledo nabelo. Kita natuvu narau rara nanggita 
roa, nasiriati, bo nosipovuu mata nte tona ntanina. 3:4 Tapi nau kita 
nokainggu nadaa bara ipia, Alatala nompotove kita bo nipopakitaNa 
kabelo raraNa tempo nipakasalamaNa kita lako ri dosata. 3:5 Kita 
nipakasalamaNa, ledo sabana pokaingguta nanoa, tapi sabana kaasi 
mataNa nanggita kita. Alatala nompakasalama kita ante nompakagasa kita 
bo nombalelaka dosata. Haitu nipoviaNa ante kuasa Nosa Gasa anu 
nombadekei katuvu nabaru ka kita bo nombabaliki rarata majadi nabelo. 
3:6 Alatala nantudu 1 Yesus Kristus, Topompakasalama kita, 
mompopanau Nosa Gasa ka kita ante kajoi nu raraNa. 3:7 PatujuNa, ala 


kita anu najadi nanoa ri panggitaNa lako ri kabelo raraNa, mamala 
manjarumaka matuvu mabelo sampe ri kasae-saena. 3:8 Tesa hitu 
mpuu-mpuu nakana. Jadi yaku madota ala iko mompakaoto pepatuduki 
haitu, ala topomparasaya Alatala mompasimbuku mokainggu nabelo. 
Pepatuduki pangane nabelo bo noguna ka manusia. 3:9 Tapi naria muni 
tona aga nosibali-balika anu ledo ria gunana, bo notesaki sunju muli nu 
muli ntotua nggaulu anu nikarara mboto. Ira aga nosinjanai bo nosinggarau 
ka atura-atura agama. Petalilikamo potesa-tesa ivehaitu, apa ledo ntoto 
naria gunana bo ledo nanggeni belo. 3:10 Ane maria tona nompoposibali 
todea topomparasaya, kana musalaraka 1a sanggani, bara ronggani. Ane 
rongganimo 1a nisalarakamu bo ledo nepangala, tumo mosimporoa nte 1a. 
3:11 Nisanimu tona ivehaitu nadaa pekirina bo nadosa. Dosana mboto 
nompakalanto ia masipato rahuku. 3:12 Ane makava 1 Artemas bara 1 
Tikhikus anu kutudu tou nte iko ri situ ri Kreta ngena, pasimbukumo 
mosinggava nte yaku ri ngata Nikopolis, apa niaku monturo ri ngata 
Nikopolis sampe maupu tempo ranindi. 3:13 Pasimbukumo mantulungi i 
Zenas, guru agama, bo i Apolos, ala ira mamala mompapola polipara bo 
ledo makura nuapa-nuapa. 3:14 Sampesuvuta sampomparasaya kana 
masaro movia anu nabelo, ala mamala mombatulungi tona napepa. “3:14 
ala mamala mombatulungi tona napepa. Tafsiran ntanina: ala manggava 
anu niparaluura eo-eo. Nee sampe katuvura ledo maria gunana. 3:15 
Nadea tabe lako nte pura-pura sampesuvuta anu naria nte yaku ri sii. 
Pakavote tabe kami ka sampesuvuta sampomparasaya ri situ anu 
nompotove kami. Kuperapi Alatala bate-batena mabelo nte komiu 
pura-pura. Tabe lako nte yaku, Paulus 


Filemon 


1:1 Filemon, sampesuvu nipotove kami bo roa kami sampokarajaa: Sura 
hitu lako nte yaku, 1 Paulus, anu nitarunggu sabana nompatolele kareba 1 
Yesus Kristus, bo lako nte i Timotius sampesuvuta sampomparasaya. Sura 
hitu nitulisi ka iko, 1:2 bo ka todea topomparasaya anu nasiromu 
nosambaya ri banuamu, bo ka 1 Apfia sampesuvuta mombine 


sampomparasaya, bo 1 Arkhipus, anu nosanggani-nggani nte kami 
nompasimbuku nokarajaa ka Tupu. 1:3 Kuperapi Tuamata Alatala bo 
Tuputa Yesus Kristus mombadekei belo ka komiu bo mompakatinonto 
raramiu. 1:4 Nggani-nggani yaku nosambaya ka iko, yaku nosukuru nte 
Tupuku Alatala 1:5 sabana niepeku karoso pomparasayamu 1 Pue Yesus 
bo niepeku muni kaoge pepotovemu ka pura-pura todeaNa. 1:6 Kita 
nosangu rara nte topomparasaya ntanina sabana pomparasayata 1 Yesus. 
Yaku nosambaya ala posangu raramu nte topomparasaya ntanina, 
manggeni iko mpuu-mpuu mombapaha mpengaya-ngaya belo naria nte 
kita anu nosangu rara nte 1 Kristus. 1:7 Sampesuvuku, nadamba mpuu 
yaku, bo raraku mpakaroso nangepe pepotovemu ka todea nu Alatala. Bo 
petulungimu mpuu-mpuu nompakasana rarara! 1:8 Jadi, nanggita 
pepotovemu ka topomparasaya, naria anu kuperapi nte iko. Kakanana, 
namala kuparenta iko movia anu masipato mupovia sabana kuasa nidekei i 
Kristus ka yaku. 1:9 Tapi nantora pepotovemu, aga kuperapi nte iko bo 
ledo kuparenta. Yaku hii natuamo “1:9 Yaku hii natuamo. Tafsiran 
ntanina: Yaku hii niposumba i Kristus.” bo nitarunggu sii-sii sabana 
nompatolele kareba 1 Yesus Kristus. 1:10 Yaku, 1 Paulus, merapi ala 
mutarima mabelo 1 Onesimus, anu nipotoveku mpo anaku mboto. la 
nirekeku mpuu-mpuu anaku, sabana tempo yaku riara ntarunggu ri sii, 
yakumo nompatuduki ia nomparasaya 1 Yesus, nasimbayu mpo totua 
langgai nompatuduki anana. 1:11 Bara ipia 1a ledo noguna ka iko, tapi 
sii-sii ia mpuu-mpuu noguna, ledo aga ka iko tapi ka yaku muni. “1:11 
Sanga i Onesimus batuana "noguna."* 1:12 Yaku mpuu-mpuu nompotove 
1 Onesimus, bo sii-sii nituduku ia manjili tou nte iko. 1:13 Ane kuoseaka 
dotaku mboto, kutaamaka ia ri sii nte yaku ala ia manjambei karomu 
mantulungi yaku anu da nitarunggu ri sii sabana nompatolele Kareba Belo. 
1:14 Tapi ledo kupokono mantaamaka 1a ane ledo mupodota. 
Nipokonokupa iko movia anu nabelo haitu lako ri kavoe raramu mboto, bo 
ledo aga nipasuu. 1:15 Niuliku pogaamu nte 1 Onesimus sampariolo najadi 
ala ia maria nte iko sampe ri kasae-saena. 1:16 Jadi sii-sii ia domo aga 
batuamu, tapi nelabipa pade batua, haitumo, ia sampesuvuta 
sampomparasaya anu nipotoveta. Iyapa yaku nompotove ia, nemopa iko! 


Iko nompotove ia sabana ia batuamu, bo muni sabana ia sampesuvumu 
sampomparasaya. 1:17 Jadi, ane nirekemu yaku roamu sampomparasaya, 
kuperapi nte iko, tarima mpanjilimo 1 Onesimus nasimbayu mpo 
pantarimamu yaku. 1:18 Bo ane ia nompakarugi iko bara noinda nte iko, 
damo yaku mombatangguna. 1:19 Yaku 1 Paulus, notulisi tesa hitu ante 
paleku mboto. Yaku mombabayari indana pura-pura ka iko. Kakanana iko 
mboto noinda nte yaku sabana lako nte yaku sampe iko nanggava katuwua 
nabaru. 1:20 Sampesuvuku, kita nomparasaya 1 Kristus, jadi kuperapi ala 
iko movia anu noguna ka yaku, haitumo, tarima mpanjilimo 1 Onesimus ala 
madamba raraku sabana posampesuvuta sampomparasaya. 1:21 Yaku 
notulisi sura hitu ka iko sabana nisaniku iko movia anu niperapiku hitu. Bo 
ledo aga haitu, nisaniku iko movia melabipa pade anu niperapiku. 1:22 
Narita vai sangupa kuperapi nte iko, tulungi pakasadia ka yaku ponturo ri 
banuamu, sabana nisarumakaku posambayamiu pura-pura raepe nu Alatala 
bo yaku rakabasaka lako ri tarunggu bo mamala mosinggava vai nte iko. 
1:23 Tabe lako nte 1 Epafras, anu nosanggani-nggani ante yaku riara 
ntarunggu sabana nompatolele kareba 1 Yesus Kristus. 1:24 Tarima muni 
tabe lako nte roaku sampokarajaa, haitumo 1 Markus, 1 Aristarkhus, 1 
Demas bo 1 Lukas. 1:25 Kuperapi komtu pura-pura mombarasai1 kabelo 
rara nTuputa Yesus Kristus. Tabe lako nte yaku, Paulus 


Ibrani 


1:1 Tempo nggaulu, nadea ngganimo Alatala nompasimbayu tesaNa ante 
mpengaya-ngaya cara ka “nabi-nabi anu nompapola tesaNa haitu ka 
totuata nggaulu. 1:2 Tapi ri tempo nggapuri hitu “AnaNa mbotomo 
nompasimbayu tesaNa ka kita. AnaNa haitu nipopale nu Alatala 
nompajadi dunia, bo Alatala nompakatantu AnaNa haitumo masipato 
majadi tupuna pura-pura anu naria. 1:3 AnaNa haitu nompopakita kuasa 
bo kaoge nu Alatala, bo la nasimbayu nte Alatala. Iamo nombakuasai bo 
nomp1ara mpengaya-ngaya ri dunia ante tesaNa nakuasa. Naupu la 
nombakabasaka manusia lako ri dosa, Ia nonturo ri ponturo magau ri 
suruga ri panggana nu Alatala toNeliu KaogeNa. 1:4 Jadi la nipakalanga 


ntotopa pade *malaeka-malaeka nu Alatala, bo nturo nidekei nu Alatala ka 
la naogepa pade nturo nu malaeka-malaeka. 1:5 Nalantomo kaoge 1 Yesus 
apa ledo ria sanggania Alatala notesa ka malaekaNa ivei: "Ikomo AnaKu, 
eo hitu Yaku najadi TuamaMu!" (1:5 Mazmur 2:7)#Bo ledo ria sanggania 
Alatala nanguli ka malaekaNa ivei: "Yaku majadi TuamaMu, bo Iko 
majadi AnaKu." (1:5 2 Samuel 7:14)#Tapi niuliNa ivehaitu ka AnaNa 
mboto. 1:6 Bo tempo Alatala nombatudu “Ana lumbuaNa makava ri dunia 
hitu, muliNa muni ivei: "Pura-pura malaeka kana mombasomba AnaKu." ( 
1:6 Mazmur 97:7) 1:7 Alatala nombatesa malaeka-malaekaNa ivei: 
"Yaku nompajadi malaeka-malaekaKu nasimbayu mpo pori. Ira 
nasimbayu mpo apu narega." (1:7 Mazmur 104:4) 1:8 Tapi ntuliNa ka 
AnaNa ivei: "Ikomo Alatala, bo poparentaMu maroo sampe ri kasae- 
saena, Iko moparenta todeaMu ante rara nanoa. 1:9 Iko nompotove 
pokainggu nanoa bo navuu mataMu nanggita pokainggu natenggo. Jadi 
haitu sampe Yaku, TupuMu Alatala nompelisi Iko, bo nibilaKu Iko bo 
nipakadambaKu raraMu nelabipa pade roa-roaMu." (1:8-9 Mazmur 
45:7-8) 1:10 Bo Alatala nanguli muni ka AnaNa ivei: "Pue, Iko nompajadi 
dunia ri ulu jadina, Bo langi muni asele mpaleMu. 1:11 Langi bo tana kana 
malipo, bo magero mpo baju naranta, Tapi Iko bate-batena maria. 1:12 
Langi bo tana ratikaMu nasimbayu mpo buya. Bo rasambei ante baruna 
nasimbayu mpo baju narantamo nisambei ante baruna. Tapi Iko ledo ntoto 
mabali, KatuvuMu ledo ria kaupu-upuna." (1:10-12 Mazmur 102:26-28) 
1:13 Bo ledo ria sanggania Alatala nanguli ka malaekaNa mpo niuliNa ka 
AnaNa ivei: "Ponturomo ri sabingga ngganaKu sampe Kupopekou 
pura-pura baliMu nte Iko." (1:13 Mazmur 110:1) 1:14 Jadi, isema 
kakanana malaeka-malaeka nTupu? Ira pura-pura topotulungi Alatala anu 
nisuroNa mantulungi bo manggeniaka tona rapakasalamaNa. 


2:1 I Yesus naogepa pade #malaeka. Sabana haitu, kita kana manggangisi 
pakabelo-belo pepatuduki niepeta ala kita ledo masalandala lako ri dala 
nakana. 2:2 Atura nTupu anu nipapola nu malaeka-malaeka ka totuata 
nggaulu, nakana bo kana raoseaka. Isema-sema nombaliunaka Atura haitu 
atau ledo nangoseaka Atura haitu, nikavana pehuku nangoseaka poviana. 


2:3 Ane ivesia nte Atura nTupu , nemopa Kareba Belo anu nipatolele i 
Yesus! Kareba haitu nombatesaki carana kita mamala rapakasalama. 
Kareba haitu nelabipa kabelona pade Atura nipapola malaeka-malaekaNa 
nggaulu. Jadi ane ledo rapeilita kareba haitu, berimbamo kita makabasaka 
lako ri pehuku? Kareba haitu pamulana nipatolele i Pue Yesus mboto. 
Tona anu nangepe la nompakalanto ka kita, kareba haitu mpuu-mpuu 
nakana bo namala rasarumakata. 2:4 Bo Alatala mboto nompakalanto 
kareba nipatolelera mpuu-mpuu nakana. Apa nipoviaNa mpengaya-ngaya 
kabaraka bo tanda nipokumaaka, bo nipaleleNa pompakule lako ri Nosa 
GasaNa nangoseaka dotaNa mboto. 2:5 Ledo malaeka-malaeka nanggava 
kuasa lako nte Alatala moparenta ri dunia nabaru bara maipia, haitumo 
dunia nitesata ri sii. 2:6 Kuasa haitu nidekei nu Alatala ka manusia. Naria 
tesa ri Buku Gasa nompakalanto manusia rapakakuasa ivei: "O Pue 
Alatala, nuapa manusia sampe masipato ratoraMiu? Ira aga manusia, 
nuapa sabana nipariaraMiu? 2:7 Komiu nomparitambe manusia sampalai 
lako ri malaeka. Komiu nompakaoge manusia bo nombadekei nturo nibila 
ka ira. 2:8 Bo Komiu nombadeke1 kuasa ka manusia ala rakuasaira 
pura-pura anu naria." (2:6-8 Mazmur 8:5-7)#Jadi ane muli Alatala 
nombadekei kuasa ka manusia momparenta pura-pura anu naria, batuana, 
ledo ria sangayaa ledo nidekeiNa rakuasai nu manusia. Sii-sii dopa nikitata 
manusia nombakuasai pura-pura anu naria. 2:9 Tapi nikitata 1 Yesus 
nakuasa! la niparitambe sampalai lako ri malaeka nasimbayu mpo manusia 
ala la rapatesi mombasambei pura-pura manusia. Haitu nipoviaNa sabana 
Alatala nompotove kita. Bo sii-sii Alatala nompakaoge la bo nidekeiNa ka 
Ia nturo nibila sabana la nombarasai susa bo pari sampe namate. 2:10 
Alatalamo anu nompajadi mpengaya-ngaya bo mpengaya-ngaya haitu 
nipajadiNa nangoseaka dotaNa mboto. PatujuNa ala madea tona majadi 
ana-anaNa bo manggava bagia ri kaogeNa. Haitumo sampe masipato 
nipalambaNa 1 Yesus nombarasai kasusa bo kapari ala i Yesus majadi 
#Topepakasalama anu ledo nakura nuapa-nuapa, anu nobuka dala ala 
manusia namala rapakasalama. 2:11 I Yesus nompegasa katuvuta nadosa. 
Kita anu nipegasaNa bo la anu nompegasa kita nosangu Tuama. Haitu 
sampe 1 Yesus ledo naeya mataNa nanguli kita sampesuvuNa. 2:12 la 


nanguli ka Alatala ivei: "Pue, kana Kupatolele karebaMiu ka 
sampesuvusampesuvuKu. Tempo ira nasiromu metupu, Kutoiya Komiu." 
(2:12 Mazmur 22:23) 2:13 Bo i Yesus nanguli muni ivei: "Yaku 
manjarumaka Alatala." “Bo sanggamipa niuliNa ivei: "Siimo Yaku 
nosanggani-nggani ante ana-ana nidekei nu Alatala ka Yaku." (2:13 
Yesaya 8:17-18) 2:14 Kita anu muli 1 Yesus ana-ana, aga manusia biasa 
anu mamate. Jadi haitu sampe i Yesus muni najadi manusia bo nombarasai 
pura-pura anu nirasaita. la najadi manusia ala la mamala mamate 
mompakaropu kuasa #“Magau nu Seta anu nombakuasai kamatea. 2:15 
Ante nompakaropu kuasa Magau nu Seta, nikabasakaNa tona anu natuvu 
mpo batua kasae nggatuvura ri dunia hitu sabana naeka ka kamate. 2:16 
Natantumo ledo malaeka nitulungiNa, aga kita muli 1 Abraham. 2:17 Haitu 
sampe la kana najadi nasimbayu ntoto ante kita sampesuvu-sampesuvuNa. 
Ane la nasimbayu ntoto nte kita, la namala majadi Pakeni nTopanggeni 
Pesomba anu naasi mataNa nanggita todeaNa bo natutu nombatui 
pokarajaa mdekei nu Alatala ka Ia, sampe dosa manusia namala nisompo. 
2:18 I Yesus mboto nombarasai kasusa bo kapari tempo mipesori, jadi la 
nompakule nombatulungi tona nipesori. 


3:1 Jadi, sampesuvu-sampesuvuku anu nipelisi nu Alatala bo nipokioNa 
matuvu mabelo ri suruga. Pekirimo pakabelo-belo 1 Yesus hitu. la nisuro 
nu Alatala najadi Pakeni “nTopanggeni Pesomba ri agama nioseakata. 3:2 
Ia natutu novia anu nipakatantu nu Alatala ka la nasimbayu mpo Nabi 
“Musa natutu nokarajaa nantulungi todea nu Alatala, anu nirapaka banua 
nu Alatala. 3:3 Topombangu banua nireke naogepa pade banua nibanguna. 
Ivesia muni i Yesus masipato manggava pebila naogepa pade Nabi Musa. 
3:4 Pura-pura banua, naria topoviana. Tapi topovia mpengaya-ngaya Iamo 
Alatala. 3:5 Ane Nabi Musa, ia natutu nokarajaa ka Alatala nantulungi 
todeaNa, nasimbayu mpo potudua nombatulungi riara banua nu tuana. 
Pura-pura anu nipovia i Musa nogambara anu rapopaisani nu Alatala ri 
tempo makava. 3:6 Tapi i Kristus ledo aga potudua, la “Ana nu Alatala 
mami anu natutu nompasiayu pura-pura todea nTuamaNa. Bo kitamo 
nireke todea nu Alatala asaa kita naroo nomparasaya bo ledo 


nolenggalengga nanjarumaka 1 Yesus ante damba rara sampe ri kaupuna. 
3:7 Jadi, epemo tesa lako ri Nosa Gasa nu Alatala nanguli ivei: "Ane 
raepemiu suara nu Alatala eo hitu, 3:8-9 nee rapakakaamiu bagamiu mpo 
totuamiu nggaulu nesapuaka ri karava bai. Alatala nanguli: 'Patapulu mpae 
kasaena nikitara kabaraka-kabaraka nipoviaKu. Tapi naupa ivesia, ira 
nasaro nompesori Yaku bo nombaopa rau raraKu. 3:10 Haitu sampe narau 
mpuu raraKu nanggita ira bo niuliKu, ira nasaromo nasalandala, bo ledo 
nipokonora nangoseaka parentaKu. 3:11 Nagigi mpuu raraKu sampe 
Yaku “nosumpa ivei: Ira ledo ntoto mamala mesua ri ngata Kudeketka ira 
bo ledo mamala ira menonto mosanggani-nggani ante Yaku.'" (3:7-11 
Mazmur 95:7-11) 3:12 Jadi sampesuvu-sampesuvuku, komiu kana 
mainga ala nee maria komiu majadi madaa bo ledo momparasaya sampe 
motubengosi Alatala anu natuvu sampe ri kasae-saena! 3:13 Tapi eo-eo 
komiu kana mosipakaroso rara ala ledo maria komiu rabagiu nu dosa 
sampe bagamiu majadi makaa. Posipakaroso raramiu ane komiu da natuvu 
ri tempo niuli ri Buku Gasa "eo hitu", batuana, kamba da naria loga.“ 3:14 
Apa kita manggava bagia lako ri pura-pura anu naria nte 1 Kristus asaa anu 
niparasayata lako ri pamulana bate-batena raparasayata sampe ri kaupuna 
bo ledo molengga-lengga. 3:15 Hitumo patuju ntesa niuli ri bavona ivei: 
"Ane raepemiu suara nu Alatala eo hitu, nee rapakakaamiu bagamiu mpo 
totuamiu nggaulu anu nesapuaka." (3:15 Mazmur 95:7-8) 3:16 Jadi, 
isema nangepe suara nu Alatala bo nesapuaka? Tantu pura-pura ira anu 
nikeni Nabi “Musa nesuvu lako ri tana “Mesir. 3:17 Bo isema niporau rara 
nu Alatala patapulu mpae kasaena? Natantumo ira haitu muni anu novia 
dosa ri karava bai sampe namate hamai. 3:18 Alatala nojanji ivei: "Ira ledo 
ntoto mamala menonto mosanggani-nggani ante Yaku!" Isema nipatuju nu 
Alatala? Natantumo ira anu ledo natundu nte la. 3:19 Jadi, nalantomo ka 
kita ira ledo namala nenonto nosanggani-nggani nte Alatala sabana ira ledo 
nomparasaya. 


4:1 Sampesuvu-sampesuvu, da naria pojanji nu Alatala nombadekei loga 
ka kita menonto mosanggani-nggani ante la. Haitu sampe kita kana mainga 
ala nee maria saitoa kita maboli. 4:2 Apa kita muni nangepe Kareba Belo 


nu Alatala nasimbayu mpo totuata nggaulu. Tapi kareba mepe ntotuata 
ledo ria gunana ka ira, sabana aga mepera bayangi, ledo mparasayara 
kareba haitu. 4:3 Kita anu nomparasaya mamala menonto 
mosangganinggani ante Alatala, tapi ira ledo. Apa nikitata tesa nu Alatala 
ri bavona: "Nagigi mpuu raraKu sampe Yaku “nosumpa ivei: Ledo ntoto 
Kudekei ira menonto mosanggani-nggani ante Yaku." (4:3 Mazmur 
95:11)#Tra ledo mombarasai kabelo penonto nu Alatala naupa penonto 
haitu nasadiamo lako ri lamba pamulana tempo Alatala naupu nompajadi 
dunia bo pura-pura isina. 4:4 Nalantomo penonto haitu nasadia lako ri 
pamulana, sabana naria tesa ri Buku Gasa nanguli eo kapapituna ivei: "Ri 
eo kapapituna Alatala nenontomo lako ri pura-pura bagoNa." (4:4 Kajadia 
2:2) 4:5 Ri tesa mu Alatala mepeta pangane, "Ledo ntoto Kudekei ira 
mesua ri ngata haitu bo menonto mosanggani-nggani ante Yaku." 4:6 Jadi 
tona pamulana anu nangepe kareba nabelo haitu ledo nirasaira kabelo 
penonto nu Alatala, sabana ira ledo nomparasaya. Tapi patuju nu Alatala, 
kana maria tona menonto mosanggani-nggani ante la. 4:7 Jadi haitu sampe 
Alatala nompakatantu loga ntanina anu niuliNa "eo hitu" ala manusia 
radekei loga menonto mosanggani-nggani ante la. Noatu-atu mpae naliu 1 
“Musa, pade Magau “Daud notulisi tesa nu Alatala nitulisiku ri bavona 
ivei: "Ane raepemiu suara nu Alatala eo hitu, nee rapakakaamiu bagamiu." 
(4:7 Mazmur 95:7-8) 4:8 Tempo nokolu 1 #Yosua nanggeni “toIsrael 
nesua ri tana “Kanaan anu nijanji nu Alatala ka ira. Tapi haitu ledo nireke 
"nenonto nosanggani-nggani ante Alatala", sabana ri puri pade nitesa nu 
Alatala loga ntanina menonto mosanggani-nggani ante la. 4:9 Jadi da 
nariapa loga ka kita todea nu Alatala menonto mosanggani-nggani ante la 
nasimbayu mpo penontoNa ri eo kapapituna. 4:10) Nalantomo haitu, apa 
isema-sema menonto mosanggani-nggani ante Alatala menontomo lako ri 
pokarajaana nasimbayu mpo Alatala muni nenonto lako ri pura-pura 
pokarajaaNa bara ipia. 4:11 Sabana haitu, kita kana mompasimbuku ante 
rarata mpuu-mpuu ala kita mamala menonto mosanggani-nggani ante 
Alatala. Nee sampe maria tona ledo radeket mombarasai kabelo haitu 
sabana ledo nomparasaya, evamo najadi nte tolsrael nggaulu. 4:12 Tesa nu 
Alatala tesa natuwu bo nakuasa. Tesa haitu natadapa pade guma nomata 


ntimali apa Tesa haitu namala mantosu sampe ri pantaa nyawa bo rara ntai 
manusia, nasimbayu mpo guma nantosu sampe ri posidumpa nu buku bo 
unto nu buku. Tesa haitu namala nombabuka bo nomparesa pekiri bo 
patuju rara ntai manusia. 4:13 Nau aga sangaya anu mpajadi nu Alatala, 
ledo ria sangua ledo nikitaNa. Pura-pura nalanto nikitaNa. Bo kita kana 
mompangaku pura-pura pokaingguta ka la bara maipia. 4:14 Jadi nariamo 
Pakeni “nTopanggeni Pesomba anu naoge mpuu, lamo 1 Yesus, “Ana nu 
Alatala. Ia noliu ri langi bo nesua ri suruga ri ngayo nu Alatala ala 
mantulungi kita. Jadi kita kana maroo momparasaya bo nee menonto 
mangaku 1 Yesusmo Tuputa. 4:15 la Pakeni nTopanggeni Pesomba anu 
nangisani kalenteta, sabana la mboto nombarasai mpengaya pesori 
nasimbayu mpo kita, tapi la ledo novia dosa. 4:16 Sabana haitu, nee 
maeka. Kita kana mabia mosinggava nte Alatala riara posambayata apa 
Alatala nabelo raraNa bo nipotoveNa kita. Ane kita mekitulungi nte Ia, 
kita rapoasiNa bo ratulungiNa ri tempo niparaluuta. 


5:1 Pura-pura Pakeni #nTopanggeni Pesomba nipelisi lako nte todea bo 
nianggataka manjambei todea mantingayo Alatala. Pokarajaara haitu, 
manggeni pedekei1-pedekei ka Alatala bo pesomba-pesomba anu majadi 
posompo dosa. 5:2 Pakeni-pakeni nTopanggeni Pesomba aga manusia 
muni bo nadea kalentera. Haitumo sabana nalusu rarara nantulungi tona 
nadoyo bo nasalandala. 5:3 Jadi ane nikenira pesomba ka Alatala 
mombasompo dosa ntodea, kana rakenira muni posompo ka dosara 
mboto. 5:4 Ledo ria saitoa tona nanganggataka karona mboto majadi 
Pakeni nTopanggeni Pesomba, tapi ia nipelisi bo nianggataka nu Alatala, 
nasimbayu mpo 1 #Harun nggaulu nipelisi bo nianggataka nu Alatala 
majadi Pakeni nTopanggeni Pesomba ka #toY ahudi. 5:5 Ivesia muni i 
Kristus. Ledo nianggatakaNa mboto karoNa majadi Pakeni nTopanggeni 
Pesomba anu mbila. Tapi la mpelisi bo nianggataka nu Alatala. Alatala 
nanguli ivei: "Ikomo AnaKu, apa eo hitu Yaku najadi TuamaMu." “5:5 
Tesa hitu tesa nombalanti atau nanganggataka.” (5:5 Mazmur 2:7) 5:6 Bo 
niuliNa muni ri bagia ntanina ivei: "Iko Topanggeni Pesomba sampe ri 
kasae-saena, nasimbayu mpo 1 #“Melkisedek." (5:6 Mazmur 1 10:4) 5:7 


Tempo 1 Yesus da naria ri dunia la nosambaya ante buku rara bo nekakai 
nerapi tulungi nte Alatala anu nompakule mompakasalama la lako ri 
kamateNa. Bo posambayaNa niepe nu Alatala sabana la batena nekou nte 
Alatala bo ledo nangoseaka dotaNa mboto. 5:8 Naupa 1 Yesus “Ana nu 
Alatala, la kana nombarasai kasusa bo kapari ala rasaniINa mpuu-mpuu 
batuana matundu nte Alatala. 5:9 Naganapa pura-pura haitu nirasaiNa, la 
najadi puna katuvua nabelo sampe ri kasae-saena ka pura-pura tona 
matundu nte la. 5:10 Bo la nianggataka nu Alatala najadi Pakeni 
nTopanggeni Pesomba nasimbayu mpo 1 Melkisedek, Pakeni nTopanggeni 
Pesomba nggaulu. 5:11 Da nadeapa mbeki kuuli mombatesa 1 Yesus bo 1 
Melkisedek ka komiu, tapi nakaja ratentei ka komiu sabana nakumba 
mpuu pompahamiu meguru pepatuduki nakana. 5:12 Kakanana 
temponamo komiu majadi guru mompatuduki tona ntanina, sabana 
nasaemo komiu nomparasaya 1 Yesus. Tapi komiu da noparaluu guru 
mompatuduki ka komiu pepatuduki pamulana lako ri Tesa nu Alatala, 
komiu dopa nasadia nantarima pepatuduki kapolana. Komiu nasimbayu 
mpo ngana kodi da netomi, anu dopa nasadia mangande kandea nakaa! 
5:13 Isema-sema da netomi, batuana da nangana. Dopa nisanina 
mompoposisala anu nakana bo anu nasala. 5:14 Tapi kandea nakaa aga 
nikande ntona nambasomo, haitumo tona nipakabiasamo karona 
mompoposisala anu nabelo bo anu nadaa. 


6:1 Jadi sampesuvu-sampesuvu, nee kita aga mompekirika pepatuduki 
agama Kristen pamulana. Tapi aginamo kita meguru pepatuduki kapolana. 
Nee aga mombasili pepatuduki pamulana, evamo majea lako ri pokainggu 
nadaa anu ledo ria gunana, bo pepatuduki momparasaya Alatala. 6:2 Nee 
aga mombasili pepatuduki ada pediu, atau ada mombadika pale ri 
balengga ntona merapi belo ka ira. Nee aga mombasili pepatuduki matuvu 
mpanjili lako ri kamatea bara maipia atau pepatuduki pehuku sampe ri 
kasae-saena. Nee aga mombasili-sili pepatuduki pamulana haitu, kana 
ratambaipa! 6:3 Kamaimo, kita meguru pepatuduki kapolana. Bo ane 1 
Pue mompaloga, haitumo rapoviata! 6:4 Sampesuvu-sampesuvu, toramo! 
Ledo ria dala manggeni tona majea mpanjili ane ratunggaira 


mombakabasaka pomparasayara. Apa bara ipia ira natuvu riara reme nu 
Alatala. Nitarimaramo belo lako ri suruga, bo nitarimara munimo Nosa 
Gasa nu Alatala. 6:5 Nirasairamo Tesa nu Alatala nabelo bo nirasatramo 
kuasa lako ri dunia baru nu Alatala. 6:6 Tapi ane rakabasakara 
pomparasayara naupa pura-pura haitu nirasaira, ledo ria dala manggeni ira 
majea mpanjili lako ri dosara. Apa ane ivesia rapoviara, nasimbayu mpo 
nipakura mpanjili i Pue Yesus ri “kayu salib, bo nanjalai la ri ngayo 
ntodea. 6:7 Tana nadea nggani nambela uda bo nombadekei asele noguna 
ka topokarajaana, tana haitu rapoporasi nu Alatala. 6:8 Tapi ane tana haitu 
aga mompakatuvu jono bo karui, ledo ntoto ria gunana. Tana haitu domo 
masae rapindasi nu Alatala. Bo kaupuna tana haitu rapalabu pakaupu. 6:9 
Sampesuvu-sampesuvu nipotoveku, naupa ivesia tesaku, niparasaya 
kamimo komiu ledo mpo tana rapindasi haitu. Niparasaya kami naria asele 
nabelopa nte komiu, haitumo pomparasayamiu bo pokainggumiu masipato 
ka tona nipakasalama. 6:10 Alatala ledo natenggo raraNa, Ia ledo malinga 
raraNa ante poviamiu bo pepotovemiu. Nipopakitamiu tovemiu ka la 
tempo komiu nombatulungi sampesuvumiu sampomparasaya, nompamula 
lako ri nggauluname sampe sli-sii. 6:11 Dota kami, ala komiu pura-pura 
mompasimbuku mokainggu ivehaitu sampe ri kaupuna ala komiu 
mpuu-mpuu manggava pura-pura anu nisarumakamiu lako nte Alatala. 
6:12 Nee sampe komiu majadi masanda, tapi pasialamo Jonjo ntona anu 
nomparasaya Alatala bo nosabara nompopea sampe nikavara anu nijanjiNa 
ka ira. 6:13 Tempo Alatala nombadekei pojanji ka i Abraham, la 
nompakaroso pojanjiNa haitu bo #nosumpa nte SangaNa mboto, sabana 
ledo ria tona ntanina nalangapa pade la. 6:14 NiuliNa, "Yaku nojanji, 
mpuu-mpuu Kudekei belo ka iko, bo Kupakadea mulimu." 6:15 I 
Abraham nosabara nompopea, jadi nitarimanamo anu nijanji nu Alatala ka 
ia. 6:16 Ane kita manusia nojanji, kita nosumpa nte sanga naogepa pade 
karota mboto, bo haitu nompakaroso tesata ala raparasaya ntona, bo domo 
maria posisanal. 6:17 Ivesia muni ante Alatala. la nadota nompopakita 
pojanjiNa ledo ntoto mabali. la nadota nompopakitana ka tona masipato 
mantarima anu nijanjiNa. Jadi la nosumpa ala mompakaroso pojanjiNa. 
6:18 Pojanji bo posumpaNa haitu ledo mabali. Alatala ledo ntoto nodava. 


PatujuNa nojanji ivesia ala kita anu nekisaliku nte la maroso rarata sampe 
kita maroo manjarumaka anu nijanjiNa haitu. 6:19 Ane mantamo talonto 
sakaya, natantumo sakaya haitu ledo maave. Ivesia muni kita: ane maroso 
panjarumakata ledo masalandala kita. Ledo mabali panjarumakata sabana 
anu nisarumakata haitumo i Pue Yesus. la naria ri “Tombi Nelabi 
Kagasana “6:19 Peinta Ibrani 9:1-8. ri suruga, bo 6:20 la nokolu nesua 
hamai mompakasadia dala ka kita. la nianggataka najadi Pakeni 
“nTopanggeni Pesomba sampe ri kasae-saena, nasimbayu mpo i 
“Melkisedek. 


7:1 I #Melkisedek haitu magau ngata Salem bo “topanggeni pesomba ka 
Alatala anu Nelabi KaogeNa. Tempo 1 Abraham nanjili lako nombadagi 
magau-magau ri tana “Kanaan, 1 Melkisedek hau nosinggava nte 1 
Abraham bo nerapi Alatala mombadekei belo ka ia. 7:2 Naupu haitu i 
Abraham nombabagi pura-pura mbara-mbara nialasina lako ri 
magaumagau, bo nidekeina #sabagia lako ri sapulu bagia ka i Melkisedek. 
Sanga 1 Melkisedek haitu, batuana "Magau Nanoa," bo ia muni Magau 
ngata Salem anu naria batuana "Magau Topanggeni Posinggabelo." 7:3 I 
Melkisedek ledo notina, ledo notuama, ledo nisani totuana. Katuvuna ledo 
ria pamulana bo ledo muni naria kaupuna. la nasimbayu mpo “Ana nu 
Alatala, bo ia bate-batena topanggeni pesomba sampe ri kasae-saena. 7:4 
Jadi pekirimo kaoge 1 Melkisedek hitu! I Abraham, tuama ntotuata 
nggaulu, nombadekei ka ia #sabagia lako ri sapulu bagia pura-pura 
mbara-mbara tobelona nialasina lako ri magau-magau anu nidagina. 7:5 
Nangoseaka Atura-atura agama Yahudi, tona lako ri valaa 1 “Lewi anu 
najadi topanggeni pesomba masipato radekeika sabagia lako ri sapulu 
bagia lako ri panggava ntodea “toIsrael. Nangoseaka Atura-atura agama, 
aga topanggeni pesomba masipato mangala haitu lako nte sampesuvura 
“tolsrael naupa ira pura-pura muli 1 Abraham. 7:6 Tapi 1 Melkisedek, 
naupa ia ledo lako ri valaa i Lewi, nidekeika sabagia lako ri sapulu bagia 
lako ri pura-pura mbara-mbara niago i Abraham lako ri magau-magau 
haitu, bo ia nerapi Alatala mombadekei belo ka i Abraham anu nidekeika 
pojanji nu Alatala. 7:7 Nisanita pura-pura tona niperapika belo naedepa 


pade tona anu nerapi belo ka ia. Jadi i Melkisedek naogepa pade 1 
Abraham. 7:8 Ivesia muni 1 Melkisedek naogepa pade topanggeni 
pesomba lako ri valaa i Lewi. Ane topanggeni-topanggeni pesomba haitu 
anu nibagika sabagia lako ri sapulu bagia, ira manusia biasa anu namate. 
Tapi nangoseaka Buku Gasa, 1 Melkisedek anu nibagika 1 Abraham 
sabagia lako ri sapulu bagia, ledo namate tapi batena natuvu. 7:9 I Lewi 
totua nu pura-pura topanggeni pesomba anu masipato radekeika sabagia 
lako ri sapulu bagia lako ri todea #toYahudi. Tapi naupa i Lewi dopa 
nipoanaka tempo 1 Abraham nombadekei sabagia lako ri sapulu bagia ka i 
Melkisedek, namala rauli i Lewi mboto nombadekei sabagia lako ri sapulu 
bagia tempo haitu. 7:10 Sabana, ia nariamo riara karo ntotuana 1 Abraham 
tempo 1 Melkisedek nosinggava nte 1 Abraham. 7:11 Tempo Alatala 
nombadekei Atura-atura agama ka tolsrael, nianggatakaNa tona lako ri 
valaa 1 Lewi majadi topanggeni pesomba anu momparenta todea 
mangoseaka Atura haitu. Tapi pokarajaa ntopanggeni pesomba haitu ledo 
nompakule mompakanoa manusia ri panggita nu Alatala. Jadi haitumo 
sampe paraluu raanggataka tona ntanina majadi topanggeni pesomba. 
Topanggeni pesomba haitu nasimbayu mpo 1 Melkisedek, bo domo mpo i 
“Harun muli i Lewi anu najadi topanggeni pesomba ntoIsrael pamulana. 
7:12 Jadi ane topanggeni pesomba lako ri valaa i Lewi rasambei, 
natantumo atura-atura nikeniakara kana rasambei muni. 7:13-14 
Topanggeni pesomba nitesa pangane Iamo Tuputa Yesus. Nisanita la lako 
ri valaa 1 Yehuda, ledo lako ri valaa i Lewi. Bo ledo ria muli i Yehuda anu 
najadi topanggeni pesomba. Ledo ria sanggania i “Musa nanguli tona lako 
ri valaa 1 Yehuda majadi topanggeni pesomba. 7:15 Nalantomo 
topanggeni pesomba lako ri valaa i Lewi bo Atura-atura agama 
nisambeimo sabana sii-sii nariamo ntanina topanggeni pesomba anu 
nasimbayu mpo i Melkisedek. 7:16 la najadi topanggeni pesomba ledo 
nangoseaka atura-atura nggaulu anu nompakatantu muli isema masipato 
majadi topanggeni pesomba. Tapi Ia najadi topanggeni pesomba sabana la 
nakuasa bo katuvuNa ledo ria kaupu-upuna. 7:17 Apa riara Buku Gasa 
naria tesa nanguli ivei: "Iko topanggeni pesomba sampe ri kasae-saena 
nasimbayu mpo i Melkisedek." (7:17 Mazmur 110:4) 7:18 Jadi sii-sii 


Atura-atura agama nokolu nisambei nu Alatala sabana ledo ria kuasana bo 
ledo ria gunana. 7:19 Batuana, Atura-atura agama ledo ntoto nompakule 
manggeni tona majadi manoa ri panggita nu Alatala. Tapi sii-sii naria 
sangaya dala nabelopa nipopaisani ka kita. Ane raoseakata dala hitu kita 
mamala mosisani belo nte Alatala. 7:20 Nisanita i Yesus naogepa pade 
topanggeni pesomba lako ri valaa i Lewi sabana Alatala mboto #“nosumpa 
tempo i Yesus najadi topanggeni pesomba. Alatala ledo nosumpa tempo 
muli i Lewi nianggataka najadi topanggeni pesomba. 7:21 Tapi tempo 1 
Yesus nianggatakaNa, la nosumpa. NiuliNa ka i Yesus ivei: "Yaku 
nosumpa bo ledo ntoto mabali pekiriKu, Iko topanggeni pesomba sampe ri 
kasae-saena." (7:21 Mazmur 1 10:4) 7:22 Lako ri posumpa haitu, 
nalantomo pojanji nu Alatala nabaru nabelopa pade pojanji njae. Apa 1 
Yesusmo namala nompakatantu pojanji haitu mpuu-mpuu madupa. 7:23 
Bo naria sangayapa sabana 1 Yesus naogepa pade topanggeni pesomba 
lako ri valaa i Lewi. Tona lako ri valaa i Lewi anu najadi topanggeni 
pesomba kana madea, sabana ira kana mamate pura sampe ledo 
rapakulera mompapola pokarajaara. 7:24 Tapi i Yesus batena natuvu. 
Haitu sampe Ia batena nokarajaa mpo topanggeni pesomba. PokarajaaNa 
ledo nolinja nte tona ntanina. 7:25 Jadi haitumo sampe la nompakule 
nompakasalama sampe ri kasae-saena tona nikeniNa natundu nte Alatala. 
Apa i Yesus batena natuvu nombasaliku ira ri ngayo nu Alatala. 7:26 Jadi i 
Yesusmo Pakeni nTopanggeni Pesomba anu nompakule nombatulungi kita. 
la nagasa, ledo ntoto ria salaNa atau dosaNa. la nitaniaka lako ri tona 
nadosa, bo la nioretaka sampe ri ponturo nalangapa pade pura-pura anu 
naria ri langi, haitumo ri suruga. 7:27 Ia ledo nasimbayu ante Pakeni 
nTopanggeni Pesomba ntanina. Eo-eo nikenira ntani ruru pesomba 
posompo ka dosara mboto, pade namala nikenira pesomba posompo ka 
dosa ntodea. Tapi i Yesus nanggeni pesomba aga sanggani tempo 
nidekeiNa karoNa mboto rapatesi mantolo dosa manusia. Pesomba haitu 
ledo paraluu rasili sampe ri kasae-saena. 7:28 Nangoseaka Atura-atura 
agama Yahudi, tona nalente bo nadosa nianggataka najadi Pakeni 
nTopanggeni Pesomba, apa ira aga manusia biasa. Tapi naliu Atura-atura 
haitu, Alatala nojanji ante sumpa, bo nangoseaka pojanji haitu, 


nianggatakaNa AnaNa mboto majadi Pakeni nTopanggeni Pesomba. Bo 
AnaNa haitu nipajadi Topetolo anu ledo nakura nuapa-nuapa sampe ri 
kasae-saena. 


8:1 Patuju ntesaku pangane ivei: Naria mamimo Pakeni nTopanggeni 
Pesomba ivehaitu nte kita. la nonturo ri suruga ri panggana nu Alatala anu 
Neltu KaogeNa. 8:2 Ia nantui pokarajaa mpo Pakeni #“nTopanggeni 
Pesomba ri Tombi Nelabi Kagasana, haitumo ri “Tenda nTupu mpuuna ri 
suruga, anu nipovia nu Alatala ledo povia nu manusia. 8:3 Pura-pura 
Pakeni nTopanggeni Pesomba nianggataka ala manggeni pedekei bo 
pesomba ka Alatala. Jadi 1 Yesus muni paraluu maria pesomba rakeniNa 
ka Alatala. 8:4 Ane rapana la ri dunia hitu, la ledo ntoto majadi 
topanggeni pesomba, sabana nariamo topanggeni pesomba anu nanggeni 
pesomba ka Alatala nangoseaka Atura-atura agama Yahudi. 8:5 Pokarajaa 
nipoviara kakanana aga gambara bo vayo lako ri anu naria ri suruga. Haitu 
sampe tempo Nabi “Musa nggaulu nasadia novia Tenda nTupu ri karava 
bai, Alatala nompopatora ka ia ivei: "Toramo! Pura-pura haitu kana 
mupovia mangoseaka Jonjo nipopakitaKu ka iko ri bavo nu bulu." 8:6 Tapi 
1 Yesus nanggava pokarajaa nanggeni pesomba anu nabelopa pade 
pokarajaa ntopanggeni pesomba ri dunia hitu anu nangoseaka Atura-atura 
agama nggaulu. Bo ivesia muni pojanji nabaru anu nipasiayuNa ri olo nu 
Alatala bo manusia nelabipa kabelona pade pojanji nokolu, sabana pojanji 
nabaru nipovia nangoseaka janji-janji tobelona. 8:7 Ane rapana pojanji 
pamulana haitu ledo nakura, natantu ledo paraluu rasambei ante pojanji 
ntanina anu nabelopa. 8:8 Alatala mboto nanggita kakura ntodea 

“to Yahudi sampe niuliNa ivei: "Pariaramo! Kana makava tempona bara 
maipia Yaku movia pojanji nabaru ante “toIsrael bo valaa i Yehuda. 8:9 
Pojanpi haitu ledo masimbayu mpo pojanji nipoviaKu nokolu ante totuara 
nggaulu tempo Yaku nanggeni ira nesuvu lako ri tana #“Mesir. Ira ledo 
naroo nangoseaka pojanji haitu. Jadi haitu sampe domo mpelliKu ira. 8:10 
Tapi iveimo pojanji Kupovia ante tolsrael ri tempo makava: Kubol: atura- 
aturaKu riara pekirira, bo Kutulisi atura-atura haitu riara ntaira. Yaku 
majadi Alatala nisombara bo ira majadi todeaKu. 8:11 Bo ira domo 


paraluu mompatuduki roa-roa bo sampesuvu-sampesuvura mosisani ante 
Alatala, sabana ira pura-pura, nau totua, nau ngana, mosisani ante Yaku. 
8:12 Yaku mombaampungi salara, bo dosa-dosara domo Kutora." (8:8-12 
Yeremia 31:31-34) 8:13 Ri tesaNa pangane, Alatala nombatesa pojanji 
nabaru, jadi nipakalantoNa pojanji nokolu natuamo bo domo rapake. Anu 
domo nipake bo natuamo natantu domo masae malipomo. 


9:1 Riara pojanji nu Alatala nokolu haitu naria atura-atura anu 
nompakatantu cara metupu nte Alatala, bo naria muni tenda petupu nipovia 
nu manusia. 9:2 Sangu tenda nipataka, riarana naria rontombi. Ri tombi 
koluna naria kada mpoindo bo meja ante roti nipesomba ka Alatala. Tombi 
haitu niuli Tombi Nagasa. 9:3 Bo ri bengo kae povombo anu nipotombi, 
naria tombi niuli “Tombi Nelabi Kagasana. 9:4 Ri tombi haitu naria meja 
potunju “dupa nipovia lako ri bulava bo naria muni “Peti Pojanji anu 
nilapisi bulava. Riara Peti haitu naria kura bulava pomboli roti “manna bo 
toko polipa 1 “Harun anu nosepi bo natuvu bara ipia. “9:4 Toko i Harun 
nosepi bo natuvu, tandana iamo nipelisi nu Alatala majadi topanggeni 
pesomba. Peinta Bilangan 17:1-1 1.4 Naria muni rompeka vatu noisi 
#Sapulu Parenta nu Alatala. 9:5 Bo ri bavo nu Peti Pojanji haitu naria 
randua anu nipovia nolenje mpo malaeka anu niuli “Kerub. Kerub haitu 
tandana karia nu Alatala hamai. Kapira nantaungo potutut nu Peti haitu anu 
niuli ponturo pantolo dosa. Tapi haitu pura-pura ledo paraluu ratentei 
pakalanto ri sii. 9:6 Iveimo cara pompakasiayu tombi riara Tenda nTupu: 
eo-eo “topanggeni pesomba nesua ri tombi koluna mantui bagora. 9:7 Tapi 
aga Pakeni nTopanggeni Pesomba saitona nidekei mesua ri tombi 
karontombina anu niuli Tombi Nelabi Kagasana, bo haitu aga sanggani 
sampae. Tempo ia mesua kana rakenina raa rapesombana mombasompo 
dosana mboto bo dosa ntodea anu ledo nitunggaira. 9:8 Lako ri atura haitu 
Nosa Gasa nu Alatala nompopaisani ka kita ivei: ane da naria Tenda 
pamulana haitu, batuana dopa nibuka dala mesua sampe ri ngayo nu 
Alatala ri Tombi Nelabi Kagasana. 9:9 Haitu muni naria batuana ka kita 
sii-sii, haitumo pedekei-pedekei bo pesomba-pesomba nipesomba ntona 
nangoseaka atura-atura pojanji nokolu, ledo nakuasa mompakagasa rara 


ntai ntopesomba ri panggita nu Alatala. 9:10 Atura-atura haitu aga 
nosinggambela ante kandea, panginu bo mpengaya ada pediu. Atura-atura 
haitu aga nosinggambela ante karota, ledo nosinggambela ante rara ntaita, 
bo atura-atura haitu aga nipake sampe makava tempona Alatala movia 
pojanji nabaru. 9:11-12 Tapi 1 Kristus nakava mpo Pakeni nTopanggeni 
Pesomba anu nanggeni kabelona nirasaita mamimo. la noliu riara Tenda 
nTupu anu nelabi kaogena bo nelabi kabelona pade Tenda nTupu ri dunia 
hitu, bo nesua ri Tombi Nelabi Kagasana ri suruga. Tenda nTupu ri suruga 
haitu ledo nipovia mpale manusia, batuana, ledo nopuna lako ri dunia hitu. 
Tempo 1 Kristus nesua ri Tenda haitu aga sanggani sampe ri kasae-saena. 
la ledo nanggeni raa ntovau lakina atau raa ana japi rapesombaNa, tapi 
raaNa mboto nikeniNa. Ivesiamo la nombakabasaka kita lako ri dosata 
sampe ri kasae-saena. 9:13 Nangoseaka pojanpi nokolu, raa lako ri tovau 
bo japi lakina bo avu lako ri ana japi anu nipalabu rapesomba ka Alatala 
nikamburoroi1 ka tona naruto ala ira majadi magasa. Jadi iyapa raa bo avu 
haitu mamala mompakagasa karo ntona naruto, 9:14 nemopa raa i Kristus 
anu nelabipa kabisana! I Kristus nombadekei karoNa mboto ka Alatala 
najadi pesomba anu ledo ria kakurana. Haitu nipoviaNa ante petulungi 
Nosa Gasa, anu naria sampe ri kasae-saena. Raa 1 Kristus nompakagasa 
rara ntaita lako ri pokaingguta ledo ria gunana ala kita mamala metupu nte 
Alatala anu natuvu sampe ri kasae-saena. 9:15 Haitu sampe 1 Kristus 
najadi topetariolo anu nompasiayu pojanji nu Alatala nabaru ala tona 
nipelisi nu Alatala mamala mantarima belo nijanjiNa sampe ri kasae-saena. 
Apa 1 Kristus namate nombatolosi dosa nipovia tempo pojanji nokolu da 
mpake. 9:16 Ane maria sura pojanji pobagi kakalumana, natantumo 
kakalumana dopa namala rabagi ane topovia sura dopa namate. 9:17 
Sabana isi sura haitu dopa mamala raoseaka ane da natuvu topovia sura. 
Ane namatemo topoviana, pade namalamo rapake. 9:18 Ivesia muni 
pojanji nu Alatala pamulana: ane dopa nipatiti raa binata msambale, dopa 
namala rapake. 9:19 Pamulana, 1 “Musa nompopaisani ka todea 

to Yahudi pura-pura parenta anu naria riara Atura-atura nu Alatala. Naupu 
haitu nialana raa ana japi bo tovau lakina nisambale bo nigalona ante uve. 
Naupu haitu nialana sepi-sepi nu kavoko “hisop anu nipou ante lui bulu 


bimba nalei. Nitomena ri raa bo nivembasikana Buku Parenta-Parenta bo 
todea. 9:20 Niulikana ira, "Hitumo raa mompakaasa pojanji nipakatantu 
nu Alatala ka komiu." 9:21 Bo ivesia muni i Musa nombavembasi raa ri 
Tenda nTupu bo pura-pura gana rapake metupu nte Alatala ala majadi 
magasa. 9:22 Kakanana, nangoseaka Atura-atura agama Yahudi sakidepa 
pura-pura anu naria nipakagasa ante raa. Bo ane ledo ria katiti nu raa, dosa 
ledo namala raampungi. 9:23 Jadi Tenda nTupu bo pura-pura ganana anu 
nogambarai1 anu naria ri suruga, kana nipakagasa ivesia. Tapi anu naria ri 
suruga, paraluu rapakagasa ante pesomba anu nelabipa kabelona. 9:24 
Sabana, 1 Kristus ledo nesua ri tenda petupu ri dunia anu nipovia mpale 
manusia, anu nogambarai Tenda nTupu mpuuna ri suruga. Tapi la nesua ri 
suruga bo hamai la batena mantingayo Alatala ala mantulungi kita. 9:25 
Mpae-mpae Pakeni nTopanggeni Pesomba Yahudi nesua ri Tombi anu 
Nelabi Kagasana nanggeni raa lako ri sangu binata, ledo raana mboto. Tapi 
i Kristus aga sanggani nombadekei karoNa mboto najadi pesomba. 9:26 
Apa ane rapana mpenggani-nggani la mesua, batuana mpenggani-nggani 
muni la kana mombarasai kasusa bo kapari nompamula lako ri lamba 
pamulana. Tapi kakanana, ri tempo sli-sii anu napara kaupu dunia la 
nakava aga sanggani nompakalali dosata ante nombadekei karoNa mboto 
nipatesi. 9:27 Alatala nompakatantu manusia mamate aga sanggani, bo 
maupu haitu ratangara. 9:28 Jadi ivesia muni i Kristus namate aga 
sanggani majadi pesomba pompakalali dosa ntodea. Naupu haitu la 
makava sangganipa, ledo mompakalali dosa, tapi mompakasalama tona 
nalentora nompopea kakavaNa. 


10:1 Atura-atura agama Yahudi aga gambara. Riara Atura-atura haitu 
dopa nisanita mpuu kabelo rakavata lako nte 1 Kristus. Aga vayona 
nikitata, ledo lenjena mpuu. Mpae-mpae tona nakava nanggeni pesomba 
nasimbayu rapesomba ka Alatala, nangoseaka Atura-atura haitu. Tapi 
pesomba-pesomba haitu ledo ntoto nompakule manggeni tona majadi 
nanoa ri panggita nu Alatala. 10:2 Ane rapana dosa ntona anu nanggeni 
pesomba haitu, mpuu-mpuu rapakalali, natantumo domo rakenira pesomba 
ka Alatala, sabana rasanira dosara ntampungimo bo domo rarasaira 


nadosa. 10:3 Tapi kakanana ledo ivesia. Pesomba nikeni ntona mpae-mpae 
aga nompopatora ka ira, ira nadosa. 10:4 Sabana, raa lako ri japi lakina bo 
tovau lakina ledo ntoto nompakalali dosa. 10:5-6 Haitu sampe tempo 1 
Kristus nakava ri dunia hitu, la nanguli ka Alatala ivei: "O Pue Alatala, 
ledo mpodotaMiu pesomba bo pedekei, Ledo nipokonoMiu *pesomba 
nipalabu bo pedekei-pedeke1 nidekei raposompo dosa. tapi naria karoKu 
mboto nipakasadiaMu. 10:7 Pade muliKu, 'Siimo Yaku, O Pue Alatala, 
nasadiamo Yaku movia dotaMiu nasimbayu mpo anu nitulisi riara Buku 
Gasa anu nombatesaki Yaku.'" (10:5-7 Mazmur 40:7-9) 10:8 Ri bavona, 1 
Kristus nanguli Alatala ledo nompokono pesomba bo pedekei, ledo muni 
nipokonoNa pesomba nipalabu bo pedekei-pedekei nidekei raposompo 
dosa. I Kristus notesa ivesia nau pesomba bo pedekei haitu nikeni ka 
Alatala nangoseaka Atura-atura agama Yahudi. 10:9 Naupu niuliNa 
ivesia, nitambaiNa vai tesaNa ivei: "Siimo Yaku, O Pue Alatala. 
Nasadiamo Yaku movia dotaMiu." Jadi, sabana haitu, nisanita pesomba- 
pesomba nangoseaka Atura agama Yahudi nilelaka nu Alatalamo bo 
nisambeiNa ante pesomba i Kristus. 10:10 Bo i Kristus nangoseaka dota 
nu Alatala, haitumo nidekeiNa karoNa mboto majadi pesomba posompo 
dosa. Pesomba haitu aga sanggani, ledo paraluu rasili, apa naganamo 
sampe ri kasae-saena. Ivesiamo dosata pura-pura nipakalali. 10:11 Eo-eo 
“topanggeni pesomba agama Yahudi neangga nantui pokarajaara. Nadea 
nggani nikenira pesomba-pesomba nasimbayu ka Alatala. Tapi pesomba 
haitu ledo ntoto nompakule mompakalali dosa. 10:12 Tapi aga sangu 
pesomba nikeni i Kristus, haitumo karoNa mboto nidekeiNa rapatesi 
majadi pesomba posompo dosa. Bo pesombaNa haitu nompakule 
mompakalali dosa sampe ri kasae-saena. Naupu nanggeni pesomba haitu, 
Ia nonturo ri panggana nu Alatala. 10:13 Bo sii-sii la nompopea sampe 
Alatala mompopekou pura-pura baliNa nte la. 10:14 Jadi lako ri 
pesombaNa sangu, 1 Kristus nompakalali dosata, bo nompakanoa kita ri 
panggita nu Alatala sampe kita domo makura nuapa-nuapa sampe ri 
kasaesaena. 10:15 Nosa Gasa nu Alatala muni nompopaisani pojanji 
nabaru ka kita. NipapolaNa tesa nu Alatala ivei: 10:16 "Tveimo pojanji 
Kupovia ante ira ri tempo makava: Kuboli atura-aturaKu riara pekirira, bo 


Kutulisi riara ntaira. 10:17 Dosa-dosa bo pokainggu nadaa domo Kutora." 
(10:16-17 Yeremia 31:33-34) 10:18 Jadi ane dosa-dosa bo pokainggu 
nadaa niampungimo, natantu domo paraluu pesomba posompo dosa. 
10:19 Jadi sampesuvu-sampesuvu, hitupa kita domo paraluu makaja 
rarata manggaparal Alatala riara posambayata bo metupu nte la. Namala 
rauli kita namala mesua sampe ri “Tombi Nelabi Kagasana sabana raa 
lako ri kamate 1 Yesus. 10:20 1 Yesus nombabuka dala nabaru ka kita, 
dala anu nanggeni katuvua nabelo. Ri Tenda nTupu bara ipia, dala hau 
riara Tombi Nelabi Kagasana nilava kae povombo. Tapi 1 Kristus 
nombabuka dala ka kita, domo ria nuapa-nuapa nombalava kita 
manggaparal Alatala riara posambayata bo metupu nte la, apa 1 Yesus 
nombadekei karoNa mboto rapatesi mombasompo dosata. “10:20 Tempo 
namate 1 Kristus, kae povombo ri Banua nu Alatala nabite, tandana kita 
namala mesua riara Tombi Nelabi Kagasana, haitumo kita mboto namala 
nanggaparai Alatala riara posambayata bo metupu nte la bo domo paraluu 
topanggeni pesomba.” 10:21 Bo la najadi Pakeni nTopanggeni Pesomba 
anu nanggeniaka todea nu Alatala. 10:22 Jadi kita kana metupu nte Alatala 
ante rarata naliangu bo pomparasayata ledo nolengga-lengga. Apa rara 
ntaita nipakagasamo ante raa i Kristus, jadi nisanita domo ria salata. Kita 
nidiu ante uve gasa, tandana kita nipakagasaNamo. “10:22 Ri ada 
nanganggataka topanggeni pesomba nto Yahudi, ira nivembasi raa ala 
mompatani ira ka Alatala (peinta Pesuvu 29:21) pade nandiu ala magasa. 
Dopame topanggeni pesomba mompalabu pesomba, kana ratoposi ntani 
ruru palera bo kadara. (Peinta Pesuvu 29:4; 30:17-21; 40:30-32.)# 10:23 
Kita kana bate-batena manjarumaka 1 Yesus, kita nangaku lamo Tuputa. 
Nee molengga-lengga apa nisanita Alatala namala raparasaya 
mompakadupa pojanjiNa. 10:24 Bo kita kana mompekirika berimba kita 
mamala mosipakaroso rara sampe kita pura-pura mosimpotove bo 
mokainggu nabelo. 10:25 Nee menonto masiromu metupu 
mosangganinggani, mpo kabiasa ntona sanu. Tapi kita kana mosipakaroso 
rara, nelabipa sii-sii sabana nisanita naparamo kakava i Yesus. 10:26 Ane 
ratunggaita bate-batena movia dosa naliu nitarimata pepatuduki nakana, 
ledo ria pesomba mompakalali dosa haitu. 10:27 Ane ivesia pokaingguta, 


damo aga maviora rarata mompopea pehuku bo apu narega mpuu anu 
mompalabu tona nangeva Alatala. 10:28 Isema-sema nombasapuaka 
Atura-atura agama nipapola Nabi Musa nggaulu, ane naria randua bara 
tatalu sabi nanguli ia nasala, ia mhuku mate bo ledo ria ampu. 10:29 Ane 
ivesia pehuku ka tona nombasapuaka Atura agama, nemopa ka tona anu 
nompojejea “Ana nu Alatala. Tona haitu nompandaente raa i Yesus, tano 
raa haitumo nompakaasa pojanji nu Alatala bo nompakalali dosana. Bo 
tona haitu muni nanjalai Nosa Gasa anu nompopaisani pepotove nu Alatala 
ka todeaNa. 10:30 Nisanitamo Alatala nanguli ivei: "Yakumo 
topombabalasi. Yaku mombahuku ira." Bo niuliNa muni, "Tupu 
mombatangara todeaNa." “10:30 Ulangan 32:35-36 10:31 Natantumo 
maviora mpuu rara ntona anu mambela pehuku lako nte Alatala anu natuvu 
sampe ri kasae-saena! 10:32 Tapi sampesuvu-sampesuvu, toramo 
katuvumiu tempo bara ipia. Tempo komiu dako nantarima reme lako nte 1 
Pue, nadea susa bo pari nirasaimiu. Tapi naupa ivesia, komiu batena 
nomparasaya. 10:33 Sanggani-sanggani komiu nisalai bo nipakadaa ntona 
ri ngayo ntodea. Narita muni komiu nantulungi roa anu nipovia ntona 
ivehaitu, sampe komiu muni nombarasai1 kasusara. 10:34 Komtu muni 
naasi mata nomporoa bo nantulungi tona nitarunggu. Bo tempo 
mbarambaramiu niago ntona komiu batena nadamba, sabana nisanimiu 
naria kakalumanamiu nelabipa kabelona ri suruga anu nainti sampe ri 
kasaesaena. 10:35 Jadi, sampesuvu-sampesuvu, nee menonto 
momparasaya, sabana ane maroo komiu momparasaya, mambaso mpuu 
tambomiu bara maipia. 10:36 Komtu kana mosabara ala maupu komiu 
movia dota nu Alatala, komiu mantarima anu nijanjiNa. 10:37 Sabana riara 
Buku Gasa nitulisi ivei: "Domo ntoto masae, la anu makava haitu, makava 
mpuumo. la ledo mombasoro-soro kakavaNa haitu. 10:38 Bo todeaKu 
anu nanoa ri panggitaKu, iramo matuvu mabelo sabana pomparasayara. 
Tapi ane moura ira, domo Kupodamba." (10:37-38 Habakuk 2:3-4) 10:39 
Sampesuvusampesuvuku, kita hitu ledo topoura sampe rapambela pehuku, 
tapi kita nomparasaya Alatala bo nanggava katuvua nabelo sampe ri 
kasae-saena. 


11:1 Ane kita nomparasaya, batuana nisanitamo anu nisarumakata 
mpuu-mpuu rakavata. Nau dopa nikitata, nariamo katantuna riara ntaita 
anu haitu mpuu-mpuu majadi. 11:2 Lako ri pomparasaya ntona nggaulu, 
ira nipodamba nu Alatala. 11:3 Lako ri pomparasayata, nisanita dunia 
nipajadi nu Alatala ante TesaNa. Jadi, anu nikita mpajadi lako ri anu ledo 
nikita. 11:4 Lako ri pomparasaya 1 Habel, pesomba nikenina ka Alatala 
nabelopa pade pesomba nikeni ntuakana 1 Kain. Lako ri pomparasayana 
haitu, 1 Habel nitarima nu Alatala mpo tona nanoa apa nalantomo 
pesombana nipodamba nu Alatala. Bo nau namatemo ia, da nariapa tesana 
bo jonjo pomparasayana. 11:5 Lako ri pomparasaya 1 Henokh, ia ledo 
namate tapi nioretaka nu Alatala lako ri dunia hitu. la nielo-elo tapi ledo 
ria nikava ntona sabana ia more nu Alatala lako ri dunia hitu. Narita tesa ri 
Buku Gasa nompakalanto dopame 1 Henokh niore, katuvuna nipodamba nu 
Alatala. 11:6 Ledo ria saitoa namala rapodamba nu Alatala ane ledo ria 
pomparasayana. Apa isema-sema madota metupu nte Alatala, kana 
raparasayana naria Alatala. Bo kana raparasayana muni Alatala 
mombadekei belo ka tona nangelo la ante rara mpuu-mpuu. | 1:7 Lako ri 
pomparasaya 1 “Nuh, ia natundu nte Alatala. Alatala nompopaisani ka 1 
Nuh maria uve oge ngena mompakagero dunia. Jadi, nau dopa nikitana 
kajadia haitu, moseakana parenta nu Alatala bo nipoviana kapala mbaso 
ala ira sambanua masalama. Lako ri pomparasayana haitu, pura-pura 
manusia ntanina ri dunia nireke nu Alatala masipato rahuku sabana ira ledo 
nomparasaya. Tapi 1 Nuh nireke nu Alatala nanoa sabana pomparasayana. 
11:8 Lako ri pomparasaya 1 Abraham, nioseakana parenta nu Alatala. 
Alatala nompokio 1a bo nituduNa hau ri ngata nakavao. Alatala nojanji 
ngata haitu majadi bagia 1 Abraham. Jadi, nau dopa nisanina ri umba ngata 
rakalauna haitu, nipalaikanamo ngatana mboto nangoseaka parenta nu 
Alatala. 11:9 Lako ri pomparasayana, ia nonturo mpo topesovo ri ngata 
nijanji nu Alatala ka ia. Hamai ia da nonturo ri tenda, bo ivesia muni 
mulina i “Ishak bo i Yakub. Alatala nojanji ngata haitu majadi bagiara, 
nasimbayu mpo nijanjiNa ka i Abraham. 11:10 I Abraham nosabara 
nonturo ri tenda mpo topesovo sabana ia da nantongoraka ponturo ri ngata 
anu maria sampe ri kasae-saena, ngata niponia bo nibangu nu Alatala. 


11:11 Lako ri pomparasaya 1 Abraham bo 1 Sara, ira nanggava kuasa 
nomuli, naupa 1 Abraham natuamo bo 1 Sara nagampa. Haitu najadi sabana 
nisani 1 Abraham Alatala namala raparasaya mompakadupa pojanjiNa. 
11:12 Tempo haitu karo 1 Abraham domo nompakule momuli sabana ia 
natua ntotomo. Tapi naupa ivesia, nadea mulina, ledo rapakuleta mobila 
kadeana. Kadeana nasimbayu mpo kadea nu betue ri langi bo bone ri 
talinti. 11:13 Ira pura-pura pangane batena nomparasaya sampe namate, 
nau ledo nitarimara mboto anu nijanji nu Alatala. Namala raulita nikitara 
nggavao kadupana. Nisanira kadupana da masaepa, tapi naupa ivesia 
nadamba rarara bo ledo nonggai rarara nantongoraka kadupana pojanji nu 
Alatala. Niulira dunia hitu ledo ponturora nakana, ira aga topesovo bo 
topanjayo ri dunia hitu. 11:14 Tona notesa ivesia nompakalanto ira da 
nangelo ponturo majadi bagiara mboto. 11:15 Ledo ngata mipalaisira bara 
ipia nipolentorara. Apa ane rapana ngata haitu nipolentorara, nariamo loga 
ka ira manjili ri ngatara haitu. 11:16 Tapi ira nalentoraka ngata anu 
nabelopa, haitumo ngata ri suruga. Jadi Alatala ledo naeya mataNa ane la 
niuli Tupura apa naria mami ngata nipakasadiaNa ka ira. 11:17-18 Lako ri 
pomparasaya i Abraham, ia nasadia nombadekeit anana i “Ishak majadi 
pesomba ka Alatala tempo pomparasayana niuji nu Alatala. Bara ipia 
Alatala nojanji ka 1 Abraham ivei: "Lako ri Ishakmo iko manggava muli 
nijanjiKu ka iko." Tapi naupa ivesia, 1 Abraham nasadia mombasambale 1 
Ishak, anana saito-itona *11:17-18 anana saito-itona: Nau naria ana i 
Abraham anu nipoanaka batua mombine, anana 1 Ishak nireke anana 
saito-itona sabana ia nipoanaka berei i Abraham nangoseaka pojanji nu 
Alatala.* , majadi pesomba ka Alatala. 11:19 Nipekirina Alatala 
nompakule mompakatuvu mpanjili tomate. Jadi namala rauli i Abraham 
nantarima anana mpanjili lako ri kamatena. 11:20 Lako ri pomparasaya i 
Ishak, niperapina Alatala mombadekei belo ka anana i *Yakub bo 1 #Esau, 
haitumo niperapina belo rakavara ri tempo makava. *11:20 Peinta Kajadia 
27:27-29, 38-40.* 11:21 Bo lako ri pomparasaya i Yakub, tempo damo 
kamatena, niperapina Alatala mombadekei belo ka ana-ana i Yusuf. Bo ia 
netidanda ri tokona bo nombasomba Alatala. 11:22 Lako ri pomparasaya i 
Yusuf, tempo damo kamatena, ia nanguli Alatala manggeni *toIsrael 


mesuvu lako ri tana “Mesir bara maipia. Bo nitevaina anu rapoviara ka 
karobatana tempo ira malai lako ri Mesir. 11:23 Lako ri pomparasaya 
ntina tuama 1 “Musa, tempo 1 Musa nipoanaka, nitabuniakara talu-mbula 
kasaena sabana nikitara ia ngana nagaya. Nau Magau Mesir nomparenta 
pura-pura ngana langgai ntolsrael kana rapatesi, ledo naeka ira nangeva 
parenta nu magau. 11:24 Lako ri pomparasaya i Musa, tempo ia 
nambasomo, ia ledo nadota rauli tupu nu Magau Mesir. 11:25 
Nipokononapa mombarasai kasusa bo kapari mosanggani-nggani ante 
todea nu Alatala pade mombarasai kasana aga sampalai lako ri katuvu 
nadosa. 11:26 Niparasayana “Magau Topepakasalama anu nijanji nu 
Alatala makava bara maipia. Nipekirina nabelopa ia rasalai sabana 
pomparasayana pade manggava pura-pura kakalumana ri Mesrr. 
Nipekirina ivesia sabana ia bate-batena nanjarumaka belo radekei nu 
Alatala ka ia bara maipia. 11:27 Lako ri pomparasaya i Musa, nipalaisina 
tana Mesir. Ia ledo naeka ka Magau Mesir nau narau mpuu rara Magau. I 
Musa batena naroo rarana, apa eva nikitana Alatala anu ledo nikita. 11:28 
Lako ri pomparasayana, nituduna tolsrael movia ada *Paskah. 
Niparentana ira mombadika raa ri vambara ala “malaeka anu nanggeni 
kamatea ledo mompatesi “ana lumbuara mosanggani-nggani ante ana 
lumbua ntoMesir. 11:29 Lako ri pomparasaya ntolsrael, ira nombavote 
*Tasi Lei nasimbayu mpo nolipa ri tana bai. Tapi tempo toMesir 
nompasimbuku mevote mombaraga tolsrael, ira aga nalodo rantasi. 11:30 
Lako ri pomparasaya ntolsrael, nilintikura ngata Yerikho pitu-eo kasaena 
sampe nadungga tembo ngata haitu. 11:31 Bo lako ri pomparasaya i 
Rahab, mombine bajinga, nitarimana nabelo mata-mata ntolsrael riara 
banuana. Jadi ia ledo nipatesi nosinggani-nggani ante toYerikho anu ledo 
natundu nte Alatala, 11:32 Sampesuvu-sampesuvuku, da nadeapa jonjo 
ntanina mamala kutesa, tapi ledo nagana tempoku mantesa pakalanto 
hanupa pomparasaya 1 Gideon, 1 Barak, 1 Simson, i Yefta, 1 “Daud, 1 
Samuel bo #nabi-nabi ntanina. 11:33 Lako ri pomparasayara, sanu ira 
nombadagi magau-magau. Nipoviara dota nu Alatala jadi nitarimara anu 
nijanji nu Alatala ka ira. Sanu ira nombaramu nganga nu “singa. | 1:34 
Sanu ira nompepaya apu narega mpuu, bo nadea ngganimo ira nikabasaka 


lako ri tona nasadia mombatimbe ira. Tempo ira nalente, mpakaroso 
mpanjili. Ira najadi naroso riara posieva sampe nipakulera nombadagi 
tantara-tantara ntosangatana. 11:35 Lako ri pomparasayara, 
mombinemombine nanggita mpanjili tona-tonara anu nipakatuvu mpanjili 
lako ri kamatena. Tapi naria muni tona ntanina nompalamba karora 
nipandasa sampe namate sabana pomparasayara. Ira ledo nadota 
rakabasaka lako ri kasusa haitu apa ira madota rapakatuvu mpanjili bo 
manggava katuvua nabelopa. 11:36 Naria muni tona nipongei-ngeika bo 
nicambu pakandasa, bo naria tona nibalanggu bo nisuaraka riara ntarunggu. 
11:37 Naria muni tona nirempe vatu sampe namate bo naria tona 
nigaragaji pakapudu, bo naria tona nipatesi ante guma. Ira nolinja-linja 
nangelo katuvua, bo pakeara aga kulimba nu bimba bo tovau. Ira 
mpuu-mpuu napepa, ira nipakasusa bo nipandasa. 11:38 Ira nolipa-lipa ri 
karava bai bo ri buluna. Ira aga nonturo ri beka-beka ntana bo ri bolo-bolo 
vatu. Haitu pura-pura najadi nte ira sabana pomparasayara. Kakanana, 
dunia nadaa hitu ledo masipato raponturora! 11:39 Ira pura-pura 
nipodamba nu Alatala sabana pomparasayara. Nau ivesia, dopa nitarimara 
pura-pura anu nijanji nu Alatala, 11:40 sabana naria nia nabelopa 
nipakasadia nu Alatala ka kita pura-pura. PatujuNa ala ira mompopea 
sampe kita pura-pura mosangganinggani rapajadi magasa bo ledo makura 
nuapa-nuapa. 


12:1 Jadi namala raulita, pura-pura ira pangane nombatiku kita bo 
nompakaroso rarata ante posabira. Sabana haitu, kita muni kana 
mombatedaka pura-pura anu nompopekai rarata bo dosa anu nekantaka nte 
kita. Kita kana maroo rarata mangoseaka dala nipakatantu nu Alatala ka 
kita, nasimbayu mpo topangova ri posilumba. 12:2 Kita kana mangova 
mompetoto 1 Yesus, sabana Iamo nanggeni kita nomparasaya bo Iamo 
nompopompakule kita bate-batena momparasaya sampe ri kaupuna. I 
Yesus nombatidamaka kasusa bo kapari tempo nipaku ri “kayu salib. Ri 
mata ntodea, namate ri kayu salib nepakaeya. Tapi ledo nipekirikaNa 
eyaNa, sabana nitoraNa kadamba nipakasadia ka Ia. Bo sii-sii Ia nonturo ri 
gadera magau ri panggana nu Alatala. 12:3 Pekirikamo kasusa nirasai 1 


Yesus. la meva ntona nadosa anu mpuu-mpuu navuu matara nte la. 
Pekirikamo la ala ledo masau raramiu bo ledo maupu raramiu 
momparasaya. 12:4 Sampesuvu-sampesuvu, dopa ria komiu mpatesi riara 
pompasimbukumiu nangeva dosa. 12:5 Nee rakalingasimiu tesa lako ri 
Buku Gasa anu nompangajari kita, nasimbayu mpo totua nompangajari 
ngana-ngana, ivei: "Anaku, nee rasapuaka pepatuduki nTupu. Nee maupu 
raramu ane raonteakaNa iko. 12:6 Sabana Tupu nompatuduki bo 
nomparajea pura-pura tona nipotoveNa. la noparajea pura-pura tona 
nipangakuNa ana-anaNa." (12:5-6 Ayub 5:17, Amsal 3:11-12) 12:7 Jadi 
sampesuvu-sampesuvu, komiu kana mombatidamaka riara kasusa bo 
kapari nirasaimiu. Tartmamo haitu mpo pepatuduki lako nte Tuamamiu 
Alatala, sabana komiu nirekeNa ana-anaNa mboto. Berimba? Naria ngana 
ledo niboba bo nipatuduki ntuamana? Natantumo ledo ria! 12:8 Alatala 
nompatuduki bo nomparajea pura-pura tona nirekeNa ana-anaNa. Jadi ane 
komiu ledo nipatudukiNa, batuana komiu ledo ana-anaNa mpuu, komiu 
aga ana-ana vone. 12:9 Kapolana, tuamata ri dunia nombaboba bo 
nompatuduki kita bo kita nombabila ira bo nekou nte ira. Ane ivesia, 
natantumo kana meliupa pekouta nte Alatala, Tuamata ri suruga ala kita 
matuvu mabelo. 12:10 Tuamata ri dunia hitu nombaboba bo nompatuduki 
kita sampalai, nangoseaka anu nirekera nabelo. Tapi Alatala nompatuduki 
kita ala manggeni belo ka kita. PatujuNa ala kita majadi magasa 
masimbayu mpo la. 12:11 Tantu tempo kita niboba bo nipatuduki, kita 
ledo nadamba tapi aga nasusa. Tapi ane rapariarata pepatuduki haitu, 
kaupuna kana maria aselena riara nggatuvuta, haitumo kita matuvu 
mangoseaka dota nu Alatala bo matinonto rarata. 12:12 Sabana haitu, 
sampesuvu-sampesuvu, pakaroso palemiu namaga bo pakaroso taputumiu 
noridi. 12:13 Osemo dala nalumbu ala kadamiu nakejo ledo matepakodu, 
tapi maroso mpanjili. 12:14 Komiu kana mompasimbuku matuvu 
mosinggabelo ante pura-pura tona. Bo pasimbuku muni matuvu magasa, 
sabana tona ledo nagasa katuvuna ledo ntoto mamala manggita 1 Pue. 
12:15 Jagaimo! Nee sampe maria komiu moura momparasaya bo 
mompoara kabelo rara nu Alatala. Nee sampe maria tona majadi mpo 
tuda-tuda nelangu ri tatangamiu, anu nompakasusa todea ante racuna, 


sampe nadea tona nikeni riara dosa. 12:16 Nee sampe maria tona 
mosipogau nte tona ledo bereina mboto. Bo nee sampe maria tona 
moinggu mpo i “Esau, apa ia aga nompekirika kasana karona ri dunia hitu 
bo ledo nipekirikana dota nu Alatala. Kalumbuana “12:16 Kalumbuana 
haitu belo rakavana lako nte tuamana sabana 1a “ana lumbua. Peinta 
Kamus.” nisulakana sanjuraya kandea. 12:17 Nisanimiu mbotomo, naupu 
sia, tempo 1a nerapi kalumbuana haitu lako nte tuamana, 1a nipoara 
ntuamana naupa niperapina nte tangi. Domo nikavana dala mombabaliki 
sala nmipoviana. 12:18 Sampesuvu-sampesuvu, ledo nirasaimiu anu nirasai 
ntoIsrael nggaulu tempo nitarimara Pojanji nu Alatala nokolu. Ira nakava 
nantingayo bulu anu namala ratui, haitumo “Bulu Sinai nikavaya nu apu. 
Nikitara landa mpirika bo kulimu, bo nirasaira poiri narimboso. 12:19 
Niepera moni “tabue namangga mpuu bo niepera suara notesa. Nangepe 
suara haitu, naeka mpuumo ira sampe niperapira ante mpuu-mpuu ala 
suara haitu domo motesa ka ira. 12:20 Apa ledo nipakulera nangepe 
parenta nitesa nu suara haitu, ivei: "Ane maria komiu atau binatamiu 
makava mombatui bulu hitu, ia kana rarempe ante vatu sampe mamate." 
*]2:20 Pesuvu 19:12-13* 12:21 Anu nikitara hamai mpuu-mpuu 
nompakaviora rarara sampe 1 “Musa nanguli, "Yaku mpuu-mpuu naeka bo 
nolete." 12:22 Tapi ledo ivesia komiu. Komiu nantarima pojanji nu Alatala 
nabaru, komiu nantingayo Bulu *Sion, ngata nu Alatala anu matuvu sampe 
ri kasae-saena, haitumo ngata Yerusalem ri suruga. Komiu nantingayo 
nenjobu-njobu *malaeka anu nasiromu madamba-damba. 12:23 Bo komiu 
nantingayo todea topomparasaya Alatala. Ira nireke ana-ana lumbua nu 
Alatala *12:23 ana-ana lumbua nu Alatala: Ana lumbua ntoYahudi nireke 
ana pokona. la nanggava nadeapa mbara-mbara bo nadeapa belo pade 
tueina. Pura-pura ana-ana nu Alatala nireke ana lumbuaNa sabana 
pura-pura nanggava belo masipato ka ana lumbua.* bo sanga-sangara 
nitulisi riara buku nu Alatala ri suruga. Komiu nantingayo Alatala, 
Topotangara pura-pura manusia. Bo komiu nantingayo nyawa-nyawa ntona 
nanoa anu namatemo, anu najadi nagasa. 12:24 Bo komiu muni nantingayo 
1 Yesus, Topetariolo anu nompasiayu pojanji nabaru haitu. Bo komiu 
nantingayo raa nipatiti i Yesus anu nabelopa pade raa i Habel. *12:24 Raa 


1 Habel nerapi ala dosa ntuakana rabalasi, (peinta Kajadia 4:8-10), tapi raa 
1 Yesus nombaampungi dosata.” 12:25 Jadi sampesuvu-sampesuvu, 
pakabelo-belo, nee sampe komiu ledo madota mangepe tesa muli nu 
Alatala ka komiu. Apa isema-sema ledo nadota mangepe pepatora nu 
Alatala anu mpapola Nabi Musa ri dunia bara ipia, ira ledo rakabasaka 
lako ri pehuku nu Alatala. Nemopa kita anu nangepe la notesa lako ri 
suruga! Ane kita ledo madota mangepe la, natantumo kita muni ledo 
rakabasaka lako ri pehukuNa. 12:26 Tempo nggaulu ri “Bulu Sinai suara 
nu Alatala namangga sampe nombagoya tana. Tapi sii-sii la nojanji ivei: 
"Sangganipa bara maipia kana Kugoya tana, bo ledo aga tana tapi langi 
muni." “12:26 Hagai 2:74 12:27 TesaNa "sangganipa" haitu, batuana, 
pura-pura anu nipajadiNa kana ragoyaNa bo rapakalipoNa ala aga anu 
ledo nogoya maboli. 12:28 Jadi haitu sampe kita masipato manguli tarima 
kasi nte Alatala, sabana la nombadekeit loga ka kita majadi todea riara 
PoparentaNa bo PoparentaNa haitu ledo ntoto mogoya. Bo kita kana 
metupu nte Alatala ante cara nipodambaNa. Kita kana mekou nte Ia bo 
maeka movia anu ledo nipokonoNa. 12:29 Apa Alatala anu nisombata, 
mombahuku tona nompoara kabeloNa, nasimbayu mpo apu mepalabu. 


13:1 Komiu topomparasaya, jadi komiu kana bate-batena mosimpotove 
mpo tona nosampesuvu. 13:2 Nee makaja raramiu mantarima torata 
makava ri banuamiu naupa torata haitu ledo nisanimiu, sabana nariamo 
sanu tona nantarima bo nantande torata ledo nisanira, tano mai toratara 
haitu #“malaeka nu Alatala. 13:3 Toramo bo tulungimo tona nitarunggu 
evamo komiu mboto nitarunggu nosanggani-nggani ante ira. Bo toramo bo 
tulungimo tona nipakasusa sabana pomparasayara, evamo kasusamiu 
mboto. 13:4 Ponjamboko kana rabilamiu pura-pura. Nee mompakagero 
ponjambokomiu ante mompogau tona ledo bereimiu mboto, sabana Alatala 
mombahuku tona nompogau tona ledo bereina mboto. 13:5 Nee 
mompotove doi gaga sampe komiu aga natuvu mangelo doi. Tapi kana 
maosa raramiu ante anu naria nte komtu. Apa Alatala mboto nanguli ivei: 
"Ledo ntoto Kupalaisi iko." “13:5 Ulangan 31:6,8, Yosua 1:57 13:6 Haitu 
sampe kita mabia manguli ivei: "Tupumo Topotulungi yaku, jadi ledo 


maeka yaku. Ledo ria nuapa-nuapa mamala rapovia ntona ka yaku." (13:6 
Mazmur 118:6) 13:7 Pekirikamo katuvu pakeni-pakeni anu nanggeni Tesa 
nu Alatala ka komiu bara ipia. Pariarantaimo jonjo katuvura bo kamatera, 
bo pasialamo pomparasayara. 13:8 Toramo! 1 Yesus Kristus ledo 
nabali-bali, lako ri nggauluname sampe sii-sii bo sampe ri kasae-saena. 
13:9 Nee sampe komiu masalandala lako ri pepatuduki nakana ante 
mangoseaka mpengaya-ngaya pepatuduki anu nontani lako ri 
pomparasayata, evamo pepatuduki atura-atura pangande. Nadea tona bara 
ipia nangoseaka atura-atura pangande, tapi atura haitu ledo nanggeni belo 
ka topangoseakana. Aginapa kita mompakaroso rarata mompekirika 
kabelo rara nu Alatala, apa haitumo anu nanggeni belo ka kita. 13:10 Kita 
topomparasaya naria “lanta pesomba, haitumo “kayu salib 1 Kristus anu 
namate nombasompo dosata. “Topanggeni pesomba ri Banua Petupu 
nto Y ahudi nitagi mangande bau lako ri binata nisambale raposompo dosa. 
Ivesia muni tona da nangoseaka atura-atura pesomba agama Yahudi, ledo 
mamala manggava belo lako ri kamate 1 Kristus. “13:10 Basa Yunani: 
Narita lanta pesombata anu ledo nasimbayu nte lanta pesomba riara Banua 
Petupu nto Yahudi. Bo topanggeni pesomba nokarajaa ri Banua Petupu 
nto Y ahudi ledo namala mangande kandea nipesomba ri lanta pesombata 
haitu.? 13:11 Nangoseaka Atura-atura agama Yahudi, raa lako ri binata 
nisambale majadi pesomba posompo dosa, kana rakeni nu Pakeni 
nTopanggeni Pesomba riara “Tombi Nelabi Kagasana. Bo karobata nu 
binata haitu kana rapalabu ri savaliku ngata. 13:12 Ivesia muni najadi ante 
1 Yesus. la nikeni ri savaliku bobaa ngata Y erusalem bo nipatesi. la namate 
ala raaNa majadi pesomba posompo dosa anu nompakalali dosa 
ntodeaNa. 13:13 Sabana haitu, kita kana mesuvu hau nte la ri savaliku 
ngata, nasadia rasalai nosanggani-nggani nte la. Batuana, kita kana 
mombakabasaka anu nioseakata nggaulu bo aga momparasaya 1 Yesus, 
nau bara isema manjalai kita. 13:14 Apa ri dunia hitu ledo ria ponturota 
naroo, tapi kita nanjarumaka ponturo nabelopa ri suruga ri tempo makava. 
13:15 Jadi ante petulungi 1 Yesus, kita kana masaro manggeni pesombata 
ka Alatala. Kita kana mombatotya la bo manguli tarima kasi ka la, apa 
haitumo nireke pesombata. 13:16 Bo nee rakalingasita mositulungi bo 


movia anu nabelo, sabana haitu muni nireke pesombata anu 
nompakadamba rara nu Alatala. 13:17 Oseakamo parenta-parenta nu 
pakeni-pakenimiu bo pekoumo nte ira, sabana iramo nombajagai 
pomparasayamiu. Makava tempona bara maipia ira kana manguli 
pakalanto ri ngayo nu Alatala bertimbana komiu nikeniakara. Jadi pekoumo 
nte ira ala ira mamala mantui pokarajaa haitu ante damba nu rara. Ane 
komiu ledo mekou, aga masusa rarara bo haitu ledo manggeni belo ka 
komiu. 13:18 Sampesuvu-sampesuvu, posambayakamo kami. Nisani 
kami, rara ntai kami nagasa apa kami batena madota mokainggu nabelo 
riara mpengaya-ngaya. 13:19 Bo kuperapi ante mpuu-mpuu raraku ala 
komiu momposambayaka yaku, ala yaku masalisa rakeni nu Alatala 
manjili tou nte komiu. 13:20-21 Alatala nompakatuvu mpanjili Tuputa 
Yesus lako ri kamateNa. Jadi la najadi Topoevu nakuasa anu nompoevu 
kita bimba-bimbaNa. RaaNa mpatiti nompakaasa pojanji nu Alatala ante 
kita, bo pojanji haitu rapake sampe ri kasae-saena. Kuperapi Alatala, puna 
katuwua nabelo, mompakagana pura-pura anu nabelo niparaluumiu, ala 
rapakulemtiu movia dotaNa. Kuperapi la manggeni komiu movia anu 
nipokonoNa ante petulungi i Yesus Kristus. lamo masipato ratoiyata bo 
rabilata sampe ri kasae-saena. “Ami! 13:22 Sampesuvu-sampesuvu, 
kuperapi nte komiu posabaramo mangepe tesa nitulisiku hitu, sabana 
suraku hitu ledo nandoe ntoto. 13:23 Kana rasanimiu, sampesuvuta 1 
Timotius nikabasakamo lako ri tarunggu. Ane masalisa 1a tumai nte yaku, 
kukeni ia mosanggani-nggani nte yaku tou mosinggava nte komlu. 13:24 
Pakavote tabe kami ka pura-pura pakenimtu bo ka pura-pura todea nu 
Alatala ri situ. Bo tarimamo tabe lako nte sampesuvuta sampomparasaya 
ri propinsi Italia. 13:25 Kuperapi Tupu mombadekei belo ka komiu 
pura-pura. 


Yakobus 


1:1 Sura hitu lako nte yaku, 1 Yakobus. Yaku batua nu Alatala bo batua 1 
Pue Yesus Kristus. Nadea tabe ka komiu todea nu Alatala ri njumangu 
dunia. “1:1 nadea tabe ka komiu todea nu Alatala ri njumangu dunia. Ri 


naskah basa Yunani: nadea tabe ka sapulu randua “valaa ntolsrael ri 
njumangu dunia.” 1:2 Sampesuvu-sampesuvu, ane komiu mambela 
mpengaya kasusa bo pesori, kana madamba raramiu. 1:3 Sabana, 
nisanimiu ane maroo pomparasayamiu tempo nipesori, komiu majadi 
maroso bo rapakulemiu mantingayo nuapa-nuapa. 1:4 Bo ane komiu 
bate-batena momparasaya sampe ri kaupuna, pomparasayamiu 
mpuu-mpuu majadi maroso bo ledo makura nuapa-nuapa. 1:5 Ane makura 
noto pompekirimiu, perapimo lako nte Alatala. Bo radekeiNa pompekiri 
nanoto niperapimiu, sabana najo1 raraNa nombadekei noto ka pura-pura 
tona. Ledo ntoto natove raraNa. 1:6 Tapi ane komiu merapi nte Alatala, 
komiu kana mpuu-mpuu momparasaya bo nee monggai raramiu. Apa tona 
nonggal rarana nasimbayu mpo balumba ri tasi niburu mpotri hau tumai. 
1:7-8 Tona ivehaitu nopenga pekirina, ledo natantu nuapa rapoviana. 
Haitumo sampe 1a ledo mamala manjarumaka manggava nuapa-nuapa lako 
nte Tupu. 1:9 Sampesuvu-sampesuvu sampomparasaya, ane komiu 
mapepa, kana madamba raramiu, sabana nau napakasi katuvumiu, Alatala 
nompakaoge komiu. 1:10 Ane komiu makalumana, kana madamba muni 
raramiu, sabana Alatala nompakaede raramiu. Apa nisanimiu tona 
nakalumana nasimbayu mpo sese nggavoko, aga sampalai katuvura. 1:11 
Tempo peindo nu eo napane, kavoko haitu nalele sampe naronto sesena, 
bo naronto puramo rambana. Ivesia muni ante tona nakalumana. Sanggani 
tempo riara popaelona, mamate muni ia. 1:12 Nabelo mpuu tona naroso 
rarana riara kasusa bo pesori! Ane maroso rarana sampe ri kaupu pesori 
haitu, Alatala mombadekei1 katuvu nabelo ka ia sampe ri kasae-saena. 
Katuvu nabelo haitu nijanji nu Alatala ka tona nompotove la. 1:13 Ane kita 
rapesorl movia anu nadaa, nee raulita pesori haitu nakava lako nte Alatala. 
Haitu ledo nakana, apa Alatala ledo mamala rapesori movia anu nadaa, bo 
ledo muni la mompesori kita movia anu nadaa. 1:14 Pura-pura tona 
nipesori movia anu nadaa tempo ia nitaja bo nikeni dota pompekirina 
mboto anu nadaa. 1:15 Ane dota pompekirina nadaa haitu raoseakana, ia 
madosa. Ane ia batena movia dosa, ia mamate bo rapopogaa lako nte 
Alatala sampe ri kasae-saena. 1:16 Sampesuvu-sampesuvu nipotoveku, 
nee rabagiu! Alatala ledo nompesori kita movia anu nadaa. 1:17 Pura-pura 


pedekei nabelo, anu ledo ria galona nadaa, nakava lako nte Alatala ri 
suruga. la nompajadi pura-pura anu nareme ri langi. Vayo-vayo najadi lako 
ri reme haitu nasaro nabali, tapi la ledo nabali. Ia bate-batena nabelo. 1:18 
Lako ri dotaNa mboto la nompajadi kita majadi ana-anaNa ala kita 
maogepa pade pura-pura anu ntanina nipajadiNa bo rapatani ka la mboto. 
Kita najadi ana-anaNa sabana kita nompariara tesaNa nakana. 1:19 
Sampesuvu-sampesuvu nipotoveku, pariaramo pakabelo-belo tesaku hitu. 
Kita kana masadia mangepe, tapi nee kaliu-liu motesa, bo nee masalisa 
marau. 1:20 Apa ane kita marau, ledo rapakuleta movia belo anu 
mompakadamba rara nu Alatala. 1:21 Jadi, kabasaka puramo kabiasamiu 
naruto bo nadaa. Pakaede raramiu bo pariaramo tesa nu Alatala anu 
nitudaNa riara ntaimiu. Apa tesa haitu nakuasa mompakasalama komiu. 
1:22 Jadi oseakamo tesa nu Alatala, bo nee aga raepe bayangi. Apa ane 
aga raepe bayangi, komiu nombabagiu karomiu mboto. 1:23 Isema-sema 
nangepe tesa nu Alatala bo ledo nioseakana, 1a nasimbayu mpo tona 
nanggita lenjena mboto ri pompevayo, 1:24 nalaipa 1a, nalingamo rarana 
berimba lenjena mboto. 1:25 Atura nu Alatala nagana mpuu bo naria 
kuasana mombakabasaka manusia lako ri dosa. Isema-sema nompariara 
pakabelo-belo bo batena nangoseaka Atura nu Alatala, bo ledo aga neepe 
bayangi bo nalinga, iamo radeketka nu Alatala belo riara bara nuapa-nuapa 
rapoviana. 1:26 Isema-sema nanguli iamo tona naroso poagamana, bo ledo 
niJagaina tesana, la nombabagiu karona mboto. Agamana ledo naria 
gunana. 1:27 Tapi poagama nakana, anu ledo rasalai nTuamata Alatala, 
haitumo nantulungi ngana-ngana pailu bo timbala-timbala nasusa, bo 
nombajagai karo mboto ala ledo mangoseaka pokainggu nadaa nipovia 
ntona anu ledo nosisani nte Alatala. 


2:1 Sampesuvu-sampesuvuku, komtu nomparasaya 1 Yesus Kristus, 
Tuputa nakuasa, jadi nee aga mompelenje. 2:2 Rapana komiu masiromu 
mosambaya bo makava tona nakalumana nompake sinji bulava bo baju 
naramba. Bo makava muni saito tona napakasi nobaju ranta. 2:3 Rapana 
komiu aga mombabila tona naramba bajuna bo manguli ka ia, "Kamaimo, 
Tua. Monturo ri ponturo nabelo hitu." Tapi tona napakasi aga raulikamiu, 


"Peangga situmo iko, bara ponturomo ri jaula ri sii." 2:4 Batuana komiu 
nompoposisala singgamanusiamiu bo najadi topotangara anu nadaa 
pekirina. 2:5 Sampesuvu-sampesuvu nipotoveku, epemo pakabelo-belo! 
Tona napakasi ri dunia hitu nipelisi nu Alatala. Nau ledo nadea 
kakalumanara ri dunia hitu, ira nipelisi nu Alatala majadi tona naoge 
pomparasayara. Iramo majadi todea riara #“Poparenta nu Alatala 
nangoseaka anu nijanjiNa ka tona nompotove la. 2:6 Tapi nau ivesia, da 
nisalaimiupa ira bo tona nakalumana nibilamiu. Tano mai, tona nakalumana 
nantamanaka komiu bo nangumbunjai komiu hau ri ngayo ntopotangara! 
2:7 Tona nakalumanamo nanjalai sanga anu nipakaogeta, haitumo sanga 
nTuputa! 2:8 Nabelo pokaingguta ane nioseakata atura nu Magauta anu 
nibacata riara Buku Gasa ivei: "Potovemo roamiu nasimbayu mpo 
pompotovemiu karomiu mboto." 2:9 Ane komiu aga nompelenje tona, 
komiu novia dosa, apa niliunakamiu atura nu Alatala. 2:10 Apa ane 
rapasimbukuta mangoseaka pura-pura atura nu Alatala, bo nau aga 
sangaya raliunakata, nasimbayu mpo niliunakata pura-pura atura haitu. 
2:11 Rapana. Alatala nanguli, "Nee mobualo", bo niuliNa muni, "Nee 
mepatesi". Jadi nau komiu ledo nobualo, tapi ane mepatesi, komiu muni 
najadi topombaliunaka atura nu Alatala. 2:12 Jadi komiu kana mombajagai 
pakabelo-belo tesamiu bo pokainggumiu. Apa komiu nangoseaka atura nu 
Alatala anu nakuasa mombakabasaka manusia lako ri kuasa dosa. 2:13 
Isema-sema ledo naasi matana nanggita roana, Alatala ledo maasi mataNa 
manggita ia. Ane tona naasi matana nanggita roana, ledo paraluu ia maeka 
apa 1a ledo rahuku nu Alatala. 2:14 Sampesuvu-sampesuvuku, nuapa 
gunana kita nanguli kita nomparasaya Tupu, tano pokaingguta ledo 
nangoseaka dotaNa? Mamala pomparasaya ivehaitu mompakasalama 
kita? 2:15 Rapana maria roa sampomparasaya nandasa sabana ledo ria 
ponapana bo ledo nagana kandeana eo-eo. 2:16 Bo rapana kita aga 
manguli ka ia, "Pakabelo-belo ri dala! Kusarumaka komiu manggava 
ponapa nabelo bo kandea rakande sampe mabosu." Tapi ane kita ledo 
mompakagana ka ia anu niparaluuna riara nggatuwuna, tesata haitu ledo 
ntoto naria gunana! 2:17 Ivesia muni ante pomparasaya. Ane raulita kita 
nomparasaya Tupu, tano pokaingguta ledo nangoseaka dotaNa, 


pomparasaya ivehaitu ledo ria gunana! 2:18 Bara rauli ntona ivei: naria 
tona nanjarumaka pomparasayana. Bo naria muni tona nanjarumaka 
pokaingguna. Tapi kuuli ka komiu, ledo rapakulemiu mompopakita 
pomparasayamiu ka yaku ane ledo nabelo pokainggumiu. Tapi ante 
pokaingguku nabelo, rasanimiumo yaku mpuu-mpuu nomparasaya. 2:19 
Komiu nomparasaya aga saito Alatala. Haitu nabelo, tapi “seta-seta muni 
nomparasaya Alatala aga saito bo ira nolete naviora! 2:20 Nadoyo mpuu 
komiu ane raulimiu naganamo momparasaya bayangi, ledo paraluu 
mokainggu nabelo! Ledo ria gunana pomparasaya ivehaitu. 2:21 Toramo 
Nabi Abraham, totuata nggaulu. la nireke nanoa ri panggita nu Alatala 
sabana pokaingguna nabelo, haitumo tempo nidekeina anana i *Ishak ka 
Alatala ri bavo “lanta pesomba. 2:22 Lako rahaitu nisanita pomparasaya 
Nabi Abraham nasinggeni ante pokaingguna, bo pokaingguna haitu 
nompakalanto ia mpuu-mpuu nomparasaya. 2:23 Jadi haitu nompakadupa 
tesa nitulisi ri Buku Gasa ivei: "I Abraham nomparasaya Alatala, bo lako ri 
pomparasayana haitu ia nireke nanoa ri panggita nu Alatala." (2:23 
Kajadia 15:6)*Haitumo sabana Nabi Abraham niuli vega nu Alatala. 2:24 
Jadi sampesuvu-sampesuvu, nalantomo ka kita, tona nireke nanoa ri 
panggita nu Alatala sabana pomparasayana nasinggeni nte pokaingguna 
nabelo, ledo aga pomparasayana bayangi. 2:25 Ivesia muni tesa i Rahab, 
bajinga lako ri ngata Yerikho nggaulu. Ia nireke nanoa ri panggita nu 
Alatala sabana pokaingguna. I Rahab nantarima mata-mata *nto Yahudi 
riara banuana bo nitulungina ira nalai lako ri ngata haitu moliu ri dala 
ntanina. *2:25 Yosua 2:1-21* 2:26 Jadi, sampesuvu-sampesuvu, ane 
domo naria nosa ri karota, namatemo kita, bo domo naria gunana. Ivesia 
muni pomparasayata. Ane pomparasayata ledo nasinggeni ante pokainggu 
nabelo, pomparasayata haitu nasimbayu mpo tomate, domo naria gunana. 


3:1 Sampesuvu-sampesuvuku, nee madea komiu madota majadi guru 
agama, apa nisanimiu mantamopa potangara nu Alatala ka guru pade ka 
tona ntanina. 3:2 Kita pura-pura nasaro novia mpengaya-ngaya pokainggu 
nasala. Tapi tona ledo sanggani nasala tesana, iamo tona nagasa, bo 
nipakulena nombakuasai pura-pura dota nu rarana. 3:3 Anu nakodi namala 


nombakuasai anu nambaso. Kita nombadika sama nakodi ri nganga jara 
mbaso ala raoseakana dotata bo kita namala nomparenta jara haitu. 3:4 
Ivesia muni kapala rantasi. Nau nambaso mpuu kapala bo narimboso poiri, 
kapala haitu mamala ragoliaka nu *guli nantuntuni dota ntopompajala 
kapala haitu. 3:5 Ivesta muni ante dilata. Naupa dilata nakodi, namovo 
mpuu pekeniakana! Nau pangale naluo mpuu, namala rakande nu apu 
sakide. 3:6 Ivesia muni tesa nisovadaka nu dilata. Tesata nasimbayu 
kadaana ante apu. Dilata nompopesuvu mpengaya-ngaya anu nadaa, 
nelabipa pade sipa-sipa ntanina ri karota. Tesa-tesa nisovadaka nu dilata 
nasimbayu mpo apu lako ri “narakaa nompakadaa pura-pura katuvuta. 3:7 
Pura-pura binata mamala rapakanondo, bara tonji, bara binata nenjoyo, 
bara bau riara nu uve. Bo naria mami tona natau nompakanondo ira. 3:8 
Tapi ledo ria saitoa tona nompakule nombakuasai dila manusia! Dila 
manusia haitu nadaa mpuu, ledo namala nikuasai. Tesa-tesa nisovadaka nu 
dilata nasimbayu mpo racu nepakamate. 3:9 Ante tesata kita nombatotya 
Tuamata Alatala, bo ante tesata muni kita nopindasi singgamanusiata anu 
nipajadi nu Alatala nangoseaka lenjeNa mboto! 3:10 Lako ri sumba 
nesuvu posukuru bo tesa-tesa pepindasi. Sampesuvu-sampesuvuku, ledo 
masipato dilata mombasovadaka singgani-nggani anu nabelo bo anu nadaa. 
3:11 Ledo naria mata nu uve nompopesuvu uve namoli bo uve napai 
nosingganinggani! 3:12 Ivesia muni ante kayu. Ledo ria kayu “ara novua 
vua “zaitun, bo ledo muni naria “anggur novua vua ara. Mata nu uve 
napaga ledo muni nompopesuvu uve namoli. Jadi ane kita mombatoiya 
Alatala bo mombapindasi singgaroata, ledo masipato! 3:13 Ane maria nte 
komiu tona nabelo pekirina bo nanoto rarana, ia kana mompopakita notona 
ante pokaingguna nabelo. Noto pompekirina haitu kana rapopakitana ante 
pokainggu nabelo anu neumba lako ri kaede rarana, mpo masipato ka tona 
nanoto rarana. 3:14 Tapi ane komiu aga nasiriati, bo aga nompekirika 
karomiu mboto, nee rakalanga raramiu bo manguli nanoto pekirimiu. Apa 
inggumiu haitu nosisala ante pepatuduki nakana. 3:15 Noto pompekiri 
ivehaitu ledo nopuna lako nte Alatala, tapi aga nopuna lako ri dunia nadaa 
hitu, lako ri dota rarata nadaa, bo lako ri #seta-seta. 3:16 Ane naria tona 
nasiriati bo aga nompekirika karona mboto, natantu naria muni 


posinggarau bo mpengaya-ngaya pokainggu nadaa. 3:17 Tona naria noto 
pompekirina anu nopuna lako nte Alatala, iamo tona nagasa rarana, ledo 
ria pokaingguna nadaa. la natuvu nosinggabelo ante tona ntanina bo nalusu 
rarana. la ledo nasombo tapi nasadia nantarima tesa lako nte tona ntanina. 
Naasi mpuu matana nanggita roana napakasi, bo nadea poviana nabelo. Ia 
ledo nompelenje, bo nanoa rarana. 3:18 Ane tona natuvu nosinggabelo nte 
roa bo nompoposinggabelo tona ntanina, masae-sae madea tona 
mangoseaka dota nu Alatala. 


4:1 Nakuya sampe komiu nosinjanai bo nosinggarau? Posinjanai bo 
posinggarau neumba lako ri dota raramiu anu nadaa. Dota rara nadaa haitu 
nosieva riara ntaimiu sampe nanggeni komiu novia nadaa. 4:2 Nau naoge 
raramiu manggava, ledo nikavamiu anu nipodotamiu, jadi komiu nepatesi. 
Komiu nasiriati ka mbara-mbara ntona ntanina, tapi ledo nikavamiu. Jadi 
komiu nosinggarau bo nosinjanai. Sampesuvu-sampesuvu, ledo nikavamiu 
anu nipodotamiu sabana ledo niperapimiu nte Alatala. 4:3 Tapi nau damo 
niperapimiu, ledo muni nikavamiu, sabana patujumiu nerapi nasala. Komiu 
aga nomperapi anu mompakasana karomiu mboto. 4:4 Komiu nasimbayu 
mpo topobualo apa komiu ledo natutu nangoseaka Alatala. Ledo 
nisanimiu? Ane rapoinota anu nipodota ntona nadaa ri dunia hitu, kita 
majadi bali nu Alatala. Isema-sema mompomo anu nipoino ntona nadaa ri 
dunia hitu, ia nompajadi karona mboto bali nu Alatala. 4:5 Nee 
rapekirimiu anu muli ri Buku Gasa ledo nakana. Niuli ivei: Alatala 
nompajadi rara ntaita tapi rara ntaita haitu nadea mpuu nipoinona. “4:5 
Alatala nompajadi rara ntaita tapi rara ntaita haitu nadea mpuu nipoinona. 
Tafsiran ntanina: Alatala nompajadi rara ntaita bo rara ntaita haitu 
nipoinoNa mpuu.* 4:6 Tapi Alatala nombatulungi kita lako ri kabelo nu 
raraNa. Bo petulungiNa haitu naogepa pade pura-pura anu nipoinota. 
Haitumo sampe naria tesa nitulisi riara Buku Gasa ivei: "Alatala nangeva 
tona nalanga rarana, tapi tona naede rarana nipoasiNa." *4:6 Amsal 3:34* 
4:7 Sampesuvusampesuvu, komiu kana matundu nte Alatala. Evasimo 
*Magau nu Seta, bo malai ia lako nte komiu. 4:8 Pekitulungimo nte 
Alatala bo Alatala mpuu-mpuu mombatulungi komiu. Komiu topovia dosa, 


tumo movia dosa. Komiu toporompenga pekiri, pakasangumo pekirimiu 
mangoseaka Alatala. 4:9 Komiu kana mpuu-mpuu manjoso raramiu bo 
motumangi masusa rara mantoraka dosamiu. Ledo mabelo komiu mongiri 
bo madamba, kana masusa rara bo motumangi. 4:10 Komiu kana 
mompakaede raramiu ri ngayo nu Alatala bo la mompakaoge komiu. 4:11 
Sampesuvu-sampesuvu, nee mosisalai. Isema-sema nanjalai bo 
nompakasala roana sampomparasaya, ia nanjalai bo nompakasala atura nu 
Alatala. Ane komiu mompakasala atura nu Alatala, natantumo komiu ledo 
topangoseaka atura, tapi topotangara atura haitu. 4:12 Kakanana aga 
Alatala nakuasa mombadekei atura ka manusia bo mompakasala manusia. 
Aga la nakuasa mompakasalama kita, bara mombahuku kita. Jadi ledo 
masipato kita mompakasala roata sampomparasaya! 4:13 
Sampesuvusampesuvu anu nalanga rara, epemo tesaku hitu! Komiu 
nanguli, "Eo hitu bara maile kami manggalivo hau ri anu bo monturo sumai 
sampae kasaena modaga bo mompaelo doi." 4:14 Tapi ledo nisanimiu 
nuapa majadi riara nggatuvumiu maile! Katuvumuiu ri dunia hitu nasimbayu 
mpo sumoa, sampalai kodi nikita, nalipomo. 4:15 Aginapa komiu manguli 
ivei: "Ane rapodota nTupu, kami matuvu bo movia anu hitu, bara anu 
haitu." 4:16 Tapi ledo ivesia tesamiu. Komiu aga nalanga raramiu bo 
nangoe ka poviamiu mboto. Pokainggu ivehaitu nadaa! 4:17 Ane nisanita 
anu nabelo paraluu rapoviata, tapi ledo nipoviata, kita nadosa. 


5:1 Sampesuvu-sampesuvu anu nakalumana, epemo tesaku! Komiu kana 
mantete motumangi, apa komiu rapambela kasusa bo kapari! 5:2 
Kakalumanamiu malipo. Ponapamiu rakande nu saipa. 5:3 Bulava bo 
salaka nipasiromumitu rakande ntagara. Bo kakalumanamiu natagara haitu 
majadi tandana komiu aga nompasiromu mbara-mbara nadea ri dunia tano 
naparamo kaupu nu dunia Siamo sabana sampe mandasa mpuu komiu, 
nasimbayu mpo anu nikande nu apu! 5:4 Topokarajaa ri taluamiu ledo 
nitambomiu. Peintamo kandasara! Topokarajaa haitu nekakai nerapi 
tulungi bo pekakaira niepe nTupu Alatala anu nakuasa. 5:5 Komiu 
nasimbayu mpo japi nipakaboya rasambale. Katuvumiu ri dunia nelabi 
kaganana bo doimiu aga nipakemiu nompebasa masana-sana ri dunia hitu. 


Tapi kaupuna komiu rahuku. 5:6 Haitu mpuu-mpuu majadi sabana komiu 
nombahuku bo nompatesi tona anu ledo nasala bo ledo nompakule 
mangeva komiu. 5:7 Sampesuvu-sampesuvuku, komiu kana mosabara 
sampe makava Tupu. Peintamo posabara ntopotuda, ira nompopea sampe 
naria vuana nisarumakara. Ira nosabara nompopea uda anu mompakatuvu 
tuda-tudara. 5:8 Komiu muni kana mosabara bo maroo rara, apa naparamo 
eo kakava nTupu. 5:9 Nee mongalu bo mosipakasala, ala komtu ledo 
rahuku nu Alatala. Toramo! Domo masae makavamo la mombatangara 
manusia. 5:10 Sampesuvu-sampesuvu, oseakamo jonjo #nabi-nabi nggaulu 
anu nompasimbayu tesa nu Alatala. Ira batena nosabara bo naroo rarara 
tempo nombarasai kasusa bo kapari. 5:11 Iramo niuli ntona nasana sabana 
karoo rarara tempo nirasaira susa bo pari. Nisanimiumo tesa posabara 
Nabi Ayub nggaulu. la naroo rarana riara kasusa bo kapari, bo kaupuna 
Tupu nompakabelo mpanjili katuvuna. Apa Tupu nabelo raraNa bo naasi 
mpuu mataNa nanggita kita! 5:12 Sampesuvu-sampesuvu, paraluu mpuu 
rapariaramiu hitu: nee mompakaroso tesa ante “sumpa. Nee mosumpa 
manggasanga1 langi bara tana bara nuapa-nuapa ntanina. Ane patujumiu 
manguli iyo, naganamo raulimiu "iyo". Ane patujumiu manguli ledo, 
naganamo raulimiu "ledo". Nee mosumpa ala komiu ledo rahuku nu 
Alatala. 5:13 Ane maria komiu nambela kasusa, ia kana mosambaya. Ane 
maria tona nadamba, ia kana modade mantotya Tupu. 5:14 Ane maria tona 
nadua, ia kana mompokio topanggeni agama mosambaya ka ia. Ira kana 
mombagese tona nadua haitu ante lana bo mekakai nte Tupu. 5:15 Ane ira 
mosambaya bo mpuu-mpuu momparasaya, Tupu mompakabelo dua ntona 
haitu. Bo ane maria dosa nipoviana, Tupu mombaampungi ia. 5:16 
Haitumo sabana komiu kana mangaku salamiu, bo mosiposambayaka, ala 
duamuiu rapakabelo. Posambaya ntona nanoa nabisa mpuu. 5:17 Toramo 
Nabi “Elia nggaulu. la manusia biasa, nasimbayu mpo kita. la nosambaya 
ante mpuu-mpuu rarana ala ledo mauda. Bo mpuu-mpuu ledo nauda 
talu-mpae santanga kasaena. 5:18 Naupu sia, nosambaya vai ia pade 
nakava uda lako ri langi bo tuda-tuda ntona naria vaimo aselena. 5:19 
Sampesuvu-sampesuvuku. Ane maria roamiu nasalandala lako ri 
pepatuduki nakana, bo maria roana manggeni ia manjili ri dala nakana, 


haitumo pokainggu nabelo. 5:20 Tona nompakeni roana nadosa haitu 
manjili lako ri dalana nasala, ia mompakasalama roana haitu lako ri 
pehuku nu Alatala sampe ri kasae-saena, bo dosana nadea raampungi. 
Tabe lako nte yaku, Yakobus 


1 Petrus 


1:1-2 Sampesuvu-sampesuvu anu nipelisi majadi todea nu Alatala bo 
nonturo mpo topesovo nasimpotare ri umba-umba ri propinsi Pontus, 
Galatia, Kapadokia, “Asia bo Bitinia: Sura hitu lako nte yaku 1 Petrus, 
#suro 1 Yesus Kristus. Kuperapi Alatala mpuu-mpuu mabelo nte komtu bo 
mompakatinonto raramiu. Komiu nipelisi nTuamata Alatala majadi 
todeaNa nangoseaka niaNa mboto lako ri lamba pamulana. Bo Nosa Gasa 
nompakajadi komiu todea nagasa, nipatam ka Alatala, ala komiu matundu 
nte 1 Yesus Kristus bo dosamiu raampungiNa sabana raaNa natiti ri “kayu 
salib. 1:3 Masipato kita mombatoiya Alatala, Tuama nTuputa Yesus 
Kristus! Nambaso mpuu asi mataNa ka kita, sampe nidekeiNa katuwu 
nabaru ka kita. Bo katuvu nabaru haitu nitarimata sabana 1 Yesus Kristus 
nipakatuvu mpanjili lako ri kamateNa. Haitumo sabana panjarumakata 
naroso. 1:4 Kita nanjarumaka manggava belo mpakasadia nu Alatala ka 
pura-pura todeaNa. Belo haitu ledo magero, ledo mapopo, ledo mabali, bo 
nijagaiNa ri suruga ka kita. 1:5 Sampesuvu-sampesuvu, komiu masipato 
mantarima belo haitu, sabana komiu nomparasaya 1 Yesus. Bo komiu 
batena nijagai nu Alatala ante kuasaNa ala komiu mamala mombarasai 
belo anu nasadiamo radekeiNa ka komiu ri kaupu nu dunia. 1:6 Komiu 
kana madamba-damba sabana belo nisarumakamiu haitu. Komiu kana 
madamba naupa sli-sii tempo komiu da natuwu ri dunia komtu nombarasai 
kasusa bo nambela mpengaya-ngaya pesori. 1:7 Patuju nu pesori-pesori 
haitu ala rasani kaliangu pomparasayamiu. Bulava nigonu ante apu ala 
rasani bara maria galona bara ledo. Pomparasayamiu noalipa pade bulava 
anu namala magero. Jadi pomparasayamiu kana rapesori muni ante 
mpengaya pesori. Bo ane pomparasayamiu mpuu-mpuu maliangu, komiu 
ratoiya bo rabila bo rapakaoge tempo i Yesus Kristus makava mpanjili ri 


dunia. 1:8 Nau ledo nikitamiu la bara ipia, komiu nompotove la. Bo nau 
ledo nikitamiu la sii-sii, tapi komiu batena nomparasaya la. Bo kadamba 
raramiu naoge mpuu sampe ledo rapakule mombasovadakana. 1:9 
Nadamba mpuumo raramiu sabana nitarimamiumo asele pomparasayamiu, 
haitumo komiu nipakasalama lako ri pehuku sampe ri kasae-saena. 
1:10-11 #Nabi-nabi nu Alatala nggaulu nangelo pakabelo-belo ala rasanira 
berimba Alatala mompakasalama manusia. Nibotora belo nidekei nu 
Alatala ka komiu, anu nirasaimiu sii-sii. Nosa Gasa 1 Kristus riara ntaira 
nompopaisani ka ira kasusa bo kapari anu mambela ka 1 Kristus, bo 
nipopaisaniNa muni kuasa bo kaoge rakava 1 Kristus maliu kasusa bo 
kapari haitu. Tapi dopa nisani nu nabi-nabi bertmba kadupa nu tesa-tesa 
nibotora. Haitumo sampe niparesara pakabelo-belo ala rasanira tempona 
bo berimba kadupana pura-pura anu nibotora haitu. 1:12 Bo Alatala 
nompakalanto ka ira anu nibotora haitu ledo nosinggambela ante ira mboto 
tapi nosinggambela ante komiu anu natuvu sii-sii. Kajadia-kajadia nibotora 
haitu, nipatolele ntopanggeni Kareba Belo ka komiu sii-sii. Nikenira 
kareba haitu ante petulungi Nosa Gasa nu Alatala, anu nipopanau lako ri 
suruga. Kakanana #“malaeka-malaeka nTupu mboto nadota mangisani 
batuana kajadia-kajadia pangane anu nipatolele ka kom. 1:13 
Sampesuvu-sampesuvu, naria mamimo panjarumakata naroso. Sabana 
haitu, komiu kana mompakanoto raramiu bo mainga, bo maroo 
manjarumaka belo radeke1 ka komiu tempo 1 Yesus Kristus makava 
mpanjili. 1:14 Komiu kana matuwu mpo ana-ana nu Alatala anu natundu 
nte la. Nee mangoseaka dota raramiu nadaa anu nombakuasai komiu 
tempo komiu da natuvu ri kalandana. 1:15 Tapi komiu kana magasa ri 
mpengaya-ngaya anu nipoviamiu, sabana Alatala muni nagasa bo lamo 
nompokio komiu majadi todeaNa. 1:16 Apa naria tesa nu Alatala riara 
Buku Gasa nanguli, "Komiu kana mokainggu magasa, sabana Yaku 
nagasa." #1:16 Imamat 11:44-45, 19:27 1:17 Sampesuvu-sampesuvu, 
komiu nanggasangai Alatala Tuamamiu tempo komiu nosambaya. Jadi 
komiu kana matuvu mekou nte la ane komiu da nonturo mpo topesovo ri 
dunia hitu. Apa lamo mombatangara pura-pura tona nangoseaka 
pokainggura mboto bo la ledo nompelenje. 1:18 Pekoumo nte Alatala 


sabana nisanimiu mbotomo sompo mbayariNa mombakabasaka komiu 
lako ri katuvumiu nggaulu. Katuvumiu ledo ria gunana haitu, nipasialamiu 
lako nte ntotua nggaulu. Tapi Alatala nombakabasaka komiu lako ri 
katuvumiu nokolu haitu. Sompo ledo mbayariNa ante mbara-mbara anu 
ledo nainti evamo bulava atau salaka 1:19 tapi nibayariNa ante anu nelabi 
noali, haitumo raa i Kristus. I Kristus nireke mpo “ana bimba nadoli bo 
ledo nasala nisambale manjambei komiu. 1:20 Dopame dunia nipajadi, Ia 
nipakatantu nu Alatala mami majadi topantolo dosa manusia. Bo ri tempo 
sii-sii napara kaupu nu dunia la nakava ri dunia hitu mompakasalama 
komiu. 1:21 Jamo sampe komtu nomparasaya Alatala. Alatala 
nompakatuvu mpanjili Ia lako ri kamateNa bo nombadekei1 kuasa bo kaoge 
nipokumaaka ka la. Jadi haitumo sampe komiu nomparasaya bo 
nanjarumaka Alatala. 1:22 Sampesuvu-sampesuvu, katuvumiu 
nipakagasamiu sabana komtu nangoseaka pepatuduki nakana. Haitumo 
sampe komtu namala nompotove sampesuvumiu sampomparasaya ante 
rara naliangu. Sabana haitu, posipotovemo ante rara mpuu-mpuu. 1:23 
Apa komiu nipajadi nu Alatala manusia nabaru, bo katuvumiu nabaru haitu 
ledo nopuna lako ri manusia anu mamate. Katuvumitu nabaru nopuna lako 
nte Alatala anu ledo mamate. Komiu nanggava katuvu nabaru haitu sabana 
komiu nomparasaya Tesa nu Alatala anu natuvu bo naroo sampe ri 
kasaesaena. 1:24 Riara Buku Gasa nitulisi ivei: "Katuvu manusia 
pura-pura nasimbayu mpo kavoko, bo pura-pura kuasa bo kagayana mpo 
sese nggavoko. Kavoko haitu nalele bo sesena naronto. 1:25 Tapi Tesa nu 
Alatala bate-batena sampe ri kasae-saena." (1:24-25 Yesaya 40:6-8)" Tesa 
nu Alatala haitumo Kareba Belo anu nipatolele ka komiu. 


2:1 Sampesuvu-sampesuvu, nikavamiumo katuvu nabaru. Sabana haitu, 
tumo mokainggu nadaa. Nee modava. Nee aga mabelo ri sumba, nee 
masiriati bo nee mompakadaa tona ntanina. 2:2 Ngana kodi dako nesuvu 
naino rarana nantomi uve njusu ntinana. Ivesia muni komiu kana maino rara 
mangepe Tesa nu Alatala anu najadi kandea nagasa ka nyawamiu. 
Tvesiamo posisanimiu nte Alatala mantambai maroso, sampe ratarimamiu 
pura-pura belo nipakasadiaNa ka tona nipakasalamaNa. 2:3 Komiu kana 


maino ka Tesa nu Alatala, apa nirasaimiu mamimo kabelo rara 1 Pue. 2:4 
Jadi pekoumo nte 1 Yesus! #2:4 Jadi pekoumo nte 1 Yesus! Basa Yunani: 
Manggaparai la!” Ta nirapaka vatu natuvu anu nipoara nu manusia sabana 
nisarumakara ledo ria gunana. Tapi Alatala nompelisi vatu haitu sabana 
haitu vatu tobelona ri panggitaNa. 2:5 Komiu muni nasimbayu mpo 
vatu-vatu natuvu, jadi dekei Alatala mompake komiu majadi banua petupu 
ka la. Bo riara banua petupu haitu komiu majadi mpo “topanggeni 
pesomba, anu natuvu nipatani ka Alatala. Bo komiu namala metupu nte la 
ante pekeniaka Nosa Gasa. Petupumiu haitu najadi pesomba anu 
rapokonoa rara nu Alatala sabana anu mpovia 1 Yesus Kristus. 2:6 Apa 
riara Buku Gasa naria tesa nu Alatala ivei: "Epemo! Yaku nompelisi sangu 
vatu noali mpuu bo vatu haitu nituuKu ri ngata “Sion majadi vatu pandasi 
nelabi karosona. Isema-sema manjarumaka vatu haitu, ledo ntoto manjoso 
rara." (2:6 Yesaya 28:16) 2:7 I Kristus, anu nirapaka vatu haitu, noali 
mpuu ka komiu topomparasaya. Tapi ane tona ledo nomparasaya, ia 
nasimbayu mpo anu nitulisi riara Buku Gasa ivei: "Vatu nipoara ntopovia 
banua, vatu haitumo anu nopokopa ka banua haitu." (2:7 Mazmur 118:22) 
2:8 Bo naria tesa ntanina ri Buku Gasa ivei: "Vatu haitu nompakatepasunu 
tona. Vatu haitu nompakadungga ira." (2:8 Yesaya 8:14-15)#Ira 
natepasunu sabana ira ledo nadota nangoseaka Tesa nu Alatala, bo 
haitumo bagiara nipakatantu nu Alatala ka ira. 2:9 Tapi 
sampesuvusampesuvu, komiu ledo mpo ira haitu. Komtumo todea nipelisi 
nu Alatala. Komtumo nipelisi majadi mpo topanggeni pesomba anu 
mantulungi magau. Komiumo todeaNa nipatani ka la, komiumo najadi 
bagiaNa. Komiu mipelisi nu Alatala mompatolele panggaviaNa anu 
nipokumaaka ka tona ntanina. lamo nompokio komiu mesuvu lako ri 
kalandana ala matuvu riara karemeNa anu nabelo mpuu. 2:10 Bara ipia 
komiu ledo todeaNa, tapi sii-sii komiu najadi todeaNamo. Bara ipia komiu 
ledo nipoasi mataNa, tapi sii-sii nirasaimiumo asi nu mataNa! 2:11 
Sampesuvu-sampesuvu nipotoveku, katuvuta ri dunia hitu nasimbayu mpo 
topesovo bo torata anu nonturo aga sampalai. Jadi yaku mpuu-mpuu 
nerapi nte komiu, nee raoseakamiu dota rara nadaa anu batena nangeva 
nyawamiu nangoseaka dota nu Alatala . 2:12 Komiu kana matuvu ante 


pokainggu nabelo mpuu ri tatanga ntona ledo nosisani nte Alatala. Ane 
mabelo pokainggumiu, nau rasalaira komiu bo raulira komiu novia anu 
nadaa, tapi kaupuna kana rapangakura nabelo pokainggumiu, bo ratoiyara 
Alatala tempo la makava. 2:13 Pekoumo nte pura-pura topoparenta 
nipakatantu nu manusia, sabana haitumo nipodota 1 Pue. Pekoumo nte 
magau mbaso apa 1a nalangapa nturona. 2:14 Bo pekoumo nte gubernur- 
gubernur sabana iramo nipopale nu magau mbaso mombahuku tona nadaa 
bo mombatoiya tona nabelo pokaingguna. 2:15 Alatala nompokono komiu 
mokainggu nabelo ala tona nadoyo anu ledo nisanina nuapa-nuapa domo 
mabia manjalai komiu, apa malantomo pesalaira haitu ledo nakana. 2:16 
Komiu kana matuvu mpo tona nikabasaka lako ri pehuku nu dosa. Tapi 
nee sampe haitu majadi loga ka komiu movia anu nadaa! Komiu kana 
matuvu mpo batua nu Alatala anu natundu nte la. 2:17 Bilamo pura-pura 
tona. Potovemo sampesuvumiu sampomparasaya. Pekoumo nte Alatala bo 
bilamo magau! 2:18 Komtu anu najadi potudua kana mekou nte tuamiu bo 
mpuu-mpuu mombabila ia, nau ia tona nanondo bo nalusu rara, nau ia tona 
nasoa. 2:19 Ane komiu rapandasa nau komiu ledo nasala, bo komiu 
mosabara riara kasusa haitu sabana nitoramiu dota nu Alatala, komiu 
ratoiya nu Alatala. 2:20 Ane komiu raboba sabana komiu nasala, bo ane 
komiu mosabara riara kasusa haitu, ledo masipato komiu ratoiya nu 
Alatala! Tapi ane komiu rapandasa sabana pokainggumiu nabelo, bo ane 
komiu mosabara riara kasusa haitu, komiu mpuu-mpuu ratorya nu Alatala. 
2:21 Alatala nompokio komiu mosabara riara kasusa, nau komiu ledo 
nasala. Apa i Kristus nombarasai kasusa ala manggeni belo ka komiu, bo 
nidekeiNa jonjo ka komiu ala komiu mompasiala pokaingguNa. 2:22 la 
ledo sanggania novia dosa, ledo sanggania la nodava. 2:23 Tempo Ia 
nisalai ntona, ledo nibalasiNa. Tempo la nipandasa, la ledo nesava. Tapi la 
aga nanjarumaka Alatala, Topotangara nanoa anu manjaliku Ia. 2:24 I 
Yesus mbotomo nanjimbuaka dosa-dosata tempo la nipaku ri “kayu salib, 
ala kita rakabasaka lako ri kuasa nu dosa bo matuvu mangoseaka dota nu 
Alatala. Bo kita nipakabelomo lako ri baka-baka i Kristus. 2:25 Tempo 
bara ipia, komiu mpo bimba-bimba nasalandalamo. Tapi sii-sii komiu 
nipopanjilimo nte Topoevu anu nombajagai katuvumiu. 


3:1 Ivesia muni komiu totua-totua mombine kana mekou nte bereimiu 
langgai. Apa ane bereimiu ledo nomparasaya tesa nu Alatala, pekoumiu 
haitu mamala mompakeni ia momparasaya. Ledo paraluu raulimiu 
nuapa-nuapa ka ia, 3:2 sabana ane rakitana komiu nekou nte Alatala bo 
nokainggu nagasa, ia muni madota momparasaya. 3:3 Nee sampe 
kagayamiu aga ri savalikuna, evamo nompegaya buluamiu bara nompake 
ramba-ramba bulava bara pakea nasuli-suli. 3:4 Tapi kagayamiu kana 
mopuna lako riara ntaimiu, haitumo lako ri inggumiu nalusu bo natinonto. 
Haitumo kagayana anu ledo ntoto malipo bo noali mpuu ri panggita nu 
Alatala. 3:5 Mombine-mombine nagasa anu nanjarumaka Alatala tempo 
nggaulu, nekou nte bereira langgai. Ivesiamo nipakagayara karora. 3:6 
Jonjona, i Sara nanturusi anu niuli i Abraham ka ia bo nanggasangal i 
Abraham "i tua". Bo komiu masimbayu nte i Sara ane komiu batena 
mokainggu mabelo bo ledo maeka ka nuapa-nuapa. 3:7 Ivesia muni komiu 
totua-totua langgai. Komiu kana matuvu mosanggani-nggani ante bereimiu 
ante pokainggu nanoto. Toramo, mombine ledo nasimbayu karosona ante 
langgai. Bilamo ira sabana ira muni nidekeika nu Alatala katuvua nabelo 
sampe ri kasae-saena nasimbayu mpo komiu langgai. Bilamo ira ala ledo 
maria nuapa-nuapa mombalava posambayamiu. 3:8 Jadi 
sampesuvusampesuvu, kupapolamo tesaku. Komiu pura-pura kana 
mosangu pekiri bo mosangu rara. Posimpotovemo mpo tona 
nosampesuvu. Komiu kana mosipoasi mata bo nee malanga rara. 3:9 Ane 
maria tona movia anu nadaa nte komiu, nee rabalasi ira ante anu nadaa. 
Ane rasalai ntona komiu, nee rapesava. Agina komiu merapi Alatala 
mombadekei belo ka ira. Apa komiu nipokio nu Alatala manggeni belo ka 
tona ntanina, ala komiu manggava belo lako nte Ia. 3:10 Riara Buku Gasa 
nitulisi ivei: "Isema-sema madota matuvu madamba bo mombarasai 
katuvua mabelo, ia kana mombajagai dilana ala nee motesa anu nadaa bo 
nee modava. 3:11 Ia kana mombakabasaka pokaingguna nadaa bo movia 
anu nabelo. la kana mangelo posinggabelo bo mompasimbuku matuvu 
mosinggabelo ante tona ntanina. 3:12 Apa Tupu batena nompariara tona 
nanoa anu nangoseaka dotaNa, bo Tupu nasaro nangepe posambayara. 
Tapi nievaNa tona nokainggu nadaa." (3:12 Mazmur 34:13-17) 3:13 Ane 


komiu masaro mokainggu nabelo, isema movia anu nadaa ka komiu? 3:14 
Tapi nau komiu mombarasai kasusa sabana pokainggumiu nabelo, mauntu 
mpuumo komiu! Nee maeka ka tona, bo nee makini raramiu. 3:15 Tapi 
bilamo i Kristus riara ntaimtu bo pakaoge la sabana la Tupumiu nagasa. 
Bo ane rapekutana ntona komiu, nuapa sabana komiu nanjarumaka 1 Pue, 
komiu kana masadia mesana ka ira. Bo pesanamiu haitu kana rapovia ante 
ede rara bo ante tesa-tesa nalusu. 3:16 Bo komtu kana matuvu ante rara 
ntai nagasa, mbelaka maria tona manjalai pokainggu nabelo nipoviamiu 
sabana pangoseakamiu i Kristus, ira kana maeya mboto. 3:17 Aginapa kita 
mombarasai kasusa sabana pokaingguta nabelo, ane ivesia mami dota nu 
Alatala, pade mombarasai kasusa sabana pokaingguta nadaa. 3:18 Apa i 
Kristus muni nombarasai kasusa nau ledo novia anu nadaa. la aga sanggani 
namate nombasompo dosa manusia nagana sampe ri kasae-saena. la ledo 
nasala, tapi la namate nanjambei kita anu nasala, ala mompoposinggabelo 
kita ante Alatala. Ia nipatesi tapi nipakatuvu mpanjili ante kuasa Nosa 
Gasa nu Alatala. 3:19 Pade la mikeniaka nu Nosa Gasa hau nompatolele 
Tesa lako nte Alatala #3:18c-19 la nipatesi tapi nipakatuvwu mpanjili ante 
kuasa Nosa Gasa nu Alatala. 19 Pade la mkeniaka nu Nosa Gasa hau 
nompatolele Tesa lako nte Alatala ATAU: KaroNa nipatesi tapi nyawaNa 
nipakatuvu 19 bo nyawaNa hau nompatolele Tesa lako nte Alatala.” ka 
nyawa-nyawa ntomate anu nitarunggu ri #“ponturo ntomate, 3:20 haitumo 
nyawa ntona anu ledo natundu nte Alatala #3:19b-20) hau nompatolele 
Tesa nu Alatala ka nyawa-nyawa ntomate anu nitarunggu ri #“ponturo 
ntomate 20) haitumo nyawa ntona anu ledo natundu nte Alatala ATAU: hau 
nompatolele Tesa nu Alatala ka malaeka-malaeka nitarunggu, 20 haitumo 
malaeka anu ledo natundu nte Alatala.“ tempo Nabi “Nuh nggaulu. Tempo 
Nabi Nuh da novia kapala, naoge mpuu posabara nu Alatala mompopea 
ira majea lako ri dosa-dosara. Tapi tempo uve nanggabuntu nompakalodo 
isi dunia, aga uvalu tona nesavi kapala haitu. Bo kapala haitu noliu ri uve 
oge sampe ira uvalu nipakasalama. 3:21 Uve oge haitu nirapaka ada pediu 
anu nompakasalama kita sii-sii. Ada pediu haitu ledo ada pompegasa tapa 
lako ri karota, tapi tandana kita topangoseaka 1 Yesus. Ada haitu nireke 
pojanjita nte Alatala ala kita mangoseaka la sabana mampungiNa dosata. 


*3:21b ada haitu nireke pojanjita nte Alatala ala kita mangoseaka la 
sabana mampungiNa dosata. ATAU: ada haitu nireke pomperapita nte 
Alatala ala raampungiNa dosata.* Bo niampungiNa mpuu dosata sabana 1 
Yesus natuvu mpanjili lako ri kamateNa. 3:22 Bo i Yesus neore hau ri 
suruga bo sii-sii nonturo ri ponturo nibila ri panggana nu Alatala bo 
nomparenta nosanggani-nggani nte la. Bo pura-pura #“malaeka bo 
topoparenta bo tonakuasa ri laerava natundu nte la. 


4:1 Kristus mboto nombarasai kasusa bo kapari tempo la natuvu ri dunia 
hitu. Jadi haitumo sabana komiu muni kana mompakaroo raramiu ala 
masadia mombarasai kasusa bo kapari nasimbayu mpo la. Apa 
isema-sema nombarasai kasusa bo kapari ri karona mboto domo nadota 
novia dosa. “4:1 domo nadota novia dosa. Tafsiran ntanina: domo ria 
posidaina nte dosa.“ 4:2 Jadi da natuvu riara dunia hitu, komiu kana 
matuvu mangoseaka dota nu Alatala, nee mangoseaka dota rara manusia 
anu nadaa. 4:3 Apa naganamo logamuiu bara ipia nangoseaka 
pokainggupokainggu ntona ledo nosisani nte Alatala. Bara ipia komiu aga 
natuvu nangoseaka dota raramiu nadaa ante pokainggu naruto, komiu 
nabiasa nalangu-langu, komiu nasiromu nangande mpebasa bo nanginu, bo 
komiu nompakande tupu-tupu ntanina, pokainggu anu nepakarunggu. 4:4 
Tapi sii-sii nahera roa-roamiu sabana komiu domo nangoseaka ira 
nompebasa nokainggu nadaa ante ledo ria rekena, bo haitumo sabana 
nisalaira komiu. 4:5 Tapi makava tempona, ira kana mompangaku poviara 
nadaa haitu ri ngayo nu Alatala. Bo Alatala nasadiamo mombatangara 
pura-pura tona, nau tona da natuvu bo muni tona namatemo. 4:6 Haitumo 
sampe Kareba Belo nipatolele muni ka tona namatemo. Ira namatemo 
sabana pehuku nu Alatala, nasimbayu nte pura-pura manusia ntanina. Tapi 
Kareba Belo nipatolele ka ira ala nyawara mamala matuvu mabelo 
mangoseaka dota nu Alatala. 4:7 Naparamo kaupu nu dunia. Jadi komiu 
kana mainga bo mompakanoto raramiu ala komiu mamala mosambaya. 
4:8 Tapi anu nelabi nopoko, komiu kana mpuu-mpuu mosimpotove. Apa 
ane kita mompotove roata, kita masadia muni mombaampungi tona 
ntanina. 4:9 Komiu kana majole mantarima torata riara banuamiu bo nemo 


mongau-ngau. 4:10 Kita simbo nidekeika pompakule ledo nasimbayu lako 
nte Alatala, bo kita kana mompake pakabelo pompakule nipatava ka kita 
mombatulungi tona ntanina. 4:11 Jonjona, isema-sema nidekeika 
pompakule mompasimbayu Tesa nu Alatala kana motesa mpo tona 
niposumba nu Alatala mboto. Isema-sema nidekeika pompakule 
mantulungi tona ntanina, kana mantulungi ante karoso nidekei nu Alatala 
ka 1a. Pakemo pompakulepompakule haitu ala nau damo nuapa majadi, 
Alatala ratorya bo rabila sabana anu mpovia 1 Yesus Kristus ri katuvumiu. 
Alatalamo nakuasa bo masipato ratoiya bo rabila sampe ri kasae-saena. 
Amin! 4:12 Sampesuvusampesuvu nipotoveku, nee mahera komiu 
nombarasa1 susa bo pari nantamo mpuu, mpo kapane nu apu. Haitu najadi 
mompakaliangu pomparasayamiu. Nee mahera bo nee rapekirimiu kasusa 
nirasaimiu haitu ledo ria kasimbayuna. 4:13 Kakanana komiu kana 
madamba, sabana komiu nombarasai kasusa bo kapari nasimbayu mpo anu 
nirasai 1 Kristus mboto. Apa ane komiu nombarasi susa bo pari mpo nirasai 
1 Kristus, mambaso mpuu kadamba nu raramiu tempo la makava mpanjili. 
Tempo haitu, kaoge 1 Kristus anu nipokumaaka rapopakita ka pura-pura 
manusia. 4:14 Ane komiu rasalai ntona sabana komiu nangoseaka 1 
Kristus, kana masana mpuumo komlu. Apa ane komiu rasalai sabana 
pomparasayamiu, batuana Nosa Gasa nu Alatala anu nakuasa, naria mpuu 
riara nggatuvumiu. 4:15 Nee sampe maria komiu mombarasai kasusa 
sabana nepatesi bara nangangga bara novia anu nadaa atau nombagalo 
urusa ntona ntanina. 4:16 Tapi ane komiu mombarasai kasusa sabana 
komiu topomparasaya, nee maeya matamiu. Ulimo tarima kasi ka Alatala, 
apa komiu mpuu-mpuu topangoseaka 1 Kristus. 4:17 Nakavamo tempona 
Alatala mombatangara pura-pura manusia. Bo kita todeaNa mboto mokolu 
ratangaraNa. Ane kita todeaNa mokolu ratangaraNa natantu mantamo 
mpuumo pehukuNa ka tona ledo nadota nomparasaya Kareba Belo lako 
nte la! 4:18 Riara Buku Gasa nitulisi ivei: "Iyapa tona nanoa nakaja 
rapakasalama, Nemopa tona nadosa anu ledo natundu nte Alatala!" (4:18 
Amsal 11:31)" 4:19 Jadi sampesuvu-sampesuvwu, ane dota nu Alatala 
komiu kana mombarasai kasusa bo kapari, nee menonto movia nabelo. 
Sarumakamo Alatala manjaliku komiu. Apa lamo nompajadi komiu, bo la 


namala raparasaya mompakadupa pojanjiNa ka komiu. 


5:1 Naria muni anu kuuli ka komiu pakeni ntodea topomparasaya! Yaku 
nabia notulisi ka komiu sabana yaku muni pakeni ntopomparasaya, bo 
yaku mboto nanggita kasusa bo kapari nirasai 1 Kristus bara ipia. Bo ane 1 
Kristus makava mpanjili bo mompopakita kuasaNa bo kaogeNa ka 
pura-pura manusia, yaku muni manggava bagia ri kuasaNa bo kaogeNa 
haitu. Jadi yaku mpuu-mpuu nerapi nte komiu 5:2 ala komiu mompiara 
todea nu Alatala anu niparasayaka komiu, nasimbayu mpo topoevu 
nompiara bimba-bimbana. Piaramo ira ante damba rara, nangoseaka dota 
nu Alatala, nemo mpo tona nipasuu. Bo nee aga mangelo untu ka karomiu 
mboto, tapi tuimo pokarajaa haitu sabana komiu mpuu-mpuu madota 
mantulungi todea topomparasaya. 5:3 Bo nee damo dota-dota 
mompatundu topomparasaya anu niparasayaka komiu, tapi nabelopa 
komiu majadi jonjo anu masipato rapasialara. 5:4 Bo tempo 1 Kristus, 
Topoevu Nopoko, makava mpanjili ri dunia, radekeiNa ka komiu tambo, 
haitumo bagia ri kuasaNa bo kaogeNa anu ledo maupu-upu. “5:4 basa 
Yunani: radekeiNa ka komiu #“songgo magau ( mahkota ) bo penggilana 
ledo mabali-bali 5:5 Ivesia muni komiu da namuda. Komiu kana mekou 
nte totua. Bo komiu topomparasaya pura-pura kana mompakaede raramiu 
bo mositulungi. Apa nitulisi riara Buku Gasa: "Alatala nangeva tona 
nalanga rarana, tapi nipoasiNa tona naede rarana." (5:5 Amsal 3:34) 5:6 
Jadi sampesuvu-sampesuvu, pakaedemo raramtu, bo pekoumo nte Alatala 
naroso ala rabilaNa komiu ri tempo nipakatantuNa. 5:7 Dekeimo 
pura-pura kakini raramiu ka la apa la bate-batena nompartara komiu. 5:8 
Komiu kana mainga bo manoto rara, sabana balimiu, Magau nu Seta hau 
tumai nasimbayu mpo “singa nongao-ngao nompengavu tona rasakana. 5:9 
Tapi nee raepe ia! Aginamo komiu batena momparasaya bo mangoseaka 
Alatala apa nisanimiu mbotomo topomparasaya ri umba-umba ri dunia 
nombarasa1 susa bo pari nasimbayu mpo komiu muni. 5:10 Komiu kana 
mombarasai susa, tapi ledo masae. Maliu haitu Alatala mboto 
mompakagana nuapa-nuapa nakura nte komiu. la mompakaroo raramiu 
sampe ledo maria tona ntanina mamala mompopolengga atau 


mompopoura pomparasayamiu. Alatala mpuu-mpuu mompakaroso komiu 
apa nabelo mpuu raraNa bo lamo nompokio komiu manggava bagia ri 
kuasaNa bo kaogeNa sampe ri kasae-saena sabana komiu nosangu rara 
ante 1 Kristus. 5:11 Tamo nakuasa sampe ri kasae-saena. “Amin! 5:12 
Yaku notulisi sura nambuku hitu ante petulungi i Silas 5:12 i Silas biasa 
muni niuli Silvanus” , sampesuvuta sampomparasaya. Nisaniku ia namala 
raparasaya. Patujuku notulisi sura hitu ala mompakaroso raramiu bo 
mompakalanto ka komiu Alatala mpuu-mpuu nompotove bo nombatulungi 
kita evamo nitesaku pangane. Jadi komiu kana batena manjarumaka 
pepotoveNa haitu. 5:13 Tabe lako nte sampesuvumiu sampomparasaya 
anu naria ri sii ri ngata “Babilon #5: 13 ngata Babilon: nantuntuni panggava 
ntona anu nangisani Buku Gasa, ngata Babilon haitu ngata Roma.” . Ira 
muni nipelisi nu Alatala nasimbayu mpo komiu. Bo tabe muni lako nte 
anaku 1 Markus. 5:14 Posipakabotemo tabe ante tove, mpo tona 
nosampesuvu sampomparasaya. Kuperap1 Alatala mombadekei katinonto 
ka komiu pura-pura anu nosangu rara ante 1 Kristus. Tabe lako nte yaku, 
Petrus 


2 Petrus 


1:1 Sampesuvu-sampesuvuku anu mpuu-mpuu nomparasaya 1 Yesus 
Kristus, nasimbayu mpo kami. Iamo Alatala bo #“Topompakasalama kita, 
anu nompopompakule pura-pura kita nomparasaya sabana la nanoa bo 
ledo nompelenje. Sura hitu lako nte yaku, 1 Simon Petrus. Yaku batua bo 
suro 1 Yesus Kristus. 1:2 Kuperapi Alatala bate-batena mombadekei 
katinonto bo belo ka komiu, sabana komtu nosisani belo ante la bo ante 
Tuputa Yesus. 1:3 Alatala nompake barakaNa mboto mombadekei 
pura-pura niparaluuta ala rapakuleta matuvu mangoseaka dotaNa. 
Nitarimata pura-pura haitu sabana kita nosisani ante Alatala, anu 
nompokio kita mombarasa1 kaogeNa bo kabeloNa. “1:3 mombarasa1 
kaogeNa bo kabeloNa. Tafsiran ntanina: lako ri kaogeNa bo kabeloNa.” 
1:4 Ivesia muni Alatala nombadekei ka kita pedekei-pedeke1 mjanjiNa, 
anu nabelo mpuu bo nelabi noguna. Ane rapaketa pedekei-pedekei haitu, 


domo raoseakata dota rarata nadaa ri dunia hitu anu nompakagero katuvu 
manusia, bo rapakuleta mompasiala inggu nu Alatala mboto. 1:5 Alatala 
nabelo mpuu nte komiu, jadi haitumo sabana komiu kana mpuu-mpuu 
mompasimbuku ala pomparasayamiu mosinggeni nte pokainggu nabelo. 
Bo kana rasanimiu dota nu Alatala. 1:6 Komiu kana mombakuasai 
karomiu mboto bo mosabara nau bara nuapa majadi. Komiu kana batena 
matuvu mangoseaka dota nu Alatala, 1:7 bo mosimpotove nte 
sampesuvumiu sampomparasaya. Bo komiu kana mompotove pura-pura 
tona. 1:8 Ane komiu noinggu ivehaitu bo mantambaipa, posisanimiu ante 
Tuputa Yesus Kristus mpuu-mpuu maria gunana, bo maria asele mabelo 
riara nggatuvumiu. 1:9 Tapi tona ledo noinggu ivehaitu, pekirina 
nasimbayu mpo tona naburo matana, nalingamo rarana dosana nipegasa 
bara ipia. 1:10 Jadi sampesuvu-sampesuvu, pasimbuku mpuumo 
mokainggu mabelo ala malanto komiu mpuu-mpuu nipelisi nu Alatala bo 
nipokioNa majadi todeaNa. Ane inggu-inggu pangane ratambaika 
pomparasayamiu, natantu ledo ntoto moura pomparasayamiu, *1:10 ledo 
moura pomparasayamiu ATAU: ledo manavu riara dosa.* 1:11 bo Alatala 
mboto mantarima komiu ante mabelo riara Poparenta anu naroo sampe ri 
kasae-saena, haitumo Poparenta nTuputa Yesus Kristus, 
Topompakasalama kita. 1:12 Jadi sampesuvu-sampesuvu, nisanimiumo 
pura-pura anu nitesaku pangane, bo komiu naroo nangoseaka pepatuduki 
nakana anu nitarimamiu. Tapi naupa ivesia, yaku bate-batena 
mompopatora ka komiu pura-pura anu nitesaku haitu. 1:13 Nipekiriku ane 
yaku da natuvu “1:13 yaku da natuvu. Naskah basa Yunani: yaku da naria 
riara tenda hitu.* , masipato kupakaroso raramiu ante pepatoraku hitu. 
1:14 Apa nisanikumo domo masae yaku mamate *1:14 yaku mamate. 
Naskah basa Yunani: yaku mombalelaka tendaku.* , nangoseaka anu niuli 
nTuputa Yesus Kristus ka yaku. 1:15 Jadi kupasimbuku ala nau 
mamatemo yaku, komiu bate-batena mantora pura-pura tesa haitu. 1:16 
Kami nompatuduki ka komiu kuasa nTuputa Yesus Kristus bo kakavaNa 
mpanjili ri dunia hitu. Pepatuduki kami haitu ledo nangoseaka 
patesapatesa nipovia nu manusia. Tapi kami mboto nanggita kaogeNa anu 
nipokumaaka. 1:17 Apa kami mboto naria nosanggani-nggani nte la ri 


bavo nu bulu bara ipia tempo la nibila bo nipakareme nTuamata Alatala. 
Bo suara nu Alatala anu Neliu KaogeNa nanguli ivei: "Hitumo AnaKu 
nipotoveKu, Iamo nompakadamba raraKu." #1:17 Matius 17:5 1:18 
Kami mboto nangepe suara lako ri suruga tempona kami nosangganinggani 
ante 1 Yesus ri bavo nu bulu nagasa. “1:18 bulu nagasa: haitumo ri bulu 
tempo Nabi Musa bo Nabi Elia neonga nte 1 Yesus. Peinta Matius 17:1-5; 
Markus 9:2-7, Lukas 9:28-35.# 1:19 Naupu nikita kami anu najadi ri bulu 
haitu, nalanto mpuumo ka kami tesa nipasimbayu nu #nabi-nabi nu Alatala 
nggaulu mpuu-mpuu nakana. Nabelo mpuu ane rapariaramiu tesa nu 
nabi-nabi haitu, sabana tesara nasimbayu mpo poindo nombavanta 
kalandana. Pariaramo tesara haitu sampe 1 Yesus makava mpanjili ri dunia 
mombavanta komiu ante remeNa, nasimbayu mpo eo bo betue pompaeo 
nebonda nombavanta dunia. 1:20 Tesa nopoko kana ratoramiu haitumo: 
tesa-tesa muli nu nabi-nabi riara Buku Gasa, ledo mamala rabatuasi aga 
nangoseaka panggava mboto. “1:20 ledo namala rabatuasi aga nangoseaka 
panggava mboto ATAU: ledo aga panggava nu nabi mboto.” 1:21 Apa 
nabi-nabi nombaboto tesa ledo nangoseaka dota nu manusia. Tapi Nosa 
Gasa nu Alatala nombakuasai tona ala rapasimbayura tesa lako nte Alatala 
mboto. 


2:1 Tempo nggaulu naria #nabi-nabi mpodava neumba ri tatanga ntodea nu 
Alatala. Bo ivesia muni sii-sii, guru-guru mpodava meumba ri tatangamiu. 
Rakenira pepatuduki nasala anu mompakagero pomparasaya ntona, bo 
rasapura 1 Kristus Tupura anu nombakabasaka ira lako ri kuasa nu dosara. 
Poviara mboto sampe ira rahuku masalisa. 2:2 Nadea tona mompasiala 
pokainggu nu guru-guru gahaitu anu nangoseaka dota nu rarara nadaa. Bo 
pepatuduki nakana rasalai ntona sabana pokainggura haitu. 2:3 Guru-guru 
mpodava haitu nadoko doi. Haitu sampe ira aga mangelo untu lako nte 
komiu ante tesa-tesa ledo nakana, anu nikarara mboto. Tapi pehuku ka ira 
nasaemo nipakatantu. Ira rahuku nu Alatala bo tempona ledo rasoro-soro. 
2:4 Toramo! Alatala ledo nombakabasaka #“malaeka-malaekaNa mboto 
lako ri pehuku tempo ira novia dosa, tapi ninavusakaNa ira riara “narakaa. 
Ira nisuaraka riara bolo nalanda bo nirante hamai mompopea tempona ira 


rahuku ri Eo Potangara bara maipia. 2:5 Ivesia muni tempo Nabi “Nuh. 
Alatala ledo nombakabasaka isi dunia nggaulu lako ri pehuku tempo 
nipakaropuNa ante uve oge sampe namate puramo tona ledo nangoseaka 
dotaNa. Aga 1 Nuh sambanua, haitumo aga ira uvalu nipakasalama sabana 
1 Nuh nompatolele ka todea ira kana mokainggu mabelo bo mangoseaka 
dota nu Alatala. “2:5 Kajadia 6:1-7:24 2:6 Ivesia muni ante ngata 
#Sodom bo Gomora. Alatala nombahuku tupu ngata nadaa haitu ante 
nompalabu ngatara. Haitu najadi pepatora ka tona ri puri anu ledo 
nangoseaka dota nu Alatala. “2:6 Kajadia 19:24 2:7 Tapi i “Lot 
nipakasalamaNa lako ri pehuku haitu sabana ia tona nabelo. Nasusa mpuu 
rarana nanggita pokainggu nabuga bo naruto nipovia ntona nadaa haitu. 
“2:7 Kajadia 19:1-16 2:8 Apa i Lot haitu tona nabelo. Ia nonturo ri 
tatangara bo eo-eo nikitana bo niepena poviara nadaa sampe nasusa 
mpuumo rarana. 2:9 Jadi lako ri tesa pangane, nisanita Alatala nompakule 
mompakasalama topangoseaka dotaNa tempo ira manggava pesori. Bo 
nipakuleNa muni mombatavani tona nadaa sampe ira rahuku ri Ko 
Potangara. 2:10 Tona rahukuNa ivesia, nelabipa tona natuvu nangoseaka 
dota rarara nadaa bo nabuga, bo tona nanjapuaka kuasa nu Alatala 
momparenta ira. Guru-guru mpodava haitu nabia mpuu bo nalanga rarara. 
Ledo naeka ira nanjalai malaeka-malaeka anu nipokumaaka. 2:11 
Malaeka-malaeka nu Alatala narosopa bo nakuasapa pade guru-guru 
mpodava haitu. Tapi naupa ivesia, malaeka-malaeka haitu ledo nanjalai 
malaeka-malaeka nadaa ri ngayo nu Alatala ante tesa nadaa. 2:12 Tapi 
guru-guru mpodava haitu nanjalai nuapa-nuapa ledo nisanira. Ira 
nasimbayu nte binata nasoa, anu aga nipoanaka rasaka bo rapatesi. Ira ledo 
nompekiri, aga natuvu nangoseaka dota-dota anu naria nte ira. Jadi lako ri 
pokainggura nadaa haitu, guru-guru mpodava kana rapakaropu nasimbayu 
nte binata-binata nasoa. 2:13 Ira rabalasi ante kasusa sabana nipakasusara 
tona ntanina. Nau eona, nadamba guru-guru mpodava novia 
mpengaya-ngaya nompakaosa dotara nadaa. Ira nangande nosanggani nte 
komiu mpo tona nabelo, tano pokainggura mpuu-mpuu nepakaeya! Ira aga 
nadamba nompebasa nangoseaka dota rarara nadaa. 2:14 Ira bate-batena 
naino mompogau sambara mombine nikitara. Ledo nabasa-basa ira novia 


dosa! Ira nombaopa tona ledo naroso pomparasayana ala movia dosa. Bo 
najadi kabiasara nario mata ante ledo ria kabasa-basana. Ira mpuu-mpuu 
tona nasurukavu! 2:15 Nipalaisiramo dala nakana bo nasalandalamo ira. 
Nipasialara pokainggu i “Bileam ana 1 Beor nggaulu. la aga naino ka doi 
rakavana lako ri poviana nadaa. “2:15 Peinta Bilangan 22:2-35.* 2:16 
“Keledai nipesavi 1 Bileam aga binata anu ledo notesa. Tapi Alatala 
nombadekei1 kuasa ka keledai haitu notesa ante suara manusia, bo keledai 
haitu nangonteaka 1 Bileam, nabi nadoyo. Jadipa domo mipapola 1 Bileam 
niana nadaa haitu. 2:17 Guru-guru mpodava haitu nasimbayu mpo mata nu 
uve naotimo. Ira nasimbayu mpo kulimu vuri aga niburu mpoitri narimboso. 
Alatala nompakasadia ponturo nalanda mpirika ka ira. 2:18 Apa ira 
nombasovadaka ante nalanga rara, tapi tesa-tesara ledo ria gunana. Ante 
tesara niopara tona dako nenonto novega nte roara nadaa pokaingguna. 
Tona haitu niopara ante nompadidisi dota rarara nadaa ala raoseakara 
mpanjili pokainggu nadaa anu dako mikabasakara. 2:19 Guru-guru haitu 
nojanji ivei: "Ane raoseakamiu pepatuduki kami, komiu makabasaka lako 
ri atura-atura! Komiu mamala movia nuapa-nuapa rapodotamiu." Tapi nau 
niulira makabasaka, ira mboto nikuasai pokainggu-pokainggu anu 
nompakarugi manusia. Apa tona nidagi dota rarana nadaa, batuana 1a 
nipobatua nu dota rarana haitu. 2:20 Mandasa mpuumo ira! Apa bara ipia 
ira mpuu-mpuu nosisani nte Tuputa Yesus, Topompakasalama kita, sampe 
ira nikabasakamo lako ri pokainggu nadaa anu nompakagero manusia ri 
dunia hitu. Tapi naupu sia, ira nipemala bo nikuasai nu 
pokainggupokainggu nadaa haitu mpanjili. Kaupuna, nelabipa kandasa 
katuvura pade ri pamulana. 2:21 Aginapa ledo sanggania rasanira dala 
nakana, pade rasanira bo maupu sia aga rakabasakara parenta-parenta nu 
Alatala nipatolele ka ira. 2:22 Anu najadi nte ira nasimbayu nte porapa 
nanguli ivei: "Asu nekubu, nikandena mpanjili," bo "Bavu dako nandiu 
notampo mpanjili." “2:22 Amsal 26:11 


3:1 Sampesuvu-sampesuvu nipotoveku, hitumo suraku karanduana ka 
komiu. Riara suraku karanduana hitu muni yaku nompasimbuku 
mompopatora ka komiu pepatuduki nakana ala pekirimiu batena magasa. 


3:2 Patujuku, ala ratoramiu tesa-tesa mboto nu #nabi-nabi nu Alatala 
nggaulu, bo ala ratoramiu muni parenta-parenta lako nte Tuputa Yesus, 
“Topepakasalama. ParentaNa nipasimbayu nu suro-suroNa anu nakava nte 
komiu. 3:3 Anu nopoko kana ratoramiu, ri tempo napara kaupu nu dunia 
kana meumba tona nikuasai dota rarara mboto anu nadaa. Ira 
mompongeika komiu 3:4 bo manguli, "I Yesus nojanji makava mpanjili ri 
dunia. Tapi ledo ria nakava. Tantu ledo majadi, sabana lako ri tempo 
kamate ntotuata nggaulu sampe sti-si1, dunia hitu ledo nabali-bali. 
Pura-pura bate-batena nasimbayu lako ri lamba pamulana tempo dunia 
nipajadi sampe si-Sii." 3:5 Tona notesa ivesia, nitunggaira nombakalingasi 
anu najadi bara ipia, haitumo, Alatala nompajadi langi nggaulu ante 
tesaNa, bo ante tesaNa muni tana nipajadiNa lako ri uve bo kabatana 
neumba lako ri tatanga nu uve. 3:6 Bo nikalingasira muni Alatala 
nompakaropu isi dunia nggaulu ante uve, haitumo ante uve oge anu 
nanggabuntu nompakalodo isi dunia. 3:7 Sii-sii ledo nikitata anu nabali tapi 
langi bo tana anu naria sii-sii nijagai ante kuasa tesa nu Alatala sampe 
rapakaropu ante apu bara maipia. Sii-sii dunia da nijagai sampe Eo 
Potangara bara maipia tempo pura-pura tona anu ledo nangoseaka dota nu 
Alatala rahuku. 3:8 Tapi, sampesuvu-sampesuvu nipotoveku, nee 
rakalingasimiu tesa hitu: Ri panggita nTupu, sanjobu mpae nasimbayu mpo 
saeo, bo saeo nasimbayu mpo sanjobu mpae. 3:9 Nadea tona nanguli 1 Pue 
nokalera nompakadupa pojanjiNa makava mpanjili ri dunia. Tapi la ledo 
nokalera. la dopa nakava sabana la nosabara nte komiu, la madota ala ledo 
maria saitoa tona rahuku sampe ri kasae-saena. DotaNa, ala pura-pura 
tona manggava loga majea lako ri dosara. 3:10 Tapi 1 Pue Yesus 
mpuu-mpuu makava mpanjili! KakavaNa ledo rasani-sani ntona, 
nasimbayu mpo kakava ntopangangga. Ri eo haitu langi malipo sanggani 
ante moni mamangga mpuu mpo suu nu apu oge. Bo pura-pura anu naria ri 
langi maropu rakande nu apu, bo dunia ante pura-pura isina malipo 
sanggani “3:10 malipo sanggani ATAU: rapalabu sanggani ATAU: rakava 
nTupu masadia ratangara.” . 3:11 Jadi sampesuvu-sampesuvu, ane 
pura-pura anu naria kana maropu ivesia, berimbamo kita? Natantumo kita 
masipato mangoseaka dota nu Alatala bo matuvu ante pokainggu magasa. 


3:12 Apa kita hii nantongoraka Eo Potangara nipakatantu nu Alatala. Jadi 
kita kana mompasimbuku matuvu magasa ala Eo haitu masalisa makava. 
Ri Eo haitu langi maropu rakande nu apu bo pura-pura anu naria ri langi 
magonu ante kapanena. 3:13 Tapi kita mompopea anu nijanji nu Alatala, 
haitumo langi nabaru bo tana nabaru, raponturo ntona nanoa. 3:14 
Sampesuvu-sampesuvu nipotoveku, komiu nompopea kajadia-kajadia 
haitu, jadi pasimbukumo ala pokainggumiu mabelo bo ledo maria anu 
rasalai atau mepakaeya ri panggita nu Alatala. Bo pasimbukumo matuvu 
mosinggabelo ante la. 3:15 Toramo, posabara nTupu nombadekei loga ka 
manusia rapakasalama. Ivesia muni nitulisi nu sampesuvuta 1 Paulus 
nipotoveta. Surana haitu nitulisina nangoseaka noto nidekei nu Alatala ka 
ia. 3:16 Ri pura-pura surana, pepatudukina nasimbayu nte anu nitulisiku ri 
bavona. Naria muni sanu tesana nakaja sakide rapaha. Tesana haitu 
nabiasa nitenggoaka ntona ledo natau bo tona ledo naroso pomparasayara. 
Tvesia muni nitenggoakara isi ntanina lako ri Buku Gasa. Tapi ira kana 
rahuku nu Alatala sabana pokainggura haitu. 3:17 Jadi 
sampesuvusampesuvu nipotoveku, nisanimiu mamimo kana maria tona 
mombatenggoaka tesa nu Alatala. Haitu sampe komiu kana mainga ala 
komiu ledo rakeni nu guru-guru mpodava mangoseaka pepatuduki nasala 
sampe domo maroso pomparasayamiu. 3:18 Tapi komiu kana mantambai 
mosisani belo ante Tuputa Yesus Kristus, Topepakasalama, bo mantambai 
mombarasai kabelo raraNa riara nggatuvumiu. Iamo masipato ratotyata bo 
rabilata, sii-sii bo sampe ri kasae-saena. “Amin. #Tabe lako nte yaku, 
“Petrus 


1 Yohanes 


1:1 Tesa nu Alatala "1:1 Tesa nu Alatala , lamo 1 Kristus.* anu 
nombadekei katuvua nabelo naria mamimo lako ri lamba pamulana, bo 
haitumo ratesa kami riara sura hitu. Ia niepe kami bo nikita kami mboto. la 
nisabiki kami bo la natuvu singgani nte kami. 1:2 Tempo la naria ri dunia, 
nikita kami la. Bo sii-s11 kami nompasimbayu ka komiu anu nikita kami. 
Kami nosabiki Iamo anu nombadekei katuvua nabelo sampe ri kasaesaena. 


Ri lamba pamulana la naria nosanggani-nggani ante Tuamata Alatala bo la 
natuvu ri dunia hitu nte kami. 1:3 Anu nikita kami bo anu niepe kami, haitu 
munimo rapatolele kami ka komiu ala komiu mosangu rara nte kami. Bo 
kita pura mamala matuvu mosangu rara ante Tuamata Alatala bo AnaNa i 
Yesus Kristus. 1:4 Kami notulisi sura hitu ka komiu ala rarata mpuu-mpuu 
madamba. 1:5 Hitumo kareba niepe kami lako nte 1 Yesus bo rapatolele 
kami ka komiu: Alatala reme bo ledo ntoto naria kalandana nte Ia. 1:6 Ane 
raulita kita nosangu rara ante Alatala, tano mai kita aga natuvu ri 
kalandana, kita nodava, bo kita ledo natuvu nangoseaka dota nu Alatala. 
1:7 Tapi ane kita natuvu riara reme nasimbayu mpo Alatala naria riara nu 
reme, kita natuvu nosangu rara nte roa, bo Alatala mombalelaka pura-pura 
dosata sabana raa nu AnaNa 1 Yesus anu namate ala dosata mamala 
raampungi. 1:8 Ane raulita ledo ria dosata, kita nombabagiu karota mboto. 
Haitu tandana ledo ntoto nioseakata dota nu Alatala. 1:9 Tapi ane kita 
mombanoa dosa-dosata ri ngayo nu Alatala, raampungiNa dosata bo 
rapakagasaNa rarata lako ri pura-pura anu nadaa. Apa ivesia nijanjiNa ka 
kita bo la namala rasarumaka mompakadupa pojanjiNa, bo movia anu 
nanoa. 1:10 Tapi ane raulita ledo sanggania kita novia dosa, haitu 
nasimbayu ante nompopodava Alatala. Kita aga nombasapuaka tesaNa, bo 
ledo ntoto nipariarata. 


2:1 Sampesuvu-sampesuvu nipotoveku. Patujuku notulisi sura hitu ka 
komuu ala nee rapoviamiu dosa. Tapi ane maria tona movia dosa, naria 
saito topombasaliku, Iamo i Yesus Kristus anu nanoa. Iamo mombasaliku 
kita ri ngayo nTuamaNa, Alatala. 2:2 I Yesus namate nombatanggu 
dosa-dosata. Bo ledo aga dosata nitangguNa, tapi pura-pura dosa manusia. 
2:3 Ane raoseakata parenta-parenta nu Alatala, haitumo tandana kita 
nosisani belo ante Ia. 2:4 Tona nanguli ia nosisani belo ante Alatala, tapi 
ledo nioseakana parenta-parenta nu Alatala, tona haitu topodava. Ledo 
ntoto nioseakana dota nu Alatala. 2:5 Tapi isema-sema nangoseaka 
parenta nu Alatala, tona haitumo mai mpuu-mpuu nompotove Alatala. 
Haitumo tandana kita mpuu-mpuu natuvu nosangu rara ante Alatala. 2:6 
Isema-sema nanguli ia natuvu nosangu rara ante Alatala, kana rapasialana 


katuvu 1 Kristus. 2:7 Sampesuvu-sampesuvu nipotoveku, ledo parenta 
nabaru kutulisi ka komiu, tapi parenta njae anu nisanimiu lako ri 
pantepuuna pomparasayamu i Kristus. Parenta njae haitu kareba niepemiu 
nokolu, haitumo, kita kana mosimpotove. 2:8 Naupa ivesia, parenta haitu 
nireke parenta nabaru, bo kabaruna mpuu-mpuu nikita ri katuwu i Kristus 
bo ri katuvumiu. Apa 1 Kristus reme nakana lako nte Alatala bo reme haitu 
nevanta riara kalandana sampe kalandana nompamula nalipo. 2:9 
Isema-sema nanguli ia natuvu riara reme tapi navuu matana nte 
sampesuvuna sampomparasaya, tona haitu bate-batena da riara kalandana 
sampe sli-sii. 2:10 Tona nompotove sampesuvuna, iamo natuvu riara reme 
sampe ledo naria nuapa-nuapa ante ia anu mamala mompakanavu ia riara 
dosa. *2:10 ledo naria nuapa-nuapa ante ia anu mompakanavu ia riara 
dosa Tafsiran ntanina: ledo naria pokaingguna mompakanavu roana riara 
dosa.” 2:11 Tapi tona navuu matana nte sampesuvuna sampomparasaya, 
ia batena naria riara kalandana. la nasimbayu mpo tona nolipa riara 
kalandana, bo ledo nisanina hau ri umba rakalauna sabana kalandana haitu 
nompakaburo matana sampe ia ledo namala nekita. 2:12 Yaku notulisi hitu 
ka komiu, ngana-ngana, sabana dosamiu niampungimo lako ri kamate 1 
Yesus. 2:13 Yaku notulisi hitu ka komiu, totua-totua, sabana komiu 
nosisanimo ante i Yesus anu naria mamimo lako ri lamba pamulana. Yaku 
notulisi hitu ka komiu, kabilasa bo randaa anu nangoseaka 1 Yesus, sabana 
nidagimiumo “Magau nu Seta. 2:14 Yaku notulisi hitu ka komiu, ngana- 
ngana, sabana komiu nosisanimo ante Tuamata, Alatala. Yaku notulisi hitu 
ka komiu, totua-totua, sabana komiu nosisanimo ante i Yesus anu naria 
lako ri lamba pamulana. Yaku notulisi hitu ka komiu, kabilasa bo randaa 
sabana pomparasayamiu narosomo. Nipariaramiumo Tesa nu Alatala, bo 
nidagimiumo Magau nu Seta. 2:15 Jadi nee mompotove dunia hitu, bo 
nuapa-nuapa riarana. Isema-sema nompotove dunia hitu, ledo nipotovena 
Alatala. 2:16 Apa pura-pura riara dunia, evamo dota rarata nadaa, anu 
nikitata bo nipoino rarata, bo pura-pura anu nompakalanga rarata, haitu 
puramo ledo nopuna lako nte Alatala tapi aga nopuna lako ri dunia nadaa. 
2:17 Dunia bo pura-pura anu naria riarana anu nipoino manusia magero, 
tapi isema-sema mangoseaka dota nu Alatala, matuvu mabelo sampe ri 


kasae-saena. 2:18 Sampesuvu-sampesuvu nipotoveku, naparamo kaupu 
dunia. Niepemiumo bara ipia, “Bali i Kristus kana meonga. Bo sii-sii 
nadeamo tona neumba nobali ka 1 Kristus. Haitu tandana naparamo kaupu 
dunia. 2:19 #Bali-bali 1 Kristus nesuvu lako nte kita, tapi kakanana ira ledo 
nosangu pomparasaya ante kita. Ane ira mpuu-mpuu nosangu 
pomparasaya ante kita, natantu ira da mosanggani-nggani ante kita. Tapi 
nipalaikaramo kita, jadi nisanita ira ledo mpuu nosangu pomparasaya ante 
kita. 2:20 Tapi nitarimamiumo Nosa Gasa nu Alatala, anu nipopanau 1 
Yesus Kristus. Haitu sampe komiu pura-pura nangisani pepatuduki 
nakana. 2:21 Yaku notulisi sura hitu ka komiu ledo sabana ledo nisanimiu 
pepatuduki nakana. Nisanimiumo pepatuduki nakana. Bo nisanimiu 
munimo ledo naria dava riara pepatuduki nakana. 2:22 Jadi, isema-sema 
nanguli 1 Yesus ledo “Magau Topepakasalama anu nijanji nu Alatala, iamo 
mai topodava. la munimo bali i Kristus, apa nisapuna Alatala bo AnaNa. 
2:23 Isema-sema nombasapu “Ana nu Alatala, nisapuna muni TuamaNa 
Alatala. Tapi isema-sema nomparasaya Ana nu Alatala, nitarimana muni 
Alatala. 2:24 Jadi pariaramo pakabelo-belo pepatuduki niepemiu lako ri 
pantepuuna pomparasayamiu i Kristus. Ane pepatuduki haitu mpuu-mpuu 
rapariara ntaimiu, komiu bate-batena matuvu mosangu rara nte Ana nu 
Alatala bo Alatala, TuamaNa. 2:25 Hitumo njanjiNa ka kita: Kita matuvu 
mabelo sampe ri kasae-saena. 2:26 Tesa hitu nitulisiku ka komiu apa 
bali-bali 1 Kristus nompasimbuku mompatuduki anu nasala ka komiu. 2:27 
Tapi kakanana domo paraluu tona ntanina mompatuduki komiu, sabana 
nitarimamiumo Nosa Gasa anu nipopanau 1 Kristus. Bo Nosa Gasa 
haitumo naroo riara ntaimiu bo nompatuduki ka komiu pura-pura anu 
paraluu rasanimiu. PepatudukiNa haitu nakana pura, ledo naria dava. 
Sabana haitu, komiu kana maroo matuvu mosangu rara nte 1 Kristus 
nangoseaka anu nipatuduki Nosa Gasa ka komiu. 2:28 Jadi 
sampesuvusampesuvu nipotoveku, kita kana maroo matuvu mosangu rara 
nte 1 Kristus ala ledo maeya matata mantingayo la, bo ledo maeka rarata 
tempo la makava mpanjili ri dunia. 2:29 Nisanimiumo 1 Kristus batena 
nangoseaka dota nu Alatala. Sabana haitu kana rasanimiu muni, 
isema-sema nangoseaka dota nu Alatala, iamo ana nu Alatala. 


3:1 Namovo mpuu kaoge tove nu Alatala ka kita sampe kita muliNa 
ana-anaNa! Bo kita mpuu-mpuu ana-anaNa mami. Tona ledo nomparasaya 
1 Yesus ledo nisanira kita ana-ana nu Alatala, sabana ira mboto ledo 
nosisani ante Alatala. 3:2 Sampesuvu-sampesuvu nipotoveku, kita sii-sii 
ana-ana nu Alatala mami, tapi dopa nipopaisani ka kita berimba katuvuta ri 
tempo makava. Anu nisanita, tempo i Kristus makava mpanjili, kita majadi 
masimbayu mpo la, apa rakitata mpuu lenjeNa. 3:3 Isema-sema 
manjarumaka majadi masimbayu mpo 1 Kristus, ia kana mombajagai 
pokaingguna ala katuvuna mpuu-mpuu magasa masimbayu mpo katuwu 1 
Kristus. 3:4 Isema-sema novia dosa, ia muni nombaliunaka parenta nu 
Alatala, sabana pokaingguna nombaliunaka parenta nu Alatala, haitumo 
niuli dosa. 3:5 Nisanimiumo patuju 1 Yesus nakava ri dunia ala la 
mompakalali pura-pura dosa manusia. Bo nisanimiu muni la mboto ledo 
ntoto nadosa. 3:6 Jadi isema-sema natuvu nosangu rara nte la, domo novia 
dosa. Tapi isema-sema batena novia dosa, ledo niparasayana mpuu 1 Yesus 
bo ledo nosisani belo nte la. 3:7 Sampesuvu-sampesuvu nipotoveku, nee 
rapaloga tona mombabagiu komiu. Toramo! Isema-sema batena novia dota 
nu Alatala, iamo tona nanoa ri panggita nu Alatala nasimbayu mpo 1 
Kristus nanoa ri panggita nu Alatala. 3:8 Tapi isema-sema batena novia 
dosa, ia nangoseaka dota Magau nu Seta, sabana “Magau nu Seta nadosa 
mami lako ri lamba pamulana. Patuju kakava “Ana nu Alatala ri dunia ala 
mompakaropu povia Magau nu Seta. 3:9 Tona najadi ana-ana nu Alatala 
domo batena novia dosa, sabana ana-ana nu Alatala kana manjava inggu 
nTuamara. Domo mamala ira batena movia dosa sabana ira najadi ana-ana 
nu Alatalamo. 3:10 Hitumo posisalana ana-ana nu Alatala bo ana-ana 
Magau nu Seta: isema-sema ledo novia dota nu Alatala bo ledo nompotove 
sampesuvuna, ia ledo ana nu Alatala. 3:11 Iveimo kareba niepemiu lako ri 
pantepuuna pomparasayamiu i Kristus: kita kana mosimpotove. 3:12 Nee 
kita mompasiala inggu i Kain nangoseaka dota Magau nu Seta bo 
nompatesi tueina mboto. Nuapa sabana i Kain nompatesi tueina mboto? 
Sabana pokainggu 1 Kain nadaa bo ia nasiriati nanggita pokainggu ntueina 
nanoa. 3:13 Jadi sampesuvu-sampesuvuku, nee mokumaa ane tona ledo 
nomparasaya i Yesus navuu matara nanggita komiu. 3:14 Ane kita 


nompotove sampesuvuta, nisanita kita domo rapopogaa lako nte Alatala 
bo nikavatamo katuvua nabelo sampe ri kasae-saena. Tapi isema-sema 
ledo nompotove sampesuvuna sampomparasaya, 1a kana rapopogaa lako 
nte Alatala. 3:15 Isema-sema navuu matana nanggita sampesuvuna, ia 
haitumo nasimbayu ante topepatesi. Nisanimiumo, topepatesi ledo 
manggava katuvua nabelo sampe ri kasae-saena. 3:16 Nanggita pokainggu 
1 Yesus, nisanitamo mosimpotove. la namate nanggeni belo ka kita. Jadi 
kita muni kana masadia mamate mantulungi sampesuvuta. 3:17 
Isema-sema nagana katuvuna bo nikitana sampesuvuna napepa, tapi ledo 
nadota ia mantulungi sampesuvuna haitu, natantumo ledo ntoto nipotovena 
Alatala. 3:18 Sampesuvu-sampesuvu nipotoveku, nee aga mompotove 
sampesuvuta sampomparasaya ri sumba. Kita kana mompotove mpuu bo 
kita kana mompopakita tove haitu ante pokainggu nabelo. 3:19 Jadi ane 
kita nompotove sampesuvuta ante rarata mpuu-mpuu, nisanita kita 
mpuu-mpuu ana-ana nu Alatala, bo rarata mamala matinonto tempo kita 
nosambaya ka Alatala. 3:20 Tapi nau rarata ledo matinonto mantora 
salata, kita mamala mompakatinonto rarata, sabana nisani nu Alatala 
puramo katuvuta bo pompoasiNa kita naogepa pade rara ntaita anu 
nompakasala kita. 3:21 Jadi sampesuvu-sampesuvu nipotoveku, ane rara 
ntaita ledo nompakasala kita, ledo makaja rarata mosambaya ka Alatala. 
3:22 Bo nuapa-nuapa raperapita nte la, natantu radekeiNa ka kita, sabana 
kita nanturusi parenta-parentaNa bo pokaingguta nompakadamba raraNa. 
3:23 Hitumo niparentaNa ka kita: kita kana momparasaya AnaNa, 1 Yesus 
Kristus. Bo kita kana mosimpotove nangoseaka parenta 1 Kristus mboto ka 
kita. 3:24 Isema-sema nanturusi parenta nu Alatala, iamo natuvu nosangu 
rara ante Alatala bo Alatala muni nonturo riara ntaina. Bo nisanita Alatala 
nosangu rara ante kita sabana Nosa Gasa nidekeiNa naria riara ntaita. 


4:1 Sampesuvu-sampesuvu nipotoveku, nee kaliu-liu raparasayamiu 
pura-pura tona nanguli naria Nosa Gasa nu Alatala nte ira. Tapi peintaka 
ruru, ala rasanimiu bara Nosa Gasa mpuu naria nte ira, bara ledo. Niuliku 
ivesia apa nadeamo nabi mpodava ri umba-umba ri dunia sli-sii. 4:2 
Hitumo tandana ala rasanita isema nikuasai Nosa Gasa nu Alatala: 


isema-sema nomparasaya 1 Yesusmo “Magau Topepakasalama nakava ri 
dunia najadi manusia, tona haitumo naria Nosa Gasa lako nte Alatala. 4:3 
Tapi isema-sema ledo nomparasaya 1 Yesus nakava ri dunia najadi 
manusia, tona haitu ledo naria Nosa Gasa nu Alatala nte ia. Tona haitu 
nikuasai pekiri lako ri “Bali i Kristus. Niepemiumo Bali i Kristus makava, 
bo hitupa nariamo ia riara dunia. 4:4 Sampesuvu-sampesuvu nipotoveku, 
komiumo ana-ana nu Alatala bo nidagimiumo nabi-nabi mpodava gahaitu, 
sabana Nosa Gasa nu Alatala anu riara ntaimiu nakuasapa pade “Magau nu 
Seta anu nombakuasai pekiri ntona ledo nangoseaka dota nu Alatala. 4:5 
Nabi-nabi mpodava gahaitu ledo nangoseaka dota nu Alatala. Haitu sampe 
pepatudukira nangoseaka pekiri ntona ri dunia anu ledo nangoseaka dota 
nTupu, bo nadamba tona nompetalingai pepatudukira. 4:6 Tapi kita hitumo 
ana-ana nu Alatala, jadi isema-sema nosisani belo ante Alatala 
nompetalingai pepatudukita. Tapi isema-sema ledo nomparasaya i Yesus, 
ledo nipetalingaina pepatudukita. Jadi haitumo tandana ala rasanita isema 
nikeniaka Nosa Gasa lako nte Alatala anu nakana bo isema nikeniaka 
pekiri lako nte Magau nu Seta mpodava. 4:7 Sampesuvu-sampesuvu 
nipotoveku, kita kana mosimpotove sabana tove nopuna lako nte Alatala. 
Isema-sema nepotove, iamo ana nu Alatala, bo nosisani belo ante Alatala. 
4:8 Tapi isema-sema ledo nepotove, ia dopa nosisani belo ante Alatala, 
sabana Alatala puna nu tove. 4:9 Alatala nompopaisani toveNa ka kita 
ivei: nituduNa AnaNa saito-itoNa tumai ri dunia ala kita mamala matuvu 
mabelo sampe ri kasae-saena. 4:10 Povia nu Alatala haitu nompopaisani 
tove nakana ka kita. Iveimo tove nakana: ledo kita nokolu nompotove 
Alatala tapi Alatala nokolu nompotove kita. la nompotove kita sampe 
nituduNa AnaNa mboto tumai mamate mombasambei kita ala dosata 
namala raampungi. 4:11 Sampesuvu-sampesuvu nipotoveku, naoge mpuu 
tove nu Alatala ka kita! Jadi kita muni kana mosimpotove. 4:12 Dopa 
naria saitoa manusia nanggita Alatala. Tapi ane kita mosimpotove, 
haitumo tandana Alatala naria riara ntaita, bo toveNa ka kita mpuu-mpuu 
naria aselena riara nggatuvuta. “4:12 toveNa ka kita mpuu-mpuu naria 
aselena riara nggatuvuta ATAU: kita mpuu-mpuu nompotove Alatala. 
4:13 Alatala nombadeke1 Nosa GasaNa ka kita. Sia sampe nisanita kita 


natuvu nosangu rara ante Alatala bo la natuvu riara ntaita. 4:14 Ledo aga 
haitu. Kami ana-anaguru 1 Yesus nikita kamimo la, “Ana nu Alatala, bo 
kami nosabiki Iamo nitudu nTuamaNa Alatala tumai ri dunia majadi 
Topompakasalama manusia. 4:15 Isema-sema nomparasaya 1 Yesusmo 
Ana nu Alatala, iamo natuvu nosangu rara ante Alatala, bo Alatala natuvu 
riara ntaina. 4:16 Jadi haitumo sampe nisanita bo nisarumakata Alatala 
nompotove kita. Toramo! Alatala puna nu tove, jadi isema-sema nepotove, 
ia bate-batena natuvu nosangu rara ante Alatala, bo Alatala bate-batena 
natuvu riara ntaina. 4:17 Ane kita nompotove sampesuvuta 
sampomparasaya, haitumo tandana kita mpuu-mpuu nompotove Alatala 
sampe ledo makaja rarata mantingayo la ri Eo Potangara ri kaupu dunia. 
Ledo makaja rarata mantingayo la sabana pokaingguta ri dunia hitu 
masimbayu mpo pokainggu 1 Kristus. 4:18 Ane mpuu-mpuu nirasaita tove 
nu Alatala nte kita, kita domo maeka nte Alatala. Apa tove nu Alatala ka 
kita nompakaroso rarata sampe kita domo maeka nte la. Ane kita naeka 
nompekirika Eo Potangara ri kaupu nu dunia, batuana dopa nisanita mpuu 
Alatala nompotove kita. 4:19 Kita nepotove sabana Alatala nokolu 
nompotove kita. 4:20 Isema-sema nanguli ia nompotove Alatala, tano mai 
navuu matana nanggita sampesuvuna sampomparasaya, la mai topodava! 
Ane 1a ledo nompotove sampesuvuna anu nikitana, natantumo ledo mamala 
la mompotove Alatala anu ledo nikitana. 4:21 Apa iveimo parenta 1 
Kristus ka kita: "Isema-sema nompotove Alatala, kana rapotovena muni 
sampesuvuna sampomparasaya." 


5:1 Isema-sema nomparasaya 1 Yesusmo #Magau Topepakasalama anu 
nijanji nu Alatala, iamo nireke ana nu Alatala. Bo isema-sema nompotove 
Tuamata Alatala, natantu nipotovena muni roa-roana anu najadi ana-ana nu 
Alatala. 5:2 Hitumo tandana ala rasanita kita nompotove roa-roata anu 
najadi ana-ana nu Alatala: kita nompotove Alatala bo nangoseaka 
parentaparentaNa. 5:3 Apa ane nipotoveta Alatala, natantu raoseakata 
parentaparentaNa. Bo parenta-parentaNa ledo nakaja raoseaka, 5:4 sabana 
isema-sema najadi ana nu Alatala nompakule nombadagi kuasa nadaa ri 
dunia. Nidagitamo kuasa nadaa ri dunia hitu ante pomparasayata. 5:5 


Isema nompakule nombadagi kuasa nadaa ri dunia hitu? Aga tona 
nomparasaya 1 Yesus “Ana nu Alatala. 5:6 1 Yesus Kristus nakava ri 
dunia. la nidiu 1 Yohanes Topediu bo natitimo raaNa tempo la namate ri 
“kayu salib. la ledo aga nidiu tapi la namate muni bo raaNa natiti. “5:6 
Nitulisi ri naskah basa Yunani: Yesus Kristus, lamo nakava ante uve bo 
raa. la ledo nakava ante uve bayang] tapi la nakava ante uve bo raa.* Nosa 
Gasa mboto nompakalanto ka kita 1 Yesusmo “Ana nu Alatala. Bo anu 
niuli Nosa Gasa nakana mpuu. 5:7-8 Jadi, ivesiamo Alatala nompakalanto 
ka kita 1 Yesusmo AnaNa: Nosa Gasa nosabiki i Yesus Ana nu Alatala. Bo 
anu najadi tempo la nidiu bo tempo la namate, haitu muni nompakalanto la 
Ana nu Alatala. Talu-ngaya hitu nasimbayu posabira, haitumo, 1 Yesus Ana 
nu Alatala. 45:7-8 Sanu naskah njae: Jadi ri suruga naria talu-ngaya 
nosabiki 1 Yesusmo Ana nu Alatala. Talu-ngaya haitumo Alatala, Tesa nu 
Alatala, bo Nosa Gasa nu Alatala. Nasimbayu posabira tatalu haitu. Ri 
dunia naria muni talu-ngaya anu nompakatantu 1 Yesusmo Ana nu Alatala, 
haitumo posabi Nosa Gasa, pombadiu 1 Yesus, bo kamate 1 Yesus.” 5:9 
Ane ri potangara, kita nomparasaya posabi manusia. Tapi posabi nu 
Alatala narosopa pade posabi manusia, bo la mboto nosabi nompakatantu 1 
Yesusmo AnaNa. 5:10 Isema-sema nomparasaya Ana nu Alatala, nisanina 
nakana mpuu posabi nu Alatala. Tapi isema-sema ledo nomparasaya 
Alatala, batuana 1a nompopodava Alatala sabana ledo niparasayana posabi 
nu Alatala nombatesa AnaNa. 5:11 Ivetmo posabi nu Alatala: nidekeiNa 
ka kita katuvu nabelo sampe ri kasae-saena, bo AnaNa, 1 Yesus puna nu 
katuvu nabelo. 5:12 Jadi, isema-sema natuvu nosangu rara ante Ana nu 
Alatala, ia matuvu mabelo sampe ri kasae-saena. Tapi isema-sema ledo 
natuvu nosangu rara ante la ledo matuvu mabelo sampe ri kasae-saena. 
5:13 Yaku notulisi sura hitu ka komiu topomparasaya Ana nu Alatala, ala 
rasanimiu mpuu komiu matuvu mabelo sampe ri kasae-saena. 5:14 Ledo 
nakaja rarata nosambaya ka Alatala, apa nisanita la mompetalingai 
perapita, asaa perapita nangoseaka dotaNa. 5:15 Bo nisanita ane la 
nompetalingai perapita, natantumo ratarimata anu niperapita lako nte la. 
5:16 Sampesuvu-sampesuvuku, ane rakitamiu roamiu sampomparasaya 
novia dosa anu ledo mompopogaa ia lako nte Alatala sampe ri kasaesaena, 


komiu kana mosambaya ka roamiu haitu. Posambayamo ala ia majea bo 
Alatala mombadekeit ka ia katuvu mabelo sampe ri kasae-saena. Tona 
niuliku hitu, tona novia dosa anu ledo nompopogaa ia lako nte Alatala 
sampe ri kasae-saena. Naria muni dosa anu nompopogaa tona lako nte 
Alatala. Ledo paraluu raposambayakamiu tona novia dosa haitu. 5:17 
Pura-pura pokainggu nasala muli dosa. Tapi naria muni dosa anu ledo 
nompopogaa tona lako nte Alatala sampe ri kasae-saena. 5:18 Nisanita 
ane tona najadi ana-ana nu Alatala, ira domo batena novia dosa, sabana 1 
Yesus Ana nu Alatala nombajagai ira bo Magau nu Seta ledo nompakule 
mombadagi ira. 5:19 Nisanita kita najadi ana-ana nu Alatala, bo nisanita 
tona ledo nomparasaya 1 Yesus mkuasai “Magau nu Seta. 5:20 Nisanita 
muni 1 Yesus, Ana nu Alatala, nakava ri dunia hitu mompakanoto rarata 
ala kita mamala mosisani belo ante Alatala anu nakana. Kita natuvu 
nosangu rara nte Alatala anu nakana sabana kita natuvu nosangu rara nte 
AnaNa, 1 Yesus. Iamo Alatala anu nakana bo lamo nombadekei katuvua 
nabelo sampe ri kasae-saena. 5:21 Sampesuvu-sampesuvu nipotoveku. 
Jagaimo, nee metupu nte tupu-tupu anu ledo nakana. Tabe lako nte yaku, 
Yohanes 


2 Yohanes 


1:1 Nina ntali ana, anu nipelisi nu Alatala: “1:1 Nina ntali ana nirapaka 
sangu kasiromu topomparasaya.” Sura hitu lako nte yaku, 1 Yohanes, 
pakeni ntodea topomparasaya. Yaku mpuu-mpuu nompotove komiu. Ledo 
aga yaku tapi pura-pura topangisani pepatuduki nakana lako nte Alatala, 
nompotove komiu muni. 1:2 Kami nompotove komiu sabana komiu 
nosanggani-nggani nte kami nomparasaya pepatuduki nakana, anu naria 
riara ntaita sampe ri kasae-saena. 1:3 Tuamata Alatala bo i Yesus Kristus, 
“Ana nu Alatala, mombadekei belo ka kita bo mompoasi kita bo 
mompakatinonto rarata. Haitu bagiata sabana kita nangisani pepatuduki 
nakana bo nosimpotove. 1:4 Nadamba mpuu raraku nangepe naria 
ana-anamiu natuvu nangoseaka pepatuduki nakana, anu niparenta 
nTuamata Alatala ka kita. 1:5 Jadi kuperapi mpuu-mpuu nte komiu, Ina, 


kita pura-pura kana mosimpotove. Anu nitulisiku hitu ledo parenta nabaru, 
tapi parenta nidekei ka kita lako ri pamulana kita nomparasaya 1 Yesus. 
1:6 Iveimo anu muli tove: kita kana matuvu mangoseaka parenta nu 
Alatala anu niepeta lako ri pamulana: Kita kana matuvu mosimpotove. 1:7 
Nadeamo topebagiu neumba bo hau ri njumangu dunia. Ledo mparasayara 
1 Yesus nakava ri dunia najadi manusia. Ira haitumo nombabagiu tona 
ntanina bo nangeva 1 Kristus. 1:8 Jadi komiu kana mainga! Nee sampe anu 
nipatuduki kami ka komtu ledo maria aselena. Pasimbukumo mangoseaka 
pepatuduki nakana ala rakavamiu pura-pura belo nipakasadia nu Alatala ka 
komiu. 1:9 Isema-sema nasalandala lako ri pepatuduki nakana bo ledo 
nioseakana pepatuduki 1 Kristus, ia ledo nosangu rara nte Alatala. Tapi 
isema-sema naroo nangoseaka pepatuduki 1 Kristus, ia nosangu rara nte 
Tuamata Alatala bo 1 Yesus, Ana nu Alatala. 1:10 Jadi, ane makava tona 
nte komiu mompatolele pepatuduki nosisala ante pepatuduki 1 Kristus, nee 
ratarimamiu tona haitu riara banuamtu. Nee rakadambanakamuu ira, 1:11 
sabana isema-sema mombakadambanaka ira, nasimbayu mpo niporoana 
ira novia anu nadaa. 1:12 Da nadeapa anu kutesa ka komiu, tapi nipekiriku 
nabelopa domo kutulisi ri sura. Yaku nona tou nte komiu, jadi nabelopa 
kita mosinggava bo motesa ri mata, ala rarata mpuu-mpuu madamba 
mpasanggani-nggani. 1:13 Nadea tabe lako nte ana-ana nu sampesuvumiu 
1.13 ana-ana nu sampesuvumiu: nirapaka todea topomparasaya.” ri sii 
anu nipelisi nu Alatala. Tabe lako nte yaku, Yohanes 


3 Yohanes 


1:1 Gayus, vega nipotoveku: Sura hitu lako nte yaku, 1 Yohanes, pakeni 
ntopomparasaya. Yaku mpuu-mpuu nompotove iko. 1:2 Vegaku, kuperapi 
nte Alatala, ala katuvumu mabelo bo karomu maroso, nasimbayu mpo 
karoso pomparasayamu. 1:3 Nadamba mpuumo raraku, sabana bara 
sako-ndua topomparasaya nakava nte yaku nanguli iko naroo nomparasaya 
pepatuduki nakana. Niulira iko mpuu-mpuu natuvu nangoseaka pepatuduki 
nakana. 1:4 Ledo ria anu nompakadamba raraku nelabipa pade nangepe 
kareba nanguli ana-anaku natuvu nangoseaka pepatuduki nakana. 1:5 


Vegaku, pokainggumu nosinggambela nte pomparasayamu tempo iko 
nantulungi sampesuvuta sampomparasaya anu nesai nte iko. Nau iko dopa 
nosisani ante ira, iko batena nombatulungi ira. 1:6 Riara podade kami ri 
sii, nitesara kabelo nu raramu nantulungi ira. Jadi kuperapi, ane mesai vai 
ira nte iko, tulungimo ira mompapola polipara, ala madamba rara nu 
Alatala. 1:7 Apa sampesuvuta haitu nanggeni kareba 1 Kristus bo ledo ria 
nuapa-nuapa nitarimara lako nte tona anu ledo nosisani nte Alatala. 1:8 
Jadi, masipato kita topomparasaya mombatulungi ira, bo ane nitulungita 
ira, nasimbayu mpo niporoata muni ira nompatolele pepatuduki nakana 
lako nte Alatala. 1:9 Nariamo sura nitulisiku ka topomparasaya hamai, 
tapi 1 Diotrefes ledo nadota nangoseaka tesaku. Patujuna, ia mboto majadi 
pakeni ntopomparasaya. 1:10 Ane makava ri situ yaku, kana kupakalanto 
ka komiu pura-pura anu nipoviana, sabana poviana haitu ledo ntoto nabelo. 
Nadea mpuu tesa dava niulina nompakadaa sanga kami. Bo ledo aga haitu. 
Tempo roa-roata sampomparasaya nakava nanggeni Kareba Belo, ledo 
nadota 1a nantarima ira ri banuana. Bo nitagina muni topomparasaya 
ntanina mantarima ira. Isema ledo nantuntuni tesana haitu, nipopalaina lako 
ri kasiromu ntodea topomparasaya, ledo nipalogana ira mantuntuni 
podade. 1:11 Vegaku, nee mupasiala pokainggu nadaa, tapi pasialamo 
pokainggu nabelo. Isema-sema novia anu nabelo, iramo ana-ana nu Alatala. 
Tapi isema-sema novia anu nadaa, ledo ntoto nosisani nte Alatala. 1:12 
Pura-pura tona nantoiya i Demetrius. Lako ri pokaingguna nanoa, 
nisaniramo ia nangoseaka pepatuduki nakana. Kami muni nantoiya ia, bo 
nisanimu nuapa-nuapa niuli kami, namala raparasaya. 1:13 Da nadeapa 
tesa kutesa ka iko, tapi nipekiriku nabelopa domo kutulisi ri sura. 1:14 
Nisarumakaku domo masae, yaku tou mosinggava nte iko bo mamala kita 
motesa ri mata. 1:15 Kuperapi Alatala mompakatinonto raramu. Nadea 
tabe lako nte roa-roata ri sii. Pakapola tabe kami ka roa-roata ri situ. Tabe 
lako nte yaku, Yohanes 


Yudas 


1:1 Sampesuvu-sampesuvu anu nipokio nTuamata Alatala majadi 


todeaNa: Komiu mpuu-mpuu nipotove nu Alatala, bo mjagaiNa sampe 1 
Yesus Kristus makava mpanjili. Sura hitu lako nte yaku, i Yudas, batua 1 
Yesus Kristus bo sampesuvu i Yakobus. 1:2 Kuperapi ala komiu ledo 
maupu-upu mombarasai tove nu Alatala, bo ala la mabelo nte komiu bo 
mompakatinonto raramiu. 1:3 Sampesuvu-sampesuvu nipotoveku, naoge 
mpuu raraku motulisi sura ka komiu, mombatesa kabelona nirasaita 
pura-pura anu nipakasalama i Yesus. Tapi nirasaiku eva naria anu 
nompasuu yaku mombabaliki niaku haitu. Apa naria tona anu nanggeni 
pepatuduki nasala nte kita. Sia sampe niuliku aginamo kutulisi sura 
mompakaroso raramiu ala komiu mompasimbuku mpuu mangeva tona anu 
madota mombabaliki pepatuduki nakana. Pepatuduki nakana nipasimbayu 
nu Alatala ka pura-pura todeaNa. Bo pepatuduki haitu aga sanggani 
nidekei nu Alatala sampe ri kasae-saena bo ledo namala rabaliki. 1:4 
Nariamo bara sako-ndua tona nesua nggalino-lino ri tatangata 
ntopomparasaya. Pangulira ira sampesuvuta sampomparasaya, tano mai 
ira ledo nangoseaka dota nu Alatala. Pangulira ledo makuya kita 
mangoseaka dota rarata nadaa apa Alatala nompotove kita bo 
raampungiNa salata haitu. Tapi pepatuduki haitu ledo ntoto nakana, ira 
aga nombatenggoaka pepatuduki anu nombatesa kabelo nu Alatala. 
Nisapura 1 Yesus Kristus saito-itoNa Magau bo Tuputa. Lako ri 
nggauluname pehuku rapambela ka ira mpakatantu mamimo bo nitulisi 
riara Buku Gasa. 1:5 Nau nisanimiumo pura-pura hitu, kana kupopatora 
ka komiu pehuku nu Alatala ka tona novia nadaa. Nggaulu, Tupu 
nombakabasaka todeaNa *toYahudi lako ri tana *Mesir. Tapi naupu sia, 
naria sanu ira ledo nomparasaya sampe nipatesiNamo ira ri karava bai. 
*1:5 Bilangan 14:26-35; 1 Korintus 10:5-11; Ibrani 3:16-4:2* 1:6 Tora 
muni *malaeka-malaeka nTupu nggaulu. Sanu ira ledo naosa rarara nte 
kuasa nipakatantu nu Alatala ka ira, sampe nipalaisira ponturora ri suruga. 
Ira nitarunggu nu Alatala ri ponturo nalanda mpirika bo nipou ante rante 
anu ledo namala rapudusi. Bo ira ledo rakabasaka sampe makava tempona 
ira rahuku ri Eo Potangara bara maipia. 1:7 Tora munimo tupu ngata 
*Sodom bo Gomora nggaulu bo ngata-ngata ri sinjorina. Ira nasimbayu nte 
malaeka-malaeka pangane, haitumo ira muni ledo nabasa-basa 


nosimpogau nte tona ledo bereira mboto bo nangoseaka pokainggu nabuga 
ntotomo. Ngatara nipakaropu ante apu rapopatora ka pura-pura tona, 
pokainggu nadaa rahuku ante apu sampe ri kasae-saena. “1:7 Kajadia 
19:24-254 1:8 Nau naria jonjo pehuku nu Alatala ka tona nadaa pangane, 
guru-guru mpodava gahaitu batena novia nadaa. Pangipi-pangipira niulira 
lako nte Alatala, tano mai ledo nakana. Pangipira haitu nanggeni ira novia 
dosa anu nompakaruto karora mboto. Ira nompandaente kuasa nu Alatala 
bo nanjalai malaeka anu nipokumaaka ri suruga. 1:9 Tano 1 Mikhael 
mboto, nau ia tadulako malaeka nu Alatala, ledo nabia nanjalai “Magau nu 
Seta. Tempo kamate 1 “Musa, 1 Mikhael bo Magau nu Seta nosinjanaika 
isema mangala karobata i Musa. Nirasai 1 Mikhael ledo masipato ia 
manjalai Magau nu Seta. la aga nanguli, "Damo Tupu mombahuku iko!" 
1:10 Tapi guru-guru mpodava haitu nanjalai mpengaya-ngaya anu ledo 
nisanira. Ira nasimbayu mpo binata-binata anu ledo namala nompekiri. Anu 
nirasaira, haitumo nioseakara ante ledo ria rekena. Bo pokainggura 
haitumo sampe ira rahuku nu Alatala. 1:11 Mandasa mpuu ira! Nipasialara 
katuwu 1 Kain nggaulu anu nasiriati bo navuu matana nte tueina. “1:11 
Kajadia 4:3-8, 1 Yohanes 3:12“ Nipasialara ntoto sala i “Bileam anu 
nasadia movia nuapa-nuapa asaa manggava doi. “1:11 Bilangan 31:15-16 
Bo pangevara Alatala nasimbayu mpo peeva 1 Korah “1:11 Bilangan 
16:1-35 * nggaulu sampe ira muni masipato rahuku nu Alatala. 1:12 
Tempo komiu nasiromu nangande nosanggani-nggani mantora posangu 
raramiu nte 1 Kristus, guru-guru mpodava gahaitu aga nepakaeya. Ledo 
naeya matara nompebasa nangande bo aga nompekirika karora mboto. Ira 
ledo ntoto ria gunana, nasimbayu mpo kulimu vuri anu ledo najadi uda, aga 
niburusi mpoiri. Bo ira nasimbayu mpo kayu ledo novua ri tempo 
mpovuana, mpo kayu nitovo bo nipekalesi sampe namate mpuu. 1:13 Ira 
nasimbayu mpo balumba mbaso niburu mpoiri, bo pokainggura anu 
nepakaeya nasimbayu mpo rumpu bo bura natapa nitompesaka ri talinti. 
Ira nasalandala lako ri dala nakana nasimbayu mpo betue-betue mpolinja ri 
langi ledo nangoseaka dala nipakatantu ka ira. Jadi nipakasadia nTupumo 
ponturo nalanda mpirika ka ira sampe ri kasae-saena. 1:14 I Henokh, muli 
kapitu-ntapina lako nte 1 Adam, nombaboto pehuku nu Alatala ka 


guru-guru mpodava gahaitu ivei: "Epemo! Tupu makava bara maipia ante 
njobu-njobu *malaekaNa 1:15 mombatangara pura-pura manusia. la 
mombahuku pura-pura topesapuaka sabana pesapuakara. la mombahuku 
topesapuaka nadosa haitu sabana tesa nadaa nisovadakara nanjalai la." 
1:16 Guru-guru mpodava gahaitu batena nongau bo nompakasala tona 
ntanina. Ira natuvu nangoseaka dota rarara nadaa. Ira nangoe 
nompakalanga karora mboto bo notesa namomi ala raoseaka ntona dotara. 
1:17 Sampesuvu-sampesuvu nipotoveku, toramo tesa niuli nu suro-suro 
nTuputa i Yesus Kristus bara ipia. 1:18 Niulira ivei: "Ane maparamo 
kaupu nu dunia, kana meumba topesapuaka anu mompongei-ngeika 
pomparasayata. Ira aga mangoseaka dota rarara nadaa bo ledo raoseakara 
dota nu Alatala." “1:18 2 Petrus 3:34 1:19 Tona haitumo nompakagero 
kasintuvu ntopomparasaya. Ira nikuasai dota-dota rarara nadaa, bo Nosa 
Gasa nu Alatala ledo ntoto naria nte ira. 1:20 Sampesuvu-sampesuvu 
nipotoveku, posipakarosomo pomparasayamiu nangoseaka pepatuduki 
nakana, sabana pepatuduki niparasayata haitu nagasa mpuu. Bo 
posambayamo ante pekentaka Nosa Gasa nu Alatala. 1:21 Komiu kana 
bate-batena matuvu mantora pepotove nu Alatala ka komiu. Bo 
tongorakamo kakava nTuputa 1 Yesus anu mombadekei katuvu nabelo 
sampe ri kasae-saena ka kita sabana kabelo raraNa. 1:22 Komiu kana 
mompoas1 tona da nolengga-lengga pomparasayara. 1:23 Naria tona 
ntanina damo kasalandalana. Tulungimo ira ala ira rapakasalama lako ri 
pehuku, nasimbayu mpo porabutakamiu tona lako ri apu. Bo poasi 
munimo tona mikuasai dota rarara nadaa. Tulungi ira manjili ri dala nakana, 
tapi Jagaimo, mbelaka komiu matekeni mangoseaka pokainggura nadaa. 
Potovemo tona nadosa tapi povuu matamo pokainggura. 1:24 
Ratoiyatamo Alatala sabana la nakuasa nombajaga1 kita ala ledo 
rakabasakata pomparasayata. la nakuasa manggeni kita hau ri suruga 
mantingayo la riara kaogeNa, bo ledo maria salata, bo melabi kadamba 
rarata. 1:25 Aga la saito-itoNa Alatala. [amo nompakasalama kita sabana 
anu nipovia nTuputa Yesus Kristus. Jadi ratotyatamo la, apa Iamo Alatala 
anu nelabi kaogeNa, Magau nipokumaaka. Iamo nabaraka bo nakuasa lako 
ri lamba pamulana, sampe sii-sii, bo sampe ri kasag-saena! * Amin! Tabe 


lako nte yaku, Yudas 
Pompakita Nipopokita 


1:1 Isi buku hitu notesaki kajadia-kajadia anu majadi bara maipia, anu 
nipopaisani nu Alatala ka 1 Yesus Kristus. I Yesus nitudu nu Alatala 
mompopaisani kajadia haitu ka topangoseaka la ala rasanira anu domo 
masae majadimo. Jadi i Yesus nombatudu “malaekaNa hau mompopaisani 
anu majadi haitu ka batuaNa i Yohanes. 1:2 Bo yaku, i Yohanes, 
nompasimbayu pura-pura anu nikitaku, haitumo tesa lako nte Alatala bo 
anu nipopaisani i Yesus Kristus. 1:3 Masana mpuu tona anu mombabaca 
tesa-tesa niboto riara buku hitu ka todea, bo masana muni tona mangepe 
bo mompariara anu nitulisi riarana. Apa domo masae pura-pura kajadia 
nitesa ri sii mpuu-mpuu kana majadi. 1:4 Sampesuvu-sampesuvu 
sampomparasaya anu nonturo ri pitu ngata ri propinsi “Asia *1:4 propinsi 
Asia: Sii-sii niuli Torokii atau Turki. Peinta gambara ngata ri kuli buku 
hitu.* . Yaku i Yohanes, merapi komiu mantarima katinonto bo belo lako 
nte Alatala anu nariamo lako ri lamba pamulana, bo naria sii-sii, bo maria 
sampe ri kasae-saena. Bo kuperapi ratarimamiu belo bo katinonto lako nte 
papitu Nosa nu Alatala anu naria ri ngayo Gadera Kamagaua nu Alatala, 
1:4 papitu Nosa nu Alatala: Peinta Yesaya 11:2; Zakharia 4:2,10; 
Pompakita 3:1; 4:4; 5:6. * 1:5 bo lako nte 1 Yesus Kristus. Iamo sabi anu 
namala raparasaya, lamo tona paratama nipakatuvu mpanjili lako ri 
kamateNa. lamo nomparenta pura-pura magau riara dunia. la nompotove 
kita bo nombakabasaka kita lako ri dosata ante raa kamateNa. 1:6 Kita 
nipajadiNa todea riara poparentaNa, kita nipajadiNa *topanggeni pesomba 
anu manggeni pesomba ka TuamaNa Alatala. Masipato 1 Yesus ratotya bo 
rabila, bo masipato la momparenta sampe ri kasae-saena! “Amin! 1:7 
Peintamo! Ia makava nibungu kulimu. *1:7 nibungu kulimu: Nabi Daniel 
nggaulu nombaboto anu nolenje mpo manusia makava nibungu kulimu. 
Pemta Daniel 7:13.* la rakita ntona pura-pura, nau ira anu nombatosu 
usuNa. *1:7 ira anu nombatosu usuNa: Nabi Zakharia nggaulu nombaboto 
toYahudi (haitumo muli 1 Daud bo tupu ngata Yerusalem) motumangi 


mpojea manggita tona nitosu usuna. | Yesus nitosu usuna tempo la namate 
ri kayu salib. Peinta Zakharia 12:10 bo Yohanes 19:34. # Bo pura-pura 
valaa manusia ri dunia motumangi mpojea manggita la. Haitu mpuu-mpuu 
majadi! “Amin! 1:8 Tupu Alatala nanguli, "Yakumo hii Pamulana bo 
Kaupuna. Yaku naria mamimo lako ri lamba pamulana, Yaku naria sii-sii 
bo Yaku batena maria sampe ri kasae-saena. Yakumo toNeliu 
KakuasaKu." 1:9 Yaku hii i Yohanes, sampesuvumiu sampomparasaya. 
Yaku nombarasai susa bo pari nasimbayu ante pura-pura topangoseaka 1 
Yesus, bo yaku muni najadi todea riara PoparentaNa nasimbayu ante 
pura-pura topangoseaka 1 Yesus, bo yaku muni nosabara tempo nipandasa, 
nasimbayu ante pura-pura topangoseaka 1 Yesus. Yaku nitaniaka ri levuto 
Patmos, sabana nompatolele Tesa nu Alatala bo pepatuduki 1 Yesus. 1:10 
Ri eo petupu yaku nikuasai Nosa Gasa nu Alatala, bo mepeku suara lako ri 
puriku namangga mpo moni #ntabue. 1:11 Suara haitu nanguli ivei: 
"Tulisimo anu mukita bo pakatu ka todea topomparasaya nonturo ri pitu 
ngata, haitumo ngata-ngata Efesus, Smirna, Pergamus, Tiatira, Sardis, 
Filadelfia bo Laodikia. “1:11 Peinta gambara ngata ri kuli nu buku hitu.” " 
1:12 Nangepe haitu, neili yaku mompeintaka isema notesa ka yaku. 
Tempo yaku neili, nikitaku papitu kada mpoindo bulava. 1:13 Ri olo kada 
mpoindo haitu naria saito tona, lenjena mpo “Ana nu Manusia. Baju 
nipasuaNa nandoe nakava ri kadaNa, bo bambaraNa nibeve bulava. 1:14 
BalenggaNa bo buluaNa naramputi mpo kapa bo salju. Bo mataNa narega 
mpo vaya nu apu. 1:15 KadaNa nenggila mpo tambaga nitunu ri apu. Bo 
suaraNa namangga mpo soo nu uve oge. 1:16 Ri pale ngganaNa naria 
pitu-angu betue, bo lako ri ngangaNa nesuvu samata guma nomata ntimali 
bo natada mpuu. Bo lenjeNa mpo vanta nu eo natongo. 1:17 Nikitakupa 
Ia, kaliu-liu nadungga ntuobomo yaku ri ngayoNa mpo tomate. Tapi la 
nombatuu pale ngganaNa ri karoku bo nanguli ka yaku, "Nee maeka. 
Yakumo hii Pamulana bo Kaupuna. 1:18 Yakumo hii anu Natuvu. Bara 
ipia Yaku namatemo. Tapi peintamo, sii-sii Yaku natuvu mpanjili sampe ri 
kasae-saena. Yakumo nakuasa nantipale guni kamatea bo #ponturo 
ntomate. 1:19 Jadi, tulisimo pura-pura anu nikitamu, nau anu najadi sii-sii, 
nau anu majadi bara maipia. 1:20 Dopa nisanimu batuana pitu-angu betue 


nikitamu ri pale ngganaKu hitu bo pitu nggada poindo bulava. Jadi 
kupakalanto batuana ivei: pitu-angu betue haitu nirapaka papitu malaeka 
anu nanggeniaka todea topomparasaya anu nonturo ri pitu-ngata. Bo pitu 
nggada poindo bulava haitu nirapaka todea topomparasaya anu naria ri 
pitu-ngata haitu." 


2:1 Bo “Ana nu Manusia nombatudu yaku motulisi ka “malaeka anu 
nanggeniaka todea topomparasaya ri ngata Efesus ivei: "Hitumo tesa lako 
nte Yaku anu nantipale pitu-angu betue ri pale ngganaKu bo nolipa ri olo 
pitu-nggada poindo bulava. 2:2 NisaniKu pura-pura pokainggumiu. Komiu 
natutu nokarajaa ka Yaku bo komiu nosabara tempo nipandasa sabana 
nomparasaya Yaku. NisaniKumo komiu ledo nasituju ante pokainggu 
ntona nadaa. Tona nompangaku karona suro-suroKu tano ledo nakana, 
niparesamiu pokainggura sampe nalantomo ira topodava. 2:3 Komiu 
mpuu-mpuu nosabara. Komiu nipandasa ntona sabana pomparasayamiu, 
bo ledo naupu raramiu nangoseaka Yaku. 2:4 Tapi naria sangaya inggumiu 
anu ledo nipodambaKu. Komiu domo nompotove Yaku mpo bara ipia 
tempo komiu dako nomparasaya. 2:5 Nakavao ntotomo kanavumiu! Haitu 
sampe Kuuli ka komiu, pakabelo-belo! Kajeamo komiu, bo poviamo mpo 
anu nipoviamiu ri pamulana. Ane ledo majea komiu, Kualasi kada 
mpoindo bulavamiu lako ri ponturona. 2:6 Tapi nau ivesia, naria sangaya 
inggumiu nipokonoKu, haitumo navuu matamiu nanggita pokainggu ntona 
anu nangoseaka pepatuduki 1 Nikolaus, anu nipovuu mataKu muni. 2:7 
Isema-sema naria talingana epemo pakabelo-belo anu muli Nosa Gasa nu 
Alatala ka todea topomparasaya ri umba-umba ngata. Isema-sema padagi 
kana Kudekei mangande vua lako ri Kayu Katuwua “2:7 Kayu Katuvua: 
Kayu Katuvua nikava ri Pampa Eden nggauluname. Isema-sema mangande 
vua kayu haitu ledo mamate tapi matuvu sampe ri kasae-saena. Peinta 
Kajadia 2:9; 3:22-24.* anu naria riara Pampa nu Alatala ri suruga." 2:8 
Naupu haitu nitudu Ana nu Manusia vai yaku motulisi ka malaeka anu 
nanggeniaka todea topomparasaya ri ngata Smirna ivei: "Hitumo tesa lako 
nte Yaku anu niuli Pamulana bo Kaupuna, anu namatemo bo natuvu 
mpanjili. 2:9 NisaniKu kasusa bo kapari nirasaimiu. NisaniKu komiu 


mpuu-mpuu napepa, tapi kakanana komiu nakalumana riara 
pomparasayamiu. NisaniKu komiu nisalai ntona anu nompangaku karona 
“toY ahudi tano ledo nakana. Ira aga todea nu #“Magau nu Seta. 2:10) Tapi 
nee maeka komiu mantingayo kasusa bo kapari anu domo masae kana 
rarasaimiu. Pariaramo! Magau nu Seta mompopesua sanu komiu hau 
rantarunggu bo mompesori komiu ala moura pomparasayamiu. Komiu 
rapandasa sapulu eo kasaena. Tapi nee maupu raramiu momparasaya 
Yaku nau komiu rapatesi, sabana Kudekei ka komiu hadia padagi, 
haitumo komiu matuvu mabelo sampe ri kasae-saena. 2:11 Isema-sema 
naria talingana epemo pakabelo-belo anu muli Nosa Gasa nu Alatala ka 
todea topomparasaya ri umba-umba ngata. Isema-sema padagi ledo ntoto 
mambela pehuku anu niuli kamatea karongganina "2:11 kamatea 
karongganina: Peinta Pompakita 20:6,14,4 ." 2:12 Naupu haitu Ana nu 
Manusia nombatudu yaku motulisi ka malaeka anu nanggeniaka todea 
topomparasaya ri ngata Pergamus ivei: "Hitumo tesa lako nte Yaku anu 
naria guma nomata ntimali bo natada mpuu. 2:13 NisaniKumo ngata 
niponturomtu, haitumo ri ngata ponturo Magau nu Seta. Tapi naupa ivesia, 
naroso pomparasayamiu Yaku. Tempo sabiKu nosanga 1 Antipas nipatesi 
ri ngatamiu, komiu ledo nesapu nomparasaya Yaku. I Antipas haitu sabiKu 
bo 1a bate-batena nomparasaya Yaku sampe ia nipatesi ntona ri ngatamiu, 
haitumo ri ngata nikuasai Magau nu Seta. 2:14 Tapi da nariapa bara 
sako-ngaya inggumiu anu ledo nipodambaKu. Naria tona nte komiu 
nangoseaka pepatuduki 1 #Bileam nggaulu. I Bileam nompatuduki Magau 
Balak mompakanavu “tolsrael riara dosa #2: 14 Peinta Bilangan 22: 1-6: 
25:1-3. . Nipatudukina ia mompakeni ira mangande kandea nipopali 
sabana nipakande ka tupu-tupu ntanina, bo nompatuduki ira ledo makuya 
mosipogau nte tona ledo bereina mboto. 2:15 Bo naria muni nte komiu anu 
nangoseaka pepatuduki 1 Nikolaus. 2:16 Jadi Kuuli ka komiu, kajeamo 
lako ri dosamiu! Ane ledo majea komiu, Yaku masalisa makava nte komiu 
bo mangeva ira ante guma anu naria ri ngangaKu. 2:17 Isema-sema naria 
talingana epemo pakabelo-belo anu muli Nosa Gasa nu Alatala ka todea 
topomparasaya ri umba-umba ngata. Isema-sema padagi, Kudekei ka ia 
roti “Manna anu nitabuniaka #2: 17 Roti Manna anu nitabuniaka: Roti 


nipopanau nTupu ka tolsrael ri karava bai bara ipia muli roti manna. Peinta 
Pesuvu 16:13-16. Nabi Musa nitudu nTupu mombadika sanu manna ri 
kura bo raboli riara “Peti Pojanyi. Peinta Pesuvu 16:31-35. Nantuntuni tesa 
nto Y ahudi nggaulu, kura nte manna haitu nitabuniaka Nabi Yeremia ri 
bolo vatu ri Bulu Nebo tempo Banua nu Alatala nigerosi 586 mpae 
dopame nipoanaka 1 Kristus. Niulira manna nitabuniaka haitu batena 
ratabunitaka sampe makava Magau Topepakasalama anu nijanji nTupu. Bo 
tempo haitu, rapakandeNa todeaNa ante roti manna.” . Bo Kudekei muni 
vatu nabula simbo sangu ka ira. Ri vatu nabula haitu nitulisi sanga nabaru 
anu ledo ntoto nisani ntona ntanina, aga tona mantarima vatu nabula haitu 
mangisanina." 2:18 Bo nitudu Ana nu Manusia val yaku motulisi ka 
malaeka anu nanggeniaka todea topomparasaya ri ngata Tiatira ivei: 
"Hitumo tesa lako nte Yaku, “Ana nu Alatala anu nomata narega mpo apu 
bo nokada nenggila mpo tambaga. 2:19 NisaniKumo pura-pura 
pokainggumiu. NisaniKu tovemiu bo pomparasayamiu nte Yaku. NisaniKu 
bagomiu nantulungi Yaku bo komiu nosabara tempo nipandasa. Bo 
nisaniKu bagomiu nantulungi Yaku sii-sii nabelopa pade anu nipoviamiu 
tempo komiu dako nomparasaya Yaku. 2:20) Tapi da nariapa sangaya 
pokainggumiu anu ledo ntoto nipodambaKu. Haitumo mombine anu 
nosanga i Izebel #2:20) Izebel: 1 Raja-Raja 16:31, 21:25.# anu 
nompangaku karona “nabi. Komiu nompaloga ia nompatuduki bo 
nombabagiu topangoseaka Yaku. la nompatuduki ira mosipogau ante tona 
ledo bereira mboto bo mangande kandea nipopali sabana nipakande ka 
tupu-tupu ntanina. 2:21 Nideke1Kumo loga ka ia majea lako ri 
pokaingguna nadaa haitu, tapi ia ledo ntoto nadota majea. 2:22 Jadi 
epemo! Yaku mompakadua ia sampe ia aga maturu ri paturuna. Bo tona 
nangoseaka pokaingguna nobualo *2:22 nobualo: riara Buku Gasa nobualo 
nirapaka tona anu nangoseaka tupu-tupu ntanina, bo ledo natutu 
nangoseaka Alatala.* , Kupambela susa bo pari nadaa, ane ledo menonto 
ira nangoseaka pokaingguna. 2:23 Bo ana-anana Kupatesi sampe malanto 
ka pura-pura topomparasaya, Yakumo anu nomparesa pekiri bo rara ntai 
manusia, bo Yakumo anu mombabalasi komiu saito-saito nangoseaka 
pokainggumiu. 2:24 Tapi naria muni komiu toTiatira ledo nangoseaka 


pepatuduki nadaa haitu bo ledo nadota neguru anu niuli ntona 'pangisani 
*Magau nu Seta anu nalonto.' Kuuli ka komiu ivei: Ledo Kutambai 
parenta-parenta ntanina ka komiu. 2:25 Kingisi pakarosomo pepatuduki 
anu naria nte komiu sampe Yaku makava mpanjili. 2:26-27 Isema-sema 
padagi bo mangoseaka dotaKu sampe ri kaupuna, Kudekeika kuasa 
nasimbayu mpo nitarimaKu lako nte TuamaKu. Kudekei kuasa ka ira 
momparenta manusia ri umba-umba ri dunia. Ira momparenta ante ase 
poboba. Bo rapakaropura balira nasimbayu mpo tona norupusaka kura 
tana. *2:26-27 ase poboba bo kura tana: Peinta Mazmur 2:8-9.* 2:28 Bo 
Kudekei ka ira betue Pompaeo. *2:28 betue Pompaeo: Peinta Pompakita 
22:16.* 2:29 Isema-sema naria talingana epemo pakabelo-belo anu niuli 
Nosa Gasa nu Alatala ka todea topomparasaya ri umba-umba ngata." 


3:1 *Ana nu Manusia netudu vai ala kutulisi ka malaeka anu nanggeniaka 
todea topomparasaya ri ngata Sardis ivei: "Hitumo tesa lako nte Yaku anu 
nombakuasai papitu Nosa nu Alatala *3:1 papitu Nosa nu Alatala: peinta 
Pompakita 1:4.* bo anu nantipale pitu-angu betue. NisaniKumo pura-pura 
pokainggumiu. Komiu nireke ntona topomparasaya naroso, tano 
pomparasayamiu haitu namatemo. 3:2 Pembangumo! Pakarosomo 
pomparasayamiu anu damo sakide. Dopame mamate pomparasayamiu anu 
damo sakide, pakaroso mamimo. Apa nikitaKu lako ri pura-pura 
pokainggumiu, nau sangaya dopa ria nagana ri panggita nu Alatala. 3:3 
Jadi toramo pepatuduki mepemiu bo nitarimamiu bara ipia. Oseakamo 
pepatuduki haitu bo kajeamo lako ri dosamiu. Ane ledo mainga komiu, 
sampesanika Yaku makavamo mombahuku komiu. Yaku makava mpo 
topangangga, ledo rasanimiu maipia Yaku makava. 3:4 Tapi da nariapa 
nte komiu ri ngata Sardis bara sako-ndua tona nombajagai pakeara sampe 
ledo natapa. Iramo anu mamala molipa mosanggani-nggani ante Yaku 
mopakea mputi, sabana iramo anu masipato molipa ante Yaku. 3:5 
Isema-sema padagi kana radekeika baju mputi. Bo sangara ledo 
Kupakalipo lako ri “Buku Katuvua, tapi Kusaliku ri ngayo nTuamaKu bo 
“malaekamalaekaNa. 3:6 Isema-sema naria talingana epemo 
pakabelo-belo anu niuli Nosa Gasa nu Alatala ka todea topomparasaya ri 


umba-umba ngata." 3:7 Ana nu Manusia netudu vai ala kutulisi ka malaeka 
anu nanggeniaka todea topomparasaya ri ngata Filadelfia ivei: "Hitumo 
tesa lako nte Yaku anu nagasa bo nanoa. Yakumo nantipale gunji nu 
vamba Poparenta Magau “Daud. “3:7 gunji Poparenta Magau Daud: gunji 
nirapaka kuasa, haitumo kuasa ri Poparenta Magau Daud. Peinta Yesaya 
22:22. Alatala nojanji ka Magau Daud mulina batena majadi magau sampe 
ri kasae-saena. | Yesus muli Magau Daud. Peinta Matius 1:1, Lukas 2:4. 
Ane Yaku mombaungge vamba, ledo ria saitoa tona mamala 
mombatutuina, bo ane Yaku mombatutui vamba ledo muni maria saitoa 
tona mamala mombaunggena. 3:8 NisaniKumo pura-pura pokainggumiu. 
NisaniKu munimo ledo naroso ntoto pomparasayamiu, tapi komiu natutu 
nangoseaka tesaKu bo ledo nisapumiu Yaku. Epemo! Yaku nobuka ka 
komiu sangu vamba, bo ledo ria saitoa tona mamala mombatutuina. 3:9 
Naria tona najadi todea #“Magau nu Seta anu nanguli iramo “to Yahudi, 
tano mai ledo, aga davara. Tapi epemo! Ira kana Kupopantaputu ri 
ngayomiu. Bo raulira Yaku mpuu-mpuu nompotove komiu. 3:10 Komiu 
nangoseaka parentaKu anu nanguli pakaroo rara bo mosabara tempo 
nipandasa. Sabana haitu, Kusaliku komiu lako ri kasusa makava ri 
njumangu dunia mompesori tona nonturo ri dunia. 3:11 Domo masae Yaku 
makava! Jadi kingisi pakarosomo pepatuduki nipatuduki ka komiu ala 
komiu manggava hadia padagi lako nte Alatala. Nee sampe maria tona 
mangago hadia haitu lako nte komiu. 3:12 Isema-sema padagi, ia 
masimbayu mpo tinja naroso ri banua nTuamaku Alatala. la matetida ri 
suruga sampe ri kasae-saena. Bo ri karona Kutulisi sanga nTuamaku 
Alatala, bo sanga nu ngata nTuamaku Alatala, haitumo Yerusalem nabaru 
anu manau lako nte Tuamaku Alatala ri suruga. “3:12 ngata Yerusalem 
nabaru: Pompakita 21:9-22:5.# Bo sangaKu mboto nabaru kana Kutulisi ri 
karona. 3:13 Isema-sema naria talingana, epemo pakabelo-belo anu niuli 
Nosa Gasa nu Alatala ka todea topomparasaya ri umba-umba ngata." 3:14 
Ana nu Manusia netudu vai ala kutulisi ka malaeka anu nanggeniaka todea 
topomparasaya ri ngata Laodikia ivei: "Hitumo tesa lako nte Yaku anu 
nipoposanga '“Amin', haitumo sabi natutu notesa anu nakana. Yakumo 
Tupu “3:14 Yakumo Tupu: Tafsiran ntanina: Yakumo puna ATAU: Yaku 


nipopale nu Alatala mompajadi pura-pura anu naria.” nu pura-pura anu 
nipajadi nu Alatala. 3:15 NisaniKumo pura-pura pokainggumiu. Komiu 
ledo baliKu bo ledo muni topangoseaka Yaku. Aginamo komiu nompoara 
atau nompotyo. 3:16 Tapi komiu aga netanggode, ledo nompoara, ledo 
nompoltyo. 43:15-16 basa Yunani: NisaniKumo pura-pura pokainggumiu. 
Komiu ledo naranindi bo ledo muni napane. Aginapa komiu maranindi atau 
mapane. 16 Tapi komiu aga nalongo, ledo naranindi, ledo napane.* Sabana 
haitu Kuteveulusaka komiu lako ri ngangaKu. 3:17 Komiu nanguli, 'Kami 
hii nakalumanamo, nagana puramo katuvu kami, domo kami paraluu 
nuapa-nuapa.' Tapi kakanana ledo nisanimiu katuvumiu mboto! Komiu 
nelabi napakasi. Katuvumiu aga nipoasi mata ntona. Komiu napakasi 
mpuu, naburo matamiu, bo novuloamo komiu. 3:18 Haitu sampe Kutevai 
ka komiu ivei: Alimo bulava nipakagasa riara apu lako nte Yaku ala komiu 
mpuu-mpuu makalumana ri panggitaKu. Bo ali munimo pakea mputi lako 
nte Yaku, ala komiu mamala mopakea bo ledo maeya matamiu rakita 
ntona komiu novuloa. Bo ali munimo pakuli ragese ri matamiu ala komiu 
mamala mekita mpanjili. 3:19 Isema-sema nipotoveKu, Kuonteaka bo 
Kujeani ala mompatuduki ira. Haitu sampe Kuuli ka komiu, pakadidi 
raramiu bo kajeamo lako ri dosamiu. 3:20 Peintamo! Hitumo Yaku 
neangga nombatanede-nede ri vamba. Ane maria tona mangepe suaraKu 
bo mombabuka vamba, Yaku mesua nte ia bo mangande mosanggani- 
nggani ante ia. *3:20 mangande mosanggani-nggani nte ia: mosimpovega 
rapa nte ia. Peinta 1 Yohanes 1:3.* 3:21 Isema-sema padagi, ia Kupaloga 
monturo moparenta mosanggani nte Yaku ri Gadera KamagauaKu, 
nasimbayu mpo Yaku muni najadi padagi bo sii-sii nonturo bo noparenta 
nosanggani-nggani nte TuamaKu ri GaderaNa. 3:22 Isema-sema naria 
talingana, epemo pakabelo-belo anu nitesa Nosa Gasa nu Alatala ka todea 
topomparasaya ri umba-umba ngata." 


4:1 Naupu haitu naria vai anu nipopakita ka yaku. Nikitaku sangu vamba 
natebuka ri suruga. Bo niepeku suara pamulana anu notesa ka yaku 
pangane, kamanggana mpo moni #ntabue. Nangulimo suara haitu ka yaku, 
"Pompene tumai! Kupopakita ka iko anu majadi maliu anu nikitamu 


pangane." 4:2 Sampesanika yaku nikuasai Nosa Gasa nu Alatalamo bo 
nikeniNa yaku hau ri suruga. Nakava hamai, nikitaku sangu Gadera 
Kamagaua, bo naria saito Toponturo ri Gadera haitu. 4:3 Toponturo haitu 
lenjeNa damo nenggila mpengaya-ngaya surana mpo mata sinji anu 
nosanga “vatu yaspis, bo *vatu sardis. Naria muni tirauve nagavu mpo 
“yatu zamrud nombalili Gadera haitu. 4:4 Bo naria muni ropulu bo ampa 
gadera ntanina nantiku Gadera pangane. Gadera ntanina haitu niponturo 
ntotua ropulu bo ampa. Ira nopakea mputi bo nosonggo bulava. 4:5 Lako 
ri Gadera Kamagaua pangane nesuvu kila damo mparea nevanta, bo gente 
nu guru damo nosinjaleva poguna. Ri ngayo Gadera haitu naria muni 
pitu-angu sulo narega. Pitu-angu sulo haitu batuana papitu Nosa nu 
Alatala. “4:5 papitu Nosa nu Alatala: Peinta Pompakita 1:4.” 4:6 Bo ri 
ngayo Gadera haitu naria muni sangaya nikitaku eva tasi nevayo mpo 
kaca. Ri sia naria ampa Anu Natuvu, nombatiku Gadera haitu. Nadea 
mpuu matara, ri njumangu karora naria mata, ri ngayora bo ri bengora. 4:7 
Anu Natuvu pamulana lenjena mpo “singa, bo karanduana lenjena mpo japi 
lakina. Katataluna lenjena mpo manusia, bo kaampana lenjena mpo love 
mbaso tempo nevoro. 4:8 Anu Natuvu haitu simbo aono kapina, bo ri 
njumangu karora naria mata, nau ri tambe kapira muni. Eo bongi ira ledo 
nenonto nodade, "Nagasa, nagasa, nagasa Tupu Alatala Neliu KakuasaNa. 
Ia naria mamimo lako ri lamba pamulana, bo sii-sii la naria. Bo la batena 
maria sampe ri kasae-saena." 4:9 Anu Natuvu haitu nombatoiya bo 
nombabila bo nosukuru nte Toponturo ri Gadera Kamagaua anu natuvu 
sampe ri kasae-saena. Tempo ira netolya ivesia, 4:10 ropulu bo ampa 
totua haitu nantaputu sampe ri tana ri ngayo nToponturo haitu. Ira 
nombasomba la anu natuvu sampe ri kasae-saena, bo nialara songgo 
bulava lako ri balenggara mboto bo nituura ri ngayo Gadera Kamagaua nu 
Alatala, tanda pobilara Ia. Bo mulira ivei: 4:11 "O, Alatala, Tupu kami, 
aga Komiu masipato ratoiya bo rabila kami. Aga Komiumo nakuasa, 
Komiumo nompajadi pura-pura anu naria. Bo lako ri dotaMiu mboto 
sampe pura-pura haitu nipajadi bo naria." 


5:1 Naupu haitu nikitaku santau sura nibaluu ri pale nggana nToponturo ri 


Gadera Kamagaua haitu. Sura haitu nitulisi ntimali bo nipulu pitu-mpopulu 
ala ledo mamala rabuka ntona. 5:2 Bo nikitaku naria saito “malaeka 
naroso mpuu nakava nekutana ante suara namangga, "Isema masipato 
mombabuka populu sura bo mombavole sura hitu?" 5:3 Tapi ledo ntoto ria 
saitoa masipato mombabuka sura haitu bo mombabaca isina, nau ri suruga, 
nau ri dunia, nau ri tambe ntana. 5:4 Nanggita haitu, notumangi yaku 
nonjodu-njodu bo nasusa mpuu raraku sabana ledo ntoto naria saitoa tona 
masipato mombabuka bo mombabaca isi nu sura haitu. 5:5 Nanggita yaku 
notumangi, naria saito totua lako nte ira ropulu bo ampa haitu nanguli ka 
yaku, "Nee motumangi! Peintamo! Nariamo padagi. Sangana “Singa lako 
ri valaa 1 Yehuda, Muli Magau “Daud “5:5 Singa lako ri valaa i Yehuda: 
Peinta Kajadia 49:9-10. muli Magau Daud (basa Yunani: Kale i Daud); 
batuana Magau Topepakasalama anu neumba lako ri muli Magau Daud. 
Peinta 2 Samuel 7:12-13, Yesaya 11:10; Pompakita 22:16.4 . Iamo 
masipato mombabuka sura pitu-mpopulu haitu." 5:6 Naupu haitu nikitaku 
sangu “Ana Bimba #5:6 Ana Bimba: Yesaya 53:7, Yohanes 1:29; 
Pompakita 11:10; 22:16 neangga ri sinjori Gadera Kamagaua bo mpatiku 
nu ampa Anu Natuvu bo totua-totua gahaitu. Ri karoNa nikitaku bela 
baka, belana tempo la nipatesi nggaulu. Ri balenggaNa naria papitu 
tanduNa bo mataNa muni pitu-angu. Pitu-angu mataNa haitu, batuana 
papitu Nosa nu Alatala anu nituduNa hau ri njumangu dunia. 5:7 Bo 
nekaparaimo Ana Bimba haitu mangala sura nibaluu lako ri pale nggana 
nToponturo ri Gadera Kamagaua. 5:8 Tempo Ana Bimba nangala sura 
haitu, nantaputumo ampa Anu Natuvu, bo ropulu bo ampa totua ri 
ngayoNa mombasomba Ia. Ri palera saito-saito naria kacapi bo tubu 
bulava misi “dupa anu navangi mpuu. Dupa haitu nirapaka posambaya 
ntodea nu Alatala. 5:9 Totua-totua gahaitu nodade sanggayu dade nabaru 
ka Ana Bimba ivei: "Komtumo masipato mangala sura haitu bo 
mombabuka populuna. Sabana, Komiu nipatesi bo ante raa nggamateMiu 
haitu nitoloMiu manusia lako ri npjumangu dunia majadi todea nu Alatala, 
haitumo tona lako ri pura-pura ngata, bo lako ri pura-pura valaa bo tona 
lako ri mpengaya-ngaya basa ri dunia. 5:10) Ira nipajadiMiu magau bo 
“topanggeni pesomba anu nanggeni pesomba ka Tuputa Alatala. Bo ira 


moparenta mpo magau ri dunia hitu." 5:11 Naupu haitu nipeintaku, bo 
niepeku suara malaeka nadea, nonjobu-njobu bo nojuta-juta kadeana. Ira 
nombatiku Gadera Kamagaua nosanggani-nggani ante ampa Anu Natuvu 
bo ropulu bo ampa totua. 5:12 Bo nodademo ira ante suara namangga ivei: 
"Ana Bimba anu nipatesi nggaulu, masipato ratesata kuasaNa bo 
kakalumanaNa, notoNa bo kabarakaNa. Iamo masipato rabila bo ratoiya 
bo rapakaoge." 5:13 Pade mepeku munimo suara nu pura-pura anu natuvu 
ri suruga, ri tana, ri tambe ntana, rantasi, bo pura-pura anu natuvu nodade 
ivei: "Toponturo ri Gadera Kamagaua bo Ana Bimba haitu masipato 
ratoiya bo rabila bo rapakaoge, bo kuasaRa masipato ratesata sampe ri 
kasae-saena." 5:14 Bo nepasiosemo ampa Anu Natuvu haitu, "* Amin, 
nakana mpuu!" Bo nantaputumo totua-totua gahaitu sampe ri tana 
mombasomba Alatala. 


6:1 Naupu haitu mkitaku “Ana Bimba nombabuka populu paratama. Pade 
niepeku saito lako ri ampa Anu Natuvu haitu notesa ante suara namangga 
mpo moni guru kede. Niulina, "Kamaimo!" 6:2 Nipeintaku, naria sangu 
Jara bula. Topesavina nanggangisi pana bo nidekei ka ia songgo, mpo 
songgo nipoposonggoka tona padagi riara mposieva. Bo haumo ia mpo 
tadulako mombadagi balina. 6:3 Naupu haitu, Ana Bimba nombabuka 
populu karanduana bo mepeku Anu Natuvu karanduana nanguli, 
"Kamaimo!" 6:4 Bo nesuvu munimo sangu jara nalei buluna. Topesavi Jara 
haitu nidekeika kuasa mompoposinggarau manusia ri dunia ala ira 
mosipatesi. Bo ia nidekeika guma nambaso samata. 6:5 Naupu haitu Ana 
Bimba nombabuka populu katataluna. Bo niepeku Anu Natuvu katataluna 
nanguli, "Kamaimo!" Nipeintaku, naria munimo sangu Jara navuri buluna, 
bo topesavi jara haitu nanggangisi daci potimba tandana mapepa kandea . 
6:6 Naupu haitu niepeku suara lako ri olo ampa Anu Natuvu pangane 
nanguli, "Ali nu #gando salite nasimbayu nte gaji saco, bo ali labu nu ose 
talu-lite nasimbayu muni nte gaji saeo. Aga nee rapakagero talua “#zaitun 
bo talua #anggur!" 6:7 Naupu haitu Ana Bimba nombabuka populu 
kaampana. Bo niepeku suara lako ri Anu Natuvu kaampana nanguli, 
"Kamaimo!" 6:8 Naliu haitu nikitaku sangu jara navaa buluna! Topesavi 


Jara haitu nosanga "Kamatea." Bo anu netuntuni ri purina nosanga 
"#Ponturo Ntomate." Ira randua haitu nidekeika kuasa mombabagi ampa 
pura-pura manusia ri dunia bo mompatesi sabagia. Naria sanu namate 
tempo posieva, naria sanu namate tempo nu ara, naria sanu namate tempo 
dua timboro, bo naria muni sanu namate mikande binata-binata nasingi ri 
dunia. 6:9 Naupu haitu Ana Bimba nombabuka populu kaalimana. Bo 
nikitaku ri tambe “Lanta Pesomba naria nyawa-nyawa ntona namate anu 
nipatesi sabana nompatolele Tesa nu Alatala bo ledo nenonto notesaki 
pomparasayara 1 Yesus. 6:10 Ira nongare sanggani ante suara namangga 
mpuu, "O Pue, Komiu nelabi nakuasa! Komiu nagasa bo nanoa! Sakuyapa 
kasaena pade ratangaraMiu bo rabalasiMuu tona nadaa ri dunia nompatesi 
kami?" 6:11 Naupu haitu, ira saito-saito nidekeika santonga baju mputi. 
Bo nangulimo Alatala ka ira, "Posabaramo sampalaipa sampe magana 
kadeana roamiu sampokarajaa, haitumo sampesuvumiu sampomparasaya 
anu rapatesi nasimbayu mpo komiu." 6:12 Naupu sia, nikitaku Ana Bimba 
nombabuka populu kaaonona. NibukaNapa, nalingu mbasomo bo mata nu 
eo najadi navuri mpo karu vuri. Bo bula najadi nalei njumangu mpo raa. 
6:13 Bo betue-betue nanavu sampe ri tana nasimbayu mpo vua kayu 
naleso naronto lako ri pantakana tempo niburu mpoiri narimboso. 6:14 Bo 
langi nekonjo nasimbayu mpo ompa mibaluu. Bo pura-pura bulu bo 
pura-pura levuto rara ntasi nolinja lako ri ponturora. 6:15 Tempo haitu hau 
puramo tona ri dunia netabuni riara bolo-bolo vatu bo ri kele-kele vatu ri 
buluna, haitumo magau-magau ri dunia, topoparenta-topoparenta, 
tadulakotadulako, tona nakalumana, tona naroso, pura-pura tona najadi 
batua bo tona biasa. 6:16 Nongaremo ira ka bulu-bulu bo vatu-vatu, 
"Ivumo kami! Tabuniakamo kami ala domo rakita mata nToponturo ri 
Gadera Kamagaua haitu. Ivumo kami ala kami ledo rapambela rau rara nu 
Ana Bimba!" 6:17 Apa nakavamo eo nipoviora rara manusia, tempo 
Alatala bo Ana Bimba mompopakita rau raraRa. Nau saitoa ledo maria 
mompakule mombatidamaka rapambela rau rara haitu! 


7:1 Naupu haitu, nikitaku ampa #“malaeka neangga ri pata-njulapa dunia. 
Ira nombataamaka poiri rimboso lako ri pata-njulapa dunia ala poiri haitu 


ledo meburu ri tasi bo ri kabatana bo ri kayu-kayu. 7:2 Bo nikitaku 
munimo saito malaeka ntanina nesuvu lako ri mpandakena. Nikenina mere 
lako nte Alatala anu Natuvu. Bo nongaremo 1a ante suara namangga ka 
ampa malaeka pangane, anu nidekei nu Alatala ka kuasa mompakagero 
kabatana bo tasi. 7:3 Niulina, "Nepa ruru rapakageromiu tasi bo kabatana 
bo kayu-kayu dopame kami mombamere kire ntopangoseaka Alatala ala 
ira ledo rapambela kasusa-kasusa haitu." 7:4 Bo mepeku kadea ntona 
nimere kirera, saatu patapulu bo pata-njobu. Ira lako ri muli sapulu randua 
ana 1” Yakub anu muli #tolsrael. 7:5 Lako ri mulira sapulu randua “valaa 1 
Israel mala simbo sapulu ronjobu kadeana. Lako ri muli 1 Yehuda sapulu 
ronjobu nimere. Ivesia muni lako ri muli 1 Ruben sapulu ronjobu, lako ri 
muli 1 Gad sapulu ronjobu, 7:6 muli 1 Asyer sapulu ronjobu, muli i Naftali 
sapulu ronjobu, muli 1 Manasye sapulu ronjobu, 7:7 muli 1 Simeon sapulu 
ronjobu, muli 1 Lewi sapulu ronjobu, muli 1 Isakhar sapulu ronjobu, 7:8 
muli 1 Zebulon sapulu ronjobu, muli 1 Yusuf sapulu ronjobu, bo lako ri muli 
1 Benyamin sapulu ronjobu muni. 7:9 Naupu haitu, naria vai anu nipopakita 
ka yaku. Nikitaku nadea mpuu manusia, ledo rapakule ntona mombabila 
kadeana! Ira topomparasaya lako ri njumangu dunia, lako ri pura-pura 
ngata, lako ri pura-pura valaa, bo tona lako ri pura-pura basa ri dunia. Ira 
neangga ri ngayo Gadera Kamagaua nu Alatala bo ri ngayo “Ana Bimba. 
Ira nopakea mputi pura bo novenggo-venggo tava, tandana nadamba 
rarara. 7:10 Bo nongaremo ira ante suara namangga, "Kamaimo kita 
mombatoiya bo mombabila Alatala anu nonturo ri Gadera Kamagaua! 
Kamaimo kita mombatotya bo mombabila “Ana Bimba, sabana Iramo 
nompakasalama kita!" 7:11 Pura-pura malaeka muni neangga nombatiku 
Gadera Kamagaua, bo totua-totua, bo ampa Anu Natuvu. Pura-pura ira 
nantaputu sampe ri tana ri ngayo Gadera Kamagaua nombasomba Alatala. 
7:12 Nuulira, "“Amin! Ratoiyata Tuputa Alatala! Rapakaogeta Ia! 
Ratesata kanotoNa, raulita tarima kasi ka Ia. Rabilata la bo ratesata 
kuasaNa bo kabarakaNa sampe ri kasae-saena. Amin!" 7:13 Naupu sia, 
naria saito totua lako nte ira ropulu bo ampa haitu nompekutana nte yaku 
ivei: "Isema tona nopakea mputi gahaitu? Lako ri umba ira?" 7:14 
Nesanamo yaku, "Tua, ledo nisaniku, komiu nangisanina." Bo nangulimo 


ia ka yaku, "Ira gahaitumo tona nipakasalama tempo pepandasa anu nelabi 
mpuu kadaana. Nitoposira pakeara sampe naramputi ante raa nu Ana 
Bimba, haitumo, dosara mampungi. “7:14 mtoposira pakeara sampe 
naramputi ante raa Ana Bimba: Batuana, Alatala nompakalali dosara 
sabana i Yesus mpatesi bo raaNa natiti. Peinta 1 Yohanes 1:7." 7:15 Haitu 
sampe ira neangga ri ngayo Gadera Kamagaua nu Alatala. Eo bongi ira 
ledo nenonto netupu bo nombasomba Alatala riara Banua nu Alatala. Bo 
Alatala anu nonturo ri Gadera KamagauaNa haitu nosanggani-nggani ante 
ira ala mombalendu ira. 7:16 Ira gahaitu domo mombarasai ara ntai bara 
bai ntambolo. Bo ira domo muni rapapusi mata nu eo bara mombarasai eo 
mpane. 7:17 Sabana, Ana Bimba anu naria ri sinjori Gadera Kamagaua nu 
Alatala haitu nompoevu ira. la nombanini ira hau ri mata uve anu 
nombadekei katuvua nabelo. Bo Alatala mboto nompaisi pura-pura uve 
mata lako ri matara mombaondopi ira ." 


8:1 Tempo “Ana Bimba nombabuka populu kapapituna, nalino njii riara 
suruga nitasere santanga jaa kasaena. 8:2 Bo nikitaku papitu “malaeka 
neangga ri ngayo nu Alatala. Ira mdekeika pitu-angu “tabue. 8:3 Naupu 
haitu naria saito malaeka ntanina nakava neangga ri ngayo “Lanta 
Pesomba. Malaeka haitu nanggeni santonga tubu bulava rapotunju “dupa. 
Nadea dupa nidekei ka ia ratunjuna majadi pesomba ka Alatala 
nosanggani-nggani ante posambaya ntodea nu Alatala pura-pura. Bo 
nitunjuna dupa haitu ri Lanta Pesomba anu nipovia lako ri bulava. Lanta 
haitu naria ri ngayo Gadera Kamagaua mu Alatala. 8:4 Tempo malaeka 
nombatunju dupa haitu, ununa nosumoa ri ngayo nu Alatala 
nosangganinggani ante posambaya ntodea nu Alatala. 8:5 Naupu haitu 
nialana tubu potunju dupa haitu bo niisina ante ruti nu apu lako ri bavo 
Lanta Pesomba. Bo nitedakana hau riara dunia. Nitedakanapa ruti nu apu 
haitu, nepogumo guru kede bo kila damo mpavende bo najadimo lingu. 
8:6 Naupu haitu papitu malaeka nidekeika pitu-angu “tabue pangane, 
nompakasadia mompopomoni tabuena saito-saito. 8:7 Bo malaeka 
pamulana nompopomonit tabuena. Kaliu-liu nauda esi bo apu nogalo raa 
sampe ri tana bo naromba mpuu. Bo sabagia lako ri tatalu bagia tana 


naupu sanggani nikande nu apu, sampe napapu sabagia lako ri tatalu bagia 
kayu-kayu bo pura-pura kavoko naramata. 8:8 Naupu haitu malaeka 
karanduana nompopomoni tabuena. Kaliu-liu naria anu mpo bulu mbaso 
napapu nitedaka rantasi. Bo sabagia lako ri tatalu bagia tasi nabali najadi 
raa. 8:9 Bo namate sangganimo sabagia lako ri tatalu bagia anu natuvu 
riara ntasi. Bo naropu munimo sabagia lako ri tatalu bagia kapala nolipa 
rantasi. 8:10 Naupu haitu malaeka katataluna nompopomoni tabuena. 
Kaliu-liu nanavumo sangu betue mbaso lako ri langi, narega mpo sulo. 
Betue haitu nanavu nambela sabagia lako ri tatalu bagia binangga bo mata 
nu uve ri dunia. 8:11 Sanga betue haitu "Napai". Jadi sampetuu betue 
haitu, sabagia lako ri tatalu bagia binangga bo mata nu uve haitu najadi 
napai. Bo nadea manusia namate sabana nanginu uve napai haitu. 8:12 
Naupu haitu malaeka kaampana nompopomoni tabuena. Kaliu-liu naria 
anu nambela mata nu eo, bula bo betue-betue, sampe nalipomo sabagia 
lako ri tatalu bagia remera. Jadi, pata-jaa ri eona, mata nu eo ledo nareme, 
bo ivesia muni bula bo betue-betue tempo nabongi. 8:13 Naupu haitu 
nitingoaku bo nikitaku sambaa tonji love nevoro ri laerava. Niepeku love 
haitu notesa ante suara namangga. Niulina, "Mandasamo! Mandasamo! 
Mandasamo tona nadaa nonturo ri dunia tempo malaeka tatalupa 
mompopomoni tabuera ngena." 


9:1 Naupu haitu #“malaeka kaalimana nompopomonit “tabuena. Nomonipa 
tabue haitu, nikitaku sangu betue lako ri langi nanavu ri tana. Betue haitu 
nidekeika gunji vamba nu “lovu anu ledo rapakule mantuvu kandalana. 9:2 
Naupu betue haitu nombabuka vamba lovu, nesuvumo unu nu apu oge lako 
riara lovu ndala haitu, nasimbayu mpo unu ntalua luo nitunju ntona. Bo 
mata nu eo bo laerava najadi nalanda sabana unu oge nesuwu lako riara 
lovu ndala haitu. 9:3 Bo lako riara unu haitu nesuvumo nggaboronggaboro 
hau notagu ri tana. Nggaboro-nggaboro haitu nipopompakule 
mompandasa manusia, nasimbayu mpo “supitole anu naria ri dunia. 9:4 
Nggaboro gahaitu nitagi mompakamate kavoko bara kayu bara tuda-tuda 
ntanina riara dunia. Aga manusia ledo naria mere nu Alatala ri kirena 
nipaloga rapandasa nggaboro gahaitu. 9:5 Nggaboro gahaitu ledo muni 


nipaloga mompatesi manusia ri dunia. Ira aga nipaloga mompandasa ira 
pakadaa lima-mbula kasaena. Dua nirasai manusia anu nipandasa nggaboro 
haitu, nasimbayu mpo dua nirasai ntona nisi nu supitole. “9:5 nisii nu 
supitole: pesii nu supitole nitesa hitu nadua ntoto, mpo pekiki lipa bonto.” 
9:6 Lima-mbula kasaena, manusia nipandasa nggaboro gahaitu nandasa 
mpuu nirasaira sampe nompasimbuku mamate, tapi ledo namate. Ira 
mpuu-mpuu madota mamate, tapi ledo namate. 9:7 Karo nggaboro gahaitu 
nasimbayu mpo Jara nipesavi ntona mosieva. Ri balenggara naria sangaya 
nolenje mpo songgo bulava. Bo lenjera nasimbayu nte lenje nu manusia. 
9:8 Bulua nggaboro gahaitu nasimbayu mpo bulua mombine. Bo ngisira 
mpo ngisi “singa. 9:9 Bambarara nitutui nu ruke-ruke mpo “baju ase. Bo 
moni kapira mpo moni doka nadea mpuu niumbu jara nangova hau ri 
posieva. 9:10 Lelo nggaboro gahaitu nasimbayu mpo lelo nu “supitole, bo 
bisa nu lelona haitu nasimbayu mpo bisa pesii nu supitole. Ri lelora haitu 
naria bisa mompakandasa manusia lima-mbula kasaena. 9:11 Naria saito 
magau najadi pakenira, iamo malaeka anu nakuasa mombabuka vamba 
lovu anu ledo rapakule mantuvu kandalana haitu. Sangana riara basa 
#Ibrani, i Abadon, bo riara basa Yunani 1 Apolion. Batuana, Toperopu. 
9:12 Pepandasa pamulana naliumo, tapi epemo! Da nariapa rongaya 
pepandasa ntanina makava. 9:13 Naupu haitu malaeka kaaonona 
nompopomoni tabuena. Bo niepeku naria suara notesa lako ri pata-njoki 
Lanta Pesomba nipovia lako ri bulava anu naria ri ngayo nu Alatala. 9:14 
Suara haitu nanguli ka malaeka kaaonona ivei: "Volemo ampa malaeka 
anu nisoo ri Binangga Efrat “9:14 Binangga Efrat: sanga binangga mbaso 
napara ngata #“Babilon bo Asyur. Tupu ngata haitu bali ntoY ahudi nggaulu. 
Peinta Kajadia 15:18, Pompakita 16:12. haitu." 9:15 Jadi nivolenamo 
malaeka ampa haitu. Malaeka ampa haitu nipakasadia mamimo lako ri 
nggauluname bo ira nompopea gantana ri mpae bo bula bo ri eo bo jaa 
nipakatantumo mompatesi1 sabagia lako ri tatalu bagia manusia ri dunia. 
9:16 Tantara-tantara nojara nantuntuni ira haitu roatu juta kadeana. 
Nisaniku kadeana sabana naria tona nanguli ka yaku. 9:17 Riara 
panggitaku nikitaku jara-jara bo topesavina. Topesavi jara haitu nobaju 
ase. Bajura haitu nalei mpo vaya nu apu, bo nagavu mpo uve ntasi, bo 


nakuni mpo “vatu colonggata. Balengga nu jara gahaitu mpo balengga nu 
“singa, bo lako ri sumbara nesuvu apu, unu nu apu, bo vatu colonggata 
narega. 9:18 Sabagia lako ri tatalu bagia manusia ri dunia mpatesi ante 
talu-ngaya pepandasa, haitumo ante apu, unu nu apu, bo vatu colonggata 
narega nesuvu lako ri sumbara. 9:19 Bo ri lelo nu jara gahaitu naria 
sangaya nolenje mpo balengga nu ule neteo. Ante lelora, mpandasara 
manusia. Jadi jara gahaitu nompandasa bo nompatesi manusia ante 
sumbara bo ante lelora. 9:20-21 Manusia ntanina anu ledo namate riara 
pepandasa-pepandasa haitu, ledo ntoto najea lako ri pokainggura nadaa. 
Haitumo, ira ledo nadota nenonto nepatesi, bo ledo nadota nenonto 
nombadoti tona. Ira ledo nadota nenonto nosipogau ante tona ledo bereira 
mboto, bo ira ledo ntoto nadota nenonto nangangga. Ira ledo muni nenonto 
nombasomba “seta-seta bo anu nipoviara mboto, evamo “pinoito-pinoito 
nipoviara lako ri bulava, salaka, tambaga, vatu, bo kayu. Pinoito haitu ledo 
naria matana mekita bo ledo muni naria talingana meepe bo ledo nokada 
sampe mamala molipa. 


10:1 Naupu haitu nikitaku *malaeka ntanina anu naroso mpuu nanau lako 
ri suruga. la mbungu kulimu bo balenggana nilili ntirauve. Lenjena mpo 
kareme nu eo bo kadana mpo tinja, nenjela mpo vaya nu apu. 10:2 Kada 
ngganana nombajeje tasi bo kada njidina nombajeje kabatana. Ri palena 
naria sangu buku kodi natebukamo. 10:3 Bo nongaremo ia ante suara 
namangga, mpo kamangga suara nu singa. Nongarepa malaeka haitu, 
nepogumo pitu-angu guru ante moni namangga, notesa mpo manusia. 10:4 
Naupu pitu-angu guru haitu notesa, yaku madota motulisi anu niuli nu guru 
haitu. Tapi naria suara lako ri suruga nombatagi yaku ivei: "Tabuniakamo 
tesa niuli nu guru pitu-angu haitu! Nee mutulisi tesara!" 10:5 Naupu haitu 
malaeka nikitaku pangane anu nombajeje tasi bo kabatana, nanganggataka 
pale ngganana hau ri langi. 10:6 Bo nojanjimo ia ante sanga nu Alatala anu 
natuvu sampe ri kasae-saena, anu nompajadi langi, tana bo tasi bo 
pura-pura isina. Nanguli malaeka haitu, "Tempona domo rakonto-konto. 
10:7 Ane malaeka kapapituna mompopomoni “tabuena, tempo haitumo 
Alatala mompakadupa niaNa nasaemo nitabuniakaNa. Kadupana haitu 


niuliNa ka batuaNa nggaulu, haitumo “nabi-nabi anu nompasimbayu 
tesaNa." 10:8 Nalu haitu suara niepeku lako ri suruga pangane nanguli 
vaimo ka yaku, "Koi ala buku kodi anu natebukamo anu nikangisi nu 
malaeka anu nombajeje tasi bo kabatana." 10:9 Jadi hau yaku nanggaparai 
malaeka haitu bo niuliku ka ia, "Dekei ka yakumo buku kodi tutu." 
Nangulimo 1a ka yaku, "Alamo bo kande pakaupu buku hitu. Riara ntaimu 
buku hitu murasai mapai, tapi riara ngangamu murasai namomi mpo 
manisa." “10:9 Yehezkiel 2:8-3:4* 10:10 Bo nialakumo buku kodi lako ri 
pale malaeka haitu, bo nikandeku sampe naupu. Ri ngangaku nirasaiku 
namomi mpo manisa. Tapi niomekupa, napaimo nirasatku ri tailikoku. 
10:11 Naupu haitu yaku nitudu vaimo, "Iko kana mompasimbayu tesa 
lako nte Alatala anu notesaki anu majadi nte magau-magau “10:11 tesa nu 
Alatala anu notesaki anu majadi nte magau-magau ATAU: tesa nu Alatala 
ka magau-magau .” bo todea lako ri mpengaya-ngaya ngata bo valaa, bo 
topotesa mpengaya-ngaya basa." 


11:1 Naupu haitu nidekei ka yaku sanggoto kayu nolenje mpo kayu 
poreke. Bo yaku niparenta nu Alatala ivei: "Kotmo reke BanuaKu ri ngata 
Yerusalem bo “Lanta Pesomba. Bo bila muni sakuya kadea ntona netupu 
riara BanuaKu haitu. 11:2 Tapi nee mureke kaluona doyata ri savaliku 
BanuaKu, sabana doyata haitu nidekei ka tona ledo nomparasaya i Yesus. 
Talu-mpae santanga kasaena ira mombakuasai ngataKu Yerusalem. “11:2 
Talu-mpae santanga nasimbayu nte patapulu rombula bo nasimbayu nte 
sanjobu roatu onopulu (1.260) eo. Tempo haitu tempo pepandasa nadaa. 
Peinta Daniel 7:25; 12:7, Pompakita 11:2-3, 12:6; 13:5.# 11:3 Tempona 
haitu Kusuro randua tona mompasimbayu tesaKu. Ira mompake baju 
nipovia lako ri karu mpo tona nasusa rarana, bo ira mompasimbayu tesaKu 
talu-mpae santanga “11:3 talu-mpae santanga: sanjobu roatu onopulu 
(1.260) eo.” kasaena." 11:4 Randua suro haitu nirapaka ronggayu kayu 
zaitun bo roangu kada mpoindo “11:4 kayu zaitun, kada mpoindo: Tona 
randua haitu tona nipelisi nu Alatala mombatulungi la. Tona haitu mboto 
Nabi Zakharia nggaulu. Peinta Zakharia 4:1-3, 11-14, anu neangga ri 
ngayo nu Alatala, Tupu nu njumangu dunia. 11:5 Ane maria tona madota 


mompakadaa ira, maria apu mesuvu lako ri ngangara bo mompakaropu 
bali-balira gahaitu. Ivesiamo isema-sema madota mompakadaa ira rapatesi 
ante apu haitu. 11:6 Ira randua haitu makuasa mantaamaka uda ala ledo 
mauda sakuya kasaena ira mompasimbayu tesa lako nte Alatala. Ira muni 
makuasa ri mata-mata nu uve ala mombabali uve-uve haitu majadi raa. Bo 
ira makuasa mompandasa manusia ri dunia ante mpengaya-ngaya 
pepandasa maipia rapodotara ala manusia majea lako ri dosara . 11:7 Ane 
maupumo ira randua mompasimbayu tesa nu Alatala, makavamo binata 
nadaa mangeva ira. Binata nadaa haitu anu mesuvu lako riara *lovu anu 
ledo rapakule mantuvu kandalana. la mombadagi randua tona pangane bo 
mompates1 ira. | 1:8 Bo karobatara randua haitu matepalamba nggoo ri 
dala jama ri ngata mbaso, haitumo ri ngata anu nipompatesi 1 Yesus ri 
kayu salib. Ngata mbaso haitu nirapaka #“Sodom bo #Mesir nggaulu 
sabana nadaa mpuu tupu ngata haitu . 11:9 Talu-mbongi santanga kasaena 
karobatara randua ledo radekei ratana ri dayo, aga rakita ntona lako ri 
njumangu dunia, lako ri pura-pura ngata, bo lako ri pura-pura basa ri dunia. 
11:10 Manggita haitu, tona nadaa nonturo ri dunia madamba mpuu. Ira 
mosusa madamba-damba bo mosidekeika hadia, sabana namatemo tona 
randua haitu anu mpuu-mpuu nompandasa toponturo ri dunia. 11:11 Tapi 
nikitaku naliu talu-mbongi santanga, naria mpanjili nosara lako nte Alatala. 
Natuvu mpanjilimo ira bo kaliu-liu neangga ri sia. Nanggita ira natuvu 
mpanjilimo, naviora puramo tona nadea gahaitu. 11:12 Naupu haitu 
nariamo suara namangga lako ri suruga nanguli ka ira randua, "Kamaimo! 
Peore tumaimo!" Bo neore mpuumo ira hau ri suruga nibungu kulimu bo 
pura-pura balira nanggita peorera haitu. 11:13 Eva nisuka, ri tempo haitu 
muni najadimo lingu mbaso. Bo nageromo sabagia lako ri sapulu bagia 
ngata mbaso haitu, bo pitu-njobu tona namate sabana lingu mbaso haitu. 
Nanggita haitu naviora mpuumo rara ntona da natuvu ri sia, bo niulira, 
"Nambaso mpuu kuasa nu Alatala anu naria ri suruga!" 11:14 Jadi naliumo 
pepandasa karanduana. Epemo! Domo masae pepandasa katataluna muni 
kana majadi. 11:15 Naupu haitu *malaeka kapapituna nompopomoni 
“tabuena. Bo kaliu-liu nariamo suara-suara ri suruga nongare ante 
namangga mpuu ivei: "Sii-sii pura-pura poparenta ri dunia hitu najadi 


poparenta nTuputa bo poparenta nu “Magau Topepakasalama anu nijanji 
nu Alatala. la momparenta sampe ri kasae-saena!" 11:16 Bo ropulu bo 
ampa totua anu nonturo ri gaderara ri ngayo nu Alatala nantaputu sanggani 
sampe ri tana mombasomba Alatala. 11:17 Niulira, "O, Pue Alatala, neliu 
mpuu KakuasaMiu! Bo Komiu naria mamimo lako ri lamba pamulana bo 
bate-batena naria sii-sii! Kami notarima kasi nte Komiu apa 
nipopakitaMiumo kuasaMiu naoge. Nompamulamo Komiu nomparenta! 
11:18 Tona ledo nosisani nte Komiu narau bo nangeva Komiu. Tapi 
nakavamo gantana Komiu mompopakita rau nu raraMiu ka ira. Nakavamo 
gantana Komiu mombatangara tona namate. Bo nakava munimo gantana 
Komiu mombadeke1 tambo ka batua-batuaMiu, haitumo, #nabi-nabi anu 
nompasimbayu tesaMiu, bo ka pura-pura todeaMiu, ira anu nombabila 
Komiu, nau tona biasa, nau tona naoge katuvuna. Nakavamo gantana 
Komiu mombahuku tona anu nompakaropu manusia ri dunia hitu." 11:19 
Naupu haitu natebukamo vamba Banua nu Alatala ri suruga bo riara banua 
haitu nikitaku “Peti Pojanji #1 1:19 Peti Pojanji: Peti haitu pomboli vatu 
nitulisi “Sapulu Parenta bara ipia. Peinta Ulangan 10:1-5, nu Alatala. 
Tempo haitu kila damo mparea bo guru kede damo mpapedi. Najadimo 
lingu mbaso ante uda esi naromba mpuu. “ 


12:1 Naliu haitu, neumbamo tanda ri langi anu mpuu-mpuu nipokumaaka. 
Narita saito mombine nopakea mata nu eo. la neangga ri bavo nu bula, bo ri 
balenggana naria songgo nipovia lako ri sapulu randua betue. 12:2 
Mombine haitu natiana, damo kapoanana bo 1a nongare-ngare sabana dua 
poanana. 12:3 Bo neumba munimo tanda ntanina ri langi anu mpuu-mpuu 
nipokumaaka. Naria sangaya ule mbaso nalei, sangana ule naga. 
17:3-13:4 ule naga: binata nolenje mpo timposu atau ule tapi nambaso 
mpuu. Riara buku hitu ule naga nirapaka Magau nu Seta. Peinta 
Pompakita 20:2-3.# Ule naga haitu nobalengga papitu bo notandu sapulu. 
Pura-pura balenggana naria #“songgo magau. 12:4 Lelo nu ule naga haitu 
nangumbunjai sabagia lako ri tatalu bagia betue ri langi, bo nitedakana ri 
tana. la neangga ri ngayo nu mombine ranja mpoana haitu. Patujuna 
mangome ana nu mombine haitu mesuvu. 12:5 Bo mombine haitu noanaka 


saito ngana langgai. Ngana haitumo momparenta njumangu dunia ante ase 
poboba. “12:5 momparenta ante ase poboba: Batuana, momparenta ante 
kuasa bo ledo maasi mataNa nte topangeva la. Peinta Mazmur 2:8-9: 
Pompakita 2:26-27.* Dopa nakapo ngana haitu niome nu ule naga, 
sampesani ngana haitu ntagosimo lako nte tinana bo mkeni hau nte Alatala 
bo Gadera KamagauaNa ri suruga. 12:6 Naupu haitu nalaimo mombine 
hau ri karava bai. Ri sia 1a nonturo ri ponturo nipakasadia nu Alatala 
mamimo ka ia. Ri ponturo haitu ia nipiara talu-mpae santanga kasaena. 
17:6 sanjobu roatu bo onopulu (1.260) eo kasaena. Peinta catatan kaki 
anu nompakalanto 11:2.* 12:7 Naria posieva riara suruga. Tadulako 
malaeka nTupu nosanga 1 Mikhael ante malaeka-malaekana nomporoa 1a 
nangeva ule naga haitu. Bo ule naga haitu nitulungi malaeka-malaekana 
muni nangeva gi Mikhael. 12:8 Tapi ule naga ante malaekana nidagimo bo 
domo nipaloga nonturo ri suruga. 12:9 Jadi ule naga haitu nipopalai lako ri 
suruga bo nitedaka hau ri dunia nosanggani-nggani ante malaeka-malaeka 
anu nantulungi ia. Ia haitumo Ule Ntua anu nosanga Topangadu atau 
*Magau nu Seta, anu nombabagiu manusia ri njumangu dunia. 12:10 
Naupu haitu niepeku suara riara suruga namangga mpuu nanguli, "Sii-sii 
nakavamo gantana Alatala mompakasalama todeaNa. Sii-sii 
nipopakitaNamo kuasaNa, nompamulamo la nomparenta mpo Magau. 
Sii-s11 nakavamo #Magau Topepakasalama anu mpelisi nu Alatala 
mompopakita kuasaNa, sabana Magau nu Seta nipopalaimo lako ri suruga, 
Magau nu Seta haitumo anu nompangadu todea sampomparasaya eo bongi 
ri ngayo nTuputa Alatala. 12:11 Tapi todea sampomparasaya haitu 
nombadagi Magau nu Seta ante kuasa lako ri raa nu “Ana Bimba anu 
namate nombasompo dosara. Bo nidagira ia ante pepatuduki 1 Yesus 
nipatolelera. Bo ledo nipotovera katuvura, ledo ntoto nenonto 
nomparasaya nau sampe rapatesi. 12:12 Sabana haitu, kana madamba 
mpuu komiu toponturo ri suruga. Tapi mandasamo komiu toponturo ri tana 
bo ri tasi sabana nanaumo Magau nu Seta tou nte komiu. Bo nagigi 
mpuumo rarana sabana nisanina logana mebagiu damo sampalai." 12:13 
Nisani nu ule nagapa ia nitedaka ri dunia, niraganamo mombine anu dako 
noanaka ngana langgai pangane. 12:14 Tapi mombine haitu nidekeika 


randua kapi nambaso mpo kapi ntonji love ala ia mamala mevoro hau ri 
ponturo nipakasadia ka ia ri karava bai. Hamai ia rapiara talu-mpae 
santanga kasaena, bo ia ralenduti ala ledo mamala rakuyasi nu ule naga 
haitu. 12:15 Ule naga haitu nombasuparaka uve oge mpo binangga lako ri 
ngangana hau nombaraga mombine haitu ala mombaavesaka ia. 12:16 
Tapi tana nantulungi mombine haitu. Kaliu-liu nebeka tana bo uve oge anu 
nisuparaka nu ule naga naupu pura nisondena. 12:17 Nagigi mpuumo rara 
nu ule naga haitu nanggita mombine, sampe ia hau mombaeva muli-muli 
nu mombine haitu ntanina, haitumo tona natutu nangoseaka parentaparenta 
nu Alatala bo bate-batena nanggangisi pepatuduki i Yesus. 12:18 Naupu 
haitu neanggamo ule naga haitu ri bivi ntasi. “12:18 neanggamo ule naga ri 
bivi ntasi: sanu naskah njae nanguli: yaku neangga ri bivi ntasi .” 


13:1 Naliu haitu nikitaku sangu binata nadaa nesuwu lako rantasi. Binata 
haitu notandu sapulu bo nobalengga papitu. Pura-pura tanduna naria 
songgo mpo “songgo magau, bo ri pura-pura balenggana nitulisi tesa-tesa 
nompandaente Alatala. 13:2 Binata nikitaku haitu nolenje mpo taveve 
mbaso niuli “#tutul, bo kadana mpo kada nu “beruang, bo sumbana mpo 
sumba nu “singa. Bo ule naga nombadekei karosona mboto bo gadera 
kamagauana bo kuasana naoge ka binata haitu. “13:2 tutul, beruang, singa: 
Peinta Daniel 7:2-7.4 13:3 Sangu lako ri pitu-angu balengga binata haitu 
naria bela baka oga anu rapomatena. Tapi bela haitu natoromo. Jadi 
pura-pura manusia ri dunia nokumaa mpuu nanggita binata nadaa haitu, bo 
nosimpagomo ira nangoseaka ia. 13:4 Nisombara ule naga sabana ia 
nombadekei1 kuasa ka binata nadaa haitu, bo nisombara muni binata nadaa. 
Niulira, "Ledo ntoto naria kasimbayuna binata hitu! Ledo ria saitoa mabia 
mangeva ia!" 13:5 Binata nadaa haitu nidekeika kuasa notesa, bo ia 
nangoe bo nompandaente Alatala. Nidekei muni ia noparenta bo novia 
dotana mboto talu-mpae santanga kasaena. *13:5 talu-mpae santanga: 
haitumo, 42 bula kasaena. Peinta catatan kaki anu nompakalanto 11:2.* 
13:6 Jadi ia nompakalanga karona mboto, bo nompakasimbayu karona nte 
Alatala. Ia nanjalai Alatala, bo nipandaentena muni Gadera Kamagaua nu 
Alatala ri suruga bo pura-pura anu nonturo hamai. 13:7 Ia nipaloga muni 


mangeva todea nu Alatala bo mombadagi ira. Bo nidekei muni kuasa ka ia 
momparenta manusia ri njumangu dunia, haitumo tona ri pura-pura ngata, 
bo valaa, bo tona lako ri pura-pura basa ri dunia. 13:8 Pura-pura manusia 
nonturo ri dunia mombasomba binata haitu, haitumo pura-pura tona anu 
ledo nitulisi sangara riara “Buku Katuvua dopame dunia nipajadi. Buku 
haitu naria nte “Ana Bimba anu mpatesi. 13:9 Jadi, isema-sema naria 
talingana epemo pakabelo-belo tesa hitu: 13:10 Isema-sema nipakatantu 
ratavani, kana ratavanimo. Isema-sema nipakatantu rapatesi ante guma, 
kana rapatesi ante gumamo. “Anu nopoko ri sii, todea nu Alatala kana 
maroo tempo nipandasa bo nee moura momparasaya. 13:11 Naliu haitu 
nikitaku sangaya binata nadaa ntanina neumba lako ri tana. Binata haitu 
notandu randua mpo tandu nu ana bimba, tapi suarana mpo suara ule naga. 
13:12 Binata nadaa karanduana “13:12 binata nadaa karanduana: niuli 
muni nabi mpodava. Peinta Pompakita 16:13, 19:20.* haitu mpo nabi 
niposuro nu binata nadaa pamulana. Jadi pura-pura kuasa nu binata 
pamulana haitu nipajala nu binata karanduana. Pura-pura manusia ri dunia 
nipasuuna mombasomba binata pamulana anu naria bela baka oga anu 
natoromo. 13:13 Binata karanduana haitu novia tanda-tanda nipokumaaka. 
Ri ngayo ntona pura-pura nipopanauna apu lako ri langi nanavu ri tana. 
13:14 Nipoviana tanda-tanda haitu ante kuasa nidekei nu binata pamulana 
ka 1a ala mombabagiu tona nonturo ri dunia. Nituduna ira movia bo 
mompopeangga sangu “pinotto nambaso nolenje mpo binata pamulana, 
anu nitimbe pakaoga tapi ledo namate. 13:15 Binata karanduana nidekeika 
kuasa mompopoinosa pinoito haitu sampe pinoito haitu namala motesa. 
Bo pinoito haitu momparenta isema-sema ledo madota mombasomba ia 
kana rapatesi. 13:16 Pura-pura tona nipasuu nu binata karanduana haitu 
ramere ri pale nggana atau ri kirera, nau tona biasa, nau tomaoge, nau tona 
nakalumana nau tona napakasi, nau tona najadi batua nau madika-madika. 
13:17 Ledo ria saitoa tona namala mangali atau mompobalu nuapa-nuapa 
ane ledo naria tanda haitu ri palena atau ri kirena, haitumo sanga nu binata 
pamulana atau lamoro anu norapaka sangana haitu. 13:18 Kita paraluu 
noto ala rasanita batuana tesa pangane. Tona natau rasanina mombareke 
lamoro-lamoro lako ri sanga binata haitu, apa lamoro haitu nirapaka sanga 


manusia saito. Lamorona haitu onoatu onopulu bo aono. 


14:1 Naliu haitu naria vai anu nipopakita ka yaku. Nikitaku Ana Bimba 
neangga ri bavo Bulu #Sion nosanggani-nggani ante saatu patapulu bo 
pata-njobu tona. Bo sanga nu “Ana Bimba bo sanga nTuamaNa Alatala 
nitulisi ri kirera. 14:2 Bo mepeku moni namangga lako ri suruga mpo soo 
nu uve oge bo mpo pogu guru kede. Moni haitu mpo moni nu kacapi nidui. 
14:3 Tona saatu patapulu pata-njobu haitu nodade dade nabaru ri ngayo nu 
Alatala bo ri ngayo ampa Anu Natuvu bo totua-totua anu nombatiku 
Gadera Kamagaua nu Alatala. Dadera haitu ledo namala nipeguru ntona 
ntanina aga ira saatu patapulu bo pata-njobu anu nitolo nu Ana Bimba lako 
ri dunia. 14:4 Ira haitumo nasimbayu mpo tona ledo sanggani nosampaturu 
ante mombine, nagasa mpuu pokainggura. “14:4 Batuana: 1) Ira 
nasimbayu mpo kabilasa, dopa nosampaturu nte mombine, ATAU: 2) 
langgai anu ledo sanggani nobualo, ATAU: 3) tona netupu aga nte Alatala, 
ledo sanggani netupu nte tupu ntanina.* Ira nangoseaka Ana Bimba ri 
umba-umba nikalauNa. Iramo nitoloki lako nte pura-pura manusia ri dunia 
bo nipatani ka Alatala bo ka Ana Bimba, nasimbayu mpo tona nombadekei 
asele ntalua pamulana ka Alatala. 14:5 Ira ledo sanggani nodava, bo nau 
aga sakide ledo ntoto naria salara. 14:6 Bo nikitaku saito “malaeka 
ntanina nevoro ri laerava. la nanggeni Kareba Belo anu ledo nabali sampe 
ri kasae-saena ka pura-pura manusia ri dunia, haitumo ka tona ri pura-pura 
ngata, ri pura-pura valaa, bo lako ri pura-pura basa ri dunia. 14:7 
Notesamo ia ante suara namangga, "Bilamo Alatala, bo tesamo kaogeNa! 
Apa nakavamo tempona Alatala mombatangara manusia! Petupumo nte 
Alatala anu nompajadi langi, tana bo tasi bo pura-pura mata nu uve!" 14:8 
Naupu haitu naria malaeka karanduana nantuntuni malaeka paratama. 
Nangulimo ia, "Nageromo! Nageromo ngata mbaso *Babel! Sabana, tupu 
ngata haitu nompakalangu tona lako ri umba-umba ngata ante uve 
*anggurra, haitumo nikenira ira mompasiala pokainggura nadaa bo 
nabuga!" 14:9 Naupu haitu naria malaeka katataluna nantuntuni malaeka 
karanduana pangane. Nongaremo ia ante suara namangga mpuu ivei: 
"Isema-sema nombasomba binata nadaa ante “pinoitona bo nantarima 


mere nu binata haitu ri kirena bara ri palena, 14:10 tona haitu rapokarau nu 
Alatala bo ledo ntoto rakurangiNa pehuku ka ira! Pehuku haitu nirapaka 
tona nipainu panginu napai mpuu, bo ledo niposigalo ante uve! Ira 
pura-pura rapandasa riara apu bo “vatu-vatu colonggata narega ri panggita 
malaeka-malaeka nagasa bo Ana Bimba. 14:11 Unu nu apu mompandasa 
ira bo ledo maupu-upu mounu sampe ri kasae-saena. Eo bongi ledo ria 
kaupu-upuna pepandasa ka ira sabana nisombara binata nadaa haitu ante 
pinottona bo nitarimara tanda sanga nu binata haitu ri karora. 14:12 Anu 
nopoko ri sii, todea nu Alatala kana maroo momparasaya bo mosabara 
tempo mombarasai susa, haitumo ira anu nangoseaka parenta-parenta nu 
Alatala bo ledo nenonto nomparasaya 1 Yesus." 14:13 Naupu haitu 
niepeku suara lako ri suruga nanguli, "Tulisimo tesa hitu: nompamula 
sli-sii nabelo mpuumo tona natutu nomparasaya i Pue sampe namate." Bo 
nesanamo Nosa Gasa nu Alatala, "Nakana mpuu tutu. Domo rarasaira 
kasusa bo kapari, bo maria tambo radekei ka ira nangoseaka 
panggaviara." 14:14 Naupu sia, naria vai anu nipopakita ka yaku. Naria 
kulimu nabula bo ri bavo nggulimu haitu naria saito tona nonturo, lenjena 
mpo “Ana nu Manusia. Ri balenggaNa naria songgo bulava bo ri palena 
naria samata are ntada. 14:15 Naupu haitu naria malaeka ntanina nesuvu 
lako ri Banua nu Alatala ri suruga. Bo nongaremo 1a ante suara namangga 
ka tona nonturo ri bavo kulimu haitu, ivei: "Pakemo aremu tutu, bo 
posombemo, sabana temponamo mosombe! Manusia ri dunia nasadiamo 
rahuku!" 14:16 Jadi tona nonturo ri bavo nggulimu haitu nompake arena 
bo nisombenamo isi dunia. 14:17 Naupu haitu nikitaku saito malaeka 
ntanina nesuvu lako ri Banua nu Alatala ri suruga. la muni nantipale samata 
are ntada. 14:18 Bo nakava saitopa malaeka ntanina lako ri “Lanta 
Pesomba. Iamo nakuasa nombaurusi apu ri Lanta Pesomba haitu. 
Nongaremo 1a ante suara namangga ka malaeka anu nantipale are ntada, 
ivei: "Pakemo aremu tutu bo tentesimo vua anggur ri dunia, natasamo 
vuana." 14:19 Jadi mpake nu malaeka haitu mpuumo arena nombatentes1 
vua anggur haitu lako ri valaana, bo nitendeakana hau riara pompea vua 
anggur. Poviana haitu nirapaka tempo Alatala mompopesuwu rau raraNa 
ka tona nadaa pokaingguna. 14:20) Jadi vua anggur haitu nipea ri pompea 


vua anggur ri savaliku ngata. Bo noilimo raa lako ri pompea haitu mpo 
binangga kaogena, kakavao polli raa haitu talu-atu kilo “14:20 talu-atu 
kilo: basa Yunani: sanjobu onoatu stadia.* kakavaona bo kandalana 
nitasere sametere santanga “14:20 sametere santanga: basa Yunani: 
kandalana sampe ri sama nu jara. ”. 


15:1 Naupu haitu, nikitaku ri suruga naria sangayapa tanda nambaso anu 
nipokumaaka. Naria papitu #“malaeka ante pitu-ngaya pepandasa kaupuna. 
Ante pepandasa haitu maupumo rau rara nu Alatala mompokarau manusia 
ri dunia. 15:2 Bo naria sangaya nikitaku eva tasi nevayo mpo kaca bo 
nogalo apu. Bo ri bivi ntasi haitu nikitaku tona dea neangga. Tona 
gahaitumo nombadagi binata nadaa sabana ira ledo ntoto nombasomba 1a, 
bo ledo nombasomba “pinoito binata haitu, bo ledo nombatarima mere nu 
binata haitu, haitumo lamoro nirapaka sangana. Pura-pura ira neangga ri 
bivi ntasi haitu nantipale kacapi nidekei nu Alatala ka ira. 15:3 Bo 
nipodadekaramo dade Nabi Musa “15:3 dade Nabi Musa: peinta Pesuvu 
15:1-18.4 , batua nu Alatala nggaulu. Bo nipodadekara muni dade 
mombabila * Ana Bimba ivei: "O Pue Alatala, neliu mpuu KakuasaMu! 
PoviaMuu naoge bo mpuu-mpuu nipokumaaka. Komiumo Magau nu 
pura-pura manusia ri dunia! Pura-pura pokaingguMiu nakana bo nanoa. 
15:4 Pue, pura-pura manusia mekou nte Komiu. Pura-pura tona 
mombabila bo mombatoiya kaogeMiu, sabana aga Komiu mpuu-mpuu 
nagasa. Pue, pura-pura tona ri dunia makava mombasomba Komiu, sabana 
nisanira pura-pura pobotusiMiu nanoa." 15:5 Naupu haitu nikitaku tona 
nangungge Banua nu Alatala ri suruga, ante Tenda nTupu riarana. *15:5 
Nikitaku tona nangungge Banua nu Alatala ri suruga ante Tenda nTupu 
riarana . Tafsiran ntanina: Nikitaku tona nangungge *Tombi Nelabi 
Kagasana riara Banua nu Alatala. ATAU: Nikitaku tona nangungge Banua 
nu Alatala, haitumo Tenda nTupu.” 15:6 Bo lako riara Banua nu Alatala 
haitu nesuvumo papitu malaeka nanggeni pitu-ngaya pepandasa kaupuna. 
Pakeara nipovia lako ri kae naramputi nenggila, bo bambarara nibeve 
bulava. 15:7 Neongapa malaeka haitu, saito lako nte ampa Anu Natuvu 
nombadekei ka ira pitu-ntonga tubu bulava naponu ante rau rara nu Alatala, 


Alatala anu natuvu sampe ri kasae-saena. 15:8 Bo Banua nu Alatala ri 
suruga kaliu-liu naponu ante unu nu apu anu nesuvu lako ri kaoge bo kuasa 
nu Alatala. Ledo ria saitoa namala mesua riara Banua haitu ane dopa 
naupu papitu pepandasa anu nikeni nu malaeka papitu haitu. 


16:1 Naupu haitu niepeku suara namangga lako riara Banua nu Alatala ri 
suruga nanguli ka papitu “malaeka, "Koimo, busaka isi tubu-tubu naponu 
ante rau rara nu Alatala tutu ri dunia." 16:2 Nangepe haitu, haumo 
malaeka pamulana nombabusaka isi tubuna ri dunia. Bo sampesanika 
neumbamo bisu-bisu nadaa anu nadua mpuu ri karo ntona pura-pura anu 
naria mere binata nadaa haitu bo ri pura-pura tona anu nombasomba 
pinoitona. 16:3 Naupu sia malaeka karanduana nombabusaka isi tubuna 
riara ntasi. Bo tasi haitu najadi mpo raa mate sampe pura-pura anu natuvu 
riara ntasi, namate. 16:4 Naupu haitu malaeka katataluna nombabusaka isi 
tubuna ri pura-pura binangga bo mata-mata nu uve. Bo pura-pura uve haitu 
nabali najadi raa. 16:5 Naliu haitu niepeku suara malaeka anu 
nombakuasai uve nanguli, "O, Pue Alatala, Komiu naria mamimo lako ri 
pamulana bo sii-sii bate-batena naria. Komiu toGasa, Nanoa mpuu 
pobotusiMiu, 16:6 Apa tona gahaitu nompatesi bo nompakatiti raa nu 
“nabi-nabiMiu bo raa ntodeaMiu. Tapi sii-sii Komiu nombabalasi ira ante 
nompopainu raa ka ira. Masipato mamimo pehuku hitu ka ira!" 16:7 
Naupu sia, niepeku suara lako ri “Lanta Pesomba nanguli, "O Pue Alatala, 
ivesia mamimo! Nakana bo nanoa mpuu pehuku nipambelaMiu! Neliu 
mpuu KakuasaMiu." 16:8 Naliu haitu, malaeka kaampana nombabusaka 
isi tubuna ri mata nu eo. Bo mata nu eo haitu nidekeika kuasa mompalabu 
manusia ante kapanena mpo apu. 16:9 Manusia gahaitu nipakaboa pane nu 
mata eo. Bo ira nombasalai Alatala sabana Iamo nomparenta pepandasa 
haitu rapambela ka ira. Tapi ira ledo ntoto nadota majea lako ri poviara 
nadaa, ira ledo nadota mombabila bo mombatoiya kaoge nu Alatala. 16:10 
Naupu haitu malaeka kaalimana nombabusaka isi tubuna ri ponturo binata 
nadaa. Sampesanika pura-pura ngata niparenta nu binata haitu najadi 
nalanda mpuu. Bo pura-pura todeana nanggiki dila sabana kandasara. 
16:11 Ira nombasalai Alatala anu naria ri suruga sabana nadua mpuu 


nirasaira bo nadaa mpuu bisu-bisu ri karora. Tapi ira ledo najea lako ri 
pokainggura nadaa. 16:12 Naupu haitu, malaeka kaaonona nombabusaka 
isi tubuna ri binangga mbaso nosanga Binangga Efrat. Bo kaliu-liu naotimo 
uve ri binangga haitu ala masadia dala raose nu magau-magau anu makava 
lako ri bagia pandakena. 16:13 Bo nikitaku tatalu #seta nolenje mpo 
tumpa. Ira sanggayu-sanggayu nesuvu lako ri nganga nu ule naga, lako ri 
nganga binata nadaa bo lako ri nganga nabi mpodava. 16:14 Ira tatalu 
haitu nosa nu seta-seta anu novia tanda-tanda nipokumaaka. Ira hau 
mosinggavaka pura-pura magau ri njumangu dunia bo mompokio ira 
masiromu meeva ri eo mpepakaviora, haitumo tempo Alatala toNeliu 
KakuasaNa, mombadagi pura-pura baliNa ri dunia. 16:15 Bo nangulimo 1 
Yesus, "Pariaramo! Yaku makava ri tempo ledo nisani-sanimiu nasimbayu 
mpo topangangga. Mabelo mpuu tona batena mainga bo mombajagai 
pakeana ala tempo Yaku makava ledo maeya matana mpo tona novuloa 
nelaya ri ngayo ntodea." 16:16 Jadi seta-seta haitu nompasiromu 
magau-magau ante tantara-tantarara lako ri umba-umba ri dunia, ri ponturo 
niuli riara basa #Ibrani, "Harmagedon." 16:17 Naupu haitu malaeka 
kapapituna nombabusaka isi tubuna hau ri laerava. Bo niepeku suara 
namangga lako ri Gadera Kamagaua nu Alatala ri BanuaNa nanguli, 
"Naupumo!" 16:18 Bo noreamo kila bo guru kede damo nosinjaleva 
poguna, bo najadimo lingu mbaso. Lako ri pamulaname manusia nipajadi 
nu Alatala ri dunia sampe tempo hitu, dopa ntoto naria karimbosona lingu 
ivehaitu. Naroo mpuu lingu mbaso haitu. 16:19 Bo ngata mbaso nosanga 
ngata “Babel nabingga tatalu bagia. Bo nagero sanggani pura-pura ngata 
mbaso ri njumangu dunia. Bo Alatala nombabalasi kadaa ntoponturo ri 
ngata mbaso Babel haitu. la nompopainu pakaupu uve “anggur nu rauNa 
ka ira. Batuana, la mpuu-mpuu nompokarau ira bo ledo ntoto naria 
kaondo-ondoNa. 16:20 Tempo lingu haitu, pura-pura levuto riara ntasi 
nalipo sanggani bo bulu-buluna domo naria. 16:21 Bo naria vatu-vatu esi 
nambaso mpuu nanavu lako ri langi nombarunju manusia. Kantamo nu vatu 
esi haitu nitasere nte limapulu kilo kantamona sangu. Nanggita haitu 
manusia nanjalai Alatala sabana nadaa mpuu pepandasa uda esi haitu. 


17:1 Naupu haitu, saito lako ri papitu “malaeka anu nantipale tubu-tubu 
pangane nakava nte yaku bo nanguli ka yaku, "Kaimo, kupopakita ka iko 
pehuku rapambela ka bajinga nakuasa, haitumo ngata mbaso nibangu 
napara binangga nadea. 17:2 Magau-magau ri dunia nakava nosipogau nte 
mombine haitu. Bo mombine haitu nompopainu tona nonturo ri dunia ante 
uve “anggur napai anu nepakalangu. Batuana, ia nompadidi ira nompasiala 
pokaingguna nadaa bo nabuga. “17:2 Ri Buku Gasa pokainggu nabuga bo 
nobualo biasa nirapaka tona anu netupu nte tupu-tupu ntanina bo ledo nte 
Alatala.” " 17:3 Naupu haitu yaku nikuasai Nosa Gasa mu Alatala bo 
nikeni nu malaeka haitu hau ri karava bai. Hamai nikitaku saito mombine 
nesavi binata nalei buluna. Ri njumangu karo nu binata haitu nitulisi 
tesa-tesa anu nompandaente Alatala. Binata haitu muni nobalengga papitu 
bo notandu sapulu. 17:4 Mombine pangane nompake baju nalei nogalo 
nakamumu anu niparika ante ramba-ramba bulava, mutiara bo vatu-vatu 
sinji nagaya bo nasuli alina. Ri palena naria sangu boda bulava niisi 
panginu nadaa bo naruto anu nirapaka pokaingguna nabuga. 17:5 Ri kirena 
nitulisi sanga ledo nisani ntona batuana, ivei: NGATA BABEL ANU 
NAKALUMANA TINA NU PURA-PURA BAJINGA PONTURO 
NTOPOVIA MPENGAYA-NGAYA POKAINGGU NARUTO 17:6 Bo 
nikitaku mombine haitu nalangu sabana nanginu raa ntodea nu Alatala. 
Batuana, nadidi rarana nompatesi tona nomparasaya 1 Yesus bo 
nompatolele karebaNa. Nokumaa mpuu raraku nanggita mombine haitu. 
17:7 Bo nangulimo malaeka haitu ka yaku, "Nakuya iko nokumaa 
nanggita mombine haitu? Kupakalanto ka iko anu nirapaka mombine haitu 
bo binata nipesavina anu nobalengga papitu bo notandu sapulu. 17:8 Da 
nokolu, binata nmikitamu haitu da naria natuvu, tapi sii-sii domo naria. Tapi 
la meumba mpanjili bara maipia lako riara lovu anu ledo rapakule mantuvu 
kandalana. Maliu haitu ia rahuku sampe ri kasae-saena. Bo tona natuvu ri 
dunia anu ledo nitulisi sangara riara “Buku Katuvua dopame dunia nipajadi 
nu Alatala, ira mpuu-mpuu mokumaa manggita binata haitu. Sabana, da 
nokolu binata haitu natuwu, sii-sii domo naria, tapi meumba mpanjili bara 
maipia. 17:9 Ri sii kita paraluu pekiri manoto. Pitu-angu balengga nu 
binata nadaa anu nipesavi nu mombine haitu nirapaka papitu bulu 


nipombabangu ngata. Bo papitu balengga haitu muni nirapaka papitu 
magau. 17:10 Alima lako ri magau-magau haitu domo nomparenta. Saito 
da nomparenta bo magau kapapituna dopa nompamula nomparenta. Tapi 
ane ia makava, aga sampalai ia radekei momparenta. 17:11 Binata anu 
natuvu nokolu bo sii-sii domo naria, ia haitumo magau kauvaluna. Tapi ia 
muni saito lako ri magau papitu pangane. Kaupuna 1a kana rahuku sampe 
ri kasae-saena. 17:12 Sapulu-anguna tandu mikitamu haitu nirapaka sapulu 
magau anu dopa nompamula nomparenta. Ira radekeika kuasa moparenta 
mosanggani-nggani ante binata haitu sajaa kasaena. 17:13 Ira mosangu 
pekiri mombatulungi binata nadaa haitu. Ira natundu nte binata haitu bo 
pura-pura karoso bo kuasa poparentara nipakera movia dota nu binata 
nadaa haitu. 17:14 Bo ira mosieva ante “Ana Bimba. Tapi Ana Bimba 
mombadagi ira sabana lamo Tupu nu pura-pura tupu bo Magau nu 
pura-pura magau. Bo nosanggani-nggani ante Ana Bimba haitu maria muni 
topangoseaka-topangoseaka la anu nipokioNa bo nipelisiNa, anu natutu 
nangoseaka la." 17:15 Naupu haitu nanguli vai malaeka ka yaku, 
"Binangga nadea nikitamu pangane napara mombine bajinga, nirapaka tona 
ri njumangu dunia, todea-todea lako ri umba-umba ngata, bo topobasa 
mpengaya-ngaya basa ri dunia. 17:16 Makava tempona binata nadaa bo 
sapulu magau nikitamu pangane mavuu matara nanggita mombine bajinga. 
Ira mombaago pura-pura nuapa naria nte ia bo ravuloasira. Bo rakandesira 
isi karo mombine haitu bo rapalabura karobatana riara apu sampe maupu. 
17:17 Haitu pura-pura kana majadi sabana Alatalamo nompakasangu 
pekiri nu magau sapulu movia nia nu Alatala mboto. la nompakasangu 
rarara mombadekei kuasara ka binata nadaa haitu ala binata haitu 
momparenta sampe madupa pura-pura anu nitesa nu Alatala. 17:18 Bo 
mombine nikitamu haitu nirapaka ngata mbaso “17:18 ngata mbaso: tupu 
nu ngata haitu najadi nakalumana lako ri posialira nte magau-magau ri 
dunia.” anu nomparenta magau-magau ri dunia." 


18:1 Naupu #“malaeka pangane notesa, nikitaku saito malaeka ntanina 
nanau lako ri suruga. Naoge mpuu kuasana, bo lako ri karemena njumangu 
dunia nareme. 18:2 Nongaremo ia ante suara namangga, "Nageromo! 


Nageromo ngata mbaso “Babel! Nompamula sii-sii ngata haitu majadi 
ponturo nu “seta-seta, bo ponturo mpengaya-ngaya anu nadaa, bo ponturo 
mpengaya tonji naruto anu nipovuu mata nu manusia. 18:3 Nageromo 
ngata Babel sabana tupu ngata Babel nompakeni tona lako ri njumangu 
dunia nanginu panginu napai anu nepakalangu. Batuana, nipakenira tona 
mompasiala pokainggura nadaa bo nabuga. Pura-pura magau ri dunia 
nompasiala pokaingguna nabuga. Bo topopagoli-topopagoli ri dunia najadi 
nakalumana puramo sabana nompobalu mpengaya-ngaya mbara-mbara 
nasuli ka tupu ngata Babel anu ledo ria kabasa-basana." 18:4 Naupu haitu, 
niepeku suara ntanina lako ri suruga nanguli, "Umba komiu, topangoseaka 
Yaku. Pesuvumo komuu lako riara ngata hitu! Nee ratuntunimiu dosa-dosa 
ntupu ngata hitu ala pehuku rapambela ka ira ledo mambela komiu! 18:5 
Sabana, nadea mpuumo dosara haitu, notumuvu sampe ri langi. Bo sii-sii 
kadaara nipeinta nu Alatalamo. 18:6 Jadi povia munimo ka tupu ngata hitu 
nasimbayu mpo nipoviara ka tona ntanina. Balasimo ira ronggani kadeana 
lako ri pura-pura pokainggura nadaa. Isimo bodara ante panginu ronggani 
kapaina pade panginu nipakasadiara ka tona ntanina. 18:7 Pakasadia ka ira 
pepandasa bo kasusa masipato nte pokainggura nompakalanga rara bo 
mompebasa-basa kasana karora mboto. Sabana, ira bate-batena notesa 
riara ntaira ivei: "Yaku hii natuvu mpo madika. Yaku ledo timbala, bo yaku 
ledo ntoto mombarasai kasusa bo kapari.' 18:8 Sabana haitu, riara saeo ira 
rarumpa pepandasa-pepandasa evamo kamatea, kasusa rara, bo kamate 
ara. Ngatara haitu mapapu sanggani rakande nu apu, sabana nakuasa mpuu 
Tupu Alatala anu nombahuku tupu ngata haitu." 18:9 Magau-magau ri 
dunia, anu nompesana-sana ante tupu ngata Babel bo nangoseaka 
pokaingguna nabuga, tempo rakitara unu nu apu ri ngata napapu haitu, 
motumangi mpojea ira sabana kagero ngata haitu. 18:10 Ira aga meangga 
meantoaka nggavao manggita unu nu apu haitu, apa naeka ira rapendai 
kasusa anu nombarumpa ngata mbaso haitu. Ira manguli, "Oranga! 
Oranga! Nandasa mpuumo tupu ngata mbaso moitu, ngata Babel anu 
naroso mpuu! Aga riara sajaa nipambela pehuku nu Alatala komiu!" 18:11 
Bo topopagoli-topopagoli ri dunia motumangi bo mabuku rarara 
mantoraka ngata Babel sabana domo maria tona mangali balu-balura. 


18:12 Domo maria topangali bulava, salaka, vatu-vatu sinji nasuli bo 
mutiara nipobalura. Domo muni maria topangali pakea mpovia lako ri kae 
nalusu, kae sutra, kae nalei bo nakamumu nasuli. Domo maria topangali 
mpengaya-ngaya pareva nipovia lako ri kayu navangi bo pareva-pareva 
nipovia lako ri ngisi gaja bara pareva-pareva nipovia lako ri kayu nasuli 
alina. Bo domo maria topangali pareva-pareva nipovia lako ri tambaga, 
ase, bo lako ri vatu “pualam. 18:13 Domo maria topangali kayu momi, 
rampa-rampa ntanina, bo lana vangi, “mur bo #“dupa. Domo maria 
topangali uve “anggur, lana #zaitun, labu #“gando bo ose. Ivesia muni japi, 
bimba, Jara, kareta bo tona rapobatua, domo raali ntupu ngata Babel. 
18:14-15 Topopagoli-topopagoli gahaitu manguli, "Pura-pura anu nipoino 
raramiu domo ntoto naria. Nalipo puramo kakalumanamiu bo anu 
nompakasana katuvumiu, domo rakavamiu mpanjili." 
“Topopagolitopopagoli najadi nakalumana sabana nompobalu 
mbara-mbara nasuli ka tupu ngata Babel, aga meangga meantoaka 
nggavao manggita ngata haitu sabana maviora rarara mambela kasusa anu 
nombarumpa ngata haitu. Ira motumangi mpojea ante rara masusa. 18:16 
Ira mongare-ngare, "Oranga! Oranga! Nandasa mpuumo tupu ngata mbaso 
moitu! Tupu ngata Babel nabiasa nompake pakea nipovia lako ri kae 
nalusu, bo lako ri kae nakamumu bo nalei anu niparika ramba-ramba 
bulava, vatu-vatu sinji anu nasuli bo mutiara. 18:17 Tapi aga riara sajaa 
kakalumana nadea mpuu haitu naropu sanggani." Bo pura-pura 
topompajala kapala, ante topokarajaa riarana, bo pura-pura topesavi 
kapala ante pura-pura tona anu nopaelo katuwura ri tasi, meangga 
mepentoaka nggavao manggita ngata haitu. 18:18 Tempo rakitara unu nu 
apu molumura lako ri ngata mbaso nipalabu haitu, ira mongare-ngare, 
"Ledo ria ngata ntanina ri dunia nasimbayu mpo ngata mbaso mottu!" 
18:19 Ira mombakamburaka sovu ntana ri balenggara sabana kasusa 
rarara. Ira mantete motumangi bo manguli, "Oranga! Oranga! Nandasa 
mpuumo tupu ngata mbaso moitu! Lako ri kakalumana ntupu ngata Babel 
haitu, pura-pura tona naria kapalana rarantasi najadi nakalumanamo. Tapi 
peintamo! Aga riara sajaa naropu sangganimo pura-pura kakalumanara 
haitu!" 18:20 Bo nanguli malaeka, "Umbamo komiu toponturo ri suruga! 


Pakadambamo raramiu! Pakadambamo raramiu todea nu Alatala 
mosanggani-nggani ante suro-suroNa bo #nabi-nabiNa! Sabana, tupu ngata 
mbaso Babel nihuku nu Alatalamo! NibalasiNamo pokainggura nadaa nte 
komiu." 18:21 Naupu haitu nikitaku saito malaeka naroso mpuu 
nombaanggataka sangu vatu mbaso bo nitedakana hau rantasi. Bo ntulina, 
"Ngata Babel ngata mbaso haitu rapakaropu sanggani, domo maria, 
nasimbayu mpo vatu hitu nitedaka rantasi domo rakava mpanjili. 18:22 
Domo raepe moni musi lako nte topomore kacapi, bara moni ntopodade ri 
ngata haitu. Domo raepe musi ntoposuli bara topotavusi “tabue. Domo 
maria topande movia bara nuapa-nuapa ri ngata haitu, bo moni nu poglli 
domo raepe riarana. 18:23 Domo maria reme poindo rakita riarana, bo 
domo raepe suara boti langgai bo boti mombine madamba-damba. 
Topopagoli-topopagoli lako ri ngata haitu najadi tomaoge ri dunia. Bo 
ante pangisani nadaa, tupu ngata haitu nombabagiu pura-pura manusia ri 
dunia." 18:24 Tupu ngata Babel kana rahuku sabana ri ngata haitumo raa 
nu nabi-nabi bo todea nu Alatala nipakatitira. Bo raa lako ri kamate ntona 
ntanina pura-pura anu nipatesi riara dunia hitu kana rapasau ka tupu ngata 
Babel haitu. 


19:1 Naupu haitu yaku 1 Yohanes, nangepe moni mpo suara ntona dea 
novoo nongare-ngare ri suruga. Niulira, "“Haleluya! Ratotyamo Alatala! 
Sabana Iamo nompakasalama kita. Iamo Alatala anu naoge bo nakuasa! 
19:2 Ratotyamo la sabana pombabotusiNa nakana bo nanoa. NihukuNamo 
bajinga haitu, anu nompakadaa dunia apa nipakenina tona ntanina 
nosipogau ante 1a. Nipesava nu Alatalamo mombine haitu sabana 
pompatesina topangoseaka Alatala." 19:3 Bo nongare munimo tona dea 
haitu, "Haleluya! Ratoiyamo Alatala, sabana unu nu apu nompalabu ngata 
haitu molumura sampe ri kasae-saena, ledo ria kaupu-upuna!" 19:4 Bo 
ropulu bo ampa totua bo ampa Anu Natuvu haitu nantaputu nombasomba 
Alatala anu nonturo ri Gadera KamagauaNa. Ntulira, "* Amin! Ratoiyamo 
Alatala!" 19:5 Naupu haitu naria suara lako ri Gadera Kamagaua haitu 
nanguli, "Umba komiu pura-pura topangoseaka Alatala! Toryamo Tuputa 
Alatala! Totyamo la, komiu anu natundu nte la, nau tona biasa nau tona 


naoge katuvuna!" 19:6 Naupu haitu mepeku mpo suara ntona dea novoo 
mpo soo nu uve oge bo mpo moni guru kede. Nongaremo ira, "Toryamo 
Alatala! Sabana, Tuputa Alatala nomparenta pura-pura anu naria! Neliu 
mpuu KakuasaNa! 19:7 Kamaimo kita modade ante damba rara. 
Kamaimo kita mantoiya kaogeNa. Sabana, nakavamo eo ponika “Ana 
Bimba. Boti mombine nasadiamo ranika. 19:8 la nidekeika pakea mputi 
nalusu nenggila rapakena." “(Pakea nalusu nidekei ka mombine haitu 
nirapaka pokainggu-pokainggu nanoa anu nipovia ntodea nu Alatala.) 19:9 
Naupu sia, nangulimo #malaeka haitu ka yaku, "Tulisimo hitu: Nabelo 
mpuumo tona nigaga hau ri posusa ponika Ana Bimba." Bo niulina 
munimo, "Tesa-tesa hitu lako nte Alatala bo nakana mpuu!" 19:10 
Nangepe tesa haitupa, nantaputumo yaku sampe ri tana ri ngayo malaeka 
haitu mombasomba ia. Tapi nangulimo ia ka yaku, "Nemo! Nee rasomba 
yaku. Sombamo Alatala! Sabana yaku hii aga batua nu Alatala nasimbayu 
mpo iko bo nasimbayu mpo sampesuvumu sampomparasaya anu naroo 
nanggangisi pepatuduki nakana mipopaisani i Yesus. Apa pepatuduki 
nakana nipopaisani i Yesus, haitumo poko nu tesa ntona anu 
nompasimbayu tesa lako nte Alatala." #19:10 Apa pepatuduki nakana 
nipopaisani 1 Yesus, haitumo poko nu tesa ntona anu nompasimbayu tesa 
lako nte Alatala. Tafsiran ntanina: Sabana, pepatuduki nakana nipopaisani 1 
Yesus, haitumo anu nombadekei kuasa ka tona mompasimbayu tesa lako 
nte Alatala.4 19:11 Naupu haitu nikitaku suruga natebuka. Riara suruga 
nikitaku sangu jara bula. Topesavi jara haitu nosanga "Tona Natutu bo 
Nanoa." la Topotangara bo Topeeva nanoa. 19:12 MataNa narega mpo 
vaya nu apu bo ri balenggaNa nadea songgo magau. Ri karoNa naria 
sanga nitulisi, tapi aga la mboto nangisani sanga haitu. 19:13 Baju ndoe 
nipasuaNa nilome ri raa. Bo la nidae "Tesa nu Alatala." 19:14 
Tantaratantara nu suruga anu nombatuntuni la nesavi jara bula pura. 
Pakeara nipovia lako ri kae mputi nalusu bo nagasa. 19:15 Bo lako ri 
ngangaNa nesuvu samata guma natada. Ante guma haitu la mombadagi 
tona pura-pura riara dunia anu nangeva la, bo la momparenta ira ante ase 
poboba. la mombajeje-jeje pakaoya vua “anggur ri pompea anggur nu 
Alatala anu Neliu KakuasaNa. Batuana, la mompopakita rau rara nu 


Alatala ka tona nadaa. 19:16 Ri bajuNa bo ri timpuNa nitulisi sangaNa 
ivei: MAGAU NU PURA-PURA MAGAU, TUPU NU PURA-PURA 
TUPU. 19:17 Naupu haitu, nikitaku saito malaeka neangga ri mata nu eo. 
Nongaremo ia ante suara namangga nompokio pura-pura tonji nevoro ri 
laerava, "Kamaimo komiu pura-pura, mangande ri posusa mbaso 
nipakasadia nu Alatala! 19:18 Kamaimo mangande isi ntomate, haitumo 
magau-magau bo tadulako-tadulako, bo isi tantara-tantara nabia. Kamaimo 
komiu mangande isi ntopesavi jara bo isi Jarara, bo isi manusia pura-pura, 
haitumo batua, madika, tona naoge katuvuna, bo tona biasa." 19:19 Naupu 
haitu nikitaku binata nadaa pangane bo magau-magau ri dunia ante 
tantarana nasiromu ala mosieva ante Topesavi jara bula bo tantaraNa. 
19:20 Tapi binata nadaa nisaka sanggani ante nabi mpodava bo ira randua 
nitedaka nggatuwu riara ntasi apu anu navaya ante #vatu-vatu colonggata 
navaya. Nabi mpodava haitumo “19:20 nabi mpodava: binata nadaa 
karanduana anu nantulungi binata nadaa paratama. Peinta Pompakita 
13:13-14, novia tanda-tanda nipokumaaka ante kuasa nidekei nu binata 
nadaa ka 1a. Ante tanda-tanda nipokumaaka, ia nombabagiu tona nimere 
ante tanda nu binata nadaa bo tona nombasomba “pinoitona. 19:21 Jadi 
naupu sia, Topesavi jara bula nompatesi pura-pura tantara nu binata nadaa, 
nitimbeNa ira ante guma nesuvu lako ri ngangaNa. Bo nakava mpuumo 
tonji-tonji nangande isi karobata ntomate haitu sampe nabasa. 


20:1 Naupu haitu, nikitaku saito #malaeka nanau lako ri suruga. Ri palena 
naria gunji vamba nu “lovu anu ledo rapakule mantuvu kandalana. Bo 
nitipalena muni sangu rante nambaso. 20:2 Nisakana ule naga haitu anu 
niuli Ule Ntua, atau Topangadu atau #“Magau nu Seta. Bo ule haitu sanjobu 
mpaemo kasaena nirantena. 20:3 Nitedakana ule haitu riara lovu anu ledo 
rapakule mantuvu kandalana haitu. Naupu haitu nigunjina bo nimerena 
vamba lovu haitu ala ule naga ledo mamala mesuvu mombabagiu manusia 
sampe magana tempona sanjobu mpae kasaena. Maliu haitu ia kana 
rakabasaka mpanjili sampalai. 20:4 Naupu haitu nikitaku bara sako-angu 
gadera kamagaua. Bo tona nonturo ri gadera haitu nidekeika kuasa 
mombatangara. Bo nikitaku muni nyawa-nyawa ntona namate nitampa 


balenggara sabana ira batena nompatolele pepatuduki nakana anu 
nipopaisani 1 Yesus, bo batena nompatolele Tesa nu Alatala. Ira ledo muni 
nombasomba binata nadaa bo pinoitona, bo ira ledo muni nantarima mere 
binata haitu ri kirera bara ri palera. Ira gahaitu natuvu mpanjili bo 
nomparenta mpo magau nosanggani-nggani ante 1 Kristus sanjobu mpae 
kasaena. 20:5 Haitumo niuli pembangu ntomate pamulana. Tomate ntanina 
dopa matuvu mpanjili ane dopa maupu sanjobu mpae haitu. 20:6 Nabelo 
mpuu tona rapakatuvu mpanjili tempo pembangu ntomate pamulana, apa 
iramo todea nu Alatala. Ira ledo mambela pehuku muli kamatea 
karongganina. Tapi ira majadi “topanggeni pesomba ka Alatala bo ka i 
Kristus. Bo ira momparenta mpo magau mosanggani-nggani ante 1 Kristus 
sanjobu mpae kasaena. 20:7 Ane maupumo sanjobu mpae, Magau nu Seta 
rakabasaka lako riara ntarungguna ri lovu ndala haitu , 20:8 bo ia hau 
mombabagiu tona ri njumangu dunia, haitumo ngata-ngata bo todea-todea 
niuli Gog bo Magog “20:8 Gog bo Magog: nirapaka ngata-ngata bo 
todea-todea anu nangeva Alatala. Ri Yehezkiel 38-39, 1 Gog magau ri 
ngata Magog anu nangeva todea nu Alatala.? . Magau nu Seta haitu 
mompasiromu tona gahaitu mangeva Alatala bo topomparasaya. Kadea 
ntona rapasiromu mpo bone ri bivi ntalinti, ledo rapakule mombabilana. 
20:9 Ira mompesayoki dunia bo makava lako ri umba-umba dunia 
mombatiku ngata nipotove nu Alatala, haitumo ponturo ntodea nu Alatala. 
Tapi apu manau lako ri langi mompalabu ira pura-pura sampe maupu. 
20:10 Maupu haitu Magau nu Seta anu nombabaguu ira ratedaka riara ntasi 
apu navaya ante “vatu-vatu colonggata narega. Haitumo ponturo 
nipotedaka binata nadaa bo nabi mpodava nokolu. Hamai, eo bongi ira 
rapandasa sampe ri kasae-saena. 20:11 Naupu haitu mkitaku sangu 
Gadera Kamagaua nabula bo nambaso. Bo nikitaku muni Toponturo ri 
Gadera haitu. Nariapa Ia ri sia, nalipo singganimo dunia, bo domo naria 
nikita. 20:12-13 Bo nikitaku tona namate neangga ri ngayo Gadera haitu, 
haitumo, tomaoge bo tona biasa, tona namate nalodo rantasi, tona ntanina 
anu namate janjina, pura-pura tona lako ri ponturo ntomate. Ira pura-pura 
neangga ri ngayo Gadera Kamagaua nu Alatala haitu. Bo buku-buku 
nitimpamo bo niparesa. Riara buku-buku haitu nitulisi pura-pura 


pokainggu ntona namate. Jadi pehuku ka ira nipakatantu nangoseaka 
pokainggu-pokainggura nitulisi riara buku-buku. Bo naria buku ntanina 
nitimpa muni anu niuli “Buku Katuvua. 20:14-15 Isema-sema ledo nitulisi 
sangana riara Buku Katuvua haitu, nitedaka riara ntasi apu. Haitumo muli 
kamatea karongganina, pehuku riara ntasi apu. Naupu haitu domo ria 
kamatea bo domo ria “ponturo ntomate, apa kamatea bo ponturo ntomate 
nitedaka riara ntasi apu. 


21:1 Naupu haitu nikitaku dunia nabaru. Langi pamulana bo tana pamulana 
naliumo, bo domo ria tasi. 21:2 Bo nikitaku muni ngata nu Alatala, ngata 
Yerusalem nabaru nanau lako nte Alatala ri suruga. Nagaya mpuu ngata 
haitu mpo boti mombine nopakea nagaya nasadia raala boti langgai. 21:3 
Bo niepeku suara namangga lako ri Gadera Kamagaua nu Alatala haitu 
nanguli, "Pariaramo! Sii-s1i ponturo nu Alatala nosanggani-nggani ante 
manusia. la monturo ri tatangara bo ira majadi todeaNa. Bo Ia mboto 
mosanggani-nggani ante ira bo majadi Alatala rasombara. 21:4 Ia 
mbotomo mombapaisi pura-pura uve mata lako ri matara. Domo maria 
tona mamate, domo maria tona masusa rarara bara motumangi, bo domo 
maria tona madua. Sabana, dunia nokolu domo naria." 21:5 Naupu haitu 
nangulimo Toponturo ri Gadera Kamagaua, "Pariaramo! Sii-sii Yaku 
nompakabaru pura-pura anu naria." Bo ntuliNa munimo ka yaku, 
"Tulisimo anu Kutesa, sabana tesa hitu mpuu-mpuu nakana bo namala 
raparasaya." 21:6 Bo niuliNa ka yaku, "Naupu puramo! Yakumo hii 
Pamulana bo Kaupuna. Yaku nompamula bo Yaku muni nompakaupu. 
Isema-sema nabai tambolona Kudekeika uve lako ri mata nu uve anu 
nombadekei katuvua nabelo sampe ri kasae-saena. Uve haitu Kudekei 
bayangi, ledo paraluu rabayari. 21:7 Isema-sema padagi, rakavana 
pura-pura anu niuliKu pangane. Bo Yakumo majadi Alatalara bo ira 
majadi anaKu. 21:8 Aga tona naeka mangoseaka Yaku, atau ledo 
niparasayana Yaku, bo tona nadaa pokaingguna, topepatesi, tona 
nokainggu nabuga, topedoti, tona nombasomba tupu-tupu ntanina, bo 
pura-pura topodava, ira pura-pura kana rahuku riara ntasi apu anu navaya 
ante #vatu-vatu colonggata. Haitumo niuli kamatea karongganina." 21:9 


Naupu haitu nakavamo saito “malaeka lako nte ira papitu anu nantipale 
tubu-tubu niisi ante pitu-ngaya pepandasa kaupuna. Nangulimo ia ka yaku, 
"Kamaimo, kupopakita ka iko boti mombine anu rapoberei nu *Ana 
Bimba." 21:10 Bo yaku nikuasai Nosa Gasa nu Alatala bo nikeni nu 
malaeka hau ri bavo bulu anu nambaso bo nalanga. Lako ri bavo bulu haitu 
nituduakana ka yaku ngata nu Alatala anu nosanga ngata Y erusalem nanau 
lako nte Alatala ri suruga. 21:11 Ngata haitu nareme mpuu ante kareme nu 
Alatala mboto. Karemena damo nenggila mpo mata sinji nasuli alina, mpo 
vatu *yaspis anu nevayo mpo kaca. 21:12 Ngata haitu ntiku-ntiku nitembo 
nakumba bo nalanga. Tembo haitu sapulu randua bobaana bo sapulu 
randua malaeka. Pura-pura bobaa simbo naria malaeka nombajagaina. Ri 
bobaa haitu naria nitulisi sanga-sanga nu ana 1 “Israel nggaulu anu najadi 
sapulu randua valaa *ntoYahudi. 21:13 Tembo kumba haitu pata-njulapa 
bo sanjulapa-sanjulapa tatalu bobaana: tatalu ri mpandakena, tatalu ri 
mpanauna, tatalu ri tasina, bo tatalu ri puluna. 21:14 Tembo ngata haitu 
nipopeangga ri bavo sapulu rolonta vatu pandasi bo ri vatu pandasi haitu 
naria nitulisi sanga sapulu randua suro nu Ana Bimba. 21:15 Malaeka anu 
notesa ante yaku haitu nantipale sambesa toko poreke nipovia lako ri 
bulava raporeke kambaso ngata haitu ante tembo bo bobaana. 21:16 Ngata 
haitu pata-njulapa. Kandatena nasimbayu nte kaluona. Malaeka haitu 
nombareke ngata haitu ante toko porekena. Kandatena ronjobu pata-atu 
kilo. “21:16 Basa Yunani: 12.000 stadia.* Kaluona bo kalangana 
nasimbayu ante kandatena. 21:17 Nirekena munimo tembo ngata haitu. 
Kalangana *21:17 kalangana ATAU: kakumbana .* onopulu metere. 
*21:17 Basa Yunani: 144 hasta. * Poreke mpake malaeka nasimbayu mpo 
poreke nipake manusia. 21:18 Tembo ngata haitu nipovia lako ri vatu-vatu 
*yąspis, anu nenggila nalei bo nagavu. Ngata haitu nipovia lako ri bulava 
anu ledo ria galona, sampe damo nenggila mpo kaca nevayo. 21:19 
Vatu-vatu pandasi ngata haitu nivera ante sapulu rongaya vatu nasuli alina, 
salonta sangaya muni vatuna. Lonta pamulana nivera ante vatu yaspis 
navoe bo nevayo mpo kaca. Lonta karanduana nivera ante vatu nilam anu 
nagavu mpo uve ntasi nandala. Lonta katataluna nivera ante vatu mirah 
naputi bo nevayo. Lonta kaampana nivera ante vatu zamrud nosura mpo 


pae. 21:20 Lonta kaalimana nivera ante vatu unam anu nisai nabula bo 
nalei. Lonta kaonona nivera ante vatu sardis anu nalei tua. Lonta 
kapapituna nivera ante vatu ratna cempaka anu narangguni mpo bulava. 
Lonta kauvaluna nivera ante vatu beril anu nosura nakuni-kuni. Lonta 
kasasiona nivera ante vatu krisolit anu nakuni mpuu. Lonta kasapuluna 
nivera ante vatu krisopras anu nosura mpo palapa loka. Lonta kasapulu 
sanguna nivera ante vatu lazuardi anu nagavu mpo langi. Bo lonta kasapulu 
randuana nivera ante vatu kecubung anu nakamumu bo nevayo. 21:21 Bo 
sapulu randua bobaa haitu nipovia lako ri sapulu randua #mutiara, sangu 
bobaa sangu “mutiarana. Bo dala riara ngata haitu nipovia lako ri bulava 
anu ledo ria galona, damo nenggila mpo kaca nevayo. 21:22 Ledo ria 
banua petupu nikitaku riara ngata haitu sabana Alatala toNeliu 
KakuasaNa, bo Ana Bimba mboto najadi Banua Petupu ri ngata haitu. 
21:23 Bo ngata haitu ledo paraluu reme nu eo bara reme nu bula, sabana 
reme lako nte Alatala nompakaremena, bo Ana Bimba najadi poindona. 
21:24 Pura-pura manusia ri dunia matuwu riara karemena. Bo 
magau-magau ri dunia manggeni kakalumanara hau riara ngata haitu. 
21:25 Bobaa-bobaa ngata haitu bate-batena natebuka, ledo ntoto 
nateupi-upi sabana ri ngata haitu ledo ria bongina. 21:26 Pura-pura 
manusia makava mombasomba bo manggeni kakalumanara mesua riara 
ngata haitu. 21:27 Tapi anu naruto bo tona novia nadaa bo topodava ledo 
ntoto mamala mesua riara ngata haitu. Tona mamala mesua hamai aga 
tona nitulisi sangana riara “Buku Katuvua nu Ana Bimba. 


22:1 Bo *malaeka haitu nompopakita ka yaku, Yohanes, sangu binangga, 
uvena damo nenggila mpo kaca nevayo. Bo uvena nombadekei katuvua 
nabelo. Binangga haitu nemata lako ri Gadera Kamagaua nu Alatala bo 

* Ana Bimba, 22:2 bo noili ri tatanga dala ngata haitu. Ri tinggi binangga 
ntimali-mali naria kayu-kayu niuli "Kayu Katuvua *22:2 Kayu Katuvua: 
Kayu hītu nikava ri Pampa Eden nggaulu. Peinta Kajadia 2:9; 3:22-24.* ", 
Kayu haitu novua sapulu ronggani sampae, sambula sanggani novua. Bo 
tava kayu haitu nipopakuli mompakabelo tona ri numangu dunia. *22:2 
tava kayu nipopakuli: Peinta Yehezkiel 47:12. * 22:3 Riara ngata haitu 


domo naria nuapa-nuapa nipindasi nu Alatala. Gadera Kamagaua nu 
Alatala bo Ana Bimba naria riara ngata haitu. Bo pura-pura topangoseaka 
la metupu ri ngayoNa. 22:4 Bo ira manggita lenjeNa mpuu. Bo sangaNa 
ratulisi ri kirera pura-pura. 22:5 Domo maria bongina. Tupu ngata haitu 
domo paraluu poindo bara reme nu eo mombavanta ira, sabana reme lako 
nte Alatala mbotomo mombavanta ira. Bo ira momparenta mpo magau 
sampe ri kasae-saena. 22:6 Naupu haitu, nangulimo malaeka pangane ka 
yaku, "Pura-pura tesa pangane mpuu-mpuu nakana bo namala raparasaya. 
Alatala nombadekei Nosa GasaNa ka pura-pura #nabiNa, haitumo, 
todeaNa anu nompasimbayu tesa lako nte la. lamo nombatudu malaekaNa 
tumai mombatuduaka ka topangoseaka la anu domo masae majadi." 22:7 
Bo nangulimo 1 Yesus, "Pariaramo! Domo masae makavamo Yaku. 
Nabelo mpuumo tona nompariara anu mboto ri buku hitu!" 22:8 Yaku i 
Yohanes nanggita bo nangepe pura-pura kajadia pangane. Naupu yaku 
nangepe bo nanggita haitu pura-pura, nantaputumo yaku sampe ri tana 
mombasomba malaeka anu nombatuduaka pura-pura kajadia haitu ka 
yaku. 22:9 Tapi malaeka haitu nombatagi yaku, "Nemo! Nee rasomba 
yaku! Sombamo Alatala! Apa yaku hii aga batua nu Alatala nasimbayu 
mpo iko bo roa-roamu nabi bo tona natutu nangoseaka tesa-tesa nitulisi 
riara buku hitu." 22:10 Bo niulina munimo ka yaku, "Nemo mutabuniaka 
tesa mboto riara buku hitu, apa domo masae majadi mpuumo. 22:11 
Isema-sema nadaa pokaingguna, palambamo 1a batena movia nadaa. 
Isema-sema naruto pokaingguna, palambamo ia batena movia anu naruto. 
Isema-sema nanoa, palambamo ia masaro movia anu nanoa. Isema-sema 
nagasa rarana, palambamo ia batena movia anu nagasa." 22:12 Bo nanguli 
munimo i Yesus, "Pariaramo! Domo masae makavamo Yaku manggeni 
tambo bo Kubalasi pura-pura tona nangoseaka pokainggura. 22:13 
Yakumo hii Pamulana bo Kaupuna. Yakumo Pompamulana bo 
Panggaupuna. Yakumo nompamula bo Yakumo nompakaupu." 22:14 
Nabelo mpuumo tona notoposi pakeana sampe nagasa, apa iramo rapaloga 
mangande vua lako ri Kayu Katuvua. Iramo rapaloga mesua riara ngata 
haitu mangose bobaa. 22:15 Tapi tona nadaa, topedoti, tona nogau sala 
ante tona ledo bereina mboto, topepatesi, tona netupu nte tupu ntanina, 


topodava bo pura-pura tona nompokono dava, ponturora pura-pura aga ri 
savaliku ngata haitu. 22:16 "Yaku 1 Yesus, nombatudu malaekaKu hau 
mompopaisani petevaiKu hitu ka komiu todea topangoseaka Yaku. 
Yakumo hii muli bo valaa Magau “Daud. Yakumo hii betue pompaeo anu 
nareme." 22:17 Nosa Gasa bo boti mombine anu nasadia rapoberei nu Ana 
Bimba haitu nanguli, "Kamaimo!" Bo pura-pura tona nangepe tesa hitu 
kana manguli, "Kamaimo!" Isema-sema nabai tambolona, kamaimo! 
Isema-sema madota, kamaimo manginu uve anu nombadekei katuvua. Uve 
haitu nidekei bayangi, ledo paraluu raali. 22:18 Yaku i Yohanes, 
nompopainga ka pura-pura topangepe tesa pombaboto nitulisi riara buku 
hitu ivei: Isema-sema mantamba1l isi tesa ri buku hitu, Alatala mantambai 
ka ia pepandasa-pepandasa nitesaki riara buku hitu. 22:19 Bo isema-sema 
mompakalipo isi tesa pombaboto ri buku hitu, Alatala mangala bagiana, 
haitumo, ia ledo radekei mangande vua lako ri Kayu Katuvua bo ledo 
radeke1 mesua riara ngata nu Alatala mpo niuli riara buku hitu. 22:20 Boi 
Yesus anu nompasimbayu pura-pura tesa hitu nanguli, "Nakana! Domo 
masae makavamo Yaku!" #Amin! Maranata! *22:20 Maranata: batuana, 
kakavamo!? Kakavamo, Pue Yesus! 22:21 Kuperapi i Pue Yesus 
mombadekei belo ka pura-pura todea nu Alatala. Amin. 


